VINCAS 


VYCINAS 
raštai 


II 


MINTIS 


UDK4(=882:71) 7 
Vi29 


Serija leidžiama nuo 1987 metų 


Sudarė Arūnas Sverdiolas 
Vertė Danutė Bacevičiūtė 
Redagavo Mimoza Kligienė 
Dailininkas Romas Dubonis 


ISBN 5-417-00845-1 O Sudarymas, A. Sverdiolas, 2007 
ISBN 978-5-417-00919-8 € Vertimas iš anglų kalbos, 
D. Bacevičiūtė, 2007 


TURINYS 


DIDYBĖ IR FILOSOFIJA. Vakarų minties Kyrimas vaaninninnnnns 9 


Pratarmė Laiiisisosskusikikassiasnssše asas ia a ii i a o ae i 


2. Būties nežinojimas 
3. Dievų nesatis.............. sa 
"Sri uluj i rrnrr-——————--rr---—— 
I: NUTIKIMAS ..saacsakaaaaansanasosanseenonosnnoss 
1, Filosofija ir Mitas „.Ldcaaanasannnsanssonenns senose spaeseaesaasaaea 
2, Pluysis-yra-Iogos suskilimas „uucassasasakansannnnosssonns ease aaa 36 
3.Slaptas plrysis-yra-logos vėl-įžengimas į Vakarų pasaulį 
4, Pliysis-yra-logos vėl-atsiskleidimas dabarties laikais... 


Žmogus - daiktų matas 
UysDiaUs au mm—————————————— 
Talis ir Anaksimandras 
HerakleitaS „a.adaaaaaaaananansamanenesoenon sneka nana 
Parmenidas .... 


A L E 
Idėjos ir dievai La.ananaaaaeannnnns ša 
Daiktas Platono filosofijoje L.::maaaaasaasnanensnasnannoosaypasaenassoAAseae aaa ane 

7. Aristotelis Likššiusssiuianssais kasas konauooi ius sniė sa a aidimai 127 


Daiktiškoji Aristotelio filosofijos orientacija m.nkenanasnsnsnsannenessenenanannnns „128 


ia —— 128 
Ti Lana „131 
sakiau aa a 133 
Ka Oa 135 
O ati a „140 

8. Tomas Akvinietis „LLukadikkakknaniessnnnosensseeons nesenas „142 
Hua J Oe „143 
Kosmologinė LikTOVĖ „.uakaiaasaanannnosseseessnansnsas seen „147 

I Eldvanaiau a 2 150 
Teologinė HKTOVĖ „.nnaaanmnnsaisanansanassesnsonssansosesasnoa epas saskes 159 
AKEuAIUNIAS „aaanankaannakenkonosenosaknosasaaaasoeses ananasas 163 
KraaDia ca ———— 166 
„Nedaiktiškieji“ aspektai tomistinėje filosofijoje ... „175 
Tomistinė subjektyvybė „aknaananaeennenene senas Gedssatiasis rasi 

9. Rene Descartes'aS „Ludinkasnaananesssseeeenasennoiaeeoeesases eee sausas 181 
Subjektyvybė ir matematika „.udkaaaaannnnsneaasennasasasamaaaesesaa aaa saaa 183 
Subjektyvybė ir jos principai „Annennennnnnaatenvevnnnmenssaanasaaunnnassaseaeaaaaaasata sets 188 
Descartes'0 DIEVAS „.kkkaiaaapaapnesenasaanaamaeanaaaa anas esa 191 
skeiij, 1:4 [5 r 198 
Racionalizinas ir EImMpiFiZNIAS „aassannannssanarnsanuonsaaaas eesti 198 
Jusliniai suvokiniai ar idėjos „..saaannnenesnavessannsaansnneneanaseeaan saaa 201 
Esse eSt DETCIDI saknkskknnnannaannnnasensasseenasseaaaa eee eee eee ias „202 
SielA Aasankninsosnasssonnnnsemunonenes senas o „206 
Dievas Berkeley'o filosofijoje „.-naaaans „208 


Empirizmas ir gamtos mokslai cena „209 
11. Immanuelis Kantas ...ccaaasss 
Bendras Kanto filosofijos pobūdis . 


ini io E 218 
A priori SErUKĖNTA Šaaaaaaaanaaanaananienaasaaasanes seen bea ao anna 221 
Daiktas kaip reiškinys v..onaannaasnaenanaasaneaanneasaskiaa kana aeaaeaa eee apa 232 
Kanto ŽMOGUS Laeaanaaaannanananaannanenestaeseeassansnsae aaa aaa as 239 
12. Friedrichas Nietzsche .Ltsnesannsnnensnansneannnsanoasaneaaessoaao as ease asas 243 


Tiesa ir NietZSChe L sasas siasostasišossesšsasa vok s vė ia eco kė K asi i 243 
Vertybės ir ANtŽNIOGIS LAukaasaanannninasssaavansssseea een ae 248“ 
Valia siekti SAliOS „..nkkaaaaananaanasanansns seansas nk sea esaessas saaa sea ana 255 
Amžinasis SUSTIŽIMAS „aakknnaaaaaaneseannnnannnsssaasaemaa sasas kasa 259 
II. ŠIUOLAIKINIS ŽMOGUS LL. aa a aa Asas ssAssasas ass snaaasasanasaaaaaa 267 


14./SCientiZMAS Lescikssasusųsii iii oo ri a i i a a o 274 
Scientizmas ir technika „LL.saaakaaaapaaiasnenonenase seansas ana saaa o 275 
ių EA T P 278 
Loginė matematika „.aukaknasannasanaennetannasea see saas ae aae saaa 281 

15.:Techni kai sikaisisiiačitaso deiosdei iii i ias i i ak 288 
Planuojantis ŽMIOJIS Lanacaaaaasnaanenassssneneannnaseso ananasas sean saaa 289 
Teclhinika ir matematika „.L.sdaaaaanenasnonenesnenee asian aaa 293 
Technika ir AHEKINMAS „senais aanaaneaasnasnanmanaaaa saaa ona 296 
Technika ir prieŽAStingUIMAS „Laannaeannaennsasksaenasemnaaanaaaase aaa 298 
PūstODIINAS Lisa ania sa aaa a i aa a o ii k ii 301 
Nuostatynas . 
Technika ir didybė 2 
Dieyii iiesA bis 1) szsnnus aisiais ia a k e a i 


Lin m——————— 
Vertėjos pastabos 


ASMENYBIŠKUMAS IBSENO DRAMOSE... Sania 333 
I. „PEERASGYNTAS“ „LLdkkeaakassniasapnsaesianeasaaeis 
1. Fabula Laaanaaaaaanaa ananasas 
2. Žmogus ir gyvulys... 
3. EgOIZNIAS „aanaannenannno 
4. Aktorius... 
BL LAKSĖA sis Aina as a S G pain S a aaa 
Eau Ci am" 
„AdllojOOmm————— 
Ja LU m——————— 
II. „BRANDAS“ „Laiaaasisanenisastaaasas sasas anas 
"E T 
2. Rinkimasis „Asaaaaaanenatases esmes 
3. Meilė ir UAlIA aaaaaaaaaanansasnennas 
4. AUkA Leisan 
5. Darbas... 
6. GAINĖA Lake 
7. Gamta ir Dievas... 
8. Mirtis „Ls aasanaaasnsasonsesoksnesnsna a sese esse aaa ka ak k a 
9. Gyvenimas ir tikėjimas . 
10. Dievas ir BŪtiS „A.iddakadanaaaaaananonenaas tasai aana saaa saaa ae 


II. „STATYBOS MEISTRAS“ „„...didnassisnsesinosennasass ono eao aso aseaasa esse as 432 


kei iii 438 
VI Sa Oi oo 446 
RU ai 456 
EL LU O L an 464 
5, Kasdienybė ir entuziaZINAS Lakkeannnanaaaaaainnsseaannnesesenen a aaa 473 
6. EnhuZiazINAS „aanaaaaanaanaanaansmas nami 


7. Kūriniai saaaaaakasneanneonossnesaaaannenam 
LLA Oan—————————— 520 
D: DieDaS Laidai is ii a in a a a a i 535 


22 er 549 
VOKIEČIŲ DABARTIES FILOSOFIJA Lusini 563 
Gyvenimo filOSOfija „..uaunanaanansnasanasaseaaseaapaes esamasis „563 
Simbolinio galvojimo filOSOfija „Auninnannnanenennunnonenentnnennnnanenesės k ease 567 
iru JI o ——————————— 570 
Fenomenologinė filosofija .... Lšsierššiniai DA, 
ZaldaOiugi o J——— 575 
LAIŠKAS AIDŲ“ REDAKTORIŲĖ sin 583 


Rodyklė „aananaennaneassnnnanassnaseno ananasas 
Tekstų šaltiniai 


DIDYBĖ 
IR 
EILOSOFIJA 


VAKARŲ MINTTES TYRIMAS 


Skiriu Martinui Heideggeriui, 
Grįžties mąstytojui 


PRATARMĖ 


Ši studija nėra virtinė padrikų apybraižų apie kai kurias Vaka- 
rų filosofijos teorijas. Visos jos dalys organiškai dera tarpusavyje ir 
sudaro vieną visumą. Dėl šios priežasties skaitytojas turėtų vengti 
naudotis ja kaip žinynu apie vieną ar kitą čia aptariamą filosofą. 

Veikalas pradedamas susitelkiant ties pamatiniu Vakarų filoso- 
fijos įvykiu, kuris įgyja kitokį atspalvį kiekvienoje iš didžiųjų filoso- 
fijos teorijų ir kuris susieja jas su ikifilosofiniu arba mitiniu mąsty- 
mu. Paskui studijai atrinktos Vakarų filosofijos teorijos svarstomos 
atskirai, siekiant atskleisti jose didįjį filosofijos įvykį. Galiausiai iš 
pamatinio filosofijos įvykio perspektyvos priartėjama prie šiuolaiki- 
nio žmogaus. Vakarų žmogaus didybės tyrinėjimas iš pat pradžių 
čia laikomas artimai susijusiu su istorine filosofijos raida. 

Filosofijoje slypi didybė - tačiau ne vienoje iš daugelio filosofi- 
jos teorijų, o pačioje filosofijoje. Filosofija nėra įvairių istorijos rai- 
doje iškilusių didžiųjų filosofijos teorijų derinys; ji eina pirma jų ir 
slypi kiekvienoje iš jų. Ji valdo jas, o jos priklauso jai. Filosofija 
kreipia mąstytojų mintį; ji - nutikimas* [Ordinance], kuris kreipia 
mąstymą ir kuriam atsako mąstytojų mintis. Šitaip istorijos raidoje 
didžiosios filosofijos teorijos reiškia įvairius etapus, kurie, kaip 
upės vingiai ir posūkiai, priklauso nutikimui - gamtos mąstymui. 

Todėl šiame veikale pasirinktos filosofijos teorijos aptariamos 
neatsietai - ne pagal „objektyvią“ jų išorę, bet pagal tai, kas jos yra 
savo gelmėje, kurioje jos glaudžiai dera tarpusavyje, nes remiasi 
filosofijos nutikimu. Kiekvienas filosofas suvokiamas kaip vieta, 
kur filosofija „įsiesmina“** [„essentiates“ itself]. 


Nors šiame veikale nėra atskiro skyriaus apie Heideggerį (Hei- 
deggerio filosofija plačiai nagrinėjama kitame autoriaus veikale 
Žemė ir dievai)*,jo mąstymas yra kiekvienos Čia nagrinėjamos filo- 
sofijos teorijos fonas. Per Heideggerį filosofija sugrįžta prie seniau- 
sių Vakarų istorijos klausimų. Šiuo sugrįžimu atsiskleidžia pati 
filosofijos raida ir jos istoriškumas, nutikimas. Nors pati filosofija 
netapati Heideggerio filosofijai, vis dėlto šioji yra vieta, kur ji la- 
biausiai pasireiškia. Todėl Heideggerio filosofija gali būti laikoma 
tam tikru būdu esančia visų Vakarų filosofijos teorijų ištakomis. Jei 
koks nors skaitytojas laiko save vieno ar kito filosofo - kaip antai 
Platono, Aristotelio, Tomo Akviniečio, Descartes'o, Berkeley'o, Kan- 
toar Nietzsche's - doktrinų šalininku, šiame veikale jis atras būdų 
suvokti Heideggerio mąstymo būdą ir tais [skaitytojo] pagrindais. 
Be to, čia jis aptiks tiltų, jungiančių jį su kitomis filosofijos teorijo- 
mis ir pačios filosofijos gyvąja tėkme. 

Savo dabartine raida filosofija ne tik sugrįžta prie pirmųjų filo- 
sofinių problemų, bet ir linksta prie jų šaltinio - mitų pasaulio. 
Filosofinis tyrimas yra ipso facto mitinio pasaulio įvadas. Nors di- 
dybė glaudžiai susijusi su filosofija, šiuolaikinio žmogaus didybė 
šiuolaikinėje filosofijoje ir kiekvienos didžios filosofijos teorijos iš- 
takose per visą istoriją linkusi grįžti prie mitinės didybės. Šis tyri- 
mas parodo, kokiu būdu „pažangus“ ir „bedievis“ technikos žmo- 
gus gali būti suvokiamas kaip artimas „snaudžiančiam“ ir 
dievobaimingam mitiniam žmogui. 


Filosofijos dr. Vincentas Vyčinas 
Prince George kolegija, 1965 
Prince George, Britų Kolumbija, 
Kanada 

Įvadas 


VAKARŲ ŽMOGAUS DIDYBĖ 


Šiuolaikinis žmogus laiko save didžiu tiesiog dėl to, kad jis yra 
galutinė senaisiais amžiais prasidėjusios pažangos fazė. Ar tai, 
kad šiuolaikinis žmogus yra galutinė ilgos ir laipsniškai vykusios 
raidos grandis, neginčijamai pagrindžia jo didybę? Į šį klausimą 
negalima atsakyti nepagalvojus ir nesvarsčius. Filosofija yra mąs- 
tymo sritis. Tad filosofija ir gali deramai nagrinėti šiuolaikinio žmo- 
gaus didybę. 

Visiškai nefilosofinės nuostatos laikomasi tuo atveju, jei viena 
filosofijos teorija paskelbiama teisinga ir rodoma, kur visi kiti filo- 
sofai samprotaudami suklydo ir todėl, nutoldami nuo „teisingo“ 
mąstymo, „išklydo iš kelio“. Kiekvieno didžio filosofo filosofija 
yra ta pati, skiriasi tik jo teorijos fasadas. Laikytis filosofinės nuo- 
statos - tai veikiau tirti kiekvienos filosofijos teorijos gelmes, o ne 
kabintis už tam tikrų jos fasade išstatytų problemų. Mąslus filoso- 
fijos istorijos tyrinėjimas siekia istorijos raidoje atskleisti įvairių 
filosofijos teorijų pamatus. Kai šie pamatai atskleidžiami, jų tarpu- 
savio ryšys, jų sąryšinga seka, judėjimas arba pačios tos filosofijos 
įvykis- visa tampa regima. 

Kai filosofijos istorija nagrinėjama „objektyviai“, atrenkant įvai- 
rias filosofijos teorijų problemas ir klasifikuojant jas pagal išorinę 
jų vertę (panašiai kaip kolekcionuojami pašto ženklai), turime 
„mokslinio“ filosofijos istorijos traktavimo pavyzdį - kuris iš tik- 
rųjų nėra filosofinis. Daugiausia filosofijai rūpi ne daiktai, o „ne- 
daiktiškoji“ tikrovė, kuri yra išankstinė daiktų sąlyga ir kurią jie 
suponuoja. 


13 


Nuo visų daiktų žmogus skiriasi savo rūpinimusi visuma. Dėl 
savojo rūpinimosi visuma jis gali būti filosofas. Net ir nesirūpini- 
mas [un-concern| filosofija yra žmogaus buvimo būdas, kurį daro 
galimą esminis žmogaus domėjimasis ir rūpinimasis filosofija. Gy- 
vūnas ar uola niekad negali būti nesidomintys filosofija, nes toks 
domėjimasis yra visiškai svetimas gyvūno ar uolos buvimo būdui. 

Rūpindamasis visuma, žmogus pasirodo stokojąs panašumo į 
daiktus. Tam tikra prasme jis išimtas iš buvimo tarp daiktų, laikosi 
anapusjų karalystės „nedaiktiškojoje“ srityje. „Būties supratimas, 
ištinkantis žmogaus egzistencijoje, - pasak Finko, - galiausiai yra 
ne tik žmogaus būdas, kuriuo mes tarp visų buvinių išlaikome 
savo stovėjimą būties link, bet būdas, kuriuo pati būtis stovi žmo- 
gaus gyvenime, būdas, kuriuo ji kreipiasi į žmogų ir praneša jam 
apie save“!. Savo priartėjimu būtis pašaukia žmogų į jo buvimą. 
Filosofija yra žmogaus atsakymo būdas, jo atsišaukimas [re-call] į 
būties pašaukimą [call]. Ji yra būties atbalsis ir todėl pirmapradiš- 
kai priklausojai. Platono žmogus gali būti suprantamas kaip žmo- 
gus, kuris atliepia būčiai gua idėjoms. Platono žmogus supranta 
daiktus žvelgdamas į juos „nedaiktiškuoju“ idėjų požiūriu. Jis ga- 
li žvelgti į juos tokiu požiūriu, nes savyje jis turi idėjų įspaudus iš 
savo būklės dar prieš gimstant, kai gyveno tarp idėjų. Žmogaus 
idėjos yra transcendentalinių* [transcendental] idėjų atbalsiai. Dėl 
šių idėjų Žmogus gali atliepti - gali mąstyti. Jo mintys nėra jo; jos 
priklauso idėjų pasauliui. 

Žmogaus rūpinimasis būtimi nėra žmogaus veiksmas ar žmo- 
gui būdingas bruožas. Priešingai, tai pats buvimo žmogumi bū- 
das. Maža to, kadangi jo rūpinimasis yra atsiliepimas, pats buvi- 
mas žmogumi nepriklauso žmogui; jis priklauso būčiai, idėjoms. 
Tai reiškia ne ką kita, kaip tik tai, kad pats žmogus yra įsitraukęs 
į kreipiančias ir valdančias galias, kurios viešpatauja daiktų ir jo 
paties atžvilgiu. 

Santykiu su visybe žmogus prasideda ir baigiasi. Ontologiniu 
požiūriu žmogaus gimimas ir mirtis sutampa, ir todėl teisinga sa- 


' Eugen Fink, Sein Wahrheit Welt, Den Haag; Martinus Nijhoff, 1958, 
p. 18. 

kyti, kad iš tikrųjų žmogaus niekada nėra. Jis nuolatbūna gimstan- 
tis ir mirštantis. Gimtis-mirtis yra žmogaus „esmėjimas“ [essentia- 
tion], jo įžengimas į savąją esmę. Tai žmogaus buvimo būdas. 

Filosofijos šaknys slypi tame, kad žmogus yra susijęs su būtimi. 
Todėl filosofijos raida per visą jos istoriją pirmapradiškai priklau- 
so būties įvykiui, nutikimui. Be to, atliepiantis rūpinimasis būtimi 
yraatliepiantis rūpinimasis nutikimu. Tokiam rūpinimuisi reikia, 
kad su įvairiomis istorijoje iškilusiomis filosofijos teorijomis mąs- 
tytojas elgtųsi rūpestingai ir pagarbiai, taip, kad įvairių filosofų 
įvairių problemų maišatyje būtų girdimas būties balsas. 

Atliepiantis rūpinimasis būtimi yra pati buvimo žmogumi šer- 
dis, žmogaus esmės šerdis. Dėl to žmogus neatrodo esąs tuo pačiu 
būdu, kaip kad yra daiktai. Žmogus yra „nedaiktišku“ būdų; jis 
svetimas tarp daiktų. Platonas mums pasakoja, kad žmogus iškri- 
to iš šviesos dievo Helijo vežimo ir taip prarado galimybę regėti 
teisingą tikrovę -jam teliko klaidingas, iliuzinis teisingos tikrovės, 
idėjų tikrovės, pamėgdžiojimas. 

Praradęs gebėjimą regėti idėjas, jis jau nebėra dieviškųjų (idea- 
lių) tikrovės sričių gyventojas. Nuo šiol jo likimas - tai grumtynės 
su daiktais, tačiau vien jie negali jo visiškai patenkinti. Kilęs iš 
Helijo vežimo, būdamas saulėje gimusiu buviniu (heliogenos), jis 
niekad negali jaustis savas tarp daiktų. 

Žmogus svetimas daiktams ne todėl, kad yra nežemiškas, bet, 
priešingai, todėl, kad yra žemiškas labiausiai pamatine arba es- 
mingiausia prasme. Žmogus meta savo šešėlį ant visų žemės vietų. 
Šešėlis niekad nėra visiškai tikras, ir vis dėlto jis ženklina „viską“. 
Tik tai, kas turi šešėlį, yra tikra. Kita vertus, išskyrus žmogų, nėra 
daikto, kuris tėra tik šešėlis. Šešėlių negali būti be šviesos. Šešėlinė 
būtis yra tokia tik dėl idėjų šviesos. Žmogus yra šešėlinis buvinys, 
nesjis gimęs saulėje, kometa iš idėjų tikrovės, ir svetimas daiktams. 
Štai kodėl žmogus iš esmės yra įterptas į teritoriją anapus visų 
daiktų (Helijo teritoriją) ir todėljis yra buvinys, kuriam neišvengia- 
mai skirta būti filosofu — regėti daiktus idėjų požiūriu, Helijo arba 
būties požiūriu. Žmogus, kaip „šešėlinis“ buvinys, yra sutemų bu- 
vinys. Vis dėlto jis yra tikresnis nei daiktai, mat šie priklausomi 
nuo totalybės, nuo visumos, kurią žmogus saugo savo pasaulyje. 

Daiktai atskleidžiami — gali būti teisingi ir tikri — tik todėl, kad jie 
yra žmogaus pasaulyje. 

Filosofija, kaip žmogaus atsiliepimas į būties /ogos (tvarką), yra 
būties supratimas [understanding] stovėjimo jos valdžioje [standing 
under its sway] prasme“. Atsiliepdamas į pirmapradį būties mąsty- 
mą jos logos - žmogus mąsto ir filosofuoja. Jo filosofiją valdo 
būtis, kurios pavaldinys yra žmogus. Mes su-prantame [understand] 
būtį daugiausia todėl, kad būtis stovi [is standing] mumyse kaip 
savo vietoje [s:ead| - ji persmelkia mus, omūsų tinkamumas jai yra 
mūsų gimtis-mirtis; tai yra pats mūsų buvimas. 

Kaip žmonės, esame nėšti būtimi - mus pranokstančiu vaisiu- 
mi, o mūsų išmintis yra sokratiška pribuvėjos išmintis, kurios dė- 
ka mes pagimdome būties logos, kurį nešiojame. Šitaip gimdydami 
mes patys esame. Šiame gimdyme esame ne tiek gimdytojai, kiek 
dalyviai. Būtis pati save gimdo, o mes esame tik vieta, kur šis gimi- 
mas nutinka. Būtis pasinaudoja mumis kaip savo įsčiomis. Hei- 
deggerio žodžio Da-sein gelmė nurodo žmogų kaip vietą (Da), kur 
būtis (Sein) paaiškėja ir pasireiškia - pagimdo save. 

Būties su-pratimas nėra kontroliuojamas ir aiškus pažinimas; 
jis apima tamsiausią physis (gamtos) tikrumą. Pirmapradis supra- 
timas padaro save tinkamą būti valdomam gamtos, kuri yra tam- 
siausia (plysis) ir kartu labiausiai spindinti (logos). Su-pratimas 
yra stovėjimas būties sutemose. Toks supratimas neišvengiamai 
yra neaiškus. Tiktai loginis supratimas pasižymi aiškumu. Jis yra 
žinojimas to, kas esti grindžiančių pagrindų paviršiuje. Patys pa- 
grindai visada išvengia loginių įžvalgų; jų negalima užvaldyti. 
Anksčiau ar vėliau jie mus užvaldo. 

Bet kokio daiktų pažinimo prielaida yra pagrindų pažinimas 
ar supratimas. Bet kokia „daiktiškoji“ tikrovė gali būti tai, kas ji 
yra, tik dėl ją atskleidžiančių „nedaiktiškų“ pagrindų. „Nedaik- 
tiški“ pagrindai suprantami ne taip pat, kaip suprantami daiktai. 
Jų supratimas ne „objektyvus“, o paklūstantis pačios tikrovės Io- 
gosui („nedaiktiškajai“ tvarkai). 

Toks tikrovės /og0s0 su-pratimas suteikia daiktams sritį, aplin- 
ką, kur jie gali pasirodyti savo reikšmėmis. Tikrovės logos — tai 
pirmapradė išraiška, būties kalba, savo tvarka atskleidžianti daik- 

tus kaip prasmingus. Logos yra vadovaujanti galia - labai daugia- 
lypė. Graikijos Olimpo dievų harmonija mitiniu būdu vaizduoja 
physis logoso daugialypumą. 

Todėl, užuot siekęs atitikti žmogaus ratio, filosofijos istorijos 
su-pratimas turi siekti tikrovės (gamtos, physis) lozoso. Kad supras- 
tum istorijos /0g0są, reikia atvirai atsiduoti (paklūstant) jos val- 
džiai gua nutikimui. Didybės ir filosofijos tyrimas yra žmogaus 
stovėjimo nutikime tyrimas. 

Žmogus, kaip ir daugybė kitų daiktų, yra buvinys pasaulyje. 
Tačiau, priešingai nei kiti daiktai, žmogus yra susijęs su pasauliu, 
susirūpinęs juo ir su-pranta jį. Jo interesų ir rūpesčio ribos nėra 
„dAaiktiškos“;jos yra transcendentalinės arba „nedaiktiškos“. Moks- 
lai, besidomintys „daiktiškąja“ ar objektyvia tikrove, nesu-pranta 
pasaulio. Jie užsiima daiktais ir yra pažangūs; jie sukaupia ir kla- 
sifikuoja didžiulį kiekį faktų (atvaizduojančių objektus ir jų savi- 
tarpio santykius) mokslinės sistemos viduje. Nuolat atrasdama vis 
naujus domėjimosi objektus, mokslinė veikla yra begalinė. 

Nors mokslai susiję su savo objektais, jie niekad negali paten- 
kinti žmogaus supratimo. Taip yra todėl, kad mokslai neišreiškia 
pamatinio pliysis-yra-logos įvykio, „nedaiktiškumo“ įvykio. Moks- 
lus palaiko tam tikra filosofijos fazė - tam tikro filosofo doktrina — 

kuri yra nutikimo fazė. Visas filosofijos teorijas palaiko ir išlaiko 
į drauge nutikimas, istorijos „esmėjimas“, kuris prasideda mito sau- 
lėlydyje, o paskui panyra dievų stokos bedugnėn, kuri galbūt yra ir 
jų gimties vietos bedugnė. 

Nutikimo fazėje, sietinoje su Heideggerio filosofija, mes patiria- 
me būtį, žemę ir dievus kaip tai, ko stokojama. Mėšlungiškai trūk- 
čiodama ir šokčiodama upės kranto smėlyje žuvis „patiria“ ir „pa- 
žįsta“ vandenį jo stokodama. Tokia vandens „patirtis“ ar 
„pažinimas“ ne mažiau ryški ir aiški nei laisvai jame plaukiojan- 
čios žuvies „patirtis“. Būtį ir dievus pažįsta ir patiria tiek pirmieji 
graikų filosofai, tiek Heideggeris. Tačiau senovės graikų filosofai 
pažįsta physis ir jos dievus kaip esančius graikų pasaulyje, o Hei- 
deggeris pažįsta ir patiria juos kaip nesančius mūsų pasaulyje. 

Tai, ko nėra, gali tapti esantis. Tai, kas pasislėpę, gali atsiskleis- 
ti savo paslėptimi. Paslėptis yra atsiskleidimas. Graikų pasaulyje 

su dievais, nors ir viešpataujančiais tame pasaulyje, nesusitinka- 
ma taip aiškiai kaip su daiktais. Pavyzdžiui, Apolonas esti saulės 
šviesoje, vandenų spindesyje, muzikos garse, lyroje ar lanke, iš- 
minčiaus žodyje; vis dėlto jis nėra nė vienas iš šių fenomenų. Jis 
lieka nepamatytas ir nesučiuoptas, o atskleidžiami tik daiktai. Ne- 
paisant galingos Apolono esaties, jis visada yra nesantis. 


1. BŪTIES SUTEMOS 


Pirmųjų graikų filosofų laikais ir šiais Heideggerio laikais tik- 
rovės įvykis — tai pliysis-yra-logos; paslėptis yra atsiskleidimas. Šią 
pamatinę tiesą išreiškia mitinis kiaušinis, pusiau juodas, pusiau 
baltas, kaip tai, kas tuo pat metu pasislepia ir atsiskleidžia, dova- 
nodamas visiems daiktams gyvybę ir mirtį. Jį galima pavadinti 
būties sutemomis. Būtis, kaip būsima paslėptis, yra sutemų įvykis, 
o žmogus, kaip mirtingas, yra sutemų buvinys. Platono Erotas, 
Skurdybės ir Ištekliaus* [Traveller] sūnus, yra bjaurus, bet žino kil- 
niausią grožį ir visą gyvenimą lydi Afroditę visose jos kelionėse. 
Grožio kaip besileidžiančios saulės šviesa žaidžia jo bjauriame 
veide, tuo tarpu jis pats lieka kelių tamsybėje. Kelias yra ir viskas, 
„Visur-link“ prasme, ir niekas, „dar-niekur“ prasme. Sutemos - tai 
kelias, o žmogus - keliautojas, homo viator. 

Žmogus, būties sutemų gyventojas, nesukuria nei tamsos, nei 
šviesos. Jis negali vieną rytą atsikelti ir paskelbti: „Tebūnie švie- 
sa!“ Jis yra šviesos ir tamsos rankose; jis pavaldus šioms būties 
galioms, ir negali pašalinti tamsos iš savo sutemų. Būti žmogumi - 
tai pri-klausyti [be-long] sutemoms (būti besiilgint), su-prasti jas, 
paklusti joms ir saugoti jų auksą bei degutą savo paties gyvenime 
ir pasaulyje. Pastanga valdyti pasaulį, tapti jo demiurgu, paver- 
čiančiu „dykvietes“ miestais, yra būties sutemų, dievų tvarkos 
pažeidimas; tačiau tokia pastanga, net ir būdama pažeidimas, 
tarnauja būčiai ir dievams. Naujųjų laikų žmogus, aiškiai apibrėž- 
damas priežastis ir principus, bando išvyti naktį iš savo sutemų 
pasaulio ir įvesti dieną be dėmės ir šešėlio. Šis „pažangus“ žmo- 
gus, regis, sako Dievui: „Tu sukūrei šaltą, ūkanotą ir netvarkingą 

pasaulį, o aš dabar atnešiu į jį šilumą, aiškumą ir švarą“. Dievas 
turės pasitraukti ir leisti arogantiškam [Iordly] žmogui užimti jo 
vietą. Šitokia yra moksliškai nusiteikusių protų svajonė. Tačiau 
galinga nutikimo tėkmė nustumia žmogų iš jo pažangios magist- 
ralės atgal į ūkanotą, „purviną“ „primityvumą“. Ji parodo jam ke- 
lią į kuklią ateitį, kur jam reikės atsisakyti arogantiškos savo pozi- 
cijos, užleidžiant ją ateities dievams, paklūstant tvarkančiai jų 
šviesai. Žmogus turi atskleisti, kad nejis, o dievai diriguoja pasau- 
lio koncertui. Ir vis dėlto šis žmogus, nors ir kuklus (o veikiau kaip 
tik dėl to!), viršesnis už mokslo žmogų, nes yra didis. Žmogus, 
keleivis, pasaulyje neturi apibrėžto kelio, kaip kad, pavyzdžiui, 
turi gyvūnai; jam priklauso dievų bekelystė. Dievų bekelystė yra 
tvarkantysis logos, kuris tvarko ir kreipia visus kelius ir išdėsto 
visas kryžkelės. Žmogus, kaip ir dievai, yra visur ir niekur. Sutemų 
buvinys yra dieviškas. 


2. BŪTIES NEŽINOJIMAS 


Visos filosofijos teorijos priklauso nutikimo tėkmei. Jos priklau- 
so būties įvykiui, kuris grindžia ir palaiko buvinių ir jų įvykių 
įvairovę, bet pats lieka paslėptyje. Heideggerio filosofija, kaip bū- 
ties įvykio vėl-pasirodymas, iš tikrųjų yra ne tiek būties vėl-atsi- 
skleidimas, kiek būties paslėpties vėl-suvokimas. Būtis aptemo nuo 
pirmųjų graikų filosofų laikų, ir šiandieną mes suvokiame jos ne- 
satį. Būties nesatis labiau lygintina su Parmenido ne-būtimi neijo 
būtimi. Suvokdami būties nesatį esame atviri šiai nesačiai - atviri 
ne-būčiai. 

Būtis nėra koks nors daiktas (ji yra „nedaiktiška“), ir todėl ji 
nėra kas nors substanciška, nėra kokia nors substancija, kuri turė- 
tuatsitiktinybes ar atributus, išryškėjančius priartėjant ar atsitrau- 
kiant, kaip kad yra daiktų atveju. Būtis „įsiesmina“ savo priartėji- 
mu (ji yra) ir savo atsitraukimu (ji niekėja [it naughts|). Bet kuriuo 
atveju ji nėra substratas, ant kurio laikosi priartėjimo ir atsitrauki- 
mo aktai. Pats priartėjimas ir atsitraukimas įsteigia paslepiantį- 
atskleidžiantį įvykį, arba physis-yra-logos „esmėjimą“. 

Būties nesatis filosofijos istorijoje yra pasislepiantis būties „es- 
mėjimas“. Ji meta Žmogų į „nedaiktišką“ būties nesaties bedugnę. 
Ši bedugnė įgalina bedievį žmogaus buvimą. Ne savo paties inte- 
lektu ar pastangomis žmogus tampa subjektu (pagrindu), palai- 
kančiu istoriją ir daiktų reikšmes; veikiau būties įvykis - pasisle- 
pianti būties valdžia - įgalioja žmogų niokoti šventą žemę, ir dėl to 
mūsų neturėtų stebinti žmogaus pastangos ištirpdyti save abso- 
liučioje dvasioje, kur žmogus-kūrėjas ir Dievas-Kūrėjas sutampa 
galutinėje dvasios sklaidos fazėje*. 

Skirdama žmogų būties nežinojimui, pati būtis „įesmina“ savo 
paslėptį ir, keistas dalykas, kartu ji paskelbia save - atsiskleidžia. 
Būties „esmėjimas“ nesaties būdu yra jos niekėjimas. Pasislėpusi 
būtis lieka neapmąstyta. Būtis lieka neapmąstyta ne dėl filosofų 
įgeidžio; veikiau tai yra pačios būties, laikančios filosofus nežinio- 
je, atsitraukimas. Būtis yra mąstymas. Mąstymas priklauso būčiai. 
Tai galima pritaikyti ir nemąstymui. Žmogus, kuris mąsto nežino- 
damas būties, yra nėščias būties įvykio paslėptimi, ir kaip tik todėl 
jis vis dar yra vieta, Dasein, būties savo nesatyje - ne-būties — vieta. 
Būtis savo nesatyje, ne-būtis, yra sudėtingiausias mąstymas. Ta- 
čiau tai yra viso kito mąstymo ištakos. Tai sutemų mąstymas, ir 
todėljis niekada negali būti aiškus. Nuo Parmenido laikų prasidė- 
jus būties saulėlydžiui, išaušo aiškiai apšviesta daiktų diena. Šian- 
dieną mes vėl susiduriame su sutemų mąstymu, ir mitinis pasau- 
lis jau nebėra vaiko svaja. 


3. DIEVŲ NESATIS 


Savo atsitraukimu būties esatis parodo dievų stoką. Bedievystė 
nėra žmogaus nuostatų rezultatas; ji nepriklauso žmogui. Šiuolai- 
kinis žmogus, gyvendamas bedieviškai, atsako į dievų stoką ar 
nebuvimą. Suvokti būties nesatį kartu reiškia suvokti dievų nesatį. 

Bedieviame pasaulyje daiktai yra pilki ir palaidi; jų neapšvie- 
čia dieviškoji šviesa ir jokie dieviškieji ryšiai nepalaiko jų dievo 
pasaulyje. Daiktas, likęs palaidas bedievėje ir proziškoje srityje, 
tinka būti objektu, kurį žmogus gali nagrinėti „blaiviai“,bedieviš- 

kai, be miglotų būties sutemų. Dievų atsitraukimas leidžia žiūrėti į 
juos „objektyviai“. Dievų (mitinės galios) atsitraukimas pradeda 
mokslų įvykį, atvedantį prie technikos, kur pagal duotuosius mat- 
menis viskas yra aišku. Mokslinei akiai poezija, filosofinis mąsty- 
mas, o ypač senutėliai mitai - tai būdai neblaiviai ir kliedint matyti 
tikrovę vaiko akimis, o galbūt netgi pamišėlio akimis. Galų gale 
technikos pasaulis nėra žmogaus laimėjimas. Jis yra dievų atsi- 
traukimo išdava. Jų atsitraukimas yra lyg įsiurbimas, atpalaiduo- 
jantis žmogaus veiksmus, kuriais šis nustato vertybes ir padaro 
daiktus reikšmingus. Savo nebuvimu dievai padaro daiktus guasi 
nereikšmingus ir kartu išlaisvina žmogų kurti vertybes ir duoti 
pradžią žmogaus pasauliui. Galiausiai dievai, o ne žmogus kuria 
pasaulius. 

Būties nesatis ir dievų stoka nurodo, kad mūsų pasaulis yra 
proziškas. Regis, kad esti tik daiktai ir jais besinaudojantys žmo- 
nės. Žmogus susijęs su daiktais, o šie - su žmogumi. Šitokie „daik- 
tiški“ (kategoriniai*) santykiai apibrėžia daiktų ir žmogaus gėrį ir 
blogį. Kadangi didybė yra žmogaus santykis su „nedaiktiškąja“ 
tikrove ir kadangi filosofijos raidoje jos automatiškai nepaisoma, 
filosofijos pasaulyje niekas negali būti vadinamas didžiu. Vis dėl- 
to, turėdami omenyje, kad būtis ir dievai esti savo nesatimi, galime 
sakyti, kad didybė mūsų dienomis yra galima; ji yra tai, kad mes 
atsakome į būties ir dievų nesatį, esame tinkami jai. Mums, gyve- 
nantiems bedieviais laikais, nelemta viešėti spalvingoje dievų jū- 
roje; mes eks-sistuojame** [ex-sist] supami nebylios ir tamsios ne- 
būties ir dievų nesaties, net nežinodami apie ją. Suvokti ne-būtį ir 
dievų nesatį bei su-prasti ją - vadinasi, būti didžiam. Mes, amžių 
pabaigos vaikai, esame akli ir kurti didiesiems mitinio pasaulio 
vaizdiniams ir žodžiams. Palyginti su mitiniu žmogumi, esame 
nykštukai. Mes naiviai suprantame mitus, ir todėl laikome naiviu 
mitinį žmogų. 

Nutikimas įgalina mus atsiverti būties (pl1ysis) nesačiai ir dievų 
(logos) stokai. Tokiam atsivėrimui, kuris yra didybė, reikia tirti nu- 
tilusius senovės mitus. Praeities tyrinėjimas gali padaryti mus ar- 
timesnius mūsų ateičiai. Didybės avantiūra ištraukia žmogų iš lai- 
ko tėkmės ir įstato jį į Laiką. Laikas yra nutikimas. Jis yra physis — 

Motinos Žemės - įvykis. Didybė - žmogaus pritapimas laiko įvy- 
kyje- yra sykiu mirtis ir gyvenimas. Žmogus dalyvauja mitiniame 
pasaulyje kaip mirtingasis. Todėl didybė peržengia filosofijos pa- 
saulį; jame ji yra suvaržyta ir užgniaužta. Didybė deramai apgy- 
vendinama mitinėje aplinkoje?. 

Didybė, bylodama apie mitinį pasaulį, yra neatskiriamai susi- 
jusi su pačia filosofija. Physis-yra-logos įvykis yra mitinės kilmės ir 
linkęs grįžti į mitinę sritį. Neištirtas mitinis pasaulis yra daug pla- 
tesnis nei filosofiškai ir moksliškai tyrinėjamas pasaulis. Filosofija 
priklauso nuo mitinio pasaulio, iš kurio ji gauna pamatinę physis- 
yra-logos tiesą, t. y. tiesą apie žemę ir dievus. Filosofija yra ne kas 
kita kaip mitinio pasaulio slėpimosi išdava. Ji yra šalutinis mitinio 
vyksmo suirimo gua atsitraukimo fazės produktas. Filosofija — tai 
išvirkščias mitas, iškreiptas ir apverstas. 

Kadangi filosofija priklauso mitiniam pasauliui ir yra subjau- 
rotas ir deformuotas jo vaikas, slaptu būdu ją valdo mitinė galia. Ši 
galia yra nutikimas. Filosofų mąstymas išlaiko nutikimo nužymė- 
tą kryptį. Filosofija tėra mitinio pasaulio provincija, kuri pati sa- 
vaime būtų beveidėir neturėtų jokio tvirtumo. Todėl didybė filoso- 
fijos pasaulyje nėra herojiška; ji yra iškreipta ar bedievė didybė - 
nedidybė. 

Nutikimas - pasislėpęs filosofijos istorijos eigoje - per Heideg- 
gerį įžengia į savo paties nepaslėptį. Jis atsiskleidžia kaip nesan- 
čių dievų galia, kuri valdo filosofų mintis. Heideggerio filosofija 
yra fazė (Da) nutikimo kelyje; ši fazė yra grįžimas nuo filosofinio 
prie mitinio pasaulio, nuo mythos provincijos į jo viešpatiją. 

Po Heideggerio filosofija būtinai taps vis labiau atliepianti, kukli 
ir pagarbi. Ji bus ne tik mąstymas, bet garbinimas ir giesmė; ji taps 
dievobaimingu gyvenimu-kur* [dwelling], nes su-pratimas [under- 
standing] yra stovėjimas [standing] dievų valdžioje. Toks stovėji- 
mas reiškia dievų didingumo, grožio ir tiesos tausojimą žmogaus 


? Jei aplinkybės leis, autorius ketina pratęsti didybės problemos tyri- 
nėjimą kituose veikaluose: Didybė mitiniame pasaulyje (Greatness in 
the Mytical World), ir Didybė ir krikščionybė (Greatness and Christiani- 


ty). 

pasaulyje, jo daiktuose ir dienose. Gyvenimas-kur yra žmogaus 
nuolankumas dievams. Ateities laikų filosofija įpareigota būti sy- 
kiu poezija ir religija - įpareigota būti mitinė. 


4. KRIKŠČIONYBĖ 


Ar didybė yra aukščiausias žmogaus „esmėjimas“? Taip! Dau- 
giausia, ką žmogus gali - padaryti save tinkamą būties įvykiui, 
perduotam mums mūsų šventoje žemėje nesančių dievų. Didybė 
yra transcendavimas [transcendentality), ji yra eks-sistencija. Ji reiš- 
kia „daiktiškųjų“ apribojimų įveikimą ir savęs išstatymą dievams. 
Didybės žmogus yra visybės arba švento* (dieviško) žodžio ir min- 
ties žmogus. 

Ar krikščionybei reikalinga žmogaus didybė? Jai reikia dau- 
giau. Krikščionybė reikalauja iš žmogaus daugiau, nei jis gali, su- 
prasti, ir labiau, nei jis gali, mylėti. Tačiau ji suteikia žmogui ir 
gelbstinčią malonę. Su šia pagalba žmogus gali išdrįsti leistis į 
antžmogiškąją sritį. Šitaip elgdamasis, jis remiasi ne savo kaip žmo- 
gaus gebėjimais, bet tais, kurie jam duoti kaip pranokstantys žmo- 
gaus gebėjimus. Rizikingame krikščionybės sumanyme remdama- 
sis vien savimi pačiu žmogus negali nei su-prasti antgamtinio 
įstatymo, nei gyventi pagal jį. Daugiausia, ką jis kaip žmogus gali 
padaryti - nuolankiai ir absoliučiai atsiduoti antgamtinei malo- 
nei. 

Žmogus „esmėja“ kaip žmogus atsakydamas į pasaulio žais- 
mą, ir tik šiais pagrindais remdamasis jis gali aklai padaryti save 
tinkamą krikščioniškajam „esmėjimui“ - aklai, nes pats jis negali 
suprasti ar patirti krikščioniškojo „esmėjimo““. Tai atlieka antgam- 
tinė Dievo galia. Antgamtinės dorybės yra antžmogiškos. Mes pa- 
tys negalime pažinti Dievo; kad pažintume jį, mums reikia gelbs- 
tinčios Dievo tikėjimo malonės. Mes patys negalime mylėti Dievo; 
kad mylėtume jį, mums reikia gelbstinčios Dievo meilės malonės. 
Mes patys negalime turėti antgamtinio gyvenimo vilties; kad turė- 
tume amžino gyvenimo su Dievu viltį, mums reikia gelbstinčios 
Dievo vilties malonės. 

Ar krikščioniškajam buvimo būdui reikalinga didybė? Žinoma! 
Žmogus yra didis tik kaip žmogus. Žmogus be didybės - žmogus, 
nepadarantis savęs tinkamo „nedaiktiškajai“ tikrovei - tai in-sis- 
tencijos* [in-sistence] žmogus; tai žmogus, užsisklendęs nuo būties 
įvykio ar dievų /ogos. Krikščionių mokymai atnešti žmonijai. Žmo- 
gus - tai buvinys, kuris su-pranta „nedaiktiškąją“ tikrovę ir geba 
atsiduoti gamtos įvykiui. Tik toks buvinys - didybės buvinys - gali 
(padedamas malonės) išstatyti save antgamtiniam įvykiui, gali tapti 
Kristaus sekėju ir nešti pasiaukojimo kryžių; tik toks buvinys gali 
atsisakyti gamtinės savasties, kad įgytų antgamtinę savastį. 

Būti krikščioniu - tai gyventi gyvenimą, didesnį nei didybė, 
gyventi nepaprastai didį gyvenimą. Tokio gyvenimo, gyvenimo- 
kur pagal antgamtinį Kristaus įstatymą, prielaida yra didžio gyve- 
nimo-kur ugdymas. Kad taptų dievobaimingas krikščioniškąja 
prasme (kad taptų nepaprastai didis), žmogus privalo būti dievo- 
baimingas mitine prasme; jis turi būti didis. Krikščionybė reiškia 
buvimą daugiau nei žmogumi. Iš tiesų savo ribas peržengiame ne 
netekdami savęs, bet ugdydami save šventojoje savo žemėje, dievų 
šviesoje, taigi, geriausiu mums atveju, nuolankiai skirdami save 
Dievui. Veikiant dieviškajai malonei mūsų pasiūlymas gali būti 
priimtas, ir galime tapti Dievo vaikais. 

Nutikimo kelias atveda mus į dievų sutemas. Anapus šių sutemų, 
nematomas žmogaus akims, švyti Kristaus kryžius. Kristaus kelias 
veda per dievų teritoriją. Dievo įsakymas: „Neturėk kitų dievų, tik 
mane vieną!“ kviečia mus ne užsilikti dievų sutemose, bet padaryti 
save tinkamus antgamtinei šviesai ir galbūt tokiu būdu tapti Kristaus 
vieta. „Ne sau buvai pagimdytas, mano sūnau. Buvai pagimdytas 
šviesti per amžius <...> ir pagražinti Dievo veidą gyvais savo žie- 
dais“, - sako Faustas Kirša. Žmogus turi pranokti save, kad taptų 
Dievo sūnumi. Tai yra atliepimo,nuolankumo ir pasiaukojimo kelias, 
ir tik šiuo keliu eidamas žmogus gali papuošti Dievo veidą?. 


* Jei aplinkybės leis, autorius ketina pratęsti didybės problemos tyri- 
nėjimą kituose veikaluose: Didybė mitiniame pasaulyje (Greatuess in 
Ehe Mytical World), ir Didybė ir krikščionybė (Greatness and Christiani- 
ty). 

Šios pastabos yra parengiamosios. Šioje studijoje bus mėgina- 
ma išnagrinėti problemą taip, kad ji būtų reikiamai suprasta. Filo- 
sofijos supratimas niekad negali būti iki galo filosofinis. Jis būtinai 
turėtų pranokti filosofiją, suprantamą siauresniąja prasme. 

Nors reikiamai suprasti Vakarų žmogaus didybę galima tyri- 
nėjant ne tik filosofiją, bet ir mitą bei krikščionybę, šioje studijoje 
Vakarų žmogaus didybė nagrinėjama tik filosofijos aspektu. Filo- 
sofija negali būti tinkamai suprasta nekalbant apie mitą - jos gimi- 
mo vietą. Filosofija priklauso nuo mito. Norint suprasti filosofinę 
didybę, prieš tai būtina glaustai aptarti mitą. 

Filosofija ir mitas nepriklauso nuo krikščionybės ir gali egzis- 
tuoti be jos. Krikščionybė neteikia nieko filosofiško filosofijai arba 
nieko mitiško mitui, nes ji yra antgamtinė, o filosofija ir mitas yra 
gamtiniai. 

Ar krikščionybė kaip nors priklauso nuo filosofijos arba mito? 
Ji priklauso nuojų tiek, kiek ji skirta žmogui, o žmogus yra žmogus 
atsakydamas žemei ir dievams ar su-prasdamas juos —t. y. mąsty- 
damas ir gyvendamas-kur. Vakarų žmogaus mąstymo ir gyveni- 
mo-kur prasmės tyrimas atveda prie mitinio pasaulio. Tik mitinia- 
me fone filosofijos ir Vakarų žmogaus buvimo būdo prasmę galima 
suprasti tinkamai. 

Turint tai omenyje, šioje studijoje, tiriant Vakarų filosofiją, miti- 
nis pasaulis aptariamas labai trumpai, o krikščionybė lieka visiš- 
kai neaptarta. Norint plačiau aptarti mitinį pasaulį ar nors kiek 
apsvarstyti krikščionybę reikia atskirų tyrinėjimų. 

Siekiant parodyti filosofijos priklausomybę nuo mito ir filosofi- 
nės didybės priklausomybę nuo mitinės didybės, šios studijos pir- 
moje dalyje bus nagrinėjamas physis-yra-logos įvykis kaip įvyks- 
tantis besivystant Vakarų filosofijai. Antroje dalyje didžiosios 
Vakarų filosofijos teorijos bus svarstomos atskirai; taigi joje pirmo- 
ji dalis bus atkartota detaliau. Trečioje dalyje bus apsistota ties 
šiuolaikinio žmogaus padėtimi, ties jo susietumu su filosofija ir 
mitiniu pasauliu ir ties jo ateities perspektyva. 

I. NUTIKIMAS 


Kad ir kas atsitinka žmogui jo istoriniame nutikime, yra iš anksto nulem- 
tos tiesos, kuri jokiu būdu nėra žimogaus sprendimo pasekmė, „estiėjimo“ 
išdava. 

Martin Heidegger, 
Platon's Lehre von der Wahrheit 
(Bern: Francke Verlag, 1954, p. 50). 


1.FILOSOFIJA IRMITAS 


Istoriškumas - žmogaus priklausymas gamtai - tai žmogaus 
buvimas atviram gamtos normoms ir veikiamam jų, t. y. žmogaus 
prisidėjimas prie jos įstatymų arba sutikimas su jais. Tai yra buvi- 
mas įmestam [being thrown]. Žmogus atsako į buvimą įmestam me- 
timu iš naujo [(re-throw], arba projektavimu - savo sutikimu arba 
nesutikimu su gamtos įmestimi. Metimas iš naujo priklauso įmes- 
čiai. Žmogus yra pavaldus, išstatytas ir atviras gamtai ir iš jos 
gauna visą savo galią, netgi galią nukrypti nuo jos normų; todėl ar 
jis veiktų pagal gamtos normas, ar priešjas, vis tiek galima sakyti, 
kad jis paklūsta jos paliepimams. Žmogus, pavaldus ar atviras 
gamtai, dažnai yra nepavaldus jai ar atskirtas nuo jos. Tačiau pa- 
valdumas arba nepavaldumas gamtai tėra tik jo priklausymo jai 
būdai. Gamta lemia žmogui paklusti jos normoms, ir tik dėl jos 
nulemties gali įvykti žmogaus „esmėjimas“. Gamta yra nutikimas, 
kuris palaiko buvimą žmogumi. Pagal nutikimo nulemtis žmogus 
gali atskleisti daiktų reikšmes, taip pat gali surasti nutikimo jam 
nužymėtą ar nutiestą savo paties istorinį kelią'. Nutikimas - tai 
žmogaus istoriškumo esmė („esmėjimas“). Istorinis žmogaus taps- 
mas priklauso gamtos nutikimui. Gamta nustato žmogų ir taip 
paverčia jį laisvu ir suprantančiu buviniu. Žmogus yra laisvas 
padarydamas save tinkamą gamtos normoms. Jo tinkamumas yra 


* Žodis „nutikimas“ [„Ordinance“] čia turi tą pačią reikšmę kaip ir 
Geschichte Heideggerio filosofijoje. 

atviras paklusimas joms - tai jo su-pratimas. Žmogaus laisvė ir 
supratimas yra jo atsakymai į gamtos nutikimą. 

Sąvoka „nutikimas“ geriau išreiškia žmogaus istoriškumą nei 
„istorija“. Visų pirma, „istorija“ yra dažnai ir plačiai vartojama 
bei nuvalkiota sąvoka. Antra, istorija mąstoma kaip pavaldi žmo- 
gui ir jo tvarkoma. Žmogus viešpatauja istorijoje. Nutikimas, 
priešingai, yra viršesnis už žmogų. Žmogus yra pavaldus ir išsta- 
tytas jo valdžiai. 

Nutikimo žmogus elgiasi pagal gamtos normas, jis paklūsta jos 
normoms. Jo paklusimas gamtos normoms nėra aklas, kitaip tai 
nebūtų su-pratimas; tai tebūtų buvimas-panirusiam gamtoje, kaip 
kad daiktai yra panirę joje. Paklusimas normoms, su-pratimas — 
tai buvimas-žinančiam gamtos, kuri valdo visus daiktus, normas 
(būtinybės normas) ir buvimas-žinančiam istorijos, kuri valdo kul- 
tūrinius tautų ir žmonių sumanymus, normas (laisvės normas). 

Šis su-pratimas - tai ne vien teorinė tikrovės pagava. Tai savęs 
padarymas tinkamo pamatinės tikrovės palaikomam buvimui; tai 
taip pat ir pri-klausymas [be-longing]. Toks pri-klausymas yra gy- 
venimas-kur. Gyventi-kur reiškia stovėti gamtos tarnyboje. Gamta 
siunčia žmogųjjo keliu. Eidamas savo keliu (ar netgi nukrypdamas 
nuojo), žmogus su-pranta gamtą ir stovi jos tarnyboje. Jis yra gam- 
tos atstovas [anbassador]. 

Joks atstovas niekada pats vienas nežino savo misijos; jis atran- 
da ją įsiklausydamas į gamtos šauksmą, žinodamas jos normas ir 
kartu atrasdamas savo paties kelią. Būti nustatytam arba paklusti 
gamtos nutikimui - tai nuolat būti pastačius ausis ir iššifruoti, ko 
iš stovinčiojo reikalauja visavaldė gamta. 

Gamtosiristorijos kaip nutikimo, apie kurį buvo užsiminta anks- 
čiau, tarpusavio ryšys rodo, kad gamta ir nutikimas nėra dvi prie- 
šingos sritys. Gamta kaip nutikimas visiškai skiriasi nuo gamtos, 
kurią pažįsta fiziniai ir matematiniai mokslai. Gamta čia yra būtis, 
palaikanti daiktus jų buvime ir palaikanti žmogų jo tvarkoje. Gam- 
ta čia yra Gamta, o ne tik gamta. Gamta čia yra tai, kas mitiškai 
žinoma kaip Motina Žemė. Kita vertus, nutikimas nėra dar vienas 
įvykis pasaulyje tarp vadinamųjų „fizinių“ įvykių, tokių kaip kritu- 
liai, miško gaisrai, vilkų staugimas, žąsų skrydis ir t. t.; tai gamtos 

įvykis, kuris, atskleisdamas įvairius įvykius per save patį, iš prin- 
cipo atskleidžia save. Nutikimas kaip įvykis yra ankstesnis nei 
visi „daiktiški“ įvykiai; jis valdo juos. Gamtos nutikimas yra Nuti- 
kimas. Mitiškai jis pažįstamas kaip dievai - valdančios Motinos 
Žemės jėgos. 

Žmogus, kuris gamtos kraštovaizdyje iššifruoja savo tako kryptį 
ir kuris tampa „normalus“ (atitinkantis gamtos normas), yra didis. 

Mūsų laikai laikomi didžiais. Jie iškyla kaip ilgo, tūkstantme- 
čiais besitęsiančio kultūrinio vystymosi rezultatas. Tačiau pačiose 
mūsų civilizacijos ištakose didybė buvo taip pat akivaizdi ir netgi 
aiškesnė nei dabar. Graikų istorija prasideda didžiaisiais žmonių 
žygdarbiaisjjų karuose ir kelionėse. Tačiau vien pasirodymo nepa- 
kanka atskleisti tam, kas yra didybė. Galbūt šitai galima padaryti 
tik mąstymu, filosofija. Kas yra filosofija? 

Visos filosofijos teorijos, nepaisant įvairovės ir matomų skirtu- 
mų, dera tolydžioje vienovėje. Filosofijos istorija - tai srovenanti 
tėkmė, ta pati kiekviename nuolydyje, kiekviename vingyje ir kiek- 
viename didesniame posūkyje. Filosofijos istorija nėra įvairių te- 
orijų, kurias sukūrė protingi ir aiškiai mąstantys mąstytojai, san- 
kaupa. Kiekvieno mąstytojo filosofija mažiau priklauso jam nei 
istorijos keliui, nutikimui. Mąstytojas priklauso filosofijos keliui; 
jis nėra kelio konstruktorius, tiesiantis kelią kaip savo paties visiš- 
kai laisvo ir nepriklausomo planavimo rezultatą. 

Istorija - tai galinga jėga; ji neša mąstytojus ir palaiko jų vienin- 
gumą. Atrodo, kad kiekvienas filosofas mąsto nepriklausomai, ta- 
čiau jo mąstymas pasiduoda istorijos keliui ir dėl to organiškai 
dera su ankstesniu ir vėlesniu už jo mąstymu. Kadangi filosofas 
priklauso istorijos keliui, jis nekuria istorijos, bet yra jos tarnas, va- 
dovaujasi jos nuostatais. 

Nutikimas, istorijos „esmėjimas“, yra tikrovės galia; tokia galia 
graikai laikė physis. Nutikimas valdo ir lemia filosofijos istoriją. 
Mąstytojai padaro save tinkamus tvarkančiai ir vadovaujančiai 
nutikimo galiai. Dėl to vietoje daugybės įvairių ir skirtingų filosofi- 
jos teorijų iš esmės yra filosofija. 

Tariamai nepriklausomas filosofo mąstymas paklūsta istorijos 
jėgai - galingam nutikimo įstatymui. „Nepriklausomas“ mąsty- 

mas atsako nutikimo galiai ir toks atsakymas yra didybės apraiš- 
ka. Filosofija turi savo pačios vyksmą ir gyvenimą, nepriklausomą 
nuo įvairių filosofų, o visi filosofai pajungti jai; todėl nuo anksty- 
viausių ištakų iki mūsų laikų ji priverčia mus vadovautis ja jos 
pačios vyksme. Šioje kelionėje įvairios filosofijos teorijos įpareigo- 
tos pasirodyti tik kaip nutikimo kelio vingiai ir posūkiai - physis 
savęs atskleidimo būdai. Kiekvienas vingis ar posūkis priklauso 
nuo istorinės nutikimo valdžios. 

Filosofija gali būti palyginta su augalu, Kiekvienoje savo vysty- 
mosi fazėje augalas yra kitoks, ir vis dėlto jis išlieka tas pats. Kiek- 
viena filosofijos teorija filosofijos istorijoje tėra tiktai filosofijos fazė. 
Įtvirtinti vieną filosofijos fazių (vieną iš filosofijos teorijų, žinomą 
pagal tam tikro filosofo vardą) ir paskelbti ją neginčijamai teisinga, 
o dėl to visas kitas filosofijos teorijas (visas kitas filosofijos fazes) 
traktuoti kaip vienaip arba kitaip klaidingas, - vadinasi, surengti 
joms teismą remiantis tam tikros filosofijos teorijos prielaidomis, 
net nesuvokiant, kad tam tikra filosofijos teorija iš viso nėra filosofi- 
ja. 

Augalui vystantis žydėjimo fazė galbūt yra svarbiausia. Tačiau 
šitai nereiškia, kad pumpuravimosi, augimo ir vaisių nokimo fa- 
zės kuria nors prasme ne tokios tikros kaip žydėjimas. Filosofija 
yra tikra nepaisant jos fazių - jos aspektų - skirtumų. Filosofas 
nėra teisėjas ar galutinės išminties turėtojas. Jis yra nuolankus ir 
atsiduoda nutikimo nustatymams. Nutikimo srovenimo kryptis ir 
tėkmės greitis nėra jo rankose. Filosofas nėra koks įsakinėjantis 
seržantas, kurio balsas daro poveikį istorijai; jis atidžiai ir įtemptai 
klauso ir girdi, ir dėl to yra mąstytojas — turi gebėjimą atsiliepti į 
būties mąstymą. Gabumas filosofijai nėra „genijaus“ nuosavybė; 
priešingai, jis priklauso tiems nuolankiesiems, kurie turi „jautrią 
ausį“, galinčią suvokti amžiną ir, atrodytų, monotonišką Iogoso 
garsą - physis kalbą. 

Šitai yra užuomina į mitinį žmogaus pavaldumą dievams. Toks 
pavaldumas nepažaboja žmogaus laisvės. Priešingai, jis išlaisvi- 
na žmogų galutinei jo paskirčiai jo istorijoje. Žmogus yra žmogus 
būdamas išstatytas galingai istorijos tėkmei - nutikimui. Tuomet 
jis yra dievobaimingas. Diktatorius, pretenduojantis būti istorijos 

valdovu ir besistengiantis nulemti istorijos tėkmę, yra bedievis, ar 
jis tai žino, ar ne. Jis iki galo netapęs žmogumi. 

Stengdamiesi pasiekti naujųjų laikų didybės ar technikos didy- 
bės ištakas ateiname į pačią Vakarų mąstymo pradžią. Taip pat 
mums paaiškėja, kad didybės sąvoka svarbi ir esmingiausioms 
mitinio mąstymo struktūroms. Taigi didybės problema perauga 
filosofiją; ji įsikūrusi transfilosofiniame mitų pasaulyje. 

Išesmės didybė —tai ne filosofinė, o mitinė problema. Filosofinė 
didybė yra mitinės didybės atšaka. Kadangi ši studija yra filosofi- 
nė, joje nesiimama svarstyti mitinių problemų ir todėl mėginimo 
atrasti didybės ištakas reikia atsisakyti. Nors filosofiškai didybės 
reikšmės negalima tinkamai atskleisti, reikia turėti galvoje mitinę 
jos reikšmę, kad tinkamai suprastume, kas yra filosofija. 

Daiktai yra geri. Karvė yra gera dėl pieno, šuo yra geras kaip 
šeimininko namų sargas, medis yra geras dėl jo teikiamo pavėsio, 
diena yra gera dėl palankaus jos oro, ir t. t. Panašiai darbininkas 
yra geras dėljo atliekamo darbo, menininkas yra geras dėl jo kūry- 
binio produktyvumo, pilietis yra geras dėl lojalumo savo valstybei, 
krikščionis yra geras laikydamasis religinių priesakų, ir t. t. Kai 
žmogus aptariamas kaip geras, jis aptariamas tuo pačiu lygmeniu 
kaip daiktai ir taip nustumiamas į jiems artimą buvimo būdą. Žmo- 
gus yra atviras transcendentalinėms lemiančioms jėgoms - nutiki- 
mo valdžiai. Šios rūšies buvinys yra anapus gėrio ir blogio; jis yra 
didis. 

Būti didžiam - tai būti išstatytam dievų ugniai. Dieviškoji ug- 
nis sušildo mirtiną žmogaus šaltį ir paverčia jį ugnies turėtoju (Da); 
ji paverčia jį ne žvilgiu, kokie tampa daiktai jų paviršiui atspindint 
dieviškąją šviesą, bet užsidegusiu. Žmogus, baigtinis buvinys, tu- 
rėdamas dievų ugnį gali užsidegti taip, kad ši jį sudegins. Žmogus 
yra mirtingas buvinys, irjo mirtingumas yra jo gyvenimo kulmina- 
cija, jo didybė. 

Filosofijos epochoje, kai dievai yra nesantys ir pasitraukę, pa- 
likdami žmogų vieną, žmogaus buvimo būdas vis dar yra jo atvi- 
rumas dievams jų nesatyje. Toks žmogus yra filosofas. Jis atsiduo- 
dabedieviam įstatymui - dievų įstatymui jų nesatyje. Šis įstatymas 
yra nutikimas -jėga, valdanti žmogaus istoriją, jėga, esanti istori- 

jos „esmėjimas“. Ji vadovauja žmogaus mąstymui ir filosofijos tėk- 
mei. 

Iš tiesų filosofija nepriklauso žmogui; žmogus yra tik vieta (Da), 
išlaikoma filosofijos. Iš esmės filosofija yra logoso, kuriam žmogus 
yra išstatytas, galia, o toks buvimas-išstatytam sudaro žmogaus 
didybę. Tarti, kad didybės problema įsikūrusi transfilosofiniame 
mitų pasaulyje, tai tarti, kad didybė yra už-žmogiška. Taip atsitin- 
ka, jei ir kai žmogus laikomas substancija, žmogišku daiktu. Taip 
neatsitinka, kai žmogus suvokiamas kaip atviras buvinys - buvi- 
nys, kuris „įsiesmina“ pagal logoso valdžią. 

Filosofija yra transcendavimo įvykis. Dėl to tiek mitinis, tiek 
filosofinis pasauliai dera tarpusavyje. Jie skiriasi tuo, kad mitinis 
pasaulis yra Motinos Žemės pasaulis, kuris pasireiškia dievų esa- 
timi, o filosofinis pasaulis yra paženklintas dievų nesaties; jis yra 
būties pasaulis. Įvairiose filosofijos teorijose būtis žėri įvairiais at- 
spalviais. Šis žėrėjimas - ryškiausias pirmuosiuose graikų filoso- 
fijos veikaluose — palaipsniui susilieja į klasikinių filosofijos teorijų 
naktį be būties [Being-less night]. Naujųjų laikų filosofijos teorijose 
jos žėrėjimas nepastebimai vėl darosi ryškesnis, o šiuolaikinėse 
jau darosi akivaizdus. Graikų epochos sutemose ir auštant šiems 
laikams filosofija įgyja mitinių atspalvių. 

Didesnei daliai filosofijos istorijos būtis arba physis yra pasislė- 
pusi, ir todėl filosofinis pasaulis yra be-physis, ne tik „bedievis“. 
Nepaisant to, filosofinį pasaulį valdo ne žmogus, o būtis ir dievai 
(būties galios). Būtis arba physis esti savo nesatyje, savo paslėptyje, 
todėl ir dievai yra; jie viešpatauja filosofiniame pasaulyje kaip sto- 
kojamos jėgos, kurios vadovauja mąstytojų minčiai. Filosofinė di- 
dybė yra žmogaus buvimas-išstatytam dievams jų nesatyje. Filoso- 
fija priklauso mitinės teritorijos pakraščiams. Būdama „logiška“, 
filosofija yra nemitiška; ji nepaiso dievų žodžių ta prasme, kad 
paslepia arba iškraipo juos. Filosofiniame pasaulyje žmogus taria- 
mai turi neribotą įtaką, o dievų balsas nutildytas. 


Pagrindinė pirmųjų graikų filosofijos teorijų tezė - plysis-yra- 
logos. Ji išreiškia pamatinį tikrovės įvykį. Jos šaltinis yra mitinis; 


jos pirmavaizdis mitiniame pasaulyje - Motina Žemė. Motina Žemė 

gimdo dangų ir kartu atveria šviesos pripildytą sritį, kurioje daik- 
tai gali būti. Motina Žemė yra ne visų daiktų motina, bet šaltinis 
visko, kas padaro daiktus galimus. Tamsioji Žemė yra Šviesos mo- 
tina; ji pagimdo Naktį ir Dieną bei kitus dievus. Anot Kretos mitų, 
Dzeusas buvo išmaitintas oloje, kurią reikia suprasti kaip Žemės 
įsčias. Iš to aišku, kad Dzeusas, šviesos dievas - logos - atsiranda 
iš Motinos Žemės, tamsos deivės, pliysis. 

Motinos Žemės negalima suprasti geologiškai, ir Uranas nėra 
fizinis dangus. Jie yra pirmapradės tikrovės jėgos. Jie dera tarpusa- 
vyje ir įsteigia pirminį pliysis, arba gamtos įvykį. Šis įvykis yra at- 
skleidimas, kuriuo Motina Žemė atskleidžia pati save. Dievai —tai 
būdas, kuriuo visad-paslėpta Motina Žemė atsiskleidžia pati. Die- 
vai, šviesulingieji, iškelia nepaslėptin paslėptą žemės grožį. Kaip 
šviesulingieji, dievai yra griaunamosios jėgos; jie suardo žemės 
paslėptį. Graikų mitų fone glūdi chtoniškų (žemiškųjų) ir Olimpo 
(dangiškųjų) jėgų nesantaika. Kadangi žemė yra dievų motina ir 
šviesos šaltinis, ji pati yra pirmapradis įvykis, vaidas, Herakleito 
mąstytas kaip ugnis. Motina Žemė -tai chaosas; ji yra ne tik tamsa 
ar šviesa, bet jų abiejų nesantaika ar sąveika. Tai nereiškia, kad 
pradžioje esama dviejų tamsos ir šviesos pradmenų, kurių susi- 
maišymas duoda pradžią žemei. Priešingai, pradžioje esti chao- 
sas, kuris yra Motina Žemė, o iš šio pirmapradžio šaltinio atsiran- 
da tamsos dievybės ir šviesos dievai. 

Motina Žemėatsiskleidžia ir atsiskleisdama pasislepia. Kai tik 
dievų šviesa nuima slepiančius šydus nuo jos veido ir atskleidžia 
jos grožį, pasirodo, kad taip atskleidžiami tik daiktai ir jų grožis. 
Upės, ežerai, miškai, kalnai, žolynai, krūmai, gėlės, gyvuliai, paukš- 
čiai, žmonės ir t. t. - visa atskleidžia žemę ir jos grožį, o vis dėlto ji 
lieka paslėpta, ir tik daiktų grožis viešpatauja atvertyje ar dievų 
šviesoje. Dievai, atskleisdami žemę, atskleidžia daiktus, oją pasle- 
pia. 

Įsenovės kapus buvo dedami kiaušinio pavidalo akmenys, ku- 
rie buvo pusiau balti, pusiau juodi. Kiaušinis yra visų formų šalti- 
nis. Jis yra gyvenimo ir judėjimo šaltinis. Kita vertus, kiaušinis yra 
tai, kame visas gyvenimas ir judėjimas baigiasi. Kiaušinis, neju- 
dantysis, yra intensyviausias judėjimas —atskleidžiančių ir pasle- 

piančių jėgų vaidas; jis yra ir vanduo, ir ugnis, ir beribis, kuris 
suteikia viskam ribas. Pusiau balto, pusiau juodo kiaušinio simbo- 
lis išreiškia pirmapradę Motinos Žemės tiesą. Visi daiktai turi sa- 
vo pradžią Motinos Žemės įsčiose. Pilni gyvybės jie juda džiaugs- 
mingai, energingai ir aistringai. Jie ir jų kelionė tampa žemės 
nejudrumu, bejėgiškumu ir šalčiu, Motina Žemė, šviesusis gyveni- 
mo lopšys, kartu yra ir tamsi kapų tyla. 

Motina Žemė, pirmapradis kiaušinis, filosofiškai išreiškiama 
kaip pliysis-yra logos. Būties (logos) atsiskyrimas nuo ne-būties (phy- 
sis) — tai pirmoji krizė, suskaldanti pirmapradę mitinę tiesą ir pa- 
laipsniui atverianti „bedievystės“ epochą. Dabarties laikais šitai 
baigiasi visiška dievų negalia ir nevaržoma žmogaus, technologo, 
valdžia. Gelminius žmogaus valdžios pagrindus palaiko paslėp- 
tos, amžinosios žemės jėgos ir dievai. Ne pats žmogus išplėtė savo 
valdžią žemei; pamatinis vaidas, paslėpties ir atsiskleidimo įvykis 
leido jam šitaip elgtis. Žmogaus bedievystė turi būti padidinta ir 
iškelta iki kraštutinumo, o žemė turi būti pavergta, kad žmogaus 
dievobaimingumas ir žemės grožis vėl būtų stulbinančiai atskleis- 
ti. Bedievis žmogus neišvengiamai artėja mitinės, dievobaimingos 
ateities link. Šiai kelionei iš mitinių praeities laikų į mitinius atei- 
ties laikus vadovauja nutikimas, kuris yra žemės ir dievų vaidas. 

Ar nutikimas reiškia žmogaus laisvės sunaikinimą? Taip, jei 
laisvė suprantama kaip visiška žmogaus nepriklausomybė nuo 
kokios nors didesnės jėgos; ne, jei laisvė yra suprantama kaip trans- 
cenduojantis žmogaus pavaldumas didesnėms jėgoms. Žmogus, 
tapdamas pavaldus antžmogiškosioms jėgoms, tampa žmogumi - 
jis yra laisvas būti žmogumi. Laisvė glūdi žmogaus tinkamume 
didesnėms nei jis pats tikrovės jėgoms. 

Žmogus jokiu būdu nėra nepriklausomas buvinys; jis yra sto- 
kojantis buvinys. Žmogui reikia maisto, drabužių, pastogės, šei- 
mos, meilės, visuomenės, poezijos, filosofijos ir religijos. Tai, ko 
jam labiausiai reikia arba kas jam labiausiai rūpi, yra būtis, dievai. 
Netik specifiškai religiniai veiksmai akivaizdžiai parodo, kad žmo- 
gus yra buvinys, kuriam rūpi transcendentalinė tikrovė, bet ir jo 
mąstymas, meniniai interesai, visuomeniniai santykiai, jo elgesys 
su daiktais ir naudojimasis jais savo aplinkoje - įskaitant ir tuos, 

kuriuos jis pats padaro ar pagamina. Visų jų žmogus siekia ne 
todėl, kad jie esti imanentiškai, bet dėl to, kad jie atspindi transcen- 
duojančias tikrovės jėgas, dievus. Žvelgdamas į daiktus, žmogus 
galiausiai žvelgia į tamsų Motinos Žemės veidą su šviesiųjų dievų 
pašvaistėmis jame. Visas žmogaus gyvenimas-kur tikrai yra gyve- 
nimas-kur, kai ir jei žmogus nuolat išstato save dievų tvarkai. Lie- 
damas prakaitą darbe, dainuodamas puotoje, malšindamas troš- 
kulį ar valgydamas, augindamas vaikus, gindamas savo žemę, 
maldoje ir mirtyje - žmogus pats pasiduoda ir savo gyvenimo-kur 
išteklius perleidžia dievams ir jų tvarkai. 

Mitiniame pasaulyje žmogus nėra savo gyvenimo-kūr šeimi- 
ninkas. Pats savaime jis yra tuščias ir lėkštas; tik tapdamas vieta 
dievams jis pripildomas švento jų švytėjimo. Kad ir ką Žmogus 
darytų, atliktų, kad ir ko siektų, šitai jis įvykdo su dievų pagalba. 
Padaryti save tinkamą vienam ar kitam dievui, būti jo švytėjimo 
vieta, vadinasi, tapti naujakuriu dievo žemėje. 

Padarydamas save tinkamą dievams ar netgi atsisakydamas 
tai daryti, žmogus eg-zistuoja [ex-ists]; jis iškeliauja iš savo siauros 
tik žmogiškumo sferos, įžengia į dieviškosios žemės atvertį ir išsta- 
to save dievų šviesai. Eg-zistuojantis žmogus yra didis. Padaryda- 
mas save tinkamą dievams jis leidžia jų galiai viešpatauti savo 
gyvenime; atsisakydamas jiems paklusti jis vis tiek išstato savo 
galvą bausmei už savo tuštybę ir tuo būdu vis dėlto atskleidžia jų 
galią. In-sistuojantis [in-sisting| žmogus yra žmogus, kuris užsida- 
ro „daiktiškoje“ savo aplinkoje ir nepaiso dievų. Jis nei paklūsta 
dievams, nei atsisako tai daryti. Todėl jis nėra didis; jis tegali būti 
geras arba blogas, nelygu jo santykio su kitais buviniais pobūdis. 

Helenė, Menelajo žmona, savo grožiu ir meile amešė afroditiš- 
kąją tikrovę į savo pačios gyvenimą ir, maža to, į graikų pasaulį, 
pripildydama jį Afroditės dieviškosios aistros dvelksmo. Ir Pene- 
lopė, Odisėjo žmona, savo ištikimybe, įžvalga ir apdairumu atnešė 
Heros ir Atėnės tikrovę į savo ir graikų pasaulį, pripildydama jį 
gyvos pilnatvės, jėgos ir kilnios galios. Helenė ir Penelopė buvo 
didžios, nes tarnavo dievams ir atnešė gyvą jų švytėjimą į savo 
gyvenimą ir pasaulį. Helenė buvo didi dėl Afroditės, o Heros ir 
Atėnės atžvilgiu ji laikėsi atmetimo nuostatos, kuri taip pat yra 

didybės būdas. Penelopė, priešingai, buvo didi paklusdama Herai 
ir Atėnei, tačiau taip pat buvo didi atsisakydama paklusti Afrodi- 
tės galiai. In-sistavimo pasaulyje, kuris teigia, kad žmogus turi lai- 
kytis imanentinių, visuotinių ir griežtų normų, Penelopė buvo ge- 
ra, o Helenė bloga. 

„ Visa Iliada, Odisėja, didžiosios graikų tragedijos ir visa graikų 
poezija kupina Žmonių didžių poelgių; poelgių, kuriais jie įkurdi- 
na dievus savo pasaulyje, o save pačius paverčia dievų švytėjimui 
tinkamomis vietomis. Jie atsiduoda dieviškosioms liepsnoms, ku- 
rios dega, o dažnai ir nudegina. Dievų taisyklės nėra aiškios, ir 
paklusti joms nėra lengva. Dieviškasis logos yra chaotiškas. Di- 
džių vyrų - Hektoro, Achilo, Agamemnono, Oresto, Oidipo ir kitų- 
gyvenimas pateikia daugybę tokio tamsumo, sumišimo ir baugu- 
mo pavyzdžių. Jų gyvenimas iliustruoja žmogaus paskirties - bu- 
vimo mirtingam paskirties - baisumą. Ši paskirtis - tai nemarios 
galios įvedimas į savo paties gyvenimą išstatant save šiai galiai ir 
leidžiantis būti praryjamam jos liepsnų. Prarijimas čia reiškia vi- 
sišką žmogaus pasidavimą dievams ta prasme, kad jis gyvena tik 
dievams, neskirdamas sau ir savo kaip žmogaus poreikiams ir troš- 
kimams netgi dalies savo buvimo ar gyvenimo-kur. Jis visiškai ir 
absoliučiai atsiduoda dievams. Būti žmogumi - tai būti tragiškai, 
ir niekur ši tiesa nėra išreikšta su tokia įtampa ir stiprumu kaip 
kad graikų mituose. Ir jokiu metu žmogus nebuvo nuo jos labiau 
nutolęs kaip kad dabarties laikais - technologo, pasaulio monar- 
cho laikais. 

Žmogaus kaip buvimo-išstatytam dieviškajam chaosui reikšmė 
visiškai netapatintina su saugumu. Buvimo-išstatytam dievams ne- 
saugumas iš esmės yra kokio nors aiškiai duoto ir absoliučiai api- 
brėžto įstatymo stokojimas. Kai tik duodamas aiškiai apibrėžtas įsta- 
tymas, dievų chaosas atsitraukia. Galbūt teisingiau sakyti, kad, kai 
dieviškasis chaosas atsitraukia, įstatymai palaipsniui patenka į žmo- 
gaus rankas ir tampa aiškesni, parankesni, patogesni ir labiau pri- 
taikomi visiems žmonėms. Kai įstatymo atramos taškas yra dievai, o 
ne žmogus, jis valdo žmogų kaip lapus blaškantis rudens vėjas. 

Kas yra laisvė, suprantama iš esmės? Ar ji reiškia apibrėžto, 
nustatyto ir objektyviai suformuluoto įstatymo laikymąsi arba 

atmetimą? Ne! Ji reiškia eg-zistavimą - iškeliavimą į neapibrėžtą, 
neturintį normų dieviškąjį chaosą. Tokiu iškeliavimu, tokiu savęs 
išstatymu žmogus padeda gimti įstatymui, kuris paskui suteikia 
saugumą jo visuomenei. Tie, kurie duoda pradžią įstatymams, iš- 
stato save šviesiausių ir kartu labiausiai pasislėpusių dievų pyk- 
čiui. Jie priverčia žmogų degti ir padaro dievišką, tačiau sykiu vi- 
siškai sudegina. Žmogus gali tapti dieviškas, ir todėl jis yra 
mirtingas - savo mirtingumu jis privalo sumokėti dieviškumo sko- 
lą. Gyvenimas ir mirtis dera žmoguje, o žmogus, kuris tai parodo 
intensyviausiai, yra didvyris. Laisvė — tai laisvė gyventi intensyvų 
gyvenimą, o sykiu -tai laisvė mirti. Poetas, didis žmogus, yra lais- 
vas; jis gali perduoti ugningą Dzeuso įstatymą saugiai apsiautęs jį 
savais poetiniais žodžiais. Neherojiška visuomenė gali būti sau- 
giai laisva išpažindama šį įstatymą be jo liepsnų. Dabarties laikai 
yra saugūs, nes dievų jau nebegalima įkurdinti mūsų gyvenime, 
kaip kad būdavo senovėje. Dievai pasitraukę. Ne jų esatį, bet jų 
nesaties bedugnę galima atverti mūsų gyvenime. Ją atverti - tai 
išdrįsti peržengti saugumą, peržengti įstatymus ir išstatyti save 
transcendentiniams pavojams. Poetai ir pranašai gali taip elgtis. 
Ar mūsų proziškais ir bedieviais laikais jų esama? 


2. PHYSIS-YRA-LOGOS SUSKILIMAS 


Filosofiškai suprantama Motina Žemė — tai plysis-yra-logos. 
Graikų filosofija prasideda mąstymu apie gamtą, kuri nuolat atsi- 
skleidžia iškildama iš paslėpties. Gamta yra paslėptis-nepaslėp- 
tis, ir jos aplinkoje daiktai ima rastis - yra atskleidžiami, įgyja savo 
trukmę arba gyvenimą, ir baigiasi yra paslepiami. 

Toks physis-yra-logos supratimas vyrauja Talio vandens filoso- 
fijoje, Anaksimandro apeiron filosofijoje, o aiškiausiai - Herakleito 
ugnies filosofijoje. Vandens esama visur, kur yra būtis. Jis visad 
paslėptas. Kita vertus, mes galime aptikti „vandeningų“ daiktų, 
bet ne patį vandenį. Negalima susidurti su vandeniu taip, kaip 
susiduriama su daiktais, jis nuolat paslėptas. Tą pat reikia pasa- 
kyti apie apeiron, beribį. Jis nustato viskam ribas, o pats atsisklei- 

džia kaip beribis. Toks atsiskleidimas yra paslėptis. Daiktai gimę 
iš gamtos, tuo tarpu gamta dėl savo beribiškumo yra pati gimtis: ji 
niekada negimė. Herakleito ugnis yra visų daiktų šaltinis ir, kaip 
Motina Žemė, ji yra ten, kur jie visi baigiasi. Ugnis yra gyvenimas ir 
mirtis, Dionisas ir Hadas. Ugnis, nušviečianti viską, yra pats švy- 
tėjimas - Dzeuso žaibas. Nepaisant to, ugnis yra tamsiausia ir 
labiausiai nepagaunama. Ją daug sunkiau sugriebti ar suprasti 
nei ugnies atskleistus daiktus. Ugnis lieka paslėpta. 

Vanduo, beribis ir ugnis yra mitologinis paveldas. Jie visi reiš- 
kia gamtą - Motiną Žemę - ir visuose juose esama dvilypumo. 
Physis-yra-logos lygintina su mitiniu kiaušiniu — pusiau baltu, pu- 
siau juodu. Iš mitinio pasaulio paveldėtas dvilypumas numato, 
taip sakant, filosofijos mitinio paveldo nutrūkimą ir galimą suski- 
limą. 

Parmenido filosofija yra pirmoji plysis-yra-logos suskilimo fa- 
zė. Ji prasideda Parmenidui atskyrus physis nuo /ogoso, paslėptį 
nuo atsiskleidimo, arba ne-būtį nuo būties. Parmenido filosofiją 
labai pagrįstai galima laikyti artima pirmosioms jonėnų teorijoms. 
Vanduo, apeiron ir ugnis, kaip ir būtis, yra savęs atskleidimas. Skir- 
tumą sudaro tai, kad vanduo, apeiron ir ugnis save atskleidžia kaip 
paslėptus, o būtis yra statiškas atsiskleidimas ir neturi nieko ben- 
dro su paslėptimi, ne-būtimi. 

Physis-yra-logos — tai transcendavimo įvykis; jis yra dinamiš- 
kas. Šitai aiškiai rodo ugnies pavyzdys. Parmenido būtis statiška, 
nesatskirta nuo ne-būties, ir todėl jo transcendentalinėje tikrovėje 
nesama jokios kaitos arba virpėjimo. Nors physis (ne-būtis) ir logos 
(būtis) atskirti, jie abu yra transcendentaliniai. Tik daiktai yra ima- 
nentiniai; jie nėra pati gamta, bet gamtinės esybės —-buviniai, kurie 
yra gamtoje. Daiktai nėra nei būtis, nei ne-būtis. Būtis yra, o ne- 
būtis niekėja, tuo tarpu daiktai nėra. Daiktų nebūtis nėra tas pat, kas 
ne-būtis, nes daiktų nebūtis yra imanentiška. Tai reiškia ne tai, kad 
daiktai neturi jokio tikrumo, bet veikiau tai, kad jie nėra būtis. Ma- 
tomas daiktų tikrumas randasi dėl to, kad jie naudojasi būties at- 
siskleidimu, arba šviesa. Į daiktus susitelkianti šviesa - tiek, kiek 
tie daiktai atskleidžiami — priklauso būčiai. Pažindamas būtį, 
žmogus pažįsta buvinius. Ne-būtis arba paslėptis neprieinama 

pažinimui. Parmenido 2 fragmente deivė sako jam, kad ne-būties 
takas „visiškai neįtikimas takas, kadangi nesamybės juk nei pa- 
žintum, nes tai neįvykdoma, nei parodytum“*. 

Būties ir ne-būties atskyrimas Platono filosofijoje gali būti lai- 
komas idėjų (būties) atskyrimu nuo daiktų. Pačių savaime daiktų 
nėra. Už savo tikrumą jie skolingi idėjoms; jie yra tik dalyvaudami 
idėjų šviesoje. Toks požiūris reiškia transcendentalinės ne-būties 
pašalinimą. Esama tik idėjų pasaulio (transcendentalinės tikro- 
vės) ir daiktų pasaulio (imanentinės tikrovės). Parmenidas atski- 
ria physis nuo logos, o Platonas pašalina pliysis kaip transcenden- 
talinę tikrovę ir perkelia ją į imanentinę tikrovę; užuot laikęs ją 
ne-būtimi, jis laiko ją ne-buviniu. 

Buvinių „yra“,nepriklausydamas jiems, neleidžia daiktams būti 
įtrauktiems į būtį, ir todėl jie neturi būti laikomi būtimi. Tai nereiš- 
kia, kad daiktai ir ne-būtis yra tapatūs. Parmenido ne-būtis yra 
trečia tikrovės sritis, be būties srities ir daiktų srities. Jonėnų filoso- 
fijos teorijose „trečioji“ sritis buvo įtraukta į „pirmąją“, arba vei- 
kiau abidvi buvo susipynusios ir kartu sudarė vieną transcenden- 
talinę tikrovę. Ne-būtis gua paslėptis šiose teorijose buvo numanoma 
kalbant apie vandenį, apeironą arba ugnį. Ne-būtis buvo viena su 
būtimi, ir abi jos buvo „nedaiktiškoji“ tikrovė, besiskirianti nuo 
„daiktiškosios“ tikrovės. 

Parmenido „būtis nėra ne-būtis“ reiškia ne tik tai, kad „būtis 
nėra daiktai“ arba „daiktai nėra būtis“, bet ir tai, kad „atsiskleidi- 
mas nėra paslėptis“. Tai patvirtina Parmenido posakis: „Būtis yra 
mąstymas“, kuriuo teigiama, kad būtis atskleidžia save ir daiktus. 
Kadangi daiktai už savo atskleidimą skolingi būčiai, visas atsklei- 
dimas (mąstymas) yra tapatinamas su būtimi, ir todėl teisinga sa- 
kyti, kad būtis, ir tiktai būtis, yra logos. Jeigu šį posakį (būtis yra 
Jogos) perskaitome kaip „plysis yra logos“ , tai turime aiškiai suvok- 
ti, kad physis čia yra atskleista physis, ir todėl ji yra logos; ji nėra 
paslėpta physis, ne-būtis. Pagal Platono, perkeliančio physis į daik- 
tų sritį, sampratą, „physis nėra logos“ - tai „daiktai nėra idėjos“. 

Parmenidas suskaidė pirmapradį įvykį physis-yra-logos, taigi 
atskyrė physis nuo logos. Be šio pagrindinio suskaidymo, dar buvo 
ir mažesnių: vėlesnieji filosofai suskaidė arba physis, arba logos. 

Empedoklio ir Anaksagoro supratimu, physis yra nevientisa: Em- 
pedoklis teigia, kad „nedaiktiškąją“ physis tikrovę sudaro ugnis, 
oras, vanduo ir žemė, tuo tarpu „nedaiktiškasis“ logos yra meilė ir 
neapykanta, susijungiančios arba išsiskiriančios pagal physis ele- 
mentus. Physis „elementai“ ir logoso „elementai“ peržengia bet ko- 
kios „daiktiškosios“ tikrovės ribas. Daiktai pradeda būti tik tada, 
kai pirmapradžius elementus sujungia ontologinė meilės jėga, ir 
liaujasi buvę tada, kai juos atskiria ontologinė neapykantos jėga. 
Šis keturių physis elementų išskyrimas yra nauja pirmapradžio 
pliysis-yra-logos įvykio suskilimo fazė; šioje fazėje ne tik atskiriami 
pluysis ir logos, bet netgi randama skirtumų pačioje physis arba pa- 
čiame logos. Pagal Anaksagoro teoriją, physis „elementų“ skaičius 
yra neapibrėžtas, tuo tarpu jo logos, nous (pasaulio dvasia), aiškiai 
yra vienas. Sofistams daro įtaką Parmenidas ir tam tikru mastujie 
gali būti laikomi logos skaldytojais, kaip kad Empedoklis ir Anak- 
sagoras gali būti laikomi physis skaldytojais. 

Parmenidas atvyksta į Nakties namus vežimu, važnyčiojamu 
deivių. Teisybė (Dikė) atveria vartus ir įleidžia mirtingąjį Parmeni- 
dąį nemirtingųjų namus. Nakties namuose, prie vartų, susitinka 
Nakties ir Dienos keliai. Mąstymas ir išmintis glūdi Nakties ir Die- 
nos kelių susitikime, o žmogus gali įgyti išmintį išstatydamas save 
dievų keliams. Ši išmintis įsišaknijusi Nakties namuose (Motinos 
Žemės namuose), kur prasideda Dienos (būties arba dievų) keliai. 
Žmogus yra išmintingas pažindamas dieviškąją tikrovės tvarką — 
dieviškuosius kelius. Žmogaus išminties viršūnė yra ten, kur bū- 
ties ir ne-būties keliai susijungia, dera tarpusavyje. 

Daiktai, kurie nėra nei būtis, nei ne-būtis, yra tarsi jų abiejų 
junginys. Netgi pažindamas daiktus žmogus, regis, turi sustiprin- 
ti šį pažinimą savuoju būties ir ne-būties pažinimu. Iš tikrųjų žmo- 
gus pažįsta daiktus tik todėl, kad žino transcendentalines būties ir 
ne-būties tikroves, lemiančias daiktus. Vis dėlto tai nereiškia, kad 
daiktai yra būties ir ne-būties junginys. Daiktai nėra nei būtis, nei 
ne-būtis, betjie gali būti tik dėl savo kaltės, dėl kurios gali atrodyti, 
kadjie yra būtis, ir dėl kurios jie gali išnykti lyg ne-būtis. Kiekvienu 
atveju jie nusižengia, o savo kaltę panaikina visiškai išnykdami. 
Daiktai neturėtų būti. Jie yra dėl būties tvarkos. Dikė, tvarkos, 

teisės ir teisybės deivė, yra tikrovės logos. Šia prasme ji yra tokia 
pati kaip ir Moira, lemties deivė, kuri atseikėja visiems daiktams 
buvimo mastą. 

Žmogus pažįsta tikrovės tvarką, logos. Tai reiškia, kad jis žino ir 
daiktų likimus, ir savo paties lemtį. Dėl šio žinojimo žmogus gali 
būti, ir yra, daiktų matas. Žmogus yra logoso vieta. Pagal Platoną, 
žmogus yra idėjų, tikrovės logos, vietininkas, nes matė idėjas savo 
gyvenime prieš gimdamas. Toks požiūris į žmogų turi daug ben- 
dra su sofistų, kurie domėjosi žmogumi kaip logos vieta, požiūriu. 
Žmogus yra daiktų matas, o kadangi esama daugybės žmonių, 
esama ir daugybės logoi. Šitaip gali būti, nes tyliai sutariama, kad 
žmogaus /ogosą grindžia tikrovės logos (dievų logos). Žmogaus gy- 
venimo trumpumas ir įvairios jo gyvenimo aplinkybės neleidžia 
jam pažinti dievų logos, ir todėl jis turi išsiversti būdamas daiktų 
matas, kurį riboja savitas jo paties tikrovės matymo būdas. Tačiau 
jo paties būdas matyti tikrovę nėra iš tiesų jo; jis mato tikrovę taip, 
kaip ši atsiskleidžia, tik mato ją ribotai. Būdamas apribotas savo 
paties būdo matyti tikrovę, jis turi „savus“ standartus, savo paties 
matus, pagal kuriuos vertina daiktus. Vis dėlto jo išmintis nėra jo; 
užją jis skolingas dievų logosu: — tam, kas nežinoma. 

Apribotas ir fragmentiškas sofistų logos, kartu su jų abejingu- 
mu physis, visiškai skiriasi nuo Leukipo ir Demokrito atomizmo, 
pagal kurį tikrovė neturi logos, o physis sudaro neapibrėžtas skai- 
čius atomų. Abu šie požiūriai išryškina ne daiktus, bet arba logos, 
arba physis. Netgijei ir suskilę, physis arba logos yra „nedaiktiški“, 
a priori, ankstesni už daiktus. 

Bet kurios iš dviejų pagrindinių „nedaiktiškųjų“ struktūrų (phy- 
sis arba Iog0s) vidinis suirimas priartina jas prie daiktų arba buvi- 
nių. Šitaip paslepiamas būties ir daiktų skirtumas. Paslepiant „ne- 
daiktiškąją“ tikrovę, leidžiama būti tikrai tik „daiktiškajai“. Tai 
reiškia, kad Įvykis pašalinamas arba perkeliamas į žemesnę „daik- 
tiškų“ įvykių sritį. 

Platonas pirmasis „įžvelgė“, kad daiktai yra physis. Physis ta- 
po tapati daiktams, ir tiktai logos vis dar liko „nedaiktiškas“. So- 
fistai jau teigia, kad logos yra suskilęs į daugybę įvairių žmonių 
logoi. 

"Kritikuodami šį požiūrį, Sokratas ir Platonas parodė, kad žmo- 
gus nėra ribojamas savo paties žmogiškojo /ogos pažinimo. Ilgai 
tyrinėdamas vieną ar kitą problemą žmogus gali pažinti idėją to- 
kią, kokia ji yra pačios tikrovės /ogose. Logos (idėjos) yra ankstesnis 
už daiktus, tačiau Platonas, suprasdamas jį kaip sudarytą iš dau- 
gybės visiškai savarankiškų idėjų, vaizduoja jį „daiktiškai“. 

Jonėnų filosofai teigia atskleidimo pranašumą pabrėždami, kad 
pliysis yra logos. Taip suprantamas atskleidimas nepašalina pa- 
slėpties ir tik būdamas kartu su ja jis gali būti atskleidimas. Pagal 
Parmenidą, būtis yra atskleidimas; tačiau ji yra ne atskleidimo įvy- 
kis, o užbaigtas arba statiškas atskleidimas, kuris atskleidžia daik- 
tusišlaikydamas juos savo atvertyje. Šia prasme Parmenido būtis 
neprilygsta atskleidimui, kaip tam, kuris atskleidžia. Platono idė- 
jas reikėtų suprasti šia prasme; jos yra guasi transcendentaliniai 
esiniai, kurie pajėgia atskleisti daiktus. Daiktai yra tikri ir teisingi 
atitikdami idėjas. Pačios idėjos taip pat gali būti laikomos tikromis 
ir teisingomis, jei atitinka aukščiausią agathon idėją. 

Aristotelis idėjas laiko universaliais struktūriniais elementais, 
esančiais buvinių viduje; jos yra kategorijos arba rūšys. Kai idėjos 
tampa buvinį sudarančiais struktūriniais elementais, tikri yra tik- 
tai buviniai arba daiktai. Daiktų esmė arba prigimtis numanoma 
arba yra daiktuose, o užjų nėra nieko tikra. „Nedaiktiškasis“ Iogo- 
so pasaulis yra lokalizuotas ir realizuotas daiktuose. Aristotelio 
pasaulis yra imanentinis. 

Ankstesniuoju laikotarpiu (dar veikiamas Platono) Aristotelis 
savo Fizikoje supranta usia kaip „esmėjimą“, bet dar ne kaip sub- 
stanciją. Usia yra daikto dalyvavimas physis šviesoje. Be to, nagri- 
nėdamas physis kaip šviesą, kuri palaiko daiktų „esmėjimą“, Aris- 
totelis panašus į Parmenidą. Ankstesniuoju laikotarpiu Aristotelis 
teigia, kad plrysis šviesa priklauso daiktams; pasirodydami daik- 
tai atsineša ją su savimi, tačiau ji nėra jų dalis. Vėliau Aristotelis 
apie „esmėjimą“ nebekalba — sia pavirsta substancija; ji tampa vidi- 
nebuvinio forma, jo aktualumu. Būti tikram -— tai turėti aktualumo. 

Nors ankstesniuoju laikotarpiu Aristotelis atrodo esąs physis 
filosofas, iš tikrųjų jis yra logoso filosofas. Parmenidas atskiria phy- 
sis kaip paslėptą (ne-būtį) nuo physis kaip atskleistos (būties). 

Todėl jis nebesvarsto physis atsiradimo iš paslėpties, bet laiko ją 
visai atskleista ir todėl visiškai kitokia negu tai, kas yra paslėpta - 
negu ne-būtis. Platonas, taip pat ir Aristotelis ankstesniuoju laiko- 
tarpiu, yra logoso filosofai, logoso, kuris suprantamas kaip idėjų 
visuma, palaikoma agnthon idėjos hierarchinės tvarkos. Platonas 
ir Aristotelis yra /ogoso filosofai; Platonas, lygiai kaip ir Parmeni- 
das, teigia, kad logos yra transcendentalinė tikrovė, o Aristotelis 
laiko jį imanentiniu. Kalbėdamas apie neatskleistą arba paslėptą 
physis, Platonas pažemina ją iki daiktų lygmens, o Aristotelis netgi 
laiko ją pavaldžia daiktams. Pagal Aristotelį, materija (pliysis) yra 
niekas, išskyrus galimybę tapti vienaip ar kitaip „daiktiška“. Ma- 
terija yra tikra tik kaip potencija. 

Įžvelgdamas logosą daiktų esmėje, o physis - po-esiniškame [in- 
fra-entitative] lygmenyje, Aristotelis užbaigia pirmapradžio physis- 
yra-logos įvykio - mitinio paveldo, kurį gavo Vakarų žmogus ir 
kuris davė pradžią jo istorijai, paveldo, kuris „įsiesmina“ kaip nu- 
tikimas, valdantis daiktus ir žmones - suskaidymą. 


3.SLAPTAS PHYSIS-YRA-LOGOS VĖL-ĄĮŽENGIMAS 
Į VAKARŲ PASAULĮ 


Tris amžius didysis physis-yra-logos įvykis buvo suiręs. Tikrovę 
imta laikyti sudaryta iš įvairių esinių, kurie išjudina vienas kitą. 
Pirminis judėjimo šaltinis yra pirmasis judintojas, kuris yra ir bu- 
vinys, Aukščiausiasis buvinys. Pagal Aristotelį, pirmasis judinto- 
jas yra imanentiškas, lygiai toks kaip ir bet kuris kitas esinys, ta- 
čiau skiriasi nuo kitų esinių tuo, kad yra aktualiausias. Visų daiktų 
judėjimas žemėje, vandenyje ir ore prasideda nuo dangaus kūnų, 
kurie išlaiko reguliarias judėjimo trajektorijas. Šie yra judinami pir- 
mojo judintojo, kuris pats yra nejudantis. 

Tomas Akvinietis pritaria Aristotelio tikrovės sampratai. Tikro- 
vėje yra daugybė buvinių. Jie yra įvairaus tobulumo laipsnio, tar- 
piniai tarp materijos, kuri neturi jokio aktualumo arba tobulumo, ir 
Aukščiausiojo buvinio, kuris yra grynas aktualumas arba tobulu- 
mas. Pagal Tomą Akvinietį, Aukščiausiasis buvinys yra ne kosmo- 


42 


loginis esinys, bet už-pasaulis, transcendentalinė tikrovė. Dievas, 
Aukščiausiasis buvinys, yra antgamtinė tikrovė. Visi buviniai yra 
dėl to, kadjų tobulumo laipsnis ribotas. Ribotas tobulumo laipsnis 
sudaro jų substanciją arba jų kas [guiddity]. Buvinys esti stokoda- 
mas, skirdamasis nuo beribio arba Aukščiausiojo buvinio. Kadan- 
gi Dievas neturi jokios apribotos esmės, jis negali būti buvinys, net 
ir Aukščiausiasis buvinys, nebent turime omenyje, kad Aukščiau- 
siasis buvinys yra tikrovė, peržengianti imanentinės arba „daik- 
tiškosios“ tikrovės ribas ir todėl „nedaiktiška“. Šitai aiškėja iš To- 
mo Akviniečio svarstymų apie Dievą kaip tą, kurio egzistavimas 
analogiškas* daiktų egzistavimo pobūdžiui. 

Dievas nėra buvinys, nėra jis ir geras arba teisingas. Dievas yra 
pats buviniškumas [beingness], gerumas ir tiesa. Jis yra ne esinys,bet 
transcendentalinė tikrovė, pagrindžianti visa, kas yra „daiktiška“. 
Dievas, kaip grynas egzistavimas, nuo nieko nepriklauso ir yra 
nepagrįstas. Bet kas, kas pagrįsta, turi esmę - ribotą egzistavimo 
laipsnį. Grynas egzistavimas yra „neesmė“ arba „nedaiktas“; jis 
yra apeiron. Būti daiktu - tai stokoti „nedaiktiškumo“ ir todėl būti 
skolingam jam. Visi kūriniai už savo buvimą skolingi apeironui, 
Kūrėjui, ir todėl šlovina Dievą įvairiais savo ne-buvimo-Dievu bū- 
dais. Gryną egzistavimą ir esmes skiria praraja. Dievas nėra buvi- 
nys. 

Daiktus grindžiantys pagrindai yra transcendentaliniai. Joks 
daiktas arbuvinys negali būti visus kitus daiktus ar buvinius grin- 
džiančiu pagrindu. Daiktus gali atskleisti „nedaiktiška“ aplinka, 
kuri suteikia reikšmes; ši aplinka - tai šviesos kupina atvertis, ku- 
rioje daiktai gali pasirodyti ir būti daiktais. Tai Dievo logos. 

Požiūrį, kad tikrovė yra „daiktiška“, Tomas Akvinietis perėmė 
iš Aristotelio. Jis turėjo laikytis šio požiūrio dėl nutikimo įsako, to 
paties įsako, dėl kurio jam teko atsisakyti Aristotelio teigtos ima- 
nencijos. Šiam įsakui Tomas Akvinietis paklūsta leisdamas Die- 
vui pasirodyti kaip transcendentalinei tikrovei. Jis paklūsta šiam 
įsakui, kai svarsto būties analogijos, pabrėžiančios skirtumą tarp 
Dievoir kūrinių buvimo būdų, klausimą; kai aptaria egzistavimo 
klausimą - teiginį, kad visi buviniai esti dalyvaudami beribėje Die- 
voegzistencijoje; ir kai svarsto pirmosios priežasties, kuri priverčia 

daiktus būti, klausimą. Šie daiktai gali būti kitų buvinių priežas- 
tis, tačiau tik padedant pirmajai priežasčiai, kuri yra Dievas. Bet 
nė vienu iš šių atvejų Tomas Akvinietis tikrai aiškiai neparodo 
„nedaiktiškojo“ Dievo pobūdžio. Kiekvieną buvinį jis „paaiški- 
na“ susiedamas jį su kitu buviniu ar pagrįsdamas kitu buviniu, 
ir galiausiai „paaiškina“ visus buvinius susiedamas juos su 
Aukščiausiuoju buviniu ar pagrįsdamas juos Aukščiausiuoju bu- 
viniu. 

Aristotelio ir Tomo Akviniečio požiūriu, buvinio tikrumas ir jo 
tiesa glūdi ne kur kitur, o tik kitame buvinyje, kuris sukelia pirmąjį, 
ji palaiko ir grindžia. Nors Dievas yra grindžiantys pagrindai, ku- 
riems visi buviniai skolingi už savo tikrumą ir tiesą, jis yra sub- 
iectum“, visos tikrovės subjektas. Tomo Akviniečio filosofija yra teo- 
centrinis subjektyvizmas. : 

Ar tai reiškia, kad Tomo Akviniečio filosofijoje physis-yra-logos 
įvykis kokiu nors būdu sugrįžta? Ne! Vis dėlto tai reiškia vėles- 
niuoju laikotarpiu Aristotelio teigtos imanencijos susilpnėjimą. 
„Daiktiškoji“ tikrovė negali pateisinti savęs filosofiškai; norint on- 
tologiškai pateisinti „daiktiškąją“ tikrovę reikia pažvelgti į „ne- 
daiktiškąją“ sritį. Ji [ „nedaiktiškoji“ sritis], o ne daiktai yra pagrin- 
das, subjektas, palaikantis visą „daiktiškąją“ tikrovę. 

Joks daiktas nėra Dievas. Aiškiai ir tvirtai teigdamas daiktų 
trūkumus, Tomas Akvinietis nurodo „nedaiktiškąjį“ arba gryną 
Dievo tobulumą. Gotikinė scholastikos dvasia - nors ir realistinės 
pakraipos - Tomo Akviniečio, ieškančio galutinio daiktų paaiški- 
nimo arba pagrindimo, žvilgsnį kreipė į antgamtiškąjį arba dieviš- 
kąjį sub-iectum. Per šiuos ieškojimus realistas Tomas Akvinietis tam- 
pa idealistų; jis teigia Dievą kaip transcendentalinę idėjų vietą, 
kuri lemia visą „daiktiškąją“ tikrovę. Pagal Platoną, idėja yra daik- 
to pagrindas — ji yra jo subjektas. Idėja palaiko, grindžia ir išlaiko 
daiktų buviniškumą. Dievas, visų idėjų subjektas, ipso facto yra 
visos tikrovės subjektas. Gotikinė scholastinės filosofijos dvasia 
mato daiktus (visą „daiktiškąją“ tikrovę) kaip pagrįstus Dievu, ant- 
gamtine tikrove. 

Nutikimas, istoriškumo „esmėjimas“, yra gamtinė (one antgam- 
tinė) galia, kreipianti mąstytojų mintį. Tai physis-yra-logos galia, 

išliekanti aktyvi, nors ir paslėpta. Todėl antgamtinis sub-iectum ne- 
pritampa nutikimo kelyje. Veikiau tai nuoroda, kad sub-iechum ne- 
sama, todėl poscholastinių laikų mąstytojams buvo lemta atrasti 
tikrovės „subjektą“, peržengiantį daiktus ir vis dėlto gamtinį. Šie 
atradėjai buvo Descartes'as ir Berkeley. 

Pačiu savo likimu žmogus nėra antgamtinė būtybė. Šventieji, 
antgamtiškumo pasiuntiniai, yra antžmogiškumo pasiuntiniai. Jie 
žino ir reikalauja to, kas antžmogiška. Priimantys šiuos pasiunti- 
nius ir reikalavimus pajungia save antgamtinėms, todėl ir antžmo- 
giškoms, normoms. Remdamasis vien savo Žmogiškąja prigimti- 
mi, žmogus negali būti pagal antgamtines normas, negali žinoti 
antgamtinės tiesos ir negali geisti ar mylėti antgamtinės tikrovės. 
Tik antgamtinė galia gali suteikti jam gebėjimą pažinti ją, mylėtiją 
ir gyventi pagaljos įstatymą. 

Nutikimas, paslėptas r1ythos, yra gamtinė galia (gamtos galia). 
Padarydamas save tinkamą jam, žmogus yra žmogus; pripažinda- 
mas nutikimo reikalavimus, žmogus laikosi savo paskirties. Nors 
žmogus yra pašauktas vadovautis ženklais, vedančiais jį anapus 
taško, prie kurio jį priveda nutikimo tėkmė, jis gali taip elgtis tik 
laikydamasis šios tėkmės, kol jam bus duota papildoma, antgamti- 
nė žiūra. Kadangi žmogus yra atviras logosui buvinys ir kadangi 
jis yra pašaukiamas ant-/ogos-iškai, jis gali priimti tokį pašaukimą 
tik kaip atviras logosui buvinys, kuris padaro save tinkamą, abso- 
liučiai ir aklai, Dievo ant-/ogosui. Mitinis gebėjimas būti išstatytam 
aukštesniems reikalavimams yra buvimo krikščioniu prielaida ir 
nesuardomas pagrindas. Tiktai didybės buvinys gali tapti Kris- 
taus sekėju. Prieš tapdamas Dievo sūnumi, žmogus privalo būti 
Gajos sūnumi. 

Naujaisiais laikais, pradedant septynioliktuoju amžiumi, žmo- 
gus ieško tikrovės principų anapus daiktų - principų, kurie veikia 
ir lemia daiktus. „Daiktiškumo“ tikrumas gali būti pasiektas tik 
transcendentaliniu arba „nedaiktiškuoju“ pagrindu. Patys daik- 
tai nėra savaime aiškūs. Jie priklauso nuo „nedaiktiškosios“ tikro- 
vės. Naujųjų laikų žmogus sąmonėje atranda pagrindus, kurie grin- 
džia ir lemia daiktus, ir todėl naujieji laikai teisėtai laikomi 
antropocentriniais. 

Ar iš tiesų sąmonė priklauso žmogui, ar žmogus priklauso są- 
monei? Jeigu sąmonė yra logos (principų) vieta žmoguje, tai logosui 
ji priklauso labiau nei žmogui. Būti žmogumi - tai gebėti mąstyti. 
Tai yra gebėjimas siekti anapus savęs (eks-sistuoti); tai yra mirtis ir 
sykiu žmogaus gyvenimo viršūnė. Naujųjų laikų žmogaus antro- 
pocentrizme yra slapta transantropocentrizmo gaida. Žmogus, nu- 
statantis tikrovę pagal savo sąmonę, galiausiai yra pakeliui į trans- 
antropocentrinį tikrumą arba transantropocentrinius principus. 
Šie principai turi būti paslėpti (turi būti antropocentriniai), kol ga- 
lės atsiskleisti kaip transantropocentriniai. Juos atskleidžia nuti- 
kimas, į kurį atsiliepia didieji naujųjų ir dabarties laikų mąstytojai. 
Ne žmogus pasuko į antropocentrizmą. Viduramžių pabaigoje 
žmogus buvo pripažintas centriniu gamtos pasaulio buviniu. Nau- 
jųjų laikų žmogui vietoje antgamtinės tikrovės ima rūpėti gamta. 
Nutikimas, slaptoji tiek istoriškumo, tiek gamtos jėga, nuosekliai 
naudojasi žmogaus galiomis, kad savo šviesoje iškeltų aikštėn save 
ir savo turtus. Naujųjų laikų filosofija reikšminga kaip būties švy- 
tėjimo naujųjų laikų žmogaus gyvenime paslėptis. 

Kontinentinis racionalizmas ir siauras empirizmas yra du skir- 
tingi tikrovės antropocentrinės pagavos būdai. Remiantis šiuo po- 
žiūriu, teisinga yra tik tai, ką patikimai nustato žmogaus sąmonė, 
ir todėl dalykas yra patikimas tiek, kiek rūpinamasi jo tikrumu. Bet 
kas, kas esti anapus Žmogaus proto, tėra tik miražas, kol žmogaus 
proto šviesoje įgyja objektyvumo. Tiek posakiu cogito ergo sun, tiek 
esse est percipi teigiama, kad bet ką, kas pretenduoja į „daiktišku- 
mą“, privalo patvirtinti žmogaus sąmonė. Jokia tikrovė negalima, 
kolji neišgryninta ar nepateisinta remiantis sąmone. Netgi Dievui 
privalu turėti sertifikatą su žmogaus antspaudu, kad būtų galima 
rimtai laikyti jį tikru. Dievas lemia visa ko, kas tik yra, egzistavimą; 
ir vis dėlto tol, kol jo egzistavimui neduotas žmogaus sutikimas, jis 
tėra miražas. 

Descartes'as ir Berkeley sąmonę laiko būtina sąlyga, kad daik- 
tai pasirodytų arba būtų atskleisti. Ją galima palyginti su ekranu, 
kuriame daiktai pasirodo ir be kurio jie niekaip negalėtų būti at- 
skleisti. Pati sąmonė nėra daiktas, tačiau sąmonėje - įvairiu jos 
idėjų išdėstymu - pasirodantis daiktas gali įgyti vienokią ar kito- 

kią reikšmę. Subjektyvus /ogos - pasak Descartes'o ar Berkeley'o, 
„nedaiktas“ - lemia visos „daiktiškosios“ ar objektyvios tikrovės 
tiesą ir tikrumą. Descartes'as, kaip ir Berkeley, „nedaiktiško“ są- 
monės arba subjektyvumo pobūdžio aiškiai nepabrėžia. Susidaro 
įspūdis, kad subjektas tėra dar vienas daiktas, mąstantis daiktas 
(res cogitans), šalia tįsaus daikto (res extensa) ir begalinio daikto (res 
infinita). Tačiau visi jie yra „nedaiktiško“ pobūdžio visybės [totali- 
ties]. Jie yra anapus srities, kurioje susiduriame su daiktais, ir yra 
ankstesni už juos; be šių tota joks daiktas negali būti atskleistas ir 
negali būti. 

Kadangi sąmonė visad reiškiasi per žmogų, ji atrodo esanti 
„Aaiktiškas“ esinys, lygiai kaip ir bet kuris kitas daiktas. Dabarti- 
niai filosofai supranta žmogaus sąmonę kaip atvirą vietą, kurioje 
būtis ima šviesti skleisdama šviesą daiktams. Toks įsiveržimas ir 
sklaida yra būčiai priklausantis pirmapradis mąstymas, į kurį žmo- 
gus tik atsako. 

Kai subjektyvumas laikomas sub-iectum — tuo, kas grindžia ir 
palaiko visus daiktus, - tai reiškia, kad „nedaiktiškoji“ tikrovė pa- 
daro galimą „daiktiškąją“ tikrovę. Kanto subjektyvumas išreikštas 
aiškiausiai, nes jis pabrėžė, kad visos trys Descartes'o minimos 
transcendentalinės tikrovės yra žmogaus sąmonėje esančios idė- 
josir kadjų tikrumo negalima įrodyti žmogausjėgomis. Jas galima 
pažinti tik kaip žmogaus sąmonės turinį. Visos trys idėjos yra aukš- 
Čiausi reguliatyviniai principai. Mūsų gyvenamame pasaulyje vi- 
si daiktai ir įvykiai dera tarpusavyje dėl pasaulio idėjos. Pasaulis 
apima visus daiktus, tačiau jis pats tėra idėja. Ar pasaulis turi kokį 
nors „daiktiškąjį“ tikrumą? Ne! Ar jis apskritai turi tikrumą? Kan- 
tas palieka šį klausimą neatsakytą, nes „nedaiktiška“ tikrovė jam 
atrodo esanti „neįrodoma tikrovė“ arba galbūt loginis prieštaravi- 
mas. Vadinasi, jeigu idėja palaiko visa ko tvarkingą vienovę ir pa- 
daro visa ką suprantamą, reikšmingą ir teisingą, bet pati pasilieka 
„medaiktiškumo“ gua „netikrumo“ šešėlyje, atrodo, kad visą tikro- 
vę- visus daiktus mūsų gyvenamame pasaulyje - grindžia ir išlai- 
koniekio bedugnė. 

Tą pat reikia pasakyti ir apie kitas dvi idėjas, žmogiškojo sub- 
jekto, arba sielos, idėją ir Dievo idėją. Žmogus „pažįsta“ šias idėjas 

kaip bedugnes, o šių idėjų, kartu su pasaulio idėja, žinojimas su- 
daro buvimo žmogumi pagrindus. Žmogiškumas artimai dera su 
transcendentaline, „nedaiktiškąja“ arba bedugne tikrove. Būti žmo- 
gumi, anot Heideggerio, reiškia būti išlaikomam „nedaiktiškume“. 
Žmogus, kaip ir visa kita pasaulyje, yra baigtinis buvinys; tačiau 
jis skiriasi nuo visų kitų būdamas susijęs su tota, esančiais anapus 
daiktų. Maža to, tik žinodamas tota, transcendentalines idėjų ga- 
lias, žmogus gali susidurti su savimi bei daiktais ir žinoti, kad jis 
yrairjie yra. 

Daiktai priklauso nuo žmogaus, vienintelio galinčio paskelbti 
juos tikrais. Jis gali šitai atlikti, nes geba peržengti savo paties baig- 
tybę ir siekti anapus savęs - siekti idėjų begalybės, tota. Žmogus 
yra baigtinis buvinys, gebantis mąstyti apie begalybę. „Anot Kan- 
to, Žmogaus baigtinumui priklauso mąslus jo atvirumas begaly- 
bei“!. Arba taip pat galima pasakyti, kad būties (Sein) begalybei 
priklauso žmogaus atvirumas (Da), jo mąstymas. Žmogus yra Da- 
sein žinodamas būtį, „nedaiktiškąją“ arba begalinę tikrovę. 

Kadangi, pagal Kantą, idėjų negalima apibrėžti, nustatyti ir 
išsemti metafiziniais arba „daiktiškaisiais“ matais, joms būdin- 
gas netikrumas - jos yra įsivaizduojamos [dream-like). Nepaisant 
to, visi daiktai suponuoja idėjas, ir nuo šių idėjų priklauso daiktų 
tikrumas. Kadangi idėjas pripildo nepermatomas nakties juodu- 
mas, visiems daiktams ir visai tikrovei iškyla pavojus būti užval- 
dytiems arba prarytiems „nedaiktiškumo“ nakties. Niekio („ne- 
daiktiškumo“) problema po Kanto dėl Hegelio, Nietzsche's ir 
Heideggerio įtakos darėsi vis svarbesnė ir atsiskleidė kaip proble- 
ma, kuri niekad nebuvo visai suprasta ir gerai apmąstyta, proble- 
ma, su kuria šiuolaikinis žmogus turi susidurti, kad pažintų savo 
pasaulio pagrindus. 

Parmenido dėka būties namuose buvo įžiebta šviesa, o naktis 
išvyta. Ši šviesa pradėjo buvinių dieną; ji atvėrė žvilgsniui daugy- 
bę įvairaus būties intensyvumo daiktų. Atsidūrę ryškioje dienos 
šviesoje, daiktai leidosi žmogaus manipuliuojami ir išdėstomi į 
tvarkingą buvinių, įskaitant patį žmogų, piramidę pagaljų būties 


"Eugen Fink, Alles und Nichts, Den Haag: Martinus Nijhoff, 1959, p. 86. 

intensyvumą. Buvinys, kurio būties intensyvumas didžiausias, bu- 
vo laikomas visų kitų priežastimi irjudintoju. Apžvelgdamas daik- 
tų daugybę, žmogus pražiūrėjo būties, palaikančios visus buvi- 
nius savo šviesoje, namus. Būtis buvo nematoma. Daiktų diena 
reiškė būties naktį. 

Nors ir mūsų pražiūrėta, būties naktis pasiliko su mumis. Pra- 
dedant Kantu imame atrasti, kad būties naktis - mitinių laikų dei- 
vės Nakties palikuonė - slapta egzistuoja-sykiu su šviesia mūsų 
civilizacijos diena. „Neįmanomas“ ir neapmąstytas „nedaiktišku- 
mas“ veržiasi atgalios pas mus, 0 mes mūsų laikais privalome 
sutikti šį išliekantį tamsųjį mitinio pasaulio sūnų. 

Visos trys Descartes'o teigtos „nedaiktiškosios“ substancijos 
yra aiškios ir tikros. Nors ir aiškios, šios idėjos, pagal Kanto filoso- 
fiją, yra persmelktos niekio. „Visybė ir niekis sumišai perskverbia 
vienas kitą. Tožum ir nikil yra nepaprastai susipynę“2. Kanto žmo- 
gus, mąstydamas aukščiausias savo mintis, mąsto niekį. Niekis 
yra „nedaiktiškoji“ tikrovė, reguliuojanti, formuojanti ir tvarkanti 
visą „daiktiškąją“ tikrovę. Šitaip mąstydamas žmogus siekia ana- 
pus savęs ir daiktų; jis siekia būties namų, kurie kartu yra ir ne- 
būties namai. Visi daiktai ar buviniai įkurdinti šiuose namuose. 
Tam tikru mastu Kanto žmogų galima laikyti atgimusiu mitiniu 
žmogumi, kuris išstato save dievų logoi ir Motinos Žemės valdžiai; 
tačiau jis vis dar nejaučia šių mitinių jėgų ir vis dar nežino, kad jo 
idėjos yra ne jo. 

Būtis ir ne-būtis kaip dvi „nedaiktiškosios“ tikrovės, susidū- 
rusios Parmenido filosofijoje, vėl, tik kitaip, supriešinamos Kan- 
to filosofijoje. Čia subjekto (sąmonės /0g050) atsiskleidimas 
priešpriešinamas Ding an sich (physis) paslėpčiai. Hegelis idėjų 
vieta laiko dvasią, o Kantas - žmogaus sąmonę. Tokiu atveju žmo- 
gaus idėjos, nesiliaudamos būti žmogaus, galiausiai priklauso dva- 
siai. Suvienydamas žmogų ir Dievą absoliučioje dvasioje, Hegelis 
iš dalies atmeta Kanto teigtąją visa lemiančią žmogaus galią; ta- 
čiau, kita vertus, jis praplečia žmogaus pažinimo ribas, įtraukda- 
mas įjį ir Ding an sich pažinimą. Nietzsche sugrąžina žmogui visa 


2 Ibid., p. 92. 

lemiančią jo padėtį pašalindamas Dievą iš filosofijos scenos ir leis- 
damas žmogui laisvai valdyti pliysis (Ding an sic). Logosą įveikia 
plysis. Antžmogis (suintensyvinta pliysis valdžia) nepaiso jokio 
įstatymo (/ogos), išskyrus savo paties; jis nustato įstatymus sau ir 
pasauliui. Nietzsche's „bedievis“ antžmogis - tai nuosekli Kanto 
žmogaus išdava. „Kanto Opus Posthumum (Adiches leidinys) ap- 
tinkame tokius jo žodžius: „Dievas yra ne buvinys anapus manęs, 
otik mintis manyje. Dievas yra moralinis praktinis sau įstatymus 
kuriantis protas. Todėl tik Dievas manyje, su manimi ir per ma- 
ne““?. Sulaukęs senyvo amžiaus Kantas, matyt, puoselėja Hegeliui 
būdingas mintis. Savajame nutikimo kelyje jis taip pat jau jaučia 
Nietzsche's vėjelio dvelksmą. 

Nietzsche pareiškia aiškiai: „Dievas miręs!“ Žodžiais dar 
neišreikštos „bedievystės“ pradininkas buvo Descartes'as, sąmo- 
nę ir gamtą laikęs dviem „nedaiktiškosiomis“ substancijomis, o 
Dievą - netgi dar labiau „nedaiktišku“, nes jis esąs už sąmonės 
Įtrans-consciousness] ir už gamtos Įtrans-Nature). Šitai reiškia, kad 
Dievas yra transfilosofinė problema. Mąstymui arba filosofijai tin- 
kama aplinka yra ne daiktai ar antgamtinė tikrovė, bet „nedaiktiš- 
koji“ gamtos tikrovė. Antgamtinė tikrovė yra ne-filosofinė, ir šia 
prasme filosofas yra ir turi būti „bedievis“. 

Dievas yra ne tik antgamtinis (anapus gamtos ga daiktų visu- 
mos), bet ir ant-Gamtinis (anapus „nedaiktiškosios“ gamtos). Gal- 
būt šitai akivaizdžiau matyti Spinozos nei Descartes'o filosofijoje. 
Sąmonė (logos) ir gamta (physis) tėra tik Dievo atributai. Dievo sub- 
stancija yra anapus jo atributų, o šiedu atributai peržengia visų 
daiktų ribas. 

Anot Kanto, pasaulį, kuriame gyvena žmogus, nulemia sąmo- 
nė (subjektas) ir Ding an sich. Dievas nulemia tiek subjektą, tiek 
Ding an sich, ir todėl jis yra ir transsubjektiškas, ir užgamtiškas. 
Kadangi subjektas ir Ding an sich, net ir patys būdami „nedaiktiš- 
ki“, nėra antgamtiniai, jie vis dėlto yra filosofinės problemos, tuo 
tarpu Dievas yra transfilosofinis. Dėl šios priežasties filosofiškai 


3 Martin Versfeld, The Mirror of Philosophers, London and New York: 
Sheed and Ward, 1960, p. 68-69. 

mąstomas tris Kanto idėjas (Dievą, sielą ir pasaulį) reikia mąstyti 
kaip gamtines (ne antgamtines!) jėgas, nulemiančias reiškinių pa- 
saulį. Eilosofiškai mąstoma Dievo idėja turi paremti Ding an sich 
tikrovę Dievo akyse. Siela filosofiškai reiškia sąmonę su jos a priori 
principais. Pasaulis, trečioji idėja, yra totum, kuris palaiko visų 
daiktų vienovę, o pats yra buvimas-sykiu arba subjekto ir Ding an 
sich tarpusavio santykis reiškinių pasaulyje. Pasaulis nėra visų 
reiškinių visuma. 

Hegelio dvasios judėjimo problema reiškia pasaulio (sąmonės 
ir gamtos tarpusavio santykio) valdžią pasaulio [intramundane] 
daiktams. Hegelis supranta subjektą jau nebe kaip stojantį prieš 
gamtą ir atskirtą nuo jos; jis sujungia juos abu dialektiniu judėji- 
mu. Dvasia yra pasaulio tvarka, kuriai viskas pasiduoda. Hegelio 
Dievas (dvasia) jokiu būdu nėra antgamtinis, ir šia prasme Hege- 
lio filosofija yra lygiai tokia pat „bedieviška“ kaip ir Nietzsche's 
filosofija. 

Pasak Hegelio, dvasia yra sąmonė (mąstymas). Kad dvasia at- 
siskleistų pati sau, ji turi pereiti į savo priešybę (į nemąstymą); ji 
turi susvetimėti pati sau arba pasislėpti; ta paslėptis yra gamta. Šis 
judėjimas -tai judėjimas nuo sąmonės prie nesąmoningumo arba 
pasąmonės. Perprasdama savo pačios paslėptį, dvasia atgauna 
arba vėl įgyja save, nes tampa sau visiškai aiški. Šitai vyksta per 
kultūrą, kuri yra dvasios savimonė. 

Niekis (ne-būtis arba ne-sąmonė, gamta) yra būties (sąmonės) 
paslėptis. Kita vertus, žemesnės formos slepia aukštesniąsias. Baig- 
tinis buvinys yra paslėpta begalybė. Šiuodu paslėpties būdus rei- 
kia skirti. Niekis, paslepiantis būtį, yra „nedaiktiškas“, tuo tarpu 
„daiktai“, kurie slepia būtį (ir ne mažiau - niekį), yra „daiktiški“. 
Pirmiausia Hegeliui rūpi ne daiktai ir jų judėjimas, bet „nedaiktiš- 
ka“ tikrovė ir jos judėjimas. Dvasia, arba savimonė, yra logos, kuris 
perskverbia gamtą, ne-logosą. Hegelio filosofijoje gamta (physis) pa- 
jungta logosuti (sąmonei), o gamtos paskirtis - padėti atskleisti dva- 
sią vis didesne galia. Šio atskleidimo būde glūdi visų daiktų reikš- 
mės. Galiausiai daiktai yra būdas paslėpti dvasią. Hegelis daiktus 
nagrinėja nejų pačių „daiktiškąja prasme, o kaip išlaikančius savyje 
„nedaiktiškąją“ šviesą. Daiktai yra atspindėdami „nedaiktiškąją“ 

būties šviesą. Dvasia skinasi kelią į atsiskleidimą pasinaudodama 
gamta ir kultūra. Hegelio žmogus yra dvasinis - jis yra logiškas, ta 
prasme, kad yra logos-iškas. Sąmonė įveikia gamtą. Hegelis, kaip ir 
visi racionalistai, įskaitant Kantą, ir kaip visi empiristai, teigia /0- 
g0so (subjekto arba sąmonės) pranašumą pliysis (gamtos) atžvil- 
giu. Kiekviena fazė dvasios judėjime yra sąmonės (logos) ir ne-są- 
monės (physis), susijungiančių dvasios savimonėje, vienovės raiškos 
būdas. Savimonė reiškia physis pajungimą logosui, lygintiną su fi- 
losofiniu Platono požiūriu. 

Nutikimo kelyje Hegelis išgrindžia ruožą Nietzsche's posūkiui. 
Žmogausir Dievo sutapimas reiškia žmogiškojo ir dieviškojo logos 
sutapimą. Nietzsche's filosofijoje žmogus, net ir būdamas baigti- 
nis buvinys, visą žemę (visus buvinius) išstatė sau - savo tram- 
dančiam logos, nešamam physis (valios siekti galios). Anot Hege- 
lio, amžinosioms idėjoms tinkama vieta - antžmogio dvasia. Pagal 
Nietzsche's formuluotę tai reikštų, kad šios idėjos priklauso pa- 
čiam antžmogiui, kuris lemia savo ir savojo pasaulio kelius nieka- 
da nenulenkdamas galvos prieš jokį aukštesnį įstatymą. Hegelio 
filosofijoje žmogus yra įtrauktas į dvasios savęs atskleidimo įvykį. 
Nietzsche's filosofijoje žmogus yra įtrauktas į valios siekti galios 
įvykį, kurio įvairios tikrovės formos mėgina prasiveržti į vadovau- 
jančias pozicijas. Kadangi žmogus, nors ir baigtinis, dėl savosios 
laisvės yra aukščiausia tikrovės forma, jis gali valdyti, pats nebū- 
damas valdomas. Nietzsche's žmogus yra physis - valios siekti 
galios chaosui - rišlumą teikianti galia. Jis stabilizuoja aplink save 
esantį chaosą ir priderina jį prie savęs. Jis lemia savo pasaulio 
vertybes irjų tarpusavio santykius. Žmogus kuria savo pasaulį ir 
nustato savo įstatymus bei logos. 

Nietzsche's pasaulyje daiktai yra vertybės; jų tiesą ir tikrumą 
palaiko žmogus, buvinys, kuris nustato vertes. Chaotiškai valiai 
siekti galios nebūdingas joks pastovumas, nes pastovumą - savo 
vertinančios šviesos spinduliais - sukuria žmogus. Žmogus yra 
valia siekti galios, ir savo paties pasaulyje jis suteikia sau pastovu- 
mo. Physis pagimdo savo pačios logosą, kuris yra physis klastoji- 
mas, nes dėl log050 pasaulis akimirksniu virsta sustingusiomis ver- 
tybėmis, tiesomis ir tikrovėmis. Pats logos yra klaida, ir jį reikia 

sunaikinti, kad galėtų gimti naujas pasaulis. Physis mėgsta žaisti; 
ji sukuria pasaulius ir juos sugriauna. Taip pat elgiasi ir antžmo- 
gis, didingiausia žaidžiančios physis apraiška. 

Visi buviniai, į kuriuos žvelgiama kaip į pastovumą ir vertybes, 
tėra physis klastojimas, o logos — labiausiai iš visų. Hegelis dvasią 
vadino tiesa; tokiu atveju visa daiktų daugybė dvasią atskleidžia 
iškreiptai. Pati gamta yra didžiausias dvasios iškraipymas. Niet- 
zsche, kaip ir Hegelis, gali sakyti, kad physis yra logos, tačiau Hege- 
lis pliysis supranta kaip veikiamą, valdomą logoso ir todėl žemesnę 
užjį, o Nietzsche's akimis, logos yra physis iškraipymas, taigi že- 
mesnis užją. 

Požiūrio, kad daiktai yra visos tikrovės apraiškos, pradininkas 
yra Leibnizas. Monada gali susidurti su visomis kitomis monado- 
mis kaip savo objektais, nes ji yra; ji atspindi pirmapradę („nedaik- 
tišką“) visatos monadą. Dėl to ji yra daiktas. Hegelio supratimu, 
visa kas yra dėl to, kad atspindi arba apreiškia dvasios judėjimą. 
Nietzsche teigia, kad kiekvienas daiktas ar vertybė yra, nes parodo 
arba išreiškia valios siekti galios jėgą. Visa kas yra monada, patiria 
dialektinį judėjimą arba yra valia siekti galios ne todėl, kad yra 
„nedaiktiška“, bet dėl to, kad yra apšviečiama „nedaiktiškosios“ 
šviesos. Priimdamas šią šviesą į save, visa kas yra. 

Žmogus skiriasi nuo daiktų, nes daiktai yra veikiami kitų daik- 
tų, tačiau nėra atviri „nedaiktiškajai“ tikrovei. Burė veikiama vėjo, 
uola - visuotinės traukos dėsnio, ir t. t. Žmogus yra išstatytas dau- 
giausia transcendentalinei arba „nedaiktiškajai“ tikrovei; todėl jis 
žino, kad vertybių pasaulis, kurį jis sukuria, tegali būti tik naujo 
pasaulio kūrimo priemonė. Senosios vertybės yra priemonė nusta- 
tyti naująsias. Senųjų vertybių lenteles reikia sudaužyti, nes prie- 
šingu atveju, užuot buvęs išstatytas „nedaiktiškumui“, žmogus 
taps veikiamas daiktų ar savo apibrėžtų ir nustatytų vertybių. 

Nietzsche's teigiama valia siekti galios nekyla saugiai ir toly- 
giai į savirealizacijos viršūnę, kur judėjimas baigiasi. Ji lieka galin- 
gas, chaotiškas, niekad nesiliaujantis, amžinas to paties sugrįži- 
mas. Šiame didžiajame physis rate žmogus, antžmogis, nuolat kopia 
į viršūnę, todėl jis ir yra pati viršūnė; jis yra ratas rate - jis yra 
daugiausiai atskleidžiantis rato parodymas. Šia prasme net ir 

tarnaudamas sau, paisydamas savo paties įstatymo ir nustatyda- 
mas savo paties vertybes ir tvarką, Nietzsche's žmogus yra išstaty- 
tas ir tarnauja valiai siekti galios - nemariam, ugningam, niekad 
nenurimstančiam ir niekad nenuilstančiam dieviškajam vande- 
nynui, ateities dievų gimimo vietai. Nepaisant bedieviškos praei- 
ties, Nietzsche's antžmogis yra didis, nes juda dieviškosios atei- 
ties link. 

Šiuolaikinis žmogus, technologas, yra bedievis. Jo pasaulis yra 
jo. Jis kuria jį įliedamas chaosą į pažangios civilizacijos tvarką. 
Šiuolaikinis žmogus yra savojo pasaulio viešpats. Jo pasaulyje 
viešpatauja jo paties įstatymai. Netgi iš senųjų kultūrų perimti įsta- 
tymai arba įstatymai, kurių ištakos yra religinės, yra jo, nes jie pa- 
žymėti jo pritarimo ženklu, o be tokio patvirtinimo jie beverčiai. 

Žmogaus bedievystė prasidėjo nuo Descartes'o - Dievą imta 
derinti prie žmogaus sąmonės. Gamta, o ne antgamtiškumas, pa- 
traukė žmogaus dėmesį. Jis atsisuko į pasaulį ir pamatė jį nušvies- 
tą savo proto, o nę Dievo. Nuo tada žmogus suprato, kad yra že- 
miškas ir turi tapti žemės šeimininku. Iš tiesų jis atėjo ne tarnauti, 
ovadovauti. 

Ar viešpatavimas žemėje yra tinkamas žmogaus buvimo bū- 
das? Mythos laikais būti žemėje reiškė būti pavaldžiam dievams. 
Ar žmogus gali būti žemėje nebūdamas pavaldus dievams? Šian- 
dienos žmogus stengiasi pačią žemę ir viską, kas yra joje, pažymėti 
savo ženklu. Jis neturi laiko sustoti ir pagalvoti, ar ženklo „žmo- 
gus“ neturėtų pakeisti „dievai“. Ar negali būti, kad bedievis žmo- 
gaus egzistavimas žemėje, nepaisant visos daugybės reikšmingų 
dalykų, galiausiai taps beprasmybės košmaru? 

Šiuolaikinio žmogaus aplinkoje viršų ima bedievystės tyla. Pa- 
saulio sostinėse ir aplink jas viešpatauja žmogaus balsas, žmo- 
gaus sprendimai, žmogaus įstatymai ir tvarka. Dievai yra dingę, 
nutilę, mirę. Kaip pavadinti tokį pasaulį? Sužmogintu? Galbūt! 
Tačiau jį galima pavadinti ir „bedieviu“. Bedievis žmogus yra be- 
tikslis. Jis pats yra visų reikšmių tikslas. Jo tikslas — viską pritaikyti 
sau. Jis yra visų vertybių, reikšmių ir daiktų uostas. Jeigu jis kur 
nors plaukia, tai vis tiek kur. Jo tikslas yra betiksliškumas. Baigtinis 
buvinys, išlaisvintas kaip dievas, įkūnija potencialią katastrofą, 

galinčią blokšti jį nuo bedievystės į dievobaimingumą. Yra žino- 
ma, kad Nietzsche, antžmogiškumo filosofas, iki susirgdamas psi- 
chikos liga, troško ir ilgėjosi Nežinomojo dievo, Kristaus su Ceza- 
rio siela. 

Kol žmogus visiškai pasitiki savimi, savo talentingumu bei 
gebėjimu kurti ir valdyti savo pasaulį ir ateitį, jis nežino ir nepa- 
tiria dievobaimingumo. Suvokęs, kad visais savo veiksmais, kur 
manė esąs laisvas ir savo gyvenimo bei pasaulio šeimininkas, iš 
tikrųjų jis tik mėgdžioja slaptąją gamtos valdžią, jis supras, kad, 
užuot buvęs valdovas, jis yra valdomas physis, amžinojo sugrįži- 
mo. Tada jis sužinos, kad negali kontroliuoti savo istorijos, kad 
jis nekuria savo ateities pažangiai ir nepriklausomai, bet kad, 
priešingai, yra valdomas ir pavaldus nutikimui; jis tėra tik vieta, 
kur gamtos (physis) jėgos žaidžia ir išeina į šviesą (logos). Tada jis 
sužinos, kad jo antropocentrinis neatsakingumas kokioms nors 
aukštesnėms jėgoms iš tikrųjų yra atsakomybė šioms jėgoms jų 
nesatyje ar paslėptyje. Šiuolaikinio žmogaus bedievystė priklau- 
so nuo dievų nesaties, ir šia prasme ji yra (iškreiptas) dievobai- 
mingumas. 

Nutikimas lemia žmogui bedievį nešventumą. Kartu jis iki galo 
ištempia lanką ir priverčia žmogų pajausti dievų stoką; jis padaro 
jį atvirą jiems ir priverčia jų ilgėtis. Jis paruošia žmogų filosofijos 
grįžčiai [Turn] ir galingam dievų sugrįžimui [re-Turn]. 


4. PHYSIS-YRA-LOGOS VĖL-ATSISKLEIDIMAS 
DABARTIES LAIKAIS 


Tiek Hegelio logos-yra-physis (dvasia yra gamta), tiek Nietzsche's 
physis-yra-logos (valia siekti galios yra vertybes nustatanti ir verty- 
bes sugriaunanti galia) yra „nedaiktiški“;jie — tai aplinka, kurioje 
„daiktiški“ daiktai gali pasirodyti ir būti teisingi. Tačiau nuo pir- 
mapradžio physis-yra-logos įvykio jie skiriasi dėl juos užgulusios 
slepiančios tūkstantmečių naštos. Ši našta susidaro iš problemų, 
kurių pagrįstumas yra neginčijamas, kaip antai būtis ir niekis, dva- 
sia ir materija, subjektas ir objektas, ir t. t. 

Nors, mąstant pagal Hegelį, physis yra logos, vis dėlto ji yra 
paslėptas logos. „Paslėptas“ turi žemesnio laipsnio, kažko, ką pri- 
valu įveikti, nugalėti ir panaikinti, konotaciją. Dvasiai privalu vi- 
sai atsiskleisti, ji turi pasilikti atskleista ir išlaikyti visą tikrovę 
savo akinančioje šviesoje. Tik dvasia yra Hegelio filosofijos įvykio 
alfa ir omega. 

Nietzsche's pliysis-yra-logos— tai nesiliaujantis rato įvykis. Nusta- 
tytos vertybės ir sukurtas pasaulis (logos) sustabdo physis. Pliysis 
valdžiai atkurti reikia drąsiai griauti vertybes ir pasaulius (logoi). Tuo- 
met pliysis, Nietzsche's filosofijos įvykio alfa ir omega, ima viršų. Niet- 
zsche's filosofijoje logos yra pavaldus physis ir žemesnis už ją. 

Kita vertus, Hegelis, taip pat ir Nietzsche, įvykį supranta sub- 
jektyviai. Hegelio subjektyvumas yra ir antropocentrinis, ir teocen- 
trinis, nes žmogus ir jo kultūra, išsivystę iki aukščiausio laipsnio, 
sutampa su Dievu, arba veikiau su dieviškąja dvasia, kuri kultūri- 
nės raidos viršūnėje vėl visiškai save atgauna. Dvasiai reikia žmo- 
gaus, kad ji būtų dvasia, lygiai kaip ir Descartes'o Dievui, res infini- 
ta, kad būtų pažintas arba atskleistas sąmonės šviesoje, reikia 
žmogaus, res cogitans. 

Subjektyvumas - tiek teocentrinis, tiek antropocentrinis - su- 
sieja logos su buviniu ir kartu atvirai atsisako „nedaiktiškojo“ logos 
pobūdžio. Physis-yra-logos, aiškėjantis nutikimo kelyje, eina išvien 
su subjektyvumo įveika, ir ši įveika priverčia pasireikšti būties įvy- 
kio „nedaiktiškumą“. Nuo Descartes'o laikų filosofija daugiausia 
domėjosi „nedaiktiškąja“ tikrove, lemiančia „daiktiškumą“. Ta- 
čiau ji susieja „nedaiktiškumą“ su „daiktišku“ buviniu (žmogu- 
mi) ir taip užtemdo „nedaiktiškąjį“ jo pobūdį. 

Martino Heideggerio filosofijoje „nedaiktiškoji“ tikrovė yra iš- 
laisvinta nuo subjektyvumo - jau nebėra susieta su „daiktišku“ 
subjektu. Pirmasis Heideggerio filosofijos etapas - tai žmogaus 
kaip subjekto tyrimas*. Toks tyrimas baigiasi atskleidus Žmogaus 
„esmėjimą“ kaip Dasein. Jau Kantas suprato žmogų kaip idėjų vie- 
tą, tačiau, kaip subjektyvus filosofas, jis laikė idėjas žmogaus min- 
timis ir nuosavybe. Heideggeris apverčia Kanto subjektyvumą pa- 
reikšdamas, kad žmogus, idėjų vieta, visų pirma priklauso būties 
logosui. Būtis arba physis yra logoso štai (Da), vieta, kurioje jis atsi- 

skleidžia; tai reiškia, kad plrysis yra logos. Dasein pažodžiui reiškia 
būties „štai“, log0są, das Da des Seins. 

Žmogus kaip Dasein, būties logos vieta, yra toji vieta, kurbūties 
logos gali būti surastas ir su-prastas. Pereinant nuo Kanto prie Hei- 
deggerio pakinta žodžio „suprasti“ prasmė. Suprantamas įpras- 
tai, žodis „supratimas“ reiškia valdymą arba poveikio darymą. 
Heideggerio „suprasti“ reikšmė geriausiai perteikiama rašant jį 
per brūkšnelį („su-prasti“) [„to under-stand“ | ir suvokiant kaip reiš- 
kiantį „paklusti“ [„to stand under“]. Paklusdami mintims, idėjoms, 
arba būties /ogosui, padarome save tinkamus pirmapradžiam phy- 
sis-yra-logos įvykiui; mes esame vieta, kur šis įvykis išsiveržia į 
šviesą iš savo paslėpties ir kartu paženklina mus kaip vietininkus 
kiškai yra bewahren, o wahr yra „teisingas“. Žmogus, kaip būties 
vieta, yra jos tiesos piemuo. 

Padarydamas save tinkamą būčiai, jos įvykiui, žmogus neuž- 
sisklendžia savo vidaus pasaulyje, kai žiūri į save, kur būtis iš- 
laiko savo vietą; priešingai, jis yra atviras aplinkai. Tačiau atvi- 
rumas aplinkai čia nereiškia, kad žmogus domisi tik daiktais, 
objektais, į kuriuos jis atsigręžia. Žmogus „įsiesmina“ kaip eks- 
sistuojantis. Tai reiškia, kad jis stovi už savęs ir savo pasaulyje. 
Dasein nereiškia, kad būtis yra lokalizuota tikrojoje žmogaus pri- 
gimtyje (kaip kad, pagal naujųjų laikų filosofiją, yra lokalizuota 
sąmonė); veikiau tai reiškia, kad žmogus priklauso būties atver- 
čiai, pasauliui. Tai reiškia, kad žmogus reikalingas būties atsi- 
skleidimui, jos įvykiui. Dėl to žmogus yra atviras daugiausia ne 
daiktams, bet savo pasauliui. Tačiau būdamas atviras savajam 
pasauliui žmogus pažįsta daiktų tiesą ir todėl kartu jis atviras ir 
daiktams. 

Pasaulis yra pagrindinė antrojo Heideggerio filosofijos etapo 
problema. Pasaulis yra būties atvertis, physis logos [logos of physis]. 
Žmogus priklauso pasaulio logos atverčiai; jis priklauso ne vien 
tuo, kad ją apmąsto, bet tuo, kad laikosi joje, apsigyvena joje — jis 
eks-sistuoja. Nors pasaulis yra būties atvertis, pats savaime jis ne- 
bylus ir tamsus - jis yra „nedaiktiškas“. Būtis iš esmės slepiasi. 
Šitai galima suprasti pagal analogiją su Kanto a priori principais, 

kurie tik parodo daiktus ir tikrai nieko nesako arba neatskleidžia 
be daiktų, tačiau, parodydami daiktus, jie pasirodo patys. Daiktai 
priartėja prie mūsų būties šviesoje, o mes, suprasdami šią organi- 
zuojančią ir tvarkančią pasaulio šviesą, logos, galime suprasti daik- 
tus kaip turinčius savo reikšmę pasaulyje. Pažindami daiktus sa- 
vo pasaulio šviesoje, mes kartu pažįstame savo pačių vietą jame, 
būties tiesos saugotojų buviniuose vietą. Daiktai yra teisingi, kai 
matomi tokie, kokie yra būties šviesoje. Mes saugome daiktus kaip 
teisingus išlaikydami juos būties šviesoje, ir taip išsaugome būtį, o 
ne daiktus ar buvinius. 

Daiktai yra pasaulyje nebūdami jam atviri. Daiktai įspausti pa- 
saulio atskleidžiančio logoso segmente. Jie yra teisingi ir tikri (jie 
yra būties šviesoje) nežinodami, kad yra teisingi ir tikri, ir nežino- 
dami, kad jie yra. Žmogaus, priešingai, neriboja pasaulio segmen- 
tas. Jis ne tik stovi būties šviesoje, bet ir išryškėja joje, yra numano- 
masjos visybėje. Jis su-pranta savo pasaulį ir todėl pažįsta tikrumą 
ir tiesą. Žmogus ne tik yra pasaulyje, betir yra įtrauktas bei įsiliejęs 
įjo visybę; jis dalyvauja būties įvykyje. 

Trečiasis Heideggerio filosofijos etapas susijęs su būties įvykio - 
pasaulio „pasaulėjimo“ - nušvietimu; Heideggeris čia mėgina at- 
skleisti pasaulio sandarą. Pasaulio „pasaulėjimas“ yra keturių „ne- 
daiktiškųjų“ pasaulio jėgų - žemės, dangaus, dievų ir mirtingųjų — 
sąveika. 

Žmogus, kaip „nedaiktiška“ būties jėga, nėra tik žmogaus pa- 
vidalą turintis buvinys; jis yra buvinys, padarantis save tinkamą 
ar paklūstantį pasaulio įvykiui, arba logosui. Toks buvinys yra su- 
prantantis žmogus. Jis yra a priori jėga. Padarydamas save tinka- 
mą pasaulio „pasaulėjimui“ jis yra „ankstesnis“ nei bet kuris daik- 
tas pasaulyje. Daiktams reikia žmogaus, kuris atsako į pasaulio 
„pasaulėjimą“ ir taip leidžia daiktams būti. „Ankstesnis“,a priori, 
žmogus yra „ikidaiktiškas“; jo ištakos - begarsiame ir bespalvia- 
me chaose; tai šviesos tamsa. Žmogus, būdamas pasaulio galia, 
yra žmogus kaip mirtingasis. 

Kaip mirtingas, žmogus yra įtrauktas į pasaulio žaismą. Jis ne- 
stovi priešais pasaulį. Žmogus ir pasaulis nėra du daiktai ar buvi- 
niai. „Žmogaus ir pasaulio santykis niekada nėra žmogaus kaip 


58 


subjekto ir pasaulio kaip objekto santykis. Žmogus niekad nėra 
uždara substancija, racionalistinių filosofijos teorijų grynasis pats 
[ipseity] arba nepasauliška [acosmic] savastis“?. Žmogus, būdamas 
įtrauktas į pasaulio įvykį, yra veikiau santykis nei substancija. Iš 
tikrųjų jis yra nei viena, nei kita! Pasaulis nėra nei objektas, nei 
objektų visuma. Taip pat jis nėra ir subjektas; jis yra ir ikiobjekty- 
vus, ir ikisubjektyvus. Žmogus, kaip susijęs su pasaulio įvykiu ar 
įtrauktas į jį, nėra susijęs su daiktu. Todėl jo buvimo būdas nėra 
kategorinis. Žmogus, priešingai nei daiktai, yra eks-sistenciškai, o 
ne kategoriškai. Eks-sistuoti - tai stovėti anapus savęs ir daiktų ir 
taip būti įtrauktam į „medaiktiškąjį“ pasaulio įvykį. Tai daryti - 
vadinasi, leistis būti veikiamam arba išstatyti save pasaulio Žais- 
mui ir su-prasti jį įteikiant save kaip vietą jam. Toks paklusimas 
chaotiškam, „nedaiktiškam“ įvykiui reiškia puolimą į „nedaiktiš- 
kumo“ (niekio) bedugnę. Tai reiškia mirtį. 

Žmogus yra Žemės gyventojas. Tačiau jis negyvena žemėje kaip 
kurmis. Jis visad po dangumi, netgi kai dangus apsiniaukęs arba 
kai žmogus nusileidžia žemiau žemės paviršiaus į šachtas ar olą. 
Čia nereikėtų žemės ir dangaus suprasti kaip „fizinių“, tokių, ko- 
kius juos pažįsta naujųjų laikų fizikos ar astronomijos mokslai. 
Heideggerio filosofijoje žemė ir dangus yra slepiančios ir atsklei- 
džiančios būties arba pasaulio jėgos. Jos pasirodo mituose, teigian- 
čiuose, kad Motina Žemė pagimdo Uraną ir iškelia jį, sukurdama 
properšą, pasaulį, žmogui apsigyventi ir daiktams būti tinkamą 
vietą. Žmogus, gyvenantis žemėje po dangumi, yra įtrauktas į sle- 
piančią ir atskleidžiančią pasaulio aplinką. 

Kiekvienas dievas yra spalvinga atskleistos pasaulio atverties 
raiška ir perduoda šios atverties šviesą mirtingiesiems. Dievai, kaip 
„pasaulinančios“ šviesos nešėjai, švyti amžinai; jie yra nemirtin- 
gi. Žmogus atsako į jų šviesą ir, nors pats nėra joks dievas, pabu- 
čiuotas Dzeuso žaibo suliepsnoja dieviškąja ugnimi. Būti mirtin- 
gam - tai atidengti „tamsią“ (mirtingą) savo odą ryškioms 


Bernard J. Boelen, „Martin Heidegger's Approach to Will, Decision, 
and Responsibility“ / Review of Existential Psychology and Psychiatry, 
1961, p. 198. 

nemirtingųjų liepsnoms ir taip mirti. Mirtingasis negali išlaikyti 
nemarumo šviesos nenumirdamas; tačiau jo mirtis yra jo gyveni- 
mo viršūnė. Būti mirtingam — tai įsikurti žemės ir dangaus atverty- 
je ir, atsidengiant dievų šviesai, būti (gyventi) mirštant. Tik šitaip 
žmogus gali būti „nedaiktiškosios“ tiesos saugotojas. Mirtingu- 
mas yra didybė. 

„Pasaulėjančio“ pasaulio įvykis yra žemės, dangaus, dievų ir 
mirtingųjų sąveika. Šiame žaisme žemė ir dangus skleidžia šviesą, 
onemirtingieji perduoda ją žmogui, kuris atsako jai išstatydamas 
save jos liepsnoms. Šis žaismas yra „4 priori“ judėjimas - „nedaik- 
tiškas“, pirmapradis judėjimas. Būti daiktu - tai sutelkti į save 
„nedaiktiškąjį“ pasaulio judėjimą. Pasaulis yra ankstesnis nei daik- 
tai, bet vis dėlto jis atsiskleidžia, „pasaulėja“ atskleisdamas daik- 
tus. Todėl, savo žaismo šviesoje telkdamas daiktus, pasaulis pats 
yra sutelkiamas daiktuose, lygiai taip kaip saulės šviesa, kuri pa- 
daro daiktus matomus telkdama juos savuoju apšvietimu, pati yra 
sutelkiama apšviestų daiktų. 

Mažos Rytų Europos tautos istorijos muziejuje tarp senovės žmo- 
gaus gyvenimą atskleidžiančių pavyzdžių galima pamatyti tauro 
ragus. Šių ragų dažniausiai būdavo randama apie Nemuno žemu- 
pi, netoli Tauragės miesto. Jie nušlifuoti, išraižyti ir papuošti auk- 
su bei sidabru. Šie ragai daug sako apie tai, kaip senovėje gyventa 
Baltijos jūros pakrantėje. Jie byloja apie pirmykščius miškus, ku- 
riuose būta taurų, briedžių, šernų, lokių, vilkų ir kitų laukinių 
gyvūnų, apie rizikingai medžiodavusius narsius žmones, kurie 
drįsdavo savo paprastais ginklais pulti pavojingus gyvūnus, pa- 
sikliaudami savo pačių jėga, sumanumu, patirtimi ir savuoju šių 
gyvūnų elgsenos išmanymu. 

Žvilgsnis į tauro ragą pažadina senovės žmogaus pasaulį sujo 
miškais, laukiniais gyvūnais ir narsiais žmonėmis. Medžių sula ir 
gyvūnų arba žmonių kraujas yra žemės ir dangaus dovanos; jie 
yra dievų dovanos. Todėl mirtingieji pradeda savo šventes išpil- 
dami midaus sklidiną ragą į ugnį Perkūnui, griausmo dievui, arba 
ant žemės Žemynai, žemės deivei. 

Tauro ragas yra daiktas, kuris telkia senovės žmogaus pasaulį; 
jis telkia to pasaulio žaismą, į kurį žmogus yra įtrauktas ir kurį jis 

su-pranta. Žmogus pavaldus šiam žaismui; jis pavaldus dievams, 
ir jo sėkmė ar nesėkmė yra jų rankose. Visur viešpatauja nerašyti 
dievų įstatymai, o mirtingieji turi jiems paklusti, nors šie įstatymai 
žmonėms dažnai nesuprantami; dievų valia yra nuslėpta. 

Ragas naudotas vandeniui pasisemti iš šventos žemės šaltinių, 
kad išvargęs medžiotojas arba karys numalšintų troškulį. Po sėk- 
mingos medžioklės ar pergalės rengiamose iškilmėse ragas nau- 
dotas ir midui įpilti. Šios iškilmės vykdavo iš rąstų suręstų seno- 
vės rūmų menėse, kurių sienos paprastai būdavo nukabinėtos tų 
laikų karių naudotais ginklais ir ragais, taip pat lokių kailiais bei 
kitų medžiotų paukščių ir žvėrių trofėjais. Ragas savimi parodo 
kiekvieno žmogaus irjo protėvių gyvenimą bei darbus; jis yra ir iš 
kartos į kartą paveldima relikvija. 

Ragas kalba apie midų ir vandenį, žemės ir dangaus dovanas. 
Šias dovanas sužiūri Patrimpas, vaisių irjavų dievas. Ragas kalba 
ir apie kraują. Krauju paženklinti medžioklė ir karas, kuriems pri- 
klauso ragas. Ne visi rizikingi žmogaus žygiai yra sėkmingi. Daž- 
nai Pikuliui, mirties dievui, lemiamą akimirką išblaškius medžio- 
tojo dėmesį vietoje aukos kraujo žemę suvilgo jo paties kraujas. 

Rago papuošimai daugiausia susiję su dievais. Žvaigždės ir 
snaigės, žali lapai ir įvairiaspalviai žiedai, geltonai ir juodai žė- 
ruojanti gyvatės oda ir blyksinčios pelėdos arba laukinės katės 
akys - visa tai, kas pažįstama menininkui, yra dovanota dievų, 
atnešančių pasaulio spindesį žmogui, įkvepiančių jį taip, kad jis 
gali matyti daiktus dieviškai spindinčius ir leisti daiktams telkti šį 
spindesį. Žmogus gali išpuošti savo daromus ir naudojamus daik- 
tus, jis gali išpuošti savo ginklus ir ragą, nes jis su-pranta dievų 
spindesį. Ragas išlaiko „nedaiktiškojo“ pasaulio žaismo — žemės, 
dangaus, dievų ir mirtingųjų žaismo - spindesį. Šis spindesys nuo- 
stabus. Vienas ragas telkia visą senovės žmogaus pasaulį. Ragas 
byloja. Daugiausiai jis byloja apie žemę, dangų, dievus ir mirtin- 
guosius. Jis, daiktas, byloja apie „nedaiktiškąją“ tikrovę — pasau- 
lio žaismą. 

Tauro ragas daug pasako apie senovės pasaulį, netgi mums, 
kurie jau nebepriklausome tam pasauliui. Jo kalba senovės pasau- 
lyje sodriai ir ryškiai atskleidė daiktus, buvo daug išraiškingesnė, 

daug labiau jaudinanti. Daiktas neturi savyje atsakymo, kas jis 
yra. Jis yra tai, kas yra turėdamas vietą pasaulyje, o tokią vietą jis 
turi sutelkdamas savyje „nedaiktiškąsias“ žemės, dangaus, dievų 
ir mirtingųjų jėgas. Negali būti nežemiško, nedangiško arba ne- 
žmogiško pasaulio. 

Jei pašalintume visas „nedaiktiškąsias“ jėgas ir mėgintume iš- 
laikyti daiktą izoliuotą, jis taptų beprasmiškas — mes iš viso nega- 
lėtume jo išlaikyti. Ragas, neturintis nieko bendra su medžioklė- 
mis, su pergalės šventėmis, su šaltiniais ir ugniniu midumi - ragas, 
netviskantis savo puošyba senovės rūmų žvakių šviesoje - ragas, 
atskirtas nuo gūdžių miškų, pilnų milžiniškų medžių ir pavojų, — 
kas yra šis ragas be „nedaiktiškųjų“ pasaulio jėgų? Ar jis vis dar 
yra daiktas? 

„Nedaiktiškosios“ pasaulio jėgos yra daiktų buvimo prielaida. 
Būti mirtingam - tai su-prasti, arba būti išstatytam pasaulio švie- 
sai ir saugoti arba tausoti ją daikte. Tai darydamas žmogus kartu 
išlaiko daiktus pasaulio šviesoje ir leidžia jiems pasirodyti šioje 
šviesoje, užuot primetęs jiems savo paties sistemą, kuri sutrikdytų 
daiktus, leisdama jiems pasirodyti iškreiptu, nekosmišku arba ne- 
pasaulišku būdu. Žmogus saugo pasaulio tiesą išsaugodamas 
daiktuose „nedaiktiškąją“ jo šviesą. Taip jis saugo žemės, dan- 
gaus, dievų ir mirtingųjų sąveiką kiekviename daikte, kuris yra jo 
pasaulyje. Šitaip ir pasaulis, ir daiktai yra atskleisti ir teisingi. Toks 
atskleidimas - tai pasaulio „pasaulėjimas“ arba „esmėjimas“ ir 
daikto „daiktėjimas“ arba „esmėjimas“. 

„Pasaulėjantis“ („esmėjantis“) pasaulis „daiktina“ („esmina“ 
daiktus. Šiam „pasaulėjimui“ ir „daiktėjimui“ žmogus reika- 
lingas kaip tarpininkas tarp „nedaiktiškojo“ ketverto - žemės, 
dangaus, dievų ir mirtingųjų - (kuriam jis priklauso) ir „daik- 
tiškųjų“ daiktų (kuriems jis taip pat priklauso). Toks tarpinin- 
kas yra laisvas, ojo laisvė reiškia visišką jo tinkamumą savajai 
tarpininkavimo paskirčiai. Mirtingųjų buvimo būdas, kuriuo jie 
yra ant žemės po dangumi ir atsako dievams, yra poetinis; jie 
leidžia daiktams pasirodyti dieviškojoje šviesoje. Be mirtingųjų 
„nedaiktiškasis“ švytėjimas neapšviestų daiktų - nebūtų įsikū- 
ręs juose - ir todėl nei pasaulis „pasaulėtų“, nei daiktai būtų 

„Gaiktiški“. Jei nesama mirtingo buvinio, nei pasaulis, nei daik- 
tai nėra atskleisti! 

Atmerkę akis, aplink save matome daiktų įvairovę. Matyti juos - 
tai žinoti, kad jie yra. Toks žinojimas grindžiamas mūsų priklau- 
symu pasauliui, mūsų buvimu įtrauktiems į „pasaulėjantį“ įvykį. 
Jei nebūtume „nedaiktiškumo“ buviniai, niekada nežinotume, kad 
daiktai yra ir kad jie nėra „nedaiktiški“. Tik todėl, kad esame išlai- 
komi „nedaiktiškume“, galime suprasti daiktus taip, kaip juos at- 
skleidžia pasaulio įvykis. Mes suprantame daiktus, nes su-pran- 
tame „nedaiktiškumo“ normas (paklūstame joms). 

Dasein, buvimas išlaikomam „nedaiktiškume“, yra mirtingu- 
mas. Be mirties mes nesuprastume pačios savo savasties. Mes pa- 
žįstame save kaip turinčius gebėjimą ne-būti-čia, todėl pažįstame 
save kaip esančius čia. Mes patys mirštame, ir mirštame tol, kol 
gyvename. Šį mirtingumo aspektą būtina matyti Kanto žmogyje (ir 
naujųjų laikų žmoguje apskritai). Priklausyti a priori tikrovei - tai 
išryškėti už visų daiktų. Tačiau naujųjų laikų filosofijoje mirtingu- 
mas yra paslėptas. Heideggerio filosofija iškelia jį į šviesą. 

Žmogaus eks-sistencija nepanaši į daiktų egzistenciją. Šie yra 
imanentiniai, arba pasaulio daiktai, o žmogus eks-sistuoja, t. y. 
laikosi anapus daiktų ir netgi anapus savo paties baigtinumo, ir 
stovi tamsioje „nedaiktiškumo“ naktyje — ten, kur nežėri jokios 
žvaigždės, neošia jokie vėjai, nežydi jokios gėlės. Tai „daiktiški“ 
reiškiniai, Kanto filosofijoje nulemti „nedaiktiškų“ arba tamsių sub- 
jekto ir Ding an sich jėgų. Kanto Ding an sich yra physis; jis yra pasi- 
slėpusios šviesos prasiveržimas į subjektą ir, per jį, į daiktus — 
reiškinius. Subjektas yra vieta, kur tamsi Ding an sich šviesa lūžta į 
spalvas. Tamsus physis spindulys pasinaudoja jautria Dasein priz- 
meir pratrūksta /ogoso vaivorykšte. Kanto akimis, šis logos yra 5ą- 
monė- įvairių principų vienovė. Sąmonės šviesoje daiktai gali pa- 
sirodyti -būti teisingi ir tikri. Anot Heideggerio, žmogus tik teikia 
vietą atskleidžiančiai šviesai. Jis tėra vieta, kur physis lūžta į logo- 
są; atskleisdama daiktus ji atsiskleidžia. Padarydamas save tinka- 
mą dieviškajai šviesai žmogus vykdo savo buvimo funkciją, vykdo 
savo paskirtį, lemiančią jam eiti savo mirtingu taku. Žmogaus di- 
dybė yra laisvė jo mirtingumo paskirčiai. 

Būti žmogumi - tai padaryti save tinkamą savo mirtingam „es- 
mėjimui“. Mirtis mums nepriklauso, bet mes priklausome jai; ji 
priverčia mus būti. Mums lemta mirti", ir todėl žinome, kad esame. 
Mes žinome laiką; žinome pradžią ir pabaigą. Mes žinome laiką ne 
todėl, kad žinome pradžią ir pabaigą; priešingai, žinome pradžią 
ir pabaigą, nes žinome laiką. Mūsų laiko pažinimas - mūsų pa- 
saulio pažinimas - įgalina mus pažinti daiktus ir jų trukmę. Būti 
mirtingam - tai su-prasti laiką ir mirtį. Mes išstatome save mirčiai 
ir, būdami mirtingi, leidžiame savo pasauliui pratrūkti gyvu spal- 
vų žaismu. Mūsų pasaulio pamatas yra mirtis. „Neapmatomas 
mirties šešėlis užkloja žmonių gyvenimą. Tačiau iš mirties kyla 
visa gyvenimo džiaugsme ir skausme aistra. Tamsus mirties švytė- 
jimas krenta ant mylimųjų guolio, darbininkų plaktuko ir pjautu- 
vo, kareivių ginklų ir kunigų taurės netgi ant mąstytojų, siekian- 
čių pasaulio išminties, kuklių rašiklių““. 

Visi daiktai yra daiktai todėl, kad juos paliečia „nedaiktiška- 
sis“ pasaulio švytėjimas. „Nedaiktiškasis“ švytėjimas yra tamsus, 
jis yra „mirtinas“. Šio švytėjimo reikia, kad daiktai galėtų gyventi. 
Jis yra reikalingas, lygiai kaip juodžemis reikalingas tam, kad Ve- 
lykų lelijos [Easter lilies] galėtų pražysti baltai ir skelbti gyvenimo 
džiaugsmą. Daiktai lengvai pastebimi, o daiktuose apsistojantis 
tamsus „nedaiktiškumo“ švytėjimas išvengia stebėtojo. Jo negali- 
ma aptikti taip, kaip aptinkami daiktai, bet mes jaučiame jo dvelks- 
mą nuo pat savo gimimo dienos. Mes esame mirtingi iš pagrindų. 

Jokie daiktai patys negali atskleisti juose sutelkto tamsaus mir- 
ties švytėjimo. Akis, kuri mato tiktai daiktus ir kuriai tikrovė bai- 
giasi ten, kur baigiasi daiktai, apsigauna, nes kiekviena matanti 
akis, žmogaus, arba mirtinga, akis, mato „nedaiktiškąją“ tikrovę, o 
ne tik daiktus, kitaip ji nieko nematytų. Tik mirtinga akis- dėl savo 
gebėjimo atliepti, dėl savo su-pratimo - gali matyti. Netgi dievų 
akys kliaujasi mirtingųjų akimis, kad atskleistų nemarų ir dieviš- 
ką „esmėjimą“ pasaulyje. Kai dievai sukelia įvykius mirtingųjų 
gyvenime arba įvykdo, kas yra lemta žmonėms, jie iškelia pasauly- 


3 Plg. Fink, Sein Walrheit Welt, p. 76. 
* Ibid., p. 156. 

je savo pačių dieviškąją galią ir nemarųjį spindesį. Mirtingumas — 
tai vienintelis įvykis, kuriame tamsi mirties (arba physis) šviesa 
lūžta ir tvyksteli gyvenimo spalvų įvairove. Mirtingumas yra „pa- 
saulėjančio“ pasaulio vieta. 

Heideggerio filosofija priklauso nutikimo grįžčiai; ji atliepia ją. 
Grįžtis jau nebėra tiesi, vedanti aukštyn pažangos ir aiškumo ma- 
gistralė. Ji sugrąžina į blausią pirmapradę didžią pradžią, būties 
arche. Aplink mus esantys daiktai vėl gali būti vadinami tikraisiais 
savo vardais. Mes žinome, ką reiškia „aukštyn“ ir „žemyn“, žino- 
me, kad saulė kyla ir leidžiasi ir kad žvaigždės žiba. Žinome, kad 
audringą dieną vėjas kaukia ir kad širdis džiūgauja, kai esame 
įsimylėję. Vėjas nėra tik oro masių judėjimas; jis yra menininkas; jis 
išmoningai supusto pusnis ir pastato smėlio pilis; jis išsupa puto- 
tus jūros vandenis ir sukuria gailią, sielvartingą muziką tėkšda- 
mas bangas ant uolų ir smėlėtų paplūdimių. Jis išmėto geltonus ir 
siai žemei. Jis mus glamonėja, atvėsina, o kartais paguodžia. Aud- 
ringą dieną vėjas gali būti naikinantis, negailestingas ir nuožmus; 
jis turi šimtą rankų, kurių kiekviena užsiėmusi kuo kitu, tačiau 
visos daro tą pat - naikina. ' 

Meilė nėra tik jausmas - kažkas iš psichologijos srities ar koks 
lengvas pamišimas. Meilė nušviečia mirtingojo dienas. Ji pripildo 
jį entuziazmo ir valios gyventi. Meilė įkvepia įsimylėjėlį ir priver- 
čia jį žvelgti į savo pasaulį plačiau ir giliau nei kada nors anks- 
Čiau. Ji paverčia jį grožio, tiesos atradėju ir netgi padeda artimiau 
susitikti su dievais. Dažnai meilė yra neatsispiriama jėga, atitrau- 
kianti nuo teisingumo ir paverčianti nusidėjėlių. Ji dažnai apaki- 
na žmogų taip, kad šis pameta savo kelią ir iššvaisto gabumus ir 
ateitį. Meilė, kaip audra, gali iškelti žmogų į dieviškas aukštybės 
arba nusviesti į pragaro gelmes. Meilė yra dieviška. Ji yra švelnioji, 
džiaugsmingoji,skausmingoji ir niokojančioji Afroditė. 

Šiuolaikinis moksliškai nusiteikęs žmogus nežino, kas yra 
„Viršus“ ar „apačia“; saulė jam niekad nepateka ar nenusileidžia, 
žvaigždės nežiba ir vėjai nekaukia; meilę sudaro erotiniai žmo- 
gaus impulsai, kurie kartais gali užtemdyti protą. Daug kas iš to, 
kas nemoksliškai kalbama apie saulėlydžius, žvaigždes, vėjus ir 

meilę, tėra poezija - tam tikra iliuzija. Tik mokslinis protas gali 
pasakyti, kas yra teisinga ir tikra. 

Moksliškai nusiteikusį žmogų peraugs jo vaikaitis, kuris gali 
„pažengti“ dar toliau ir tuomet atrasti, kad pati mokslinė sąmonė 
tėra tik dar viena iliuzija. Poetinis ar mitinis tikrovės matymo bū- 
das, mokslų vadinamas „iliuzija“, bus „iliuzija“, paremta moksli- 
ne iliuzija. Iliuzija, paremta iliuzija, jau nebėra iliuzija. Moksliškai 
nusiteikusio Žmogaus vaikaitis būtinai pažengs švento chaoso link, 
dievų ir naujojo pasaulio gimties vietos link. 

Mirtis yra mirtis, kai ji dera su gyvenimu. Naktis gali būti naktis 
tik derėdama su diena. Mirtingųjų gali būti, nes esama nemirtin- 
gųjų. Žemė gali būti, nes yra dangus. Ketveriopos struktūros „ne- 
daiktiškoji“ tikrovė gali būti laikoma paslepiančiu ir atskleidžian- 
čiu įvykiu ar žaismu. Jį galima pavadinti žeme-ir-dievais. Žemė 
yra paslėptis, mirtis, ne-būtis - ji yra physis, o dievai yra atsisklei- 
dimas, gyvenimas, būtis - logos. Žemė-ir-dievai išreiškia vidinę 
pasaulio pasaulėjimo dinamiką ir reiškia tą pat kaip ir pirmojo 
graikų filosofijos laikotarpio physis-yra-logos. Arba, jei physis su- 
prantame kaip gamtą, galime sakyti, kad gamta „pasaulėja“ - ji 
yra žemės ir dangaus bei dievų ir mirtingųjų sąveika; ji yra jos 
logos. 

Heideggerio žemė-ir-dievai arba gamtos „pasaulėjimas“ atgai- 
vina pirmųjų graikų filosofų plysis-yra-logos ir atsisuka į mitinę 
ateitį, o pirmųjų graikų filosofų physis-yra-logos yra mitinės praei- 
ties išdava ir žvelgia į akis nemitinei arba bedievei ateičiai. Parme- 
nidas (dar priklausantis pirmajam graikų filosofijos laikotarpiui) 
atskiria pliysis nuo logos neatiduodamas kurios nors iš „dalių“ 
kitai. Tačiaujis teigia, kad tikrovė yra statiška; taip atskirdamas jis 
suardo pirmapradį įvykį, mitinės praeities palikimą. Platonas pa- 
žemina physis iki daiktų lygmens ir išlaiko „nedaiktišką“, tačiau 
statišką, neįvykišką idėjų pasaulį (idėjos yra dinamiškos tik kaip 
daiktus atskleidžiančios kūrybinės galios). Aristotelis įkurdina /o- 
3054 daiktuose ir vieną išjų išskiria kaip statišką (nejudantį), judi- 
nantį visus kitus daiktus ar buvinius. Tomas Akvinietis vėl atran- 
da transcendentalinę tikrovę (Dievą), tačiau labai dažnai ją laiko 
buviniu (Aukščiausiuoju buviniu). Šitaip yra todėl, kad jis yra Aris- 

totelio filosofijos sekėjas. Net ir būdamas transcendentalinė tikro- 
vė Dievas nėra pliysis-yra-logos „visuma“ arba „dalis“, nes jis yra 
antgamtinis, o physis-yra-logos — tai pats gamtos „esmėjimas“. Kan- 
tas sugrąžina abi pirmapradžio įvykio „dalis“ neįžvelgdamas jų 
dermės (tai primena Parmenido physis atskyrimą nuo logos). Hege- 
lis ir Nietzsche susieja abi transcendentalines „dalis“ būtina jų 
derme, tačiau Hegelis pajungia physis logosui, o Nietzsche pajun- 
gia logosą physis. Heideggerio filosofijoje physis-yra-Iog0s samprata 
vėl tokia kaip Herakleito ir yra artima mitiniam pasaulio suprati- 
mui. 

Žmogaus mirtingumas yra jo tinkamumas „nedaiktiškajam“ 
dievų logosui — mythos. Iš jo kyla žmogaus galia suprasti dievų 
kalbą (imythos). Žmogus iš tiesų nekuria savo pasaulio; jis atranda 
jį, daiktus ir save. Jis gali šitai padaryti, nes žino reikšmes. Reikš- 
mių šaltinis yra mythios. Reikšmių pažinimas yra a priori pobūdžio: 
jis eina pirma daiktų pažinimo ir yra gautas iš dievų „nedaiktiškų- 
jų“ žodžių. Visų įstatymų, pagal kuriuos pirmykštis žmogus gyve- 
na savo šeimoje, bendruomenėje ir gentyje, visų daiktų matymo ir 
supratimo būdų, visų idėjų daiktams pasigaminti, visų jo himnų ir 
kalbų ar dainų žodžiai, visų jo minčių ir išminties - visa to ištakos 
yra dieviškasis mytlios, išraiškinga dievų kalba. 

Pranašai ir poetai yra labiau mirtingi nei paprasti žmonės. Jie 
perduoda myt/ios savo gentainiams, ir pamažu dievų kalba įeina į 
kasdienę šneką. Anksčiau pateiktuoju tauro rago aprašymu paro- 
doma physis-yra-logos kalba. Skirtingos moduliacijos, įvairios in- 
tonacijos ir niuansai, kuriais ragas mums kalba, priklauso ne nuo 
to, kaip pavadiname daiktą, bet nuo mūsų atsiliepimo į mitinę die- 
vų kalbą. Nesant dievų kalbos (mythos), ragas būtų ne atskleistas, o 
išliktų nebylus. Nebylus būtų ir mūsų pasaulis, ir mes patys. 

Žmogus su-pranta [under-stands] dievų kalbą (paklūsta [stands 
under) jai), ir todėl jis gali kalbėti. Žemė brandina vaisius; žmogus 
atsiliepia sėdamas grūdą. Lietus krinta iš debesų; žmogus atsilie- 
pia statydamas pastogę. Ruduo atneša vėsų orą; žmogus atsiliepia 
pasisiūdamas drabužius sau ir savo šeimai. Supantys žmogų daik- 
tai raiškiai kalba spalva, garsu ir forma, o žmogus atkartoja jiems 
savo mirtingais žodžiais. Jį ištinka įvykiai - laimingi ar liūdni, - 

ojis sušunka iš džiaugsmo ir garbina dievus arba dejuoja ir šau- 
kiasi jų pagalbos. Daiktų, gyvenimo ir gamtos harmonija įsilieja į 
joeiles, dainas, himnus ar apmąstymus. Savo begarsiu gyvenimu- 
kur arba savo šneka, daina ar malda žmogus nekuria kalbos; jis 
atkartoja ją, ir todėl tai yra pasaulio kalba. Žmogus kalba ne todėl, 
kad mato daiktus, bet daugiausia dėl to, kad žino apie dievų švytė- 
jimą ar kalbą, atskleidžiančią daiktus padedant žmogaus atsakui. 
Apriorinės ar mitinės tikrovės raiška ir sandara grindžia ir atskleidžia 
žmogaus šneką bei daiktų tikrovę. Mūsų šneka yra raiški dėl dievų 
logoso, mythos, raiškumo. Pamatinė kalbos struktūra yra atsiskleidi- 
moir paslėpties struktūra. Ši struktūra glūdi kiekviename ištartame 
sakinyje, tačiau beveik visada ji giliai paslėpta jame. Ši struktūra yra 
juodos ir baltos spalvos (pirmapradis kiaušinis!) mitinio klodo pa- 
veldas. Žmogus, daiktų tiesos saugotojas, yra įvykio ir jį subrandi- 
nusio klodo saugotojas. Būti daiktų tiesos saugotoju ar piemeniu — 
tai ištarti arba išreikšti juos poezijos ar mąstymo kalba. Taip jie ne- 
pažeidžiami irjais nepiktmaudžiaujama; jie pasirodo tokie, kaip juos 
sutvarkė dievų rankos. Jie sutelkia mythos, dievų žodžius, kurie visi 
remiasi Motina Žeme, šviesą gimdančia naktimi. 

Žmogus gyvena-kur tausodamas dievų švytėjimą savo ranko- 
mis padarytuose daiktuose, savo tariamuose žodžiuose ir savo mąs- 
tomose mintyse. Už visą savo gyvenimą-kur, savo buvimo žemėje 
būdą žmogus skolingas dievams. Būti skolingam - tai būti dėkin- 
gam, būti kaltam. Žmogus neišvengiamai yra kaltas, o pats jo buvi- 
mas skolingam už save dievams, jo buvimas kaltam yra jo eg-zis- 
tencija. Žmogus yra eg-zistenciškai, one morališkai kaltas buvinys. 
Jei nejo kaltė, žmogaus nebūtų. Žmogus be dievų, anot Pindaro, 
tėra tik sapno šešėlis. 

Tai, kad žmogaus su-pranta dievus, paklusimo jiems prasme, 
nėra pažeminimas; priešingai, tai didžiausias galimas išaukštini- 
mas. „Apie didįjį žmogaus 'esmėjimą' mąstome tik tuomet, kai mąs- 
tome apie jo priklausymą būties 'esmėjimui" — jo buvimą naudin- 
gambūties esmėjimui tokį, kad galėtų būti išlaikyta būties tiesa'“. 


5 Martin Heidegger, Die Technik und die Kehre, Pfullingen: Verlag 
Giūinther Neske, 1962, p. 39. 

Žmogaus didybė prasideda ir baigiasi jo tinkamumu dievams, įvy- 
kiui. Žmogaus didybę sudaro jo su-pratimas, jo savęs atsisakymas 
ir paklusimas dievams, o tai ipso facto reiškia pasaulio „pasaulėji- 
mą“, žemės, dangaus, dievų ir mirties žaismą. Trumpai tariant, 
žmogaus didybės šaknys yra physis (žemė-mirtis)-yra-logos (dan- 
gus-dievai) įvykyje. 

Po dviejų su puse tūkstantmečių per Heideggerį filosofija su- 
grįžta ten, kur ji prasidėjo; ji stovi atsisukusi į didį physis-yra-logos 
mąstymą. Ne „laisvai“ ir nepriklausomai pasirinkusi filosofija šian- 
dieną imasi šios problemos. Ją atnešė prie jos galinga srovė, grin- 
džianti ir brandinanti visą mąstymą. Ši srovė yra nutikimas, istori- 
jos „esmėjimas““. Ji nepriklauso jokiam mąstytojui, bet kiekvienas 
didis mąstytojas mąsto jautriai atliepdamas nutikimo valdžią, pir- 
mapradžio physis-yra-logos įvykio kaitą arba judėjimą (ar išstaty- 
damas tam save). 


II. FILOSOFIJA FILOSOFIJOS TEORIJOSE 


5. PIRMIEJI GRAIKŲ FILOSOFAI 


Pirmoje dalyje į Vakarų filosofijos raidą žiūrima kaip į pirma- 
pradžio physis-yra-logos įvykio suirimą, pradedant pirmaisiais grai- 
kų filosofais ir baigiant Aristoteliu, ir kaip į slaptą šio įvykio vėl- 
įžengimą į Vakarų filosofiją naujųjų laikų pradžioje. Šis įvykis iki 
galoatsiskleidžia Heideggerio filosofijoje. Valdydamas mąstytojų 
mintį, šis suirimas, vėl-įžengimas ir atsiskleidimas yra nutikimas — 
istorijos „esmėjimas“. 

Antroje dalyje atsirinktos didžiosios filosofijos teorijos nagri- 
nėjamos atskirai. Tačiau dėmesys vis tiek daugiausia sutelkiamas 
netiek į nagrinėjamas teorijas, kiek įjomis reiškiamą filosofiją. Bū- 
dama vyraujantis Vakarų mąstymo būdas, filosofija yra nutikimas. 

Pirmoje dalyje pateikiami apmatai ir nustatomos gairės, kurių 
laikantis antroje dalyje parodomas Vakarų filosofijos kaip vieno- 
vės vystymasis. Vakarų mąstymo būdo didybė suprantama ne pa- 
žįstant kai kurias ar didžiąsias filosofijos teorijas, o pažįstant filo- 
sofiją, kurios tačiau negalima pažinti nepažinus filosofijos teorijų. 


Vakarų filosofija prasideda pirmaisiais graikų filosofais. Grai- 
kų pasaulyje buvinio ar daikto nenulemia Aukščiausiasis buvinys 
ar žmogaus sąmonė; jį lemia physis, gamta. Žmogus yra žmogus 
pažindamas gamtą, būtį. Jis gyvena-kur tarp daiktų ir pažįsta juos 
remdamasis savuoju būties pažinimu. Būtis nėra buvinys. Buvinį 
nulemia ne kitas buvinys, ar šis būtų dievas, ar žmogus, o „nedaik- 
tiška“ gamtos tikrovė, arba physis. Gamta grindžia visus daiktus 
pati nebūdama daiktas. 

Gamta grindžia ir atskleidžia daiktus, o tai darydama, atsi- 
skleidžia pati. Jos atsiskleidimo būdai yra dievai, „nedaiktiško- 
sios“ gamtos galios. Dievai palaiko daiktų bei žmonių reikšmę ir 
buvimą. Pirmiesiems graikų filosofams labiau rūpi gamta ir dievai 
negu daiktai ar žmonės. Dievai yra physis (gamtos) ir jos galingos 
valdžios apraiškos. Gyvūnai ir augalai, kalnai ir slėniai, ežerai ir 
upeliai, debesys ir vėjai, žmonės ir tautos, papuošalai ir ginklai, 
namai ir įrankiai — visa pasiduoda galingoms dievų, physis, jė- 
goms. Žmonės, netgi stipriausieji ir išmintingiausieji, priklauso 
nuo dieviškųjų jėgų kaip kad nukritę lapai nuo rudens vėjų. Jų 
žygdarbiai ir išmintis yra dievų - visa valdančių ir visa grindžian- 
čių pliysis logoi [logoi of physis] - dovanos. Žmogiškasis suprati- 
mastai paklusimas gamtos įstatymui, dievų /ogoi. Jis yra šių logoi 
tąsa žmoguje; žmogiškasis logos yra dievų dovana. Žmogiškasis 
supratimas - žmogaus išmintis ir gyvenimo-kur būdai - yra pa- 
klusimas pliysis įstatymui; jis priklauso gamtai. Žmogus yra ne 
savojo logos savininkas, o tik gamtos logos vietininkas. Žmogus — 
tai vieta, kur blyksteli dieviškasis logos; tai Dzeuso „esmėjimo“ 
vieta. Žmogus yra išstatytas Dzeuso žaibams, o jų liepsnose degda- 
mas „esmėja“ žmogaus mirtingumas; tai yra jo gyvenimo viršūnė. 

Tikrovės logos yra ne vien šviesa. Jo spindesys lydimas jo tam- 
sos. Tuo pačiu metu logos ir atsiskleidžia, ir slepiasi. Viskas, kas 
atskleista ar paslėpta, ipso facto yra miglota. Mitinė ginekokratinė 
visuomenė, valdoma Motinos Žemės, tamsos galios, tūkstantme- 
čiais buvo įsigalėjusi kaip žmonių ir tautų gyvenimo būdas ir pa- 
laikė daiktų reikšmę jų pasaulyje. Kai tik ginekokratinis pasaulis 
(chtoniškasis pasaulis) buvo išstatytas akinančiai Olimpo dievų 
šviesai, baigėsi Motinos Žemės valdžia žmogaus gyvenimui-kur ir 
supratimui. Ginekokratinę visuomenę pakeitė paternalistinė visuo- 
menė. Olimpinė šviesa atskleidžia chtoniškąjį pasaulį ir kartu jį 
suardo. Olimpinė šviesa ne tik darniai parodo tai, kas chaotiškai 
paslėpta, bet sykiu ir lemia destrukciją bei dezintegraciją; dėl jos 
kaltės sulaužomas ramybės ir tamsos įstatymas, Motinos Žemės 
įstatymas. Kaltė neišvengiamai turi būti atleista, grąžinant tamsą. 
Po Dzeuso žaibo blyksnio stoja gili tamsa. Žmogus įtrauktas į kos- 
minę tamsos ir šviesos kovą, į jos kaltę. Daiktai, būdami tamsos ir 

šviesos - sutemų - nešėjai, taip pat yra kalti. Žmogus, atvirai pa- 
klusdamas plrysis sutemoms, yra kaltas daug labiau nei daiktai. 
Žmogus yra tragiškas - didvyris. Didvyriškumas glūdi buvime 
įtrauktam į žemės ir dievų kovą. 


Kaltė 


Anaksimandras yra kaltės filosofas. Kaltė čia neapribojama do- 
rove. Žmonės ir daiktai yra kalti. Anaksimandras teigia daiktų ir 
žmonių tapatumą. Šitaip jis daro ne todėl, kad neįžvelgtų daiktų ir 
žmonių skirtumo, bet todėl, kad aiškiai suvokia būties kaip apei- 
ron,beribio, ir viso kito (ar tai būtų daiktai, ar žmonės) - visa to, kas 
yra ribota, skirtumą. 

Apeiron - tai visa grindžiantys pagrindai, kuriais remdamasis 
visa kas suranda savo vietą ir reikšmę. Medžiai, piktžolės ir gėlės, 
uolos, vabzdžiai, paukščiai, gyvuliai, žmogus, jo kultūra ir jo isto- 
rijos tėkmė - visa tampa reikšminga dėl pliysis. Visa tai yra physis 
kalba; ji grindžia visus buvinius. Ji nėra tik žmonių bendravimo 
priemonė. Kalba valdo ir palaiko visa, kas yra „daiktiška“ — visa, 
kas yra tylu ir nebylu - ir viską ji įžodina. Apeiron, gamta, viską 
atskleidžia; ji yra kiekviename atskleidžiančiame žodyje. Plysis, 
kaip atskleidimas, yra iškalbingiausia; ji priverčia švytėti, t. y. kal- 
bėti viską, kas yra tylu ir nebylu. 

Žmogus yra didis padarydamas save tinkamą tvarkančiai kalbos 
jėgai (physis logosui). Toks savęs padarymas tinkamo physis kalbai yra 
atsidavimas dievams, yra didybė. Tai savęs išstatymas dievams, ku- 
riuo pasiekiamas tikrasis buvimas kaltam. Tam reikia drąsos. Drąsa— 
viena iš būdingiausių senovės žmonių dorybių. Pamažu ji tapo tvir- 
tybeirėmė reikšti (ir vis dar reiškia) buvinio ryžtą atitikti Aukščiausio- 
jo buvinio, kuris yra visų buvinių viešpats, normas ir įstatymus. 

Drąsa reiškia baigtinio, laisvo ir imanentinio buvinio atsidavi- 
Iną arba pasiaukojimą transcendentalinei tikrovei. Transcendenta- 
linė tikrovė yra apeiron (beribis). Keista, bet drąsa susijusi su laiku. 
Apeiron ir dievai yra amžini. Tai reiškia, kad dievai yra ne laikiški, 
bet jie yra pats laikas. Physis ir dievai „įsiesmina“ kaip laikas, o 
laikas yra tai, kas „įesmina“ buvinius kaip laikiškus. Žmogus nėra 

nei belaikis, nei laikas. Žmogus yra laikiškas ir kartu įtrauktas į patį 
laiką, o todėljis yra užlaikiškas [trans-temporal]. Šitaip būti - tai būti 
mirtingam. Mirtingumas yra atvertis laikui, apeiron, tačiau tai ir bu- 
vimas-ištrauktam iš jo. Pažinti laiką — tai ir pažinti laikiškumą arba 
baigtybę. Tai reiškia turėti egzistencijos arba buvimo nuovoką. Žmo- 
gaus atvertis laikui irjo laiko stokojimas, jo mirtingumas, priverčia jį 
suprasti, kad jis egzistuoja. Dėl savo mirtingumo žmogus žino, kad 
jis yra ir kad daiktai yra. Dievai nemirtingi, nes gyvena apeiron švie- 
soje, o žmogus mirtingas, būdamas ištrauktas iš jo, bet vis dar pri- 
klausydamas jo švytėjimui. Žmogaus mirtingumas reikalingas die- 
vųnemirtingumui - Dzeuso žaibui atskleisti. 

Užlaikiškas žmogaus pobūdis išskiria jį iš visų daiktų, išima jį 
iš „daiktiškosios“ tikrovės. Būtis (physis) „įsiesmina“ kaip laikas. 
Dėl savo mirtingumo žmogus įpintas į physis „esmėjimą“; jis įpin- 
tas į laiką, lemiančias plrysis jėgas, dievus. Žmogus įtrauktas į jė- 
gas, kurios valdo daiktus arba „daiktiškąją“ tikrovę. Dėl to, kad 
Žmogus yra „nedaiktiškuoju“ būdu, jis gali būti daiktų matas [inen- 
sure], arba veikiau bendramatis su [co-measure] daiktais. Tai išreiš- 
kia Protagoro posakis: „Žmogus yra daiktų matas“. 


Žmogus - daiktų matas 


Protagoro posakis: „Žmogus yra daiktų matas“ skamba šiuo- 
laikiškai ir subjektyviai. Tačiau tinkamai suprantamas jis yra grai- 
kiškas. Žmogus yra daiktų matas ne priversdamas juos atitikti sa- 
ve kaip jų subjektą, bet regėdamas daiktus atskleidžiančią šviesą. 
Pažindamas laiką, žmogus gali matuoti viską, kas yra laikiška; 
pažindamas beribį, jis gali matuoti viską, kas ribota -jis žino ribas. 

Pagal pirmųjų graikų filosofų tikrovės supratimą, kad galėtų 
būti daiktai, pirmiau turi būti prošvaistė - atvertis, suteikianti aki- 
ratį, - kurioje daiktai gali pasirodyti. Žmogus nėra tik dar vienas 
daiktas; jis yra „sužavėtas“ atskleidimo šviesos, physis laiko. Žmo- 
gus yra daiktų matas ne todėl, kad jis yra jėga, kuri juos lemia ar 
teikia jiems būtį, bet todėl, kad pažįsta juos kaip atskleistus laiko 
prošvaistėje; jis yra daiktų matas, nes žino matavimo kriterijus — 
dievus. 

Pasak Protagoro, žmogus nepažįsta dievų pačių savaime - jis 
pažįsta daiktus dievų šviesoje, nors ir juos gana ribotai. Protago- 
ras sako: „Apie dievus aš negaliu žinoti, ar jie yra, ar jų nėra, nė 
kokios jie išvaizdos, nes daug kas trukdo tai sužinoti: negalėjimas 
jų matyti ir per trumpas žmogaus gyvenimas“!. Nežinojimas apie 
dievus čia neturi nieko bendra su antgamtinės tikrovės nežinoji- 
mu. Jis reiškia tik tai, kad to, kas atskleista, pažinimas apsiriboja 
tuo, ką žmogus gali pažinti. Graikų pasaulyje žmogus nėra tikro- 
vės viešpats ir neformuoja jos ar nesuteikia jai pavidalo. Jis nuo- 
lankiai atsako į tai, kas yra atskleista ir, vadinasi, tikra. Todėl, pa- 
sak Protagoro, žmogus nėra joks visagalis matas, valdantis visus 
daiktus. Jis yra ribotas žmogus. Jis atliepia atskleidžiančioms die- 
vų galioms (physis logoi) aiškiai jų nepažindamas. Protagoro Žmo- 
gus yra didis. 

Platonas, aiškindamas Protagoro teoriją, linkęs laikyti jį žmo- 
gumi, kuris teigė, kad kiekvienas turi savą tiesą. Pagal naujųjų 
laikų sampratą, žmogus yra tiesos savininkas; tai visiškai nepana- 
šu į pirmųjų graikų filosofų žmogaus sampratą. Skirtumas glūdi 
ne žmogaus pažįstamame daikte, bet laike - pliysis „esmėjime“,— 
kurį žmogus pažįsta prieš pažindamas daiktus. Tik pažindamas 
laiką, physis logosą, žmogus gali pažinti daiktus. Tai prilygsta pa- 
sakymui, kad bet kokia tiesa, suprasta ar suvokta asmeniškai ar 
individualiai, yra logoso, t. y. physis, kuri išsiveržia iš chaoso tam- 
sos į laiko šviesą, tiesa. Individualiai ribotas žmogaus pažinimas 
yra dieviškojo logos atmaina. 


Physis ir atskleidimas 


Graikai, įskaitant Protagorą, pažinimą supranta kaip „ko nors 
kaip atskleisto pamatymą“*. Naujųjų laikų žmogaus supratimu, 
pažinti - tai atvaizduoti tikrovę taip, kad ji atitiktų mūsų sistemą, 
paremtą mūsų mąstymu arba esančią jame, kaip jėgą, lemiančią 


' Protagoras, 4 fragmentas“. 
2 Martin Heidegger, Nietzsche, Pfullingen: Verlag Gūnther Neske, 
1961, t. II, p. 139. 

visko, kas tikra, reikšmes. Naujųjų laikų supratimu, objektą tikrą 
padaro tai, kad jis atitinka sąmonės sistemą, o ne esinio „esmėji- 
mas“ atsiskleidžiant physis. Suprantant sąmonę kaip „nedaiktiš- 
ką“ tikrovę, lemiančią daiktus, svarbiausia naujųjų laikų filosofi- 
ne disciplina tampa logika. Teisinga ir tikra yra viskas, kas 
atitinka sąmonę. Sąmonė grindžia ir nulemia ir moralės princi- 
pus. Toks, pavyzdžiui, yra Kanto kategorinis imperatyvas. Kas 
atitinka etinius principus, kas atitinka sąmonės normas, yra tin- 
kama. Estetikos objektas yra jusliniai įspūdžiai, paveikiantys žmo- 
gaus jausmus, ir supratimas to, kas yra gražu. Grožio įspūdžiai 
pasižymi malonumo aspektu, ir būtent šis malonumas yra tai, 
kas lemia grožį. Vadinasi, grožis yra tai, kas jis yra, įspūdžiams 
atitinkant sąmonę. Sąmonė nustato visų daiktų tikrumą, tiesą, 
gerumą ir grožį. 

Graikų pasaulyje žmogus paklūsta valdančioms grožio, teisin- 
gumo arba tiesos jėgoms ir todėl jis gali su-prasti daiktų grožį ir 
pažinti tinkamą savo paties buvimo būdą. Daiktų, ar jie būtų natū- 
ralūs, ar žmogaus padaryti, grožis neatsiejamas nuo to, kaip jie 
apreiškia gamtą ar jai priklausančius dievus. Žmogaus padarytas 
daiktas gali būti gražus, nes žmogus pažįsta physis tvarkos įvairo- 
vę. Žmogaus padarytas daiktas atspindi šią įvairovę ir todėl yra 
gražus. Pažindamas grožį, žmogus gali padaryti gražių daiktų. 

Senovėje kultuvė buvo naudojama skalbiniams velėti ir balinti. 
Paprastai ją darant buvo rūpinamasi ne tik tuo, kad ji būtų gera 
dirbant, bet kad būtų ir daili. Šis įrankis buvo kartu ir naudingas 
daiktas, ir meno kūrinys. Ar kultuvė tėra tik žmogaus gaminys? Ar 
žmogus yra neginčijamas jos kūrėjas, vienintelis jos buvimo pa- 
grindas? Kultuvėje dera grožis ir naudingumas. Šis įrankis yra 
prasmingas praeities žmogaus pasaulyje. Jis atskleidžia praeities 
žmogaus pasaulį ir kartu yra gražus -jis palaiko jį lemiantį tikrovės 
švytėjimą. Žmogus dėvi baltinius. Baltiniai išsipurvina ir juos tenka 
skalbti. Švarūs upelio vandenys gali vėl padaryti baltinius švarius. 
Šie vandenys - tai dangaus dovanos; žemės nuolydis, nukreipian- 
tis juos į upės vagą, leidžia jiems subėgti draugėn. Lietūs, žemė ir 
upės yra artimai susiję su žmogumi, jo baltiniais. Žmogaus poreikis 
turėti baltinius, arba, tiksliau sakant, turėti švarius baltinius turi 

daug bendra su kultuvės, kuri atrodo esanti nepriklausoma, savo 
pačios nepriklausomą būtį turinti „substancija“, reikšme, 

Balti drabužiai, simbolizuojantys tyrumą, būdavo dėvimi per 
šventes, dievų dienas. Niekas nedrįso įeiti į dievo šventyklą nešva- 
riai apsirengęs. Baltiniai, buvinys arba esinys, turi daug bendra su 
transcendentalinėmis galiomis, kurios nulemia visų esinių ar daiktų 
reikšmes. Daiktas čia neišvengiamai paženklintas dievų, nurodo 
„nedaiktiškas“ tikrovės sritis. Kultuvė nėra absoliučiai „Žmogiš- 
ka“. Joje yra iš debesų krentantys lietaus lašai ir visad ištroškusi 
žemė, kuri palaiko visą gyvybę. Stebint šį paprastą įrankį, kuris 
švyti atspindėdamas jį lemiančias visumas, kurios jau kitokiu bū- 
du nulemia ir žmogų bei jo būtį, galima pajusti paties žmogaus 
gyvenimą, jo kelionę iš gimties į mirtį, jo poreikius bei jo šeimos ir 
bendruomenės poreikius. Šiame įrankyje galima pajusti dievų švy- 
tėjimą - švytėjimą, lemiantį daiktų kelius ir žmogaus kelius. Žmo- 
gus yra „techniškas“: jis gali iškelti physis šviesą ir grožį savo da- 
romais daiktais. Jis gali tai daryti, nes turi tikrovės Iogoso įžvalgą. 
Tikrasis paprasto įrankio, kultuvės, šaltinis yra ne žmogus, ne žmo- 
gaus logos, įsikūręs jo sąmonėje; tas šaltinis yra tikrovės logos, die- 
vų tvarka. Tai yra pirminė grožio vieta. Kultuvė yra naudinga ir 
graži tik todėl, kad ji atspindi visad gražios gamtos (pliysis) šviesą. 
Ši šviesa švyti šiame įrankyje, o žmogus, turėdamas akį grožiui, 
pažįsta tai, kas yra gražu, ir gali pasidaryti gražių daiktų. Padary- 
damas save tinkamą gamtos (plysis) grožiui, žmogus pažįsta gro- 
žį. Jo grožio pajauta nėra jo; jos pradžia - ne žmoguje, jo jausmuo- 
se, bet dieviškojoje tikrovėje, lemiančioje visus daiktus ir 
leidžiančioje jiems telkti jos šviesą ir per ją tapti tuo, kas jie yra — 
daiktais. Žmogus gali pasidaryti įrankius, nes supranta gamtos 
grožį, o darydamas savo įrankius jis „įesmina“ savo paties buvi- 
mą žmogumi. 

Atrodytų, kad pirmieji graikų filosofai nepastebi žmogaus. Jie 
taip elgiasi ne todėl, kad būtų „primityvūs“ ir, vadinasi, akli tikro- 

vei, bet todėl, kad jiems rūpi daiktus ir žmones valdančios tikrovės 
galios. Pasak Pindaro, „žmogus tėra tik sapno šešėlis“, palyginti 
su dievais. Viskas atsiranda ir „įsiesmina“ galingoje physis — ne tik 
natūralūs daiktai, paklūstantys gamtos įstatymui, bet ir žmogaus 

padaryti daiktai. Physis logos nepalaikomo dūikto nezgalisso 1645, 
pavadinti daiktu. Padarytų daiktų kūrėju Žinogius pali tept) Sir a: 
todėl, kad pažįsta laiką, būties atvertį. Pažinti būtį -- tai buti įoi- 
vam, ir tiktai laisvas buvinys gali būti kūrybingas: daromas de. Za 
jis gali sulaikyti dievų švytėjimą. 

Būties pliysis yra iš pamatų „logiška“: ji nustato visų daiziu, er 
jie būtų natūralūs, ar dirbtiniai, prasmingą vienovę, ir dėl to prysis 
yra pirmapradis mąstymas ir kalba. Žmogus gali mąstyti is 521264 
tik todėl, kad jam dovanotas mąstymo arba physis žodžio psži7+ 
mas. Mūsų mąstymas ir kalba, kaip ir gyvenimas-kur bei visa —22- 
sų būtis, priklauso žemei, jeigu žemė suprantama kaip physis, Z26- 
vų karalija. Mes kalbame ir mąstome, gaminame daiktus ir kurža2e 
kultūros vertybes tik todėl, kad turime gamtos tvarkos nuovcx4— 
esame skolingi jai; save esame skolingi gamtai arba d:evazs. 
Žemiškas yra žmogaus ėjimas nuo pat pirmo vaikiško žingsnei9 
iki paskutinio senatviško atodūsio. 

Kalba nėra išimtinė žmonijos valda; veikiau ji įsišai=7125 
išaugusi pačioje žemėje. Kadangi esame žemiški, žemiške= 2127- 
kas nors kitas žemėje, galime kalbėti. Mūsų kalba yra žemės 52.25 
valda, pratęsimas, dalis. Žemės kalba iškelia daiktų groži sv 4: =: 
„nedaiktiškos“ physis, gamtos, grožiu. Žemės kalba yrz 23—:2:7 
yra logos, kuris priklauso pliysis. Daiktų grožis - tai gamtos NVV 
jimas; už savo švytėjimą visi daiktai skolingi gamtai. ly žiai K27 
viskas, kas gali būti matoma, už save skolinga saulės Švinsi II. 

Daiktų švytėjimas įspūdingesnis ir pastebimesnis nei RUS 
šviesa, suteikianti visiems daiktams švytėjimą aratsklaidiną. 2 
gaus kalba tėra tik atsakas į gamtos kalbą; tačiau žmodus IRR 
pažįsta gamtinius daiktus nei pačią gamtą. Daiktus grin dliantiiT 
atskleidžianti tikrovė žmogaus kalbėjime lieka nepasttta IT 
slėpta. Tai, kas tikriausia ir gražiausia, yra paslėpta. Niki ŽA R 
nės, kurie yra arčiau gamtos nei dauguma žmonių. pali DRT V 
kalbos lobius ir atskleisti žemės grožį. Tai podtai ir MystN AA V 
esame matę ant gėlių ar žolės iškritusią rasą. Nintandias NNAVS 
namą suirusiu kaminu, asmenį kančios padenklmiu ši Rank: 
tik poetai ir mąstytojai gali pažinti šių esinių gABp visi NS 
žio ir tiesos pažinimas neatsiejamas nio ŽOMĖS NIŽUANS 

Žemė yra ten, kur viskas prasideda ir tampa tikra ir „saulėta“, 
teisinga ir gražu. Žemė yra pati pradžia; ji yra arche, tikrovės šalti- 
nis. Poetams ir filosofams rūpi šventoji žemė - tai, kas kartu yra 
gražu ir teisinga. 


Talis ir Anaksimandras 


Talis yra vandens filosofas, tuo tarpu Anaksimandrui rūpi be- 
ribis (apeiron). Tačiau jie abu yra pliysis, to, kas daro daiktus gali- 
mus, filosofai. Iš visų daiktų vanduo yra labiausiai beribis. Turė- 
dami tam tikras ribas, daiktai yra daiktai. Būti daiktu - tai tam 
tikra prasme būti „bevandeniam“ „t. y. būti nevisiškai tikram. 

Vanduo atspindi visus daiktus. Tas, kas yra atspindimas van- 
denų ir tuo būdu išlaikomas jų, pats nėra vanduo; jo skirtingumas 
nuo vandens paverčia jį daiktu. Kas tik yra, yra „vandeningas“ 
nebūdamas vandeniu. Vanduo išlaiko visų daiktų atvaizdus, ir nė 
vienas iš šių atvaizdų nėra vanduo. Išlaikančioji vandens jėga pa- 
daro daiktus tikrus. Vanduo matuoja daiktus, o pats lieka neišma- 
tuojamas ir beribis, apeiron. Ištįsę medžiai ir aukšti kalnai, spindin- 
čios žvaigždės ir tamsūs debesys, negalintis atsiplėšti nuo žemės 
elnias ir paukštis dangyje, pilis ir šventykla, vestuvių puota ir lai- 
dotuvių procesija — visa atspindėta vandenų, kurių kiekvienas la- 
šas yra visad naujas, jaunesnis nei bet kas, kas atspindėta, ir vis 
dėlto senesnis ir todėl ankstesnis už bet ką, kas egzistuoja. Vanduo 
yra dieviškas. 

Vanduo išlaiko visus daiktus, 0 pats yra neišlaikomas. Jis at- 
spindi visas spalvas ir formas, o pats yra bespalvis ir beformis. Jis 
grindžia visus daiktus, o pats yra bedugnis. Vanduo yra bespal- 
vis, beformis ir bedugnis. Kalba išreiškia šį vandenų beribiškumą, 
apribojantį visa kita. Kalba yra lyg vanduo; jos gelmės nebylios — 

jos nieko nesako, tuo tarpu paviršiaus žodžiai triukšmingi. Van- 
duo - tai gelmių kalba. Jeigu vandenys triukšmingai neskalautų 
juodų uolėtų krantų, jeigu jie tyliai netyvuliuotų saugančių miškų 
apsuptame ežere, jeigu jie nekristų ant medžių lapų ir žmonių na- 
mų stogų, jeigu jie nepasirodytų kaip augalų lapus nuklojanti rasa 
arba kaip rudens ore tvyrantis rūkas, jie niekada nebūtų atskleisti, 

jie niekada neparodytų savo išlaikančios valdžios. Žodžiai tar- 
nauja gilioms, visada nebylioms kalbos gelmėms. 

Kalba pasirodo kaip logos, physis grindžianti tvarka, kuri pasi- 
naudoja Žmogaus mąstymu arba poetiškais žodžiais. Mąstymo ir 
poezijos ištakos yra vanduo, ir žmogus gali mąstyti arba poetiškai 
kalbėti tik todėl, kad gali siekti anapus savęs; net ir būdamas ribo- 
tas buvinys, jis supranta beribį, vandenį. Buvinys, galintis siekti 
anapus savęs, yra mirtingas buvinys: jis yra vardan nebylaus ir 
beribio vandens, kuris dieviškai žybteli lyg Dzeuso žaibas ir pa- 
verčia žmogų pelenais. 

Logos turi galios žmogaus mąstymui arba žodžiams, nes žmo- 
gųįkvepia mythos, dievų žodžiai. Logos parodo žmogų kaip mirtin- 
gą, o mytlios pirmiausia atskleidžia dievus kaip prisiartinančius 
prie žmogaus arba atsitraukiančius nuo jo galingose physis sute- 
mose. Žmogaus didybė slypi jo mirtingume; jis skolingas už save 
dievams, kurių mythos paremia ir palaiko žmogaus /og0są. Dievai 
yra didūs galingu savo atėjimu ir pasitraukimu žmogaus pasauly- 
je. Jiems pasitraukiant jų valdžia ne mažesnė nei jiems ateinant. 
Dievų ir žmogaus didybės reikšmė tikrąja prasme yra užfilosofinė: 
tinkamai ji suprantama tik jei suprantama mitiškai. 

Talis ir Anaksimandras,būdami filosofai, mąsto tikrovę „logiš- 
kai“ (Iogos-iškai), užuot mąstę ją mitiškai. Jie supranta daiktus kaip 
mintančius tamsiosiomis vandens gelmėmis - chaotišku apeiron — 
ir todėl pasirodančius. Visi daiktai priartėja prie mūsų tais pačiais 
„nedaiktiškais“, bedugniais arba beribiais pagrindais, tačiau visi 
daiktai nėra „nedaiktiški“. Jų „daiktiškumas“ — tai jų įsiskolini- 
mas vandens arba apeiron „nedaiktiškumui“. Pasirodydami daik- 
tai suardo paslėpties įstatymą ir turi būti nutildyti to paties įstaty- 
mo, kuris taip atkuria gilią paslėpties tylumą. Daiktai išlaikomi prie 
žemės krūtinės ir todėl jie visi laikosi santarvėje arba vienovėje, bet 
kartujie yra nublokšti nuo jos, kaip ne tokie kaip ji; todėl jie skiriasi 
vienas nuo kito, kai nutildyti už savo pasirodymą eina savais ke- 
liais. Mokėdaini už savo kaltę jie skiriasi vienas nuo kito. Talio ir 
Anaksimandro filosofija (jų /0g05) remiasi mytios - dievų valdžia. 

Pasirodyti - tai bet kuriuo atveju reiškia būti kaltam, ir šią kaltę 
gali atleisti tik išnykimas. Tylius begarsius vandenis sudrumsčia 

įmestas akmuo. Šį pertrūkį, šią kaltę, vandenys įveikia ir sutram- 
do, ir tuomet tylumos valdžia įsiviešpatauja galingiau nei anks- 
čiau. Vandenų patvarumą atskleidžia prasidedantis ir išnykstan- 
tis daiktas. Tiktai žinantieji savo pradžią (gimtį) ir savo pabaigą 
(mirtį) buviniai iš tiesų gyvena; jie turi savo pačių ir visų daiktų 
buvimo nuovoką. Tiktai mirtingieji gali atskleisti gyvenimą, o vis- 
kam, kasyra, dėl to, kad būtų, reikalingas mirtingas buvinys. Mirtis 
atgaivina. 

Niekurnėra tiek daug gyvybės, kaip vandenyse. Vandenys juo- 
kiasi. Savo juoku jie nušviečia visus daiktus - jie pripildo juos 
gyvo švytėjimo. Žodis „humoras“ kilęs iš lotyniškojo umor, reiš- 
kiančio „drėgnas“. „Vanduo paliečia mūsų odą lyg aksomas, kai 
švelniai panardiname į jį ranką. Lyg smėlio smiltys jis kerta per 
veidą, kai pliaupiant lietui lekiame motociklu. Vandens kvatoji- 
mas nuvilnija apimdamas mėnulį ir žvaigždes. Ir netgi didmiesčio 
asfaltas veikia magiškai, kai lyjant lietui jame atsispindi technikos 
produktai. Žiūrėk, kaip medis keičia savo spalvą ir formą, kai tik jį 
sudrėkina rasa arba lietus arba kai jis palinksta apsunkęs nuo 
sniego ir šerkšno! Kiekvienu atveju vanduo, ar jis būtų ramus lyg 
veidrodis su vandens lelijomis, ar lyg pelkėta kūdra su kvarkian- 
čiomis varlėmis, ar gyvas lyg upelis arba upė, ar didingas lyg jūra, 
suteikia vietai savo paties pobūdį. Vanduo atgaivina šalia jo apsi- 
stojusįjį ir paskatina jo mintis skleistis jų pačių keliais. “Vandenys 
tik nuvilnija, o švelnus šnarėjimas čia girdimas ištisą dieną“ (Hoel- 
derlin)“?. Žmogaus juokas yra atsakas į dievų, kurie juokiasi van- 
denų kvatojime, juoką. Juokas - tai aukščiausias būties taškas; jis 
pralaužia tylą atskleisdamas save ir daiktus ir sumoka atskleidi- 
mo skolą paslėpdamas save ir daiktus. Iš visų buvinių tik mirtin- 
gieji gali juoktis. „Ridi Pagliaccio...“* 


3 Erich Hornsmann, Wasser, Ein Problem Jeder Zeit, Ben: Franke Ver- 
lag, 1956, p. 91. 

Herakleitas 


Vanduo ir apeiron turi dvejopus paslėpties ir atskleidimo as- 
pektus. Šios vandens arba apeiron sutemos suteikia daiktams sritį, 
kurjie gali būti, gali atsirasti, gyventi savo gyvenimą ir žūti. Pradė- 
dami būti, daiktai suardo paslėptį ir todėl baudžiami išnykimu, 
atkuriančiu plysis ramybę. Vanduo arba apeiron - tai teisingumą 
palaikantis įstatymas. Jo atskleidimo-paslėpties sutemos žaidžia 
visur lyg mirgančios liepsnos. Viskas išlaikoma pirmapradžiame 
ramybės suardymo ir atkūrimo įvykyje. 

Herakleitas, ugnies mąstytojas, domėjosi ta pačia problema kaip 
ir Talis ar Anaksimandras. Ugnis yra ir įstatymas, priverčiantis 
daiktus būti, ir teisingumas, baudžiantis daiktus už buvimą. Vis- 
kas prasideda ir baigiasi ugnyje. Vien tik ugnis viską pergyvena. 
Jos neužkuria joks žmogus ar dievas; ji ankstesnė už juos. Ugnis 
yra būties šviesa. Ji yra physis atskleidimas, logos. Herakleito 16 
fragmente* užsimenama apie physis kaip niekada nenusistovinčią 
arba niekada nepasislepiančią. Taigi physis nuolat atsiskleidžia; ji 
yra pats atėjimas arba atsiradimas. Physis „įsiesmina“ kaip nuola- 
tinis atskleidimas, logos. Atsiskleisti — tai iškilti iš paslėpties. Phy- 
sis niekada nenusistovi, nes ji nuolat kyla iš paslėpties į atskleidi- 
mą. Joje paslėptis ir atskleidimas dera tarpusavyje, o juos jungia 
meilingas polinkis“. 

Ugnis arba physis, kaip nuolatinis atskleidimas, teikia daiktams 
prošvaistę, kad šie galėtų pasirodyti; ji atskleidžia juos. Kad ir kas 
patektų į ugnies skleidžiamą šviesą, ima švytėti ir, vadinasi, būti. 
Jis patenka į atverties laisvę. Ugnis yra valdantis logos, įstatymas, 
išlaikantis visus daiktus jų kelyje nuo atėjimo iki išėjimo. Heraklei- 
to 53 fragmente** ugnis aiškinama kaip karas, kuris yra „visų tė- 
vas, visų karalius ir vienus atskleidė kaip dievus, kitus - kaip žmo- 
nes, vienus vergais padarė, kitus - laisvaisiais“. Karas, valdantis 
logos arba įstatymas, yra pirmapradis mąstymas. Pati physis yra 


* Plg. Martin Heidegger, Vortrūge und Aufsūtze, Piullingen: Gūnther 
Neske, 1954, p. 271. 

dinamiškas pobūdis, kuris teigiamas posakiu „physis-yra-logos“. 
Posakiu „Būtis yra mąstymas“ nepabrėžiama būtis kaip atėjimas 
iš paslėpties į atskleidimą. Veikiau juo teigiama, kad būtis yra tai, 
kas nuolat jau laikosi atskleistyje - mąstyme arba logos. 

Berkeley posakiu „Esse est percipi“ pabrėžia buvimą kaip tei- 
kiamą mąstymo: apie ką tik pamąstoma, tas yra. Parmenidas, tar- 
damas: „Būtis yra mąstymas“, pabrėžia mąstymą kaip priklau- 
santį būčiai arba teikiamą būties. „Parmenidas pajungia mąstymą 
būčiai, o Berkeley perduoda būtį mąstymui'“. Parmenidas yra bū- 
ties filosofas, Berkeley - sąmonės filosofas. 

Būtis yra pats mąstymas, nes ji yra atskleidimas. Kita vertus, 
būtis yra toks mąstymas, kuris atskleidžia daiktus. Būtis išlaiko 
viską ten, kur kas priklauso; ji sustato viską į savo vietas atskleidi- 
mo horizonte; ji mąsto. Žmogaus mąstymo rezultatas yra posakiai, 
kuriais jis leidžia daiktams pasirodyti taip, kaip jie pateikti būties 
mąstyme. Žmogaus mąstymas, kaip atsakas į būties mąstymą, pri- 
klauso būčiai; žmogaus mąstymas atitinka būties valdžią. Žmo- 
gaus kalbos „esmėjimą“ sudaro leidimas daiktams būti tokiems, 
kokius juos pateikia būties mąstymas“. 

Kitame skyriuje Platono idėjos yra interpretuojamos kaip die- 
vai, kurie, atskleisdami daiktus, palaiko jų įvairovę. Dievai, atskleis- 
dami daiktus savo šviesoje, kalba; mythos yra dievų žodis arba 
mintis. Dievai atneša žmogui physis kalbą; jie yra jos logoi. Parme- 
nidas savo mintis išsako klausydamas deivės Aletėjos. Tiesos dei- 
vės (Aletheia) vadovavimą su-pranta [under-stand] (jam paklūsta) 
Įstand-under) tie, kurie atneša žmogui physis šviesą. Žmogus atsako 
į šią šviesą ir leidžia daiktams pasirodyti deivės atskleistyje arba 
tiesoje. Deivė Aletėja pabrėžia būties ir buvinių skirtumą: ji pažymi 
būtį kaip atskleidžiančią, o buvinius kaip atskleistus. Tokį skirtu- 
mą pabrėžia ir deivė Moira Parmenido filosofijoje. Ji siunčia visus 

buvinius jų lemties link jų pasirodymo keliuose. Daiktai, kaip nu- 
lemti, skiriasi nuo būties - lemties". 


3 Ibid., p. 237. 
S Plg. ibid., p. 245. 
"Plg. ibid., p. 252. 

Būties ir buvinių skirtumas atsiliepia žmogui. Dažniausiai mir- 
tingieji prisiriša prie to, kas pasirodo, (prie buvinių) ir nepaiso to, 
kas švytiš. Tik išmintingieji gali matyti, kad veikiau yra būtis, o ne 
daiktai. Atsigręždamas į daiktus ir nutoldamas nuo būties, žmo- 
gus pameta savo didybės taką. Žmogaus didybė - padaryti save 
tinkamą būčiai. Būtis yra tiesa ir lemtis - Aletėja ir Moira. Didybės 
žmogus išstato save dievams ir todėl gali būti daiktų valdovas -jis 
išlaiko daiktus jų tiesoje ir lemtyje. Jis daro šitai tausodamas būties 
šviesą daiktuose, leisdamas jiems būti būties telkėjais, užuot bu- 
vus tik objektais, išstatytais subjektyviai ir bedievei žmogaus val- 
džiai. 

Žmogui, manančiam, kad yra tik daiktai, būtis paslėpta. Išmin- 
Čiui būtis atskleista, o daiktų buvimas tik tariamas. Už savo buvi- 
mąjie skolingi būties švytėjimui, nušviečiančiam daiktus ir priver- 
čiančiam juos pasirodyti, tartum jie būtų. Iš tikrųjų būties švytėjimas 
daiktuose priklauso būčiai. Daiktai pasinaudoja juo ir yra, bet ne- 
turėtų būti. Daiktai yra kalti, nes jie yra; jų išnykimas panaikina 
neteisingumą, kurį padarė jų pasirodymas. 

Daiktai yra erdvėje, laike, ir jie juda — yra fragmentiški. Pati 
būtis yra laikas, erdvė ir judėjimas; ji yra visybė arba visuma. Daik- 
tams „yra“ priskiriamas tik todėl, kad jie yra erdvėje, laike ir judė- 
jime; pasinaudodami būtimi jie yra būties visybėje. 

Kalba - būties atskleidimas - atskiria daiktus vieną nuo kito. 
Visos skirtys prasideda šviesos ir tamsos - būties kaip atskleidi- 
mo ir ne-būties kaip paslėpties - skirtimi. Išminčius žino, kad 
būtis yra, o ne-būtis „niekėja“, o visi daiktai kylą iš regimybės 
šviesos; jie tik atrodo esą, bet iš tikrųjų neį yra, nei „niekėja“. 
Tinkamai pažinti daiktus - tai pažinti juos kaip skolingus būties 
šviesai. Žmogus išstatytas būčiai ir jos raiškos galiai, kuri atsklei= 
džia daiktus per jų tarpusavio ryšius išlaikydama juos savo švie- 
soje. Tai reiškia, kad žmogus išstatytas regimybei (daiktams, ku- 
rie tik tariamai yra), ne tik būčiai. Žmogus nenulemią regimybės 
(kaip teigė Kantas); priešingai, Žmogus, kaip stovintis būties at- 
vertyje (Da), yra išstatytas ir regimybės galiai. Žmogus pažįsta 


3 Plg. ibid., p. 254. 

būties švytėjimą, susitelkiantį ties kiekvienu daiktu ir sudarantį 
įspūdį, kad daiktai yra patys. Šią būties galią daiktuose Aristote- 
lis suprato kaip esančią vien daiktuose, o Platonas ją dar laikė 
esančia anapus daiktų - idėjose. 

Herakleito požiūriu, plysis yra ugnis, išsiveržianti iš paslėp- 
ties tamsos. Dievai yra pamatinės jos atskleidimo galios. Jie at- 
skleidžia daiktus, bet svarbiausia, jie patys atsiskleidžia įvairiai 
švytinčiais aspektais ir atspalviais. Platono supratimu, physis, ar- 
ba būtį, sudaro idėjos, įvairiai susaistytos hierarchine tvarka, o 
šios hierarchijos viršuje iškilusi agathon, gėrio, idėja. Būtis turi ga- 
lią atskleisti. Parmenido požiūriu, būtis, kaip mąstymas, yra pir- 
miausia atskleidimas; tačiau ji yra ir atskleidžianti galia. Platonas 
linkęs traktuoti idėjas kaip atskleidžiančias galias, o ne kaip at- 
skleidimus ar atskleidimą. 

Platonas yra panašus į Parmenidą tuo, kad nepripažįsta physis 
įvykio ir idėjas (būtį) laiko statiškomis ir besiskiriančiomis nuo 
paslėpties (ne-būties arba materijos). Šiuo aspektu tiek Platono, 
tiek Parmenido požiūris skiriasi nuo Herakleito. „Nedaiktišką“ 
tikrovę jie supranta kaip statišką, o Herakleitas - kaip dinamišką. 
Tiek Platono, tiek Parmenido supratimu, dinamika susijusi su daik- 
tais kaip atskleistais būties, o ne su būtimi, kaip atsiskleidžiančia. 
Būtis arba idėjos visada atskleistos. Platonas nutolsta nuo Parme- 
nido tuo, kad laiko physis gua materiją (ne-būtį) ne „nedaiktiška“, 
daiktų prielaida ar juos nulemiančia, o „daiktiška“ arba veikiau 
„podaiktiška“ [„infra-thingly“]. Be to, Platonas skiriasi nuo Par- 
menido ir tuo, kad daiktus arba buvinius laiko tikrais, nors ir ne 
tokiais tikrais kaip idėjos. Šitaip jis priartina daiktus prie idėjų, 
nors teigia, kad tarp jų yra milžiniškas skirtumas. 

Tačiau šie skirtumai nėra tikri skirtumai, nes jie yra Platonui 
tekęs Herakleito ir Parmenido filosofijos palikimas, atitinkamai 
kreipiantis jo mintį. Platonui buvo lemta sukurti idėjų teoriją. Šia 
teorija Platonas grindžia kelią vėlesnių laikų filosofijai. 

6. PLATONAS 


Istorinėje filosofijos raidoje Platono teorija įvairiais būdais atai- 
di viduramžių ir naujųjų laikų filosofijoje. Filosofijos kelio posū- 
kis, kurį ženklina Platono filosofija, yra labai svarbus; pirmojo grai- 
kų filosofijos etapo orientaciją į physis jis pakeičia orientacija į 
daiktus. Užuot domėjęsi pirmiausia gamta, nuo Platono laikų grai- 
kų filosofai ėmė domėtis daiktu. 

Visi svarbūs posūkiai, įvykstantys žmogaus pasaulyje, yra ne- 
pastebimi. Kad ir nežymūs įvairių filosofų požiūrio į problemą 
skirtumai yra daug labiau pastebimi negu nesuvaldomi nutikimo 
poslinkiai, kurie ne tik šiek tiek pakeičia problemas, bet ir iš tikrųjų 
nulemia pakitusį požiūrį į pačią tikrovę. Nutikimo galia yra aiš- 
kesnė platoniškajame filosofijos raidos etape nei daugumoje kitų 
jos etapų. 

Platono teorija atsirado graikų pasaulyje. Tačiau ji įvairiopai 
paveikė europinį pasaulį —-ne tik viduramžiais, bet ir naujaisiais ir 
netgi šiais laikais. Tomistinės filosofijos - daugiausia aristoteliš- 
kosios - negalima iki galo suprasti nesiremiant Platono filosofija. 


Idėjos 


Pagrindinė Platono filosofijoje yra idėjų pasaulio - tikrovės /0- 
g0s0 - samprata. Ši samprata gali pasirodyti paprasta, naivi, dirb- 
tinė ir nesusijusi su kitomis senovės filosofijos teorijomis. Tačiau 
tinkamai suprantama idėjų teorija yra įžvalgi ir kilusi iš paties 
graikų pasaulio pagrindo. Ji organiškai priklauso filosofijos raidai 
ir yra reikšmingas filosofijos istorinės tėkmės vingis. 

Dialoge Parmenidas Platonas teigia: „Esama tam tikrų idėjų, ku- 
riose dalyvauja visi kiti daiktai ir iš kurių jie įgyja savo vardus; 
panašieji, pavyzdžiui, tampa panašūs, nes dalyvauja panašume; 
didūs dalykai tampa didžiais, nes dalyvauja didybėje, o teisingi ir 
gražūs daiktai tampa teisingais ir gražiais, nes dalyvauja teisin- 
gumeir grožyje“!. Daiktai yra ne savo pačių dėka; jų prigimtis nėra 


! Platonas, Parimenidas, 130131. 

jų pačių valdoma ar išlaikoma. Už save jie skolingi idėjoms, „ne- 
daiktiškosioms“ valdančioms tikrumo galioms. Be jų daiktai vėl 
nugrimztų į netikrumą —jie taptų bereikšmiai, netvarkingi ir netu- 
rintys jokios ontologinės svarbos. 

Idėjos yra tvarkančios galios, kurios valdo daugybę iš jų tvar- 
kos kilusių daiktų. Idėjos priartėja prie daiktų kaip atskleidžian- 
čios galios, kurioms atliepia tinkamas daiktų dalyvavimas. Nepai- 
sant idėjų ir daiktų skirtumo, dalyvavimas daro užuominą į 
supanašėjimą. Apšviestas daiktas labai skiriasi nuo apšviečian- 
čios šviesos, vis dėlto toks daiktas, būdamas apšviestas ir, vadina- 
si, „pilnas šviesos“, yra panašus į šviesą. Žinoma, „šviesumas“ 
tėra daikto paviršiuje; vis dėlto jis yra idėjos dovana. Ši dovana 
paverčia daiktą daiktu; daiktas yra, būdamas išlaikomas idėjos 
„vaizde“* [„view“|. O mes, pažįstantieji, galime suprasti daiktą, 
nes daiktas su savimi atsineša jį atskleidžiančią šviesą. Idėjos švie- 
sa, atskleidžianti daiktą, pati yra „nedaiktiška“. Klaidinga laikyti 
idėją esiniu, kuris spinduliuoja atskleidžiančią šviesą, nes idėja 
yra pats spindėjimas. Pažinti jį - tai pažinti daiktą. 

Teiginys „Pažinti 'nedaiktiškąją' idėją - tai matyti 'daiktiškąją“ 
tikrovę“ labai primena Kanto požiūrį. Platono supratimu, idėja 
yra ne žmogaus idėja, kylanti iš žmogaus sąmonės, bet pačios tikro- 
vės - logos- idėja. Žmogus gali turėti ir turi idėjų; tačiau jas jis turi 
už protoribų esančios (extramental) arba „uždaiktiškosios“ [extra- 
„thingly“] tikrovės dėka. Žmogaus idėjos yra žemesnės už tikrovės 
idėjas. Jos tėra blyškūs šių atspindžiai. 

Galiausiai „netikri“ daiktai, būdami panašūs į „tikras“ idėjas, 
atspindijas, tegu ir nepakankamai. Daiktai atspindi idėjas neturė- 
dami jų nuovokos, o žmogaus idėjos tampa ontologinių idėjų at- 
spindžiais per pažinimą. Toks pažinimas ne visada aiškus. Iš tik- 
rųjų dažniausiai jis yra žmoguje paslėptas pažinimas, ir tiktai 
„pribuvėjos“ dėka jis gali būti paverstas aiškia nuovoka. 

Graikų filosofai visada mąsto apie gamtą; savąją galutinio tik- 
rumo paiešką jie pradeda nuo physis tyrimo. Graikų supratimu, 

physis yra nuolatinis nušvitimas ir pasirodymas. Dėl to jai nuolat 
reikalingas atsitraukimas, taigi ir tamsa. Sutemos - tai physis sti- 
chija, todėl ji [physis] yra problema, kuri nuolat suprantama (pilna 

šviesos) ir kurios nuolat nepavyksta suvokti (tamsi). Physis sute- 
mų šviesoje atskleidžiama daiktų įvairovė ir išlaikoma jų sutemų 
gaivalo (pliysis gaivalo) vienovė. Šiame gaivale daiktai įvairiai su- 
siję tarpusavyje, ir todėl jiems būdingas aiškumas, priklausantis 
ne tieknuojų tarpusavio santykių, kiek nuo šių tarpusavio santy- 
kių pagrindų - physis pagrindų - nuo sutemų. 

Aiškindamasis idėjas — aiškindamasis tai, kas grindžia daiktų 
būtį - Platonas remiasi ankstesniąja physis samprata. Kiekviena 
idėja išlaiko daiktus savo šviesoje. Pasirodydamas idėjos šviesoje 
daiktas yra reikšmingas, ar jis būtų kalnas, ar smėlio smiltis, ropo- 
jantis vabzdys ar skrendantis paukštis. Visa, kas reikšminga, turi 
esmę, kuri neatsiejama nuo jo buvimo atskleistam, ir dėl to esinys 
yra vėlesnis nei idėja - atskleidžianti tikrovės šviesa. Pliysis ir fizi- 
nio esinio dvejopumas yra ne tik platoniškas, bet tipiškai graikiškas. 

Daiktas yra daiktas įsigalėdamas idėjos šviesoje. Šis įsigalėji- 
mas sudaro daiktų „buviniškumą“; jis grindžia daikto „esmėji- 
mą“,jo būties būdą. Daikto „esmėjimas“ arba dinaminis judėjimas 
vadinamas usia. Idėja, atskleidžianti ar grindžianti visą „esmėji- 
mą“ ar usia, pati „esmėja“. Ji „esmėja“ kaip „esmėjimo“ galia, „es- 
mėjimas“ par excellence. Taigi idėja yra usia jos pirmaprade prasme. 

Žodis „idėja“ reiškia „vaizdą“ (eidos), išvaizdą. Aristotelio Fi- 
zikoje teigiama, kad idėjos yra vaizdai fizinio (kaip physis) buvimo 
prasme. Pirmapradiškai idėjos priklauso gamtai (pliysis), o ne žmo- 
gui. Platonas idėjas laiko būties vaizdais arba išvaizda; kiekvieno 
buvinio išvaizdą grindžia „vaizdas“ arba idėja. Žmogus gali susi- 
durti su daiktu, suvokti ir suprasti jį iš dalies todėl, kad šis stovi 
idėjos „vaizde“, bet daugiausia todėl, kad patį žmogų veikia idėjų 
galia ir, vadinasi, jis yra jų valdžioje. Idėja išlaiko daiktų vienovę, ji 
išlaiko ir žmogų jo buvimo žmogumi kelyje, nors daiktų ir žmonių 
vienovę ji išlaiko ne tuo pačiu būdu. 


Gerumas 
Idėjos, kaip tikrovės vaizdai, dera tarpusavyje dėl gerumo, gė- 
rio idėjos, kuri yra labiausiai „vaizdinga“ [„vietwfu!“] ir todėl kaip 


matymo galia yra kiekviename vaizde ar kiekvienoje idėjoje. Būti 

geram, pagal Platoną, - tai turėti atskleidimo pobūdį, dovanojant 
daiktams išvaizdą (eidos), požiūrius į daiktus. Dažnai idėjos lygi 
namos su šviesa, atskleidžiančia viską, kam pasitaiko patirti jo: 
atskleidžiančią galią. Gerumo idėja yra intensyviausia šviesa arb: 
intensyviausia idėja. Kai kurios idėjos turi pranašumą kitų atžvil 
giu; tačiau gerumo idėja yra „idealiausia“ —ji yra iškilusi virš vis1 
kitų idėjų. Idėjos reiškia kompleksą ontologinių galių, harmonin 
gai derančių tarpusavyje ir sudarančių hierarchinę piramidę, vai 
nikuojamą gerumo idėjos - idėjų idėjos. 

Idėjų intensyvumo įvairovė parodo jų tikrumo įvairovę. Iki Pla 
tono filosofai domėjosi physis kaip būtimi. Visa apimanti physi: 
galia priartėja prie mūsų, kaip ateina šiluma vasarą arba kaip dygs 
ta naujas daigas iš tamsios nebylios žemės; ji ateina su naujagimic 
gyvūno skleidžiamu garsu ar kūdikio klyksmu. Nė kiek ne mažiau 
ji rodosi atsitraukiant vasarai, kai vėjas parudavusioje žolėje blaš: 
ko vystančius lapus; ją intensyviai paskelbia gyvūnas, mirtina 
kraujuojantis plėšrūno letenose, o dar intensyviau didvyrio, kovo 
jančio už savo dievus, mirtis. Visais šiais atvejais pliysis viešpatau: 
ja kaip jėga, kuriai visi kiti pasiduoda ir kurios dėka jie atsiranda 
Visi šie būdai yra fiziniai - persmelkti physis, - nors jie ir nėra pat 
pliysis. Daiktai yra apšviesti pliysis, bet patys nešviečia, išskyrus tz 
šviesą, kurią jie gauna iš physis. 

Kadangi daiktai nėra physis, jie nėra iš tikrųjų tikri. Už savc 
tikrumą jie skolingi physis. Daiktas yra, nes išlaiko savyje pluysis 
švytėjimą. Pats savaime jis neturi tikrumo. Šitai pabrėžia Parmeni- 
das, nes jo būties problema liečia physis, o ne daiktus. Todėl daikta: 
iš tikrųjų nėra. Platonas pritaria šiam Parmenido dualizmui. Idėjos 
yra tikros; jos priklauso būčiai, o daiktus persmelkia ne-būtis. Daik: 
tai yra dalyvaudami idėjų šviesoje. Platono požiūriu, daiktai nėrė 
visiška ne-būtis; jiems būdingas šešėlinis buvimas, už kurį jie sko: 
lingi idėjoms, tačiau šio šešėlinio daiktų buvimo intensyvumas 
priklauso nuo jų dalyvavimo idėjoje intensyvumo. Todėl Platonas 

kalba apie būties laipsniškumą, kurį pradeda materija, e on,netu- 
rinti nė trupučio tikrumo, o užbaigia agathon, aukščiausio laipsnic 
būties intensyvumas. Šį laipsniškumą pripažįsta ir teigia vėlesniu 
laikų filosofai - ypač Aristotelis ir Tomas Akvinietis. Tiktai naujai- 

siais Jaikais buvo suabejota tokiu tolygiu laipsniškumu: visi esi- 
niai pasaulyje yra tikri ir visai neatrodo, kad juos derėtų matuoti 
tuo pačiu „buvimo“ matu. Buvimo reikšmės yra skirtingos. 

Daiktai gali būti aiškesni ar ne tokie aiškūs, svarbesni ar ne 
tokie svarbūs, akivaizdesni ar ne tokie akivaizdūs, tačiau tiek, kiek 
jie yra daiktai ir yra atskleisti „vaizdais“, teikiančiais jiems tikru- 
mą, jie yra tikri. „Vaizdai“ yra idėjos ir priklauso physis - tvarkan- 
čiam visų idėjų šaltiniui. Usia - „buviniškumas“ arba „esmėjimas“ — 
išreiškia kiekvieno buvinio „yra“. Buvinys yra būdamas išlaiko- 
mas atskleidžiančiame idėjos „vaizde“, kuris galiausiai yra physis 
„vaizdas“. Tiktai Platonas „esmėjimą“ suskaido tikrumo laips- 
niais. Arklys didesnis nei šuo. Ar tai reiškia, kad arklys tikresnis 
nei šuo? Visai ne! Tačiau, kadangi idėja tikresnė už bet kurį esinį, 
esinys bus nevienodo tikrumo, - tai priklausys nuo jo dalyvavimo 
idėjos galioje. Esinys, intensyviau dalyvaujantis idėjoje, laikomas 
tikresniu. Arklys intensyviau dalyvauja „didumo“ idėjoje nei šuo. 
Pagal Aristotelį, energeia parodo daikto arbuvinio kas [jis yra] [what- 
ness ofa thing or being| intensyvumą. Žolę ėdanti karvė yra „gyves- 
nė“, „energingesnė“ nei žolė. Uodas taip pat „gyvesnis“ nei milži- 
niška eglė. 

Energeia virtus actualitas, usia liaujasi buvusi „esmėjimas“. Es- 
sentia perduodama existentia [egzistencijai], actualitas [aktualumui]. 
Dabar daikto kas gali išreikšti daikto šis [„thisness“] intensyvumas. 
Tuobūdu visi esiniai netenka savo vardo, savo „esmėjimo“ „buvi- 
niškumo“. Jie visi tampa actualitas, besiskiriantys tik jo intensyvu- 
mu. Kiekvienas, kuris tokio aktualumo skalėje yra aukščiau, yra 
tikresnis nei visi tie, kurie skalėje yra žemiau. Eugenas Finkas nu- 
rodo, kad tikrumo laipsniai yra galimi ne ką labiau nei buvimo 
mirusiam laipsniai. Kas yra miręs, negali būti miręs „truputį la- 
biau“ ar „truputį mažiau“ nei kas nors kitas. 

Pradedant Platonu pakinta filosofijos reikšmė. Herakleito pras- 
mebūti filosofu — tai kalbėti, kaip kalba logos“. Tai reiškia -atsakyti 


* Plg. Fink, Sei1 Wahrheit Welt, p. 33. 
Plg. Martin Heidegger, Was ist das -die Plilosophy?, Piullingen: Gūnther 
Neske, 1955, p. 21. 

logosui. Atsakyti logosui - tai žinoti jį, matyti jį. Vadinasi, būti filo- 
sofu — tai turėti gebėjimą matyti daiktus taip, kaip jie matomi physis 
vaizduose (idėjose). Pradedant Sokratu, philein jau reiškia ne „at- 
sakyti logosui“,bet „mylėti“. Mylėti, vadinasi, siekti. Pagal Sokra- 
tą, tai, ko siekia filosofas, yra nebe logos, kaip physis kalba, o logosc 
intensyvumas pažintame daikte. Žmogų, žinantį logos ir, be to, esanti 
įtrauktą į logos, gali patenkinti tiktai skvarbesnis logos žinojimas 
arba su-pratimas. Žmogaus paskirtis pirmiausia yra pažinti ne 
daiktus, bet daiktus lemiančias idėjų galias. Dalyvavimas apibrė- 
žiant daiktus pažymi buvimo žmogumi paskirtį. 

Logos kaip logos neišvengiamai yra įvairus, ir dėl savo įvairumc 
jis atskleidžia daiktus įvairiais būdais. Esiniai yra tikri telkdami 
arba išlaikydami savyje logos - physis kalbos - švytėjimą. Esinic 
išlaikomo švytėjimo mastas neparodo, kad vienas esinys yra la- 
biau esinys nei kitas. Jis reiškia tiktai tai, kad vienas esinys yra 
vienos rūšies (uola, paukštis, namas), o kitas yra kitos rūšies (debe- 
sis, skaičius, garsas ir t. t.). Surikiuoti visus šiuos esinius į eilę 
pagal tikrumo intensyvumą reikštų primesti jiems svetimą struk- 
tūrą, kilusią ne išjų pačių tikrovės, ir todėl tai reikštų pažeisti juos 
ir primesti jiems dirbtinį svarstymą, tikrai neatskleidžiantį pačių 
daiktų „esmėjimo“. 

Pagal Platoną, idėja yra usia, kaip „esminanti galia“, palaikanti 
daiktus būtyje. Ji žymi ne tai, kad daiktas yra aktualus, bet kaip kas 
[as what] jis „įsiesmina“ pagal „esminančią“ idėjos galią. Daikto 
„esmėjimas“ vyksta physis „vaizde“ - yra grindžiamas idėja net 
jeigu daiktas ir neegzistuoja aktualiai. Mes žinome, kad anga sie- 
noje nėra kas nors aktualaus, nes ji yra ne kas kita, kaip trūkstama 
dalis aktualioje sienoje. Vis dėlto tokia anga „įsiesmina“ su neabe- 

jotinu tikrumų; ji ne mažiau tikra nei pati siena. 

Idėja tampa esme užbaigtoje Aristotelio filosofijoje. Ji laikoma 
esme ir tomistinėje filosofijos sistemoje. Tačiau pastarojoje esmė 
yra essentia kaip existentia [egzistenciją] arba actualitas [aktualumą] 
apribojantis elementas. Ji parodo egzistencijos arba aktualumo in- 
tensyvumo laipsnį. Buvinio buvimo intensyvumas priklauso nuo 
jo dalyvavimo Aukščiausiajame buvinyje. Aukščiausiasis buvinys, 
kaip grynas aktualumas, gali būti laikomas neturinčiu esmės. Kiek- 

vieno esinio esmė yra ne kas kita, kaip saikas, apribojantis existen- 
tia arba actualitas pilnatvę. Aiškinti esmes kaip būdus, apribojan- 
čius gryną existentia, - tai panaikinti idėjas. Maža to, tai reiškia 
panaikinti Aristotelio teigtąją esmę gus usia. 

Platonas (ir netgi Aristotelis) nėra „egzistencialistas“ gua aktu- 
alistas ir todėl nėra tikrovės laipsniškumo filosofas. Tačiau jis ir 
tiktai jis pradeda laipsniuoti tikrovę, o sykiu ir daiktus, galiausiai 
laikomus aktualumo palaikytojais, bet ne „esmėjimo“ būdais. Pla- 
tono agathon (gerumo) problema verčia arba veikiau skatina trak- 
tuoti arba „matyti“ tikrovę kaip tokią, kuriai būdingas įvairus tik- 
rumo laipsnis. 

Olos alegorija septintoje Valstybės knygoje parodo agathon kaip 
saulę. Saulės esmė („esmėjimas“) yra šviesa, ir visos idėjos būtinai 
yra „Saulėtos“;jos yra idėjos būdamos „pilnos šviesos“ ,būdamos 
„kaip agathion“. Idėjų šviesumas neprilygsta agathon šviesumui. Jų 
tikrumo laipsnis mažesnis už agathon tikrumą. 

Daiktams, dalyvaujantiems idėjų galioje, būdingas skirtingas 
buvimo „idealiam“ intensyvumas, nulemiamas jų dalyvavimo 
laipsnio. Gražesnis daiktas ipso facto yra tikresnis negu ne toks 
gražus. Kita vertus, mažesnio tikrumo idėjoje dalyvaujantis daik- 
tas yra ne toks tikras nei tas, kuris dalyvauja didesnio tikrumo 
idėjoje, nors jų dalyvavimo intensyvumas vienodas. Taigi Plato- 
nas pirmasis teigė esinišką [entitative] ir rūšinį daiktų tobulumą, 
žinomą tomistinėje filosofijoje. 

Teigdamas idėjų tikrumo skirtingumą sykiu su daiktų, daly- 
vaujančių toje pačioje idėjoje, tikrumo skirtingumu, Platonas laiko 
tikrumą tiek daiktų, tiek idėjų „„smėjimu“. Kitaip sakant, jis dau- 
giau reikšmės teikia tam, kas daiktas yra „įsiesmindamas“ vienos 
ar kitos idėjos šviesoje, nei faktui, kad jis yra aktualus. „Esmėji- 
mas“ negali būti redukuotas į aktualumą. 

Uolos nuolauža arba akmuo „įsiesmina“ skirtingais būdais: 
akmuo gali būti panaudotas kaip parankus svaidomasis ginklas 
ginantis nuo pikto šuns; jis gali būti kieno nors uolienų kolekcijos 
dalis. Kai tik akmuo tampa aktualus vienokiu ar kitokiu būdu, jis 
tampa toks „įsiesmindamas“ kaip viena ar kita. Nepaisantjo „esmė- 
jimo“ būdų, jis nėra tikresnis „esmėdamas“ vienokiu būdu negu 

„esmėdamas“ kitokiu būdų; negana to, akmuo, mestas pro langą 
arba panaudotas gynybai ar kolekcijai, nėra tikresnis už akmenį, 
kuris „įsiesmina“ gulėdamas netoliese be jokios naudos. Potencia- 
lus akmuo ne mažiau tikras nei aktualus akmuo. 

O kaip dėl uolos nuolaužos ar akmens, kuris savo dydžiu ar 
svoriu ne toks parankus gynybos tikslams? Ar jis yra ne toks tik- 
ras? Blogai padarytas plaktukas yra ne toks kokybiškas nei gerai 
padarytas, tačiau nepatogus plaktukas yra toks pat tikras, kaip ir 
patogus, nors pastarasis dalyvauja plaktuko idėjoje intensyviau 
už pirmąjį. Dalyvavimas idėjoje lemia tai, kas yra daiktas ir kaip jis 
„įsiesmina“ grindžiančios tikrovės atvertyje. Idėja padaro daiktą 
matomą tikrovėje - atskleidžia jį kaip būtent tokį ir todėl padaro 
teisingą ir tikrą. Pliysis matymas [sight] arba vaizdas nekuria ir 
nepadaro esinio; jis išlaisvina jį jo atverčiai. Toks daiktų išlaisvini- 
mas, o ne jų aktualumas, padaro daiktus teisingus ir tikrus. Kai 
ontologinis pranašumas suteikiamas aktualumui - esinio buvi- 
mui-čia - esinio tikrumas iš idėjos perkeliamas į patį esinį; jo [esi- 
nio tikrumo] jau nebepalaiko visus esinius grindžianti užesininė 
[trans-entitative) idėjų galia. Atskleidžianti idėjų šviesa yra tikrumo 
šerdis ir jos negalima laikyti paprasčiausiu į šviesą išeinančio esi- 
nio priedu. Idėjos pranašumas daikto atžvilgiu yra atskleidimo, 
kas [yra daiktas], pranašumas prieš daikto buvirią-čia arba aktua- 
lumą. Logos, įvairiarūšiai agathon valdomos šviesos, šviesos pil- 
natvės, spinduliai, yra physis, yra tikrovė, o visi esiniai -jų buvimo 
šviesoje aktualumas - yra tikri skolos sąlygomis. Aktualumas ne- 
apima „esmėjimo“. „Esmėti“ - tai panašėti į idėją [žo be idea-like], o 
aktualumas yra „esmėjimo“ išdava. 

Medis gali „įsiesminti“ kaip malkos, kaip statybinė medžiaga, 
kaip gamtos grožio apraiška, kaip apsauga nuo vėjo ir t. t. Šie „es- 
mėjimo“ būdai grindžiami tikrovės „vaizdais“,o ne medžio aktu- 

alumu. Jei žmogui nereikėtų gyvenamosios vietos, medis negalėtų 
„įsiesminti“ kaip statybinė medžiaga; be vėjų jis negalėtų atsiskleisti 
kaip apsauga nuo vėjo. Medžio egzistavimo faktas neimplikuoja jo 
„esmėjimo“ būdų. Ontologinė šviesa, kurioje daiktas gali būti at- 
skleistas, suteikia galimam daiktui aktualumą. Dėl idėjos daiktas 
gali būti aktualus. Aktualumas yra vėlesnis nei tikrumas. Laikyti 

aktualumą ankstesniu už tikrumą ir daikto usia „aiškinti“ kaip jo 
aktualumo laipsnį — tai grindžiančią „nedaiktiškąją“ idėją paže- 
minti iki daikto. 

Parmenidą primenantis Platono filosofijos pobūdis susijęs su 
„nedaiktiškųjų“ idėjų kaip iš tikrųjų tikrų svarstymu. Daiktai yra 
tikri tik „esmėdami“ idėjų (būties) šviesoje. Jų tikrumas nėra jų; jie 
yra guiasi tikri dėl savo panašumo į idėjas. Už savo panašumą jie 
skolingi grindžiančiai idėjų galiai. Platonas nutolsta nuo Parme- 
nido sušvelnindamas griežtą jo traktavimą ir nebeteigdamas, kaip 
Parmenidas, kad būtis yra vienintelė tikra, o visi esiniai nėra būtis 
ir todėl neturi jokio tikrumo. 

Idėjų tikrumo laipsniai, taip patir idėjose dalyvaujančių daiktų 
tikrumo laipsniai, mažina tarp būties ir daiktų esantį atotrūkį. Per- 
ėjimas nuo agathon prie idėjų ir nuo idėjų prie daiktų tampa laips- 
niškas. Daiktai yra panašūs į idėjas ir galiausiai į agathon. Daiktai 
tampa artimi idėjoms ir agathon. Jie yra tikri kaip ir šie, tačiau ma- 
žesniu tikrumo laipsniu - ne tokie aktualūs. Visa buvinių pirami- 
dė, pradedant Aukščiausiuoju buviniu ir baigiant smiltele, suda- 
ryta atsižvelgiant į kiekvieno buvinio aktualumo laipsnį. Platonas 
yra posūkio nuo senosios graikų filosofijos pradininkas, o užbai- 
gia šį posūkį Tomas Akvinietis. 

Agathon reiškia gėrį, neapsiribojantį vien moralumu ar etikos 
klausimais. Agatlion yra atskleidimo galia. Idėjos yra idėjos būda- 
mos panašios į agatlion, t. y. turėdamos galią atskleisti esinius. Švy- 
tėti ar būti žvilgančiam — tai „esmėti“. „Esminanti“ idėjos galia yra 
gerumas. Daiktui pasirodant arba švytint, būtinas idėjos švytėji- 
mas; būtinas tam tikras gerumas. Agatlion yra tai, kas padaro visas 
idėjas „saulėtas“, lygiai kaip ir saulė, nušviesdama mėnulį ir pla- 
netas, padaro juos saulėtus. 

Kas tik „esmėja“, yra geras ir tvarkingas. Būti tvarkingam (kaip 
logos) - tai būti harmoningam ir gražiam. Dėl to, kad dalyvauja 
agathone, visi daiktai yra geri ir gražūs. Žmogaus, gyvenančio tvar- 
kingą ar darnų gyvenimą, siela yra gera ir graži. Agalhion —tai geru- 
mas ir grožis. Idėjos yra geros, o agathon yra gerumas. Gėris arba 
gerumas išlaisvina arba atveria daiktus; jis padaro juos gerus gua 
atskleistus. Žmogus yra žmogus žinodamas tai, kas atskleista, o 

toks jis gali būti tiktai žinodamas pačias atskleidžiančias galias 
Žmogus geba matyti idėjas, daiktus grindžiančias „esmėjančias' 
galias. Žmogus ne pažįsta gerumą (aga!lion) todėl, kad pažįsta ge 
rus daiktus, bet, priešingai, pažindamas gerumą jis pažįsta daik 
tus kaip gerus'. Daiktai „įsiesmina“ pliysis „vaizduose“, o pažin 
damas juos, žmogus pažįsta ir daiktus. Būtis yra daiktu: 
atskleidžianti galia - ji yra vaizdai, išlaikantys daiktus ir pada 
rantys juos matomus. 

Viduramžių perfectio atliepia Platono posūkį tikrovės laipsniš 
kumno linkirjo pradėtą būties irbuvinių arba idėjų ir daiktų skirtu 
mo panaikinimą. Descartes'o teigtas neabejotinumas tėra kitaij 
pavadintas perfectio, kurį grindžia sąmonė kaip modernus agathoi 
pakaitalas. Šį aspektą daro radikalų Nietzsche's agathon, antžmo 
gis, kuriuo grindžiami visi geri daiktai. Antžmogis, kaip kraštuti 
nis valios siekti galios suintensyvėjimas, yra agathon, ir visa, kas yr: 
gera, primena agathon'. Tai reiškia, kad visa tikrovė yra žmogau: 
atskleista ir nuo jo priklausanti ir kad jos tikrumas ar gerumas yr: 
žmogaus nulemti. Naujųjų laikų tikrovė yra antropocentriška. 

Idėjos yra pastovios. Jų pastovumas remiasi agathon. Daikta 
yra kintamį; jiems artėjant prie idėjos jų ontologinė svarba didėja, « 
tolstant nuo pastovaus idėjos pagrindo jų buvimo intensyvuma: 
mažėja. Idėjos, ir ypač agathon, yra nejudančios - jos yra būtis, « 
daiktai yra tampantys; jie nėra būtis. Kas yra tampantis, neprilygs 
ta idėjai, ir todėl esama atotrūkio tarp jo paties ir idėjos. Daiktc 
artimumas jo idėjai lemia daikto vertę. Vadinasi, visame kame yr: 
potencialumo ir todėl niekas niekad nėra visiškai užbaigta. Idėjos 
būdamos nejudančios, turi užbaigtumo aspektą. Jos yra formos bt 
jokios potencijos. 

Pagal Aristotelį, idėjos yra substancijos. Šitaip suprantamos 
idėjos netenka „esmėjimo“ pobūdžio ir tampa subjektais, kurie su 
daro atsitiktinybių pagrindą ir palaiko jas. Atsitiktinis pokytis reiš 

kia potencijų aktualizavimąsi substancijoje. Daikto aktualumo di 
dėjimas ipso facto yra jo potencialumo mažėjimas. 


* Plg. Heidegger, Nietzsche, t. II, p. 224. 
5 Plg. ibid., p. 226. 

Idėjos kaip substancijos, būdamos didžiausio intensyvumo, 
tampa grynomis formomis ir nebeturi jokios potencijos, todėl 
yra nematerialios. Kaip nematerialios, jos yra nejudančios, nors 
ir neprilygsta Aukščiausiajai idėjai, agathon. Platonas yra toli- 
mas teologinės sampratos pradininkas, sampratos, pagal kurią 
Aukščiausiasis buvinys valdo ir nulemia viską, kas yra. Kita 
vertus, suprasdamas idėjas kaip universalijas, kurioms pajung- 
ta konkrečių esinių įvairovė, Platonas yra pradininkas tokios 
ontologinės tikrovės sampratos, kai tikrovė suvokiama kaip su- + 
daryta iš „daiktiškų“ tikrovių. Žmogus yra judamas (baigtinis) 
buvinys, pažįstantis nejudamas (begalines) idėjas, ir todėl jis 
yra logiškas buvinys; jis atsiliepia į tikrovės logos ir atspindi jį 
savo Iogos-iška (logiška) tvarka jis yra Iogoso vietininkas, vadi- 
nasi, ir tikrovės tiesos saugotojas. Žmogus, kaip logiškas buvi- 
nys, pažįsta ontologinę tikrovės struktūrą. Filosofijoje po Plato- 
no dera teologinis ir ontologinis tikrovės supratimas, todėl ji 
yra ontoteo-loginė filosofija. Aukščiausiasis buvinys viską val- 
do ir padaro galimą būdamas viso, kas tikra, pirminė priežastis 
ir galutinis tikslas. 

Platoną galima laikyti filosofu, suskaidžiusiu pirminį (iki Pla- 
tono) logos, kuris, nors ir žėrėdamas daugybe aspektų, buvo su- 
prantamas kaip visiškai vienalytis. Platono /0g0s4 sudaro nepri- 
klausomos idėjos, kurių vienovę palaiko aukščiausioji idėja, agathon. 
Platonas suskaido logos į daugybę idėjų, o paskui mėgina jas su- 
vienyti aukščiausiosios 2gaHhon idėjos galia. Iš to galima suprasti, 
kad „nedaiktiškasis“ logos traktuojamas a Ia mode „daiktiški“ esi- 
niai. Kiekvienas esinys imamas aiškinti pagal jo sąsają su aukš- 
čiausiuoju esiniu, agathon idėja. Apskritai paėmus, tai reiškia, jog 
laipsniškai atsisakoma Parmenido požiūrio, kad tikra yra vien bū- 
tis, ir teigiamas požiūris, kad tikra tėra „su daiktais susijusi“ tikro- 
vė. Tai reiškia, kad tikrovė nepaaiškinama, nes „daiktiškas“ esi- 
nys iš tikrųjų nėra paaiškinamas kitu „daiktišku“ esiniu - ar šis 
būtų aukščiausias, ar pavaldus. Bet kuri imanentinė filosofija, ig- 
noruodama būtį, bet vis tiek stengdamasi paaiškinti tikrovę, tik 
įsisuka į ydingą ratą nenuvesdama niekur, nepaisant skrupulin- 
gųir „neginčijamų“ jos įrodymų. 

Toks požiūris, kad ir koks racionalus ir patikimai pagrįsta 
pačia savo esme yra nihilistinis. Šis Platono filosofijos aspekt: 
perkeliamas į viduramžių ir naujųjų laikų filosofiją, o Nietzsche 
filosofijoje visiškai radikalizuojamas. Šiuo radikalizavimu prad. 
damasjo atskleidimas. Nietzsche's tvirtinimo, kad tiesa tėra iliuz 
ja, ištakos siekia Platoną, du tūkstančiai metų prieš Nietzsche 
laikus. 

Platonas, traktavęs idėjas a la mode esinius, padarė didžiulį p« 
veikį tolesnei filosofijos raidai. Kita vertus, Platono idėjų sampr: 
tai turėjo įtakos ankstesnė, arba iki Platono vykusi raida. Platon 
idėjų reikšmė, lemianti filosofijos tėkmę po Platono, priklauso nu 
pirminio graikų pasaulio suvokimo. Graikų požiūriu, idėjos y: 
ne esiniai, o pasauliai. Šitaip pamatyti idėjas labiau padeda gra 
kų mitai, one filosofinis mąstymas. Prieš nagrinėdami idėjas kai 
pasaulius turime apsvarstyti žmogaus vietą Platono filosofijoje. 


Žmogus 


Platono filosofija yra dualistinė. Aristotelis ir daugybė filosof 
pojo klaidingai suprato Platono dualizmą kaip gamtos daiktų dut 
liavimą idealiojoje sferoje. Netgi jo idėjas jie laikė žmogaus prot 
sąvokų projekcijomis. Pagal tokį požiūrį idėjos yra pavieniai [sit 
gulars], universalūs esiniai, kurie skaičiumi yra vieninteliai. Idėja 
kuri pagal skaičių yra viena, priklauso potencialiai neribotas ska 
čius fizinių daiktų. 

Platono filosofijoje žodis „idėja“ nurodo „ikidaiktiškąją“ tikrc 
vę. Idėjos nėra esiniai ir todėl nei jos yra „viena“ tuo pačiu būd 
kaip kad yra daiktai, nei jų gali būti „daug“ tuo pačiu būdu. Idėjc 
aiškinimas šviesos fenomenu išryškina nedaiktišką ir neesinišk 

jos pobūdį. Šitaip idėja atskleidžiama ir kaip nesanti viena ar dau 
tuo pačiu (esinišku) būdu, kaip kad yra daiktai. Idėja atskleidži 
esinius nekurdama jų ir nebūdama aukštesnis ar labai geras es 
nys, pasižymintis didesniu tobulumu ar aktualumu. Šviesa nega 
būti nei vienetas, nei daugybė. Be to, šviesa nei lokalizuota tar 
tikroje vietoje, nei juda kaip daiktai. Idėjos (šviesa) neturi „daikti: 
kųjų“ savybių. Jų negalima laikyti nei aiškia riba atskirtomis nu 

daiktų pasaulio, nei fizinių buvinių visuma. Idėjos persmelkia fi- 
zinius esinius nesutapdamos su jais. Idėjos - tikrumo šviesa - „įsi- 
esmina“ ateidamos ir pasirodydamos. Šviesa yra parodymas arba 
atskleidimas nebūdama pasirodančiu esiniu. Visi pasirodantys 
esiniai už save, savo atskleidimą skolingi idėjų šviesai. 

Kokia yra žmogaus padėtis pagal Platoną suprantamoje tikro- 
vėje? Ar žmogus yra idėja, ar fizinis esinys? Jis nėra nei viena, nei 
kita. Platonas pasakoja istoriją apie sielas, kurios, iškritusios iš 
Helijo vežimo, tampa žemės gyventojais. Žmogaus kilmės vieta — 
dangiškosios sferos, idėjų karalija. Vis dėlto žmogus apsigyvena 
tarp fizinių daiktų. Taigi žmogus nėra nei idėja, nei fizinis esinys. 
Prieš iškrisdamas iš Helijo vežimo jis priklausė idealiam pasau- 
liui ir matė idėjas - tai, kas grindžia ir valdo daiktus. Net ir apsigy- 
venęs tarp fizinių esinių žmogus „pasigroži“ „nedaiktiškomis“ 
idėjomis ir todėl yra pašalietis tarp fizinių esinių. Jis ilgisi arba 
stokoja idėjų. To, kojam trūksta, čia - žemėje -nėra. Vis dėlto žemė- 
je pilna to, ko stokoja žmogus, pėdsakų. Sekdamas šiais pėdsakais 
iki jų šaltinio, žmogus yra keliautojas, homo viator. Jis yra nuolati- 
nis keliautojas, nes jo kelias žemėje niekur jo nenuveda. Kelias jį 
veda tik ten, kur susitinka žemė ir dangus, ir todėl didžiausias 
žmogaus troškimas lieka nepatenkintas. 

Puotoje žmogus vaizduojamas kaip Erotas, Ištekliaus [Traveller] 
ir Skurdybės sūnus. Kaip Skurdybės sūnus jis stokoja to, ko jam 
reikia labiausiai, o kaip Ištekliaus sūnus jis niekada nepailsta ir 
visad ieško Aukso rūmų, stūksančių už visų horizontų. Erotas yra 
Afroditės, grožio deivės, palydovas ir todėl ieško ne ko nors gra- 
žaus,o paties grožio. Grožis yra gerumas, agathon. Žmogų, žemės 
gyventoją, svaigina idėjų vynas, ir todėl jam nelemta pailsėti ar 
būti laimingam tarp fizinių buvinių. Žmogus, keliaujantis ir stoko- 
jantis buvinys, žino ir su-pranta idėjas. Žmogus, žinantis „nedaik- 
tiškus“ įstatymus ir gyvenantis pagal juos, yra būties tarnas. Jis 
nėra šviesa ir vis dėlto jis yra „apšviestas“ [delighted| - nėščias 
šviesa, kylančia neišjo paties, bet jo suvokiama. Žmogus dalyvau- 
ja atskleidžiančioje tikrovės galioje. 

Platono olos alegorija apibendrina jo tikrovės supratimą ir parodo 
žmogų kaip įtrauktą į tiesos įvykį. Kaliniai prirakinti grandinėmis 

prie olos sienos ir priešais save mato šešėlius padarytų daiktų, 
kurie nešami už jų nugarų iškilusiu keliu. Šešėliai krenta dėl ug- 
nies, šviečiančios už nešamų dirbinių olos viduje. Jeigu kuris nors 
iš kalinių, išvaduotas iš savo grandinių, atsigręžtų ir pažvelgtų į 
daiktus, užuot žiūrėjęs į jų šešėlius, jį išgąsdintų daiktų išvaizda ir 
jis laikytų juos ne tokiais tikrais. Tiktai apsipratęs jis suvoktų, kad 
iki išlaisvinimo gyveno netikrame pasaulyje laikydamas šešėlius 
tikrais. Išvestas iš olos ir pamatęs atsivėrusias žemes, medžius, 
gėles, uolas, upes, ežerus ir debesis - visa plytint akinančioje švie- 
soje, -jis ir vėl išsigąstų. 

Olos alegorijoje Helijo vežimo mitas pakartotas raiškiau ir deta- 
liau. Už olos esantis pasaulis yra idėjų pasaulis, o šešėliai yra 
regimos tikrovės daiktai. Be idėjų negalėtų būti jokių šešėlių ir, 
vadinasi, niekas negalėtų būti atskleista. Patys savaime šešėliai 
yra tylūs ir nebylūs; tik šviesa teikia jiems guasi tikrumą. Neat- 
skleista tikrovė yra klaidinga ir todėl netikra. Be idėjų daiktai yra 
materija kaip me on - tai, kas neturėtų būti. 

Pasaulio daiktus suformuoja ir pavidalą jiems suteikia De- 
miurgas. Fiziniai esiniai, šešėliai, yra tai, kas jie yra, tik todėl, 
kad Demiurgas, matantis idėjas, suteikė jiems pavidalą ir iškėlė 
juos iš neatskleistos materijos. Kas yra Demiurgas filosofine pras- 
me? Į šį klausimą Platonas nepateikia aiškaus ir patenkinamo 
atsakymo. Tačiau iš to, kaip jis kelia problemas, galima numa- 
nyti, kad Demiurgas yra idėjų galia. Idėja „įsiesmina“ kaip vei- 
kianti galia. 

Idėja, kaip veikianti galia, yra būdas būti geram. Buvimas ge- 
ram pirmapradiškai reiškia ne etinį teisingumo normų ar įstaty- 
mais nustatyto buvimo būdo laikymąsi, obuvimą „apšviestam“ - 
atskleidimo galios turėjimą. Agathon, atskleidimo šviesa, valdo vi- 
sas idėjas, taip pat ir visus „šešėlius“, virš kurių viešpatauja idė- 

jos. Saulė — tai, nuo ko „priklauso ir metų laikai, ir metų tėkmė, ji 
valdo visa mūsų regimame pasaulyje ir tam tikru būdu yra visų 
daiktų priežastis“*. Agathon arba saulė akivaizdžiai yra physis (gam- 
ta), suprantama taip pat, kaip ją suprato pirmieji graikų filosofai. 


* Platonas, Valstybė, VII, 516*. 

Pirmiesiems graikų filosofams physis reiškė logos, kuriuo physis 
atsiskleidžia ir taip pasirodo. Physis sudaro ta pati neatskleista 
arba paslėpta tikrovė, kuri logose pasirodo kaip atskleista ar iškelta 
aikštėn. Tiek physis, tiek logos yra būdai, kuriais gamta išeina į 
priekį ir įsigali kaip nuolatinis išėjimas į priekį. Dėl savojo išėjimo 
į priekį gamta būtinai turi atsitraukti, nes kitaip ji negalėtų būti 
nuolatinis išėjimas į priekį. 

Šitaip suprantant pliysis, visiškai pateisinamas jos nagrinėji- 
mas kaip /ogos. Plysis kaip nuolatinis atėjimas yra šviesa ir harmo- 
nija, kuri viską tvarko. Agathon atstovauja visoms idėjoms, lygiai 
kaip Dzeusas atstovauja visiems dievams. Abu jie yra logos. Nors 
agallion gali būti mąstomas kaip physis, jis aiškesnis, kai mąstomas 
kaip logos - idėjų visuma. 

Logos viršija daiktus ir pliysis, suprantamą kaip materija, kaip 
tai, kas neturėtų būti. Imami patys savaime daiktai nėra panašūs į 
idėjas ir todėl tikrai neatskleidžia logos kalbos. Negana to, jie pri- 
temdo idėjos šviesą ir kliudo jai, ir todėl patys savaime daiktai 
netgi užkerta kelią būties įvykiui arba atskleidimui. Jie paslepia jį 
ir todėl jie yra anti-logos. 

Atrodo, kad aktyvi idėjų galia prieštarauja idėjų nejudamumui 
ir rimčiai. Tačiau turėdami omenyje, kad idėjos yra „nedaiktiškos“, 
galime suprasti, kad terminas, žymintis vieną ar daugelį, esinį, 
kuris juda ar rymo, kuris yra čia arba ten, yra pasyvus arba akty- 
vus, nereiškia to paties daiktų ir idėjų - to, kas lemia visą „daiktiš- 
kumą“ - atžvilgiu. Idėjos kaip šviesa yra visiškai nejudamos, bet, 
kita vertus, jos yra kraštutinis judrumas. Šviesa įsiveržia visa spal- 
vų įvairove ir vis dėltoji yra vis ta pati —ji yra nesiliaujanti. Šviesa 
yračia ir ten,ji yra visur;ji yra neatskleidžiama ir be paliovos viską 
atskleidžia. 

Idėjos - tai veikianti /ogos galia; jos atskleidžia pasaulio daik- 
tus kaip išdėstytus pagal logos. Žmogaus esmę, arba veikiau „es- 
mėjimą“, sudaro idėjų ir logos su-pratimas. Žmogus yra fizinis 
esinys, pažįstantis ir trokštantis to, kas „nefiziška“. Jis - „nefizi- 
nių“ įstatymų, logos įstatymų, sekėjas ir todėl jo negalima supras- 
ti nenurodant į „nefizišką“ arba „nedaiktišką“ logos - idėjų pa- 
saulį. 

Demiurgas yra veikianti ir atskleidžianti idėjų galia. Jis yra tarp 
šviesą skleidžiančių idėjų ir paslėptų bei neatskleistų esinių. Esi- 
niai atsiskleidžia tik dėl idėjų šviesos. Tarpinė demiurgo padėtis 
beveik tokia pat kaip ir žmogaus, išminties mylėtojo. Demiurgas 
suteikia formą vadinamiesiems natūraliems daiktams atskleisda- 
mas juos gamtos kaip logos šviesoje ir per šią šviesą. Žmogus at- 
skleidžia dirbtinius daiktus pagamindamas juos. Šitai jis daro gam- 
tos kaip logos šviesoje ir per šią šviesą. 

Žmogus pažįsta lygybės, panašumo, teisingumo, grožio, nau- 
dingumo idėjas; pažindamas jas, jis pažįsta „šešėlinius“ esinius 
kaip išlaikomus idėjų harmonijoje. Tvarkos arba harmonijos (Io- 
£0$) pažinimas yra ankstesnis už daiktų pažinimą. Tiktai rasdami 
daiktams vietą Iogoso harmonijoje (physis, [gamtoje]), galime gauti 
progą laikyti juos panašiais į idėjas. Mes nustatome daiktų ne tik 
kaip jau esančių tikrovės tvarkoje vietą; nustatome jų vietą įvesda- 
mijuos į šią tvarką - pagamindami juos. Pavyzdžiui, mes pažįsta- 
me namo tikrovę ir dėl šio pažinimo galime surinkti akmenis pa- 
matams, rąstus sienoms, stiklą langams, stogo dangos medžiagas 
stogui ir plytas židiniui. Ar tai reiškia, kad esame talentingi ir išra- 
dingi patys savaime, kurdami dirbtinius daiktus taip, kaip gamta 
kuria natūralius? Tikrai ne! Tai tereiškia, kad idėjos mumyse turi 
tvirtą atramą, jos mumyse turi savo „vietą“ (savo Da), ir kad ir ką 
darytume remdamiesi idėjų jėga ir pagaljas, tai padarome ne mes, 
oidėjos. Kitaip sakant, visi dirbtiniai daiktai yra gamtos daiktai; jie 
yra „šešėliai“, iškelti physis Iogoso. 

Beto, žmogus yra idėjų „vieta“ kalbant ne tik apie dirbinius, bet 

ir apie natūralius daiktus. Mes pažįstame daiktus per savo turi- 
mas idėjas. Mūsų idėjos yra mūsų atsakas į tikrovės idėjas. Mūsų 
idėjos —- mūsų žmogiškasis logos - skiriasi nuo physis logoso, tačiau 
ir priklauso jam. Logos (physis logos) — tai idėjos, kurių harmoningą 
vienovę palaiko agnthon; žmogaus idėjas sujungia intelekto šviesa — 
Žmogaus su-pratimo galia. Intelektas, kaip su-prantantis, yra ne 
tik spekuliatyvus logos pažinimas, bet ir žmogaus buvimo pagal 
„nedaiktiškojo“ logos įstatymus būdas. Žmogus, kaip su-prantan- 
tis buvinys, priklauso physis Iogosui; jis pajungtas jam kaip pažįs- 
tantysis ir kaip gamintojas. 

Olos alegorijoje žmogaus idėjas vaizduoja nešami dirbiniai; žmo- 
gaus intelektą — ugnis. Pažįstantieji tik šešėlius yra nuomonės (doxa), 
o ne išminties (cpistenie) žmonės. Nors ir pažindamas tik šešėlius, 
žmogus vis dėlto išlaiko savyje idėjas ir turi savyje logos. Jo įpratimas 
prie šešėlių reiškia jo /ogos paslėptumą. Iškritusios iš Helijo vežimo 
sielos išlaiko idėją, physis logoso prisiminimą. Žodžiu „prisiminimas“ 
užsimenama apie to, kas yra tikra, užmarštį ir tik šešėlių to, kas tikra, 
pažinimą. Negana to, šis žodis reiškia šešėlių kaip to, kas iš esmės yra 
tikra, pažinimą. Žmogui reikia rūpintis suprasti savo logos. Sokratas, 
įgudęs iškelti žmogiškąjį logos į šviesą, į „prisiminimą“, yra pribuvėja; 
jis nepasėja logos ar išminties žmoguje, o tiktai padeda jai gimti. 

Savo paties logos supratimas tėra tarpinis žingsnis physis logo- 
so supratimo link. Ola alegoriškai žymi dvejopą paslėptį: žmogiško- 
jo logos paslėptį (pažįstami tik šešėliai) ir physis logos paslėptį (ola 
atskiria žmogų nuo išorinio pasaulio). Išorinio pasaulio atvertis 
yra visiška atvertis - tikrasis logos. [Mintį apie] slepiančią olą pa- 
tvirtina Sokrato užuomina apie įsčias, kuriose glūdi logos. 

Suprasti, kad mūsų /ogos tėra physis logoso išdava arba tik jo pra- 
tęsimas — tai suprasti, kas yra pirminis; tai reiškia būti išmintingam. 
Tol, kol žmogus laiko save tiesos nešėju, jis tėra sofistas, pusgalvis, 
klaidingai pažįstantis žmogus. Išminčius nėra tiesos valdytojas. Prie- 
šingai, jis pats yra jos valdomas; jis padaro save tinkamą jai. 

„Esmėti“ kaip žmogui - tai dalyvauti atskleidžiant tiesą. Daiktų 
(šešėlių) pažinimas yra pirmoji atskleidimo fazė. Tai idėjų paslėpties 
fazė. Antroji fazė yra daiktų kaip netikrų arba „šešėlinių“ atskleidi- 
mas. Jų tikrumas neatsiejamas nuo jų buvimo žmogaus idėjų „vaiz- 
duose“ arba šviesoje. Šešėlinius daiktus atskleidžia žmogiškojo logos 
šviesa. Galiausiai antroji fazė dar yra paslėptis. Galutinis atskleidi- 
masįvyksta trečiojoje fazėje, kurioje žmogiškasis /ogos atskleidžiamas 
kaip valdomas tikrojo logos - tikrovės (physis) logos. Pliysis logoso val- 
domas žmogus pažįsta buvinius kaip filosofas, išminčius. 

Išminčius kartu yra ir laisvasis. Kaliniai, prirakinti prie sienos 
oloje, pažįsta tiktai šešėlius to, kas yra tikra. Jie atskirti ne tik nuo 
tiesos, bet ir nuo laisvės. Kelias į tiesą yra kelias į laisvę. Laisvė yra 
ne tai, kad žmogaus stovi savo paties logose, bet tai, kad jis stovi 
tikrovės /ogose (physis). 

Žmogaus kelias nuo vien esinių (šešėlių) pažinimo prie juos a 
skleidžiančios šviesos, ar tai būtų žmogiškojo logos, ar pliysis logi 
šviesa, yra kelias nuo „netiesos“ (paslėpties) prie tiesos (atskleid 
mo). Šis kelias sudaro pačią išmanymo esmę. Išmanymas nereiški 
kad įvairūs pažinimo elementai, tartum lapai rudenį, sugrėbiam: 
„vieną“ krūvą. Veikiau jis reiškia rausimąsi iki pagrindų, duodai 
čių pradžią medžiui ir jo lapams. Siekti pažinimo ar išmanymo -t 
tarnauti logosui ir pasiduoti jam. Tai su-prasti logosą be jokio pore 
kio tapti profesionaliu filosofu. Valstietis, kalvis, stalius arba dail 
dė, mokytojas - visi laikosi (arba yra išlaikomi) tikros tikrovės logo. 
ir,remdamiesi savo buvimu išlaikomiems, yra tie, kas jie yra. Žmu 
gus atsigręžia į logos siekdamas pažinti daiktų prigimtį, ir toks į 
atsigręžimas yra savęs paties pritaikymas tikrovės logosui (physis 
Gamindamas daiktą arba žvelgdamas į jau pagamintą daiktą, žm 
gus dalyvauja atskleidžiančioje /ogos galioje, ir todėl daiktai maton 
kaip „įsiesminantys“ atskleidžiančioje logos galioje jie matomi kai 
egzistuojantys idėjų „vaizduose“. Žmogus yra šių „vaizdų“ - tiesc 
šviesos (/ogos) - daiktuose saugotojas, ir todėl jis yra physis tarnas. 

Filosofijoje po Platono episteme (idėjų pažinimas) reiškė unive 
salijų pažinimą, o doxa (daiktų pažinimas) reiškė atskirybių paž 
nimą. Aristotelio filosofijoje universalijos pasiekiamos per abstr: 
havimą ir yra vėlesnės už daiktus, o Platono filosofijoje idėjc 
grindžia daiktus, o episteme, arba idėjų pažinimas, daro galim 
daiktų pažinimą. „Šešėlinį“ daiktų pažinimą daro galimą idėj 
pažinimas. Be idėjų negalėtų būti nieko pažinaus - nieko apšvie: 
toarba atskleisto. Niekas negali matyti visiškoje tamsoje. Nepažį: 
tant apšviečiančių idėjų, neįmanomas joks pažinimas. 

Žmogus pereina nuo panašumų (šešėlių) prie savo paties /ogo 

o paskui nuo savo logos prie physis logos, arba agathon vainikuoje 
mos idėjų visumos. Tai yra filosofo - išminčiaus, idėjų mylėtojo 
kelias. „Taigi tikrasis žmogaus gyvenimas yra filosofo arba išmir 
čiaus gyvenimas, nes tik filosofas pasiekia universalų mokslą [epi: 
teme) ir suvokia racionalų [atskleidžiantį] tikrovės pobūdį". 


" Frederick Copleston, S. J., A History of Philosophy, London: Burr 
Oates and Washbourne LTD, 1959, t. I, p. 175. 

Žmogus, Erotas, afroditiškasis žmogus, yra entuziastiškas ir 
todėl sužavėtas dievų. Žmogus nemąstomas be dievų, ir vis dėlto 
žmogus nėra dievas. Pats jis yra tuščias. Už visą savo pilnatvę ir 
turtingumą jis skolingas dievams. Žmogus iki pat panagių religi- 
nis buvinys. Graikų pasaulyje būti filosofu ir būti susijusiam su 
idėjomis nereiškia išmanyti filosofiją arba metafiziką. Žmogus, kaip 
mylintysis išmintį, nešioja savyje logos neturėdamas aiškios jo nuo- 
vokos. Filosofas yra panašus į dievus nepaisant jų pilnatvės ir 
savo tuštumo. Žmogus yra panašus į dievus suprasdamas jų logos, 
jų įstatymus. Jis skiriasi nuo dievų būdamas priklausomas nuo jų 
savuoju logos ir savaisiais įstatymais, valdančiais jo gyvenimą ir 
daiktų buvimo būdą. Dievai išlaiko logos šviesą, o žmogus atsako į 
jo švytėjimą ir tai darydamas tampa „apšviestas“ (pilnas dieviško- 
sios šviesos) - įgyja savo paties logos. Logos yra tvarka, nustatanti 
tiesą ir tai, kas yra teisinga. „Dievas niekad ir jokiu būdu nėra 
neteisingas <...>; o tas iš mūsų, kuris yra teisingiausias, panašiau- 
sias į jį. Čia matyti tikrasis žmogaus protingumas [išmintis], kaip 
irjo niekingumas ir drąsos stoka. Juk pažinti šitai yra tikroji išmin- 
tis ir dorybė, o šito nežinojimas yra akivaizdi kvailybė ir yda““. 

Filosofas nepadaro savęs filosofu. Jis yra toks dėl jam būdingo 
idėjų habito* [habitus]. Šį turėjimą lemia tai, kad žmogus matė idė- 
jas prieš iškrisdamas iš Helijo vežimo. Idėjų pasaulis, arba dievų 
pasaulis, yra tikrieji žmogaus namai, iš kurių jis kilo ir kur link per 
visą gyvenimą krypsta jo žingsniai. Nors idėjų pasaulis yra jo na- 
mai, jis pasmerktas gyventi daiktų pasaulyje ir, vadinasi, būti per- 
simetėliu. Savo žemiškame gyvenime žmogus yra svetimas tarp 
„fizinių“ (šešėlinių) esinių. Ir vis dėlto jis kupinas ilgesio ir geismo — 
kupinas entuziazmo - dievų pasauliui. Jis yra Erotas, mylintysis 
didžiausią arba dieviškąjį grožį; jį ženklina dieviškumo stoka. To- 
kiu mylinčiuoju jis gali būti, nes turi dieviškąjį logos, gilų pėdsaką, 
kurįjo sieloje paliko idėjų švytėjimas. Tol, kol pasilieka tarp šešėli- 
nių esinių, jis nesiliauja būti logos mylėtoju, filosofu, ir tai vieninte- 
lis būdas jam būti žmogumi. Žmogus pats savęs nevaldo ir todėl, 
nepaisant savo laisvės, jis nėra jokia substancija. Jo laisvė glūdi jo 


5 Platonas, Teaitetas, 176. 

buvime valdomam dievų. Žmogus yra entuziastiškas buvinys. Nors 
dažniausiai žmogaus buvimas-valdomam-dievų yra paslėptas, tas, 
kuris daugiausiai nuvokia apie savo buvimą-valdomam-dievų, yra 
labiausiai dieviškas ir todėl gražus; jis yra dieviško veido“. 

Platono prisiminimo teorija yra gilus ir nevisiškai suprastas 
atskleidimas to, kas yra žmogus. Prisiminti - tai turėti dieviškojo 
logos habitą - užuomazgą, kurią Sokrato metodais galima 
išryškinti ir išaiškinti. Pats buvimas-žmogumi neatsiejamas nuo 
dieviškosios logos užuomazgos turėjimo savyje. Netekęs prisimi- 
nimo užuomazgos, žmogus jau nebe žmogus. Jis tėra tik šešėlis, 
besielis. 

Prisiminimas parodo žmogaus entuziazmą, reiškiantį buvimą 
užvaldytam dievų. Šį aspektą išreiškia ir kitas gerai žinomas grai- 
kų mitas, Ganimedo mitas. Ganimedas buvo savo grožiu išsiski- 
riantis mirtingasis. Grožis graikų pasaulyje reiškia buvimą dieviš- 
kam. Ganimedo mite daroma užuomina į jo giminystę su žemę 
šlakstančiu lietumi. Senovės astronomai tapatino jį su Vandeniu, 
vandens nešėju. Jo pečius dengianti skraistė rodo jo sąsają su lietu- 
mi, taigi ir su dangumi. Gražusis „lietingasis“ ir „Žvaigždiškasis“ 
Ganimedas priklauso dieviškajai dangaus karalijai. Šitai vėlgi pa- 
tvirtinama kalbant apie Ganimedą kaip apie erelio, aukštų ir dan- 
giškų sričių gyventojo, atneštą būtybę. Dieviškasis Ganimedas, fry- 
gų karaliaus sūnus, paimamas į Olimpą ir tampa dievų taurininku — 
jų tamu"", 

Grožio žmogus - žmogus, susijęs su dieviškuoju logos - yra 
svetimšalis tarp „sveiko“ proto žmonių. Jie neišvengiamai jį laiko 
pamišėliu. Ganimedo — dievų sužavėto žmogaus - šėlas nėra be- 

protybė; tai entuziazmo šėlas. Toks šėlas yra dievų dovana; jis bū- 
dingas poetams, užvaldytiems mūzų!!. 

Iškritęs iš Helijo vežimo, žmogus yra užmaršus buvinys. Die- 
viškosios idėjos - jo atsakas į pliysis logosą — yra paslėptos jame. 


* Plg. Platonas, Faidras, 251*. 

* Plg. Larousse, Encyclopedia of Mythologie, New York: Prometheus 
Press, 1959, p. 158. 

" Pig. Platonas, Faidras, 244—-245**, 

Todėl žmogus, nėščias dieviškuoju logos, didžia dalimi gyvena be- 
dieviškai, o tas, kuris įžvelgia logos, neatrodo derąs „normalių“ 
žmonių bendruomenėje. Ganimedas yra tokio buvinio, nuo eilinio 
žmogaus kelio pakelto į olimpines aukštumas, pavyzdys. Žodis 
„Erotas“ išreiškia buvimą-pakeltam; todėl Erotas, kaip Ganimę- 
das, mitiškai atskleidžia žmogaus kaip logos mylėtojo - filosofo, 
nepaprasto žmogaus - tiesą. 

Idėjos nušviečia daiktus. Būdami nušviesti jie švyti ir pasirodo. 
Vokiečių kalbos žodžiai scheinen (švytėti) ir erscheinen (pasirodyti) 
yra giminiški ir abudu dera su schon (gražus) arba Schėnheit (gro- 
žis). Sių žodžių tarpusavio ryšys tikrai tinkamai išreiškia dievų, 
žmogaus ir daiktų tarpusavio ryšį. Idėjos arba dievai yra gražūs, 
nesjie visad parodo ir savo švytėjimu atskleidžia viską, kas pasi- 
rodo. Ganimedo grožis yra jo panašumas į dievus, ir todėljis per- 
keltas iš „fizinio“ į dieviškąjį buvimo būdą. Savo pasaulyje filoso- 
fas neturi vietos; jam rūpi tai, kas yra amžina ir dieviška. 

Daiktus atskleidžia ir jų buvimą palaiko idėjos. Daiktai esti iš- 
laikydami ar telkdami savyje idėjų arba dievų šviesą. Ši šviesa yra 
grožis. Daiktų grožis -jų panašumas į idėjas - sužadina žmoguje 
prisiminimus to, ką jis žinojo kaip paslėpta. Grožis išplėšia žmogų 
iš užmaršties!?, 

Fiziniai buviniai patys savaime yra netikri; jų tikrumas slypijų 
švytėjime, jų grožyje, kilusiame iš idėjų, dievų. Žmogus, būdamas 
pažadintas daiktų grožio, galiausiai yra pažadintas dievų. Jis tam- 
pa dievų valda - Ganimedu. Būti paimtam dievų -tai būti išstum- 
tam iišeilinio žmogaus pasaulio ir paaukotam dievams. Ganimedas 
jaunebe frygas; kaip frygasjis numiršta ir gyvena kaip dievų tarnas. 
Jis tarnauja dievams paduodamas taurę nektaro, dovanojančio jiems 
amžiną gyvenimą. Jis tarnauja dievams, savuoju mirtingumu (žmo- 
giškumu) aiškiai parodydamas jų nemirtingumą. Labiausiai die- 
vams tarnauja didvyris, savo mirtimi stulbinančiai aiškiai paro- 
dydamas amžiną jų grožį. Mirdamas didvyris labiausiai suvokia 
dievų nemirtingumą. Paskutinėmis savo gyvenimo valandomis Sok- 
ratas geriausiai suvokia grožį - jis kupinas didžiausios išminties. 


12 Plg. Heidegger, Nietzsche, t. I, p. 228. 

Jis pasitelkia gulbių, kurios gražiausiai gieda jausdamos artėjant 
savo mirtį, alegoriją. Pasak Sokrato, gulbės giesmė nėra jokia rau- 
da, 0 veikiau dar intensyvesnis jų gyvenimas. „Jos, kai pajunta 
laiką mirti, ir prieš tai giedojusios, tą akimirką ima giedoti dar dau- 
giau ir gražiau džiaugdamosi“?. 

Žmogaus mirties nederėtų suprasti biologiškai - kaip išse- 
kusio gyvenimo. Mirtingumas glūdi žmogaus buvime-išplėštam 
išjo kaip vien žmogaus apribojimų ir jo buvime-laikomam gani- 
mediškoje dievų nelaisvėje. Matantis daiktų grožį žmogus yra 
dieviškas ir iškilęs virš savęs dievų grožio šviesoje. Taip iškilti —- 
tai jau nebepriklausyti „daiktiškajam“ baigtinumui, o dalyvau- 
ti „nedaiktiškoje“ dievų begalybėje. Tai reiškia būti išmintin- 
gam. Žmogus, atsisakantis savęs ir padarantis save tinkamą 
dievams — tam, kas jis nėra - yra pakeistas (verriickt). Jis jau 
nebepriklauso sau; jis miršta sau. Mirtingumas yra žmogaus 
buvimo būdas. 

Savo kaulėtais pirštais mirtis užmerkia žmogaus akis ir kartų 
dovanoja žmogui trečią akį - nuostabią dievišką akį, - kuri įgali- 
najį matyti daiktus dieviškoje šviesoje. Tuomet jis yra išmintin- 
gas. 


Jei galėčiau laikyti savo rankoje akmenį 

Ir jausti, kaip laikas paverčia jį smėliu ir žeme, ir matyti, 
Kaip šioje žemėje auga gyvų daiktų šaknys, 
Įbrukdamos man tarp pirštų gėlę ir medį, 

Tai būčiau išmintingas kaip mirtis, 

Nes mirtis tai padarė ir 

Padarys tai man, ir įpūs savo kvėpavimą, 

Kad uždegtų man kūną, kol dar esu“, 


Mirtis yra gyvenimo viršūnė. 


5 Platonas, Faidonas, 85*. 
"* Richard Eberhart, „Ruminant“ // A LitHe Treasury of Modern Poct- 
ry, New York: Charles Scribner's Sons, 1954, p. 436. 

Idėjos ir dievai 


Per visą filosofijos istoriją Platono idėjos interpretuojamos dau- 
giausia taip, kaip tai darė Aristotelis. Pasak Aristotelio, Platonas 
dubliuoja fizinius esinius, įsteigdamas atskirą pasaulį, kuriame 
jie yra universalūs ir nejudantys. Šitaip idėjos traktuojamos guasi 
sąvokos, egzistuojančios atskirame savo pačių pasaulyje, kuriam 
jos ir priskiriamos. Tačiau Platonas nėra nei psichologas, nei logi- 
kas. Jam rūpi esinių pagrindai [700ts] mūsų fiziniame pasaulyje. 
Tikrovės pagrindai [grounds], anot jo, nėra nustatomi pagal žmo- 
gaus proto modelį; priešingai, žmogaus protas su visomis savo 
idėjomis yra tikrovės tvarkos, lemiančios ir žmogaus protą, ir daik- 
tus, atspindys arba panašumas. Žmogaus idėjos galimos dėl idėjų 
pasaulio. Platono idėjų pirmavaizdžių reikia ieškoti graikų pa- 
saulyje, kuriame dar nėra jokios filosofijos. Jų reikia ieškoti graikų 
mitų pasaulyje. Trumpas vieno ar kito graikų dievo apibūdinimas 
gali atskleisti to dievo reikšmę graikų pasaulyje, o sykiu gali padėti 
geriau suvokti Platono idėjų reikšmę. 

Platono idėjos išdėstytos organizuota tvarka; pačiame viršuje 
yra agathon idėja. Kiekviena idėja panaši į agathon tuo, kad ji yra 
atskleidžianti galia. Pats 29n:/ion yra atskleidimas arba logos. Olim- 
po dievai — tai harmoningos galios, kurios grindžia, atskleidžia ir 
valdo visus daiktus. Žodis „dievas“, theos, susijęs su šviesa - su 
tuo, kas apšviečia, atskleidžia, išlaiko visus atskleistus daiktus 
šviesoje ir valdo juos. Visi dievai pavaldūs Dzeusui, žaibo dievui. 
Žaibas apakina savo intensyvumu, ir todėljis yra atskleidžiančioji 
galia par excellence. Ramus dienos šviesos švytėjimas nepersmelkia 
savo „esmėjančia“ atskleidimo jėga, tuo tarpu staigus galingos švie- 
sos blyksnis akimirksniu nuplėšia paslėpties šydus nuo tamsoje 
skendinčio pasaulio ir kartu „įsiesmina“ kaip pats atskleidimas. 
Dėl šios priežasties Herakleitas vadina Dzeusą logosu, pačiu at- 
skleidimu. 

Kiekvienas Olimpo dievas yra panašus į Dzeusą. Būti dievu — 
tai būti atskleidžiančia galia. Tokia jėga išlaiko atvirą jos atsklei- 
džiančios galios atvertą sritį, ir kas tik pasirodo šioje srityje, pasi- 
rodo dieviškosios šviesos dėka. Negana to, kiekvienas daiktas, 

aiškiai apšviestas dieviškosios šviesos, dera su kiekvienu kitu daik- 
tu kaip tos pačios dieviškosios galios atverties dalininku, Dievas 
iš tikrųjų nėra šviesą spinduliuojanti substancija; jis veikiau yra 
pats blyksnis. Jis yra pati palaikanti ir valdanti atvertis. Jis yra 
pasaulis, kuriame daiktai gimsta, pasiekia savo aukštumas, nyks- 
tair miršta. Už pačią savo būtį daiktai skolingi dievams; be dievų 
jie yra bereikšmiai. Dievų srities atvertyje daiktai ne tik įgyja savo 
buvimą, bet ir dera su kitais daiktais, kurie įsiviešpatauja to paties 
dievojiems suteiktoje atvertyje. Dievas valdo kiekvieną daiktą ne 
mažiau nei jo dermę su kitais daiktais. Daiktai „įsiesmina“ dėl 
dievų galios, ir dėl tos pačios dievų galios jie dera tarpusavyje. 
Dievų atvertyje daiktai įgyja savo buvimą, savo „esmėjimą“. 

Nors kiekvienas dievas yra pasaulis, negali būti daugybės pa- 
saulių (tik daiktų gali būti daug!); yra tiktai vienas Dzeuso pasau- 
lis, kuriame yra įvairių aspektų - kitų nei Dzeusas dievų. Kiekvie- 
nas dievas panašus į Dzeusą, o Dzeusas, kaip žaibas, yra tamsos, 
Motinos Žemės, sūnus. 

Pavyzdžiui, Hermis yra vienas iš graikų dievų. Jis yra akmenų, 
kelių, keliautojų, tarnų, vagių ir piemenų dievas. Jis yra nakties, 
vėjų dievas ir sielų vedlys. Neatrodo, kad visi šie Hermio valdomi 
dalykai turėtų daug ką bendra, ir vis dėlto jie išreiškia nepakartoja- 
mą šio dievo esmę. Senovės Graikijoje palei kelius gulėjo akmenų 
krūvos, vadinamos „Hermio stulpais“. Pagal paprotį keliautojai 
dievo garbei mesdavo akmenį į Hermio stulpus. Kaip kelių dievas, 
Hermis yra keliautojų dievas. Keliautojas yra galimybės žmogus. 

Jis dažnai suranda ką nors pamesta kelyje arba jam pasitaiko ko- 
kios nors palankios aplinkybės. Hermis yra gerų progų dievas. 
Graikų mituose, graikų mene arba skulptūrose Hermis dažnai vaiz- 
duojamas su kepure, kuri daro jį nematomą, arba sparnuotais san- 
dalais — tai keliautojų ir gerų progų simbolis. Keliautojas sparčiai 
juda iš vietos į vietą, tarsi būtų apdovanotas sparnuotais sanda- 
lais; jis staiga pasirodo tarp žmonių ir vėl pradingsta, tarsi mūvėtų 
nematomumo kaukę, 

Sparnuoti sandalai susieja Hermį su vėju ir audromis. Vardas 
Argefontas — „pragiedrinantis dangų“ — rodo jį kaip vėjų dievą. 
Vėjas išreiškia Hermio greitumą, lankstumą ir gudrumą, taip patjo 

ryžtą patarnauti. Hermis, vėjo ir greito judėjimo dievas, yra susijęs 
su akmenimis ir uolomis, kurios, kaip paprastai, yra nejudrios. 
Akmuo yra judėjimo ar vėjo priešingybė, ir būdamas būtent toks jis 
geriausiai atskleidžia judėjimą. Žodis „akmuo“ graikų kalboje yra 
giminiškas žodžiui „apsauga“. Akmuo apsaugo keliautoją suteik- 
damas prieglobstį nuo vėjų arba paslepia jį nuo priešo žvilgsnio. 

Hermis plačiai žinomas kaip Arkadijos piemenų ir jų avių glo- 
bėjas. Hermis, vėjas, yra visur esantis ir todėl jis lengvai gali nusta- 
tyti avies ar ėriuko buvimo vietą ir surinkti pasklidusią bandą. Jam 
būdingą greičio savybę atskleidžia sparnuoti sandalai, taip pat 
tai, kadjis yra atletų dievas. Epitetas ag0nos rodo, kad jis vadovau- 
ja žaidimams. Jo statula stovėdavo prie įėjimo į olimpinį stadioną, 
ojis buvo laikomas varžybų išradėju. 

Keliautojas paprastai yra sumanus arba suktas žmogus. Šie 
bruožai - tipiški vagių arba tarnų bruožai. Tiek tamnai, tiek vagys 
yra kelių žmonės, keliautojai. Hermis pagarsėjęs savo išmoningu- 
mu ir pasirengimu padėti. Reikalui esant, jis atskuba greitai kaip 
vėjas ir suteikia pagalbą. Išmoningumas, greitumas ir paslaugu- 
mas yra skiriamieji tamo, tinkamai atliekančio įvairias jam paves- 
tas užduotis ir greitai surandančio geriausią sprendimą, bruožai. 
Pats Hermis vadinamas diactoros, pasiuntiniu, nes Dzeusas daž- 
nai jį siunčia su įvairiais kebliais pavedimais, kuriuos jis visad 
sumaniai ir gudriai įvykdo. 

Hermis yra ir prekeivių, žmonių, pasinaudojančių gera proga, 
dievas. Jis dažnai vaizduojamas laikantis rankoje pinigų kapšą. 
Paprastai prekeiviai yra žmonės kelyje. Jie keliauja iš vietos į vietą 
įtikinėdami žmones pirkti jų prekes. Jie įtikinėja sumaniai, o daž- 
nai ir apgaudami. Gerų progų dievas kartu yra ir praradimo die- 
vas. Kiekvienam radėjui kelyje esti ir pametusysis. Sėkmingas par- 
davimas yra ir prastas pirkimas. Palanki proga vagiui ipso facto 
yra nepalanki proga tam, kurį vagis apiplėšia. 

Keliautojus, vagis, tarnus ar prekeivius kelionėje dažnai už- 
klumpa naktis. Naktis yra klaidinanti ir apgaulinga. Naktį viskas 
yra tuo pat metu tolima ir artima. Hermis, kelių dievas, yra to, kas 
tolima, ir to, kas artima, dievas; jis yra visur ir niekur —tai savybė, 
kurią nurodo nematomumo kepurė arba sparnuoti sandalai. 

Visi šie Hermį apibūdinantys dalykai - akmens stulpai, nema- 
tomumo kepurė, sparnuoti sandalai - pažymi tą pačią juos grin- 
džiančią tikrovę. Hermis - tai pasaulis, kuriame visi ankstesni fe- 
nomenai įgauna savo tikrumą, sau būdingą vietą ir ima derėti su 
visa kita. Be Hermio tikrovės arba pasaulio visi šie jo fenomenai | 
stokotų savo „ypatingumo“ [somethingness| ir savitarpio dermės. 
dėliš tikrųjų nebūtų. Hermis yra šviesa, atskleidžianti ir grindžian- 
ti visus jo pasaulio fenomenus. Šie, dalyvaudami dievo šviesoje, 
yra tas, kasjie yra. Be dievo Hermio daiktai tebūtų šešėliai be jokios 
juos supančios šviesos, ir todėl jie nebūtų atskleisti ir apskritai 
nebūtų. 

Dievas, Hermis ar kuris nors kitas, yra „nedaiktiška“ būties 
(physis) galia, išlaikanti esinių būtį ir jų tarpusavio santykius. Tas 
pats esinys, išlaikomas kito dievo pasaulyje, jau nebėra tas pats. 
Hermio naktis yra slepiantis gaivalas, kuris klaidina, darko ir pa- 
slepia jos gaubiamus daiktus. Kita vertus, nakties apsauga gali 
būti grėsminga; ji gali padėti priešui, vagiui arba laukiniam žvė- 
riui prisėlinti ir užpulti. Artemidės nakties tikrovė visiškai kitokia. 
Ji atskleidžia laukinį gamtos grožį. Rausvi besibaigiančios dienos 
debesys su paslaptingai išryškėjusiais medžiais skelbia artėjant 
naktį. Jos romų grožį saugo žvaigždės ir vaiduokliškas mėnuo. 
Artemidės naktis kupina baugaus ir kerinčio staugiančių vilkų ir 
visų medžioklės jaudulių grožio. Dar kitokia yra ilgesingų atodū- 
sių, meilės svajų ir aistringų glamonių Afroditės naktis -ji suteikia 
paslaptingumo atspalvį meilės dainoms - netgi gyvulių ar paukš- 
čių meilės šauksmams. Afroditės naktį persmelkia gundymo jėga. 
Ji pašalina ir suardo kliūtis tarp dviejų širdžių. Ji prispaudžia jau- 
nyste trykštančias krūtis prie vyriškos krūtinės ir skaistų guolį pa- 
verčia nuodėmingu. Nakties veidas įgyja dievo bruožų, todėl kas 
kartą tai yra kitokia tikrovė. Viskas esti arba „įsiesmina“ prisiim- 
damas vienos ar kitos dievybės požymius, priešingu atveju, nebū- 
damas niekaip atskleistas, tai nėra joks daiktas. 

Auksaplaukis Apolonas yra saulės liepsnose, ryto rasos žvil- 
gesyje- visame kame, kas sugyvena harmoningame švytėjime, vi- 
sus daiktus užliejančiame savo šviesa ir kiekvieną daiktą atski- 

riančiame nuo kito. Visų atskleistų daiktų harmonija — tai spalvų 
simfonija, formų ir pavidalų giesmė. Apolonas yra muzikos die- 
vas. Harmoningas visų daiktų atskleidimas melodingai pasakoja, 
kas yra kiekvienas daiktas ir kas yra pasaulis, turintis visus daik- 
tus savyje. Apolonas, palaikantis visų daiktų harmoniją, yra iš- 
minties dievas, iškeliantis visų daiktų tiesas į pasaulio kalbą. Ly- 
ra, aukso strėlė, panaši į saulės spindulius, čirpiantis žiogas, 
harmonijos, taigi ir išminties, simbolis, ir netgi mėnulio šviesoje 
ritmingai kaukiantys auksakailiai vilkai - visi šie Apolono daiktai 
atskleidžia Apolono pasaulį, kuriame jie įgyja savo reikšmę ir „es- 
mėjimą“. 

Kas iš tiesų yra Hermis? Jis yra pasaulis, o daiktai, pasirodan- 
tys jo pasaulyje, yra Hermio daiktai; Hermis juos apšviečia. Dėl 
šios šviesos jie atskleidžiami kaip tai, kas jie yra. Be „nedaiktiš- 
kos“ Hermio šviesos jie tebūtų šešėliai ir jų nesimatytų, jie nepa- 
teiktų jokio vaizdo ar idėjos. Jie būtų nebylūs, neaiškūs. Akmuo, 
vėjas, naktis, kelias, keliautojas, tarnas - visa tai dera ir visa yra tas 
pat, nes atskleista toje pačioje Hermio šviesoje. Visiškai taip pat 
saulė, išmintis, giesmė, lyra, žiogas ir t. t. yra tikri apoloniškuoju 
būdu. Jie yra Apolono tikrovės kalbos apraiškos. 

Visi Olimpo dievai gali būti laikomi būdais, kuriais Dzeusas 
„įsiesmina“, taigi ir visi daiktai, įvairių dievų apšviesti, gali būti 
laikomi kilusiais iš Dzeuso šviesos, jo logoso. Tai rodo nepaprastą 
daiktų lankstumą, galimybę pasirodyti įvairiais Dzeuso šviesos 
atspalviais (apoloniškuoju, artemidiškuoju, afroditiškuoju, hermiš- 
kuoju). Joks daiktas nėra tinkamai atskleistas, jeigu jis atskleistas 
„nelanksčiai“ —t. y. kaip tam tikra esmė arba substancija. Daiktas 
yra tinkamai atskleistas kaip „esmėjimas“, kaip įsivyravimas die- 
viškojoje šviesoje. „Įsiesmindamas“ daiktas išlaiko savyje dieviš- 
kąją šviesą —jis telkia ją ir dalyvauja joje. 

Laikantis lankstaus požiūrio į įvairius esinius, užuot trakta- 
vus juos kaip nepajudinamus arba kaip palaikomus kokio nors 
kito aktualaus esinio, jie grindžiami dievu - dieviškuoju logos. To- 
kiu požiūriu netgi tai, kas nėra aktualiai arba kas apskritai nesti, 
yra tikra, nes tai yra reikšminga - tai atskleidžia dieviškojo logos 
dievišką šviesą. Pavyzdžiui, akmens nejudamumas atskleidžia 

Hermį kaip švelnų vėjelį. Vagis, pagautas „bedirbantis“ dienos 
šviesoje, nėra saugomas Hermio, slepiančios nakties dievo. Vis 
dėlto šioje nesaugoje - nesant nakties - Hermis yra atskleistas, 
tikras ir yra nebūdamas. Vidury dienos šviesos jis „švyti“ kaip 
nakties galia. 

Dažnai pats Platonas (ir visada jo interpretatoriai) idėjose daly- 
vaujančius esinius suvokia nelanksčiai. Vėjas yra vėjas, nes daly- 
vauja vėjo idėjoje. Stiprus vėjas dalyvauja šioje idėjoje intensyviau 
nei silpnas vėjelis. Kita vertus, stiprus vėjas dalyvauja stiprumo 
idėjoje, kurioje dalyvauja ir stiprus medis, stiprus gyvūnas arba 
stiprus žmogus. Toks požiūris, regis, šiek tiek trukdo suprasti Pla- 
tono idėjų teoriją. 

Tačiau Platono dialoguose esama pakankamai lankstaus idėjų 
supratimo ženklų. Daiktai, kurie labai skiriasi tarpusavyje (vėjas, 
akmuo, saulė, lyra), dalyvauja toje pačioje idėjoje ir išlaiko tapatu- 
mo švytėjimą. „[Klą patiria įsimylėjėliai, pamatę lyrą, apsiaustą ar 
kitą kokį daiktą, kurį paprastai vartoja jų mylimasis: jie atpažįsta 
lyrą ir mintyse susidaro mylimojo, kuriam priklauso lyra, vaizdą. 
Tai ir yra prisiminimas. Taip pat, tarkime, kas nors pamatęs Simiją 
neretai prisimena ir Kebetą“". 

Pagal prisiminimo teoriją, „šešėlinių“ daiktų panašumas į 
idėjos šviesumą primena [re-call] idėją ir atkuria [re-establishes] 
aiškų jos pažinimą žmogaus prote. Mylimajam priklausantys 
daiktai nebūtinai yra tokie pat. Lyra, apsiaustas, o galbūt ir suo- 
lelis, ant kurio įsimylėjėliai drauge sėdėjo, medis, prie kurio jie 
susitarė susitikti, langas, pro kurį vienas iš jų ilgėdamasis žiū- 
rėjo laukdamas ateinant kito - visi iš šių esinių, regis, labai ski- 
riasi vienas nuo kito, o vis dėlto jie dera meilingame meilės idė- 

jos švytėjime. 

Lyra, apsiaustas, suolelis ir medis „kalba“ tik mylinčiajam, o 
daiktų kalba, kaip išlaikoma dievo logos, yra visiems žmonėms 
skirta kalba tiek, kiek jie atviri tokiai kalbai. Šis buvimas atviram 
neatsiejamas nuo savęs ir savo žinojimo sulaikymo ir leidimo ne- 
byliam dieviškajam Jogosui pereiti į aiškų žodį. Tik dėl šios tylos 


15 Platonas, Faidonas, 73*. 

žmogus gali prabilti dieviškai: „Užsičiaupk kaip žmogus ir su die- 
vo pagalba pajėgsi kalbėti“**. 

Idėja — tai pasaulis, valdantis visus daiktus ir atskleidžiantis 
juos kaip apšviestus jo šviesa. Suskirstyti visą tikrovę į esinių gru- 
pes taip, kad idėja valdytų tik jų grupę (o ne juos visus) ir liktų 
svetima visoms kitoms grupėms, vadinasi, klaidingai suprasti tik- 
rąją Platono idėjų prasmę. Tai reiškia interpretuoti jas pagal Aris- 
totelį, t. y. nelanksčiai aiškinti jas kaip universalias esmes, priski- 
riamas tam tikrų individų grupei. Pavyzdžiui, „arkliškumo“ esmė 
priskiriama arkliais vadinamų esinių grupei. Platono idėja pir- 
miausia yra pasaulis, savitu būdu valdantis visus esinius - viską, 
kas „daiktiška“. 

Platonas aiškiai nepabrėžė kiekvienos idėjos vyravimo visų 
daiktų atžvilgiu. Taip yra todėl, kad jis siekė „išlaisvinti“ visus 
esinius nuo archajinių mitologinių elementų. Filosofo paskirtis 
„primityvų“ mitinį tikrovės aiškinimą pakeisti rafinuotu filosofi- 
niu aiškinimu. Vietoj mythos - dievų kalbos - įvedamas logos, mąs- 
tytojo (filosofo) kalba; tačiau šis vis dėlto mąsto atsakydamas tikro- 
vei - pliysis — ir todėl mąstytojo kalba, jo logos, yra physis kalba. 

Nors Platonas niekada aiškiai nepriėmė dieviškojo logos po- 
žiūrio, jo filosofijoje vienur kitur galima jausti dieviškojo logos 
valdžią - mythos valdžią. Tokia valdžia labiausiai justi iš dažnų 
jo nuorodų į grožio idėją. Daiktai yra gražūs grožio idėjos dėka. 
Daiktai čia neskirstomi į „grupes“ ar kategorijas, jie visi yra vei- 
kiami tos pačios grožio įdėjos. Daiktai gali būti labai skirtingi - 
kalnai, ežerai, debesys, gėlės, gyvuliai, žmonės, garsai, žodžiai, 
giesmės, statulos, šventyklos, drabužiai, dorybės, mintys, - vis 
dėlto visi jie tapatūs tuo, jog yra gražūs, ir todėl priklauso tam 
pačiam dieviškajam pasauliui. Dievai yra dievai dėl savo neabe- 
jotino grožio. Kiekvieno dievo pasaulyje daiktai turi kitokį atspalvį 
ir reikšmę, tačiau visi jie yra gražūs dėl dievo šviesos - visi yra 
dzeusiški. Pažįistami kaip gražūs, daiktai pažįstami „lanksčiai“ — 
jie atskleidžia ar telkia savyje dieviškuosius žodžius - mythos, — 
ir todėl jie yra. 


6 Platonas, Teaitetas, 151. 

Žmogus, kuris pažįsta idėjas, pažįsta dievus, ir tiktai dievobai- 
mingas žmogus pažįsta daiktus teisingai. Todėl savo pasaulyje jis 
gali palaikyti harmoniją ir tvarką ir būti valdovas. Šia prasme Plato- 
nas reikalauja, kad valstybės valdovas būtų mokomas filosofijos. 
Valdymo normos yra teisingos ir pagrįstos ne todėl, kad jas apmąstė 
karališkasis asmuo arba grupė kilmingų žmonių, jos yra teisingos ir 
ne dėl to, kad yra „demokratinės“, t. y. nustatytos „balsų“ daugu- 
mos. Politines normas atskleidė dievų logos. Žmogus - ar jis būtų 
karalius, kilmingųjų grupė ar „balsų“ dauguma — niekad negali 
nustatyti, kas yra teisinga, o kas neteisinga. Žmogus tegali vadovau- 
tis arba atsisakyti vadovautis teisingumu. Žmogus yra ne idėjų šal- 
tinis, o tas, kuris padaro save tinkamą joms - kuris arba vadovaujasi 
jomis, arba atsisako tai daryti. Tiktai filosofas - žmogus, žinantis 
normas, įstatymus, arba dievų logos - gali atskleisti įstatymus arba 
tai, kas visuomenėje yra teisinga, o kas neteisinga. Žinantysis, kas 
yra neteisinga, o kas teisinga, yra žinantysis idėjas —- pažįstantysis 
dievus. Dievų logoi pažinimas nėra Apreiškimo, t. y. antgamtinių 
tiesų, pažinimas. Tai pažinimas to, kas labiausiai gamtiška, nors ir 
transcendentalu. Tai pažinimas šviesos, kurioje daiktai pasirodo 
tinkama tvarka - dievų tvarka. Mylintysis tvarką yra erotiškas (Erot- 
iškas), nes siekia grožio (siekia to, kas šviečia, taigi to, kas yra švie- 
siausia — logos) — siekia dievų, ir todėl jis yra filosofas. 

Filosofas, logos mylėtojas, yra ne tas, kuris žino daug įvairių ir 
skirtingų faktų arba esinių, o tas, kuris pažįsta pamatinę tikrovės 
tvarką - kuris pažįsta idėjas, išlaikomas vienovėje agathon, viską 
atskleidžiančio savo šviesoje. Agatlion yra Dzeusas; jis viską išlai- 
ko savo žaibo švytėjime. Filosofui „rūpi ne pažinti, pavyzdžiui, 
gausybę gražių daiktų arba gausybę gerų daiktų, bet veikiau įžvelgti 
grožio esmę ir gerumo esmę, kurią įvairiais laipsniais įkūnija pa- 
vieniai gražūs daiktai ir pavieniai geri daiktai. Nefilosofai, kurie 
yra taip įtraukti regimybių įvairovėn, kad visai nesidomi esmine 
prigimtimi ir negali atskirti grožio esmės nuo daugybės gražių reiš- 
kinių, laikomi turinčiais tik nuomonę (doxa) ir stokojančiais moks- 
linio (episteme pobūdžio) pažinimo“?. Filosofas yra tas, kuris pa- 


" Copleston, op. cit., t. I, p. 175. 

žįsta pamatinę tikrovės tvarką - kuris pažįsta idėjas, išlaikomas 
vienovėje agaHion - saulės, iškeliančios viską į savo šviesą, arba 
tas, kuris pažįsta dievus, valdomus Dzeuso, išlaikančio viską sa- 
vo žaibo švytėjime. Filosofas yra valdovas, karalius, nes jis yra 
dievobaimingas. 

Požiūris į tikrovę kaip į visa atskleidžiantį ir todėl dievišką ir 
„nedaiktišką“ švytėjimą, iškeliantį daiktus iš jų šešėlinio be- 
reikšmiškumo, rodo Platono filosofijos didingumą. Platono žmo- 
gus, pažįstantis idėjas, pažįsta „nedaiktiškąją“ tikrovę ir todėl yra 
dievobaimingas. Graikų mituose dievobaimingas žmogus žinomas 
kaip didvyris - didybės žmogus. Paradoksas, kad Platonas, didy- 
bės žmogus, buvo tikrovės ir žmogaus kaip pamažu netenkančių 
aukščiausių arba dieviškųjų normų, kurios pakeičiamos „žmogiš- 
kosiomis“, o dažniausiai „daiktiškosiomis“ normomis, sampra- 
tos pradininkas. Platonas yra tas, kuris žengė pirmąjį žingsnį be- 
dievio pasaulio ir bedievio žmogaus link. 


Daiktas Platono filosofijoje 


Aristotelis teigia, kad esiniai yra valdomi vienos aukščiausios 
priežasties - pirmojo judintojo. Dėl tokio požiūrio esiniai netenka 
lankstumo ir įvairiaspalvio „esmėjimo“ idėjų šviesoje. Pagal miti- 
nę sampratą, visi daiktai yra valdomi vieno dievo, kuris pats atsi- 
skleidžia nuspalvindamas juos savąja šviesa. Visi daiktai (o ne tik 
kai kurie išjų) gali pasirodyti ir kitaip atskleisti - kitas dievas juos 
gali nuspalvinti kitokiu savo šviesos atspalviu. Visi daiktai gali 
pasirodyti įvairiais įvairių dievų atspalviais. Visų daiktų, sodriai 
nuspalvintų įvairiaspalvėmis atskleidimo šviesomis ar atspalviais, 
vienovė neatsiejama nuo pačių dievų vienovės. Skirtingi dievų at- 
skleidimo atspalviai yra būdai, kuriais Dzeuso logos „įsiesmina“ 
kaip žaibas — visų atspalvių tėvas. 

Idėjos atskleidžia save ir daiktus tokiu pačiu būdu kaip ir die- 
vai. Kiekviena idėja savo pačios šviesoje atskleidžia visus daiktus, 
o visi daiktai, pasirodydami skirtingais įvairių idėjų atspalviais, 
galiausiai yra apšviesti agathon, būties, šviesos. Toks požiūris at- 
veria guasi pasaulių daugį (kiekviena idėja įsteigia pasaulį!), o 


117 


daiktai, dalyvaudami šioje pasaulių įvairovėje, pasirodo labai 
lanksčiai ir gyvai. Kadangi visi pasauliai (visos idėjos) yra vieno 
pasaulio (agnthon pasaulio) aspektai, iš tiesų daiktai pasirodo ne 
pasaulių daugyje, bet pasaulyje, kuris pats yra dinamiškas - ir ku- 
ris įvairiai atskleidžia ir save, ir savyje išlaikomus daiktus. Lai- 
kantis tokio požiūrio, daiktų svarba sumenkinama. Jų struktūra 
nėra tvirta ir savarankiška, o nulemta tikrovės šviesos (pliysis). Daik- 
tai yra daiktai atspindėdami įvairiaspalvę idėjų (ar dievų) šviesą 
arba įkurdindami ją savyje. Svarbiausia tikrovėje yra idėjos, arba 
dievai, ir jų logos, vyraujantis daiktų ir jų struktūros atžvilgiu, ta- 
čiau pačios idėjos nėra daiktai, kaip kad jos yra Aristotelio ir Tomo 
Akviniečio supratimu. 

Svarbi Aristotelio filosofijos ypatybė yra esinių klasifikavimas. 
Jis įmanomas, nes esinių reikšmės nustatytos tvirtai ir tiksliai. Vie- 
tojidėjų arba dievų, kurių kiekvienas nulemia visų daiktų reikšmę, 
daugio Aristotelio filosofijoje yra viena lemianti jėga, kuri pati yra 
aukščiausias esinys arba aukščiausia priežastis. Ji išjudina arba 
lemia visus kitus esinius. Ji yra pirmasis judintojas - Dievas. Su- 
prantant esinius taip tiksliai nustatytus, lemiamas tikrumas pri- 
skiriamas patiems daiktams. Tokiu atveju jie nėra neapibrėžti. Jie 
tiksliai apibrėžti, nes yra nulemti kito esinio. Lemianti tikrovė yra 
esinys - pirmasis judintojas arba pirmoji priežastis. Visi kiti esi- 
niai, būdami nulemti aukščiausiojo esinio, būtinai yra tiksliai nu- 
statytos išorės. Kai esinys išstatomas logos švytėjimui - idėjų skir- 
tingų atspalvių sankirtai, - jis nėra absoliučiai priklausomas ir 
„įsiesmina“ kaip gyvai valdomas „nedaiktiškųjų“ idėjų jėgų. To- 
dėl idėjų švytėjime, arba agathon šviesoje, daiktas pasirodo įvai- 
riais aspektais. 

Pavyzdžiui, Aristotelio požiūriu, vanduo yra substancija, tu- 
rinti tam tikrą kiekį atsitiktinybių. Vanduo yra neorganinis esinys, 
kuris apšviestas spindi, jis neturi aiškių kontūrų. Jis neturi api- 
brėžtos kiekybės, nors galima turėti apibrėžtą jo kiekį. Tą pat gali- 
ma pasakyti ir apie jo svorį. Vanduo sušlapina ar sudrėkina daik- 
tus. Kaitinimo ir šaldymo, atitinkamai paverčiančių jį garais arba 
ledu, atžvilgiu jis yra pasyvus. Vandenį galima aptikti tam tikroje 
vietoje (ežere, upėje arba šaltinyje). Kartais kai kuriose vietose jis 

gali išdžiūti, ir t. t. Toks aptarimas daugiausia apsiriboja pačiu 
esiniu (vandeniu). Jei jis nurodo į ką nors dar, visada tai bus koks 
nors kitas esinys. Kitokio pobūdžio nuorodos negalimos, nes, Aris- 
totelio supratimu, yra tik daiktai, 

Kai idėja suprantama kaip aukščiausias esinys, ji yra viena idė- 
ja (lygintina su agathon), ir todėl jai pajungtos visos idėjos ir esiniai 
skiriasi vienas nuo kito pagal dalyvavimo laipsnį vienoje aukš- 
čiausioje idėjoje. Todėl jie tvirtai nustatyti ar fiksuoti būties skalėje. 
Platonas yra ne vienos idėjos, o daugio mąstytojas. Agathon išreiš- 
kia idėjų dermę; jis nelaiko jų tvirtai. Sąmoningai ar nesąmoningai 
Platono idėjų ir daiktų matymas ir supratimas dera su mitiniu mo- 
deliu. Suprantami mitiniu arba Platono požiūriu, daiktai išlaiko 
labai įvairią ir sodrią juos lemiančių jėgų (dievų ar idėjų) kalbą. 
Šitaip suprantamiems daiktams daug labiau būdinga ypatybė at- 
skleisti tikrovės pagrindus nei suprantamiems pagal Aristotelį. 

Platono vandens samprata remiasi mitiniu jo supratimu kaip 
savo pirmavaizdžiu. Tokia samprata nesusiejama su pačiu daik- 
tuir neapsiriboja juo, sykiu ji nesiremia ir kitu, šį daiktą lemian- 
čiu, daiktu. Mitinis supratimas remiasi transcendentalumu, nes 
teigiama, kad daikto reikšmę grindžia ir išlaiko „nedaiktiškosios“ 
tikrovės - dievai. Platono filosofinis terminas dievui apibūdinti 
yra „idėja“. 
iškelia save į atvertį. Plysis atsiskleidžia atskleisdama esinių įvairo- 
vę. Iškelti į šviesą ką nors, kas kitaip būtų paslėpta, - tai kalbėti. 
Physis kalba. Kalbėti - tai ne tik atskleisti tai, apie ką kalbama, bet 
pirmiausia — iškelti save į atvertį. Gamta (physis) - galingas visa 
grindžiantis atėjimas — yra atėjimas iš pasitraukimo, iškilimas į švie- 
sos aukštumas iš tamsos gelmių. Daiktas yra daiktas atspindėda- 
mas arba telkdamas transcenduojantį ateinančios physis įvykį. 

Vanduo yra physis žodis. Žinodamas šį žodį, mitinis Graikijos 
žmogus tvirtai stovėjo savo pasaulyje - jis su-prato jį. Su-prasda- 
mas savo pasaulį, graikas suprato physis žodžius -jis pažino slap- 
tas savo pasaulio daiktų reikšmes. 

Vanduo arba jo trūkumas reiškia gyvenimą arba mirtį. Palai- 
mingi lašai iš dangaus pasiekia nederlingas saulės išdegintos 

žemės dulkes ir atgaivina daigus, lapelius, jaunus ūglius, žydin- 
čius krūmus, gėles, šlamančius medžius ir daugybę įvairių kitų 
dalykų. Lietaus lašai reiškia gausų ir įvairų gyvenimą, jų stoka — 
kapo tylą. 

Vandenys yra dieviški. Šaltiniai, upeliai, ežerai ir jūra apgyventi 
nimfų; pagaliau jie ir yra nimfos. Kunkuliuojantis upelis, ramus tven- 
kinys, iš tamsios žemės trykštantis šaltinis, jūra su savo potvyniais 
ir atoslūgiais, putomis ir bangomis - visa yra vandens nimfos. Šios 
deivės jaunos, gražios ir žavingos. Kas yra gražiau, jaunatviškiau ir 
žavingiau už vandenis? Jie yra galingi gamtos atsiskleidimo būdai. 
Upeliai ar upės teka ir niekad nepailsta; tvenkiniai ir ežerai kupini 
ramybės; kartais jie nusenka, o tvenkiniai išdžiūva, kol pradeda lyti. 
Dangaus debesys apsunkę nuo lietaus. Visi vandenys spindi jau- 
natviška gaiva ir grožiu. Jie niekad nėra tie patys ir vis dėlto visada 
tie patys, nors visi dalykai atsiranda ir išnyksta. Prieš šimtmečius 
šaltinis malšino žmogaus ar gyvulio troškulį, malšina ir šiandieną. 
Vaikas brenda persmėlingą upelį, ir tas pats vaikas vėlbrenda per jį 
tik jau nebe vaikas, o senas žmogus. Vandenys visad išlieka tie pa- 
tys, visad jauni, žavūs ir gražūs - nimfos. Savo tyrumą, jaunystę ir 
grožį vandenys teikia gamtos, physis, daiktams. Vandenų, gamtos 
nimfų, dėka žolynai, gėlės, krūmai, medžiai, gyvuliai ir žmogus ku- 
pini gyvenimo, jaunystės ir grožio. 

Echo, nimfa, yra gyvosios gamtos, gimusios vandenų gelmėje, 
balsas. Ji girdima naktį, kai pasaulį gaubia tamsa. Ji - atskleidžiantis 
garsas — artimai dera su slepiančia tyla. Plysis nuolat atsisklei- 
džia -ji iškyla iš už slepiančių šydų, todėl nuolat yra paslėptyje. 
Echo, vandenų deivė, švyti, ir vis dėlto niekas nėra toks tamsus, 
gilus ir paslaptingas kaip vanduo medžių paunksmėje. Echo, gra- 
žioji nimfa, įsimyli Narcizą, besigėrintį savo grožiu, kurį akinan- 
tys vandenys atspindi lygiai taip, kaip tamsios nakties tyla atspin- 
di sidabrinį Echo balso skambesį. 

Aidas pasklinda plačiame pasaulyje ir įsiskverbia į atokiau- 
sias kerteles kaip ir vandenys, kurie aptinkami visur žemėje. Ne- 
aprėpiami, beribiai, niekad neišsenkantys ir visad jauni yra van- 
denys. Jie pergyvena visus daiktus, jie nėra ribojami tam tikros 
vietos ar laiko; jie niekad nesensta ir nenyksta; jie yra dieviški. 

Panas, vaisingumo ir muzikos dievas, yra nimfų palydovas. Jis 
įsimyli Siringę - vieną iš nimfų —ir vejasi ją. Jos tėvui, upės dievui 
Ladonui, pavertus ją nendre, Panas iš nendrių darosi švilpynes ir 
vadina jas „siringėmis“ arba „Pano dūdelėmis“'š. Panas, erotinė 
dievybė, persmelkia visą tikrovę savo galia jungti daiktus ir suves- 
tijuos draugėn. Daugybe atžvilgių jis panašus į vandenį; jis- kaip 
ir vanduo - apvaisina viską ir dovanoja gyvybę dulkėms. Jis- kaip 
ir vanduo - yra visur ir niekur. Panas, muzikos dievas, pripildo 
pasaulį kerinčio ir jaunatviško grožio skambesio, tapdamas pa- 
našus į Echo [aidą], gyvą gamtos garsą. 

Benimfų, esama ir kitų šaltinių bei upių dievybių. Jos vadina- 
mossilenais - tai reiškia „vandenį, kuris kunkuliuoja tekėdamas“? 
Kunkuliuojantys vandenys kalba -jie kalba physis kalba. Visa tik- 
rovė įvairiai sudėstyta į tvarkingą vienovę. Šaltiniai ir upės, ežerai 
ir vandenynai - visa yra skirtingi pliysis kalbėjimo būdai. Negana 
to, oro drėgmė, žolės rasa, medžių sula ir gyvų būtybių kraujas 
visa yra įvairūs būdai, kuriais plrysis išeina į šviesą. Physis kalba 
yra vanduo. 

Silenai garsūs savo išmintimi. Jie išmintingi, nes moka van- 
dens kalbą - vandens, kuris kunkuliuoja tekėdamas. Daugybėje 
graikų mitų vanduo siejamas su išmintimi. Išminčius yra prana- 
šas, nes žino praeitį ir ateitį, ir žino tai pažindamas vandenis — 
niekad nesenstančius, visad gaivius ir visad gyvus bei kunkuliuo- 
jančius. 

Satyrai taip pat vaikosi nimfas miškuose. Jie tingūs, linksmi ir 
siekia malonumo - ypač muzikos ir šokio malonumo. Visuose šiuose 
bruožuose išsaugoma vandenų kalba. Vanduo dažnai yra van- 
gus, ramus, tačiau ir judrus, persekiojantis viską, kas nuteka, kas 
pabėga. Vandenys dažnai būna galingi ir šėlstantys; jie gali greitai 
ir galingai viską pralaužti ir apsemti. Kunkuliuojančio srauto van- 
denys yra džiugūs, linksmi, bet dažnai ir liūdni, panašūs į laido- 
tuvių maršą. 


5 Plg. Larousse, op. cit., p. 183. 
P Plg. ibid. 

Silenai dažnai yra apgirtę. Būti girtam — tai būti „vandenin- 
gam“. Kas tik apgirsta, praranda blaivų apsiribojimą savo esama 
situacija ir yra nugramzdinamas į begalinį pasaulio aidėjimą. Vy- 
nas išreiškia transcendentalinę arba „nedaiktiškąją“ tikrovę. Žmo- 
gus, patekęs į vyno nelaisvę, yra dievų rankose. Dievai valdo pa- 
saulio vientisumą ir nėra apriboti jokia vieta - erdvės ar laiko 
atžvilgiu. Girtas žmogus - žmogus, plūduriuojantis dievų „van- 
denyse“ — yra pilnas „entuziazmo“ ir „išminties“. Dėl savo išmin- 
ties Sokratas buvo pravardžiuojamas „silenu“. Jo gerbėjas Plato- 
nas nemano, kad ši pravardė kaip nors žemina ar daro gėdą jo 
mylimam mokytojui". 

Dionisas, žinoma graikų dievybė, įvairiapusiškai susijęs su 
nimfomis, silenais, satyrais, vynu ir daugybe kitų fenomenų, kurie 
yra „vandeningosios“ tikrovės aspektai. Dionisas yra dievas, lydi- 
masjaučio, arklio ir ožio - gyvulių, simbolizuojančių vaisingumą 
ir gyvybę. Vandenys yra pamatinė apvaisinanti jėga; lietūs atneša 
gyvybę negyvoms dulkėms. Mitinėje kalboje šie gyvuliai - ypač 
arklys - susiję su vandenimis. Vandenys pasižymi pastovumų; 
kita vertus, jie yra nepaprastai įvairūs ir gyvi. Nimfos, silenai, saty- 
rai ir daugybė kitų esinių yra persmelkti dionisiškosios šviesos ir 
išreiškia dionisiškąjį logos. Vandens supratimas remiantis įvairiais 
dionisiškaisiais fenomenais galiausiai reiškia dievo Dioniso su- 
pratimą. 

Kitas dionisiškasis fenomenas - gyvatė - šliaužioja žeme. Ji 
visad arti žemės ir todėl puikiai išreiškia visada jauną ir amžinai 
atsinaujinančią žemę. Visi daiktai - visa, kas atsiranda žemės įsčio- 
se- sensta ir suyra, O ji pati niekada nepraranda savo jaunystės ir 
grožio. Šliaužiančioji gebenė dėl savo lankstumo panaši ne tik į 
gyvatę, betir į vandenį. Vandenys atranda kelią į jūrą vingiuodami 
tarp kalvų ir per slėnius, vingiuodami lyg šliaužiančioji gebenė. Ji, 
amžinai žaliuojanti, yra jauna. Vanduo ir visi jį lydintys fenome- 
nai susiję su spindesiu ir šviesa, tačiau ne mažiau jie susiję ir su 
žeme - visad tamsia ir paslaptinga. Žvilgantys vandenys visada 
laikosi kuo arčiau tamsios žemės. 


> Plg. ibid., p. 182. 


122 


Dionisas žymus dvejopa savo prigimtimi. Jis yra gyvenimo ir 
mirties, šviesos ir nakties, tvarkos ir chaoso dievas; jis yra kurianti 
ir griaunanti galia. Vandenys apvaisina ir atgaivina laukus ir miš- 
kus — viso, kas gyva, tėvynę. Kita vertus, jie gali juos nuplauti, 
sunaikinti juos ir visa, kas gyva. Vandenys yra malonūs, ramūs ir 
taikūs; tačiau audringomis dienomis lietus ir bangos yra galingi, 
griaunantys ir bauginantys. Bauginantys yra upės vingiai, gilūs 
ežerai ir snaudžiančios pelkės. 

Dionisas, chaoso dievas, ataidi per visa tikrovę žėrėdamas švie- 
sos didybe, spinduliuodamas gyvybingumą. Jis yra neišsenkantis 
formų, savo grožiu atsiskleidžiančių daiktų šaltinis. Bet nė kiek ne 
menkiaujo chaosas paslepia viską tamsos bedugnėje, mirties tylo- 
je; jis yra visų kelių pabaiga, vieta, kur nesant grožio visos formos 
ištirpsta į neatskiriamą niekį. 

Griaunamąjį dionisiškosios tikrovės aspektą pabrėžia jo gimi- 
niškumas Kretos dievui Zagrėjui, Demetros sūnui. Titanai sudras- 
kė Zagrėją į gabalus, tačiau deivei Atėnei aigavus jo širdį Dzeusas 
iš šios vis dar plakančios širdies sukūrė Dionisą. Vandenys, kurie 
išreiškia pliysis, pamatinę graikų pasaulio tikrovę, pirmiausia pa- 
rodo plakančią gamtos širdį, visada gyvą ir jauną. Kai žemė užšą- 
lair, paniręs į tylos chaosą, pasibaigia visas augimas ir gyvybė, kai 
dienos sutrumpėja ir įsiviešpatauja naktis, - Dionisas, gyvybės 
dievas, sunaikinamas. Tačiau jis ne miręs; giliai po tylos ir tamsos 
klodais jo širdis plaka ir todėl, atėjus laikui, jis gali vėl galingai ir 
gražiai pakilti, daug puikiau nei kada nors iki tol, aidint Pano 
švilpynės muzikai, lydimas daugybės būtybių, trykštančių gyvybe 
ir džiaugsmu. 

Visad plakanti Dioniso širdis - tai physis, nuolat iškylanti į 
atskleisties šviesą iš už paslėpties šydų. Pliysis - tai plakanti šir- 
dis, kurios kiekvienas dūžis yra gyvenimas arba atskleidimas, o 
kiekvienas tylos tarpsnis yra mirtis ir paslėptis. 

Vanduo yra šaltas ir negyvas, tylus ir tamsus. Tačiau visa, kas 
drėgna, yra apdovanota gyvenimu; visa tai kyla saulės link ir at- 
skleidžia savo formų įvairovę. Visa užlieja gyvybės syvų šiluma, 
arba kraujo šiluma. Paslėptą gamtos žodį tai paverčia gausiai 
išsklidusiais garsais. Vėsiuose šaltiniuose, vingiuotuose upeliuose, 

kunkuliuojančiuose per slenksčius ir besiverčiančiuose per akme- 
nis, plačiose upėse, plukdančiose į jūras sunkius sielius ir laivus, 
debesyse ir sidabrinėje rasoje, galingų medžių syvuose, už savo 
dievus mirštančio didvyrio kraujyje — visur vanduo taria pirminį 
žodį: „gamta“ (pliysis). Pirminė vandenų kalba yra logos, dieviškoji, 
dionisiškoji išmintis. Pažinti, kas yra vanduo, - tai pažinti tikro- 
vės logos, physis prasiveržimą į šviesą iš paslėpties. Nebyli žemė 
čia pakyla į akinančią dangaus šviesą - didingas dievų galias. 
Šios galios, logoi, Platono filosofijoje yra idėjos. 

Dioniso vardas reiškia „Dzeusas iš Nisos“. Tuo išreiškiama šio 
dievo svarba. Dionisas yra panašus į Dzeusą. Dzeusas — žaibo 
blyksnis - yra pats tikrovės atskleidimas. Tamsius ir nebylius že- 
mės gaivalus jis iškelia į šviesą ir paverčia harmoninga melodija. 
Dionisui, chaoso dievui, būdingi tie patys atskleidžiantys bruožai 
kaip ir Dzeusui. Jis yra šviesos ir tamsos, gyvenimo ir mirties, sta- 
tymo ir griovimo dievas. Iš tiesų nei gryna šviesa, nei tamsa neat- 
skleidžia nieko. Negana to, pati šviesa nėra jokia šviesa (neatsi- 
skleidžia) be užtemdančio tamsos fono, tamsa taip pat nėra tamsa 
be Dzeuso žaibo blyksnio. Pirminė tiesa yra chaosas, šviesos ir 
tamsos, Gajos ir Urano vestuvinis guolis. Tas, kas yra atskleistas, 
remiasi chaotiškais arba bedugniais pagrindais ir yra jų palaiko- 
mas. Už save jis skolingas chaosui ir turi savyje kaltės šešėlį. Anak- 
simandras yra pradininkas giliamintės tiesos, kad physis atsakin- 
ga už daiktų buvimą ir kad daiktai už savo buvimą skolingi physis. 
Tiktai įžvelgus Platono ir Anaksimandro filosofijos sąsajas galima 
tinkamai atskleisti tikrąją Platono idėjų reikšmę. 

Šiuo ilgu mitinės vandens reikšmės nagrinėjimu siekiama at- 
sverti racionalistinę ar mokslinę jo reikšmę. Aristotelio vandens 
samprata yra visuotinai įprasta ir gal dar galioja iki šiol. Mitinė 
arba Platono samprata šiandieną atrodo nerimta, subjektyvi arba 
poetinė. Didžia dalimi aristoteliškoji filosofija vyrauja kaip mūsų 
požiūrio į tikrovę būdas. Pagal šią nuostatą, visa, kas yra daiktas 

ar buvinys, yra, arba yra tikra, o visa, kas nėra daiktas arbuvinys, 
yra netikra ar tiesiog niekas. 

Tokia nuostata nedera su naujųjų laikų filosofija - Descartes'o, 
Berkeley'o ar ypač Kanto filosofija. Naujųjų laikų filosofija siekia 

surasti lemiamas jėgas, nuo kurių priklauso daiktų struktūra ar 
būtis, ir atranda jas subjekto, lemiančio visą objektyvumą, tikrovė- 
je. Šia prasme naujųjų laikų filosofija skiriasi nuo Platono ir iki jo 
buvusios filosofijos, kuriai būdinga ontocentrinė orientacija; ji api- 
brėžia „daiktišką“ tikrovę „nedaiktiškais“ principais. Visa kas at- 
siranda apeiron (beribio) dėka ir už savo buvimą yra jam skolinga. 
Būti atskleistam - tai būti už save (už savo imanentinį ar „daiktiš- 
kąjį“ tikrumą) skolingam transcendentaliniam arba „nedaiktiška- 
jam“ apeiron tikrumui. Pasirodyti apeiron (physis) šviesoje yra sko- 
la, kuri turi būti sumokėta išnykimu buvimu panaikintam. 

Matyti daiktą dievo arba idėjos atskleidžiamame horizonte - 
tai matyti jį ne kaip susitelkusį į save, bet kaip susijusį su transcen- 
duojančia dievo arba idėjos sritimi. Ši sąsaja reiškia tai, kad daik- 
tas išlaiko transcendentalinį švytėjimą savyje. Vandenys yra nim- 
fos savo jaunyste ir grožiu; jie yra silenai ir satyrai, išmintingi 
pusdieviai, siekiantys malonumo, muzikos ir šokio. Išmintis pir- 
maprade prasme yra tikrovės - physis - kalba. Vandenys raiškiai 
atskleidžia physis kalbą telkdami ją savyje. Vandenys yra gyvybės 
ir malonumo šaltinis. Malonumas - tai physis kulminacija. Tai kal- 
tė, kurią išteisina žlugimas. 

Visi šie „nedaiktiški“ fenomenai yra būdai, kuriais dievas Dio- 
nisas atsiskleidžia atskleisdamas daiktus, „įsiesminančius“ jo švie- 
soje. Jie sudaro dionisiškąjį logos. Visa kas — ne tik vanduo - pir- 
miausia nurodo dievą, „nedaiktiškąją“ pasaulio visybę. Tokios 
visybės šviesoje daiktas „įsiesmina“ ir todėl yra reikšmingas - yra 
daiktas. Per dievo /0g0s4 daiktas visad glaudžiai susijęs su daugy- 
be kitų daiktų, kurie taip pat yra daiktai „įsiesmindami“ to paties 
dievo /ogose. Ežeras, upelis, nimfa, giesmė, vynas - visi jie dera 
būdami išlaikomi toje pačioje Dioniso šviesoje. Jie dalyvauja Dio- 
niso idėjoje. Panašiai akmuo, vėjas, tarnas, keliautojas, pirklys ar 
vagis, kelias, naktis ir visi hermiškieji fenomenai dera dalyvauda- 
mi Hermio idėjos tikrovėje. Tas pat tinka saulėtekiui, vandenų spin- 
dėjimui, muzikai, išminčiai, žiogui, lyrai, strėlei ir t. t. Jie yra tikri 
„įsiesmindami“ grindžiančioje Apolono šviesoje. 

Tiesa, Platono daiktų dalyvavimas idėjose nėra toks „lanks- 
tus“ kaip mitinių daiktų dalyvavimas dievų šviesoje. Vis dėlto 

Platono dalyvavimo problema kyla iš mitinio tikrovės supratimo. 
Todėl visiškai klaidinga Platono idėjų teoriją laikyti vien Platono 
proto produktu, neįžvelgiant jokių jos pagrindų graikų pasaulyje. 
Graikai buvo pasauliškai mąstantys, ir visos gilesnės jų tiesos ima 
pradžią jų pasaulyje, kuris daugiausia mitinis. Kai mitiniai saitai 
ir tiesos ėmė netekti savo neginčijamos jėgos ir pobūdžio, ėmė ras- 
tis filosofinės teorijos ar doktrinos, palaipsniui perėmusios tikro- 
vės aiškinimą. Tačiau tas aiškinimas nebuvo visiškai atsietas nuo 
mitinio tikrovės aiškinimo; nors juo ir siekta sugriauti daugelį mi- 
tinių požiūrių ir iš esmės paneigti mitinę tvarką, vis dėlto didžia 
dalimi tas tikrovės aiškinimas rėmėsi mitiniu jos aiškinimu. 
Kai Platono idėjos nagrinėjamos mitiškai, tas nagrinėjimas daug 
adekvatesnis nei tada, kai jos suprantamos pagal Aristotelį, t. y. 
laikomos egzistuojančiomis sąvokomis. Platono idėjos nėra uni- 
versalių Žmogaus proto sąvokų projekcijos. Priešingai, žmogaus 
idėjos yra tikrovės idėjų išdava. Platono idėjos, suprantamos miti- 
niu būdu, yra transcendentalinės; jos lemia pačią daiktų prigimtį. 
Aristotelio supratimu, daikto prigimtį grindžia kitas daiktas kaip 
jo priežastis. Mitiniu arba Platono supratimu, idėjos yra transcen- 
dentalinės, o pagal Aristotelį, idėjos kaip daiktų esmės yra ima- 
nentinės (jos įkurdintos pačiuose daiktuose). Tačiau labiau įsigili- 
nus, Aristotelio filosofija nebūtinai turi būti laikoma daiktų 
filosofija. Aristotelis, graikų pasaulio žmogus, nėra vien daiktų 
filosofas. Aristotelio filosofijoje daiktus lemianti tikrovė „įsiesmi- 
na“ ne pati savaime, obūtinai per daiktus. Daiktų esmės (jų „esmė- 
jimas“) yra ne patys daiktai, bet „nedaiktiškosios“ tikrovės jėgos, 
kurios išeina į šviesą tiktai per daiktus ir daiktuose. Pagal Platoną 
interpretuojamas Aristotelis suprantamas adekvačiau nei tuomet, 
kai suprantamas kaip sveiko proto filosofas. Aristotelis, ypač pir- 
muoju savo tikrovės supratimo etapu, yra didis mąstytojas. Visiš- 
kai imanentinis mąstymas, nepriklausomas nuo „nedaiktiškųjų“ 
tikrovės pagrindų, nėra didybės mąstymas! Tiksliau sakant, „daik- 
tiškasis“ mąstymas iš viso nėra mąstymas; jis yra negalvojimas 
[thoughtlessness]. 
Nepaisant mitinių prielaidų gausos Platono filosofijoje, jis ne- 
abejotinai pastūmėjo Vakarų filosofiją daiktiškosios orientacijos 

link. Tai įvyko dėl dviejų priežasčių. Pirma, Platonas atsisakė „tam- 
sios“ tikrovės, Parmenido ne-būties. Jo „nedaiktiškasis“ pasaulis 
yra šviesus ir statiškas. Parmenidas atskyrė būtį nuo ne-būties (Io- 
gos nuo pliysis), taigi sugriovė tikrovės įvykį. Jis supriešino būtį su 
ne-būtimi. Platonas teigė būtį (idėjų pasaulį) ir priešino ją daiktų 
pasauliui. 

Antra, Platonas tiek idėjų srityje, tiek daiktų srityje teigė tikro- 
vės laipsniškumą. Tai parengė suvokti tikrovę kaip sudarytą vien 
išesinių, pradedant tais, kurie yra menkesnio tikrumo arba aktua- 
lumo laipsnio, ir baigiant tais, kurių tas laipsnis aukštas. 

Platono filosofijos tendencijas išplėtojo Aristotelis, tuo tarpu 
savo paveldą arba prielaidas Platonas perėmė iš Parmenido ir He- 
rakleito filosofijos, be to, iš mitinės ikifilosofinio Graikijos laikotar- 
pio pasaulėvokos. 


7. ARISTOTELIS 


Aristotelis padarė didelę įtaką filosofijos ir mokslų vystymuisi. 
Žymiu mastu jis svarbus dėl jo vartotos terminijos. Jam nereikėjo 
išgalvoti savo terminų; jis tiesiog vartojo gyvosios graikų kalbos 
žodžius. Tačiau juos jis vartojo ne pirmapradėmis neapibrėžtomis 
jų reikšmėmis; jis sutvarkė juos ir apribojo jų vartojimą tvirtomis ir 
aiškiomis reikšmėmis. 

Tomas Akvinietis taip pat nekūrė terminijos savo filosofijai. Jis 
perėmė ją iš ankstesnių laikų filosofijos. Pagrindinių jo svarstytų 
problemų ištakos siekia Aristotelio filosofiją. Dėl šios priežasties, 
norint įžvelgti tomistinės filosofijos pagrindus, būtina tyrinėti Aris- 
totelio filosofiją. Tomistinė filosofija žymiu mastu susijusi su grai- 
kų pasauliu, o pirmiausia —su Aristotelio filosofija. 

Netik terminija, bet ir Aristotelio problemų plėtotė turi ryšį su 
tomistine filosofija. Tomistinių problemų ištakų paieška atveda prie 
Aristotelio filosofijos, kurioje šios problemos turi savo pastovią ir 
apibrėžtą reikšmę. 

Daiktiškoji Aristotelio filosofijos orientacija 


Aristotelis yra daiktų kaip esančių arba kaip tikrų filosofas. Jo daik- 
tų samprata skiriasi ne tik nuo naujųjų laikų, bet ir nuo viduramžių 
filosofijos. Pagal Aristotelį, daiktai pasirodo gamtoje. Pažinti daiktą — 
tai pažinti gamtą (pliysis), kurioje kiekvienas daiktas įgyja savo reikš- 
mę. Aristotelis nagrinėja daiktus kaip „fizinius“,t. y. kaip priklausan- 
čius physis (gamtai) arba kaip jos tvarkomus. Viduramžių filosofai į 
daiktus žiūri kaip į grindžiamus ir išlaikomus pagal Aukščiausiojo 
buvinio tvarką. Vietoje physis tvarkos arba logoso viduramžių filosofai 
teigia Dievo logosą. Naujųjų laikų filosofai daiktus laiko tokiais, ko- 
kius juos pažįsta ir patikimai nustato Žmogaus sąmonė; 55e e5t per- 
cipi — daiktai yra tokie, kokie jie pažįstami ar suprantami. Naujųjų 
laikų filosofijoje Dievo logosą išstumia žmogaus proto logos. 

Aristotelio filosofijoje physis pažinimas - tai buvinių ir jų pri- 
gimties pažinimas. Todėl jo logika yra ontologinė. Viduramžių fi- 
losofijoje Dievo pažinimas yra raktas galutiniam daiktų suprati- 
mui ir paaiškinimui. Taigi tomistinė logika įtvirtinama per teologiją. 
Naujųjų laikų filosofijos logika lemia ontologiją ir vyrauja jos at- 
žvilgiu. Naujųjų laikų filosofijos ontologija yra loginė. 

Aristotelio nuostata stebėti ir sisteminti daiktus skiriasi nuo 
naujųjų laikų nuostatos, nors pagal šią irgi stebima ir sistemina- 
ma. Naujųjų laikų požiūris į tikrovę remiasi gerai apskaičiuota a 
priori sistema. Gamta sistemai tegali atsakyti „taip“ arba „ne“, tuo 
tarpu Aristotelis siekia įsiklausyti į pačių daiktų kalbą. Jis leidžia 
jiems turėti teisę tarti savo žodį. Naujųjų laikų žmogus sistemina 
stebimus duomenis, klasifikuodamas juos pagal a priori sistemą. 
Aristotelis siekia susisteminti daiktus pagal tai, kaip jie jau yra 
susisteminti gamtoje. Aristotelio tikrovės stebėjimas duoda pra- 
džią žmogaus proto logosui, ir todėljo logika remiasi gamtos „logi- 
ka“. Ji yra a posteriori logika. 


Kategorijos 


Aristotelio kategorijos nepanašios į Kanto; jos nėra intelekto 
galios, organizuojančios reiškinių pasaulį; jos yra pačios tikrovės 

galios. Kategorijos yra tikros daiktuose, kurie egzistuoja pasaulyje. 
Eglė yra žalia ir aukšta. Tačiau pati eglė skiriasi nuo savo žalumo 
ir aukštumo; tikrovėje ji yra nepriklausoma, o žalumo ir aukštumo 
tikrumas priklauso nuo eglės. Kita vertus, eglė negali būti be spal- 
vos ar aukščio. Aukšta melsvoji eglė yra substancija (kaip medis 
eglė) ir turi tam tikrą kokybę (melsvumą) ir kiekybę (aukštumą). Tai 
reiškia, kad substancijos, kokybės ir kiekybės kategorijos - kaip ir 
bet kurios kitos kategorijos — yra tikros pačiuose daiktuose. 

Žmogus nuvokia tikrovę. Jis turi ne tik iš daiktų gaunamų jusli- 
nių įspūdžių, bet ir pačių daiktų nuovoką. Pažinti daiktą — tai 
suvokti būdą, kuriuo jis dera su kitais daiktais. Kai pažįstame ką 
nors kaip savo kaimyno sūnų, pažįstame jį jo santykio su mūsų 
kaimynu atžvilgiu. Šiuo atžvilgiu jis yra toks pat kaip ir bet kuris iš 
jo brolių. Kai pažįstame jį kaip stiprų Žmogų, pažįstame jį kaip 
turintį tam tikrą kokybę, pagal kurią jis yra panašus į visus stip- 
rius žmones. Visi šie atžvilgiai, kuriais pažįstamas esinys, yra iš- 
kilę su pačiu esiniu; jie nėra jam primesti. Tačiau jie yra požiūriai, 
kuriais esinys pasirodo. Požiūrius lemia ne žmogus, bet pati tikro- 
vė. Platonas juos laiko idėjomis, o Aristotelis - struktūriniais fizi- 
nės tikrovės elementais. Jo požiūriai — tai loginės kategorijos; juos 
palaiko ir valdo tikrovės kategorijos. 

Žodis categorcin reiškia „prieiti prie ko nors tikro kaip tikro tam 
tikru atžvilgiu“. Nagrinėdami ką nors kaip tikrą tam tikru atžvil- 
giu, mes nepažeidžiame jo būties; mes tik atskleidžiame jį tokį, 
koks jis yra pats savaime - tikrovės atžvilgiu laikomės pagarbiai. 
Physis išlaiko daiktus savo kategorijų tvarkoje, ir graikas pažįsta 
daiktus pažindamas kategorijų tvarką - pats stovėdamas joje. 

Kategorijai jos pirmine graikų kalbos prasme būdingas atver- 
ties aspektas, buvimo atskleistam ir parodytam aspektas. Esinys, 
kai į jį žvelgiama pačios tikrovės požiūriu, yra tam tikru buvimo 
atžvilgiu atskleistas esinys. Daiktas nemąstomas kaip tas ar anas 
pats savaime. Jis turi pakliūti į šviesos spindulį, ne proto šviesos, o 
pačios tikrovės šviesos, iš kurios jis kyla sykiu su daugybe kitų 
daiktų. Pakliuvęs į tokį šviesos spindulį, daiktas apibūdinamas 
esąs daiktas. Jis suklasifikuojamas kaip toks ir toks. Išverstas į loty- 
nų kalbą žodis „categoria“ praranda beveik visą savo pirmapradę 


129 


reikšmę ir, užuot buvusi tik buvimo atskleistam būdas, kategorija 
tampa plačiausio buvinių klasifikavimo kriterijumi. 

Žinoma, kategorijos reikšmėje glūdi klasifikavimo aspektas; ta- 
čiau pirmine prasme ji daugiausia daro aliuziją į esinio atskleidi- 
mą tam tikru atžvilgiu. Būtų klaidinga teigti, kad esinys yra at- 
skleistas iki būdamas atskleistas tam tikru atžvilgiu. Daug arčiau 
tiesos teigti, kad esinys, būdamas atskleistas, visada yra atskleis- 
tas kaip toks ar anoks. Tvirtinti, kad gulbė yra balta, nereiškia pri- 
durti naują punktą prie anksčiau pažinto esinio, gulbės; veikiau 
tai reiškia, kad esinys (gulbė), būdamas atskleistas, yra atskleistas 
kaip baltas. Priešingu atveju tai reikštų, kad galime pažinti gulbę 
kaip visiškai bespalvę ir tik vėliau praturtinti savo žinias pažinda- 
mi ją kaip baltą. Išreikšdamas žodinį teiginį apie ką nors kaip ką 
nors, žmogus leidžia tam dalykui pasirodyti tokiam, koks jis jau 
yra atskleistas tikrovės kategorijų arba požiūrių (idėjų) srityje. Sa- 
kymas arba formulavimas nėra reikalavimas. Jis prisideda pratę- 
siant tikrovę į žmogaus protą ir žodį. 

Būdamas atskleistas ar pasirodydamas tam tikru buvimo atžvil- 
giu,buvinys kartu iškyla kaip buvinys. Nesvarbu, kuriuo atžvilgiu 
jis pasirodo, buvinys visada yra buvinys, kitaip jis niekad nepasi- 
rodytų arba nebūtų atskleistas kaip tas ar anas. Esinys arba daik- 
tas yra esinys arba daiktas išlaikydamas savyje uždaiktiškosios 
tikrovės šviesą. Ši tikrovė - tai physis. Mes pažįstame daiktą kaip 
daiktą (0) pažindami physis. Visiškai tą pat reikia pasakyti apie 
daiktus kaip teisingus (alethes), kaip vientisus (hen) ir kaip gerus 
(agathon). Taigi mes pažįstame daiktus patys stovėdami physis tvar- 
koje - uždaiktiškojoje tikrovėje, kuri valdo „daiktiškąją“ tikrovę 
palaikydama ją uždaiktiškais to, kas tikra, teisinga, vientisa ir ge- 
ra, požiūriais. Šie transcendentaliniai požiūriai yra transcendenta- 
lijos, pačios tikrovės požiūriai. 

Physis atskleidžia daiktus transcendentaliniais požiūriais, o jų 
buvimo būdus - kategorijų požiūriais. Požiūrius galima lyginti su 
šviesos spinduliu, atskleidžiančiu daiktus ir jų buvimo būdus. Taigi 
physis yra požiūrių vienovės vieta — logos. Tokia pliysis samprata 
susiformavo iki Aristotelio - Platono ir pirmųjų graikų filosofų 
laikais. Fizikoje, viename pirmųjų savo veikalų, Aristotelis proble- 

mas nagrinėja Platono ir archajiškuoju būdu. Todėl šis veikalas 
praverčia norint atsekti klasikines Aristotelio problemas iki pat jų 
atsiradimo, kai jos dar nebuvo apribotos, aiškiai iškeltos ir išreikštos 
„galingais“ Aristotelio sistemos terminais. Į Fiziką sudėtos pagrin- 
dinės Aristotelio nagrinėtos problemos, nuspalvintos ikiaristoteli- 
nės filosofijos atspalviais. 


Substancija 


Substancija yra svarbiausia iš visų kategorijų. Ji parodo buvi- 
mo būdą, dėl kurio buvinys yra tam tikras buvinys. Visos kitos 
kategorijos yra substancijos buvimo būdas arba buvimo tipas. Sub- 
stancija grindžia visas kitas kategorijas; ji yra jų subjektas. Anot 
Heideggerio!, usia (substancija) gyvojoje graikų kalboje reiškia že- 
mes ir valdas, nekilnojamąjį turtą. Vadinasi, ji žymi tai, kas glūdi 
po viskuo ir viską palaiko. Ji stabilesnė nei kas nors kita; ji yra tai, 
kas iš tikrųjų yra. Ji - grindžiantis „buviniškumas“ [beingness]. 

Substancija, kaip buvimo būdas, yra buvinio ar daikto „buvi- 
niškumas“. Kaip „buviniškumas“, ji yra dinamiška ir todėl netu- 
rėtų būti mąstoma kaip statiška. Žodis „Substancija“ reiškia esinį, 
kuris išlieka, tuo tarpu atsitiktinybės nuolat kinta. Usia — tai, kas 
sudaro visa ko pagrindą - nėra visiškai nejudanti; pats jos buvi- 
mas yra judėjimas. 

Dinaminis substancijos kaip „buviniškumo“ pobūdis nereiš- 
kia judėjimo įprasta prasme, pagal kurią santykiškai nekintamas 
esinys juda. „Buviniškumas“ kaip judėjimas steigia patį esinį, ku- 
ris yra, t. y. kuris juda. Šiuo judėjimu esinys sutelkia save sau rem- 
damasis physis (gamta). Toks savęs sutelkimas yra „esmėjimas“. 
Usia reiškia esmėjimą. Šia prasme judėjimas yra reikšmingas vi- 
siems esiniams - netgi tiems, kurie išlieka nepakitę tūkstančius 
metų. Jie juda, nes turi „buviniškumo“ pobūdį, jie „įsiesmina“. 

Bet kas, kas yra mėlynas ar žalias, didelis ar mažas, greitas ar 
lėtas, kas yra tam tikroje vietoje arba įvyksta tam tikru laiku, turi 


"Plg. Martin Heidegger, „Vom Wesen und Begriff des physis, Aristote- 
les Physik B. I“ /II Pensiero, t. III, Nr. 2, Maggio-Agosto, 1958, p. 148. 

turėti substanciją; jis turi egzistuoti tikrovėje, jis turi būti. „Buviniš- 
kumas“ (usia) grindžia visus buvimo būdus. Jis grindžia šiuos bū-- 
dus ir išlaiko juos. Atsitiktinybės neturi savo pačių „buvinišku- 
mo“; tačiau substancija visad atsiskleidžia skirtingai pagal savo 
„buviniškumą“. Ugnis „stengiasi“ kilti į viršų, akmuo „siekia“ 
žemyn vedančių kelių. Aukštyn ir žemyn yra „buviniškumo“ as- 
pektai. 

Buvinio usia arba „esmėjimą“ palaiko physis usia arba „esmėji- 
mas“. Physis „įsiesmina“ atskleisdama ar grįsdama buvinius — 
suteikdama pagrindus jų „esmėjimui“. Buviniai „įsiesmina“ bū- 
dami išlaikomi „esmėjančioje“ (save atskleidžiančioje ir nuslepian- 
čioje) būties šviesoje. Buviniai pasirodo pliysis šviesoje. Vis dėlto jie 
niekada nepasirodo tik kaip substancijos. Kiekviena substancija 
„Įsiesmina“ skirtingais būdais; šie būdai yra atsitiktinybės. Jie yra 
physis, išlaikančios kiekvieną buvinį ar substanciją savo (plrysis) 
atskleidžiančioje šviesoje, „požiūriai“. 

Tai, kas yra substancialiausia (labiausiai grindžiantis) ar la- 
biausiai esantis, yra pati physis, nes plysis, gamta, grindžia visas 
substancijas. Todėl physis iš pamatų yra usia, o kiekviena kita usia 
esti dėl pliysis. Bet koks buvinys yra buvinys įsivyraudamas arba 
„įsiesmindamas“ būtyje (physis ar gamtoje), kuri jį grindžia. Jis 
gauna pradžią gamtoje, joje turi savo trukmę ir išsisemia, nusidėvi 
ir liaujasi būti joje. Kadangi „buviniškumas“ yra judėjimas „esmė- 
jimo“ prasme ir kadangi visus buvinius grindžia physis arba gamta, 
physis arba gamta yra judėjimas arba „esmėjimas“ par excellence. Ji 
yra bet kokiojudrumo pradžia, arche. Arche ne tik pradeda judėjimą 
gua „esmėjimą“,betirima viršųjo atžvilgiu bei vadovauja jo užbai- 
gimui. Pliysis usia kaip arche išlaiko kiekvieno daikto „buvinišku- 
mą“ arba usia vadovaudama jam jo kelyje, kurį nubrėžia pati arche. 

Judėjimas neatsveria ramybės (nejudamumo). Jis apima ją. Taip 
yra todėl, kad judėjimas iš esmės reiškia „buviniškumą“, o „buvi- 
niškumas“ yra buvinio įsivyravimas per būties (physis) „požiū- 
rius“. Kas įsivyrauja būties atvertyje, tas yra -jis juda, palaikomas 

ir vadovaujamas pačios būties. Jis „įsiesmina“. 

Buvinys už save skolingas būčiai (physis). Šį buvinio įsiskolini- 

mo už save physis aspektą išreiškia žodis aition, į lotynų kalbą 

nepakankamai tiksliai verčiamas žodžiu causa, reiškiančiu prie- 
žastį. Anot Heideggerio, „Aition <...> Čia reiškia tą, kas yra kaltas 
dėlbuvinio buvimo tuo, kas jis yra“*. Aition nurodo arche kaip tai, 
kas slypi kiekvieno natūralaus esinio pagrinduose ir kas sudaro 
patį daikto „daiktiškumą“. Buviniui, turinčiam savyje physis arche, 
būdingas jo paties stovėjimas ir todėl jis skolingas už save physis". 

Phiysis judėjimas ar „esmėjimas“ yra arche - ji yra viso buvinių 
judėjimo pradininkė ir vyrauja jų atžvilgiu. Buviniai yra būdami 
judinami physis. Physis judėjimas yra judėjimas ratų; iš paslėpties 
ji prasiveržia į atskleistį. Gamta nuolat pateka kaip saulė. Pakili- 
mui neišvengiamai priklauso paslėptis; tai gelmė, iš kurios prasi- 
deda prasiveržimas ir pakilimas. 


Forma ir materija 


Pliysis judėjimą ar prasiveržimą telkia daiktai kaip substanci- 
jos - tai, kas juda ar „įsiesmina“. Kadangi šiam daiktų judėjimui 
vadovauja būties „esmėjimas“, jam taip pat būdingas judėjimas 
ratu; ir daiktai iš savosios paslėpties iškyla į savo pilnatvę. „Esmė- 
jimas“ (usin) - tai būdas, kuriuo buvinys įgyja save [gains itself] ir 
išsilaiko „buviniškumo“ vienovėje. Jis daro tai telkdamas pirmap- 
radį būties įvykį. 

Taigi buvinys paveldi atsikartojantį būties pobūdį — atskleidi- 
mo ir paslėpties pobūdį -judėdamas į savąjį atskleidimą (formą) iš 
savosios paslėpties (materijos). Garai paslėpti vandenyje. Kai tik 
vanduo pakaitinamas, ima atsiskleisti garai. Žolėje paslėpta glūdi 
gyvo karvės organizmo mėsa ir audiniai; žolė tampa šiais audi- 
niais būdama suėsta karvės ir kartu imdama atsiskleisti kaip buvi- 
mas mėsa. 

Graikiškas žodžio forina (forma) atitikmuo yra morphe, o žodžio 
materia (materija) — hyle. Šių graikų kalbos žodžių reikšmė nevisiš- 
kai atitinka lotyniškųjų žodžių reikšmę. Anot Heideggerio, „mor- 
phie reikėtų suprasti kaip kildinamą iš eidos, o šį reikėtų suprasti iš 


? Ibid., p. 136. 
3 Plg. Aristotle, Physics, 192 b, 13-15. 

jo santykio su logos“. Eidos reiškia vaizdą. Tačiau šis vaizdas nėra 
vaizdas, kurį žmogus primeta jau egzistuojantiems daiktams. Tai 
tikrovės (pliysis ar būties) vaizdas, kurį atsineša pats daiktas. Daik- 
tas gali pateikti tokį vaizdą, nes jis yra daiktas, būdamas išlaiko- 
mas šiuo vaizdu. Vaizdas - tai atskleidžianti idėjos šviesa. Vaiz- 
dai kaip physis vaizdai yra logoi. Taigi morphe reiškia būdą daiktui 
pasirodyti kaip esančiam išlaikomam plhysis šviesos. 

Morphe buvimas išlaikomam physis vaizdu —yra „esmėjimas“ 
arba „buviniškumas“, ir todėl jam būdingas judėjimas. Šių dviejų 
reikšmių -buvimo-išlaikomam gamtos vaizdu ir „esmėjimo“ kaip 
ontologinio judėjimo — žodis forma jau neatskleidžia". Per morphe 
daiktas išlaikomas physis, o pats jis išlaiko savyje physis „vaizdą“; 
jis atskleidžia gamtą. Matydami skrendantį laukinį paukštį, sako- 
me: „Tai gamta!“* Daiktas arba buvinys telkia physis arba būtį. 
Būtis ir būtis-kaip-atspindėta-buvinio turi polinkį susilieti ir tapti 
tuo pačiu, irjos iš tiesų susilieja užbaigtoje Aristotelio metafizikos 
sistemoje. Taip būtis sujungiama su buviniu. 

Aristotelis parodo hyle kaip dynamis (materiją kaip potencialu- 
mą), kuris reiškia paskirtį ar tinkamumą morphe -buvimui-išlaiko- 
mam physis vaizdu. Mediena tinkama ar skirta lovai pagaminti. 
Per morphe daiktas išsiskiria (yra gerai matomas) pliysis šviesoje, ir 
ji atskleidžia medieną kaip medieną. Mediena pati savaime yra 
neatskleista (paslėpta), tačiau per morple, lovos „loviškumą“, sa- 
vo formą, ji atsiskleidžia kaip skirta lovos gamybai. 

Ne tik morphe įsigali pliysis šviesoje. Morphe dera su hyle, ir abi 
jos telkia physis „esmėjimą“ daikte. Morphe ir Ihyle galiausiai yra 
pliysis švytėjimas daikte. Šio švytėjimo išlaikymas steigia patį „daik- 
tiškumą“. Morphe- tai atskleidžianti physis galia, o hyle -slepianti 

jos galia. Jos abi parodo ar išreiškia transcenduojantį pliysis judėji- 
mą ar „esmėjimą“ per daikto „esmėjimą“. Laukinis paukštis „tel- 


* Martin Heidegger, „Vom Wesen und Begriff des physis, Aristoteles 
Physik B. I.“ (tęsinys) // II Pensiero, t. III, Nr. 3, Settembre-Dicemb- 
re, 1958, p. 268. 

5 Plg. ibid., p. 269. 

* Plg. ibid., 7-9, 

kia“ physis „esmėjimą“ (sakome: „Tai gamta!“); tai darydamas jis 
pats sutelkiamas savo paties kaip paukščio buvime, ir jis įtraukia 
Ityle į savo paties „esmėjimą“ kaip tai, kas skirta paukščio skry- 
džiui - plunksnos, skeletas, akylas žvilgsnis ir t. t. Daiktai suside- 
da iš morphe ir hyle, tačiau daiktai nėra physis arba pati gamta. Jie 
yra „pagal gamtą“ [by Nature|'. Morphe ir hyle pirmapradiškai pri- 
klauso pliysis, o ne daiktui. 

Anot Aristotelio, nors ir priklausydama physis, morphe yra vir- 
šesnė už Kyle ir labiau negu hyle yra buvimas-pliysis. „Žinoma 
morphe yra physis labiau nei hyle, nes apie daiktą tinkamiau pasa- 
koma, kas jis yra, kai jis jau yra, nei tuomet, kai egzistuoja potencia- 
liai“Š. 


Aktualiuumnas 


Substanciją (11sia) kaip „buviniškumą“ ar „esmėjimą“ sudaro 
morphe ir hyle, ir abu šie struktūriniai elementai priklauso physis 
„vaizdui“. Hyle ir morphe išreiškia judėjimą ar „esmėjimą“, kuris 
atskleidžia physis kaip telkiamą „esmėjančių“ daiktų. Šio pobū- 
džio judėjimas (kaip užsimena Heideggeris?) glūdi matymo ar žiū- 
rėjimo ramybėje. Tas „vaizdas“ yra telos; tai pliysis vaizdas. Esinys 
yra esinys būdamas išlaikomas pliysis „vaizdu“ (idėja ar Iog0s). Jo 
buvimas išlaikomam reiškia jo atskleidimą, o atskleidimas įvyksta 
tada, kai buvinys grindžiamas kaip buvinys. Atskleidimas yra kiek- 
vieno buvinio tikslas ir pabaiga; tai jo telos. „Daiktiškumas“ ar 
„buviniškumas“ (usia) sugriebia save laikydamasis būties „vaiz- 
do“',jos telos. Telos yra buvinio kaip buvinio pabaiga, aukščiausias 
taškas ir išsipildymas. Kadangi usia yra judėjimas „esmėjimo“ pras- 
me,jos veikimas remiasi telosu. Telos - tai tas taškas, kuriame įtvir- 
tinamas ir kartu pradedamas buvinio judėjimas („esmėjimas“). Te- 
los — tai tikslas, išjudinantis buvinį, grindžiantis jį kaip buvinį. 
Taigi telos yra ramybė kaip aukščiausias judėjimo taškas. Pasak 
Heideggerio, bet kurio buvinio „esmėjimo“ pabaiga ar tikslas yra 


7 Aristotelis, Fizika, 193 b, 3-6. 
Š Ibid., 7-9. 

ne pasibaigusio judėjimo padarinys, o veikiau judėjimo pradžia. 
Taip suprantama pabaiga būdinga visam buvinio judėjimui; ji nė- 
rajo dalis ar jo fazė. Esinio „esmėjimas“ nukreiptas į pabaigą ir ši 
kryptis inicijuoja judėjimą ga buvinio „esmėjimą“. Šitaip supran- 
tamą pabaigą reikėtų laikyti idėja, t. y. physis „vaizdu“. Pabaiga 
yra ne imanentinė, o transcendentinė, ir todėl ji yra anapus daikto 
ir jo judėjimo, kaip kad daikto atspindima šviesa yra anapus jo. 
„Judinamo daikto judrumas neatsiejamas nuo fakto, kad jo judėji- 
mas prasideda jo pabaigoje - telos. Šitokiu būdu prasidedantis ju- 
dėjimas sugriebia save remdamasis savo pabaiga. En telei echei yra 
entelecheia, savęs turėjimas remiantis savąja pabaiga“"?. Buvinys ar 
daiktas sugriebia save būdamas atskleistas physis „vaizdu“. Esi- 
nio išsipildymas peržengia patį esinį - jis slypi būties „vaizde“ 
anapus esinio. 

Entelecheia, įsigalėjimas per physis atskleistį, yra usia. Kaip lyle 
kartu su muorphe būtinai priklauso pliysis, taip jai priklauso ir dyna- 
mis kartu su entelecheia. Tačiau entelecheia yra įsigalėjimas physis 
„Vaizdu“,o dynamis, priešingai, yra nebuvimas juo. Ji išreiškia buvi- 
mo-išlaikomam plysis atvertyje stoką arba nepakankamumą. Vis 
dėlto dynamis visai nėra absoliuti nesatis šioje atvertyje: esinys 
dalyvauja ar yra atskleistas nesaties būdu; jo stoka čia yra kaip 
tai, kas yra vis dar paslėpta. Pušies daigas (ar jos sėkla) dar nėra 
pušis, tačiau kol kas jis yra tikras ne-buvimo-pušimi būdu. Mor- 
phe viršenybė hyle atžvilgiu ipso facto reiškia entelecheia viršenybę 
dynamis atžvilgiu. 

Daiktai, patys išeinantys į būties atvertį (pliysis), Aristotelio 
filosofijoje laikomi prigimtiniais [growths]. Jiems priskiriami ne 
tik gyvi buviniai, bet ir viskas, kas ne žmogaus padaryta, o at- 
skleista ir atrasta gamtoje. Netgi akmuo laikomas prigimtiniu ar 
išaugusiu. 

Tikrovėje, be prigimtinių, esama ir žmogaus pagamintų daiktų. 
Jie taip pat stovi physis, gamtos, šviesoje, tačiau patys neįžengia į 


* Plg. Heidegger, „Vom Wesen und Begriff des physis“ //II Pensiero, 
Nr. 3, p. 276. 
O Ibid. 

šią šviesą. Kad jie įžengtų ar būtų atskleisti, reikalinga gamintojo 
ranka. Gamintojas, homo faber, supranta tikrovės šviesą ar „vaiz- 
dus“ ir todėl gali padėti įgyti daromam daiktui tokį „vaizdą“, taigi 
suteikti jam entelecheia, savęs turėjimą savo paties pabaigoje, telos. 

Prigimtinių daiktų arche yra physis, o dirbinių (gaminių) arche 
yra techne. Kadangi techne priklauso nuo physis, ji yra physis būdas. 
Vietoje telos, atskleidžiančio vaizdo, kurio „siekia“ prigimtiniai 
daiktai, techne esama ergon, žmogiškojo atskleidžiančio vaizdo, ku- 
rio siekia gaminiai ir kuris juos grindžia. Dirbinius grindžia ga- 
mintojas kaip tas, kuris supranta physis. Telos yra prigimtinių daiktų 
pliysis vaizdas, 0 ergon yra žmogaus vaizdas, grindžiantis dirbi- 
nius. Vystydamas savo teoriją Aristotelis prigimtinius daiktus vis 
aiškiau ima laikyti dirbiniais. Vietoje vaizdų — vietoje pliysis - Aris- 
totelio dėmesį vis labiau patraukia tai, kas įsigali [stands] vaizduo- 
se. Be to, entelecheia palaipsniui pakeičiama energeia, kaip tuo, kas 
įsigali gamintojo vaizde ar siekia išsipildyti gamintojo idėja. 

Tiek telos, tiek ergon nulemti pliysis jos „vaizdų“ ar idėjų. Taigi 
ontologiškai nesama prarajos tarp prigimtinių daiktų ir dirbinių. 
Dirbiniai „išaugę“ kitokiu būdu negu gamtos daiktai. Žmogaus 
vaizdai (idėjos) gimę ne pačiame žmoguje. Žmogus turi šiuos vaiz- 
dus, nes supranta pliysis vaizdus (idėjas). Physis logoso pažinimas 
padaro žmogų gamintoju - padaro jį /tomo faber. Žmogaus vaizdai, 
idėjos iš tiesų nėra jo; jie yra physis idėjų pratęsimas žmogaus tecl- 
ne pasaulyje. Techne- tai žmogaus turimo physis supratimo išdava; 
techne priklauso physis. 

Traktuodamas entelecheia kaip cnergeia, Aristotelis nagrinėja pri- 
gimtinius daiktus kaip gaminius - ne kaip žmogaus, bet kaip gam- 
tos gaminius. Tuo jis davė dingstį Tomui Akviniečiui į visus esi- 
nius žiūrėti kaip į Dievo gaminius. Tomas Akvinietis, laikydamas 
daiktus gaminiais, sumenkino didžią Kūrėjo reikšmę, pažeminda- 
masjį iki gamintojo. 

Teikdamas morphe viršenybę lryle atžvilgiu ir energeia viršenybę 
dynamis atžvilgiu, Aristotelis pradėjo hyle redukavimą į morphe, o 
dynamis - į energeia. Tokia redukcija neatsiejama nuo to, kad hyle ir 
dynamis laikomos nepakankamomis, užuot laikius jas pačiomis 
ontologinėmis atskleidžiančiomis galiomis. Tiktai morphe ir energeia 

atskleidžia tai, kas yra esinys, taip pat tai, kas yra pliysis ar gamta, 
ohyle ir dynamis neturi jokio ryšio su atskleidimų; iš tiesų jos truk: 
do atskleidimui. Hyle ir dynamis veikiau paslepia nei atskleidžia. 
Tačiau svarbu suprasti, kad paslėptis yra atskleidimo bendrinin- 
kė; nesama atskleidimo be paslėpties. Gryna šviesa atskleidžia ne 
ką daugiau nei visiška tamsa. Tiktai jųdviejų tarpusavio sąveika 
atskleidimą padaro galimą. 

Daug geriau pažįstame esinį žinodami jo vystymąsi. Ąžuolas 
pažįstamas išsamiau, kai pažįstamas kaip gilė, daigas, medelis, 
neišsiskirianti iš aplinkui augančių piktžolių, kaip jaunas medis 
ir galingas ąžuolas, negu kai pažįstamas tiktai kaip galingas ąžuo- 
las. Dirbinių plotmėje tai dar akivaizdžiau. Dirbinys pažįstamas 
geriau, žinantjo vystymosi fazes ir atsiradimą, užuot paprasčiau- 
siai žinant jį kaip užbaigtą gaminį. 

Hyle redukavimas į morphe arba dynamis redukavimas į energeia 
akivaizdesnis iš lotyniškojo šių struktūrinių daikto sandarą stei- 
giančių jėgų pavadinimo. Materijos ir formos struktūra nuskurdi- 
na morphe ir hyle struktūrą, o akto ir potencijos struktūra nuskurdi- 
naenergeia ir dynamnis struktūrą. Šitaip grindžiamas kelias galingam 
ir lemiamos įtakos Vakarų filosofijai bei gamtos mokslams turin- 
čiam judėjimui. Ir gal būtent šitaip plėtodamasi Vakarų filosofinė 
mintis priklauso nutikimo judėjimui, kuris parengia „nedaiktiš- 
kumo“ perversmą šiuolaikinėje filosofijoje. 

Daikto usia ar „buviniškumas“ neatsiejamas nuo judėjimo, daik- 
to „esmėjimo“ pliysis atvertyje. Pati esatis atvertyje yra daikto „daik- 
tiškumas“ arba „daiktėjimas“. „Esmėjimas“, judėjimas, kartu su 
daikto pilnatve apima ir jo kol-kas-ne, ar tai būtų „išaugęs“ daik- 
tas, ar gaminys. „Esmėjimas“ grindžia abu šiuos daikto buvimo 

būdus. Hyle ir morphe arba dynamis ir energeia laikymas lygiai 
reikšmingomis (atskleidžiančios galios atžvilgiu) neleidžia pabrėž- 
ti vien daikto pilnatvę. Kiek tai liečia buvinio buvimą, ipso facto 
kaip lemiamas pabrėžiamas dalyvavimas „vaizde“ ar idėjoje. Ki- 
tais žodžiais, laikantis tokio požiūrio neįmanoma nagrinėti daik- 
tų kaip imanentinių ir pabrėžiamas transcendentalinis jų pobūdis 
jų buvimo-grindžiamiems „uždaiktiškojoje“ ar „nedaiktiškojoje“ 
tikrovėje prasme. 

Kai esinys laikomas imanentiniu, jo telos yra jo paties pilnatvė, 
išryškėjusi iš kitų jo fazių. Šios fazės tik praverčia esinio vystymui- 
si ar yra jam pajungtos (yra potencijos). Daiktas yra tikras tiktai 
būdamas užbaigtas. Toks užbaigimas tampa jo tikslu, jo telos. Pa- 
siekti ar įvaldyti jį — tai įvaldyti save (entelecheia). Skirtingai trak- 
tuojamas telos - telos kaip paties esinio fazė ir telos kaip esinio daly- 
vavimas pliysis atskleidime - lemia didžiulį skirtumą suprantant 
egergeia. Verčiant energeia į lotynų kalbą žodžiu actualitas, energein 
laikoma esinio pilnatve. Šia prasme prie imanentinės pilnatvės 
aspekto priduriamas ir buvimo-padarytam aspektas. Dėl šios prie- 
žasties graikų kalbos žodis energeia laikomas geresniu actualitas 
[aktualumo] atitikmeniu nei entelecheia. Energeia vertimą žodžiu 
actualitas guasi patvirtina tariamai panaši naujųjų laikų žodžių 
„energija“ ir „aktualumas“ reikšmė. 

Energeia parodo esinio „esmėjimą“ remiantis „vaizdu“ (physis 
logos ar idėjomis). „Esmėjimas“ atskleidžia esinį kaip „esmėjan- 
tį“ tam tikru būdu. Vadinasi, energeia apima du aspektus: daikto 
atskleidimą ir jo atskleidimą tam tikru būdu. Netjeigu esinys nesti 
aktualiai, jis galėtų būti atskleistas tam tikru būdu. 

Žodis actualitas tik pabrėžia faktinį esinio egzistavimą; jis ne- 
perteikia esinio kas [jis yra] [whatness], jo „esmėjimo“. Jis išlaiko 
esinio kas (esmę) ar potentialitas skyrium nuo jo „yra“ (egzistenci- 
jos) aractualitas. Čia aktualumas ar egzistencija grindžia potenciją 
ar esmę. Suprantant pirmine prasme, tiek potencialumas, tiek ak- 
tualumas (dynamis ir entelecheia) reiškia „esmėjimą“ —savęs turėji- 
mą savo pabaigoje [the having oneself in one's own end] ar šio turėji- 
mo stoką. Šitaip jiedu suvokiami kaip įtvirtinti transcendentalinės 
ar „uždaiktiškosios“ pliysis tikrovės „vaizdu“. Be to, šitaip egzis- 
tencija ir esmė yra ne atskirtos, bet įtrauktos į esinio „esmėjimo“ 
įvykį. 

Daikto gamintojas „prisiima“ physis vaizdą ir aktualizuoja daik- 
tą. Jis stovi physis „vaizde“ - telos — ir todėl žino, kaip užbaigti 
esinį - aktualizuoti jį, ir yra daiktų saugotojas physis šviesoje. 

Jei laikome dynamis (potentialitas) žemesne už energeia (actuali- 
tas), actualitas yra pastovus, o potentialitas dar reikia įtvirtinti. Sykiu 
usia tampa substantia, reikšdama stovėjimą, buvimą sustabdytam 

ar prirakintam prie centrinio taško, savimi palaikančio antrinius 
paslankius elementus (atsitiktinybes). Substancija tampa tikra bū- 
dama užbaigtas ir pastovus esinys. Ji jau nebe lanksčiai „įsiesmi- 
na“ pliysis srityje, taigi nebenurodo pliysis, bet nurodo save. Sub- 
stancija yra sutelkta į save, o usin išsiveržia į atvertį, kuri ją palaiko. 

Būti substancija — tai būti tikram, o kadangi tikrumas galiausiai 
reiškia pliysis, jau pats Aristotelis usia kreipia substantia link, savo 
Metafizikoje Eormuluodamas tikrovės tikrumą kaip „tisia yra phy- 
sis“ vietoje „physis yra usia“, kaip formulavo Fizikoje. 


Pirmasis judintojas 


Pagal Aristotelį, pliysis pažymi esinio buvimą. Kadangi buvi- 
niai yra tikri būdami judinami, didžiausią tikrumą turi esinys ar 
substancija, kuri yra pirmasis judintojas ir kuri pati yra nejudina- 
ma -buvinys, kuris yra substancija intensyviausiu būdu. Šis buvi- 
nys yra Dievas. Aristotelio Dievas neturi Tomo Akviniečio Dievo 
transcendentalinio pobūdžio. Aristotelio pirmasis judintojas judi- 
na žvaigždes ir dangaus kūnus, kurie sudaryti iš pranašesnio gai- 
valo, eterio, ir kurių judėjimas yra nekintamas, taigi pastovus. To- 
dėl šie esiniai irgi yra si:bstanciniai, nes jų judėjimas yra pastovus. 
Dangaus kūnai išjudina visa kita žemėje. 

Pašalinant „nedaiktiškąją“ physis ir nagrinėjant tikrovę kaip 
substancijų daugį, panaikinamas ir atskleidžiantis physis pobū- 
dis. Atskleidimas (aletheia) - tai būdas, kuriuo graikų pasaulyje 
suprantama tiesa. Substancializmas įveda naują tiesos supratimą, 
obūtent, tiesa suprantama kaip dviejų substancijų adeguatio (atiti- 
kimas): pažįstančiosios - judinančiosios — ir pažįstamosios - ju- 
dinamosios. 

Physis pašalinimas ipso facto yra „vaizdų“ (idėjų) ir jų visumos 
(logos) pašalinimas. Dėl to tikrovė netampa netvarkinga (logos yra 
pamatinė tvarka!), tačiau tvarka, užuot buvusi įtvirtinta physis, yra 
įtvirtinama pažįstančiojoje arba tvarkančiojoje substancijoje. Pir- 
masis judintojas, kuris išjudina viską, yra labiausiai „logiškas“ 
(pripildytas logos), t. y. racionalus arba protingas. Ir žmogus, su- 
pratingai atitinkantis kitas substancijas, yra protingas — yra logos 

apdovanotas buvinys. Šiuo atžvilgiu logos yra įtvirtintas nebe pliy- 
sis, o esinyje; todėl jis jau nebe logos, o ratio, arba protas. Vidu- 
ramžių ratio, įtvirtintas Dieve, rodo jį kaip teistinį subjektą - pa- 
grindą, palaikantį visus kitus esinius. Naujųjų laikų ratio, įtvirtintas 
žmoguje, yra žmogus kaip subjektas, kuriuo grindžiami visi kiti 
esiniai. 

Actualitas yra substancijos aktualumas. Substancija kaip pasto- 
vumas apima judėjimą. Vis dėlto net ir judėdama ji išlaiko savo 
pastovumą. Substancija susijusi su judėjimu; ji yra sukauptas [sto- 
red up] judėjimas. Kaip sukauptas judėjimas, substancija gali ju- 
dinti ir judina. Šitaip ji tampa priežastimi - pradėdama naują sub- 
stanciją arba padidindama jau judančios substancijos galią. 
Pirmojo judintojo išjudinančioji galia yra didžiausia, ir todėl jis 
yra pirmoji priežastis. Actualitas yra causalitas. Kiekvieno buvinio 
aktualumas (priežastingumas) skirtingas - tai priklauso nuo šio 
buvinio išjudinančiosios galios. Žodis existentia pažymi šią išjudi- 
nančiąją galią. Egzistencija yra gebėjimas peržengti savo paties sub- 
stancialumą ir paveikti kitus esinius. Dievas, kaip pirmasis judin- 
tojas, egzistuoja labiausiai. 

Aristotelio Dievas nėra Kūrėjas, nes pasaulis, graikų suprati- 
mu, neturi jokios pradžios. Dievas išjudina pasaulį. Tai nereiškia, 
kad judėjimas turi pradžią, o pasaulis neturi. Lygiai kaip pasaulis 
yra amžinas, amžinas yra ir judėjimas; pirmasis judintojas amži- 
nai judina pasaulį. Dievas yra didžiausia kosmologinė galia, bet 
Aristotelis nelaiko Dievo antgamtine jėga, kurią reikia garbinti ar 
kuriai reikia melstis. 

Perėjimas nuo physis, „nedaiktiškosios“ srities, kurioje prasi- 
deda visi „daiktiški“ judėjimai, prie pirmojo judintojo, „daiktiško- 
jo“ esinio, kuris išjudina visus kitus esinius, yra nepaprastai svar- 
bus Vakarų filosofijos ir kultūros vystymuisi. Dievas imamas 
suprasti kaip sunimum ens: per jį visi entia finita įgyja savo būtį ir yra 
paaiškinami ar suprantami. Šitaip suprantama tikrovė laikoma 
susidedančia iš buvinių. 

Nutikimo kelyje Aristotelis atstovauja paskutinei pirmapradžio 
„nedaiktiškojo“ physis-yra-logos įvykio suirimo fazei. Parmenidas 
teigia abu struktūrinius įvykio elementus (ne-būtį ir būtį), tačiau 


141 


pabrėždamas visišką jų atskyrimą pražiūri patį įvykį. Platonas 
visiškai nepaiso pliysis ir pabrėžia idėjų pasaulį (būtį) kaip ne- 
daiktiškąją sritį, lemiančią „daiktiškąjį“ daiktų pasaulį. Aristote- 
lis apskritai atsikrato „nedaiktiškosios“ tikrovės ir yra vien daiktų 
filosofas. Tomas Akvinietis tęsia Aristotelio daiktų filosofiją; ta- 
čiau jo Dievo samprata vėl daro aliuziją į transcendentalinę tikro- 
vės sritį. 

Ankstyvuoju laikotarpiu Aristotelio teigiamos physis kaip „vaiz- 
dų“ visumos, kurioje „esmėja“ daiktai, negalima tapatinti su pir- 
mųjų graikų filosofų physis ar Parmenido ne-būtimi. Aristotelis ne- 
nagrinėja physis problemos šia pirmine prasme. Ankstyvuoju 
laikotarpiu Aristotelio physis yra „vaizdų“ visuma, kurioje „esmė- 
ja“ daiktai; šie „vaizdai“ yra idėjos, arba tikrovės logos. Vadinasi, 
ankstyvuoju laikotarpiu Aristotelio physis yra logos. Pirminę pras- 
me pliysis yra slepianti „nedaiktiškoji“ tikrovė, kuri mitiniais lai- 
kais buvo suprantama kaip Motina Žemė. Ankstyvojo laikotarpio 
Aristotelio filosofijos physis „vaizdų“, lygiai kaip ir Platono idėjų, 
pirmavaizdžiai mitiniais laikais buvo dievai. 

Aristotelio filosofijos didybė - skirtingai nei Tomo Akviniečio - 
nejo Dievo samprata, bet daiktų kaip susaistytų physis samprata, 
t. y. plysis logos [logos of physis] samprata. Atmetęs Platono idėjas 
ir atsigręžęs į buvinius kaip savaime stabilius ar substancinius, jis 
tapo imanerncijos filosofu. Ankstyvuoju laikotarpiu jo filosofija pa- 
ženklinta didybės. Vis dėlto, net išleisdamas iš akių „uždaiktišką- 
ją“ tikrovę (physis „vaizdus“), Aristotelis vis dar eina nuo mythos 
laikų pradėtu nutikimo keliu. Nutikimui reikia po-mitinio pasau- 
lio saulėlydžio ir nakties, kur žmogui lemta gyventi be dievų, kad 
nauja rytojaus dievų aušra būtų ryškesnė ir skaistesnė. 


8. TOMAS AKVINIETIS 
Tomo Akviniečio filosofija paprastai laikoma krikščioniškąja 
filosofija. Krikščionybė skelbia antgamtinės galios įsiterpimą į gam- 
tinį pasaulį. Filosofijos raidoje tomistinė mąstysena dera organiš- 


kai; ji sudaro vieną išjos etapų. Filosofija yra prigimtinis žmogaus 

sumanymas. Žmogus mąsto remdamasis savo prigimtiniais gebė- 
jimais, tuo tarpu turėti tikėjimą jis gali tiktai tuo atveju, jei šalia to, 
kąjis turi iš prigimties, yra gavęs dar ir antgamtinę malonės dova- 
ną. Filosofija įtraukia žmogų, ir jai atliepia jo mąstymas - jo pri- 
gimtis. Krikščionybė įtraukia žmogų, ir jai atliepia tikėjimas - ant- 
gamtinė dovana, duota jam antgamtinės galios. 

Ar krikščioniškoji filosofija iš viso yra įmanoma? Šis klausimas 
prilygsta klausimui, ar gali būti antgamtinis gamtiškumas. Tai pa- 
radoksas; tačiau tokio klausimo negalima atmesti ar palikti be at- 
sakymo. Kita vertus, į jį negalima atsakyti tinkamai, kol neatliktas 
išsamus filosofijos tyrimas. Maža to, norint suprasti, kas yra krikš- 
čionybė (jei tai apskritai įmanoma) ir ar yra galima krikščioniškoji 
filosofija, reikia žinoti, kas yra religija - gamtinė ar mitinė - ir kas 
yra gamta. Nežinant, kas yra filosofija (ne tik tam tikra tam tikro 
mąstytojo filosofija), kas yra gamta jos pačios „esmėjime“ ir kokia 
yra dievų reikšmė, negalima net mėginti filosofiškai tirti krikščio- 
nybę. 

Šiame veikale Tomo Akviniečio idėjos bus nagrinėjamas ne kaip 
krikščioniškoji filosofija, o tiesiog kaip filosofija. Bus siekiama pa- 
matyti, kaip ji dera su už ją ankstesne senovės graikų filosofija ir 
vėlesne naujųjų laikų filosofija. Tomo Akviniečio filosofija yra at- 
skira filosofijos teorija ir atskiras pačios filosofijos raidos etapas. 


Būtis ir žinojimas 


Tomas Akvinietis yra iškiliausias viduramžių mąstytojas. Jo 
idėjos ženklina viduramžių pasaulio kontūrus. Viduramžių pa- 
saulis yra teocentrinis. Dievas priklauso karališkosioms aukšty- 
bėms. Iš savo aukštumų Dievas žvelgia į visus daiktus ir palaiko 
tvarkingą jų tarpusavio santykių įvairovę. Įvairovė ir tarpusavio 
santykiai pasiekiami pajungiant tą, kuris yra žemesnis, tam, kuris 
aukštesnis. Galiausiai viskas pajungiama Dievui. Dievas yra bū- 
ties viršūnė. 

Kas tik egzistuoja - ar tai būtų smėlio smiltis, ar pats Dievas, — 
tam būdingas tam tikras tobulumas. Būtis yra tobulumas. Visi daik- 
tai skiriasi nuo nieko [nothing], tobulumo nebuvimo, taip pat jie 

skiriasi vienas nuo kito įvairiais savo tobulumo laipsniais. Tiktai 
buviniai yra tikri. Tikrovę sudaro visuma buvinių, grindžiamų ir 
vainikuojamų Dievo. Toks tikrovės supratimas atskiria tomistinę 
filosofiją nuo visos naujųjų laikų filosofijos. Naujųjų laikų filosofi- 
jos teorijos dera tarpusavyje, nes jų antropocentrinis subjektas yra 
tas pats - sąmonė. Tomistinės filosofijos subjektas yra Dievas. Die- 
vas yra subjektas kitokiu būdu nei sąmonė naujųjų laikų filosofijos 
teorijose. Dievas yra buvinys - Aukščiausiasis buvinys, o sąmonė 
nėra buvinys - ji yra ikibuviniška arba „nedaiktiška“ tikrovė. 

Kiekvienas egzistuojantis buvinys yra buvinys dalyvaudamas 

dieviškajame buvime. Būti — tai būti skolingam už save Dievui. Dėl 
to, kad priklauso Dievui - dalyvauja dieviškajame buvime, — visi 
buviniai yra tokie patys - kaip egzistuojantys arba kaip tobulu- 
mai. Kita vertus, daiktai ar buviniai skiriasi vienas nuo kito skir- 
tingu savo dalyvavimo Dievo buvime laipsniu - skirtingu tobulu- 
mo laipsniu. Viduramžių pasaulis labai įvairialypis. Kita vertus, 
jis nepaprastai suvienodintas, pasižymintis puikia darna ir kiek- 
vienu atžvilgiu tas pats. Viduramžių pasaulyje daiktai ar buviniai 
yra visiškai taip pat tikri, tačiau jiems būdingi įvairūs buvimo in- 
tensyvumo laipsniai. Viduramžių pasaulis yra vienodas būdamas 
nuspalvintas ta pačia spalva - Dievo spalva. Kita vertus, jis yra 
įvairiaspalvis, nes dieviškoji spalva nuspalvina kiekvieną daiktą 
skirtingu intensyvumu. 

Anot Tomo Akviniečio, visą hierarchinę tikrų įvairaus tobulu- 
mo daiktų piramidę sudaro trys pagrindinės skirtingos tikrovės 
sritys. Tai kosmologinė, psichologinė ir teologinė sritys. Kosmolo- 
ginei sričiai priklauso visi buviniai, kurie yra nežinodami, kad jie 
yra; jie nėra dvasiniai. Psichologinei sričiai priklauso visi buvi- 
niai, kurie žino apie savo egzistavimą; šie yra dvasiniai. Teologinę 
sritį sudaro esinys, kuris yra sau visiškai perregimas. Toks esinys 
grindžia ir žino savo paties būtį. Jis yra visiškai pats savimi. Jo 
esmė yra jo buvimas. Teologinis buvinys yra Dievas. 

Šios trys pagrindinės tikrovės klasifikuojamos žinojimo požiū- 
riu. Kosmologiniai buviniai stokoja žinojimo; jie yra nežinodami, 
kad yra. Psichologiniai buviniai turi žinojimą; jie žino, kad daiktai 
yra, iš esmės todėl, kad patys yra ir žino, kad jie yra. Teologinio 

buvinio žinojimas duoda pradžią buviniams. Daiktai yra arba ak- 
tualiai, arba potencialiai, nes Dievas juos žino. Žinojimas būtinai 
yra susijęs su visuma. Mes žinome, kad daiktai yra, nes žinome 
horizontą, kuriame daiktai gali būti. Tiktai visumoje daiktas gali 
turėti prasmę; turėdamas prasmę daiktas yra pagrįstas. Teologinio 
buvinio žinojimas apibrėžia horizontą, taigi grindžia pažįstamą 
daiktą ar buvinį. 

Būtis arba tikrovė susijusi su žinojimu. Esiniai klasifikuojami į 
tris pagrindines sritis remiantis pažinimo aspektu. Kadangi paži- 
nimas yra svarbiausia naujųjų laikų filosofijos problema, šitai gali 
padėti įžvelgti viduramžių filosofijos ir naujųjų laikų filosofijos 
dermę, o sykiu ir nušviesti jų skirtumus. 

Tomistinė filosofija yra realistinė. Tai nereiškia, kad ši filosofija 
yra pačios tikrovės filosofija. Ji yra esinių, buvinių —to, kas yra tikra,- 
bet ne pačios tikrovės filosofija. Platonas - žinomas kaip idealistas — 
tikrai yra tikrovės filosofas, nes domisi ne tik tikrais esiniais, bet ir 
tuo, kas juos padaro galimus -jam rūpi pati tikrovė, idėjos. Platono 
idėjos nėra sąvokos; jos yra tikrovė ir valdo visa ko tikrumą. 

Augustinas pritaria Platono idėjoms, tačiau, sekdamas Ploti- 
nu, jis laiko jas glūdinčiomis dieviškajame prote. Tikrų daiktų tik- 
rumą padaro galimą dieviškųjų idėjų tikrumas. Žmogaus „psicho- 
logiškumas“, pasak Augustino, neatsiejamas nuo to, kad žmogus 
pažįsta Dievo idėjas. Tomas Akvinietis irgi laiko Dievą idėjų vieta, 
nors ir nemano, kad žmogus pažįsta Dievo idėjas. Kadangi Dievas 
yra buvinys, jis yra veikiau tikras esinys negu pati tikrovė. Kita 
vertus, išsaugodami Platono teigtąjį idėjų, tikrovės logos, pobūdį 
galime laikyti Dievą esant tikrą kitokiu būdu, negu yra tikri buvi- 
niai ar daiktai. Šiuo atveju ir žmogus, psichologinis buvinys, žinan- 
tis logos, pačią tikrovę, skiriasi nuo daiktų. Vadinasi, ir Dievas, ir 
žmogus skiriasi nuo „daiktiškojo“ daiktų tikrumo. 

Dievas, suprantamas kaip pati tikrovė, yra ankstesnis už bet 
ką, kas tikra. Jam būdingas ontologinis pirmumas daiktų ir buvi- 
nių atžvilgiu. Kai dėl žmogiškojo pažinimo, anot Tomo Akvinie- 
čio, tikras esinys pažįstamas pirmiau nei pati tikrovė, Esinys pa- 
žįstamas anksčiau, nei pasiekiamas Dievo ar jo idėjų pažinimas. 
Daiktas turi loginį pirmumą Dievo atžvilgiu. 

Mūsų pažinimas prasideda tamsaus ir neaiškaus buvimo nuo- 
voka. Toks yra juslinis pažinimas. Suvokdami tikrovę juslėmis, ne- 
pažįstame esmių. Nepažindami esmių, nesuvokiame „daiktiškojo- 
je“ tikrovėje egzistuojančių bendrybių, taigi nežinome jų tvarkos - 
daiktų tvarkos. Nepajungiant individualių buvinių universalioms 
jų esmėms, neįmanomas pažinimas. Vadinasi, juslinis pažinimas iš 
tiesų nėra pažinimas, o tik pradinė jo fazė. Mūsų pažinimas tik pra- 
sideda jutimais (Principium nostrae cognitionis est a sensu). 

Jusliniuose duomenyse slypi esminės struktūros ar univer- 
sali daiktų prigimtis. Šias struktūras atskleidžia kitas pažinti- 
nis žmogaus gebėjimas - intelektas. Daiktas visad atskleidžia- 
mas drauge su kitais daiktais. Žmogiškasis pažinimas yra 
tvarkingas ne tiek dėl to, kad jis tvarkingas savaime, bet todėl, 
kad „daiktiškoji“ tikrovė yra tvarkinga. Pažinti — tai pavaiz- 
duoti daiktus per tvarkingus jų tarpusavio santykius. Protas 
atspindi tikrovę. Tiesa yra daikto ir proto atitikimas (Veritas est 
adeguatio rei atgue intellectus). 

Anot Tomo Akviniečio, pirmasis pažinimo etapas yra juslinis 
pažinimas. Tokio pažinimo rezultatas yra vaizdinys - individua- 
lus esinio vaizdas. Tai yra nuo visa kita izoliuotas buvinio pažini- 
mas. Intelektinis pažinimas pasiekiamas pritaikant jusliškai įgy- 
tiems vaizdiniams intelektinę veiklą ir tuo būdu iš jų išgaunant 
juose slypinčias universalias struktūras. Šios struktūros yra skir- 
tingo universalumo. Pagal jame slypinčias universalias struktū- 
ras esinys dera su įvairiais kitais buviniais ar esiniais. Konkretus 
šuo, Rudis — rudas, didelis ir grėsmingas - jusliškai atvaizduoja- 
mas mūsų prote kaip pavienis individas. Kai tik „išgauname“ iš 
vaizdinio „Rudis“ šuns esmę, pažįstame jį esant panašų į Fidą, 
Tobį ar Foksą. Iš šio vaizdinio galime išgauti gyvūniškumo esmę. 
Pažindami Rudį kaip gyvūną, žinome, kad jis yra panašus į bet 
kurį kitą šunį, ir, be to, žinome, kad jis yra panašus į bet kurį kitą 

gyvūną. Traktuodami Rudį kaip substanciją, pažįstame jį kaip tam 
tikrą daiktą, lygiai tokį, kaip bet kuris kitas daiktas - akmuo, me- 
dis, laivas, žvaigždė ir t. t. Pažinti Rudį kaip buvinį, vadinasi, eiti 
tolyn tiek, kiek tik galima, išgaunant ar abstrahuojant jame slypin- 
čias universalias esmes. Rudis kaip buvinys yra ne tik toks pat 

kaip bet kuri substancija, bet ir toks pat kaip bet kuri savybė ar 
atsitiktinybė. Rudis kaip buvinys yra toks pat kaip dangaus mėlis, 
elnio greitumas, akmens sunkumas ar Dievo pranašumas visų 
daiktų atžvilgiu. 

Laikantis tokio požiūrio gali atrodyti, kad kiekvienas esinys 
turi daugybę esmių. Tačiau taip nėra. Veikiau tai reiškia, kad buvi- 
nio esmę sudaro daugybė įvairaus universalumo struktūrinių ele- 
mentų, kuriais remiantis paskiras buvinys išlaikomas vienovėje 
su įvairiais kitais buviniais. Vadinasi, kiekvienas buvinys turi in- 
dividualią savo paties struktūrą sykiu su bendra struktūra, kuri 
yra tokia pati kaip ir daugybės kitų daiktų. Individualus aspektas 
pažįstamas jusliškai, o esminis — intelektualiai. Galiausiai žinoji- 
mas yra vienas, nes pažinti —tai ne tik pažinti ką nors kaip paskirą 
individą, izoliuotą nuo visa kita, bet ir pažinti jį kaip į jį panašių 
buvinių grupės narį. Šią buvinio struktūrą išreiškia apibrėžimas, 
nurodydamas ir universaliuosius aspektus, pagal kuriuos šis esi- 
nys yra toks pat kaip ir daugybė kitų, ir tuos, pagal kuriuos jis 
atskiriamas nuo kitų buvinių. 


Kosmologinė tikrovė 


Kiekvienas buvinys yra panašus į bet kurį kitą buvinį, nes jis 
yra buvinys. Taigi buvinys yra universaliausias esminis elemen- 
tas, glūdintis kiekvieno buvinio esmėje. Kita vertus, net individua- 
liausia buvinio savybė, pagal kurią jis atskiriamas nuo bet kurio 
kito buvinio, pati taip pat yra buvinys. Vadinasi, buvinys kartu yra 
ir universaliausias, ir individualiausias. Visa skirtingų buvinių ir 
jų bruožų ar savybių įvairovė yra buviniai, ir šia prasme jie yra tikri. 
Nesama tikrumo, kuris iškiltų virš buvinių ir lemtų esinišką jų 
tikrumą, nebent tai būtų dar kitas buvinys, Aukščiausiasis buvi- 
nys. Tomistinei filosofijai žinoma tik „daiktiškoji“ tikrovė. 

Tomas Akvinietis skiria pirminę substanciją (suppositum*) ir ant 
rinę substanciją, bendrąją esmę. Pirminė substancija yra tikras kon- 
kretus buvinys, kuriame įgyvendinta jo esmė. Kai esmė laikoma 
abstrahuota nuo tikro buvinio, ji yra antrinė substancija. Šuo Ru- 
dis yra pirminė substancija, nes jis yra paskiras buvinys, kuriame 

įgyvendinta šuns esmė. Antrinė substancija pažymi šuns esmę, ar 
veikiau substanciją, neatsižvelgiant į tai, ar šią substanciją įgyven- 
dina Rudis, Fidas ar Tobis. Antrinė substancija atsieta nuo bet 
kokio tikro ir konkretaus esinio; ji išreiškia tai, kas nėra priskiria- 
ma jokiam paskiram buviniui, tačiau kas išreiškia vieno ar kito 
buvinio prigimtį. Tas suppositium, kuris geba suprasti tikrovę kaip 
tikrą, yra asmuo. 

Pasak Tomo Akviniečio, tikrovė architektoniškai sukonstruota 
taip, kad žemesnės universalijos pajungtos aukštesnėms, o indivi- 
dualių savybių reikšmes palaiko universaliosios esmės arba esmi- 
niai elementai. Iš visa to galima numanyti labai sistemingai orga- 
nizuotą tikrovės tvarką. Ne tik visų buvinių visuma yra tvarkinga, 
bet ir kiekvienas daiktas pats savaime yra tvarkingas. Tikrovės 
tvarką nulemia buvinys, kuris valdo visus kitus buvinius; šis buvi- 
nys yra Dievas. 

Pagal Tomą Akvinietį, tikrovė nėra statiška. Esiniai keičiasi. 
Esinio keitimąsi galima paaiškinti atsitiktinybėmis. Kai prinoksta, 
žalias obuolys paraudonuoja. Mažas medelis išauga į didelį medį. 
Vykstant šiems pokyčiams, obuolio substancija ir medžio substan- 
cija išlieka ta pati; keičiasi tik atsitiktinybės. Obuolio žalumą ir 
kietumą, kaip ir medžio mažumą, keičia kitokios atsitiktinybės; 
kitaip sakant, obuolio raudonumas bei minkštumas ir medžio di- 
dumas pakeičia ankstesnes atsitiktinybes, vyravusias tose pačiose 
substancijose. 

Pasikeitimas nėra tik atsitiktinis. Galimi ir substancijos poky- 
čiai. Rudis ėda šunų maistą. Šis pereina į jo kūną -jo mėsą, kailį ir 
kaulus. Šunų maistas nėra šuns mėsa, kailis ar kaulai. Jis toks 
tampa. Tai substancijos pokytis. Substancijos pokytis nėra to pa- 
ties daikto viduje įvykstantis pokytis; tai nėra kitoks būdas būti tuo 
pačiu. Dėl substancijos pokyčio vienas daiktas tampa kitu. Šunų 
maistas tampa Rudžio kūno dalimi. Vykstant atsitiktiniam poky- 

Čiui tas pats daiktas ar ta pati substancija išlieka, o vykstant sub- 
stancijos pokyčiui vienas daiktas ar viena substancija tampa ko- 
kiu nors kitu daiktu ar substancija. 

Šunų maisto sudedamosios dalys turi potenciją tapti šunų mais- 
tu, O šunų maistas turi potenciją tapti šuns kūno dalimi. Daiktas 

yra kas nors aktualiai, tačiau jis yra ir dar ko nors potencija. Daikto 
struktūroje yra dvi sudedamosios viena su kita susiliejančios da- 
lys - aktualumas ir potencialumas. 

Tomas Akvinietis, sekdamas Aristoteliu, visiškai neapibrėžtą 
ir todėl grynai potencialų elementą vadina materija. Materijos nėra 
kaip materijos, nes būti gali tik tas, kas aktualus. Kai yra tam tikras 
apibrėžtumas, yra buvinys. Sojos pupelės nėra šunų maistas, o 
šunų maistas nėra šuns mėsa. Tačiau, kita vertus, nei sojos pupe- 
lės, nei šunų maistas, nei šuns mėsa nėra materija savo pirmine 
prasme, Materija neapibrėžta, o sojos pupelės ir šunų maistas yra 
apibrėžti. Sojos pupelės laikomos materija šuns kūnui. Šia prasme 
materija yra jau tam tikru mastu apibrėžta materija, tam tikro aktu- 
alumo paženklinta materija (materia signala). 

Materija tampa tikra būdama apibrėžta. Apibrėžiantysis prin- 
cipas yra forma. Forma yra tai, kas aktualizuoja materiją. Apibrėž- 
tis - tai aktualizavimas arba „įforminimas“ to, kas tėra tik poten- 
cialu ir savaime beformiška. Forma įformina materiją, taigi ir 
kiekvienas buvinys, kurį patiriame jusliškai, susideda iš formos ir 
materijos kaip materialių buvinių pamatinių struktūrinių ontolo- 
ginių elementų. Savąja forma buvinys tampa aktualus ir tikras, ojo 
materija apriboja formos aktualybę tam tikru tobulumo laipsniu. 

Norint suprasti materiją kaip ontologinį potencijos principą, 
geriausia ją nagrinėti ne kaip pirminę, o kaip antrinę — inateria 
secunda, t. y. materiją, kuri jau yra apibrėžta, bet ir toliau dar gali 
būti apibrėžiama. Antrinė materija yra tam tikro aktualizacijos — 
substancinės ar atsitiktinės — laipsnio, bet vis dar yra potenciali ir 
yra tinkama didesniam įforminimo laipsniui. Plytų gamintojo nau- 
dojamas molis nėra gryna materija; jis yra tam tikros spalvos, svo- 
rio, dydžio, užima tam tikrą vietą ir yra susijęs su kai kuriais kitais 
esiniais. Nepaisant visų šių apibrėžčių, molis turi potencijos tapti 
plytomis. Molis, suformuotas kaip plyta, įgyja naujų substancinių 
ir atsitiktinių apibrėžčių, vadinasi, ir naują aktualumą. Be to, kai 
mūrininkas naudoja plytas sienai sumūryti, jos tėra tik materija 
sienai. Siena įformina plytas; jos įgyja naują aktualybę. Taip svars- 
tyti būtų galima ir toliau, kalbant apie sieną kaip materiją, iš kurios 
susideda namas. Daiktai yra įvairiai susiję. Vienas daiktas gali 

būti naudojamas kaip materija kitam. Nors aktualumo ar įformini- 
mo laipsniai yra skirtingi, kiekvienas materialus daiktas susideda 
iš formos ir materijos. 

Pagal tomistinę filosofiją, forma, įforminanti antrinę materiją, 
yra rūšinė forma. Ji skiriasi nuo esiniškos formos. Įvairūs daiktai, 
su kuriais susiduriame savo aplinkoje, mums žinomi kaip vienos 
ar kitos rūšies atstovai. Tai pačiai rūšiai priklausantys daiktai lai- 
komi panašiais. Rudis, Fidas ir Tobis yra tokie patys, nes jie visi 
yra šunys. Tačiau kiekvienas jų skiriasi nuo kito tam tikru ribotu 
kiekvieno jų kaip šuns tobulumu. Rudis yra šunų šeimos atstovas; 
tačiau jis skiriasi nuo bet kurio kito šios šeimos atstovo tam tikru 
savo kaip šuns tobulumo mastu. Šis mastas — tai išdava Rudžio 
substancijai būdingo materialaus principo, apribojančio visišką 
šuns tobulumą iki tokio, kokiu pasižymi šis konkretus šuo. Fido 
substancinė forma apribota kitokiu mastu dėl jam būdingų mate- 
rialių ar potencialių aspektų. Tobis vėlgi atskleidžia „šuniškumą“ 
savo paties ypatingu būdu. Visi šie to paties šuns tobulumo arba 
prigimties realizavimo šiuose konkrečiuose šunyse būdai priklau- 
so nuo jiems būdingo materialaus principo. Jei ne šis principas, 
šuns tobulumas bet kuriame iš jų būtų įgyvendintas neribojamai. 
Tokiu atveju jis nebūtų materialus, taigi ir užuot buvęs rūšinis 
tobulumas, jis būtų esiniškas tobulumas. Grynajai šuns formai 
nebebūtų būdingas materialus apribojantis principas. Ją ribotų 
vien pačios šuns esmės ribos; ją ribotų jos pačios visiško tobulu- 
mo mastas. Ji skirtųsi nuo bet ko, kas neturi šuns prigimties, ta- 
čiau nebūtų jokio šuns tobulumo, kurio ji neturėtų. Šia prasme ji 
būtų beribė. 


Psichologinė tikrovė 


Tomistinės filosofijos struktūroje, kalbant apie tikrovės suprati- 
mą, psichologinė sritis neturi nieko bendro su empirine žmogaus 
ar gyvūno sielos sandara, su jos psichine jutimo, jausmų, potrau- 
kių, valios ar proto veikla. Psichologinė tikrovė Tomo Akviniečio 
filosofijoje reiškia tuos tikrus buvinius, kurie susiję su tikrove kaip 
vientisa. Psichologinį aspektą čia sudaro santykis ne su vienu ar 

kitu tikru esiniu, bet su begaliniu esiniu. Psichologinių buvinių 
sandaroje vyrauja beribiškumas. 

Psichologinio buvinio santykis su begaline tikrove yra ne tik 
pažintinio ar supratimo pobūdžio, bet ir buvimo-joje pobūdžio. 
Psichologinis buvinys ne tik supranta tikrovę kaip visumą; jis ir 
susiduria su visa tikrove, domisi ja, siekia jos ir nagrinėja ją - ne tik 
ribotą jos dalį. Psichologinė tikrovė yra esmiškai racionali ten, kur 
racionalumas turi vientisumo atspalvį. Kiekvienas iracionalus bu- 
vinys yra apribotas tam tikros esinių rūšies požymių ir nemato, 
nesidomi bei neišmano daugybės kitokių rūšių požymių. Psicho- 
loginis buvinys visad yra atvėręs langą, per kurį žvelgia į visą 
tikrovę. Negana to, jis yra atvėręs duris, pro kurias nuolat išeina į 
tikrovės kaip visumos atvertį. 

Kosmologinių buvinių struktūrą sudaro įforminta materija — 
potencialaus principo aktualizavimas rūšine forma. Toks įformi- 
nimas suteikia esiniui būtį - jis yra esinio priežastis. 

Psichologiniai buviniai disponuoja sąvokomis, ženklinančio- 
mis rūšis, kurias lemia konkrečių buvinių struktūra; jie pažįsta 
tikrų daiktų sandarą. Rūšys suprantamos intelektu, o atsitiktiny- 
bės suvokiamos juslėmis. Tačiau intelektas būtinas suprasti, kad 
atsitiktinybės priklauso ar yra būdingos substancijai. Žinojimas - 
tai tikrų esinių supratimas pagal jų formos ir materijos struktūrą. 
Kad buvinys būtų pažintas kaip įforminta materija - pažintas kaip 
tikras, - reikia pažinti bendrą ar rūšinę jo prigimtį sykiu su paski- 
romis savybėmis, kuriomis jis išsiskiria iš kitų tos pačios rūšies 
esinių. Rūšių pažinimas suponuoja tikrovę kaip visumą. Pažinda- 
mi formas (rūšis), pažįstame tai, kas aktualizuoja materiją, poten- 
cialų principą. Forma — tai tikro esinio aktualumas, o formų paži- 
nimas ipso facto yra tikrovės pažinimas. 

Pažinimas yra psichologiniuose buviniuose vykstantis veiksmas. 
Pažinimas šiuos buvinius atskiria nuo tik kosmologinių buvinių. 
Aktualumo pažinimas tai tikrumo pažinimas; pažinti ką nors kaip 
tikrą, vadinasi, pažinti tikrovę. Tiktai psichologiniai ar racionalūs 
buviniai turi gebėjimą pažinti tikrovę. Regimajame pasaulyje tiktai 
žmonės turi šį gebėjimą. Pagal tomistinę filosofiją, grynai dvasiniai 
ar nematerialūs buviniai taip pat yra psichologiniai ar racionalūs. 

Psichologinis esinys pažįsta daiktus ir esmes-rūšis. Daiktų irjų 
rūšių pažinimas - tai tikrovės įvairovės ar logos pažinimas. Tikro- 
vės visuma nėra monotoniškai ta pati; ji susideda iš įvairaus aktu- 
alumo esinių, kuriems pajungti tam tikri mažesnio aktualumo esi- 
niai ir kurie patys pajungti didesnio aktualumo esiniams. Esinio 
aktualumas - tai jo tikrumo laipsnis. Formų pažinimas per jų tar- 
pusavio santykius - tai tikrovės tvarkos, logos, pažinimas. Psicho- 
loginio buvinio prigimčiai būdingas gebėjimas susidurti su visa 
tikrove! 

Psichologinis esinys skiriasi nuo kosmologinių esinių savo ge- 
bėjimu pažinti tikrovę, visus esinius, t. y. gebėjimu būti šiais esi- 
niais nematerialiu būdu. Cituodamas Aristotelį, Tomas Akvinietis 
sako: „Tam tikru būdu siela yra visi daiktai'*. Rūšis yra tikra per 
individą, priklausantį tai rūšiai. Sąvokos yra nematerialios tikrų 
rūšių reprezentacijos. Pažinti sąvoką galiausiai reiškia pažinti pa- 
tį buvimą. Toks pažinimas apima tikrovės visumos nuovoką. Są- 
voka išreiškia buvimo formą; taigi, pažįstant sąvoką, pažįstamas 
buvimas. Pažinti tam tikrą rūšį - tai pažinti ją kaip sykiu su kito- 
mis rūšimis priklausančią buvimo sričiai. Taigi psichologinis bu- 
vinys atvaizduoja ar atspindi savimi visą tikrovę; jis yra jos tvar- 
kos- tikrovės logos - vietininkas. Reprezentacija yra buvimo būdas. 
Psichologinis buvinys ne tik yra pats, bet ir gali būti visais kitais 
esiniais reprezentaciniu būdu. 

Kadangi psichologinis ar dvasinis buvinys savitai gali būti vi- 
sa tikrove, jis yra beribis. Abi esminės psichologinio buvinio veik- 
los - valia ir intelektas - yra transcenduojančios; tokia buvinio 
protinė veikla ir siekiai neapsiriboja niekuo baigtiniu. Pavyzdžiui, 
žmogaus pažinimas ir dvasiniai troškimai galiausiai praeina pro 
viską, kas yra baigtinis, ir siekia begalybės. Žmogus nerimsta visą 
savo gyvenimą. 

Tomas Akvinietis aptaria žmogų kaip rūšį. Ar žmonių rūšis 
priklauso tam pačiam lygmeniui kaip ir bet kuri materiali rūšis? 
Žmogus „užrūšinis“ [„trans-special“], nes jis nėra visiškai apribo- 


* Plg. Saint Thomas, Ouaestiones Disputatae de Veritate, O). I, a. 3. 
* Saint Thomas, Sunima Theologica, O). XVI, a. 3. 

tas tam tikru tikrovės skyriumi - aklinai atskirtu nuo tokių rūšių, 
kurioms priklauso visi kosmologiniai buviniai. Žmogaus aplinka 
yra tikrovė kaip visuma. 

Tiesa, kad žmogus, kaip ir bet kuris daiktas ar bet kuris gyvū- 
nas, užima tam tikrą vietą erdvėje, turi tam tikrą laiko trukmę irjam 
būdingi tam tikri bruožai; vis dėlto jo erdvė, laikas ar ypatumai 
niekad jo neuždengia. Spindinti „trečioji“ jo akis apžvelgia erd- 
ves, laikus, buvinių daugį bei įvairius jiems būdingus bruožus ir 
domisi pačia tikrove — tikrove, kuri peržengia visą „daiktiškumą“ 
ir vis dėlto yra susijusi su visais daiktais kaip „nedaiktiškasis“ jų 
pagrindas. Žmogus nėra prigimties kalinys; jis laisvas. 

Apie žmonių rūšį galime kalbėti tik analogijos būdu. Iš esmės 
žmogus yra ne kažkas tikra tarp daugybės kitų tikrų („daiktiškų“) 
buvinių; žmogus yra įsitraukęs į pačią tikrovę ir toks buvimnas- 
įsitraukusiam išskiria žmogų kaip racionalaus pobūdžio rūšį. Žmo- 
gus ne tiesiog skiriasi nuo kitų gyvų buvinių rūšių savo rūšiniu 
skiriamuoju racionalumo požymių; veikiau jis skiriasi nuo bet ku- 
rios rūšies. Žmonių rūšis neatsiejama nuo žmogaus buvimo „už- 
rūšiniam“! 

Tomas Akvinietis neteigia, kad žmogų galima priskirti tam tik- 
rai rūšiai tik pagal analogiją. Jo požiūriu, žmogus yra racionalus 
gyvūnas. Tiesa, rūšinį racionalumo skirtumą Tomas Akvinietis su- 
pranta ir įvairiai aiškina kaip kitokį negu bet kurie kiti kosmologi- 
nių buvinių rūšiniai skirtumai. Tačiau žmogaus ar bet kurio kito 
psichologinio ar dvasinio buvinio racionalumas nerodo (Tomo Ak- 
viniečio supratimu), kad žmogus yra „užrūšinis“. Tomo Akvinie- 
čio požiūrių, žmogus arba bet kuris dvasinis buvinys priklauso 
kitokiai rūšiai, tačiau nėra „užrūšinis“. 

Kadangi žmogus yra kūniškas buvinys ir todėl turi daugybę 
kosmologiniams buviniams būdingų bruožų - nors iš tikrųjų jis 
yra psichologinis arba dvasinis buvinys, - sunku, remiantis žmo- 
gaus pavyzdžiu, smulkiau paaiškinti „užrūšinio“ buvimo būdo pras- 
mę. Galbūt tai padaryti lengviau visiškai nematerialių buvinių, To- 
mo Akviniečio filosofijoje žinomų kaip angelai, pavyzdžiu. Tomas 
Akvinietis filosofiškai įrodinėja visiškai nematerialių, arba visiškai 
dvasinių, buvinių egzistavimą. „Tai, kad angelai egzistuoja, Tomas 

Akvinietis manė esant racionaliai įrodoma, visai atsietai nuo ap- 
reiškimo, nes jų egzistavimas reikalingas dėl hierarchinio buvinių 
skalės pobūdžio'“. Šis įrodymo metodas paremtas neginčytinu bu- 
vinių nuoseklumu, t. y. skirtingais buvinių tikrumo laipsniais. For- 
muojančios jėgos suvokiamos kaip išdėstytos nuolatinio didėjimo 
tvarka. Aukštesnis formuojančiojo elemento laipsnis reiškia žemes- 
nį potencialiojo arba materialiojo elemento laipsnį. Todėl tarp smar- 
kiai apribotų buvinių ir buvinio, kuris yra absoliučiai neribotas 
(Dievas), turėtų būti kokie nors buviniai, žemesni už Dievą, tačiau 
aukštesni (mažesnio ribotumo prasme) už kosmologinius buvinius. 
Psichologiniai buviniai panaikina prarają tarp begalinio buvinio 
ir materialiai ar rūšiškai apribotų buvinių. „Užrūšiniai“ ir „že- 
mesni už begalinį“ buvinį [„sub-infinite“] buviniai užima vidurio 
poziciją tarp kosmologinės ir teologinės tikrovės. Jie yra psicholo- 
giniai buviniai. Gryna dvasia yra visiškai nemateriali, o žmogus 
neišvengiamai susijęs su savo kūnu. Dėl šios priežasties jis nėra 
visiškai dvasinis; jis yra baigtinis buvinys, pažįstantis ar supran- 
tantis begalybę. Ar buvinys būtų visiškai dvasinis, ar tik iš dalies 
toks, dėl paties savo buvimo dvasiniu ar psichologiniu buviniu 
fakto jis jau nebėra „daiktiškas“ ar kosmologinis buvinys; priešin- 
gai, jis yra buvinys su dvasingumo aureole, o tai būtinai reiškia 
buvimą-anapus arba peržengimą visko, kas „daiktiška“, ir e0 ipso 
visko, kas kosmologiška ir todėl rūšiška. 

Psichologinis buvinys nėra uždarytas jokioje rūšyje; jis yra trans- 
cenduojantis arba atviras visoms kitoms rūšims būdamas atviras 
pačiai tikrovei. Kas nepriklauso rūšiai - kas nėra aklinai uždary- 
tas joje - tas iš tikrųjų nėra rūšinis buvinys. Jis pats yra jo rūšis, o 
savo paties rūšis jis gali būti būdamas išlaikomas užrūšinėje tikro- 
vėje. Šia prasme galime sakyti, kad psichologinis buvinys yra už- 
rūšinis. Priklausyti rūšiai — tai būti rūšiniam, būti rūšimi - tai būti 
užrūšiniam arba priklausyti užrūšinei tikrovei. 

Visi užrūšiniai buviniai peržengia formos ir materijos struktū- 
ros ribas. Jie yra formos ir gali turėti prasmę ar tikrumą būdami 
atskirti nuo kitų grynų formų. Šitai gali įvykti tiktai remiantis ben- 


* Copleston, op. cit., t. II, p. 329. 

drais pagrindais, nuo kurių priklauso šios grynos formos - re- 
miantis užrūšiniais pagrindais. Materialus buvinys skiriasi nuo 
kito tos pačios rūšies buvinio savo materialumu ar ribotumu. Ka- 
dangi psichologiniai buviniai neturi jokio materialumo, jie yra ne- 
riboti ir nuo kitų psichologinių buvinių skiriasi tik savo forma. Jų 
ribos yra jie patys. Nesant užrūšinės srities, buvinys, kurio ribos 
yrajis pats, yra uždarytas savyje, arba neatskleistas. Joks buvinys 
negali būti savo paties riba; reikalinga „nedaiktiškoji“ tikrovė, /o- 
gos, priešingu atveju neįmanomas joks tikrovės atskleidimas. 

Pintos talpos indas gali būti pripildytas ketvirtadaliu, puse ar 
trim ketvirtadaliais savo tūrio. Kiekvieną kartą inde esantis kiekis 
apibrėžiamas nurodant pintos kaip saiko pilnumą, formą. Kai tik 
pasiekiame šį pilnumą, nebėra jokio prasmingo būdo pintai pažy- 
mėti, nebent nurodytume kitą, „pintą viršijantį“ saiką (kvortą). Pa- 
žinimas įgyjamas matant esinius kokiu nors bendru pagrindu, ku- 
riuojie dera tarpusavyje. Nemateriali ar psichologinė forma remiasi 
vien savimi. Ji tampa prasminga tik tada, kai sykiu su kitais „vie- 
nišais“ (psichologiniais) buviniais nagrinėjama transcendentali- 
nės tikrovės požiūriu. Dvasiniai buviniai susiję su kitais dvasi- 
niais buviniais, o tai, kuo jie susiję tarpusavyje, apibrėžia ontologinę 
jų padėtį; tai kyla išjų sandaros, kaip juos grindžiančio horizonto. 
Šis horizontas negali būti „daiktiškas“ (tokiu atveju jam vėl reikė- 
tų saiko); jis turi būti „nedaiktiška“ sritis, grindžianti ir palaikanti 
visko, kas daiktiška, „daiktiškumą“. 

Kiekviena gryna forma yra visiškai iriki galo įgyvendinta rūšis. 
Toks įgyvendinimas nepripažįsta jokių ribojančių potencialumų. 
Jei šuns rūšis būtų grynoji forma, ji būtų nemateriali ir todėl nuro- 
dytų transcendentalinę ar „nedaiktiškąją“ tikrovę. Tą pat galima 
pasakyti apie visas iki galo įgyvendintas rūšis. Kosmologinis bu- 
vinys apribotas savo rūšine forma, o psichologinis buvinys yra 
atviras tikrovės visumai - būčiai. Psichologinis buvinys ne rūši- 
nis, o esiniškas buvimo susietam su būtimi prasme. Rūšinis buvi- 
nys ribojamas materialiai, o esinišką buvinį riboja būtis (jis yra 
atviras būčiai). Jis yra dvasinis. 

Bonaventūras, pabrėždamas grynų dvasių materialumą, nemato 
skirtumo tarp rūšinių ir esiniškųjų formų. Rūšinį buvinį riboja jo 

paties formos neužbaigtumas, o psichologinį buvinį riboja grynas 
Dievo dvasingumas; jis yra atviras Dievui, tačiau stokoja jo. Jeigu 
Bonaventūro filosofijos terminą „materialus“ suprastume kaip reiš- 
kiantį „ribotas“, tai jo požiūris būtų toks pat kaip ir Tomo Akvinie- 
čio, kuris teigia, kad ne tik kosmologiniai, bet ir psichologiniai buvi- 
niai yra riboti. Tačiau taip suprantant pradingsta skirtumas tarp 
savo rūšimi apribotų kosmologinių esinių bei rūšies ribas peržen- 
giančių ir galutinei tikrovei, Dievui, atvirų psichologinių esinių. 

Tomas Akvinietis rūšinius ir esiniškus apribojimus aptaria po- 
tencialumo aspektu. Kad psichologinių esinių, kurie riboti esiniš- 
kai, bet ne rūšiškai, savitumas būtų ryškesnis, juos galima nagri- 
nėti asmeniškumo aspektu. 

Anot Tomo Akviniečio, tikri buviniai, kuriuose jau įgyvendin- 
tos jų substancijos, yra supposita. Nematerialūs ar psichologiniai 
supposita yra asmenys. Kadangi asmuo būtinai įveikia savo rūši- 
nio uždarumo ribas, jis įgyja perspektyvą, arba santykį su tikrovės 
visuma. „Daiktiškumą“ peržengianti perspektyva arba santykis 
yra laisvė. Savąja laisve asmuo padaro save tinkamą grindžian- 
čiam Dievo dvasingumui (logos) ir pats tampa dvasinis — turi savo 
paties logos. Asmuo yra buvinys, atviras būčiai - Dievo /ogosui. 
Atvirumas būčiai įgalina žmogų pažinti tikrovę ir tai, kas yra tikra. 
Pasak Tomo Akviniečio, žmogiškasis žinojimas yra potencialus. 
Tiktai „daiktiškojoje“ tikrovėje (tiktai per pojūčius, kaip sako To- 
mas Akvinietis), o ne tiesiogiai žmogus gali įgyti Dievo švytėjimo 
daiktuose nuovoką. Tariant Platono žodžiais, „nedaiktiškosios“ 
tikrovės žinojimas snaudžia žmogyuje. Jį pažadina „nedaiktišku- 
mo“ švytėjimas „daiktuose“. Žmogaus atsivėrimas būčiai negali 
įvykti be buvinių, ir vis dėlto žmogus, turėdamas būties nuovoką, 
žino, kad daiktai ar buviniai yra. Galime matyti daiktus, nes regi- 
me „nedaiktiškąją“ šviesą, tačiau šviesą galime matyti tiktai tuo- 
met, kai ji akinamai suspindi daiktuose. Pažindamas būtį (1), žmo- 
gus žino, kad jis pats yra (2) ir kad daiktai yra (3). Visi šie trys 
buvimo būdai skirtingi. Svarstydamas juos aktualumo aspektu, 
Tomas Akvinietis neišryškina jų skirtumų. 

Nors žmogus, būdamas corpus, o ne tik anima, nėra grynoji dva- 
sia, vis dėlto jis yra asmeniškas dėl savosios sielos nematerialumo. 


156 


Jis yra atviras visumai arba pačiai tikrovei, ir dėl šios atverties jis 
pažįsta save ir visus buvinius kaip tikrus. 

Žmogui kaip asmeniui būdinga atvirai stovėti pačioje tikrovėje. 
Kadangi žmogus kaip asmuo yra psichologinis, jis peržengia kū- 
niškuosius, rūšinius apribojimus. Todėl anima gali būti laikoma 
rūšiniu požiūriu kitokia negu bet kuri kita anirma, taigi steigiančia 
savo pačios rūšį (t. y. laikoma esančia savo pačios rūšies). Kiekvie- 
nas asmuo tam tikra prasme yra pasaulis. Jis peržengia materia- 
lios tikrovės ribas ir paklūsta aukščiausiosios tikrovės įstatymui. 
Toks buvinys yra laisvas. Būti laisvam - tai būti savo paties pasau- 
liu. Nors žmogus kūniškas, jis (kaip anima) yra „užrūšinis“ ir dėl 
to pažįsta buvimą - Dievo, savo paties ir daiktų. Asmuo nėra pa- 
valdus [subordinated] rūšiniams apribojimams (nesu-pranta jų) [does 
not under-stand, jis pavaldus „užrūšinei“ aukščiausiosios tikrovės — 
būties - stokai (su-pranta ją) [urider-stands). 

Žmogus, kaip kūniškas ir kartu užrūšinis, arba dvasinis, pri- 
klauso pasauliui ir yra tarp daiktų, vis dėlto tarp jų jis niekad nesi- 
jaučia kaip namie. Tiktai dėl savojo buvimo anapus rūšinių apri- 
bojimų ir priklausymo užrūšinei visybei žmogus laisvas ir yra 
asmuo. Supratimas yra intelektinis, nes reiškia užrūšinės tikrovės, 
kuriai žmogus priklauso, pažinimą. Su-pratimas [under-standing] 
gali reikšti ir paklusimą [the standing under] būties įstatymui. To- 
kiam supratimui būdingas ryžtas, reiškiantis žmogaus pavaldu- 
mą užrūšinei (psichologinei arba dvasinei) tikrovei, Dievo logosui. 

Užrūšiniai ar asmeniški buviniai yra neriboti, nes nėra aklinai 
uždaryti jokioje rūšyje. Jeigu jie būtų taip uždaryti, jie nebūtų atviri 
tikrovei kaip visumai ir nebūtų asmenys. Keista, bet kaip tik ši 
atvertis (ar laisvė) yra savo paties ribotumo nuovoka, Suprasda- 
mas aukščiausiąją tikrovę, žmogus pažįsta save kaip atiduotą jai, 
kaip išstatytą jai ir kaip jos nulemtą. Žmogus kaip anima pažįsta 
save per savo baigtybę. Rūšiniai ar kosmologiniai buviniai yra baig- 
tiniai niekad nepažindami savo baigtybės, o užrūšiniai ar asme- 
niški buviniai yra baigtiniai ir žino savo baigtybę. Tiktai šie buvi- 
niai gali garbinti aukštesnes jėgas — būti religiniai. 

Paradoksalu, bet psichologinis buvinys, kuris yra nemate- 
rialus ir todėl laisvas ir neapribotas kurios nors tikrovės dalies, 

labiausiai paženklintas baigtybės. Būti baigtiniam ir žinoti savo 
paties baigtybę - tai būti baigtiniam daug labiau negu nežinant 
savo paties baigtybės. Žmogus pažįsta savo baigtybę kaip tik kartu 
pažindamas visus buvinius, visą kosmosą. Šventasis, pažįstantis 
Dievą daug intensyviau nei eilinis žmogus, geriau išmano ir savo 
paties baigtybę ir todėl yra nuolankesnis nei kuris nors eilinis žmo- 
gus. Geriau suprantama žmogaus baigtybė sutampa sujo didybe. 
Žmogus yra pasaulyje, o kita vertus, jis turi pasaulį savyje tarsi 
iškeldamas jį iš jo materialumo į nematerialių sąvokų aukštybes. 
„Mąstymas apie pasaulį sutrikdo nerūpestingą žmogaus ramybę, 
kurios apimti augalai ir gyvūnai prasvajoja savo trumpą ir ribotą 
gyvenimą. Šiuo mąstymu esame sukurstomi bei įmetami į plačiau- 
sias platybes ir toliausius tolius ir kartu bloškiami atgal į ribotą 
savo žemiškosios viešnagės trukmę““. Žmogus peržengia visą 
„daiktiškąją“ tikrovę - kosmologinę tikrovę - ir yra benamis joje. 
Vis dėlto jis niekad neištrūksta iš jos, nes yra „įmestas“ į pasaulį 
tarp įvairių apibrėžtumų, kad eitų savo ribotu taku laiko platybė- 
se, jaustųsi baigtinis, benamis ir svetimas. Jo žvilgsnis apsistoja 
ties buvinių įvairove tik tam, kad nuslystų prie kokių nors kitų 
buvinių. Su jokiais buviniais jis niekad nesijaučia patogiai. Jo tro- 
belė, jo laukas, jo medžiai, jo smėlėta pakrantė - pasiliks čia, kai jau 
jo nebebus, ir jis visada tai žino netgi tuomet, kai vadina šiuos 
daiktus savais. 

Žmogaus akys nuslysta nuo visko, kas yra baigtinis, ir siekia 
būties begalinumo. Žmogus pažįsta baigtybę pažindamas begaly- 
bę. Begalybė yra jo namai, nors jam niekada nepasiseka jos pasiek- 
ti, nors niekada savo dulkėta koja jis neperžengia tyrumo šventyk- 
los slenksčio. Anot Tomo Akviniečio, žmogus negali tiesiogiai 
pažinti universalių materialių esinių esmių. Dar menkiau jis gali 
tiesiogiai prieiti prie nematerialių esinių, arba pačios tikrovės. Vis 
dėlto jusliškai susiliesdamas su savo aplinkos daiktais, jis gali 
mąstymu atskleisti daiktų esmes, savo paties esybę ir sužinoti „už- 
daiktiškąją“ Dievo tikrovę. Jis tai gali, nes visada pažįsta ir su- 
pranta būtį. Būti žmogumi - tai suprasti būtį. Žmogų paženklina 


* Fink, Sein Wahrheit Welt, p. 58. 

būties žinojimas, nors šis jo žinojimas yra miglotas ir negali būti 
nušviestas arba aiškus nepažinus daiktų. Daiktai pažįstami su- 
prantant būtį, kuri pati atskleidžiama ir išsiaiškinama geriau pa- 
žįstant daiktus - kai mes nuolat bėgame pro juos, karštai trokšda- 
mi begalybės. 


Teologinė tikrovė 


Psichologiniai buviniai yra asmeniški. Jie nepriklauso nuo rū- 
šinių apribojimų —jie yra nematerialūs. Visus asmeniškus ar dva- 
sinius buvinius paženklina begalybės prisilietimas. Žmogus yra 
asmeniškas platesne prasme. Kaip kūniško buvinio, jo laisvė la- 
biau ribota nei kokios nors grynosios dvasios. Tačiau jis nėra rūši- 
nis buvinys, ir jokios rūšinės vertybės jo nepatenkina iki galo. Ti- 
riantis jo žvilgsnis prabėga pro viską, kas yra baigtinis, ir siekia 
pačios begalybės. Kadangi žmogus yra atviras begalybei, tam tikru 
mastu jis nepriklauso nuo rūšinių apribojimų ir laikosi pačios be- 
galybės. 

Žmogaus atverties begalybei ženklai yra jo mąstymas ir valia. 
Jo siela yra užrūšinė arba dvasinė, ji linksta į Dievą [is „godmin- 
ded“],ojo kūnas yra kosmologinis esinys, kuriame atsitinka sielos 
„įvykis“. Kaip priešpriešinamą kūno substancialumui, sielą gali- 
ma traktuoti kaip buvimo-susijusiam-su-Dievu „įvykį“. Toks įvy- 
kis (santykis) nėra atsitiktinis; jis yra transkategorinis. Siela yra ne 
protinėmis galiomis apdovanota substancija, o pats racionalumo 
įvykis. Ji „įsiesmina“ proto veikla ir valia. Žinoma, grynojo tomiz- 
mo šalininkams tai gali pasirodyti įžeidžiama. Tačiau norint to- 
mizmą padaryti prieinamą naujųjų laikų filosofijai, pagal kurią 
siela suprantama kaip sąmonė, reikia įveikti substancialistinį sie- 
los supratimą, būdingą Aristoteliui ir Tomui Akviniečiui. Tiktai 
tokiu atveju galima matyti, kaip vystėsi filosofija, eėdama nutikimo 
keliu. 

Tokia sielos samprata panašesnė į tomistinę Dievo, kuris yra jo 
veiksmai, sampratą. Klaidinga sakyti, kad Dievas turi gebėjimą mąs- 
tyti ir norėti; daug tiksliau ir teisingiau yra sakyti, kad Dievas yra 
dieviškasis mąstymas ar tiesa ir kad jis yra dieviškoji valia ar meilė. 

Į visus dvasinius ar psichologinius buvinius, įskaitant ir žmogų, 
reikia žiūrėti taip, kad jų esmė - arba veikiau jų „esmėjimas“ - 
būtų suvokiama per jų santykį su aukščiausiąja tikrove, Dievu. 
Vadinasi, dvasiniai buviniai yra dėl paties fakto, jog jie yra mąs- 
tantys ir turi laisvą valią — jie yra racionalūs. Pasak tikrų tcmistų, 
žmogus negali būti jo mąstymas ir rėmimasis valia, nes jis nesinau- 
doja šiais gebėjimais visą laiką. Jie turi būti kas kita negu jis pats, 
todėl žmogus gali tik turėti juos, bet jokiu būdu ne būti jie. 

Kadangi būti dvasiniam yra būti asmeniu, galime laikyti žmo- 
gų buviniu, kuris yra būdamas atviras ar būdamas laisvas užrūši- 
nei arba aukščiausiajai tikrovei. Žmogus yra žmogus tiek, kiek jis 
atviras pačiai tikrovei - Dievui, kiek ji yra jam svarbi, kiek jis ja 

domisi irją supranta. Būti žmogumi - tai su-prasti Dievą; suprasti 
jo galią ir paklusti jo valdžiai. Mąstymas ir valia yra psichologinio 
buvinio santykis su Dievu. Būdamas taip susijęs su Dievu, psicho- 
loginis buvinys yra. Mąstymas ir valios veikla - racionalumas - tai 
buvimo asmeniu būdai. Žmogus gali būti laikomas gyvu buviniu 
arba substancija, tačiau tokiu atveju jis nesuvokiamas kaip žmo- 
gus. Tiktai kaip asmuo, kaip susijęs su begalybe, žmogus suvokia- 
mas kaip žmogus, kaip psichologinis buvinys. 

Dėl savojo racionalumo - savojo supratimo apie tai, kas neribo- 
ta - žmogus žino, kad daiktai yrn, kad jie yra vienatiniai, teisingi ir 
geri. Žinoti, kad kažkas yra tikra, vienatiška, teisinga ir gera, - tai 
pažinti Dievą, beribiškumą, tegu ir neaiškiai. 

Daiktai yra daiktai būdami tikri, Tikras daiktas yra vienati- 
nis ta prasme, kad jis yra išskirtas iš visų kitų daiktų, ir mes 
galime nurodyti jį sakydami „šis“. Tikras daiktas yra teisingas, 
priešingu atveju jis negalėtų būti tikras. Tikras daiktas yra ge- 
ras; jis tinkamas kokiam nors tikslui, nors tai ir galėtų pakenkti 
kokiems nors kitiems buviniams. Visų be išimties buvinių tikru- 
mas, vienovė, tiesa ir gerumas remiasi tikrove, kuri yra trans- 
cendentaliai tikra, paprasta, teisinga ir gera. Ši tikrovė yra Die- 
vas. Dievas nėra kas nors tikra, o pati tikrovė, grindžianti visų 
esinių tikrumą. Jis yra ne kas nors palyginti nepriklausomas ir 
išsiskiriantis iš kitų esinių kaip kitoks negu jie - jis skiriasi nuo 
bet kurio esinio būdamas pati vienovė, kuri palaiko visų buvinių 

vienovę. Dievas yra ne kas nors teisinga, o pati tiesa, pagrin- 
džianti visų buvinių tiesas. Jis yra ne kas nors gera, bet pats 
gerumas. Visi įvairūs gerumai yra tokie dėl savo aukščiausiojo 
tikslo - paties gerumo, Dievo. 

Mes žinome daiktus kaip tikrus, kaip vienatinius, kaip tei- 
singus ir kaip gerus. Žinome juos dėl savojo tikrovės pažinimo, 
kuris ankstesnis už daiktų pažinimą. Būties pažinimas įgalina 
mus pažinti buvinius. Būtis yra pirmasis tikrovės ir pažinimo 
principas. Vadinamieji pirminiai metafiziniai ar loginiai prin- 
cipai įsišakniję būtyje. Lemdami buvinių kelius, jie visi kalba 
apie būtį. Pavyzdžiui, tapatybės principas ne bukai tvirtina, kad 
ežeras yra ežeras arba gluosnis yra gluosnis, bet teigia, kad eže- 
ras arba gluosnis yra tikri turėdami vietą ir prasmę tikrovėje, 
kuri visus be išimties esinius laiko savo (būties) vienovėje ir 
kuri kartu palaiko pačių visų be išimties esinių vienovę. Ežeras, 
būdamas laikomas būties, išlaiko savyje būties švytėjimą ir taip 
savo „daiktiškumu“ padeda vyrauti būties „nedaiktiškumui“. 
Viskas šlovina Dievą. 

Tą pat galima pasakyti apie bet kurį kitą pirminį principą; jie 
yra pirminiai, nes bet kurį esinį ar buvinį grindžia būtimi. Žmogus 
pažįsta pirminius principus pažindamas būties tvarką, nors ir mig- 
lotai. Žmogus pažįsta tikrovę anksčiau nei tikrus esinius. Kita ver- 
tus, tikrų esinių pažinimas padeda geriau pažinti tikrovę, būtį. 
Galiausiai tikrovė yra Dievas, o žmogus, kaip anima, jau pirmuo- 
sius savo žingsnius kreipia Dievo, aukščiausiojo principo, link 
siekdamas jį pažinti, suprasti ir jame atrasti savo laimę. Niekad 
jokiame iš tikrų esinių žmogus neatranda ramybės; jo sielos spar- 
nams reikia beribio, apeiron, pačios begalybės. Nors ir nutoldamas 
nuo aukščiausio savo tikslo, niekad jokiame tikrame esinyje žmo- 
gus neranda galutinio atsakymo smalsiam savo protui ar savo sie- 
kių ir troškimų patenkinimo. Žmogus paženklintas begalybės, ir 
todėljis yra asmuo, dvasinis buvinys. 

Dievo asmeniškumas -jo santykis su savimi - skiriasi nuo dva- 
sinių buvinių santykio su Dievu. Dvasiniai buviniai yra baigtiniai 
irjų santykis su Dievu yra baigtinio buvinio santykis su begalybe. 
Dievo, kaip begalinės būties, santykis su savimi pačiu nėra toks 

pat kaip baigtinio buvinio santykis su begaliniu buviniu. Dievo 
santykis su savimi yra begalybės santykis su begalybe. 

Nors Dievo santykis su savimi pačiu vargu ar sudaro filosofinę 
problemą, akivaizdu, kad Dievo santykis su buviniais yra filosofi- 
nis. Dievas kaip Kūrėjas susijęs su visais buviniais; vis dėlto Dievo 
santykis su buviniais nėra vieno buvinio santykis su kitu, bet vei- 
kiau transcendentalinės tikrovės santykis su kuo nors tikru. Buvi- 
niai atliepia Dievui būdami veikiami gamtos dėsnių ir siekdami 
Dievo kaip aukščiausio savo tikslo. 

Dievo santykis su buviniais yra grindžiamojo pobūdžio. Per šį 
santykį daiktai pradeda būti. Atliepiantis buvinių santykis su Die- 
vu tiksliąja prasme galimas tik tarp asmenų. Tiktai psichologiniai 
(gua dvasiniai) buviniai yra atliepiantys, nes tik jie yra atviri Die- 
vui, transcendentalinei tikrovei. Atliepiantis santykis yra užrūši- 
niobuvinio atvertis Dievui. Kosmologiniai buviniai „akli“ Dievui, 
nors ir „siekia“ Dievo būdami veikiami gamtos dėsnių. Psicholo- 
ginio buvinio neaklumą lemia jo turima „trečioji“ akis. Turėti „tre- 
čiąją“ akį — tai būti asmeniu. Dvi akys nukteiptos į baigtinius esi- 
nius, 0 „trečioji“ akis išplėšia žmogų iš „daiktiškojo“ pasaulio ir 
perkelia jį į „uždaiktiškąją“ arba dieviškąją sritį. Šis buvimas-per- 
keltam lemia ontologinę asmeniško buvinio svarbą. Žmogus yra 
santykis su Dievu. Toks santykis nėra atsitiktinybė, nes jis nesusie- 
ja dviejų buvinių; jis susieja buvinį su pačia tikrove - su Dievu. 
Dvasinių buvinių santykis su Dievu yra transkategorinis. Vadina- 
si, tik kosmologiniai buviniai yra substancijos tiksliąja prasme, o 
dvasiniai buviniai yra santykiai transakcidentine ar transkategori- 
ne prasme. Transkategorinis santykis yra baigtinio buvinio atver- 
tis begalybei. Jis reiškia buvimą asmeniu. 

mogus neišvengiamai gyvena tarp daiktų, ir todėl jis nuolat 
įvairiais būdais yra susijęs su daugybe daiktų. Šie santykiai yra 
kategoriniai ir dėl to atsitiktiniai. Tačiau visus žmogaus santykius 
su įvairiais esiniais palaiko žmogaus santykis su Dievu. Daiktai 
šlovina Dievą nežinodami, kad jie tai daro; tiktai žmogus žino, kad 
daiktai ir jis pats šlovina Dievą. 

Aktualumas 


Tomas Akvinietis kalba apie Dievą kaip apie gryną aktualumą 
(actus purus). Tai reiškia, kad jame nėra jokio potencialumo. Aktua- 
lumas ir potencialumas — tai reikšmingiausios problemos mėgi- 
nant nušviesti visų trijų tikrovės sričių - kosmologinės, psicholo- 
ginės ir teologinės - dermę tomistinėje filosofijoje. 

Dievas yra dvasinis buvinys, bet jis skiriasi nuo visų kitų dvasi- 
nių buvinių tuo, kad neturi jokių apribojimų. Dievas yra beribis; jis 
pati begalybė. Kas yra dvasinius buvinius ribojantis veiksnys? Dva- 
siniai buviniai neriboti formos atžvilgiu. Jie yra grynosios esmės, 
todėljų formai nėra jokių apribojimų. Vis dėlto dvasiniai buviniai 
yra riboti. Ribojantis veiksnys yra jų pačių esmė. Dievas yra užes- 
miškas [trans-essential], lygiai kaip dvasiniai buviniai yra užrūši- 
niai. Dievas yra užesmiškas, neturi jokios ribotos esmės; be to, jis 
neturi jokios esmės - netgi grynosios esmės. Taip yra, nes net ir ši 
esmė yra ribojantis veiksnys. Dievas neturi visiškai jokių apriboji- 
mų; jis yra grynas aktualumas. 

Aktualumas priešinamas potencialumui. Bet kuris buvinys, 
turintis nors kiek potencijos, yra ribotas. Kita vertus, bet kuris 
buvinys kaip buvinys turi turėti nors kiek aktualumo, nes kitaip 
jis negalėtų bžti - jis nebūtų buvinys. Taigi visuose buviniuose — 
kosmologiniuose, psichologiniuose ar teologiniuose - yra aktua- 
lumo. Vienas nuo kito jie skiriasi juose esančio aktualumo laips- 
niu. 

Kosmologinių buvinių struktūrai būdinga forma ir materija: ma- 
terija yra ribojantis principas, o forma suaktualina materijoje glū- 
dinčias potencijas. Laipsnis, kuriuo forma suaktualina materiją, 
nulemia ontologinę buvinio svarbą -jis nulemia jo tikrumą. Aktu- 
alumas, tikrumas ar buvimas - visa tai yra skirtingi žodžiai, tomis- 
tinėje filosofijoje įvardinantys tą pačią problemą. 

Psichologinių buvinių struktūrą išreiškia esmė ir egzistencija. 
Dievas, kuris neturi esmės, yra grynoji egzistencija, o visiems ki- 
tiems psichologiniams ar dvasiniams buviniams būdinga esmė 
ir egzistencija: esmė nurodo ribotą asmenyje ar dvasiniame buvi- 
nyje esančios egzistencijos mastą. Esmė yra ribojantis veiksnys, o 

egzistencija — tai, kas padaro aktualų - yra beribė. Šios rūšies apri- 
bojimai yra esiniški apribojimai. 

Psichologiniams buviniams būdingi esiniški apribojimai, kos- 
mologiniams buviniams - rūšiniai apribojimai, o Dievas neturi 
visiškai jokių apribojimų. Taip teigiant visus esinius galima nagri- 
nėti tuo pačiu požiūriu - buvimo apribotam požiūriu. Šitaip ribos 
tarp esinių sričių ištirpsta, ir visi esiniai pasirodo derantys tarpu- 
savyje. Tai, nuo ko jie visi skiriasi, yra niekas. Jei tik kas nors yra 
arba jei tik kas nors nėra niekas, jis yra ipso facto panašus į bet kurį 
kitą buvinį, kad ir koks būtų jo buvimo (jo „būti“) arba aktualumo 
intensyvumas. Pagal Aristotelį ir Tomą Akvinietį, visi buviniai yra 
tarp grynojo potencialumo, vadinamo pirmine materija, ir grynojo 
aktualumo, Dievo. Pirminė materija nėra aktuali ir todėl ji nėra 
tikra - ji nėra. Įgijusi formą pirminė materija tampa tikra. Molio 
klodai nėra pirminė materija, nes jiems jau būdingos įvairios api- 
brėžtys, tokios kaip spalva, svoris, tam tikras minkštumas, kai drėg- 
na, ir tam tikras kietumas, kai sausa. Tačiau molis yra medžiaga 
arba materija gaminant plytas. Plytos forma suaktualina beformį 
molį suteikdama jam daugiau tikrumo. Plyta savo ruožtu tėra tik 
materija statant šventyklą. Šventyklos forma suima plytas sykiu su 
įvairiomis kitomis medžiagomis į šventyklos aktualumą. Šventyk- 
la aktualesnė ir tikresnė nei plyta, molis ar pirminė materija. 

Užbaigta šventykla turi šventyklos formą - tikrą tam tikru laips- 
niu. Kiekviena šventykla yra skirtinga. Niekad šventykla joje nėra 
įgyvendinta iki galo. Jeigu būtų įgyvendinta, ji jau nebeturėtų jokių 
rūšinių apribojimų. Ji būtų gryna forma, todėl būtų projektuojama 
į gryną aktualumą -ji būtų susijusi su Dievu ir atvira jam. Kartu tai 
reikštų laisvę ir atvirą stovėjimą Dievo akivaizdoje. 

Nors ir nematerialus, ribotas yra ir kiekvienas dvasinis esinys. 
Ribojantis veiksnys yra jo esmė. Neriboti materialios arba kosmo- 
loginės tikrovės atžvilgiu dvasiniai buviniai yra riboti teologinės 
tikrovės atžvilgiu. Dvasinių buvinių aktualumo laipsnis yra di- 
desnis, o potencialumo - mažesnis. Akto ir potencijos struktūra 

vyrauja tiek kosmologinėje, tiek psichologinėje srityse. Tiktai Die- 
vui nebūdingas joks potencialumas: jis yra būties pilnatvė, gryna- 
sis aktualumas. Nors ir pašalinus potencialumą, tomistinėje filo- 

sofijoje Dievas vis tiek mąstomas ir tiriamas pagal akto ir potenci- 
jos modeiį, išskyrus tai, kad atmetamas Dievą ribojantis ar poten- 
cialumo principas. Apytikriai palygindami įsivaizduokime, kad 
tuščias ąsotis, kuriame nėra jokio skysčio, reiškia mums grynąją 
materiją. Įpildami į ąsotį šiek tiek skysčio, suaktualiname jo poten- 
ciją. Kas kartą įpildami truputį daugiau skysčio, suaktualiname ją 
vis labiau. Kartu jo potencialumas mažėja. Pasiekę ąsočio vidurį 
galime įsivaizduoti, kad peržengiame ribą tarp rūšinių (materia- 
lių) ir esiniškų (dvasinių ar psichologinių) apribojimų. Kai ąsotis 
visiškai sklidinas, jo potencialumas panaikinamas. Taip pasiekia- 
me grynąjį aktualumą. Pirminė materija neturi jokio aktualumo, 
materialiems ir dvasiniams buviniams būdingas labai skirtingo 
laipsnio aktualumas, ir tiktai Dievas yra visiškas aktualumas. Die- 
voaktualumas neribotas. Nepaisant šių skirtumų, smėlio smiltis, 
didžiulis ir stiprus gyvulys, išmintingas ar gebantis mąstyti žmo- 
gus, nuostabus angelas ir visagalis Dievas - visi nagrinėjami ir 
suprantami remiantis visiškai ta pačia aktualumo ir potencialu- 
mo struktūra. Tarp buvinių ar esinių nėra jokios prarajos. Kirmi- 
nas ir Dievas iš tikrųjų nesiskiria, nebent tik skirtingu aktualumo 
laipsniu. 

Jei palygintumę tomistinę tikrovę su Platono ar Kanto tikrove, 
turėtume pripažinti, kad tiek Platonas, tiek Kantas teigia esant tik- 
rovę, kuri yra ankstesnė už bet kurią „daiktiškąją“ tikrovę ir, vadi- 
nasi, ankstesnė už bet kurią „daiktiškąją“ struktūrą. Ir idėjos, ir a 
priori principai yra ontologinės jėgos, lemiančios visus daiktus ir 
jų struktūrą. Šios jėgos yra už struktūrinių bet kurio esinio elemen- 
tų; ir aktualumas, ir potencialumas priklauso nuo jų. Nei Platono 
idėja, nei Kanto subjektyvybė nėra tikri tuo pačiu atžvilgiu kaip 
kad yra tikri daiktai ar esiniai. Dėl šios priežasties Platono idėjos 
ar Kanto a priori principai pranoksta struktūrinius egzistencinį ir 
esminį bet kurio esinio aspektus. Tiksliau sakant, Platono idėjos ir 
Kanto a priori principai skiriasi nuo pasaulyje esančių daiktų arba 
nuo reiškinių tuo, kad jie yra anapus pasaulyje esančių daiktų ar 
reiškinių vidinės struktūros. Jie niekaip negali būti priskiriami tai 
pačiai visiškai vienodos vidinės struktūros esinių grupei. Būdami 
ankstesni už bet kurį esinį, jie ankstesni už jo struktūrą ir, vadinasi, 

yra užjos. Ir Platono idėjos, ir Kanto a priori principai peržengia 
buvinių irjų struktūros ribas. 

Nepaisant šių skirtumų, tomistinė filosofija nėra visiškai nesu- 
sijusi su Platono ar Kanto filosofija. Idėja reiškia tam tikro pobū- 
džio būties pilnatvę, lygintiną su tomistinėmis grynosiomis for- 
momis, 0 daiktai, dalyvaujantys vienoje ar kitoje formoje, tėra riboti 
tos pačios formos visiško tobulumo įgyvendinimai. Dėl šio riboto 
įgyvendinimo daiktai yra įvairiopi. Nepaisant jų įvairovės, jie dera 
tarpusavyje dalyvaudami toje pačioje idėjoje ir skiriasi vienas nuo 
kito skirtingu savo dalyvavimo intensyvumu. Kai dėl Kanto filoso- 
fijos, trys tomistinės filosofijos sritys - kosmologinė, psichologinė 
ir teologinė - yra trijų svarbiausių Kanto idėjų - pasaulio, sąmonės 
ir Dievo idėjos - pirmavaizdžiai. 


Tomizmas ir kantizmas 


Architektoninę tikrovės struktūrą, kaip ją supranta Tomas Ak- 
vinietis, Dievas, kaip visų buvinių Kūrėjas, padaro nepaprastai 
aiškią. Gamtoje vyrauja teleologinė tvarka: visi kosmologiniai esi- 
niai nukreipti galutinio tikslo, Dievo, link. Šie esiniai linksta į Die- 
vą nebūdami jam atviri. Žmogaus gyvenime ar buvime vyraujantis 
teleologinis aspektas yra atviras palinkimas į Dievą - palinkimas 
suprantant galutinį tikslą. Žmogaus pasaulyje teleologija yra te- 
ologinė. Skiriamosios linijos tikrovės struktūroje, kaip jas supran- 
ta Tomas Akvinietis, - linijos tarp kosmologinės ir psichologinės 
sričių ir tarp psichologinės ir teologinės sričių - iš tikrųjų ne atida- 
lija ar perskiria, o, priešingai, sujungia į tvirtą vienovę visą kūrini- 
ją,nesjos brėžiamos žemiau Dievo kaip tikrovės viršūnės. 

Kosmologinės, psichologinės ir teologinės tikrovių ribas įvei- 
kia tikrumas arba aktualumas. Abiejose sienos pusėse tikrumas 
yra tokio pat pobūdžio ir skiriasi tiktai intensyvumo laipsniu. Dėl 
to sienos iš tiesų yra ne tiek sienos, kiek klasifikuojančios linijos, 
leidžiančios geriau suvokti tikrovę. Jos visiškai nepanašios į ski- 
riamąsias linijas Kanto tikrovės sampratoje, kur subjektyviosios, 
fenomenų, ir noumenų srities tikroves skiria visiškai skirtingi bu- 
vimo tikram būdai. 

Tomo Akviniečio supratimu, tikrovė labai palaipsniui pereina 
nuo pirminės materijos netikrumo prie absoliučios Dievo tikrovės. 
Tikrovė susideda iš buvinių. Tas, kas nėra buvinys, niekaip nėra 
tikras. Todėl visose trijose pagal Tomą Akvinietį suprantamos tik- 
rovės srityse vyrauja buviniai: kosmologinėje srityje buviniai ma- 
terialūs, psichologinėje - dvasiniai arba asmeniški, o teologinė sri- 
tis yra begalinio ar Aukščiausiojo buvinio sritis. Tokiu atveju tikrovė 
iš tiesų yra ne padalyta į dalis, o tokia pat. Atidalijimas yra tik 
nevienodo pobūdžio buvinių skyrimas. 

Pasaulyje yra keturios buvinių pakopos. Yra neorganinių buvi- 
nių, kurie yra „besieliai“, pakopa ir organinių buvinių, kuriems 
būdingas gyvybės principas, pakopa. Pastarieji buviniai yra auga- 
lai- gyvi buviniai, turintys žemiausios rūšies sielą. Trečiosios pa- 
kopos buviniai, šalia gyvybės principo, pasižymi ir gyvūno siela: 
jie gali jusliškai veikti ir sąveikauti, o sykiu ir judėti. Galiausiai 
Žmogaus siela viršija gyvūno sielą savo proto geba pažinti ir siekti 
aukščiausiosios tikrovės, Dievo. Būti gyvam ir kartu atviram Die- 
vui -tai būti žmogumi. Grynosios dvasios taip pat gali būti laiko- 
mos gyvais nematerialiais buviniais, tuo tarpu Dievas yra pats 
gyvenimas. 

Descartes'as žmogaus nebelaiko gyvu buviniu (animal rationa- 
Ie). Jo požiūriu, žmogus yra mąstančioji tikrovė (res cogitans). Mąs- 
tančioji tikrovė skiriasi ne tik nuo neorganinių buvinių, bet ir nuo 
gyvų buvinių. Pastarieji yra „daiktiški“ buviniai, o žmogus, kaip 
mąstančioji tikrovė, pačiu savo „esmėjimu“ yra „nedaiktiškas“. Šį 
žmogaus buvimo aspektą vis labiau radikalizuoja vėlesnė filosofi- 
ja- naujųjų laikų ir šiuolaikinė. Puikiai išplėtotas yra Kanto siūly- 
mas skirti sąmonę (mąstančiąją tikrovę) a priori („nedaiktiškąją“ 
arba „ikidaiktiškąją“) tikrovę - ir reiškinių tikrovę - a posteriori 
(„daiktiškąją“) tikrovę. 

Naujųjų laikų filosofija yra suskilusi; jai nebūdinga kokia nors 
vientisa požiūrių į tikrovę ar mąstymą sistema. Tačiau taip atsitikę 
ne dėl nevienodo tikrovės supratimo ar destruktyvios nuostatos 
jos atžvilgiu, bet dėl to, kad imta kalbėti apie naują tikrovės sritį - 
nebe su buviniais sutampančią, o už bet kurį buvinį ankstesnę 
tikrovę, ir vis dėlto ne gryną nieką. A priori tikrovė yra visų buvinių 

tikrumo pagrindas. Naujųjų laikų filosofijos tikrovės kaip suskilu- 
sios samprata reiškia tai, kad pralaužiamas kietas buvinių kiautas 
irišsiveržiama į atvirą „nedaiktiškosios“ sąmonės sritį; tai ne su- 
skilimas, o veikiau naujos, už daiktų ribų esančios teritorijos užka- 
riavimas. 

Suprantant tikrovę pagal Tomą Akvinietį, daiktai suvokiami 
esą tvirtai susieti aktualumo, egzistencijos, priežastingumo, geru- 
mo irt. t. ryšiais. Suprantant tikrovę pagal Kantą, šis vientisumas 
vyrauja tik reiškinių pasaulyje. Be to, šių ryšių sykiu su visomis 
kategorinėmis, erdvinėmis ir laikinėmis daiktų apibrėžtimis ir sy- 
kiu su visais gamtos dėsniais ar pirminiais metafiziniais princi- 
pais ištakos yra subjektyvybėje - mąstančiojoje tikrovėje. Subjekty- 
vybė yra ankstesnė už visus buvinius, pati nebūdama buvinys; ji 
ankstesnė už bet kurį buvinį, ar šis būtų žemesnis, aukštesnis ar 
aukščiausias. Tai nereiškia Dievo neigimo ar pažeminimo; veikiau 
tai reiškia, kad Dievo kaip buvinio supratimas yra netinkamas. Nau- 
jųjų laikų filosofijos bedievystė žymiu mastu yra tai, kad atsisako- 
ma pripažinti Dievą kaip buvinį, nors ir aukščiausiąjį buvinį. Dievo 
vieta ne tarp buvinių, nes šie yra subjektyvių a priori principų dė- 
ka. Dievas pranoksta buvinių pasaulį, jis pranoksta ir a priori sub- 
jekto tikrovę. 

Tomistinę kosmologinę, psichologinę ir teologinę tikroves to- 
liau vystė Descartes'as, Berkeley ir Kantas. Descartes'o res cogitans, 
res infinita ix res extensa yra trys tikrovės rūšys. Žmogus, kaip res 
cogitans, nėra gyvas buvinys, kuris mąsto. Gyvi buviniai priklauso 
res extensa sričiai, O res cogitans yra už res extensa ribų. Žmogus, 
mąstantysis, yra „nedaiktiškas“. Descartes'o res yra tikrovė, o ne 
tikras esinys. 

Tomistinėje filosofijoje psichologinės srities esiniai yra „daik- 
tiški“ esiniai. Juos galima gretinti su kosmologiniais buviniais, ski- 
riasi tik tai, kad jiems būdingas didesnis aktualumas. Aktualumas 
būdingas visoms trims Tomo Akviniečio buvinių sritims, o didžiau- 
sias - Dievui. Kosmologiniam buviniui būdingas visiškai tas pats 
tikrumas, tas pats aktualumas kaip ir dvasiniam buviniui ar netgi 

toks kaip Dievui, išskyrus tai, kad jo tikrumas ir aktualumas yra 
mažesnis. Descartes'o res cogitans visiškai kitoks nei res extensa. Jis 

yra ankstesnis už visus esinius, kurie vyrauja res extensa, nes jie yra 
teisingi ir tikri tik jei sąmonės nustatomi kaip teisingi ir tikri. Šis 
paskutinis dalykas ypač pastebimas Berkeley'o filosofijoje. Jo ma- 
nymu, išorinio pasaulio daiktai įgyja savo tiesą ir egzistenciją tik 
suvokiami sąmonės. Sąmonė nėra daiktas. Ji yra bet kokio „daik- 
tiškumo“ prielaida. Daiktai neužgimsta sielos (sąmonės) horizon- 
te; tiesiog čia atsiskleidžia jų reikšmės, bereikšmiams jusliniams 
suvokiniams [perceptions] paveikus sielą. Šių juslinių suvokinių 
ištakos turi būti kuriančioji Dievo sąmonė. 

Kantas tiksliai apgalvojo tris sritis, kurioms atstovauja trys jo 
idėjos, ypač psichologinę, arba a priori, ir kosmologinę, arba a po- 
steriori, sritį. Bet kuris esinys bet kuriuo būdu pasirodydamas pa- 
saulyje už pačią savo ontologinę struktūrą, patį savo „daiktišku- 
mą“ skolingas „ikidaiktiškajai“ arba a priori subjektyvybės tikrovei. 
Subjektyvybė suteikia formą visiems esiniams ir pateikia juos tvar- 
kingai tarpusavyje susietus. Būdami teisingi, daiktai yra tikri. 

Tvarkomajai subjekto veiklai reikalingi „bereikšmiai“ jusliniai 
suvokiniai. Įjuos reikia žiūrėti kaip į kylančius iš Dievo. Žmogus 
pažįsta tik tai, kas jam yra teisinga ir, vadinasi, tikra. Kantas tylo- 
mis daro prielaidą, kad daiktai gali būti teisingi ir tikri ne vien 
žmogui. Tačiau, jei daiktai yra teisingi ir tikri Dievui, toks teisingu- 
mas ar tikrumas nėra žmogiškas. Tikrovė Dievo akyse galioja ab- 
soliučiai, o žmogaus tikrovė galioja tik žmogui ir priklauso nuo 
juslinių suvokinių „chaoso“. Tai, kas tvarkinga Dievui, žmogui 
yra chaosas. 

Dievas kaip juslinių suvokinių kūrėjas yra Dievas kaip Ding an 
sich, arba noumenų, pasaulio kūrėjas. Noumenų pasaulis žmogui 
„Chaotiškas“;jis priklauso teologinei tikrovei - Dievui. Kantas tam 
tikru mastu palaiko tomistinį požiūrį į dieviškąjį žinojimą: Dievas 
pirmiausia pažįsta save ir pažindamas save žino savo idėjas, visų 
daiktų pirmavaizdžius; Kanto noumenų pasaulis gali būti trak- 
tuojamas kaip „nežmogiškasis“ fenomenų pasaulio pirmavaizdis. 
Noumenų pasaulis yra Dievo logos, žmogaus pasaulyje pasi- 
reiškiantis Žmogui suvokiamu būdu. 

Kantonoumenų pasaulis (būdamas „nedaiktiškoji“ tikrovė) yra 
svetimas filosofų iki naujųjų laikų mąstymo būdui. Tą pat galima 

pasakyti apie subjektyvybę ir netgi apie reiškinių pasaulį (fenome- 
nų pasaulį). Vienintelė įrodoma tikrovė yra patys reiškiniai. Jie 
priklauso, viena vertus, nuo „nedaiktiškojo“ ir todėl neįrodomo 
Ding an sich (noumenų) pasaulio, kita vertus, nuo a priori subjekty- 
vybės tikrovės. „Daiktiškieji“ reiškiniai priklauso nuo „nedaiktiš- 
kujų“ visybių, Eugeno Finko vadinamų tota; tokios visybės yra Ding 
an sich ir subjektyvybė“. Be to, „daiktiški“ reiškiniai pasirodo ir yra 
tai, kas jie yra, įgydami reikšmę pasaulyje. Pasaulis taip pat yra 
totum ir neįrodomas. Subjektyvybė, noumenų pasaulis ir fenome- 
nų pasaulis yra neįrodomi kaip tikrovės, bet mąstomi kaip idėjos. 

Kantas atskleidžia „nedaiktiškąją“ tikrovę, bet įrodinėdamas ap- 
siriboja daiktais. Todėl tota laikomi ne tikrais ar netikrais, bet idėjo- 
mis. Būdamas baigtinis, žmogus žino idėjas, begalybę, bet negali 
jų gerai apgalvoti ar įrodyti. Viskas, kas įrodoma, remiasi neįrodo- 
mais, bedugniais pagrindais ir yra jų persmelkta. Tik šiuolaikinė 
filosofija palaipsniui ima suprasti, kad „nedaiktiškoji“ tikrovė yra 
mąstymui būdingas elementas ir kad viskas, kas „daiktiška“, yra 
toks būdamas pažymėtas „nedaiktiškumo“. 

Kadangi tomistinė filosofija apribota daiktais, ji nieko negali 
pasakyti apie „nedaiktiškąją“ tikrovę. Visa, kas yra už esinių sri- 
ties - visa, kas nėra esinys — tėra niekas; jis neturi visiškai jokio 
tikrumo. Naujųjų laikų filosofija išsiveržia iš daiktais apriboto mąs- 
tymo ir teigia esant tikrovę, kuri peržengia daiktus ar buvinius. 
Taigi tomistinė filosofija yra imanentinė filosofija - ji nedrįsta žengti 
į transcendentalinę sritį, kuri yra ne buvinys, o būtis. 

Lygindami tomistinę tikrovę su Kanto, turime ją tarsi įsprausti 
į Kanto reiškinių pasaulį, nes ji yra daiktų ribojama, arba „daik- 
tiškoji“ tikrovė. Taip pat tai reikštų, kad Dievas, kaip aukščiausia- 
sis buvinys, priklauso reiškinių pasauliui kaip vienas iš šių reiški- 
nių. Tačiau kadangi Dievas yra antgamtinė tikrovė, jis negali būti 
gamtinis buvinys ar reiškinys, kaip kad daiktai reiškinių pasauly- 
je. Dievą reikia suprasti kaip pranokstantį visus buvinius. Negana 
to, jį reikia suprasti kaip pranokstantį ir tris „nedaiktiškąsias“, bet 
vis dėlto gamtines (nors ir neįrodomas) subjektyvybės, fenomenų ir 


5 Plg. Fink, Alles und Nichts. 

noumenų pasaulio tikroves. Dievas, kaip šia prasme transcenden- 
tinė tikrovė, nėra joks buvinys ir todėl nėra joks aukščiausiasis 
buvinys. Dievas yra antgamtinė tikrovė. 

Tomistinė filosofija apmąsto tik buvinius. Todėl visa, kas yra 
„nedaiktiška“, yra nemąstoma, taigi ir netikra. Kadangi, Kanto po- 
žiūriu, Dievas nėra joks buvinys, jis negali būti gerai apmąstytas ir 
negalima nustatyti jokių jo buvimo įrodymų (ar įrodymų, panei- 
giančių jo buvimą). Kantas neneigia Dievo egzistavimo. Jis tik pa- 
brėžia žmogiškojo pažinimo ir mąstymo gebėjimų ribas. Dėl šių 
ribų filosofiškai negalima nustatyti Dievo egzistavimo. Žmogaus 
mąstymas apribotas daiktais, nors jis ir išlaiko savyje „nedaik- 
tiškąsias“ idėjas. Šios idėjos turimos kaip „daiktiškosios“ tikrovės 
(reiškinių) supratimo prielaida; jos mąstomos, tačiau neįrodomos, 
ir todėl apie žota tikrumą ar netikrumą negalima padaryti jokios 
išvados. Idėjos yra aukščiausi, bet nepagrįsti reguliatyvūs princi- 
pai, be kurių negalima pagrįsti nieko tikro. 

Anot Kanto, tota nėra daiktai. Todėl Dievas, kaip totuum, negali 
būti tikriausias daiktas ar buvinys; negali jis būti ir būtinas daik- 
tas ar buvinys ar aukščiausiasis daiktas ar buvinys. Jeigu jis būtų 
mąstomas kaip buvinys, jis būtų mąstomas kaip imanentinė (daik- 
tų apribota) tikrovė, taigi priklausytų nuo „nedaiktiškosios“ tikro- 
vės kaip ir bet kuris kitas daiktas ar buvinys. Visa, kas yra „daik- 
tiška“ — visa, kas yra buvinys, - priklauso nuo „nedaiktiškosios“ 
ara priori tikrovės. 

„Nedaiktiškosios“ tikrovės kaip a priori tikrovės, t. y. kaip anks- 
tesnės už daiktus tikrovės, pripažinimas neišvengiamai yra filo- 
sofinės bedievystės pradžia. Pirmasis žingsnis (žengtas Descar- 
tes'0) - tai Dievo tikrumo nustatymas remiantis žmogaus sąmone. 
Metodinė sąmonės pirmenybė jau nustelbia Dievą. Kantas žino 
Dievą kaip idėją negalėdamas filosofiškai įrodyti jo buvimo arba 
nebuvimo. Nietzsche - tiesiai ir sąžiningai - pereina prie filosofi- 
nio tikrovės supratimo. Suvokti daiktus kaip nurodančius „nedaik- 
tiškąją“ tikrovę - tai panaikinti jų saitus su bet kokiu kitu juos 
grindžiančiu daiktu. Joks daiktas, joks esinys ar buvinys niekada 
nelemia daikto kaip daikto. Tiktai „nedaiktiškoji“ tikrovė, toti, ku- 
riame esinys ar daiktas įgyja savo reikšmę ir vietą, nustato daikto 

„daiktiškumą“. Nietzsche's filosofija siekia nudievinti „daiktiš- 
kąją“ tikrovę atitikdama filosofijos apyaušriu prasidėjusio nutiki- 
mo reikalavimus. 

Nė vienas iš šių filosofų - neišskiriant Nietzsche's - nesisten- 
gia įveikti religijos. Jie yra filosofai ir jiems rūpi filosofinė tikrovės 
pagava. Išvaduoti tikrovę iš buvinio jungo - tai iš naujo įgyti „ne- 
daiktiškąją“ tikrovę, prarastą nuo Platono laikų. Tai ne tik reiškia 
gilesnę filosofinę tikrovės įžvalgą, bet dar ir nuskaidrina horizon- 
tą bei leidžia suvokti Dievą kaip tekančią saulę - didingą ir sveti- 
mą visiems daiktams ir buviniams, ir vis dėlto juos išlaikančią ir 
palaikančią. Tai leidžia suprasti Dievą kaip antgamtinį, o ne tik 
kaip nemedžiaginį. 

Bedievystės mąstymas, aukščiausią tašką pasiekęs Nietzsche's 
filosofijoje, yra pastanga išlaisvinti daiktą ar buvinį iš daikto ar bu- 
vinio apibrėžčių. Neigti Dievą kaip Aukščiausiąjį buvinį - tai išlais- 
vinti daiktus ar buvinius iš nelanksčių saitų ir leisti jiems lanksčiai 
egzistuoti pasaulyje - kaip kad jie egzistavo graikų pasaulyje. Įvai- 
rių dievų apšviesti daiktai rodėsi įvairiomis spalvomis ir reikšmė- 
mis, kurios priklausė nuo valdančiosios dievo galios. Kadangi die- 
vai yra „nedaiktiškosios“ gamtos jėgos, Dievas, antgamtinė tikrovė, 
juos pranoksta. Naujųjų laikų filosofų bedievystė nėra ateizmas. Joks 
filosofas niekad negali būti teistas ar ateistas - niekad negali įrodyti 
ar paneigti Dievo buvimo. Žmogus yra gamtinis, o Dievas antgamti- 
nis. Antgamtinė tikrovė yra atskirta nuo žmogaus mąstymo. Tačiau 
filosofui rūpi ir turi rūpėti buviniai ir gamta. Paklusdami nutikimo 
nulemčiai, naujųjų laikų filosofai ieško gamtos /0g050 sąmonės pavi- 
dalu. Sąmonė yra „nedaiktiškoji“ galia, grindžianti daiktus. Naujų- 

jų laikų filosofai nutaria atsikratyti aukščiausiojo buvinio „kupros“, 
trukdančios „nedaiktiškosios“ tvarkos mąstymui prasiveržti jų filo- 
sofijoje. Dievo kaip aukščiausiojo reiškinio pašalinimas iš reiškinių 
pasaulio padeda pagrindą suprasti Dievą kaip antgamtinę tikrovę. 
Tai, kas antgamtiška, ipso facto yra antfilosofiška [superphilosophi- 
cal]. Kad būtų filosofiški, naujųjų laikų filosofai privalo ignoruoti 
Dievą turi būti bedieviai. 

Nė vienas iš naujųjų laikų filosofų nėra bedievis ta prasme, kad 

neigtų Dievą kaip antgamtinę tikrovę. Netgi Nietzsche, „ateistas“, 

visą gyvenimą ieško „Dievo, Nežinomojo“. Filosofiškai pašalinus 
Dievą kaip aukščiausiąjį buvinį, Dievas tampa slėpiniu ir privalo 
išlikti Slėpiniu, kurį galima suprasti vien padedant antgamtinei (0 
ne tiktai žmogiškajai) malonei. 

Prireikė ištisų amžių suprasti, kad pasaulietinė ar politinė val- 
džia nėra Bažnyčios funkcija. Tačiau Bažnyčia vis dar nesuvokia, 
kad filosofinė valdžia nėra jos funkcijos dalis. Teigti filosofinę val- 
džią - tai nustatyti daiktų reikšmes remiantis gamtiniais pagrin- 
dais, nors ir nesiekiant daryti fizinę įtaką daiktams tiksliai laikan- 
tis šių nustatytų reikšmių. Bažnyčios funkcija yra antgamtinių tiesų 
ir įstatymų perdavimas ir saugojimas gamtiniame žmogaus pasau- 
lyje. Bažnyčia gali niekada nesilaikyti jokios gamtinės teorijos. To- 
kia teorija yra ne Dievo, o žmogaus, atsigręžusio į gamtą, darbas. 
Kaip nesitikime, kad Dievas ar Bažnyčia pagamins mums batų 
porą, taip negalime tikėtis, kad Dievas ar Bažnyčia duos mums 
parengtą teoriją, gamtiškai paaiškinančią pasaulį, kuriame gyve- 
name. Kristus atnešė mums antgamtinį Slėpinį neduodamas jo- 
kios aiškios programos ar filosofinės sistemos, kuri žingsnis po 
žingsnio gamtiškai paaiškintų visus gamtos įvykius. Bažnyčios 
funkcija yra saugoti Kristaus Slėpinį ir perduoti jį žmonijai. Baž- 
nyčia privalo perleisti gamtinę valdžią -ne tik politinę, bet ir filo- 
sofinę - („atiduoti tai, kas Cezario, Cezariui, o tai, kas Dievo, Die- 
vui“), o žmogus privalo tapti filosofiškai bedievis (nežinantis Dievo), 
kad taptų krikščioniškai dievobaimingas - per tikėjimą ir gerašir- 
diškumą. 

Iš naujo atvėrus „nedaiktiškąją“ tikrovės sritį visi „daiktiško- 
sios“ tikrovės esiniai vertinami tuo pačiu tikrumo požiūriu. Jei tik 
kas nors yra „daiktiška“, šitai skiriasi nuo „nedaiktiškosios“ ar a 
priori tikrovės. Kad ir kokios rūšies būtų „daiktiškasis“ esinys, jis, 
būdamas vienas iš pasaulio reiškinių, yra toks pat kaip ir visi „daik- 
tiškieji“ esiniai. Kanto pasaulio idėja, palaikanti visų „daiktiškų- 
jų“ esinių tvarką, pati yra „nedaiktiška“. Visi pasaulio esiniai yra 
tikri, nes priklauso pasauliui. Visa, kas priklauso pasauliui, įgyja 
savo tikrumą išlaikydamas savyje pasaulio švytėjimą. 

Kanto požiūris pašalina tomistiškai nagrinėjamos ar supranta- 
mos tikrovės tikrumo ar aktualumo laipsnius. Akmuo, augalas, 

gyvūnas, žmogus ir visa, kas tik egzistuoja, yra reiškiniai pasauly- 
je, ir todėl jiems būdingas tas pats tikrumas - reiškinių tikrumas. 
Reiškiniai skiriasi ne tikrumu, bet vienokia ar kitokia savo reikšme 
pasaulyje. Dulkelė, debesis, kalnas, paukštis, meška, valstietis — 
visa tai yra tikra tiek, kiek tai yra reiškiniai pasaulyje. Negalime 
sakyti, kad mažytis akmenukas mažiau tikras nei kalnas, kurio 
viršūnė skendi debesyse. Argi galime sakyti, kad uodas truputį 
mažiau tikras nei drugelis ar daug mažiau tikras nei kolibris, vo- 
verė, bebras, dramblys ar žmogus? Keistai skambėtų, jei sakytume, 
kad ąžuolas mažiau tikras nei vikšras, šliaužiantis vienu iš jo 1a- 
pų, tik todėl, kad ąžuolas tėra augalas, o vikšras yra gyvas buvi- 
nys, apdovanotas jusliniu veikimu bei atoveiksmiu ir judėjimo ga- 
lia. Nelygu „stebėtojas“, vienas daiktas gali būti labiau ar ne toks 
svarbus, gražus, sunkus, pavojingas, malonus ar kenksmingas nei 
kitas, tačiau niekad nėra labiau ar ne toks tikras. Tiktai „nedaik- 
tiškoji“ ar a priori tikrovė, metanti visus daiktus į jų „daiktišku- 
mą“, gali būti laikoma tikresne. Tačiau čia tikrumas yra transcen- 
dentalinio ar „nedaiktiškojo“ pobūdžio, o esiniai ar buviniai yra 
tikri „daiktiškai“. „Nedaiktiškasis“ tikrumas yra „tikresnis“ nu- 
lemdamas, taigi suteikdamas „daiktiškąjį“ tikrumą. 

Pagal tomistinę filosofiją, daiktas ar buvinys savo buvimą pare- 
mia kitu (aukštesniu) esiniu ar buviniu. Esinio formos ir materijos 
struktūrą nulemia kitas esinys, kuriam būdinga intensyvesnė ar 
tobulesnė forma negu nulemiamajam. Pagal Kanto filosofiją, daik- 
tas kaip reiškinys susidaro iš juslinių suvokinių ir subjektyvių a 
priori formų. Jusliniai suvokiniai yra materialioji reiškinio dalis, o 
subjektyvūs a priori principai sudaro formaliąją reiškinio dalį, tvar- 
kingai susiejančią juslinių suvokinių įvairovę. Kanto daiktas nesi- 
remia kitu daiktų; jis remiasi „nedaiktiškosiomis“ tikrovėmis: jusli- 
niai suvokiniai remiasi Ding an sich, o formalioji reiškinio dalis — 
subjektyvybe. Kanto daiktas yra „nedaiktiškųjų“ tikrovių telkė- 
jas. Būti daiktu — tai išlaikyti savyje „nedaiktiškumo“ (subjek- 
tiškojo ir noumeniškojo principų) švytėjimą. Pagal tomistinę filo- 
sofiją, būti daiktu — tai remtis kokiu nors kitu daiktu kaip savo 
priežastimi ir galiausiai remtis aukščiausiuoju daiktu, Dievu, pir- 
mąja priežastimi. 

Tomistinė tikrovė saugiai grindžiama Dievu. Visus daiktus ir 
žmogaus kelius aiškiai apibrėžia ir tvirtai palaiko Dievas. Kanto 
tikrovę grindžia subjektyvybė. Iš pat pradžių Kantas žino, kad sub- 
jektyvybė nėra koks absoliutas. Žmogus yra baigtinis buvinys; jis 
pats tėra dar vienas reiškinys. Tačiau jis nevisiškai paniręs reiški- 
nių pasaulyje. Žmogus kaip vieta, kurioje subjektyvybė išlaiko sa- 
vo valdžią, yra išplėštas iš pasaulio reiškinių ir patrauktas tota. 
Žmogus priklauso tota netgi nežinodamas jų kaip tikrų. Jis pažįsta 
juos kaip prasimanytas idėjas. Tai reiškia nesaugumą; žmogus yra 
tarsi sapno pasaulyje. Naujųjų laikų žmogui gresia nihilizmas, ir 
todėljis turi sutvirtinti savo pasaulio saugumą savimi kaip jo sub- 
jektu ar pagrindu. Tokį saugumą, regis, pasiekė Nietzsche's ant- 
žmogis, kurį bet kokio pasitikėjimo Dievu nebuvimas išlaisvina 
paversti žemę savo žaidimų aikštele. 


„Nedaiktiškieji“ aspektai tomistinėje filosofijoje 


Tomistinė mintis vystosi apžavėta Aristotelio ir todėl ji linkusi 
pasilikti imanentinė ar „daiktiška“ - ji tikrai neprasiveržia į „ne- 
daiktiškųjų“ pagrindų laisvę. Vis dėlto Tomo Akviniečio filosofijo- 
je -ypačjo Dievo filosofijoje - esama tam tikrų užuominų, kurios 
leidžia interpretuoti Dievą kaip daiktus ar buvinius transcenduo- 
jančią ir todėl „nedaiktišką“ tikrovę. Be to, dvasiniai buviniai, įskai- 
tant žmogų, taip pat gali būti nagrinėjami „nedaiktiškumo“ po- 
žiūriu. 

Pagal tomistinę filosofiją, Dievas akivaizdžiai nėra tikrovė, 
susijusi vien su aukščiausiais baigtiniais esiniais ar buviniais; 
jis susijęs su visais be išimties esiniais. Kitaip sakant, nėra taip, 
kad Dievas kurtų ir palaikytų tik grynąsias dvasias, o šios kurtų 
žemesnius buvinius ir t. t. Kiekvienas esinys yra Dievo kūrinys, ir 
kūrinys tokia pat prasme kaip bet kuris kitas. Vienas kūrinys 
negali būti labiau kūrinys nei kitas. Dievas be galo skiriasi nuo 
visų kūrinių, ir atstumas tarp jo ir aukščiausių kūrinių nė trupu- 
čio ne mažesnis nei skirtumas tarp jo ir smėlio smilties. Dievas 
nepanašus į daiktus; jis tikras „nedaiktiškai“. Jis ne buvinys, o 
būtis. 

Kiekvienas Dievo buvimo įrodymas parodo Dievo nepanašu- 
mą į visus buvinius. Dievas, pirmasis judintojas, judina ne taip, 
kaip daiktai ar žmonės judina kokius nors kitus esinius. Pirmasis 
arba „nedaiktiškasis“ judintojas judina nebūdamas kas nors* [s0- 
methiinę|, kas judina. Pirmasis judintojas yra pats judėjimas. Kaip 
pirmoji priežastis, Dievas yra priežastis visiškai kitaip negu antri- 
nės priežastys. Antrinių priežasčių atveju visad esti kas nors 
reikšminga, kas veikia kurį nors kitą reikšmingą esinį, ir todėl šis 
pakeičiamas nežymiai arba pakinta substancialiai. Dievas, kaip 
pirmoji priežastis, sukuria reikšmių aplinką - pasaulį. Pasaulis — 
Dievo valdžia daiktams - nėra reikšmingas; jis yra visų reikšmių 
pagrindas. Palaikomi šios aplinkos daiktai įgyja reikšmę ir sykiu 
tampa daiktais ar buviniais. Pirmoji priežastis ir antrinės priežas- 
tys yra analogiški terminai. 

Kiekvienu iš penkių įrodymų Dievas atskleidžiamas kaip gry- 
naegzistencija (ipsum esse). Gryna egzistencija skiriasi nuo ribotos 
egzistencijos ne tik laipsniu. Dievas, kaip gryna egzistencija, nėra 
kas nors, kas egzistuoja; jis yra pati egzistencija. Dievas yra ne 
geras, o pats gerumas, ne teisingas, o tiesa, ne tikras, o tikrovė, ne 
buvinys, o būtis. Buvimo analogija (analogia entis) reiškia, kad bu- 
viniai ir būtis yra tikri labai skirtinga prasme. 

Tomas Akvinietis teigia, kad kiekvieno buvinio struktūrą suda- 
ro du tikri ontologiniai elementai - esmė ir egzistencija. Egzistenci- 
ja pažymi, kad daiktas ar buvinys yra - yra tikras, vienatinis [sin- 
gular), teisingas ir geras. Esmė pažymi, kas daiktas ar buvinys yra — 
akmuo, augalas, gyvūnas ar žmogus. Esmė yra ribojantis elemen- 
tas;ji apriboja egzistenciją tam tikru ribotu aktualumu, lygiai kaip 
pintos dydžio talpa apriboja neribotą vandens kiekį tam tikru ma- 
tu. Visa, kas yra neribota, neturi esmės ir todėl nėra joks daiktas ar 
buvinys. Dievas, pagal tomistinę filosofiją, yra pati egzistencija. Jis 
neturi jokių apribojimų ar suvaržymų, todėl Dieve nesama jokio 
esmės mato; jo esmę sudarojo egzistencija. Daiktas ar buvinys yra 
kas nors, o Dievas tiesiog yra. Tai, kad Dievas neturi esmės, reiškia, 
kad jis nėra daiktas ar buvinys. Dievas yra „nedaiktiškas“. 

Esmė, kaip egzistencijos matas, nurodo esinio santykį su Dievu. 
Kita vertus, esmė, kaip egzistencijos matas, nurodo esinio skirtin- 

gumą Dievo atžvilgiu. Todėl daiktai yra daiktai „stengdamiesi“ 
lygintis su Dievu ir visad neprilygdami Dievui. Savo daugialype 
įvairove daiktai iš esmės yra ne-buvimo-Dievu būdai. 

Anaksimandras, pirmasis filosofas istorijoje, teigia, kad beribis 
(apeiron) yra tai, kuo remdamasis esinys (visa, kas ribota) gali pasi- 
rodyti. Kiekvienas pasirodantis esinys privalo patirti nuostolį dėl 
paties savo pasirodymo. Už savąjį pasirodymą jis privalo sumokė- 
ti savuoju išnykimu. Pasirodantis buvinys - kadangi savuoju pa- 
sirodymu jis priklauso nuo to, kas niekad neišnyksta ir todėl nie- 
kad negali pasirodyti — tarsi lyginasi su apeiron kaip „nedaiktu“ 
[unthing]. Dėlsavojo bandymo prilygti begalybei (apeiron) baigtinis 
buvinys privalo liautis būti, kad sumokėtų už savo buvimo įžūlu- 
mą; iš esmės daiktas nesti ir pagal savo prigimtį turi išlikti paslėp- 
tas. Kas tik mėgina prilygti apeiron, yra baudžiamas panardinimu 
paslėptyje parodant jo paties ribas ir beribiškumą to, kas niekad 
nei pasirodo, nei išnyksta, arba to, kas nuolat pasirodo ir išnyksta, 
t. y. apeiron. Platonas supranta daiktus kaip esmingai neprilygs- 
tančius idėjoms. Daiktai nenusipelno būti, o jeigu jie yra, jie gali 
būti tik remdamiesi tuo, kas nėra daiktas - remdamiesi idėja. Pagal 
tomistinę daiktų, kaip neprilygstančių Dievui, sampratą numano- 
ma neleistina daiktų pastanga prilygti Dievui savąja egzistencija, 
taip pat numanomas ir jų buvimas atskirtiems nuo Dievo dėl es- 
mės apribojimų. 

Dievas yra anapus daiktų, nes jis pranoksta daiktus ir neturi 
jokios esmės. Pranokdamas daiktus, jis pranoksta ir jų struktūrą. 
Tai reiškia, kad, neturėdamas jokios „daiktiškosios“ esmės, Die- 
vas neturi jokios „daiktiškosios“ egzistencijos. Dievas yra užes- 
miškas [tra715-essential] ir užegzistenciškas [trans-existential]. Tačiau 
tai nereiškia, kad Dievo nėra ar kad jis visiškai netikras. Tai tik 
reiškia, kad gryna egzistencija ar grynas aktualumas yra visiškai 
kitokie negu kokia nors ribota egzistencija ar koks nors ribotas 
aktualumas. Ribota daiktų egzistencija ir neribota Dievo egzisten- 
cija yra visiškai skirtingi dalykai. Dievas kaip gryna egzistencija 
neturi nieko bendra su jokia „daiktiškąja“ egzistencija. Sakyti, kad 
Dievas yra buvinys - netgi aukščiausiasis buvinys, - tai sakyti, kad 
jis neprilygsta Dievui. 

Dėl „nedaiktiškųjų“ tomistinės Dievo sampratos aspektų teolo- 
ginę tikrovę reikia aiškiau atskirti nuo psichologinės ir kosmologi- 
nės tikrovių. Toks atskyrimas reiškia mūsų mąstymo apie Dievą 
permainą. Samprotavimo apie daiktus ir jų tarpusavio santykius 
remiantis pirminiais loginiais principais reikia atsisakyti, kaip ne- 
tinkamo mąstant apie Dievą. Principų, lemiančių perėjimą nuo vie- 
noesinio prie kito, negalima taikyti perėjimui nuo esinio prie trans- 
cendentalinės tikrovės, grindžiančios visus esinius. Daiktas gali 
atsitrenkti į kitą daiktą ir priversti jį riedėti nuo kalvos, bet „ne- 
daiktiškoji“ tikrovė neveikia „daiktiškosios“ tokiu pačiu būdu. To- 
dėlreikia permąstyti Dievo buvimo įrodymus taip, kad perėjimas 
nuo baigtinių esinių prie begalybės būtų aiškinamas kuo atidžiau- 
siai. Perėjimo nuo vieno daikto prie kito taisyklės negalioja perėji- 
muinuo „nedaiktiškosios“ tikrovės prie „daiktiškosios“. 

Tomistinei psichologinei tikrovei, nors labai neaiškiai, būdingi 
kai kurie „nedaiktiškieji“ bruožai. Dvasinius buvinius, įskaitant 
žmogų, ženklina jų atvertis Dievui - jų buvimas asmenimis. Ka- 
dangi Dievas yra „nedaiktiškas“,būti asmeniu reiškia būti susiju- 
siam su „nedaiktiškąja“ tikrove ir kartu peržengti „daiktiškosios“ 
tikrovės ribas. Žmogus yra daiktas (buvinys), bet jis skiriasi nuo 
visų daiktų ar buvinių tuo, kad turi „nedaiktiškumo“ idėjų, o ga- 
liausiai - Dievo idėją. Iš tiesų deramai nesuprantame, kas yra žmo- 
gus, parodydami jį kaip buvinį - nors ir kaip gyvą racionalų buvi- 
nį. Žmogus yra žmogus, nes pri-klauso [be-lon19s] (ilgėdamasis) ir 
paklūsta (su-pranta) transcendentalinės tikrovės galiai. Žmogaus 
valia (ilgėjimasis) ir intelektas (su-pratimas) visų pirma yra jo san- 
tykis su pačia tikrove (Dievu), ir tik dėl to žmogus rūpinasi, myli, 
domisi ir supranta daiktus. Atvirai pri-klausydamas „nedaiktiška- 
jai“ tikrovei ir su-prasdamas ją, žmogus yra tikras kitaip nei kos- 
mologiniai esiniai. Žmogus nėra esinys, turintis amžinybės ar be- 
ribiškumo idėjas, bet, priešingai, jis pats yra turimas šių idėjų. 

Taip suprantamos trys tomistinės tikrovės sritys jau nebėra mo- 
nolitinės; jos tarpusavyje dera jau kitaip, nes perėjimas iš vienos 

srities į kitą esmingai skiriasi nuo toje pačioje srityje vykstančio 
perėjimo nuo žemesnio tobulumo esinio prie aukštesnio tobulumo 
esinio. Tomo Akviniečio filosofijos didybę sudaro „nedaiktiškieji“ 

jo teologinės ir psichologinės tikrovės aspektai. Dėl šių tegu ir slaptų 
aspektų visos kitos tomistinės filosofijos problemos pateikiamos 
taip, kad ši filosofija atitinka nutikimo galią. Nutikimo tėkmė jun- 
tama netgi tada, kai pasuka požemine vaga. Ji juntama iš didesnio 
mąstytojo įžvalgumo nagrinėjant buvinių tikrovę ir kartu iš dides- 
nės ir nuolat aiškesnės būties stokos nuovokos. Tomo Akviniečio 
Dievo, kaip besiskiriančio nuo visų buvinių, idėja reiškia išsiverži- 
mąišjo kitais atžvilgiais „daiktiško“ mąstymo būdo prie „nedaik- 
tiškojo“. 


Tomistinė subjektyvybė 


Pagal tomistinę filosofiją Dievas suprantamas kaip kiekvieno 
buvinio pagrindas. Jis yra mestas po (subiactium), yra kiekvieno bu- 
vinio subjektas. Neginčijama Bažnyčios įtaka pasaulietinėms vals- 
tybėms sykiu su neginčijamu jos visa ko aiškinimu per sąsają su 
Dievu labai reikšmingi tomistinei filosofijai. Hierarchinė buvinių 
skalė pabrėžia absoliučią Dievo viršenybę visų buvinių atžvilgiu. 

Regimajame pasaulyje žmogus yra aukščiausiasis buvinys. To- 
mistinėje filosofijoje griežtai laikomasi daiktų gradacijos. Neorga- 
niniai daiktai tėra medžiaga augalams, augalai yra medžiaga gy- 
vūnams, kurie, suvartodami augalus savo organizmuose, 
„formuoja“ ir „suaktualina“ save. Visi pasaulio buviniai ar daik- 
tai išstatyti Žmogui taip, kad šis gali jais pasinaudoti savo gerovės 
labui. Žmogaus gerovė, žinoma, nėra paskutinė hierarchinės esi- 
nių skalės (gradacijos) instancija. Nemarią sielą turintis žmogus 
privalo tarnauti Dievui ir pragyventi savo gyvenimą jam - dides- 
neijo šlovei. 

Taigi tomistinė filosofija jau parengia pagrindus orientuoti vi- 
są tikrovę į žmogų - žemės druską. Kai tik Bažnyčios įtaka pasau- 
lietinėms valstybėms susilpnėja, o žmogus ima domėtis gamta ir 
pasauliu pats su jais susidurdamas ir nagrinėdamas juos savo, 0 
ne krikščioniškosios doktrinos požiūriu, subjektas perkeliamas iš 
Dievo į žmogų. Tai nereiškia, kad žmogus užima Dievo vietą; vei- 
kiau tai reiškia, kad žmogus, nors būdamas baigtinis buvinys, 
yra už visus kitus buvinius pasaulyje pranašesnis. Todėl jis turi 

valdžią ir teisę nustatyti visų buvinių reikšmę. Jis gali išnaikinti 
tam tikras gyvūnų veisles ar augalų rūšis ir kultivuoti tas, kurios 
yra tinkamesnė „medžiaga“ jo paties gerovei padidinti. Naujųjų 
laikų žmogus kreipia savo žvilgsnį jau nebe į dangų, jis žiūri į 
pasaulį ir į save patį. Augalai, gyvūnai, žemės, cheminiai elemen- 
tai, fizikos dėsniai — visa tai prikausto žmogaus dėmesį, ir jis trokš- 
ta perprasti gamtos karalystę. Visų daiktų valdymas, viešpatavi- 
mas gamtos atžvilgiu, visos žemės privertimas paklusti jam ir netgi 
iššūkio metimas tolimesnei erdvei tampa naujųjų laikų, šiuolaiki- 
nio žmogaus tikrąja reikšme ir funkcija. 

Perėjimas nuo teocentrinės subjektyvybės prie antropocentri- 
nės subjektyvybės išlaisvina daiktus iš jų teistinių reikšmių ir nu- 
statojų reikšmes antropocentriniu požiūriu. Buvinys laikomas nu- 
statytu, o jo tiesa ir tikrumas patvirtintais, kai žmogus jį pažįsta 
neabejotinai ir aiškiai. Dievui, kaip ir bet kuriam kitam daiktui ar 
buviniui, taip pat reikalingas patvirtinimas. Kanto filosofijoje Die- 
vas jau nebepatvirtinamas. Žmogaus įtaka didėja, o jo užduotis 
suteikti reikšmes visiems daiktams tampa svarbesnė. Nietzsche's 
filosofijoje žmogus, visiškai laisvas nuo bet kokio kito autoriteto, 
tampa absoliučiai savarankiškas ir „bedievis“. Tokiam žmogui la- 
biau nei ko kito reikia jėgos, priešingu atveju jis tikrai nepajėgtų 
išlaikyti savo „bedieviško“ stoto. Toks žmogus yra antžmogis. Šiuo- 
laikinis antžmogis labiausiai pasireiškia kaip technologas. 

Antžmogis, sutelkęs žvilgsnį į daiktuose slypinčias galimybes — 
į juose slypinčias vertes, - mato savo paskirtį kaip užkariavimą 
gamtos, kuri,suvokiama kaip bedievė ar „nudievinta“, virsta cha- 
otiška, laukineir nesutramdyta. Žmogaus paskirtis yra sutramdy- 
ti žemę, priversti ją nuolankiai atsiduoti jam ir taip tapti žemės 
viešpačiu. Bedievė žemė, savaime bereikšmė, tampa reikšminga, 
kai sukaustoma antropocentrinėmis grandinėmis. Žemė savo reikš- 

mę įgauna iš savo viešpaties. O iš kur „viešpats“ gauna savo reikš- 
mę? Jo reikšmė priklauso nuo žemės sukaustymo. Vadinasi, savo 
reikšmę jis įgauna iš žemės. Karalystė nėra karalystė be karaliaus, 
o karalius - ne karalius be karalystės. 

Būdama visiškai sukaustyta, žemė yra reikšminga. O kas atsi- 
tinka „viešpačiui“, žmogui? Nebegalėdamas toliau kaustyti že- 

mės, jis netenka savo paskirties ar reikšmės. Todėl jis pajunta be- 
prasmybės tuštumą. Kadangi žemė įgauna savo reikšmę iš žmo- 
gaus, ji grindžiama tuštuma. Apėmęs žmogų tuštumas pasklinda 
po visą Žemės rutulį. Taigi žmonijai gresia nihilizmo naktis. 

Tol, kol sukasi civilizacijos ratai ir kol vis dar esama „nesu- 
tramdytų“ vietų, žmogus jaučiasi galingas ir pasitikintis savuoju 
tramdytojo vaidmeniu. Tačiau anksčiau ar vėliau jis turės pastebė- 
ti sėlinant sukrečiantį nihilizmą. Sykiu su nihilizmo patirtimi žmo- 
gus turi patirti būties stoką. Šitokio pobūdžio nihilizmui nebūtinai 
stigs buvinių, nes jų bus daugybė. Ko bus stokojama — tai tikrovės 
prasmės ir pagrindo. Iš to galima numanyti žmogaus kaip tikrovės 
subjekto (pagrindo) žlugimą ir sykiu naujų pagrindų, grindžian- 
čių daiktų reikšmes, poreikį. Po Nietzsche's „Dievas mirė“ eis „žmo- 
gus mirė“, t. y. žmogaus mirtingumo supratimas. Žmogus, kaip 
mirtingas, atmes savo paties buvimą kaip tikrovę grindžiančius 
pagrindus ir ieškos užžmogiškųjų [trans-human] ar „nežmogiškų- 
jų“ pagrindų. Ateities žmogus turės susidurti su tamsa ir „nedaik- 
tiška“ nežinomybe — būtimi ar gamta, dievų gaivalu. Būti mirtin- 
gam („Žmogus mirė“) - tai nusileidžiant į bedugnę naktį (kad 
galėtų pasirodyti akinanti nemariųjų (dievų) didybė) padaryti 
save tinkamą dievams. Ateities filosofija neišvengiamai taps die- 
vobaiminga. 

Tikrovės nužmoginimas atvers kelią sugrįžti būčiai, sužavėju- 
siai graikų mąstytojus ir pasislėpusiai Aristotelio laikais. Norint 
tinkamai pasitikti būties aušros sugrįžimą, reikia iš naujo atrasti 
jos švytėjimą graikų pasaulyje iki jos saulėlydžio. Negalime tinka- 
mai suprasti savo pačių ateities bei pašaukimo ir atitikti mūsų 
Jaikų nutikimo nesupratę tolimų mūsų pasaulį maitinančių šak- 
nų. Senovės pasaulis turi raktą negimusio pasaulio mįslei įminti. 


9. RENE DESCARTES'AS 
Tvirtas šiuolaikinio žmogaus stovėjimas tikrovės akistatoje re- 
miasijo pasitikėjimu savimi. Šis pasitikėjimas yra jo iš Kanto perim- 


tasis paveldas. Šiuolaikinį žmogų supa tariamai paprasti daiktai, 

kurie iš tiesų yra sudėtingi, nes išlaiko savyje subjektyvybės švytė- 
jimą ir Ding an sich švytėjimą (fenomenų ir noumenų pasaulius). 
Pats Kantas šį sudėtingumą perėmė iš savo pirmtakų - racionalis- 
tųirempiristų. 

Tvirta šiuolaikinio žmogaus stovėsena, regis, yra objektyvumo, 
su kuriuo jis žvelgia į savo pasaulį, išdava. Tačiau ar šis objekty- 
vumas, nuo kurio žmogus priklauso, pats nepriklauso nuo Žmo- 
gaus? Kambarys yra „objektyvus“ būdamas dešimties pėdų plo- 
čio, dvylikos pėdų ilgio ir aštuonių pėdų aukščio - būdamas 
„reikiamo“ dydžio. Ežero krantas yra „objektyvus“ būdamas pui- 
kiai tinkamas poilsiavietei. Kiekvienu atveju objektyvumas priklau- 
so nuo subjekto poreikių - jis yra subjektyvus. Subjektas nustato 
savo objektus, ir jie yra objektai dėl „svetimos“ subjektyvumo naštos, 
jiems užkrautos subjekto. Tačiau ši našta steigia pačią objekto san- 
darą. 

Subjektyvumo, valdančio visą objektyvumą, nederėtų painioti 
su kita subjektyvumo reikšme, t. y. polinkiu nukrypti nuo objekty- 
vumo. Pirmąja prasme subjektyvumas susijęs su pačios žmogaus 
sąmonės sandara. Dažniausiai toks subjektyvumas laikomas ob- 
jektyviu protu. Kiekvienas, kas laikosi objektyvių samprotavimo 
principų ir todėl gali „apskaičiuoti“ tikrovę remdamasis tvirtu žmo- 
gaus proto pagrindu, yra objektyvius subjektas. Antrąja reikšmė sub- 
jektyvumas pažymi asmens pasidavimą ar atsidavimą jo paties 
jausmų, emocijų, pojūčių, individualių įspūdžių, įkvėpimų ar im- 
pulsų tėkmei. Toks subjektyvumas yra subjektyvus. Subjektyvus sub- 
jektyvumas neparodo žmogaus proto sandaros apskritai. Jis tėra 
tam tikros psichologinės kokio nors individualaus asmens struktū- 
ros pavyzdys. Toks subjektyvumas yra veikiau psichologinė nei 
filosofinė problema. Objektyvaus subjektyvizmo pavyzdys gali būti 
Kanto subjekto sąvoka. 

Kanto daiktas kaip reiškinys yra daiktas būdamas vieta, kurio- 
je dera subjektyvybė ir Ding an sich. Jis yra tarp „nedaiktiškojo“ 
subjekto ir „nedaiktiškojo“ Ding an sich. Reiškinių pasaulyje kiek- 
vienas fenomenas, kiekvienas objektas yra toks dėl jame susijun- 
gusių abiejų „nedaiktiškųjų“ elementų. Objektas priklauso nuo api- 
brėžiančių subjekto (sąmonės) galių, kurios sutvarko savaime 

netvarkingus įspūdžius, sukeltus Ding an sich. Tokio daikto supra- 
timo būdo pradininkas yra ne pats Kantas. Jis perėmė jį iš savo 
pirmtakų -racionalistų ir empiristų. Jis tik prisidėjo prie jų daiktų 
supratimo būdo išplėtodamas tokį supratimą pagal nutikimo rei- 
kalavimus. Racionalistai ir empiristai, ankstesnių negu Kanto lai- 
kų filosofai, patys gavo palikimą iš dar ankstesnių laikų. 

Racionalistai mano, kad svarbiausias pagrindas, lemiantis 
daikto „daiktiškumą“, yra sąmonė, o empiristai mano, kad patį 
„daiktiškumą“ lemia įspūdžiai. Tačiau ir empiristai puikiai su- 
pranta sąmonės svarbą. Tikroji daikto sandara išaiškėja būdama 
suvokta žmogaus protu. Išlaikomas sąmonėje, daiktas gali būti nu- 
statytas kaip objektyvus ir, vadinasi, tikras. Taigi racionalizmas ir 
empirizmas nėra visiškai skirtingi. Jų skirtingumas yra paviršinis, 
osavo esme jie yra dvyniai, veikiantys išvien pagal savo meto įsa- 
kus. 

Racionalizmas ir empirizmas duoda pradžią moksliniam sąjū- 
džiui, ypač matematikai ir gamtos mokslams. Filosofai racionalis- 
tai yra puikūs matematikai, o empiristai nustato metodus, kuriais 
suvokiame, aiškiname ir valdome gamtą. 


Subjektyvybė ir matematika 


Subjektyvybės negalima apriboti vienu ar keliais filosofais. Pla- 
čiai suprantama, subjektyvybė yra buvimo galia, persmelkianti 
daiktus. Įgimtosios Descartes'o idėjos, Kantoa priori principai, Niet- 
zsche's perspektyvos, viską lemiantieji pragmatizmo šalininkų po- 
reikiai ir įsakmus technologinis „dekretas“ — visa lemia objektų 
buvimą ir reikšmę. Naujieji laikai yra subjektyvūs. Objektą repre- 
zentuoja žmogaus protas; jį išmeta į priekį žmogaus protas, kuris 
nustato jo reikšmę pagrįsdamas jį savimi. 

Naujųjų laikų ir viduramžių subjektyvybė skiriasi antropocen- 
triškumu. Viduramžių subjektyvybė yra teistinė; Dievas — tai visus 
buvinius pagrindžiantys pagrindai. Racionalizmas yra antropo- 
centrinės subjektyvybės, bet ne subjektyvybės apskritai šaltinis. Žo- 
dis „subjektas“ kilęs iš lotynų kalbos. Subiectumi yra tai, kas „pa- 
mesta po“ kaip pagrindas, išlaikantis ir grindžiantis daiktų 

buvimą. Aristotelio filosofijoje subjektas, /nypokeimenon, yra univer- 
sali individualaus buvinio esmė, jo substancija. Substancija slypi 
arba yra „pamesta po“ atsitiktinybėmis. Viduramžių filosofai, daik- 
tų esmę laikydami subjektu, suprato jį kaip buvinio dalyvavimą 
Aukščiausiajame buvinyje. Taigi Dievas yra subjektas par excellen- 
ce. Ar subjektas reikštų esmę, substanciją, Dievą, ar žmogų, jis yra 
pagrindas, išlaikantis ir palaikantis visų buvinių ar daiktų buvi- 
mą. Paaiškinti daiktą ar esinį — tai susieti jį su jo pagrindu. 

Naujųjų laikų subjektyvybė kyla iš susidomėjimo žmogumi — 
arba, tiksliau sakant, žmogaus sąmone - kaip grindžiančiu sub- 
jektu. Jo pradininkas yra Descartes'as. Anot jo, visi buviniai išsau- 
gomi ir pagrindžiami būdami atvaizduoti, taigi nustatyti, žmo- 
gaus sąmonės. Saugantis subjektas, saugodamas daiktus — 
mąstydamas — išsaugo save. Pagrindas iš tikrųjų tampa pagrindu 
išlaikydamas pastato svorį. 

Descartes'ui tiesą, taigi ir daiktų buvimą, išsaugoti padeda jo idė- 
jos, kurias - kadangijos atsiranda ne dėl išorinių įspūdžių —jis vadi- 
na įgimtomis idėjomis. Anot Descartes'o, esama įvairių idėjų, tačiau 
svarbiausios išjų yra Dievo, subjekto ir išorinio pasaulio idėjos. 

Išorinis pasaulis, res extensa, nagrinėjamas remiantis kiekybi- 
niu tįsumo aspektu -jis nagrinėjamas matematiškai. Kanto res ex- 
tensa yra jo pasaulio idėja. Technologo požiūriu, net ir žmogus 
dažnai laikomas priklausančiu res extensa. Technologas, pavyz- 
džiui, užsakydamas įvairias medžiagas projektui, užsako ir dau- 
gybę darbo rankų - gyvų žmonių, kurios yra „reikšmingos“ pro- 
jekto požiūriu ir bereikšmės pačios savaime. 2 

Objektai, nors ir nulemti subjekto, gali lemti ir iš tiesų savitu 

būdu lemia subjektą. Žmogus naudojasi daiktais, yra reikalingas 
jų, mėgaujasi jais ar netgi garbina juos; daugeliu atžvilgių jis yra jų 
lemiamas. Tačiau prieš būdamas jų lemiamas, žmogus apibrėžia 
būdą, kuriuo daiktai jį veikia. Pavyzdžiui, matematiką lemia jo 
grafiškai išreikštos formulės ar lygtys. Jis turi atsižvelgti į šiuos 
„daiktus“ naudodamas juos savo tyrime. Vis dėlto, jei nebūtų jo 
nustatytos koordinavimo sistemos, visi šie prasmingi taškai, lygtys 
ir formulės virstų beprasmybe. Naujųjų laikų žmogaus pasaulyje 
daiktai veikia žmogų tiktai žmogaus nustatytais kanalais. 

Descartes'as, stengdamasis atskleisti sub-iectum, slypintį po vi- 
sais egzistuojančiais buviniais, nagrinėja jį aiškumo ir ryškumo 
požiūriu. Aplink mus esantys daiktai įvairiai susiję tarpusavyje ir 
pasižymi didesniu ar mažesniu aiškumu. Norint sutvarkyti tokį 
chaosą laikais, kai ateinančiam naujųjų laikų žmogui Dievas ima 
nebeteikti pakankamo savo paties tiesos ir buvimo aiškumo, reikia 
atrasti sub, ant kurio paskui visa kita gali būti nustatyta - gali būti 
iacžum, mesta - kaip ant tvirto pagrindo. Descartes'as teigia, kad 
kriterijus šiam sub apibrėžti yra aiškumas ir ryškumas. Kai atsklei- 
džiama tai, kas yra neginčijamai aišku ir ryšku, galima kurti naują 
metafizinę sistemą. Tai padaroma visa tai, kas miglota, pa- 
grindžiant tuo, kas yra aišku. 

Pagal Descartes'o filosofiją, žmogus - arba veikiau jo sąmonė - 
yra tikrovės sub (pagrindas), tuo tarpu viduramžių filosofijoje sub 
buvo Dievas; senovės filosofijoje tai buvo physis (gamta), kurioje 
visi buviniai įgydavo savąsias reikšmes gua esmes. Pliysis yra logos— 
esmių visuma. Aristotelio filosofijoje graikų esencializmas virsta 
substancializmu: sub laikomas nebe logosas (pliysis tvarka) ar idėja, 
osubstancija. Daikto pagrindas yra pačiame daikte. 

Žinojimas, kuris apima mokymąsi ir mokymą, grindžiamas bū- 
timi - physis, logosu, idėja ar tikra daikto ar buvinio esme (substan- 
cija)!. Esmė gua substancija gali būti laikoma daikte glūdinčios pliy- 
sis, logoso ar idėjos švytėjimu. Tiktai iš anksto turėdami tikrovės 
Iogoso nuovoką arba idėjos ar substancijos supratimą, esame pasi- 
rengę suvokti ar pažinti daiktuose glūdintį jų švytėjimą, taigi ko 
nors iš daiktų išmokti ar supažindinti su jais, išaiškinti juos ki- 
tiems. Mąstymas yra savęs paties subordinavimas physis sub [to the 
sub of pluysis]. Tik tas, kuris iš tiesų pajungia save jam, gali mokytis. 
Tas, kuris išmoko, gali mokyti, nes jis žino. 

Daiktą lemia sub (logos arba ratio). Todėl pažinti daiktą — tai 
visų pirma žinoti sub, žinoti jį prieš pažįstant daiktą. Besimokanty- 
sis matuoja save pagal pliysis. Dėl to paskui jis gali matuoti daiktus 
ir mokyti, arba atskleisti daiktų reikšmes. Anot Heideggerio, tai, ko 


! Plg. Martin Heidegger, Die Frage nach dem Ding, Tūbingen: Max 
Niemayer Verlag, 1962, p. 53-59. 

gali būti išmokta, ir, vadinasi, gali būti išmokyta, graikų kalba vadi- 
nama ta mathemata, matematika*, Taigi pirminė matematikos reikš- 
mė - tai, kas iš anksto žinoma ir įgalina daiktų pažinimą. Mate- 
matika, vėlesnis ta mathiemata vertimas, yra susiaurinta reikšmė, 
nes apribota skaičiais, kuriais atskleidžiami kiekybiniai daiktų 
aspektai. 

Skaičiai žinomi iš anksto; jie nėra potyrių, kuriuos mes gauna- 
me susiliesdami su aplink mus esančia tikrove, išdava. Tris ant 
samanų gulinčius pagaliukus ar tris danguje skrendančias žąsis 
galime matyti tik todėl, kad iš anksto žinome kiekybės, taigi ir „tri- 
jų“ ,sub (kategoriją). 

Platono domėjimasis skaičiais ir akivaizdus jų sutapatinimas 
su idėjomis kyla iš matematinio skaičių ir idėjų pobūdžio. Pavyz- 
džiui, lygybę pažįstame prieš pažindami daiktus kaip lygius. Ly- 
gybė yra daiktų kaip lygių sub. Ji padaro juos reikšmingus kaip 
lygius —ji yra matematinė. 

Daiktas - tai, ką palaiko iš anksto žinomas sub - taip pat prisi- 
deda prie geresnio sub pažinimo; jis priklauso mokymosi procesui. 
Žinodami tai, kas yra ankstesnis už daiktą, - žinodami sub - pa- 
žįstame daiktą. Kita vertus, pažindami daiktą, imame pažinti tai, 
ką žinome iš anksto sub. Taigi mokymosi procese esama dvejopos 
tikrovės, kurią suvokia besimokantysis. 

Graikų pasaulyje daiktų esmė tėra tik juose telkiamos pliysis 
švytėjimas. Todėl tikrasis sub, visa ko pagrindas, yra ne esmės, o 
physis. „Matematiniame“ mokymosi procese žmogus, pažindamas 
daiktus, įgyja aiškų a priori visumos, physis pasaulio pažinimą. 
Žmogus, kirviu tašydamas rąstus savo sodybai, iš anksto žinoda- 
mas savąjį (naujakurio) pasaulį, gali daug sužinoti apie kirvį, ku- 
riuo naudojasi. Jis išmoksta laikyti kirvį ir juo užsimoti. Jis sužino, 
kodėl kirvis yra tam tikro svorio ir tam tikros formos. Jis taip pat 
sužino, kodėl kirvio kotas yra būtent tokio ilgio ir būtent taip iš- 
lenktas. Tašydamas rąstus, naujakurys sužino apie rąstų kietumą 
ir apie tai, kaip „nugremžti“ nelygią rąstų medieną ir dailiai juos 
sukloti. Visą laiką jis pažįsta savo pasaulį atrasdamas jame savąjį 


2 Plg. ibid., p. 54. 

kelią. Tašydamas rąstus, naujakurys jau žino savo pasaulį ir todėl 
gali „prasmingai“ iš rąstų formuoti pastatus, priglausiančius jo 
šeimą, galvijus, pašarą ir rakandus. Medkirtys visa tai supranta, 
nes supranta savąjį pasaulį. Kita vertus, tašydamas rąstus ir sta- 
tydamas pastatus naujakurys patogiai įsikuria savajame pasaulyje — 
jis įgyja tvirtą padėtį jame ir priklauso jam. Tašydamas rąstus, nau- 
jakurys puikiai suvokia savo gyvenimo trukmę ir savo vaikų bei 
vaikaičių gyvenimo trukmę. Nepermaldaujama gimties ir mirties 
kaita kalba kiekvienu jo judesiu. Jo rąstinis namas pergyvena tris 
kartas. Jis pažįsta savo žemę, savo šeimą, savo gimines, savo tautą. 
Savo paties likimą, savo vaikų likimą ir savo tautos likimą, su jos 
pergalėmis ir kraujo praliejimais kovose su priešais, galiausiai 
sprendžia ir lemia nejis. Šie dalykai priklauso nuo dievų. Tašyda- 
mas rąstus naujakurys priklauso savo pasauliui ir netiesiogiai ži- 
no daiktus, savo paties buvimą ir likimą bei dievus. Medkirtys sto- 
ja priešais savo dievus, o jo kirvio skambėjimas galiausiai yra 
malda. Naudodamasis kirviu naujakurys mokosi pažinti savo pa- 
saulį, tikrovę, kurioje gyvena, ankstesnių laikų sub. Sub jau žino- 
mas prieš pažįstant tai, kas antjo metama (iactum) ir, vadinasi, juo 
grindžiama. Tačiau ir pats sub tampa aiškesnis, kai juo grindžia- 
mas daiktas iškelia jo aiškumą. Apšviestas daiktas tampa mato- 
mas dėl šviesos, o šviesa atsiskleidžia būdama telkiama apšviesto 
daikto. Sub,a priori, tampa aiškus „paaiškindamas“ kirvį, o kirvis, 
kita vertus, tampa „aiškus“ būdamas „paaiškintas“ naujakurio 
pasaulį grindžiančio sub. 

Iš savo idėjų aiškumo racionalistai sukuria savo pasaulio aiš- 
kumą; empiristai savo idėjų aiškumą pasiekia remdamiesi jusli- 
niais suvokiniais. Sąmonės idėjos yra juslinių suvokinių išdava 
sąmonėje. Idėjų aiškumą, taigi ir daiktų ar objektų aiškumą, grin- 
džia sąmonė. Tiek racionalistai, tiek empiristai sąmonę laiko pa- 
grindu, kuriuo grindžiami daiktai. Pagrindas, sub, tampa sub-iec- 
tum, subjektu, kai, nešdamas juslinių suvokinių krūvį, jis palaiko 
daiktų vienovę. Subjektas yra daiktų atskleidimui būtina sąlyga; 
jis yra iš anksto žinomas, yra „matematiškas“. Šį aspektą Kantas 
užbaigia, o Descartes'as yra jo pradininkas - „matematinio“ sub- 
jekto statuso, žmogaus sąmonės, [pabrėžimo] pradininkas. 

Viduramžių filosofai buvo „subjektyvūs“ teigdami Dievo sub- 
jektyvybę. Kiekvienas buvinys yra toks dėl savo santykio su Dievu, 
atitikdamas Dievo mintį ir valią. Viskas yra būdas šlovinti Dievą, 
tikrumo pagrindą. Žmogus, kaip aukščiausiasis buvinys, yra in- 
tensyviausias būdas šlovinti Dievą. Jis tikresnis nei kuris nors ki- 
tas esinys regimajame pasaulyje. 

Aukščiausia žmogaus padėtis gamtoje, naujųjų laikų paveldė- 
ta iš viduramžių, daro jį visus kitus gamtos buvinius grindžiančiu 
pagrindu. Į gamtą orientuotais laikais žmogus tampa subjektu. Da- 
bar antgamtinį „buviniškumo“ matą keičia gamtinis - žmogiška- 
sis subjektas. 

Descartes'as yra matematikas. Jis mėgina suteikti metafizikai 
matematikos aiškumą. Matematika susijusi su skaičiais. Tįsiajame 
pasaulyje skaičių iš tikrųjų nėra; vienintelė jų vieta - protas. Skai- 
čiai — tai įgimtos idėjos. Taigi matematikos subjektas, pagrindas, 
yra žmogaus sąmonė. Mėgindamas matematizuoti metafiziką, Des- 
cartes'as išplečia būdingą matematikos subjektą - skaičius — ir 
paverčia jį visomis įgimtomis idėjomis ir net visa sąmone. Šitaip 
Descartes'as sugrąžina matematikai jos pirminę išankstinio žino- 
jimo reikšmę. „Naujųjų laikų gamtos mokslai, matematika ir meta- 
fizika kilo iš tų pačių ištakų - matematikos plačiąja prasme“?. 

Descartes'o pradėtą metafizikos matematizavimą sėkmingai tę- 
sė Kantas ir Nietzsche. Jų pradėtą žemės užkariavimo ir pajungi- 
mo žmogui darbą toliau tęsė technikos pasaulio žmogus. 


Subjektyvybė ir jos principai 


Descartes'as stengiasi apibrėžti tikrą tikrovę per aiškumą ir 
ryškumą, kad iš naujo įtvirtintų metafiziką. Šią tikrovę jis atranda 
žmoguje, žmogaus sąmonėje. Metodas, kuriuo Descartes'as įtvirti- 
na žmogų kaip subjektą, yra matematinis. Vadovaujantis šiuo me- 
todu nieko negalima teigti esant neabejotinai tikra tol, kol tai neištir- 
ta. Pagal tokį metodą pradedama nuo aksiomų, pirmųjų aiškių 
principų kaip to, kas yra anksčiau už bet kurį esinį. 


3 Ibid., p. 75. 

Kurdamas savają metafiziką Descartes'as ieško pirmojo princi- 
po-sub, ant kurio būtų galima „mesti“ visus daiktus ir taip pagris- 
tijų būtį, kuris būtų „pamestas po“ visais daiktais. Principas pri- 
valo būti aiškus, nes priešingu atveju jam reikėtų paaiškinirno ir, 
vadinasi, jis nebūtų principas. Kita vertus, principas privalo išsi- 
skirti iš viso kito ir vis dėlto jis turi būti numanomas visuose daik- 
tuose, nes jie - patys nebūdami principas - turi būti jo grindžiami 
ir turėti jį pačioje savo struktūroje. 

Nuoankstesnių laikų principais buvo laikomi vadinamieji pir- 
miniai metafizikos principai ir pirminiai logikos principai. Logi- 
niai principai yra metafizinių principų atspindžiai kaip jų proti- 
nės ar žodinės reprezentacijos. Descartes'as, atmesdamas 
nepatikrintą visos išorinės tikrovės pagrįstumą, atmeta tradicinius 
metafizinius principus ir teigia arba iškelia loginius principus. 
Pirmasis principas yra pats mąstymas. Mąstytojo mąstymas yra 
ankstesnis už bet kurį daiktą ar esinį. Taigi jis yra pats pamatinis 
sub ir todėl iš tikrųjų pirmas ir „matematinis“. Pirmąjį savo princi- 
pą Descartes'as formuluoja kaip cogito ergo sum; tai reiškia, kad 
pirmoji tikrovė, pirmasis res, yra pats mąstymas. Subjektas yra res 
cogitans - mąstančioji tikrovė. 

Visa kita yra vėliau už res cogitans ir turi jį savo struktūroje. 
Kiekvieno buvinio struktūroje numanomas subjektyvumas. Būti 
kuonors- tai būti apmąstytam, būti suvoktam ir, vadinasi, pagrįs- 
tam mąstančia tikrove, sąmone. Mąstymas lemia daikto sandarą. 
Bet kurio dalyko aiškumas neatsiejamas nuo subjektyvybės buvi- 
mo jame. Kantas, Nietzsche ir technologas (šiuolaikinis žmogus) 
ištikimi pirmiesiems Descartes'o principams. Pamatine prasme būti - 
tai mąstyti. Mąstyti - tai nustatyti visa ko reikšmę susiejant tai su 
savimi ir sutvarkant pagal save. Nustatyti ar sutvarkyti ką nors 
pagal jo reikšmę — tai jį pagrįsti ar įsteigti, taigi būti jo pagrindu, 
subjektu. 

Subjektas lemia objektų tikrovę pagrįsdamas juos savimi. Ir sa- 
ve subjektas grindžia savimi; jis įtvirtina savo paties buvimą. Ka- 
dangi toks grindimas yra ankstesnis už bet kokį esinišką ar „daik- 
tiškąjį buvimą, jis yra tikras „nedaiktiškuoju“ būdu. Tikrovės 
principas yra „nedaiktiškas“. Mąstyti — tai būti, ir visi buviniai yra 

būdami mąstomi. Visame tame, kas metafiziškai tikra, numano- 
mas loginis ar protinis tikrumas. Tiesa lemia buvimą. 

Dėl savo a priori pobūdžio Descartes'o logika yra ikiloginė, ne 
tikikimetafizinė. Ikiloginiam ar transcendentaliniam mąstymui bū- 
dingas visybiškumas; todėl nors subjektas ir lemia daiktus, jis le- 
mia juos ne taip, kaip individualus esinys lemia kitą esinį. Subjek- 
to apibrėžtims būdingas visumos aspektas; jis apibrėžia esinio, 
kaip priklausančio atvirai subjektyvumo sričiai, reikšmę - lemia 
daiktus „nedaiktiškuoju“ būdu. Tokia apibrėžtis yra perspektyvi- 
nė;ji atskleidžia daiktus kaip turinčius tam tikrą reikšmę subjekto 
metamame šviesos spindulyje ir taip nustato jų būtį. Daiktai at- 
skleidžiami ir dera tarpusavyje remiantis subjektu. 

Ir pačioms įgimtoms idėjoms būdingas visybiškumas. Pagrin- 
dinės įgimtos idėjos, be subjekto, res cogitans, idėjos, yra Dievo (res 
infinita) idėja ir gamtos (res extensa) idėja. Kantas perima šias tris 
idėjas iš Descartes'o, bet priešingai nei šis, jis teigia jų neįrodomu- 
mą. Anot Kanto, nors ir neįrodytos šios trys idėjos, tota, turi būti 
laikomos tikromis, priešingu atveju joks mūsų pasaulio irjo reiški- 
nių (objektų) supratimas ar aiškinimas būtų neįmanomas. Descar- 
tes'as stengiasi įrodyti šias idėjas, o remdamasis jomis mėgina įro- 
dyti visa kita. Pradinis taškas, taigi ir pats pirmasis visų kitų 
įrodymų pagrindas, yra subjektas, sąmonė. 

Mūsų pasaulio objektai aiškinami loginėmis metafizinėmis le- 
miančiosiomis jėgomis - įgimtomis idėjomis. Toks aiškinimas reiš- 
kia daiktų pagrindimą per cogito, „aš mąstau“. Tikra yra tai, kas 
aišku ir ryšku. Objektas gali tapti toks būdamas aiškiai ir ryškiai 
atvaizduotas prote. Kas mąstomas kaip aiškus ir ryškus, tas yra. 
Mastyti apie ką nors kaip apie aiškų ir ryškų — tai iškelti jį kaip 
teisingą ir tikrą — nustatyti, įsteigti, pagrįsti jį. 

Anot Descartes'o, išorinės tikrovės objektai apmąstomi aiškiau- 
siai, kai mąstomi kaip tįsūs. Tokiu atveju pati gamta yra tįsumas 
(res extensa). Ji yra idėja, nes paties tįsumo pasaulyje aptikti negali- 
ma. Daiktai yra būdami vienaip ar kitaip tįsūs. Daiktų skirtumus 

lemia skirtingi jų buvimo tįsiems būdai. 

Tisumo skirtumai lemia kokybę, esinių buvimo gamtoje būdus, 
modalumą, buvimo intensyvumą ar būdą, santykį, kiekybinį ar 

modalinį vieno buvinio skirtingumą nuo kito. Pats tįsumas yra 
kiekybės idėja. Kokybė, modalumas, santykis yra būdai, kuriais 
kiekybės idėja dalyvauja daikte. Kiekybiškai iškelti daiktą - tai mąs- 
tantjį apibrėžti. 

Kadangi, pagal Descartes'ą, kokybė, modalumas ir santykis pa- 
jungti tisumui, kiekybei, jis neišplėtoja ar aiškiau nenusako koky- 
bės, modalumo ir santykio idėjų. Descartes'o res extensa Kantas 
vadina pasaulio idėja, o kiekybę, kokybę, santykį ir modalumą - 
kategorijomis, universaliomis a priori intelekto formomis. Tačiau 
idėjos yra ne intelekto* [reason], o proto [intellect] formos. Į kokybės, 
modalumo ir santykio pajungimą tįsumui Descartes'o filosofijoje 
galima žiūrėti kaip į kategorijų pajungimą idėjai. 

Graikiškas žodis kntegoria reiškia tai, kas apskritai ar universa- 
liai sakoma ar yra pasakyta apie daiktą kaip daiktą. Aristotelis 
supranta kategorijas kaip tai, kas išvedama iš konkrečių esinių 
kaip universaliausios esminės jų savybės. Daiktai jau yra prieš 
mums imantis abstrahuoti universalius struktūrinius jų elemen- 
tus. Aristotelio kategorijos vėlesnės nei daiktai, o Kanto - kaip ir 
Platono - ankstesnės už daiktus. Taigi Aristotelio kategorijos yra 
„daiktiškos“, o Kanto kategorijos ir Descartes'o įgimtosios idėjos - 
„nedaiktiškos“. 

Nors ir nebūdamas kategorijų filosofas, Descartes'as vis dėlto 
žymi perėjimą nuo a posteriori kategorijų prie a priori kategorijų. 
Visa, ką žmogus apmąsto remdamasis savo įgimtomis idėjomis, 
yra aišku, iškeliama kaip teisinga ir nustatyta kaip buvimas. [gim- 
tos idėjos — kaip ir Kanto kategorijos lemia daiktus arba objektus. 


Descartes'o Dievas 


Žmogus, Descartes'o paskelbtas subjektu, visus buvinius grin- 
džiančiu pagrindu, supurto ankstesnįjį pasaulį, o ypač paveikia 
Dievo padėtį. Daiktai jau nebėra tokie patys, kokie buvo iki Descar- 
tes'o; Dievas taip pat. Žymiu mastu žmogus tampa laisvas nuo 
Dievo. Laisvė įgyja visiškos nepriklausomybės reikšmę. Ji nesu- 
saistyta jokio įstatymo, išskyrus žmogaus įstatymą. Senovės žmo- 
gus buvo valdomas dievų įstatymų, viduramžių žmogus gyveno 

pagal Dievo įstatymus, o Descartes'0 žmogus pripažįsta savo pa- 
ties įstatymą —bedievį įstatymą. 

Nereikia nė sakyti, kad nei pats Descartes'as, nei Descartes'0 
žmogus apskritai nebuvo bedievis atmesdamas antgamtines tikro- 
vės jėgas. Antgamtinė tikrovė yra anapus filosofinių svarstymų. 
Filosofas yra bedievis atmesdamas Dievą kaip filosofinį tikrovės 
pagrindą, subjektą. Tą pat reikia pasakyti apie Kantą ar netgi Niet- 
zsche'ę bei šiuolaikinį žmogų. Bedievystė šiuo atveju neturi nieko 
bendra su ateizmu, nes ji neneigia Dievo, tik ignoruoja jį kaip filo- 
sofinę problemą. Bedievė laisvė susijusi su tuo, kaip naujųjų laikų 
žmogus mato daiktus, kaip jis suvokia jų reikšmes ir kuo grindžia 
daiktų reikšmes, buvimą ir tiesą. Taip pat tai susiję su tuo, kaip 
žmogus apibrėžia savo paties stovėseną ir savąjį buvimo būdą. 

Descartes'o žmogus jaučia, kad jo pasaulis visiškai nesaugus, 
nepatikimas, klaidinantis. Pasaulis gali būti tik sapnas. Descar- 
tes'o akimis, netgi Dievas gali būti apgavikas. Pasitikėti negalima 
visiškai niekuo. Descartes'o žmogus - tai žmogus, įmestas į chao- 
są ir paliktas vienas ir laisvas. Jis pats turi susidurti su savuoju 
pasauliu. Čia nieko nėra pastovaus ar sutvarkyto. Ar yra koks nors 
atramos taškas į tokį pasaulį įmestam žmogui? Taip, jo paties lais- 
vė, 

Descartes'o laisvė yra mąstymo laisvė. Būti laisvam reiškia mąs- 
tyti — ir kartu grįsti - neturint jokio vadovo ar įstatymo, tik patį 
mąstymą. Mąstymas be jokio nurodyto įstatymo, kuriuo reikia sek- 
ti, yra laisvė įstatymų neturėjimo [awlessness] prasme. Descartes'0 
žmogaus atramos taškas jo nesvetingame pasaulyje yra mąstymas. 
Laisvo žmogaus mąstymas sutramdo jo pasaulį, kuris pats savai- 
me yra nesutramdytas. Descartes'o žmogus neužbaigia šio tram- 
dymo. Jis tik pradeda jį. Tokį tramdymą perima, palaipsniui išvys- 
toir radikalizuoja Kantas, Nietzsche ir technikos pasaulio žmogus. 
Descartes'as duoda pradžią bedieviam žmogui, kuris iki Niet- 
zsche's neįsisąmonina savo bedievystės aiškiai. 

Bedievis žmogus nėra žmogus, manantis pats esąs Dievas. Net- 
gi Nietzsche, skelbdamas savo antžmogį Dievu, niekada taip ne- 
manė. Bedievystė, arba filosofinė negalimybė priimti Dievą, reiškia 
įstatymo neturėjimą. Remdamasis tuo, kad neturi įstatymo, žmo- 

gus gali paskelbti įstatymus sau, sukurti savo paties įstatymus. 
Toks yra šiuolaikinis „demokratinis“ būdas suprasti laisvę. „De- 
mokratinėje“ visuomenėje netgi Dievo įstatymai, prieš imami lai- 
kyti įstatymais, turi įgyti žmogaus pritarimą. Jie privalo būti iš naujo 
sukurti žmogaus ir privalo atitikti žmogaus poreikius ir tarnauti 
jiems. Bedievystė gua įstatymo neturėjimas aiškiai formuluojama 
Kanto kategorinio imperatyvo. Pagal jį, pats žmogus skiria sau 
savo įstatymus. Žmogus privalo elgtis taip, kad jo maksimos būtų 
visų kitų maksimos. 

Bedievis žmogus neturi įstatymų ir todėl jo paskirtis [mission] 
(nejo turimas leidimas [permission], nes nėra jokios aukštesnės jė- 
gos, kuri suteiktų jam leidimą) yra mąstyti. Mąstymas sujungia 
pasaulį į tvirtus reiškinius. Metafizika paklūsta logikos vadovavi- 
mui. Viskas aplink Descartes'o žmogų grindžiama mąstymu. Žmo- 
gaus sąmonė yra paskutinė priemonė, patvirtinant visa ką kaip 
teisinga ir, vadinasi, kaip esama. Tai, kas garantuojama žmogaus 
sąmonės, yra. Dievas nėra jokia išimtis. Kad taptų kaip nors reikš- 
mingas žmogaus pasaulyje, Dievas priklauso nuo žmogaus sąmo- 
nės. Dievo idėja žmogaus sąmonėje užtikrina Dievo tikrumą. 

Norsir bedievis, žmogus žino Dievą. Descartes'0 žmogus įtvir- 
tina Dievą kaip teisingą ir, vadinasi, tikrą. Kanto žmogus žino Die- 
vą turėdamas savyje Dievo idėją. Tiktai Nietzsche's žmogus žino 
Dievą (filosofiškai) tik kaip mirusį. Naujųjų laikų žmogus yra be- 
dievis grįsdamas esinių ar savo pasaulio įvykių reikšmes ne Dievu 
ar dievais, o savimi. Savo bedievystę jis aiškiai įsisąmonina tik per 
Nietzsche'ę. Naujųjų laikų žmogaus bedievystė - tai Dievo kaip 
filosofinės problemos atmetimas. Filosofas yra ir turi būti bedievis, 
nes filosofija yra gamtinis, o ne antgamtinis sumanymas. Dėl Dievo 
nepaisymo ir dievų nesaties naujųjų laikų žmogui lieka būti visų 
tikrovės buvinių reikšmių pagrindu. 

Visi buviniai užtikrina savo tiesą ir buvimą būdami tvirtai — 
aiškiai ir ryškiai — nustatyti žmogaus sąmonės. Kas tik tvirtai nu- 
statoma žmogaus sąmonės, ipso facto užtikrinama kaip tikra pa- 
saulyje. Chaotiška mąstančiojo buvinio aplinka įgyja tvarką ir vien- 
tisumą būdama išlaikoma žmogaus mąstymu. Mąstymas grindžia 
ne tik visus buvinius, bet ir, pirmiausia, žmogų. Vos įtvirtinęs savo 

sub = cogito, - Descartes'as iškart supranta, kad jis yra (cogito ergo 
sun - mąstau, vadinasi, esu). Be to, jis sužino, kad ir visa kita gali 
būti nustatyta kaip tikra, jei mąstoma aiškiai ir ryškiai. 

Mąstymas įsteigia daiktus, bet visų pirma jis įsisteigia pats. To- 
dėl mąstymas yra mąstymas apie save, o visi buviniai yra tai, kas 
jie yra, būdami susiję su mąstančiu „aš“ [sc/f]. Taigi sąmonė iš 
tikrųjų yra savimonė“. Tačiau savimonė nėra ano sąmonė, vei- 
kiauji yra pats „aš pats“ [nry-ness]. Ne sąmonė priklauso man, bet 
aš priklausau jai. Cogito ergo sum išreiškia ne individualią sąmonę. 
Jis parodo pačios subjektyvybės struktūrą ir kartu atskleidžia ją 
kaip turinčią „aš pats“ pobūdį; jos buvimas yra jos buvimas-ži- 
nančiai apie save. Taigi cogito ergo suni neturi nieko bendra su va- 
dinamuoju subjektyviuoju reliatyvumu, kai mano tiesa tėra mano 
tiesa, o tavo tiesa tėra tavo tiesa. Mano tiesa ir tavo tiesa yra tos 
pačios, nes jos grindžiamos pačia sąmone, kuri viešpatauja many- 
jeir tavyje. Ne sąmonės priklausymas individui lemia ir nustato ją, 
bet, priešingai, individą lemia ir nustato cogito idėja, jo savimonė. 
Mąstymas grindžia žmogų ir vis dėlto jis priklauso Žmogui, turi 
jame savo vietą. 

Kad taptų aiškus ir ryškus, esinys turi būti pateiktas sąmonėje, 
jis turi būti susijęs su žmogumi - sąmonės vieta. Dievo idėja, aukš- 
čiausioji tikrovė, yra aiški ir ryški, ir dėl to nustatomas ar įsteigia- 
mas tikras Dievo buvimas. Dievas yra tikras priklausydamas nuo 
sąmonės pagrindimo. Kai dėl išorinės tikrovės, ji tampa aiški ir 
ryški, kai mąstoma kaip tįsumas (res extensa). Visa, kas žinoma 
apie objektyvią tikrovę, tėra tįsumo atmaina. Descartes'o tikrovė 
susideda ne tik iš esinių. Ją sudaro trys sritis: begalybės, mąstan- 
čioji ir tįsioji sritys. Esiniai priklauso tik tįisumo sričiai - gamtai. 

Dievo tikrumo viršenybė yra ontologinė arba metafizinė. Ta- 
čiau mąstantysis subjektas turi loginę viršenybę, o ontologinis tik- 
rumnas priklauso nuo loginio jo pagrįstumo pagrindimo. Už savo 
buvimą-atskleistam Dievas skolingas žmogui, o žmogus už savo, 

-kaip mąstančio subjekto, buvimą-„įmestam“ skolingas Dievui, be- 
galinei tikrovei. Logika atskleidžia tiesą, o metafizika lemia tikru- 


* Plg. Heidegger, Nietzsche, t. II, p. 155. 

mą. Descartes'o filosofijoje Dievo ir daiktų tiesa priklauso nuo sub- 
jekto, o subjekto ir objektų tikrumas galiausiai priklauso nuo Dievo, 
kuris yra idėja (yra loginis). 

Ontologinę Dievo pirmenybę ir loginę baigtinio buvinio pirme- 
nybę teigė ir filosofai scholastai; tačiau kas yra logiška ir kas yra 
metafiziška, Descartes'as supranta jau nebe taip pat kaip scholas- 
tai. Descartes'o požiūriu, metafizinė tikrovė yra lemiama mąstan- 
čiojo subjekto — pajungta logikai. Ji pasirodo ar atskleidžiama jau 
nebe pati pagal save, bet atitikdama sąmonę - ji atskleidžiama 
taip, kaip sąmonė ją įtvirtina ar pagrindžia savimi kaip jos subjek- 
tu. 

Logikos pirmenybė metafizikos atžvilgiu, kuri ima ryškėti nuo 
Descartes'o laikų, reiškia, kad būti yra būti mąstomam, todėl są- 
monėje pasirodantys ar atskleidžiami buviniai yra paženklinti sub- 
jektyvumo, priešingu atveju jie negalėtų būti atskleisti. Suvokda- 
mas tikrovę subjektyviai subjektas negali nustatyti, ar tikrovė pati 
savaime iš tikrųjų yra tokia, kokią jis ją suvokia. Atskleisti esiniai 
yra, būdami paženklinti subjektyvumo. Jie gauna šį ženklą patek- 
dami į sąmonę. Jų santykis su sąmone nenulemia to, kokie jie yra 
už sąmonės. Tačiau tai nulemia jų santykis su Dievu. 

Įrodęs Dievo buvimą, Descartes'as imasi įrodyti daiktų buvi- 
mą. Tai jis daro remdamasis ne subjektu, o Dievu. Taigi Descar- 
tes'as iš dalies dar laikosi metafizinės viduramžių tradicijos. Tik 
Kanto filosofija galutinai nutraukia ryšius su viduramžių tradicija 
ir užbaigia Descartes'o filosofiją. Kantas yra daug labiau ištikimas 
Descartes'o požiūriui nei pats Descartes'as. Kantas niekad ne- 
peržengia sąmonės ribų, kad pabrėžtų Dievo tikrovę ar daiktų pa- 
čių savaime tikrovę. 

Pagal scholastinę filosofiją, dieviškasis intelektas (Dievo idė- 
jos) lemia daiktų esmę [guiddity]. Dievo perspektyvoje daiktų tiesa 
yra ontologinė tiesa. Dieviškasis intelektas nulemia ontologinę 
daiktų sandarą. Kai dėl žmogiškojo pažinimo - žmogaus protą ar 
sąmonę nulemia daiktai. Tokia tiesa yra loginė tiesa. Naujųjų lai- 
kų požiūriu, kurio pradininkas yra Descartes'as, daiktų esmę, jų 
tiesą lemia žmogaus protas,jo idėjos. Žmogaus protas suteikia pa- 
stovumą daiktams paversdamas juos tikrais. Daiktus patvirtina 

žmogiškasis subjektas. Cogito išlaiko daiktų esmę. Cogito (subjek- 
tyvybė) numanomas pačioje daiktų sandaroje. Taigi loginė tiesa 
lemia ontologinę daiktų sandarą. Descartes'o požiūris priartina 
Žmogaus sampratą prie scholastinės filosofijos Dievo sampratos. 

Dėl šios permainos žmogus, nors tebebūdamas baigtinis buvi- 
nys, turi teisę nulemti aplink save esančią tikrovę - gamtą. Pasau- 
lis tampa žmogaus pasauliu. Dievas turi atsitraukti. Jis jau nebe- 
pritampa prie gamtos. Gamta atiduota žmogaus žiniai, jo neribotai 
valdžiai. 

Grindžiančiais pagrindais ėmus laikyti ne Dievą, o žmogų, pasi- 
daro įmanomi mokslai. Mokslai neatsiranda patys savaime. Jie tėra 
pasekmė įvykio, kuris lemia žmogui vadovauti gamtos daiktams. 
Kaip šalutinis tokio lėmimo padarinys yra tai, kad žmogus tampa 
mokslininku. Mokslus padaro įmanomus pakitusi tiesos reikšmė. 
Daiktams patikimumą, tikrumą ir ontologinę atramą ima teikti nebe 
daiktų struktūrą lemiančios dieviškosios idėjos, o žmogaus sąmonė 
irjos idėjos. Sąmonė tampa vienintele tvirta sala netikrumo vande- 
nyne. Teisinga ir tikra yra tai, ką žmogus tikrai pažįsta. Ko neišgry- 
nina Žmogaus sąmonė, tai yra netikra, neturi tiesos nė būties. 

Kai, pradedant Descartes'u, pagrindu [underlayer] (sub-iechium) 
imama laikyti ne Dievą, o žmogų, žmogui atsiveria naujas pasau- 
lis. Ši permaina sugriauna viduramžių tikrovių piramidę ir apsu- 
pa žmogų chaosu. Žmogus paliktas pats sau, ir todėl jis atranda 
save. Jis tampa tvirta sala, į kurią remdamasis jis konstruoja naują 
pasaulį - žmogaus pasaulį. Kai tik žmogus supranta, kad jo sąmo- 
nė yra tvirtas pagrindas po kojomis, jis jau įgyja pirmąjį akmenį 
savo bedieviam pasauliui statyti. Aplink guli galybė nuolaužų, 
kurios yra bereikšmės, tačiau kupinos galimybių. Esama daugy- 
bės būdų, kuriais žmogus gali sutvirtinti ir sutvarkyti savąjį pa- 

saulį, kurio ašis — jis pats. Viduramžių pasaulio griuvėsiai jam 
tampa teikiančiu vilčių iššūkių; tai jo rojus, jo sėkmingos medžiok- 
lės plotas išbandant savo paties galią kurti - savo valią siekti ga- 
lios. Jis gali statyti savo pilis nesant jokio dievo, galinčio iš aukš- 
čiau sukliudyti jo darbus. 
Auštant naujiesiems laikams bereikšmis pasaulis turi vieninte- 
lę galimybę vėl tapti reikšmingas — gaudamas žmogaus proto iš- 

duotą patvirtinimo liudijimą. Kadangi nėra jokio įstatymo, nusta- 
tančio, kaip žmogus turi sutvarkyti savo pasaulį, jis gali rinktis 
įvairius būdus reguliuoti, tvarkyti ar patvirtinti aplink save esan- 
čius daiktus. Šie įvairūs būdai yra mokslai. Nors įvairūs ir spe- 
cializuoti, jie sykiu yra ir suvienyti, nes juos jungia sąmonė, pažįs- 
tanti jų vienovę, con-scientia*. Mokslai neišvengiamai yra 
antropocentriniai. Jie skiriasi, nes esama įvairių būdų, kuriais sub- 
jektas susiduria su objektais ar tikrove, o metafizika yra viena,nes 
susijusi su pačiu subjektu. 

Descartes'o filosofija yra poslinkis nuo teocentrinio subjekto 
prie antropocentrinio. Antropocentrinės subjektyvybės prielaida 
yra bedievystė (Dievo palaikomos viduramžių piramidės suiri- 
mas). Descartes'o metafizikoje Dievo tikrumo nustatymas priklau- 
so nuo bedievės nuostatos. Tačiau šis aspektas nebeatrodo keis- 
tas, kai suvokiame, kad Descartes'o Dievas (taip pat kaip Kanto 
ar Nietzsche's) yra ne antgamtinis krikščionių Dievas, o filosofi- 
nė Dievo idėja. Descartes'as pradeda griauti natūraliąją teologi- 
ją, o pabaigia Nietzsche. Neneigdama antgamtinio Dievo tikru- 
mo, naujųjų laikų metafizika paneigia galimybę nustatyti Dievo 
tikrumą natūraliu būdu (filosofiniu mąstymu). Todėl ji atmeta 
tikrovės aiškinimą, kuris remiasi Dievo tikrumu. Šia prasme nau- 
jųjų laikų žmogus turi nagrinėti ir aiškinti tikrovę subjektyviai, 
bedieviškai. 

Dievo nuvertimas nuo sosto, pradėtas Descartes'o ir užbaig- 
tas Nietzsche's, tėra filosofinės Dievo idėjos nuvainikavimas; ant- 
gamtinis Dievas lieka nepaliestas. Metafizinis Dievas yra nuas- 
menintas Dievas. Jis yra ne tikra, o tik spekuliatyvi problema. 
Niekas nestoja priešais metafizinį Dievą su baime ir drebėdamas. 
Niekas metafizinio Dievo akivaizdoje dėkingumo ašarų pilno- 
mis akimis nuolankiai nepuola ant kelių. Metafizinis Dievas nė- 
ra tikrasis Dievas, nėra mūsų dangiškasis Tėvas, mūsų Viešpats 
Išganytojas“. 


* Plg. Fink, Alles und Nichts, p. 124. 

10. GEORGE BERKELEY 


Naujųjų laikų pasaulio gimimą ženklina abejonė. Abejoja ne 
vien Descartes'as ir ne vien ratio Žmogus, bet netgi užkietėję empi- 
ristai. Jų abejonės verčia juos ieškoti atramos taško naujai ir tvirtai 
pradžiai. Ankstesnių laikų prielaidos jau nebepakankamos. Jas 
reikia patvirtinti. Kol jos nepatvirtintos, jomis reikia abejoti. Anks- 
tesnės neginčytinos metafizinės sąvokos, tokios kaip substancija 
iratsitiktinybės, priežastis ir padarinys, mąstymo ir tikrovės prin- 
cipai - visos dabar yra išstatytos išnagrinėti, ištirti ir netgi atmesti. 
Pagrindai jau nebėra pagrindai. Reikalingi nauji patikimi pagrin- 
dai naujiems neseniai atsiradusiems mokslams paremti. 


Racionalizmas ir empirizmas 


Europos žemyno filosofai daugiausia užsiima matematika ir 
matematine metafizika, o Didžiosios Britanijos filosofai domisi 
gamtos mokslais ir gamtos tyrinėjimų. Nepaisant metodinių skir- 
tumų, ir vieni, ir kiti (racionalistai ir empiristai) pasuka tuo pačiu 
keliu -siekia vėl įgyti atramos tašką, prarastą sugriuvus viduram- 
žių pasauliui, ir įtvirtinti daiktus, moksliškai arba „matematiškai“ 
paremiamus žmogaus protu. 

Pasak empiristų, protas yra vieta, kurioje išoriniai jusliniai 
suvokiniai susieina ir susiejami tarpusavyje. Nėra jokių įgimtų 
idėjų nei jokių a priori principų; tiktai jusliniai suvokiniai yra 
tikri ir tik jie padaro galimą pažinimą. Tačiau bet kokio pažinimo 
ištakos yra žmogaus protas. Todėl subjekto sąmonė yra pagrin- 
das pateikiant visas patvarias tikrovės formuluotes. Empirizmo, 
taip pat kaip ir racionalizmo, ašis yra žmogus. Empirizmas yra 
subjektyvus. 

Racionalistai pažįsta tiesą išvesdami ją iš įgimtų idėjų. Protu 
neparemta tikrovė nėra nei aiški, nei teisinga. Mokslą ar pažinimą 
galima pasiekti pagrindžiant visa tai, kas žinoma, aiškiai ir ryš- 
kiai teigiamomis idėjomis. Empiristai žino, kad protas yra tuščias 
ar švarus (tabula rasa*). Visa tai, kas yra prote, prieš tai buvo pojū- 
čiuose. Nors ir visiškai neprisidėdamas prie pažinimo turinio, pro- 

tas yra juslinių suvokinių susiejimo priemonė, sujungianti ar su- 
grupuojanti juos į reikšmingus esinius. 

Racionalistas pažįsta įginitis savo paties proto turinius nežino- 
damas, ar protu neparemta tikrovė pati savaime yra tokia, kokia ji 
pažįstama. Empiristas pažįsta įgytus savo proto turinius taip pat 
nežinodamas, ar protu neparemta tikrovė pati savaime yra tokia, 
kokia ji pažįstama. Empiristai netgi dar labiau už racionalistus 
abejoja, ar tikrovė yra tokia, kokia ji pažįstama. Pažįstamas daiktas 
tėra koegzistavimas kelių juslinių suvokinių, pažymėtų vienu var- 
duirlaikomų vienu esiniu. Iš tiesų mes nesuvokiame daikto, suvo- 
kiame tik juslinius suvokinius. Tačiau mes pažįstame daiktą dėl 
to, kad mūsų prote esantys jusliniai suvokiniai sudaro vienovę. 
Vienovę jiems suteikia protas, sutvarkantis chaotišką ir nepasto- 
viąjuslinių suvokinių tėkmę. Subjektas (žmogaus protas) - tai are- 
na, kurioje laukinė, nepajungta protu neparemto juslinių suvoki- 
nių srauto netvarka pažabojama ir paverčiama sutramdyta ir 
pastovia reikšminga būkle. 

Empirizmas pačia savo prigimtimi stoja akistaton su tikrove 
mėgindamas ją pažinti. Tikrovė yra pažinta tikrovė. Empirizmas 
nesuprantamas, jei traktuojamas kaip pabrėžiantis juslinį pažini- 
mą ir atmetantis pažinimą protu. Ignoruodamas protą, toks supra- 
timas paverstų empirizmą negailestingos scholastinės abejonės gro- 
biu. Empiristai puikiai žino apie žmogaus pažinimą ir protą. Tačiau 
scholastų požiūriu, pažinimą lemia daikto struktūra, oempiristai 
teigia, kad pažįstama remiantis galia, kuri yra ankstesnė už daiktą — 
sąmone. Pasak scholastų, viskas turi savo esmę - branduolį - ir 
savo individulius arba atsitiktinius bruožus — išorę. Pažinimas, 
kuriuo pažįstama išorė, yra juslinis, o pažinimas, kuriuo pažįsta- 
mas branduolys, yra protinis. 

Naujaisiais laikais — ar šie būtų racionalistiniai, ar empiristi- 
niai - pažįstantysis nestoja akistaton su jau esančiu daiktu. Jis 
yra abejojantis buvinys ir neturi jokios tvirtai ir pastoviai organi- 
zuotos daiktų tikrovės. Vis dėlto jis nestovi tuštumoje. Naujųjų 
laikų Žmogų supa gyva, nors ir nesutramdyta aplinka. Jo užduo- 
tis yra ją sutramdyti. (Tokia užduotis lydi žmogų iki pat mūsų 
laikų). 

Viduramžių pasaulis yra saugus ir tvarkingas būdamas palai- 
komas Dievo. Daiktai yra Dievo daiktai, ojų reikšmė yra dieviško- 
sios šlovės apraiška. Naujųjų laikų žmogus susiduria su neorga- 
nizuotu, netinkamu ir nepastoviu pasauliu. Jis turi pažinti jį, o 
pažindamas pajungti jį sau. Sujungdamas juslinius suvokinius, 
įtvirtindamas juos pastovumą suteikiančiais savo sąmonės pagrin- 
dais naujųjų laikų žmogus įvaldo chaotišką, gyvai kintantį, ne- 
tvarkingą, neparuoštą ir nesutramdytą pasaulį. 

Empiristai, kaip ir racionalistai, domisi idėjomis, sąmonės turi- 
niais. Iš tiesų nėra svarbu, ar šios idėjos yra įgimtos, ar įgytos. 
Svarbiausias naujųjų laikų filosofijos naujumas yra sąmonės - tvir- 
tos salos, Šiaurinės žvaigždės, nustatančios visą tikrovės konste- 
liaciją - atradimas. Johnas Locke'as, puikiai susipažinęs su scho- 
lastika ir Descartes'o filosofija, teigia daiktų, sielos ir Dievo 
substancialumą, o George'as Berkeley nepripažįsta jokio tikrumo 
gamtoje ir pabrėžia Dievą ir sielą kaip vieninteles iš pamatų teisin- 
gas tikroves. Davidas Hume'as atmeta ne tik daiktų ir sielos, bet 
netir Dievo tikrumą. Vieninteliai tikri esiniai yra jusliniai suvoki- 
niai. Nepaisant skirtumų, žymūs empiristai neabejotinai sutaria 
tarpusavyje tuo, kad domisi sąmone kaip juslinių suvokinių vieta. 

Jei tik būsime nuovokūs ir nuolat turėsime prieš akis naujųjų 
laikų neapsitikėjimą daiktais, o sykiu ir žmogaus troškimą „adek- 
vačiai“ pažinti tikrovę, pastebėsime, kad naujųjų laikų filosofija 
pereina nuo daiktiškosios tikrovės prie ikidaiktiškosios tikrovės. 
Viduramžių žmogus susiduria su daiktais, o naujųjų laikų žmo- 
gus susiduria su chaosu. Chaosas nėra netikras, tačiau jo tikru- 
mas ne „daiktiškojo“ pobūdžio. Chaosas yra tikras „ikidaiktiš- 
kai“. Todėl empiristai, neigdami pamatinių substancijų (Dievo, 
sielos, pasaulio) tikrumą, daugiausia neigia „daiktiškąjį“ jų tikru- 
mą. Hume'as neigia substancijas, bet vis dėlto sąmonę - nors ir ne 
substanciją — laiko tikrumo ir pažinimo pagrindu. Jusliniai suvo- 
kiniai yra tik sąmonėje. Trys Descartes'o substancijos — res cogitans, 
res infinita ir res extensa - nėra substancijos scholastine („daiktišką- 
ja“) prasme, nes jos yra pirma visų „daiktiškųjų“ substancijų. 

Descartes'o subjekto filosofija yra parengiamoji Kanto subjekto 
fazė, o Kanto Ding an sich parengiantys pagrindai glūdi empiriz- 


200 


me, ypač Berkeley'o filosofijoje. Trečioji „nedaiktiškoji“ Kanto sub- 
stancija yra pasaulis (pasaulio idėja ar totum). Pasaulis — tai vieta, 
kur susitinka subjektas ir Ding an sich,, kur jie esti drauge. Jis neta- 
patus nei žmogui, nei Ding an sich. Fenomenų pasaulis nėra tas 
pat, kas fenomenai. Veikiau jis yra subjektyvybės ir noumenų švy- 
tėjimo žaismas, telkiamas daiktų. Visa, kas pasireiškia pasaulyje, 
lemia, viena vertus, žmogaus subjektas, kita vertus, užsubjektinis 
Ding an sich.. Savąją pasaulio idėją Kantas perėmė iš dalies iš Des- 
cartes'0 res extensa, o iš dalies — iš empiristų juslinių suvokinių ar 
idėjų sampratos. 


Jusliniai suvokiniai ar idėjos 


Tiek racionalistų, tiek empiristų požiūriu sąmonės turinys yra 
idėjos. Descartes'as, pavyzdžiui, nedaro aiškaus skirtumo tarp mąs- 
tymo ir suvokinio arba tarp idėjų ir juslinių suvokinių. Mąstyti, 
suvokti, jausti, įsivaizduoti ar trokšti — visa tai reiškia išlaikyti ką 
nors savo prote ir taip įtvirtinti jį kaip ten esantį. Susidurdamas su 
šitaip įtvirtinta ir pastovumo įgavusia tikrove subjektas ją patvirti- 
na ir padaro reikšmingą. Ji tampa objektyvi. Descartes'as teigia, 
kad mes tiesiogiai nežinome, ar objektyvi tikrovė pati savaime yra 
tokia, kokią ją pažįstame savo sąmonėje; ją pažįstame tik per Die- 
vą. Kadangi Dievas yra tobulas buvinys, jis negali būti apgavikas, 
ir todėl visa, kas yra aišku ir ryšku mūsų sąmonėje, taip yra ir 
tikrovėje. 

Taip patirempiristai žodžiu „idėja“ žymi visą sąmonėje įvyks- 
tančių įvykių įvairovę. Idėjos yra visa tai, kas turi trukmę prote. 
Anot empiristų, bendroji idėja nesiskiria nuo konkrečios idėjos. 
Pirmoji atvaizduoja ištisą tos pačios rūšies objektų daugybę, o ant- 
roji— tiktai vieną konkretų objektą. Tiksliau sakant, bendroji idėja 
atvaizduoja individualių ar ne tokių bendrų idėjų daugį. Pavyz- 
džiui, trikampio idėja atvaizduoja bet kokį galimą konkretų tri- 
kampį. Anot empiristų (išskyrus Locke'ą), klaidinga sakyti, kad 
kai kurios idėjos atvaizduoja pavienius objektus, nes nesama jokių 
objektų už proto. Būti - tai būti jusliškai suvokiamam. Antra ver- 
tus, nėra paprastų objektų idėjų. Tai, ką vadiname „obuoliu“, yra 

konglomeratas daugybės paprastų idėjų, tokių kaip kvapas, tam 
tikras kietumas ar minkštumas, saldus ar rūgštus skonis, geltona 
ar raudona spalva, savitas apvalumas ir t. t. Visa ši paprastų idėjų 
įvairovė sudaro sudėtinę obuolio idėją. Akmuo, medis, knyga irt. t. 
yra paprastų idėjų rinkiniai". Idėjos yra jusliniai suvokiniai, o jus- 
liniai suvokiniai esti tiktai prote. Mes žinome tik tai, kas yra mūsų 
prote. Kai dėl užprotinės tikrovės, ji tėra mūsų projekcijos; mes 
įsivaizduojame ją kaip reikšmingus juslinių suvokinių telkinius, 
vadinamus daiktais, kurie sutvarkyti ir valdomi tam tikrų dėsnių. 
Dėsniai taip pat yra juslinių suvokinių išdava. Juslinių suvokinių 
dermė yra daiktas ar objektas, o tam tikrų rūšių objektų dermė, dėl 
kurios atsiranda trečias objektas, rodo dėsnį. Dėl šalčio ir vandens 
veikimo išvien atsiranda ledas, o tuo pasireiškia užšalimo dėsnis. 
Daiktai ar objektai ir tvarkingi įvykiai yra jusliniai suvokiniai, ky- 
lantys sąmonėje ir jos organizuojami. To išdava - įvairiai organi- 
zuota gamtos visuma. Empiriškai suprantama tikrovė panaši į Kan- 
to reiškinių pasaulį. Ir viena, ir kita palaiko subjektas. 


Esse est percipi 


Scholastinė filosofija pasitiki daiktais, o naujieji laikai jais abe- 
joja. Dėl savojo pasitikėjimo daiktais scholastinė filosofija iš tikrų- 
jų nekelia klausimo apie tai, kas padaro daiktus tikrus. Ji laiko 
daiktus savaime suprantamu dalyku ir tik grindžia vieną daiktą 
ar esinį kitu daiktu ar esiniu. Naujaisiais laikais keliamas klausi- 
mas, iš kur randasi daiktų tikrumas, kas suteikia daiktams tikru- 
mą. Tiek racionalistas, tiek empiristas pabrėžia sąmonę ne vien 
kaip tiesos, bet ir kaip „daiktiškojo“ tikrumo vietą. 

Visa, kas yra sąmonėje, yra tikra. Esse est percipi, t. y. būti - tai 
būti suvokiamam. Lygiai taip pat Descartes'as pažymi, kad mąsty- 
tireiškia būti (cogito ergo sum), o būti mąstomam reiškia turėti mąs- 
tymonulemiamą tikrumą, vadinasi, ir jo [mąstymo] užtikrintą daik- 
totikrumą. 


! Plg. George Berkeley, The Principles of Human Knowledge, La Salle, 
Hl.: The Open Court Publishing Company, 1950, p. 29-30. 

Užtikrinti tikrumą užtikrinant tiesą ar idėją - tai iš esmės suta- 
patinti idėją ir objektą, tiesą ir tikrumą, kai tiesa - priešingai scho- 
lastų požiūriui - yra aukščiau už tikrumą. Šį racionalistų ir empi- 
ristų pradėtą posūkį nuo „tikra, todėl teisinga“ prie „teisinga, todėl 
tikra“ tęsia Kantas ir Nietzsche iki pat mūsų laikų pavyzdinio 
žmogaus, technikos pasaulio „antžmogio“. 

Jei pažinimas lemia tikrumą, vis dėlto galima paklausti: ar Ži- 
nojimas visiškai išsemia tikrumą, ar esama tam tikros rūšies buvi- 
mo-tikram protu neparemtoje tikrovėje? Descartes'as yra pirmasis, 
kuris įtvirtina tikrumą, paremdamas viską mąstančiuoju subjektu. 
Subjektas savo mąstymu užtikrina idėją savyje. Idėjos tiesa yra jos 
aiškumas. Kas tik pretenduoja būti tikras, turi šią teisę būdamas 
aiškiai apmąstomas subjekto. Savuoju mąstymu subjektas įsteigia 
savo pasaulį. Viskas gauna savo apibrėžtį ir reikšmę iš mąstančios 
sąmonės. Mąstantis protas steigia pasaulį. Subjektas iš tikrųjų ži- 
no tik savo proto turinį. Descartes'o filosofijoje beribis Dievo to- 
bulumas laiduoja, kad visa, ką pažįstame aiškiai ir ryškiai remda- 
miesi savo įgimtomis idėjomis, iš tikrųjų ir yra taip. Pažindami už 
proto ribų esantį pasaulį kaip tįsų, mes pažįstame tikrąją jo sandarą. 

Jutimų, aistrų, jausmų ar vaizduotės suformuotos idėjos miglo- 
tos, Pagal Descartes'o filosofiją, joms trūksta įgimtųjų idėjų aišku- 
mo. Miglotos idėjos tampa aiškios, taigi irjų tikrumas nustatomas 
tik tada, kai joms taikomos įgimtosios idėjos sykiu su matemati- 
niais principais. Mąstantysis subjektas apmąsto visą už proto ribų 
esančią tikrovę remdamasis įgimta tįsumo idėja, Descartes'o vadi- 
nama ir erdviškumu. Už proto ribų esantis pasaulis (gamta) yra 
tįsioji substancija, res extensa. Gamtoje esanti daiktų įvairovė ir ju- 
dėjimas tėra tįsiosios substancijos atmainos. Taigi visa daiktiškoji 
tikrovė grindžiama subjekto įgimta idėja. Jei nebūtų sąmonės švie- 
sos, pasaulį ar gamtą apgaubtų sąmyšis ir beprasmybė. 

Tiek Descartes'o, tiek Berkeley'o-daiktų pasaulį išlaiko sąmonė. 
Negana to, pagal Berkeley'į, iš viso nesama jokio objektyvaus pa- 
saulio arba veikiau jokio transsubjektinio objektyvumo. Esse est per- 
cipi. „Atrodo ne mažiau akivaizdu, kad įvairūs pojūčiai ar pojūtyje 
įspaustos idėjos, kad ir kaip tarpusavyje derantys ar sujungti (t. y. 
kad ir kokius objektus jie sudaro), negali egzistuoti kitaip nei juos 

suvokiančiame prote“?. Egzistuoti prote — tai būti objektyviai tik- 
ram. Negali būti jokios už proto ribų esančios egzistencijos. 

Empirizmo kūrėjo Johno Locke'o pažiūroms turėjo įtakos scho- 
lastinė ir Descartes'o filosofija. Pasak jo, tikrų arba už proto ribų 
esančių objektų esama, bet mes negalime jų pažinti. Vis dėlto gali- 
me pažinti kai kurias jų savybes. Mūsų protas geba pasyviai pri- 
imti juslinius suvokinius. Šie paprastieji jusliniai suvokiniai yra 
pirminiai arba antriniai. Pirminiai jusliniai suvokiniai priklauso 
patiems objektams. Tai yra sunkumas, forma, judėjimas, nejudru- 
mas, kietumas, tįsumas. Antrines savybes lemia mūsų jutimo orga- 
nai ir šia prasme jos yra „subjektyvios“. Tokios yra spalvos, garsai, 

skoniai, kvapai ir t. t. 

Pagal Locke'o filosofiją, jusliniai suvokiniai yra paprastos idė- 
jos. Sudėtinės idėjos - tai paprastų idėjų, kurias sujungia aktyvi 
proto veikla, samplaikos. Yra trys sudėtinių idėjų rūšys: modalio- 
sios, santykio ir substancinės idėjos. Daiktų substancijos yra savy- 
bių - to, kas suvokiama suvokinyje - „subjektai“. Netgi patys žo- 
džiai „subjektas“ ir „substancija“ turi panašią reikšmę. Substancija 
yra tai, kas glūdi [stands] po atsitiktinybėmis ar savybėmis ir pare- 
mia jas. Substancijos yra daiktų branduoliai. Protą „paveikia“* 
daikto savybės, nors jis dar nebūna pažinęs daiktų substancijos ar 
jų sandaros. Protas jungia savybes ar juslinius suvokinius į sudė- 
tinius vienetus ir jų tarpusavio santykius. Toks jungimas yra pro- 
tavimas. Sąmonės ir įvairių substancijų buvimas reikalauja priežas- 
ties, kuri yra Dievas. Taigi pagal Locke'o, kaip ir Descartes'o, 
filosofiją, yra trys tikrovės sritys: sąmonė arba siela, pasaulis arba 
gamta ir Dievas. 

Locke“as skiria daiktų substanciją ir savybes. Suvoktos savybės — 
pirminės ar antrinės - tampa tuo, kas labiausiai neabejotinai tikra. 
Tačiau jos gali būti tikros tik sąmonėje. Sąmonė yra tikrumą tei- 
kiantis pagrindas. Sąmonės tikrumas nėra toks pat kaip savybių 
tikrumas. Antra vertus, daiktai-substancijos, kurių nepasiekia žmo- 

gaus pažinimas, taip pat yra kitokio tikrumo (tikrumo Dievo aky- 
se) negu žmogaus proto sutvarkyti jusliniai suvokiniai. Daiktai ar 


? Ibid., p. 30. 

objektai yra tikri „daiktiškuoju“ būdu, o mūsų sąmonė, mūsų pa- 
saulis ir Dievas - visa tai yra „nedaiktiška“. 

Berkeley teigia juslinių suvokinių tikrumą, tačiau atmeta objek- 
tyvų daiktų tikrumą, nebent objektyvumas suprantamas kaip bu- 
vimas-suvokiamam. Nėra jokių substancijų ar objektų pačių sa- 
vaime. Juslinių suvokinių buvimas prote yra vienintelis būdas būti 
objektyviam. „Pats nemąstančio buvinio egzistavimas neatsiejamas 
nuo buvimo jusliškai suvokiamam““. Locke'as palieka daiktų sub- 
stancijas nepaliestas, nors ir pabrėžia jų nepažinumą. Berkeley, 
neigdamas „daiktiškųjų“ substancijų tikrumą, atskiria jas nuo jų 
savybių ir pakeičia sielos substancialumu. Juslinių suvokinių pa- 
grindas, subjektas, yra jau ne daiktas-substancija, o sąmonė. Ber- 
keley radikaliau subjektyvus nei Locke'as. 

Berkeley pabrėžia, kad daiktiškoji tikrovė vis dar tikra. Namas, 
medis, upė, kalnas - visi šie objektai yra tikri, tačiau tikri jie gali 
būti tik būdami suvokiami. Taigi pasaulis yra tikras, tačiau tik 
kaip nustatomas, organizuojamas ir projektuojamas sąmonės. Bū- 
ti prote —tai būti teisingam ir tikram. Esse est percipi iš esmės yra tas 
pat, kas cogito ergo sum. Abiem atvejais sąmonė pabrėžiama kaip 
grindžianti, todėl tikra. „Nedaiktiškasis“ sąmonės tikrumas grin- 
džia „daiktiškąjį“ objektų tikrumą. 

Berkeley'o filosofija išsiskiria savo drąsa išlaikyti visą daiktiš- 
kąją tikrovę žmogaus sąmonėje. Mąstyti „nedaiktiškai“ - tai mąs- 
tyti didžiai. Esse est percipi skamba kaip „sąmonė yra a priori hori- 
zontas, kuriame daiktai pradeda būti“. Nagrinėti Berkeley'o 
filosofiją remiantis ankstesnių filosofų požiūriu nederėtų. Apžvelg- | 
dami filosofinius judėjimus galime aiškiau pamatyti Berkeley'o fi- 
losofijos reikšmę. Berkeley neatskleidžia jokių daiktų ar esmių už 
sąmonės; jis veikiau atskleidžia pačią sąmonę, kuri išlaiko savyje 
visus daiktus. Ji išlaiko juos tiek kaip besiskiriančius vieną nuo 
kito, tiek kaip visus suderintus tarpusavyje remiantis sąmone. Ber- 
keley atskleidžia sąmonę kitaip nei Descartes'as. Jie abu tai daro 
pagal nutikimo, valdančio svarstomas problemas ir mąstymo bū- 
dą,nulemtį. Berkeley, suvokdamas sąmonę kaip daiktų horizontą, 


3 Ibid., p. 81. 

nepadaro objektyvių substancijų „subjektyviomis“ ta prasme, kad 
skirtų joms vietą subjektyvios substancijos viduje. Berkeley'o filo- 
sofijoje sąmonės ar sielos nereikėtų suprasti kaip substancijos. Ji 
yra transsubstancinė ar „uždaiktiška“ [„trans-Hingly“]. Berkeley 
peržengia daiktiškojo pobūdžio tikrumą ir domisi „nedaiktiškuo- 
ju“ sielos tikrumu. Daiktai yra „daiktiškuoju“ būdu būdami išlai- 
komi „nedaiktiškoje“ sąmonėje. Berkeley'o filosofija eina toli — 
peržengusi „daiktiškosios“ tikrovės ribas ji pasiekia transcenden- 
talinę „nedaiktiškumo“ sritį. 


Siela 


Visos patirtys įvyksta tik sąmonėje ir yra žinomos todėl, kad yra 
joje. „Pojūčiuose įspaustos idėjos yra tikri daiktai arba egzistuoja 
iš tikrųjų; šito mes neneigiame, tačiau neigiame, kad jos gali egzis- 
tuoti bejas suvokiančių protų ar kad jos yra panašios į kokius nors 
be proto egzistuojančius pirmavaizdžius“*. Sąmonė ar siela, 
priešingai negu daiktai, egzistuoja savo pačios dėka [subsists]. To- 
kio sąmonės egzistavimo nederėtų suprasti kaip daiktiškojo egzis- 
tavimo, suprantamo pagal scholastinę filosofiją. Tokiu atveju ji su- 
ponuotų kitą sąmonę, kurioje ji būtų išlaikoma. Sąmonė ar siela 
grindžia daiktus ar objektyvius esinius, o pati lieka nepagrįsta — 
neobjektyvi, „nedaiktiška“. 

Kaip teigia Berkeley, sąmonė ar siela žino save dėl „vidinio 
jausmo arba refleksijos“. Pažinimas vidiniu jausmu skiriasi nuo 
pažinimo per juslinių suvokinių telkinius-daiktus. Jis skiriasi tuo, 
kad yra ankstesnės už daiktus tikrovės, kuri yra išankstinė daiktų 
sąlyga, pažinimas. Sąmonės horizontas padaro daiktus reikšmin- 
gus- teisingus ir tikrus. Kiekvieną daiktą lydi sąmonės savižina. 
Esse est percipi atskleidžia viską, kas gali būti (esse) būdamas grin- 
džiamas sąmonėje (percipi) ar palaikomas jos. Suprasdamas objek- 
tyvią tikrovę kaip įtvirtintą protu Berkeley labai primena Descar- 
tes'ą. Lygiai kaip cogito persmelkia kiekvieną Descartes'o daiktą, 
taip percipio persmelkia kiekvieną Berkeley'o daiktą. Tinkamai su- 


* Ibid., 82. 


206 


prantami, cogito ir percipio atitinka Kanto filosofiją. Percipio sutei- 
kia daiktams jų kaip daiktų buvimą. Percipio grindžia patį daiktų 
konkretumą -jų „čia ir dabar“. Šimtus mylių nutolę ar tūkstančių 
metų senumo daiktai gali būti mums tokie pat esantys kaip ir tie, 
kuriuos pasiekiame ranka ar matome šią akimirką. Taip yra dė) 
sąmonės, išlaikančios juos savo laiko ir erdvės struktūroje. Laikas 
ir erdvė nėra objektyviai tikri; jie numanomi pačioje sąmonės struk- 
tūroje; lygiai taip teigė ir Kantas. „Vieta ar tįsumas egzistuoja tiktai 
prote“. 

Daiktai yra būdami jusliškai suvokiami, o sąmonė yra suvokda- 
ma. Tai, kas jusliškai suvokiama, yra objektas, iki naujųjų laikų 
laikytas substancija. Subjekto, suvokiančiojo, tikrovė yra ankstes- 
nė už substanciją. Būti suvokiančiam daug labiau yra judėjimas 
negu substancija. Tačiau šitoks judėjimas nėra jokia atsitiktinybė. 
Sąmonė ankstesnė už bet kokį substancialumą, o atsitiktinybės yra 
vėlesnės. Percipio, kaip ir cogito, yra transcenduojantis įvykis, grin- 
džiantis visas substancijas ir jų tarpusavio santykius. Sąmonę, nors 
ji ir yra įvykis, dėl grindžiančio jos pobūdžio Berkeley laiko sub- 
stancija - kaip tuo, kas glūdi [stands] po daiktais-substancijomis ir 
juos grindžia. Sąmonė yra subjektas. 

Cogito ar percipio įvykis grindžia objektyvius esinius. Cogito yra 
ne vien protinė veikla; jis apima jutimą, jausmą, prisiminimą — 
trumpai sakant, jis apima visus įmanomus sąmonės įvykius. Be- 
maž tą pat Berkeley sako apie savąjį percipio: „Žodžiu dvasia mes 
išreiškiame tik tai, kas mąsto, nori irjusliškai suvokia; tai, ir tik tai, 
sudaro šio termino reikšmę“?. 

Nepastebėti cogito ir percipio tapatumo, „aiškinant“ Descartes'ą 
kaip intelektualistą, o Berkeley'į kaip sensualistą, reiškia nepaisy- 
ti to, kas jie yra nutikimo kelyje, ir matyti juos kokios nors griežtai 
uždaros substancialistinės filosofijos teorijos požiūriu. Descar- 
tes'as ir Berkeley nėra dviejų visiškai priešingų epistemologinių 
teorijų atstovai. Jie yra dvi viena kitą papildančios nutikimo galios, 


5 Ibid. 
“ Ibid., p. 69. 
7 Ibid., p. 115. 

nutikimo, kuris daro posūkį perkeldamas tikrovės aiškinimo pa- 
grindą (sub-iectum) iš „daiktiškosios“ į „nedaiktiškąją“ aplinką. 
Abu mąstytojai atsiliepia į nutikimo posūkį padarydami save tin- 
kamus jam. 


Dievas Berkeley'o filosofijoje 


Descartes'as, atskleidęs mąstančiąją tikrovę, tučiuojau imasi at- 
skleisti begalinę tikrovę, Dievą. Descartes'as žino Dievą ir įrodinė- 
ja jo buvimą išvengdamas aplinkkelio per gamtą - išvengdamas 
bet kokių a posteriori priemonių. Kanto filosofijoje Dievas yra idėja. 
Kanto idėjos yra a priori - jos neįgyjamos iš gamtos. Kantas žino 
Dievo idėją ir taria Dievo buvimą esant tikrą negalėdamas jo įrody- 
ti. Kadangi Ding an sich yra tikrovė Dievo akyse, jis gali būti trak- 
tuojamas kaip persmelktas Dievo idėjos, lygiai kaip reiškinių pa- 
saulis yra persmelktas subjektyvių žmogaus principų. Pažinti 
reiškinių pasaulį — tai pažinti žmogaus logos, analogiškai Ding an 
sich pažinimas reikštų Dievo logos pažinimą. Iš Kanto filosofijos 
galima numanyti, kad žmogus žino Ding an sich tvarką ar logos. 
Neturint tokio žinojimo būtų beprasmiška kalbėti apie Ding au sich. 
Jusliniai suvokiniai mus pasiekia tvarkingi, ir todėl galime suvokti 
juos pagal save pačius - pagal mūsų pačių tvarką, - nors iš tikrųjų 
ir nežinome tvarkos pačios savaime. Tvarka pati savaime mums 
yra chaosas. Mūsų kelias, arba mūsų logos, yra iškreipta Ding an 
sich Iogoso išdava. Berkeley'io filosofijoje „nedaiktiškųjų“ galių — 
Dievo, Ding an sich ir subjekto - „trikampis“ yra dar aiškesnis. 

Žmogus, kaip jusliškai suvokiančioji tikrovė, nuolat priima idė- 
jasarbajų netenka. Jį nuolat supa daiktų ar įvykių daugis: saulėly- 
džiai, žvaigždžių švytėjimas, vandenų tėkmė, vėjo šuorai, bėgan- 
tys gyvūnai, skrendantys paukščiai, kalbantis, vaikštantis, 
žaidžiantis, mąstantis, kuriantis, kenčiantis, mirštantis žmogus ir 
t. t. Žmogus nesukuria visų šių patirčių. Jos jį ištinka. Iš kurgi jos 
ateina? 

Bet kuris objektas ar bet kuris įvykis gali egzistuoti tik sąmonė- 

je, mąstančiojoje substancijoje. Kadangi žmogus nėra visų savo 
„Ąspūdžių“ autorius, todėl, pasak Berkeley'o, privalo būti kita, aukš- 

tesnė dvasia, kuri juos „mąsto“. Ši dvasia yra Dievas. „Dievui pa- 
tinka sužadinti idėjas mumyse“*. Žmogaus dvasia daugiausia [pre- 
dominantly) pasyvi, o dieviškoji Dvasia yra aktyvi. Žmogaus dva- 
sia nėra visiškai pasyvi; vaizduotė, kūrybingumas ar protavimas 
pagamina kai kurias „žmogiškos“ kilmės idėjas. Tačiau šie pro- 
duktai pagrįsti duotomis ar priimtomis idėjomis. Nesant įvairiai 
tarpusavyje susijusių priimtų ar jusliškai suvoktų idėjų, žmogus 
nebūtų pajėgus suvokti ar suprasti gamtos dėsnių ar pasaulio, ku- 
riamne gyvena. Tikrasis gamtos autorius yra Dievas. Būdas, kuriuo 
žmogus supranta pasaulį ar gamtą, tėra gamtos, kurią supranta 
Dievas, išdava - Ding an sich išdava. 

Visas daiktų grožis ir harmonija, įvairialypis jų atitikimas vie- 
nas kitam ir dermė gamtos visumoje sykiu su galingais dėsniais, 
kurie veda visus daiktus susikertančiais jų keliais, visa tai valdo- 
ma ir tvarkoma Dievo ir duota mums mūsų jjusliniais suvokiniais. 
Berkeley'o reiškinių pasaulį grindžia ir išlaiko subjektas tiktai to- 
dėl, kad subjektas padaro save tinkamą tvarkančioms Dievo idė- 
joms — gamtai. Gamta yra Dievo kalba, logos. Ši kalba - juslinių 
suvokinių ar idėjų tvarka Dieve - yra Ding an sich logos. Žmogus 
turi savo paties logos - savo paties idėjų tvarką, - tačiau iš tikrųjų 
ne kaip savo paties, o kaip atsaką į Ding an sich logosą. 


Empirizmas ir gamtos mokslai 


Eksperimentinės mokslinės orientacijos, einančios išvien su ant- 
ropocentriniu požiūriu į gamtą, kūrėju laikomas Francis Baconas. 
Gamta, užuot buvusi Dievo valda, regiu Domini, kaip kad buvo 
viduramžiais, nuo Bacono laikų tapo regiu hominis. Žmogus pe- 
rima Dievo pasaulį ne palengva ir ne kaip paruoštą įvaldyti, bet 
kaip visai nepažįstamą - nežinomą ir nepaaiškintą, - tačiau gali- 
mą pažinti ir suprasti, ėmusis jį užkariauti. Užuot bylojusi apie 
Dievą ir tarnavusi didesnei Dievo šlovei, dabar gamta liudija apie 
žmogų, tikrąją žemės druską. Empiristai tęsia Bacono pradėtą 
vagą. 


š Ibid., p. 69. 

Mokslinis sąjūdis už savo atsiradimą skolingas empirizmui ne 
mažiau nei racionalizmui. Empirizmo ir racionalizmo ištakos tos 
pačios; akivaizdūs jų skirtumai tėra šalutiniai. Šiuos skirtumus 
labai pabrėžė filosofai scholastai, kurie, atsisakydami pripažinti 
bet kokios netomistinės filosofijos galimybę, taikė griežčiausius 
standartus visai tiek ankstesnei, tiek vėlesnei už tomizmą filosofi- 
jai. Teigdami, kad juslinis ir protinis pažinimas yra visiškai skir- 
tingi, scholastai visiškai skirtingais laikė ir racionalizmą bei empi- 
rizmą. 

Racionalizmas yra „matematiškas“ dėl savojo habito, valdo- 
mos determinantų sistemos, dažnai vadinamos idėjomis, kuri tai- 
korna išoriniams įspūdžiams ar jusliniams suvokiniams. Racio- 
nalistinių įgimtų idėjų aiškumas nulemia esiniškąją bet kurio 
buvinio padėtį ir esmę [guiddity]. Empirizmas savuoju esse est perci- 
pi iš esmės teigia tą pat, o būtent, kad jusliniai suvokiniai yra są- 
monės organizuojami į reikšmingus (ar „daiktiškuosius“) esinius. 

Sąmonė, nors pati savaime yra „nedaiktiška“, nulemia bet kurio 
daikto „daiktiškumą“. 

Empiristinė sąmonė yra savo pačios habitas (nors ir neišdėsty- 
tas taip aiškiai kaip racionalistinės filosofijos teorijose) — ji yra 
išankstinis savęs pačios turėjimas; ji yra savimonė. Sąmonė yra 
ankstesnė už visus juslinius suvokinius. Ji yra ontologinė jėga, 
lemianti kiekvieno daikto tikrumą. Ji yra subjektas, glūdintis po 
visais daiktais, todėl daiktas yra daiktas, taip pat ir kas nors - yra 
tam tikras daiktas - tiktai remdamasis subjektu. 

Racionalistiniu požiūriu, iš anksto turimas habitas neatskiria- 
mas nuo paties subjekto; jis yra įgimtas. Jį galima vadinti „mate- 
matiniu“ pirmaprade šio žodžio prasme („žinomas iki patirties“), 
aiškiai išreikšta Platono idėjų. Iš esmės imant, pati empirinė sąmo- 
nėyra įgimta;ji yra savimonė. Sąmonė reiškia, kad subjektas grin- 
džia ir valdo save prieš grįsdamas ar valdydamas ką nors kita. 
Sąmonė yra galingas ontologinis veiksnys, turimas subjekto ir skir- 
tas susidurti su chaotiškais jusliniais suvokiniais. Jusliniai suvo- 
kiniai yra bereikšmiai ir todėl jie nėra. Tiktai sąmonė - „ekranas“, 
kuri su jais susiduria, juos išdėsto ir grupuoja organizuodama tvar- 
kingai ir dėsningai, yra tikra iš pamatų. Šitaip jusliniai suvokiniai 

tampa sistemingi ir tikri. Empirinė sąmonė yra „matematinė“ - 
žinoma iš anksto. 

Fizika - kaip nurodo Heideggeris? - yra matematinė ne todėl, 
kad naudojasi matematika, bet todėl, kad, kaip ir kiti mokslai, ji 
yra matematinė pačia savo struktūra. Būti matematiškam reiškia 
turėti a priori žinojimo sistemą, kuri pritaikoma tiriamosios sri- 
ties objektams. Žinojimo vieta laikomas protas. Viduramžiais pro- 
tas, turintis aukščiausias normas ar idėjas - tai Dievo protas. 
Todėl viduramžiais lemiamas „mokslas“ yra teologija. Kai galu- 
tiniu ir svarbiausiu tiesą ir tikrumą nustatančiu pagrindu tampa 
žmogaus sąmonė, ji tampa vienintele „matematine“ ar a priori 
svarbiausių standartų ar principų, kurie lemia daiktų tiesą ir tik- 
rumą, sistema. 

Kai kurie filosofai empiristai teigia didžiulę to, kas tikra, įvairo- 
vę,ir pabrėžia juslinių suvokinių pirmumą sąmonės atžvilgiu. Ta- 
čiau turime pasakyti, kad įvairovė net negalėtų būti atskleista ar 
pažinta kaip įvairovė, jei nebūtų to paties vienijančio horizonto. 
Šie filosofai, teikdami pernelyg didelę reikšmę jusliniams suvoki- 
niams, stengiasi atrasti tą vienijantį horizontą juose pačiuose, tai- 
gi teigia, kad sąmonė su visu jos guasi turimu habitu tėra tik jusli- 
nių suvokinių seka. Seka, kuria nuolat vieni jusliniai suvokiniai 
jungiasi su kitais, vadinama dėsniu. Virš tam tikros juslinių suvo- 
kinių ar jų grupių įvairovės iškyla visada tas pats dėsnis. Šis „tas 
pats“ išgelbsti juslinius suvokinius nuo chaoso ir nereikšmingu- 
mo, Ar dėsnis yra taip pat tikras kaip ir jusliniai suvokiniai? Ar 
dėsnis iš tiesų yra koks nors juslinis suvokinys? Vienokį ar kitokį 
įspūdį įgyjame tik per patirtį, tačiau nežinome įspūdžių sekos ar 
būtinos dermės. Dėsnis ar seka netrikdo mūsų sąmonės; jis ten 
kaip namie. Jis yra „matematinis“. Mokslai gali būti sukurti, ir yra 
sukuriami, remiantis vienijančiais principais, išlaikančiais pras- 
mingą juslinių suvokinių vienovę ir todėl atskleidžiančiais juos 
kaip tikrus. Mokslai ir empirinė filosofija patys turi būti „matema- 
tiniai“, priešingu atveju jie nebūtų mokslai ar filosofija. 


* Plg. Martin Heidegger, Holzwege, Frankfurt am Main: Vittorio Klos- 
termann, 1950, p. 71-72. 

Jei dėsniai ir organizuojantys principai priklauso sąmonei, ar 
jie priklauso ir gamtai? Taip! Šios Kanto pozicijos iš esmės laikosi 
ir Descartes'as, ir Berkeley. Vieni jusliniai suvokiniai yra bereikš- 
miai ir todėl netikri, o gamta yra gamta būdama organizuota visu- 
ma, kuri organizuoja ir padaro reikšmingus visus savo esinius. 
Gamtos dėsniai - nors ir „matematiniai“ - gamtai priklauso ne 
mažiau nei jusliniai suvokiniai. 

Moksliniai veiksmai įvairius juslinius suvokinius pajungia dės- 
niams - jie atskleidžia juslinių suvokinių reikšmes. Tokie veiks- 
mai vyksta Žmogaus prote; todėl sąmonė yra vieta, nulemianti tie- 
są ir tikrumą. Kadangi dėsniai yra „matematiniai“ — yra įgimti, - 
jie artimesni protui nei jusliniai suvokiniai. Be dėsnių neįmanomi 
jokie moksliniai veiksmai. Tačiau pats dėsnis gali atsiskleisti bū- 
damas nustatytas ir įtvirtintas kaip subjektyvi lemianti ir įtvirti- 
nantijėga. Vadinasi, juslinius suvokinius ir dėsnius protas susieja 
taip, kad jusliniai suvokiniai padeda įtvirtinti dėsnio reikšmę, o, 
kita vertus, dėsnis padeda įtvirtinti juslinius suvokinius kaip reikš- 
mingus. Galiausiai tiek vieni, tiek kiti įtvirtinami prote - sub-iec- 
tum, tikrovės pagrinde. 

Toks požiūris parodo dėsnius kaip hipotetinius, iš pradžių — 
kaip neįtvirtintus, nors miglotai ir žinomus. Ši nuostata vyrauja 
Kanto filosofijoje, pagal kurią a priori žinojimo ir tikrumo formos be 
įspūdžių yra tuščios. Iš dalies mokslinis veikimas ir yra priversti 
hipotetinį dėsnį susitikti su jusliniais suvokiniais. Kai šitai atsitin- 
ka stebint „blaiviai“ mokslininko akiai - akiai, kuri remiasi neabe- 
jotinai užtikrintu habitu, - tai vadinama eksperimentu. Eksperi- 
mentas įtvirtina daiktų „daiktiškumą“ ir dėsnių „dėsningumą“. 

Taigi dėsniai nėra diktuojami ar nurodomi gamtai; jie joje išve- 
dami ir padaromi aiškūs. Dėsnius atskleidžia gamtos mokslai. Ka- 
dangi ir kai jie yra „matematiniai“ - priklauso subjekto habitui, - 

jie paverčia subjektą atskleistos tikrovės centru, tad visa tikrovė 
tampa žmogaus valda. Per gamtos mokslus žmogus palaipsniui 
tampa žemės viešpačiu. 

Ne visi jusliniai suvokiniai, ar greičiau jų telkiniai — esiniai, 
paklūsta gamtos dėsniams. Kai kurių iš jų padėtis yra savaran- 
kiška. Tačiau nagrinėjami kitu požiūriu jie vis tiek yra nuoseklūs, 

nes paklūsta kitiems dėsniams. Daiktai ar įvykiai tampa savaran- 
kiški, kai nagrinėjami kaip priklausantys ne jiems būdingai, o ku- 
riai nors kitai sekai. Žemės drebėjimas Aliaskoje 1964 m. buvo re- 
zultatas, išplaukęs iš geologinių dėsnių, nulemiančių įvairių 
fizinių elementų būseną. Kai į šį žemės drebėjimą pažvelgiama 
kaip į istorinį įvykį, jis tampa savarankiškas. Tada jis atsiduria 
kitoje sekoje ir yra tik vienas iš daugelio žemės drebėjimų, kurie 
įvairiais laikais yra įvykę Šiaurės Amerikos žemyne. 

Būdamas baigtinis, antropocentrinis subjektas yra lankstus; jis 
gali nagrinėti tikrovę įvairiais požiūriais ir todėl gali būti sub įvai- 
riais būdais ir įvairiems esiniams. Įvairiais būdais nagrinėdamas 
neapdorotą ir nekultivuotą tikrovę, subjektas nustato nagrinėjamų 
esinių reikšmes ir tikrumą. Pagrindiniai būdai lemti tikrovę yra 
du: gamtinis ir istorinis. Žmogus, susidurdamas su gamta, paaiški- 
na gamtinių daiktų reikšmes remdamasis joje vyraujančiais dės- 
niais. Už savo dėsnius gamta skolinga subjektui, ir todėl tiktai 
žmogus gali paaiškinti gamtinius esinius. Jis saugo jų tiesą vado- 
vaudamas ir lemdamas. Istoriškai žmogus aiškina „savarankiš- 
kus“ tikrovės įvykius. Šiuos „savarankiškus“ įvykius valdo ir sub- 
jektas, kaip tas pats visų tolydžiai besikeičiančių įvykių sekų 
pagrindas. 

Savarankiški ar istoriniai įvykiai tampa priklausomi —ir, vadi- 
nasi, nuoseklūs, - kai nagrinėjami kaip sudarantys ne gamtos dės- 
nių valdomą seką, o savarankiškų ar istorinių įvykių seką. Istori- 
nis požiūris sudaro sąlygas daug įvairesnėms sekoms, nes leidžia 
subjektui didesnę požiūrio taškų įvairovę. Subjektyvių požiūrio 
taškų įvairovė lemia interpretacijų įvairovę. Istorinius įvykius nag- 
rinėjantys mokslai yra istoriniai mokslai. Net ir būdami istoriniai, 
jie vis tiek išlieka „matematiniai“, nes jų ištakos ir apibrėžtis glūdi 
subjekto požiūriuose. Subjektas yra ne tik gamtos dėsnio, bet ir 
istorinių požiūrių gimties vieta. Ir gamtos, ir istoriniai mokslai yra 
subjektyvūs ir todėl „matematiniai“. 

Tikrovės įtvirtinimas, suteikiant jai nejudamą subjektyvybės 
pagrindą, steigia ir padaro galimą mokslų buvimą ir dinamiką. 
Kai tik šiuolaikinis žmogus suvokia, kad jis pats yra lemiama 
ontologinė jėga, - kai pamato, kad objektyvumas paženklintas 

subjektyvumo, - jis supranta, kad chaotiškos tikrovės tvarkymas 
yrajos humanizavimas. Toks tvarkymas neišvengiamai yra akty- 
vus. Užuot nuolat mąstęs ir mėginęs sužinoti, kokie yra daiktų 
tarpusavio ryšiai, jis puola juos primesdamas savąjį žmogiškąjį 
„matematinį“ habitą, o paskui, stebėdamas eksperimentų rezulta- 
tus, renka ir registruoja duomenis bei nustato vyraujančius dės- 
nius. Tai yra mokslinis tyrinėjimas. Juo gamtai daromas spaudi- 
mas, kad būtų gauti jos atsakymai. Planas arba gerai apskaičiuotas 
projektas tampa esmine mokslinio veikimo dalimi. Tikrovės pri- 
vertimas pasiduoti reikliam projektui - tai paskutinė mokslinio 
veikimo fazė. Ši fazė, mokslinis tyrinėjimas, yra technologinė. Gry- 
nieji mokslai išsigimsta į mokslinį tyrinėjimą ir techniką ne dėl 
kokių nors smulkių ar atsitiktinių įvykių, bet todėl, kad pačiomis 
savo šaknimis „grynieji“ mokslai yra technologiniai; jie pajungia 
žmogui gamtos gaivalus. Šiurkštus gaivalas, nagrinėjamas tech- 
nologiškai, tampa „paruoštu valgyti“ skanėstu. 

Projektavimo metodą, kurį žmogus taiko nepaliestai gamtai, kad 
padarytų ją vertingą, aiškiai pabrėžė Nietzsche. Tačiau šis techno- 
loginis pajungimo žmogui pobūdis išryškėjo jau mokslų lopšyje - 
Descartes'o filosofijoje. Descartes'as, ištraukdamas viską į sąmo- 
nės spinduliuojamą aiškumo šviesą, yra projektavimo žmogus. 
Toks žmogus būtinai yra bedievis, nes jis valdo ir priima galuti- 
nius sprendimus, kas yra teisinga ir tikra. Berkeley ne menkiau nei 
Descartes'as žino, kad tiesa ir tikrumas pasveriami ir nulemiami 
sąmonėje. Nei Descartes'as, nei Berkeley, nei netgi Kantas, regis, 
negalvojo apie žmogų kaip bedievį, nors bedieviškumo mąstymas 
ir numanomas jų filosofijoje. Visu aiškumu šis aspektas išryškėja 
Nietzsche's filosofijoje. 


11.IMMANUELIS KANTAS 
Chaosas yra chaosas dėl to, kad yra neatskleistas ir todėl netei- 
singas, bevertis ar bereikšmis. Reikalingas buvinys, nustatantis ar 
suteikiantis reikšmes, kad chaosą pakylėtų iki kosmoso. Chaoso 


atskleidimas — tai jo sutramdymas ir organizavimas. Nietzsche's 

subjektyvybė čia labai priartėja prie Kanto subjektyvybės. Kanto 
žmogus, Nietzsche's žmogaus, sutramdančio ir organizuojančio 
chaotišką tikrovę, pirmavaizdis, yra subjektas, kuris, remdamasis 
savosiomis a priori jėgomis, suformuoja tikrovę į tvarkingą reiški- 
nių kosmosą. 

Kanto objektai, pasaulio reiškiniai (fenomenai), daug pastoves- 
ni nei Nietzsche's vertybės. Taip yra todėl, kad Kanto subjektas 
nekinta, o Nietzsche's subjektas auga; jo perspektyvos lanksčios ir 
kinta išlaikydamos savo pirmumą vertybių atžvilgiu. Kanto sub- 
jekto - taigi irjo požiūrių - struktūra pastovi. 

Nagrinėdami filosofo spręstus klausimus ne kaip jo klausimus, 
bet kaip klausimus, kurie turi savo pačių gyvenimą, turėtume pa- 
žvelgti į Kantą kaip į grandį filosofų grandinėje, vedančioje nuo 
Tomo Akviniečio orientacijos į daiktus prie „ikidaiktiškosios“ (ar 
„nedaiktiškosios“) naujųjų laikų filosofų ir šiuolaikinio technolo- 
go orientacijos. Tiktai šitaip galime suprasti nutikimą, kuris valdo 
Vakarų žmogaus mąstymą ir gyvenimą-kur. 


Bendras Kanto filosofijos pobūdis 


Iki Kanto filosofija vystosi dviem savarankiškomis kontinenti- 
nio (prancūzų, vokiečių) racionalizmo ir anglų empirizmo srovė- 
mis. Racionalistai teigia, kad pažinimas yra ankstesnis už patirtį, 
oempiristai mano, kad pažinimas turi būti patirties išdava. Anot 
Kanto, pačiame žmogaus prote glūdi pamatiniai principai ar idė- 
jos; protas neįgyja jų iš išorinės tikrovės. Išorinė tikrovė veikia tik 
juslinius žmogaus gebėjimus ir suteikia vadinamąjį a posteriori pa- 
žinimą. Už patirtį ankstesnis pažinimas yra a priori pažinimas. 

Empiristai teigia, kad visas žmogiškasis pažinimas gaunamas 
iš patirties, įskaitant ir universaliausias sąvokas bei pačius pama- 
tinius mąstymo principus. Anot racionalistų, už patirtį ankstesnis 
pažinimas yra tikrasis pažinimas; a posteriori pažinimas teduoda 
menką naudą. Nė viena iš šių dviejų mokyklų radikaliai netyrinėjo 
savo pačios prielaidų sąmonės ar subjektyvybės struktūros. Kan- 
tas yra pirmasis filosofas, ėmęsis tirti subjektyvybę ir atskleidęs 
racionalizmo bei empirizmo tarpusavio dermę. 

Ar išorinė tikrovė pažįstama remiantis subjektyviomis įgimto- 
mis idėjomis ir a priori žinomais principais, ar ji pati yra šių paži- 
nimo priemonių šaltinis, abiem atvejais ji yra pastatoma priešais 
subjektą ir veikiama pažintinės jo galios. Objektai vadinami objek- 
tais, nes yra pastatomi priešais subjektą. Dėl šio susidūrimo tiek 
empirizmas, tiek racionalizmas yra subjektyvūs. Kas yra tiesa, le- 
mia subjektyviosios ir objektyviosios tikrovių prieštaravimas arba 
atitikimas. Didžia dalimi Kanto filosofija yra detalus tiesos klausi- 
mo išplėtojimas. Dėl to, kad Kanto filosofijoje svarbiausią vietą už- 
ima subjektas, joje iš tikrųjų teigiamas subjekto pirmumas objekto 
atžvilgiu. Todėl tiesa, užuot buvusi subjekto ir objekto atitikimas 
lygiomis sąlygomis, yra veikiau tinkamumas [correctness], kuriuo 
subjektas įsako objektams atitikti jį patį. Šiuo posūkiu nuo atitiki- 
mo prie tinkamumo Kantas duoda pradžią Nietzsche's, o vėliau 
technologinei subjekto valdžiai objektyviosios tikrovės atžvilgiu. 

Kanto subjektyvybė, lygiai kaip ir Nietzsche's, nustato tikrovę. 
Tačiau Kanto tikrovė yra daug stabilesnė daugiausia todėl, kad 
subjektyvybės a priori struktūra įtvirtinta nekintamai. Nietzsche's 
subjektas gyvena ir auga, taigi irjo vertybės yra kintamos. Kadangi 
daiktai nėra pastovūs patys savairne, jie įgauna pastovumą iš sub- 
jekto pastovumo. O kai subjektas pats yra nepastovus, tai ir jo ob- 
jektai, kaip nulemiami subjekto, negali būti pastovūs. Todėl Kanto 
tikrovė -jo reiškinių pasaulis - daug pastovesnė nei Nietzsche's 
tikrovė. 

Kantas teigia esant tris tikroves: subjekto tikrovę, reiškinių tik- 
rovę (fenomenų tikrovę) ir daikto paties savaime tikrovę (Ding an 
sich arba noumenų tikrovę). Fenomenų tikrovę lemia subjekto tik- 
rovė; taip pat ją lemia ir noumeniškoji daikto paties savaime tikro- 
vė. Tačiau daikto paties savaime tikrovės subjekto tikrovė negali 
pažinti. Todėl fenomenų tikrovė, būdama nulemta žmogaus, yra 
žmogiška, o noumenų tikrovė, būdama už subjekto apibrėžčių, yra 
„nežmogiška“. Iš šių trijų tikrovių Kanto filosofijoje tiktai fenome- 
nų tikrovė yra „daiktiška“. Subjekto ir daikto paties savaime tikro- 
vės yra ankstesnės už daiktus ir todėl „nedaiktiškos“. Esama filo- 
sofijos, teigiančios vien „daiktiškąją“ tikrovę. Tokia, pavyzdžiui, 
yra tomistinė filosofija, pagal kurią tėra tik daiktų ar buvinių tikro- 

vė. Daiktų nelemia jokios „nedaiktiškosios“ prielaidos. Jų tvarką ir 
dermę nulemia vienas iš „daiktiškųjų“ buvinių - Aukščiausiasis 
buvinys, - kuris valdo ir lemia visus kitus buvinius. 

Įvairiais „kritiniais“ požiūriais Kanto reiškinių pasaulis klai- 
dingai nagrinėjamas kaip integruotas į Aš (eg0) ar numanomas 
jame - tarsi jo [cg0] apsuptas ir jam priklausantis taip, kaip jam 
priklauso mintys ir jausmai. Kantas nėra psichologas; jis nesidomi 
tuo, kaip tam tikri individai „mato“ aplink save esančius daiktus. 
Jam rūpi pačios subjektyvybės sandara. Tačiau jis teigia, kad sub- 
jektyvybės sandara lemia subjekto regėjimo lauką. Vis dėlto vaiz- 
dai yra tvarkomi, tačiau ne individualaus subjekto, o pačios sub- 
jektyvybės struktūros. Patį buvimą žmogumi sudaro jo buvimas 
subjektu, ir todėl tikrovė nėra mano tikrovė, bet humanizuota tikro- 
vė - tikrovė antropocentriniu požiūriu. Tai, kas yra antropocen- 
triška, neturi nieko bendra su šito ar ano individo požiūriu. Vei- 
kiau tai parodo, kad prasmę šiam dalykui suteikia žmogus. Dėl to, 
kad kai kurie interpretuotojai klaidingai išsiaiškino Kanto filosofi- 
jos subjektyvybės sampratą, Kanto pasaulis laikomas netikrų, t. y. 
esančiu ne už subjekto, ojo apimamu. 

Medį ar akmenį Kantas laiko lygiai tokiu pat tikru kaip ir bet 
kuris „sveiko proto“ asmuo. Tačiau Kantas skelbia, kad medžio ar 
akmens tikrumą iš esmės lemia subjekto a priori pažinimas. Pats 
tikrovės „kas [ji yra]“ [„wliatness“] priklauso nuo šio pažinimo. 
Mes tikrai išeiname už savęs, bet tikra ir tai, kad neatrandame nie- 
ko neapšviesto mūsų subjektyvybės švytėjimo. Šis švytėjimas pri- 
klauso pačiai daiktų sandarai. Daiktai, tokie kokie jie yra, negali 
nebūti nuspalvinti taip, kaip mes juos matome; tačiau jie visiškai 
tikri ir nėra iliuzija. Medis nėra tik minties ar sapno pobūdžio esi- 
nys. Tačiaujo buvimo būdo tikrumas nėra be mūsų įnašo -be mūsų 
gesto, kuriuo, priimdami jį, pritaikome jį savo suvokimo būdui. 

Anot Kanto, mes niekad negalėsime suprasti, kad tikrovė ana- 
pus mūsų subjektyvybės švytėjimo yra tai, kas yra daiktas pats 
savaime. Tikrovė pati savaime (Ding an sich) nėra tikra daiktiškuo- 
ju būdu. Tikras tėra „sužmogintasis“ — nulemtas mūsų subjekty- 
vių a priori žinių - pasaulis. Kas yra absoliučiai tikra - tikra savai- 
me --jau nebėra „žmogiška“; tai yra anapus mūsų akiračio. 

Žmogaus gyvenamas pasaulis - nebūdamas absoliutus pasau- 
lis — yra tikras pasaulis. Absoliučiai tikras daikto paties savaime 
(Ding an sicli) pasaulis taip pat egzistuoja, tačiau jis neprieinamas 
žmogui; tai yra pasaulis Dievo akimis. Nežinodamas absoliučiai 
tikros tikrovės žmogus yra priverstas gyventi santykinėje tikrovėje — 
tikrovėje, paženklintoje žmogiškumo, t. y. paženklintoje baigtinio 
buvinio. Vadinasi, žmogus turi gyventi neteisingame pasaulyje. 
Neteisingas pasaulis nėra melagingas pasaulis; tai santykiškai tei- 
singas pasaulis. Kad paremtų „neteisingo“ pasaulio tiesą, Kantas 
taria egzistuojant Dievą, nors ir nepajėgia to įrodyti. Tokiu „įsitiki- 
nimu“ [„belief“]jis paremia savo tikrovę ir mąstymą. 

Panaikinęs absoliutų daiktų pasaulio ir žmogaus pobūdį Kan- 
tas leidžia jam vyrauti neprieinamame (žmogui) noumenų pasau- 
lyje, ir šitaip guasi atgauna prarastas žmogaus pasaulio garantijas. 
Tačiau jis atgauna jas remdamasis jau nebe įrodymu, o įsitikini- 
mu. Įsitikinimas čia nėra religinis tikėjimas. Religinis tikėjimas yra 
tikėjimas antgamtinėmis tiesomis, o Kanto „įsitikinimas“ susijęs 
su gamtiniais pagrindais, kurie, kad ir žinomi, neįrodomi raciona- 
liu būdu. 

Nietzsche, savuoju „Dievas miręs“ panaikinęs absoliutų net ir 
noumenų pasaulio pobūdį, atmeta ir kokių nors įsitikinimų reika- 
lingumą. Taip jis išlaisvina žmogų iš visų įsitikinimų ir padaro jį 
bedieviu ir vadovaujančiu buviniu. Tiesos jau nebeparemia Die- 
vas; ji visiškai atiduota į žmogaus rankas ir palikta jo žiniai, jo 
valiai siekti galios. Tik žmogus gali nustatyti tiesas kaip savo ne- 
ginčijamus įsakymus, ir taip elgdamasis jis tampa tiesų viešpačiu, 
aukštesniu už jas - aukščiausia tiesa [supertrue). Nietzsche's ant- 
žmogio filosofija tėra tolesnis žingsnis po Kanto žmogaus sampra- 
tos. Nietzsche's tiesos sampratos negalima iki galo ir reikiamai 
suvokti neapsvarsčius Kanto tiesos. 


Kanto tiesa 
Tiesos klausimas yra svarbiausias pačios filosofijos tėkmei su- 
prasti. Mes suvokiame šią tėkmę ne pažindami įvairias filosofijos 


teorijas pačias savaime, o pažindami jų tarpusavio santykį. 

Kanto filosofija rodo tiesos supratimo pasikeitimą. Apskritai 
kalbant, pagal iki Kanto buvusią filosofiją, juslinis tikrovės pažini- 
mas yra netinkamas. Jusliniai suvokiniai neperteikia mums tikro- 
vės, kokia ji yra pati savaime. Tik atrodo, kad jie ją perteikia. Todėl 
informacija, kurią mums teikia mūsų juslės, neturi tiesos vertės; jos 
vertė tik tariama; ji yra iliuzinė. Tačiau, pagal iki Kanto buvusią 
filosofiją, protinis pažinimas atvaizduoja tikrovę adekvačiai, t. y. 
tokią, kokia ji yra pati savaime. Požiūris, kurio laikosi Kantas, pa- 
neigia ir protinio pažinimo vertę. Net ir protu mes nepažįstame 
tikrovės pačios savaime. Noumenų pasaulio mūsų protas nepa- 
siekia, o tai, ką sužinome apie jį protu, tėra regimybės ar reiškiniai. 
Iš tikrųjų mes nepažįstame daiktų, kokie jie yra patys savaime, 
težinome, kaip jie mums reiškiasi. 

Vis dėlto, kai Kantas įtvirtina subjektyvybę, reiškinių pasaulio 
jis nelaiko iliuziniu, kaip kad Nietzsche. Palaikančiojo subjekto 
tvirtumas suteikia santykinį tvirtumą reiškiniams - tvirtumą, pri- 
klausantį nuo subjektyvybės tvirtumo. Pasak Nietzsche's, tiesa ne- 
atvaizduoja tikrovės nei tokios, kokia ji yra pati savaime, nei santy- 
kiškai. Abiem atvejais subjektyvybė turėtų būti labai stabili, o tikrovė 
yra gyvair tampanti, 

Kantas žino, kad „juslinis“ mūsų pažinimas yra mūsų pačių 
įspūdžių, kuriuos priimame iš išorės, pažinimas, tačiau sykiu jis 
žino, kad netgi tai, ką suvokiame protu, yra niekas kitas kaip reiš- 
kiniai, stipriai persmelkti mūsų subjektyvių principų, kuriais rem- 
damiesi patiriame išorinius įspūdžius. Todėl Kanto filosofijoje tie- 
sa visiškai skiriasi nuo buvimo Ding an sich prasme. Tačiau reiškinių 
prasme buvimas ir tiesa sutampa. Jei reiškinius laikome tikrais ir 
teisingais, tai galime sakyti, kad tiek Ding an sich, tiek subjektyvybė 
yra pirma tikrumo ir tiesos [are pre-real and pre-true]. Jų tiesa ir tikru- 
mas yra „nedaiktiški“, lygiai kaip „nedaiktiški“ yra Nietzsche's 
valia siekti galios ir amžinasis sugrįžimas. 

Parodydamas, kad mūsų protinis - ne tik juslinis - pažinimas 
tėra regimybė, Kantas paruošė pagrindus Nietzsche's tiesos kaip 
iliuzijos sampratai. Antra vertus, jis sujungė dvi prieštaraujan- 
čias ankstesnės filosofijos kryptis - empirizmą ir racionalizmą. 
Pagal empirizmą, tiesa yra tai, ką suvokiame juslėmis, o pagal 

racionalizmą, tiesa yra tai, ką suvokiame protu. Kantas teigia, kad 
tiesą duoda abiejų- „juslinio“ ir protinio - gebėjimų veikimas kartų; 
tačiau taip gauta tiesa yra 11eteisinga tikrovės, kokia ji yra iš tikrųjų, 
prasme, bet teisinga regimybės prasme. Amžiais filosofai siekė pa- 
žinti tikrovę, kokia ji yra iš tikrųjų, ir tiktai pradedant Kantu mes 
turime kruopščiai išplėtotą teoriją, rodančią, kad tai neįmanoma. 
Tai, ką, remdamiesi akivaizdžiais principais, tarsi tvirtai laikome 
savo rankose, tėra regimybė ar reiškinys. Mūsų pasaulį Kantas mato 
kaip regimybių pasaulį, o Nietzsche tik atkartoja jį skelbdamas, kad 
mūsų pasaulis yra mūsų pačių kuriamų iliuzijų pasaulis. 

Nietzsche's antžmogis gali gimti ir stabilizuoti aplink jį plytin- 
tį chaosą pripildydamas jį savo meninėmis ir technologinėmis iliu- 
Zijomis tiktai ant Kanto parengtų pagrindų. Daikto paties savaime 

(Ding an sich) silpnumas ir iliuzinis daiktų pobūdis padaro subjek- 
tą bedievį; virš jo galvos nėra jokių normų (jokių žvaigždžių)* ir 
visos tiesos yra jo rankose -jo žinioje. Visa tikrovė tampa žmogaus 
medžioklės plotais. 

Iki Kanto loginiai ir ontologiniai principai buvo laikomi sky- 
rium, nors jie ir yra tarpusavyje susiję. Tai, kas yra tikra, ir pažini- 
mas to, kas yra tikra, visad derėjo tarpusavyje. Kantas ontologi- 
nius principus sujungia su loginiais. Tai reiškia ne ką kita kaip 
buvimo ir tiesos laikymą tuo pačiu. Pagal tradicinę filosofiją, kas 
tik yra, yra teisinga; pagal Kanto - kas tik yra teisinga, yra. Kai 
buvimas tampa pajungtas tiesai ir kai tiesa imama grįsti pažįstan- 
čiuoju subjektu, parengiamas jų abiejų žlugimas - buvimo ir tiesos 
žlugimas. Kai tiesa yra iliuzija, buvimas nepasiekia mūsų. 

Pagal Kantą, tiesa yra ankstesnė už buvimą; kas tik egzistuoja, 
yra grindžiama kuriančiu subjekto protu. Tiesa randasi, kai jusli- 
niai suvokiniai — patys savaime bereikšmiai — tampa reikšmingi 
būdami organizuoti pagal mūsų subjektyvius a priori principus. 
Sie principai yra mūsų rankose esantis organizuojantis instrumen- 
tas, kuriuo duodame pradžią savo reiškinių pasauliui. Subjekty- 
vūs a priori principai yra jusliniai, sąvokiniai ir „idealūs“**. Tiesa 
ir buvimas atsiranda, kai taikomi visi šie principai. Taikyti juos 
suvokinių chaosui — tai sukurti mūsų pasaulį, atskleisti jį mūsų 
subjektyvybės šviesoje. 

Kanto tiesos samprata dera su Nietzsche's tiesos samprata. Tie- 
są sakant, tiesa Kanto filosofijoje yra tokia pat kaip tiesa Nietzsche's 
filosofijoje; todėl atrodo, kad ne ji priklauso šioms dviem filosofijos 
teorijoms, o jos priklauso jai. Galinga nutikimo tėkmė įsivyrauja 
pačiose istorinėse problemose; ji valdo jas labiau negu mąstytojai. 
Nei Nietzsche yra nyčiškas, nei Kantas yra kantiškas, bet nutikimo 
tėkmės posūkiams ir vingiams pasitaiko būti nyčiškiems ar kan- 
tiškiems, o šie mąstytojai yra tas, kas jie yra, atliepdami nutikimo 
nulemtį. 


Apriori struktūra 


Kanto filosofija paveikia tikrovės galiojimą. Daiktas jau nebėra 
tas, kas atrodo esąs. Daiktas netenka savarankiškos savo padėties, 
ir tam, kad būtų daiktas, jam reikalingas subjektyvumas - mes. Bet 
kokia diskusija apie daiktus už mūsų poreikių yra bergždžia. Pats 
daikto „daiktiškumas“ neišvengiamai įtraukia mus. Daiktas yra 
daiktas būdamas nustatytas ar įtvirtintas, taigi ir pastatytas prie- 
šais subjektą remiantis subjekto sąlygomis. Daiktas savo paties 
sąlygomis (Ding an sich) pasilieka už subjekto perspektyvos ir to- 
dėl lieka neatskleistas. Daiktas visad susijęs su subjektu ir todėl jis 
atitinka tiesą. 

Subjektas nesuvokia tikrovės, kokia ji yra pati savaime; jis suvo- 
kia ją tokią, kokia ji yra jo paties „įsitikinimu“. „Įsitikinimas“, Kanto 
požiūriu, yra a priori. Subjektyvybės a priori principai yra jusliniai, 
intelekto ir proto. Remdamasis jais, chaotišką tikrovę subjektas pa- 
verčia reikšmingai organizuota visuma - reiškinių pasauliu. Sub- 
jektas neiškelia daiktų už savęs; jis atskleidžia juos savo paties 
šviesoje. 

Nietzsche's subjektas nėra tvirtai fiksuotas, nes jis yra „gyvas“ ir 
„perauga“ save. Taigi jo pasaulis yra pasaulių daugybė. Kanto a 
priori principų pastovumas padaro pastovų ir reiškinių pasaulį. Tiek 
Nietzsche's, tiek Kanto žmogus yra panašūs dėl savo habito, kuriuo 
jie susiduria su tikrove. Iš savo a priori „įsitikinimų“ tvirtovės jie 
valdo pasaulį ar gamtą. Pasaulio arba gamtos vertybės ar reiškiniai 
grąžina prie valdančio subjekto — jų tiesos ar reikšmės pagrindų. 

Šiuolaikinė logistika [logistics], pragmatinės filosofijos teorijos 
ir įvairūs mokslai naudojasi subjektu kaip visų tiesų ir vertybių 
grindžiančiais pagrindais nemėgindami nustatyti jo sandaros. Tik- 
rovė arba paklūsta tam tikroms nustatytoms taisyklėms, arba tie- 
siog yra naudinga. Taisyklių ar naudingumo pagrindai lieka neiš- 
tirti. Kantas subjektyvybės struktūrą nagrinėja labai atidžiai ir 
tiksliai. 

Garsiajame Kanto veikale Grynojo proto kritika atidžiai tyrinėja- 
ma pažintinė žmogaus struktūra. Pati tikrovė, kai su ja susiduria 
subjektas, liaujasi buvusi bereikšmė ir tampa tvirtai sutvarkyta. 
Dėl žmogaus a priori struktūros tvirtumo ir reiškinių pasaulis įgyja 
savo tvirtumą. Šis tvirtumas labiausiai pasireiškia gamtos dėsniais. 

Newtonas yra naujųjų laikų gamtos supratimo tėvas, nes nu- 
statė matematinius jos dėsnius. Kantui rūpi tokių dėsnių buvimo 
galimybė - tai, nuo ko jie priklauso. Jis nustato, kad gamtos dės- 
niai, kurie valdo ir lemia visus daiktus, už savo buvimą skolingi a 
priori principams, t. y. tam, kas yra pirma bet kokio sąlyčio su protu 
neparemta tikrove. Gamtos dėsnius, sykiu ir daiktų struktūrą, le- 
mia subjektyvybės sandara. Žmogiškasis subjektas apibrėžia gamtą 
kartu su jos dėsniais, todėl pati gamtos sandara priklauso nuo 
žmogaus. 

Norint tirti tikrovės ar gamtos sandarą reikia tirti žmogaus san- 
darą. Žmogus yra mąstantis buvinys. Anot Kanto, mąstyti reiškia 
formuoti ar suteikti pavidalą priešais esančiai tikrovei. Formavi- 
mas ar pavidalo suteikimas suponuoja formuojančių ar pavidalą 
suteikiančių priemonių habitą, o sykiu tai suponuoja ir tikrovę 
kaip tai, su kuo susiduriama ir kas pats savaime yra nereikšminga. 
Ding an sich, noumenų pasaulis, žmogui yra bereikšmis, nes jam 
neprieinamas. 

Tikrovės pavertimas reikšminga reiškia jos suobjektinimą. Vi- 
sa, su kuo susiduria subjektas, yra objektas. Mąstydamas subjek- 
tas suobjektina tikrovę. Iš esmės mąstymas yra tikrovės „stebėji- 
mas“, kaip kad kino projektorius „stebi“ ekraną; jis ne tik mato 
tikrovę, bet visų pirma steigia ją. Mąstymas kaip stebėjimas nėra 
vien proto aktas; jis yra kartu ir intelekto, ir jutimo aktas. Mąstymas 
steigia ekraną, kuriame tikrovė gali prasiveržti į atvertį. 

Stebėjimas (Anschauung) reiškia reikšmes teikiančio subjekto įsi- 
veržimą į tikrovę. Taip suvokiama tikrovė yra objektyvi - mesta 
priešais subjektą, išstatyta jam. Daiktai gali pasirodyti, o jau mato- 
mi daiktai gali būti susieti, sudarant įvairius a posteriori sprendi- 
mus, vien subjektyvybės perspektyvoje. 

Kanto teorija tarsi sugriauna ankstesniąsias filosofijos teorijas 
suskaidydama tikrovę į dvi dalis - tikrovę, kokia ji yra pati savai- 
me, ir tikrovę, kokia ji atrodo mums. Tačiau iš tiesų ši filosofijos 
teorija panaikina atotrūkį tarp juslių ir proto, visiškai atskirtų anks- 
tesnėse filosofijos teorijose. Juslinė geba nesutampa su protine; vis 
dėlto ji būdinga subjektui ne mažiau, nei jam būdinga protinė ge- 
ba. Tilto nutiesimas tarp šių dviejų gebėjimų reiškia vienodą jų 
padėtį ontologine prasme. Filosofai iki naujųjų laikų, teigę, kad 
proto veikla priklauso dvasiai, ojuslumas - kūnui, nagrinėjo juos 
visiškai skirtingu ontologiniu lygmeniu. 

Kantas skiria subjekto a priori galias kaip juslumo, intelekto 
[reasoning] ir proto [intellection] galias, tačiau subjektyvybės sanda- 
roje jos visos dera tarpusavyje. Šios „horizontaliosios“ atšakos nė- 
ra visiška perskyra; Kantas aiškiai atskiria ne jas, o a priori ir a 
posteriori pažinimą. Ši „vertikalioji“ perskyra padalija juslinį ir pro- 
tinį pažinimą į dvi dalis taip, kad a posteriori pažinimas yra pajun- 
giamasa priori pažinimui, lygiai kaip ankstesnėse filosofijos teori- 
jose juslinis pažinimas buvo pajungiamas pažinimui protu. Bet 
kuriame pažinimo akte esama skirties tarp a priori ir a posteriori. Ar 
tai būtų juslinis, ar protinis pažinimas, skirtis jo paties viduje daug 
didesnė nei skirtumas nuo kitokio pažinimo. Kitaip sakant, a priori 
juslinis pažinimas skiriasi nuo a posteriori juslinio pažinimo la- 
biau, negu juslinis pažinimas apskritai skiriasi nuo protinio pažini- 
mo apskritai. Panašiai a priori protinis pažinimas skiriasi nuo a 
posteriori protinio pažinimo labiau, negu protinis pažinimas ap- 
skritai skiriasi nuo juslinio pažinimo apskritai. Dėl „vertikalio- 
sios“ Kanto perskyros pažinimo lygmenys (juslinis ir protinis 
pažinimas) savo viduje atskirti labiau, nei jie skiriasi vienas nuo 
kito. 

A priori juslumo formos (erdvė ir laikas), a priori intelekto for- 
mos (kategorijos) ir n priori proto formos (idėjos) dera tarpusavyje 

atverdamos horizontą pasirodyti daiktams ir sujungdamos juos į 
jų pačių vienovę sykiu su jų tarpusavio dermės vienove. A priori 
pažinimo formos - juslinės, intelektinės ar protinės - esmingai dera 
tarpusavyje. A priori pažinimas įveda „dėsningą“ tvarką į tikrovę, 
kuri pati savaime nėra dėsninga. Tai atliekama taikantjusliniams 
suvokiniams a priori principus. Visa tai, kas lieka anapus šių prin- 
cipų, negali būti laikoma tikra ar netikra tuo pačiu atžvilgiu, kokiu 
yra tikri ar netikri daiktai. A posteriori pažinimas - juslinių suvoki- 
nių, kurie patys yra bereikšmiai, pažinimas remiantis a priori prin- 
cipais - atitinka tikrumą mums. 

„Vertikaliojo“ mūsų pažinimo perskyra - tai subjektiškojo tik- 
rumo ir objektiškojo (reiškinių pasaulio) tikrumo perskyra. Tiek 
subjektiškasis tikrumas, tiek Ding an sich tikrumas yra „ikidaik- 
tiškasis“ ar „nedaiktiškasis“ tikrumas, o reiškinių pasaulio tikru- 
mas yra „daiktiškasis“ tikrumas. 

Pažinimas yra stebėjimas ir kaip stebėjimas jis yra anapus mū- 
sų, arba veikiau mes kaip stebintys esame už savęs mūsų stebėjimo 
nušviestame pasaulyje. Reiškinių pasaulis nėra mumyse, bet plyti 
subjektyvioje mūsų šviesoje. Mėnulį nušviečianti saulė neturi jo 
savyje, bet turi jį savo šviesoje. Objektyvus pasaulis yra subjekty- 
vus. 

Jusliniai suvokiniai - tai ne Ding an sich. Jie yra jusliniai suvoki- 
niai patekdami į mūsų stebėjimo perspektyvą ir būdami stabili- 
Zuoti stebėjimo ekrane (savo reikšmėmis). Mums stebint jusliniai 
suvokiniai niekad nėra susimaišę; mūsų stebėjimas susieja juos 
suvaldydamas pagal a priori principus (laiką ir erdvę, kategorijas 
ir idėjas). Vadovaujant mūsų tvarkančiam mąstymui (stebėjimui) 
jusliniai suvokiniai susiformuoja į objektyvumus. 

Nesama ir objektų pačių savaime. Juslinių suvokinių organiza- 
vimas yra ir objektų organizavimas. Tai, kas izoliuota savyje, nėra 
reikšminga. Būdamas drauge su kitais daiktais, daiktas įgyja savo 
paties vietą ir reikšmę „ekrane“. Toks daiktų ar objektų susiejimas 
pagala priori principus yra sprendimas. Objekto pajungimas a pri- 

ori principams nėra ankstesnis už objektų susiejimą, jis vyksta tuo 
pat metu. Mąstymas ir juslinis suvokimas dera tarpusavyje. Jie pri- 
klauso sprendimo sričiai. 

Sprendimas, kaip tramplinas rastis daiktams ir tikrovei, kokia 
ji yra mūsų akimis, padaro Kanto metafiziką priklausomą nuo l0- 
gikos. Loginė Kanto metafizika - tai ne operavimas sąvokomis. Ji 
yra srities, ekrano sukūrimas, atverties, pasaulio atskleidimas reiš- 
kiniams. Todėl loginei Kanto metafizikai būdingas aprioriškumas 
ta prasme, kad ji yra „ikidaiktiška“ arba transcendentalinė. Taigi ji 
gali būti vadinama transcendentaline logika, tuo tarpu tradicinė 
logika yra imanentinio ar a posteriori, „daiktiškojo“ pobūdžio. Tra- 
dicinėje logikoje daiktai ankstesni už sąvokas, o transcendentali- 
nėje logikoje sąvokos ankstesnės už daiktus. Transcendentalinė 
Kanto logika tyrinėja subjektyvybės sritį, kuri yra ankstesnė už 
daiktus. Kaip tyrimas to, kas grindžia daiktus, ji yra ir ikiloginė, ir 
ikimetafizinė tradicine logikos ir metafizikos prasme. Ji yra anks- 
tesnė už daiktų ir a posteriori sąvokų tyrinėjimą. 

„Subjektas“ reiškia „pamestas po“ — tai, kas glūdi po visa kuo 
ir palaiko visa ką. Naujaisiais laikais tik žmogus yra subjektas. 
Nepaliesta gamta pati savaime tėra dykynė, kol neįžengia žmogus 
su savo poreikių a priori sistema ir, taikydamas šią sistemą nekul- 
tivuotai tikrovei, nepaverčia jos kultūriniu pasauliu, kurį palaiko 
jis - grindžiantis pagrindas. 

Transcendentalinėje Kanto logikoje sprendimas yra ne „logi- 
nis“, oikiloginis. Todėljis yra ne tiesiog protinis aktas, bet tikrovės 
atvėrimas — savo paties pasaulio organizavimas. Kaip tik tokie 
sprendimai yra pirminiai principai. Jie yra objektyvumo principai, 
nes daro įmanomus objektus. Kantas juos vadina sintetiniais a pri- 
ori sprendimais. Jie siejasi su idėjomis, o visi kiti sprendimai yra 
grindžiamijais. 

Ekstrasubjektyvūs jusliniai suvokiniai yra bereikšmiai be in- 
trasubjektyvių sąvokų, o sąvokos yra „aklos“ bejuslinių suvoki- 
nių. Akla akis iš tiesų nėra akis, todėl ir sąvoka be juslinių suvo- 
kinių iš tiesų nėra sąvoka. Sprendimas, pajungdamas juslinius 
suvokinius valdančiai sąvokos jėgai, ir viena, ir kita padaro 
reikšminga, o, be to, ir pats pasidaro reikšmingas: sprendimas 
tampa sprendimu. Subjektas, susidurdamas su Ding an sich ir 
savuoju sprendimu susiedamas jo impulsus į reikšmingą tvarką, 
kuria reiškinių pasaulį. 

Kad geriau sužinotume, kaip tai įvyksta, turime ištirti sprendi- 
moelementus. Apie Ding an sich impulsus nieko negalima pasaky- 
ti, nes težinome tik savo juslinius suvokinius, atsirandančius mu- 
myse dėl Ding an sich poveikio. Visi be išimties struktūriniai 
sprendimo elementai susiję su subjektyviomis a priori galiomis. Jos 
yra trijų lygmenų: juslumo, intelekto ir proto lygmens. Šių trijų a 
priori elementų tyrinėjimas leis paaiškinti daikto struktūrą, o daik- 
tų pažinimas leis suvokti pasaulį - daiktų ar reiškinių pasaulį. 

Trys subjektyvybės lygmenys, kuriais struktūriškai apibrėžia- 
ma objektyvi tikrovė, glaudžiai dera tarpusavyje. Jie susiduria su 
juslinių suvokinių „srautu“ ir organizuoja jį į reikšmingą vienovę. 
Ta vienovė yra dvejopo pobūdžio: kiekvieno daikto vidinės struk- 
tūros vienovė ir visų daiktų kaip derančių tarpusavyje vienovė. 
Tiek vidinė, tiek išorinė vienovė yra reikalinga, kad daiktas būtų 
daiktas. Daiktas yra daiktas per visumą [in the totality] — atvirą 
stebinčio subjekto sritį. Nesant kurios nors vienovės, daiktas nega- 
limas. Vidinė daikto vienovė iš esmės priklauso nuo juslinių ir 
intelektinių a priori formų, o išorinė vienovė - nuo idėjų kaip visu- 
mos, Eugeno Finko vadinamos tota'. 

Impulsai ar jusliniai suvokiniai nieko nesako, kol jų nepriima 
valdančios ir vienijančios juslumo ir intelekto galios. Šios galios 
nebūtų reikšmingos, jei nebūtų tota, idėjų. Pirmiausia sprendimas 
yra sprendimas dėl savosios viseto padėties - dėl idėjos. Idėjų pro- 
blemos negalima tinkamai išnagrinėti, kol neapsvarstytos juslu- 
moirintelekto galios. Loginėje-metafizinėje Kanto filosofijoje spren- 
dimas apima visus tris a priori lygmenis: juslumą, intelektą ir protą. 

Prasidėdami išimtinai subjekte, a priori principai vis dėlto pri- 
klauso pačiai daiktų ar objektų sandarai. Pačioje reiškinių pa- 
saulio sandaroje glūdi subjektyvybė. Pagal! Aristotelį ar Tomą Ak- 
vinietį, universalios objektų esmės glūdi juose pačiuose ir 
nepriklauso nuo žmogaus proto. Todėl sąvokos neišvengiamai 
yra a posteriori - vėlesnės už daiktus. Pagal Kantą, daiktų esmės 
yra subjekto pėdsakai objektuose. Objektas negali būti nepriklau- 
somas nuo subjekto. 


' Eink, Alles und Nichits. 

Pažinimas ir buvimas yra Ding an sich sukeltų juslinių suvokinių 
susidūrimo su formuojančiomis subjekto galiomis išdava. Kategori- 
jos, atrodo, yra aiškiausi formuojantys subjektyvybės principai. Ta- 
čiaujos negali atlikti formavimo veiksmo be juslumo formų ar prin- 
cipų, a priori - erdvės ir laiko. Šie principai susieja „abstrakčias“ 
kategorijas su jusliniais suvokiniais. Iš šio susiejimo atsiranda kon- 
kretūs erdviniai ir laikiniai objektai. A priori juslumo formos, nors 
yra „abstrakčios“ ,steigia patį daiktų konkretumą -jų „čia ir dabar“. 

Erdvė ir laikas nėra vien ekranas, kuriame pasirodo konkretūs 
daiktai, jie priklauso ir pačių daiktų struktūrai. Dėl šio priklausy- 
mo daiktai skiriasi tarpusavyje erdviškai ir laikiškai. Daiktų erd- 
viškumnas ir laikiškumas yra ne kas kita kaip pačios erdvės ir laiko 
švytėjimas. 

Pagal Aristotelį ir Tomą Akvinietį, daiktus sudaro forma ir ma- 
terija. Pagal Kantą, materialioji objekto dalis gali būti suprantama 
kaip susidedanti iš juslinių suvokinių, o formalioji dalis turėtų 
būti suprantama kaip tai, kas sutvarko ir suvienija — vadinasi, ir 
susieja — išslystančius įspūdžius į vienijantį „daiktiškumo“ cen- 
trą. Erdvė ir laikas yra konkrečiausios formos, su kuriomis susidu- 
ria jusliniai suvokiniai. Kartu su šiomis esama ir kitų „abstraktes- 
nių“ formų, su kuriomis jie susiduria. Tai stabilizuojančiosios 
kategorijų ir idėjų jėgos. 

Daiktai erdviniai, todėl jie yra tam tikras erdviškumo matas, 
tačiau pati erdvė nėra erdvinė. Ji padaro įmanomą ir reikšmingą, o 
todėl mąstomą, erdvinį tįsumą, tačiau pati lieka anapus bet kokio 
tįsumo, reikšmingumo ir mąstomumo daikto prasme. Ji yra „ne- 
daiktiška“. Daikto užimama erdvė gali būti matuojama ir gali turė- 
ti ribas ar sienas. Ji gali būti tokia dėl transcendentalinės a priori 
juslumo formų erdvės, kuri teikia visą imanentinį erdviškumą. Pa- 
ti erdvė yra anapus bet kokio mato. Būti anapus mato nereiškia 
būti beribiam buvimo begaliniam prasme. Begalinis gali būti tik 
tai, kas erdviška, bet ne pati erdvė. Erdvė yra išankstinė erdvišku- 
mo (baigtinio ar begalinio) sąlyga - išankstinė „daiktiškumo“ 5ą- 
lyga. Ji yra „nedaiktiška“. 

Kitaip tariant, paties „čia ir dabar“ konkretumo, kuriuo remian- 
tis daiktas gali būti laikomas daiktu, ištakos yra erdvė ir laikas, 

kurie jokiu būdu nėra daiktai, o veikiau paties „daiktiškumo“ prie- 
Jaidos. Mes galime patirti daiktus tik todėl, kad jie priartėja prie 
mūsų per erdvę ir laiką. Žinome juos kaip daiktus dėljų erdvišku- 
moirlaikiškumo, būtent dėl erdvės ir laiko „nedaiktiškumo“, ku- 
ris daro įmanomą bet kokį „daiktiškumą“. „Nedaiktiškumas“ grin- 
džia „daiktiškumą“. 

Mes galime jusliškai suvokti daiktą kaip erdvinį ir kaip laiki- 
nį, bet negalime jusliškai suvokti pačios erdvės ir laiko. Iš tiesų 
mes juos žinome iš anksto ar a priori, ir būtent šis žinojimas įgali- 
na mus suvokti daiktus kaip erdvinius ir laikinius, t. y. a posterio- 
ri. Be to, šis a priori žinojimas suteikia daiktams būdą būti erdvi- 
niams ir laikiniams. Žinojimas ir buvimas dera tarpusavyje; jie 
yra tas pat. 

Erdvėsir laiko, kaip „daiktiškumo“ prielaidų, negalima atrasti 
ar „išskaityti“ (įgyti) iš daiktų. Jie yra transcendentaliniai; jie yra 
virš visų daiktų ir yra „nedaiktiški“ [„unthing“-like). Jei būtų abst- 
rahuojami išjau esančių daiktų, jie būtų a posteriori. Galimi patirti 
daiktai aptinkami erdvėje, o atsirasti ir patirti pokyčius jie gali lai- 
ke, tačiau pati erdvė negali būti išdėstyta erdvėje ir laikas negali 
įvykti laike; jie yra transcendentaliniai - „nedaiktiški“. 

Laikas ir erdvė, įgalindami daiktus skirtis laikiškai ir erdviškai, 
yraartimesni konkretybei nei kategorijos. Todėl sprendime, kuria- 
me panaudotos kategorijos, erdvė ir laikas yra tarpininkai tarp 
kategorijų ir juslinių suvokinių. Kategorijoms a priori juslumo for- 
mos reikalingos dėl to, kad būtų galima prieiti prie nesubjektyvios, 
„bereikšmės“ tikrovės ir įvesti į ją reikšmingą, subjektyvią tvarką. 
Kantas sako: „Aišku, kad turi egzistuoti kažkas trečia, vienarūšiš- 
ka su kategorija ir, kita vertus, vienarūšiška su reiškiniais, kas įga- 
lina kategorijas taikyti reiškiniams. Šis tarpinis vaizdinys turi būti 
grynas (neturintis nieko empiriška) ir vis dėlto intelektinis, o kita 
vertus, juslinis. Kaip tik tokia yra transcendentalinė schema“*. Pasak 
Kanto, transcendentalinė schema yra laikas. Jis yra tarpininkas 
tarp kategorijų ir įspūdžių, kuriuos pateikia Ding an sich. 


* Immanuel Kant, Kritik der Reinen Vernunft (Berlin: Deutsche Biblio- 
tek/n.d.). T. I, p. 153*. 


228 


Tarpininkavimas suponuoja visumą, idėją. Pasaulis visada pa- 
žįstamas — nors ir ne visada aiškiai — suvokiant jame esančius 
[intramundane] daiktus. Kategorijos neturi jokios reikšmės, jos tik 
draugesua priori juslumo principais gali būti taikomos įspūdžiams 
ir taip padaryti juos reikšmingus. Tačiau galutinė bet kokio reikš- 
mingumo sąlyga yra idėjos, tota. Subjektui ir objektams jos teikia 
bendruosius pagrindus. Protas atveria visumą, kurioje a priori prin- 
cipai gali atlikti savo funkciją - suteikti įspūdžiams formą ir pavi- 
dalą. Taigi sąvokos yra guasi proto įrankiai. „Mąstymas yra pažini- 
mas remiantis sąvokomis“?. Kiekvienas sprendimas turi visumos 
(idėjos) pobūdį; jis išlaiko vienovėje kategorijas ir a priori juslumo 
principus, o kartu susiduria su įspūdžiais ir atskleidžia daiktus 
kaip reiškinius apgaubdamas juos subjektyvybės šviesa. 

Apriori intelekto formų ira priori juslumo formų pačių savaime 
nepakanka reiškinių pasauliui įsteigti. Visi daiktai, nors ir kaip 
įvairūs, savo struktūra priklauso nuo erdvės, laiko ir kategorijų, 
bet labiausiai jie priklauso nuo transcendentalinio „uždaiktišku- 
mo“ [transthingness] horizonto. Šis horizontas yra pasaulis, o šis yra 
idėja. Kanto filosofijoje, be pasaulio, esama dviejų kitų idėjų - sie- 
los ir Dievo. Idėjos yra aukščiausi organizuojantys a priori princi- 
pai. Jos skiriasi nuo kategorijų ir nuo erdvės bei laiko tuo, kad 
neturi jokių jas atitinkančių ir jas atskleidžiančių įspūdžių. Jos yra 
visiškai transcendentalinės. 

Transcendentalinei estetikai skirtame skyriuje nagrinėdamas 
erdvę ir laiką, Kantas domisi ir transcendentaline subjekto jutimo 
geba. Panašiai transcendentalinė jo logika susijusi ne tik su kate- 
gorijomis ar sąvokomis, bet ir su intelektu, kuriam priklauso kate- 
gorijos ir sąvokos. Kategorijos ir sąvokos palaiko esinių įvairovės 
vienovę, ojų pačių [kategorijų ir sąvokų] vienovę palaiko intelek- 
tas. Tačiau intelektas nesuteikia vienovės nei visam reiškinių ar 
fenomenų pasauliui, nei pačiam subjektui. Tai atlieka idėjos, o idė- 
jas pažįsta transcenduojanti proto geba. Kanto filosofijoje idėjos 
atitinka transcendentalinį idealizmą. Protas neturi jokio sąlyčio 
su įspūdžiais; jis yra grynas. Jis yra subjektyvybės šerdis dėl idėjų. 


3 Ibid., p. 99, 

Protas padaro save tinkamą ir atvirą idėjoms ir taip grindžia sub- 
jektyvybę. 

Kantoa priori daiktų pažinimas įtvirtina juos kaip erdvinius ir 
laikinius, kaip turinčius tam tikrą esmę, nes pajungtus tam tikrai 
sąvokai ar sąvokoms, ir galiausiai kaip priklausančius visumai, 
pasaulio idėjai. Pasaulis yra pagrindinis matas, bet kuriam daik- 
tui suteikiantis jo daiktiškumo vientisumą. Daikte kaip erdvinia- 
me ir laikiniame kartu neišvengiamai numanomas įvairumas ir 
vienodumas, ir todėl daiktas taip pat atvaizduojamas sąvoka. Tiek 
visi skirtingumai, tiek vienodumai gali būti reikšmingai sutvarkyti 
ir susieti tarpusavyje dėl bendro jų horizonto, pasaulio, kuris juos 
palaiko. Idėjos, tota, yra svarbiausios grindžiančios galios. Jos de- 
ra viena su kita ir yra tarpusavyje susijusios. Pasaulio idėja grin- 
džia daiktus kaip pasaulyje esančius [intramundane) reiškinius ar 
fenomenus. Sielos idėja grindžia subjektą su visa jo struktūra ir a 
priori principais. Dievo idėja atvaizduoja Dievą, ar veikiau tikrovę, 
kuri lemia ar grindžia noumenų pasaulį. 

Radikali transcendencija, kuria pasižymi idėjos, paverčia jas 
ne tik transobjektinėmis, bet ir transsubjektinėmis. Nepakanka jas 
laikyti vien proto turiniais. Nagrinėdami jas Heideggerio požiū- 
riu, galime sakyti, kad ne tiek Kanto idėjos priklauso žmogui, kiek 
žmogus priklauso joms. Negana to, visi mentaliniai subjekto turi- 
niai priklauso ne tiek jam, kiek idėjoms. Atliepdamas idėjas, žmo- 
gus pažįsta savo pasaulį ir save. Žmogus yra vietininkas, idėjų 
(logos) vieta. Idėjos grindžia viską, bet pačios yra nepagrįstos. Jos 
lieka neįrodytos ir neįrodomos. Jos yra būtinos prielaidos, be kurių 
negalėtume pažinti savo pasaulio. Mes operuojame idėjomis kaip 
aukščiausiais principais aiškindami, grįsdami ir organizuodami 
savo gyvenamą pasaulį, tačiau negalime kaip nors racionaliai ir 
vaisingai jų ištirti. 

Nors mes nepajėgiame įrodyti fota, negalime jų ir apeiti ar mė- 
ginti išsiversti bejų; turime priimti jas, priešingu atveju gyventume 
nesuprantamame ir netikrame pasaulyje - vakuume. Turėdami ome- 
nyje tai, kad logika operuoja sąvokomis ir taip pasiekia tikrovės 

pažinimo tikrumą - kurį nuolat „demonstruoja“ įvairūs mokslai, — 
dabar galime pastebėti, kad visas toks tikrumas, anot Kanto, re- 

miasi visiškai netikrais pagrindais. Mūsų „tvirtas“ pasaulis re- 
miasi fata Morgana“, kaip nurodo Eugenas Finkas*. 

Idėjos yra pamatinės tvarkos, kurios lemia daiktų tvarką. Jos 
pačios yra už tvarkos [trans-orderly] ir, vadinasi, persmelktos ledi- 
nio niekio dvelksmo. Pažindamas idėjas ar greičiau nuvokdamas 
apiejas, žmogus yra atviras tam, kas neribota ir transcendentiška. 
Žmogus žino niekį („nedaiktą“) [unthing], ir būtent tai padaro jį 
žinantį daiktą. Žmogus gali sakyti „yra“, nes jis paženklintas ir 
persmelktas niekybės. Heideggeris vadina žmogų mirtingu dėljo 
buvimo išstatytam niekybei („nedaiktiškumui“). 

Tuojau pat po Kanto vokiečių filosofai idealistai ima tirti idėjų 
reikšmę ir pateikia jų paaiškinimą. Idėjos, tota, yra begalinės, o vi- 
sos galimos patirti tikrovės yra baigtinės. Tota buvimas žmoguje 
parodo, kad jis priklauso begalybei. Tačiau kadangi žmoguje pasi- 
reiškia daugybė baigtinių bruožų, vokiečių idealistai jį laiko ne 
begaliniu, bet susijusiu su begalybe. 

Dvasios judėjimas esti visose tikrovėse, o aiškiausiai atsisklei- 
džia žmogyuje, pažįstančiame begalybę (idėjas). Dievo idėjos, o kar- 
tuir pasaulio - gamtos - bei subjekto - sąmonės - idėjos buvimas 
žmoguje rodo, kad jis padaro save tinkamą dvasiai, jos judėjimui. 
Hegelio dvasios fenomenologija yra vyksmas, kuriame Dievas įgy- 
ja save patį. Tai pačios „nedaiktiškosios“ ar transcendentalinės 
tikrovės įvykis. 

Anot Finko, filosofai iki Kanto tota (pasaulį, sielą, Dievą) laikone 
transcendentaliai, o daiktiškai tikromis. Atidžiai, sistemingai ir de- 
taliai tyrinėdamas tikrovės sandarą Kantas atskleidžia, kad tota,idė- 
jos, yra prasimanymai. Vis dėlto jis niekada nelaiko jų atmestinomis 
ar atgyvenusiomis; priešingai, pabrėžia būtinybę priimti jas kaip 
tvirčiausią mūsų gyvenamo pasaulio pagrindą ir kaip tvirčiausią 
mūsų pažinimo pagrindą. Tota yra niekas, ir vis dėlto jos yra viskas. 
„Gražiausiuose tradicinio mąstymo vaisiuose užsislėpęs kirminas, 
sako Finkas. - Viskas ir niekas, taip sakant, sumišai subėga vienas į 
kitą. Totumn ir nikil keistai susipynę vienas su kitu““. 


* Fink, Alles und Nichts, p. 79. 
5 Ibid., p. 92. 

Daiktas kaip reiškinys 


Kanto filosofijoje daiktas remiasi subjektyviais a priori princi- 
pais. Subjektas turi pranašumą ir viršenybę objektų atžvilgiu. A 
priori pažinimas ir tikrovė lemia a posteriori pažinimą ir tikrovę. 

Filosofijoje iki Kanto jusliniai suvokiniai laikomi regimybėmis. 
Tačiau protu suprastos daiktų struktūros laikomos tikromis - daik- 
tų, kokie jie yra patys savaime, struktūromis. Kantas išplečia reiš- 
kinio sampratą iki intelektu suvokiamų esinių. Esinys, pasiduo- 
damas formuojantiems subjekto principams, įgyja žmogišką 
atspalvį ir todėl nebėra toks, koks jis yra pats savaime. 

Dėliliuzinio Kanto daiktų pobūdžio kai kurie kritikai neteisin- 
gai vadina jį mąstytoju, kuriam rūpi vien juslinės tikrovės. Štai 
tokio neteisingo supratimo pavyzdys: „Tačiau Kantas nepastebėjo 
fakto, kad žmogus turi ne tik jutimų galias, bet ir protines galias. 
Žmogus yra „racionalus gyvūnas“, ir jo protinis pažinimas yra 
toks pat svarus, kaip ir juslinis pažinimas““. 

Kantas ne tik kad nėra vien jusles pripažįstantis mąstytojas, bet 
netgi teigia esant dviejų rūšių protinį pažinimą: kategorijų (paži- 
nimą intelektu) iridėjų (pažinimą protu). Juslinis, kategorijų ir idė- 
jų pažinimas, pagal Kantą, iš tikrųjų yra vienas pažinimas, pa- 
siektas per trijų rūšių struktūrinius elementus ar principus. 
Pažinimas - tiek konkretaus (rožė), tiek abstraktaus (teisingumas, 
meilė) esinio - turi apibrėžiamąjį pobūdį: jis įspaudžia ženklą ar 
pažymi pažįstamą daiktą. Esinys visada atskleidžiamas veikiant 
atskleidžiančiai mūsų pažintinių gebėjimų šviesai. Dėl tos prie- 
žasties Kanto daiktas nėra tikras ta prasme, kuria tikrumą suprato 
filosofai iki naujųjų laikų. Mes pažįstame daiktus tik kaip reiški- 
nius ar fenomenus - tik tokius, kokie pasirodo mūsų subjektyvy- 
bės šviesoje. 

Filosofai iki naujųjų laikų teigia, kad daiktas nulemia pažįstan- 
tijį protą, ir todėl pažįstantysis protas pažįsta daiktą tokį, koks jis 
yra pats savaime. Kantas apverčia ankstesnįjį požiūrį: subjektas 


“ Celestine N. Bittle, O. F. M. Cap., God and His Creatures, Milwaukee: 
The Bruce Publishing Co., 1952, p. 171. 

lemia objekto sandarą. Todėl pažįstamas daiktas yra persmelktas 
subjektyvybės. 

Kanto subjektas aktyvesnis nei ankstesnių filosofų žmogus; pa- 
mažu jis virsta tikrovės šeimininku - antžmogiu, kuris nustato 
vertybes, ar technologu, kuris perdirba žemę padarydamas ją „tin- 
kamą“. Tiesa lemia buvimą. 

Anot Kanto, esama dviejų rūšių „daiktiškumo“': daikto kaip reiš- 
kinio (esinio) - daikto, kurį valdo ir lemia subjektyvybės sandara, 
ir daikto paties savaime - daikto, kuris neprieinamas subjektui, 
tačiau kuris praneša apie save būdamas įspūdžių šaltinis. Pirmo- 
sios rūšies daiktas yra daiktas mums; jis yra „daiktiškas“. Antro- 
sios rūšies daiktas, išvengdamas organizuojančių mūsų galių, yra 
„Nedaiktiškas“. Dėl šitokios Kanto daikto sampratos jo požiūris į 
tikrovę skiriasi nuo ankstesnių filosofų požiūrio. „Viso, kas yra, 
visuma dabarjau nebėra daiktų, organizuotų pagal rūšis ir klases, 
sistema, užsibaigianti aukščiausiuoju buviniu; tai proto sistema, 
irji ryškiausiai išreiškiama nubrėžiant ribą tarp reiškinio ir daikto 
paties savaime“. 

Tikrumo suskaidymas reiškia ne ką kita kaip būsimą susido- 
mėjimą „nedaiktiškojo“ pobūdžio tikrumu. Ding an sich daiktišku- 
mo požiūriu yra netikras. Tačiau Ding an sich yra daiktų pagrin- 
das, nes jis teikia įspūdžius subjektui ir todėl yra tikras, nors ir 
„nedaiktiškuoju“ būdu. Ne tik Ding an sich, bet ir subjektas yra už 
daiktų srities (ar sistemos); subjektas taip pat yra „nedaiktiškas“. 

„Nedaiktiškasis“ Ding an sich ir subjektyvybės tikrumas Kanto 
filosofijoje nesudaro vienovės. Vėlesnei filosofijai - pradedant vo- 
kiškuoju idealizmu - rūpi tai, kaip „nedaiktiškus“ tikrumus sude- 
rinti tarpusavyje. Pavyzdžiui, Hegelis iškelia subjektą iki kraštuti- 
numo paversdamas jį Dievu, o paskui įtraukia jį į aktyvią sąveiką 
su gamta (Ding an sich). Tiktai gamtos daiktai yra tikri „daiktiškuo- 
ju“ būdu, bet ne pati gamta. Ji ir subjektas yra ankstesni už daiktus; 
jie yra „nedaiktiški“ ir dera tarpusavyje. Taip pat ir Nietzsche's 
subjektas, būdamas įtrauktas į amžinojo sugrįžimo ratą (Ding an 
sich), dera su juo pažindamas jį ir būdamas laisvas jame. 


7 Fink, Alles und Nichts, p. 57. 

Labai svarbu, kad abiem šiems „netikrumams“ (ar veikiau 
uždaiktiškojo pobūdžio tikrumams) būdingas grindžiamasis po- 
būdis - jie daro daiktus įmanomus. „Nedaiktiškasis“ Ding an sich 
pateikia įspūdžius - duomenis, kurie reikalingi ar kuriems reikia 
formuojančiųjų jėgų, o „nedaiktiškasis“ subjektas pateikia formuo- 
jančias ar organizuojančias priemones, kurios bereikšmius įspū- 
džius perkeičia į reikšmingus „daiktiškus“ esinius. 

Kantas parodo, kad, užuot laikę tikrovės pagrindu „daiktišką- 
jį“ tikrumą, turėtume pažinti „nedaiktiškąjį“ tikrumą, kad supras- 
tume, jog objektyvus esinys priklauso nuo ikiobjektyvių tikrovės 
sričių. Kanto filosofija perkelia visą tikrumo svorį iš „daiktiškojo“ 
tikrumo į „nedaiktiškąjį“. 

„Nedaiktiškąjį“ pažinimą nurodo jau pirminė žodžio „mate- 
matika“ reikšmė. Kaip pažymi Heideggeris", pirminė graikų žo- 
džio „matematika“ reikšmė yra „mokslingumas“ [learnings| - 
pažinimas, kuris yra ankstesnis už patirtį ir kuris įgalina mus tu- 
rėti patirtį. Platonas yra „matematiškas“ mąstytojas ne tiktai kaip 
skaičių filosofas, bet ir kaip idėjų filosofas. Idėjos daro įmanomą 
daiktų pažinimą; jos yra žinomos iš anksto. Skaičiai taip pat daro 
įmanomą daiktų pažinimą kiekybiniais aspektais. 

Taigi pirmine prasme matematinis pažinimas nereiškia patirti- 
mi įgyto pažinimo. Priešingai, jis suteikia žmogui gebėjimą turėti 
patirtį. Turėdami išankstinį pažinimą, mes galime padaryti „nau- 
jų“ atradimų ir gauti naujos patirties. Pasitelkdami paprastą pa- 
vyzdį galime sakyti, kad talpykla pažįstama „matematiškai“, kai 
dėžę, puodą, bušelio dydžio* krepšį, maišą ar portfelį laikome tal- 
pyklomis. Jeigu liestume rankomis daugybę dėžių, puodų, krepšių 
ir maišų a priori nepažindami talpyklos, jie nesuteiktų mums tal- 
pyklos idėjos. Tiktai žinodami, ko mums reikia ar ko mes ieškome, 
galime padaryti at:adimą ar atradimus. Be to, iš anksto nepažin- 
dami talpyklos nežinotume, kad dėžė yra tokia pat kaip portfelis. 
Be šio žinojimo dėžė skirtųsi nuo portfelio tiek, kiek ji skiriasi nuo 

medžio ar namo. Tiktai „matematiškai“ iš tikrųjų pažįstame dėžę 
ir portfelį kaip tą pat - kaip talpyklas. 


* Plg. Heidegger, Die Frage nacli dem Ding, p. 54. 

Ir būtis yra „matematinė“. Nežinodami „nedaiktiškojo“ buvi- 
mo, kuris yra ankstesnis už patirtį — t. y. būties, - nežinotume, kad 
buviniai yra. Negana to, nežinodami būties, egzistuotume tarsi va- 
kuume nežinodami, kad mes patys esame. 

Apriori pažinimas organizuoja a posteriori įspūdžius. Tačiau iš 
tiesų mes neorganizuojamne tikrovės visiškai patys. Tikra tiesa, jog 
subjektas, kad galėtų teigti savo tvarką, turi laikyti įspūdžius „be- 
reikšmiais“. Todėl jis privalo nepaisyti Ding an sich tvarkos. Ta- 
čiau nepaisyti tvarkos - tai nepaisyti paties tikrumo, nes nesama 
netvarkingo tikrumo. Kantas iš tikro aiškiai nepripažįsta jokios 
Ding an sich tvarkos ar raiškos, bet teigdamas Ding an sich tikrumą 
jis numano jame tam tikrą organizuojančią (valdančią) jėgą. Nėra 
nieko „netvarkingo“. Žinodami, kad Ding an sicli yra tikras, mes 
žinome jį kaip sutvarkytą, net jei iš tikrųjų nežinome tvarkos pri- 
gimties. Ding an sich laikymas Dievo akimis matoma tikrove filoso- 

fiškai nepatvirtina jo tvarkos, nes Dievas, pagal Kantą, yra idėja. 
Tačiau kadangi mūsų pažinimui reikalingi įspūdžiai, jam reika- 
linga ir įvairovė; kitaip jis galėtų išsiversti vienas pats. Tačiau mes 
žinome, kad elnias, medis, namas, kaimynas skiriasi vienas nuo 
kito ne todėl, kad mes laikome juos skirtingais, bet todėl, kad mūsų 
gaunami „įspūdžiai“ priverčia mus laikyti juos skirtingais. Mūsų 
gaunami įspūdžiai daro įtaką estetinei mūsų sandarai*. Jie yra 
reikšmingi tiktai susijungdami su mūsų intelekte susiformuojan- 
čiomis kategorijomis. Negana to, mūsų estetinė ir mūsų intelekto 
sandara priklauso ir nuo proto, kurio skleidžiamoje šviesoje vis- 
kas pasirodo esą tarpusavyje darnu. Nepaisant mūsų įvairinančio 
įnašo, mes vis tiek priklausome nuo įspūdžių. Priklausyti nuojų - 
tai turėti jų pačių tvarkos nuovoką, net jeigu ši tvarka tokia, kokia ji 
yra pati savaime, mums neprieinama. Mūsų patiriami daiktai sa- 
vo daiktiškumu priklauso nuo to, kaip mes juos priimame. Nors 
priimame juos kitokius, nei jie yra patys savaime, mes vis tiek pri- 
klausome nuo jų pačių įvairovės; mes atliepiame jų buvimo būdą 
suprasdami jį savaip. Negyvas medžio kamienas iš tikrųjų pats 
savaime gali nebūti toks, koks jis atrodo man, vis dėlto aš negaliu 
apibūdinti jo taip, kaip panorėsiu - negaliu sakyti: „Tai gyvas me- 
dis“. Kodėl? Dėl daikto paties savaime. Ding an sich daug prisideda 

prie daiktų, kaip jie reiškiasi mums, sutvarkymo, nors mes niekad 
nežinome, kokie jie yra patys savaime. Kažkaip mes atliepiame 
Ding an sicli (physis) tvarką (I0g08ą) ir savo atsiliepimu įgyjame sa- 
vo, kaip physis logoso vietos, poziciją. 

Mūsų a priori formas išlaiko Ding an sich a priori raiška. Ding an 
sich ir mūsų subjektyvybė dera tarpusavyje; ir viena, ir kita yra 
ikidaiktiškojo pobūdžio. Viena ir kita padaro daiktus, ar veikiau 
reiškinius, galimus. Galbūt po Kanto besiformuojančią filosofiją, 
vis labiau besidominčią abiejų „nedaiktiškųjų“ tikrovės sričių vie- 
nove, kreipia ir valdo istorinės nutikimo jėgos, nes tik šitaip Kanto 
posūkis nutikimo kelyje gali būti nuosekliai užbaigtas. 

- Kadangi mūsų tikslas - pamatyti filosofijos teorijose slypinčią 
Filosofiją, mes mėginame suprasti naujųjų laikų filosofijos teorijų 
raidą ne pagal išorinę jų vertę, bet pagal tai, kokia yra jų gelmė, 
pagal kurią jos artimai dera su ankstesniąja (viduramžių ir graikų) 
ir su vėlesniąja (šiuolaikine) filosofija. 

Kanto teorijoje sąmonė gali būti laikoma logos, tuo, kas at- 
skleidžia pasaulio daiktus, fenomenus. Ding an sich ar noumeną 
reikia traktuoti kaip physis - kaip tai, kas pasislėpę. Savo paslėpti- 
mi ir neprieinamumu jis panašus į Parmenido ne-būtį. Noumenas, 
lygiai kaip ne-būtis, neleidžia savęs įžvelgti ir todėl negali būti 
filosofiškai ištyrinėtas. 

Subjekto ar sąmonės atskyrimas nuo noumeno neleidžia atsi- 
rasti jokiems jų santykiams. Tai reiškia, kad „nedaiktiškojoje“ tik- 
rovės srityje nėra jokio įvykio. Filosofijai po Kanto lemta mėginti 
susieti abi „nedaiktiškąsias“ tikroves ir taip atkurti įvykį, prarastą 
nuo Parmenido laikų. 

Įvykis reiškia „nedaiktiškųjų“ tikrovių vienovę. Laikydamasis 
karteziškosios tradicijos, Kantas teigia esant tris „nedaiktiškąsias“ 
tikroves. „Nedaiktiškas“ įvykis yra vienas, tačiau jį galima nagri- 
nėti dviem aspektais. Įvykis ir du jo aspektai sudaro tris. Taigi 
turime dvasią arba sąmonę, gamtą arba pasąmonę ir absoliučią 
dvasią arba savimonę Hegelio filosofijoje. Viskas yra dvasia, turin- 
ti duaspektus: neaiškumo (pa-sąmonė) ir aiškumo (sąmonė). 

Iki Nietzsche's nebuvo aišku, kad nutikimo raida naujųjų laikų 
filosofiją palaipsniui veda prie Dievo pašalinimo iš tikrovės įvy- 

kio. Dievo pašalinimas čia yra ne Dievo kaip antgamtinės tikrovės 
neigimas, bet mėginimas gamtinę tikrovę aiškinti nesiremiant ant- 
gamtine tikrove. Filosofija negali nieko patvirtinti ar paneigti apie 
tai, kas glūdi anapus gamtos. 

Vadinasi, iš naujo atrasta „nedaiktiškoji“ sritis yra ne trilypė 
(sąmonė, gamta ir Dievas), o dvilypė (sąmonė ir gamta). „Trečia“ 
yrajų vienovė. Vienovė čia reiškia subjekto (sąmonės) ir gamtos 
tarpusavio dermę. Ši vienovė sykiu reiškia ir laipsnišką sąmonės 
išlaisvinimą nuo priklausymo žmogui ir priskyrimą gamtai kaip 
tikrajai jos vietai. Žmogus yra atviras ar sąmoningas buvinys, nes 
priklauso gamtos (physis) sąmonei (Iogos). Ne sąmonė priklauso 
žmogui, o vice versa. Žmogaus idėjos yra jo atsiliepimas į gamtos 
idėjas. Žmogus yra Da, gamtos vieta ar vietovė, kurioje ji iškelia 
save į šviesą. Kad atsiskleistų, gamta užima savo vietą žmoguje ir 
taip įtraukia žmogų į „nedaiktiškąjį“ savo įvykį. Žmogus yravieta, 
kurioje physis (Ding an sich) logosas (a priori subjektyvybės princi- 
pai) prasiveržia į šviesą. Ši šviesa krenta ant daiktų ar yra jų telkia- 
ma ir taip juos atskleidžia - paverčia juos reiškiniais. 

Hegelis abi „nedaiktiškąsias“ noumenų ir subjektyvybės sritis 
sujungia į vieną dvasios įvykį. Gamta ir dvasia dera tarpusavyje. 
Gamtos ir dvasios dermė atsiskleidžia pasaulyje ir istorijoje. „Ne- 
daiktiškasis“ įvykis valdo daiktus ir kultūras. Būdamas įtrauktas 
įįvykį, Žmogus yra subjektas ir pažįsta daiktus kaip objektus. 

Dvasios įvykis yra vyksmas, kuriuo gamta, pasislėpusi dvasia, 
atsiskleidžia ir tampa apreikšta dvasia. Dvasia kaip gamta arba 
dvasia kaip atskleista nėra antgamtinis Dievas. Hegelio filosofijoje 
antgamtinis Dievas ignoruojamas, ir šia prasme ji gali būti laiko- 
ma bedieve. Tačiau dvasia gali būti laikoma antgamtinio Dievo 
galia, viešpataujančia mūsų pasaulyje. Šia prasme ji yra ne antgamti- 
nė, o gamtinė tikrovė. Nuovoka, jog gamtoje ar pasaulyje esama 
aukštesnės tvarkos, yra filosofinė. Tai „nedaiktiškosios“ ar trans- 
cendentalinės tikrovės pasaulyje nuovoka. Bet kokios antgamtinės 
tikrovės patvirtinimas ar paneigimas nepriklauso filosofijos kom- 
petencijai. Žmogus (filosofas), remdamasis grynai filosofiniais pa- 
grindais, negali būti nei teistas, nei ateistas (kalbant apie antgam- 
tinį Dievą). 

Hegelio Dievas nėra antgamtinė tikrovė. Jis yra „nedaiktiško- 
sios“ tikrovės įvykis pasaulyje, kurį galima išreikšti teiginiu „Gamta 
yra dvasia“,be to, jį galima palyginti su graikų „plysis-yra-logos“. 
Tačiau pastarasis skiriasi nuo pirmojo tuo, kad išlaiko abu „ne- 
daiktiškuosius“ elementus lygiu pagrindu, tuo tarpu Hegelis gamtą 
pajungia dvasiai. 

Kanto filosofijoje noumenas ar Ding an sich nėra nei žemesnis, 
nei aukštesnis už subjektyvybę. Taip yra todėl, kad Kantas išlaiko 
šiuos „nedaiktiškus“ elementus skyrium ir neleidžia tarp jų atsi- 
rasti jokiam įvykiui. Tiktai įvykyje vienas elementas gali būti pa- 
jungtas kitam. Hegelis supranta noumeną (ne-sąmonę) kaip atsi- 
skleidžiantį subjekto (sąmonės) logos šviesoje ir taip įgyjantį save 
ir tampantį absoliučia dvasia (savimone). Šis judėjimas grindžia 
fenomenų pasaulį ir leidžia jiems būti - būti atskleistiems. 

Kantas transcendentalines („nedaiktiškąsias“) subjekto ir Ding 
an sich tikroves išlaiko skyrium, o Hegelis jas sujungia dvasios 
įvykyje, kuriame jis gamtą pajungia dvasiai. Nietzsche prieina kitą 
kraštutinumą atiduodamas dvasią, vertybių pasaulį, gamtai gia 
valiai siekti gal-os. Hegelis įvykį laiko dvasios įvykiu, o Nietzsche — 
gamtos įvykiu (ar ratu), amžinu to paties sugrįžimu. Heideggeris 
supranta tikrovės įvykį kaip pasaulio „pasaulėjimą“. Šiame įvy- 
kyje logos (dangaus, dievų) ir physis (žemės, mirtingųjų) padėtis 
lygi ir jie negali būti redukuoti vienas į kitą. „Žemės ir dievų“ įvy- 
kis „įdaiktina“ ar „įesmina“ daiktus. 

Noumenas prasiveržia į reiškinių pasaulį ir taip pasireiškia 
pats; jis pasinaudoja subjektu ir pasaulio fenomenais kaip savo 
pasirodymo priemonėmis. Šia prasme noumenas atsiskleidžia skir- 
tingais subjekto ir fenomenų būdais. Daiktai, arba fenomenai, yra 
teisingi išlaikydami noumeno švytėjimą. Šį švytėjimą jie gauna iš 
subjekto, kuris atsiliepia į noumeną, t. y. atvirai priima jo švytėji- 

mą. Atvirai priimti noumeno švytėjimą taip pat reiškia būti „ne- 
daiktiškuoju“ būdu -ne tik būti nenulemtam daiktų, bet ir pačiam 
juos lemti ir todėl būti laisvam. Tokia yra antžmogio laisvė, kuris 
pats yra ratas noumeno amžinojo sugrįžimo rate. Subjektas - dėl 
savo laisvės — pats yra lemianti jėga; jis saugo fenomenus, kai jie 
įsivyrauja noumeno švytėjime. Jis yra noumeno vietininkas. Vadi- 

nasi, subjektas yra subjektas būdamas paveiktas „nedaiktiškųjų“ 
noumeno galių, kurios jam pačiam lemia būti „nedaiktiškuoju“ (ar 
transcendavimo) būdu. Būdamas paveiktas žmogus turi organi- 
zuoti savo pasaulį. Darydamas tai, jis atsiliepia į būties (noumeno) 
kvietimą. 

Kantas išplėtoja „nedaiktiškąją“ tikrovę ir parodo ją kaip tik- 
resnę negu fenomenalioji ar „daiktiškoji“ tikrovė. Subjektyvybė ir 
Ding an sich yra tikresni nei daiktai, kurie pasirodo „nedaiktiškojo- 
je“ jų šviesoje. Subjektas yra tikresnis nei objektai. Nietzsche's sub- 
jektas suteikia tiesą, taigi ir būtį, visa kam, kas pasirodojo perspek- 
tyvoje. 

Kadangi iki Kanto metafizika domisi „daiktiškuoju“ tikrumu 
(buviniais), ji gali būti laikoma tik Kanto filosofijos dalimi, kurioje 
nagrinėjami reiškiniai neapimant „nedaiktiškųjų“ noumeno ir sub- 
jektyvybės sričių. Kanto filosofijoje tik reiškiniai yra metafizinės 
problemos; noumeno ir subjekto tiesa ir buvimas jau nebėra meta- 
fiziniai. Kanto filosofija - tai įvykis, kuris sukrečia metafiziką. Prie- 
šingai vyraujančiai nuomonei, kad Kantas susiaurina filosofinį 
svarstymą, mes turime pabrėžti, kad jis yra mąstytojas, kuris filo- 
sofijoje atveria naujas perspektyvas - perspektyvas anapus meta- 
fizikos ribų. Kanto mąstymo didybė yra tai, kad jis įžvelgė sritį 
anapus daiktų, anapus fenomenų. Kanto subjekto ir Nietzsche's 
antžmogio didybė - tai, kad jie pranoksta „daiktiškąją“ tikrovę ir 
yra įtraukti į „nedaiktiškąsias“ jėgas, kurios formuoja ir modeliuo- 
ja „daiktiškąsias“ struktūras, padarydamos jas teisingas ir tikras. 
„Daiktiškasis“ buvimas už savo tiesą skolingas „nedaiktiškajam“ — 
ir todėl neturinčiam tiesos [žruHiless]- didybės buvimui. 

Tačiau naujųjų laikų žmogaus didybė visiškai kitokia negu mi- 
tinio žmogaus didybė. Mitinis žmogus yra didis dievobaimingu 
būdu, onaujųjų laikų žmogus yra didis bedieviu būdu. Todėl nau- 
jųjų laikų žmogaus didybė yra iškreipta. 


Kanto žmogus 


Filosofijos takas istorijoje nėra tiesi linija; jis vingiuoja ir kryps- 
ta. Kantas mąstydamas laikosi filosofijos tako ir labiau priklauso 

nuo jo nei pats nuo savęs. Svarbus Kanto nueito kelio bruožas — 
posūkis nuo metafizikos prie transmetafizinio mąstymo. Kitas svar- 
bus bruožas - posūkis nuo saugaus, dievobaimingo Dievo globo- 
jamo gyvenimo prie nesaugaus, bedievio buvimo būdo. 

Iki Kanto vadovavimas mūsų pasauliui priklausė Dievui, aukš- 
čiausiajam buviniui. Dabar, kai Dievas tėra idėja, pats daiktų buvi- 
mas atsiduria žmonijos prieglobstyje. Dabar žmogus privalo tvar- 
kyti tikrovę ir jai vadovauti. Kas yra „daiktiškumas“, mums 
nebepraneš virš mūsų esantis dangus; mes patys turime jį apibrėž- 
ti. Taip žmogus tampa pasaulio šeimininku. Jo viešpatavimą įgy- 
vendina šiuolaikinis technologas. Tikrovė pasiduoda jo idėjoms. 

Metafizinis žmogus žino tikrovę tokią, kokia ji yra pati savai- 
me. Jo pasaulis tvirtas ir saugus. Jis palaikomas Dievo, aukščiau- 
siojo buvinio. Metafizinis žmogus pasitiki savo žinojimu ir aplink 
save esančiais daiktais. Jam gera žinoti, kad jis dėl pačios esmin- 
giausios savo sandaros - savo sielos - Dievo pasirinktas būti ne- 
marus, vadinasi, ir būti artimas Dievui. Tai, kad žmogus yra Dievo 
vaikas, nėra tikėjimo dalykas; tai žinojimo dalykas, faktas. 

Kanto žmogui jau nebebūdingas nepajudinamas tikrovės pa- 
grindų žinojimas. Jis gyvena reiškinių pasaulyje. Jo pasaulis re- 
miasi neįrodytomis prielaidomis. Anapus reiškinių esančią tikro- 
vę jis pažįsta tiktai kaip priimtiną idėją. Šitaip pagal Kantą 
suprantant Dievą tik kaip idėją žlunga visas metafizinis pasaulis. 

Metafizikui rūpi „daiktiškoji“ tikrovė. „Nedaiktiškoji“ tikrovė, 
metafiziko požiūriu, yra loginis prieštaravimas; ji yra niekas. Me- 
tafizikas supranta tikrovę kaip iš esinių sudarytą piramidę. Pira- 
midę vainikuoja pats tikriausias esinys, Dievas. 

Kantas puola metafizinę tikrovę (piramidę) akivaizdžiai paro- 
dydamas, kad daiktus ar esinius lemia ir grindžia „nedaiktiško- 
sios“ jėgos. Dievo kaip „nedaikto“ buvimas negali būti įrodytas 
daiktiškomis priemonėmis. Mes galime turėti tiktai Dievo idėją. 
Dievo pašalinimas iš „daiktiškosios“ (metafizinės) srities ir perkė- 
limas į „nedaiktiškąją“ transmetafizinę sritį ipso facto yra žmogaus 
metafizinio saugumo panaikinimas. Be grindžiančio Daikto, Die- 
vo, visa piramidė suyra. Tikrovių piramidės vienovę, tikrumą ir 
tiesą palaikė Dievas. Dievo pašalinimas suardo visą piramidę. 


240 


Kas yra pasaulis, iš kur atsiranda sielos, kur galima surasti 
Dievą? Kantas nemano, kad į šiuos klausimus galima atsakyti. 
Žmogus nepažįsta to, kas yra „nedaiktiška“, jis tiktai mąsto apie 
tai - turi su tuo susijusių idėjų. Visų „daiktiškų“ esinių (reiškinių) 
prielaida yra „nedaiktiškosios“ tikrovės, o jos yra neprieinamos - 
jos yra anapus „daiktiškojo“ buvimo ir tiesos. Todėl Kanto žmogui 
lemta gyventi nepagrįstame ir nesaugiame pasaulyje. Jis pats turi 
nulemti savo pasaulio buvimą ir tiesą. 

Kanto žmogus yra baigtinis. Tačiau jis skiriasi nuo visų kitų 
baigtinių buvinių tuo, kad turi savyje begalybės idėją. Žmogaus 
turima begalybės („ne-daikto“) nuovoka padaro jį žinantį baigti- 
numą. Dėl to žmogus gali sakyti „yra“, jis gali žinoti, kad daiktai 
yra. „Galbūt netgi turime sakyti, kad visumos mąstymo įsiverži- 
mas į baigtinį kūrinį priverčia jį aiškiai suvokti savo paties baigti- 
numą ir palieka jo burnoje kartų buvimo žmogumi skonį; negana 
to, tai padaro jį kalbančiu buviniu“?. Žmogus gali kalbėti, nes žino 
tota. Gyvuliai nekalba. 

Kanto žmogus - tai galinga formuojanti jėga; jis nustato feno- 
menus remdamasis subjektyviais savo principais, nes bedieviame 
pasaulyje patys savaime daiktai yra nepastovūs, taigi ir bereikš- 
miai. Būdami bereikšmiai, jie paruošti ir pasirengę reikšmes sutei- 
kiančio žmogaus veikimui. Kanto žmogus yra dirbančiojo žmo- 
gaus pirmavaizdis. Formuoti aplink subjektą esančią tikrovę 
remiantis savo principais reiškia dirbti. Šiuolaikinis žmogus yra 
dirbantysis žmogus; jis nustato daiktų vietą vadovaudamasis sa- 
vo paties tvarka. Žmogaus, neturinčio jokio saugumo, jokios tiesos 
ar būties, lemtis yra tapti buvinių - visų daiktų - šeimininku ir taip 
užsitikrinti saugumą. Visi daiktai pasiduoda galingam šiuolaiki- 
nio žmogaus veikimui, nes jis susiduria su būtinybe rinktis: jis turi 
arba pulti į neviltį (be Dievo ar dievų), arba pats tapti galinga ir 
savarankiška jėga, kuri trokšta visko, kas tik įmanoma, ir todėl 
tampa antžmogiu, skelbiančiu savo paties įstatymus sau ir visa 
kam. Kanto žmogui lemta tapti viešpataujančiu - būti buvinių šei- 
mininku. Šiuolaikinis žmogus gali pajudinti kalnus, nusausinti 


* Fink, Alles und Nichts, p. 102. 

ežerus, kurie yra nereikalingi, ir sukurti naujus ten, kur jų reikia. 
Jis gali išvesti „naudingus“ augalus ir gyvūnus; jis sunaikina pikt- 
žoles ar vabzdžius. Šiuolaikinis žmogus yra dirbantis žmogus, ir 
toks jis yra dėl iš Kanto gautojo paveldo. 

Iki Kanto dar nebuvo nei darbo sampratos, nei laisvalaikio sam- 
pratos. Darbas būtinai siejasi su autonomija ir nepriklausomybe 
nuo aukštesnių normų - nuo Dievo ar dievų, - ir kaip tik dėl savo 
bedievystės dabartiniai laikai yra tipiški pastangomis išlaisvinti 
žmogų iš vergijos ir ekonominių pikmaudžiavimų. Šiuolaikinė de- 
mokratijos samprata, pabrėžianti žinogaus teisę į darbą, į laisvalai- 
kį ir t. t., yra ne kas kita kaip dar vienas šiuolaikinio žmogaus 
bedievystės aspektas. Tiesa, ir senovėje žmogus dirbo ir kovojo dėl 
savo teisių; tačiau jo darbas ir kovos buvo būdas pašlovinti Dievą 
ar dievus. Jo teisės buvo Dievo ar dievų jam duotos teisės. Todėl 
kaudamasis dėl savo teisių jis daugiausia kovėsi dėl savo dievų. 
Neijo kova, neijjo teisės niekad nebuvo grynai žmogiškos. 

„Dirbantysis žmogus“ tėra kitas žodis „technologui“ pavadin- 
ti. Dirbantis žmogus nėra tiesiog juodadarbis anglies kasykloje ar 
plieno fabrike. Šiuolaikinis žmogus kreipiasi į tikrovę ne dėl to, 
kad atskleistų žmogų viršijančią jos didybę, bet tiesiog dėl to, kad 
ją pajungtų, o šis pajungimas ir yra darbas. Pramoninės kompani- 
jos vadybininkas, mokslininkas, atliekantis savo mokslinį tyrimą, 
ir netgi misionierius, planuojantis ir įvykdantis savo programą 
atversti žmones į tikėjimą ar įtikėjimą - visi jie yra dirbantys žmo- 
nės, stovintys priešais savo „nekultivuotus“ laukus ir ketinantys 
įvesti juose reikšmingą tvarką. Nietzsche's antžmogis, šiuolaiki- 
nis logistas [logist], technologas pragmatikas - visi jie žiūri į gam- 
tą, su kuria susiduria subjektas, kaip į dirvonus, atvertus formuo- 
jančiai žmogaus veiklai. Tokios nuostatos primena Kanto filosofiją. 
Tačiau jo filosofija nėra šiuolaikinio tikrovės supratimo pradžia. 
Esama filosofinių jėgų, kurios dar iki Kanto lėmė jam nutikimo 
kelyje laikytis savosios krypties Nietzsche's etapo link. 

12. FRIEDRICHAS NIETZSCHE 


Iš pirmo žvilgsnio Nietzsche neatrodo esąs labai susijęs su Va- 
karų filosofijos raida, jų mokslais ir technologija. Atrodo, kad jo 
mąstymas yra antikultūrinio pobūdžio. Dažnai jis laikomas de- 
struktyvia Vakarų civilizacijos jėga. Tačiau sąžiningiau nagrinė- 
jama Nietzsche's filosofija atsiskleistų kaip artimai priklausanti 
filosofinei ir kultūrinei mūsų laikų raidai. 

Pragmatizmas traktuoja pasaulį ne kaip statišką ir užbaigtą, 
bet veikiau kaip esantį nuolatinėje tėkmėje. Suformuoti pasaulį, 
padaryti jį geresnį, mielesnį ir teisingesnį yra iššūkis žmogui tech- 
nologui. Taip pat ir Nietzsche's požiūriu, pasauliai nuolat yra ku- 
riami, o žmogus, antžmogis, žaidžia savo kuriamais ir griauna- 
mais pasauliais. Pats griovimas nėra pabaiga; jis tėra pereinamasis 
etapas į naują kūrimą, naują kūrybinės galios pasireiškimą. Tiesa 
gimsta ir miršta. Vyrauja vien kūrimas-griovimas; jis yra aukščiau 
už tiesą. Tiesa tėra įrankis. Nauja tiesa sugriauna senąsias tiesas ir 
pati iškyla antjų griuvėsių. Šiuolaikiniam žmogui būdinga nepai- 
syti tiesos. 

Senovės kultūras ir civilizacijas, senąsias tradicijas ir ankstes- 
nius gyvenimo papročius šiuolaikinis žmogus laiko „nekultivuo- 
ta“ gamta. Patys savaime jie nereikšmingi ir nenaudingi. Tiktai kai 
technologas padaro iš jų ką nors vertinga - etnografiniu, istoriniu, 
mitologiniu, meniniu ir t. t. požiūriu, -jie iš tikrųjų tampa įtvirtin- 
tomis „humanistinėmis“ vertybėmis. 


Tiesa ir Nietzsche 


Mūsų laikais tiesa jau nebėra tiesa. Pragmatizmas tiesą laiko 
tik priedu prie to, kas yra naudinga, vertinga, pelninga. Pradiniai 
teiginiai logistinėje (/ogistic] sistemoje priklauso nuo mūsų pasi- 
rinkimo. Tiesa yra tai, ką mes laikome esant teisinga. Logistinės ar 
loginės-matematinės sistemos struktūrą sudaro aksiomos (pradi- 
struojamos teoremos. Pradiniai teiginiai yra „tuščios vietos“ [blanks]. 
Įterpdami į tuščias vietas „tiesas“, kurias laikome teisingomis, 

padarome savo sistemą apibrėžtą [specific] ir priverčiame ją pateik- 
ti mums apibrėžtą atsakymą, kuris grindžiamas mūsų priimta ar 
pasirinkta „tiesa“. Jeigu tiesą galima pasirinkti, ar ji vis dar yra 
tiesa? Nietzsche, filosofas su kūju, sutriuškina tiesą, pirmasis pa- 
skelbdamas, kad tiesa yra tai, ką jis laiko esant teisinga ar ką jis 
padaro, nustato ar įtvirtina kaip teisinga. 

Daiktas yra teisingas praversdamas man. Aš pats galiu išsi- 
versti be tiesos - be jokių man skirtų nutikimų. Tiktai tuomet, kai 
turiu reikalą su daiktais, tiesa iš tiesų ima figūruoti - kaip tai, kas 
atitinka mane, neturintį tiesos. Tiesa priklauso nuo tiesos neturin- 
čio buvinio. Tokia tiesa yra pragmatinė buvimo naudingai pras- 
me. Šiuolaikinis žmogus dirba su hipotezėmis, taisyklėmis ir siste- 
momis kaip modeliais, kurių prašosi „kuklūs“ daiktai, 
praverčiantys jo reikmėms. 

Subjektui būdinga stulbinančiai nepriklausoma pozicija, o vis- 
kas aplink jį gali būti nustatyta remiantis juo. Taigi „tiesos netu- 
rintis“ subjektas teisingesnis už bet kurį objektą. Nors tradicinis 
tiesos supratimas suyra, pagrindinę jo struktūrą, subjekto ir objek- 
to atitikimą, regis, vis dar palaiko Nietzsche's ir technologiškasis 
žmogus. Tačiau toks atitikimas iš tikrųjų nėra atitikimas, bet vei- 
kiau vadovavimas, kuriuo subjektas lemia ar diktuoja objektų tie- 
są. Technologas lemia objektų reikšmes remdamasis ne patvariuo- 
jusavo branduoliu, bet šalutiniais savo reikalavimais. Technologas- 
tai valios žmogus, turintis valdžią daiktų, tikrovės atžvilgiu. Nėra 
nieko, kas lemtų jį, - jis yra bedievis, - tuo tarpu jis, remdamasis 
savo valia siekti galios, valdo viską. Jo valios siekti galios kryptis 
linkusi keistis, todėl keičiasi ir daiktų „tiesa“. Valia siekti galios 
tiek pat griaunanti, kiek ir kurianti; ji valdo tiesą ir pati ją peržen- 
gia. Ji neturi tiesos. 

Hermannas Nohlis savajame Einfihrung in die Philosophie ci- 
tuoja Poincare požiūrį į Einsteino reliatyvumo teoriją: „Tuo aš tik- 
rai nenoriu pasakyti, kad ji yra teisingesnė. Ji paprasčiausiai lei- 
džia mums daugiau reiškinių suvokti taip, kad galėtume juos 
valdyti. Nauji reiškiniai nugali senuosius ir pateikiama nauja per- 

spektyva. Perspektyva mažai ką tereiškia, nes mes netrokštame 
sužinoti, koks pasaulis yra pats savaime - mums tai visai nesvar- 

bu, - mes tiktai norime jį valdyti“'. Einsteino reliatyvumo teorija 
paneigia absoliutų galiojimą fizinėje tikrovėje, o todėl palieka vie- 
tos „praktiniams“ požiūriams. Tiesa neteko savo pastovumo, savo 
tvarumo. Tiesos nebėra. Vietoje jos mes turime tam tikrą priimtiną 
pagrindą, lygintiną su nulio tašku matematinėje koordinačių sis- 
temoje. Tokia sistema gali būti įsteigta, taigi ir „tvirtai“ stabilizuo- 
ta, bet kuriame taške. Sykiu ji gali būti perkelta į bet kurį kitą tašką. 
Taip perkeliant pakeičiama visos tikrovės konsteliacija. 

Nietzsche's žmogus apsigyvena netiesos gaivale. Tai reiškia, 
kadjis [žmogus] visiškai neapibrėžtas, nepažabotas ir todėl lanks- 
tus. Jis mėgaujasi įsteigdamas vertybių (tiesų) pasaulį ir ne ką ma- 
žiau mėgaujasi jį suardydamas, kai kuria naują. Nietzsche's žmo- 
gus nepakenčia nejudrumo. Jis pats auga ir perauga save. Jis turi 
drąsos gyventi be patvarių vertybių. Jis nenusilenkia jokioms esa- 
moms vertybėms. Jos pajungtos jam. Tik jis yra vertybių kūrėjas ir 
nuolat dedasi tokiu. Tai jo augimas. Jis siekia aukštybių, o kadangi 
nesama įtvirtintų aukštybių (jokio Dievo), jis yra siekdamas, aug- 
damas. Jis yra nuolatinis kilimas ratu, kurio viršūnė visur ir nie- 
kur, Šiame rate žmogus visiškai laisvas ir aristokratiškas. Tuo tar- 
pu šiuolaikinis žmogus, rūpindamasis „neginčijamomis“ gerovės, 
patogumo ir saugumo vertybėmis, iš esmės yra „demokratiškas“. 
„Demokratiškas“ žmogus nesugeba apsigyventi visiškai bedievė- 
je atmosferoje. 

Subjektui esant nestabiliam tiesa netenka tvirto savo pobūdžio. 
Vis dėlto subjektas, nors ir nepastovus, yra vienintelė „tvirta sala“, 
kuri lemia objektų tiesas. Prieš būdami apibrėžti, objektai priklau- 
so tikrovės ratui - valios siekti galios ratui. Čia objektai dar nėra 
objektai —jie yra chaotiškos iš anksto nulemtos tikrovės būklės. 

mogiškasis subjektas nestabilus, nes priklauso amžinojo su- 
grįžimo ratui. Amžinojo sugrįžimo ratas iš tiesų nenulemia žmo- 
gaus, esančio šio rato valdžioje. Štai dėl ko tai yra laisvės ratas. 
Amžinojo sugrįžimo rate žmogus, kuris pats yra laisvas, tampa 
miniatiūriniu ratu. Žmogus gali būti rate, nes jis siekia viršūnės 


! Hermann Nobhl, Einfihrung in die Philosophie, Frankfurt am Main: 
Verlag G. Schulte-Bulmke, 1947, p. 31. 

neturinčiame viršūnės (bedieviškame) gaivale. Tokiame gaivale vir- 
šūnė yra besisukantis ratas. Kad būtų viršūnėje, žmogus nuolat 
turi siekti viršūnės, vadinasi, ir rato. Žmogaus laisvė - tai jo judru- 
mas. Siekdamas viršūnės rate, jis siekia savęs. Nors ir nuolat kovo- 
damas dėl viršūnės ir dėl savęs, Nietzsche's žmogus yra „tvirta 
sala“, suteikianti reikšmes, taigi nustatanti daiktų pasaulį. Daik- 
tai yra tvirti atitikdami netvirtą rato tvirtumą. 

Daiktai yra atitikdami žmogų. Prieš būdami tikri jie yra teisingi. 
Dėl tiesą nustatančio subjekto nestabilumo daiktų tiesa nėra pa- 
tvari. Jie yra vertybės; jie yra arba geri, arba blogi, o tiesas nustatan- 
tis žmogus yra to, kas gera ar bloga, pagrindas. Žmogus, kaip to, 
kas gera ar bloga, pagrindas, pats peržengia tai; jis yra anapus to, 
kas gera ir bloga. Jo sritis - didybė. Kadangi Nietzsche's didybė 
yra bedievė - nesusieta su jokiomis aukštesnėmis normomis, - ji 
yra didybė nedidybės būdu; ji yra iškreipta didybė. 

Žmogus, kaip vertybes nustatantis buvinys, yra trokštantis [1wil- 
linę] buvinys, kuris trokšta to, kas yra gera, ne dėl gerumo, bet kaip 
priemonės savo paties buvimui paremti. Jo tikslas yra toks, kad 
peržengia bet kokias vertybes, t. y. jis „nedaiktiškojo“ pobūdžio. 
Tai yra didybė. Nuolatinės žmogaus pastangos pasiekti viršūnę 
steigia jį kaip nuolat trokštantį buvinį. Tiesą sakant, jis yra šis troški- 
mas, pati valia siekti galios, viskam pastovumą teikiantis liepsno- 
jantis žaibą primenantis nepastovumas. Antžmogis, valia siekti 
galios ir amžinojo sugrįžimo ratas yrą artimai susijusios Niet- 
zsche's filosofijos problemos. 

Nietzsche's svarstomų problemų negalima suprasti įprastos kal- 
bos terminais. Kasdienėje kalboje terminai yra daug svetimesni vie- 
nas kitam nei didžio mąstytojo filosofijoje, Tikroves, kurios papras- 
tam žmogui atrodo neturinčios nieko bendrą - kurios netgi atrodo 
esančios visiškai priešingos viena kitai,- filosofas mato kaip tapa- 
čias. 

Žmogus, kaip sąvojo pasaulio architektas, kuria savo tiesas. 
Nietzsche's tiesa yra kūrybinė - meninė. Anot Nietzsche's, menas 
nepriklauso jausmo sričiai, jis nėra ir racionalistinis žmogaus su- 
manymas. Menas numanomas pačioje žmogaus esmėje; negana 
to, jis priklauso pačiai tikrovei. 

Menas nėra tikslus gamtos atvaizdavimas. Šitai paverstų meną 
gamtos veidrodžiu, pajungtų jai. Menas pats yra pasaulis su savo 
įstatymais ir struktūra, Žinoma, menas vaizduoja tikrovę, tačiau 
jis tai daro pajungdamas ją savo įstatymams, išreikšdamas ją me- 
nininko požiūriu. Jeigu gamta yra tiesų sritis, tai menas išniekina 
šias tiesas ir pajungia gamtą savo paties tiesai. Anot Nietzsche's, 
menas nevergatja gamtai. Priešingai, jis yra vadovaujanti, paver- 
giantijėga. 

Šia prasme technologas, pragmatikas ar logikas-matematikas 
yra meniškas -jam nerūpi pačios gamtos tiesos; jo dėmesys kryps- 
ta į gamtos pritaikomumą ir naudingumą jo paties reikmėms ir 
sumanymams. Nors ir būdamas nusiteikęs labai nemoksliškai, 
Nietzsche, filosofas, yra mūsų šiuolaikinio mokslinio-technologi- 
nio pasaulio architektas. Už žmogaus esančios tikrovės tiesa ne- 
tenka savo reikšmės, ir teisinga tampa tik tai, kas perteikia žmo- 
gaus kūrybingo vadovavimo švytėjimą. Todėl Nietzsche gali sakyti: 
„Būtina, kad kas nors būtų laikoma teisinga, bet nebūtina, kad kas 
nors būtų teisinga“. 

Tokia nuostata tiesos atžvilgiu, kai tikrovė, tokia, kokia ji yra 
pati savaime, yra nereikšminga, nebent ji būtų priglausta žmogaus 
pasaulyje ar tvarkoje, kur atlieptų jo poreikius, akivaizdžiai nuro- 
do techninį susidūrimo su tikrove pobūdį; ji nurodo ir Kantą, pa- 
gal kurį subjektas suteikia reikšmę ir buvimą tikrovės daiktams 
suteikdamas jiems tiesą. Tiek techninis, tiek Kanto pasaulis yra 
„meninis“. 

Nietzsche aiškiai matė, kad tokia tiesa jau nebėra tiesa; veikiau 
ji yra iliuzija. Anot Nietzsche's, iliuzija - tai ne haliucinacija, kai 
individas negali „aiškiai matyti“ ir turi savo paties „tiesas“. Ji yra 
būdas, kuriuo šiuolaikinis žmogus susiduria su tikrove. Todėl ji 
vis dar įgyja tiesos pobūdį, tačiau tiesa vadinama vertybe dėl to, 
kad yra visiškai pagrįsta subjektu, žmogumi. 

Vertybė - tai tiesa, kuri visiškai priklauso žmogui, kuri įgyja 
savo reikšmę laikinai apsistodama žmogaus perspektyvoje ir kuri 


* Friedrich Nietzsche, Wille zur Macht, Stuttgart: Alfred Kroner Ver- 
lag, 1939, p. 348. 

turėtų visiškai kitokią reikšmę, jei žmogaus perspektyva pasisuktų 
kitu kampu. Keliautojui saulėtą dieną medžio vertingumas neat- 
siejamas nuo jo šešėlio, o medkirčiui jo vertingumas neatsiejamas 
nuojo galimos duoti medienos kiekio ir kokybės. 

Daiktams stinga buvimo, kol jie nepatenka į subjektyvią per- 
spektyvą. Jos spinduliai suteikia tikrovei reikšmę gua buvimui, ir 
tiktai kaip vertybė daiktas iš tiesų tampa buviniu. Buvinys yra tei- 
singas. Jo tiesos šaltinis — subjektas, metantis aplink save perspek- 
tyvų spindulius. Nietzsche's tiesa labai panaši į Kanto tiesą. 

Pats daiktas neturi savo tiesos ar buvimo. Jis tampa teisingas ir 
įgyja buvimo pastovumą tiktai susidūręs su „stokojančiu“ subjek- 
tu. Kai tik poreikis susilpnėja ar išnyksta, daiktas netenka savo 
tiesos ir buvimo; jis vėl nugrimzta į bereikšmį chaosą. Nietzsche's 
tiesa yra labai pragmatiška. 

Technikos filosofija nėra pragmatizmas ar loginė matematika. 
Ir technika, ir pragmatizmas, ir loginė matematika už savo pa- 
grindus skolingi Nietzsche's filosofijai. Jie už juos skolingi, nors 
gali tiesiogiai ir nesidomėti Nietzsche ar būti netgi priešiški jam 
dėljo „neatsakingumo“, „destruktyvumo“ ir „antikultūrinės“ re- 
putacijos. 

Technikos ir scientizmo požiūriu tikrovė yra sudaryta iš įvairių 
esinių, kurie paklūsta akloms gamtos jėgoms, taigi yra nekultūri- 
niai, nesutramdyti, laukiniai. Racionaliai juos pertvarkydami, tech- 
nologai suteikia jiems subtilų atspalvį. Racionalizuojami įvairūs 
nekultivuotos gamtos esiniai liaujasi buvę valdomi vien aklų jėgų. 
Kultivavimas ar kultūra yra tapatūs civilizacijai, nes per ją įvairūs 
esiniai paklūsta žmogaus įstatymui. Geležies rūda yra nenaudin- 
ga. Šiuolaikinio žmogaus gyvenime ji tampa svarbiu elementu, kai 
panaudojama žmogui, gamtos valdovui ir tramdytojui, tarnaujan- 
čio automobilio konstrukcijoje. 


Vertybės ir antžmogis 
Nietzsche'i nerūpi kasdieniai poreikiai, jo netenkina ir įvairių 
daiktų pritaikomumas. Jis perskverbia juos iki patjų buvimo. Žmo- 


gaus perspektyvoje daiktas yra teisingas, nes vertingas. Nesama iš 

anksto tinkamų esinių. Tiktai kaip vertybės - kaip tai, kas įgyja 
pastovumą „sustandinta“ perspektyvų - jie iš tikro tampa esiniais. 
Kita vertus, vertybės, lemiančios daiktų buvimą, turi atramą žmo- 
guje, nuo kuriojos ir prasideda, - žmoguje, kaip teikiančiame ver- 
tes. Ne tik daiktai yra tikri dėl to, kad vertingi, bet ir žmogus, verty- 
bių šaltinis, tampa tikras nustatydamas vertybes. Keistas dalykas, 
buvimas-tikram išslysta iš daiktų ir iš žmogaus. 

Žmogus „auga“ nustatydamas vertybes. Augimas yra judėji- 
mas. Nenustatydamas vertybių žmogus tampa nereikšmingas, ly- 
giai kaip ir daiktai, nepatekę į vertybes nustatančią perspektyvą. 
Todėl žmogaus augimas turi būti nenutrūkstamas vyksmas: jam 
nuolat privalu įgyti vis naujas perspektyvas, jis turi nuolat nusta- 
tinėti vertybes pagal šias perspektyvas, nes priešingu atveju pra- 
ras save patį. Pertrauka akimirksniu tampa žmogaus nejudrumų 
tarp jo jau įsteigtų vertybių. Kartu šios vertybės ima jį lemti. Tai 
reiškia visišką žmogaus pozicijos pasikeitimą - žmogus, užuot 
teikęs savo perspektyvas tikrovei, taigi kūręs vertybes, pats atsidu- 
ria vertybių, savo pasaulio objektų perspektyvoje. 

Vertybė tampa vertybe dėl subjekto, kuris pajungia chaosą savo 
įsakymų valdžiai, reikalavimų. Vadovauti - tai būti laisvam. Stip- 
rus, vertybes nustatantis, tiesą kuriantis žmogus, menininkas, yra 
laisvas. Menininkas nesemia savojo meno iš jau nustatytos savo 
substancijos, nes jis neturi jokios substancijos. Savo menu žmogus 
įtvirtina aplink save esančią tikrovę, o save jis įtvirtina kaip savo 
suprojektuoto pasaulio ašį. Gyvenimas gali būti gyvenimas tiktai 
augdamas. Gyvenimas yra augimas; jam reikia sąlygų - dirvos, 
drėgmės, šviesos, kurios nustatomos augant augalui. Antra ver- 
tus, augalas, įtvirtindamas gaivalą, pats sutvirtėja augdamas. Va- 
dovaujanti ar reikalaujanti gyvenimo jėga išlaiko tikrovę aplink 
save tvarkingą, tikrovę, kuri pati savaime neturi tvarkos, yra nesu- 
tramdyta. Ji [gyvenimo jėga] atskleidžia tikrovę ne tokią, kokia ji 
yra pati savaime, bet tiktai tokią, kokia ji pasirodo jos perspektyvos 
šviesoje. 

Nietzsche's tiesos kaip iliuzijos sampratai vis dar būdingas 
tradicinis atitikimo aspektas, nors ir radikalizuotas. Daiktas yra 
teisingas atitikdamas žmogų ir būdamas įpintas į perspektyvišką 

žmogaus buvimo būdą. Laikyti tikrovę - kuri iš esmės yra kintanti — 
stabilia reiškia matyti ją iliuziškai. Tradiciškai suprantama tiesa — 
tai atitikimas tarp subjekto ir objekto. Nietzsche atitikimui suteikia 
kitokį reikšmės atspalvį, nes, pagal jį, subjektas diktuoja objekto 
buvimo būdą. Taip nulemtam objektui vadovauja subjekto galia; 
jis paklūsta valiai siekti galios - gyventi nuolat augant. Taigi Niet- 
zsche's tiesa yra nukreiptumas [directedness] ar taisyklingumas [cor- 
rechness). 

Pirminei lotyniškajai žodžio „taisyklingumas“ [correctness| 
reikšmei būdingas valdymo (regere, corrigere) aspektas. Taisyklin- 
gumas dera su teisingumu. Tai, kas įsakyta valdovo, yra teisinga. 
Subjektas, kaip vertybių nustatytojas, nesutramdytą tikrovę paver- 
čia vertinga - taisyklinga ir teisinga. Valdančiojo valia siekti ga- 
lios vadovauja viskam tinkamu būdu; ji ištaiso viską tvirtai laiky- 
dama vadžias. 

Iš Nietzsche's filosofijos aiškiai galima numanyti, kad pati sa- 
vaime tikrovė yra bereikšmė. Tik šitai - tikrovės bereikšmiškumas — 
padaro įmanomą valdančiosios valios siekti galios meną. Tikro- 
vės bereikšmiškumas yra vaisingas moteriškumas, išstatytas ap- 
vaisinančiajam vyriškumui. Nietzsche's filosofija šiuolaikinį tech- 
nikos pasaulio žmogų išlaisvina nežabotam žemės naudojimui. 
Nė nesapnuota įvairių išradimų gausa semiama iš „bereikšmės“ 
gamtos kaip be galo vertinga žemės dievukui - žmogui. Iš tiesų 
tiktai dėl tikrovės bereikšmiškumo technologas įgyja savo puiku- 
mą, savo spindesį. 

Ibseno Peras Giuntas yra tikras šiuolaikinio žmogaus įsikūni- 
jimas. Peras Giuntas neturi pasaulio, ir taip yra ne todėl, kadjam 
nereikia pasaulio, bet todėl, kad jo pasaulis yra ten, kur yra jis. Jo 
pasaulis yra jo valda, jo valdoma ir naudojama. Virš jo galvos 
nėra jokio dievo įstatymo, jis laisvai vadovauja aplink save esan- 
čiam chaosui ir pripildo jį vertybių. Už savo reikšmę ir buvimą 
tikrovė dėkinga savo vadui, imperatoriui ar kaizeriui, Perui Giun- 
tui. 

Kartą ponas Balonas paklausia Pero Giunto, ar šis esąs norve- 
gas. Peras atsako: „Taip, kilimo. Tačiau dvasia, klotim likimo pa- 
saulio piliečiu tapau. Už naudą, ką iš laimės imam, Amerika, 

dėkoju tau! Už knygų kupinas lentynas - naujiesiems vokiečių 
mintynams. Už kelnes, švarką, manieras, minties šmaikštumą — 
Prancūzijai. O anglams - už darbščias rankas ir savo interesų 
siją. Iš žydų mokiausi laukimo, Italai davė palinkimą į dolce far 
niente* man. O kartą, įsuktas ratan, aš pratęsiau gyvybės dieną, 
tik padedamas švedų plieno“. Peras Giuntas, kosmopolitas, sa- 
vo žinioje turi visą pasaulį ir kaip tik todėl jis pasaulio neturi. 
Pasaulis negali būti užvaldytas. Galima tiktai priklausyti pasau- 
liui. 

Imperatorius yra tas, kuris vadovauja (imperat). Vadas šiuolaiki- 
ne žodžio prasme yra tas, virš kurio galvos nėra jokio įsakymo. Niet- 
zsche's antžmogis išeina į chaoso vandenynus ir priverčia juos lai- 
kytis jo įsakymo -jis kuria tvarką. Antžmogis yra menininkas. 

Nietzsche's akimis, per visą istorinę ir kultūrinę raidą žmogus 
paklūsta įvairioms vertybėms. Žmogus klaupiasi prieš jas kaip sa- 
vo stabus. Šiuos stabus Nietzsche vadina idėjomis, o žmogus iki 
Nietzsche's laikų, anot jo, yra platonikas. Nietzsche's antžmogis 
skiriasi nuo platoniko tuo, jog jis supranta, kad visos idėjos — visi 
stabai - jam primestos ne kokios nors aukštesnės jėgos, bet yra 
paties žmogaus nustatytos vertybės. Platonikas nustato šias vertybes 
nė nesuprasdamas, kad tai daro, todėl jis nulenkia prieš jas savo 
galvą ir krinta ant kelių. Antžmogio laisvė yra valia nustatyti ver- 
tybes nepajungiant joms savęs paties, niekad negarbinant jų. Gy- 
venimas - tai turėjimas drąsos ir stiprybės pasinaudoti visais sta- 
bais, aukščiausiais kūriniais kaip mėšlu savo paties augimui 
paskatinti. 

Antžmogis nuolat įveikia bet kurias nustatytas vertybes. Įveikti — 
tai sugriauti. Tiesa ir pasaulis antžmogiui tėra žaislai. Griauti ver- 
tybes yra būtina įtvirtinant žmogų kaip vertybių nustatytoją. Ir bū- 
tent dėl šio poreikio Nietzsche pabrėžia gyvenimą ne kaip savi- 
saugą, o kaip savęs pranokimą. Gyventi - tai nuolateiti virš savęs. 
Žmogus išlieka laisvas sudaužydamas vertybių lenteles ir pakeis- 
damas jas naujomis. Todėl norėdamas išlaikyti savo laisvę, žmo- 
gus turi nuolat save pranokti. 


3 Ibsen, Collected Works of, New York: Greystone Press, /n.d., p. 417**. 

Savastis [5e!/] negali būti savastis be vertybių. Kita vertus, kai 
savastis nulemiama vertybių, ji liaujasi buvusi savastimi - liaujasi 
buvusi nustatanti vertybes. Priešingai, ji pasiduoda jau nustaty- 
toms vertybėms. Tikroji vertybė yra ne ta, kuri vadovauja žmogui, o 
ta, kuri palieka žmogų laisvą. Vertybė - Nietzsche's tiesa - tėra tik 
apavas, leidžiantis antžmogiui geriau keliauti po bedieviu dangu- 
mi. 

Vertybė neišvengiamai yra stabilizuota vertybė, Tai vertybė, at- 
sirandanti iš po menininko-antžmogio teptuko. Paveiksle daili- 
ninkas stabilizuoja debesis, tuo tarpu patys debesys danguje nuo- 
lat plaukia. Pati savaime tikrovė netvari ir todėl nėra nei vertinga, 
nei teisinga. Nustatyta vertybė yra įveikta, gerai suprasta ir paimta 
įnelaisvę vertybė. Ji yra grobis. Tiesa teisinga nelaisvėje, kur ji vel- 
ka savo judėjimą varžančias grandines. Pavergta tiesa yra išprie- 
vartauta tiesa, o todėl iliuzija. Dėl to Nietzsche gali sakyti: „Tiesa 
yra tam tikra apgaulė, be kurios tam tikras gyvenantis buvinys 
negalėtų gyventi“. Gyvenantis buvinys, kuriam apgavystės reika- 
lingos tam, kad gyventų, yra žmogus, o antžmogis skiriasi nuo 
paprasto Žmogaus tiesos kaip apgavystės žinojimu. 

Tiesos kaip apgavystės nereikia atmesti. Ji yra labai vaisinga, 
nes leidžia šiuolaikinėms scientizmo (pragmatizmo ir loginės ma- 
tematikos) formoms išlaisvinti technologą nežabotam, bedieviam 
žemės valdymui. Nei scientistas, nei technologas nežino, kad jis 
yra Nietzsche's palikuonis. 

Antžmogis tiesą pakeičia vertybe. Kita vertus, vertybė daro įma- 
nomą antžmogį —ji suteikia jam laisvę būti. Tikrovė, pati savaime 
bedievė ir bereikšmė, yra dirva, kuri gali maitinti ir iš tiesų maitina 
ją valdančias jėgas, kurios suteikia reikšmes. Antžmogis, šviesia- 
plaukė bestija, nebūtų gimęs, jei nebūtų buvę taikingo, dievų neap- 
saugotojo laukiančio grobio. 

Per daugybę Vakarų civilizacijos amžių joje niekad nebuvo ant- 
žmogio. Antžmogį iškėlė pasikeitęs žmogaus požiūris į tikrovę: 
anksčiau žmogus buvo pavaldus tikrovei ir garbino ją, o dabar 
tikrovė pajungta žmogui ir skatina jį augti. Pasikeitus klimatui at- 


* Nietzsche, Wille zur Macht, p. 343. 

sirado kitokia žmonių rūšis. Šį klimato pasikeitimą sukėlė ne žmo- 
gus, bet prie jo prisidėjo ir skelbimas „Dievas yra miręs“. Žmogus, 
atsiliepdamas į šį skelbimą, išsilaisvina iš dievų nulemties. Šitai 
skiria tikrovę jo žinion. 

Ankstesnis žmogus (ankstesnis už antžmogį), anot Nietzsche's, 
yra varžomas įvairių apibrėžčių. Jo regėjimo laukas ribotas, o jis 
pats suvaržytas. Antžmogis yra laisvas. Aplinkui save jis atvėrė 
plačius horizontus. Jo dangus aukštas, bet bežvaigždis. Būtent to- 
liai leidžia pasireikšti jo valiai ir entuziazmui. Toliai reiškia api- 
brėžčių neturėjimą - tiesos neturėjimą. Toliai - tai nesutvarkytos ir 
chaotiškos sritys, kurias antžmogis pripildo puikių savo kūrinių. 
Jis įžiebia žvaigždes. „[Clhaoso dar savy turėti reikia, kad žvaigž- 
dę šokančią įžiebt galėtum“,- sako Nietzsche". Apibrėžčių nevar- 
žomi toliai žmogų paverčia antžmogiu, galinčiu projektuoti ir kur- 
ti; jie padaro jį menininku. 

Antžmogiui, kuris gyvena atšiauriame viršukalnių klimate 
ir kuriam niekas neužstoja aplink jį nusidriekusių horizontų, 
atsiveria laisvas ir atviras regėjimo laukas. Erelio žvilgsniu jis 
skrodžia tikrovės gaivalą - bereikšmį ir chaotišką. Tik taip jis 
gali įgyti galios ir jėgos kurti ir griauti. Apibrėžčių nebuvimas ir 
tikrovės bereikšmiškumas yra tiesos nebuvimo požymiai. Išdrįsti 
gyventi tiesos neturinčiame bedieviame pasaulyje - tai būti ant- 
Žmogiu. Įžiebti žvaigždes - tai įtvirtinti savo paties tiesas - sa- 
vo paties vertybes. Antžmogio didybė - tai jo tiesų - jo Žvaigž- 
džių - didybė. 

Gyventi tiesos neturinčioje tikrovėje - tai gyventi po bežvaigž- 
džiu dangumi. Žmogus be žvaigždės — tai žmogus be tikslo. 
Antžmogis sukuria savo paties tikslus - savo paties žvaigždes. 
Sukurtas tikslas iš tikrųjų nėra tikslas: žmogus nėra jam pa- 
jungtas, bet, priešingai, tikslas pajungtas jam. Antžmogis netu- 
ri tikslo. Tikslą turintis buvinys padaro save tinkamą savajam 
tikslui, vadinasi, ir gerą. Antžmogis vadovaujasi savo paties su- 
kurtais tikslais; jis turi juos savo žinioje. Antžmogio betiksliškumas 
apibūdina jį kaip peržengiantį visą gėrį ar blogį. Betiksliškumas 


5 Nietzsche, Philosophy of, New York: The Modern Library, 1927, p. 11*. 

yra antžmogio didybės -bedievės didybės — skiriamasis požy- 
mis. 

Betiksliškumas nėra dykinėjimas. Jis saugo antžmogio jėgą. Ant- 
žmogis nešvaisto savo jėgos siekdamas jau nustatytų tikslų. Jis 
nemoka jokių duoklių jokiems dievams ir neturi jiems jokių įsipa- 
reigojimų. Jis nešvaisto jėgų garbindamas paties susikurtus tiks- 
lus. Betikslis žmogus yra galingas ir agresyvus; jis kupinas galių. 
Josukauptai jėgai reikia išsilieti, ir jis turi tam didelę veikimo lais- 
vę: antžmogis žengia į atvirus chaotiškus tolius ir kuria savuosius 
pasaulius. Jis nekuria stabų, bet pripildo chaosą savo paties reikš- 
mių- savo paties vertybių. Suteikdamas reikšmes jis savęs neišse- 
na jo jėgą grąžindami jam savo duoklę. Jie netampa tvarūs ar 
nepriklausomi. Jeigu jie tokie taptų, būtų teisingi ir liautųsi buvę 
„Aliuziški“. Bet koks užsispyrimas turi būti palaužtas, kad atskleistų 
savo netiesą, o sykiu ir antžmogio jėgą, jo supertiesą. Sykiu su Apo- 
lono kūrybingumu antžmogiui būdingas Dioniso chaosas. 
Antžmogis yra žaismo žmogus. Lyg vaikasjis stato ir griauna savo 
pilis, nuolat atnaujindamas savo jėgą ir išlaikydamas savąją su- 
pertiesą. Tiesos nebuvimas ir antžmogio vienumas pasaulyje be 
dievų yra jo jėgos ir veiklios energijos šaltinis. 

Antžmogis neturi jokio tvirto pagrindo po kojomis, jokių žvaigž- 
džių virš galvos irjokių takų savo bereikšmėje žemėje. Vis dėlto jis 
turi drąsos ir stiprybės gyventi ir būti. Maža to-būtent tojis ir nori; 
savo kūrybinėms galioms išlieti jis turi atvirą erdvę - plačius tolius 
savo įtvirtinančių projekcijų strėlėms paleisti. Kūjui reikalinga „be- 
reikšmė“ geležis, kad jis galėtų iškalti iš jos menines formas. Ant- 
žmogis yra menininkas. Formuodamas ir tvarkydamas bereikšmį 
pasaulį antžmogis — menininkas - paskleidžia savuosius reikš- 
mingus meno kūrinius. Pertvarkydamas chaosą į reikšmingą be- 
dievio žmogaus pasaulio grožį, jis sutvarko ir savo vidinį chaosą 
ir tampa pasaulio reikšmes palaikančiu imperatoriumi. Jis sutramdo 
chaosą. Antžmogis — neturintis žvaigždžių, dievų ir kelių - apsi- 

gyvena tuštumoje. Jis kybo virš bedugnės. Jo namai yra anapus 
visų daiktų, gyvūnų ir neūžaugų (žmonių) arealų - anapus visų 
garantijų. Antžmogis yra visiškai kitaip nei yra daiktai. Gyventi 

taip, kaip antžmogiui - tai apsigyventi atšiauriame aukštikalnių 
klimate, kur niekas kitas gyventi negali. Tai reiškia apsigyventi 
kaip dievams nesant dievu. 

Antžmogis formuoja chaosą, o chaosas slypi ir jame pačiame. 
Kas yra chaosas, tiesos neturėjimas? 


Valia siekti galios 


„Valia siekti galios“ sudaryta iš „valios“ ir „galios“, ir, regis, jei 
žinotume pastarųjų reikšmę, žinotume ir valios siekti galios reikš- 
mę. Bet taip nėra. Valios siekti galios negalima aiškinti remiantis 
sveiku protu. [t. y. įprastinėmis šių žodžių reikšmėmis]. Valia [šiuo 
atveju] nėra psichologinis esinys, o valia siekti galios nėra troški- 
mas despotiškai valdyti. Valia siekti galios yra terminas pačiam 
tikrovės „esmėjimui“ įvardinti. Jis yra filosofinis. 

Sveiko proto žinojimas dažnai atrodo esąs nekvestionuojamas 
ir dažnai yra pavyzdinis tiesos matas. Sveiko proto atsakymų ne- 
mėginama pagrįsti. Sveikas protas niekad netyrinėja savo paties 
pagrindų, jų neabejotinumo. Savo paties pagrindus ir daiktų reikš- 
mesjis laiko savaime suprantamu dalyku. Tiktai filosofas aiškina- 
sijuos mėgindamas atrasti pirminę pačios tikrovės reikšmę. Todėl 
dažniausiai filosofinis „jau žinomų“ daiktų nagrinėjimas padaro 
juos „netikroviškus“. Filosofai yra filosofai, nes nepasitiki tuo, kas 
laikoma neabejotina. 

Dėl savo giliamintiškumo Nietzsche's filosofija yra ypač nuto- 
lusi nuo to, kaip sveikas protas supranta tikrovę. Jei Nietzsche's 
kalbą suprastume įprasta kasdiene prasme, jo filosofija dažnai at- 
rodytų lyg pusiau girta klejonė apie ganėtinai amoralius, ateis- 
tinius, anarchistinius, asocialius ir antikultūrinius geismus, ky- 
lančius psichiškai nesveikos sielos tamsoje. 

Sveiko proto žodyno tikrai nepakanka išreikšti pačioms pama- 
tinėms tikrovės struktūroms. Todėl Nietzsche - lygiai kaip ir bet 
kuris kitas didis filosofas - giliai tikrovės prasmei išreikšti įpras- 
tus žodžius vartoja neįprastu būdu. Valia siekti galios yra ne gerai 
žinomų esinių junginys, o pamatinis to filosofijos raidos etapo, 
kuriam atstovauja Nietzsche's kūriniai, tikrovės įvykis. Visa, kas 

egzistuoja ir yra tikra, yra apraiška valios siekti galios, kuri vyrau- 
javisa ko sandaroje tiek, kiek tai yra tikra. 

Aiškindamas valią siekti galios, Nietzsche pakaitomis vartoja 
„gyvenimo“ ir „meno“ sąvokas. Jų taip pat negalima suprasti įpras- 
ta prasme. Tačiau sugretinus gyvenimo ir meno reikšmes su valios 
ir galios reikšmėmis galima šiek tiek lengviau suprasti valią siekti 
galios. 

Menas, anot Nietzsche's, valią siekti galios padaro labai aiškią. 
Pasak jo, menui būdingas visumos aspektas. Meno šedevras yra 
atskiras pasaulis. Jis yra atskirai egzistuojantis visetas, suteikian- 
tis prasmę kiekvienam šio viseto elementui. Meną puoselėja meno 
kūrėjas. Kita vertus, tik kurdamas meną menininkas tampa meni- 
ninku. Jis tampa toks įtvirtindamas daiktų tikrumą - išlaikydamas 
juos savo perspektyvos akiratyje. Visa, kas gimsta meno kūrinio 
pasaulyje, įgyja pastovumą būdamas suprojektuotas meno kūrėjo 
ir meno kūrinio pasaulyje įtvirtintas reikšmingu savo buvimu. Kaip 
planeta, besisukanti aplink savąją saulę, savo judėjimo trajektori- 
jos pastovumą įgyja iš saulės pastovumo ir todėl yra planeta, taip 
ir bet kuris esinys meno pasaulyje yra reikšmingas ir pastovus dėl 
nustatančios menininko galios. Kita vertus, pats menininkas yra 
menininkas išlaikydamas daiktus savo meninės perspektyvos pa- 
saulyje, lygiai kaip ir saulė yra saulė įtvirtindama planetas jų judė- 
jimo trajektorijose. 

Menininkas yra savo meno pasaulio esinių viešpats, o kita ver- 
tus, jam reikia jų, kad išlaikytų savo meninę galią. Menininkas, 
kuris trokšta savo meninių vertybių, trokšta savo paties meninės 
galios. Šie „du“ troškimai yra viena. Trokšti vertybių reiškia trokšti 
galios — tai valia siekti galios. Troškimas ir galia dera tarpusavyje 
ir yra viena. Nepaisyti šios dermės ir operuoti atskirtais elemen- 
tais, o paskui vėl „matyti“ visumą kaip bendrą elementų sumą - 
tai būti „protingam“ sveiko proto būdu. Taip kiaulę galima laikyti 
vaikštančiu menčių, kumpių, žlėgtainių, bekonienos junginiu, ir t. t. 

Menas, arba valia siekti galios, „įesmina“ daiktus ir žmogų sa- 
vo pasaulyje. Daiktams pagrįsti žmogumi, o paskui pateikti žmo- 
gų kaip priklausantį nuo daiktų reikalinga trečioji sritis, kuri daik- 
tus ir žmogų nulemia skirtingu būdu. Menas, arba valia siekti 

galios, slaptąja savo esme yra „nedaiktiškas“. Savo nutikimu jis 
skirtingu būdu išlaiko daiktus ir žmogų. Slaptoji Nietzsche's filo- 
sofijos gelmė yra nutikimo filosofija. 

Menininkas gali teigti save kaip menininką tiktai kurdamas sa- 
vo pasaulį. Sukurti kartą visiems laikams - įsteigti patvarų ir teisin- 
£4 pasaulį - tai prarasti save kaip menininką ir tapti priklausomam 
nuo sukurto pasaulio. Po kūrimo turi eiti griovimas. Griovimas, kaip 
ir kūrimas, yra valios siekti galios apraiška. Žinoma, griovimas ne- 
gali būti menininko, kuris iš esmės yra kuriantysis pasaulį, tikslas. 
Griovimas veikiau reiškia jau sukurtų vertybių laikymą chaosu — 
„bereikšmėmis“ priemonėmis aukštesnėms vertybėms, naujam pa- 
sauliui kurti. Šiuo atžvilgiu griovimas yra kūrimo fazė. 

Valia siekti galios yra kūrimas ir griovimas kaip vienas įvykis. 
Šiuo įvykiu tikrovės - tiek kūrėjas, tiek kūriniai - pasirodo kaip 
nustatytos. Nietzsche's meno sampratoje nedaug tekreipiama dė- 
mesio įnustatytus objektus; labiau rūpinamasi nustatančiuoju sub- 
jektu. Todėl meno kūrinys lieka jo neištirtas. Jis suprantamas tik 
kaip tai, kas yra meno kūrėjo, menininko, perspektyvoje. Taip yra 
todėl, kad valioje siekti galios Nietzsche taip pat pabrėžia tik verty- 
bes nustatantį ir savo pasaulį kuriantį subjektą. Nei meno, nei va- 
lios siekti galios Nietzsche nemato kaip „trečios“ tiek už subjekto, 
tiek už objekto egzistuojančios tikrovės, kuri įtvirtina ir kūrėją, ir 
kūrinius. Nietzsche pabrėžia tai, kad žmogus nepaliaujamai ku- 
ria; vardan savojo kūrimo jis sugriauna senąsias vertybes. Verty- 
bių griovimas neleidžia jam joms pasiduoti ir atskleidžia jį kaip 
turintį jas savo žinioje. Valios siekti galios klausimas lyg ir išse- 
miamas kalbant apie kuriantijį subjektą ir sukurtuosius objektus. 
Tačiau pagal Heideggerio filosofiją, kūrėjas ir jo sukurtos vertybės 
yra valios siekti galios įvykio apraiška. Išreikšdamas šį įvykį, kūrė- 
jas yra būties įvykio (Sein) vietininkas, vieta (Da). Taip supranta- 
mas valios siekti galios įvykis yra nutikimo nulemtis. Kūrėjas, kaip 
tarnaujantis jam, yra didis. 

Nietzsche pabrėžia, kad vertybes nustatantis buvinys stovi virš 
vertybių — virš tiesų. Tiesa kaip vertybė yra tiesa atitikdama verty- 
bes nustatančią valią. Tiesa pavaldi valiai. Valia siekti galios yra 
teisingesnė už tiesą ir teisingesnė už objektyvumą. Ar gali būti 


257 


taip, kadji yra teisingesnė ir už subjektyvumą? Objektai yra iliuzi- 
jos, o subjektas yra tikras. Subjektas yra tikras būdamas vieta, ku- 
rioje išsidėsto valios siekti galios įvykis. Šia prasme valia siekti 
galios turi subjektą ir objektą savo žinioje. 

Tikrąja prasme būti - tai nustatyti vertybes; tai daugiau nei būti 
teisingam - daugiau nei būti įtvirtintam ar nustatytam kaip verty- 
bė. Tikrąja prasme būti reiškia siekti ir nustatyti, tai reiškia trokšti. 
Trokšdamas buvinys trokšta ne tik vertybių, bet ir savo paties augi- 
mo. Vadinasi, tiek, kiek daiktai yra, jie yra ne dėl to, kad jie vertingi, 
bet todėl, kad jie patenka į vertybes grindžiančią perspektyvą. Tu- 
rėti perspektyvą - tai viešpatauti, arba vadovauti chaosui. Vado- 
vauti, viešpatauti - tai paversti chaosą kosmosu; tai reiškia būti — 
būti valia siekti galios. 

Taigi bet kas, kas yra, tol, koljis yra, yra dėl jame esančios valios 
siekti galios; būti — tai gyventi, augti, pasinaudoti visais daiktais 
kaip savo paties augimo ar buvimo priemonėmis - pasinaudoti 
jais kaip vertingais. Anot Nietzsche's, valia siekti galios yra pats 
bet kurio buvinio principas, giliausia esmė“. Todėl kiekvienas bu- 
vinys yra buvinys dėl savo nustatančios perspektyvos, kuria jis 
išplečia savo galią. „Kiekvienas konkretus [specific] kūnas siekia 
įvaldyti visą erdvę bei išplėsti savo galią (savo valią siekti galios) ir 
duoti atkirtį visam tam, kas priešinasi jo buvimo išplėtimui“7. Žmo- 
gus yra buvinys, kurio „perspektyva“ yra stipriausia, todėl jis yra, 
tikroviškiausiai išreikšdamas valią siekti galios. 

Subjekto kaip vietos, kuria grindžiamos visos objektyvios tiesos, 
samprata atsirado kartu su Descartes'o „Cogito ergo sun!“ Leibni- 
zas išplečia subjektyvybę - taigi ir tikrumą - iki kiekvieno buvinio 
traktuodamas jį kaip monadą. Monada yra, nes ji savimi atspindi 
visą tikrovę, lygiai kaip buvinys yra išreikšdamas savimi valią siekti 
galios. Anot Leibnizo, visuma yra aukščiausioji monada (Dievas); 
ji yra atspindėdama pati save. Atspindėdama save ji grindžia vi- 
sas kitas monadas, o šios yra atspindėdamos aukščiausiąją mona- 
dą. Kantas perkelia pasaulį kuriantį meninį aspektą iš aukščiau- 


“ Plg. Nietzsche, Wille zur Macht, p. 468. 
7 Plg. ibid., p. 430. 

siosios monados į žmogiškąjį subjektą; Nietzsche perkelia jį į kiek- 
vieną tikrą buvinį. 

Viskas tėra iliuzija, išskyrus valią siekti galios, kuri kurdama ir 
griaudama blykčioja lyg niekad nenuilstančios vandenyno bangos. 
„Nedaiktiškasis“ valios siekti galios spindesys susitelkia į daiktus 
ir padaro juos „daiktiškus“. Turėdami savyje valios siekti galios 
švytėjimą, daiktai yra tikri. Žmogus yra valia siekti galios išlaikyda- 
masjos švytėjimą atvirą: nors pats yra įmestas, jis iš naujo meta save 
ant valios siekti galios įmesties pagrindų. Daiktai išlaiko valios siekti 
galios švytėjimą nebūdami atviri jam. Valia siekti galios yra gaiva- 
las, kuriame daiktai ir žmogus „esmėja“. Taip suprasta valia siekti 
galios yra nutikimas, skirtingai nulemiantis daiktus ir žmogų. Gal- 
būt šis valios siekti galios, kuri valdo visus daiktus ir žmones, as- 
pektas aiškesnis antroje pagal svarbą Nietzsche's filosofijos proble- 
moje. Tai amžinojo to paties sugrįžimo problema. 


Amžinasis sugrįžimas 


Valia siekti galios nustato pasaulį „sustingdydama“ chaotišką 
tėkmę, suteikdama jai pastovumo. „Suteikti tapsmui buvinio sta- 
tusą — tai aukščiausia valia siekti galios“, - sako Nietzsche“. Kol 
chaotiška tikrovė nepatenka į valios siekti galios perspektyvą, ji 
neturi jokios reikšmės -jokios tiesos ar vertės. Visa, kas yra vertin- 
ga, turi objektyvaus buvinio pobūdį (statusą). Valia siekti galios, 
trokšdama ir valdydama vertybes, suteikia sau reikšmingą padėtį - 
ji yra subjektyvus buvinys. Subjektyvus buvinys yra buvinys labiau 
pamatine prasme negu tie buviniai, kurie yra įtvirtinti subjekto 
perspektyvomis. Valia siekti galios išsiveržia iš chaoso ir iškelia 
savo pačios pasaulį tvarkydama ir nustatydama vertybes. Bereikš- 
mė tėkmė virsta reikšmingu ir statišku kūriniu. 

Iš kuratsiranda valia siekti galios? Kaip chaotiška tėkmė įgyja 
nejudamumo ir pastovumo? Daiktų pasaulis pasirodo įgydamas 
patvarumo; jis suyra, kai yra panaudojamas kaip „bereikšmė“ me- 
džiaga naujam pasauliui. Toks svyravimas tarp naujai nustatyto 


3 Ibid., p. 418. 

pasaulio irjo neginčytino pasidavimo dar naujesniam pasauliui — 
tai įvykis, kuris daro poveikį ne tiek daiktams, kiek pasauliams. 
Amžinas to paties sugrįžimas yra virš daiktų ir žmogaus. Amži- 
nas to paties sugrįžimas - tai įvykis, kuris „įesmina“ subjekto pa- 
stovumą, o per subjektą jis „įesmina“ ir daiktus. Metų laikai ar 
tolygus dienos ir nakties kartojimasis įgauna pastovumą -nors tai 
yra nuolatinė tėkmė - iš kiekvienoje tikrovės srityje vyraujančio 
gamtos svyravimo. Netgi istoriniai įvykiai nėra žmogaus iš anksto 
apgalvoti ar suplanuoti. Jie suteikia žmogui pastovumo, lemdami 
jam būti „tvirta sala“ nesiliaujančioje tikrovės tėkmėje. 

Ar valia siekti galios, suteikianti visoms vertybėms tvarkingo 
pastovumo, pati yra kaip nors tvarkoma, ar ji pati savaime yra 
chaotiškai laisva ir nežabota? Anot Nietzsche's, valia siekti galios 
vystosi nuolat sugrįždama prie to paties. Ji auga ir nuolat perauga 
save; tačiau ji niekad nepabėga nuo savęs. Šis nepaliaujamas kar- 
tojimasis vidury tėkmės suteikia guasi pastovumą valios siekti ga- 
lios nepastovumui. 

Tikrovės chaosas iš tiesų nėra chaosas (netvarkingo sąmyšio 
prasme). Tikrovę sudaro buviniai, tačiau jie yra tikri tik tiek, kiek 
dalyvauja valios siekti galios įvykyje. Visa, kas yra, telkia savyje 
valią siekti galios ir, vadinasi, yra valia siekti galios. Kiekvienas 
buvinys yra monada - visumos centras, tvarkantis ir vadovaujan- 
tis centras chaoso viduryje. Visa tikrovė — tai vandenynas, kurio 
bangos plaka viena kitą ir pasinaudoja viena kita kaip „tiesomis“ — 
kaip pastovumais, tvarkomais nustatančių valios siekti galios cen- 
trų. Taigi chaosas iš tiesų nėra chaosas, nes jis visad yra nustaty- 
tas vienokiu ar kitokiu būdu. Nustatymo procesas vyksta vis iš 
naujo. Jis yra nuolatinis. 

Monada yra centras, nors ji tebūtų tik smulkus elementas 
kitos monados pasaulyje. Ji gali būti tokia net nežinodama tokia 
esanti. Taip pat ir valia siekti galios, būdama laisva, netgi nuo- 
lat peraugdama ir išplėsdama save, vis dėlto nuolat sugrįžta į 

save. Todėl laisvė ir būtinybė eina išvien. Todėl ir antžmogis, 
nors turi nevaržomą laisvę tvarkingai nustatyti ir kurti savo 
pasaulį, pats paklūsta amžinojo sugrįžimo dėsniui. Tam tikra 
monada — tam tikras valios siekti galios centras — gali virsti 

kitos monados „palydovu“, taigi tapti jai chaosu. Laisvą dina- 
miško valios siekti galios monadų (vietų) gyvenimo svyravimą 
palaiko amžinojo sugrįžimo dėsnis. Tikrovė yra chaosas ir vis 
dėlto ji yra tvarkinga - ne tik todėl, kad su ja susiduria ir ją 
tvarko valia siekti galios, bet ir dėl to, kad ji yra tvarkingai išlai- 
koma amžinojo sugrįžimo kelyje. 

Amžinasis sugrįžimas nėra tai, kas nebūdinga valiai siekti 
galios ir skiriasi nuo jos; veikiau tai yra jos esmė. Valia siekti 
galios trokšta save pranokti ir sugrįžta į save. Jos kelias yra ratas - 
jos troškimo esmė. Amžinasis sugrįžimas suteikia pastovumo nie- 
kad nepailstančiam tikrovės vandenynui. Jis suteikia pastovumo 
menkiausioms ir didžiausioms bangoms. Negana to, menkiau- 
sios bangos jam lygiai tokios pat kaip didžiausios. „Iš kur kalnai 
aukščiausi randas? - taip klausiau aš savęs kadaise. Ir sužinojau 
aš tuomet, kad jie iš jūros kyla“". Šie Zaratustros žodžiai rodo, 
kad aukščiausias gali būti toks atsidurdamas priešais žemiau- 
sią. Amžinasis sugrįžimas reiškia, kad kiekvienas taškas rate yra 
toks pat. Jame kiekvienas taškas yra kartu aukščiausias ir že- 
miausias. 

Zaratustra iš esmės yra keliautojas po kalnus. Jam nepatinka 
lygumos. Kopiantis į kalnus pažįsta snieguotų viršūnių, supamų 
ledinės ir skaidrios atmosferos, pasaulį. Jis gali jas pažinti dau- 
giausia todėl, kad žino ir lygumas, žemumas. Priklausydamas že- 
moir aukšto gaivalui, jis mato juodu kaip vienovę susietame tapa- 
tume; jis gali pažinti amžinąjį sugrįžimą - kiekvieno taško 
tapatumą rate. Jis pažįsta tai, kas yra, ir yra išmintingas. 

Zaratustra yra didis, nes pažįsta tai, kas yra. Jis sako: „Bet tas, 
kurs turi būdą mano, tas nevengia tokios štai valandos - tos valan- 
dos, kuri jam sako: Tiktai dabar žengi savu keliu didybės! Viršū- 
nė ir bedugnė - dabar į vieną susiliejo!“'? Zaratustros didybė 


* Nietzsche, Pliylosopliy of, p. 169*. 

V Ibid., p. 168**. Taip pat plg. Heidegger, Nietzsche, Vol. I, p. 213-318. 
Čia Heideggeris puikiai interpretuoja valią siekti galios kaip daly- 
vaujančią amžiname to paties, apimančio tai, kas aukšta ir žema, 
sugrįžime. 

unu 


neatsiejama nuo amžinojo to paties sugrįžimo pažinimo. Žmogus 
yra valia siekti galios par excellence, nes jis ne tik pažaboja aplink 
save esantį chaosą paversdamas jį vertybėmis, bet ir žino slaptą 
chaoso tvarką, kurią sudaro įvairūs ir daugialypiai į amžinojo su- 
grįžimo ratą sutvarkytos valios siekti galios proveržiai. Proveržiai 
reiškiasi per daiktus, ojų pažinimas yra valios siekti galios svyra- 
vimo pažinimas. Valios siekti galios svyravimas yra amžinasis 
sugrįžimas. Tas, kuris žino valios siekti galios kelią - pažįsta tai, 
kas aukšta ir žema, kaip derančius tarpusavyje, - pažįsta amžinąjį 
sugrįžimą kaip pamatinį tikrovės įvykį; tas yra antžmogis - išmin- 
tingas ir didis. Antžmogis, ateities žmogus, gali būti antžmogis 
atsiskirdamas nuo „paskutinio“ žmogaus - šių laikų žmogaus. Be 
žmogaus negali būti antžmogio, taip kaip be žemumų negali būti 
viršūnių. Antžmogis dera su žmogumi; jis yra antžmogis. 

Zaratustra, kurio namai yra viršūnės, susijęs su žemumomis, 
be kurių negalėtų būti jokių viršūnių. Kadangi jūra plyti žemiau- 
siai, Zaratustra, laipiotojas po kalnus, sykiu yra ir jūrų keliautojas. 
Zaratustrai, viršūnei, niekas neužstoja žvilgsnio, nėra nieko, ką jis 
garbintų ir prieš ką lenktų galvą. Jis bedievis. Bedievis buvinys 
žino viršūnių ir žemumų tarpusavio dermę, santuoką. 

Šioje santuokoje žemumos paklūsta kalnams, ir todėl Zaratust- 
ra neprisiriša prie žemumų;jo kelias yra kelias aukštyn. „Negarbi- 
nu to krašto, kur sviesto ir medaus - upeliai teka!“ — teigia jis"!, 
pabrėždamas, kad jis priklauso viršūnėms. Tai yra jo namai, ojo 
namai yra jo šventykla. Nėra nieko labiau dangiško. Siekdamas 
viršūnių ir stengdamasis pasiekti aukščiausias žvaigždes — ad ast- 
ra-—jis kopia netgi dar aukščiau, kol peržengia visas viršūnes ir už 
savęs palieka savąsias žvaigždes. „<...> aukštyn vis skristi ir 
aukštyn, kol atsidurs po tavimi net žvaigždės tavo!“!* - tai Zara- 
tustros šūkis. Žvaigždžių siekiantis antžmogis nėra antžmogis. Virš 
antžmogio galvos nėra nieko. 

Pakeliui į aukščiausią viršūnę Zaratustra atranda jūrą, tamsią 
skausmo žemumą. Jį supa naktis - giedra, žvaigždėta. Žvaigždės 


" Ibid. 
2 Ibid. 


262 


tviska aukštai dangaus skliaute lygiai kaip ir žemiausioje iš žemu- 
mų - jūros paviršiuje. Zaratustros viršūnės sutampa su jo žemu- 
momis. Rate aukšta ir žema yra tas pat. Bedievė Zaratustros laisvė 
iškelia jį į aukštumas, kurios pasirodo esančios slėniai; štai iš kur 
joskausmas. „Viršūnė ir bedugnė - dabar į vieną susiliejo“. „Aukš- 
čiausia turi juk iš gilumos giliausios aukštybėn savo kilti“*, 

Perkirtęs daugybę jūrų, jūrų keliautojas Zaratustra vėl kopia į 
viršūnes. Jis daro tai žinodamas, kad žema turi būti iškelta į viršūnę, 
kuriai priklauso. Čia jis atranda nykštuką kaip savo palydovą. Za- 
ratustra, antžmogis, viršūnių žmogus, dera su žemiausiuoju iš žmo- 
nių, nykštuku. „O, Zaratustra didis, akmuo tu išminties, tu diske 
svaidomasis, žvaigždžių tu triuškintojau! Tu pats save išsviedei į 
tokį aukštį, - tačiau akmuo, aukštyn paleistas, - nukristi turi!“?5 

Abu keliautojai, antžmogis ir nykštukas, prieina vartus, kur su- 
sieina du keliai — kelias atgal ir kelias į priekį. Abu keliai veda į 
amžinybę ir neturi galo. Čia vėlgi praeities žemumos ir ateities 
viršūnės yra viena - jos susieina į ratą. Nykštukas ir antžmogis yra 
dvyniai. Užrašas ant vartų: „Ši Akimirka“ rodo praeities ir ateities 
vienovę; ji yra ten, kur praeitis ir ateitis yra dabartis. Kas įkopia į 
viršūnę, geriausiai mato žemumas. Jis išreiškia tiek žemumas, tiek 
viršūnes. Savyje jis įkurdina viską (amžinojo sugrįžimo ratą). Jis 
yra rato pralauža rate. Jis tampa miniatiūriniu ratu -nykštukiniu 
ratu,- visa kuo dabarties akimirką. 

Zaratustra, kuris žino ir siekia to, kas aukšta, sykiu Žino ir sie- 
kia to, kas žema. Jis su-pranta ratą (amžinąjį to paties sugrįžimą): 
jis suprantajį ir apsigyvena jo valdžioje. Antžmogis yra veikiamas 
rato. Tai ne aklas paklusimas aukščiausiam gamtos dėsniui - kaip 
kad paklūsta daiktai,- o laisvas. Ratas yra laisvės ratas, o antžmo- 
gis, laisvai paklusdamas, pats yra ratas. Jis yra rato (physis) Da 
(vietininkas ar vieta). 

Zaratustra gali būti antžmogis žemiausio žmogaus, nykštuko, 
draugijoje. Jo draugijoje antžmogis gali savimi atsverti žemiausią 


 Ibid. 
M Ibid“, 
1 Ibid., p. 169**. 

žmogų, taigi būti a1Hžmogis. Žmogaus didybė sykiu su dieviškuoju 
jo puikumu būtinai apima žmogaus menkumą ir mirtingumą. Ra- 
tas yra amžinybės, taigi ir gyvenimo, ratas, o kartu jis yra mirties, 
nykimo ratas. Jis yra Motina Žemė - amžinoji gyvenimo davėja ir 
amžinoji gyvenimo griovėja. Jis yra pliysis. 

Kiti du svarbūs Nietzsche's filosofijos simboliai, išreiškiantys 
gamtą ir aukščiausią amžinojo sugrįžimo tiesą, yra gyvatė ir erelis. 
Gyvatė priklauso žemei, o erelis yra viršūnių paukštis. Kiekviena 
gyvatės kūno dalelė liečia žemę su jos drėgnais ir tamsiais gaiva- 
lais, tuo tarpu erelis visad pakilęs virš žemės - visada visiškai 
paniręs aukščiausių aukštybių šviesoje. Gyvatės ir erelio vienovė — 
tai paslepiančių ir atskleidžiančių physis jėgų vienovė. 

Kai Zaratustra, antžmogis, eina, erelis, sukdamas ratus žydra- 
me dangyje, neša jo kaklą apsivijusią gyvatę. Šis nuostabus vaiz- 
dinys akivaizdžiai parodo amžinąjį sugrįžimą (ratu sukančio ere- 
lio ratą) kaip esantį „akimirkoje“ (gyvatės Da - miniatiūrinis ratas 
amžinojo sugrįžimo rate). Amžinybė tampa matoma „akimirkoje“ - 
kai pliysis sustoja daikte. Daiktas „įsiesmina“ išlaikydamas savyje 
(telkdamas) amžinybės švytėjimą ir taip jį atskleisdamas. Physis 
amžinybė aiškiausiai regima žmogaus logos „akimirkoje“ — jo su- 
kurtų vertybių pasaulyje. 

Būti antžmogiu —tai laikyti žvaigždes tramplinu į dar didesnes 
aukštumas. Antžmogis turi būti aukščiausias. Toks jis gali būti 
tapdamas ratu rate, nes viršus yra viršus pagal savo priklausomy- 
bę nuo apačios; todėl siekdamas viršaus jis turi siekti apačios; jis 
turi apreikšti tiek apačią, tiek viršų - jis turi apreikšti visą ratą. Jei 
jis to nepadaro, iškrenta iš rato ir liaujasi buvęs bedievis. 

Valia siekti galios galima kaip buvinio esmė, t. y. ji yra galima 
„daiktiškai“, o amžinasis sugrįžimas akivaizdžiai yra „nedaiktiš- 
kas“. Jis yra įvykis, kuriam pajungti visi patvarūs esiniai. Kadangi 
valia siekti galios yra — turi savo vietą - daikte ir žmoguje, tai suda- 
ro priklausymo daiktams ar žmogui įspūdį. Jei valia siekti galios 
suprantama kaip įvykio - amžinojo sugrįžimo įvykio - švytėjimas, 
tai ne jis (valios siekti galios švytėjimas) priklauso daiktams, bet 
šie priklauso jam - ypač todėl, kad daiktai yra daiktai dėl šio švy- 
tėjimo. Amžinasis sugrįžimas yra „nedaiktiški“ (nepastovūs) visa 

to, kas yra „daiktiška“ (pastovu), pagrindai. Vis dėlto amžinajam 
sugrįžimui būdingas jo paties pastovumas - „nedaiktiškasis“ rato 
pastovumas. Todėl į valią siekti galios galima žiūrėti kaip į „ne- 
daiktišką“ (a priori) švytėjimą, krentantį ant daiktų (a posteriori), 
švytėjimą, kuris padaro juos įmanomus. 

Amžinojo sugrįžimo įvykis yra gamta, Tai graikų physis, prasi- 
veržianti iš savo paslėpties į atvertį naujausiajame filosofijos etape. 
Tamsos elementas gamtoje artimai dera su šviesos elementu. Diena 
ir naktis, vasara ir žiema, augimas ir nykimas, gyvenimas ir mirtis - 
viena negali būti be kita. Žemės tamsume gimsta baltos lelijos. 

Zaratustros erelis ir gyvatė, jo viršūnės ir žemumos, jo kūrybin- 
gumas ir destruktyvumas, jis pats ir jo palydovas nykštukas - dera 
tarpusavyje rate, amžinosios gamtos įvykyje. 

Nietzsche's filosofija yra posūkis nutikimo, kuris atsisako sub- 
jektyvaus logos ir pakeičia jį „nedaiktiška“ subjektyvia physis, ke- 
lyje. Nietzsche's akimis logos tėra iliuzija. Jis yra physis metama 
perspektyva, kurioje buviniai gali pasirodyti, taigi ir būti teisingi ir 
tikri, Šiose perspektyvose ne tik daiktai yra teisingi ir tikri, bet ir 
pati physis. Perspektyva suteikia pastovumo viskam, įskaitant pliy- 
sis. Suteikti pastovumo - tai pateikti įvykį kaip ne-įvykį, iškreipti jį. 
Pastovumo teikimą ar logos reikia panaikinti, kad physis įvykis bū- 
tų išlaisvintas. Pliysis nuolat save sukausto ir išlaisvina. Galingas 
išlaisvinimo įvykis neišvengiamai įtraukia ir pavergimą, kuris su- 
laiko (stabdo) įvykį. Tiktai nutraukdamas stabdančius pančius lais- 
vės įvykis gali pasireikšti. Aukšta gali būti aukšta tik dėl žemo, 
kuris jį atsveria. 

Antžmogio tikrumas glūdi ne jo sukurtose vertybėse ar pasau- 
liuose, bet kūrimo įvykyje. Šia prasme antžmogis yra suintensy- 
vinta physis. Physis yra valia siekti galios, kuri amžinai sugrįžta ir, 
triuškindama savo pastovumą teikiančius logoi, amžinai pabrėžia 
save kaip tą pat - neatskleistą pliysis įvykį. Valia siekti galios yra 
dieviška, „nedaiktiška“ visad paslėpta ir visa valdanti galia. Ant- 
žmogis yra antžmogis būdamas šios galios suintensyvinimas, vie- 
ta, kur ji reiškiasi labiausiai. 

Žmogus yra physis suintensyvinimas, nes jis žino iliuzinį logos, 
tiesos, pobūdį. Antžmogis yra antžmogis, nes jis neturi tiesos. Jis 

yra toks stovėdamas aukščiau tiesų - būdamas valia siekti galios, 
jos vieta, iš kurji valdo tiesas. Nietzsche's žmogus yra pliysis (gam- 
tos) vieta, o Hegelio žmogus yra logos (dvasios) vieta. 

Tikrovės įvykis (valia siekti galios), kuris „įsiesmina“ amžinuoju 
to paties sugrįžimu, yra ar „įsiesmina“ niekad neatsiskleisdamas. 
Atskleidimas yra iškreipimas arba sutrikdymas. Beveik tą pat rei- 
kia pasakyti apie žmogų, valios siekti galios vietininką. Sukurtos 
vertybės yra pastovumą įgavusi kūrybinė, meninė žmogaus jėga; 
tiktai jas sunaikinus žmogaus kūrybinė jėga nukreipiama siekti 
naujų tikslų ir nustatyti naujas vertybes. Kurti (tiek physis, tiek žmo- 
gui) — tai sykiu teigti ir neigti. Tai pabrėžti /ogos kaip teisingą ir 
akimirksniu paneigti jo tiesą - matyti jį kaip iliuziją. Šitaip kūrybi- 
nė pliysis ir žmogaus jėga išlieka paslėpta ir, vadinasi, teisingesnė 
už tiesą. 

Nietzsche yra neatskleistos physis filosofas. Jo antžmogis yra 
nelogos, o physis, paslėpties, vietininkas. Anot Nietzsche's, žmo- 
gus yra suintensyvinta physis - jos viršūnė. Todėl jo physis sam- 
prata yra subjektyvi, susijusi su žmogumi. Nietzsche yra subjek- 
tyvios ir neturinčios logoso [logos-1ess] physis filosofas, o Hegelis 
yra subjektyvaus ir neturinčio physis [physis-less] logoso filosofas. 
Panašiai Nietzsche skiriasi nuo Platono, idėjų (/ogoso be physis) 
filosofo, 

Amžinasis sugrįžimas išlaiko valdžią daiktams išlaikydamas 

juos visus valios siekti galios švytėjime. Šis švytėjimas palaiko daik- 
tus iš išorės. Jo pozicijos ar vietos yra ankstesnės už daiktus - jos 
atskleidžia daiktus. Žmogus, kaip vieta, skiriasi nuo daiktų kaip 
vietų tiek, kiek jis yra atviras gamtos įvykiui. Jo atvertis įvykiui 
padaro jį panašų į įvykį. Žmogus yra miniatiūrinis įvykis - ratas 
rate. Amžinojo sugrįžimo įvykis yra physis, o žmogus, kaip atviras 
jai, pats yra physis suintensyvinimas. Tačiau jo physis nėra jo; tai 
yra physis pozicija, vieta, - vieta, kurioje įvyksta gamtos įvykis ar 
nutikimas. Miniatiūrinis ratas priklauso didžiajam ratui. Žmogus 
pajungtas gamtos nutikimui. Toks žmogus jau nebėra bedievis, 
nes gamtos nutikimas pasirodo įvairiais aspektais, kaip dievų Io- 
goi. Bedievis antžmogis giliai slypinčiomis savo šaknimis yra die- 
vobaimingas. 

III. ŠIUOLAIKINIS ŽMOGUS 


13.ŠIUOLAIKINIO ŽMOGAUS DIDYBĖ 


Kai į šiuolaikinį žmogų pažvelgiame iš nutikimo valdžios per- 
spektyvos, pamatome visiškai kitokį vaizdą negu tas, kuris pa- 
prastai teigiamas. Filosofijos epochoje nutikimas „įsiesmina“ kaip 
physis-yra-logos įvykis. Jis valdo ne tik pirmųjų graikų filosofų, bet 
ir Platono filosofiją, savitai jis valdo Aristotelio ir Tomo Akviniečio 
filosofijos žemumas - orientaciją į buvinius, kurią paskui kreipia 
naujųjų laikų filosofijos link, pažadindamas ją naujam „nedaik- 
tiškosios“ tikrovės supratimui. Galiausiai jis priverčia šiuolaikinį 
mąstytoją suprasti, kad „nedaiktiškosios“ jėgos nepaklūsta žmo- 
gaus kontrolei, bet priklauso pačios gamtos, kurios žinioje yra žmo- 
gus, tikrovei. 

Šiuolaikinio žmogaus dalyvavimas tikrovės įvykyje ar buvimas 
jamišstatytam atsiskleidžia ne tik šiuolaikinių filosofų raštuose, bet ir 
pačia šiuolaikinio žmogaus nuostata - scientizmu, o ypač technika. 

Lemiamas žingsnis nuo naujųjų laikų prie šiuolaikinės filoso- 
fijos žengiamas supratus tikrąją sąmonės ar subjektyvybės reikš- 
mę ir ėmus ją suvokti jau nebe kaip Žmogaus nuosavybę, bet, prie- 
Šingai, kaip tai, kas grindžia buvimą žmogumi. 

Sąmonė yra atvira apšviesta ir apšviečianti scena, kurioje visi 
buviniai yra atlikdami vaidmenį, jiems suteikiamą sąmonės švie- 
sos. Savo veiksmais jie yra teisingi ir tikri. Sąmonė susiduria su 
buviniais, ir tik dėl šio susidūrimo jie yra objektai. Būti objektu — tai 
tapti teisingam ir tikram susiduriant su subjektu. 

Viduramžiais buviniai nėra objektai, nes jų buvimo nenulemia 
žmogiškasis subjektas. Jie yra kūriniai, nes jų buvimas neatsiejamas 

nuojų buvimo sukurtiems visagalio Kūrėjo. Tiktai graikų laikais 
buviniai yra buviniai; jie nėra nei kūriniai, nei objektai. Buvinys 
yra būdamas atskleistas būties (physis) šviesos. Būdamas taip at- 
skleistas, buvinys yra pliysis-iškas; jis yra fizinis buvinys. Būti fizi- 
niam- tai ne būti pliysis, o išlaikyti pliysis švytėjimą, taigi atskleisti 
pačią atskleidžiančią šviesą. Atskleidimas yra tiesa, o tiesa yra 
būdas, kuriuo physis yra; ji yra jos logos. Visi buviniai yra teisingi 
būdami palaikomi logos, tvarkančiosios physis galios. 

Senovės žmogus kontroliuojamas physis, viduramžių žmogus - 
Dievo, o naujųjų laikų žmogus yra nevaldomas; jis pats vadovauja 
ir veda. Visus esinius lemiančios ir kreipiančios vadžios iš pliysis 
perduotos į Kūrėjo rankas, o nuo Descartes'o laikų jos patenka į 
žmogaus rankas. 

Subjektas apibrėžia visus objektus pats išvengdamas bet ko- 
kios apibrėžties. Jis yra atviras ir todėl jis - galimybių buvinys. 
Pats nebūdamas Dievas, subjektas turi ontologinį pirmumą daik- 
tų, objektų, atžvilgiu. Būdami apibrėžti, objektai nėra galimybių 
buviniai. Žąsis niekad negali tapti ereliu, kaip ir beržas negali tap- 
ti ąžuolu. Daiktas būtinai išlaiko savo buvimo būdą ir netampa 
„pažangus“. Dievas, kaip Aukščiausiasis buvinys, yra pati aktua- 
lybė, ir todėl neįmanoma, kad jis turėtų potencialumo ar galimy- 
bės. Tiktai žmogus nesaistomas būtinybės būti tiksliai nustatytu 
būdu. Jį supa atviri neišsemiamų galimybių horizontai. 

Kolapie žmogų mąstoma kaip apie atitinkantį Dievo apvaizdos 
planą, tol jo kelias aiškiai nubrėžtas ir veda jį į galutinį jam nustaty- 
tą tikslą. Tapęs tikrovės svorio centru, žmogus nevirsta begaliniu ar 
nejudančiu buviniu. Jis tik išlaisvinamas iš paskirto plano ar kelio ir 
turi pats planuoti ir numatyti savo kelią. Jis tampa galimybių buvi- 
niu, 0 pagrindinė jo galimybė yra jis pats. Jis nuolat gerina savo 
buvimo būdą iratsižvelgia įsavo reikmes apibrėždamas ar pritaiky- 
damas savo patogumui jį supančius buvinius kaip priemones, pa- 
dedančias augti jam pačiam. Toks gerinimas yra pažangos pažen- 

klinta civilizacija. Civilizacijos pažanga įsišaknijusi žmoguje, 
galimybių buvinyje. Galimybių buvinys būtinai yra neužbaigtas ir, 
vadinasi, jis pats yra galimybė par excellence. Išlaisvintas iš bet kokio 
dieviškojo plano, pažangus buvinys būtinai yra bedievis buvinys. 

Būdamas bedievis, žmogus nuolat siekia savo užbaigtumo, ne- 
vadovaujant niekam kitam, tik jam pačiam. Šiuolaikinis žmogus, 
kaip bedievis buvinys, turi begalę progų. Jis naudojasi šiomis pro- 
gomis daugiausia tam, kad išplėstų savo paties buvimą, savo valią 
siekti galios. Šitaip elgdamasis jis valdo visus aplink jį esančius 
buvinius ir apibrėžia jų reikšmes. Pats augdamas jis įvairiais bū- 
dais pajungia aplink save esančius daiktus. Paskui save jis velka 
savo paties pasaulį, žėrintį humanistinėmis spalvomis. Šį žėrėjimą 
teikia šiuolaikinio žmogaus pažangumas, nuolat metantis naują for- 
muojančią ir nustatančią šviesą ant jo jau humanizuotų daiktų. 

Galimybė būti žmogumi, turinčiu laisvę augti, sužadina įvai- 
rias daiktų galimybes. Žmogaus galimybių neišsenkamumas su- 
teikia panašų neišsenkamumą jo daiktams, objektams. Šiuolaiki- 
nio žmogaus daiktai gali būti įvairiai naudojami. Jų galimybės 
begalinės dėl paties žmogaus bedievio augimo galimybės. Bedie- 
viame žmoguje įsikūręs begalinumas užkrečia visus jo pasaulio 
daiktus. Šiuolaikinio žmogaus savojo pasaulio statymo mastai ne- 
paprastai išaugę. Jis gali kilnoti kalnus, sujungti tarpeklius, nu- 
sviesti tūkstančius tonų įvairios įrangos į tolimas erdves ir kasmet 
vis pranokti savo paties laimėjimus. Šis neaprėpiamumo pobūdis, 
ryškiausiai pasireiškęs amerikanizmu*, vyrauja ne tik Amerika va- 
dinamame žemyne, bet ir visame Žemės rutulyje. Amerikanizmas 
yra mokslinio, ar veikiau techninio, žemės, ar netgi visatos, huma- 
nizavimo viršūnė. Jis laikomas didžiu. Kur slypi jo didybė? 

Amerikanizmo didybė visiškai tokia pat kaip ir Nietzsche's, 
Kanto, Berkeley'o ar Descartes'o atskleistoji. Jam būdinga ta pati 
nuostata: jis lemia daiktų tiesą ir buvimą, o pats peržengia daiktus - 
yra „nedaiktiškas“. Nulemti daiktų tiesą ir buvimą remiantis vien 
subjektu — tai būti bedieviam. Didybė per bedieviškumą —nors vi- 
siškai skirtingos nei mitinio žmogaus nuostatos - yra didybė, nes 
mitinis žmogus paklūsta dievams, o amerikanistas atsisako taip 
elgtis, ir, vadinasi, tiek vienas, tiek kitas, nors ir skirtingai, apibū- 
dinamas per dieviškumą. 

Amerikanizmo didybė ta, kad jis lemia daiktų reikšmes, o pats 
stovi užjų, vadovaudamas jiems per subjektyvybę kaip ankstesnį 
užjų „daiktiškumą“. Subjekto ir objekto struktūra nėra ta pati. 

Dievas, pagal viduramžių filosofiją suprantamas kaip Aukščiau- 
siasis buvinys, lemia visus buvinius!. Kad amerikanistas lemtų 
visus buvinius, jis turi juos laikyti ne valdomais kokios nors jėgos, 
kokio nors buvinio - ar jis būtų aukščiausias, ar ne, - o visiškai 
išstatytais jam (amerikanistui). Amerikanistas turi būti bedievis. 
Be šios nuostatos neįmanomas tikras viešpatavimas buvinių tikro- 
vėje, neįmanoma išsami kiekvieno buvinio reikšmių, tiesos ir buvi- 
mo apibrėžtis. Dievobaimingas žmogus paiso daiktų ir mato juose 
dieviškumo žymę; bedievis žmogus vadovauja jiems ir liepia jiems 
atsižvelgti į jį patį". 


Naujųjų laikų žmogaus didybė yra ne tai, kad jis valdo daiktus, 
bet tai, kad jis priklauso „nedaiktiškiesiems“ subjektyvybės pagrin- 
dams. Galiausiai šiuos pagrindus valdo istoriją kreipiantis nutiki- 
mas. Todėl žmogaus priklausymas subjektyvybei yra jo padary- 
mas savęs tinkamo nutikimo valdžiai. Didžiosios naujųjų laikų 
filosofijos teorijos yra didžios ne visiškai autentiška savo mintimi, 
bet gebėjimu atliepti nutikimo valdžią. Žmogus tampa subjektu, jis 
dalyvauja istorijoje, yra pažangus ir sukuria amerikanizmą atitik- 
damas nutikimo nustatymus. 

Graikų didvyris buvo didis ne tuo, kad jam rūpėjo žiuogaus 
reikalai ir kovos su savo priešais, leidžiančios atsiskleisti die- 
viškosioms jėgoms, bet tuo, kad jis buvo dieviškas, o dieviškas 


! Tomistinė filosofija, laikydama daiktus ir Dievą buviniais (laikyda- 
ma Dievą „daiktišku“), neteigia Dievo ir daiktų skirtumo. Pagal to- 
mizmą, Dievo ir daiktų skirtumas priklauso nuo jų „buviniškumo“ 
intensyvumo ar jo laipsnio skirtumo. Dievui būdingas didžiausias 
buvimo intensyvumas, todėl jis ir yra Aukščiausiasis buvinys. 

? Naujųjų laikų filosofija skiriasi nuo viduramžių filosofijos tuo, kad 
išplečia savo įžvalgas už „daiktiškosios“ tikrovės. Subjektas ir Ding 
an sich yra „nedaiktiški“; jie yra ankstesni už daiktus. Dievas, ant- 
gamtinė tikrovė, peržengia ne tik „daiktiškuosius“ daiktus, bet ir 
„nedaiktiškąjį“ subjektą ir Ding an sich, nes jie yra gamtinės tikro- 
vės. Naujųjų laikų žmogus yra bedievis tik tiek, kiek jis nepripažįsta 
Dievo kaip Aukščiausiojo buvinio, tuo tarpu apie Dievą kaip ant- 
gamtinę tikrovę naujųjų laikų filosofija neturi ką pasakyti. 

jis buvo padarydamas save tinkamą dievams ir aukštesnei jų 
galiai. 

O kaipgi šiuolaikinio žmogaus didybė? Mūsų didybė? Mūsų 

darbai ir laimėjimai milžiniški. Mes skverbiamės į įvairias tikrovės 
"-sritis ir pripildome jas nuostabių savo kūrinių. Viena vertus, mes 
viską skaidome, kol pasiekiame beveik nesuvokiamas, sunkiai įsi- 
vaizduojamas ultramikroskopines daleles; kita vertus, turime rei- 
kalą su nuotoliais, kurie išreiškiami šviesmečiais - nuotoliais, ku- 
rie pranoksta vaizduotę. Ar tokiu atveju naujųjų laikų žmogaus 
pasaulis nėra didis? Jeigu jis yra didis, tai labai besiskiriančia nuo 
pirmapradės graikų didybės prasme. Naujųjų laikų ar veikiau šiuo- 
laikinio žmogaus didybė, regis, įkurdinta tik pačiame žmoguje, o 
graikų didybė buvo prigimtinė [genuine] - ji buvo susijusi su jų 
dievais. Žmogus buvo didis padarydamas save tinkamą savo die- 
vams, taigi parodydamas pranašesnę jų jėgą ir buvimą. Tačiau kai 
tik suvokiame, jog šiuolaikinis žmogus, kad būtų didis, privalo at- 
rasti savo kelią nutikimo valdžioje, tai šisir graikų pasaulio didybės 
supratimas, regis, sutampa: tai didybė kaip žmogaus tinkamumas 
didingesnės tikrovės valdžiai - dievams ar nutikimui kaip gamtai. 

Aršiuolaikinio žmogaus gyvenime-kur, poelgiuose ar darbuo- 
se esama kokių nors ženklų, rodančių mums tikrą ar prigimtinę jo 
didybę? Jei jų ir esama, tai jie paslėpti po nedidybės klodais. Žvel- 
giant iš šalies, šiuolaikinis žmogus yra akivaizdžiai bedievis ir 
todėl negali būti didis. Šiuolaikinis žmogus valdo gamtą, tuo tar- 
pu didybė neatsiejama nuo žmogaus tinkamumo gamtai. 

Gamta kaip nutikimas telkia ir išlaiko daiktus savo valdžioje 
bei parengia kelius ir takus, į kuriuos žmogus „patenka“ [fall] ar 
„nepatenka“ [mis-fall]. Nepatekęs žmogus gali liautis buvęs ke- 
liautojas būties (gamtos) keliais ir tapti tvirtu monarchu, nuo kurio 
visi keliai prasidedą ir į kurį vedą. 

Žmogus ne aklai patenka į nutikimą; jis pats prisideda prie to, 
taip pat ir prie vadovavimo sau pačiam. Jis pats eina gamtos ran- 
kosnužymėtais ir „sunormintais“ keliais (arba tolyn nuo jų). Žmo- 
gus, Žinodamas esąs vadovaujamas, žino vadovą (gamtą) irjo ke- 
lius. Toks žinojimas reiškia supratimą [understanding] paklusimo 
[under-standinę] prasme. 

Žmogaus gebėjimas nukrypti nuo nutikimo kelių įsišaknijęs jo 
gebėjime nepaisyti šių kelių. Tačiau netgi toks nepaisymas, ar žmo- 
gaus gebėjimas nepaisyti, nėra jo paties; jis gauna tai iš nutikimo. 
Patekdamas [į būties kelius] žmogus žino gamtos kraštovaizdį rai- 
žantį kelių tinklą arba nepaiso jo. Šis žinojimas ir nepaisymas dera 
tarpusavyje, nes pirmiausia jie priklauso gamtai (būčiai). Pati bū- 
tis, įsipynusi į šį žinojimą-nepaisymą, yra pirmapradis mąstymas. 
Mąstymas nušviečia ir apšviečia tamsumas. Jis visad yra atsklei- 
džiantis. Taip yra dėl slepiančios ar temdančios būties galios. 
Tai, kas priešinasi nušvietimui, dalyvauja ir prisideda nušvie- 
čiant pasaulį, kuriame mes gyvename ir kuriame susiduriame su 
savo daiktais. 

Toks pirmapradis ar pirminis nušvietimas nėra „žmogiškojo“ 
pobūdžio, ir apskritai jis nėra „logiškas“. Tai ikilogiškas nutikimo 
mąstymas, kuris vienintelis lemia žmogui mąstyti ar „neteisingai 
mąstyti“ [„inis-think“). Šį ikiloginį mąstymą „sunormina“ (išlaiko 
valdžioje) pati gamta. „Žmogiškasis“ mąstymas padaro save tin- 
kamą valdančioms gamtos normoms. Toks mąstymas daugiau nei 
mąstymas; jis yra gyvenimo-kur būdas, ethos. 

Šiandien ikiloginis ar pirmapradis mąstymas neišvengiamai 
turi būti sunkiai suprantamas. Jo neaiškumas susijęs su tvirtų mąs- 
tytojo pagrindų stoka (nestabilumu), vis akivaizdžiau pasireiškian- 
čia artėjant posūkiui - posūkiui nuo antropocentrinės nuostatos 
prie į gamtą orientuotos nuostatos. Kita vertus, toks neaiškumas 
yra atsiradęs dėl to, kad mąstytojo mąstymą iš pamatų valdo gamta, 
todėl mastytojas mąsto pasiskolintais terminais; o kadangi pirma- 
pradis būties mąstymas tiek priartėdamas, tiek atsitraukdamas pri- 
verčia mąstytoją „patekti“ [fall], tai mąstytojo mintys, jo žinojimas 
ar nepaisymas, iš tikrųjų nepriklauso jam; veikiau jos priklauso 

pačiam nutikimui, būčiai. 

Nors ir neaiškus, būties (gamtos) mąstymas yra nušviečiantis, 
ir jis yra galutinis bet kokio loginio, bet kokio „išlavinto“ ar „blai- 
vaus“ mąstymo pagrindas. Pirmapradžio mąstymo neaiškumas 
nereiškia, kad jis yra prastesnis už loginį mąstymą. Loginiai prin- 
cipai bei mąstytojo, kaip subjekto, tvirtumas ir pastovumas grin- 
džiami „svyruojančiais“ ir tariamai netvirtais ikiloginio mąstymo 

pagrindais. „Svyruojantys“ žinojimo-nepaisymo pagrindai virsta 
„patikimais“ ir „tvirtais“ loginio mąstymo, kuris laikomas labai 
„blaiviu“ ir „pamatiniu“, pagrindais. 

Loginis mąstymas, nors ir pretenduoja į neginčijamumą, nepai- 
so logoso, bet kokio pažinumo pagrindų, ir todėl jis yra nežinoji- 
mas, Tačiau nežinojimas dera su žinojimu, nes galiausiai jis atlie- 
pia nutikimo valdžios atsitraukimą. Tikras ar prigimtinis 
(ikiloginis) mąstymas gali atskleisti gamtą ar įgyti jos nuovoką pa- 
sitelkęs jautrią įžvalgą ar per tinkamumą jai. Nežinojimas savo 
abejingumu, nesirūpinimu ar atsisakymu padaryti save tinkamą 
paslepia gamtą. Jis minta pasislėpusia gamta ir todėl slepiantis 
nežinojimo kiautas veda gamtos ir jos nutikimo pažinimo link. 
Gamtos ir nutikimo pažinimui stinga loginio aiškumo ir todėl jis 
neišvengiamai yra sunkiai suprantamas. 

Subjektiškame ir objektiškame pasaulyje viešpatauja aiškumas. 
Ikisubjektiškoje ir ikiobjektiškoje gamtoje vyrauja neaiškumas, Vis 
dėlto šis pirmapradis neaiškumas yra labiau pamatinė tiesa. Mil- 
žiniškos pušies, augančios ant upės kranto, reikšmė daug „neaiš- 
kesnė“ negu rietuvės 2x4 colių storio tašų, apdailintų ir paruoštų 
naudoti sienai. Racionalistinė sistema suteikia aiškumą daiktams 
ir žodžiams, tačiau atima jiems gyvybę. Be pirmapradės gyvybės 
daiktai ir žodžiai paprasčiausiai nuslepia tai, kas jie yra. 

Kastis gilyn į šiuolaikinio žmogaus pasaulį — tai prasiskverbti 
pro išorinį jo aiškumą ir siekti tamsių požemių. Šie požemiai, nors 
ir tamsūs, yra teisingi, nes jie palaiko mūsų pasaulio aiškumą ir 
tiesą. Negana to, šiuose pagrinduose galima atrasti gaires, nuro- 
dančias mums būsimą mūsų kelią. 

Physis-yra-logos įvykis, kuris vyrauja nutikimo valdžioje, i išlai- 
ko filosofų mąstymą kaip išstatytą jo valdančiai jėgai ir kartu sutei- 
kia jam vienovę. Todėl teiginys, kad filosofai ir jų idėjos formuoja 
visuomenę ar kultūrines epochas, yra teisingas tik iš pirmo žvilgs- 
nio. Galiausiai žmoniją tvarko ir valdo nutikimas. Filosofai, vei- 
kiantys ir formuojantys savo visuomenės ar kultūriškai artimų žmo- 
nių tikrovės supratimą, patys tėra žmonių mąstymą ir 
gyvenimą-kur valdančio nutikimo įrankiai. Filosofai paprasčiau- 
siai yra tie, kurie mėgina atskleisti ir suformuluoti principus, kuriais 

remiasi žmogiškasis mąstymas ir gyvenimas-kur. Šių principų šak- 
nys yra pačiame nutikime. 

Žvelgdami įnutikimo valdžią, dabar mes privalome pamėginti 
suvokti, kaip šiuolaikinis žmogus priklauso ar yra pasidavęs šiai 
valdžiai ir kokios gali būti jo ateities perspektyvos. 

Šiandienos žmogaus mąstymas ir gyvenimas-kur paženklintas 
mokslo ir technikos. Dabar belieka suvokti, kaip mokslinį ir tech- 
nologinį žmogų apima nutikimo valdžia ir kur jis yra jo vedamas. 


14.SCIENTIZMAS 


Mokslų ir technikos pagrinduose vyksta slapti poslinkiai, ku- 
riuos žmogus nevisiškai kontroliuoja. Šie poslinkiai - tai poslin- 
kiai nutikimo, lemiančio viską, kas istoriška (taip pat ir gamtiška). 
Vadinasi, nutikimas lemia ir istorinį žmonijos mąstymą. Norint 
tirti istorinę mintį privalu atskleisti paties nutikimo judėjimą. 

Nutikimas, slaptasis istoriškumas, grindžia visą filosofiją ir jos 
keliamas problemas. Jis yra užfilosofinis. Jam netgi būdingas beveik 
mitinis pobūdis. Vis dėlto jis dalyvauja mokslų ir technikos esmėje ir 
todėl mokslai ir technika dera su filosofija. Tokia dermė labiausiai 
paaiškėja per mūsų laikų grįžtį (Turn]. Grįžties metu pažangiausias 
mąstymas tampa pirmapradiškiausias, todėl atrodo esąs regresy- 
vus. Eidamas grįžties keliu, mąstytojas sugrįžta prie mąstymo kelio 
ištakų, vadinasi, ir pats iš tikrųjų kyla iš mąstymo -nutikimo mąsty- 
mo. Ultramoderni magistralė nepastebimai virsta pirmapradžiu ar- 
chajiniu taku, 0 pats žmogus perduoda save į nematomas ateities 
dievų rankas. Nutikimas grindžia ir mąstymą, ir didybę. 

„Aiškios“ [„manifest“) filosofijos teorijos yra priklausomos. Jos 
yra grandys filosofijos grandinėje. Filosofija susieja pačias pirmą- 
sias savo ištakas su vėliausiomis išdavomis. Pagrindinių „aiškių“ 
filosofijos teorijų tyrinėjimas padeda atskleisti pačią filosofiją, 0 

pagrindinės „aiškios“ filosofijos teorijos tada atsiskleidžia kaip 
jos etapai. Pati filosofija sutampa su nutikimu, vyksmu, palaikan- 
čiu daiktų, Žmonių ir jų minčių „esmėjimą“. Filosofija, ypač vė- 
liausieji jos etapai, lemia scientizmo ir technikos pradžią. 

Scientizmas ir technika 


Pasitelkęs mokslus ir techniką, žmogus pritaiko prie savęs ap- 
linką. Pritaikyta prie žmogaus aplinka tarnauja jo reikmėms, o tin- 
kami daiktai yra reikmenys [commodities]. Žodis accommodation [„su- 
derinimas“, arba veikiau jo šaknis, yra kilęs iš graikų kalbos žodžio 
mode, iš pradžių reiškusio vieną iš graikų muzikos gamų. Accom- 
modation artimai susijęs su accordance [„atitikimas“] ir yra išlaikęs 
savąjį atitikimo aspektą netgi dabartinėje vartosenoje. 

Graikų kalba mode, lotyniškai modus, yra matas. Priderinti [acco- 
modate] — tai ką nors matuoti kuo nors ir taip pasiekti atitikimą. 
Daiktai dera arba nedera vienas su kitu -jie matuojami ir nustato- 
mi vienu ar kitu požiūriu. Matavimo požiūris lemia, kas daiktas 
yra. Žudikui peilis yra žudymui tinkamas reikmuo, o chirurgui jis 
gali būti kieno nors gyvybę išgelbstinčiu reikmeniu. 

Žodis „modelis“ kilęs iš modus ir turi mato reikšmę. Pavyzdinis 
[modelį namas, pavyzdinis studentas, pavyzdinis pilietis yra ma- 
tas kitiems namams, studentams ar piliečiams. Modelis pristato 
naujus aprangos stilius, kuriuos kiti mėgdžioja. Žodis modest [„kuk- 
lus“] irgi tos pačios kilmės. Tačiau kuklus žmogus ne pats yra 
matas- jis yra tas, kuris save matuoja pagal kokius nors modelius 
arba stengiasi juos atitikti ir kuris neprilygsta jiems. 

Žodyje accommodation [„suderinimas“] vyrauja matavimo ar ati- 
tikimo aspektas. Technologinis objektas yra reikmuo atitikdamas 
žmogaus poreikius. Pavyzdžiui, komoda* yra labai patogi; ji ati- 
tinka žmogaus reikmes. 

Mokslo pasaulyje atitikimas įgyja tiesos reikšmę. Mąstančio sub- 
jekto ir objekto, apie kurį jis mąsto, atitikimas yra tiesa. Žmogaus 
poreikių tenkinimo pobūdis mokslo srityje atitikimui būdingas ne 
taip akivaizdžiai, kaip kad technikoje. Vis dėlto mokslai susieja 
žmogų supančią tikrovę su žmogumi kaip jos matu. Kai tikrovė 
deramai neatitinka žmogaus, ji turi būti priderinta prie jo pagal 
tam tikras formules ar teoriją. 

Reikmenims - technologiškai nustatytiems objektams -būdin- 
gas patogumo aspektas, tuo tarpu mokslinio tyrimo objektams bū- 
dingas buvimo pajungtiems tam tikrai sistemai subjekto mintyse, o 

todėl buvimo pagrįstiems aspektas. Technologinis objektas yra pa- 
togus būdamas atitinkamai priderintas prie žmogaus poreikių, o 
mokslinis objektas yra patogus pats prisiderindamas prie sistemi- 
nančio žmogaus požiūrio. Tas, kas yra „sistemingai“ išmatuotas, 
yra suprastas [understood] (priverstas paklusti [to stand under] sub- 
jektyviai sistemai), ojo tikrumas nustatytas. 

Descartes'o „tikrumas“ atitinka Berkeley'o „buvimą jusliškai 
suvokiamam““. Tai, kas yra tikra žmogaus prote, ar tai, kas jo yra 
aiškiai suvokta,- yra tikra. Žmogaus protas yra viso „daiktiškojo“ 
tikrumo pamatas. Ir racionalistai, ir empiristai grindžia tikrovę su- 
siedami ją su žmogumi. Ir racionalizmas, ir empirizmas yra „moks- 
linis“ ir „technologinis“. 

Tai, kas laikosi ant tvirtų pamatų, yra pagrįsta. „Pamatai“ loty- 
niškai yra ratio, o graikiškai - logos. Logosui, tikrovės pagrindams, 
jopirmaprade reikšme būdingas ne atitikimo, o atskleidimo aspek- 
tas. Atskleisti daiktai gali derėti arba nederėti; jie gali būti palygin- 
ti vienas su kitu. Pats atskleidimas yra ne atitikimas arba matas, o 
atitikimo ar matavimo pagrindai. Atskleidimas yra tiesa gilesne ir 
pirmapradiškesne prasme nei atitikimas. Tiktai atskleidžiančioje 
šviesoje daiktai iš tiesų pasirodo kaip reikšmingi. Jie gali būti reikš- 
mingi dėl savo vienovės su kitais daiktais, tačiau jų reikšmingumo 
negrindžia jų vienovė arba jų buvimas-palyginamiems vienas su 
kitu. Priešingai, jų vienovę, jų buvimą tarpusavyje susietiems, jų 
palyginimą vieno su kitu arba jų atitikimą grindžia atskleidžianti 
logos šviesa. 

Daiktų ar objektų mokslinio atskleidimo pagrindai yra ratio, o 
kadangijie priklauso nuo žmogaus, žmogiškasis subjektas yra at- 
skleidimo pagrindai. Kai pagrindai mąstomi kaip subjektas, jie, 
regis, netenka savo atskleidžiančio pobūdžio. Dažnai subjektas 
nemąstomas kaip atskleidimas, teikiantis atvirą sritį viskam, kas 
atskleista. Užuot buvęs grindžiamas atskleidimu, atskleistas daik- 
tas grindžiamas kitu atskleistu daiktu, subjektu. Mokslinis protas — 
tai visos objektyvios tikrovės subjektas. Objektai yra teisingi ati- 
tikdami subjektą, o tikri jie yra todėl, kad yra teisingi. Tik kai 

subjektą mąstome kaip atskleidžiančio ratio įvykio vietą, sugrą- 
žiname jo atskleidžiantį pobūdį ir, vadinasi, suprantame jį kaip 

logos. Šia prasme daiktai yra teisingi ne atitikdami subjektą, bet 
kaip tai, kas jie yra atskleidžiančioje 7atio šviesoje, logose, kuris 
turi savo vietą žmogiškajame subjekte. Daiktus ir žmogų /ogos 
valdo skirtingai. 

Logos - tai tikrovės (pliysis) nutikimas, kuris, nors pats yra „ne- 
daiktiškas“ „visus daiktus išlaiko savo atskleidžiančioje šviesoje ir 
taip juos grindžia. Logos kaip žmogiškojo proto ratio - visų daiktų 
matas - reiškia, kad tikrovė persmelkta žmogaus ir pajungta žmo- 
gui kaip jos subjektui. Kai tikrovę valdo mokslo žmogus, logoso 
valdžia yra pasislėpusi. Kai tikrovė racionalizuojama, ji palaiko- 
ma žmogaus ir taip grindžiama, nustatoma. Ratio, racionaliai for- 
muodamas daiktus, nepaiso logos nutikimo ir suardo jį. Suteikda- 
mas jiems naują formą proto šviesoje, pritaikydamas prie jos, jis 
juos paverčia objektais. Todėl racionalizmas (kaip ir empirizmas) 
yra destruktyvus ta prasme, kad nepaiso ir nepripažįsta logos bei 
pajungia daiktus žmogaus turimam ir valdomam ratio. Raciona- 
lizmo destruktyvumnas laikomas mokslo destruktyvumu. Negana 
to, pats mokslas yra griaunantis; jo destruktyvumas visiškai išaiš- 
kėja įsigalėjus technikai. Destruktyvumą čia derėtų suprasti ne ko- 
kia nors kita prasme, o tik kaip tikrovės (physis) logoso, atsklei- 
džiančio daiktus ir suteikiančio jiems jų reikšmes ir tikrumą, 
nepaisymą, taip pat kaip naują daiktų nušvietimą arba naujos for- 
mosjiems suteikimą remiantis žmogiškojo proto logos, ratio. 

Ratio ir visą jo destruktyvumą - antilogosišką jo pobūdį - puo- 
selėja ir palaiko logos, kurį ratio laiko paslėptyje. Pats ratio, kaip 
esantis esinyje, subjekte, suponuoja neesiniškus logos pagrindus. 
Subjektas turi būti atskleistas ir pagrįstas iki imdamasis pritaikyti 
jį supančią tikrovę - nustatyti ją pagal savo protą. 

„Objektyvaus“ fizikos mokslo žmogaus požiūriu rožė yra ato- 
mais vadinamų dalelių kompleksas. Atomai gali būti laikomi ener- 
gijos telkiniais tuštumoje, todėl vietoje rožės yra tik energijos „de- 
besis“. Kai tikrovę sudaro energijos „debesys“, ji tampa 
„medžiaga“, iš kurios technologinis demiurgas gali konstruoti 
reikšmingą pasaulį. Technologui naudotis pasaulyje nereikia nie- 
ko kito, išskyrus „debesį“. Bereikšmiškumo tuštuma - nutilęs die- 
vų logos - yra antžmogio-technologo prielaida. 

Technologas-mokslininkas stovi atsisukęs į pasaulį lyg lauką, 
kurįjis gali eksploatuoti, panaudoti ir pajungti suteikdamas jam 
pavidalą, formą ir padarydamas jį reikšmingą. Kad tai atliktų, jam 
reikalingi tam tikri gebėjimai, formuojančios ir pavidalą suteikian- 
čios jėgos. Tokios jėgos yra ankstesnės už daiktus. Jos yra a priori; 
jos nepriklauso nuo jokio daikto, o visi daiktai priklauso nuo jų, 
priešingu atveju jie nebūtų daiktai. Mokslininkas-technologas su- 
siduria su tikrove formuodamas ją savo ikiempiriniu žinojimu. Iš- 
statyta žmogaus reikalavimams, tikrovė paklūsta jam, tampa jo 
verge. Moksliniai reikalavimai persmelkia ir įtvirtina tikrovę arba 
kaip patvarų objektą, arba kaip patvarų procesą, dėsnį. Iš anksto 
nustatytą a priori struktūrą pragmatizme galima pastebėti ne ką 
mažiau nei loginėje matematikoje. 


Pragmatizmas 


Pragmatizmui būdinga empirinė nuostata tikrovės atžvilgiu. 
Empeiros reiškia buvimą įgudusiam teismo dalykuose. Tas, kuris 
įgudęs tokiuose dalykuose, privalo pažinti pasaulį, visa apiman- 
čią sritį, kurioje daiktai turi savo vietą ir reikšmę. Pasaulio, ap- 
imančios visumos, aspektą išlaiko kai kurie žodžio empeiros vedi- 
niai, tokie kaip „imperija“ ar „imperatorius“. Imperija yra visuma 
ar visetas, o imperatorius yra tas, kuris supranta visumą. Dėl savo- 
jo dievų, visybės būdų, su-pratimo [under-standing] imperatorius 
supranta daiktus, įvykius ir gyvenimo faktus. Todėljis gali vado- 
vauti bylų nagrinėjimams ir priimti nuosprendžius ar leisti įstaty- 
mus. 

Įgūdis įgyjamas įvairiai bandant ir stengiantis tvarkyti daiktus 
bei atskleisti, kaip juos panaudoti. Šis artimumo daiktams aspek- 
tas, kurio konotaciją turi žodis empeiros, atsispindi kitame graikų 
kalbos žodyje pragma, reiškiančiame „veiksmą“, kuris kartu su 
žodžiu prattein, „daryti“, pirmapradiškai grindžia pragmatizmo 
reikšmę. Pragmatikas yra tas, kuris iš visų labiausiai yra veiksmo 
žmogus, kuriam rūpi po ranka esantys daiktai ir kuris ką nors išjų 
daro. Pragmatikas įgudęs elgtis su daiktais, nes žinodamas šventą 
dievų visumą jis žino daiktų reikšmes. 

Žodžiai „empirizmas“ ir „pragmatizmas“ jau nebereiškia vi- 
sumos - pasaulio ar dievų, - kuri vienintelė grindžia daiktų at- 
skleidimą. Šventos visumos išnykimas kartu yra ir dievų galios 
daiktams išnykimas. Daiktai jau nebenustatomi. Empirikas ar prag- 
matikas yra tas, kuris įgudęs elgtis su nudievintais daiktais, kuris 
perimajų nustatymą. 

Empirikas įgudęs elgtis su daiktais kaip „apčiuopiamais“, o 
pragmatikas pabrėžia jų naudingumą. Pragmatizmas technologiš- 
kesnis nei empirizmas. Domėdamasis tuo, kas naudinga, pragma- 
tikas abejingas tam, kas teisinga. Jis atakuoja tikrovę savo a priori 
reikalavimais. Tikrovė tampa naudinga nusileisdama šiems reika- 
lavimams. Pragmatikas naudingumą laiko tiesa. Daiktas gali būti 
naudingas būdamas susijęs su tuo, kas jį naudoja, kas nuspren- 
džia, jog jis naudingas. Pragmatikas eina prie tikrovės ne tuščio- 
mis rankomis. Jis atsineša įrankį, kuriuo aptinka ir lemia jos nau- 
dingumą, tačiau tai daryti (lemti tikrovės naudingumą) jis privalo 
grumdamasis su tikrove. Jis negali būti tik žiūrovas. Žmogus turi 
išplėšti naudingumą iš aplinkinės tikrovės, iš nekultivuotos gam- 
tos. Pragmatikas priverčia tikrovę jam paklusti ir tapti naudinga; 
jis yra technologas. 

Pragmatikas įtraukia tikrovę į savo veikimo lauką ir mato, kaip 
ji gali būti panaudota. Jo atsineštas poreikių instrumentas lemia 
tikrovei „nepatenkintų“ reikalavimų perspektyvą. Tikrovė yra ža- 
liava (medžiagos); pasiduodama plaktukui ar kaltui ir jų formuo- 
jama, ji tampa naudinga ir teisinga. A priori instrumentas, poreikių 
sistema, lemia tikrovės tikrumą ir tiesą. Kol prie jos neprieina prag- 
matikas, ji tėra nekultivuotos dykvietės - gulinčios sukauptos ir 
nenaudingos medžiagos. A priori poreikių sistema įsiveržia į gam- 
tos dykvietes formuodama jas ir suteikdama joms tvarkingo ir kul- 
tivuoto kosmoso pavidalą. Pragmatinio subjekto sistema palaiko 
reikšmingai sutvarkytą tikrovę; be jos nėra nieko tikro ar teisingo. 
Pragmatizmas yra subjektyvumas. 

Iš tiesų daiktuose nėra tiesos. Tiesą turi tiktai naudotojas, pada- 
rantis tikrovę naudingą. Teisinga viskas, kas naudinga. Tiesa kei- 
čiasi pagal pragmatiko-technologo reikalavimus ir poreikius. Me- 
dis yra skirtingai „teisingas“ medkirčio, menininko ar turisto 


279 


požiūriu. Apibrėždamas daikto tiesą, žmogus, technologas, įtvirti- 
najį savo reiklioje perspektyvoje. 

Žmogus kaip reiklus technologas yra tikrovės imperatorius — 
jau nebe dievobaimingas senovės laikų imperatorius, bet vadovau- 
jantis diktatorius. Žmogus, po kurio kojomis guli visa tikrovė ir 
kuris bedieviškai ja naudojasi - nesirūpindamas jokiomis aukš- 
tesnėmis normomis, yra panašus į Nietzsche's antžmogį. Niet- 
zsche's akimis tiesa tėra tai, kas laikoma teisinga. Kas nors yra 
teisinga ne savaime, bet tik jei skatina žmogaus buvimą-žmogumi. 
Daiktai tampa teisingi, kai nustatomi taip, kad atitiktų žmogaus 
vertybes. 

Pragmatiškas žmogus, kaip ir Nietzsche's žmogus, yra pilnas 
reikšmes teikiančių galių. Tai yra tikrumo galios, ir sutelktos jos 
žmoguje, todėl žmogus yra viską, kas tikra, paremiantys pagrindai 
(ratio). Pragmatizmo racionalizmo šaknys glūdi Nietzsche's „ira- 
cionalizme“. 

Ratio yra a priori habitas žmoguje. Toks habitas susieja pragma- 
tizmą su Kantu. Viena vertus, pragmatike-technologe galima at- 
rasti Nietzsche's žmogų, kuris žaidžia su pasauliais kurdamas ir 
griaudamas juos; kita vertus, heliocentrinę padėtį užimantis Kan- 
to žmogus, aplink kurį tvarkingai suka ratu visa tikrovė, kuri yra 
pasaulis, yra Nietzsche's žmogaus pirmavaizdis. 

Pasaulis neplyti nejudamai iki pasirodant žmogui, pirmiausia 
dėl to, kad be žmogaus nėra jokio pasaulio. Pragmatinė nuostata 
tikrovės atžvilgiu - tai pasaulius kurianti nuostata. Žmogus suku- 
ria savo pasaulį nustatydamas tikrovę ir pritaikydamas ją savo 
poreikiams. Jis ne tiek atskleidžia tai, kas tinkama ir atliepia jo po- 
reikius, kiek padaro tai tinkama savo veržliu įsikišimu į „nenau- 
dingą“ buvimo būdą. Pragmatikas „sukuria“ pasaulį priversda- 
mas tikrovę šokti pagal savo dūdelę. Užuot klausęs: „Kas yra 

pasaulis?“, pragmatikas klausia: „Ką aš galiu padaryti iš pasau- 
lio, kuris pats savaime iš tikrųjų nėra pasaulis ir tiktai dėl mano 
valdingos rankos, mano liepimo, tampa pasauliu?“ 

Iš kur atsiranda šis valdingumas? Kas yra žmogaus a priori 
habitas, valdantis tikrovę? Pačiam pragmatizmui nerūpi ištirti šį 
habitą; jis laiko jį savaime suprantamu dalyku. Tačiau kita scien- 


280 


tizmo forma, loginė matematika, regis, tuo domisi. Loginei mate- 
matikai rūpi sukurti „mąstančią“ sistemą, kurią galima pritaikyti 
tikrovei - padaryti ją pavaldžią. Sistema pavergia tikrovę. 


Loginė matematika 


Šiuolaikinė technika ir mokslas labai veiksmingi. Jų veiksmin- 
gumas slypi manyme, kad žmogaus ratio yra nepajudinamas pa- 
matas, atramos taškas įvairių tikrovės ar gamtos sričių užkariavi- 
mo žygiams. Šiais užkariavimais tikrovė ar gamta įgyja pastovumą 
prisitaikydama prie užkariaujančiojo žmogiškojo subjekto. 

Pastovaus, bet veržlaus ratio ir „pasisavinamos“ bei nuolan- 
kios gamtos priešingumas lieka moksliškai neginčytinas. Atrodo, 
kad tai absoliučiai akivaizdu. Negana to, kaip tik dėl pagrindų, 
kuriais remiasi ir subjektas, ir gamta, neginčijamumo - dėl šių pa- 
grindų nepaisymo - mokslo ir technikos plėtrai atvertas lenktynių 
takas. O nepaisant pagrindų visos pastangos juos įžvelgti mokslo 
požiūriu yra donkichotiškas sumanymas. 

Šiandienos mokslininkas, išlaisvintas iš logos (taigi ir dievų) 
valdžios ir pasitelkęs ratio, veikia labai veiksmingai. Jo kelyje nėra 
jokių kliūčių, nes nėra nieko, ką jam reikėtų gerbti. Žemės užkaria- 
vimas gali būti visiškai sėkmingas tik tada, kai užkariautojas pra- 
randa paskutinius pagarbos žemei ar Gamtai likučius. Tada jo 
mąstymas yra aiškus ir nepriklausomas. Bedievis nepaklusnumas 
Gamtos nutikimui yra išankstinė mokslinio mąstymo sąlyga. Toks 
mąstymas nepriklauso Gamtai; jis nukrypsta nuo jos. Nepaisoma 
Gamta yra gamta. 

Kitaip nei mąstymas, jutimas priklauso nuo gamtos. Tačiau mąs- 
tymas, būdamas nepriklausomas nuo gamtos, gali sudaryti mąs- 
tymo sistemą, kurią galima panaudoti palaužiant gamtos nepri- 
klausomybę, sutramdant ją. Pragmatizmas sumaniai 
suinteresuotas gamta kaip naudinga, tinkama ir pritaikoma žmo- 
gui, tačiau iš tiesų jis nesukuria jokio universalaus pobūdžio įran- 
kio, kad iki galo panaudotų gamtą. Tai padarė mąstančių mašinų 
architektai - logikai-matematikai iš matematikų-logikų. Pragmati- 
koirlogiko-matematiko sintezė yra technologas. 

Logikas-matematikas, teigdamas mąstymo nepriklausomybę 
nuo gamtos, atmeta Aristotelio logiką, nes ji sukonstruota pagal 
gamtą ir esinius, ir dėl to yra metafizinio pobūdžio; ji priklauso 
nuo metafizikos. Loginė matematika nepriklauso nuo metafizikos, 
Logikui-matematikui nerefiektuotas tikrovės daiktų ar įvykių pa- 
žinimas reikšmingas tik kaip pradinis taškas, paprasti ar atomi- 
niai elementai kuriant savo sistemą. Dėl tos pačios priežasties ne- 
labai svarbu, ar tikrovė, tokia, kokia pasirodo, yra teisinga, ar ne, 
„Bet kurį įrodymą visada turi pradėti nuo ko nors, kas atrodo tau 
teisinga, - teigia Bertrand'as Russellas; - jeigu tai atrodo tau tei- 
singa, daugiau nieko nebepadarysi""'. Šie pirmieji elementai, nebū- 
dami jokios mąstymo sistemos išdava, vadinami „intuityviaisiais“ 
elementais arba teiginiais [propositions]. Intuityvieji teiginiai yra 
dviprasmiški. Konstruojant loginę sistemą matematinėmis priemo- 
nėmis, logikas gali naudotis intuityviaisiais teiginiais ar išraiško- 
mis kaip pradiniais elementais. Svarbiausia jo darbo dalis - su- 
kurti pačią sistemą. 

Pradiniai teiginiai lengvai gali būti pakeisti kitais. Tol, kol sis- 
tema „patikima“ [sound], ji pateikia kompleksinius atsakymus, pa- 
remtus pradiniais teiginiais. Sistemos pateikiami atsakymai gali 
būti arba teisingi, arba klaidingi, tačiau patys pradiniai teiginiai 
neprivalo būti teisingi ar klaidingi; tiktai mes paskelbiame juos 
esant vienokius ar kitokius. Dedukuoti teiginiai neabejotinai yra 
arba teisingi, arba klaidingi. Todėl Russellas gali sakyti: „Patiki- 
mo filosofavimo vyksmą, mano nuomone, didžia dalimi sudaro 
perėjimas nuo tų savaime suprantamų, neapibrėžtų, dviprasmiš- 
kų dalykų, kuriais mes jaučiamės esą visiškai įsitikinę, prie ko nors 
tikslaus, aiškaus, apibrėžto, ką apmąstydami ir analizuodami at- 
randame įtrauktą į neapibrėžtus dalykus, nuo kurių pradėjome, ir 
kas, taip sakant, yra tikra tiesa, o tie neapibrėžti dalykai yra tarsi 

jos šešėlis““. Šitaip elgtis - tai taikyti nepriklausomą a priori siste- 


! Bertrand Russell, The Philosopliy of Logical Atomism (perspausdinta iš 
Monist, 1918-1919, University of Minnesota, Department of Philo- 
sophy, (be datos), p. 1). 

* Ibid., p. 2. 

mą, kuri vienintelė gali apibrėžti tiesą arba netiesą. Kol tiesa įtvir- 
tinta greičiau sistemoje, o ne tikrovėje, mąstantysis subjektas gali 
puikiai apsieiti be tiesioginio domėjimosi tikrove. Jis išgauna tie- 
sas ir tikrovės supratimą iš savęs. „Logikas niekada nepateikia 
pavyzdžių, nes vienas iš loginio teiginio kriterijų yra toks: kad jį 
suprastum, tau visiškai nieko nereikia žinoti apie tikrą pasaulį“?. 

Nuo Descartes'o laikų tikro pasaulio pažinimas imtas laikyti 
ne tokiu svarbiu. Anglų filosofai, regis, domėjosi vien tikru pasau- 
liu. Tačiau netgi jie pažino tikrovę iš įspūdžių, kuriuos gaudavo ar 
suvokdavo siela, subjektas. Tikrovė gua gamta tampa tikra tiktai 
būdama jusliškai suvokta sielos. Esse est percipi. 

Visa tai daro aliuziją į ikipatirtinį habitą, a priori instrumentus, 
kurie susiduria su „nekultivuota“ tikrove ir taip iškelia ją į kilnęs- 
nį, aiškesnį ir labiau apibrėžtą lygmenį. Matematikai toks aiškus 
požiūris į tikrovę būdingas nuo pat jos klestėjimo pradžios Des- 
cartes'o filosofijoje. Šis požiūris vis dar yra be galo svarbus veiks- 
nys mūsų vakarietiškoje technikos civilizacijoje. Matematika, nors 
domisi daugiausia kiekybėmis, pačia savo esme yra ikipatirtinio 
pobūdžio. Aksiomos, pavyzdžiui, pasižymi savo pačių pozicija. 
Jos neišvestos iš patirtinės tikrovės ar gamtos. Aksiomos „siekia“ 
įvaldyti tam tikrus neaiškius patirtinius duomenis ir sukurti išjų 
aiškias tiesas. 

Logikai-matematikai mėgina universalizuoti matematinį tikro- 
vės suvokimą. Jie nepaiso matematikos apribojimų ir, čia pat pa- 
miršdami, kad ji susijusi vien su kiekybėmis, bando pritaikyti ją 
tikrovės kaip gamtos pažinimui. Metafiziką jie mėgina pakeisti ma- 
tematika. Leibnizo numatyta metafizinė matematika yra metama- 
tematika. Vėliau Boole'is, o dar vėliau Frege sukūrė savo logines 
sistemas pasitelkę matematinius metodus. Mūsų technologiniais 
laikais šio pobūdžio filosofija tampa labiausiai paplitusia ir yra 
žinoma kaip simbolinė logika, kaip loginis skaičiavimas ar loginė 
matematika. 

Loginė matematika nesitenkina niekuo (įskaitant pirmuosius 
loginius principus ir matematines aksiomas), kas iki sukuriant 


> Ibid., p. 14. 

sistemą yra neabejotina ir kas laikoma neginčijama tiesa. Nušvies- 
damas šį loginės matematikos pobūdį, Jeanas Ladriėre'as nurodo, 
kad pirmieji principai ar aksiomos nėra akivaizdūs patys savai- 
me; jie tėra tik pirmieji teiginiai. Jie priimami kaip teisingi ir yra 
reikalingi kaip pradžios taškas. Šie teiginiai priimami kaip pirmie- 
ji ne dėljų pačių, o dėl tam tikro juose jau vyraujančio galiojimo. 
„Šie teiginiai yra pirmieji,- teigia Ladriere'as,-nes mes padarome 
savo sprendimą: pasirenkame juos kaip pirmuosius“. 

Loginėje-matematinėje sistemoje pirmieji principai arba aksio- 

mos negali būti kas nors daugiau kaip bereikšmiai ženklai, nesu- 
teikiantys jokios stebimos |in!uitive] informacijos. Pavyzdžiui, ak- 
sioma „Visuma didesnė už dalį“ apima stebimus „visumos“, 
„didumo“ ir „dalies“ duomenis. Pirmieji teiginiai atlieka tą pačią 
funkciją kaip „a“, „b“, „m“ ar „x“ algebroje, nes jie nepateikia jokio 
apibrėžto turinio; jie gali būti pripildyti ir sukonkretinti. Demas- 
kuodama pirmųjų principų ir aksiomų pagrįstumą, loginė mate- 
matika nutraukia visus ryšius su gamta, kokia ji yra pati savaime, 
ir įgyja laisvę papildyti, vystyti ir užbaigti savo sistemas. Užbaigta 
sistema yra savarankiška, ji turi savo pačios gyvenimą ir, nors 
tuščia, yra galingas įrankis, kuriuo galima įsiveržti ir pajungti gam- 
tą. Per savo „langus“ — pirmuosius teiginius — tokia sistema už- 
mezga ryšį su gamta, kad pamatytų ne kokia ši yra pati savaime, 
bet kaip ji atrodo sistemos viduje. Sistema dominuoja gamtos tie- 
sos ir tikrumo atžvilgiu. Tiesa įgyjama tik per sistemą. Tikrumas 
(gamta) pajungtas tiesai (sistemai). 

Sistema tėra rėmai be jokio stebimo turinio. Į šiuos rėmus gali- 
ma įterpti stebėjimo duomenų, iš kurių „iškošiami“ atsakymai kaip 
sudėtingo, itin mechaninio mąstymo rezultatai. Loginė-matemati- 
nė sistema yra mąstantis mechanizmas; ji yra technologinė. 

Aksiomos yra sistemų elementai arba atomai. Tie patys elemen- 
tai figūruoja aksiomų vediniuose, suformuluotose mąstymo tai- 


* „The Foundations of Sciences“, semestro paskaita, skaityta Jeano 
Ladrire'o, vizituojančio profesoriaus iš Liuveno universiteto (Bel- 
gija), 1958 m. pavasarį Diukeno (Duguesne) universitete (Pitsbur- 
gas, Pensilvanija). 

syklėse ar dėsniuose ir įrodytose teoremose. Vienas elementas gali 
būti pakeistas bet kuriuo kitu. Antai sąlyginį sudėtinį teiginį „Jei 
gyvūnai turi sparnus, juos turi šunys“ galima išreikšti kaip a>b, 
kur „a“ pakeičia pirmąją sakinio dalį, „b“ - antrąją, o ženklas „>“ 
reiškia „apima“. Panašiai gali būti formalizuota visa sistema. „Kai 
sistema formalizuota, loginiai santykiai tarp matematinių teiginių 
išstatyti apžiūrai; galima pamatyti įvairių „bereikšmių“ ženklų 
„Virtinių“ struktūrinius modelius, tai, kaip jie susieti ir suderinti, 
kaip jie įsiterpia vienas į kitą ir t. t“ 

Kai pašalinama visa stebima medžiaga ir vietoj jos, kaip algeb- 
roje, vartojami ženklai, visa sukurta sistema tampa „teisinga“, nors 
ir tuščia, arba veikiau būtent todėl, kad tuščia. Logikai-matemati- 
kai prašo šios sistemos vartotoją priimti pirmuosius teiginius kaip 
teisingus. Paskui jis (vartotojas) privalo priimti visas kitas tiesas. 
Tai prilygsta tvirtinimui, kad tradicinio tiesos, kaip proto ir objekto 
atitikimo, supratimo jau nebesilaikoma. Vietoje jo atsiranda proto 
superstruktūra — sistema, kuri vienintelė yra teisinga, tuo tarpu 
visa kita neturi tiesos, bet įgyja ją iš, taip sakant, įsakmiu būdu 
primestos sistemos. Viena vertus, subjektui priklausanti sistema 
primena Kanto subjektyvybės sistemą, kita vertus, ji primena labai 
„nelogišką“ filosofą Nietzsche'ę, kurio akimis tiesa tėra tai, kas 
laikoma tiesa. Tiesos — tai vertybės, kurias nustato ir panaikina 
žmogus. Aukščiau už bet kurią tiesą [super-true] yra antžmogis. 

Loginė-matematinė sistema gali būti taikoma įvairiose srityse, 
tam tikruose moksluose ar jų atšakose, arba netgi sprendžiant kai 
kurias kasdienes socialines ir ekonomines problemas. Tokia siste- 
ma, arba specialiai pagal ją sukonstruota mąstanti mašina, „mąs- 
to“ už mus ir pateikia mums patikimus atsakymus. Visada esama 
„elementų“, kurių patikimumu mes esame visiškai tikri. Vis dėlto 
susiduriame su tam tikromis problemomis, kurių negalime patik- 
rinti „elementų“ požiūriu. Mašina tai padaro už mus. Mašina, su- 
kurta veikti loginiu-matematiniu būdu, turi angas ar mygtukus, 
kurie priima stebimą medžiagą, o paskui mašina ją „suvirškina“ ir 


5 Ernest Nagel, James R. Newman, Goedel's Proof, New York: Univer- 
sity Press, 1958, p. 27. 

išmeta mums atsakymus. Tol, kol esame tikri savo pirminiais stebi- 
mais duomenimis, galime pasitikėti atsakymais. 

Naudojama statistikos srityje tokia mašina gali suteikti mums 
patikimus atsakymus. Padedamas tokios mašinos pramonininkas 
gali nustatyti, kurie išjo darbuotojų geriausiai pasirengę kuo veiks- 
mingiau tvarkyti jo verslą. Kaina, vartojimas, konkurencija, am- 
žius, materialinė padėtis ir t. t. yra tik keli iš galimų „elementų“, 
kuriais galima pamaitinti mąstančiąją mašiną. Esama mašinų, skir- 
tų medicininei diagnozei nustatyti, rinkai tirti, vertimams daryti ir 
netgi poezijai „kurti“. 

Tam tikrose srityse naudojamos sistemos ar mašinos, regis, vei- 
kia patenkinamai. Ar gali būti sukonstruota loginė-matematinė sis- 
tema, tinkama visoms galimoms tikrovės sritims ar netgi pačiai 
tikrovei ir pajėgianti nuodugniai neprieštaringai „apmąstyti“ vi- 
sas galimas problemas? Talentingas metamatematikas Gūdelis įro- 
dė, kad tokios universalios aksiominės sistemos neįmanoma su- 
kurti. Pačiai sistemai būdingos tam tikros išlygos. Be to, netgi 
konkrečios ar apibrėžtos sistemos yra neužbaigtos ta prasme, kad 
jos iš tiesų neužbaigia ar neišsemia visų tam tikro atskiro lauko 
galimybių be jokių prieštaravimų. „Priešingai nei manyta anks- 
čiau, milžiniško aritmetinės tiesos žemyno negalima sistemiškai 
sutvarkyti visiems laikams, sudarant rinkinį aksiomų, iš kurių for- 
maliai galima išvesti kiekvieną teisingą aritmetinę formuluotę““. Jo- 
kia sistema niekad nėra visiškai laisva nuo prieštaravimų. 

Kodėl taip yra? Galbūt todėl, kad mąstymas negali gyvuoti at- 
skirtas nuo gamtos. Galbūt vidinis „nepriklausomo“ mąstymo 
prieštaravimas yra ženklas, kad jis yra išrautas ar išplėštas iš gai- 
valo, kuriam iš tiesų priklauso - gamtos. Atidus žvilgsnis į žmo- 
gaus „esmėjimą“ atskleidžia žmogų kaip „patenkantį“ [falling], o 
ne kaip technologą, kuris priverčia visa kita atitikti jo paties stabi- 
lumą. Žmogaus patekimas į nutikimo sritį yra žmogaus atsakas 
gamtos mąstymui. Žmogus „įsiesmina“ kaip gamtos minčių sau- 
gotojas. Toks atliepiantis žmogaus tinkamumas gamtos mintims 
yra žmogaus didybė. Todėl neatsiliepiantis žmogus, logikas-mate- 


$ Ibid., p. 94. 

matikas, priverčiantis tikrovę atsakyti jam, „neesmėja“ kaip žmo- 
gus -jis nėra didis. Didis žmogus yra tas, kuris yra išstatytas die- 
vų logosui. Šiuolaikinis žmogus elgiasi su tikrove kaip išstatyta jo 
ratio. 

Gamtos užkariavimas yra šiuolaikinio žmogaus problema. Pro- 
blema reiškia „dalyką, mestą anksčiau“, kur pro yra „anksčiau“, o 
ballein yra „mesti“. Graikų kalba pro reiškia ne „priešais“, bet „jau 
čia“, todėl problema turi ir laikinį, ir erdvinį pobūdį. Problema yra 
tai, kas jau telkiama physis logoso, gamtos nutikimo, šviesoje prieš 
žmogui su tuo susiduriant ir iš naujo metantis ant to pagrindų. Žmo- 
gus neturi to nustatęs priešais save, nes jis pats, kaip ir jam priešais 
mestas daiktas, yra valdomas nutikimo galių. Žmogus privalo mąs- 
tyti, iš naujo mesti save ant logos pagrindų įmesties [Hhrowness]. 

Šiuolaikinis žmogus žiūri į problemą kaip į tai, kas plyti prie- 
šais jį ir yra išstatyta Žmogaus ratio šviesai, ikipatirtiniam jo habi- 
tui. Loginė-matematinė sistema, susidurdama su priešais žmogų 
esančiomis problemomis, suteikia jam galimybę jas „sutramdyti“ 
ir paminti po kojomis - pavergtas, vergiškai nuolankias ir todėl 
tinkamas bei naudingas. 

Loginė-matematinė sistema niekada negali atskleisti daiktų to- 
kių, kokie jie yra, telkiami ar metami physis logos, gamtos nutikimo, 
valdžios, pirmiausia todėl, kad ji jos nepaiso. Nepaisydama gam- 
tos, loginė-matematinė sistema iš tiesų neatskleidžia žmogaus kaip 
jos tiesos, logos tiesos, saugotojo. Loginis-matematinis žmogus, ne- 
saistomas nutikimo valdžios, „neesmėja“ kaip žmogus - jam stin- 
gabuvimo-žmogumi; jis nėra didis. Tačiau jis atrodo esąs didis. Jo 
tariama didybė - tai nevaržoma ar nežabota galia, kuria jis valdo 
tikrovę. Ji glūdi jo bedievystėje. Bedievystė, suprantama pagal Hei- 
deggerį ir Holderliną, reiškia dievų nesatį. Dievų nesatis arba logo- 
50 tyla suteikia šiuolaikiniam žmogui galimybę būti „racionaliam“ — 
būti tikrovę valdančio ratio šeimininku. 

Tačiau kadangi ratio priklauso nuo logos, bedievystė priklau- 
so nuo dievobaimingumo. Šiuolaikinis žmogus gali būti bedie- 
vis, nes pačioje gelmėje jis (kaip žmogus) yra dievobaimingas. 
Tyrinėjant scientizmo esmę galima atsekti žmogaus didybę perjo 
nedidybę. 

Mokslinis subjektas darosi aiškiausias technologinėje Žmogaus 
akistatoje su tikrove. Tinkamą šiuolaikinio žmogaus stovėjimą tik- 
rovėje geriausiai galima atskleisti aiškinantis technikos „esmėji- 


“ 


mą“. 


15. TECHNIKA 


Technika revoliucingai įsiveržia į žmogaus gyvenimo būdą. Ji 
racionalistiškai suplanuoja jo buvimo būdus. Ji padaro žmogaus 
aplinką rafinuotą ir palengvina jo gyvenimą. Technika apsupa žmo- 
gų savo gaminiais ir pakeičia jais natūralius žmogaus aplinkos 
daiktus. Ir vis dėlto technika ir jos gaminiai atrodo esą visiškai 
kontroliuojami žmogaus. Todėl, užuot sakę, kad technika supla- 
nuoja žmogui jo buvimo būdus, galbūt turėtume sakyti, kad pats 
Žmogus suplanuoja savo kelius ir formuoja savo aplinką. 

Žinoma, iš pirmo žvilgsnio neatrodo, kad technikos gaminių ir 
pačios technikos esmė sudaro kokią nors filosofinę problemą. Tech- 
nikos gaminių gamintojas ir autorius yra žmogus. Jis visiškai juos 
kontroliuoja ir valdo; jis juos išranda, sukuria ir naudojasi jais. 
Technika - tai technikos gaminių sukūrimo ar pagaminimo proce- 
sas. Šis procesas yra žmogaus veiklos išdava, ir todėl jis pavaldus 
žmogui. Technikos pasaulyje žmogus iš tikrųjų atrodo esąs centri- 
nėjėga, lemianti ir valdanti daiktus bei jų buvimo būdą. 

Ar technika iš tiesų yra žmogaus kontroliuojama? Ar technika 
visiškai neriboja ir nenulemia žmogaus? Jokiu būdu! Technika da- 
ro didžiulę įtaką žmogaus gyvenimui-kur, jo buvimo būdui. Žmo- 
gus dėvi kitokius drabužius, valgo kitokį maistą, atlieka kitokius 
judesius, kvėpuoja kitokiu oru, miega kitomis valandomis ir t. t. Be 
to, netgi žmogaus mąstymas ir tikrovės supratimas, jo grožio pa- 
jauta, muzika ir literatūra - viskas pasikeitė dėl technikos įtakos. 
Technika įsiveržia į žmogaus gyvenimą ir drastiškai jį pakeičia. 
Ikitechninės epochos žmogus gyveno kitokioje aplinkoje, turėjo rei- 
kalų su kitokiais daiktais, laikėsi kitokios nuostatos jį supančios 
tikrovės atžvilgiu ir suprato ją kitaip negu šiuolaikinis technikos 
žmogus. Technika yra tikrai milžiniška jėga, kuri suardo ligtolinį 

žmogaus pasaulį ir nulemia žmogaus vietą, veiklą, požiūrį į tikro- 
vę ir daiktus bei jo paskirtį pasaulyje. 

Technikos galia ypač išryškėja atėjus automatizavimo, naujau- 
siam technikos raidos amžiui. Automatizavimo epochoje žmogus 
veikia lygiai taip pat, kaip veikia sraigtelis labai sudėtingoje maši- 
noje. Automatizavimo epochos žmogų technika valdo tiek pat, kiek 
senovės žmogų valdė gamta. 


Planuojantis žmogus 


Šiandieną iš visų technikos problemų erdvės problemos, regis, 
labiausiai pastebimos. Jos ypač aiškiai byloja apie tai, kaip šiuolai- 
kinis žmogus kontroliuoja savo aplinką. Rimti mokslininkai pa- 
siūlo stulbinančiai fantastinių projektų. Vienas iš labiausiai eks- 
travagantiškų yra „Nojaus arkos“ projektas, kuriam turėtų būti 
panaudotas vienas iš daugybės kosmoso asteroidų. Vieną iš šių 
asteroidų, anot dr. J. M. Levitto, „Nojaus arkos“ projekto autoriaus, 
būtų galima „išskobti“ ir aprūpinti varomosiomis raketomis, švie- 
sa, augalais ir gyvūnais. Paskui jame galėtų apsigyventi nedidelė 
žmonių bendruomenė. 

Tokią dirbtinę „Žemę“ būtų galima 10 000 mylių per sekundę 
greičiu nuskraidinti iki kurios nors kaimyninės žvaigždės plane- 
tos. Kelionė ten ir atgal truktų circa 320 metų, arba apie 15 kartų 
laikotarpį. Žmonės gimtų, užaugtų, tuoktųsi ir mirtų. Jaunesnėms 
kartoms susidarytų įspūdis, kad Žemė yra nereali ar bentjau nevi- 
siškai tikra, ypač jei „Nojaus arka“ galėtų tęsti savo kelionę iki kitų 
galaktikų. „Nojaus arka“ būtų įspūdingiausia aplink žmogų su- 
kurto pasaulio - pasaulio, gavusio reikšmę iš žmogaus, visiškai 
„humanizuoto“ pasaulio - apraiška. 

Netgi tokios kosmoso amžiaus svajonės įgyvendinimas jokiu 
būdu nepatvirtintų neginčijamo tikrovės industrializavimo galio- 
jimo. Tuo tikrai nebūtų patvirtinta neabejotina žmogaus kaip pa- 
saulio viešpaties reikšmė. Klausimai, kas yra tikrovė ir kas yra žmo- 
gus bei jo paskirtis tikrovėje, būtų neatsakyti, nes technikos ir 
technikos žmogaus negalima suprasti technologiškai ar moksliš- 
kai. Tiktai ontologinių jėgų, kurios yra ankstesnės už viską, kas 

technologiška, ir grindžia tai, įžvalga gali atskleisti technikos šak- 
nis ir kartu nušviesti jos reikšmę. Technikos esmė yra ontologinė ir 
todėlji eina pirma ir yra ankstesnė už bet ką technologiška. 

„Nojaus arkos“ sumanymas rodo žmogų kaip demiurgą, savo 
paties pasaulio gamintoją, kuris iškelia viską iš nenaudingumo ir 
bereikšmiškumo būklės į reikšmingumo būklę. Technologinio de- 
miurgo pastangomis neapdorota žmogaus aplinka virsta tinka- 
ma, naudinga, pasisavinama; ji užkariaujama ir patobulinama. 
Padaryti tikrovę tinkamą žmogui -tai padaryti ją teisingą. Tinka- 
mumas yra atitikimas, tiesa. Prieš tapdama tinkama, tikrovė turi 
pereiti nereikšmingumo tuštumą. Prieš padarydamas ją tinkamą, 
žmogus privalo pamatyti ją panirusią šioje tuštumoje. Toks paniri- 
mas reiškia ankstesnės buvinio buvimo būklės panaikinimą ir kartu 
pasirengimą, arba pasidarymą tinkamam, tolesniam buvimo būdui. 

Pušis, auganti upės pakraštyje, tvirtai suleidusi šaknis į smėlė- 

tą upės krantą. Erelis suka lizdą aukštose jos šakose. Kiekvienam 
praplaukiančiam pro šalį pušis parodo gamtos grožį arba pavar- 
gusiam keleiviui suteikia pavėsį. Ta pati pušis gali būti supjausty- 
taį aštuonių pėdų ilgio rąstus, o kiekvienas rąstas gali būti suskal- 
dytas į daugybę 2x4 colių storio lentų, vadinamų statramsčiais. 
Tokios lentos tinkamos namo sienoms. Pušis, prieš tapdama 2x4 
colių storio lentų rietuvę, liaujasi buvusi tas, kas ji buvo ant upės 
kranto. Tarp abiejų skirtingų buvimo būdų yra tuštumos tarpas. 
Technologas, keistai žvelgiantis žmogus, gali matyti daiktus tar- 
si ištirpusius - jau nebesančius tuo, kas jie yra. Jis „magiškai“ 
veda juos per bereikšmiškumo tuštumą, kad padarytų juos vėl 
reikšmingus. 

Technologo akimis, pirmapradį daiktą reikia nukelti į be- 
reikšmiškumo tuštumą, kol šis pribręs formuojančiai ir pavidalą 
suteikiančiai technologinei jo jėgai. Technologo akimis, Žemė ir 
visos jos grožybės tėra materija. Tokia materija, bereikšmiškumo 
tuštuma, yra derlingiausia dirva technologo sėkloms -jo idėjoms, 
kuriomis jis, demiurgas, išgelbsti „neteisingus“ daiktus ir pakelia 
juos iki technologinių jų tiesų. 

Technologas, „visagalis“, gimė prieš daugybę amžių, tačiau tik 
mūsų laikais jis pasireiškė visa savo galia. Vesti daiktus į techno- 

logines jų tiesas - tai valdyti juos, būti jų reikšmių pagrindu, sub- 
jektu. Žmogus įtvirtina daiktų reikšmes. Jis yra visų reikšmių pa- 
grindas, teikėjas. Norint atskleisti daiktų reikšmes, reikia pažvelg- 
tiįtai, kas viską grindžia, į tai, kas pamesta (iactum) po (sub) daiktais. 
Technologas yra puikus subiectum, puikus subjektas, jis yra subjek- 
tas, kuris nustato daiktų reikšmes. Panardindamas paprastą, pri- 
mityvų daiktą į savo idėjas, technologas grindžia ir nustato naują, 
„Kultivuotą“, rafinuotą ir kilnesnę jo reikšmę. Taip daiktas pasta- 
tomas Žmogaus akivaizdon kaip reikšmingesnis ir „dvasingesnis“ 
nei buvo kada nors anksčiau. Žmogaus idėjos —tai šaknys, maiti- 
nančios daiktų reikšmes. 

Technologinis žmogus ima reikštis maždaug industrializaci- 
jos pradžios laikais. Be to, tokiam žmogui pagrindus jau buvo pa- 
dėjusi Descartes'o filosofija, pagal kurią žmogaus sąmonė supran- 
tama kaip bet kokio objektyvaus galiojimo pagrindai. Ne 
industrializacijos ar technikos padariniai, o jai pradžią davę pa- 
grindai gali atskleisti, kas ji yra. Žmogaus pasaulio sukūrimas yra 
išdava žmogaus išsilaisvinimo iš jį pranokstančių [trans-hunan] 
ryšių, kurie amžius, netgi tūkstantmečius, išlaikė jį savo valdžioje. 

Devynioliktojo amžiaus pirmoje pusėje žmogus pradeda išsi- 
laisvinti iš tradicinio savo buvimo būdo. Užuot paklusęs ilgaam- 
žėms normoms, jis ėmė planuoti savo ateitį ir lemti savo paties 
buvimo būdą. Planuojantis žmogus išlaiko atstumą tarp savęs ir 
pasaulio. Jis „blaiviai“ jį tiria ir mėgina nustatyti, ką su juo galima 
padaryti. Taip jo suformuotas pasaulis nėra vien neorganinė gam- 
ta, bet ir gyvi buviniai ir netgi žmogus. Teigdamas savo paties kil- 
mingumą per atsiribojimą nuo pasaulio, savo pasaulį jis laiko me- 
džioklės plotu, savo laimėjimų ir tyrinėjimų, naudojimo ir 
piktnaudžiavimo lauku. Žmogus supančioja ir pavergia pasaulį. 
Industriniam žmogui rūpi ne surasti sau skirtą kelią, bet pamėgin- 
ti per kuo trumpesnį laiką kuo daugiau gauti iš pasaulio, iš savo 
valdos. į 

Nuo devynioliktojo amžiaus pradžios žmogus ėmė laikyti savo 
pasaulyje esančius daiktus tik priemonėmis, panaudojamomis kam 
nors naujai, ką jis pats gali sugalvoti, suplanuoti ir pasidaryti. 
Šios priemonės buvo mediena, rūda, galvijai arba darbo ieškančių 

žmonių klasė. Visame kame buvo panaudojimo ir piktnaudžiavi- 
mo galimybių. Žmogus „faktiškai tapo tik investuotoju, siekiančiu 
vien dalyvauti paskirstant pelną savo kapitalo procentų pavidalu. 
Tokia raida buvo neišvengiama mašinų amžiaus palydovė". 

Industrializacija yra galingas veiksmas, suardantis senąsias - 
ilgos tradicijos nulemtas - visuomeninio gyvenimo struktūras ir 
kuriantis visuomenę, kurioje tradicinius ryšius pakeičia sąmonin- 
gas žmogaus planavimas. Pramoninės šalys gamina daiktus, ku- 
rių joms pačioms iš tikrųjų nereikia, bet kuriuos jos iškeičia į kitus 
tolimų šalių gaminius. Visa tai yra žmogaus planavimo ir kontrolės 
išdava. Žmogus įžengia į pasaulio sceną kaip reikšmingiausia jėga, 
įsiterpianti tarp gamtos jėgų. Industrinis žmogus vis labiau nustel- 
bia šias jėgas ir baudžiasi visiškai ir galutinai užvaldyti gamtą. 

Pramonė ištraukia žmogų iš natūralios jo aplinkos ir perkelia jį 
į Žmogaus suplanuotą aplinką. Kartu su suplanuotais dalykais 
visada iškyla nenumatytų ir neplanuotų problemų, dėl kurių žmo- 
gui tenka reguliuoti ir planuoti iš naujo. Viena iš tokių problemų 
buvo darbininkų masių atsiradimas, sukūręs darbo problemą. 

Iki industrializacijos žmogus, nors ir dirbo, nebuvo darbinin- 
kas, nes dirbdamas jis buvo susijęs su savo daromais ar gamina- 
mais daiktais. Jie buvo tiesiogiai susiję su juo, jo šeima ir kaimy- 
nais. Atsiradus industriniam žmogui, darbininkas gamina daiktus 
nežinodamas, kas jais naudosis ar kam jie bus pritaikomi, ar netgi 
kasjie yra. Labai dažnai darbininkas iš tikrųjų nežino, ką jis daro, 
ir iš tiesų jam nereikia to žinoti. Jo funkcija yra daužyti arba pakel- 
ti, kaip kad daro robotas. Tiktai planuojantis žmogus, technolo- 
gas, turi žinoti, kuo jis ir darbininkas užsiima. 

Pagrindinis dalykas, rūpintis darbininkui, yra ne jo darbas, ojo 
alga. Pabrėžiama nebe išorinė tikrovė, o žmogus. Industrializaci- 
jos pradžioje skirtumas tarp darbininko ir gamintojo pajamų į nau- 
jai atsiradusią pramoninę visuomenę atnešė neramumus ir galiau- 
siai socialines reformas. Marxo doktrina ir komunistų judėjimas — 
tai šalutinių socialinių industrializacijos produktų rezultatai. Be 


!C. F. Strong, The Later Modern World, Toronto: Clarke, Irwin ėz Co 
Ltd., 1959, p. 89. 

komunistinio ar revoliucinio judėjimo, vyksta ir vadinamasis evo- 
liucionistinis socialinis judėjimas, dėl kurio socialinės darbininkų 
sąlygos nuolat gerinamos, o gamintojų teisės ribojamos. Planuo- 
jantis žmogus, planuodamas gamtai „civilizuotą“ buvimo būdą, 
vis labiau užsiima savo paties buvimo būdo planavimu -jam nuo- 
lat reikia save civilizuoti ir taip darytis vis mažiau „primityviam“. 
Tikrovėje niekas neišvengia žmogaus planavimo, ir žmonija gyve- 
na paklusdama savo pačios normoms ir įstatymams. Netgi dieviš- 
kieji įstatymai „sužmoginami“ ir „civilizuojami“ (paverčiami pa- 
togesniais ir „tinkamesniais“ žmogui). | 

Visa tikrovė tampa žmogaus planavimo galios veikiamu objek- 
tu. Planuojantis žmogaus protas grindžia visą tikrovę - jis supla- 
nuoja ir visų gamtos daiktų, ir kultūrinio pasaulio daiktų reikš- 
mes. Planuojantis protas turi parūpinti žmogui darbą, maistą ir 
pastogę, medicinos priežiūrą ir išsilavinimą, pramogas ir kultūri- 
nius poreikius ir t. t. Visas pasaulis guli prie žmogaus kojų, ir jis 
pats sprendžia, kojis iš jo nori. Technologinis planuojantis protas 
yra reikšmes teikianti terpė, subjektas, grindžiantis visus daiktus 
ir žmones kaip savo objektus. Technika suponuoja į subjektyvumą 
ir objektyvumą pasidalijusią tikrovę. Norint suprasti technikos es- 
mę reikia dar apsvarstyti subjektyvumą ir objektyvumą. 


Teclinika ir matematika 


Subjektyvusis technikos aspektas pažymi jos dermę su filosofi- 
jos raida naujaisiais laikais. Technologas yra planuojantis žmo- 
gus, susiduriantis su pasauliu kaip savo objektu — kaip tuo, ką 
reikia planuoti ir formuoti, kad geriau atitiktų žmogaus poreikius. 

Nuo naujųjų laikų pradžios žmogus vis labiau darėsi visą tiesą 
ir tikrumą nulemiančia jėga. Tokia jėga, agresyviai įsiverždama, 
reikalauja, kad daiktai būtų reikiamu ar tinkamu būdu. Šis daiktų 
tobulinimo procesas yra civilizacija. Civilizacijai labiau nei kultū- 
rai, kuri laikoma „dvasingesne“, būdingas išimtinai mokslinis tech- 
nologinis pobūdis. Šalyse, kur mokslai pažangiausi, o žmogus vis 
labiau tampa technologu, kultūra virsta civilizacija. Netgi poetas 
ar menininkas išdėsto savo žodžius ar spalvas, priderindamas 

juos prie visuomenės skonių ir poreikių taip, kad gautų geresnį 
efektą. 

Tinkamumas aiškiai turi ryšį su subjekto „skoniu“. Subjektas 
yra „tvirta sala“, kuriai būdinga įvairi „skonių“ struktūra. Kultū- 
ra-civilizacija daiktus-objektus subjektui pristato tinkamai ir „sko- 
ningai“. Subjekto — „tvirtos salos“ - turiniai ar „skoniai“ yra pir- 
mesni už objektų turinius ar „skoningumą““. Pritaikyti —tai iš anksto 
žinoti subjektyvius turinius. Tiktai pažindami „tvirtą salą“ galime 
nuramdyti aplink ją plytintį neramų ir bereikšmį vandenyną. Gali- 
me padaryti jį subtilų, skoningą, tinkamą. Objektai sutramdomi ir 
paverčiami reikšmingais pritaikant juos subjektui. 

Anot Martino Heideggerio? pirmapradė graikų kalbos žodžio, 
žyminčio matematiką, ta matheinata, reikšmė yra išankstinis žinoji- 
mas. Pradžioje matematika reiškė tai, kas žinoma iš anksto, ir tik 
vėliaujos reikšmė buvo apribota išankstiniu skaičių žinojimu. Skai- 
čiai yra „matematiniai“, nes jie iš esmės yra žmogaus prote, ir tik- 
tai iš anksto juos turėdamas žmogus gali nagrinėti už savęs esan- 
čius daiktus ir suprasti juos skaičiuodamas, apibrėždamas 
kiekybiškai. Ką nors pasverti ar nurodyti, kur kas nors išdėstyta 
universalioje erdvėje ar universaliame laike, - tai „pažinti“ daiktą. 
Šia prasme šiuolaikinis fizikos mokslas yra labai „matematinis“, 
nes iš esmės jis manipuliuoja skaičiais ir taip „supranta“ bei „pa- 
aiškina“ daiktus. 

Žmogus, subjektas, susiduria su pasauliu kaip savo objektu 
„matematiškai“. Iš savo „tvirtos salos“ jis įsiveržia į savąją aplin- 
ką, ją „matematiškai“ nustato ir padaro tinkamą, priverčia prisi- 
derinti prie jo paties pastovumo. Toks nustatymas reiškia subjek- 
tyvios kontrolės išplėtimą objektyviam pasauliui. 

Erdvė irlaikas - tai labai „matematiškos“ nustatymo priemonės. 
Erdvės ir laiko apibrėžta tikrovė tampa faktine, faktų santalka. Faktai 

yra parankūs ir kontroliuojami. Faktai nenustatomi nejudamai; jie 
kečiasi. Tačiau šiuos pokyčius galima objektyviai nulemti. Pokyčius 
lemiantys veiksniai yra taisyklės. Taisyklės yra taisyklės tiktai dėl 
pokytį valdančio pastovumo. Toks pokyčio pastovumas yra dėsnis. 


? Plg. Heidegger, Die Frage nach dem Ding, p. 53-59. 

Kai daiktai matuojami erdvės ir laiko požiūriu ir kai juose vy- 
raujančius pokyčius išreiškia pastovūs dėsniai, jie yra supranta- 
mi. Toks supratimas yra „matematinis“ ta prasme, kad jį sudaro 
objekto apibrėžimas ar nustatymas pagal iš anksto žinomus sub- 
jekto turimus principus. Šie iš anksto žinomi principai yra ratio, 
pastovūs pagrindai arba tvirti pamatai, kuriuos suteikia žmogaus 
protas ar sąmonė, vien kuriais remiantis daiktai gali pasirodyti ar 
būti atskleisti kaip daiktai. Pagal Kanto filosofiją šie principai - tai 
kategorijos, a priori žinomos sąvokos, sykiu su erdvės ir laiko a 
priori žinojimu, o žinodamas erdvę ir laiką žmogus gali suvokti 
atskirus daiktus bei suvokti daiktus kaip erdvinius ir laikinius. 

„Matematinis“ naujaisiais laikais atsiradusios tikrovės sampra- 
tos pobūdis rodo būtiną subjekto ir objekto dermę. Todėl kai naujųjų 
laikų civilizacija laikoma labai objektyvia, taip yra dėl jos subjekty- 
vumo-jos susiderinimo su žmogaus ratio kaip „tvirta sala“. 

Terminas „subjektyvumas“, dažnai vartojamas moderniuose 
moksluose, neturi jokios „matematinės“ reikšmės. „Subjektyvumas“ 
čia pažymi individualią, atskirą, asmenišką tikrovės patirtį. Paties 
žmogaus proto patvirtinama „matematinė“ funkcija 2x2=4 kiek- 
vienam asmeniui yra vienoda, tuo tarpu kas nors malonu ar kas 
nors miela kiekvienam individui gali būti nevienodai. Vadinasi, 
„subjektyvumas“ čia nematematinis; t. y. jis „nustatytas“ ne žmo- 
gaus ratio apskritai, o tik ypatingų tam tikro individo pomėgių. 
Toks subjektyvumas yra individualistinis ar psichologinis, tuo tar- 
pu „matematine“ prasme subjektyvus žmogus pažymi žmogaus 
protą apskritai kaip susiduriantį su objektyvia ar išorine tikrove. 

„Matematinis“ subjektyvumas išreiškia žmogaus kaip žmogaus 
struktūrą ar sandarą. Tai reiškia, kad žmoguje vyrauja tam tikra 
tvarka ar tam tikras įstatymas. Dėl šio įstatymo žmogus niekada 
nėra tik sala; jį valdo jėgos, nuo kurių priklauso žmogaus sandara. 
Viduramžių laikais tai buvo Dievo įstatymas, valdęs Žmogų jo pa- 
šaukimo kelyje; senovės laikais ratio, vadinamas logosu, slypėjo ne 
žmoguje ar kuriuose nors kituose buviniuose, o pačioje tikrovėje. 
Pati tikrovė ar veikiau physis-yra-logos įvykis buvo tvirti pagrindai, 
Jemiantys daiktų ir žmogaus prigimtį. Pamažu logos ar ratio imta 
priskirti Dievui kaip Aukščiausiajam buviniui. O paskui, pradedant 

naujaisiais laikais, vis dažniau jis buvo priskiriamas išimtinai žmo- 
gui, kol galiausiai žmogus liko vienintelė jo vieta, ir visos daiktų 
tiesos buvo grindžiamos ir paremiamos žmogaus ratio. Tokio po- 
žiūrio rezultatas buvo žmogaus virtimas technologu. Technologas 
stovi atskirai nuo visos tikrovės ir susiduria su ja kaip su tuo, ką 
jam reikia sutvarkyti, suformuoti, kam jis turi suteikti pavidalą. 
Šitai reiškia civilizaciją. 


Technika ir atitikimas 


Nedidelėje Martino Heideggerio knygelėje Die Technik und die 
Kelre (Technika ir grįžtis)? labai glaustai ir įdomiai nusakoma tech- 
nikos esmė. Pasak Heideggerio, esmė nėra kokio nors esinio, ku- 
riam būdingas arba faktinis, arba protinis egzistavimas, pamati- 
nis žirinys ar struktūra. Greičiau ji yra „esmėjimo“ įvykis, telkiamas 
ar palaikomas aplinkoje, kuri suteikia reikšmes, o todėl ir patį bu- 
vimą. Kas tik egzistuoja šioje aplinkoje, gali būti laikomas turinčiu 
savo paties esmės ir egzistencijos struktūrą. Pats „esmėjimas“ anks- 
tesnis už tokią struktūrą. „Esmėjimas“ priklauso aplinkai. Jis lyg 
daiktus apšviečianti šviesa. Visa, kas apšviesta; turi savo struktū- 
rą. Pats apšvietimas yra šviesos „esmėjimas“; jis priklauso šviesai. 
Daiktas „įsiesmina“ dėl to, kad yra apšviestas ikiesminės ir ikieg- 
zistencinės būties šviesos. 

Todėl „esmėjimas“ yra jau nebe metafizikos problema, nes me- 
tafizikai rūpi tik daiktai ar esiniai, o ne „nedaiktiškoji“ būties švie- 
sa. Taigi „esmėjimas“ yra nemetafizinė ar veikiau ikimetafizinė 
problema. 

Šiuolaikinį žmogų supa technikos gaminiai. Šie gaminiai yra 
žmogaus labui, skirti jam tiesiogiai naudotis ar kaip priemonės 
kamnors trokštamam ar reikalingam pasiekti. Technika yra aiškiai 

antropocentrinė; ji susijusi su žmogumi. 

Būdami susiję su žmogumi, technikos gaminiai yra arba geri, 
arba blogi, pagal tai, kiek jie tinkami žmogaus poreikiams. Tinka- 
mumas (adeguntio) - tai technikos pagaminto daikto ir žmogaus 


3 Plg. Heidegger, Die Technik und die Kelre. 

atitikimas. Dėl tokio atitikimo buvinys (gaminys) tampa reikšmin- 
gas ir teisingas. 

Jau senovės graikų kalbos žodis „atitikimas“ turėjo „gero“ reikš- 
mę. Lotyniškasis ir prancūziškasis šio žodžio vertimas įgyja su 
muzika susijusią reikšmę. Muzikiniai garsai „tinkami“,nes jie ma- 
lonūs ir todėl geri. Muzikos instrumento styga yra gera skleisdama 
garsą, kuris tinkamai dera su kitais garsais. Tokia atitikimo reikš- 
mė gana aiškiai siejasi su senąja graikų kalbos žodžio chordon („ge- 
ras“) reikšme, nes „geras“ čia reiškė buvimą tinkamai susietam su 
visuma. Tas, kam aiškiausiai būdingas visumos pobūdis, yra ge- 
ras aukščiausiu laipsniu. Toks yra dievas, o kuris iš žmonių yra 
dievobaimingiausias, kuris yra šventas [holy] (yra visiškai [zvhol- 
ly)), tas yra geriausias. Būti šventam - tai būti susijusiam su visybe 
[wvholeness]. Tas, kuris atitinka visumą [whole], yra geras. 

Prancūzų kalbos žodis accorder yra susijęs su lotynų kalbos žodžiu 
Chorda, „styga“. Chorda neatsitiktinai susijęs su cor, „širdimi“. Stygos 
garsas turi daug bendra su širdimi; ji išreiškia giliausią žmogaus der- 
mę su savuoju pasauliu — visuma, kurioje jis stovi ir kuriai priklauso. 
Nuoširdumas-—tai buvimas susivijus į stygą. Tai priklausymas visu- 
mai esant visiškai įsipynus į ją ir taip ją visiškai atitinkant. 

Anglų kalboje string sinonimas yra twine, išreiškiantis buvimą 
susijus vienam su kitu [being-twvisted-together). Šitai aiškiai parodo 
veiksmažodžiai twine [„pinti, apsivyti“] ir entwine [ „supinti, suvy- 
ti, įpinti“]. Visos šios žodžio accordance [ „atitikimas“ ] konotacijos 
daro aliuziją į buvimą geram kaip derinimąsi su visuma, buvimą 
pajungtam jai ir buvimą jos naudojamam. Dermė su visuma yra 
„esmėjimas“. Atitikimas kaip „esmėjimas“ yra tiesa; tačiau ne me- 
tafizine prasme, nes tai nėra objekto ir subjekto atitikimas, bet esi- 
nio dermė su visuma. Žmogaus „esmėjimas“ ar atitikimas skiriasi 
nuo daiktų „esmėjimo“, nes jie „įsiesmina“ kaip geri, o žmogus, 
būdamas atviras visumai, „įsiesmina“ kaip didis. 

Technikos srityje atitikimas išlaiko buvimo susivijus vienam su 
kitu pobūdį, tačiau šis buvimas susivijusiam ir priklausymas vi- 
sumai pažymėtas antropocentrizmo. Jis reiškia priklausymą žmo- 
gui, buvimą apsivijusiam aplink žmogų ir buvimą pajungtam jo 
poreikiams ir reikalavimams. Technikos pasaulyje daiktai yra geri 


297 


ir teisingi atitikdami žmogų, turėdami reikšmę žmogaus aplinkoje. 
Metafiziškai tai išreiškia objekto ir jo subjekto atitikimas ar suside- 
rinimas. Daiktai yra geri ir teisingi tiek, kiek jie dera su technologo 
sumanymais ar juos atitinka. Bet kurio objekto tiesa ir tikrumas 
pajungti žmogui ir jo poreikiams. 

Daiktai yra teisingi ir geri tol, kol jie atitinka subjektą. Technolo- 
go gaminys yra ir geras, ir teisingas atitikdamas žmogaus porei- 
kius. Žmogus technologas yra geras ar veikiau didis atitikdamas 
savo pasaulio visumą — techniką. Pati technika neatskleidžiama 
taip, kaip atskleidžiami daiktai, Technika „neįsiesmina“ kaip daik- 
tai. Technika „įsiesmina“ kaip šiuolaikinio žmogaus pasaulis. 
Technika ima viršų objektų (technikos gaminių) ir subjekto (tech- 
nologo) atžvilgiu. Technikos „esmėjimas“ yra aplinka, kurioje tiek 
objektai, tiek subjektai gali imti būti. Technikos „esmėjimas“ - kaip 
ir bet kuris „esmėjimas“ - yra irikisubjektyvus, ir ikiobjektyvus. Jis 
priklauso pagrindams, vien kuriais remiantis įmanomos ir subjek- 
tyvumo, ir objektyvumo reikšmės. Technikos „esmėjimas“ remiasi 
„medaiktiškąja“ tikrove, o kita vertus, jis susijęs su pačiais „daik- 
tiškaisiais“ objektais. 


Technika ir priežastingumas 


Šiais laikais technikos gaminių priežastimi laikomas žmogus. 
Jau minėtoje Heideggerio knygoje (Die Technik und die Kelire) paro- 
doma gilesnė priežasties problemos prasmė. Pagal tradicinę arba 
aristotelinę filosofiją skiriami keturi priežastingumo tipai: mate- 
rialioji, formalioji, tikslo ir veikiančioji priežastis. Antropocentri- 
niais mūsų laikais manoma, kad vien žmogus, kaip veikiančioji 
priežastis, sukuria ir priverčia atsirasti technikos produktus. 

Lotyniškai „priežastis“ yra causa. Kaip nurodo Heideggeris, šis 
žodis kilęs iš cadere, „kristi“, ir reiškia rezultatą ar buvimą kieno 
nors paveiktam. Causa nėra „technologinė“, nes ji nepabrėžia, kad 
veikiančioji jėga yra žmogaus planavimas. Be to, causa veikiau krei- 
pia dėmesį į tai, kas įvyksta vėliau, o ne į patį šaltinį. 

Graikų kalbos žodis, žymintis „priežastį“, yra aition. Šis žodis 
turi buvimo skolingam, buvimo skolingam kam nors už save,buvi- 

mo kaltam reikšmę. Jis nurodo į šaltinį. Buvimas kaltam apima 
atsakomybę, to, kas priklauso, sumokėjimą jėgoms, suteikiančioms 
kam nors kitam buvimą. Technikos gaminys skolingas už savo 
buvimą Žmogui ir todėl jis yra „kaltas“ žmogui dėl paties savo 
egzistavimo. Jis turi atsilyginti tarnaudamas jam. Ši priežasties 
reikšmė, t. y. technikos gaminio buvimas skolingam žmogui, nėra 
tokia pat, kaip priežasties reikšmę suprato graikai. Technikos pa- 
saulyje pagamintas objektas skolingas už savo buvimą gaminan- 
čiajam subjektui, o graikų pasaulyje daiktas skolingas už save ikiob- 
jektinio ir ikisubjektinio pobūdžio tikrovei. 

Sidabrinės vazos pavyzdžiu Heideggeris parodo ankstesniąją 
priežasties kaip buvimo skolingam arbuvimo kaltam už kieno nors 
kito buvimą reikšmę. Vaza, kaip dievų kulto apeigoms skirtas au- 
kojimo indas, už savo buvimą skolinga tiek sidabrui, tiek konkre- 
čiam savo pavidalui ir išvaizdai. Sidabras ir forma aukojimo vazą 
lemia mažiau nei tikslas, labiausiai nulemiantis jos buvimą. Die- 
viškoji sritis yra šventa visuma, kuri pirmiausia telkia vazą, paro- 
do jos padarymo būdą ir leidžia sidabrui egzistuoti pačiu savo 
buvimu sidabru, duodant suprasti, kad jam būdingas šventumo 
švytėjimas. 

Vazos dirbėjas (veikiančioji priežastis) skolingas šventai dievo 
valdžiai. Šio dievo žinojimas taip vadovauja žmogaus darbui, jog 
žmogus nėra absoliutus vazos autorius, o tik kuklus dieviškosios 
tiesos, kuri slypi dievo pasaulyje, saugotojas. Vazos dirbėjas daro- 
mame daikte įkurdina dievą. Su-prasdamas [under-standing] die- 
vą, t. y. pajungdamas save dievo logos, vazos dirbėjas ją daro ir 
formuoja taip, kad ji atskleidžia dievą. Atskleisdama dievą, vaza 
įgauna savo pačios esmę - ji „esmėja“ ir kartu tampa buviniu. 
Vaza telkia dievą. 

Aukojimo vaza turi priežastį, t. y. ji skolinga už save šventai 
dievo tvarkai. Ši tvarka lemia vazos buvimą padarytai iš sidabro ir 
jos buvimą tam tikros formos. Dievo tvarkos supratimas įkvepia 
vazą darantį sidabrakalį. Jo darbas tėra atliepiantis dėkojimas die- 
vo pasauliui, kuriame vaza gali „įsiesminti“.Sidabrakalys su-pran- 
ta dievą, ir tik dėl šio supratimo jis gali būti veikiančioji vazos 
priežastis. 

Sidabrakalio su-pratimas yra jo priklausymas dievo sričiai, jo 
stovėjimas joje ir supratimas, kaip tai išreikšti. Dievo pasaulis ir jo 
raiška ir yra teisingi pagrindai, kuriais remiantis vaza tampa va- 
za. Šie teisingi pagrindai yra ratio, kuris graikų kalba yra logos. 
Sidabrakalys stovi dievo /ogose ir dėl šio stovėjimo jis supranta 
vazos sandarą ir gali būti jos dirbėju. 

Platonas teigia, kad žmogus supranta įvairius daiktus bei geba 
juos padaryti remdamasis savuoju idėjų žinojimu ir supratimu. 
Idėjos priklauso dievų sričiai. Todėl jos yra šventos ir absoliučios. 
Daiktų priežastis yra ne veikiančioji priežastis, bet veikiau dievų 
logos, filosofijos istorijoje žinomas kaip galutinė priežastis. Galuti- 
nė priežastis yra įsiskolinimas dievui. Materialioji, formalioji ir 
veikiančioji priežastis yra skolingumas tiktai galutinės priežasties 
skolingumo pagrindu. Būti skolingam tai priklausyti dievų (arba 

dievo) /ogos. Tiktai remdamasis tokiu priklausymu žmogus gali 
Žinoti, kokias medžiagas reikia atrinkti ir kokį pavidalą reikia su- 
teikti daromam daiktui. 

Anot Heideggerio, sidabrakalys, darantis aukojimo vazą, nėra 
technologas, besinaudojantis įrankiais, kad pagamintų ką nors ori- 
ginalaus, ką nors autentiško, kas būtų vien jo. Jis tik leidžia vazai 
įgauti savo esmę - „įsiesminti“. Iš tiesų jis nepadaro daikto; jis tik 
sužadina jį. 

Technologas priverčia daiktą būti pagal savo kaip jį grindžian- 
čių pagrindų (subjekto, s1b-iectum) buvimą. Pirmapradė priežas- 
ties reikšmė yra sužadinimas (das Veranlassen). Sužadinti - tai pri- 
sidėti prie valdančiosios tikrovės galios duodant jai gaminamą 
daiktą. Sužadinimas nėra buvimas priežastimi ko nors parėmimo 
savo paties buvimu prasme; jis yra leidimas daiktui užimti vietą 
atviroje dievo srityje ar tvarkoje. Jis nėra būdas nepajudinamai sto- 
vėti tikrovės centre ir priversti viską suktis aplink save priderinant 
prie savojo neginčijamo pastovumo, taigi visa tai nustatyti. Suža- 

dinimas yra atsakas į dievų logos, savęs padarymas tinkamo nuti- 
kimui. 

Technologas gali būti priežastis ir gaminti, nes pirmapradiškai 

jis yra sužadinantis. Technologo „tvirta sala“ remiasi esmingu jo 
nepastovumu -jo tinkamumu. Gilesnė technologo esmės - „esmė- 

jimo“ - įžvalga atskleidžia jį kaip dievų tarną. Technologas tar- 
nauja dievams sužadindamas daiktus šventai dievų sričiai, taigi 
paversdamas juos dievų buveinėmis ar vietomis. 

Sužadinimas (pirmapradis buvimas priežastimi) yra tiesa, ne 
subjekto ir objekto atitikimo prasme, bet atskleidimo, leidžiančio 
daromam daiktui pasirodyti dievo srityje, prasme. Objektas atitin- 
ka subjektą kaip pažįstantijį dievo tvarką ir todėl galiausiai jis ati- 
tinka dievo visybę ar šventumą. Atskleisti daiktą reiškia įkurdinti 
dievą daikte, priversti dievą reikštis per daiktą. Daiktas telkia die- 
vą pats būdamas sutelktas dievo /ogose. Tai reiškia dievo ir daikto 
atskleidimą. Atskleidimas priverčia dievą būti, taip pat, tik kitokiu 
būdu, priverčia būti daiktą. Tiesa kaip atskleidimas pirmiausia 
iškelia ne vieną ar kitą daiktą, bet dievo logos. Be to, dievo logos yra 
ne daiktas, o daiktų suponuojama „nedaiktiškoji“ tikrovė, juos grin- 
džianti tikrovė. 

Kadangi atitikimas (adeguatio) paprastai reiškia subjekto ir ob- 
jekto atitikimą ir kadangi tiek subjektas, tiek objektas yra reikšmin- 
gi pasaulyje arba dievo aplinkoje, tiesa kaip atskleidimas yra tei- 
singesnė tiesa už tiesą kaip atitikimą. „Vadinasi, technika nėra 
priemonės. Ji yra atskleidimo valdžia. Jei tai turime galvoje, mums 
atsiveria visiškai kitokia technikos „esmėjimo“ sritis. Tai - atsklei- 
dimo, t. y. tiesos, sritis“*. Technika tampa tiesa gua atskleidimas. Ji 
vyrauja ne tik objektų, bet ir jų dirbėjų, subjektų, atžvilgiu. Šitaip 
suprantama technika telkia /ogosą, kurį technologas atliepia ir ku- 
riam jis yra pajungtas. Taip technologinis pasaulis liaujasi buvęs 
subjektyvus ar antropocentrinis. 


Pastovunias 
Esmingiau nagrinėjama technika nėra vien mokslas. Būdama 
vienas iš daiktų - technologinių daiktų - atskleidimo būdų techni- 
ka yra svarbi ontologiškai. Be to, kai technika ir technologas su- 


prantami kaip pajungti gamtos logos atskleidimui, t. y. kai pati 
technika tampa tam tikru atskleidimo būdu, o technologas tarnauja 


* Ibid., p. 12. 

šiam atskleidimo būdui ar jį su-pranta, technika (arba veikiau tech- 
nikos „esmėjimas“) įgauna nemetafizinę svarbą. 

Technikai būdingas savitas tikrovės atskleidimo būdas —reik- 
lus, agresyvus būdas. Į daiktus žiūrima ne kukliai ar pagarbiai, o 
nusiteikus prievartai. Pagal savo iš anksto apmąstytą planą žmo- 
gus reikalauja iš gamtos vienokio ar kitokio atitikimo - jo porei- 
kiams tinkamo atsakymo. Dėl šios priežasties šiuolaikiniam žmo- 
gui nepavyksta su-prasti tikrovės ir to, kas tvarkingai išdėstyta jos 
logose. 

Anot Heideggerio, šiuolaikinis žmogus nepažįsta, pavyzdžiui, 
vėjo tokio, koks jis pasirodo gamtos valdžioje. Jis pažįsta jį kaip 
energijos šaltinį, kuris gali būti panaudotas žmonijos gerovei, arba 
kaip griaunančią, nevaržomą jėgą, vis dar nesutramdytą gaivalą, 
kurį galų gale galima pažaboti pasitelkus kokius nors technologi- 
nius sprendimus, pašalinančius jo destruktyvumą. Panašiai Rei- 
no upė, apdainuota daugelio garsių vokiečių poetų, gali būti - ir 
yra - naudinga, gali būti mūsų poreikius atliepiantis objektas. Pa- 
vyzdžiui, ji vilioja turistus, yra tinkama laivybai, yra geras elektros 
energijos šaltinis ir t. t. Reinas — tai sutramdytas eržilas, pasidavęs 
loginiams žmogaus ratio pakinktams. 

“ Technika nustato tikrovę remdamasi žmogaus pastovumu. Nu- 
statyta ir susieta su žmogumi tikrovė pirmiausia yra ne apžvelgia- 
mas objektas, o tai, kas žmogaus paveikiama, tinkama jam naudo- 
tis. Tai, kas jam tinkama, jo paveikiama, yra jam paranku. Būti 
parankiam visiškai nėra tas pat, kas būti objektu, nes objektas la- 
biau susijęs su akimi nei su ranka. 

Tai, kas yra po ranka, turi būti galima sugriebti, ir todėl tai turi 
būti tvirta ir pastovu. Tai paženklinta pastovumo (der Bestand). Pa- 
stovumas, daiktų parankumas nėra tas pat, kas subjekto (žmogaus) 
pastovumas. Geležis gali būti „nustatyta“ kaip namo svorį išlaikan- 
ti sija. Namas gali būti „nustatytas“ kaip ekonominės spekuliacijos 
daiktas - kaip tai, kas nupirkta ketinant pelningai perparduoti. Jis 
gali būti „nustatytas“ ir kaip gyvenamoji vieta. Taigi parankumas 
yra labai kintamas. Jo kintamumą lemia subjektas, teikiantis paran- 
kiam daiktui reikšmę, o sykiu ir buvimo būdą. Technologiniame pa- 
saulyje daiktui stinga jo paties stovėjimo; jį palaiko subjektas. 

Ar iš tiesų Žmogus yra absoliutus veiksnys, lemiantis daiktų 
pastovumą? Ar tik dėl žmogaus daiktai yra tinkami ir parankūs? 
Anot Heideggerio, žmogus yra nustatytas kaip ir daiktai. Daugely- 
je techninių operacijų žmogus „funkcionuoja“ kaip ratelis maši- 
noje. Statomai upės užtvankai reikia įvairių medžiagų: plieninių 
strypų, betono, žvyro, vandens siurblių, elektros energijos, vietos 
saugykloms ir daugybės darbo rankų. Žmogus įtrauktas ir įjung- 
tas į technikos pastovumą ar parankumą. Nuostatai žmogų valdo 
ne menkiau nei daiktus. 

Nuostatai skirtingai valdo daiktus ir žmones. Daiktai yra vi- 
siškai valdomi ir visiškai nulemti. Daiktas niekad negali pasi- 
priešinti valdymui, be to, jis nedalyvauja savęs paties valdyme, o 
žmogus, priešingai, dalyvauja savo buvime-valdomam. Jis prisi- 
deda prie savęs paties valdymo. 

Čia svarbu turėti omenyje, kad nuostatai, valdanti technikos 
galia, nėra nei daiktai, nei žmogus. Tai „nedaiktiški“ tikrovės pa- 
grindai, kuriais remdamiesi daiktai ir žmogus įgyja savo reikšmes. 
„Nedaiktiškus“ technologinius pagrindus galima palyginti su 
gamta, kuri taip pat yra „nedaiktiški“ visa ko „daiktiško“ pagrin- 
dai, arba juos galima laikyti gamtos atsiskleidimo būdu. 

Nustatanti technikos valdžia ankstesnė už daiktus ir šiuolaiki- 
nį žmogų, nes tik per ją šie gali būti reikšmingai atskleisti - žmo- 
gus kaip reikšmių vietininkas, o daiktai kaip reikšmingi. Techno- 
logas, prieš imdamasis „atakuoti“ savo objektus (nustatydamas 
juos), turi turėti atvirą technikos pasaulį, iš anksto nulemiantį daiktų 
reikšmes taip, kad jie būtų tinkami žmogui. Technologui lemta ne- 
paisyti gamtos tvarkos (logos) ir pakeisti ją savo paties antropocen- 
trine tvarka; jis nustato daiktus pagal savo paties „logišką“ logos. 
Vis dėlto be viešpataujančio gamtos logos, kuris atrodo esąs tech- 
nologo sugriautas, neįmanomas paties technologo logos. Žmogaus 
logos, net ir atsitraukęs nuo gamtos logos, vis dar jam priklauso. Be 
gamtos logos žmogus niekad negalėtų tapti technologu. Tiktai gam- 
tos (ar dievų) paliktas vienas, jis gali nustatyti ir suderinti daiktus 
pagal save. Už „savo paties“ logos, visą savo vidinį turtingumą, 
visą savo talentingumą ir kūrybingumą žmogus skolingas gamtos 
logos. 

Technikos pasaulio atvirumas ankstesnis už technikos objek- 
tus ir subjektą (technologą). Jis yra atskleidimas, galutinis pasto- 
vumas ar tiesa. Stovėdamas atviroje technikos srityje, žmogus pats 
tampa nustatytas, ir tiktai taip, remdamasis pasiskolintu savo pa- 
stovumu, jis gali nustatyti daiktus ir būti technologas. Pasiskolin- 
tas pastovumas iš tiesų yra buvimas išjudintam ir nulemtam, nes 
reiškia paklusimą technikos pasaulio atskleidimo normoms. Sub- 
jekto pastovumas atitinka technologinio „esmėjimo“ nutikimą. 

Žmogus visada yra atskleistame pasaulyje, ir tiktai tokio at- 
skleidimo šviesoje jis gali susidurti su daiktais ar kitais žmonėmis, 
kurie kaip irjis stovi gamtos valdžioje - pasaulyje. Gamta nėra nei 
daiktai, nei žmogus. Ji yra pasaulis, kuriame daiktai ir žmogus 
„įsiesmina“. Mitiškai suprantamus dievus reikia apmąstyti filoso- 
fiškai tokiu būdu, kad jie atrodytų kaip skirtingi gamtos valdžios 
aspektai. Dievai yra gamtos atsiskleidimo būdai. Dievas valdo daik- 

tų tėkmę ir suteikia jiems pirmapradį pastovumą. Technikos pa- 
saulis gali būti pasaulis dėl jame slypinčių dieviškųjų pagrindų. 

Atskleidimas - tai tiesa, kuri išdėsto daiktus dieviškosios švie- 
sos atvertyje, ir tiktai kaip jau atskleisti dievo šviesoje daiktai gali — 
atitikdami ją buvimo-supintam su dievo visuma, su jo šventumu 
prasme -atitikti ar neatitikti vienas kitą ar žmogų. Dievas, galuti- 
niai nuostatai, yra /og0s, pastovūs žmogaus pagrindai. Jis yra nu- 
tikimas, lemiantis žmogui būti daiktų tiesos saugotoju. 


Nuostatynas 


Žmogus supranta gamtos ar dievų logos paklusdamas jo 
valdžiai. Nuo naujųjų laikų pradžios žmogus tapo subjektu, grin- 
džiančiu visos tikrovės reikšmes, o jo supratimą, ar jo /ogos, imta 
laikyti pirminiu ar grindžiančiu logos. Dievas yra antgamtinis sub- 
jektas, tuo tarpu graikų dievas yra „nedaiktiškoji“ gamtos jėga, 
tvarkanti ir atskleidžianti daiktus. Naujaisiais laikais dievų logos 
pakeičiamas subjektyviu žmogaus logos, ratio. Dėl to žmogus tam- 
pa „tvirta sala“ ir technikos pradininku. Šiandienos technikos lai- 
kais žmogus, regis, visiškai užvaldė tikrovę absoliučiai pašalinda- 
mas dievų valdžią. Technikos žmogus yra bedievis. Vis dėlto, pasak 

Heideggerio, „Šiuolaikinė technika, daug pastangų reikalaujantis 
atskleidimas, visiškai nėra vien Žmogaus laimėjimas“*. Galiausiai 
jos ištakos yra dieviškos. 

Tai prilygsta teigimui, kad žmogus nėra technikos sukūrėjas. 
Jis tampa „tvirtas“ tiktai nutikimo iš anksto nustatytas būti tam 
tikru būdu. Nutikimo (gamtos logos) jėgos verčia žmogų nustatyti jį 
supančią tikrovę taip, kad ši atitiktų jį ir derėtų su juo, nes dieviš- 
kosios nustatančios jėgos tyli. Dėl to žmogus yra tarsi centras, Ie- 
miantis visus reikalaujamus objektų atitikimus, - taip pasaulis tam- 
pa antropocentrinis. Žmogui lemta tapti technologu - technikos 
subjektu. Nutikimas iškelia ir „esmina“ technikos pasaulį žmo- 
gui, pritaikydamas šiam pasauliui nustatantį žmogaus atsaką. 

Technikos pasaulio nuostatynui*, lemiančiam žmogui tapti 
technologu, pažymėti Heideggeris vartoja vokiečių kalbos žodį Ge- 
stell. Nuostatynas reiškia technikos pasaulio inicijavimą nutikimo 
galia. Nutikimas savo nebyliais nustatymais teikia žmogui tvirtą 
stovėseną. Taip stovėdamas žmogus pajėgia nustatyti daiktų pa- 
saulį, padaryti daiktus jį patį atitinkančiais objektais. Jis lieja juos 
įsavo subjektyvias formas ir padaro juos reikšmingus, parankius 
ir galimus vartoti. 

Nuostatynas nėra žmogaus veiksmas. Jis nėra technikos daly- 
kas. Veikiau jis yra tai, kas grindžia ir daro galimą techniką ir 
technologą. Jis yra technikos pasaulio „esmėjimas“. „Nuostaty- 
nas reiškia telkimą, kuris grindžia žmogų, kad jis atskleistų tikro- 
vę padarydamas ją tinkamą žmogui. Nuostatynas kaip atskleidi- 
mas valdo pačią technikos esmę, nors pats savaime jis nėra iš 
technikos srities“. Žmogui lemta tapti technologu pagal nuostaty- 
no sutvarkymą - pagal nutikimo valdžią mūsų technologiniais 
laikais. . 

Nuostatynas, nustatantis subjektą ir objektus, yra analogiš- 
kas plysis, kuri, graikų supratimu, turi valdžią daiktams ir žmo- 
gui. Jei nuostatynas suprantamas kaip nutikimo, valdančio būti- 
nus daiktų kelius ir laisvus žmogaus kelius, būdas, jį galima labai 


5 Ibid., p. 18. 
5 Ibid., p. 20. 

pagrįstai traktuoti ar suprasti taip, kaip graikai traktavo ar su- 
prato physis. 

Physis, kaip ją suprato graikų filosofai, yra beveik mitinio po- 
būdžio. Vadinasi, technikos „esmėjimo“ tyrimas visiškai nėra pro- 
gresyvus; veikiau jis atrodo esąs susijęs su kažkuo labai „primity- 
viu“. Technika atsirado ir sparčiai bei galingai suklestėjo visiškai 
nesvarstant ontologinių jos pagrindų. Technikos esmė buvo laiko- 
ma savaime suprantamu dalykų; nereikėjo jokio apmąstymo. Tik- 
tai dabar, kai technikos valdžia pasiekė viršūnę, kyla klausimas 
apie jos esmę. Tai rodo būsimą grįžtį, kuri nugriaus lig šiol egzis- 
tuojančias pasaulio atramas (lemiamus veiksnius) ir leis suprasti, 
kad atramos (lemiami veiksniai), kurios, atrodo, turėjo griūti prieš 
daugybę amžių, yra visiškai tos pačios ir šiandieną. Nutikimas, 
„išdėstantis“ daiktus kaip vienaip ar kitaip prasmingus jo hori- 
zontuose ir įgalinantis žmogų pasidaryti tinkamą jo normoms ar 
atsisakyti joms paklusti, stovi pradžioje ir yra dieviškas. Tik nuti- 
kimas, o ne pats žmogus gali sujudinti po žmogaus kojomis plytin- 
tį pagrindą ir padaryti žmogų tinkamą jo valdžiai arba priversti jį 
to atsisakyti. Žmogaus kaip įtraukto į nutikimo valdžią aspektas 
akivaizdžiai griauna žmogaus kaip subjekto, nuo kurio priklauso 
objektų pastovumas, pamatinį „pastovumą“. Sugriauti žmogaus 
pastovumą ipso facto reiškia sugriauti viso objektyvumo, taigi ir 
technikos pasaulio subjektyvumą; tai reiškia sugriauti pačią anks- 
tesnio technikos pasaulio sampratą. Po tokios milžiniškos griūties 
daiktai ir žmogus lieka išstatyti kitokioms nei daiktai ar žmogus 
jėgoms. Techniką palaiko žmogus, todėl ji yra antropocentrinė; ta- 
čiau technikos „esmėjimas“, jos nuostatynas, yra „nežmogiškas“ 
ir todėl jį grindžia kitokios negu žmogus jėgos. Technologą palai- 
ko nuostatynas, pasislėpusi šių laikų physis. Physis atsiskleidimas 
technikos „esmėjimu“ aiškiai parodo grįžtį, vykstančią šiais lai- 
kais. Ši grįžtis neturi nieko bendra su pažanga; ji nepaprastai ar- 
chajiška. Slaptas grįžties atėjimas mūsų technikos valdžios metu 
nėra mūsų suplanuotas, numatytas ar kontroliuojamas; tai yra grįž- 
tis, kuri pati mus valdo. Tai nutikimo grįžtis, kuri nustato mus tam 
tikram atsakymui ar tam tikram buvimo būdui. Nutikimo grįžtis 
yra Grįžtis. 

Grįžtis neįsiveržia lyg audra, kuri įtūžusi blaško bangas ir rau- 
na medžius su šaknimis. Vandenys ir medžiai priklauso nuolati- 
niam physis judėjimui nebūdami „nulemti“ - nebūdami užkalbin- 
ti ar neprašomi atvirai ir laisvai atsakyti, o žmogus, pajungdamas 
save valdančioms physis jėgoms ir padarydamas save tinkamą jos 
logoso tvarkai, priklauso physis vėjams. Tačiau per nuostatyną phy- 
sis, nors ir pasislėpusi, atsiskleidžia pavesdama žmogui būti ryš- 
kiausiu atskleidimo įvykiu, užuot buvus atsiskleidžiančios physis 
valdžios saugotoju. Kartu dabarties laikų grįžtis atidengia nuosta- 
tyną irtaip nurodo žmogui aukštesnius nustatymus (pavedimus), 
užuot atskleidusi jį kaip vienintelį visų apibrėžčių pagrindą. To- 
dėl dabartiniais grįžties laikais žmogus nėra monarchas; priešin- 
gai, jis veikiau yra kuklus tarnas, besirūpinantis nutikimo nusta- 
tymais. Įspūdinga technikos valdžia šiandien neatsiranda be 
žmogaus; tačiau ji grindžiama ir nustatoma už žmogaus - užjo 
kaip subjekto ir, be to, užjo „nustatytų“ objektų. 

Nutikimas, palaikantis žmogaus buvimą-nulemtam, lygiai kaip 
ir jo pastovumą, jokiu būdu neapriboja žmogaus laisvės. Priešin- 
gai, jis išlaisvina žmogų. Jis padaro žmogų laisvą suteikdamas 
jam pasaulį, kuriame jis gali „įsiesminti“ kaip žmogus. Mūsų tech- 
nologiniais laikais žmogus „įsiesmina“ kaip technologas. 

Šiandieną žmogaus „esmėjimo“ negalima svarstyti tradicinės 
filosofijos terminais, nes žmogus nėra substancija; jis labiau pana- 
šus įsantykį. Tiktai per savo nutikimą jis išlaisvintas būti žmogu- 
mi. Būti nulemtam reiškia būti žmogumi ir būti didžiam. 

Žmogus „esmėja“ nutikimo srityje. Šiuolaikinio žmogaus nuti- 
kimas yra jo nebuvimas-nulemtam, kuris vis dėlto yra buvimo-nu- 
lemtam būdas. Žmogus gali nebūti nulemtas tiktai nutikimo srity- 
je. Nuostatynas, technikos laikų nutikimas, lemia žmogui tapti 
grindžiančiais nuostatais, subjektu. 

Mitinis žmogus supranta savo dievų nutikimą ir žino, kad jo 
gyvenimą kreipia šis nutikimas. Taip pat jis supranta, kad jį su- 
pantys daiktai išlaiko savyje dievų švytėjimą. Žmogui lemta sau- 
goti dievų švytėjimą daiktuose neišniekinant jų. Tarp nutikimo ir 
technologo esama neatitikimo. Technologas yra aklas nutikimui ir 
dėl šio aklumo, užuot išlaikęs daiktus dievų švytėjime, primeta 

jiems savo paties raHo nustatydamas ir suobjektindamas juos pa- 
gal šį ratio kaip juos grindžiančius pagrindus. Nuostatynas lemia 
žmogui bedievį buvimo būdą ir daiktų profanavimą padarant juos 
antropocentriniais (juos „sužmoginant“). 

Technikos žmogaus aklumas nutikimui kartu yra ir aklumas 
daiktams. Nematydamas dievų švytėjimo daiktuose, jis nemato jų 
kaip reikšmingai išlaikomų šiame švytėjime - nebeturi nuovokos 
apie daiktus, kokie jie yra. Jie atrodo jam tinkami, pritaikyti, atitin- 
kantys jį, ir tiktai tokie. Daiktai atspindi jį, o ne patys atsispindi; 
regis, jis susiduria tik su savimi. Ar iš tiesų jis sutinka save? Tikrai 
ne! Kas yra žmogus ir kokia yra jo prasmė? Jis grindžia visas reikš- 
mes, ir jo prasmė yra grįsti arba nustatyti reikšmes. Žmogus pri- 
klauso nuo to, kas priklauso nuojo. Teikianti reikšmes tikrovė (sub- 
jektas) pati yra tuščia. Neturėdamas transsubjektyvios ir 
transobjektyvios tikrovės nuovokos, šiuolaikinis žmogus nesusi- 
duria su savimi — būtent dėl to, kad pamiršo save. Būti savimi 
reiškia būti nulemtam gamtos nutikimo; tai reiškia paklusti jo val- 
džiai ir taip būti su-prantančiu buviniu. 

Žmogaus aklumas nutikimui apima jo aklumą daiktams ir sa- 
vo paties „esmėjimui“. Šiuolaikinio žmogaus pastovumas nustato 
visų jį supančių objektų pastovumą. Dėl tokio negyvo pastovumo 
šiuolaikiniam Žmogui gresia bereikšmiškumas. Reikšmių tyrinėji- 
mas atskleidžia žmogų kaip nustatytą valdančiųjų technikos „es- 
mėjimo“ jėgų. Galų gale ne technologas nustato technikos pasaulį, 
bet pats nuostatynas nustato šiuolaikinį žmogų sykiu su jo pasau- 
liu. Atskleista nuostatyno valdžia yra nutikimo įsiveržimas į šį 
mūsų pasaulį, kuris iki šiol buvo „lemiamas“ vien žmogaus. Šis 
įsiveržimas yra mūsų laikų grįžtis. 

Atsakymas į nutikimo grįžtį reiškia, kad atsisakoma Žmogaus 
nustatymų, osykiu ir požiūrio į daiktus kaip tinkamus žmogui. Žmo- 
gus yra jau nebe vadovaujantis „racionalistas“, bet daiktų, pasiro- 
dančių nutikimo šviesoje, tiesos saugotojas. Nutikimo grįžtis panai- 
kina patį technikos pasaulio antropocentriškumą. Saugomas daiktas 
nėranei tinkamas, nei netinkamas;jis yra už jo pritaikomumo žmo- 
gaus poreikiams ribų. Pačiu savo „esmėjimu“ daiktai visiškai nėra 
„sužmoginti“ — jie priklauso šventai dievų sričiai. Dievai telkia daik- 

tus savuoju reikšmes suteikiančiu logosu ir kartu lemia juos savo 
visybišku (šventu) nutikimu. Mūsų laikų grįžtis atšaukia žmogų iš 
jo antropocentrinių kelių ir nukreipia jį į - lemia jam - atsakingą 
stovėjimą vietoj vadovaujančios pozicijos. Šiuolaikinis žmogus — 
nesvarbu, ar jis tai supranta, ar ne- patiria drastišką nutikimo grįž- 
ties virsmą; mėgindamas ištirti technikos „esmėjimą“ - kuris iki tol 
valdė žmoniją niekad nenagrinėjamas - jis ima darytis tinkamas 
nutikimo gua nuostatyno valdžiai. Toks tinkamumas- tai tinkamu- 
mas nutikimo, kuris atskleidžia žmogų ne kaip grindžiantį pasto- 
vumą, bet kaip nutikimo valdžios saugotoją, normoms. 


Technika ir didybė 


Nuostatyno, kaip slaptosios gamtos (physis) valdžios, atidengi- 
mas išlaisvina žmogų iš nihilistinio būties (gua nutikimo) nepaisy- 
moir padaro jį artimą mitiniam žmogui, kurį nutikimo apšviestoje 
srityje lemia ir valdo dievų normos. Vadinasi, technikos „esmėji- 
me“ atskleidžiant nuostatyną kaip nutikimą tuo pat metu esama 
paslėpties ir atskleidimo. Šiuolaikinis technologas laikomas tech- 
nikos „esmėjimo“ sutemose ir todėl jis gali būti ir yra technologas. 
Žmogus, priklausantis technikos „esmėjimo“ sutemoms, pats jau 
nebėra pastovus; jį valdo lemiančios slepiančio ir atskleidžiančio 
nuostatyno žaismo galios. 

Žmogus nei nustato techniką tik savo paties pastangomis ir 
planavimu, nei gali atsisakyti technikos savo paties valia. Techni- 
ka yra nutikimo, one istorijos įvykis. Technikos esmė nepriklauso 
nuo žmogaus; jis pats priklauso nuo nuostatyno (technikos „es- 
mėjimo“) - dabarties laikų būties įvykio. „Technika, kurios „esmė- 
jimas“ yra pati būtis, nesileidžia žmogaus įveikiama. Šitai papras- 
čiausiai reikštų, kad žmogus yra būties viešpats“?. Nebūdamas 
būties viešpats, žmogus vis dėlto yra labai esmingas būties įvy- 
kiui, kuris mūsų laikais yra technikos „esmėjimas“. Žmogaus rei- 
kalingumas technikos „esmėjimo“ įvykiui - tai šiuolaikinio žmo- 
gaus didvyriškumas,jo didybė. 


" Ibid., p. 38. 

Didybė - žmogaus tinkamumas būties įvykiui - priklauso bū- 
čiai labiau nei žmogui. Būčiai reikia sargybinio jos tiesai - atsklei- 
dimo tiesai - apsaugoti. Atskleidimo tiesa saugoma atliepiančiai 
suprantant būties atvertį. Mūsų technologiniais laikais žmogus 
saugo būties įvykio tiesą savo technikos gaminiais. Būties tiesa 
neįmanoma žmogui nesirūpinant daiktais, grindžiamais jo atlie- 
piančia nuostata į jo laikų nutikimą - į jo tinkamumą nuostatyno 
valdžiai. Žmogaus tinkamumas yra jo didybė. Šiuolaikinis žmo- 
gus nėra didis, laikydamas save technikos pasaulio viešpačiu. Tik- 
tai išstatydamas save technikos „esmėjimo“ valdžiai ir padaryda- 
mas tinkamą nuostatyno nulemčiai, jis yra didis. Toks savęs 
išstatymas ir padarymas tinkamo yra žmogaus priklausymas val- 
džiai, ankstesnei už techniką. Tai žmogaus priklausymas nutiki- 
mo įvykiui. Technikos žmogaus didybė yra užtechnologinė. „Mes 
mąstome apie didį žmogaus „esmėjimą“ tik jei mąstome apie jį 
kaip priklausantį būties „esmėjimui“, prie kurio žmogaus esmėji- 
mas pritaikomas taip, kad žmogus „esmėja“ saugodamas būties 
„esmėjimą“ pagal jos tiesą“. 

Technikos „esmėjimo“ su-pratimas reiškia perėjimą nuo tech- 
nikos laikymo vien instrumentu žmogaus rankose prie žmogaus 
pasidarymo tinkamo jos „esmėjimui“. Tai nėra Žmogaus supla- 
nuotas ar nuspręstas perėjimas. Žmogui jį primeta jo laikų grįžtis. 
Šioje grįžtyje žmogus sugrįžta prie būties ir gali saugoti jos tiesą 
(atskleidimą) daiktuose. Kaip būties tiesos saugotojas žmogus „es- 
mėja“ pats - yra teisingas. 

Kai valdančios technikos jėgos laikomos esančiomis žmogaus 
rankose, žmogus atitolsta nuo būties tiesos. Darydamas daiktus 
tinkamus sau, žmogus veikia taip, lyg nebūtų jokių juos valdančių 
būties jėgų. Būti atitolusiam nuo būties tiesos - tai nežinoti būties. 
Grįžties laikais žmogus supranta, kad nežino būties - jis tampa 
stokojančiu būties. Tai yra jo sugrįžimas prie būties. Grįžtis atgrę- 
žia žmogų į būtį. 

Vakare, kai ima temti, mes sužinome apie šviesos atsitraukimą 
ir nykimą. Nakties tamsoje yra ir šviesa —ji yra savo nesatimi, kaip 


* Ibid., p. 39. 

tai, ko stokojama, kas yra užslėpta. Viešpataujant technikai, kai 
girdėti tik žmogaus vadovaujantis balsas, būtis yra užslėpta. Pa- 
slėptis ir atskleidimas, lygiai kaip sutemos ir aušra, galų gale yra 
tas pat. Technikos „esmėjimas“ yra būties valdžios, išlaikančios 
žmogų savo sutemose, būdas. Žmogus veikiamas šių sutemų ir 
todėl jis yra didis. 

Technikos „esmėjimas“ pasinaudoja žmogaus buvimu. Žmo- 
gus, darydamas save tinkamą, atsisako savo vadovavimo ir sten- 
giasi būti atliepiantis, pagarbus. Jis yra panašus į dievams tarnau- 
jantį mitinį žmogų. „Bedievis“ technikos žmogus dėl savo laikų 
grįžties tampa dievobaimingu žmogumi. 


Dievų nesatis 


Sužinodamas nuostatyno valdžią ir paklusdamas jai, žmogus 
išstato save physis valdžiai. Šiuolaikinis žmogus, žvelgdamas į 
priekį, tam tikra prasme žvelgia į senovės žmogaus praeitį - į miti- 
nį pasaulį. 

Nuostatynas (physis) valdo užimdamas savo vietą (Da) šiuolai- 
kinime žmoguje - savo logos vietą. Nuostatyno įvykis, technikos 
„esmėjimas“, yra pliysis-yra-logos įvykis. Nuostatyno įvykis atsi- 
skleidžia pasinaudodamas žmogumi, technologu. 

Ankstyvojo laikotarpio graikų filosofijos pliysis-yra-logos atsi- 
radimą lėmė Motinos Žemės, kurios valdžią buvo atskleidę įvairūs 
dievų logoi, pasitraukimo įvykis. Physis-yra-logos - tai dievų pasi- 
slėpimo ir pasitraukimo iš žmogaus pasaulio išdava. Physis-yra- 
logos paslepia mitinį dievų įvykį, todė) tampa dievų nepaisymo 
pradžia. Jau pačioje pradžioje physis-yra-logos įvykis yra pažen- 
klintas bedievystės. 

Auštant filosofijai, žinodamas pliysis-yra-logos įvykį, senovės 
graikas žinojo „nedaiktiškąją“ tikrovę, kuriai pajungta viskas, įskai- 
tant žmogų. Tokiu žinojimu ir atsidavimu graikas aiškiai parodo 
savo pagarbią nuostatą, vis dėlto kartu prarasdamas dievų nuovo- 
ką ir palaipsniui sumažindamas savo atsidavimą jiems. 

Physis-yra-logos nuovokos praradimas veda tiek prie žmogaus 
pagarbumo gamtai išnykimo, tiek prie jo dievobaimingumo 

išnykimo. Palikdami nuošalyje viduramžių pagarbumą antgam- 
tiškumui (anapus plysis-yra-logos) ir domėdamiesi vien filosofi- 
niu pagarbumu, turime pasakyti, kad viduramžių filosofija, laiky- 
dama Dievą aukščiausiuoju buviniu, yra bedievė (stokoja dievų 
gamtoje nuovokos) ir nepagarbi (stokoja „nedaiktiškojo“ plysis- 
yra-logos arba gamtos įvykio nuovokos). 

„Nedaiktiškosios“ tikrovės nuovokos susiformavimo naujai- 
siais laikais negalima laikyti pagarbumo tikrovei sugrįžimu arba 
dievobaimingumo pradžia Vakarų žmogaus pasaulyje, nes „ne- 
daiktiškoji“ tikrovė (lemianti viską, kas „daiktiška“) suprantama 
kaip esanti žmoguje arjo valdoma. Be to, laikant žmogų lemiančių 
jėgų ar a priori principų turėtoju, regis, dar labiau sustiprinama 
žmogaus nepagarba ir bedievystė. Bedievystė taip įgyja papildo- 
mą aspektą, palaipsniui vis labiau ignoruojant ir paniekinant visa 
lemiančio aukščiausiojo buvinio valdžią. Šį nepaisymą ir nepagar- 
bąaiškiausiai parodo Nietzsche's „Dievas mirė“ „ir tai tampa neri- 
botos žmogaus valdžios tikrovei įžanga. Jokių aukštesnių valdan- 
čių jėgų nebuvimas šiuolaikinio žmogaus pasaulyje reikalauja 
žmogaus valdžios ir pasaulio supratimo Žmogaus proto ar intelek- 
to šviesoje. Be to, ši nesatis sukuria aplinką, padarančią įmanomą 
techniką ir technologą. 

Tiktai Heideggerio filosofija, galutinė Vakarų filosofijos raidos 
fazė, ir jo transsubjektyvios tikrovės samprata įveikia Vakarų žmo- 
gaus nepagarbumą, bet nejo bedievystę. Heideggerio žmogus, žino- 
damas žemę ir dievus (yhysis-yra-logos), žino aukštesnę tikrovę, 
valdančią daiktus ir žmones. Jis turi ne dievų esaties, ojų nesaties 
nuovoką. Heideggerio žmogus vis dar bedievis ne todėl, kad norė- 
tų toks būti, bet todėl, kad patys dievai vis dar tyli ir neužkalbina 
žmogaus. Heideggerio žmogus, turėdamas dievų nesaties nuovo- 
ką, žino jų esatį nesaties būdu. Toks žinojimas reiškia galimo jų 
sugrįžimo laukimą. 

Ar filosofinis žmogus yra didis? Tiktai mitinis žmogus yra tik- 
rai didis ir pirmiausia taip yra dėljo dievobaimingumo. Filosofinis 

žmogus dėl savo bedievystės nėra didis pirmine prasme, nors jis ir 
turi physis-yra-logos nuovoką. Dėl physis-yra-logos supratimo filo- 
sofinis žmogus yra didis savitu būdu. Filosofijos srityje nedidybė 

yra pliysis-yra-logos, tikrovės įvykio, nepaisymas ir buvinių laiky- 
mas vienintele tikrove. 

Lygiai kaip filosofija yra paslėptas mitas, taip filosofinė didybė 
yra paslėpta mitinė didybė. Tiktai galutinėje filosofijos fazėje filo- 
sofinis Žmogus ima suprasti dievų nesatį ir kartu atsiverti gali- 
mam ateities dievų atėjimui. Šia prasme filosofinė didybė sutampa 
su mitine didybe, lygiai kaip randantis filosofijai filosofinė didybė 
darsutapo su mitine didybe. 

186, 191, 223, 224, 227-229, 232, 
235, 295 

Kategorinis imperatyvas 75, 193 

Kiaušinis 18, 32, 33,37, 68 

Kirša 24 

Krikščionybė, krikščionis 123-25, 
30, 45, 142, 143, 173, 179, 197 

Kristus 24, 45, 55, 173 

Kultas 299 
Kultūra, civilizacija 27, 28,49,51,52, 

62, 63, 69, 72, 77, 81, 103, 105, 
153, 157, 159, 160, 164, 175, 180, 

Locke 200, 201, 204, 205 

Logika, logiškas 31, 52, 75, 77, 79, 
97, 109, 128, 129, 140, 161, 178, 
189, 190, 193-196, 220, 222, 225, 
226, 229, 230, 240, 272, 273, 282, 
285, 303 

Loginė matematika 243, 247, 248, 
252, 278, 281-287 

Logos 16-19,21, 22, 24, 25, 29,31-33, 
35-47, 49-53, 55-58, 63, 66-72, 
74, 76, 79, 81-84, 87, 88, 91, 92, 
94,95,97,101-107,109, 113-119, 
122, 124, 125, 127, 128, 130, 134, 

236-238, 264—268, 273, 276, 277, 

210-214,222, 234, 235, 243, 245, 
247, 248, 252, 278, 281-287, 

Nihilizmas, nihilistinis 98, 175, 181, 
309 

Nimfos 120-122, 125 

Noumenas, noumeniškas, Ding an 

Pažinimas, žinojimas 16, 17, 38-41, 
48, 49, 63, 64, 67, 70, 74, 77, 88, 
92, 102-104, 114, 116, 128, 137, 
144-147,151, 152, 155-157, 159, 
161, 169, 171, 185, 186, 188, 195, 

Pindaras 68, 76 

Pirmieji graikų filosofai 17-19, 31, 

Pragmatizmas, pragmatikas 183, 

215, 217, 219-226, 229, 230, 232, 

Ramybė, rimtis 71, 81, 83, 120, 132, 
135, 158, 161 

Ratio 17,141, 167,185, 198, 276, 277, 

Reikšmė, reikšmingas 16, 20, 21, 26, 
30,35,43,46,47,51,54,57,58,67, 
71,72,75,76,79,87-89,91,93, 98, 
109, 110, 112, 113, 115, 117-119, 
124, 125, 127, 128, 130, 131, 133, 
134, 137-139, 143, 148, 163, 169— 
174, 176, 179-186, 188-193, 196, 
199207, 210-214, 220-231, 234, 
235, 241—244, 246-250, 252-257, 
259, 267, 269, 270, 273, 275-280, 
282, 284, 285, 289-305, 308, 309 

num, phenomena 19, 28, 51, 63, 
79, 84, 85, 88, 116, 128, 165, 167, 
168, 170-175, 177, 182, 190, 193, 
202, 208, 209, 215-217, 219-222, 
224—226,228-230, 232, 233, 236— 
241, 244 

Ratas 53, 56, 97, 133, 181, 233, 238, 
245, 246, 251, 261-266, 280 

Russe! (Bertrand) 282 


Sąmonė 45-47, 49-52, 54, 56,57, 63, 
66,70,75,76, 84, 88,96,119,128, 
144, 159, 166-169, 171, 172, 182- 
185, 187-190, 192-208, 210-212, 
214, 215, 231, 236-238, 267, 291, 

Satyrai 121, 122, 125 

Sąvoka 27,30, 98, 109, 126, 145, 151, 
152, 158, 182, 198, 215, 220, 225, 
226, 229, 230, 256, 295 

Scholastika 44, 195, 196, 199, 200, 
202-204, 206, 210 

Siela 47, 51, 55, 65, 95, 99, 103, 105, 
110, 150, 152, 156, 159, 161, 167, 
169, 179, 200, 204-206, 229231, 

55,56, 59, 63, 73,85, 96, 124, 125, 
131, 141, 144, 165, 166, 168-170, 
174,175,179-184, 187-192,194— 

244250, 257-260, 265-270, 272, 

Žemė 12, 15, 17, 20, 22, 25, 27, 28, 
31-34, 36, 37, 39, 42, 49, 52, 54, 
58-62, 65-69, 71, 72, 75-79, 82- 

VERTĖJOS PASTABOS 


11 psl.* Ordinance verčiamas kaip „nutikimas“, remiantis Gintautės 
Lidžiuvienės vertimu, plg. V. Vyčinas, Dievai ir žmonės // V. Vyčinas, 
Raštai I, Vilnius: Mintis, 2002, p. 108: „Istorija yra subjektyvi. Čia žmo- 
gus susiduria su savo aplinka ir valdo ją arba stengiasi ją valdyti. Žmo- 
gus čia laisvas arba išsilaisvinantis nuo likimo. Tai, kas vadinama „liki- 
mo smūgiais“, yra atsitiktina; tai išvengiama ir galiausiai gali būti 
panaikinta. Nutikimas, priešingai nei istorija, jokiu būdu nėra antropo- 
centriškas — jis neišvengiamai susijęs su Dasein niekiu“. V. Vyčinas čia 
remiasi M. Heideggeriu, skiriančiu Historic ir Geschichte (plg. šios kny- 
gos p. 26-27: Historie reiškia nuo mūsų nutolusią praėjusių įvykių seką, 
kurią galime paversti savo tyrinėjimų objektu, o Geschichte - patį įvy- 
kiškumą, mus įtraukiantį ir mūsų atsako reikalingą nutikimą. Šį skirtu- 
mą pripažįsta ir Vyčinas: jau Pratarmėje jis teigia, kad šio veikalo tiks- 
las yra ne Vakarų filosofijos istorija, o Vakarų filosofija kaip įvykis, 
nutikimas. 

11 psl.** „Įsiesminimo“ arba „esmėjimo“ terminu siekiama pabrėžti 
esmės įgijimą kaip įvykį. Iš čia esmėjimo ir nutikimo artimumas. 

12 psl.* Šis V. Vyčino veikalas išverstas į lietuvių kalbą (vertė Gintau- 
tė Lidžiuvienė) ir paskelbtas V. Vyčino Raštų I tome (V. Vyčinas, Raštai I, 
Vilnius: Mintis, 2002). 

14 psl.* V. Vyčinas dažniausiai vartoja terminą transcendentai, ir 
tik dviejose vietose aptinkame terminus transcendent (p. 136) ir trans- 
cendence (p. 230), tačiau jie nėra vartojami kita prasme negu transcen- 
dental. Tai leidžia manyti, kad transcendentalumo ir transcendencijos 
skirtis jam nėra labai svarbi. Terminas transcendental V. Vyčino var- 
tojamas keliomis viena kitą papildančiomis prasmėmis: 1) pažymint 
priešingumą imanencijai; 2) pažymint nedaiktiškumą; 3) pažymint 

aprioriškumą; 4) pažymint transcendenciją, kuri nėra antgamtinė, pa- 
vyzdžiui, kai kalbama apie transcendentalinę tikrovę. Šitai verčia at- 
sigręžti į termino „transcendentalumas“ vartojimo istoriją: scholasti- 
koje „transcendentalijomis“ buvo vadinamos bendriausios būties 
formos (tikrovė, vienis, gėris ir pan.); naujaisiais laikais I. Kantas var- 
tojo terminą „transcendentalinis“, reiškiantį sąsają su subjekte glū- 
dinčiomis apriorinėmis (ikipatirtinėmis) patyrimo galimybėmis (jus- 
Jumo formomis ir intelekto kategorijomis), ir terminą 
„transcendentinis“, reiškiantį tai, kas yra už galimo patyrimo ribų 
(pavyzdžiui, Dievas, siela, nemirtingumas). Terminą „transcendenta- 
linis“ Kantas priešino terminui „empirinis“, o terminą „transcenden- 
tinis“ - terminui „imanentinis“. V. Vyčinas transcendentalinę tikrovę 
supranta kaip patirties sąlygą (tai priartina jį prie naujųjų laikų filoso- 
fijos), tačiau jis neteigia, kad tikrovė, būdama patirties sąlyga, glūdi 
pačiame patiriančiajame aš, arba ego, todėl ir toks transcendentalumo 
supratimas yra neegologinis (šia prasme jis artimas scholastų trans- 
cendentalijų supratimui). Vis dėlto V. Vyčino požiūrį šiuo klausimų 
vaisingiau lyginti ne su scholastinės ar naujųjų laikų filosofijos, o su 
M. Heideggerio požiūriu. Jau Būtyje ir laike M. Heideggeris nurodo: 
„Būtis yra tiesiog transcendencija Įtranszendens]. <...> Bet koks būties 
kaip transcendencijos atskleidimas yra transcendentalinis pažinimas“ 
(M. Heidegger, Sein und Zeit, Tūbingen: Max Niemeyer, 1993, p. 38), 
o „Laiške apie humanizmą“ jis dar kartą pabrėžia: „'Ontologijai“, ar ši 
būtų transcendentalinė [pagal Kantą], ar ikikritinė [iki Kanto), kritika 
reikalinga ne todėl, kad ji apmąsto esinio būtį ir taip įvaro būtį į sąvo- 
ką, bet todėl, kad ji neapmąsto būties tiesos ir taip pražiūri, kad esa- 
ma mąstymo [es ein Denken gibt], kuris yra tikslesnis nei sąvokinis 
mąstymas“ (M. Heidegger, Platons Lehre von der Wahrheit. Mit einem 
Brief iiber den „Humanismus“, Bern: Francke Ag, 1947, p. 110). Turint 
visa tai galvoje ir atsižvelgiant į kontekstą terminas Hranscendental 
verčiamas kaip „transcendentalumas“, „transcendavimas“ arba 
„transcendencija“. Tačiau šį Vyčino terminą verčiant terminu „trans- 
cendencija“ reikia turėti omenyje, kad čia kalbama ne apie transcen- 
dentišką esinį, o apie transcendenciją kaip transcendavimo įvykį, at- 
verties įvykį; be to, patirties ontologinės struktūros pažinimą 
įvardijantis terminas „transcendentalinis“ taip pat pažymi ne subjek- 
te glūdinčias patirties sąlygas, o neegologinį transcendentalumą. 
16 psl.* Šioje pastraipoje V. Vyčinas pasinaudoja anglų kalbos gali- 
mybėmis, leidžiančiomis jam sieti supratimą su paklusimu bei įsišakniji- 

mu tam tikroje vietoje. Mat anglų kalbos žodį to understand (suprasti) 
sudarantys sandai under ir stand leidžia supratime įžvelgti „stovėjimo po 
(kuo nors)“, paklusimo prasmę. Todėl supratimas tikrąja prasme - tai 
paklusimas, būčiai atverta vieta. 

18 psl.* Angliškasis Traveller verčiamas kaip „Išteklius“ turint ome- 
nyje Platono kontekstą, tačiau „išteklius“ turėtų būti suprantamas ne 
kaip „turtas“, bet, kaip teigia Platono „Puotos“ komentatorius Vytau- 
tas Ališauskas, „kaip ištekliai ar galimybės trūkstamą labą pasiekti“ 
(Platonas, Puota (Vertė Tatjana Aleknienė), Vilnius: Aidai, 2000, p. 163). 
Taip pat nurodoma, kad „Ištekliumi“ verčiamas graikiškas žodis poros 
„pirmiausia reiškia "persikėlimo vietą, brastą', taip pat - 'kelią', 'prie- 
monę keliauti“, o perkeltine prasme - 'priemonę išeiti iš keblios padė- 
ties““ (ten pat). 

20 psl.* Aliuzija į G. Hegelio sistemą. Plg.: „Norint suprasti, kas yra 
Dievas kaip dvasia, norint šitai teisingai ir apibrėžtai suimti mintimis, 
reikalinga pamatus siekianti spekuliacija. Pirmiausia joje esama tokių 
teiginių: Dievas yra Dievas tiek, kiek jis pats save žino; toliau - Jo savęs 
paties žinojimas yra Jo savimonė žmoguje, o tai, kad žmogus žino apie 
Dievą, išsivysto į žmogaus savęs žinojimą Dieve“ (Georg Wilhelm Fried- 
rich Hegel, Enzyklopūdie der philosophischen Wissenschaften im Grun- 
drisse (1830); neu hrsg. von Friedhelm Nicolin und Otto Pėggeler, Berlin: 
Akad.-Verl., 1966, p. 471—475. Iš vokiečių k. vertė Tomas Sodeika // Rita 
Šerpytytė Religija ir filosofija. Vadovėlis 11 klasei. Vilnius: Tyto alba, 2003, 
p. 261). 

21 psl.* V. Vyčinas čia remiasi M. Heideggeriu, ontologinėje plotmėje 
skiriančiu kategorinius ir egzistencinius santykius. Kategoriniai santy- 
kiai būdingi daiktų buvimui vieniems priešais kitus tam tikroje erdvėje 
(pavyzdžiui, stalas yra prie kėdės, drabužiai yra spintoje), o egzistenci- 
niai santykiai priskiriami žmogaus buvimui - Dasein (štai-būties) buvi- 
mui atverties būdu, pasauliškajam buvimui. Žmogus yra pasaulyje ki- 
taip negu drabužiai spintoje. „Pasaulis“ reiškia ne kokį nors esinį ar esinių 
sritį, o būties atvertį. Plg. M. Heidegger, Sein und Zeit, Tūbingen: Max 
Niemeyer, 1993, p. 54-55. 

21 psl.** Čia V. Vyčinas vėl seka M. Heideggeriu (vok. Ek-sistenz) 
siekdamas pabrėžti egzistenciją kaip santykį su būtimi, kaip išėjimą iš 
savęs. Plačiau šį klausimą jis aptaria veikale Žemė ir dievai: „/Ek-sistuoti' 
reiškia ne tik būti tuo, kas esi, bet ir būti išėjimo į savo anapusybę 
galimybe. Būti šia galimybe yra ne atsitiktinis retkarčiais nutinkantis 
įvykis, bet pats esmingiausias žmogaus bruožas. <...> Žmogaus buvimas 

neijis, yra jo specifinis žmogiškas būdas būti savimi. Žmogus egzistuo- 
ja ekscentriškai. Netgi būdamas neautentiškai žmogus niekada nėra 
susikoncentravęs savyje kaip visu savo svoriu ant žemės gulintis ak- 
muo ar puikiai subalansuotą gyvenimą gyvenantis gyvūnas. Neauten- 
tiškoje egzistencijoje atsimesdamas nuo savęs žmogus nesiliaudamas 
šokinėja nuo vieno objekto prie kito, niekur ilgiau neužsibūdamas“ (V. 
Vyčinas, Raštai I, Vilnius: Mintis, 2002, p. 118-119). Taigi terminu eks- 
sistavimas V. Vyčinas mėgina eksplikuoti žmogaus santykį su būtimi, 
egzistencinį santykį. 

22 psl.* Anglų k. duelling, remiantis Gintautės Lidžiuvienės vertimu 
(V. Vyčinas, Dievai ir žmonės / V. Vyčinas, Raštai I, Vilnius: Mintis, 2002), 
verčiamas kaip „gyvenimas-kur“ arba „apsigyvenimas“. Mat čia svar- 
bus ne tik gyvenimo, bet ir vietos aspektas. Todėl šioje vietoje dwelling 
siejasi su under-standing ir standing under (plg: „it will be a godly dwel- 
ling, since under-standing is standing under the gods“). 

23 psl.* Čia ir kitose vietose V. Vyčinas pabrėžia visybės ir šventumo 
sąsają per žodžių žaismą: anglų k. wholly („visiškas“) ir holly („šventas“) 
tariami vienodai. Plg. šios knygos p. 297: „Būti šventam - tai būti susiju- 
siam su visybe“. 

24 psl.* In-sistencijos terminas pažymi kasdieniam žmogaus buvimui 
būdingą užsidarymą savyje ir priešinamas eks-sistencijos terminui. 

38 psl.* Cituojama pagal Manto Adomėno vertimą: Parmenidas, Apie 
prigimtį / Naujasis židinys, 1991 m. spalis, Nr. 10, p. 3. 

43 psl.* Kalbėdamas apie Dievo ir pasaulio sąryšį Tomas Akvinietis 
laikosi analogijos nuostatos. Analoginė nuostata skelbia, kad visi sukurti 
višką tobulumą, yra Dievo kaip autentiško pavyzdžio ir pagrindžiančio 
proto kopijos bei atvaizdai, todėl netapatūs jam. 

44 psl.* Lot. sub-iechum — pamestas, esantis po; žymi po visa kuo 
esantį pagrindą. 

56 psl.* Heideggerio filosofija plačiau nagrinėjama autoriaus veikale 
Žemėir dievai (Earth and Gods, The Hague: Martinus Nijhoff, 1961). (Lietu- 
viškasis šio veikalo vertimas pateiktas Vinco Vyčino Raštų I t. (Vilnius: 
Mintis, 2002; vertė G. Lidžiuvienė). 

74psl.* Cit. pagal: Filosofijos istorijos chrestomatija. Antika, Vilnius: Min- 
tis, 1977, p. 108. 

80 psl.* „Juokis, Pajace“ (it.); žodžiai iš italų kompozitoriaus R. Leon- 
cavallo (1857-1919) operos „Pajacai“ (1892 m.) libreto. 

81 psl.* Nurodyti Herakleito fragmentą, kurį turi omenyje V. Vyči- 
nas, gana keblu, nes minimo fragmento jis necituoja. Kaip teigia Man- 
tas Adomėnas, Herakleito tekstų komentatorius ir vertėjas į lietuvių 
kalbą, Herakleito tekstų leidimo istorijoje būta mėginimų dėlioti išliku- 
sius fragmentus ir „nuosekliai“, ir, suvokiant šių pastangų bergždu- 
mą, visiškai savo nuožiūra (M. Adomėnas, „Įvadas“ // Herakleitas, 
Fragmentai, Vilnius: Aidai, 1995, p. 15-18). Todėl galima spėti, kad pagal 
prasmę čia galėtų tikti lietuviškojo Herakleito tekstų leidimo 38 frag- 
mentas: „Gimtis mėgsta slėptis“ arba 55 fragmentas: „Štai šitą dailią 
tvarką, visų tą pačią, nei kas iš dievų, nei kas iš žmonių sukūrė, bet 
buvo ji amžinai, ir yra, ir bus - amžinai gyva ugnis, pagal saiką įsižie- 
bianti ir pagal saiką užgęstanti“ (Herakleitas, Fragmentai, Vilnius: Ai- 
dai, 1995). 

81 psl.** Lietuviškajame Herakleito fragmentų leidime šis fragmen- 
tas pažymėtas 19 numerių (Herakleitas, Fragmentai, Vilnius: Aidai, 1995, 
p. 41). 

88 psl.* Anglų k. žodžiu view V. Vyčinas verčia M. Heideggerio varto- 
tą vokiečių k. žodį Aussehen („išvaizda, išorė“) (plg. M. Heidegger, Pla- 
tons Lehre von der Wahrheit. Mit einem Brief iiber den „Humanismus“, Bern: 
Francke Ag, 1947, p. 76). Į lietuvių view išverstas pagal Gintautę Lidžiu- 
vienę (plg. V. Vyčinas, Dievai ir žmonės / V. Vyčinas, Raštai I, Vilnius: 
Mintis, 2002, p. 120). 

100 psl.* Cit. pagal J. Dumčiaus vertimą: Platonas, Valstybė, Vilnius: 
Pradai, 2000, p. 267. 

105 psl.* Lot. habitus — turėjimas, turima savybė. 

106 psl.* Cit. pagal N. Kardelio vertimą: Platonas, Faidras, Vilnius: 
Aidai, 1996, p. 48. 

106 psl.** Cit. pagal N. Kardelio vertimą: Platonas, Faidras, Vilnius: 
Aidai, 1996, p. 45. 

108 psl.* Cit. pagal T. Aleknienės vertimą: Platonas, Faidonas, Vilnius: 
Aidai, 1999, p. 6. 

114 psl.* Cit. pagal T. Aleknienės vertimą: Platonas, Faidonas, Vilnius: 
Aidai, 1999, p. 47. 

147 psl.* Lot. suppositio - padėjimas, pakišimas. Etimologiškai šis ter- 
minas nurodo tai, kas „padėta po“ (sub-ponere). V. Vyčinas paaiškina, 
kad Tomas Akvinietis suppositumi vadino buvinį (daiktą), įgyvendinusį 
savimi savąją esmę. Toliau iš konteksto aiškėja, kad suppositum pažymi 
ir žmogų kaip asmenį. Šią sąvokos dviprasmybę lemia scholastinės mąs- 
tysenos ypatumai. Mat, viena vertus, asmens samprata perimama iš 

Aristoteliu besivadovaujančio Boecijaus, kuris asmenį apibrėžia kaip ra- 
cionalios prigimties individualią substanciją, t. y. žmogus kaip supposi- 
tuni panašus į kitus daiktus, tik pasižymi racionalia prigimtimi. Kita ver- 
tus, asmens samprata įgyja teologinę prasmę (plg. „dieviškieji asmenys“), 
ir todėl teigiama, kad žmogui būdingas asmeniškas, o ne tik individualus 
(prigimties individualizacijos prasme) egzistavimas. 

176 psl.* Koks nors daiktas [some Hing]. 

191 psl.* Reasoning verčiamas kaip intelektas, o intellection kaip protas 
remiantis Romano Plečkaičio I. Kanto terminų Verstand ir Vernunft 
vertimu į lietuvių kalbą, plg.: „I. Kantas skiria du teorinio pažinimo 
lygmenis - intelektą (Verstand) ir protą (Vernunft). Pasak I. Kanto, inte- 
lektas - tai sugebėjimas kurti sąvokas, remiantis patyrimo teikiama 
medžiaga. Protas - tai vienų teiginių išvedimas iš kitų nesiremiant pa- 
tyrimu, tai samprotavimai grynojo proto srityje“ (R. Plečkaitis, „Im- 
manuelio Kanto Opus Magnum“ //I. Kant, Grynojo proto Kritika, Vilnius: 
Mintis, 1996, p. 9). 

197 psl.* Bendras žinojimas, są-Žinė (Iot.). 

198 psl.* Tuščia lenta (Iot.). Terminas, Bonaventūro vartotas nusakyti 
tik ką gimusio žmogaus proto tuštumui. „Komentaruose Petro Lom- 
bardo keturioms sentencijų knygoms“ jis rašo: „Mūsų protingumas sa- 
vo kilme yra kaip lentelė, kurioje nėra jokio užrašo ir kuri yra gryna 
galimybė“ (J. A. Merino, Pranciškonų filosofijos istorija (Vertė Dalius Jon- 
kus), Vilnius: Aidai, 2000, p. 94). Vėliau šį terminą perėmė naujųjų laikų 
empiristai. 

204 psl.* Paveikimas (impression) susijęs su įsispaudimu, įspaudo 
padarymu. 

220 psl.* „Virš jo galvos nėra jokių normų (jokių žvaigždžių)“ — 
daroma aliuzija į I. Kanto teiginį. Plg.: „Du dalykai pripildo sielą vis 
naujo ir vis stiprėjančio susižavėjimo bei giliausio pagarbumo, kuo 
dažniau ir ilgiau apie juos susimąstome, - žvaigždėtas dangus virš ma- 
nęs ir moralės dėsnis manyje. Nei vieno, nei antro man nereikia ieškoti 
ir tik tarti kaip apgaubtų tamsumos arba esančių už mano akiračio 
ribų; aš juos matau priešais save ir tiesiogiai juos sieju su savo egzis- 
tavimo įsisąmoninimu“ (I. Kantas, Praktinio proto kritika, Vilnius: Min- 
tis, 1987, p. 186). 

220 psl.** „Subjektyvūs a priori principai yra jusliniai, sąvokiniai ir 
"idealūs" — čia turimos omenyje Kanto apriorinės juslumo formos (lai- 
kas ir erdvė), grynosios intelektinės sąvokos (vienumas, daugis, visybė, 
realumas, neigimas, apribojimas, savybingumas, priežastingumas, ben- 

dravimas, galimybė, egzistavimas, būtinumas) ir grynosios proto sąvo- 
kos (laisvės, pasaulio ir Dievo idėjos), plg. I. Kantas, Grynojo proto kritika, 
Vilnius: Mintis, 1996. 

228 psl.* Čia pateiktas R. Plečkaičio vertimas: Immanue! Kant, Gryno- 
jo proto kritika, Vilnius: Mintis, 1996, p. 159. 

231 psl.* Fėja Morgana (lot.), apgaudinėjanti keliautojus netikrais vaiz- 
dais; miražas. 

234 psl.* Bušelis lygus 36,35 litro. 

235 psl.* Turima omenyje L. Kanto transcendentalinė estetika - aprio- 
rinės stebėjimo formos laikas ir erdvė. 

251 psl.* Mielą dykinėjimą (it.). 

251 psl.** Cituojama pagal T. Rostovaitės, R. Rimantienės vertimą: 
Ibsenas H., Peras Giuntas, Kaunas: Šviesa, 1981, p. 120. 

253 psl.* Cituojama pagal A. Tekoriaus vertimą: F. Nyčė, Rinktiniai 
raštai, Vilnius: Mintis, p. 28. 

261 psl.* Cituojama pagal A. Tekoriaus vertimą: E. Nyčė, Rinktiniai 
raštai, p. 151. 

261 psl.** Cituojama pagal A. Tekoriaus vertimą: F. Nyčė, Rinktiniai 
raštai, p. 150. 

263 psl.* Liet. leidimo p. 151. 

263 psl.** Liet. leidimo p. 153. 

269 psl.* V. Vyčinas čia vėlgi seka M. Heideggeriu, suprasdamas „ame- 
rikanizmą“ ne kaip tam tikrą gyvenimo stilių, bet kaip nutikimo įvykio 
apraišką (plg. M. Heidegger, Platons Lehre von der Wahrheit. Mit einėm 
Brief iiber den „Humanismus“, Bern: Francke Ag, 1947, p. 88). 

275 psl.* V. Vyčinui akivaizdžiai parankus žodžių comimode („komo- 
da“) ir accommodation („atitikimas“) sąskambis su mode („matas“). 

305 psi.* Plačiau M. Heideggerio termino Ge-stell vertimą į lietuvių 
kalbą V. Vyčinas pakomentuoja savo straipsnyje „Heideggerio kultūri- 
nė reikšmė“: „Technikos esmę Heideggeris pavadina naujadaru Ge-stell, 
reiškiančiu įvairių nuostatų (gestellie Bestūnde ar gestelltes Bestand) pa- 
grindą. Šiam naujadarui išvesti jis palygina jį su Gebirge (kalnynu), kurį 
jis rašo kaip Ge-birg, kalnų grandį. Tuo būdu Ge-stell, lietuviškai versti- 
nas „nuostatynu“, nėra nuostatų suma, bet jas grindžianti jų esmė.“ 
Nuostatynas yra pirmesnis už nuostatą. „Nuostatynas“, anot Heidegge- 
rio, yra būdas, pagal kurį tikrovė atsiskleidžia kaip nuostatas (kaip nuo- 
statai savo visumoje)“ (V. Vyčinas, „Heideggerio kultūrinė reikšmė“ // 
Raštai I, Vilnius: Mintis, 2002, p. 446-447). 

ASMENYBIŠKUMAS! 
IBSENO DRAMOSE 


! Pagal Tbseną, žmogus, nors visada būdamas asmuo, gali stokoti asme- 
nybiškumo. Asmenybiškumas čia reiškia buvimą savimi. Asmuo gali 
būti asmenybiškas (esąs savimi) ar asmenybiškumo (savęs) stokojąs. 
Mūsų kalboje nėra žodžio, nusakančio anglų self ar vokiečių selbs! (žo- 
džiai, analogiški norvegų ar danų atitinkamiems žodžiams). 


I. „PEERAS GYNTAS“ 


„Šalia Dievo nieko nėra taip amžino, kaip asmenybiškumas“,- 
sako Kierkegaard'as?. Tenka tuoj pasakyti, kad žodis „amžinas“ 
čia neturėtų būti suprastas kaip beribiškumas laiko prasme, bet 
kaip reiškiąs realybės neribotą intensyvumą - galutinąją realybę. 
„Turėti save, būti savimi yra didžiausia koncesija, padaryta žmo- 
gui. Tačiau tuo pačiu ji yra amžinybės iššūkis jam“*. Asmenybiš- 
kumas yra glaudžiai susijęs su galutina realybe. Galėjimas būti 
savimi, asmenybiškumas, reiškia atsakingą galutinosios realybės 
dovaną. Vienaip ši dovana reiškia saldžią malonę, o kitaip ji reiš- 
kia karčią užduotį. 

Asmenybiškumas egzistencinėje filosofijoje yra vadinamas eg- 
zistencija (ex-sistence). Pagal šią filosofiją, žmogus egzistuoja, o vi- 
sos kitos būtybės tik yra. Žmogaus buvimo pobūdis, skirtingas nuo 
visų kitų būtybių buvimo būdo, šių dienų filosofijoje įgauna nepa- 
lyginamos svarbos. Egzistencializmas supranta žmogų kaip susi- 
jusį su galutinąja realybe (Gamta, Būtimi, Dievu). Nėra abejonės, 
kad žmogus, lygiai kaip akmuo, augalas ar gyvulys, yra būtybė, 
tačiau šiai būtybei yra būdingas atvirumas galutinajai realybei. 
Būdamas atviru galutinajai realybei, žmogus yra atviras ir pačiam 
sau. Tuo būdu žmogaus buvimas savimi, jo asmenybiškumas, 
reiškia jo susijimą su pačiu savimi. „Asmenybiškumas yra sąsaja, 


* Soren Kierkegaard, Fear and Trembling; The Sickness unto Death, 
N. Y.: Doubleday ėr Co., 1954, . 
3 Ten pat, p. 154. 

kuri sieja save su pačiu savimi“, Šita sąsaja yra pagrindinesnė ir 
esmingesnė žmogui negu jo būtybiškumas. Akmuo kinta, augalas 
auga, gyvulys jusliškai reaguoja, žmogus mąsto. Akmuo, augalas, 
gyvulys ir žmogus yra būtybės. Kai egzistencinė filosofija supran- 
ta žmogaus esmę kaip jo sąsają su galutinąja realybe ir iš čia su 
savimi pačiu, ji šitą sąsają laiko esmingesne ir realybiškai pagrin- 
dinesne negu būtybiškumas - negu buvimas būtybe. Egzistencinė 
filosofija iškelia žmogaus esmę visai kitokioje šviesoje, negu anks- 
tesnioji, vadinamoji tradicinė filosofija. Pastaroji žmogaus asme- 
nybiškumą ignoravo. 

Šitos pastabos apie egzistencinę filosofiją čia yra reikalingos 
jau vien tik tam, kad Kierkegaard'as, pirmasis egzistencialistas, 
buvo Ibseno (1828-1906) amžininkas. Ibsenas, tik 15 metų jaunes- 
nis už Kierkegaard'ą, aškiai yra paveiktas pastarojo filosofijos, ypač 
kiek tai liečia jo asmenybiškumo sampratą. Ibseno dramų pagrin- 
dinė tema ir yra asmenybiškumas. Savo dramų pagrindiniuose 
charakteriuose jis pateikia asmenybiškumą įvairiose pakopose. 

Bandydami atskleisti būdingesnius asmenybiškumo struktū- 
ros bruožus, čia panagrinėsime Peero Gynto charakterį („Peero 
Gynto“ dramoje, parašytoje 1867 metais). 

Peeras Gyntas yra didelio vitališkumo ir lakios vaizduotės žmo- 
gus. Jis plaukia gyvenimu kaip kalnų srovė - natūraliai, šėlioda- 
mas ir jokių vidinių principų nekontroliuojamas, niekur ilgiau 
neapsistodamas, neįsišaknydamas, be atsakomybės ar pareigos 
jausmo. 


1. Fabula 


Girtuoklio ir eikvotojo sūnus, Peeras augo paliegusios našlės 
motinos globojamas ir mylimas. Jis nebandė išmokti amato ir netu- 
rėjo jokio palinkimo rūpintis tėvo nualintu ūkiu, kadaise jo labai 
sumanaus ir stropaus senelio įsigytu ir išvystytu. Peeras ilgam 
laikui palikdavo namus ir bastydavosi arba kalnuose medžioda- 
mas, arba užkabinėdamas bažnytkaimio mergas bei pešdamasis 

su vietos bernais. Motina labai norėjo, kad sūnus Peeras dvasiškai 
subręstų ir pagaliau imtųsi rūpintis savo ūkiu. Ji žinojo, kad tur- 
tingo ūkininko duktė Ingrida simpatizavo Peerui, ir manė, kad, ją 
vedęs,jis lengvai atstatytų savo ūkį ir gražiai, sėsliai gyventų. Ta- 
čiau Peerui Ingrida nė kiek ne daugiau rūpėjo, kaip savasis ūkis. 

Nenuostabu tad, kad Peero nerūpestingas, netvarkingas ir ne- 
produktingas gyvenimo būdas nesukėlė jam kitų akyse pagarbos. 
Visi jį laikė padauža, mušeika, melagiu. Gi pats Peeras turėjo gerą 
nuomonę apie save. „Aš gimiau kam nors didžiam“,- sakydavo 
jis savo motinai?. 

Kai Ingrida sumanė ištekėti už Mato Moeno, Peeras nekviestas 
atsibastė į priešvestuvinius šokius. Čia jis pirmą kartą pamatė Sol- 
veigą -jauną, kuklią, religingą, tėvams paklusnią mergaitę. Ji jam 
labai patiko, ir jis bandė iškviesti ją šokti. Ši atsisakė šokti su pa- 
dauža Peeru. Tačiau šis įsilinksminęs pasigrobė jaunąją Ingridą 
ir, ja nešinas, pabėgo į kalnus, visus nustebindamas ne tik savo 
besaikiu įžūlumu, bet ir nepaprastu miklumu, nes jis, visiems ma- 

tant, kopė stačiausiu kalnų šlaitu. 

Sekantį rytą Peeras Ingridą šiurkščiai atstūmė, nors ji po visko, 
kas įvyko, siūlėsi tapti jo žmona ir būtų sutikusi, kad jis paveldėtų 
jos tėvo dvarą. Be jokios atodairos Peeras pavarė ją nuo savęs, sa- 
kydamas: „Gana verkšlenti! Mes turime eiti savo skirtingais ke- 
liais!“* Persekiojamas Ingridos tėvo, jaunojo ir bažnytkaimio žmo- 
nių, norėjusių jį nubausti už Ingridos nuskriaudimą, Peeras 
slapstėsi kalnuose. 

Kalnuose jis susipažino su kipšų karalaite ir bemaž tapo kipšų 
karaliaus žentu ir tuo pačiu kipšų bendruomenės nariu. Kipšai 
(norvegų kalboje „troliai“) tiek norvegų, tiek prieškrikščioniškuo- 
se lietuvių mituose yra gamtos dvasios, išreiškiančios gyvulinį gai- 
valingumą, vitališkumą, šaunumą, apsukrumą, gudrumą bei buk- 
lumą. Kipšų karalius Peerui paaiškino skirtumą tarp žmonių ir 

kipšų, sakydamas: „Tarp žmonių yra sakoma: 'Žmogau, pats sau 
būk ištikimas“, o tarp kipšų šitaip išsireiškiama: /Kipše, pats sau 


5 Henrik Ibsen, Peer Gynt, Harmondsworth: Penguin Books, 1966, p. 34. 
* Ten pat, p. 55. 

būk pakaukamas““7. Šita patirta tiesa vėliau lydėjo Peerą visą gyve- 
nimą. 

Peeras pabėgo iš kipšų bendruomenės ir tuoj susidūrė su keistu 
padaru, kuris pastojo jam kelią ir klausiamas, kas jis yra, atsakė: 
„Aš pats!“ Peeras bandė jį apeiti, bet nepajėgė. Šis fenomenas atro- 
dė visur esąs, beformis, lankstus, slidus ir neapeinamas. Tik Peero 
primygtinai klausiamas, pasisakė, kad jis vadinasi Boigas (Lanks- 
ta). Lanksta vertė Peerą kaskart keisti kryptį ir vis eiti aplink bei 
apsukomis, kol pagaliau jam šiaip taip pavyko iš jo ištrūkti. Ir šita 
patirtis lydėjo Peerą visą jo gyvenimą. 

Aukštai kalnuose tarp pušų Peeras pasistatė sau rąstų namelį. 
Per visą tą laiką Solveiga draugavo su Ase, Peero motina. Ši, susi- 
rūpinusi savo sūnaus likimu, daug pasakojo Solveigai apie jį su 
meile ir atlaidumu. Susidomėjimas Peeru pas Solveigą augo - tuo 
labiau kad jau pačioje pradžioje padauža Peeras vis dėlto buvo 
padaręs jai neišdildomą įspūdį. Palaipsniui Solveiga pasijuto pa- 
milusi Peerą iki tokio laipsnio, kad ji ryžosi palikti tėvus ir atvyko 
pas Peerą, pareikšdama jam savo apsisprendimą savo gyvenimu 
sujuo dalintis. Kad ir maloniai nustebintas, Peeras nesiryžo įsipa- 
reigoti sėsliam gyvenimui su Solveiga. Palikęs ją savo namelyje, 
Peeras išvyko, tariamai trumpam, paprašęs ją laukti, kol jis sugrįš. 
Ir ji laukė su meile. Solveigos meilė ir buvo pats lemtingiausias 
veiksnys Peero gyvenimo išdavai. 

Peeras Gyntas išvyko į užjūrį. Amerikos šiaurėje jis tapo kailių 
pirkliu, vakaruose pasidarė auksakalių, pietuose, Karolinoje, ver- 
tėsi vergų pirklyste, Alabamoje įsigijo ir operavo plantaciją. Į Kini- 
ją jis eksportavo stabus ir siuntė misionierius, kad jie pakreiptų 
žmones į tikrąjį tikėjimą. Būdamas Maroke, jis sudarė planus pasi- 
daryti pasaulio imperatoriumi. Šiems nepavykus, pasidarė arabų 
pranašu. Vėliau tapo mokslininku, pasiryžusiu tirti visą kultūros 
eigą nuojos pradžios Egipte iki savo laikų. 

Peero sėkmė, jam gyvenant įvairiose pasaulio dalyse, tarsi pa- 
tvirtino jo gerą nuomonę apie save: bandydamas laimę įvairiau- 
siose gyvenimo srityse, jis pralobo ir pagarsėjo. Atrodė, kad jis 


" Ten pat, p. 69. 

buvo šauni, turtinga ir talentinga asmenybė. Tai buvo jo paties 
tvirtas įsitikinimas. Jam atrodė, kad jo sugebėjimas būti, kuo tik jis 
panoro,buvo ženklas jo asmens stiprybės ir pastovumo. „Aš visad 
bandžiau būti savimi“,- sakydavo jisė. Nežiūrint, kaip įvairūs jo 
gyvenimo epizodai skyrėsi vienas nuo kito, jie buvo manifestacijos 
bei iliustracijos jo turiningos bei turtingos asmenybės. 

Peeras laikė save išsilavinusiu žmogumi, nors aukštojo ir net 
vidurinio mokslo nebuvo ėjęs. Jau būdamas suaugęs, jis skaitė kny- 
gas prabėgomis iš įvairių sričių: domėjosi istorija - ne visa savo 
nuoseklumoje, bet paskirais jos laikotarpiais; buvo susipažinęs su 
pavienėmis religinėmis tiesomis, į jas niekada nepanirdamas su 
atsidavimu". Nežiūrint savo mėgavimosi įvairiomis kultūros kryp- 
timis, jis iškilo ne savo išsilavinimu, bet laime bei palankių aplin- 
kybių dėka. 

Momentalus susidomėjimas, palankios aplinkybės ar proga as- 
meniškam sužėrėjimui jam buvo akstinu veržtis pirmyn ir imtis 
vienokios ar kitokios veiklos, nebūnant saistomam jokių morali- 
nių bei kultūrinių principų. Nė viename iš savo užsiėmimų Peeras 
neprigijo, neįsišaknijo ar neįsijautė su visa savo būtybe. Ne pla- 
ningas apsisprendimas, idėjinis ryžtas ar kokia vidinė aspiracija 
kreipėjį eiti vienokia ar kitokia linkme, bet tik atsitiktinės subjekty- 
vios ar objektyvios aplinkybės. Pavyzdžiui, išgąsdintų ir pabėgu- 
sių vagių dykumoje paliktas baltas arklys su puošniu balnu ir ka- 
manomis ir ištaigingais arabų didiko drabužiais su 
brangakmeniais paskatino Peerą prisistatyti vietos arabams jų pra- 
našu. 

Po daugelio metų pasenęs Peeras Gyntas grįžo į Norvegiją. Prie 
tėviškės krantų laivas, kuriuo jis plaukė, sudužo audrose, ir jis, 
viską praradęs, tik gyvas pasiekė krantą. Kalnų giria jis ėjo link 
savo kadaise pasistatytos trobelės. Iš visų jo pakelėje įvykių yra 
reikšmingi trys susitikimai. Iš sutikto pasenusio kipšų karaliaus 

jis patyrė, kad jis (Peeras) visą savo gyvenimą gyvenęs „kipšiškai“ 
ir tuo pačiu nedorovingai žmogiška prasme. Kalbėdamas su vel- 


5 Ten pat, p. 153. 
* Ten pat, p. 108. 

niu, jis susidarė įspūdį, kad jis buvo nieko nevertas ir kaip nusidė- 
jėlis. Pats reikšmingiausias susitikimas buvo su Sagų Liejėju, Vieš- 
paties pasiuntiniu, kuris norėjo Peero sielą įlieti į sagas, kaip kad 
jis darydavo su sielomis tų, kurie jas eikvojo, jų nenaudodami. 

Kaip tik tuo laiku juodu buvo prie Peero trobelės, ir tada saulei 
tekant pasirodė Solveiga (šito Peeras Gyntas niekada nesitikėjo). Ji 
laikė maldaknygę rankoje lygiai kaip tada, kai jis pirmą kartą ją 
pamatė, ir buvo beeinanti į pamaldas. Solveiga buvo pasenusi ir 
beveik apakusi, bet ji ištikimai laukė Peero grįžtant. Tapatybė, ku- 
rios Peeras stokojo visą savo gyvenimą, jam išlaikė Solveigą, my- 
linčią jį, nesvarbu, kur ir kuo jis buvo. 

Solveigos meilės akivaizdoje Sagų Liejėjas turėjo atidėti Peero 
sielos likvidavimą ligi paskutiniosios kryžkelės; tik tada paaiškė- 
sią, anot jo, „ar...“'" Daugtaškis, matyti, reiškė, ar Peeras vis dar 
bus beveidis, kokiu jis buvo visą savo gyvenimą. 


2. Žmogus ir gyvulys 


Kipšų karalius paaiškino Peerui Gyntui, šiam beisijungiant į jų 
bendruomenę, kad skirtumas tarp žmonių ir kipšų glūdi tame, kad 
pirmiesiems galioja dėsnis „Žmogau, būk ištikimas sau“, kai tuo 
tarpu antriesiems galioja dėsnis „Kipše, būk sau pakankamas“*!. 
Norvegų trolis, kaip ir lietuvių kipšas, pažymi gamtoje slypinčias, 
dažnai žmogui nepalankias jėgas — kenksmingas, apgaulingas, 
suktas, gudrias, miklias, o kartais ir kvailas. Daugiausia šios jėgos 
yra įsikūnijusios gyvuliuose. Krikščionybės įtakoje (ypač tai liečia 
lietuvių kipšus) troliai ar kipšai buvo sutapatinti su velniais ir tuo 
pačiu prarado savo originalias savybęs. 

Gyvulys savo aplinkoje yra sau pakankamas. Gamta globoja ir 
aprūpina jį, suteikdama jam tiek fizinius, tiek psichinius sugebėji- 
mus susirasti maisto, apsisaugoti nuo šalčio bei darganų ir išvengti 
pavojų. Gamtos globiamas, jis neturi, kaip žmogus, iš savęs išeiti ir 
tarsi iš šalies sau vadovauti ir savimi rūpintis. Gyvulys gyvena be 


0 Ten pat, p. 223. 
" Ten pat, p. 69. 

rūpesčių, kiekvienu savo judesiu laikydamasis jam Gamtos uždė- 
tos tvarkos. Jis įglūsta joje, lyg nepastebimai dingdamas. 


„Tik nežiūrėk į driežus, - kalbėjo Peeras pats sau, vieną rytą vaikš- 
čiodamas Afrikos dykumoje. - Jie kaitinasi saulėje ir bėginėja aplink 
bejokių rūpesčių. Kaip tiksliai jie paklūsta Kūrėjo nuostatams! Kiek- 
vienas gyvulys atlieka jam būdingą, nekintamą rolę. Jie yra patys 
savimi ir gerovėje, ir bėdoje, - patys savimi, kaip kad jie buvo nuo 
pirminio potvarkio "Būk". - (Užsidėdamas akinius ant nosies). - Štai 
čia yra rupūžė. Ji yra giliai pasislėpusi smiltainyje, lyg kad būtų jame 
įmūryta. Tik jos galvutė kyšo tarsi pro langą. Ir ten ji tūno sau, stebė- 
dama pasaulį... ir sau ji yra pakankama!“! 


Kitaip yra su žmogumi. Ištikimybės sau reikalavimas žmo- 
gui, iš vienos pusės, reiškia jo galėjimą nukrypti nuo savo kelio, 
kuriame jis yra, o tai reiškia laisvę; iš kitos pusės, tai reiškia 
žmogaus priklausomumą nuo šito kelio ir tuo pačiu nuo realy- 
bės, kuri jį patalpina šitame kelyje. Žmogus yra laisvas ir vis 
dėlto priklausomas. Jeigu žmogus būtų visiškoje savo valioje, 
būtų savo būties viešpats, jo ištikimybės ar neištikimybės sau 
klausimas nekiltų. Ištikimybės sau reikalavimas yra aukštes- 
niųjų jėgų, tai yra galutinosios realybės, reikalavimas, uždėtas 
jam, paliekant jį laisvėje tuo reikalavimu sekti ar jį atmesti. Tuo 
būdu ištikimybė sau žmogui reiškia tarsi jo išstojimą bei išžen- 
gimą (ex-sistence) iš savęs ir tada atodairingą rūpinimąsi savimi. 
Žmogaus atodairinga laikysena savo paties atžvilgiu reiškia, 
kad žmogus turi galutinosios realybės nuovoką, nebūdamas jos 
apsprendžiamai ar su būtinumu saistomas. Dėl to jis pats sais- 
to save, tačiau jis tai daro atsižvelgdamas į galutinosios realy- 
bės nuostatus. 

Šituo būdu žmogus, būdamas savimi, yra dar atviras galutina- 
jai realybei. Jis gali įtakoti ir formuoti save. Šitas žmogaus atviru- 
mas tiek galutinajai realybei, tiek sau pačiam kaip tik ir yra jo tik- 
ras žmogiškasis asmenybiškumas. Galutinoji realybė gali būti 
suprasta kaip Dievas, kaip Būtis arba ir kaip Gamta (didžiąja rai- 


12 Ten pat, p. 126. 

de). Kadangi čia kalbama apie žmogaus skirtumą nuo gyvulio, 
parankiausia bus galutinąją realybę išreikšti per Gamtą. 

Nesvarbu, kaip galutinąją realybę beišreikštume, žmogus, kaip 
būtybė, ištikima sau, turi savyje, savo asmenybiškume, dualizmą. 
Jo „asmenybiškumas yra sintezė, susidedanti iš begalinumo ir ri- 
botumo. Tačiau sintezė yra santykiuose, kad ir yra padalinta, vis 
vien susieja save su savimi, o tai reiškia laisvę. Asmenybiškumas 
yra laisvė“, Kierkegaard'as, išreikšdamas žmogaus asmenybiš- 
kumą kaip begalybės ir ribotumo sintezę, taip pat išreiškia ją kaip 
sintezę tarp galimumo ir būtinumo. Pagal jį, asmenybiškumas „yra 
lygiai tiek galimas, kiek yra būtinas, nes, nors jis yra pats savimi, 
tačiau dar turi tapti pats savimi — jis yra galimas““, 

Kad šitie pateikti teigimai neatrodytų visai be pagrindo, teks čia 
juos paremti kai kuriais biologinių žmogaus ir gyvulio savybių 
svarstymais. Šitie svarstymai, išryškindami žmogaus ir gyvulio 
būsenų skirtingumą, tuo pačiu gali padėti ar bent palengvinti sun- 
kokos asmenybiškumo problemos sampratą. 

Gyvulys, kaip sau pakankama būtybė, yra atbaigtas. Jam nieko 
netrūksta. Pavyzdžiui, žuvis turi viską, ko jai reikia efektyviam 
gyvenimui vandenyje. Kalnų ožys yra aprūpintas tinkamomis na- 
gomis ir mikliomis kojomis gyvenimui kalnuose. Šiurkšti kalnų 
žolė, krūmokšniai ir medžių šakos yra jam pilnai atitinkamas mais- 
tas. Čia pat skraidąs aras irgi yra tiksliai įgludęs į kalnų gyvenimo 
būdą, visai skirtingą nuo ožio. Jis peri sunkiai prieinamuose pa- 
šlaičių medžiuose; būdamas akylus, jis iš tolo pastebi žebenkštis, 
kiškius ar mažesnius paukščius ir, turėdamas aštrius ir stiprius 
nagus, efektyviai savąją auką pagriebia. Žuvis, kalnų ožys ar aras 
tiek savo fizine, tiek psichine sąranga tiksliai įglūsta į savo aplin- 
ką ir yra su ja harmoningoje sąveikoje. Gyvulys yra pilnai tapęs 
tuo, kuojis turi būti. Jis yra sau pakankamas. 

Kitaip yra su žmogumi. Tarp jo irjo aplinkos yra tarsi tuštuma, 
kuri turi būti užpildyta. Kuo žmogus yra, jis nėra pakankamas 
savo aplinkai: jis nėra jai paruoštas. Jis modifikuoja savo aplinką 


15 Kierkegaard, Fear; The Sickness, p. 162. 
4 Ten pat, p. 168. 

ir sykiu save. Pavyzdžiui, žmogus nuvalo sklypą žemės ir tampa 
naujakurių. Anksčiau buvusi giria virsta dirva, o jis, anksčiau bu- 
vęs medžiotojas, tampa žemdirbiu. Tiek dirva, tiek jis pats kaip 
žemdirbys yra jo galimybės. 

Būtų klaidinga galvoti, kad galimybės tesiranda tik su žmogu- 
mi. Gamta neina pirmyn be galimybių. Dažnais atvejais gyvūnas 
atsiduria situacijose, kame jam Gamtos duotos apsaugos ar išsilai- 
kymo priemonės nebėra pakankamos. Pavyzdžiui, ruonio protė- 
viai nedvejojamai buvo kadaise išimtinai sausumos gyventojai, buk- 
lūs savo aplinkoje. Dėl staigių pakitimų jų gyvenamoje aplinkoje 
ruonių protėviai buvo pastatyti prieš dilemą tęsti gyvenimą nepa- 
lankioje, o gal greičiausiai neįmanomoje, aplinkoje ar žūti. Gali- 
mas dalykas, kad didžioji dalis ruonių šeimos protėvių ir žuvo, 
nepakeldama aplinkos pakitimo. Tačiau ta dalis, kuri metėsi į van- 
dens gyvenimo aplinką ir pritapo prie jos, išliko. Šitas išlikimas 
nėra paties gyvūno sugebėjimų išdava, nužvelgianti gyvenimą van- 
denyje kaip galimybę išlikti. Gamta tai padarė už jį, pritaikydama 
jo organizmą vandens gyvenimui - paruošdama jį jo naujai aplin- 
kai. Šita prasme galimybė nebuvo gyvulio iniciatyvoje, bet Gamtos. 
Gyvulys čia (ir visur) buvo pasyvus. Biologinė gyvūnijos vystymo- 
si apžvalga gali pateikti aibę pavyzdžių, kame staigus aplinkos 
pakitimas duoda pradžią naujai, gana skirtingai gyvūnijos rūšiai. 
Tačiau visuose šituose pakitimuose ne gyvūnija, bet Gamta yra 
visų pakitimų dominuojąs faktorius. Tuo būdu gyvulys yra pasy- 
vus, o tik Gamta yra aktyvi, kūrybingai formuodama gyvūniją ir 
išradingai ją globodama. 

Grįžtant prie žmogaus, negalima paneigti, kad jis pats yra išra- 
dingas, formuodamas savo aplinką ir save. Čia vėl gali kilti klausi- 
mas, ar tikrai gyvūnijoje nepasireiškia tokio kūrybingumo bei nuo- 
savos iniciatyvos ir tuo pačiu sugebėjimo rinktis akistatoje su 
nelauktomis galimybėmis. Šitokie kaip tik, atrodo, yra vadinamieji 
protingieji gyvuliai. Kai gyvūno aplinka drastiškai pakinta, Gam- 
ta tarsi žengteli atgal į savo neišsenkančią kūrybingumo versmę, 
laikinai atpalaiduodama to gyvūno instinktus nuo jų griežto ir 
tikslingo veiksmingumo, ir tada grįžta iškeldama iš savo kūrybin- 

gumo versmės naują skirtingą instinktų sudėtį, kuri tada įgalina tą 

gyvūną gerai ir tinkamai funkcionuoti naujoje aplinkoje. Šitaip bu- 
vo ruonio atveju. 

Kalbant gi apie protinguosius gyvulius, tenka pasakyti, kad jie 
patys sugeba pervesti save iš jau nebepatikimos aplinkos į kitą 
patikimesnę ir patys sugeba naujoje aplinkoje gerai funkcionuoti. 
Šitas jų sugebėjimas, atrodo, demonstruoja jų išradingumą. Pavyz- 
džiui, lapė, kuri tūkstantmečiais medžiojo kurapkas, patekusi į 
žmogaus kaimynystę, randa pakaitalą kurapkoms, matydama jo 
kieme lesinėjančias vištas. Kai žmogus apsaugojo savo vištas, už- 
darydamas jas vištidėje, lapė įsirausė po jos pamatais ir grobė viš- 
tas vieną po kitos. Žmogus panaudojo spąstus ir vėliau nuodus. 
Po trumpo laiko nei vieni, nei kiti nebebuvo veiksmingi, nes lapė, 
pajutusijų pražūtingumą, išmoko juos apeiti, jų neliesdama. Iš čia 
matyti lapės išradingumas ir jos sugebėjimas pritapti prie naujos 
aplinkos ir būti joje pakankama. 

Ruonio atveju aplinkos pasikeitimas buvo drastiškas, pareika- 
lavęs vienkartinio instinktų atpalaidavimo ir jų suformavimo nau- 
ja kryptimi. Lapės atveju aplinkos pakitimas tik reiškė naujų ele- 
mentųjoje įvedimą. Čia instinktų aštrus veiksmingumas buvo tarsi 
sušvelnintas taip, kad lapė, užuot griežtai ėjusi viena kuria krypti- 
mi (kaip vabzdys, skrendąs į ugnį), sugebėjo rinktis iš keleto ėjimų 
patį palankiausią. Šitoks sugebėjimas kaip tik ir yra vadinamasis 
gyvulių protingumas. 

Gyvuliškasis protingumas vyksta instinktų apimtyje. Susilpnin- 
ti instinktai reiškia tokio (protingo) gyvulio laikymąsi instinktų 
šaknyse, niekur neregresuojant į pačią Gamtos kūrybingumo ver- 
smę, esančią prieš bet kokius instinktus. Ko lapė siekė ir buvo sėk- 
minga savo siekiuose prieš susitikdama žmogų, to ji tebesiekė ir 
susitikusi jį. Visas jos „gudrumas“, tai yra lankstumas savo ins- 
tinktų panaudojime skirtingose, nelauktose apystovose, yra vado- 
vaujamas tų pačių tarsi „amžinų“ lapei instinktų. 

Gamta globia gyvulius, aprūpindama juos instinktais - pada- 
rydama juos pakankamais savo aplinkai. Nesvarbu, ar tie instink- 
tai griežtai ir viena kryptimi funkcionuoja (neprotingų gyvulių at- 
veju), ar lanksčiai, daugeliu krypčių (protingųjų gyvulių atveju), 
visur Gamta, o ne gyvuliai, yra globėja ir vadovė jų būsenoje. 

Kaipgi yra su žmogumi? 

Nors protingieji gyvuliai sugeba „sugrįžti“ į savo instinktų „šak- 
nis“ ir šių instinktų varomą jėgą gali nukreipti tai viena, tai kita 
kryptimi, jie jokiu būdu nepanirsta į priešinstinktyvinę Gamtos 
kūrybingumo versmę, nes, jeigu jie tai sugebėtų, patys jau būtų 
kūrybingi ir tuo pačiu laisvi - jie nebebūtų instinktų normuojami. 

Žmogus savo aplinkai nėra paruoštas ir jai pakankamas. Jis 
stokoja ne vien tik tiksliai veikiančių instinktų, jo juslės (regėjimas, 
girdėjimas, uodimas) yra kur kas primityvesnės negu daugelio gy- 
vulių. Jis neturi aštrių puolimo ar gynimosi priemonių; sunkiai 
kopia į kalnus; yra menkas bėgikas; vos peršoka griovius, lipa į 
medį ir su vargu prasiskverbia pro krūmų tankmę. Biologiškai jo 
kojos, rankos, dantys, nagai ir raumenys yra žymiai primityvesni 
negu daugumos žinduolių. 

Visus šituos trūkumus kompensuoja žmogaus kūrybingumas: 
jo sugebėjimas keisti aplinką, priderinant ją savo biologinei nuo- 
gybei. Žmogus gaminasi peilį, drabužius, pastogę, pajungia sau 
gamtos jėgas: joja, važiuoja, plaukia, skrenda... 

Vis dėlto žmogus pats yra gyvūnas. Jis lygiai taip yra fiziškas ar 
biologiškas, kaip ir bet kuris gyvulys. Jis kvėpuoja, jo širdis plaka. 
Jis yra aprūpintas juslinėmis pajėgomis ir kai kuriais instinktais, 
kad ir gerokai primityvesniais negu daugumas gyvulių. Nėra abe- 
jonės, kad jis yra „protingas gyvulys“. Visa tai dar jokiu būdu 
neišreiškia jo kaip žmogaus. Žmogus yra žmogus, sugebėdamas 
„įsitraukti“ į pačią Gamtos kūrybingumo versmę. Priklausydamas 
Gamtos kūrybingumo versmei (dar nebūdamas iš jos atpalaiduo- 
tas, kaip kad yra su gyvuliu), žmogus pats yra kūrybingas. 

Nebūdamas paruoštas savo aplinkai, tačiau rasdamasis bet ko- 
kio paruošimo versmėje, jis pats save ruošia bei atbaigia. Tuo būdu 

jis kuria save. „Žmogus nesukuria savęs iš nieko <...> jis jau turi 
save savo konkretybėje kaip savo užduotį“. Turėdamas save kaip 
užduotį, jis kuria save vystydamas ir formuodamas ir tuo pačiu 
atbaigdamas. Jis tai daro ne nepažabotoje savo sauvalėje, bet bū- 


15 Saren Kierkegaard, Either-Or, Vol. II, N. Y.: Doubleday 6: Co., 1959, 
p. 337. 

damas arti kūrybingumo versmės ir laikydamasis jos kriterijų. Sau- 
valė nėra laisvė. Sauvalė yra radimasis tuštumoje, pačiam esant 
tuščiam. Savęs ir savojo pasaulio kūrimas pagal Gamtos, kaip ga- 
lutinosios realybės, direktyvas reiškia išmintį. Žmogaus išmintis 
skiriasi nuo gyvulio protingumo, būdama priešinstinktyvinė. 

Žmogiškoji išmintis tarsi prasiskverbia ligi pačių priešinstink- 
tyvinių kuriančiosios Gamtos jėgų, mitiškai vadinamų dievais, ir 
savo kūrybingumu pati įgauna dieviškumo atspalvių. Gamta yra 
bet kokio išmintingumo pagrindas (graikai tai išreiškia teigimu: 
physis yra logos), būdama kūrybingumo šaltinis. Ji duoda pradžią 
viskam, kas yra, - ne tik gyvuliams, bet ir visoms būtybėms ben- 
drai. Gyvuliai, kaip ir būtybės bendrai, yra atpalaiduoti nuo kūry- 
bingumo šaltinio, būdami tarsi mesti į savęs pakankamą atbaigtu- 
mą. Šitokią buvimo mestam būseną Heideggeris vadina Gavorfenheit. Ir 
žmogus yra mestas -bet taip, kad jis dar yra tarsi sulaikytas pačio- 
je kūrybingumo versmėje, ir todėl jis pats dar dalyvauja savo meti- 
me- savo kūrime. Tokią savęs kūrimo būseną Heideggeris vadina 
Enhvurf. 

Viskas, kas yra „mesta“, tai yra sukurta, sau pakankamai būse- 
nai, yra realybiškai aiškios būtybės. Gi pats kūrybingumo šaltinis, 
būdamas priešbūtybiškas, stokoja šitokio aiškumo. Dėl to Gamtą, 
kūrybingumo versmę, kurią Heideggeris vadina Būtimi, jis dar pa- 
vadina Nieku, pabrėždamas jos „nebūtybiškumą“. Kadangi žmo- 
gus yra „mestas“ ir „metamas“ —sukurtas ir kuriamas taip, kad jis 
pats dalyvauja savo kūrime, - jis dar nėra išsprūdęs iš Nieko (iš 
Gamtos kūrybingumo versmės). Todėl Heideggeris, kalbėdamas 
apie Žmogaus esmę, sako: „Dasein reiškia buvimą, laikomą Nie- 
kę“!*, 

Čia pateiktos pastabos yra reikalingos paryškinimui skirtumo 
tarp gyvulio ir žmogaus, tuo pačiu palengvinant žmogaus asme- 
nybiškumo sampratą. Bandant padaryti pateiktus teigimus kiek 
aiškesniais, vertėtų čia pailiustruoti juos panaudojant kai kuriuos 
Vakarų Kanados haida indėnų kulto bruožus, pasireiškiančius jų 


16 Martin Heidegger, Was ist Metaphysik?, Frankfurt a. M.: Vitorio 
Klostermann, 1949, p. 32. 

toteminėje kultūroje. Toteminiai stulpai yra išdrožti iš Britų Ko- 
lumbijos pajūrių milžiniškų kedrų kamienų. Jie vaizduoja eilę tvir- 
tų, ryškių, dieviškais laikomų kai kurių reikšmingesnių šių vieto- 
vių gyvūnų, tupinčių vienas ant kito. Tarp čia išdrožtų bei iškapotų 
dieviškų figūrų vyravo juodvarnis, aras, perkūno oželis (:hunder- 
bird), vanagas, lokys, vilkas, banginis, juodoji žuvis, bebras, varlė 
ir pan. Haida giminė susidėjo iš eilės kilčių, kurių kiekviena tapa- 
tino save su vienu ar kitu iššių gyvūnų, laikydama jį dievišku savo 
kilties protėviu. Kiekviena kiltis laikė dieviškais ir visų kitų kilčių 
protėvius. Būdinga savybė šiai mitinei religijai yra ta, kad nė viena 
šių gyvūnų figūra nėra žmogus, bet kiekviena yra žmogiška. 

Grįžtant prie Gamtos kūrybingumo problemos, tenka pasakyti: 
gyvuliai yra realybiški ta prasme, kad jie yra aiškios ir tvirtos šio 
kūrybingumo apraiškos. Kiekvienas gyvūnas yra paženklintas at- 
baigtumu ir tuo pačiu stiprumu. Šia prasme jis yra tobulas. Būda- 
mas šia prasme tobulas, gyvulys atrodo dieviškas: jame Gamtos 
kūrybinga galia yra išryškinta. 

Žmogus yra primityvus: jis yra neparuoštas savo aplinkai, ne- 
tinkamas jai, būdamas su visokiausiais trūkumais. Nežiūrint šito, 
jis turi savyje pradmenis visų šitų pajėgių, išvystytų ir stiprių Gam- 
tos kūrybingumo apraiškų. Tam tikra prasme žmogus yra šaknys 
viso to, kas stipriai ir pajėgiai apsireiškia, manifestuojant Gamtos 
kūrybingumą. Dėl to visos stiprios totemo stulpų gyvulių figūros 
yra žmogiškos, nė viena jų nebūdama žmogumi. Ir dėl to žmoguje 
yra galimybės kūrybingai citi į bet kurį šitų figūrų atbaigtą tobulu- 
mą. Iš „silpnojo“ žmogaus kyla stiprios gyvulių apraiškos. Todėl, 
kai Arnoldas Gehlenas sako, kad „aplamai kalbant, žmogus neki- 
lo iš beždžionės, bet beždžionė iš žmogaus“!?, matyti, jis bando 
pasakyti, kad žmogus yra tiek primityvus (pirminio realumo pras- 
me), jog jis pats yra visos gyvūnijos šaltinis - ne kaip viską kuriąs 
dievas, bet kaip viską atskleidžiąs savame pasaulyje, savame Da- 
sein (Heideggeris). Žmogus yra tarsi kūrybingumo versmė, nebū- 
damas jąja, o tik priklausydamas jai ir besiremdamas jos galiomis. 

Jis kuria ne sukūrimo iš nieko, bet atskleidimo prasme. Jis kūrybin- 


* Arnold Gehlen, Der Mensch, Berlin, 1941, p. 92. 

gai atskleidžia tai, kas glūdi Gamtos, galutinosios realybės, kūry- 
bingumo versmėje. Viskas prasmingai atsiskleidžia žmogaus pa- 
saulyje (jo Daseine). Vilkas čia yra žalingas, nes jis užpuola žmo- 
gaus prijaukintus gyvulius; briedis yra vertingas medžioklės grobis; 
beržas yra tinkamas malkoms, o obelis yra gera vaisių tiekėja. Net 
ir vabzdžiai, priklausomai nuo to, kuo jie yra žmogaus pasaulyje, 
yra arba kenksmingi, kaip kraugerys uodas, arba naudingi, kaip 
medų nešanti bitelė. 

Ne tik gyvuliai, bet ir viskas, kas vienaip ar kitaip yra prasmin- 
ga, atsiskleidžia, kuo yra, tik žmogaus pasaulyje. Daiktai bei būty- 
bės atsiskleidžia ne tik kaip vertingi ar žalingi, bet kaip tikri, gra- 
žūs, dieviški ir pan. Cia atsiskleidžia ir įvairiausios dvasinės 
vertybės: socialinės, moralinės, meninės, religinės ir t. t. Galutina 
prasme žmogus jų nesukuria, bet atskleidžia jas savame pasauly- 
je, siekdamas savo atbaigtumo, išganymo. 

Nebūdamas specializuotu jokiai aplinkai, žmogus yra pažen- 
klintas atvirumu: jis turi daug atdarų kelių ir pasirinkimo laisvę, 
jais einant. Jis tarsi būna pirminėje šių kelių sankryžoje, gimstan- 
čioje pačioje kūrybingumo versmėje - embrione (tikriau - Embrio- 
ne) visko, kas gali vienaip ar kitaip būti. Žmogus, kaip būtybė be 
aiškios savo krypties, pats kaip embrioninė būtybė tam tikra pras- 
me yra dar negimęs gyvulys. Ir kaip tik čia glūdi jo neaprėpiamas 
visuotinumas: viskas jam yra galimybės; jis yra pačiame galimy- 
bių „daigyne““. Šita prasme žmogus turi savyje visas „stiprių“ gy- 
vulių savybes kaip savo galimybes. Žmogus dar nėra išsprūdęs iš 
Gamtos kūrybingumo šaltinio; jis tebėra Gamtos jo kūrimo eigoje ir 
pats prisideda šitame savęs kūrime. Žmogus gimdo save. 

Priklausydamas pačiai kūrybingumo versmei, žmogus pats 
yra prefizinė, tai yra dvasinė, būtybė, ir čia kaip tik glūdi jo tikra- 
sis asmenybiškumas. Tai kaip tik ir išreiškia Sagų Liejėjas, saky- 
damas Peerui Gyntui, kad būti savimi „reiškia būti tuo, kas at- 
skleidžia Viešpaties siekius visoje kūrinijoje“'*. Tai gerai 
iliustruoja žmogaus buvimas toteminiu stulpu, iškeliančiu visą 
Gamtos kūriniją. 


1š Ibsen, Peer Gynt, p. 210. 

Šitoks realybės atskleidimo kelias yra kultūros kelias. Gamta, 
suprasta kaip galutinoji realybė, yra ne tik fizinės realybės, bet ir 
kultūrinių realybių pradinis šaltinis. Kultūra yra žmogaus daly- 
vavimas Gamtos kūrybingume;jo buvimas jos „daigyno“ prievaiz- 
da. Kultūra paženklina žmogų dvasingumu. „Žmogus yra dvasia. 
Bet kas gi yra dvasia? Dvasia yra asmenybiškumas. Bet kas gi yra 
asmenybiškumas? Asmenybiškumas yra sąsaja, kuri sieja patį sa- 
vesu pačiu savimi <...> Žmogus yra sintezė begalinumo ir ribotu- 
mo, laikinumo ir amžinumo, laisvės ir būtinybės. <...> Sintezė yra 
sąsaja tarp dviejų faktorių. Taip suprastas žmogus dar nėra savi- 
mi“". Jis tampa savimi kurdamas kultūros kūrinius. 

Visos tautos visais laikais visose pasaulio dalyse visada pasi- 
reiškia vienokia ar kitokia kultūra. Bet kokia kultūra visada gauna 
pradžią religijoje - yra susijusi su dievais. „Pirmasis vardas yra 
Dievo vardas; pirmasis atvaizdas yra Dievo atvaizdas; pirmasis 
žmogus bendruomenėje yra krivis ar kunigas; pirmasis valgis yra 
auka dievams ir t. t. Kai geriausia vieta teritorijoje būna paskirta 
dievams kaip šventa pastatyti tenai šventyklai ar iškapoti totemi- 
niam stulpui, bendruomenės ar genties nariai tada gali užimti li- 
kusią teritorijos dalį sau gyvenamųjų patalpų statymui“??, Žmo- 
gaus gyvenimas visada yra susijęs su dievais. Žmogus yra sąveikoje 
su dievais. Ši sąveika yra kultūra. 

Grįžtant dabar prie kipšų karaliaus pastabos apie žmogaus ir 
kipšo (tuo pačiu ir gyvulio) skirtumą, matome, kad gyvulio savęs 
pakankamumas reiškia jo uždarumą savyje. Gi žmogaus ištikimu- 
mas sau yra jo buvimas Gamtos atvirumoje. Tik šitoje atvirumoje 
žmogus gali būti atviras ir sau ir tuo būdu kūrybingai vesti save į 
savo pilnatvę. Žmogui būti uždaram, kaip kipšui ar gyvuliui, reiš- 
kia stokoti savęs. 


* Kierkegaard, Fear; The Sickness, p. 146. 
2 V. Vycinas, Search for Gods, The Hague: Martinus Nijhoff, 1972, 
p. 138. 

3. Egoizmas 


Kalbėdamas su savo bendrakeleiviais Maroke, Peeras Gyntas 
aiškino jiems: „Kuo gi pagaliau žmogus turėtų būti? Mano trum- 
pas atsakymas yra: 'savimi'“?!. Tai tik vienas iš daugelio atvejų, 
kada Peeras Gyntas pabrėžė asmenybiškumo, buvimo savimi, svar- 
bą, ypač turėdamas galvoje save. Atrodo, kad asmenybiškumas 
sudarė jo gyvenimo nugarkaulį. Kyla klausimas, ar tikrai Peeras 
Gyntas buvo asmenybiškas, ir kame slypėjo jo buvimas savimi? 

Vienas iš jo bendrakeleivių tada paklausė Peerą: „Bet kas gi 
yra tas gyntiškasis asmenybiškumas?“ Peeras jam atsakė: „Tas 
pasaulis viduje manosios išgaubtos kaukolės, kuris padaro ma- 
ne manimi ir niekuo kitu“*, Bandydamas vėliau išaiškinti savo 
atsakymo prasmę, su įsijautrinimu jis pasakė: „Gyntiškasis as- 
menybiškumas <...> yra vadovas norams, potroškiams ir įgei- 
džiams; gyntiškasis asmenybiškumas yra jūra užgaidų, aistrų ir 
poreikių; trumpai sakant, tai yra viskas, kas verda mano krūtinė- 
je ir verčia mane gyventi savą gyvenimą kaip Aš“?. Šitas jo pa- 
reiškimas parodo, kad jis suprato savo asmenybiškumą, savo bu- 
vimą savimi, kaip išdavą savo paties užgaidų, aistrų bei įgeidžių, 
verdančių jo krūtinėje. Manydamas, kad jis yra jūra visų šitų vi- 
dinių nuotaikų, tikrumoje jis buvo jos banga, kaip skiedra ant 
bangos keterų. 

Įgeidžiai, potroškiai bei aistros siekia ir randa pasitenkinimą 
savoje aplinkoje. Netjeigu aplinka ir nepatenkina jų, aistringa (gy- 
vuliška - kipšiška) būtybė vis vien yra pakankama savęs, nes trū- 
kumas aplinkoje jokiu būdu nereiškia šių vidinių nuotaikų nepa- 
kankamumo. 

Aistrų, įgeidžių, potroškių patenkinimas niekur nenuveda — 
nenuveda į asmenybiškumo atvirumą. Priešingai, aistros irjų pa- 
tenkinimas klesti viduje, „verda krūtinėje“, o tai kaip tikir reiškia 
uždarumą - egoistinį uždarumą. 


* Ibsen, Peer Gynt, p. 106. 
2 Ten pat, p. 114. 
8 Ten pat, p. 114-115. 


349 


Kai Peeras Gyntas grįžo į Norvegiją, į savo tėviškę (šitas grįži- 
mas reiškė jo suintensyvintą savęs ieškojimą), jis, kaip vieną reikš- 
mingiausių patirčių, savęs suradimą, susitiko dabar jau pasenu- 
sį kipšų karalių. Kadangi jis bandė pabrėžti savo jam pačiam taip 
aiškų buvimą savimi, jam atrodė, kad šitas įžymus kipšas pa- 
rems jį šitame savo įsitikinimę. Peeras priminė kipšų karaliui, 
kad šis kadaise pasiūlė jam vesti jo dukrą ir tapti kipšu, pokalbį 
tęsdamas žodžiais: „Ir ką aš padariau? Aš pasipriešinau, atsime- 
ni? Padariau tai, norėdamas stovėti ant nuosavų kojų, sykiu pra- 
rasdamas ne tik meilę, bet ir aukštą vietą, ir galią - padariau tai 
vien tik dėl to, kad būčiau savimi“*“. Peeras, norėdamas dabar 
suvesti sąskaitas su amžinybę, bandė gauti iš jo uždokumentuo- 
tą savo asmenybiškumo paliudijimą. Šis griežtai atsisakė tokį pa- 
liudijimą duoti dėl to, kad, jo nuomone, jeigu Peeras Gyntas ir 
pabėgo, tuo būdu formaliai neįsijungdamas į kipšų bendruome- 
nę, tikrumoje jis gyvenęs pagal kipšų motto: „Kipše, būk sau pa- 
kankamas“. Peeras buvo didžiai nustebintas šituo teigimu. „Aš 
pakankamas! - sakė jis. - Kalnų kipšas? Egoistas? Aš? Nėra jo- 

kios abejonės, kad tu čia klysti“3, 

Iš čia peršasi išvada, kad būtybė, kuri yra pakankama sau (gy- 
vulys), yra egoistiška. Bendroje sampratoje egoizmas yra pastaty- 
tas priešaltruizmą. Altruizmas reiškia rūpinimąsi kitų gerove. Betgi 
juk ir gyvuliai nuolat parodo savo altruizmą, besirūpindami sa- 
viškiais: višta viščiukais, meška meškiukais. Šitoks gyvulių altruiz- 
mas yra saistomasjų instinktų. Kai tik tas motiniškumo instinktas 
nustoja veikti, višta palieka viščiukus, meška pavaro meškiukus. 
Pagal Ibseną, instinktas, kaip ir potroškiai, aistros bei įgeidžiai, 
klesti pačioje būtybėje, ir kaip tik jie reiškia savęs pakankamumą ir 
tuo pačiu egoizmą. 

Tik būtybė, kuri nėra savęs pakankama, prasiskverbia pro savo 
uždarumo (egoizmo) ribas ir būna sąsajoje su tuo, kuo ji dar nėra. 
Žmogaus sąsaja su galutinąja realybe ir iš čia tiek su savimi pačių, 


“i Ten pat, p. 205. 
* Ten pat. 
* Ten pat, p. 206. 

tiek su bet kuo kitu kaip tik ir reiškia jo atvirumą ir tuo pačiu ne- 
bebuvimą egoistu. Užsidarymas savyje reiškia stoką ištikimybės 
sau - reiškia egoizmą. 

Egzistencinė filosofija nusako žmogų kaip egzistuojantį ta pras- 
me, kad žmogus savo būsenoje tarsi išžengia iš savęs (iš savo egois- 
tinio kiauto) ir laikosi Būties, tai yra galutinosios realybės, atviru- 
moje. Iš čia jis gali nužvelgti save ir vienaip ar kitaip formuoti save: 
jis gali kildinti save į aukštesnį lygį ar paklaidinti ir žeminti save. 
Žmogaus buvimo būdas, jo egzistencija reiškia laisvę. Gyvulys nė- 
ra laisvas ir todėl šita prasme neegzistuoja. Nelaisva, sau pakan- 
kama, būtybė ne ex-sistuoja, bet in-sistuoja, tai yra klesti savyje ir yra 
egoistiška. 


4. Aktorius 


Peeras Gyntas buvo tikras, kad jo sugebėjimas būti, kuo tik jis 
panoro, liudija jo asmens, jo buvimo savimi stiprybę. Tam tikru 
požiūriu atrodo, kad taip ir buvo. Juk, kaip buvo sakyta anksčiau, 
žmogaus buvimas savimi reiškia turėjimą atviro lauko su aibe ga- 
limybių, kai tuo tarpu uždara būtybė yra tarsi be išeities. 

Čia tenka pasakyti, kad Peeras laikė save atbaigta centrine ver- 
tybe. Jam ėjimas bet kuria kryptimi nebuvo savęs ieškojimas, bet 
siekimas sava atbaigta būtybe dominuoti visa kita. Šita jo intencija 
ypač buvo ryški, kai jis bandė pasidaryti pasaulio imperatoriumi. 
„Kaip Viešpačiui buvo reikalingas molis sukurti pasauliui, kuria- 
me]is galėtų būti Dievu,- sakė jis savo bendrakeleiviams Maroke, — 
taip man yra reikalingas auksas pasidaryti imperatoriumi“. 

Peeras Gyntas perėjo gyvenimą kaip virtinę epizodų. Jis įgludo 
įjuos, kaip gyvulys į savo aplinką, ir jautėsi juose pakankamas. 
Čia nėra bandoma teigti, kad Peeras vedė grynai gyvulišką gyveni- 
mą. Anaiptol! Čia tik bandoma pabrėžti jo būsenos panašumą į 
uždarą ir sau pakankamą gyvulio būseną. Peeras Gyntas ėmėsi 
savo gyvenimo epizodų, kuriuos jam aplinkybės užmetė, visai pana- 
šiai, kaip aktorius imasi savo rolių. Aktorius rolėje neieško savęs, 


* Ten pat, p. 115. 

jis joje paskęsta, tarsi prarasdamas nuovoką apie savo tikrą tapaty- 
bę ir „egoistiškai“ užsidarydamas rolėje. W. H. Audenas įvade į 
Ibseno „Brandą“ sako: „Jeigu žmogus gali būti pavadintas aktoriu- 
mi, tai vienintelis būdas, kuriuo jis gali būti „ištikimas“ sau, yra jo 
vaidyba, taip sakant, jo bandymas būti, kuo jis nėra“. Šituo būdu 
Peeras Gyntas perėjo per gausybę savo gyvenimo epizodų kaip per 
eilę rolių. Jis buvo „Žmogus, kuris bemaž viską, ką jis darė, traktavo 
kaip vienokią ar kitokią rolę, ar tai būtų prekyba vergais bei stabais, 
ar buvimas pranašu Rytuose“3. Šitaip būdamas bei gyvendamas, 
jis stokojo savo tapatybės, savo asmenybiškumo; jis nebuvo savimi. 

Kurį laiką atrodė, kad iš visų savo karjerų jis arčiausiai priėjo 
prie tikro buvimo savimi, būdamas pranašu. 


„Būti savimi tik ant piniginio pagrindo, — kalbėjo jis sau, - yra 
lygiai tas pats, kad statytis namą ant smėlio. Tiesa, žmonės šliaužios ir 
klaupsis į dulkes prieš laikrodėlius ar žiedus ar panašios rūšies men- 
kniekius. Jie nusiims kepures prieš puošnią diademą kaklaraištyje, 
betgi žiedas ar diadema tikrumoje nėra žmogus. Kitaip yra su prana- 
šu! Šiojo pozicija yra daug ryškesnė. Čia žmogus tiksliai žino, ant 
kurios kojos jis stovi. Jei jis kuo pasižymi, vertinimai yra jam skirti, o 
nejo svarams, šilingams ar pesams. Jis yra, kuo yra, ir čia nėra jokios 
kitos kalbos. Jis nesiremia jokiomis apystovomis ar atsitiktinumais; 
jis nepriklauso nuo jokių patentų ar nuosavybių aktų. Pranašas! Taip! 
Tokia pozicija kaip tik man!“3 


Nežiūrint to, kaip tikra Peerui atrodė, kad pranašo rolė jį pilnai 
atitiko, ji prie jo nepritapo, lygiai taip kaip ir visos kitos jo gyveni- 
mo rolės. Jis atsikratė pranašo rolės lygiai taip, kaip ir visų kitų 
pirmiau. Išsirengęs iš pranašo rūbų ir toli numetęs turbaną, jis 
pasakė: „Tenai va guli turkas, o štai stoviu aš. Pagonio egzistencija 
nėrą man tinkama. Džiaugiuosi, kad ią užsidėjau tik su drabu- 
žiais, ir, kaip kad yra sakoma, ji nebuvo įsisunkusi į mano kailį“. 


* Henrik Ibsen, Brand, N. Y.: Doubleday 6c Co., Anchor Books, 1960, 
p. 30. 

3 Ten pat, p. 28. 

2 Ibsen, Peer Gynt, p. 131-132. 

2 Ten pat, p. 144. 

Peero Gynto išsikėlimas tėviškės krantuose, kai, laivui sudu- 
žus, jis viską prarado, yra tarsi simboliškai išreikštas klausimas: 
kas gi iš tikrųjų yra šitas viskuo buvęs kosmopolitas? Kas gi yra 
Peeras Gyntas pats be turtų, be titulų, be turėtų pozicijų? Į šitą klau- 
simą Ibsenas duoda atsakymą irgi simboliškai, vaizduodamas Pe- 
erą lukštenant laukinį svogūną tėviškės miško aikštelėje. Nulup- 
damas vieną viršutinių svogūno sluoksnių, jis kalbėjo sau: 


„Čia štai yra auksakasys. Jeigu (tas sluoksnis) iš viso turėjo sulčių, 
jų dabar jau nebėra. Šita grublėta luoba su sukietėjimu yra spąstų 
statytojas, medžiojąs prie Hadsono įlankos. Sekanti atrodo kaip ka- 
rūna [greičiausiai pasaulio imperatoriaus karūna, kurios Peerui ne- 
pavyko užsidėti]. Niekai! Mes ją numesime be žodžio. Sekanti yra 
archeologas — trumpa bet tvirta [luoba]. Ir čia štai yra pranašas — 
sultinga ir šviežia; joje užsiuodžia melai, kaip kad yra sakoma, ir ji 
priverstų ašaroti sąžiningo žmogaus akis. Šita luoba, susisukusi ir 
minkšta, yra džentelmenas, gyvenąs malonumų gyvenimą. Sekanti 
neatrodo sveikai ir yra juodai dryžuota. Tai reiškia arba kunigus 
[misionierius], arba negrus... (Jis iš karto nulupa keletą sluoksnių). 
Koks neįtikimas sluoksnių skaičius! Argi mes niekada nepasieksime 
pačios [asmenybiškumo] širdies? (Jis sutaršo visą svogūną į gabalus). 
Ne! Tikras dalykas, mes jos nepasieksime. Ligi paties centro nėra 
nieko, tik sluoksniai ir sluoksniai, kaskart mažesni ir mažesni...“3! 


Iš čia matyti, kad į klausimą, kas yra Peeras Gyntas, atsakymas 
yra: niekas. Pas jį nebuvo nieko, tik eilė aktoriaus rolių. 


5. Lanksta 


Peeras Gyntas buvo žmogus, stokojąs savo asmenybiškumo, o 
vis dėlto jis turėjo savitą gyvenimą, ir atrodė, kad jis yra asmuo be 
trūkumų. Kai žmogus yra vertinamas pagal tai, kas jam priklauso, 
ar tai būtų turtai, užimama pozicija, ar kitokie išoriniai priedai bei 
pažibos, jis nėra vertinamas pagal tai, kuo jis yra pats savoje esybė- 
je, savo asmenybiškume. Jis tik yra dar vienas Peeras Gyntas. Ka- 
me gi glūdi „gyntiškasis“ stokojimas savęs? Atsakymą į šį klausimą 


* Ten pat, p. 191. 

Ibsenas pateikia Brando žodžiais: „Kiekvienas šiandien yra tru- 
putėlis šio bei to. Sekmadieniais jis yra labai rimtas; jis respektuoja 
tradicijas <...>; jis įsi inksmina švenčių metu; bemaž išeina iš ribų 
duodamas pažadus, bet yra labai santūrus jiems įvykdyti. Jis yra 
viskuo po truputėlį: šiek tiek ydų, šiek tiek dorybių, šiek tiek gero, 
šiek tiek blogio. Šituo būdu vienas atvejis panaikina kitą, ir žmo- 
gus liekasi niekas“??. 

Tai žmogus be principų. Jis laikosi įsikibęs savęs, niekur neida- 
mas, nors atrodo, kad jis visur eina. Visi jo ėjimai yra ėjimai į tuštu- 
mą. Kierkegaard'as palygina tokį žmogų su voru: „Kai voras meta- 
si žemyn nuo tam tikro pritvirtinimo taško, laikydamasis savo 
prigimties, jis visada prieš save mato vien tik tuščią erdvę, kurioje 
jis neturi jokios atramos, nežiūrint, kaip jis besiblaškytų“**. Peero 
Gynto žengimas įvairiausiomis kryptimis tikrumoje tėra blašky- 
masis, kaip to voro, tuštumoje, niekur nenueinant, „o tik 'egois- 
tiškai' tūnant savo uždarumoje. Būti savimi, jam atrodė, reiškia 
globti ir saugoti save savajame "gyntiškume", neišstatant savęs eg- 
zistenciniams vėjams; užuot ėjęs į save, jis ėjo aplink save, apeida- 
mas save. Vienišas savo kajake, toks žmogus yra sau pakankamas. 
Nieko bendro jis neturi su kitais, išskyrus tik tuos atvejus, kada 
kituose jis randa vienokį ar kitokį pasitenkinimą““*. Peeras Gyntas 
nėjo savęs realizavimo kryptimi. Jo visi ėjimai buvo ėjimai aplink 
save. Jam yra būdingas apsukrus išvengimas buvimo savimi įvai- 
riose jo gyvenimo situacijose. Šitokį savo apsukrumą jis ir parodė 
anuomet savojaunystėje, kai, persekiojamas už Ingridos nuskriau- 
dimą, susidūrė su mitiška būtybe, kuri vadinosi Boigu*. Ši masyvi, 
neapeinama, slidi, lanksti, tarsi visur esanti būtybė prisistatė Pee- 
rui kaip „aš pats“, tai yra asmenybiškumas. Peeras tada veltui 
bandė pereiti per šitą keistą kliūtį; ji atrodė neapeinama. „Ji yra čia, - 


* Ibsen, Brand, p. 60. 
* Soren Kierkegaard, Either-Or, Vol. I, N. Y.: Doubleday ėc Co, 1959, 
„24. 
Ei Kia aga, Either-Or, Vol. II, p. 85. 
* Kadangi Boigo vardas norvegų kalboje yra susijęs su žodžiu „lenk- 
ti“, lygiai kaip vokiškasis biegen, čia jis verčiamas Lanksta, kaip 
lietuviška atitinkamybė. 

kalbėjo jis sau tada, —irji yra ten; ji yra visur aplink mane! Kai tik aš 
pasijuntu ištrūkęs iš jos, esu vėl pačiame jos viduryje“. Atrodė, 
kadjam anuomet pavyko apeiti šią kliūtį - Lankstą (Boigą). Tikru- 
moje tai buvo iliuzija. Anksčiau ar vėliau žmogus neišvengiamai 
turi susidurti su buvimo savimi klausimu. Peeras jo neišvengė. 
Grįžęs į tėviškę, jis intensyvėjamai buvo akistatoje su buvimu savi- 
mi. Čia, šiuo momentu, tačiau reikalas eina apie tai, kaip jis visame 
savo gyvenime apėjo savo asmenybiškumą, savo buvimą savimi. 
Atrodo, kad jis padarė tai, paklausydamas Lankstos patarimo eiti 
apsukomis aplink save. 

Dar prieš susitikdamas su Lanksta, Peeras jau ėjo apsukomis 
aplink save. Jau tada, kai jis, pagrobęs kito jaunąją, Ingridą, ir nu- 
sinešęs ją į kalnus, atsisakė ją vesti, nors ši būtų sutikusi būti jo 
Žmona ir tuo pačiu būtų leidusi Peerui paveldėti savo tėvo dvarą, 
jautadajis nenorėjo išeiti iš savęs (iš savo egoistinio uždarumo) ir 
Vykdyti bei realizuoti save kaip savo esminę galimybę. 

Dar reikšmingesnis už jo vengimą įsipareigoti Ingridai, ku- 
rios jis nesijautė mylįs, yra jo pabėgimas nuo Solveigos, kurią jis 
mylėjo. Kai ji atėjo pas Peerą apsisprendusi gyventi su juojo tro- 
belėje ir dalintis su juo savo likimu, atrodė, kad Peeras jau buvo 
pasiryžęs žengti šitos patrauklios galimybės keliu, realizuoda- 
mas save kaip Solveigos gyvenimo bendrininką. Kaip tik šituo 
laiku pasirodžiusi „Žalia moteris“ prisistatė Peerui kaip buvusi 
kipšų karalaitė, kurią pagal kipšų (gamtos) nuostatus jis jau bu- 
vo vedęs ir kuri pabrėžė Peerui, kad ji visur ir visada bus čia, jo 
trobelės aplinkoje, kai jis gyvens su Solveiga. Peeras tada ryžosi 
eiti aplink ir apsukomis, tai yra vengti bet kokio įsipareigojimo 
tiek Solveigos, tiek kipšų karalaitės atžvilgiu. „Eisiu aplink ir ap- 
sukomis, - kalbėjo jis pats sau, - nesvarbu, ar tai reikštų man 
laimėjimą, ar pralaimėjimą“*?. 

Stovėdama trobelės duryse, Solveiga klausė Peerą: 

„Ar ateisi?“ 

„Aplink ir apsukomis“. 


* Ibsen, Peer Gynt, p. 79. 
* Ten pat, p. 9. 

„Ką?“ 

„Turi palūkėti. Dabar tamsu, ir aš turiu nešti naštą“. 

„Leisk man padėti. Mes dalinsimės našta“. 

„Ne! Būk, kur esi. Aš vienas ją nešiu“. 

„Neužtruk ilgai“. 

„Turėk kantrybės, mieloji! Arilgai, ar trumpai, tu turėsi laukti!“ 

„Aš lauksiu!“33 

Ir ji laukė. Laukė ištikimai ir su meile. Laukė ilgiau kaip 40 
metų. 

Peeras pabėgo į užjūrį. 

Daug metų vėliau, kai jis buvo Maroke, Peeras Gyntas pasakojo 
savo bendrakeleiviams, kaip jam kartą esą mažai betrūkę patekti į 
vedybinius spąstus su viena karališkos kilmės dama. Vedybos iš- 
iro. Priežastis buvusi ta, kad jis mėgstąs stovėti ant nuosavų kojų. 
„Kai damos tėvas be sąlygų pareikalavo, kad aš pakeisčiau savo 
vardą, savo padėtį, kad paaukočiau savo kilnius titulus <...>, aš 
grakščiai atsisakiau“. Tuo Peeras dar kartą parodė savo egoistinį 
užsiskliautimą savyje. Jis atsisakė žengti į savęs vystymo galimy- 
bes, bandydamas išlaikyti savo vardą, savo tuščiavidurį gyntišku- 
mą. Jam atrodė, kad išsaugojimas savęs savame kiaute, kaip viš- 
čiukui, nesiryžtančiam prasikalti į gyvenimo galimybes, kaip tik ir 
reiškia tikrą buvimą savimi. Peeras teigė čia minėtiems bendrake- 
leiviams, jog jis niekada nevedęs dėl to, kad žmogui esą svarbu 
išlikti savimi“, 

Visi trys čia paminėti Peero Gynto prasilenkimai su savimi, jo 
ėjimai apsukomis aplink save, užuot ėjus į save, pasireiškė jo ven- 
gimu bet kokio vedybinio įsipareigojimo. Šitai, žinoma, nereiškia, 
kad buvimo savimi realizavimas tėra galimas tik per vedybas. Gali 
būti įvairiausių būdų save realizuoti (kurti save kūrybiškai for- 
muojant savą aplinką), priklausomai nuo individo palinkimų, ta- 
lentų bei siekių. Bendrai imant, vis dėlto vedybos yra labai reikš- 
mingas savęs realizavimo būdas. 


* Ten pat, p. 95. 
* Ten pat, p. 107. 
* Ten pat, p. 105-106. 

Vedybos reiškia itin svarbų žmogaus pasirinkimą bei apsi- 
sprendimą, jam esant gyvenimo kryžkelėje. Prieš vedybas asmuo 
yra tarsi apsuptas galimybių visomis kryptimis. Pasirinkdamas 
gyvenimo bendrininkę ir apsispręsdamas ją vesti, jis, užuot ky- 
bojęs tuštumoje, kaip Kierkegaard'o voras, pasuka tam tikra sa- 
vęs realizavimo kryptimi. Šitas pasukimas neišvengiamai užde- 
da įsipareigojimą bei atsakomybę. Gi įsipareigojimas ir 
atsakomybė kaip tik ir sudaro lauką, kame asmuo išbando save, 
išvystydamas savyje vienokias ar kitokias savybes. Šitoks kelias 
yra savęs kūrimo kelias. 

Viengungis, vengdamas vedybinio įsipareigojimo, tik siekia mei- 
likavimų su eile mergaičių; jis niekur neina. Jis tūno savajame kiau- 
te, tenkindamas save kaip atbaigtą, savęs pakankamą, aukščiau- 
sią vertybę. Jis yra egoistas: jis jau yra nuėjęs į save, nors niekados 
niekur nėjo. Viengungis, niekur neidamas, neišžengia (ne ex— 
sistuoja) iš savo uždarumos ir neina į realybės (Būties) atvirumą. Jis 
neina į gyvenimo kovos lauką, kame jo asmenybiškumas (jo buvi- 
mas savimi) gali gimti, vystytis ir klestėti. Be šitos kovos jis liekasi 
savajame daige - liekasi negimęs - ir tuo pačiu praranda save ta 
prasme, kad jis niekada netampa savimi. 

Peeras Gyntas nesiėmė jokio įsipareigojimo nei jokios atsako- 
mybės tiek Ingridos, tiek Solveigos, tiek karališkosios kilmės da- 
mos atžvilgiu. Visur jis tarėsi stovįs ant nuosavų kojų, nesileisda- 
mas į jokias bendro gyvenimo avantiūras. Šitoks užsiskliautimas 
savyje yra savęs stokojimas, einant apsukomis aplink save. Ne vien 
tik vengimas vedybų, bet ir visas jo gyvenimas bendrai demonstra- 
vojį kaip stokojantį savęs. Neįsitvirtindamas jokiame iš daugelio 
savo užsiėmimų, ar tai būtų aukso kasimas, ar pirklystė, ar planta- 
cijos vedimas, ar buvimas pranašu, jis stokojo savęs. Visi Peero 
Gynto užsiėmimai buvo jo savęs maskavimai, tikriau, savęs vengi- 
mai, einant apsukomis aplink save, bet niekada neinant į save kaip 
įsavą žmogišką užduotį. 

Peeras Gyntas visą savo gyvenimą buvo paklusnus Lankstos 
(Boigo) mokinys. 

6. Asmenybiškumas 


Peero Gynto grįžimas į tėviškę yra įžanga į palaipsnįjo buvimo 
savimi, jo asmenybiškumo, demaskavimą. Bene pats svarbiausias 
šito demaskavimo momentas yra jo pokalbis su Sagų Liejėju, kurį 
jis susitiko tėviškės girioje ir kuris kreipėsi į jį sakydamas: „Aš 
turiu Viešpaties įsakymą paimti tavo sielą be atidėliojimo“*!. Sagų 
Liejėjas aiškino Peerui, kad siela esanti vertybė, kuri turi būti nau- 
dojama. Pagal Viešpaties tvarką sielos atimamos iš tų, kurie jas 
eikvoja jų nepanaudodami. Jos tada, kaip vertinga žaliava, suly- 
domos į sagas**. Štai dabar tai turi įvykti su Peero siela. Tai esą 
aiškiai yra pasakyta rašte, kurį jam įteikė jo Viešpats. Jame sakoma: 
„Paimk Peerą Gyntą. Jis buvo tikras nevykėlis gyvenimo keliuose. 
Būdamas su dideliais trūkumais, jis turi eiti į (liejimo) samtį 8. 

Mintis, kad jis bus sulietas į sagas, Peerui kėlė siaubą. „Juk tai 
reiškia gyntiškumo užbaigą! —- šaukė jis. - Tai didžiausias įžeidi- 
mas pačiai mano esybei!“ 

„Betgi Peerai, mielas bičiuli,- atsakė jam Sagų Liejėjas, - tai juk 
mažmožis. Nėra reikalo dėl šito taip sielotis. Ligi šiol tu niekada 
nebuvai savimi. Todėl yra visiškai vis tiek, jeigu tu ir iš viso liau- 
sies buvęs“*. 

Peeras Gyntas buvo tikras, kad jis turi reikalo su velniu, kuris 
nori griebti jo sielą už jo nuodėmingumą. Sielos eikvojimą bei stoką 
buvimo savimi jis suprato kaip nuodėmių pasekmę arba kaip sto- 
ką dorovingumo. Gindamas save, Peeras aiškino Sagų Liejėjui: „Ne- 
su taip blogas, kaip tau atrodau. Esu padaręs daug gero pasauly- 
je““. Jis išsiprašė laiko iš jo savo asmenybiškumui įrodyti. „Aš 
galiu įrodyti, - sakė jis, - kad buvau savimi visą savo gyvenimą. 
Atrodo, kad apie tai reikalas kaip tik ir eina“*“. Sagų Liejėjas sutiko 
duoti Peerui laiko savo asmenybiškumo įrodymui, atidėdamas jo 
sielos suliejimo į sagas procesą iki sekančios kryžkelės. 


* Ten pat, p. 197. 
* Ten pat, p. 199. 
3 Ten pat, p. 201. 
* Ten pat. 

Laikinai ištrūkęs iš Sagų Liejėjo nagų, Peeras Gyntas netikėtai 
sutiko buvusį kipšų karalių. Apie šitą susitikimą jau buvo kalbėta, 
svarstant žmogaus ir gyvulio skirtingumo klausimą. Kipšų kara- 
lius, kaip jau žinome, Peero pabėgimo iš kipšų bendruomenės ne- 
laikė reikšmingu dalyku akistatoje su tuo, kad jis visose savo gyvę- 
nimo fazėse, vis būdamas sau pakankamu, gyveno gyvulišką — 
kipšišką gyvenimą. Juk buvimas nešamu savų potroškių, įgeidžių 
bei aistrų reiškė jame dominavimą gyvuliškųjų principų. Otai nė- 
ra suderinama su dorovingumu. Būdamas sau pakankamas (sto- 
kodamas laisvės), gyvulys nėra nei dorovingas, nei nusidėjėlis. 

Pamažu Peerui ėmė aiškėti, kad buvimas savimi - ir tuo pačiu 
išvengimas liejimo samčio - yra galimas esant nusidėjėliu. O juk 
jis buvo nusidėjėlis! „Kaip tik štai dabar, man keliaujant per dur- 
pyną,- kalbėjo Peeras Sagų Liejėjui, susitikęs jį antrą kartą, - mano 
sąžinė ėmė spausti mane kaip batas, ir aš sakiau pats sau: 'Juk tai 
yra visiškai tikra, kad tu esi nusidėjėlis!'“*? Ir vėl Peeras išsiprašė 
laiko iš Sagų Liejėjo įrodymui, kad jis buvo didelis nusidėjėlis. 

Šį kartą Peeras miške susitiko velnią, kanopakojį, kuris skundė- 
sijam, kad jis sunkiai besurandąs nusidėjusią sielą. „Argi žmonija 
taip labai yra pasitaisiusi?“ - klausė jį Peeras. „Priešingai, - atsa- 
kė jam velnias, - žmonės taip smuko, kad dauguma jų patenka į 
liejimo samtį 8. 

Šitoks velnio nusiskundimas sudarė puikią progą Peerui pri- 
sistatyti jam savo nuodėmingume. Peero Gynto prekiavimas ver- 
gais be kokios rasinės neapykantos, jo pardavinėjimas kiniečiams 
stabų be jokio tikslo pakenkti krikščionybei, jo buvimas pranašu 
neturintjokių religinio suvedžiojimo užmačių - visa tai velnio akyse 
tebuvo mažmožiai. „Kas gi norėtų eikvoti brangų [pragaro] kurą 
dėl šitokio šlamšto?“*? — klausė jis. Peerui tuo būdu paaiškėjo 
Sagų Liejėjo jam anksčiau pasakytų žodžių prasmė: „Nuodėmė 


3 Ten pat, p. 197. 
* Ten pat, p. 202. 
* Ten pat, p. 210. 
* Ten pat, p. 213-214. 
* Ten pat, p. 215. 

pareikalauja ištvermingo siekimo. Vien tik menkas susiteršimas 
dar nėra nuodėmė“““, 

Siela yra vertybė. Ji yra iššūkis kūrybiniam savęs (šios verty- 
bės) formavimui viską formuojančios galutinosios realybės apim- 
tyje - bandant tuo būdu „atskleisti Viešpaties intencijas visoje kū- 
laikantis Viešpaties intencijų, yra dorovingumas, o nuklydimas 
nuo tų intencijų yra nuodėmingumas. Ir vienu, ir kitu atveju tai 
reiškia bandymą būti savimi, reiškia išžengimą iš savęs link savęs 
galimybės (exsistentia), reiškia asmenybiškumą. Gi turėjimas sielos 
tik kaip galimybės, jos neformuojant, yra stoka savęs, egoistiškas 
užsidarymas savyje (in-sistentia), yra stoka asmenybiškumo. 


7. Rinkimasis 


Žmogus, kūrybingai formuodamas save, naudoja save kaip ža- 
liavą. Siela niekada nėra gaunama kaip gryna visapusiška gali- 
mybė. Žmogus visada užtinka save vienokiame ar kitokiame įsipa- 
reigojime bei atsakomybėje tėvams, proseniams, genčiai, tautai, 
tradicijai, savo kraštui, savo žemei... Rinkdamasis save iki pačių 
savų šaknų, rinkdamasis save „absoliučiai“ (anot Kierkegaard'o), 
žmogus turi rinktis save savo įsipareigojime - savo „kaltėje“. „Tik- 
tai kai aš renkuosi save kaip kaltą, - sako Kierkegaard'as, - aš 
renkuosi save absoliučiai. Tik šituo būdu mano absoliutus savęs 
rinkimasis nėra tapatingas savęs sukūrimui“**. Žmogus nesuku- 
ria savęs, bet perima save kaip besirandantį kūrimo procese ir pats 
šitame procese dalyvauja. 

Kaltė negali būti atmetama. Atmesdamas savo įsipareigojimą, 
žmogus atmeta pats save - atmeta galimybę būti savimi. Žmogus 
būna savimi, savo apystovose rinkdamasis tam tikrą gyvenimo 
kelią. Gyvulys kelio nesirenka. Gamta jam jį parenka. Pasirinkda- 
mas tam tikrą kelią savoje aplinkoje ir žengdamas juo, žmogus 


* Ten pat, p. 198. 
3 Ten pat, p. 210. 
*2 Kierkegaard, Either-Or, Vol. II, p. 221. 

tarsi uždeda savo žymę ant savos aplinkos: jis ją formuoja, gerina, 
kilnina - kultūriškai keičia. Sykiu jis išvysto, išrutulioja, atsklei- 
džia savyje slypinčius talentus bei sugebėjimus; jis išugdo savyje 
tam tikrus charakterio bruožus. Jis būna savimi.-Aplinka jo neišse- 
mia. Rinkdamasis save savo kaltėje, žmogus pasireiškia kaip do- 
minuojąs, kūrybingas veiksnys virš savo aplinkos ir virš savęs. Jis 
nėra sau pakankamas. 

Ką Kierkegaard'as vadina kalte, gal geriausiai išreiškia Hei- 
deggerio žodis Geworfenheit, buvimas mestu, buvimas apmatais. 
Gamta yra Embrionas - visko pradžia. Žmogus skiriasi nuo gyvu- 
lio tuo, kad jis dar tebėra Embrione, nebūdamas, kaip gyvulys, iš- 
mestas į atbaigtumą. Žmogus tebėra metamas į tam tikras apysto- 
vas. Jis, rasdamas save apmatuose, dar turi „mesti“ save į 
atbaigtumą. Šitą kūrybingą savęs formavimą Heideggeris vadina 
Enkvurf, „savikūra“. Tai atitinka Kierkegaard'o absoliutų rinki- 
mąsi. „Savikūra“, kaip ataudai metmenims, suteikia žmogaus as- 
menybiškumui atbaigtumą. Žmogus tarsi audžia save ant duotų 
apmatų. Jis pats sau yra užduotis. Žmogaus gyvenimo audeklo 
audime dalyvauja ne tik Gamta, betirjis pats. 

Būti savose apystovose be jokio įsipareigojimo, tik keroti tenai, 
kaip varnalėšai patvoryje, nepasireiškiant jokiais savo kūrybiniais 
užmojais, kaip tik ir reiškia neiti jokia kryptimi; reiškia būti be savi- 
to veido, be savęs; reiškia egoistiškai stokoti asmenybiškumo. 

Grįžęs į tėviškę, Peeras Gyntas, eidamas namų link, bažnytkai- 
mio kapinėse matė laidojamą sodietį. Susispietusiai miniai kalbėjo 
kunigas, trumpai apibūdindamas velionį. 


„Jis nebuvo turčius, - sakė kunigas, — nei buvo jis gudrus. Jo balsas 
buvo silpnas, ir jo elgimasis nebuvo vyriškas. Jis pareikšdavo savo 
pažiūras mikčiodamas ir droviai. Namuose jis vos išlaikė vadžias savo 
rankose. Jis bailiai įslinkdavo į bažnyčią, tarsi maldaudamas, kad kas 
nors užimtų jo vietą ir jis galėtų vėl dingti. <...> Jis visada laikė savo 
dešinę ranką kišenėje. Šia dešinioji ranka gal ir buvo vienintelis daly- 
kas, kuris paženklino jį mūsų atminimuose <...> Visi iš jūsų žinojote tai, 
kąjis bandė paslėpti - jis turėjo keturis pirštus ant tos rankos“*?. 


Ibsen, Peer Gynt, p. 179. 

Visą savo gyvenimą šis sodietis nebuvo kitų parapijiečių ger- 
biamas svarbiausia dėl to, kad jis, dar jaunas būdamas, bandė iš- 
vengti karo tarnybos, nusikirsdamas dešinės rankos pirštą. Tai 
buvo žeminąs ir nusikalstąs žygis, parodąs jo socialinę bei morali- 
nęmenkystę. 

Toliau kalbėdamas, kunigas iškėlė ir gerąsias velionio savybes. 
Jis, išvengęs karo tarnybos, iš valdžios išsinuomojo lopą žemės 
aukštai tarp uolų. Vedė ir sukūrė šeimą. Du kartus jo žemės skly- 
pas buvo paliestas gamtos nelaimių: kartą jis buvo kalnų srovės 
išplautas, o kitą kartą sniego slinkties užgriūtas. Abu atvejai parei- 
kalavo didelio ryžto ir ištvermės atstatyti tam žemės maitintojos 
gabalui. Jis ištesėjo ir ilgainiui įsisavino nuomotą žemę darbu ir 
prakaitu. Jis išaugino tris sūnus ir išleido juos į mokslą. 

Sodietis nebuvo patriotas; nei buvo jis religingas. „Bažnyčiai ir 
valstybei jis tebuvo bergždžias medis““*. Tačiau kaip žemdirbys ir 
šeimos tėvas jis stovėjo tvirtas, kaip kalnų pušis. Ir dabar šis sodie- 
tis „stovi nė kiek nesuluošintas prieš savo Dievą!“ Keturpirštis 
žemdirbys buvo pats savimi! 

Šitas sodietis visą savo gyvenimą ėjo tiesiai; ne aplink ir apsu- 
komis! Jis ėjo ugdydamas savo asmenybiškumą pagal savo išmo- 
nę ir aplinkybes. Jis kūrybingai keitė savo aplinką taip, kad iš jos 
galėtų imtis sau ir savo šeimai išlaikymą. Kovodamas su gamtos 
gaivalais, jis savyje išvystė valingą, užsigrūdinusią, atkaklią ir ryž- 
tingą asmenybę. Šitos jo teigiamos savybės atsvėrė jo neigiamą- 
sias, nuodėmingąsias. Laisvėje gairės niekam nėra aiškiai duotos. 
Žmogus seka jomis, išstatydamas savo esybę įvairiausiems gali- 
mumams bei pavojams. Kai kur jis būna darnoje su jomis, kai kur 
nuo jų nukrypsta. Tik šitaip vyksta kūrybingas savęs ugdymas, 
savikūra. Jeigu žmogus būtų pats savo viešpats, nekiltų jo doro- 
vingumo bei jo nuodėmingumo klausimas. Jis būtų niekuo nesais- 
tomas. 

Atsisveikinimo žodis mirusiam sodiečiui maloniai nuteikė Pe- 
erą Gyntą. Jam buvo malonu patirti, kad laidotuvių prakalbos yra 


* Ten pat, p. 182. 
* Ten pat. 

sakomos net ir tokiam paprastam žmogeliui kaip tas sodietis. „Aš 
pats, - pagalvojo Peeras, - nieko prieš neturėčiau sau, gaudamas 
šitokios rūšies įvertinimą iš šito verto parapijos kunigo“, - sau, 
kosmopolitui, kontinentiniam keliautojui, pirkliui, milijonieriui, as- 
meniui su pasaulio imperatoriaus karūnos užmačiomis. Su pasi- 
gėrėjimu Peeras konstatavo pats sau, kaip svarbu yra, atėjus mir- 
ties valandai, žinoti, kad visą savo gyvenimą jo gyventa pagal savo 
principus. Menko sodiečio palankus įvertinimas sustiprino Peero 
savimeilę. Čia reikia priminti, kad jis tuo laiku dar nebuvo susiti- 
kęs su Sagų Liejėju ir dar tebetikėjo savo didybe. Jis nežinojo tada, 
kad šitas menkas sodietis savo asmenybiškumu buvo toli graži 
pranašesnis už jį - Peerą Gyntą. 

Keturpirštis žemdirbys gyveno siaurą ir paprastą gyvenimą, 
betjis ištvermingai ėjo savo pasirinktu keliu ir paliko savo asme- 
nybės žymę savo kuklioje aplinkoje. Jis buvo savimi. Tuo tarpu 
Peeras buvo visur, niekur nepalikdamas savo ego pėdsakų. Žmo- 
gaus gyvenimo prasmė yra įvykdoma ne aprėpiant visas aplink 
save galimybes, bet pasirenkant kai kurias ar tik vieną jų ir inten- 
syviai jas bei ją išvystant, lygiagrečiai išvystant ir nuosavus suge- 
bėjimus bei talentus. „Kiekvieno žmogaus paskirtis yra išreikšti 
tai, kas universaliai žmogiška, individualiame savo gyvenime“*. 
Sodietis savo individualiu gyvenimu iškėlė ryžto, ištvermės, darbš- 
tumo, kuklumo, meilės ir pasišventimo universaliai žmogiškas 
vertybes. Sykiu jis iškėlė ir nesiskaitymo su valstybės įstatymais 
ir patriotizmo stokos universaliai žmogiškas ydas. Veltui tokių 
vertybių ar ydų beieškotume Peero Gynto gyvenime. Kodėl? To- 
dėl, kad jis nesirinko sau aiškaus kelio ir, visur eidamas, niekur 
nenuėjo. 

Nesirinkimas yra būdingas Peerui, kuris visada ėjo aplink ir 
apsukomis, palikdamas galimybes nepaliestas ir neišvystytas. Jis 
taip patėjo aplink ir apsukomis ir savo paties atžvilgiu, neišvysty- 
damas savų vertybių ar ydų, gyvendamas be įsipareigojimo ir be 
atsakomybės. Peeras Gyntas perėjo gyvenimą be rinkimosi, be 


3 Ten pat, p. 183. 
" Kierkegaard, Either-Or, Vol. II, p. 333. 

laisvės, be savęs! Jeigu žmogus nėra nei doras, nei nuodėmingas, 
ydingas, jo nėra iš viso! Jis yra Peeras Gyntas! 


8. Solveigos meilė 


Po pasikalbėjimo su velniu, kanopakoju, Peeras Gyntas supra- 
to, kad jis neturi pagrindo pretenduoti net ir į nuodėmingą buvimą 
savimi. Jis įsitikino sava vidine tuštybe, savo asmeniška menkyste. 
„Aš ne per tvirčiausiai sėdžiu savo balne, - kalbėjo jis pats sau. — 
Esu išblokštas iš tarpo kilmingųjų, kurie yra savimi“. Tuo laiku 
švystelėjo krintanti žvaigždė. „Sveikinimai nuo Peero Gynto, sese 
krintanti žvaigžde!“ - sušuko jis jai. Krintanti žvaigždė simboli- 
zavo Peero įsisąmoninimą savo neišvengiamo kritimo į nieką. Pe- 
eras pajuto dabar, kad jo veltui gyventa. „Nesupyk ant manęs, bran- 
gioji žemele, kad aš veltui mindžiojau tavo žolę. Mieloji saulele, 
tavo žėrintys spinduliai veltui krito ant tuščio namo, kuriame ne- 
buvonė vieno, ką sušildyti ir ką pradžiuginti: savininkas niekada 
nebuvo namie“*?. 

Ir kaip tik tada, kai Peeras Gyntas pasidavė likimui įsitikinęs 
savo asmenybiškumo visišku beviltiškumu, kai jis pats sau kon- 
statavo su pasibaisėjimu: „Aš jau buvau miręs dar prieš mirda- 
mas““, - kaip tik tada jau trečiąjį kartą pasirodė Sagų Liejėjas, 
sakydamas: „Labas rytas, Peerai Gyntai! Ar turi savo nuodėmių 
sąrašą?“*' Diena vos brėško. Juodu radosi prie senos rąstų trobe- 
lės, kurioje ankstyvą rytą žibėjo žiburys ir buvo girdėti lyg koks 
dūsavimas. Peeras atpažino savo kadaise statytą trobelę, kurioje 
tyliai dainavo pasenusi Solveiga, besiruošdama eiti į pamaldas 
ankstyvą sekmadienio rytą. „Štai tenai aš rasiu savo nuodėmių 
sąrašą!““* - sušuko Peeras. Pamatęs, kad Solveiga tebegyvena jo 
namelyje, Peeras staiga suprato, kad ji, ir tik ji, bus geriausia jo 


= Ibsen, Peer Gynt, p. 219. 
* Ten pat. 

9 Ten pat, p. 220. 

8 Ten pat. 

“ Ten pat. 

nuodėmingumo liudininkė. Ji labiau negu kas kita pasaulyje turi 
neginčijamą pagrindą nurodyti jį kaip didįjį nusikaltėlį - jos gyve- 
nimo išdaviką. „Jeigu tavo samtis būtų taip didelis, kaip karstas, 
kalbėjo jis Sagų Liejėjui, - jis negalėtų sutalpinti manęs ir mano 
nuodėmių!“ 

Solveiga išėjo iš trobelės bažnytiškai apsirengusi su maldakny- 
ge vienoje rankoje ir lazdele antroje. Peeras metėsi žemyn ties slenks- 
čiu, sakydamas: „Jeigu nori pasmerkti nusidėjėlį, tai prabilk da- 
bar!“ „Tai jis — tai jis! Garbė Aukščiausiajam!““ - suriko ji 
džiaugsmingai. Visą savo gyvenimą Solveiga nešiojo savo krūti- 
nėje Peero meilę, kantriai jo laukdama ir nesvyruojamai tikėdama į 
ji, įjo mylimą esybę, įjo „gyntišką“ vertybę. Lygiai kaip kiekvienoje 
tikroje meilėje, jai niekada nekilo nė šešėlio dvejonės savo mylimo 
žmogaus asmens vertės tikrumu, jo asmenybiškumu. Neleisdamas 
sentimentams aptemdyti realybės, Peeras kreipėsi į ją sakydamas: 
„Garsiai šauk, kaip baisiai aš tave nuskriaudžiau!“ „Tu niekuo 
nenusikaltai, mano vienintele meile!““ - atsakė ji jam. 

Apstulbintas Peeras pamatė, kad vėljam iš rankų slysta pasku- 
tinė buvimo savimi galimybė. Beviltiškai jis bandė pažadinti Sol- 
veigą išjos meilės sapno į nedėkingą Peero prasižengimo jai realy- 
bę: „Įvardyk mano nusikaltimus!“ - šaukė jis jai. „Tu pavertei mano 
gyvenimą į nuostabią melodiją! - atsakė ji, sėsdama prie jo. - Būk 
palaimintas, kad pagaliau sugrįžai“““. Matydamas, kad Solveiga 
nesuprato kritiškos jo asmenybiškumo problemos, Peeras pasirin- 
ko taikliausią klausimą jai: „Kur buvo Peeras Gyntas nuo to laiko, 
kai mes paskutinį kartą matėmės?“* Ji neišvengiamai turėjo atsa- 
kyti, kad Peeras ją paliko, jos išsižadėjo ir nebuvo tuo, kuo jis turėjo 
būti ją pasirinkęs. Ji neišvengiamai turėjo demaskuoti Peerą kaip 
jos meilės, jos gyvenimo išdaviką. Jeigu ji tai būtų padariusi, ji būtų 
įrodžiusi jo niekingą buvimą savimi, ir Sagų Liejėjas būtų turėjęs 


8 Ten pat, p. 221. 
* Ten pat. 
5 Ten pat. 
“ Ten pat, p. 222. 
“ Ten pat. 


365 


palikti jį ramybėje. Solveigos atsakymas tiek Peerui, tiek Sagų Liejė- 
jui buvo visai nelauktas: „Mano tikėjime, mano viltyje, mano mei- 
lėje“88, 

„Mano, ką reiškia šis žodis? Ne tai, kas man priklauso, bet tai, 
kam aš priklausau, kas laiko savyje visą mano esybę; tai, kas yra 
mano tiek, kiek aš priklausau jam. Mano Dievas nėra dievas, kuris 
priklauso man, bet Dievas, kuriam aš priklausau. Ir taip panašiai 
yra su mano gimtąja žeme, mano namais, mano pašaukimu, mano 
ilgesiais ir mano viltimis“*. Mano“ išsako čia abipusį mylinčiųjų 
buvimą kits kitu. Jeigu Peeras stokojo savo asmenybiškumo tapa- 
tybės pats savyje, Solveiga suteikė ją jam savo meilėje. Meilė yra 
abipusė mylinčiųjų priklausomybė. Meilėje žmogus tarsi liaujasi 
buvęs vien tik savimi, bet sykiu būna ir kitu. Jo apsisprendimai, 
ryžtai, įsipareigojimai nebesibazuoja vien tik jame pačiame, bet 
sykiu ir kitame - mylimajame. Šitokia būsena meilėje nereiškia lio- 
vimosi būti savimi, bet reiškia buvimo savimi išplėtimą, išvysty- 
mą, atskleidimą, pražydimą, kūrybingą savęs plėtotę. Tai reiškia 
savikūrą. 

Peeras Gyntas išliko gyvas, kaip esąs savimi, Solveigos mylin- 
čioje krūtinėje. Ji čia išlaikė jį kaip tapatingą sau pačiam. Kai Sol- 
veiga, Peero klausiama, kur jis buvo visą savo gyvenimą, atsakė, 
kad jis buvo jos meilėje, apstulbintas Peeras suvokė nelauktą tiesą: 
„Tu pati esi motina šitam vaikinui (i.e. jam)!“ „Aš esu - aš esu!“ — 
atsakė ji. „Bet kas gi yra jo tėvas?“ „Jis yra Tas, kuris atleidžia, kai 
motina meldžiasi“. Pagaliau Peeras Gyntas buvo akistatoje su 
išsprendimu asmenybiškumo mįslės, apie kurią jis visą savo gyve- 
nimą ėjo aplink ir apsukomis. „Mano motina - mano žmona! — 
šaukė jis Solveigai. — Tyriausia iš moterų! Globok mane! Globok 
mane savo meilėje!“7? 

Peeras Gyntas, kaip buvimo savimi daigas, buvo globiamas ir 
užlaikomas gyvas Solveigos mylinčioje krūtinėje, kaip kūdikis mo- 
tinos įsčiose. Norsjis pats anksčiau buvo sau sakęs: „Aš buvau jau 


8 Ten pat. 
* Kierkegaard, Either-Or, Vol. I, p. 401. 
* Ibsen, Peer Gynt, p. 222. 

miręs dar prieš mirdamas“, dabar jis pamatė, kad jo išlikta gyvo 
Solveigos meilėje. Meilė niekada nėra egoistiška nuosavybė. Meilė 
kaip tik ir reiškia išėjimą į atvirumą - reiškia egoizmo pralaužimą. 
Būdamas egoistas, užsidaręs savyje („insistuodamas“), Peeras Gyn- 
tas buvo atvirumoje („ex-sistavo“) Solveigos meilėje. 

Peeras pagaliau įsitikino, kad ligšiolinis jo buvimo savimi (as- 
menybiškumo) supratimas buvo klaidingas. Jis laikė buvimą savi- 
mi galutinai atbaigta vertybe, kaip tobulai nušlifuotą brangakme- 
nį, kurį reikia išsaugoti. Jis nesuprato, kad ši vertybė buvo jam 
duota („mesta“) dovana, kurią jis turėjo perimti ir ją, amžinybės 
apmatuose nepakankamą, daryti pakankamą, tai yra ją kūrybin- 
gai vystyti, ugdyti, formuoti ir šituo būdu tapti savimi. Tik per savi- 
kūrą, ausdamas save ant amžinybės apmatų, galėjo Peeras Gyntas 
tapti savimi. Buvimas savimi („ex-sistencija“) ir reiškia žmogaus 
išžengimą iš Gamtos kūrybingumo versmės ir kūrybingą savęs for- 
mavimą pagal šitos versmės galutinąsias normas. Tai reiškia daly- 
vavimą dieviškoje dinamikoje, kuri valdo visą kūriniją. 

Visą savo gyvenimą Peeras nesirinko jokio savikūros kelio ir 
tuo būdu neįgijo nei dorovingo, nei nuodėmingo asmenybiškumo. 
Jis išeikvojo savo sielą jos nepanaudodamas ir todėl pateko į Sagų 
Liejėjo nagus. Dabar gi paaiškėjo, tiek Peerui pačiam, tiek Sagų 
Liejėjui, kad jis dar turi galimybę rinktis. Šitą galimybę išsaugojo 
jam Solveigos meilė. Sagų Liejėjas turėjo pasitraukti. Pasitraukda- 
mas jis pasakė: „Peerai, mes susitiksime paskutinėje kryžkelėje ir 
tada matysime, ar...“"! Šitas „ar“ reiškė: ar Peeras Gyntas dabar 
rinksis gyvenimo kelią su Solveiga su visais abipusiais įsipareigo- 
jimais bei atsakomybe ir tuo būdu bus savimi, ar jis vis dar eis 
aplink ir apsukomis, likdamas ir toliau be buvimo savimi. Solveiga 
išgelbėjo Peero asmenybiškumą, uždelsdama jo rinkimosi galimy- 
bę. Tačiauji negalėjo už jį pasirinkti. Peeras pats turėjo tai padaryti. 

Gamta, kaip galutinoji realybė, duoda pradžią visai kūrinijai, 
įskaitant ir žmogų. Ji palieka žmogų savuose (Gamtos) kūrybiniuose 
apmatuose neatbaigtą - priešingai gyvuliui. Sykiu ji palieka jį lais- 
vą kūrybinei savęs plėtotei, savikūrai, kurią jis atlieka, laikydamasis 


7! Ten pat, p. 223. 

jos, galutinosios realybės, direktyvų. Solveiga, kalbėdaina apie sa- 
ve kaip Peero motiną, vadino galutinąją realybę „tėvu“, „kuris at- 
leidžia, kai motina meldžiasi“. Galutinoji realybė yra tėvas, kaip 
viskam duodąs pradžią. Solveiga nesukūrė Peero, bet išlaikė jį gy- 
vą galutinosios realybės („tėvo“) apmatuose - išlaikė jį savo meilė- 
je, kaip motina kūdikį savo įsčiose. 

Šitai, žinoma, nereiškia, kad Solveiga vykdė Peero savikūrą už 
jį. Ne! Ji tik sulaikė jį nuo savęs praradimo, tarsi pagaudama krin- 
tančią žvaigždę dar prieš šiai įpulsiant į nieką (į Sagų Liejėjo sam- 
ti). Šituo būdu Solveiga uždelsė Peero savęs praradimą, pratęsda- 
majamjo visą jo gyvenimą trukusią progą būti savimi, įgalindama 
dabar jį dar rinktis ją savo gyvenimo bendrininke. Ji išlaikė Peerą 
gyvą galutinosios realybės apmatuose (Geworfenheit) ir įgalino jo, 
kad ir suvėluotą, savikūrą (Entwurf). Visą savo gyvenimą Peeras, 
paklusdamas Lankstai (Boigui), ėjo apsukomis aplink visas savo 
rinkimosi galimybes, įskaitant ir rinkimąsi Solveigos. Ji gi šitą jo 
aplink ėjimą tarsi sustingdino, neleisdama jam įvykti. Ir dabar, po 
daugelio metų, jis dar tebebuvo akistatoje su Solveigos pasirinki- 
mu: užuot ėjęs aplink ir apsukomis, jis dar galėjo eiti tiesiai - rink- 
tis Solveigą ir sykiu su ja kurti ateitį, kurti save pačius - vykdyti 
savikūrą. 


368 


II. „BRANDAS“ 


Peero Gynto stoka asmenybiškumo (kaip buvo matyti iš šic 
rašinio Į skyriaus) grindėsi jo uždarume savyje, jam atsiribojant 
nuo pasaulio, kaip arenos savęs plėtotei. Būdamas sau pakanka- 
mas, kaip gyvulys, Gyntas neperėmė savęs į nuosavą, atsakomin- 
gą savęs plėtotės kelią, vedantį jį iš uždarumos savyje į pasaulio 
atvirumą. 

Gamta, pilna prasme, žmogaus negloboja, mesdama jį į savo 
atvirumą, į pasaulį, kuriame žmogus pats turi savimi pasirūpinti: 
būti savimi (ar save prarasti, savęs neperimant). Įglusdamas į savo 
aplinką ir būdamas harmoningoj sąveikoj su ja, gyvulys gyvena 
sau pakankamą gyvenimą, kaip akmuo, riedėdamas nuo kalno, ar 
upė, tekėdama į didesnius vandenis. Žmogus, Gamtos paliktas 
sau, savo aplinkai nėra paruoštas ir nėra aprūpintas tuo, ko jam 
joje reikia. Todėl jis negali riedėti kaip akmuo savo paskirties keliu: 
jis pats turi perimti vadovavimą sau. Gamta meta žmogų į laisvę. 
Jo laisvė tūno jo savęs nepakankamume, jo Gamtos apleistyje. 

Be specifinio kelio Gamtos atvirumoje, žmogus užtinka save 
kaip apsuptą aibės kelių, nebūdamas nė vienam iš jų paruoštas. 
Tuobūdujis užtinka save ne kuriame jos kelių, bet pačioje Gamtos 
atvirumoje. Su žmogumi dargi ir pati Gamtos atviruma, pasaulis, 
iškyla kaip tokia, kaip toks. 

Nebūdamas paruoštas nė vienam keliui Gamtos atvirumoje, 
žmogus pats turi paruošti save, modifikuodamas savąją aplinką ir 
išvystydamas savąsias kūrybines galias (modifikuodamas save). 
Jo aplinka, nebebūdama specifinė, bet visapusiška ir daugiakryptė, 

jau nebėra aplinka, bet pasaulis. Kai tuo tarpu gyvulys yra Gamtos 
esminiai apspręstas, būdamas uždarytas savoje aplinkoje, žmo- 
gus gi yra laisvas, būdamas pasaulio atvirumoje. 

Prie šitų pastabų, suglaustai pakartojančių būdingas pirmojo 
skyriaus mintis, tenka dar pridurti teiginį, kad būtybė, gyvenanti 
pasaulio atvirumoje, yra kultūrinė būtybė. Kūrybingai formuoda- 
mas savo aplinką ir save, žmogus realizuoja savąjį buvimą sava- 
me šitaip sukultūrintame pasaulyje. 

Kurdamas kultūrinį pasaulį, principiniai žmogus nėra kultū- 
ros autorius. Prisimenant, kad žmogus esmėje yra stokojanti būty- 
bė, čia tenka prileisti, jog kultūrinės vertybės negali būti imamos iš 
tuščios statinės. Asmuo, semdamasis vertybes, reikalingas naujo 
geresnio pasaulio statymui, vien tik iš to, kas verda jo krūtinėje! iš 
tikrųjų nieko nepasisemia, ko jam reikia savo ėjimui gyvenimo šach- 
matų lentoje. Jis, tuščias, kybo, kaip Kierkegaard'o voras, tuštumo- 
je, blokšdamasis į visas kryptis, bet niekur nenueidamas. Egoistas 
negali būti kultūrininkas. 

Žmogus Gamtos apleistyje, užtikdamas save jos atvirumoje kaip 
benamį, perima save savo globon ir formuoja savąją aplinką, sykiu 
išvystydamas ir savuosius potencialus. Šitoks žmogaus savęs at- 
baigimo bei realizavimo procesas yra kultūra. 

Žmogiškoji kultūrinio pasaulio statyba kaip tik ir yra galima ne 
dėl to, kad pats žmogus yra kūrybingumo šaltinis, bet dėl to, kad jis 
yra atviras Gamtos kūrybingumo versmei. Žmogus, nebūdamas 
dar paleistas į jokį specifinį savos būsenos kelią, dar tarsi tebėra 
sulaikytas viską kuriančios (tikriau, atskleidžiančios) Gamtos įsčio- 
se. Šitos įsčios - Gamtos kūrybingumo daugiakryptė versmė - ir 
yra Gamtos atviruma; Gamta pati įžengia į atvirumą - į žmogaus 
kultūrinį pasaulį. Būdamas atviras Gamtos atvirumai, žmogus pats 
yra kūrybingas: jis savame kultūriniame pasaulyje gali atskleisti 
visokeriopas realybes. 

Šitokią žmogaus atvirumo iliustraciją galime stebėti paprasčiau- 
siuose žmogaus gyvenimo vyksmuose. Matydamas upės srovės 

jėgą, nešančią sunkius rąstus, žmogus pasidaro plaustą ir perke- 


! Henrik Ibsen, Peer Gynt, New York: Penguin Books, 1980, p. 115. 

lia savo nepanešamus krūvius iš vietos į vietą. Matydamas augme- 
niją, tarpstančią drėgnoje ir juodžemingoje aikštėje, jis įsirengia 
saujuodžemingą plotą prie savo namų ir jį drėkindamas užsiaugi- 
na sau gerą derlių: jis „išranda“ daržą. Jausdamas palaimingą 
ugnies šilumą šaltą dieną, jis įsirengia ugniavietę savo oloje ar 
grytelėje, ją taip apšildydamas. Stebėdamas miško, laukų, saulės, 
dangaus ir vandenų spalvas, jis spalvomis pats dabina savąją ap- 
linką. Nuolat matydamas besiskleidžiančius pumpurus ir harmo- 
ningas gyvulių figūras, jis ima piešti, drožinėti iš medžio ar kalti iš 
akmens įvairius augalų, gyvulių ar ir žmonių įvaizdžius. Girdė- 
damas harmoningus garsus gamtoje, jis ištempia stygas ir, jas vir- 
pindamas, kuria muzikinius garsus, imituojančius gamtoje girdi- 
mus. Jeigu žmogus būtų užskleistas kokioje pilkoje, begarsėje 
tuštumoje, jis nieko nepagamintų, nieko nesukurtų, ir kultūros ne- 
būtų; kultūra neįvyktų. 

Realybėje vyksmai niekad nėra nuo vienas kito izoliuoti. Taipgi 
irjų suvokimas yra galimas ne jų izoliuotume, bet jų radimesi visu- 
mos atvirumoje. Savo pažinimu žmogus pačioj pradžioj nepagau- 
na pavienių veiksnių ar elementų, kuriuos jis vėliau sudėstytų į 
visumą ar visumas. Jis iš viso tik gali pagauti pavienį veiksnį ar 
elementą, kaip vienaip ar kitaip prasmingą, tik dėl to, kad jis sykiu, 
tikriau, jau prieš tai, žino viską įprasminančią visumą. 

Žmogus, kaip kultūros kūrėjas, yra toks dėka savo atvirumo 
visumai (galutinajai realybei), kurioje jis užtinka bet kokias api- 
brėžtybes - tai, kas yra uždara savyje. Žmogus gali būti atviras 
įvairiems pasaulio veiksniams - išorinėms ar vidinėms realybėms, 
kas tuo pačiu reiškia - įvairioms apibrėžtybėms, — tik būdamas 
visų pirma atviras realybės visumai, galutinajai realybei, - atviras 
neapibrėžtybei. Kultūrą grindžia responsyvus atviros būtybės bu- 
jojimas galutinosios realybės (Gamtos) atvirumoje - bujojimas pa- 
saulyje, - joje užtinkant įvairiausias apibrėžtybes, įskaitant ir sa- 
ve, tačiau kaip apibrėžtybę, atvirą neapibrėžtybei - galutinajai 
realybei. 

Galutinoji realybė, išryškinta čia kaip Gamta, kaip visuma nėra 
visų apibrėžtybių suma. Ji, kaip atviruma, yra neapibrėžtybė kaipo 
tokia. Heideggerio filosofijoj šitaip čia suprasta Gamta, jos atviruma 

(pasaulis), yra vadinama Būtimi (ar ir pasauliu), o apibrėžtybės, 
užtinkamos Būties (pasaulio) atvirumoje, yra būtybės. Asmenybiš- 
kumas, pagal Heideggerį, išreikštas žodžiu Dasein, arba žodžių 
junginiu „buvimas-pasaulyje“ (In-der-Welt-sein), kaip tik ir reiškia 
bujojimą pasaulyje kaip Būties atvirumoje. 

Šituo kryptelėjimu į šias būdingas Heideggerio filosofijos sąvo- 
kas čia norima pabrėžti reikšmingą (esminį) galutinosios realybės 
skirtumą nuo viso to, kas jos atvirumoje randasi ar atsiskleidžia. 
Gamta, nebūdama būtybiškai apčiuopiama, suvokiama ir tuo pa- 
čiu lengvai prieinama realybė, būdama tačiau jų versmė, jas at- 
skleidžianti savo atvirumoje, begaliniai skiriasi nuo visų šitų api- 
brėžtybių. Iš čia ir asmenybiškumas, buvimas savimi, kaip sąsaja 
su galutinąja realybe, reiškia taipgi ir žmogaus begalinį skirtumą 
nuo apibrėžtybių, jam taipgi esant paženklintam neapibrėžtumo 
žyme (dvasingumu). Ne veltui tad Kierkegaard'as gali sakyti: „Šalia 
Dievo nieko nėra taip amžino, kaip asmenybiškumas“?. 

Svarstant Peerą Gyntą (pirmame skyriuje) kaip asmenybišku- 
mo,buvimo savimi, stokojantį, neišvengiamai teko išryškinti buvi- 
mo savimi (asmenybiškumo) sampratą. Ši buvo formuluojama kaip 
žmogaus sąsaja su Gamta, suprasta kaip pasaulio atviruma. Žvel- 
giant gi į Brandą - „Brando“ dramos įspūdingą herojų - nuolat 
iškyla jo nepaliaujama sąsaja su Dievu, pabrėžiant, kad žmogaus 
paskirtis, realizuojant savo aukštesnįjį buvimą savimi (jo besąlygi- 
nį pasidavimą Dievo valiai), neišvengiamai reiškia pasaulio išsi- 
žadėjimą. Šituo asmenybiškumo klausimas komplikuojasi. 

Savęs realizavimas, pagal Kierkegaard'ą ir tuo pačiu pagal Ib- 
seną, vyksta per rinkimąsi. Kas renkasi savo gyvenimo kelią, tas 
eina vienokia ar kitokia savęs vystymo, savęs kūrybinio formavi- 
mo kryptimi. Iš Peero Gynto atvejo matyti, kad rinkimasis nebūti- 
nai vyksta pagal kokias aiškiai duotas moralines normas - pagal 
kokią moralinę doktriną. Norėdamas būti savimi, žmogus nebūti- 
nai turi rinktis religinį bei dorovinį kelią. Veltui gyvena ne nusidė- 

jėlis, nukrypęs nuo dorovinių normų, bet asmuo, kuris, atmesda- 


* Ssren Kierkegaard, Fear and Trembling, The Sickness unto Death, 
N. Y.: Doubleday 6: Co., 1954, p. 186. 

mas moralinį bei religinį kelią, sykiu nesirenka nieko nuodėmingo — 
nieko tikra prasme nemoralaus. 

Išklausęs Peero savęs apibūdinimą - savo neva nuodėmingo 
gyvenimo pavyzdžiais, - jo miške sutiktas velnias jam aiškiai pa- 
sakė, kad tokios „nuodėmės“ tėra tik šlamštas, dėl kurio brangus 
pragaro kuras negali būti eikvojamas. Būti savimi reiškia, nebū- 
nant vien tik nuliu, turėti kokį nors asmenybiškumo svorį - ar jis 
būtų pozityvus (dorovingas), ar negatyvus (ydingas). Peeras Gyn- 
tas tokio svorio neturėjo. 

Žmogus perima save iš Gamtos kaip gležną, beformį, neapdirb- 
tą (neasmenybišką). Jo užduotis yra perimti save ne savęs išlaiky- 
mui savame gležnurne, bet savęs kūrybingam formavimui, save 
atbaigiant. Konkrečių savęs atbaigimo nurodymų „Peero Gynto“ 
dramoje nepateikta. 

Peerui Gyntui - nevykėliui savęs formavime - Ibsenas prieš- 
pastato Brandą to paties vardo dramoje. Brandas reprezentuoja 
kraštutiniai realizuotą savęs formavimo, asmenybiškumo įgyven- 
dinimo bei realizavimo personažą. 

Čia svarbu įsidėmėti, kad Peeras Gyntas stokojo asmenybišku- 
mo, būdamas uždaras savyje, t. y. savame jam Gamtos duotame 
gležnume. Gyvuliui būti uždaram savo aplinkoje yra „sveika“,nes 
jis yrajai paruoštas. Žmogus gi savame gležnume ar savame netu- 
rėjime savojo stuburo yra, anot Kierkegaard'o, apgailėtinoje padė- 
tyje. Šitokioje padėtyje jis negali atlikti savo gyvenimo misijos. „Te- 
gu kiti skundžiasi, kad mūsų amžius yra nedoras. Pagal mano 
nusiskundimą, jis yra apgailėtinas. Žmogaus mintys yra be turi- 
nio ir ištižę <...> Jos yra tiek apgailėtinos, kad jos tikra prasme 
nebegali būti nuodėmingos'?. 

Peeras Gyntas buvo uždaras, kovingai neįžengdamas į pasaulį 
ir tuo pareikšdamas savo apgailėtiną bestuburiškumą, o Brandas, 
priešingai, ėjo į tolius, į galutiniausias atvirumas, manifestuodamas 
tuo pačiu savo pergalingą ryžtą - savo turėjimą tvirto stuburo. Pee- 
ras net neįžengė į pasaulį, o Brandas jį peržengė, jo išsižadėdamas 


> Saren Kierkegaard, Either-Or, Vol. II, N.Y.: Doubleday ėr Co., 1959, 
p. 27. 

ir įeidamas į sąsają su pačia begalybe - Dievu. Peeras Gyntas sto- 
kojo savęs, nerealizuodamas savęs pasaulyje, Gamtos atvirumoje, 
o Brandas netgi peržengė save savęs realizavime, peržengdamas 
Gamtą ir pasaulį. 

Tikimasi, kad ši asmenybiškumo problemos komplikacija bent 
dalinai ims išsirišti ar aiškėti šio skyriaus svarstymų eigoje. 


1. Fabula 


Brandas, jaunas dvasiškis, keliavo pavojingais kalnų takais pa- 
gal kalnų srautus su dar neištirpusiais sniegais ir ledais pakraš- 
čiuose. Žemiau aikštėje jis pamatė ranka rankon susikibusius, žais- 
mMingai bėgančius jaunuolį ir mergaitę - Einarą ir Agnę. Einaras ir 
Brandas kits kitą atpažino kaip vaikystės mokslo draugus. Jų po- 
kalbyje paaiškėjo, kad Einaras dabar buvo menininkas, atėjęs čia 
tapyti kalnų vaizdų. Agnė čia atvyko su grupe kitų. Ji mėgo gamtą, 
grožį ir gyvenimą. Juodu čia susipažino, įsimylėjo ir sutarė vesti. 
Jie buvo pakeliui į fiordą. Iš ten jie laivu keliaus į miestą, kame 
įvyksjų vestuvės. 

Brandas pasisakė irgi einąs, kad ir kitu keliu, į miestą, bet ne 
kokiam pokyliui, o į senojo Dievo laidotuves - Dievo, kurį šių laikų 
žmonės, įskaitant ir Einarą su Agne, vadina „savuoju“ Dievu. Šis 
„Visų lėkštų, prie žemės prisirišusių, vergiškų žmogystų Dievas 
bus pašarvotas ir, visiems pamatant, įdėtas į karstą ir nuleistas į 
kapą. Jau laikas jums žinoti, kad jis negalavo virš tūkstančio me- 
tų“. 

Pagal Brandą, senasis Dievas yra atlaidus. Jis laiko vieną akį 
užmerktą tarsi tam, kad nematytų žmonių nuodėmių. Toks Dievas 
toleruoja žmones, kurie nenori tikėjimo realizuoti savo gyvenime. 
Brando naujasis Dievas yra griežtas ir neatlaidus. Gyvenimas ir 
tikėjimas jam turi būti viena. 

Palikęs Einarą su Agne, Brandas nuėjo tolyn į kalnus. Nuo jų 
aukštumų jjis matė slėnyje bažnytėlę ir žmones, susibūrusius prie 

jos. Kokie menki jie atrodė Brandui. Jų malda buvo: „Duoki šiandie 


* Henrik Ibsen, Brand, N. Y.: Doubleday ėc Co., 1960, p. 59. 

mums duonos kasdieninės““. Patys jie nesirengė ką duoti ar kam 
aukotis. Tas bažnytkaimis žemai buvo vieta, kame Brandas gimė ir 
augo. Pasilikti tarp tų žmonių Brandas nejautė jokio noro. 

Čia, kalnuose, Brandas pamatė penkiolikos metų mergaitę - 
laukinę Gerdą. Ji svaidė akmenis į ją bepuolantį didžiulį vanagą. 
Brando klausiama, kur ji einanti, Gerda atsakė: „Į bažnyčią!“ Kai 
Brandas, rodydamas į slėnį, pasakė, kad bažnyčia esanti tenai, ji 
pareiškė jam, kad toji bažnytėlė esanti maža ir bjauri. Ji einanti į 
didžiąją bažnyčią, aukštyn. Jos bažnyčia esanti pastatyta iš sniegc 
ir ledų. Dabar Brandas prisiminė, kad, jam esant vaiku, jis buvo 
girdėjęs apie „Ledo Katedrą“, kuri buvo giliai įsirėžusiame kalnų 
slėnyje ir kurios grindys buvo užšalęs ežeras“. 

Brandas atkalbėjo Gerdą, perspėdamas apie jai gresiančius pa- 
vojus toje gamtos šventykloje. Ši, užuot klausiusi, kvietė jį eiti su ja: 
„Eiki su manimi. Tenai kriokliai ir sniego griūtys gieda mišias. 
Vėjas sako pamokslus, kaukdamas palei ledines sienas. Ir vana- 
gas negali patekti į ją. Jis neria žemyn iki Juodosios Viršūnės ir tupi 
tenai ant manosios bažnyčios bokšto kaip bjauri vėjo rodyklė“. Jie 
išsiskyrė. Nueidamas Brandas pasakė Gerdai: „Laukinė yra tavoji 
prigimtis; laukinė tavoji siela, vargšas sulaužytas instrumente““, 

Brandas susimąstė. Einaras, lengvapėdiškai žvelgiąs į gyveni- 
mą, kupiną džiaugsmo; slėnio žmonės, savo dvasiniame bukume 
siekią tik sau naudos; ir dabar mergaitė, idealizuojanti didingą 
Gamtą- visi jie, Brando požiūriu, stokojo tikrojo tikėjimo. Brandas 
ryžosi kovoti su visom tokiom blogio apraiškom. Jis nusileido į 
slėnį. 

Bažnytkaimyje buvo prisirinkę daug žmonių. Burmistras dali- 
no vietiniams maistą. Didelė sausra ir po jos potvynis privedė kraštą 
priebado. Daugelis mirė. Tuo laiku dangus greitai niaukėsi, ir visi 
matė, kad artėja audra. Fiorde vanduo ėmė šėlti. Tarp susirinkusių 
čia buvo ir Einaras su Agne. 


5 Ten pat, p. 65. 
“ Ten pat, p. 66. 
" Ten pat, p. 67. 
5 Ten pat. 

Staiga iš kažkur atsiradusi moteris šaukėsi pagalbos. Jai buvo 
reikalingas kunigas. Paaiškėjo, kad ši moteris gyveno kitapus fior- 
do. Ji buvo trijų vaikų motina. Jos vyras, matydamas savo mažytį 
vaiką mirštantį badu, prarado pusiausvyrą ir pamišimo siautulyje 
užmušėjį. Po to šitoj klaikoj jis pats bandė nusižudyti. „Jis nebega- 
li gyventi, - kalbėjo moteris, -ir neišdrįsta mirti. Jis guli apsikabi- 
nęs savo vaikelio kūnelį, rėkdamas velnio vardą“?. 

Suprasdamas sielos gelbėjimo svarbą mirties valandoje, Bran- 
das lipo į valtį, kad perplauktų fiordą. Jam reikėjo nors vieno vyro 
padėti persiirti per audroje šėlstantį fiordą. Niekas neišdrįso rizi- 
kuoti gyvybe. Net ir pati moteris atsisakė irtis su Brandu. Agnė, 
kuriai Brandas buvo padaręs stiprų įspūdį jau nuo pirmo jų susi- 
tikimo kalnuose, kreipėsi į Einarą, prašydama jį padėti Brandui 
šitokios svarbos žygyje. Kai Einaras atsisakė, Agnė pati sėdo į val- 
tį. Tuoj pat valtis dingo putojančio fiordo dulksnoje. Kelionė pavy- 
ko, ir mirštančiajam buvo suteiktas paskutinis sakramentas. Aud- 
ra nutilo. 

Netoli gyvenusi Brando motina, sužinojusi sūnų esantį čia, at- 
ėjusi pabarė jį už rizikavimą savo gyvybe, jam persikeliant per fior- 
dą tokioje audroje. Būdamas jos vienturtis sūnus, jis turįs išlikti, 
kad paveldėtų jos turtą bei vardą ir vėliau jį perduotų savo ai- 
niams. 

Tarp Brando irjo motinos santykiai buvo šalti. Motina mėgo ir 
mylėjo turtą. Brandas mažai iš jos patyrė motiniškos meilės ir pats 
jos mažai jautė jai. Motina, dar jauna būdama, buvo pamilusi ne- 
turtingą savo kaimo vaikiną. Tėvo patarta, ji ištekėjo už nemylimo 
ir seno, bet turtingo vyro. Jai atmetus meilę, šios nebuvo irjos šei- 
mos židinyje. Jausdama, kad jos pasirinkimas buvo nuodėmė, ji 
išleido savo vienturtį sūnų į kunigus, kad jis, kai ateis laikas, išgel- 
bėtų jos sielą. „Kai ateis laikas, - sakė ji Brandui, — tu turėsi pasirū- 
pinti mano siela už paveldėjimą“"". 

Brandas prižadėjo motinai ateiti pas ją kaip sūnus ir kaip kuni- 
gas, kai jai teks suvesti sąskaitas su gyvenimu, - su viena sąlyga: 


* Ten pat, p. 72. 
* Ten pat, p. 83. 

„Tuturėsi išsižadėti visko, kas tave riša prie šio pasaulio, ir nuoga 
eitiįsavo kapą". Šita sąlyga nugąsdino motiną, kuri visą gyveni- 
mą taip labai buvo prisirišusi prie savo turto. Ar ji sutiko su Bran- 
do pastatyta jai sąlyga, arją tik atidėjo, iš jos atsakymo tai nebuvo 
aiškiai matyti: „Jeigu man reiks prarasti viską, ką aš turiu, - kalbė- 
jo ji Brandui, - tai bent leiski man tai turėti tiek ilgai, kiek aš ga- 
lių“??, 

Motinai nuėjus, Brandas likosi su Agne, kurios esybės formavi- 
mesi šios dienos išgyvenimai atnešė esminio lūžio. Tuo laiku pasi- 
rodęs Einaras pareikalavo iš Brando grąžinti jam Agnę. Brandas 
nesikišo į Agnės apsisprendimą savojo gyvenimo formavime. Sa- 
vo apsisprendimą Agnė pareiškė atsakymu Einarui: „.Jis (Bran- 
das) yra mano mokytojas, mano brolis ir mano draugas. Aš jo ne- 
paliksiu“". 

Netik Agnei, betir visiems šios vietos gyventojams Brando drą- 
sa ir pasišventimas artimui padarė gilų įspūdį. „Kas jis bebūtų, - 
kalbėjo vienas išjų,—jis yra vyras - ryžtingas ir stiprus! Ir drąsus!“ 
„Šitokio kunigo mums reikia“, - pritarė jam kitas. „Taip. Šitokio 
kunigo mums reikia!“ — pritarė visi kiti“. Taip apsisprendę žmo- 
nės paprašė Brandą būti jų kunigu. Brandas tuoj pat nesutiko. 

Tai buvo dėl to, kad jo ankstesnis apsisprendimas buvo išeiti į 
plačius pasaulio vandenis, o ne dirbti savo tėviškės pasaulio ankš- 
tumoje. Paskutinieji išgyvenimai ir jame atnešė lūžį, kad ir ne esmi- 
nį. Jis, pajusdamas įsipareigojimą saviesiems ir savosios kilmės 
užkampiui, įžvelgė, kad jo pašaukimas yra likti prie savo pradinio 
buvimo savimi šaknų ir tada palaipsniui įgyvendinti savo galuti- 
ną buvimą savimi. Kai Agnė priminė Brandui apie jo planus eiti į 
plačią visuomenę ir laidoti joje senąjį Dievą, jis jai atsakė: „Aš lai- 
dosiujį! Tačiau paslaptingai kiekvieno žmogaus sieloje, o ne atvi- 
rai visiems matant. Anksčiau aš maniau, kad žinau būdą, kaip 
išgydyti žmonijos ligą. Aš klydau! Dabar matau, kad žmogus gali 


" Ten pat, p. 84. 
*2 Ten pat;. p. 85. 
5 Ten pat, p. 87. 
4 Ten pat, p. 75. 

būti transformuotas ne žėrinčiais žygiais, bet valingumu. Tik žmo- 
gaus valia gali arba išlaisvinti, arba pasmerkti jį". Brando apsi- 
sprendimas buvo liktis vietoje ir būti vietos žmonių kunigų. 

Kai Brandas jau trejus metus buvo gyvenęs šaltoje stataus fior- 
do kalno ūksmėje, jis pajuto, kad jo žmonos Agnės veidai pabalo. 
„Ši vieta yra šalta ir nesvetinga, - kalbėjo jis jai. - Tavo skruostų 
rožė nuvyto; tavo švelni siela šąla. Saulė niekad nesušildo šito 
namo“. „Ji šiltai ir švelniai spindi ant anapus gulinčio kalno šlai- 
to“, - atsakė jam Agnė. „Tiktai vasarą, - tęsė Brandas. - Ji niekad 
nepasiekia slėnio!“ Šita drėgna, šalta ir tamsi aplinka kėlė neri- 
mą tiek Brandui ir tiek Agnei. Juodu buvo susirūpinę savo sūnelio 
Ulfo sveikata. 

Savuoju sielovados darbu Brandas realizavo savąjį buvimą sa- 
vimi, sykiu duodamas pavyzdį savo parapijiečiams, kad irjų buvi- 
mosavimi realizavime yra reikalingas pasiaukojimas. Šitokia Bran- 
dolaikysena jokiu būdu nereiškė jo stokojimo meilės. Agnė žinojo, 
kad Brandas yra giliai mylįs asmuo. „Kokia gili meilė slypi jo sielo- 
je“'7,- kalbėjo ji, matydama jį klūpantį prie sergančlo Ulfo lovelės. 
Žmonėms gi, kurie jo taip artimai nepažino, kaip Agnė, Brandas 
darė kieto, valingo, meilės stokojančio individo įspūdį. 

Kai gydytojas, eidamas pas sergančią Brando motiną, užsuko 
pas Brandą kviesdamas ir jį sykiu eiti, šis atsisakė. Jis atsisakė, 
žinodamas, kad, kol motina jo nekviečia, tol ji dar nėra apsispren- 
dusi atgailauti. Rūsčiai žiūrėdamas į Brandą, gydytojas jam pasa- 
kė: „Sąskaitybos knygoje tavo valios stiprybės užskaitų lapas yra 
pilnas, bet, kunige, tavo meilės sąskaita yra tuščias, baltas pusla- 
pis“8, 

Žinodamas, kad motina serga, Brandas su nekantrumu laukė 
jos pasiuntinio, kviečiančio jį prie jos mirties patalo. Jis ne tiek 
rūpinosi jos pasveikimu, kiek jos sielos išgelbėjimu. Pagaliau at- 
ėjęs pasiuntinys jam pranešė, kad jo motina atgailauja ir sutinka 


!5 Ten pat, p. 86. 
16 Ten pat, p. 90. 
" Ten pat, p. 95. 
6 Ten pat, p. 94. 

atiduoti pusę savo turto; ji nori, kad sūnus jai suteiktų sakramentą. 
Brandas liepė pasiuntiniui grįžti su atsakymu: „Nebus kunigo! 
Nebus sakramento!“? „Viskas arba nieko!“ -buvo Brando gyve- 
nimo,jo Dievo valios vykdymo, šūkis. 

Pasiuntiniui dar nenuėjus, paskubomis atėjo antrasis pasiunti- 
nys ir pranešė, kad mirštančioji sutinka atiduoti devynis dešimta- 
dalius savo turto. Brando atsakymas buvo tas pats: „Nėra kunigo! 
Nėra sakramento!“ „Betgi, kunige, — kalbėjo Brandui pirmasis 
pasiuntinys su išgąsčiu, - ji tave pagimdė.“ „Eik, — tarė jam Bran- 
das, -ir pasakyki jai, kad stalas Duonai ir Vynui turi būti tyras“2. 

Ulfas, Brando ir Agnės sūnelis, sirgo. Kalbėdamas apie fiordą, 
kurio šlaite stovėjo klebonija, gydytojas Brandui dėstė: „Čia nėra 
šviesos nė saulės. Vėjas pučia kaip nuo ašigalio. Šalta migla nie- 
kad nepakyla aukštyn. Vaikas yra silpnas. Dar viena Žiema čia 
jam reiškia galą. Eiki iš čia! Išsikraustyki iš čia, ir jūsų sūnus gy- 
vens. Bet skubėki! Jei gali - dar rytoj!“?! 

Brandas apsisprendė keltis į pietus. Kai jis ir Agnė su Ulfu ant 
rankų tolinosi nuo namo, eidami link vartų, pasirodė Gerda. Ji 
kliedinčiai kalbėjo Brandui: „Mano vanagas nėrė žemyn nuo Juo- 
dosios Viršūnės pagal kalno šlaitą — pakamanotas, pabalnotas, 
laukinis ir piktas, švilpdamas žemyn su vakaro vėju. Antjo nuga- 
ros Žmogus sėdėjo. Kunigas! Tai buvo kunigas. Kaimo bažnyčia 
dabar stovi tuščia, užrakinta ir užbarikaduota. Jos laikas pasibai- 
gė! Ji bjauri dabar. Dabar atėjo manosios bažnyčios laikas. Joje sto- 
vi mano kunigas, didelis ir tvirtas, savo baltu, iš ledų išaustu ap- 
siaustu“2. Brandas vijo Gerdą šalin, sakydamas, kad jos kalba yra 
kalba apie stabus. „Stabus! - sušuko Gerda, rodydama į apklotu 
susuptą vaikutį. - Štai čia yra stabas. Ar matai jį? Ar matai tas 
rankutes ir kojytes, kyšančias iš po apkloto? Žmogau, štai čia yra 
stabas!“3 


* Ten pat, p. 96. 
2 Ten pat, p. 97. 
2 Ten pat, p. 102. 
2 Ten pat, p. 105. 
3 Ten pat. 

Giliai paveiktas, Brandas sunkiai prabilo į žmoną: „Agne! Ag- 
ne! Bijausi, kad kas nors didesnis pasiuntė ją mums“*. Jie grįžo 
namo. Prieš jiems įeinant į namą, Agnė pakėlė vaiką aukštai ant 
rankų ir sušuko: „O Dieve, šitą auką, kurios tu drįsti reikalauti iš 
manęs, aš išdrįstu pakelti link Tavo dangaus. Veski mane per gy- 
venimo ugnį!“5 

Gal čia reikėtų paminėti, kad Gerdos susijimas su Brandu siekė 
ankstyvus laikus. Brando motinos atstumtasis jos mylimasis savo 
nelaimingos meilės neviltyje vedė čigonę. Jų duktė ir buvo Gerda. 

Ulfas mirė. 

Savo gyvenimo apsisprendimuose Agnė paklusniai sekė Bran- 
dą, kaip savo dvasios vadovą. Brandas, reikalaudamas iš jos (kaip 
ir iš visų savo parapijiečių) visko arba nieko, pabrėžė jai, kad bet 
koks prisirišimas prie sau brangių pasaulio vertybių neturi žmo- 
gaus nukreipti nuo jo pilnutinio atsidavimo Dievui. Kai pasaulio 
vertybė tampa pakaitalu Dievui, ji tampa stabu. 

Kai Kalėdų išvakarėse Agnė pratrynė lango rasą, kad Ulfas iš 
savo kapo matytų kambaryje degančias kalėdines šviesas, Bran- 
das liepė jai uždaryti langines. Kai tą pat vakarą ji kilojo sūnelio 
drabužėlius kaip jai brangias relikvijas, Brandas liepė visus juos 
atiduoti čigonei, kuri kaip tik buvo atėjusi ir maldavo drabužėlių 
savo pusnuogiam vaikučiui. 

Besąlyginis Dievo valios vykdymas reikalauja besąlyginio išsi- 
žadėjimo. Sielvartavimas dėl prarasto brangaus dalyko reiškia stab- 
meldystę. „Tavo auka yra bevertė, -sakė Brandas Agnei, - jeigu tu 
sielvartauji!“2 

Viską praradusi ir visko išsižadėjusi, Agnė pajuto siaubą ir sy- 
kiu tarsi išsilaisvinimą. Ji pajuto siaubą, nes suprato, kad šitoks 
besąlyginis visko išsižadėjimas yra tolygus mirčiai. „Dabar tie 
Šventraščio žodžiai, - pasakė ji Brandui, - atsiveria prieš mane 
kaip gili bedugnė“. „Kokie žodžiai?“ - klausė jis. „Tas miršta, ku- 
ris pažvelgia į Jahvę veidas veidan“7, - pasakė ji. 


** Ten pat. 
5 Ten pat, p. 107. 
2 Ten pat, p. 120. 
" Ten pat. 

Agnė pajuto laisvę kaip išsilaisvinimą iš pasaulio, jai palie- 
kant viską, kas jai buvo miela ir brangu jame, ir tuo pačiu jai tarsi 
jau žvelgiant į dievišką rytojų. Kai Agnė čigonei atidavė Ulfo ke- 
purėlę, kurią ji buvo užslėpusi, norėdama turėti nors vieną jai 
taip brangaus sūnelio relikviją, ji pajuto tą pilnutinį išsilaisvini- 
mą. „Aš esu laisva, Brandai! Aš esu laisva! - šaukė bemaž links- 
mai. - Tamsa praėjo, — tęsė ji. - Miglos nuslinko tolyn. Debesys 
nuėjo. Žiūrėdama per nakties tamsą, aš matau rytojų“2. Į naują 
rytojų (naują buvimą savimi) žengdama, Agnė žengė į mirtį. Iš jos 
žodžių Brandas suprato jos savosios mirties nuovoką. Jis supra- 
to, kad „pergalių pergalė reiškia viską prarasti. Tik tai, kas pra- 
rasta, liekasi amžinai“?. Agnė išlaikė gyvenimo bandymą, ir da- 
bar atėjo Brando eilė jį išlaikyti. „Dabar "Viskas ar nieko" našta 
krinta ant tavęs, - Agnė kalbėjo Brandui. - Dabar tu stovi rinki- 
mosi slėnyje!“ 

Po trumpo laiko Agnė mirė, nepakeldama ne tiek nesvetingos 
fizinės aplinkos, kiek sukrečiančių dvasinių išgyvenimų. 

Brandas ryžosi savomis lėšomis (savo paveldėjimo pinigais) 
mas senąją, mažą, Gerdos vadinamą „bjauria“. Kai jis savo suma- 
nymą pareiškė bažnytkaimio burmistrui, sakydamas, kad senoji 
bažnytėlė per maža, burmistras nustebo: „Per maža? Aš niekad 
nesu matęs jos pilnos!“ Brandas jam atrėžė, kad ji yra per maža dėl 
to, kad „joje nėra pakankamai erdvės net vienai vienintelei sielai 
pakilti“?!. 

Brandas norėjo didingos bažnyčios, aprėpiančios gyvenimą ir 
tikėjimą. Kai naujoji, didelė, bažnyčia buvo užbaigta ir atėjo jos 
iškilmingo atidarymo diena, Brandas savyje jautė apsivylimą ja: 
esminiai jam ji buvo tokia pat kaip senoji. „Mes tik iškeitėme vieną 
melą kitu, - kalbėjo jis burmistrui. - Būdavo sakoma: „Kokia sena 
yra mūsų bažnyčia!“, o dabar jie šaukia: „Kokia didelė! Kokia 


2 Ten pat, p. 125. 
3 Ten pat, p. 127. 
* Ten pat, p. 126. 
3 Ten pat, p.116. 


nuostabi ji yra!“*? Brandas suprato, kad ir šitoje didelėje bažnyčio- 
jesielai buvo per ankšta. 

Į iškilmes atvažiavo aukšto rango bažnyčios pareigūnas (pro- 
vostas) iš didmiesčio. Pareigūnas įtikinėjo Brandą, kad jis turi rū- 
pintis visais gerais krikščionimis, padarydamas juos gerais vals- 
tiečiais (piliečiais). Kiek jam tekę girdėti, Brandas naikinąs jų lygybę, 
vertindamas kiekvieną savo parapijietį individualiai. „Mes nori- 
me, kad visi žmonės būtų lygūs, - kalbėjo jis Brandui. - Tu gi [trak- 
tuodamas kiekvieną individualiai] sukuri nelygybę, kokios anks- 
čiau nebuvo. Lig šiol kiekvienas žmogus paprasčiausiai buvo 
Bažnyčios narys. Tu išmokei jį žiūrėti į save kaip į individą, ku- 
riam reikalingas savitas traktavimas. Visa tai veda į baimingą są- 
myšį. Tikriausias būdas žmogui sunaikinti yra jį paversti indivi- 
du“. Šitokia pažiūra buvo priešingybė Brando pagrindiniams 
įsitikinimams. Pats būdamas individualistas, Brandas mokė, kad 
kiekvienas žmogus turi žvelgti į amžinybę ir pats eiti savo paskir- 
ties keliu. 

Jausdamasis vienišas ir nesuprastas, jis pamatė ateinantį Eina- 
rą. Šis buvo apsirengęs juodais misionieriaus drabužiais ir sakėsi 
esąs pakely į Afriką skelbti Dievo žodžio. Kaip Dievo tarnas, dabar 
jis radęs ramybę ir gyvenimo prasmę. 

Brandui užsiminus apie Agnę, Einaras, lyg pabusdamas, pasa- 
kė: „O! Ta jauna moteris! Ji tad laikė mane besipriešinantį savo 
teismų tinkle. Tai buvo dar prieš man tampant tikrojo tikėjimo nu- 
skaidrintu“*. Brandas pasakojo Einarui, kad jis Agnę vedė, turėjo 
su ja sūnelį ir kad jis gyveno su jais turiningą, pilną palaimos ir 
skausmų, gyvenimą; jis pasakojo toliau, kad jie abu mirė, ir dabar 
žolė auga ant juodviejų vienas šalia kito gulinčių kapų; ir sykiu jis 
pabrėžė, kad Agnė mirė su dėkingumu Dievui už viską, ką jai gy- 
venimas davė ir vėl atsiėmė. Į tai Einaro atsakymas buvo, kad visa 
tai yra nereikšmingas paviršutiniškumas ir tuštybė. „Koks gi buvo 

jos tikėjimas?“ - klausė jis Brandą. Šiam pasakius, kad Agnės tikė- 


32 Ten pat, p. 133. 
* Ten pat, p. 135. 
* Ten pat, p. 138. 

jimas buvo nesvyruojančiai tvirtas į savąjį Dievą, Einaras pažėrė 
Brandui: „Jos Dievas negali jos išganyti. Ji yra pasmerkta!3 Eina- 
rui Dievas buvo vienodai visų. Turėjimas savojo Dievo jam reiškė 
stabmeldystę. Šitokia savo pažiūra ir Einaras įsirikiavo į eiles tų, 
kurie Brando nesuprato. 

Savo kalboje iškilmių metu Brandas susirinkusiems atskleidė 
savo apsivylimą naująja bažnyčia. „Aš svajojau, - kalbėjo jis, - 
pastatyti bažnyčią taip didingą, kad ji apimtų ne tik tikėjimą ir 
doktriną, bet viską gyvenime, ką Dievas yra davęs kaip gyvenimo 
dalią. Dienos triūsas, vakaro poilsis, nakties sielvartas, liepsno- 
jantys jaunatvės susižavėjimai; upė, tekanti žemiau, krioklys, ku- 
ris ūžia tarp uolų, audros riksmas ir švelnus ošimas, atsklindąs 
nuojūros - visa tai turėtų būti viena su Dievo Žodžiu, su vargonų 
muzika ir žmonių giesme“““, 

Brandas kvietė žmones sekti juo į didingą gyvenimo šventyklą - 
į Gamtą, šitaip apibūdindamas ją: „Mūsų bažnyčia yra beribė. Ji 
neturi sienų. Jos grindys yra žalioji žemė, pelkynai, pievos, jūra, 
fiordas. Tik dangus gali aprėpti ją - būti jos stogu. Tenai gyveni- 
mas ir tikėjimas sutirps į viena“*?. „Padarykite žemę savo šventyk- 
la“*, - šaukė Brandas žmonėms. 

Žmonės pradžioje entuziastiškai sekė Brandu, jam vedant 
juos į kalnus. Vėliau ėmė rastis svyruojančių, pavargstančių ir 
nebetikrų Brando skelbiamomis tiesomis. Jie ėmė klausti Bran- 
dą: „Pirmiausia, kaip ilgai mes turėsime kovoti? Antra, kiek tai 
mums atsieis? Trečia, koks gi bus mums mūsų atlyginimas?“ 
Brandas jiems atsakė: „Kaip ilgai jūs turėsite kovoti? Iki savo 
mirties! Kiek tai jums kainuos? Viską, ką jūs laikote sau bran- 
gaus! Jūsų atlyginimas? Nauja valia - nutyrinta ir tvirta, naujas 
tikėjimas, dvasinis vientisumas! Erškėčių vainikas! Tai bus jū- 
sų atpildas!“ 


* Ten pat, p. 139. 
* Ten pat, p.141. 
*7 Ten pat. p. 142. 
3 Ten pat, p. 143. 
* Ten pat, p. 145. 

Tai girdėdama, minia ėmė maištauti, apkaltindama Brandą jų 
išdavimu. Kaip tik tuo momentu atskubėjo iš pakalnės burmistras, 
paskelbdamas žmonėms, kad milijonai žuvų atplaukė į fiordą, o 
tai visiems reiškia praturtėjimą. Apmėtę Brandą akmenimis, žmo- 
nės grįžo namo. Kiek jis taip neseniai dar buvo toks didus jų akyse, 
tiek jis dabar pasidarė niekingas: be pasigailėjimo atsisakęs su- 
teikti paskutinį sakramentą savo mirštančiai motinai ir, kas blo- 
giausia, būdamas savo sūnaus ir žmonos užmušėju. 

Brandas ėjo vienas. Jis atsirado kalnais apsuptoje aikštėje. Pasi- 
rodė Gerda, nešina šautuvu. Ji persekiojo vanagą, pasiryžusi jį nu- 
šauti. Iš Gerdos Brandas sužinojo, kad jis yra jos išgarbintoj Ledo 
Katedroj. „Pagaliau tu atėjai į mano šventyklą“*?, - pasakė ji Bran- 
dui. 

Gerda pamatė vanagą, tupintį kalno viršūnėje. Ji šovė. Pataikė, 
ir vanagas riedėjo žemyn. Pasigirdo galingas ūžesys. Šūvio garso 
užjudinti sniegynai ėmė virsti. Brandas, matydamas sniego griūtį, 
sušuko: „Atsakyki man, Dieve, dabar, mirties momentu: jeigu ne 
per savo valią, kaip kitaip žmogus gali būti išganytas?“*! Kai griū- 
tis viską palaidojo, pripildydama sniego visą slėnį, pasigirdo bal- 
sas: „Jis yra meilės Dievas!“ 


2. Rinkimasis 


Jau svarstant Peero Gynto asmenybiškumą, buvo matyti, kad 
gyvuliškasis — ar kipšiškasis - sau pakankamumas reiškė laiky- 
mąsi save gerbiančios, motiniškos Gamtos apibrėžtyje - ėjimą jos 
užsibrėžtu taku. Gi žmogaus ištikimumas sau reiškė jo rūpinimąsi 
savimi. Šis rūpinimasis savimi principiniai nereiškia vadovavi- 
mosi jame pačiame esančiu branduoliu, bet branduoliu, kuris ran- 
dasi galutinoje realybėje. Ne iš savo, bet iš šalia savęs esančio per- 
spektyvos taško asmenybiška būtybė nužvelgia savo gyvenimo 
kelią ir veda save juo ne pagal savuosius egoistinius nuostatus, bet 


* Ten pat. p. 155. 
* Ten pat, p. 157. 
2 Ten pat. 

pagal galutinosios realybės direktyvas (arba nukrypsta nuo jų). 

Jeigu asmenybiškumas būtų viešpatingas - nesaistomas jokio- 
mis aukštesnės realybės normomis, - tikra prasme nebūtų jokio 
rinkimosi: bet kuris kelias būtų mano kelias, ir aš negalėčiau būti 
apkaltintas ar teisiamas dėl vienokio ar kitokio nukrypimo nuo jo. 

Brando motina nulėmė savo gyvenimo kelią, jį rinkdamasi. Ji, 
kad ir mylėdama savo kaimo jaunuolį, rinkosi nemylimą, seną, bet 
turtingą vyrą. Įvykdžiusi šį savo pasirinkimą, ji pastoviai ir nuo- 
sekliai jo laikėsi visą savo gyvenimą: ji vertino ir brangino turtą 
virš visa kita. Tą savo laikyseną ji išlaikė ir vyrui mirus, ir sirgda- 
ma pati, ir pagaliau mirdama. 

Šitoks jos prisirišimas prie turto aiškiai yra prisirišimas prie 
apibrėžtybės, o ne atvirumas galutinajai realybei (pasauliui, kaip 
Gamtos atvirumai) —atvirumas neapibrėžtybei. 

Asmuo, rinkdamasis apibrėžtybę, gali ją rinktis tik būdamas 
atviras neapibrėžtybei - atviras pasauliui. Atvirumas pasauliui 
įgalina jį užtikrinti ir rinktis apibrėžtybes. Tik asmuo, kuris savo 
galimybių nesirenka, o tik įknopina įjas, tarsi būdamas jų užklup- 
tas, nėra atviras pasauliui ir tuo pačiu jis nėra atviras ir sau. 

Rinkdamasis kurį nors gyvenimo kelią pasaulio atvirumoje, 
asmuo pirmiausia renkasi save kaip susijusį su šita atviruma. 
„Kadangi asmuo nesukuria savęs, bet pasirenka save, - kaip sa- 
ko Kierkegaard'as,- jo pareiga yra atskleisti savo absoliučią pri- 
klausomybę ir savo absoliučią laisvę, kaip abipusiai tapatingas“*. 

Pasirinkdama apibrėžtybę (turtus), Brando motina priklauso 
nuo neapibrėžtybės (Gamtos atvirumos, pasaulio). Priklausomybė 
nuo neapibrėžtybės yra laisvė. Tik laisvė įgalina rinkimąsi. Bran- 
do motinos pasaulis („Brando“ dramoje) nėra taip akivaizdus ar 
taip juntamas, koks yra sodiečio pasaulis („Peero Gynto“ dramo- 
je). Šis sodietis, pasirinkęs žemdirbio gyvenimo kelią, vystė ir plė- 
tojo savąsias galias, kultivuodamas savąją dirvą. Vesdamas, susi- 
laukdamas sūnų ir juos išaugindamas, jis ne tik formavo šiuos 
savo artimuosius, bet ir pats buvo jų formuojamas, santykiauda- 
mas su jais. Visuose šituose sodiečio gyvenimo veiksniuose - jo 


* Kierkegaard, Either-Or, II, p. 275. 

pasirinktame gyvenimo kelyje su visomis virš minėtomis apibrėž- 
tybėmis - jaučiasi jo pasaulis, jaučiasi neapibrėžtybė bei atviruma, 
kurioje jis realizuoja savąjį buvimą savimi. 

Dar ryškiau iškyla pasaulis Agnės pasirinkimuose. Brandas, 
netik savo žodžiais, bet ypač drąsa ir pasišventimu savo pašauki- 
mui, padarė Agnei gilų įspūdį. Jis atskleidė jai savo jai taip naują 
pasaulį. Sykiu matydama iki šiol jai taip artimo Einaro uždarumą 
savyje ir jo stokojimą tokio didingo pasaulio, kaip Brando, ji paju- 
to, kad jis jai pasidarė svetimas ir tolimas, kai tuo tarpu Brandas jai 
tapo taip artimas, nors ir jai atrodė nepasiekiamas savo aukštumo- 
se. Ji panoro būti Brando pasaulio dalyvė: Agnė pasirinko jį kaip 
savo mokytoją, brolį ir draugą. Pasirinkdama Brandą, Agnė pasi- 
rinko jį kaip asmenį, aiškiai apsisprendusį savajame pasaulyje ir 
dėlei to kaip tvirtą ir patikimą vadovą sau. Gyvendama su Brandu, 
ji mylėjo jį ir buvo mylima. Sykiu su juo ji mylėjo juodviejų sūnelį ir 
sykiu sujuoji kentėjo dėljo netekimo. Visą savo gyvenimą -ne be 
susvyravimų! — Agnė vystė savo asmenybiškumą pagal Brando 
direktyvas, kurias ji sekė savu laisvu apsisprendimu iki galo: ji 
vystė savo asmenybiškumą iki jo pilnatvės - jai veidas veidan pa- 
žvelgiantį Dievą. 

Stipriausiai iš visų, be abejo, jaučiasi Brando pasaulis visuose 
jo pasirinkimuose. Tai yra dėl to, kad jis yra aiškiai apsisprendęs 
ryžtingai eiti savo keliu jam vykdant Dievo valią. 

Iš pradžių Brandas buvo užsimojęs plataus masto žygiui, sie- 
kiančiam pašalinti (jo žodžiais tariant, palaidoti) senąjį, gailestin- 
gąiratlaidų Dievą, kokį Jį matė vėliausiojo mažne tūkstantmečio 
tikintieji. Vieton Jo jis ryžosi žmonijai atskleisti naują - tikrąjį Die- 
vą, stiprų ir reikalaujantį valingo žmonių pasiaukojimo Jam, - rei- 
kalaujantį Naujojo Adomo. 

Vėliau, susidūręs su žmonių reikalais nuosavame bažnytkai- 
myje, kame jis buvo gimęs, jis pakeitė, tikriau modifikavo savo pir- 
mykštį užmojį: vieton dirbęs plačiu baru visos žmonijos lygmėje, 
jis apsisprendė dirbti savos kuklios tėviškės visuomenėje. Princi- 
piniai jo apsisprendimas ir jo pasirinkimas likosi tas pats. Kalbė- 
damas kartą Agnei, netrukus po to, kai jie susipažino, apie savo 
užmačias laidoti senąjį Dievą, jis jai sakė: „Aš laidosiu Jį. Tačiau 


386 


paslaptingai kiekvieno žmogaus sieloje, o ne atvirai visiems ma- 
tant. <...> Dabar aš matau, kad žmogus gali būti transformuotas ne 
žėrinčiais žygiais, bet valingumuų“**. 

Vesdamas Agnę, Brandas praturtino savo gyvenimą didžios 
reikšmės patirtimis, tačiau jo gyvenimo pagrindinis pasirinkimas 
vykdyti Dievo valią pačiam ir skelbti ją kitiems - nepakito. Pagrin- 
dinis vedybų aspektas, reikalaująs abipusio besivedančiųjų kits 
kitam prisitaikymo, Brando ir Agnės atvejo pilnai neatitiko dėl 
Brando pernelyg tvirto apsisprendimo būti savimi, orientuojant 
save pagal Dievą, Jo valią. Tuo būdu ir Agnės prisitaikymas prie 
Brando neišvengiamai reiškė ir jos pačios gyvenimo orientavimą 
pagal Dievo valią. Kai Agnė apsisprendė pasilikti su Brandu, šis 
jai pareiškė: „Atsiminki, kad aš esu griežtas savo reikalavimuose. 
Ašreikalauju visko arba nieko. (Sekant mane) nėra jokių pusmas- 
čių. Nėra dovanojimo neištesėjusiam. Tau gali neužtekti paaukoti 
gyvenimą. Gali prireikti ir mirties“*?. Agnė pasirinko Brandą irtuo 
pačiu Dievą. 

Visą savo gyvenimą Brandas išlaikė pagrindinę savo pasirink- 
tą užduotį: jis realizavo save kaip besąlyginiai paklusnų savo Vieš- 
paties tarną. Nei sūnaus, nei žmonos mirtis nenukreipė jo nuo jo 
užsibrėžto kelio. Tik vieną kartą jis susvyravo, apsisprendęs bėgti 
į pietus sūnelio labui; tačiau neilgam: viršų jame tuoj paėmė jo 
valinga, bekompromisinė ištikimybė sau savo pasiaukojime Die- 
vui. 

Brandas ir Agnė, būdami savame pasaulyje, sykiu buvo sąlyty- 
je su antpasauline realybę. Kai tuo tarpu Peeras Gyntas atrodė į 
pasaulį dar neįžengęs, o sodietis savame pasaulyje buvo stipriai 
įsitvirtinęs, Brandas ir Agnė buvo tarsi peržengią pasaulį. 


3. Meilė ir valia 


Brandas yra gigantiška asmenybė. Jis įtaigoja kažką antžmo- 
giško savo valingu, besąlyginiu buvimo savimi realizavimu. Laisvė 


* Ibsen, Brand, p. 86. 
5 Ten pat, p. 87. 

„būti savimi“, kaip sako Kierkegaard'as, „yra didžiausia koncesi- 
ja, bet kada padaryta žmogui. Tačiau tuo pačiu ji reiškia amžiny- 
kis į antžmogiškumą. Kai Peeras Gyntas, savo kipšiška prigimtimi 
stokojąs asmenybiškumo, atrodo, dar nėra žmogumi, greičiau bū- 
damas požmogiu, Brandas, priešingai, pilnai realizuodamas sa- 
vąjį asmenybiškumą, sudaro įspūdį, kad jis vargu bėra tik žmogu- 
mi. Ar jis tik nėra tapęs antžmogiu? Čia tikimasi rasti atsakymą į 
pateiktą klausimą, žvelgiant į žmogui kaip žmogui būdingus bruo- 
žus, kurių svarbiausias, be abejo, yra meilė. 

Brandas buvo tėvų vaikas. Jis tačiau augo atmosferoje be meilės 
šilumos, kietai savo pragmatiškos motinos globojamas, visai ki- 
taip negu Peeras Gyntas, kuris augo šiltai lepinamas jį mylinčios, 
svajingos ir poetiškos sielos motinos - irgi našlės. Jis augo jos lepi- 
namas. Kai jis ėjo per gyvenimą be savitvardos, sekdamas momen- 
tui sužėrinčias lengvas vertybes, Brandas, priešingai, rinkosi tuoj — 
jau savojaunystėje - tam tikrą gyvenimo taką, - patį prasmingiau- 
sią, nors ir statų, ir sunkiai kopiamą. Jis ryžtingai ėjo šituo taku. Iš 
jo esybės tryško valia būti pilnai tuo, ką jis pasirinko, o jis pasirin- 
ko tai, kas yra aukščiausia! 

Savo sunkiame, paties pasirinktame take, kuriuo jis valingai 
kopė, Brandas nežengė be jausmų ar meilės, tarsi būtų geležinis. 
Jame netrūko ir žemiško pulso. Jis neatmetė žemės lengva širdimi. 
Tai matyti iš žodžių, kuriais jis kreipėsi į Agnę, kalbėdamas apie ją 
irjuodviejų sūnelį Ulfą: „Sujuodviem meilė, kaip saulėto pavasa- 
rio diena, atėjo pas mane sušildyti mano širdies“*?, 

Su tais žodžiais, pareikšdamas savo intymų pasitenkinimą Ag- 
nės ir Ulfo meile, Brandas sykiu pabrėžė savo ligšiolinio gyvenimo 
meilės stoką. Meilės „aš niekad nepažinau anksčiau, - tęsė jis savo 
virš pateiktą pokalbį. - Mano tėvas ir motina niekad manęs nemy- 
lėjo. Jie užgesindavo ir mažiausią (meilės) liepsnelę, kokia tik su- 
virpėdavo pelenuose“'*. 


*“ Kierkegaard, Fear...; The Sickness..., p. 154. 
* Ibsen, Brand, p. 91. 
* Ten pat. 

Išaugęs šaltoje be meilės atmosferoje, Brandas, kad ir pažinda- 
mas ir vertindamas meilę, nelaikė jos esmine žmogaus gyvenimo 
paskirtimi. Žmogaus paskirtis nėra lengvas, paviršutiniškas, žėrįs 
gyvenimas, kuriuo gyveno Einaras ir Agnė, kai Brandas pirmą kartą 
juos sutiko. Brandui nuo mažens buvo užsilikusi mintis apie pel- 
ėdą, bijančią tamsos, ir žuvį, bijančią vandens. Subrendėęs jis sau 
išsiaiškino šito vaizdo prasmę. Jis tada suprato, kad žmogaus 
paskirtis yra tamsi ir gili misija, o vienok dauguma žmonių siekia 
lengvo žėrėjimo ir paviršutiniškumo“, 

Kai gydytojas atvyko pas Brandą, prašydamas jį suteikti mirš- 
tančiai motinai paskutinį sakramentą, Brandas atsisakė, motyvuo- 
damas tai tuomi, kad ji nesiryžo išsižadėti savo užgyventos nau- 
dos (turto). Kai gydytojas maldaujančiai dar kreipėsi į Brandą 
žodžiais: „Būki humaniškas!“ šis jam išsakmiai pareiškė: „Huma- 
niškas! Tai žodis, kuris atpalaiduoja mus visoms mūsų silpny- 
bėms! Ar Dievas buvo humaniškas Jėzui Kristui?“ 

Ypačryškus yra Brando nesusvyruojąs meilės atmetimas šiuo- 
sejo žodžiuose: „Ką pasaulis vadina meile, aš nei žinau, nei noriu 
žinoti. Aš pažįstu Dievo meilę, kuri nėra nei silpna, nei švelni. Ji 
yra kieta iki mirtino teroro. Jos glamonė yra rykštė. Ką atsakė Die- 
vas alyvų darželyje, kai Jo sūnus gulėjo agonijoj ir šaukė, ir meldė: 
„Paimki šitą taurę nuo manęs“? Ar Jis paėmė tą skausmo taurę 
nuo Jo lūpų? Ne! Jis turėjo ją išgerti iki paskutinio lašo“*!. 

Meilės stoka Brando gyvenime (bent taip atrodo!) yra susijusi 
sujos stoka jo vaikystėje. Šitokia perdėm freudiška pažiūra negalė- 
jo būti Freudo psichologijos įtaka Ibsenui ypač dėl to, kad, pastara- 
jam rašant „Brandą“, Freudo teorija dar nebuvo žinoma. Tai grei- 
čiausiai reiškė Ibseno sugebėjimą įsijausti į savo personažų 
psichinius vyksmus, vykstančius jų asmenybių gelmėse -jo intui- 
tyvų įsijautimą į jų pasąmonę. Galimas dalykas, kad asmenybiš- 
kumas yra intymiai susijęs su asmens pasąmone. (Šitą aspektą 
priseis svarstyti kuriame nors vėlesniame šito rašinio skyriuje). 


* Cf. ten pat, p. 54-55. 
* Ten pat, p. 101. 
5! Ten pat, p. 92. 

Brandas meilės neatmeta, nors jis jos ir nelaiko esmingiausiu 
bruožu žmogaus asmenybiškumo sąrangoje - jo buvimo savimi 
realizavime. Suprasdamas, kad ne visi žmonės yra pajėgūs valin- 
gai paaukoti meilę tam, kas yra aukščiausia, jis juos tam tikra pras- 
me pateisina. Nepajėgumas čia yra pateisinamas tik tais atvejais, 
kuriuose asmuo nėra valingai prisirišęs prie meilės objekto kaip to, 
kasjam yra aukščiausia - kame jis, išsižadėdamas dėl ko aukštes- 
nio to, ką jis myli, nesugeba to padaryti. Valingas prieraišumas 
prie meilės objekto kaip to, kas yra jam brangiausia, Brando požiū- 
riu reiškia stabmeldystę. „Kad tu nepajėgi būti valingas, — taip 
skambėjo Brando žodžiai žmonėms, - bus tau atleista, bet kad tu 
nebandai būti valingas - niekad!“ 

Asmenybiškumas yra tiesioginiai proporcingas valingumui — 
ypač sąmoningam valingumui. Šitai kaip tik teigia ir Kierke- 
gaard'as, sakydamas: „Kuo daugiau sąmoningumo, tuo dau- 
giau asmenybiškumo, ir kuo daugiau valios, tuo daugiau asme- 
nybiškumo. Žmogus, kuris iš viso neturi valios, nėra savimi; kuo 

daugiau valios jis turi, tuo daugiau ir savisąmonės jis turi“9. 

Brandas iš savo parapijiečių reikalavo kieto ir valingo žengimo 
Dievo Žodžio jiems užbrėžtu taku. Pagal jį, Kristus savo mirtimi 
neatpalaidavo žmogaus nuo jo paskirties kelio. Jo mirtis nebuvo 
kokia dovana žmonėms, bet jiems parodytas pavyzdys*. Valingai 
išsižadėdamas to, kas jam brangu, ar to, ką jis myli, žmogus seka 
Kristumi. Išsižadėjimas ko nors beverčio tikra prasme nėra išsiža- 
dėjimas. Šitokį dvejopą išsižadėjimą iliustruoja Abelis, aukojąs 
ėriuką, ir Kainas - šiaudus. 

Brandas nereikalavo iš savo parapiječių (ir iš savęs) atstumti 
meilę, paskelbiant viską žemiškai žėrinčio ir gražaus tuštybe ar 
nuodėme, kaip skelbė Einaras, tapęs misionieriumi. „Nuodėmė nėra 
kūno ir kraujo įsijautrinimas, bet yra jam dvasios pritarimas <...> 
prieš Dievą““. Brandas reikalavo iš savo parapijiečių paaukoti 


3 Ten pat. 

55 Kierkegaard, Fear...; The Sickness..., p. 162. 
* Cf. Ibsen, Brand, p. 150. 

“> Ten pat, p. 92. 

viską, kas jiems gražu, miela irbrangu, tam, iš ko visa tai yra gauta - 
Dievui. 

Aukoje meilė ir valia viena kitai neprieštarauja, o sueina į har- 
moningą sąveiką. 


4. Auka 


Meilės pajungimas valingam savęs realizavimui griežta pras- 
me reiškia paaukojimą visko mylimo ir branginamo, įskaitant ir 
save patį, tam, kas yra aukščiau visko. Kaip žmogus dar yra savi- 
mi, kai jis, siekdamas galutinosios realybės, paaukoja save? 

Buvimas savimi reiškia atvirumą ne tik sau pačiam, bet prin- 
cipiniai ir galutinajai realybei. Atvirumas galutinajai realybei im- 
plikuoja jos sampratą. Kaip jos siekimas, jis sykiu implikuoja ir tą 
sampratą lydintį nuotaikingumą (Befindlichkeit - Heidegger!). At- 
virumas, kaip nuotaikingas radimasis pasaulio atvirumoje (In-der- 
Welt-sein - Heidegger), iš vienos pusės, reiškia (ar gali reikšti) mei- 
lę, o iš kitos - valingumą (pabrėžiamą siekimo, kaip ėjimo link to, 
ko siekiama). Atvirumas, tuo būdu, reiškia suvokiantį ar įsijau- 
Čiantį įsigyvenimą į galutinąją realybę, kurioje rasdamasis asmuo 
realizuoja save, būdamas intensyvėjančioj sąsajoj su ja. 

Šitie du atvirumo, t. y. buvimo savimi ar asmenybiškumo, as- 
pektai yra dramatiškai išryškinti Brando dramoje. Joje tačiau slypi 
sykiu neišaiškintas dvilypumas tarp asmens (Brando) radimosi 
pasaulyje jam jį nuotaikiškai suvokiant ir šitokios būsenos nuotai- 
kiškai aukojimo antpasaulinei realybei. Galutinosios realybės sam- 
prata čia yra skilusi. 

Brandas yra mylįs asmuo, bet pirm visko jis yra gaivalingai va- 
linga asmenybė. Valingumas jame nustelbia meilę, nepanaikinda- 
mas jos. Meilė čia įgauna negatyvų antspalvį ir tarsi virsta kliūtimi 
valingam savęs realizavimui. Kai Brandas sako: „Ką pasaulis vadi- 
na meile, aš nei žinau, nei noriu žinoti“““, dramos skaitytojas mato, 
kad taip nėra: jis mato Brandą giliai išgyvenantį meilę įvairiose savo 
pasaulio apystovose, - matojįją intensyviai išreiškiant kaip esminę 


= Ten pat. 

gyvenimo ar pasaulio vertybę. Panašiai yra ir su Brando tariamu 
žmoniškumo atmetimu, jo laikymuijjo tik silpnybe, kuri turi būti va- 
lingai peržengta. Ir čia skaitytojas rezervuotai priima Brando žodžius: 
„Humaniškas! Tai žodis, kuris atpalaiduoja mus visoms mūsų sil- 
pnybėms!“*? Jis yra giliai įsitikinęs Brando nuoširdžiu žmonišku- 
mu savo artimųjų atžvilgiu: motinos, žmonos, sūnelio ir artimo. 

Meilės ir žmoniškumo atmetimas Brando žodžiuose reiškia ši- 
tų vertybių aukojimą tam, kas stovi aukščiau už bet kokią vertybę, 
netgi aukščiau ir už patį aukotojo savęs branduolį. Meilė ir žmo- 
niškumas Brandui reiškia žmogaus prieraišumą prie žemiškų (prie 
pasaulio) vertybių. Šituo prieraišumu žmogus nukrypsta nuo visų 
vertybių, įskaitant ir savęs besąlyginio paaukojimo Dievui. Žmo- 
gus realizuoja save savame pasaulyje tarsi tik tam, kad paskui 
paaukotų viską savame pasaulyje ir patį save Dievui. Tuojis trans- 
cenduoja (peržengia) viską ir pats save, tarsi ir pats pasidaryda- 
mas dievišku - realizuodamas save antpasaulinėje plotmėje. 

Brandas skiria žmogaus savęs realizavimą pasaulyje nuo ši- 

taip realizuoto savo buvimo savimi subordinavimo Dievo valiai. 
Žmogaus prieraišumas prie žemiškų vertybių jam yra būtinas, nes 
tik tuo būdu žmogus tampa savimi pasaulio atvirumoje. Tačiau 
galutiniausia prasme žmogaus buvimo savimi misija yra įvykdo- 
ma, jam aukojant viską, kas pasaulietiška, įskaitant ir savąjį pa- 
saulietišką buvimą savimi, ir jam sekant Dievo žodžiu, jam vyk- 
dant Dievo valią. Per šitokį savo pavaldumą Dievui žmogus tampa 
savimi Dievo plotmėje jis atskleidžia save kaip sielą. 

Savo žemiškame gyvenimo kelyje žmogus gali atiduoti viską 
aukštesnėms pasaulio vertybėms, aukštesniems jo idealams, bet jis 
niekad negali atiduoti toms vertybėms ar idealams savosios sielos. 
Jo sielos galutina paskirtis, jo pašaukimas galutina prasme, jam 
realizuojant save, yra pats Dievas. „Yra vienas dalykas, kurio žmo- 
gus negali atiduoti! Tai jo siela!“ Taip kalbėjo Brandas žmonėms. 
„Jis negali paneigti savo esminio pašaukimo. Jis negali užtvenkti 
upės, kuri veržiasi link vandenyno“. 


* Ten pat, p. 101. 
S Ten pat, p. 78. 

Siela negali būti paaukojama, nes ji yra išdava savęs savo pa- 
saulietiškume paaukojimo Dievui. Tai kaip tik ir reiškia, kad siela 
yra sąsaja su Dievu. Ji yra realizuojama ne žmogui ją sukuriant, bet 
jam statant savąją sielą su Dievu. 

Siela, kaip sąsaja su Dievu, yra pati žmogaus gelmė, kuri tuo 
pačiu (kaip sąsaja) jau yra už žmogaus, priklausydama dieviška- 
jai dimensijai. Siela yra tikslas, kurio žmogus turi nepaliaujamai 
siekti. Šitą „tikslą, kurio jis turi siekti, individas turi pačiame savy- 
je, -sako Kierkegaard'as, —ir vis dėlto jis turi šitą tikslą šalia savęs, 
kadangijis turi jo siekti“*?, 

Didvyriai, kuriais žmonės žavisi, tampa tokiais, pasiaukodami 
aukštesniems pasaulio idealams. Šitie idealai yra žmonių daugiau 
ar mažiau suprantami, ir didvyrio pasiaukojimas jiems sykiu yra 
ir jo pasiaukojimas savosios visuomenės, savosios tautos ar net 
žmonijos idealams. Didvyris iškyla virš visų kitų žmonių pasauly- 
je ir yra visiems matomas, kaip kalno viršūnė, užsibrėžianti hori- 
zonte. 

Kierkegaard'as tokį didvyrį vadina etišku žmogumi, nes jis nu- 
stato gyvenimo gaires savųjų pasaulyje. Jis išsiskiria iš kitų savo 
tvirtu apsisprendimu ir tvirtu stovėjimu pasaulyje. Jis žino, ko kiti 
stokoja ir ko jiems reikia, pats būdamas savimi. Ar Brandas buvo 
tokiu žmogumi? Tai klausimas, į kurį skubus atsakymas nėra gali- 
mas. 

Kai tuo tarpu etiškas žmogus tvirtai stovi pasaulio atvirumoje, 
estetiškas Žmogus neišeina iš savęs, gyvendamas savyje uždarą 
gyvenimą. Jis turi savo idealus, kurie kitiems nėra betarpiai priei- 
nami. Menininkas Einaras, kai Brandas jį su Agne pirmąkart suti- 
ko kalnuose, išreiškė savo estetinę laikyseną pasaulyje šiais žo- 
džiais: „Kažkokia jėga paskatino mane eiti į kalnus. Balsas manyje 
sakė man: "Ieškok grožio, kur pušys auga, prie miško upės, aukštai 
virš debesų'““?. Pajutimas jį stumiančios jėgos, lygiai kaip ir bal- 
sas, šaukiąs jį į kalnus, atėjo iš paties Einaro gelmių - lygiai taip, 
kaip tai, „kas verda Peero Gynto krūtinėje“. Tai tik jam vienam 


* Kierkegaard, Either-Or, II, p. 263. 
Ibsen, Brand, p. 57. 

buvo aišku ir liko jo uždarumoje. Einaro idealai nebuvo pasaulio 
atvirumoje; nebuvo visiems aiškiai prieinami. Ar ir Brando pašau- 
kimas buvo tik jo vidinis balsas? Ar jo idealai buvo aiškūs jo žmo- 
nių pasaulio atvirumoje? Ir čia nėra lengvo ir greito atsakymo. 

Kierkegaard'as mini dar trečią buvimo savimi pakopą -religinę. 
Religinį žmogų pašaukia vidinis balsas. Principiniai jis nėra jo pa- 
ties balsas, būdamas balsas, kuriuo aukštesnė galybė prabyla jo lū- 
pomis. Religinio žmogaus idealai nėra aiškūs kitiems, nes jie nesiro- 
do pasaulio atvirumoje ir nėra kitų matomi bei prieinami, išskyrus 
perreliginio žmogaus žodžius, atskleidžiančius jiems tuos idealus. 

Religinis žmogus eina į pasaulį, atskleisdamas jame tai, kas 
pats neaisiskleidžia, atsiskleisdamas tik jam vienam. Eidamas į 
pasaulį ir skelbdamas Dievo žodį, religinis žmogus sykiu eina į 
savąsias gelmes. Savo ėjime jis peržengia tiek pasaulį, tiek save, 
išeidamas į atvirumą, platesnę už bet kokį pasaulį - į Dievo atviru- 
mą. Ši atviruma tėra atviruma tik religinio žmogaus gelmėse. Ji 
nėra pasaulio atviruma, kame viskas visiems yra daugiau ar ma- 
žiau aiškybė —visiems daugiau ar mažiau prieinama apibrėžtybė. 

Religinio žmogaus idealai kitiems tiesioginiai nėra prieinami. 
Toks žmogus - žmogus, esąs savimi religinėje pakopoje - žmonių 
pasaulyje yra keistuolis, ir etiniu mastu jis gali būti negatyvus. 
Kalnuose, kai minia, Brando vedama į aukštuunas (simbolizuojan- 
čias aukščiausius idealus), ėmė maištauti, šaukdama apkaltini- 
mus Brandui, aukštas bažnyčios pareigūnas sušuko: „Jis nesutei- 
kė paskutiniojo sakramento savo mirštančiai motinai!“,burmistras 
rėkė: „Jis užmušė savo vaiką!“, o zakristijonas pridėjo: „Ir savo 
žmoną!“*! Kierkegaard'as, analizuodamas religinį asmenybiškų- 
mą, pristato Abraomą, aukojantį savo sūnų Izaoką, kaip žudiką 
etiniame lygyje, bet kaip didingą asmenybę religiniame lygyje. Pa- 
saulio atvirumoje (visiems toj pačioj ir prieinamoj) Abraomas atro- 
dė esąs žudiku. Negatyvus buvo ir Brandas ne tik jo parapijiečių, 
bet netgi irjo motinos akyse. „Dievas nėra taip žiaurus, kaip mano 
sūnus““?, - pasakė ji mirdama. 


9 Cf. Ten pat, p. 148. 
“ Ten pat, p. 101. 

Pasaulietiškas (etinis) gyvenimas pareikalauja iš žmogaus au- 
kos: dirbdamas, rinkdamasis, išsižadėdamas, kurdamas jis auko- 
ja savo jėgas ir talentus sau, savo artimiesiems, savam pasauliui, 
Šituo būdu jis realizuoja save, savo asmenybiškumą pasaulyje, kaip 
viską įprasminančioje galutinosios realybės atvirumoje. Ir religi- 
nis žmogus realizuoja save savame pasaulyje su ne mažesniu ryž- 
tu negu pasaulietiškasis žmogus. Ji tačiau realizuoja save pagal 
antpasaulinę realybę, Dievą, kuriai jis aukoja save ir savąjį pasau- 
Jį. Ne tik Brando, bet ir Agnės gyvenimas buvo šitokia auka. 

Agnė buvo ištikima Brando palydovė. Ji ištvermingai sekė juo 
sunkiame jo gyvenimo kelyje. Ji ryžtingai ir sąžiningai ėmėsi tokio 
gyvenimo būdo, kokį jai Brandas atskleidė. Ji ne sau ko nors laukė 
iš gyvenimo, bet aukojo save kitiems ir, galutina prasme, tam, kas 
aukščiausia - Dievui. 

Su Brandu ji apsigyveno šalto kalnų fiordo papėdėje. Čia jos ir 
juodviejų sūnelio sveikata vyto. Brandas matė, ko jis iš mylimos 
Agnės-ne vien tik iš savęs - reikalavo. „Ši vieta yra šalta ir nesve- 
tinga, - kalbėjo jis kartą jai. - Tavo švelni siela šąla. Saulė niekad 
neapšildo šito namo““. Šaltas fiordas simbolizavo auką, kurios 
gyvenimas pareikalavo iš Brando ir Agnės. 

Kai šitoj šaltoj ir nykioj aplinkoj Agnės ir Brando sūnelis Ulfas 
susirgo ir, gydytojui patariant, jo pagijimas tebuvo galimas tėvams 
persikėlus į pietus, Brandas atsisakė tai padaryti, sekdamas pa- 
grindinį, jo supratimu, santykiuosenos su Dievu principą - viską 
paaukoti. Pagal jį, asmuo gali būti pilnai savimi (pilnai asmeny- 
biškas) ne duodamas dalį - kad ir labai didelę dalį - savo žemiškų 
vertybių, nesvarbu, kaip brangios jos jam bebūtų, bet visas! „Vis- 
kas arba nieko!“ —buvo Brando gyvenimo šūkis, kurį Brandas tai- 
kė sau ir savo parapijiečiams, įskaitant ir Agnę. 

Kad ir su kraujuojančia širdimi, Agnė nusilenkė Dievo valiai. 
Pakeldama savo vaiką aukštai ant rankų, ji pasakė: „O Dieve! Šitą 
auką, kurios Tu drįsti reikalauti iš manęs, aš drįstu pakelti link 
tavo dangaus. Vesk mane per gyvenimo ugnį!“ 


8 Ten pat, p. 90. 
* Ten pat., p. 107. 


395 


Kalėdų išvakarėse, kai Ulfas jau buvo miręs, pratrynusi apšar- 
mojusį langą, Agnė žiūrėjo į čia, klebonijos kapinėlėse, stūksojusį 
sūnelio kapą. „Uždaryki langines!“ - pareikalavo iš jos Brandas. 
„Argi dar ko daugiau tu reikalauji iš manęs?“ - su skausmu klau- 
sė ji Brandą. Brando atsakymas jai buvo jo pagrindinio principo 
formulavimas: „Jei neatiduodi visko, neatiduodi nieko!“ „Tavoji 
auka yra bevertė, jeigu tu sielvartauji“, - toliau skambėjo Brando 
žodžiai. „Tavo Viešpaties kelias yra siauras ir status“,- atsakė jam 
Agnė su sunkumu. „Tai yra valios kelias,- kietai tęsė Brandas. - Nėra 
jokio kito!“ „Betgi pasigailėjimo kelias?“ - skausmingai klausė Ag- 
nė. „Pastarasis yra išgrįstas pasiaukojimo akmenimis“, - buvo 
Brando atsakymas“. 

Netekusi sūnelio, kaip jai brangios šventenybės, ji saugojo tai, 
kas jam priklausė: jo drabužėlius ir žaislus. Brandas pareikalavo 
išjos atiduoti visa tai čigonei, kurios sūneliui tie daiktai kaip tik 
buvo reikalingi. Agnė pakluso. Ji pakluso ne Brandui, bet jai Bran- 
do pristatomam Dievui. Ji atidavė viską, išskyrus vieną sūnelio 
daiktelį -jo kepurėlę. Brandas pareikalavo, kad ji atiduotų —ir tai 
laisva valia - ir tą paskutinę jai taip brangią relikviją, nes Agnės 
prieraišumas prie bet ko žemiško, kai ji renkasi Dievo akistatoj, 
reiškia jos prieraišumą prie stabo“. 

Padėjusi paskutinę auką (savo sūnelį, kaip Abraomas Izaoką) 
ant Dievo aukuro, ji sykiu padėjo ant jo ir save - savo buvimą 
savimi, realizuotą sunkiuose savojo pasaulio vingiuose. Pasijus- 
dama akistatoj su Dievu, ji pajuto ir savosios žemiškos misijos už- 
baigą. „Tas miršta, kuris pažvelgia į Jahvę veidas į veidą“*",- kal- 
bėjo ji Brandui. Agnė realizavo save kaip galutinai nutyrintą sielą 
akistatoj su Dievu. Ji tuo peržengė save savo pasaulietiškume. Ji 
peržengė pasaulį ir gyvenimą. 


* Ten pat, p. 120. 
“ Cf. ten pat, p. 123-125. 
Ten pat, p. 120. 

5. Darbas 


Brando parapijiečiai, įskaitant ir jo paties motiną, vietos savi- 
valdybės pareigūnai ir visi kiti Brando aplinkoje nesuprato jo radi- 
kalių reikalavimų valingai sekti Dievu, vykdyti Jo valią ir viską 
Jam paaukoti. Jiems tai neatrodė žmogiškosios paskirties kelias. 
Brando skelbiami idealai pasaulio atvirumoje neturėjo visiems pri- 
einamo realybiškumo, kokį turi daiktai, medžiai ar gyvuliai ir įvai- 
rūs fiziniai veiksniai. Neatsiskleidė jie pasaulio atvirumoje ir kaip 
kultūrinės vertybės — taip pat visiems prieinamos. Brandas atmetė 
tiek fizines, tiek kultūrines vertybes kaip savyje pakankamas. Savo 
motinai jis pasakė: „Tu turi išsižadėti visko, kas tave riša prie pa- 
saulio, ir nuoga eiti į savo kapą“*. Tai reiškė jai viso jos ilgo gyveni- 
mo idealų atmetimą, juos paaukojant tam, kas aukščiausia. Tik vis- 
ko išsižadėdamas, žmogus gali pasiekti pilnutinį buvimą savimi. 

Peeras Gyntas laikėsi egoistiškai užsidaręs savyje, kaip nuosa- 
voje tvirtovėje. Jis neišėjo į pasaulio atvirumą, nieko joje nepasiek- 
damas, neformuodamas, nesukurdamas. Brandas gi aktyviai da- 
lyvavo pasaulio vyksmuose, formuodamas save, savo artimuosius 
ir savo visuomenę. Jis tačiau pasaulyje neįsitvirtino kaip sau pa- 
kankamoj realybėj. Savąjį pasaulietišką buvimą savimi jis padarė 
pavaldžiu antpasaulinei realybei (neprieinamai žinojimui, o tik 
tikėjimui), paaukodamas jį jai. Šitąja auka jis įsigijo naują, aukštes- 
nį ir didingesnį buvimą savimi (asmenybiškumą): buvimą sąsajoj 
su Dievu, buvimą siela. Peeras Gyntas neturėjo savęs. Brandas, 
būdamas siela, nebebuvo pasauliniu, bet antpasauliniu savimi. 

Brandas savuoju religiniu asmenybiškumu nebuvo pasaulio 
atvirumoje. Šita prasme jis panašėjo Peerui Gyntui. Pasaulietiškai 
asmenybiškas (esąs pasaulio atvirumoje) žmogus yra kultūrinin- 
kas. Tai darbo žmogus plačia prasme. Jis kūrybingai formuoja sa- 
ve ir savo aplinką. Kultūrininkas yra įsišaknijęs į pasaulio (Gam- 
tos ar Būties atvirumos) galimybes. Būdamas sąsajoj su pasauliu, 
jis formuoja savąją aplinką ir išvysto savuosius talentus ar poten- 
cialus. Kultūrininkas, darbo žmogus, yra pasaulio žmogus. 


* Ten pat, p. 84. 


397 


Brando motina dirbo visą gyvenimą, įgaudama aiškų savitą 
profilį ir ženklindama savąją aplinką savita žyme - tuo ją savitai 
sukultūrindama. Ji užgyveno turtus ir dvarą. Įvesdama jame savo 
tvarką, ji tarsi suteikė jam savo nuosavą būseną, kurią ji norėjo 
išlaikyti, leisdama ją paveldėti savo ainiams, pirmoj eilėj Brandui. 
Čiaji susidūrė su kieta valia žmogaus, kuriam toks buvimas savi- 
mi, kuriuo savita būsena uždedama ant savos aplinkos, nebuvo 
žmogaus egzistencijos galutina paskirtis. Tam dar buvo reikalin- 
gas išsižadėjimas ir paaukojimas visko, kas darbu pasiekta, kas 
sukultūrinta, pasiaukojant dargi ir pačiam sau kaip kultūrininkui — 
pasaulio žmogui. Per šitokį išsižadėjimą, pavaldų tam, kas yra 
aukščiausia, tampama Aukščiausiojo vasalu - gimstama naujuo- 
ju savimi, tampama siela. 

Visi — ar bent jų didelė dauguma - Brando sekėjai buvo prie- 
raišūs prie savo įsisavintų ir savitai suformuotų pasaulio verty- 
bių. Jie žiūrėjo į tai kaip į savo buvimo savimi paskirtį. Brando 
akyse jie buvo menkystos. „O! Aš kiaurai pažįstu šitas bukas sie- 
las ir jų apsileidusias galvosenas, - kalbėjo Brandas kartą pats 
sau. -Jūsų maldos neturi nei stiprybės, nei agonijos pasiekti Dan- 
gaus, - išskyrus tik šaukti: 'Duoki mums šiandien mūsų duonos 
kasdieninės!'“* Tuojis išreiškė stoką tikėjimo žmonėse. Pagal Bran- 
dą - kaip ir Kierkegaard'ą, - tikėjimo žmogus turi išžengti iš pa- 
saulio atvirumos, visiems prieinamos bei suprantamos, ir klestėti 
nuosavose tikėjimo gelmėse. 

Šitokį vadovavimąsi tikėjimu gerai iliustruoja Kierkegaard'o de- 
taliai nagrinėjamas Senojo Įstatymo epizodas apie Abraomą. Die- 
vas pareikalavo iš Abraomo didelės aukos - jo brangaus sūnaus 
Izaoko. Tik pats Abraomas žinojo, ar buvo tikras savo gelmėse, kad 
šitas reikalavimas buvo realybiškas. Kitiems Abraomo žinojimas 
buvo lygiai tiek subjektyvus, kiek ir estetinio (besivadovaujančio 

juslėmis ar jausmais) žmogaus, kuris motyvuoja savo veiksmus 
pagal savo įsitikinimus, nematant ar nežinantjų tikrumo kitiems. 
Tuo tarpu estetinio žmogaus žinojimas grindžiasi jame pačiame. 
Tikėjimo žmogaus žinojimas grindžiasi antpasaulinėj realybėj, pri- 


8 Ten pat, p. 65. 

einamoj tik jam pačiam, o neprieinamoj kitiems. Etinio (kultūrinio) 
žmogaus žinojimas principiniai yra visiems aiškus: jis grindžiasi 
pačioje pasaulio atvirumoje. „Etiška prasme Abraomas ruošėsi nu- 
žudyti Izaoką, - sako Kierkegaard'as, - religine gi prasme jis norė- 
jo Izaoką paaukoti“? 

Etiškai (kultūriniai) asmenybiškas žmogus gyvena aiškiame pa- 
saulyje, kuriame tiek jo veiksmai bei siekiai kitiems, tiek kitų veiks- 
mai ar siekiai jam pačiam principiniai yra suprantami ir prieina- 
mi. Visi pagal savitą sampratą, nors ir skirtingai, bet sutartinai — 
konstruktyviai ar ir destruktyviai prisideda prie savo aplinkos, 
savojo pasaulio kūrimo ir jo griovimo. Šitą įvairingą veiklą čia va- 
diname darbu - plačia prasme kultūriniu darbu. Savo darbu kul- 
tūrindamas savo aplinką, žmogus realizuoja pats save. Jis daly- 
vauja pačios realybės — pačios Gamtos — kūrybiniame vyksme, 
uždėdamas savitą žymę ant savo aplinkos ir išvystydamas savuo- 
sius talentus bei potencialus, užtinkamus jo savose, jam Gamtos 
suteiktose, gelmėse. 

Peero Gynto dramoje sodietis su ištverme ir užsispyrimu nuva- 
lė kalnų pašlaitę, įsteigė savo sodybą ant nuosavos dirvos, vedė ir 
išugdė savo šeimą. Šis žmogus, niekuo neiškilęs virš vidutinišku- 
mo-nei valstybiniu, tautiniu mastu, nei religiniu, tikėjimo mastu — 
vis dėlto buvo savimi savo gyvenimo kelyje, ir jis ryškiai skyrėsi 
nuo savęs stokojančio Peero Gynto. Tas keturpirštis sodietis buvo 
prisirišęs prie savo dirvos toje kalno pašlaitėje ir prie savo šeimos 
židinio nors ir skurdžioje savo grytelėje. Jis šitų savo vertybių nie- 
kad neišsižadėjo, jų neatsisakė irjų neaukojo niekam aukštesniam. 
Jis, būdamas pasauliniai savimi, nebuvo antpasauliniai savimi. 

Tarp to keturpirščio sodiečio ir Brando motinos nėra esminio 
skirtumo. Paviršutiniškai žiūrint, atrodo, kad Brando motinos pa- 
saulis buvo daug aukštesnis negu minėto sodiečio dėl jos prisiriši- 
mo prie turto ir pinigų, jai nenorintjų išsižadėti. Iš tikrųjų tai reiškė 
jos prieraišumą prie savojo pasaulio, kuriame ji įrėžė savą žymę 
savais išgyvenimais ir pasiektais rezultatais. Viskas, ką ji turėjo, 
liudijo jos ištvermingą, pragmatišką sugebėjimą (lygiai kaip ir 


* Kierkegaard, Fear...; The Sickness..., p. 41. 

sodiečio) formuoti save, jai formuojant savąją aplinką. Ji tvirtai ti- 
kėjo savo gyvenamojo pasaulio principais, kuriuos ji nesvyruoda- 
ma palaikė ir niekad jų neatmetė. Šitaip ji tikėjo ir savitai vykdė 
Dievo valią. Ji stipriai teigė ir realizavo etišką (pasaulinį) buvimą 
savimi, bet ji nesuprato (neturėjo reikiamo tikėjimo) ir todėl traukė- 
si nuo antpasaulinio buvimo savimi". 

Brando aplinkos žmonės dėl savo prieraišumo prie pasaulio, 
kuriame dirbo ir kūrė, nebuvo linkę eiti jo proteguojamu išsižadėji- 
moir pasiaukojimo keliu, vedančiu į antžmogiško buvimo savimi 
realizavimą. Stokodami tvirto tikėjimo, jie neišsižadėjo savojo pa- 
saulio: visu veidu jie buvo atsikreipę į jį. 

Brando žmonėms nebuvo svetimi antgamtiniai bei antpasauli- 
niai idealai, kurie buvo jiems siektini. Jie tačiau buvo tikri, kad tie 
idealai neturėjo eiti prieš ar neigti tai, kuojie buvo tvirtai įsitikinę. 
Jie neturėjo sueiti į konfliktą su jų pasiektomis pozityviomis kultū- 
rinėmis vertybėmis. Antgamtiniai bei antpasauliniai idealai, pa- 
gal juos, negalėjo paneigti jų pasiektos tiek vidinės, tiek išorinės 
gerovės. Jie neturėjo paneigti jų pasiektų materialinių ir kultūrinių 
vertybių. 

Kai Brandas vedė savo parapijiečius į didingus, snieguotus kal- 
nus sunkiai kopiamais takais (tie kalnai simbolizavo antpasauli- 
nes vertybes), zakristijonas, atstovaudamas miniai, klausė tada 
Brandą: „Pirmiausia, kaip ilgai mes turėsime kovoti? Antra, kiek 
tai mums atsies? Trečia, koks gi bus mums mūsų atlyginimas?“ 
Brando atsakymas jam reiškė tiems žmonėms pačių jų buvimo sa- 
vimi sampratos pagrindų subyrėjimą. Jo atsakymas buvo sekantis: 
„Kaip ilgai jūs turėsite kovoti? Iki savo mirties! Kiek tai jums kai- 
nuos? Viską, ką jūs laikote sau brangaus! Jūsų atlyginimas? Nauja 
valia - nutyrinta ir tvirta - naujas tikėjimas, dvasinis vientisumas! 
Erškėčių vainikas! Tai bus jūsų atpildas!“ 

Iš čia yra pilnai suprantama minios reakcija į Brando pastan- 
gas vesti savo parapijiečius į antpasaulinio asmenybiškumo reali- 
zavimą. „Išdavystė! - šaukė žmonės. - Tu mus išdavei. Tu mus 


7! Cf. Ibsen, Brand, p. 81. 
"Ten pat, p. 145. 

apgavai!“" Minia nusisuko nuo Brando. Gal stipriausias veiks- 
nys šitame nusisukime buvo tuo laiku paskleista žinia, kad žemai, 
fiorde, atplaukė gausybė žuvų“. 

riesiems žiūrint į jį iš pasaulietiškos perspektyvos, tebuvo tik išsi- 
žadėjimo ir pasiaukojimo kelias. Gi kelias atgal, žemyn į fiordą, 
buvo gerbūvio kelias, kupinas pasaulio vertybių. Minia nenorėjo 
iškeisti pasaulietiško buvimo savimi, visiems aiškaus ir supranta- 
mo, į antpasaulinį - neaiškų ir miglotą, jokiais visiems supranta- 
mais argumentais nei atskleistą, nei įrodytą, subjektyvų ir indivi- 
dualistišką buvimą savimi, besigrindžiantį tikėjime - tikėjime be 
jokios garantijos. 

Vietos burmistras bene geriausiai išreiškė ne tik savojo kaimo 
gyventojų, bet ir bendrai žmonių daugumos įsitraukimą į savojo 
pasaulio kūrybinį vyksmą, kuriame jie aktyviai dalyvavo, kūry- 
bingai ir darbščiai formuodami ir savo gyvenimo aplinką bei ap- 
linkybes. Burmistras tai išreiškė, kreipdamasis į Brandą žodžiais: 
„Mes nenorime kraujuoti. Mes norime tiktai užsidirbti sau duonos 
kąsnį, su prakaitu ant kaktos išvargdami tai iš šitų uolotų kalnų 
pašlaičių“?5, 

Brandas suprato dirbančio žmogaus prieraišumą prie pasau- 
lio irjo vertybių. Šitas prieraišumas kad ir sukliudo žmogui reali- 
zuoti savo aukščiausiąjį buvimą savimi (buvimą savimi Dievo per- 
spektyvoje), vis dėlto jis reiškia jo pranašumą, palyginus jį su Peero 
Gynto kipšiška asmenybiškumo stoka. Per darbą, per kūrybingu- 
mą Žmogus pastato save Gamtos atvirumos perspektyvon ir tuojis 
įgauna savo kultūrinio asmenybiškumo svorį. „Jeigu jūs nepajė- 
giate būti tuo, kuo turėtumėte būti, - kalbėjo jiems Brandas,-— atsi- 
kreipkite veidu į žemę ir stropiai ją arkite“““. 


* Ten pat. 

* Cf. ten pat, p. 146. 
* Ten pat, p. 100. 

* Ten pat, p. 78. 

6. Gainta 


Gamta iškyla Peero Gynto dramoje būtybiškoje apibrėžtybių lyg- 
mėje, iškeliant gyvulio ir žmogaus būsenų skirtingumą. Gamta iš- 
kyla ir Brando dramoje, bet jau būtiškoje, neapibrėžtybės lygmėje. 
Ji iškyla Ledo Katedros simboliu. 

Peero Gynto kipšiškas pakankamumas sau reiškia jį esant pil- 
nai Gamtos aprūpintą; jis reiškia jo nieko nestokojančią, uždarą 
savyje būseną - būseną be atsakingumo už save ar būseną be 
savęs. Žmogaus ištikimybė sau yra išdava jo buvimo Gamtos ap- 
leistyje: žmogus nėra patalpintas į sau pakankamą būseną. Ne- 
būdamas paruoštas savajai aplinkai, žmogus tarsi dar tebėra emb- 
rioninėj stadijoj, ir jis pats turi parengti save kuriam nors Gamtos 
atvirumoje kelių. Neturėdamas dar specifinio sau kelio, jis yra 
tarsi mestas į kelių tinklą, ne vienam iš tų kelių būdamas tinkan- 
čiu. Žmogus yra mestas į aibę galimybių, gulinčių Gamtos atviru- 
moje, tarsi būdamas įstatytas į Gamtos kūrybingumo versmę. Šitas 
jo įstatymas padaro jį patį kūrybingą. Kultūra tuo būdu neiškyla 
iš žmogaus kaip savo versmės, bet išjo atvirumo Gamtos atviru- 
mai, o tai reiškia - iš pačios Gamtos. Kultūros pradmenys nesly- 
pi žmoguje savame izoliuotume, bet Gamtoje, kurios atvirumoje 
yra žmogus. Būdamas mestas į Gamtos atvirumoje aibę galimy- 
bių, į kelių tinklą joje, žmogus yra mestas į laisvę. Laisvėje, bū- 
damas sau ištikimas, jis kuria kultūrą, realizuodamas savo bu- 
vimą savimi. 

Žmogus yra išmintinga, sugebanti kalbėti ir suprasti jį apsu- 
pančias realybes būtybė. Šitiejjo sugebėjimai principiniai neišplau- 
kia iš jo paties, bet iš jo atvirumo pasauliui (Gamtos atvirumai). 
„Pasaulio atviruma nepriklauso žmogui,- sako Finkas, - bet, prie- 
šingai, žmogus priklauso pasaulio atvirumai: jis egzistuoja iš sa- 
vęs išžengiančiame atsigręžime į universo viską apsupančią pla- 
tybę. Iš šitos platybės (o ne iš savęs) jis gauna proto šviesą, kalbą ir 
Būties sampratą. Mūsų turėjimas „pasaulio“ nesigrindžia taria- 
mame mūsų „turėjime“ proto, kalbos ir būties sampratos. Tikriau, 
dėl mūsų atvirumo pasauliui, mūsų buvimo išplėštiems iš savęs ir 
mestiems į neapibrėžtybę - dėl mūsų buvimo atdariems visumos 

logosui, kuris viską tvarko ir tarpusavyje suderina, galime mes, 
Būtį (o sykiu ir būtybes) suprasdami, galvoti ir kalbėti“7. 

Kai ankstyvam žmogui reikėjo parsinešti namo vandens iš šal- 
tinio, jis naudojo ar tai austrės kiautą, ar pusiau perpjautą arbūzą, 
ar iš beržo tošės padarytą sandarią tošinę, ar kad ir gyvulio pūslę. 
Visi čia minėti daiktai buvo ar galėjo būti jo indais. Jie buvo artimai 
susiję, nežiūrint jų ryšių skirtingumų. Jie buvo susiję ne kaip jie 
patys, bet kaip priklausą visumai, besigrindžiančiai jų panaudoti- 
nume žmogaus pasaulyje. „Indiškumas“ buvo vienas iš daugelio 
visumos buvimo pasaulio atvirumoje - aspektų. Jis, kaip ir visi 
kiti visumos aspektai, grindėsi ir atsiskleidė pasaulyje, kuris savo 
ruožtu pats atsiskleidė su žmogumi, kaip stokojančia, pasauliui 
atvira būtybe. „Indiškumas“, įprasminąs ir tuo būdu atskleidžiąs 
gausybę įvairių daiktų, principiniai negimė žmogyje, bet pasauly- 
je. „Indiškumo“ nuovoka atsirado pas žmogų sykiu su savo „in- 
diškumo“ prasmingumu atsiskleidžiančiais pasaulio atvirumoje 
daiktais. 

Šitaip žmogus pasigamina sau apavą, apsiaustą, važiuoklį, įsi- 
rengia sau pastogę, krosnį virimui ar patalpų apšildymui ir t. t. 
Visur čia vyksta visumos (neapibrėžtybės) samprata, įgalinanti bū- 
tybių (apibrėžtybių) pasaulio atvirumoje sampratą. Įvairingas bū- 
tybių išdėstymas harmoningoje, savitarpyje suartėjančioje tvarko- 
je, iškylančioje savu prasmingumu žmogui, jau yra visumos 
(pasaulio atvirumos) kalba, kuriai, būdamas atsakingas, žmogus 
pats tampa kalbanti būtybė. Jeigu pasaulyje (jo atvirumoje) nebūtų 
harmoningo daiktų išdėstymo savo įvairingoje prasmingumų tar- 
pusavio sąrangoje, nebūtų ir kalbos: žmogus būtų nebylys. 

Žmogaus stokojanti, atvira pasauliui būsena yra atvira ir pa- 
saulyje išsidėsčiusioms įvairaus prasmingumo būtybių sandaroms, 
kurias žmogus, dažniausiai jas formuodamas dėka savo visumi- 
nės (pasaulinės) perspektyvos, pritaiko savo trūkumams pašalin- 
H. Tuo būdu jis gali apdirbti savo maistą, sumaldamas ar virda- 
mas jį; pasigaminti apdarą, pakeičiantį jo natūralią jam nuogybę; 


7 Eugen Fink, Spiel als Weltsymbol, Suttgart: W. Kohlhammer, 1960, 
p. 55. 

įsirengti sau pastogę, kurios trūksta jam jo natūralioje aplinkoje; 
pasidaryti sau važiuoklį (plaustą, vežimą ar roges), kuriuo jis gali 
perkelti savo jam neišvengiamai būtinus krovius, ir t. t. 

Visi šie atvejai iliustruoja žmogų kaip būtybes suvokiančią, pro- 
taujančią ir kalbančią būtybę. Tie jo sugebėjimai grindžiasi jo atvi- 
rame atsakingume pasaulio logosui, laikančiam apibrėžtybes jų 
savitarpėj, darnioj ir tvarkingoj sąrangoj. Tik pasaulio atvirumoje 
žmogus gali užtikti pavienius dalykus kaip įvairiais atžvilgiais 
jam prasmingus. 

Pirminė visuma iškyla kaip Būties visuma. Avino kailis, pa- 
naudotas kaip apsiaustas, yra suvoktas iš apdaro visumos, žmo- 
gui stokojant jo aplinką atitinkančios natūralinės dangos. Sykiu 
(tikriau, dar prieš tai) jis yra suvoktas kaip esąs. Gyvulys nežino, 
kad daiktai „yra“. Žmogus žino jų buvimą (jų esimą) - jis žino Būtį - 
dėl to, kad jis stokoja savęs, būdamas būtybė, kurios užduotis yra 
būti savimi. 

Būties visuma yra pagrindinė visuma. Anot Finko, „pasaulio 
visuma yra pirmutinė ir paskutinė visuma, kuri yra prieš bet kokį 
pavienį daiktą ir kuri sykiu nusitęsia per juos visus, tolyn už jų. O 
vis tiek mes niekad neužtinkame jos (pasaulio visumos), taip sa- 
kant, betarpiai ant daiktų ar su jais. Ji laikosi atokiai nuo mūsų. 
Mes patys esame praeiną, ir taipgi savoje Būties sampratoje mes 
orientuojamės pagal daiktus kaip praeinančius“. Visumos žino- 
jimas įgalina būtybių žinojimą, o vis tiek būtybės yra daug leng- 
viau žinomos ar suvokiamos negu visuma - negu Būtis ar pasau- 
lis. Žmogus turi tendenciją prisirišti prie būtybių ir pražvelgti tai, 
kas jas (ir jį patį) grindžia - pražvelgti Būtį, pasaulį. 

mogus, stokodamas savęs, yra atviras visumai (Gamtai, Bū- 
čiai). Šituo savo atvirumu jis iškyla pats, kaip Gamtos ar Būties 
atvirumoje savęs ieškąs, ir sykiu jis iškelia pačią tą atvirumą — 
Būties atvirumą, pasaulį. Būtis (Gamta) yra reikalinga žmogaus 
tam, kad ji pati išeitų į atvirumą. 

Žmogus savo neatbaigtyje yra tarsi žaizda Gamtos visumoje, ir 
dėl tojisjoje prasikiša — išeina į jos atvirumą. Sekančiu palyginimų 


78 Ten pat, p. 119. 

ši mintis gali kiek labiau paaiškėti: žmogus, susirgęs plaučių su- 
negalavimu, susiorientuoja ar susivokia, kad jis plaučius turi. Ge- 
rai funkcionuoją plaučiai „nesijaučia“, tarsi jų nebūtų. Tik sutrikę 
plaučiai „pasijunta“ ir tuomi įžengia į suvokimo atvirumą. To ne- 
gana! Ir pats žmogus savoj fizinėj sąrangoj, plaučiams (ar bet ku- 
riam kitam organui) gerai veikiant, nėra taip akivaizdus sau - taip 
ryškiai esąs - kaip susirgęs ir negaluodamas begulįs lovoje. 

Darniai įglusdamas į savo aplinką ir ją glaudžiai atitikdamas, 
gyvulys tarsi dingsta joje. Žmogus gi, nebūdamas tinkamas bei 
paruoštas savajai aplinkai, pats iškyla savo neatbaigtumu ir pasi- 
junta esąs, jau nebebūdamas savoj aplinkoj, bet būdamas paleis- 
tas, be globos, pasaulio atvirumoje - laisvas. 

Heideggerio teigimu, „istorijos eigoje žmogiškosios buities (jo 
atvirumo Būčiai ar Gamtai) prasmė glūdi jo buvime išstatytu kaip 
įlūžiui (įskilimui ar silpnai vietai), į kurią Būties pergalinga jėga 
įsilaužia ir tuo pati atsiskleidžia - įsilaužia taip, kad minėtas įlū- 
žis pats Būtyje subyrėtų“?. Žmogaus savita, be globos savoje lais- 
vėje būsena reiškia silpną tašką visoj „tvirtų“ (atbaigtų) būtybių 
sąrangoje, kaip kokioj užtvankoj, į kurią pergalingai atsitrenkda- 
mos Būties (Gamtos) viešpatingos bangos pralaužia šią užtvanką 
jos silpnajame (žmogiškosios būsenos) taške ir savo tyškuliais iš- 
kyla į atvirumą, sykiu iškeldamos ir tą silpnąjį tašką savame sil- 
pnumeir nepakankamume - iškelia žmogų savo laisvėje. 

Būčiai siekiant atsiskleidimo, žmogus neatsitiktinai yra stoko- 
janti (serganti, negaluojanti) būtybė: jis toks yra tam, kad pasitar- 
nautų Būčiai, kad būtų jai panaudotas kaip spraga jai prasiveržti 
įatvirumą. „Pati Būtis, - sako Heideggeris, - meta žmogų į savąjį 
prasiveržimo taką. Šitas prasiveržimas verčia žmogų eiti už savęs, 
įžengiant jam į pačią Būtį taip, kad ši veiksmingai atskleistų būty- 
besjų visumoje“*. Būtis savo prasilaužimu į atvirumą ne tik iške- 
lia save ir žmogų savoje ypatingoje laisvės būsenoje į tą savo atvi- 
rumą,betir viską, kas yra, kaip tai, kas yra —kaip būtybes. Maždaug 


* Martin Heidegger, Einfillirung in die Metaphysik, Pabinga Max 
Niemeyer Verlag, 1953, p. 124. 
* Ten pat, p. 125. 

tą patį, kad ir kiek kitais žodžiais, pasako ir Finkas: „Žmogus yra 
keistas tvarinys. Jis yra būtybė pasaulyje ir sykiu jis yra būtybė, 
kuri pirm visko paženklinta savuoju sąsajos su pasauliu ženklu. 
Jis yra pasaulyje esąs daiktas, į kurį Būties visuma metasi tam, kad 
per jį ji imtų pati žėrėti ir švytėti“*!. Būties pilnatvė yra reikalinga 
būtybės, stokojančios savęs (žmogaus), kaip spragos būtybių gau- 
sybėje. Per tą spragą ji gali lūžti į atvirumą, į pasaulį. 

Čia pateiktos pastabos naujai iškelia Būties (Gamtos) skirtin- 
gumą nuo būtybių, sykiu iškeldamos ir žmogaus skirtingumą nuo 
jų, jam esant sąsajoj su Būtimi (Gamta) savo atsiskleidime. Gamta, 
kaip neapibrėžtybė, kaip nebūtybė, Brando dramoje simboliškai 
yra išreikšta kaip Ledo Katedra. Ji esminiai skiriasi nuo bet kokios 
būtybės, simboliškai išreikštos per vanagą. Vanagas atstovauja bet 
kuriai apibrėžtybei, ir jis, matomai, yra visad besikėsinąs, sava 
atžagareiviška laikysena, neapibrėžtybės (Ledo Katedros) atžvil- 
giu. Būtybės yra linkusios nustelbti Būtį. Ir žmonėms tipinga laiky- 
sena yra aiškiai matyti, suvokti ir vertinti būtybes, visiškai igno- 
ruojant būtybiškumo pagrindą - Būtį. 

Minia, kuri momento pagavime sekė Brandą į kalnus, nesupra- 
to, kad jis vedė juos už būtybiškų vertybių, už apibrėžtybių. Kai jie 
susigaudė einą link nebūtybiškų idealų, jie nuo Brando nusisuko — 
nusisuko eiti žemyn, kur fiordą užplūdo milijonai žuvų. 

Visai skirtinga nuo Brando parapijiečių buvo laukinė Gerda. Ji 
nuolat kovojo su vanagu -su apibrėžtybių įsikūnijimu, atstovau- 
jančiu būtybiškumą aplamai. Ji likosi ištikima savajai šventovei, 
Ledo Katedrai. Ji buvo jos - o tai reiškia Gamtos - šventikė. Bran- 
das gi buvo šventikas, atstovaująs antgamtinę realybę. 

Tiek Brandas, tiek Gerda - abu iškelia neapibrėžtybę virš api- 
brėžtybių, virš būtybių. Brandas giliai vertina apibrėžtybes (čia 
prisimintina jo nuoširdi meilė Agnei ir Ulfui). Jis tačiau jų nelaiko 
sau pakankamomis galutina prasme. Jos dėl to yra paaukotinos 
neapibrėžtybei - Dievui. 

Gerda gi yra bekompromisiniai nusigręžtanti nuo bet kurių bū- 
tybiškų vertybių. Pati našlaitė, išaugusi be meilės, ji neįsijungė nė į 


* Fink, Spiel, p. 47. 

vieną žmonių bendruomenę ar tai būtų bendruomenė, kurią su- 
darė vietos žmonės, kaip savo bažnytėlės parapijiečiai, prie kurių 
priklausė jos tėvas, ar tai būtų vietos čigonų bendruomenė, prie 
kurios priklausė jos motina. Ji -individualistė - visų vadinama ar 
tai čigonė, ar kipšė, - viena besąlygiškai buvo pavaldi visų igno- 
ruojamai Ledo Katedrai - Gamtai. 

Brandas principiniai sutarė su Gerda, atmesdamas pasaulio 
vertybes. Jis jas atmetė kaip pakaitalą (stabą) Dievui. Gerda gi jas 
atmetė kaip pakaitalą Gamtai. Brandui Gerda, nežiūrint to, kad 
gilia prasme ji jam buvo artimesnė negu jo parapijiečiai savo prie- 
raišumu prie žemiškų gėrybių, atrodė besirikiuojanti su jais - kad 
ir skirtingu būdu -savo nukrypimu nuo tikrojo (nuo tikėjimo) ke- 
lio. Jis ją vadino „laukine savo širdyje, kurios palūžusioj galvose- 
noj blogis atrodo gražus“**. 


7. Gamta ir Dievas 


Brandas kvietė žmones pakilti aukščiau Gamtos. Šitoks pakili- 
mas yra lengvai suvokiamas, kai Gamta yra suprasta kaip mate- 
rialinių gėrybių visuma. Gamta kaip kultūros pagrindas yra dva- 
singa realybė. Šia prasme dvasingumo sąvoka darosi paini, tuo 
atveju kai dvasingumas principiniai yra taikomas antgamtinėms 
vertybėms. Pagrindinė Gamtos samprata šitokia prielaida yra ap- 
sunkinama. Čia teks, kiek tai yra įmanoma, Gamtos sampratą pa- 
gilinti, ją sugretinant su Dievo samprata. 

Brandas, reikalaudamas iš žmonių išsižadėjimo ir aukos, pir- 
miausia reikalavo iš jų tvirto ir užgrūdinto stovėjimo savame pa- 
saulyje. Tik pamėgdamas ir aukštai vertindamas savo pasaulio 
vertybes, žmogus gali suprasti jų išsižadėjimo bei paaukojimo svar- 
bą bei svorį, jam realizuojant antpasaulinį buvimą savimi. Žmo- 
gus, prie nieko neprisirišęs, nejaučia ar net ir nesupranta išsižadė- 
jimobeiaukos prasmės. Taipgi ir žmogus, kurio supratimu Dievas 
yra pernelyg švelnus, gailestingas ir atlaidus, negali tikra prasme 
išsižadėti bei aukotis. 


* Ibsen, Brand, p. 67. 

Brando požiūriu, švelnus ir atlaidus „Dievas, - kuris laiko vie- 
ną akį užmerktą“*?, kad nematytų žmonių nukrypimo nuo Jo jiems 
užbrėžto kelio, yra laidotinas, - kaip netikras Dievas. Vieton jo 
Brandas bandė atstatyti Senojo Įstatymo Dievo vaizdą - Dievo tvir- 
to ir griežto, neatlaidaus ir negailestingo, nepražvelgiančio jokių 
žmogaus silpnybių bei jo nukrypimų nuo Jo valios vykdymo kelio. 

Akistata su stipriu Dievu yra reikalinga stipraus Žmogaus, ir 
tik toks žmogus tvirtai stovi tarp žemiškų vertybių, būdamas įsi- 
šaknijęs savame pasaulyje —- būdamas pilnu veidu į jį atsisukęs 
(atviras jam). Savo pasirinkimais jis kūrybingai formuoja save ir 
savo aplinką, įprasmindamas ją kaip savą pasaulį, sykiu įgalin- 
damas tiek savo paties, tiek savo artimųjų prasmingą buvimą jame — 
gyvenimą. Ar Brandas, pabrėždamas žemiškų vertybių svarbą, sy- 
kiu pilna prasme pabrėžė ir žmogaus pagarbią laikyseną savojo 
pasaulio atžvilgiu, kaip Gamtos atvirumai - kaip Gamtai? Atsaky- 
mas į šį klausimą tuo tarpu nėra aiškiai ir vienpusiškai galimas. 

Tyra ir didinga Gamta, kuri atskleidžia ir saisto visą realybę — 
tiekjos pilnai globiamą (kaip gyvuliai), tiek jos paleistą į „savikū- 
ros“ laisvę (kaip žmogus), - randasi prieš bet kokį realybiškumą 
(gyvulinį ar žmogaus): ji jį grindžia. 

Šitokią Gamtą Brandui pristatė laukinė mergaitė Gerda, besi- 
vaikydama su laukiniais gyvuliais ir visad gainiodama vanagą 
kaip pagrindinį savojo pasaulio priešą. Gerda pakartotinai kvietė 
Brandą į Ledo Katedrą. Tai buvo didingas kalnuose apsuptas sta- 
čiais šlaitais slėnys. Tie šlaitai buvo tos šventovės sienos. Jos sto- 
gas buvo pats dangus. „Eiki su manimi, - kvietė Brandą Gerda, 
jiems susitikus pirmąjį kartą. - Šitose aukštumose kriokliai ir snie- 
go griūtys gieda mišias. Vėjas sako pamokslus, kaukdamas palei 
leduotas sienas. Ir vanagas negali čia patekti. Jis panyra oru ligi 
Juodosios Viršūnės ir tupi tenai ant mano šventovės bokšto kaip 
bjauri vėjo rodyklė“. 

Nors Brandui toks Gerdos šventovės apibūdinimas tikriausiai 
padarė įspūdį, jis vis tiek kratėsi jos ir Gerdos kaip klystančios, jai 


S Ten pat, p. 61. 
* Ten pat, p. 67. 

pervertinant Gamtą savajame didingume. Jis nelaikė Gerdos tin- 
kama būti jo bažnytėlės nare, įsijungiant jai į jo parapijiečių tarpą. 
Prieš pastarąją galimybę pati Gerda buvo radikaliai nusistačiusi. 
Brandas tuomet nesijautė turįs ką bendra su šia Gamtos šventovės 
šventike. Jis tikėjo, kad kelias į Dievą, vingiuodamasis per pasaulį, 
nėjo per Gamtą kaip dvasinę realybę. Jis dar nežinojo, kad pasau- 
lis gilia savo prasme reiškė Gamtos atvirumą. Brandas tada nebu- 
vo dar pasiekęs pilno savo religinio buvimo savimi pakopos reali- 
zavimo. 

Ledo Katedra simbolizuoja Gamtą savoj pirminėj prasmėj. Kaip 
Gamtos šventovė, ji yra dvasinga, iškeldama Gamtą kaip neapib- 
rėžtybę, grindžiančią visas apibrėžtybes ir nepavaduojamą jokio- 
mis apibrėžtybėmis - vien tik apibrėžtybiškai nepasiekiamą. Šito- 
kia Gamta nėra lengvai suvokiama kasdienos žmogui. Gamta, su 
kuria susiduria dirbąs žmogus - ar jis būtų žemdirbys, ar moksli- 
ninkas, panaudojąs gamtos jėgas žmonių gerovei pakelti - nėra 
Gamta, o yra gamta. Ji nėra priešbūtybiška (transcendentinė) tikro- 
vė,nesji grindžiasi būtybiškoje (imanentinėje) tikrovėje. Ji yra per- 
dėm būtybiška, būdama suprasta kaip būtybių sistematiškai su- 
grupuota visuma (mineralinė, augalinė, gyvulinė), kuri, kaip 
materialinė gamta, skiriasi nuo žmogaus sukurtų realybių, vadi- 
namų kultūrinėmis. Šitos vertybės, principiniai nebūdamos na- 
tūralinės, yra vadinamos dvasinėmis. Dvasinių vertybių visuma 
tuo būdu yra kultūra, kaip realybė šalia gamtos sava materialine 
prasme. 

Pirminė Gamta yra tai, kame grindžiasi, gimsta, vystosi ir klesti 
viskas, kas yra realu: ar tai būtų natūraliai, ar kultūriniai realu. 
Tai, kas yra vadinama natūraliai realu, yra Gamtos neginčijamoj 
kontrolėje. Gi kultūrinės realybės, kad ir būdamos Gamtos kontro- 
liuojamos pirmine prasme, vis vien yra žmogaus rankose, kiek jis 
yra Gamtos viską kontroliuojančioms jėgoms atsakingas - kiek jis 
yra Gamtai pavaldus. Kultūros žmogus yra Gamtos vasalas. Tik 
būdamas Gamtai pavaldus, jis gali pretenduoti į antkultūrinį, ant- 
pasaulinį savęs realizavimą. 

Ledo Katedra savitoj priešbūtybiškoj tyloje iškyla ne kaip esanti - 
ne kaip kas nors konkretaus ar sukurto - bet kaip tai, kas tarsi 

dingsta savame priešbūtybiškame vaiskume - savame permato- 
mume, savoje transparencijoje ir tuo pačiu transcendencijoje. 

Pradinės realybės - Gamtos savoje neapibrėžtybėje - neapčiuo- 
piamumas tautų mituose yra vaizduojamas kaip chaosas (savąja 
pagrindine prasme) (graikuose) ar kaip Naktis, iš kurios viskas 
šviesybiško iškyla (egiptiečiuose), ar kaip Žemė - tamsi ir „nieki“ 
Žemynos karalija, iš kurios viskas, kas yra, auga ir juda, iškyla 
(lietuviuose). 

Gerda atskleidė Brandui Gamtos šventovę, jos supratimu, tik- 

Čia tenka priminti, kad Brandas kvietė savo sekėjus į savęs rea- 
lizavimą galutinoje pakopoje, aukštesnėje negu bet kas jų kultūri- 
niame pasaulyje. Jis teigė, kad prieraišumas prie kurios nors pa- 
saulio vertybės — nesvarbu kokia ji bebūtų - yra stabmeldystė. 
Stabmeldystė reiškė pasaulinės vertybės rinkimąsi vieton Dievo. 
Jis (bent tuo laiku) nesuprato, kad ir Gerda kvietė žmones ta pačia 
kryptimi, nors galutinoji realybė jos akyse nebuvo ta pati kaip Bran- 
do. 

Atrodo, kad ir mitiniame Gerdos pasaulyje koks nors nukrypi- 
mas nuo to, kas Gamtoje yra galutiniai, pirminiai ir tuo pačiu pa- 
grindiniai tikra - nuo Ledo Katedros, - pritampant prie kokios 
apibrėžtybės, besirandančios Gamtoje, užuot liekant ištikimam pa- 
čiai Gamtos širdžiai - irgi yra stabmeldystė. 

Gerda labiau suprato Brandą, negu jis ją. Gerda suprato Bran- 
dą gal dėl to, kad tiek ji, tiek jis, kiekvienas savaip, abu siekė aukš- 
čiausios realybės: ji Gamtos, o Brandas Dievo. Abiem aukščiausia 
realybė buvo už bet kurių apčiuopiamų vertybių. Rinkimasis šitų 
vertybių, užuot rinkusis tai, kas grindžia bet kokį vertingumą, yra 
stabmeldystė. 

Šitokį Brando supratimą Gerda pademonstravo tuomet, kai jis 
apsisprendė su Agne keltis į pietus dėljuodviejų sūnaus Ulfo gero- 
vės: pasilikimas fiorde Ulfui reiškė neišvengiamą mirtį. Brandui ir 
Agnei, nešinai vaikučiu, beeinant link vartelių į gatvę, pasirodė 

Gerda ir prabilo į Brandą žodžiais: „Manasis vanagas nėrėsi že- 
myn nuo Juodosios Viršūnės - pažabotas, pabalnotas, laukinis ir 
piktas. Ant jo nugaros sėdėjo žmogus. Kunigas! Taip, tai buvo ku- 

nigas! Kaimo bažnytėlė stovi dabar tuščia, užrakinta ir užbarika- 
duota“*, 

Dar vis nepermatydamas Gerdos svaičiojančios kalbos pras- 
mės, Brandas aiškinosi jai, kad ji klysta, kalbėdama apie jo išjojimą 
ant vanago, nes juk jis štai stovįs prieš ją. „Tai tu!- pasakė ji jam. — 
Bet ne kunigas!“ Brando ryžtas bėgti į pietus buvo jo ne kaip kuni- 
go, bet kaip tėvo. Vieton rinkęsis tęsti savo tarnavimą Dievui, Bran- 
das rinkosi pasaulio vertybę jam kaip tėvui taip brangią ir mielą,- 
rinkosi sūnelio gerovę. Pasirinkimas pakaitalo Dievui reiškė pasi- 
rinkimą stabo. Rodydama į Agnės nešamą vaikutį, Gerda Brandui 
pabrėžė: „Žiūrėk, štai tos rankutės ir kojytės, kyšančios iš po ant- 
klodės. Žmogau! Čia tai yra stabas!“ Tai girdėdamas Brandas pil- 
nai suvokė padėties kritiškumą. „O Agne! Agne! - sušuko jis žmo- 
nai. - Prisibijau, kad Aukščiausiasis atsiuntė ją pas mus!“** Dabar 
Brandas suprato, kad, atsisakydamas savosios misijos kalnuose, 
jis atsisakė tikrojo savo buvimo savimi. Brandas buvo beiškeliąs 
Ulfą, kaip vertybę, nustelbiančią Dievą. Jis apsisprendė liktis, ir 
Ulfas mirė. 

Kultūrinio - dirbančio bei kuriančio - žmogaus asmenybiš- 
kumas ne visuomet yra toks tikra to žodžio prasme. Tik tuomet, 
kai dirbąs - kuriąs - asmuo yra sąsajoj su Gamta, kaip kūrybin- 
gumo versme, ir tuo pačiu yra laisvas jos atvirumoje, jis yra pa- 
sauliniai - gamtiniai, etiškai - asmenybiškas. Kai tik jis pasidaro 
prieraišus prie vienokių ar kitokių pasaulio vertybių, ignoruoda- 
mas visų vertybių atsiskleidimo pagrindą, jų versmę - Gamtą, jis 
praranda savo sąsają su ja, tarsi pasitraukdamas iš jos atvirumos 
ir vėl virsdamas savyje kipšiškai užsidariusiu - tapdamas vana- 
go garbintoju. 

Kai Brandas reikalauja išsižadėjimo ir pasiaukojimo siekian- 
tiesiems aukštesniojo - religinio - asmenybiškumo, griežta pras- 
me jis neina prieš Gamtą, prieš pasaulį, prieš kultūrą. Tiek pasau- 
liniam (etiškam), tiek religiniam buvimui savimi reikalingas stabų 
išsižadėjimas galutina prasme. O tai reiškia atvirumą realybei, 


55 Ten pat, p. 105. 
“ Ten pat. 

kurioje grindžiasi būtybės - apibrėžtybės — tai, kas, virsdamas sta- 
bais, nustelbia bei užmaskuoja neapibrėžtybę, galutinąją realybę. 

Brando aplinkos žmonės daugiausia vedė uždarą gyvenimą, 
būdami prisirišę prie būtybių. Gerda, atmetusi būtybiškumą (va- 
nagą), išlaikė atvirumą Gamtai. Brandas, atmetęs pasaulį (Gamtos 
atvirumą), buvo atviras antpasaulinei realybei. 


8. Mirtis 


Peero Gynto klausiamas, ką gi iš tikrųjų reiškia būti savimi, 
Sagų Liejėjas jam atsakė: „Būti savimi reiškia nukauti save!“*" Šitas, 
kad ir tiesus, bet miglotas bei mįslingas jo atsakymas mažai -jeigu 
iš viso ką - Peerui pasakė. O tai labai gerai žinojo pats Sagų Liejė- 
jas. Todėl jis tuoj pat savo atsakymą kitaip suformulavo, sakyda- 
mas, kad būti savimi reiškia „tvirtai stovėti visame kame su Vieš- 
paties tikslais atskleistais, kaip skelbimų lentoje“. 

Jeigu buvimas savimi reiškia Viešpaties tikslų atskleidimą, tai 
tuo pačiujis reiškia buvimą pavaldžiam realybei už savęs viešpa- 
tingai realybei - jam esant atviram jos atvirumui. Šituo atvirumu 
kipšiškasis Peero uždarumas neišvengiamai yra panaikinamas — 
nukaunamas. 

Ar čia minimas viešpatingumas reiškia pasaulio, kaip Gamtos 
atvirumos, viešpatingumą, ar antpasaulinės realybės, Dievo, vieš- 
patingumą, vienpusiškai aiškus atsakymas čia dar nėra galimas. 
Vis dėlto, nors ir gana rezervuotai, galima čia teigti, kad virš mini- 
mas viešpatingumas yra Gamtos, kaip dvasingos (pasaulinio bei 
kultūrinio dvasingumo prasme), viešpatingumas. Tas teigimas re- 
miasi to viešpatingumo susijimu su atvirumu, esant jam atskleistu 
„kaip skelbimų lentoje“. Antpasaulinis viešpatingumas, principi- 
niai būdamas individualus ir suvokiamas to individo tikėjimu, 
nėra atvirumoje — nėra universaliai pasaulyje visiems prieinamas. 


" Ibsen, Peer Gynt, p. 210. 

8 Tai yra W. B. Audeno Sagų Liejėjo (iš „Peero Gynto“ dramos) 

žodžių vertimas į anglų kalbą, pateiktas „Brando“ dramos įžango- 
je: Ibsen, Brand, p. 29. 

Brandas, reikalaudamas išsižadėjimo bei aukos, reikalavo iš 
žmogaus išsižadėti ne tik visų pasaulio vertybių, viso to, kas jį riša 
su pasauliu, bet ir paties savo buvimo pasaulyje: jis reikalavo jo 
išsižadėti pasaulio. Brandas matė menininko Einaro, ieškojusio 
grožio ir džiaugsmo, uždarumą nuo pasaulio savame estetiškumo 
kiaute. Jis matė darbo žmones, siekiančius duonos ir kitų žemiškų 
vertybių, jiems visiškai ignoruojant viešpatingą Gamtos atvirumą 
(pasaulį), kurioje viskas, kas yra, tampa prasminga. Jis taipgi matė 
Gerdą, gerbiančią Gamtą savo didingoje, šventoje esmėje, savo vieš- 
patingoje atvirumoje. Visi tie buvimo būdai buvo klydimai Brando 
akyse: jie stokojo pilnutinio, Dievo iš žmogaus reikalaujamo, buvi- 
mo savimi. Jie turėjo būti nukauti, panaikinti“. 

Ar Brando žmogui statomas jo pilnutinio buvimo savimi reali 
zavimas sykiu nereiškia žmogaus kaip žmogaus panaikinimo? Jo 
mirties? Ar žmogus be savojo buvimo pasaulyje, be savojo pasau- 
lio, dar yra žmogumi? Miniai, sekusiai Brandą į kalnus, priekaiš- 
taujančiai jam: „Tu mums pažadėjai pergalę. Dabargi reikalauji 
aukos“, atsakymas buvo: „Vienintelis kelias į Kanaaną veda per 
dykumą. Toji dykuma reiškia savęs paaukojimą. Mirtis yra vienin- 
telė pergalė““?, Ar tai reiškia, kad žmogus gali būti savimi galutina 
prasme tik prarasdamas save? Tai skamba paradoksiškai. 

Pagal Brandą, gyvenimas turi būti paaukotas dėl sielos, dėl ant- 
pasaulinio buvimo savimi?! Pasaulinis (etiškasis) buvimas savi- 
mi, kurį jis aukoja dėl sielos (savo antpasaulinio, religinio buvimo 
savimi) - abu šie buvimai savimi yra jo paties. Jo gyvenimas ir jo 
siela yra susiję. Ar mirštančiojo asmens gyvenimo nuosėdos vie- 
naip ar kitaip nelieka jo sieloje po jo mirties? Ar tikrai pasaulinis 
buvimas savimi yra visiškai panaikinamas, yra nukaunamas, žmo- 
gui realizuojant savo antpasaulinį buvimą savimi? 

Solveiga išsaugojo savyje Peero Gynto buvimą savimi embrio- 
ninėj fazėj - visą savo gyvenimą jį mylėdama ir visą jo gyvenimą 
jam išlaikydama galimybę ją rinktis. Embrioninė fazė čia reiškia 


* Ten pat, p. 68. 
* Ten pat, p. 146. 
*!| Ten pat. 

žmogų kaip Gamtos „metamą“ į jos atvirumą, o į jo laisvę. Tik 
tuomet, kai šis metimas būna perimamas paties žmogaus saviems 
„Mmetimams“ (savikūrai), žmogus tampa žmogumi - tampa savi- 
mi: jis tarsi užgimsta, save realizuodamas ir tuo pačiu nustoda- 
mas būti embrioninėj fazėj. Kadangi Peeras Gyntas visą savo gyve- 
nimą susilaikė nuo savęs realizavimo, jis savimi netapo ir 
asmenybiška prasme negimė. Išlaikydama Peerą dar gyvą savoje 
embrioninėj fazėj, Solveiga dar jo senatvėje įgalino jį užbaigti jo 
prieš 40 metų pradėtą jos pasirinkimą bendram su juo gyvenimui. 
Eventualus Peero Gynto buvimo savimi realizavimas (užgimimas 
savimi) reiškė užbaigimą visų daugelio jo išsimetimų jam nesėk- 
mingai save gimdant. 

Kadangi čia minėtieji Gynto išsimetimai reiškia visą eilę jo ne- 
buvimo savimi būdų, tuomet jo eventualus buvimas savimi, kaip 
juos pakeisiąs, sykiu yra juos panaikinąs ar, Sagų Liejėjo žodžiais 
tariant- juos nukaująs. Šita prasme realija pastatoma vieton nere- 
alijos. Pastatymas buvimo savimi (realijos) vieton buvimo savimi 
stokos (nerealijos) yra pilnai pozityvus veiksnys. 

Kaipgi yra Brando atveju? Arjo skelbiamas antpasaulinis (reli- 
ginis) buvimas savimi, kaip pakaitalas pasauliniam (gamtiniam, 
etiniam) buvimui savimi, irgi yra pozityvus veiksnys? Iš pirmo 
žvilgsnio taip neatrodo. Pilnutinio buvimo savimi realizavimas 
neišvengiamai daro įspūdį destruktyvaus sukrėtimo ne tik to as- 
mens ligšiolinio buvimo savimi savam pasaulyje atžvilgiu, bet ir 
paties jo pasaulio, kaip tokio, atžvilgiu. Kai tuo tarpu pasaulietiš- 
kasis (etinis) žmogus giliai respektuoja pasaulį, kaip Gamtos atvi- 
rumą, įsišaknydamas jame tvirtam buvimui savimi, religiniam žmo- 
gui yra būdinga visiška pasaulio ignoracija. „Krikščioniškasis 
heroizmas, - anot Kierkegaard'o,- reiškia žmogaus rizikingą pro- 
veržį pilnutiniai būti savimi, kaip šis individualus žmogus, kaip 
šis individas pilnoje savo apibrėžtyje - jis vienas prieš Dievo vei- 
dą“??. 

Šitokį heroizmą Agnė parodė savuoju gyvenimu, turėdama iš- 
sižadėti ir paaukoti buvimą savimi savame pasaulyje, savoje jai 


* Kierkegaard, Fear...; The Sickness..., p. 142. 

taip brangioje ir mylimoje šeimoje - išsižadėti, jai realizuojant aukš- 
tesnijį, religinį buvimą savimi. Kai Agnė viską prarado - ne tik 
savo mylimą sūnelį, bet ir jai taip brangias, pas ją likusias „relikvi- 
jas“ (jo žaislus ir drabužėlius), — kai jai ničnieko nebeliko, ką ji 
pasaulyje brangino; kai ir jos pasaulis subiro ir pasidarė bepras- 
mis, ji tuomet kalbėjo Brandui, sakydama: „Dabar atsiveria prieš 
mane, kaip didinga bedugnė, Šventraščio žodžiai“. „Kokie 
žodžiai?“ —jos Brandui klausiant, Agnė atsakė: „Tas miršta, kas 
pažvelgia į Dievą veidas veidan“??. 

Pažvelgimas į Dievą veidas veidan reiškia savo paties visoj sa- 
voj individualybėj naują užgimimą - užgimimą Dievuje, įgaunant 
jau dievišką buvimą savimi. Ar tai reiškia panaikinimą bei nukovi- 
mą savojo buvimo žmogumi pačiame savyje, tuomi nutyrinant $a- 
vąją sielą? 

Kai Brandas matė, kad Agnė neišvengiamai mirs - kai paskuti- 
nė,jam taip brangi jo pasaulio vertybė slydo iš jo rankų, jis kalbėjo 
pats sau: „O [manoji] siela! Būki tvirta iki galo. Pergalių pergalė 
reiškia visko praradimą. Tik tai, kas yra prarasta, liekasi amži- 
nai!““* Pastarieji Brando žodžiai implikuoja savyje mintį, kad žmo- 
gui, realizuojant save Dievo akivaizdoj, nėra prarandama viskas, 
kas yra vertinga jo pasaulyje: priešingai, tai reiškia viso to išlaiky- 
mą, iškeliant tai į aukštesnį, dievišką, realybiškumą. 

Būdamas krikščioniškai herojiškas - visko išsižadėdamas aki- 
statoj su Dievu - žmogus gimsta antpasauliniai. Į šią naują savo 
būseną jis atsineša tiek savąjį pasaulietišką buvimą savimi, tiek ir 
savąjį pasaulį savo nebūtybiškoje neapibrėžtybėje - savoje beribėje — 
įjungdamas visa tai į savo naująją būseną. Čia yra svarbu pažymė- 
ti, kad žmogaus religinis savęs realizavimas sykiu su jo atsineštu 
pasaulietišku kraičiu tėra tik jame pačiame (kad ir giliai, siekian- 
Čiu Dievo gelmes), jo savoje individualybėje, savame subjektyvu- 
me, pagrįsti. Visa tai vyksta tikinčiojo individualiai pasiektoje at- 
virumoje, jam žvelgiant į Dievą veidas veidan. Religinio Žmogaus 
patirtis tėra vien tik jo patirtis. Jo pilnutinis savęs realizavimas 

* Ibsen, Brand, p. 120. 
* Ten pat, p. 127. 


415 


kitų akyse tėra tik mirtis, neįtilpdama pasaulio atvirumoje savąja 
pozityvia - antpasauliniai pozityvia - prasme. 


9. Gyvenimas ir tikėjimas 


Brandas buvo tikėjimo žmogus. Jo supratimu, Dievas nėra nei 
gailestingas, nei švelnus. Priešingai - Jis yra griežtas, reikalauda- 
mas iš žmogaus besąlyginio pasiaukojimo. Brando Dievas nežėri 
savo meile žmogui, ir Jis nereikalauja sau meilės iš žmogaus. Žmo- 
gus privalo valingai išsižadėti visko, kas jam miela ir brangu, pa- 
aukodamas tai Jam, kaip galutinai realybei. 

Kokiu būdu žmogus turi visko žemiško bei pasaulietiško išsi- 
žadėti, paaukodamas tai Dievui? Ar atmesdamas visa tai, kaip 
nevertybę, kaip nerealiją? Einaras, Brando jaunystės draugas, pa- 
milęs kadaise Agnę ir bemanąs ją vesti, vėliau tapęs misionieriu- 
mi, kaip tik ir pabrėžė, kad išsižadėjimas ir reiškia visko žemiško 
bei pasaulietiško atmetimą, kaip bevertės, tuščiavidurės realybės- 
kaip nerealios, ir, pagal jį, žmogus tik visiškame savo atsiribojime 
nuo pasaulio manifestuoja savo pavaldumą Dievui. Šitokį lengva 
širdimi atmetimą žemiškųjų vertybių, išreiškiant žmogui savo pa- 
valdumą Dievui, Kierkegaard'as vadina „abstrakčių“ dėl to, kad 
čia Žmogus sueina į akistatą su Dievu ne iš savo konkrečios, gy- 
vastingos aplinkos, bet, priešingai, pastarąją apeidamas. 

Šitokia „abstrakti“ Einaro pažiūra žemiškųjų vertybių atžvil- 
giu išryškėjo, jam kalbant su Brandu apie Agnę, kuri, anot jo, ka- 
daise „laikė mane besipriešinantį savame geismų tinkle, prieš man 
tampant tikrojo tikėjimo nuskaidrintam“. Šitokiam Agnę panei- 
giančiam, ją atmetančiam jos įvertinimui Brandas pastatė daug 
pozityvesnį jos apibūdinimą, sakydamas, kad jo gyvenimas su ja 
„buvo gausiai palaimintas tiek džiaugsmais, tiek skausmais. Mud- 
viejų vaikas mirė“. „O! Kaip trivialu yra visa tai!“ Toks buvo Eina- 
ro atsakymas, stokojąs net mažiausios užuojautos. „Jųdviejų ka- 
pai, apaugę žole, guli vienas šalia kito“, - kalbėjo toliau Brandas, 
lyg negirdėdamas Einaro pastabos. „Tuštybė! Brandai, tuštybė!" — 
skambėjo toliau šaltai Einaro žodžiai. Nekreipdamas dėmesio į 
Einaro pastabas, Brandas su įsijautrinimu prisiminė Agnės miri- 

mo momentą žodžiais: „Ji nuėjo į kapą, būdama dėkinga už viską, 
ką gyvenimas suteikė ir atsiėmė“. „Tuštybė, tuštybė, žmogau!“ - 
monotoniškai skambėjo Agnę ir Brandą pasmerkią Einaro 
žodžiai“. 

Einaras, neigiamai vertindamas žemiškumą, nuvertino ir mote- 
rį kaip moterį, laikydamas ją nesugebančia apvaldyti savo geismų. 
Brandas savo pažiūromis matė moterį kaip savo meile praturti- 
nančią savo ir savo šeimos gyvenimą: matė ją kaip gerą vyro paly- 
dovę. Pagal jį, moters meilė buvo didžiulė vertybė Žmonių pasau- 
lyje. „Būtų labai sunku įtikinti moterį, - sako Kierkegaard'as,- kad 
žemiškoji meilė, plačia prasme, gali būti nuodėminga, nes šituo 
tvirtinimu moters visa esybė yra sunaikinama pačiose jos šakny- 
se“*“, 

Virš pateiktas Brando pokalbis su Einaru išryškina kontrastiš- 
ką laikyseną pasaulio vertybių atžvilgiu šitų dviejų savo pašauki- 
mui atsidavusių dvasiškių sielose. Brandas neatmetė tų vertybių. 
Priešingai,jis giliai įjas įsigyveno, prie jų prisirišo, jų buvimu džiau- 
gėsi irjų netekimą skaudžiai pergyveno. Brandas gyvenimą verti- 
no. Gyvenimo vertybės nenustelbė Brando tikėjimo. Einarui tos ver- 
tybės buvo ne vertybės, bet tuščiavidurės, apgaulingos nerealijos. 
Jos buvo kliūtys, pastojančios žmogui kelią į Dievą, griaunančios 
jo tikėjimą. Pagal jį, tikįs žmogus turi jas be susvyravimo atmesti. 

Būtų klaidinga teigti, kad Brandas neatmetė pasaulio vertybių. 
Jisjas atmetė, padėdamas jas kaip auką - kaip Abraomas Izaoką - 
Dievui. Kai tuo tarpu Einaras lengva širdimi atmetė žemiškąsias 
vertybes kaip bevertes menkystas, siekdamas pilnutinio buvimo 
savimi, Brandas atmetė jas su skausmu, kančia, su širdgėla, reali- 
Zzuodamas savąjį aukštesnįjį asmenybiškumą. Einarui pasaulio ver- 
tybių išsižadėjimas tebuvo tik lengvas mostas. Brandui gijis parei- 
kalavojo visos žmogiškos stiprybės ir galios, išryškinančios jame 
jo valios jėgą. 

Brandas savo tikėjimu yra artimas Kierkegaard'o vaizduoja- 
mai tikinčio žmogaus būsenai. Giliai pažindamas tikinčio žmogaus 


* Ten pat, p. 138. 
* Kierkegaard, Either-Or, II, p. 56. 

dvasinę būseną, Kierkegaard'as teigia, kad tikįs žmogus nenusto- 
ja mylėti to, ką jis paaukoja Dievui. „Tai parodo Abraomas, - sako 
jis. - Tuo momentu, kai jis ryžtasi paaukoti Izaoką, etiškas formu- 
lavimas šitam jo veiksmui būtų: "Jis nekenčia Izaoko!" Tačiau jeigu 
jis tikrai nekęstų Izaoko, jis turėtų būti tikras, kad Dievas to (šitos 
aukos) iš jo nereikalautų, nes Kainas ir Abraomas nėra tas pats. 
Abraomas turi mylėti Izaoką visa savo siela. Kai Dievas pareika- 
lauja Izaoko, Abraomas turi mylėti jį tiek labai, kiek jis gali, nes tik 
su šitokia sąlyga jis gali jį tikra prasme paaukoti, nes kaip tik šita 
jo meilė Izaokui, kuri, būdama paradoksiškai priešpastatyta jo mei- 
lei Dievui, tikrai padaro šitą jo veiksmą aukojimu“*?. Išsižadėjimas 
ar auka tik tada yra išsižadėjimas bei auka, kai tai, ko išsižadama 
ar kas aukojama, yra neišpasakytai brangi gyvenimo vertybė. To- 
kia vertybe aiškiai buvo Izaokas Abraomui arba Agnė Brandui. Iš 
kitos gi pusės, tokia vertybė aiškiai nebuvo šiaudai Kainui arba 
geisminga meilužė Einarui. 

Tikįs žmogus realizuoja save išsižadėjimu bei pasiaukojimu. 
Išsižadėjimas bei auka, kaip religinio žmogaus buvimo būdas, ne- 
reiškia, kad tikįs žmogus palieka pasaulį ir tampa antpasauliniu. 
Likdamasis pasaulyje, jis tačiau jį transcenduoja, sueidamas į są- 
lytį su antpasauline realybe. Savo aukštesniuoju, religiniu, buvi- 
mu savimi jis konkretizuoja save, kaip esantį antpasaulinėj per- 
spektyvoje. Čia jis savuoju sukultūrintu veidu žvelgia į Dievo veidą. 
Šita prasme žmogus, kad ir netapdamas antpasauliniu, jau tarsi 
yra būsenoje, kurioje jis jau yra beperžengiąs ribotumo ir beribiš- 
kumo slenkstį. „Tapti savimi reiškia tapti konkrečiu, - sako Kier- 
kegaard'as. — Tačiau tapimas konkrečiu reiškia nei tapimą vien 
tiktai ribotu, nei tapimą vien tiktai beribiu. Tapimas konkrečiu reiš- 
kia (ribotumo ir beribiškumo) sintezę“*?, 

Savęs realizavimas, savęs konkretizavimo prasme, nereiškia ta- 
pimo konkrečiu taip, kaip yra konkretūs akmenys, medžiai bei gy- 
vuliai (ar kad ir kaip žagrė bei lėktuvas ar statula bei eilėraštis). 
Visur čia konkretiškumas reiškia radimąsi pasaulio atvirumoje. 


* Kierkegaard, Fear...; The Sickness..., p. 84. 
* Ten pat, p. 162. 

Tikinčiojo žmogaus savęs konkretizavimas greičiausia reiškia tokį 
konkretizavimą, kur konkretybėje sužėri tai, kas jau nebėra kon- 
kretybė -sužėri beribė, antpasaulinė realybė. 

Asmuo, kaip Einaras, kuris mano, kad jis realizuoja save - pa- 
siekia buvimą savimi antgamtinėje, antpasaulinėje plotmėje be prieš 
tai įsišaknijimo Gamtoje, pasaulyje, tikrumoje save praranda. Kad 
ir gana skirtinga prasme, jis liekasi Peeru Gyntu: jis savęs nereali- 
zuoja, „netampa konkrečiu nei savo paties atžvilgiu, nei Dievo 
atžvilgiu“??. 

Šitokį asmenį Kierkegaard'as vadina mistiku. Misticizmas jam 
reiškia įsiizoliavimą, „kuriame individas, nelaikydamas reikalin- 
ga sau įeiti į santykius su gyvenamąja tikrove, bando patekti į be- 
tarpę sąsają su amžinybe“!“. Pagal mistiką, tuo būdu, „ribota rea- 
lybė, nors jis joje ir gyvena, tėra tik tuštybė, iliuzija, nuodėmė“?V!, 

Einaras ir Brandas — abu bandė realizuoti savo pavaldumą Die- 
vui. Einaro supratimu, šitoks tikinčio žmogaus pavaldumas Die- 
vui reiškia besąlyginį žemiškumo, pasaulietiškumo atmetimą ar 
net neapykantą jam. Brando gi supratimu, žmogus yra likiminiai 
Gamtoje, pasaulyje įsišaknijęs. Tikįs žmogus tačiau savo tikėjimu 
yra giliai įsisąmoninęs, kad jo prieraišumas prie pasaulietiškumo 
yra giliai prasmingas, būdamas jam laiptais, kurie įgalina jam jo 
kopimą link savosios antpasaulietiškos paskirties. 

„Jei kas pas mane ateina ir nelaiko neapykantoje savo tėvo, mo- 
tinos, žmonos, vaikų, brolių ir seserų, dargi ir savo gyvybės, tas 
negali būti mano mokytiniu“ (Lk, 14, 26). Kierkegaard'as cituoja 
šitą Šventraščio posmą!“*, norėdamas pabrėžti, kad virš minima 
neapykanta nesiriboja ir neišsisemia vien tik būdama neapykanta 
tų, kurie „neapkentėjui“ yra itin brangūs, bet būdama neapykanta 
perkelta prasme, kaip reiškianti jų (tų mylimųjų) nepakankamumą 
galutinosios realybės perspektyvoje. Neturėjimas neapykantos 
jiems šia prasme reikštų jų buvimą pakaitalu, t. y. stabu Dievui. 


* Kierkegaard, Either-Or, p. 252. 

100 Ten pat, p. 251. 

10 Ten pat, p. 253. 

12 Plg. Kierkegaard, Fear...; The Sickness..., p. 82. 

Tai, kas yra Aukščiausia, viršija bet kokį žemesnių vertybių lygį 
taip labai, kad pastarųjų vertinimas bei jų meilė, sugretinantjas su 
tai, kas Aukščiausia, virsta jų nebevertinimu, - virsta jų neapykan- 
ta. Šitai iliustruoja jau minėtas Abraomo atvejis, kame aukščiau 
pateikta prasme jis „neapkentė“ Izaoko; ar taipgi ir Brando atvejis, 
kame jis „nužudė“ savo sūnų Ulfą ir savo žmoną Agnę. Abu šitie 
atvejai iliustruoja aukojimą to, ką aukotojas labai myli, tam, kuris 
tik vienas yra vertas galutinos meilės. 

Pasaulis nėra vien tik aklų, fizinių jėgų maišatis. Tvarka, har- 
monija, atodaira, visapusiška simbiozė gamtos būtybių raidoje; mei- 
lė, tiesos ir teisingumo, grožio ir kilnumo siekiai žmonių kultūrinėj 
santykiuosenoj - visa tai byloja apie Gamtos bei pasaulio dvasin- 
gumą. Žmogaus prieraišumas prie žemiškų pasaulio vertybių nė- 
rajo nuodėmingumo apraiška, kaip tai atrodė Einarui. Tas prierai- 
šumas gilesne prasme reiškia žmogaus dalyvavimą dvasingumo 
apraiškų sužėrėjime pasaulyje. Žmogus savame pasaulietiškame 
buvime savimi savo pasaulyje yra dvasingas natūraliai - dvasin- 
gas kaip gyvenąs. Gi žmogus kaip tikįs yra antpasauliniai dvasin- 
gas - dvasingas savo pakilimu link Dievo, Jam paaukojant visas 
savo vertybes (įskaitant ir patį save) kaip Jam pavaldžias. Žmo- 
gaus natūralinis dvasingumas reiškiasi ir atsiskleidžia pasaulio 
atvirumoje; gi tikinčio žmogaus antpasaulinis dvasingumas slypi 
pačiame žmoguje, kaip esančiame sąsajoj su Dievu. 

Pagal tikinčiojo žmogaus požiūrį, žmogus prakilnina ir išaukš- 
tina savąjį pasaulietišką dvasingumą, veidas veidan pažvelgda- 
mas į Dievą, kaip antpasaulinę realybę. Ar šitoks pažvelgimas bū- 
tų galimas, žmogui nebūnant pačiam dvasingam? Jeigu 
žemiškumas (Gamta, pasaulis) nebūtų dvasingas, sąlytis su galu- 
tinuoju dvasingumu, su Dievu, nebūtų įmanomas. Konfrontacija 
tik ir yra galima tarp tokių pat, jeigu ir ne tolygių. Tie, kurie abso- 
liučiai vienas nuo kito skiriasi, negali susitikti. Pastaruoju atveju 
vietoj susitikimo būtų tik penetracija, nesuvokiant to, kas penet- 
ruojama, kaip ko nors kito. Šitokioje penetracijoje kiekvienas išjų, 
kits kitą penetruojančių, išnyktų kits kitame be jokio susitikimo, be 

jokios sąsajos. Tikinčio žmogaus sąsaja su antpasauline realybe (o 
tai reiškia religiją) reiškia jo pavaldumą tai realybei, išliekant vie- 

nok savimi pačiu savame pasauliniame dvasingume, nors ir pri- 
imant antpasaulinio dvasingumo (Dievo) primatą ir tuo pačiam 
įsigyjant aukštesnio dvasingumo buvimą savimi - asmenybišku- 
mą. Šituo savo dvasingumu žmogus konkretizuoja savąjį antpa- 
saulinį buvimą savimi; savame pasaulyje jis leidžia sužėrėti ant- 
pasauliniam dvasingumui. 

Tik iš savo pasaulietiškų užnugarių (iš savo pasaulietiško dva- 
singumo) asmuo gali būti sąsajoj su Dievu. Šitokia, konkretybišku- 
mu paženklinta tikinčiojo sąsaja su Dievu įgalina jį suvokti Jį kaip 
„gyvajį Dievą“. Tikrame religingume Dievas visad yra „mano Die- 
vas“. Abstraktus, visiškai toks pat visiems, Dievas nėra realybiš- 
kai išgyventas ar suvoktas. Dievas, kaip tobula būtybė, kaip abso- 
liutas, tėra tik mintis, sąvoka. 

Kai Brandas kalbėjosi su Einaru (jau minėtoje situacijoje) apie 
Agnę,jis pareiškė, kad jos tikėjimas „į savąjį Dievą“ buvo nesukre- 
čiamas. Atmetęs konkretybę, Einaras sykiu atmetė ir bet kokį patei- 
sinamumą žmogaus iš savosios konkretybės santykiuosenai su 
Dievu, kaip su „savuoju Dievu“. Todėljis Brandui tuoj pat griežtai 
pareiškė: „Jos Dievas negali jos išgelbėti. Ji yra pasmerkta!“163 

Einaras, atmesdamas pasaulietiškumą, negalėjo toleruoti pri- 
artėjimo prie Dievo iš gyvos, pulsuojančios, pasaulietiškos kon- 
kretybės, kaip joje viešpataujančios ir tuo pačiu realios jėgos. Pa- 
gal Einarą, konkretybėje (žemiškume, pasaulyje), kaip blogyje, 
Dievo negalėjo būti. Dievas savuoju absoliučiu tyrumu negalėjo 
turėti ką nors bendro su nuodėminga pasaulietiškumo sfera. Pa- 
saulio atvirumoje Jam vietos nebuvo. Einaro supratimu, „mano 
Dievas“ yra stabas - yra nedieviškas pakaitalas Dievui. Tikinčio 
žmogaus sąsaja su „savuoju Dievu“ - sąsaja, kylanti iš jo gyvas- 
tingos gyvenamosios situacijos, kur Dievas įsiaudžia į gyvenimo 
pasaulietiškus metmenis - pagal Einarą, yra atmestina. Svarbiau- 
sia tai yra dėl to, kad tikinčio žmogaus konkretybėje Dievas pats 
tarsi tampa konkrečiu, ir todėl tikintysis gali kreiptis į Jį kaip į 
„mano Dievą“. Šitoks Dievo sukonkretinimas Einarui ir yra stab- 
meldybė. 


18 Ibsen, Brand, p. 138. 

Abstraktus gi Dievas, būdamas priešingybė „sukonkretintam“ 
Dievui, tarsi prilygsta didingai, bet šaltai ir baltai marmuro statu- 
lai, simbolizuojančiai bet kokį Dievo atsiribojimą nuo žmogaus 
savame pasaulyje gyvenimo situacijų. Šitokiam nutyrintam nuo 
konkretybės Dievui tarnaująs tikintysis pats turi būti nutyrintas. 
Šitokią tikinčiojo būseną išreiškė Einaras žodžiais: „Manasis tikė- 
jimas nutyrino mane“!“ — nutyrino nuo konkretybės, nuo žemiš- 
kumo,nuo pasaulio. 

Išvadoje čia galima pasakyti, kad žmogus nebūna savimi, vien 
tik tarnaudamas sau, susikoncentruodamas savyje ir neįžengda- 
mas pasaulio konkretybėn, jo atvirumon, kaip Peeras Gyntas. Taipgi 
jis nebūna savimi vien tik tarnaudamas Dievui, apeidamas (igno- 
ruodamas bei peržengdamas) pasaulio tikrovę. Be pasaulio (be 
Gamtos atvirumos) nėra platformos buvimui savimi - ar tai būtų 
pasaulietiškas (etinis) buvimas savimi, ar antpasaulinis (religinis) 
buvimas savimi. 


10. Dievas ir Būtis 


Būti savimi reiškia būti sąsajoj su galutina realybe. Galutinoji 
realybė, suprasta kaip Gamta, saisto viską, ką ji atskleidžia savo 
atvirumoje: gamtinius (siaura prasme) daiktus ir žmogų su visais 
jo sukurtais (kultūriniais) daiktais. Kultūriniai daiktai grindžiasi 
Žmogaus laisvėje -jo buvime atviram Gamtos kūrybiniams princi- 
pams. Aplamai imant, Gamta saisto - kad ir skirtingai - tiek gam- 
tinius, tiek kultūrinius daiktus. Visos būtybės, ar jos būtų gamtinės 
(akmenys, medžiai, gyvuliai), ar jos būtų kultūrinės (įrankiai bei 
pastatai, dainos ar pasakos, meno ar literatūros kūriniai, simfoni- 
jos ar minties konstrukcijos), grindžiasi Gamtoje. Gamta yra Būtis, 
kurioje grindžiasi visos būtybės, atsiskleisdamos savo įvairiopu 
prasmingumu jos atvirumoje. Būties atviruma yra pasaulis. 

Pagal Brandą, žmogaus gyvenimo kelias, vingiuodamasis per 
pasaulį visame savo aiškume, veda į miglotas tolumas, kurios tėra 
aiškios tik pačiam keleiviui, o ne visiems besirandantiems pasau- 


10 Ten pat. 

lio atvirumoje. Tas tikinčiojo kelias, be visiems aiškaus kelrodžio, 
pasauliniu mastu yra neaiškybė, nors jo vidujiniu žinojimu, jo sa- 
vuoju tikėjimu, didžiausia tikrybė. Tas kelias veda iš pasaulinio 
atvirumo į antpasaulinį neatvirumą. 

Brandas orientavo savo gyvenimą pagal pasaulio (Būties atvi- 
rumos) direktyvas. Jis paaukojo savo gyvenimą, savo tikėjimu sek- 
damas jau nebe Būties, bet pasaulinėm Dievo direktyvom. Dėl to 
žmonėms, besivadovaujantiems pasaulietiškais kriterijais, Bran- 
das, kaip tikėjimo žmogus, buvo nesuprantamas, keistuolis ar net 
nusikaltėlis. 

Einaras gi nėjo per pasaulį: jis pasaulį apėjo, lygiai kaip Peeras 
Gyntas, sekdamas Lankstą - apėjo, manydamas, kad tuo būdu jis 
realizavo tyrą buvimą savimi dieviškoje sferoje. 

Einarui nesant pasaulio atvirumoje - jam savęs nerealizuojant 
joje, - irjo gyvenimo kelias, orientuojamas Dievo link, sykiu su jo 
savęs realizavimu antpasaulinėje (antgamtinėje) dimensijoje ne- 
buvo pasaulyje atskleistas, tikriau - įmanomas atskleisti, jam prie 
nieko neprisirišant, nieko neišsižadant, nieko neaukojant. Einaras 
likosi uždarumoje ir tuo pačiu anapus bet kokių pasaulinio verti- 
nimo kriterijų. 

Ar Einaro savęs realizavimas savuoju tikėjimu antpasaulinėje 
plotmėje yra ko vertas savyje, gali būti nuspręsta tik pagal antpa- 
saulinius standartus, kurie pasauliniu mastu yra neaiškybė. Dėlei 
šito tas Einaro savęs realizavimas nepalieka jokių žymių pasaulio 
atvirumoje. Jis pasaulyje liekasi tuščias. 

„Tikėjimo paradokas, - sako Kierkegaard'as, - slypi tame, kad 
(tikįs) individas stovi aukščiau už universalumą (Būties atviru- 
mą), kad individas apsprendžia savo sąsają su universalumu (su 
pasauliu) pagal savąją sąsają su Absoliutu, o ne savąją sąsają su 

Absoliutu pagal savąją sąsają su universalumu (pasauliu)“!95. Są- 
saja su Absoliutu (su Dievu) yra reikalinga sąsajos su pasauliu 
tam, kad jame, kaip Būties atvirumoje, ji galėtų būti atskleista. Tik 
pasaulyje tikinčio žmogaus antpasaulinė sąsaja gali būti atskleis- 
ta, kad ir nebūdama įrodyta visiems prieinamomis aiškybėmis. 


W5 Kierkegaard, Fenr...; The Sickness..., p. 80. 

Antpasaulinė realybė (Absoliutas) negali būti tiksliai ir logiškai 
išskaičiuota bei išvesta, remiantis pasaulio realijomis, apibrėžty- 
bėmis bei aiškybėmis. Antpasaulinė realybė nėra prieinama visiems 
jų turimu pasauliniai realybišku žinojimu, bet tik pavieniams in- 
dividams savuoju tikėjimu. 

Pasaulio vertybių atmetimas jų vietoje palieka tuštumą. Pilnat- 
vė, kurios Einaras siekė (ir, jo paties supratimu, galbūt pasiekė), 
visuomenei tebuvo prieinama tik kaip šitoji tuštuma. Brandas iš- 
kėlė pasaulio vertybes iki pačių pasaulio aukštumų. Čia tos verty- 
bės (būtybės) — kai jų išsižadama ir jos aukojamos - ypatingai su- 
žėri, įžiebdamos ir paties pasaulio sužėrėjimą ir tuo pačiu 
parodydamos jo savyje nepakankamumą. Pasaulis ir jo vertybės 
(Būtis ir būtybės), iškildamos savuoju reikšmingumu bei prasmin- 
gumu, iškyla sykiu kaip tai, kas jau nebėra pakankama galutiniems 
tikinčiojo sielos siekiams. Šitas nepakankamumas ne tik iškelia 
pasaulines realijas ir patį pasaulį (būtybes ir Būtį), bet sykiu iške- 
lia ir nuojautą realybės anapus pasaulio - nuojautą antpasaulinės 
realybės. Šitoji nuojauta įsibrėžia pasaulio atvirumoje ne kaip iš- 
dava pasaulio realijų (būtybių) savuoju tarpusaviu susiorganiza- 
vimu įvairiopoj sąsajoj su kits kitu visumos (Būties) tinkle (pasta- 
ruoju atveju visa tai vis dar įsitilptų pasaulyje), bet kaip pasėka 
žmogaus reagavimo, jo atliepumo Dievo Žodžiui, atsklindančiam 
iš anapus pasaulio. Dievo Žodžio sekimas jau nebėra žinojimas, 
kaip visiems aiškybė, bet tikėjimas, kaip aiškybė tik tikinčiajam. 
Kai tikįs asmuo nuvertina pasaulį, kaip tuštybę, jis tuo pačiu pašali- 
na ekraną antpasaulinei realybei,jo tikėjimu patiriamai, atskleisti. 

Dievo Žodis, šaukiąs į antpasaulinę realybę, gali būti atskleis- 
tas bei suvoktas tik pasaulio atvirumoje. Be pasaulio Dievo Žodis 
būtų nebylus. Taipgi be pasaulio antpasaulinė realybė nebūtų pa- 
justa ar suvokta. Apeidamas pasaulį, Einaras ėjo į iliuziją, kurios 
jis negalėjo savo sekėjams atskleisti. Brandas gi, įsigyvendamas į 
pasaulio vertybes pasaulio atvirumoje, sykiu atskleidė ir tai, kas 
pasaulietiškai nėra apčiuopiama, suvokiama ar atskleidžiama. Jis 
atskleidė tai, nurodydamas į pasaulio vertybių nepakankamumą 
savyje. Antpasaulinė realybė, kurios pasauline prasme nėra, ar, 
kitaip sakant, antgamtinė realybė, kurios gamtine prasme nėra, vis 

dėlto gali būti atskleista, nurodant į pasaulio (Būties atvirumos) 
bei Gamtos vertybių nepakankamumą patenkinti aukštesniesiems 
sielos siekiams. 

Brando pasaulietiškas (etiškas) buvimas savimi yra tiesioginiai 
akivaizdus ir visiems universaliai prieinamas; gi jo antpasaulinis 
(religinis) buvimas savimi tiesioginiai tėra prieinamas tik jam pa- 
čiam. Kitiemsjis irgi yra prieinamas, betjau nebe tiesioginiai. Kiti, 
matydami Brandą visko išsižadant ir viską aukojant tam, kas pa- 
sauline prasme nėra apčiuopiama bei suvokiama, vis tiek įgavo 
šitos antpasaulinės realybės, kad ir miglotą, nuovoką. Einaras,ne- 
išaukštindamas pasaulinių vertybių ir sykiu neiškeldamas jų ne- 
pakankamumo savyje (vien tik atmesdamas jas), negalėjo leisti re- 
liginei žmogaus būsenai sužėrėti pasaulio atvirumoje. 

Būtų netikslu gretinti pasaulį ir Dievą, kaip realybes būtybiškų 
realybių gradacijoje. Tai yra netikslu pirmiausia dėl to, kad pasau- 
lis (Būties, Gamtos atviruma) nėra būtybė, būdamas atviruma, ku- 
rioje būtybės atsiskleidžia; o antra, dėl to, kad Dievas, kad ir būty- 
bė, nėra būtybė, užtinkama pasaulyje, kaip akmenys, medžiai, 
gyvuliai, pastatai, piešiniai, eilėraščiai. Pasaulyje užtinkamas yra 
tik Dievo Žodis, tartas tų, kurie yra Dievo įkvėpti, yra Jo pranašai. 
Dievo Žodis klesti pasaulio atvirumoje. Taipgi ir tikinčiųjų darbai, 
jiems esant ekstaziniame Dievo (ar dievų) pagavime, - priešingai 
kultūriniams žmonių darbams - tiesioginiai savyje nėra visiems 
aiškūs, savyje pagrįsti. 

Dievą užtikti gali tik tikįs asmuo. Jis gali susidurti su Dievu 
veidas veidan ar girdėti Jo Žodį. Tikėjimas nėra haliucinacija, nors 
pasaulietiška prasme tikįs žmogus atrodo svaičiojąs. Tikinčiųjų 
dauguma patiria Dievą pasaulio atvirumoje ne tiesioginiai, bet per 
Jo Žodį, per Šventraštį. Pasaulis (Būties atviruma) įgalina Dievo 
buvimą pasaulyje per Jo Žodį. Be pasaulio Dievas nebūtų atskleis- 
tas netik dėl to, kad Jis yra antpasaulinė realybė, bet ir dėl to, kad Jo 
Žodis, būdamas pasaulinė realybė, būdamas būtybė, kaip toks, 
negalėtų būti atskleistas jau vien dėl to, kad be pasaulio jokia būty- 

bė negali būti atskleista, tapti universaliai prieinama. 

Filosofija bazuojasi pasaulietiškoje (etinėje) žmogaus būsenoje. 
Ji intrepretuoja tai, kas atsiskleidžia ar būna atskleidžiama Būties 

atvirumoje, pasaulyje. Filosofija nesiima interpretuoti tezių, nusa- 
kančių antpasaulinę realybę, dėl to, kad šita realybė yra už jos 
kompetencijos ribų. Filosofija tad negali nei pagrįsti, nei atmesti 
pasaulietiškos argumentacijos įrodymais Dievo buvimo fakto, nei 
imtis Jo savybių interpretacijos. 

Istorijos eigoje filosofijos pasaulietiškas „blaivus“ žmogiško- 
sios būties (Dasein) interpretavimas bemaž ištisai buvo stipriai įta- 
kojamas religinių (antpasaulinių) motyvų. Filosofija, būdama pa- 
ties žmogaus savo būsenos savame pasaulyje interpretacija, yra 
pakertama pačioje esmėje, kai ji ima vadovautis antpasaulinėmis, 
religinėmis tezėmis. „Filosofija yra paties žmogaus savoje būtyje, 
savame buvime pasaulyje, interpretacija, - sako Eugenas Finkas. — 
Religija gi jam yra jau nebe sava interpretacija“!*“, dėl to, kad ji 
išplaukia iš antpasaulinių šaltinių. 

Aukščiau pateiktais teigimais čia nebandoma paneigti religi- 
nės interpretacijos svarbą, bet tik norima išsaugoti nepriklauso- 
mą, besiribojančią pasaulinėmis patirtimis žmogaus savo būse- 
nos interpretaciją, kuri glūdi pačioje žmogaus paskirtyje, jam esant 
„mestam“ į savąją laisve vadovautis sau, jam esant atviram ir tuo 
pačiu pavaldžiam Būčiai. Per stipriai pabrėžiant žmogaus sąsa- 
ją su Dievu filosofijos istorijos eigoje, buvo ignoruojama esminė 
jo sąsaja su Būtimi, ignoruojama Būtis, ignoruojamas pasaulis, 
kaip Būties atviruma. „Vakarų filosofijos istorijos tėkmėje,- sako 
Finkas, - žmogaus sąsaja su pasauliu kaskart labiau ir labiau 
ėmė patekti į kitokią sąsają, būtent: į žmogaus sąsają su dievy- 
be“"*. Pastaroji sąsaja, kad ir pernelyg svarbi, užtemdydama žmo- 
gaus -jam esminę - sąsają su pasauliu, pakenkia jan atlikti sa- 
vąją paskirtį pasaulyje. 

Asmenybiškumas yra sąsaja su galutinąja realybe. Brando as- 
menyje šita sąsaja įvyko dviejose plotmėse: sąsaja su žemiškumu 
ar pasauliu ir veidas veidan susidūrimas su Dievu. Pirmuoju atve- 
ju sąsaja reiškia savęs kūrybingą konkretizavimą pasaulyje. Šitaip 
save konkretizuojanti asmenybė yra akivaizdi ne tik sau pačiai, 


106 Fink, Spiel, p. 13. 
1W7 Ten pat, p. 25. 

betir kitiems, ir ji įvyksta pačios asmenybės nuosavomis jėgomis. 
Sąsajoje su galutinąja realybe, Dievu, asmuo negali savęs tiesiogi- 
niai konkretizuoti visiems prieinamai kaip besirandančio dieviš- 
koje plotmėje dėl to, kad pastaroji tūno už žmogiškosios patirties 
ribų. Susidūrimas veidas veidan su Dievu įvyksta tarsi padarant 
šuolį iš savęs, kaip realizuoto pasaulio (Gamtos) plotmėje į antpa- 
saulinę, antgamtinę plotmę. Šitoks savęs realizavimas nėra tiesio- 
giniai prieinamas kitiems, ir jis nėra įvykdomas nuosavomis pa- 
saulinėmis, gamtinėmis jėgomis, bet sekant dievišką mostą - Jo 
pavyzdį, Jo Žodį. „Žmogus gali tapti <...> didvyriu savo paties 
jėgomis. Jis tačiau šituo būdu negali tapti tikėjimo riterių“ 18. 

Savęs realizavimas antgamtinėje plotmėje - neapčiuopiamas ir 
neakivaizdus savyje — tampa tokiu (apčiuopiamu ir akivaizdžių) 
kaip nepakankamas antgamtinėj plotmėj savame gamtiniame sa- 
vęs realizavime. Šituo nepakankamumu jis tarsi nurodo - tampa 
rodyklė -į tąjį aukštesnįjį, antgamtinį buvimą savimi. 

Nurodomumo aspektas nurodančioje būtybėje reiškia tos būty- 
bės buvimą simboliu to, į ką ji nurodo. Esminė simbolio prasmė 
glūdi jo buvime rodykle į visumą. Gamtiniame lygyje būtybė savą- 
ja apibrėžtybe nurodo pasaulio atvirumą, kaip visumą, kuri ją 
įprasmina!" „Simbolis yra ribotas daiktas (apibrėžtybė),- sako Fin- 
kas,- kiek jis yra permatomybė link jį apsprendžiančio, viską tvar- 
kančio pasaulio“"'?. Kai žemiškoji vertybė savuoju įsišaknijimu pa- 
saulyje nebėra pakankama aukštesniesiems sielos polėkiams, ji 
šituo savo nepakankamumu simbolizuoja antpasaulinę, dievišką 
visumą. Pastaruoju atveju simboliu ar rodykle jau nebėra apibrėž- 
tybė, rodanti į pasaulį (neapibrėžtybę), bet yra neapibrėžtybė (pa- 
saulis), nurodanti į antpasaulinę visumą. Čia žemiškoji vertybė, 
tarsi sudegdama savo žemiškume (savo pasaulietiškume), kaip 
krintanti žvaigždė, sužėri antžemiškumu:. Ir tikėjimo riteris tuo bū- 
du, kad ir netiesioginiai, vis dėlto palieka savo buvimo kreivę pa- 
saulinėje, gamtinėje plotmėje. 


16 Kierkegaard, Fear...; The Sickness..., p. 77. 
10 Cf. Fink, Spiel, p. 120. 
N0 Ten pat, p. 143. 

Šitaip suprastas santykis tarp buvimo savimi pasaulio visumo- 
je ir religinio (antpasaulinio) buvimo savimi yra analogiškas san- 
tykiui tarp Ledo Katedros ir šventovės, kurią Brandas bandė įsteig- 
ti žmonijai — pirmiausia savo parapijiečiams. 

Dievui pasaulis yra reikalingas ne sau, bet žmonių gerovei. Jo 
Žodis antgamtinėje plotmėje nebūtų žmonių nei užgirstas, nei su- 
voktas. Dievo Žodis suaidi tik žemiškume:; tai, kas nėra žemiška 
savyje, tam tikra prasme tampa žemišku. 

Taškas, kuriame įvyksta Dievo Žodžio (antgamtybės) lūžis į 
pasaulį (į Gamtą), yra šventovė. Čia tai, kas nėra realu, apčiuopia- 
ma ar suvokiama, tampa tokiu šitame išskirtame, atribotame že- 
miškumo segmente (išpjovoj), kuriame tai, kas yra žemiškai aukš- 
čiausia, būna aukojama ar daroma pavaldžiu tam, kas stovi anapus 
žemiškumo. 

Ledo Katedra yra (simbolizuoja) Gamtos širdis - širdis atviru- 
mos, kurioje viskas atsiskleidžia, kaip pačioje kūrybingumo ver- 
smėje. Tik patekdamas į šitą viską atskleidžiantį horizontą, bet kas 
tampa vienaip ar kitaip pasaulietiškai prasminga — tampa būty- 
biška. Tuo tarpu šitas pats horizontas nėra būtybiškas, nėra būty- 
bė, o Būtis - ne kas nors gamtinio, bet pati Gamta. Griežta prasme 

kiekviena būtybė yra tokiu simboliu. Ledo Katedra yra juo išskirti- 
na prasme: ji yra Gamtos simbolis par excellence. Būtybė, kaip būty- 
bė, pabrėžiant jos uždarumą nuo visumos, nuo Gamtos, yra sim- 
bolizuojama vanagu. 

Ledo Katedra yra Būtis ne kaip būtybė, bet kaip būtybiškas sim- 
bolis, nurodąas į Būtį kaip visumą. Šita prasme ji yra Gamtos šven- 
tovė. Brando steigiamoji šventovė turėjo būti išskirtina būtybė (bū- 
tybė par excellence), kaip savo pasaulietiškume nurodanti 
antpasaulinę realybę. Ledo Katedra simbolizavo pasaulietiškų ver- 
tybių (apibrėžtybių) lūžį į pasaulį, kaip neapibrėžtybę, o Brando 
steigiamoji šventovė simbolizavo paties pasaulio savo neapibrėž- 
tybėje su visomis apibrėžtybėmis, atsiskleidžiančiomis jame - pa- 
ties pasaulio savuoju nepakankamumu sielai - lūžį į antpasauli- 
nę visumą. Gamta (Būtis) savuoju užbūtybiškumu yra analogiška 
Dievui savuoju antpasaulietiškumu. Kaip Ledo Katedra yra sim- 
bolis, nurodąs į Gamtą, į Būtį, taip Gamta (Būtis) gali būti suprasta 

kaip simbolis, nurodąs į Dievą (antgamtybę, „antbūtį“). Brando 
šventovė neišvengiamai turėjo būti susijusi su Ledo Katedra. 

Brandas buvo matęs Ledo Katedrą, kai Gerda, jos šventikė, ją 
jam parodė. Jis tuomet joje matė tik gamtos išaukštinimą, visai ne- 
pastebėdamas jos kaip Gamtos rodyklės į antgamtybę. Brandas 
siekė pastatyti šventovę, iššaukiančią valingą žmonių tapimą pa- 
valdžiais Dievui, viską Jam paaukojant, užuot jiems ištižusiai pa- 
sikliaujant Dievo dosnumu ir meile, per kurią jų buvimo žmogumi 
misija galėjo būti lengvai įvykdoma. 

Kai Brando naujoji šventovė jau buvo pastatyta, jis susivokė, 
kad principiniai ji niekuo nesiskyrė nuo senosios bažnytėlės. Jis 
tuomet suprato, kad tikroji šventovė, kurios jis siekė savo pasąmo- 
nėje ir kurios mintį, jos idėjinę struktūrą, jis sunkiai pajėgė iškelti į 
sąmonę, - kad toji šventovė turėjo būti tiltas tarp Gamtos ir ant- 
gamtybės ir kad ji turėjo jungti gyvenimą ir tikėjimą. Šventovės 
atidarymo iškilmių dieną Brandas užrakino naująją šventovę ir, 
numetęs raktą, vedė žmones į kalnų aukštumas, kur tikroji švento- 
vė turėjo būti. Kai žmonės jį paliko ir grįžo atgal į fiordą, Brandas 
ėjo vienas. Ir tada jis dar nežinojo, kad jis ėjo į Ledo Katedrą. 

Kai Brandas pasiekė tą tyrą aukštumą, apsuptą ledais ir snie- 
gais pasipuošusių kalnų, su mėlynu dangaus stogu viršuje, jis ta- 
rėsi esąs čia vienas. Jis tačiau netrukus pastebėjo, kad jo nesama 
vieno: su juo buvo Gerda - vienintelė tarsi sekusi juo iki galo. O vis 
dėlto ji nepriklausė prie jo parapijiečių it nebuvo tikra prasme jo 
sekėja. Čia, didingų kalnų apsuptoje aukštumoje, vis dėlto jų keliai 
susikryžiavo. Gerda paaiškino Brandui, kad jis tuo metu buvo be- 
sirandąs jos šventovėje, Ledo Katedroje. Eidamas į „tikrąją“ šven- 
tovę, kurios jis visą gyvenimą siekė, jis pateko į Gamtos šventovę. 

Tada Brandui galutinai išryškėjo, kad kelias įjo šventovę neiš- 
vengiamai vedė per Gamtos šventovę - Ledo Katedrą. Tai parodė, 
kaip artimai buvo susiję Gerdos - Gamtos šventikės, ir Brando — 
Dievo šventiko keliai. Tai reiškė, kad Ledo Katedra,būdama gam- 
tiniu simboliu, nurodančiu į Gamtos esmę, kita prasme buvo Gam- 
tos simboliu, nurodančiu į Dievą. „Brando“ drama parodo, kad 
Gamta yra plotmė, į kurią tikįs žmogus įsigyvendamas, užuot ją 
atmetęs, gali eiti į savo antgamtinę paskirtį. 

Brandas parodė, kad kelias į Dievą nėra trumpas, betarpiai ve- 
dąs į Jį. Jis ėjo per sunkias, tačiau didingas Gamtos aukštumas — 
ėjo per pasaulį, kaip atvirumą, kurioje vyksta kultūra, būdama iš- 
dava žmogaus sąsajos su Gamta. Tik per kultūrą, sąsają su Gamta, 
žmogus gali patekti į sąsają su Dievu. Žemė čia yra glaudžiai susi- 
jusisu Dievu. Kalbėdamas apie šventovę tikrąja savo prasme, Bran- 
das davė žmonėms tokią jos apybraižą: „Mūsų šventovė yra beri- 
bė. Ji neturi sienų. Jos grindys yra žalia žemė, pelkėti durpynai, 
pievos, jūra, fiordas. Tik dangus gali aprėpti jos stogą. Tenai gyve- 
nimas ir tikėjimas susilydys į viena", 

Virš pateiktas žemės kaip šventovės apibūdinimas simbolizuo- 
ja Gamtą, kartu sujos dominijai priklausančia kultūra, - simboli- 
zuoja Gamtą savoj pirminėj „nekaltybėje“, kaip visokio (tiek gam- 
tinio, tiek kultūrinio) kūrybingumo versmę. Šitaip suprasta Gamta 
yra Gamta savame prakilnume, savame pasaulietiškame dvasin- 
gume, atvirame antpasauliniam dvasingumui. Šitaip suprasta 
Gamta jokiu būdu nebuvo atmestina ar iš gyvenimo išbrauktina, 
kaip tai atrodė Einarui, bet būtina, kaip žmogui vienintelė pakopa, 
žengiant iš pasaulietiško (gyvenimiško) buvimo savimi į antpa- 
saulinį (tikėjimo) buvimą savimi. 

Šitokią žmogui reikalingą savam antpasauliniam buvimui sa- 
vimi realizuoti šventovės sampratą Brandas pateikė žmonėms šiais 
žodžiais: „Savo svajonėse aš norėjau pastatyti šventyklą tokią di- 
džią, kad ji ne tik apimtų tikėjimą ir doktriną, bet ir viską, ką Dievas 
suteikė, kaip gyvenimo dalią. Dienos triūsas, vakaro poilsis, nak- 
ties rūpesčiai, gyvastingi liepsnojančios jaunystės susižavėjimai, 
upė, kuri teka tenai žemai, krioklys, kuris ūžia tarp uolų, audros 
kauksmas ir švelnūs garsai, kurie ataidi nuo jūros — visa tai turėtų 
būti viena su Dievo Žodžiu, su vargonų muzika ir žmonių giedoji- 
mu“. Giliai savyje Brandas norėjo, kad žmonės Gamtoje pasijus- 
tų kaip Dievo šventovėje. „Padarykite žemę mūsų šventove!“?!3,— 
sakė jis jiems. 


"I Ibsen, Brand, p. 142. 
V? Ten pat, p. 141. 
13 Ten pat, p. 143. 

Peeras Gyntas, laikydamas save sau pakankamu, neformavo ir 
nevystė savęs pasaulyje. Jis perėjo pasaulį, nepalikdamas jame sa- 
vo asmenybiškumo žymės, tarsi nebūdamas jame. Einaras, kad ir 
suvokdamas savo nepakankamumą sau, tačiau atmesdamas pa- 
saulį su visomis jo galimybėmis, taipgi nepaliko jame savo asme- 
nybiškumo žymės, tarsi nebūdamas jame. Tiktai Brandas paliko 
ryškius pėdsakus savo gyvenimo kelyje. Jis stipriai įtakojo savo, 
savo artimųjų ir savo parapijiečių gyvenimą savoj pasaulinėj ap- 
linkoj. Maža to, jis sykiu įnešė į pasaulį sužėrėjimą antpasaulinių 
vertybių, nurodančių žemiškųjų vertybių nepakankamumą savyje. 

Brandas paliko pasaulyje savo buvimo žymes: jis aiškiai buvo 
pasaulyje. Vis dėlto jis nesuformavo savęs tik kaip įsitelpančio pa- 
saulyje, kaip save jame išsamiai realizuojančio. Būdamas savimi 
savo pasaulyje, jis galutina prasme realizavo save pagal antpa- 
saulinius, antgamtinius principus. 

Brandas realizavo save dviejose plotmėse: pasaulinėje ir antgam- 
tinėje. Jo pasaulinis (etiškasis) buvimas savimi buvo visiems prieina- 
mas pasaulio atvirumoje. Gi jo antpasaulinis buvimo savimi realiza- 
vimas nebuvo gamtiniai, racionaliai prieinamas bei įvertinamas. 
Netiesioginiai tačiau jis buvo suvokiamas per pasaulines vertybes. 
Atsisakydamas religinių paslaugų motinai, nesuteikdamas sveikos 
aplinkos Ulfui ir išstatydamas Agnę nepakeliamai širdgėlai bei siel- 
vartams, Brandas sykiu iškėlė ir tai, kam visa tai turėjo būti paauko- 
ta- tai, kas yra aukščiau visko, nors ir būdamas už matomumo ribų. 
Čia „buvimas aukščiau“ ir „neregimumas“ - tai, kas nėra pasaulie- 
tiška,—-vis tiek jau yra apibūdinimas ir tam tikra prasme atskleidimas, 
darymas prieinamu, pasaulinio (kultūrinio) vertinimo požiūriu. 

Pasaulietiškumas, Einarui jį atmetant, dingsta. Sykiu dingsta ir 
tiltas į amžinybę. Be gyvenimo juk negali būti tikėjimo. Brandas 
išlaiko tai, kas yra praeinančio pasaulyje. Jis išlaiko gyvenimą, 
dargi savuoju tikėjimu įnešdamas į jį antgamtybės sužėrėjimą. Iš 
kitos gi pusės, jis įkelia žemiškąsias vertybes į antpasaulinį sužė- 
rėjimą. „Amžinybė yra tai, kare visa tai, kas yra laikina, nedingsta 
<...>,bet nuolat liekasi, kaip realus momentas“"'*, 


15 Kierkegaard, Either-Or, II, p. 140. 

III. „STATYBOS MEISTRAS“ 


Neapibrėžtybė yra tai, 
iš ko kyla viskas, kas yra. 
Anaksimandras 


Kiekvienoje savo dramų Ibsenas vis naujais ėjimais pateikia 
žmogausbuvimo savimi problemą. Patsją giliai išgyvendamas, jis 
randa sąskambį su Kierkegaard'o tos problemos filosofiniu svars- 
tymu. Religinis tos problemos aspektas Ibseną mažiau paveikė kaip 
Kierkegaard'ą. Ibsenas savo veidu buvo ryškiai atsisukęs į pasau- 
lį, palikdamas antpasaulinę realybę, Dievą, savo dramų eigos pe- 
riferijoj (išskyrus, žinoma, „Brandą“). 

Išsamiai vaizduodamas asmenį pasaulio atvirumoje, kame žmo- 
giškasis buvimas savimi kyla ir krinta, Ibsenas principiniai sutarė 
su Kierkegaard'u, kuriam žmogaus buvimas pasaulyje tebuvo tik 
pereinamoji fazė į antpasaulinį buvimą, jam iškeliant savęs stoko- 
jimo pasekmių pragaištingumą. „Ar yra įmanoma suvokti ką nors 
labiau bauginančio, - klausia Kierkegaard'as, - už jūsų esybės 
susiskaldymą į gausybę dalelyčių taip, kad kiekvienas iš jūsų tarsi 
taptų daugeliu, <...> ir jūs tuo būdu prarastumėte svarbiausią ir 
švenčiausią dalyką, koks tik gali būti žmoguje, - jo asmenybę vie- 
nijančią jėgą?" Buvimas savimi ir pagal Ibseną reiškia žmogaus 
esminę paskirtį. 

Žmogus iškyla iš savo chaotiškos būsenos - kurioje jis atsidu- 
ria, būdamas „mestas“ į laisvę - per rinkimąsi. Rinkdamasis žmo- 
gus pirmiausia perima save, kuo jis yra savoje aplinkoje, savoje 
šeimoje, savoje visuomenėje, savoje tautoje, savoje buityje. Žmo- 


! Soren Kierkegaard, EiHier-Or, Vol. II, Garden City, N. Y.: Double- 
day 6 Co, Inc., Anchor Books, 1959, p. 164. 

gaus savęs rinkimasis šituomi nesibaigia. Žmogus nėra savo ap- 
linkybių produktas, būdamas neatbaigta, pilnatvės stokojanti bū- 
tybė. Žmogaus paskirtis yra save savoje buityje atbaigti. Žmogus, 
kuris „etiškai (pasauliniai) renkasi save, turi save kaip savo užduo- 
tį“2. Žmogui būti savimi nereiškia tik sutelkti save, kuo jis jau yra 
savose apystovose, bet formuoti save, save atbaigiant. 

Tuo tarpu kai visos pasaulio būtybės visos apibrėžtybės, kaip 
daiktai, augalai ar gyvuliai -jau yra tuomi, kuomi jiems yra lemta 
būti, esant jiems saistomiems Gamtos įstatymų, žmogui buvimas 
yra jo užduotis. Žmogus, kaip esąs savimi, kaip asmenybiškas, 
„tikrumoje dar nėra. Jis yra tai, kas dar turi tapti“. 

Žmogus, kaip savo apystovų išdava, kurią jis savo laisvėje peri- 
ma kaip kuojisjau yra, ir žmogus, kaip jo savęs užduotis, kuria jis 
dar turi tapti, reiškia įlūžį žmogaus būsenoje - skilimą jo pačioje 
esmėje. „Žmogų kaip žmogų išryškinanti savybė, - anot Finko, - 
yra tai, kad jo būsena kaip jo prigimtis ir jo būsena kaip jo aukš- 
čiausia galimybė nesutampa, kaip tai yra visose kitose būtybėse““. 

Žmogaus būsena neišsisemia jo radimusi tikrovėje; į ją įeina ir 
tai, ką žmogus įneša į savąją tikrovę savais apsisprendimais ir 
savosios aplinkos ir net savęs paties modifikavimu. „Žmogus, tie- 
sa, kaip gyvulys, kaip gyva būtybė, yra „tikroviškas“, tačiau jis 
įgauna savają, jam būdingą žmogišką tikrovę tik realizuodamas 
save savaisiais darbais. 'Tikrovė“ neištinka žmogaus, kaip kad ji 
ištinka akmenį, žolės želmenį, gyvatę; žmogus pats padaro save 
tikrovišku savaisiais savoje laisvėje apsisprendimais'““. 

Žmogaus būsenos įskilimas aiškėja ir suprantant jį kaip savoje 
gamtinėje tikrovėje atbaigtumo bei pilnatvės stokojančią būtybę. 
Šito stokojimo pasėkoje žmogus, bandydamas atbaigti save, kuria 
kultūrą. Kultūra tuo būdu iškelia žmogaus savęs tausojimą, savęs 


* Ibid., p. 262. 

3 Saren Kierkegaard, Fear and Trembling, The Sickness unto Death, 
Garden City, N. Y.: Doubleday ėc Co, Inc., 1954, p. 163. 

* Eugen Fink, Vor: Wesen des Enthusiasmus, Freiburg i. Br.: Verlag Dr. 
Hans Chamier, 1947, p. 27. 

5 Eugen Fink, Spiel als Weltsymbol, Stuttgart: W. Kohlhammer Verlag, 
1960, p. 73. 

globą, užuot jam tik buvus Gamtos tausojamu bei globiamu. Kultū- 
ra iškelia žmogaus sąsają su savimi pačiu, siekiant jam savęs at- 
baigtumo. Tam tikru požiūriu kultūra yra žmogaus „savikūra“, 
Savąja „savikūra“ jis skiriasi nuo gyvulio. „Žmogus iš viso visais 
laikais,- kaip sako Finkas, - savoje istorijos ir proistorės eigoje yra 
būtybė, kuri yra susijusi su savimi. Savoje buityje žmogaus sąsaja 
su savimi ir yra pagrindinis bruožas, kuris skiria mus nuo gyvu- 
lio“, 

Peero Gynto būsenoje, jo kipšiškame savęs pakankamume, nė- 
ra (ar bent nesijaučia) skilimo. Toks skilimas tik gali pasirodyti 
žmogui renkantis tarp pasaulio atvirumoje galimybių. Ypač -jam 
renkantis tam tikrą gyvenimo kelią ar apsisprendžiant tam tikram 
gyvenimo būdui. Rinkimasis principiniai reiškia užbaigą žmogaus 
„gyntiško“ uždarumo savyje. 

Brandas jau yra aiškiai pasirinkęs gyvenimo kelią ir būdą. Jis 
tačiau čia nesustoja: rinkimąsi tarp galimybių pasaulio atvirumoje 
jis vainikuoja rinkimusi tarp pasaulio, su visomis jame galimybė- 
mis, ir antpasaulinės realybės. Brandas paaukoja pasaulį su viso- 
misjo gyvenimiškomis vertybėmis antpasaulinei, dieviškai realy- 
bei, prieinamai ne iš pasaulio atvirumos, bet iš žmogaus vidinių, 
tikėjimo (antgyvenimiškų) gelmių. Tikėjimas, kaip sąsaja su Die- 
vu, reiškia pilnatvę ne pasaulio atvirumoje, bet pačiame savyje, 
kaip tikėjimo žmoguje. Tikėjimo žmogaus būsenoje, jo sąsajoje su 
Dievu, jau nebėra skilimo. Pilnatvė yra pasiekta. 

Kai Peeras Gyntas gyvenimo gale dar atsidūrė prieš galimybę 
rinktis Solveigą, jam tą galimybę išlaikiusią visą savo irjo gyveni- 
mą,-saulė tuomet tekėjo už kadaisejo pastatytos jai grytelės?. Tai 
simbolizavo Peero Gynto tarsi dar galimą jo buvimą savimi, jo dar 
galimą buvimą pasaulio atvirumoje. Jam renkantis Solveigą pa- 
saulio atvirumoje, kaip savo gyvenimo kelio bendrininkę, neišven- 
giamai išryškėjo sklimas jo būtyje, jam šitaip siekiant pilnatvės. 

Kai Brandas ryžosi su Agne ir sūneliu bėgti į pietus Ulfo gero- 
vei, saulė leidosi, įtaigodama Brandą kaip išsižadantį savo pašau- 


* Ibid., p. 122. 
? Cf Henrik Ibsen, Peer Gynt, New York: Penguin Books, 1966, p. 223. 

kimo, savojo antpasaulinio buvimo savimiš. Šitaip jis tarsi žengte- 
lėjo atgal į pasaulio atvirumą, užuot ją aukojęs Dievui. Brando 
saulėleidis reiškė jo antpasaulinės pilnatvės - jam savuoju tikėji- 
mu savose gelmėse susieinant su Dievu, jam žvelgiant įjo veidą - 
užbaigą. Šituo būdu žengtelėjęs atgal į pasaulio atvirumą, Bran- 
das aukojasi savo sūnelio gerovei ir tuo pačiu realizuoja savąjį 
pasaulietišką buvimą savimi. Jis siekia pasaulietiško gerbūvio sa- 
vo brangiesiems ir sau, sykiu manifestuodamas save kaip stoko- 
jančią būtybę būtybę su skilimu tarp to, kuo jis jau yra, ir to, kuo 
jis bando tapti. 

Brandas, kaip tėvas, nesisaistė vidiniais, tikėjimo saistais, bet 
pasaulio atvirumos saistais; joje kilusiais, visiems aiškiems ir visų 
vartojamiems, nesvarbu, ar jiems jų laikantis, ar juos atmetant. Čia 
nėra bandoma teigti, kad pasauliniai saistai būtinai prieštarautų 
antpasauliniams tikėjimo saistams. Pasaulietiškos vertybės „Bran- 
do“ dramoje nėra paneigiamos - kaip jos atrodė misionieriui Eina- 
rui; savąja pozityvia verte jos vis dėlto yra pavaldžios, ir tuo būdu 
paaukotinos, antpasaulinėms vertybėms. Todėl, kai Brandas tai 
įsisąmonino, jis su Agne ir Ulfu grįžo atgal į savo kleboniją tęsti 
savo darbą Dievui, tuomi paaukodamas Ulfo gerovę tam, kas stovi 
aukščiau pasaulio ir jau nebėra jo atvirumoje. 

Peeras Gyntas, dar prieš galimybę savo gyvenimo pabaigoje 
rinktis gyvenimą su Solveiga, nesisaistė pasaulio atvirumos sais- 
tais, saistydamasis tik savaisiais vidiniais, subjektyviais saistais. 
Taigi ir Brandas po apsisprendimo liktis savame bažnytkaimyje ir 
toliau dirbti Dievui principiniai nebebuvo pasaulyje, saistydama- 
sis savais vidiniais, subjektyviais, tikėjimu suvoktais saistais. Visa 
tai reiškia, kad Ibsenas nei „Peero Gynto“, nei „Brando“ dramose 
išsakmiai netyrinėjo pasaulietiškojo buvimo savimi, asmenybišku- 
mų, iš kurių čia pasirenkame „Statybos meistrą“. 

Peeras Gyntas tik prabėgomis atskleidė žmogiškąjį buvimą sa- 
vimi, pats tokio buvimo stokodamas: būdamas kipšiškai, jis dar 


* Cf. Henrik Ibsen, Brand, Garden City, N. Y.: Doubleday ėc Ce., Inc. 
Anchor Books, 1960, p. 103. 

nebuvo žmogiškai. Brandas irgi savuoju peržengimu pasaulio, jam 
joišsižadant bei jį paaukojant antpasauliniam buvimui savimi, tik 
prabėgomis atskleidė žmogaus pasaulietišką buvimą savimi, at- 
skleisdamas jį kaip tai, kas yra peržengtina. Tuo būdu ir Brandas, 
būdamas dieviškai, jau nebebuvo vien tik žmogiškai. Nei vienas, 
nei kitas išjų tikra prasme nepateikia žmogiškosios būsenos, kuri 
grindžiasi ir atsiskleidžia pasaulio atvirumoje. 

Buvimas pasaulio atvirumoje neišvengiamai reiškia į tą atviru- 
mą įžengimą, įžengiant į ją iš savęs — iš savojo vidinio uždarumo. 
Pasaulis yra visų, ne vien tik mano. Jis netilpsta mano krūtinėje, 
mano gelmėse. Pasaulyje žmogus susiduria su kitais asmenimis — 
ar jie būtų artimi ir mums palankiai nusiteikę, ar atšiaurūs ir toli- 
mi, linkę mums pakenkti. Pasaulis yra visų. Čia žmogus santy- 
kiauja su kitais, susidurdamas, užtikdamas, gamindamas ar var- 
todamas įvairius pasaulio atvirumoje daiktus, kurie tik pasaulio 
atvirumoje atsiskleidžia žmogui savo vienokiu ar kitokiu jam pras- 
mingumu. Pasaulis yra veidrodis, kuriame sužėri žmogus savo 
bendruomenėje, savo įvairiakryptėj pasaulio būtybių sampratoj, 
įgalinančioj jį įvairiopai jas panaudoti ar atmesti. Pasaulis, nebū- 
damas būtybė, yra tai, kame visos būtybės grindžiasi. Rinkdama- 
sis tarp pasaulio būtybių ar vertybių - ar tai būtų daiktai, ar žmo- 
nės- pirmoj eilė žmogus renkasi patį pasaulį, grindžiantį bet kokį 
būtybiškumą bet vertingumą. 

Čia pradedamu žmogaus pasaulietiško buvimo savimi nagrinė- 
jimu nėra bandoma tokį buvimą talpinti į buvimo savimi pakopų 
skalę, apsprendžiančią įvairių buvimų savimi šitokioj gradacijoje 
intensyvumą ir tuo pačiu tikrumą. Čia pasaulietiškas buvimas savi- 
mi bus imamas tuo, kuo jis yra pats, tai yra kaip buvimas pasaulyje. 
Jis čia nebus vertinamas kokioj kitokioj negu pasaulio perspektyvoj. 

Tokioj, virš minėtoj, gradacijoj pasaulietišką buvimą savimi -jo 
vadinamą etiškuoju —Kierkegaard'as talpina, sakydamas: „asme- 
nybiškumas (buvimas savimi), kurio mastas yra žmogus, randasi 
žemiau asmenybiškumo (buvimo savimi), kaip esančio Dievo aki- 
vaizdoj“?. Toks teigimas yra galimas tik tikėjimo žmogui, nužvel- 


* Kierkegaard, Fear...; The Sickness..., p. 210. 

giančiam žmogaus pasaulietišką buvimą iš dieviškos perspekty- 
vos -išjo buvimo savimi, jam esant sąsajoj su Dievu. 

Čia, šitame rašinyje virš pateiktas teigimas nėra atmetamas ar 
paneigiamas, bet paliekamas svarstymo paraštėje. Tai daroma dėl 
to, kad buvimas „Dievo akivaizdoj“ yra individualus ir tuo būdu 
subjektyvus. Jis nėra visiems aiškybė - nėra aiškybė pasaulio atvi- 
rumoje. Buvimas savimi, kaip radimasis pasaulio atvirumoje (In- 
der-Welt-sein - Heideggeris!), čia bus nužvelgiamas bei aiškinamas 
pasaulio, kaip Būties atvirumos, apimtyje, nesiremiant jokiomis 
antpasaulinėmis, tik tikėjimu prieinamomis, argumentacijomis. 

Būtų klaidinga iš to, kas virš pasakyta, padaryti išvadą, kad 
antpasaulinė realybė negali pasireikšti ar būti užtikta pasaulio 
atvįrumoje. Taip nėra! Dievo žodžiai, perteikti pranašų lūpomis, 
ar tikėjimo įkvėptų Žmonių žodžiai bei darbai, be abejo, yra pasau- 
lio atvirumoje. Jie tačiau nėra pasaulietiškai, tai yra pasaulietiško- 
mis (filosofinėmis) argmentacijomis, pagrįsti bei galimi pagrįsti. 
Jie grindžiasi ne mąstančio žmogaus saistymesi filosofiniais prin- 
cipais, bet tikinčio žmogaus religiniais principais, užtinkamais jo 
gelmėse, jam esant Dievo paveiktam. „Religijoj kalba Dievas, pa- 
teikdamas antžmogišką gyvenimo ir pasaulio prasmės aiškinimą, — 
anot Finko, - pranašų bei dieviškos tiesos skelbėjų lūipomis. Filo- 
sofija yra paties žmogaus savosios būties bei savosios būsenos 
pasaulyje interpretacija. Religija gi jam yra svetima interpretaci- 
ja“"?, Ji yra svetima dėl to, kad kyla iš žmogui savomis jėgomis 
nepasiekiamo, dieviško, šaltinio. 

Iš visų Ibseno dramų, išryškinančių žmogaus pasaulietišką bu- 
vimą savimi,būdingiausia bene bus „Statybos meistras“. Halvardo 
Solneso, statybos meistro, asmenyje bei jo esybėje yra ryškus skili- 
mas tarp jo įsipareigojimo savo artimiesiems ir savam pašaukimui. 
Skilimas, įlūžis, susidėjimas iš dviejų skandų yra esminė pasauliui 
atviros būtybės savybė. Tokio skilimo neturi Peeras Gyntas. Princi- 
piniaijo neturi nė Brandas, žvelgdamas į Dievo veidą. Prieš imantis 
Halvardo Solneso pasaulietiškos būsenos nagrinėjimo, dabar pirm 
visko teks susipažinti su „Statybos meistro“ dramos turiniu. 


'9 Fink, Spiel, p. 13. 

1. Fabula 


Halvardas Solnesas savuoju ryžtu, o ypač laime, iškilo virš vi- 
sų savo apylinkės statybininkų, pasidarydamas statybos meistru. 
Jo iškilimas ir sėkmė paliko stiprų įspūdį jo aplinkos žmonėms. 
kartą jam pasakė: „Kadaise tu pradėjai (savo karjerą) kaip netur- 
tingas sodžiaus bernaitis. O dabar, žiūrėk, esi pirmas savo profesi- 
joj. Taip, tikrai, ponas Solnesai, tu turėjai laimę savo pusėje“!!, 

Esminis posūkis Solneso, kaip statybos meistro, iškilime įvyko 
su jo seno didžiulio namo, apsupto plačiai nusitęsusiais sodais — 
Alinos tėviškės - sudegimu. Tai davė jam progą išdalinti didelę 
sodų dalį sklypais ir statyti ant jų patogius namus ar vilas vietos 
gyventojams. 

Šituo būdu jis iškilo virš anuomet gerai besilaikiusio statybi- 
ninko, Knuto Broviko, kuris, palaipsniui Solneso konkuruojamas, 
turėjo išsižadėti savarankiško statybininko posto ir pereiti dirbti 
Solneso firmon sykiu su savo sūnumi Ragnaru, geru braižytoju. 

Knutas, būdamas jau senas ir ligotas, nieko sau nebegeidė. Jo 
svajonė buvo matyti savo sūnų Ragnarą iškylant statybininko pro- 
fesijoj. Jis todėl prašė Solnesą leisti Ragnarui savarankiškai pasta- 
tyti vilą vienai jaunai porai, kuri buvo užsukusi tuo reikalu į Solne- 
so įstaigą, jam tuo laiku ten nesant. Ragnaras jau buvo nubraižęs 
tai porai numatomos vilos planus, kurie jai buvo priimtini. Jam tik 
reikėjo Solneso parašo, patvirtinančio juos bei jį įgaliojančio tą vilą 
statyti. 

Solnesas, kuris jau buvo pasiekęs penkiasdešimtuosius savo 


Mi 


„Jokiu būdu aš nepasitrauksiu nuo savo darbo,- šaukė jis Knutui, - 
niekam aš neužleisiu savo vietos — niekados savo laisva valia! 
Niekad pasaulyje aš to nepadarysiu!“'* Jis tačiau padarė vieną 


" Henrik Ibsen, The Master Builder and Other Plays, New York: Pen- 
guin Books, 1958, p. 140. 
"* Ibid., p. 128. 

nuolaidą Knutui, sutikdamas priimti iš jo Ragnaro tos vilos 
brėžinius, žadėdamas juos peržiūrėti. 

Nežiūrint to, kad Solneso laikysena tėvo ir sūnaus Brovikų 
atžvilgiu nebuvo draugiška, jis juos įvertino jų sugebėjimuose ir 
viską darė, kad jie - ypač Ragnaras, kaip geras braižytojas - pas jį 
liktųsi ir dirbtų. Jis pasamdė dirbti savo raštinėje Ragnaro sužadė- 
tinę Kają, kuri netrukus Solnesą įsimylėjo. Šis, nors jos nemylėda- 
mas, nudavė ją mylįs tik tam, kad, jai šitaip liekantis jo įstaigoje 
kaip jo sekretorei, ir Ragnaras liktųsi pas jį ir toliau dirbtų jam, 
užuot bandęs pasitraukti nuo jo ir įsteigti nuosavą firmą. 

Priešingai žmonių įsitikinimams, Solnesas nebuvo laimingas. 
Jis kentėjo, jausdamasis moraliai įsiskolinęs Alinai sąryšyje su sa- 
vo iškilimu. Nors ir žinodamas, kad Alina įtaria erotinę implikaci- 
jąjosantykiuose su Kaja, jis jai tuo reikalu nedavė jokio pasiaiški- 
nimo. Dr. Herdalui klausiant, kodėl jis aiškiai nepasako tiesos savo 
žmonai, kad jis nėra Kajos įsimylėjęs, Solnesas jam atsakė: „Dėl to, 
kad aš jaučiu, kad tame yra tarsi koks man reikalingas savęs kan- 
kinimas, leidžiant Alinai sudaryti man neteisingą apkaltinimą“. 
Dr. Herdalui nesuvokiant jo žodžių prasmės, Solnesas tęsė: „Tai 
kaip tik reiškia kad ir palyginti mažą atsilyginimą už beribį,neišma- 
tuojamą įsiskolinimą Alinai“8, Ir po šito paaiškinimo daktarui Her- 
dalui Solneso žodžiai likosi neaiškūs ir mįslingi. Tiesa buvo tame, 
kad Solnesas jautėsi giliai nusikaltęs žmonai, jam sekant savąjį 
pašaukimą. 

Visa tai prasidėjo su Alinos paveldėto seno namo sudegimu. 
Dar gerokai prieš jam sudegant Solnesas buvo pastebėjęs pastogės 
aukšte kamino įskilimą. Jis gerai žinojo, kad tai reiškia bet kada 
galimą gaisrą. Jis taipgi gerai žinojo, kad toks gaisras duotų jam 
progą perorganizuoti didžiulį sodais apaugusį plotą aplink namą 
ir didelę jo dalį išdalinti į sklypus ir ant jų statyti namus. Jis nie- 
kam nieko apie tai nesakė ir ilgai savyje intensyviai geidė ir tikėjo- 
si, kad tas senasis namas kada nors sudegs. 

Kartą tikrai taip ir atsitiko: namas sudegė. Gaisro priežastimi 
tačiau nebuvo tas įskilimas kamine. Gaisras kilo visai kitoj namo 


Iš Ibid., p. 138. 

dalyje ir dėl kitų priežasčių. Tai įvyko šaltą naktį. Gaisrą gesinant, 
Halvardui ir Alinai sykiu su jųdviejų mažais dvyniais sūneliais 
pavyko išsigelbėti ir likti gyviems. Alina vis dėlto sušlapusi stip- 
riai peršalo ir susirgo. Jos maži sūneliai, jai juos maitinant krūtimi, 
apsikrėtėjos liga ir, būdami mažiau atsparūs, netrukus mirė. 

Nors tas gaisras ir iškėlė Solnesą kaip visoj apylinkėj pirmau- 
jantį statybos meistrą, jis sykiu uždėjo jam sunkią kaltės naštą dėl 
įvykusios jo šeimos tragedijos. 

Dėl savo kaltės Alinai Solnesas kentėjo nuolatinę vidinę kan- 
čią. Kartą jis savo Žmonai pasisakė kenčiąs. Savo kančią jis apibū- 
dino Alinai sakydamas: „Aš dažnai jaučiuosi bepaskęstąs po bai- 
sia skolos našta“. Alina, manydama, kad jis kalba apie savo 
finansinį įsiskolinimą, nustebusi pabrėžė jam, kad jis nėra niekam 
įsiskolinęs. Solnesas sakė jai tada: „Esu besaikiai įsiskolinęs tau - 
tau - tau, Alina“. Jai dabar prašant savo žodžius pagrįsti faktais, 
jis atsakė: „Betgi jų nėra (jokių faktų). Aš nieko blogo tau nepada- 
riau. Bent nieko nepadariau sąmoningai ar tyčiomis. Nežiūrint to, 
ašjaučiu, tarsi triuškinanti skola guli ant manęs ir slegia mane““. 

Faktiškai Solnesas nebuvo kaltas, bet jis laikė save kaltu, būda- 
mas įsitikinęs, kad jo intensyvus noras, kad tas gaisras įvyktų, pa- 
veikė įvairias aplinkybes, įskaitant ir žmones, kurie, jo vidinių norų 
jėgos paveikti, viską pakreipė ta linkme, kad tas gaisras įvyktų, net 
jeigu jie patys to nežinojo. Kartą kalbėdamas apie šitokią galimybę 
su Hilde Wangel,jisjos klausė: „Arir tu, Hilde, netiki, kad pasaulyje 
būna tik keli specialiai parinkti žmonės, kurie būna apdovanoti jėga 
ir sugebėjimu ko nors norėti, ko nors trokšti, ko nors siekti taip atkak- 
liai ir taip nepermaldaujamai, kad jie galų gale turi tai pasiekti? Ar 
tu tuonetiki?“"5 Čia patjis dar pridėjo: „Tokie žmonės tai neįvykdo 
vieni - šituos didžius dalykus. O ne! Tam reikalingi patarnaujantieji 
ir pasiunčiamieji. Jie taipgi turi būti su mumis, kad kas iš viso galėtų 
įvykti. Pastarieji neateina (į pagalbą) iš savęs pačių valios: jie turi 
būti pašaukti su ryžtingumu, vidiniai“, 


“ Ibid., p. 162. 
15 Ibid., p. 176. 
18 Ibid., p. 176-177. 

Didelių užmojų žmogus savuoju intensyviu ir pergalingu sie- 
kimu palenkia siekiamus įvykius taip, kad jie įvyktų, jam sykiu 
palenkiant valią bei veiksmus ir kitų žmonių (patarnaujančiųjų ir 
pasiunčiamųjų) tų įvykių — taip svarbių ir reikšmingų ne vien juos 
siekiančiam žmogui pačiam, bet dažnai ir plačiai visuomenei — 
realizavimui. 

Pagal Solneso samprotavimą, jeigu tas namas būtų priklausęs 
Knutui Brovikui, jis nebūtų jam taip „patogiai“ sudegęs, nes jis, 
pagal Solnesą, nežinąs, kaip prisišaukti patarnaujančiuosius ir 
pasiunčiamuosius. Savo nuomonę jis grindė tuomi, kad Knutas 
Brovikas, nesiekdamas savųjų tikslų aistringai ir intensyviai, ne- 
galėjo palenkti ir aplinkos savųjų siekių valingai jėgai. „Matai, 
Hilde, - išvadojo toliau Solnesas, - tai esu aš, kuris galų gale yra 
kaltas dėl tų dviejų mažų berniukų mirties, kurie savo gyvybėmis 
turėjo apmokėti (mano siekius). Ar, be to, tu nemanai, kad taipgi tik 
aš galiu būti kaltinamas dėl to, kad Alina niekad nebuvo tuo, kuo 
ji turėjo būti ir galėjo būti — ir kuo ji labiausiai norėjo būti?“17 

Žmonių akyse Solnesas buvo laimingas žmogus dėl savo suge- 
bėjimų ir sėkmės. Pats saujis tokiu nesijautė, žinodamas, kad iški- 
lo ne tiek dėl savo paties nuopelnų, kiek dėl savo magiškų jėgų, 
slypinčių jo gelmėse. Šitomis savo galiomis jis pajėgė palenkti savo 
aplinką ir jos žmones savo naudai. Jis visa tai slėpė savyje nuo 
visų, įskaitant ir Aliną. Tik su Hilde jis galėjo laisvai viską išsikal- 
bėti, atskleisdamas jai save tuo, kuo jis buvo. 

Hildė Wangel buvo tik ką bepradedanti savo gyvenimo tretįjį 
dešimtmetį - tvirto būdo, tvirtų apsisprendimų ir tvirtos valios mer- 
gaitė, jau nuo mažens idealizavusi Halvardą Solnesą kaip staty- 
bos meistrą. 

Prieš dešimt metų, būdama grupėje mergaičių moksleivių, ku- 
rios stovėjo išsirikiavusios eilėje, uniformuotos ir su vėliavėlėmis, 
kaip iškilmių dalyvės tarp daugelio kitų, susirinkusių čia, prie nau- 

jai pastatytos Lysangerio bažnyčios (tai buvo tos bažnyčios ati- 
darymo iškilmės), Hildė patyrė nepamirštamą įspūdį, kai Hal- 
vardas Solnesas, statybos meistras, užlipęs aukštai, ant bokšto 


V Ibid., p. 177. 

vėjo rodyklės uždėjo vainiką, kaip užbaigimo simbolį. Jo drąsa, 
jam taip aukštai virš žemės žmogysčių stovint, Hildės akyse atro- 
dė kaip heroizmo išraiška, ir jis pats jai atrodė tenai su didvyrio 
aureole. 

Hildė, atvažiavusi pas Solnesą po dešimties metų, pasakojo jam 
apie tas iškilmes ir apie jomis jai sudarytą įspūdį. Ji taipgi papasa- 
kojojam - kojis visiškai neprisiminė — apie tai, kad po iškilmių jos 
tėvas, vietos gydytojas, pakvietė jį į savo namus vakarienei. Jos 
teigimu, Solnesas atėjęs pradžioje užtiko ją vieną savo kambaryje 
ir ėmęs ją aistringai bučiuoti, prižadėdamas jai po dešimties metų 
ją iš čia pasiimti ir padaryti savo princese, pastatydamas jai pilį su 
aukštu bokštu. 

Šitaip Hildei pasakojant apie įvykius prieš dešimt metų - ypač 
jojos užtikimą jos kambaryje ir pažadus jai, kaip savo princesei, 
pastatyti pilį - jis įsitikino, kad visa tai nebuvo tik jo pamirštas 
dalykas, o buvo grynai Hildės vaizduotės padaras. Pradžioje jis 
bandė ją įtikinėti klystant. Netrukus tačiau jis susiorientavo, kad 
tikrumoje tai būta jo pasąmoninėmis, magiškomis galiomis Hildės 
palenkimas taip jį suprasti. Palaipsniui Solnesui paaiškėjo, kad jis 
anuomet ją magiškai paruošė rolei, kurią ji turėjo atlikti dabar (po 
dešimt metų), jam padėdama susiorientuoti savo pašaukimo kelio 
krizėje. 

Solnesas suprato, kad Hildė turėjo būti jo vidinių jėgų pašauk- 
ta, kaip jam reikalinga savo paskirties vykdymo kelyje. Hildei jo 
klausiant: „Pasakyki man, statybos meistrai, ar tu esi tikras, kad 
niekad manęs nešaukei? Galbūt pasąmoniniai?“,jis jai atsakė: „Aš 
esu beveik tikras, kad tikrai turėjau tave šaukti“!*. Solnesas pa- 
laipsniui, pirmojo jų pokalbio tėkmėje, suprato, kad Hildės pažin- 
tis jam labai svarbi. „Tu esi asmuo, kurio man labiausiai reikės“"?, 
pasakėjis jai. Solnesui Hildė buvo reikalinga dėl to, kad jis kompli- 
kuotoje savo siekių bei įsipareigojimų sankaupoje negalėjo rasti 
tinkamo sprendimo savo pašaukimo tolimesniems užmojams. Jis 
jautėsi vienišas, ir, Rildei pasirodžius, jis įžiūrėjo joje ramstį savo 


U Ibid., p. 180. 
" Ibid., p. 156. 

apsisprendimų perspektyvose. Jis tai išreiškė jai žodžiais: „Ak, Hil- 
de, aš negaliu žodžiais išreikšti, kokią paguodą man sudaro tavo 
pasirodymas. Dabar pagaliau aš turiu ką nors, su kuo aš galiu 
kalbėti!“20 

Minėtas jo ant Lysangerio bažnyčios vainiko uždėjimas buvo 
reikšmingas posūkis Solneso gyvenime. Tarsi sveikindama jį šita- 
me posūkyje, anuomet šaukė jam jaunutė Hildė: „Valio ponui Sol- 
nesui, statybos meistrui!“*! Solnesas tada įkopė į bokštą ne tiek 
tam, kad paženklintų bažnyčios užbaigimą, bet kiek tam, kad pra- 
biltų į Dievą, atsisakydamas Jam ateityje bažnyčias statyti dėl jį 
ištikusios šeimos nelaimės, o tik statyti namus žmonėms. Savo po- 
kalbyje su Hilde jis apibūdino tokius namus kaip „jaukius, pato- 
gius, šviesius namus, kame tėvas ir motina su gausybe vaikų galė- 
tųsaugiai ir laimingai gyventi, jausdami, kaip gera yra būti gyviems 
pasaulyje. Ir visų labiausia, kaip gera yra priklausyti kits kitam 
tiek dideliuose dalykuose, tiek mažuose“?, 

Solneso rūpinimasis žmonių gerove irjo jautrus atsižvelgimas į 
Aliną, kuriai jis jautėsi giliai prasiskolinęs, - visa tai, Hildės požiū- 
riu, reiškė jo tvirto stovėjimo savajame pašaukime stoką - stoką jo, 
kaip statybos meistro, buvimo savimi. Ji prikišo jam turint „liguistą 
sąžinę“. Ji tai paaiškino sakydama: „Tuomi aš noriu pasakyti, kad 
tavo sąžinė yra labai trapi, tarsi būtų dailiai išausta; ji nepajėgia 
imtis sunkesnių problemų, pakelti bei panešti ką nors sunkaus“. 

Tuomi Hildė bandė pasakyti, kad žmogus su aiškiu pašauki- 
mu nesvyruodamas turi eiti į savo jam pasaulyje atsiskleidžiantį 
tikslą, siekdamas įgyvendinti savuosius idealus. Jis privalo reali- 
Zzuoti save šitame kelyje, net jeigu per tai nukenčia jo aplinkos jam 
brangūs žmonės. Pagal Hildę, didžių užmojų žmogui yra reikalin- 
gastipri, užgrūdinta sąžinė, bujojanti sveikatingumu. Tokia sąžinė 
įgalina jį išdrįsti įvykdyti tai, ko jis nori?*, 


20 Ibid., p. 167. 

2 Ibid. 

2 Ibid., p. 170. 

3 Ibid., p. 177 -178. 
“ CF. ibid., p. 179. 

Pokalbyje su Hilde Solnesas palaipsniui vis labiau ėmė įžvelgti 
įsavo įsipareigojimų ir savo siekių pynę ir vis labiau ėmė suprasti 
savo asmenybiškumo struktūrą. Jie abu sutarė, kad tokia stipria ir 
užgrūdinta sąžine pasižymėjo senovės vikingai, kuriems naikini- 
mas bei žudymas nebuvo kliūtimi, jiems siekiant savo tikslų. 

Kaip stoką „užgrūdintos sąžinės“ pas Solnesą Hildė nurodė 
jam jo jaunosios kartos - specifiniai Ragnaro - baimę: jis bijojosi 
jaunosios kartos, kaip galimo pavojaus jam būti nurungtam ir 
išstumtam iš virš visų pirmaujančio posto — statybos meistro pos- 
to. Pagal Hildę, jis turėjo pergalingai be baimės žygiuoti savo pa- 
skirties keliu, nustelbdamas visus, kurie tik besikėsintų jam prilyg- 
ti. Šituo būdu Hildė įtikino Solnesą savo parašu patvirtinti Ragnaro 
brėžinius ir duoti jam įgaliojimą pačiam pasireikšti kaip savaran- 
kiškamstatybininkui*. 

Hildei viešint pas Solnesus, jie gyveno patogiame — nors tik 
laikinai vietoj sudegusio pastatytame - name. Mylėdamas žmoną 
ir norėdamas matyti ją, kiek tai įmanoma, laimingesnę, Solnesas 
pastatė dar vieną namą sau ir Alinai, kreipdamas į jį visą savo 

atidą ir sugebėjimus taip, kad jis būtų ir jaukus, ir dailus. Šitas 
namas- skirtingai nuo jo anksčiau kam nors pastatytų gyvenamų- 
jų namų turėjo aukštą bokštą. Kaip tik tada tas namas jau buvo 
užbaigtas ir ant jo bokšto turėjo būti iškeltas vainikas, kaip jo atbai- 
gimo simbolis. Hildė su džiūgavimo virpesiu svajojo vėl pamatyti 
Solnesą, kaip statybos meistrą, aukštai ant bokšto, uždedantį vai- 
niką ant vėjo rodyklės. 

Čia tenka pasakyti, kad -otai gerai žinojo visi Solneso artimie- 
ji, o ypač Alina -jis bijojo aukštumų: lipant aukštyn, jam svaigda- 
vo galva. Sužinojusi apie tai Hildė netikėjo savo ausimis ir kreipėsi 
į Solnesą, klausdama, ar tai gali būti tiesa, „kad manasis statybos 
meistras neišdrįstų - negalėtų lipti tiek aukštai, kiek jis sugeba staty- 
ti?“ Solnesas, ne tiek norėdamas neapvilti Hildės, kiek būdamas 
pats pasiryžęs tam, ką jis ėmė įžvelgti esant būtina jo savęs kaip 
statybos meistro realizavimui, davė Hildei suprasti, kad jis vaini- 


35 CF. ibid., p. 181. 
3 Ibid., p. 186. 

ką įkels. „Dar šį vakarą mes uždėsime vainiką, princese Hilde!“7 - 
sakė jis jai. 

Vainiko iškėlimo (namo atidarymo) dieną Solnesas, Hildės pa- 
laipsniui, bet nepaliaujamai orientuojamas į savąją, kaip statybos 
meistro, paskirtį, suėjo su ja į pilną tarpusavį supratimą ir harmo- 
niją. Solnesas galutinai įsitikino, kad žmogus turi išdrįsti siekti 
savo laimės, galutina prasme neatsižvelgdamas į laimę tų, kurie 
stovijo kelyje?. Jau nebesivargindamas savo įsipareigojimais Ali- 
nai, jis ryžosi nuo tada -nuo namo atidarymo iškilmių - sykiu su 
Hilde statyti jau nebe namus žmonėms, bet pilis ore su pamatais 
pojomis. Svarbiausioji tokių pilių - pagaljų susitarimą - turės būti 
pilis „princesei Hildei“, kurios kambarys būsiąs aukštai pilies 
bokšte ir turėsiąs balkoną apžvelgimui viso pasaulio. Pilys ore su 
pamatais po jomis reiškia gražiausius pasaulyje dalykus - kūri- 
nius?. 

Po šito reikšmingiausio pokalbio su Hilde Solnesas, prieš nu- 
eidamas uždėti vainiką ant naujojo namo bokšto, prisipažino Hil- 
dei, kad jis bijosi lipti į bokštą, bet ne dėl mirties galimybės, bet dėl 
likimo. „Aš bijausi likiminės lemties“*?,- pasakė jis jai. Sykiu jis jai 
pasakė, kad, užlipęs ten aukštai, jis vėl prabilsiąs į Dievą, jam sa- 
kydamas: „Klausyki manęs, visagali Viešpatie, <...> nuo dabar aš 
statysiu tik pačius gražiausius dalykus pasaulyje“*!. 

Solnesas, statybos meistras, užkopė į bokštą, uždėjo vainiką 
ant vėjo rodyklės ir, po to praradęs lygsvarą, virto žemyn ir užsi- 
mušė. Visiems įvykio sukrėstiems su širdgėla apgailestaujant, Hil- 
dė vis kartojo: „Jis gi pasiekė patį viršų. Aš girdėjau arfų skambesį 
ore! Mano - mano statybos meistras!*? 


7 Ibid. 

8 Cf. ibid., p. 195. 
8 Cf. ibid., p. 197. 
3 Ibid., p. 203. 

3 Ibid., p. 206. 

3 Ibid., p. 211. 

2. Pasaulis 


Halvardo Solneso būsenoje ryškiai galima justi dvilypumą bei 
dvikryptiškumą: iš vienos pusės, pas jį aiškiai yra užtinkamas pa- 
reigingumas savai šeimai, ypač žmonai Alinai, o iš kitos - jo pa- 
sišventimas savo pašaukimui, jo pareiga sau, kaip statybos meist- 
rui. Jis nebuvo sau pakankama būtybė (kaip gyvulys), bet siejo save 
su pasaulio realijomis - pasirinkdamas vienas iš jų ir joms įsipa- 
reigodamas ir, iš kitos pusės, naudodamas kitas iš jų savo pilnat- 
vės realizavimui, „savikūrai“. 

Tuomi jis skyrėsi nuo Peero Gynto, kuris nors ir būdamas tarp 
pasaulio realybių - nebuvo sąsajoj su pasauliu, su atviruma, kame 
šitų realybių, realijų, pasirinkimas ir joms įsipareigojimas tik ir yra 
galimas. Be šitokio pasirinkimo jis negalėjo vystyti bei formuoti 
savyje slypinčių galimybių ir tuomi išsikovoti savąjį buvimą savi- 
mi, savąjį asmenybiškumą. Būdamas atsiribojęs nuo pasaulio - nuo 
arenos išsikovoti save - ir laikydamas save sau pakankamu savoje 
duotybėje (savame „metime“),jis pasaulyje tikra prasme nebuvo. 

Halvardas Solnesas skyrėsi ir nuo Brando, nors jie abu buvo 
savo pašaukimams pasišventę. Solnesas savuoju pašaukimu bu- 
voatsigręžęs į pasaulį, kultūrindamas jame savo aplinką savo pa- 
statais ir sykiu išryškindamas jame ir save, kaip kultūriniai kūrybi- 
nį veiksnį. Solnesas, kaip stiprus kūrybinis veiksnys pasaulyje, 
kaip kultūrininkas, keitė savo aplinką savais pastatais ir išryškino 
save kaip stipraus kultūrininko - kaip statybos meistro — realiją 
jame. Tiekjo pastatai, tiek jis pats savame savęs formavime reiškėsi 
pasaulyje, buvo jo sąsajos su pasauliu išdava. 

Ir Brandas, sekdamas savo pašaukimą, buvo ryškus veiksnys 
pasaulyje. Jo veikla tačiau galutina prasme nebesivadovavo pa- 
sauliu: ji saistėsi nebe gyvenimo, o tikėjimo (tai yra antpasauli- 
niais) kriterijais. Brandas formavo žmonių sielas pagal Dievo Žodį 
bei Jo savuoju gyvenimu jiems duodamą pavyzdį, jiems užbrėžiantį 
jų gyvenimo tikrą kryptį. Brandas galutina prasme nerealizavo sa- 
vęs pasaulyje, bet antpasaulinėje realybėje. 

Atrodo, kad tik Halvardas Solnesas - teigiant tai tuo tarpu tik 
kaip prielaidą - įsitelpa vien tik pasaulinėse realijose, principiniai 

visiems gyvenimo patirtimi (o ne tik tikėjimu) prieinamoms, ir kad 
tik jis įgyvendina savąjį asmenybiškumą, realizuoja save, būda- 
mas $ąsajoj su pasauliu, kaip Būties atviruma. 

Kalbant apie Solneso ir Brando skirtingumą, turint galvoje pas- 
tarojo sąsają su Dievu, čia tenka priminti, kad Solnesas nebuvo 
visai be sąlyčio su Dievu. Jis juk statė Jam bažnyčias, tuomi 
išreikšdamas savo pavaldumą Jam savuoju pašaukimu. Čia ta- 
čiau tenka atkreipti dėmesį į tai, kad Solneso pašaukimas - priešin- 
gai Brando pašaukimui —nebuvo tarnauti Dievui, bet statyti: būti 
statybininku. Ar Solnesas statė bažnyčias Dievui, ar gyvenamas 
patalpas žmonėms, jis pasireiškė kaip statybininkas, one kaip Dievo 
tarnas. Brandas gi, orientuodamas tikinčiųjų sielas pagal Dievo 
valią, pasireiškė kaip Dievo tarnas. Brando pašaukimo galutinoji 
norma buvo Dievas, kai tuo tarpu Solneso pašaukimo norma buvo 
pasaulis. Kai Halvardas Solnesas savo gyvenimo krizėje nusikrei- 
pė nuo Dievo ta prasme, kad jis nebestatė Jam pastatų, bet ėmė 
statyti pastatus žmonėms, jis tik modifikavo savo, kaip statybinin- 
ko, kūrinių pobūdį. 

Virš pateikti Halvardo Solneso pašaukimo bruožai parodo jo 
skirtingumą tiek nuo Peero Gynto, tiek nuo Brando. Jo asmeny- 
biškumo svarstymas, šituo būdu, siejasi su pasauliu ir išsisemia 
juo, kaip Būties atviruma. Solnesas būna savimi, realizuodamas 
save kaip esantį sąsajoj su pasauliu (Būties atviruma), kaip galuti- 
narealybe. Toks buvimas savimi visai nebuvo realizuotas pas Pe- 
erą Gyntą ir tik pereinančia prasme - tik kaip pakopa į jo tikrą 
asmenybiškumą — jis buvo realizuotas pas Brandą. Šita Solneso, 
kaip statybos meistro, asmenybiškumo pobūdžio prielaida prisieis 
čia - kiek tai yra galima - išryškinti jos patikimumo linkme. 

Solneso buvimo savimi, jo asmenybiškumo, svarstymas - pasė- 
koje to, kas buvo aukščiau pasakyta — bazuosis čia pasauliu, Bū- 
ties atviruma. Dėlei to čia neišvengiamai prisieis susidaryti bent 
kokia parengiamoji bei preliminarinė šitokiam svarstymui reika- 
linga pasaulio prasmės samprata. 

Tai nėra lengva užduotis, kadangi filosofijos istorinio vystymo- 
si eigoje pasaulis, kaip Būties atviruma, nebuvo reikiamai palies- 
tas bei svarstytas. Jis iškilo tik su Heideggerio mintimi. Tradicinė 

(priešheideggerinė) filosofija principiniai bazavosi būtybėse. Būtį 
ji suprato tik kaip būtybių radimąsi, o pasaulis jai buvo būtybių 
visuma. Tradicinė filosofija nesigilino į radimosi pagrindus, ne- 
klausdama jo prasmės. Ji nesuvokė radimosi kaip atsiskleidimo 
žmogiškojo pasaulio, jo būties, atvirumoje. 

Peilis kaip peilis, pavyzdžiui, niekad „nesiranda“ izoliuotai 
vienas savyje. Jis nesigrindžia tik radimesi. Priešingai, jis randasi 
iškildamas, atsiskleisdamas ir besigrįsdamas žmogiškoje buityje 
(Dasein): jis atsiskleidžia jo pasaulyje kaip tai, ko žmogus stokoja - 
kaip plėšraus žvėries danties, kaip šerno ilties, kaip elnio rago, ar 
kaip lokio nagų. Žmogiškoji būtis įprasmina peilį (kaip dantį, iltį, 
ragą ar nagą),jį tuo būdu atskleisdama ir pagrįsdama. Šitaip įpras- 
mintas peilis „randasi“ kaip peilis. Net ir aštri titnago atskala — 
kolji žmogaus nėra įprasminta kaip jo ginklas - „nesiranda“ kaip 
ginklas, nors ji jau seniai „randasi“ kaip akmens gabalas. Be žmo- 
gaus, kaip puolimo bei gynimosi priemonių stokojančio, nei peilis, 
nei aštri timago atskala nebūtų, kuo jie yra -jie būtų beprasmiai ir 
tikra prasme nesą. 

Vien tik žmogiškasis stokojimas pats vienas dar nepagrindžia 
ar neįprasmina ko nors besirandančio tuomi, kuomi jis atsi- 
skleidžia. Stokojanti būtybė turi būti atvira Būčiai - Gamtai kaip 
visumai, kuri įvairingai sieja visko besirandančio prasmes tarpu- 
savyje, principiniai jas siedama su savimi, kaip visų prasmių pa- 
grindu. Stokojanti būtybė (žmogus) turi būti atvira pasauliui kaip 
logosui (prasmių visumai ir pagrindui), bet kokio išmintingumo 
bei išmonės pagrindui. 

Įžengdamas į pasaulio atvirumą (būdamas „mestas“ įją), žmo- 
gus neįžengia į ją valdingai, bet kukliai: būdamas pavaldus pa- 
saulio (Būties atvirumos) saistams. Čia jis užtinka ne tik daiktus 
bei būtybes, bet ir aukštesnes už jį magiškas bei demoniškas jėgas, 
pateikiančias bei atskleidžiančias jam tuos daiktus ar būtybes kaip 
išstatytas jam jo žmogiškiems, jas kultūrinantiems saistams. Žmo- 
gus, kaip kuriąs kultūrą - įprasminąs beprasmiai besirandančius 
daiktus - neišvengiamai pats turi saistytis pagal aukštesnių, de- 
moniškų jėgų direktyvas. Atodairingai santykiaudamas su jomis, 

jis gali grįsti nesvetingame pasaulyje - kuriame jis žengia kaip opi, 

stokojanti būtybė - sau gyvenimo kelią. Žmogaus atodairingame 
pavaldume aukštesnėms pačios Būties-Gamtos jėgoms sykiu su 
joje būtybes transcenduojančiomis, dieviškomis ir demoniškomis 
jėgomis, perteikiančiomis jam Būties-Gamtos saistus,- jo atvirume 
joms - kaip tik ir grindžiasi ar gimsta žmogaus laisvė. Laisvė nėra 
sauvalė, dominuojanti viską iš savosios, vidinės, uždaros, „gyn- 
tiškos“ tvirtovės: ji yra atvirumas aukštesniems Būties saistams. 

Žmogus gali atskleisti (suvokti savame prasmingume) peilį - 
pagrįsdamas jį Būties saistomų prasmingumų visumoje (Iogose) 

tik būdamas atviras šitai prasmingumų visumai. Peilis (kaip ir bet 
kokia žmogaus būties būtybė ar daiktas) grindžiasi žmogaus lais- 
vėje -jo atvirumoje Būčiai. Jis toliau dar pagrindiniau- grindžia- 
si Būtyje, jos atvirumoje. Su peiliu (ar bet kokia būtybe), jam atsi- 
skleidžiant, atsiskleidžia ir žmogus savąja laisve, ir Būtis, kaip bet 
kokio prasmingumo - atsiskleidžiančio bei iškylančio jos atviru- 
moje - pagrindas. 

Būtybių bei daiktų radimasis (esimas) nėra jų galutinas pagrin- 
das dėl to, kad jis grindžiasi žmogaus laisvėje, kaip jo kūrybinga- 
me atvirume pasauliui, ir per tai jis (radimasis, esimas) grindžiasi 
pasaulyje, Būtyje. 

Tradicinė filosofija buvo būtybių, kaip besirandančių, tai yra 
esančių, filosofija. Ji ignoravo tiek pasaulį, tiek laisvę tikra jų pras- 
me. Žmogų savo laisvėje ji suprato kaip subjektą, apsprendžiantį 
daiktą kaip objektą savąja, savyje patalpinta, išmone. Kai kuriose 
savo apreiškose tradicinė filosofija suprato žmogų kaip daiktų bei 
būtybių apspręstą, i. e. principiniai kaip stokojantį laisvės. 

Prabėgomis gal čia vertėtų paminėti, kad tradicinėje filosofijoje 
Dievas buvo suprastas kaip aukščiausia būtybė. Tai reiškia, kad 
jis buvo suprastas radimosi (esimo) plotmėje, kuri, kaipo tokia, su- 
ponuoja žmogiškąją laisvę ir pasaulį, kaip Būties atvirumą. Šituo 
būdu suprastas Dievas nebuvo suprastas kaip tikra prasme ant- 
pasaulinė realybė. 

Halvardo Sol!neso asmenybiškumas, buvimas savimi, čia bus | 
svarstomas jo pasaulio apybraižose. Šito pasėkoje čia ne tiek bus 
laikomasi Kierkegaard'o pasaulietiško (etinio) buvimo savimi sam- 
pratos, kiek Heideggerio. Pas Kierkegaard'ą etinis asmenybiškumas 

tėra pakopa pasiruošti „šuoliui“ į religinį asmenybiškumą. Hei- 
deggeris gi ribojasi žmogaus buvimu savimi pasaulyje. Jis mato 
žmogų kaip esminiai esantį-pasaulyje (In-der-Welt-sein). Jis palieka 
žinojimą, prašokantį jo paties sugebėjimus (žinojimą tikėjimu — 
per tikėjimo dovaną), nuošalyje. 

Buvimas-pasaulyje reiškia „ek-sistenciją“. Heideggeris rašo tą 
žodį taip, norėdamas pabrėžti, kad jis nereiškia „egzistencija“ (exis- 
tentia) radimosi bei esimo prasme, kuria jis buvo tradicinėje filoso- 
fijoje, o reiškia žmogiškąjį buvimą savimi, jam išstojant iš savo (gy- 
vuliško, kipšiško, subjektyvaus) uždarumo savyje ir įžengiant į 
pasaulio atvirumą: žmogus būna savimi, egzistuodamas pasaulio 
atvirumoje, 

Vėliau Heideggeris ėmė išreikšti žmogaus „ek-sistenciją“ 
žodžiu Dasein, jo įžengiančio bujojimo Būties tiesoje prasme“. Da, 
kaip Būties atviruma, kaip atskleista plotmė, ir yra pagrindinė tie- 
sa. Joje rasdamasis žmogus užtinka viską, kas vienaip ar kitaip 
gali būti, pats būdamas pavaldžioje sąsajoje sa Būtimi - kūrybin- 
gai iškeldamas (leisdamas būti) jos atvirumoje viską, kas joje gali 
atsiskleisti. Tai, kas atsiskleidžia, randasi ar yra, yra būtybės ar 
daiktai. Principiniai tai yra žmogaus laisvės išdavos - jo kūriniai. 
Dasein čia daugumoje bus verčiamas žodžiu „būtis“, reiškiančiu 
Žmogaus realų gyvenamąjį pasaulį, kuriame jis pasireiškia, kūry- 
bingai realizuodamas save. 

Būties atviruma — pasaulis, buitis - yra pagrindinė tiesa. Gi 
žmogaus kūrybingas pavaldumas Būčiai yra tiesa, kaip jo laisvė — 
laisvė Būties tiesai. Žmogus yra laisvas, leisdamas būtybes būti 
tuo, kuojos yra Būties atvirumoje. Šita prasme laisvė ir reiškia „leisti 
būti“. „Leidimas būti — tai yra leidimas būtybei būti, kuo ji yra — 
reiškia (žmogaus) įsileidimą į atvirumą, kurioje būtybės randasi, 
tarsi ją su savimi atsinešdamos““*. Būtybės ar daiktai atsineša su 
savimi Būties atvirumą, pasaulį, - savimi sutelkdami jį. 


3 Cf. Martin Heidegger, Ūber den Humanismus, Frankfurt a. M.: Vitto- 
rio Klostermann, 1949, p. 15. 

3 Martin Heideeger, Von: Wesen der Wahrheit, Frankfurt a. M.: Vitto- 
rio Klostermann, 1943, p. 15. 

Būtybių tiesos grindžiasi laisvėje - žmogaus atvirumo Būčiai 
tiesoje. „Žmogus yra Būties piemuo““. Tais žodžiais Heideggeris 
pabrėžia žmogų kaip Būties tiesos dabotoją. Žmogus daboja Bū- 
ties tiesą, kūrybingai atskleisdamas būtybes, kaip Būties tiesos su- 
telkėjas. Pagrindiniai Būties tiesos sutelkėjai yra kūriniai. 

Šitokioje pasaulio ir žmogiškosios buities apybraižoje teks da- 
bar bandyti mesti žvilgsnį į Halvardą Solnesą, kaip sekantį savajį 
pašaukimą ir tuomi realizuojantį save (savo asmenybiškumą), jam 
kuriant savo kūrinius (pastatus) taip, kad juose susitelktų Būties 
šviesa, jiems esant, kuo jie yra. 

Halvardas Solnesas buvo palyginti stiprus individas savame 
pasaulyje, nors savo kūriniais jis kartais atrodė pasimetęs — tar- 
naudamas Dievui, tarnaudamas žmonėms ir pagaliau tarnauda- 
mas sau. Įlūžis ar dvilypumas - tipingas buvimą savimi realizuo- 
jančioj būtybėj, be abejo, pas jį reiškiasi. Jo atskleidimas pirmuoju 
žvilgsniu gali atrodyti nelengvas dėl to, kad jo gyvenimas buvo 
pilnas komplikacijų, daugiau ar mažiau įtraukiąs kitus jo aplin- 
kos asmenis: Aliną -jo šeimyninėj plotmėj; Knutą ir Ragnarą Bro- 
vikus, o taipgi ir Kają - visuomeninėj bei profesinėj plotmėje; ir 
Hildę - savo pašaukimo plotmėje. Prieš šitų gal tektų įvardyti ir 
Dievą, kaip pasireiškiantį jo religinėj plotmėje. 

Pastarasis atvejis — šitoj Solneso asmenybiškumo įlūžio 
apžvalgoj - yra priskirtinas prie jo visuomeninių įsipareigoji- 
mų. Šitaip yra dėl to, kad, statydamas Dievui bažnyčias ir vė- 
liau nusisukdamas nuo Jo ir statydamas pastatus žmonėms, Sol- 
nesas veikė kaip visuomenininkas. Būdamas kilęs iš pamaldžios 
šeimos, jis buvo aplinkybių skatinamas orientuoti savuosius ta- 
lentus bei sugebėjimus bažnyčių statymui, kaip žmogaus (sta- 
tybininko) saliutą Dievui. Šitoks jo savo profesinės veiklos orien- 
tavimas Dievo link nebuvo jo besąlyginio Jam pavaldumo, 
Brando prasme, manifestavimas. Tai buvo jo perdėm žmogiškas 
apsisprendimas tarnauti Dievui. Tai nebuvo Dievo šaukimas 
jam, ištinkąs jį kaip tikėjimo žmogų. Halvardas Solnesas nebu- 
vo tikėjimo žmogus. 


3 Heidegger, Humanismus, p. 19. 


Kai Brando sūneliui grėsė mirtis, jis - dėl savo pavaldumo Die- 
vui, dėl savo pašaukimo besąlyginiai tarnauti Jam - nesiryžo jo 
gelbėti, tuomi pademonstruodamas savo ištikimybę Dievui ir sa- 
vam pašaukimui iki galo. Halvardas Solnesas, kai žuvo jo sūne- 
liai, palaikė tai Dievo jo darbu nepasitenkinimo ženklu. To nega- 
na: jis galvojo, kad Dievas, atpalaiduodamas jį nuo rūpinimosi 
šeima, bandė pasilaikyti jį pilnai sau, kaip visiškai atsidavusį vien 
tik Jam (kaip Brandą!),jam vien tik dirbant Jam. Šitokią savo pažiū- 
rąjis pareiškė Hildei, aiškindamas jai, kad, jam statant Lysangerio 
bažnyčią, jam pilnai paaiškėjo tikroji tragiško savo sūnelių prara- 
dimo priežastis. „Tada aš aiškiai pamačiau, kodėljis paėmė mano 
vaikus nuo manęs, - sakė jis jai. - Tai buvo dėl to, kad aš nebeturė- 
čiau nieko, prie ko prisirišti! Nieko tokio kaip meilė ar laimė! Su- 
pranti mane? Aš turėjau būti vien tik statybos meistru. Niekuo dau- 
giau! Ir tuo būdu visą savo gyvenimą aš turėjau statyti jam““*, 
Šitokios paslaugos Dievui Solnesas atsisakė: jis ryžosi daugiau 
bažnyčių nebestatyti. „Nuo tos dienos, kai praradau juos (vaikus), - 
sakė jis Hildei, - aš nebenorėjau statyti bačnyčių“*'. 

Kai Brandas rinkosi Dievą, užuot rinkęsis sūnelio gyvenimą, jis 
pademonstravo, kad jo pašaukimas buvo besąlyginiai tarnauti Die- 
vui. Kai Halvardas Solnesas rinkosi namų statymą, užuot statęs 
bažnyčias, jis pademonstravo, kad jo pašaukimas buvo pasaulis. 
Įskilimas Brando būsenoj buvo įskilimas (sąsaja) tarp pasaulio ir 
Dievo. Solneso gi įskilimas (sąsaja) įsitilpo pačiame pasaulyje. Tuo 
būdu Solneso asmenybiškumas - jo buvimo savimi paskirtis - įsi- 
teko pasaulyje, ir šita prasme bažnyčių statymas nebuvo esminė jo 
kūrybingumo apraiška. Solneso būtis, jo sąsaja su pasauliu, yra 
ieškotina kitose jo kūrybingumo apraiškose. 

Trumpumo dėlei čia prie Solneso visuomeninių įsipareigojimų 
tenka priskirti šalia jo įsipareigojimų Dievui ir jo įsipareigojimą 
savajai šeimai. Tai čia yra daroma tam, kad tiksliau išryškėtų įski- 
limas jo būsenoje, jam esant įsipareigojusiam visuomenei, iš vie- 
nos pusės, ir pačiam sau, savam pašaukimui, iš kitos. 


* Ibsen, Master Builder, p. 204. 
* Ibid., p. 169. į 

Visuomeniniai įsipareigojimai saisto Solneso (ir bendrai žmo- 
gaus) veiksmus bei nustato jo gyvenimo kelio kryptį apibrėžtybė- 
mis. Šituo žodžiu čia bandoma pasakyti, kad visi šitie įsipareigoji- 
mai yra aiškybės — visiems galiojančios, visus įpareigojančios, 
aiškiai visiems nustatytos ir apspręstos normos. Solneso gi įsipa- 
reigojimas sau nėra aiškybė dėl to, kad jis kaip tik ir reiškia Solneso 
savęs, savo paties branduolio, realizavimą, jam esant sąsajoj su 
neapibrėžtybe - su pasauliu, Būties atviruma. Šito pasėkoje Solne- 
sas visą savo gyvenimą buvo savo kelio ieškąs, jam esant saisto- 
mam ne aiškybėmis, o neaiškiomis demoniškomis jėgomis. Kūry- 
bingo žmogaus gyvenimo kelias visad yra miglotas ir be aiškių 
kelrodžių. 

Gal čia pravartu paminėti, kad tarp Solneso ir Brando yra para- 
lelė: abu kėlė savo pašaukimo normas aukščiau savo aplinkoj vy- 
raujančių normų. Jie skyrėsi tuomi, kad Brandas savo pašaukime 
galutina prasme nesisaistė pasauliu, o antpasauline realybe; Sol- 
nesas gi gilino savo gyvenamąjį pasaulį bandydamas prasiveržti 
perjame galiojančių visuomeninio įsipareigojimo „apibrėžtybiškų“ 
normų bei saistų užtvaras ir tuo būdu patekti į pasaulio kaip Bū- 
ties atvirumos neapibrėžtybės laisvę, esminę ne tik jam sau pa- 
čiam, betirjo visuomenei. 

Halvardas Solnesas savoje buityje buvo asmuo, išžengiąs iš sa- 
vo visuomeninių įsipareigojimų apibrėžtybių uždarumos ir įžen- 
giąs į savo pašaukimu įsipareigojimą neapibrėžtybei - į laisvę Bū- 
ties atvirumoje. Šitą savo laisvę jis realizavo savo kūriniais, 
sutelkdamas juose Būties jėgų žėrėjimą. Sutelkdamas ir tuo pačiu 
atskleisdamas Būtį savo kūriniais, Solnesas sykiu realizavo ir sa- 
vąjį tikrą buvimą savimi, eidamas savitu savoje būtyje Būčiai pa- 
valdumo keliu. 

Įlūžis Solneso būsenoje, pasireiškiąs jo įsipareigojimais savo 
visuomenei ir įsipareigojimu sau, tuo pačiu reiškė ir konfliktą ja- 
me. Šitas konfliktas ypač išryškėjo jo jautriu prisirišimu prie savo 
šeimos, esminiai prie Alinos,irjo visa savo esybe siekimo realizuo- 
ti save kaip statybos meistrą. 

Solnesas mylėjo savo žmoną. Tai galima jaust iš jo žodžių, pa- 
sakytų Hildei apie ją: „Ji yra taip paslaugi, taip gera, taip maloni ir 

miela“*. Jis giliai užjautė ją dėl jai gaisro padarytų nuostolių, o 
ypač dėl jos sūnelių netekimo. Jis gerai suprato, kad jai buvo sun- 
kiau, negu jam, prarasti senus tėviškės namus. Taipgi ir jųdviejų 
sūneliai jai, kaip motinai, buvo labiau artimi, negu jam. 

Savo prisirišimą prie savo šeimos Solnesas išreiškė ir vaikų kam- 
bariais, kuriuos jis įrengė laikiname jųdviejų su Alina name ir taip- 
gi ir naujajame, pastatytame toje pačioje vietoje, kur buvo stovėjęs 
sudegusysis Alinos tėviškės namas*. Nors Solnesams vaikų kam- 
bariai jau nebebuvo reikalingi, jis juos statė dėl savo nostalgiško 
prisirišimo prie savo šeimos bei įsipareigojimo. Savo meilę Alinai 
Solnesas išreiškė ir dideliu rūpestingumu statydamas jai naująjį 
namą, kuris išsiskyrė iš visų jo statytų namų savo aukštu bokštu, 
reiškiančiu to jo kūrinio prakilnumą, pagerbiantį Aliną. 

Tai parodo, kad Solnesas buvo pareigingas, šeimai pasišventęs 
žmogus. Jis taipgi vertino ir rėmė ir bendrai visuomenės darnų 
šeimų sugyvenimą su visu šeimos narių kits kitam įsipareigoji- 
mais. Jis tai parodė, statydamas namus žmonėms, liovęsis statyti 
bažnyčias. Jis statė šeimoms „jaukius, patogius, šviesius namus, 
kame tėvas ir motina su gausybe vaikų galėtų saugiai ir laimingai 
gyventi, jausdami, kaip gera yra būti gyviems pasaulyje ir, visų 
labiausia, kaip gera yra priklausyti kits kitam tiek dideliuose daly- 
kuose, tiek mažuose““, 

Nors visų laikomas laimingu, pats Solnesas nesijautė laimin- 
gas. Jį slėgė kaltės našta. Jis jautėsi kaltas, būdamas įsitikinęs, kad 
jo intensyvus noras bei pastangos pasidaryti statybos meistru bu- 
vo priežastimi jo prasilenkimui su jo šeimyniniais įsipareigojimais. 
Maža to, šitas jo noras - ar gal, tikriau, aistra - buvo priežastimi 
Alinos tėviškės namo sudegimo ir, sąsajoj su tuo, jo sūnelių gyvy- 
bės praradimo ir sykiu ir Alinos gyvenimo laimės subyrėjimo. Šitai 
jis laikė tikrąja savo gyvenimo krize ir jo laimės stoka. Jis pats jau 
nebepajėgė nei išspręsti, nei peržengti savo problemų. Jam reikėjo 
ko nors, kas galėjo jį suprasti ir jam padėti. Šituo asmeniu buvo 


3 Ibid., p. 164. 
» Cf. ibid., p. 167. 
* Ibid., p. 170. 

Hildė. Tai supratęs, Solnesas kartą jai pasakė: „Tu man esi kaip 
auštanti diena. Kai aš žiūriu į tave, man atrodo, kad aš žiūriu į 
tekančią saulę“*!. 

Blaiviai galvojant bei remiantis objektyviais faktais, Solnesas 
nebuvo niekam prasikaltęs, ypač kiek tai liečia jo šeimą. Tai gerai 
žinojo ir pats Solnesas. Kalbėdamas apie savo moralinį įsiskolini- 
mą jai, jis pasakė Alinai: „Aš nieko blogo tau nepadariau. Bent 
nepadariau sąmoningai ar tyčiomis. Nežiūrint to, aš jaučiu, tarsi 
triuškinanti skola guli ant manęs ir slegia mane“**. 

Solnesas buvo visiškai tikras, kad jis - kad ir nieko faktiškai 
nepadarydamas — sukėlė senosios tėviškės gaisrą ir buvo kaltas 
dėljo pasėkų. Jis jautėsi sukėlęs tą gaisrą intensyviu to gaisro gei- 
dimu, kaip duodančio jam progą tapti statybos meistru. Šituo savo 
intensyviu noru, savąja aistra, jis paveikė ir kai kuriuos savo ap- 
linkos žmones sudaryti sąlygas - greičiausia nesąmoningai — tam 
gaisrui kilti. 

Šitas intensyvus Solneso noras, jo aistra, jam einant savo pa- 
skirties keliu, nebuvo vien tik jo veiksnys - tai jautė ir pats Solne- 
sas,- bet padarinys jame slypinčių demoniškų jėgų, kurias jis va- 
dino velniais ne krikščioniška, bet mitine to žodžio prasme. Pagal 
jo įsitikinimus, demonai tarsi apsėda stipriai bei intensyviai ko 
geidžiantį asmenį, paveikdami jį taip, kad jis pasidaro pajėgus 
savuoju vidiniu balsu paveikti kitus - jo vadinamus patarnaujan- 
čiais ar pasiunčiamais - dirbti savo naudai. Priklausomai nuo to, 
kuo šie demonai yra, jų apsėsto asmens veikimo pasėkos gali būti 
jo aplinką prakilninančios ar jai pragaištingos. Šituos demonus 
Solnesas vadino „geraisiais velniais ir blogaisiais velniais, švie- 
siaplaukiais velniais ir tamsiaplaukiais velniais. Kad žmogus bent 
žinotų, ar jis yra apsėstas šviesaus, ar tamsaus velnio!“* — taip 
aiškino Solnesas Hildei. Šitaip samprotaudamas jis buvo tikras 
savo kaltumu tiek dėl senojo namo gaisro, tiek dėl sūnelių mirties, 
tiek ir dėl Alinos gyvenimo kančių. 


4 Ibid., p. 180. 
4 Ibid., p. 162. 
3 Ibid., p. 178. 

Pagal Solneso galvoseną, savo pašaukimui stipriai apsisprendęs 
asmuo pasgmuoniniai įsiterpia magiškų, mitiškų, demoniškų jėgų veiki- 
mo sankryžose. Kai kurios jų jam yra palankios ir palaimingos, kitos 
gi būna pragaištingos. Toks žmogus, susijęs su šitokiomis demoniško- 
mis jėgomis, pats tampa viena iš jų ir kartais viešpatingai persunkia 
„Tealų“ gyvenimą, atnešdamas jam naujos epochos saistus bei kel- 
rodžius ir sykiu apversdamas ar anuliuodamas nusistovėjusius, visų 
priimtus kasdienos gyvenimo standartus. Savo privačiame gyvenime 
toks žmogus dažnai neišvengiamai sužaloja ar sužlugdo savo arti- 
mų, Sau brangių žmonių gerbūvį ar gyvenimą, tarsi pats tapdamas 
naujos epochos auka. Galimas dalykas, kad Solnesas jautėsi esąs to- 
kiuo žmogumi, o Hildė, atrodo, buvo tikra tuo. Čia minimos demo- 
niškos jėgos, tiek pagal Solneso, tiek pagal Hildės įsitikinimus, buvo 
gyvenime „apčiuopiamos“ ir šita prasme realios. 

Būdamas tikras demoniškų jėgų realumu pasaulyje, Solnesas 
pasėkoje to tikėjo likimu. Likiminės jėgos, dažnai žmogui pra- 
gaištingos, taipgi dažnai jam yra neišvengiamos, jam esant jų vei- 
kimo įtakojamam. „Nelaimės lemtis yra neišvengiama.“** 

Demoniškos bei likiminės jėgos nesiranda pasaulyje kaip būty- 
bės ar daiktai. Jos greičiau tik sužėri daiktuose, įvykiuose ar tųjėgų 
pagautyje esančiuose žmonėse. Šitokios mitinio galvojimo atrūgos 
ar apreiškos jaučiasi Solneso buityje. Jos turės būti paliestos toli- 
mesnėje šito rašinio eigoje. Pirmiausia teks svarstyti Solneso radi- 
mąsi demoniškų jėgų pagautyje, jam einant savo pašaukimo keliu. 
Šita pagautis, kaip matysime, reiškia entuziazmą. Kadangi entu- 
ziazmas yra susijęs su kasdiena, kurią jis sukrečia, paliesdamas 
jos pagrindinius atramos taškus, prieš kalbant apie entuziazmą, 
prisieis Žvilgterėti į įeipareigojimą bei pareigą, kaip tai, kas yra 
esminiai būdinga kasdienai. 


3. Pareiga 


Pareiga plačia prasme yra visiems Žmonėms jų apystovose ga- 
liojanti norma, nustatanti jų veiksmų kryptį bei pobūdį. Pareiga 


4 Ibid., p. 160. 

visada yra susijusi su asmens apystovomis, į kurias jis jau yra 
patekęs ar kurias jis pats pasirenka. Žmogus yra įsi pareigojęs sa- 
vai šeimai, kurioje jis gimsta, savai bendruomenei, su kuria jis arti- 
miau bendrauja, ir pagaliau savai tautai ar ir žmonijai, su kuria jis 
bendrauja ar kuriai jis yra įsipareigojęs individualų santykiavimą 
prašokančioj plotmėj. 

Įsipareigojimas seka ir asmens tam tikrų apystovų pasirinki- 
mą: draugystės, vedybinį, įsijungimą į organizaciją, priklausymą 
tam tikrai religinei sektai, pasirinkimą karjeros ir pan. Tiek apysto- 
vose, į kurias žmogus patenka, tiek tose, kurias jis pats pasirenka, 
jis lieka laisvas: jis gali būti pareigingai ar ir nepareigingai. 

Patekdamas į tam tikrą gyvenimo kelią ar jį pasirinkdamas, 
žmogus tuo pačiu darosi pavaldus - būna įsipareigojęs - šito 
kelio ženklams, jo kelrodžiams. Čia gal reikia priminti, kad ir 
patekimas į tam tikrą gyvenimo kelią be savo valios (pavyzdžiui, 
gimimu) anksčiau ar vėliau būna arba perimamas su visais įsi- 
pareigojimais, arba atmetamas. Trumpai tariant, jis visgi yra rin- 
kimosi išdava. 

Savojo kelio pasirinkimas yra savęs pasirinkimas tame kelyje. 
Pasirinkęs tam tikrą gyvenimo kelią, žmogus, besisaistydamas jo 
ženklais (kelrodžiais), būna atsakingas už savo veiksmus. „Sa- 
vuoju etišku (pasaulietišku) pasirinkimu žmogus įsisąmonina at- 
sakomybę už save““. Įsisąmoninimas atsakomybės už save supo- 
nuoja įsisąmoninimą savimi — savisąmonę. Savisąmonė ir yra 
atvirumas sau savo pagrinduose, tai yra savoje sąsajoje su galuti- 
nąja realybe, neapibrėžtybe. Tuo būdu gyvenimo kelio pasirinki- 
mas principiniai yra savęs pasirinkimas. 

Dabar tenka klausti, ar, rinkdamasis gyvenimo kelią su visais 
jame įsipareigojimais, žmogus tikrai būna savimi? Įsipareigojimas, 
kaip saistymasis savo gyvenimo kelrodžiais, kasdienoje visad yra 
saistymasis aiškybėmis, apibrėžtybėmis. Patriotiniai nusiteikęs as- 
muo pagerbia savo tautos vėliavą. Geras katalikas pasninkauja. 
Vyras nepamiršta gėlių puokštės žmonai vedybų sukakties proga. 
Turtuolis sušelpia nedateklio ištiktus savo visuomenės žmones. 


* Kierkegaard, Either-Or, II, p. 252. 

Aukšto rango uniformuotas pareigūnas rūpinasi savo žmonių, sa- 
vo tautos gerove. Šituose pavyzdžiuose aiškūs, pozityvūs veiks- 
mai tų žmonių, pasirinkusių savitą gyvenimo kelią su įsipareigoji- 
mais jame, rodo jų pavyzdingą bei gerą buvimą savimi. 

Čia kyla klausimas, ar tikrai tokie savo kasdienybėje pareigingi 
asmenys yra tikra prasme esą savimi? Įsipareigojimas gerbti vėlia- 
vą, pasninkauti, duoti gėlių puokštę, sušelpti neturtėlius ar dirbti 
tautos gerovei yra išdava saistymosi apibrėžtybėmis. Toks kasdie- 
nos žmogus ne tiek iškyla savimi, kiek savo išoriniais aspektais. 
Tokį žmogų Kierkegaard'as vadina „betarpiu“, tai yra paviršuti- 
nišku, žmogumi. „Betarpis žmogus, - sako jis, - neatpažįsta pats 
savęs. Jis atpažįsta save tik pagal savo apdarą. Jis mano <...>, kad 
jis yra savimi tik savąja išore“, 

Kadangi pareigingas buvimas savimi saistosi apibrėžtybėmis, 
tokį buvimą pasirenkąs asmuo tikra prasme nepasirenka savęs. Jis 
nepasirenka savęs kaip esančio sąsajoj su galutinąja realybe - su 
neapibrėžtybe. Kasdienos žmogus, besisaistąs vien tik apibrėžty- 
bėmis, yra asmuo be tikrojo pasirinkimo: nepasirinkdamas savęs 
kaip sąsajoj su Būtimi (kaip „ek-sistuojančio“, kaip Dasein), jis ne- 
pasirenka Būties, neapibrėžtybės. 

Šituomi kasdienos žmogus (pareigos žmogus) nėra atmetamas 
ar pasmerkiamas, o tik pabrėžiamas jo paviršutiniškumas, jo sek- 
Iumas. Tiktai gilinantis į jo įsipareigojimus, kaip apibrėžtybes bei 
objektus, sykiu su jo paties pareigingumu, kaip savąja apibrėžtybe - 
subjektu, galima atgaivinti ar atstatyti tiek jo aplinkos, tiek jo pa- 
ties grindimąsi Būtyje -neapibrėžtybėje. 

Šitokį kaskartinį kasdienos žmogui reikalingą jo įsipareigojimo 
saistų pagilinimą atlieka kūrybingi (Heideggerio vadinami poetiški) 
asmenys. Jie tai padaro, sutelkdami Būties (neapibrėžtybės) šviesą 
savuose kūriniuose (apibrėžtybėse). Tuo pačiu ir visi žmogiško- 
sios buities daiktai ar būtybės (subjektai ir objektai) — visos api- 
brėžtybės irgi sužėri Būties šviesoje. Kasdiena vėl tampa poetiška. 

Šita prasme tolimesnėje šio rašinio raidoje teks aptarti Halvar- 
dą Solnesą kaip statybos meistrą, jam kuriant savo kūrinius - pa- 


* Kierkegeard, Fear...; The Sickness..., p. 187. 

status. Tuo tarpu dabar dar teks ribotis pareigos apreiškomis Sol- 
nęso aplinkoje. 

Solneso aplinkoje, kaip perdėm pareigos žmogus, pasireiškė jo 
žmona Alina. Kai Hildė Wangel apsilankė pas Solnesus, Alina 
tuoj ėmėsi paruošti jai apsistoti kambarį, pabrėždama, kad tai yra 
jos pareiga“. Kiek vėliau, kai Alina grįžo iš miestelio, nupirkusi 
keletą dalykų, kurie - ji manė —bus Hildei reikalingi, ir kai Hildė 
dėkojo už tai, sakydama: „O, kokia gera tu esi man!“, Alina jai 
šaltokai atsakė: „Taip visiškai nėra. Tai tik yra mano pareiga, ir aš 
esu labai patenkinta, kad galiu ją atlikti“, 

Atidarant naująjį namą, pastatytą sudegusiojo vietoje, kai pas 
Aliną užsuko viešnios su ja pasimatyti, ši tuoj pabrėžė Hildei, su 
kuria tuo laiku ji kalbėjosi, jos pareigą esant tuoj jas priimti. Hildei 
priminus, kad kaip tik tuo momentu ji buvo reikalinga Halvardui, 
Alina atsakė: „Taip, tikrai! Dangus žino, kad tai yra mano pareiga! 
Betgi esant įsipareigojusiam tiek daugelyje krypčių...“* Ji sakinio 
nebaigė, bet Hildei buvo aiškus jos skrupulingas pareigingumas, 
kuris Hildei dvelkė šalčiu. Ji matė, kad Alina savo įsipareigojimams 
smulkmenose teikė tiek pat atidos, kiek ir svarbiems dalykams. 

Kai šaltą naktį jos tėviškės senasis namas degė, peršlapusi Ali- 
na peršalo ir susirgo. Kad ir sirgdama, ji maitino savo sūnelius 
krūtimi, nes tai buvusi jos pareiga. Sūneliai to pasėkoje patys su- 
sirgo ir netrukus mirė. Alina giliai pergyveno kaltę dėl sūnelių 
mirties. Palaipsniui tačiau ji tame įžvelgė Dievo valią, suprasda- 
ma tuo būdu, kad didieji bei svarbieji žmogaus gyvenimo įvykiai 
priklauso nuo Dievo valios. Kalbėdama apie savo sūnelių mirties 
aplinkybes, Alina pasakė Hildei: „Tai buvo Viešpaties valia. Žmo- 
gus privalo pasiduoti Jo valiai tokiuose dalykuose ir dargi būti Jam 

dėkingas“. 
Alinos įsipareigojimai be jų svarbumo gradacijos yra įsiparei- 
gojimai be jos pačios pasirinkimo, be jos laisvės tikra prasme. Jie 


*7 Cf. Ibsen, Master Builder, p. 143. 
8 Cf. ibid., p. 163. 

9 Ibid., p. 202. 

= Ibid., p. 190. 

yra tarsi aplinkosjai uždėti. Ji, kaip ir žmonių dauguma, laikė savo 
pareiga daryti tai, kas einamąja, laiko ir aplinkos priimta tvarka 
yra darytina. Žmogus šituo būdu orientuoja savo elgseną ne pagal 
nuosavus apsisprendimusbei pasirinkimus. Jo įsipareigojimai nėra 
asmeniški, kylą iš jo vidaus gelmių, bet jam iš šalies užmesti. Toks 
kasdienos žmogus savo elgsenoje ir įsipareigojimuose yra paval- 
dus beveidžiams ir beasmeniams, visuotinai galiojančiams nuo- 
statams bei veiksniams, kurie diriguoja masių siekius ir ap- 
sprendžia jų laikyseną. Kasdienos žmogus dėvi tam tikro stiliaus 
apdarą, tam laikui derantį. Jis vartoja pokalbiuose išsireiškimus, 
kurie yra priimti vartoti. Jis laikosi nusistovėjusių mandagumo ges- 
tų: žino, ką reikia aukštinti, ką pasmerkti. Jis žino, kas yra kultūrin- 
ga, kas gražu, kas teisinga ar pavyzdinga. Jis taipgi žino, kas yra 
nepadoru, žema, kas vengtina; jis žino, ką reiškia silpnybė ar stoka 
charakterio irt. t. Tragiškų įvykių metu kasdienos žmogui yra pri- 
imta pasiduoti Dievo valiai, nes tik Jis žino, kodėl tai, kas skaudu - 
ligos, nelaimės ar mirtis, - žmones ištinka. Juk Dievas yra viską 
davęs, irjeigu Jis ką atsiima, žmogus, pasiduodamas Jo valiai, grū- 
dina save. Gyvenimo sunkumai dažnai ugdo žmonėse kilnumą ir 
kitas aukštesnes jų vertybes*!. 

Čia tenka priminti, kad kasdienos žmogaus elgsena bei orienta- 
cija tuomi, kas viršuje pasakyta, nėra nei pasmerkiama, nei atmeta- 
ma. Ji tik yra perteikiama kaip būdinga jo būsenai ir kaip jam būti- 
na. Ji yra reikalinga ir būtina ir nekasdienos, kūrybingam 
(poetiškam - Heideggeris) žmogui, kuris kasdienos pasaulio bui- 
tyje savaisias kūriniais iškelia kasdienybę į neapibrėžtybės (Bū- 
ties) šviesą, „supoetindamas“ ją. 

Kūrybingas asmuo, pasirinkęs savo pašaukimo kelią, principi- 
niai nebesisaisto kasdienos saistais. „Supoetindamas (iškeldamas 
į Būties šviesą) kasdienybę savo kūriniais, jis sykiu iškelia naujas 
žmogiškosios buities normas, kurios skiriasi nuo kasdienybės nor- 
mų tuomi, kad jose žėri jose sutelkta neapibrėžtybės (Būties) švie- 
sa. Šito pasėkoje -savo įsipareigojimu neapibrėžtybės normoms - 
kūrybingas žmogus principiniai jau nebėra pareigos žmogus. Maža 


*I Cf. Ibsen, Brand, p. 71. 

to, jis destruktyviai, kaip audra ar kaip senovės vikingas, įsibrau- 
naįnusistovėjusią kasdienybės tvarką. Šita prasme Halvardas Sol- 
nesas, kaip statybos meistras, paveikė savosios aplinkos nusisto- 
vėjusią tvarką. Šituo poveikiu visų daugiausia jis sukrėtė ir sugriovė 
Alinos pasaulį. 

Savo pokalbyje su Alina Hildė patyrė, kad ši, palikdama sūnelių 
mirtį kaip nulemtą Dievo valios, kuriai žmogus turi liktis pavaldus, 
jais tiek daug nebesielvartavo. Daugiausia ji krimtosi dėl mažesnių 
dalykų, prarastų gaisre. „Nebekalbėk man apie tuos du mažus ber- 
niukus, -sakė Alina Hildei. - Mes tik turime džiaugtis jų likimu, nes 
viskas yra gerai su jais — dabar viskas labai gerai. Ne! Tik mažieji 
prarasti dalykai yra tai, kas pažeidžia mano širdį. Šitie mažieji pra- 
rasti daiktai yra tie, kurių kiti žmonės beveik kad visai nevertina“**. 
Tarp pastarųjų Alina išvardijo senus šeimos portretus; šilko suk- 
nias, kurios priklausė jos šeimai iš kartos į kartą; jos motinos ir mošos 
nėrinius; įvairiausius papuošalus ir, svarbiausia, jos lėles. „Aš turė- 
jau devynias gražias lėles“,- su skausmu pabrėžė Alina Hildei. Jos 
visos sudegė. Jai tai buvo ypatingai skaudu dėl to, kad tos lėlės ne- 
buvo tik jos vaikystės relikvijos, tik prisiminimai. Šitai ji pagrindė 
sakydama: „Tos lėlės ir aš gyvenome drauge diena iš dienos - visą 
laiką“. Jos sudegė, nes niekam neatėjo į galvą jų gelbėti. 

Alina, kurios gyvenimas - atrodė -buvo saistomas visapusišku 
visiems- o ypač savo vyrui Halvardui - įsipareigojimu, liko užda- 
ra pati sau: uždara savam asmenybiškumui, savam buvimui savi- 
mi. Alinos tėviškės namas simbolizavo jos pasaulį, kuriame - kaip 
savojoje buityje — ji buvo savimi. Tas namas Halvardui tik buvo 
kliūtis į jo savąjį pasaulį, savąją buitį, kame jis siekė realizuoti save 
kaip statybos meistrą. Jis šitaip apibūdino tą namą Hildei: „Žiū- 
rint iš lauko, tai buvo didelė, bjauri, pajuodusi medinė dėžė. Nežiū- 
rint to, jis buvo jaukus ir patogus savo viduje'“*. 

Alinai jos tėviškės namas nebuvo ją užskliaudžiąs, bet, priešin- 
gai,jisbuvoją atidarąs eiti savuoju keliu su būdingais jam kelrodžiais. 


*2 Ibsen, Master Builder, p. 191. 
8 Ibid. 
5 Ibid., p. 168. 

Tai išreiškė senieji šeimos portretai, šilko suknios, nėriniai ir pa- 
puošalai. Visų labiausiai tai išreiškė jos lėlės, kaip to senojo pasau- 
lio atžalos, kaip pradai jai formuoti save ir, svarbiausia, rasti save. 

Halvardui tas namas buvo jį užskliaudžiąs. Jis buvo kliūtis jam 
einant į savojo pasaulio atvirumą. Tik tą kliūtį pašalinant, jam 
kelias į save galėjo būti išlaisvintas. Tam tikra prasme Alina stovė- 
jo kaip kliūtis Halvardo kelyje. Senasis namas išreiškė konfliktą 
tarp Alinos ir Halvardo. Alinai buvo lemta Halvardui iš kelio pasi- 
traukti, jai išsižadant - su širdgėla - savojo asmenybiškumo, savo- 
jo buvimo savimi, pradų, simbolizuojamų lėlėmis. Alina pasiau- 
kojo (o gal tiksliau: ji buvo paaukota) tam, kad Halvardas galėtų 
realizuoti save savajame kelyje. Nuo tada sekti Halvardą buvo Ali- 
nos pareiga. 

Kartą, kalbėdamas su Hilde, Solnesas pareiškė: „Alina! Ji irgi 
turėjo savo gyvenimo užduotį nė kiek ne mažiau, kaip kad aš turė- 
jau savo. Tačiau jos gyvenimo paskirtis turėjo būti sunaikinta, sut- 
riuškinta, sutaršyta į gabalus - taip, kad manoji galėtų prasiveržti 
į tai, kas reiškia didelę pergalę. Čia tu turėtum žinoti, kad ir Alina — 
ji taip pat turėjo dovaną statymui““*. Statymas, apie kurį čia kalbė- 
jo Solnesas, reiškė kultūrinį statymą - specifiniai jis reiškė vaikų 
(ne vien tik savųjų sūnelių) auklėjimą. Šitoks statymas reiškė „sta- 
tymą (ugdymą) mažų vaikų sielų, Hilde! - aiškino jai Solnesas. — 
Tai reiškė statymą (ugdymą) vaikų sielų taip, kad jie išaugtų į išba- 
lansuotas, kilnias, gražias formas. Šitaip jie pakiltų į nepriklauso- 
mas, pilnai išsivysčiusias žmogiškas sielas. Šitai buvo tai, kam 
Alina turėjo dovaną. Ir visa tai štai guli dabar nepanaudota ir be 
jokios vertės amžinai. Tai nepasitarnauja jokiam tikslui pasaulyje, 
gulint visam tam kaip krūvai degėsių po gaisro““*. 

Ne tiek sūnelių mirtis Alinai reiškė jos kelio į save nukirtimą, 
kiek sudegimas jos lėlių, reiškiančių jos savosios buities, savojo 
pasaulio, pradus. Tai kaip tik ir reiškė užbaigą jos pirminio įsipa- 
reigojimo - jos įsipareigojimo sau, savajam pašaukimui — reiškė 
užbaigą jos entuziazmo. Be įsipareigojimo savajam pašaukimui — 


55 Ibid., p. 172. 
 Ibid. 

be savojo entuziazmo - Alina tapo pavaldi ar įsipareigojusi Hal- 
vardui jo entuziazme. Alina tapo auka jo kelyje. Šitokią būseną 
Kierkegaard'as vadina beviltiškumu, formuluodamas ją šitaip: „Be- 
viltiškumas reiškia stoką sąsajos — sąsajos, kuri sieja save su savi- 
mi“*". Alina, sekdama Halvardą, jau nebebuvo sąsajoj su savimi, 
kas tuo pačiu reiškė, kad ji nebebuvo sąsajoj su Būtimi. 

Alinos įsipareigojimas Halvardui nebuvo entuziastiškas, nes ji 
nesisaistė savuoju įsipareigojimu sau, tuo būdu jai nesant sąsajoj 
su Būtimi. Agnės įsipareigojimas Brandui gi buvo entuziastiškas, 
nes ji, sekdama Brandą, pati sekė savo įsipareigojimą Dievui - ji 
radosi tikėjimo entuziazme. Pagal Kierkegaard'ą, nė vienas žmo- 
gus nerealizuoja savo pašaukimo galutina prasme, vien tik sekda- 
mas savąjį mokytoją, savąjį meistrą, savąjį vadovą bei savąjį auto- 
ritetą. Jis pats savyje turi rasti ir jausti savąjį pašaukimą, kad ir 
pažadintą ar įžiebtą kito pavyzdžiu. „Kiekvieno žmogaus paskir- 
tis yra turėti savąjį pašaukimą, - sako jis. - <...> Nėra tokio dalyko 
kaip abstraktus, kiekvienam žmogui tas pats, pašaukimas. <...> 
Kiekvienas žmogus turi savitą pašaukimą“*. 

Agnė, kad ir įsipareigodama Brandui (kaip savo vyrui ir kaip 
savo mokytojui), ėjo savuoju pašaukimo keliu, pasiaukodama Die- 
vui. Tuo tarpu Alina, įsipareigodama Halvardui, paaukojo jam ir 
savo pašaukimą. Kai žmogus būna auka galutinai realybei (Būčiai 
ar Dievui), kaip neapibrėžtybei, jis yra sąsajoj su ja: jis yra savimi. 
Būdamas auka kito pašaukimo kelyje (kaip Alina), žmogus yra 
uždaras: jis yra užsidaręs ne tik nuo neapibrėžtybės, bet ir nuo 
savęs kaip esančio sąsajoj su neapibrėžtybe. 

Plačių užmojų žmogus, sekdamas savąjį pašaukimą, sužaloja 
ar sugriauna kitų - dažnai sau artimų - žmonių laimę. Toks, atro- 
do, buvo Halvardas Solnesas, negailestingai sugriaudamas Ali- 
nos laimę ir sukliudydamas jai realizuoti savo gyvenimo paskirtį. 
Jis tai nepadarė lengva širdimi. Ilgą laiką jis jautriai pergyveno 
savo įsipareigojimus jai, bandydamas kaip nors atsilyginti jai už 
savo moralinį įsiskolinimą. Tik Hildės palaipsniui įtikintas savo 


* Kierkegaard, Fear...; The Sickness..., p. 148. 
* Kierkegaard, Either-Or, II, p. 296. 

kaip statybos meistro misijos didybe, jis ryžosi tvirtai ir negailes- 
tingai, užgrūdinta, kaip senovės vikingų, sąžine siekti savo tikslų 
be atodairos į kitų - neišskiriant nė Alinos - gerbūvį ar laimę. 


4, Užgrūdinta sąžinė 


Pareiga kitiems sykiu su pareiga pačiam sau, aplamai imant, 
sieja žmogų su savąja aplinka ir jos žmonėmis. Ji sieja jį su sava 
žeme, sava tėviške, sava šeima, sava visuomene ir sava tauta: ji 
sieja jį jo gyvenamojo pasaulio realijomis, įvairiais jame veiksniais 
ir situacijomis. 

Pareiga kitiems, kaip saistanti žmogų nusistovėjusiomis gyve- 
namojo laikotarpio normomis, apsprendžia žmogų „būtybiškai“ 
(būtybėmis bei daiktais), saistydama jį jo išorinėmis realijomis. Gi 
pareiga sau - dažnai implikuojanti ir kitus — saisto asmenį iš vi- 
daus. Vidiniai saistai čia nėra jo subjektyvūs, jo „būtybiškos“ api- 
brėžtybės, saistai, bet saistai jo asmenybės šaknų, jam esant sąsajoj 
su galutina realybe - su neapibrėžtybe, su Būtimi. Šitokia pareiga 
išplaukia iš asmenybės gelmių, ir žmogus, orientuodamas savuo- 
sius veiksmus pagal šitas gelmių normas, gali atrodyti - ir dažnai 
tikrai atrodo - kaip nesilaikąs įsipareigojimų kitiems, kaip laužąs 
ir trypiąs nusistovėjusias gyvenamojo laikotarpio, kasdienybės nor- 
mas. Šitoks žmogus ne tiek yra žmogus be atodairos ar atsižvelgi- 
mo į kitus, kiek užgrūdintos sąžinės žmogus. Užuot buvęs parei- 
gingas, toks žmogus yra entuziastiškas. 

„Statybos meistro“ dramoje užgrūdintos sąžinės žmogus yra 
pristatomas kaip atšiaurus, su senovės vikingų atrūgomis, žmo- 
gus, arba kaip žmogus kipšo, velnio ar kokio demono apsėstas. Tai 
išryškėja Solneso pokalbiuose su Hilde, kuri galėtų būti traktuoja- 
ma kaip simbolizuojanti jo pašaukimo entuziazmą, slypintį jo gel- 
mėse, jam besigrumiant su savo įsipareigojimais kitiems, pirmoj 
eilėj Alinai. Savo pokalbyje su Hilde Solnesas pakartotinai jai pa- 
brėžė jo Alinai daromą skriaudą, jau nekalbant apie jo skriaudas 
kitiems, daug mažiau jam artimiems, kaip, pavyzdžiui, Knutui Bro- 
vikui. Ta jo skriauda pasireiškė jo stoka atodairos į Alinos (o taipgi 
ir kitų) gerbūvį, jam save realizuojant savo gyvenimo kelyje. Ta 

skriauda visu pilnumu išryškėjo, jam panaudojant Aliną (ir kitus) 
kaip priemones, kaip pakopas, jam kopiant į savosios didybės 
aukštumas. 

Solnesas giliai išgyveno savyje savąją kaltę - ypač kiek ji lietė jo 
artimuosius: sūnelius ir žmoną. Pabrėždamas tą savąją kaltę jiems 
kaip pasėką savo kaltumo Alinos tėviškės senojo namo sudegime — 
užuot matęs šį sudegimą faktiškose to gaisro kilimo apystovose, - 
Solnesas aiškino Hildei: „Aš esu tas, kuris galų gale yra kaltas dėl 
tų dviejų mažų berniukų mirties, kurie savo gyvybėmis turėjo ap- 
mokėti (mano siekius). Ar, be to, tu nemanai, kad taipgi tik aš galiu 
būti kaltinamas dėl to, kad Alina niekad nebuvo tuo, kuo ji turėjo 
būti ir galėjo būti — ir labiausiai norėjo būti?“ 

Šitokią jautrią Solneso atodairą į kitų gerbūvį Hildė pavadino 
„liguista sąžine“, kaip ženklinančią jo stoką stiprybės bei ryžto 
jam einant savojo pašaukimo keliu. Žmogus su aiškiu pašaukimu, 
pagal Hildę, siekdamas savo tikslų, privalo nebesisaistyti žmonių 
tuolaikiniais nuostatais, ignoruodamas kasdienos vertybes. Stoką 
ryžto savam pašaukimui Solneso, kaip statybos meistro, būsenoje 
Hildė įžvelgė jo perdėtame atodairingume į jo kasdienos įsiparei- 
gojimus. Pagal ją, tai reiškė silpnumą, kurį Solnesas neišvengia- 
mai turėjo konfrontuoti ir, jo atsisakydamas, realizuoti save kaip 
statybos meistrą, arba, jam pasidavęs, suklupti, įsipainiodamas 
kasdienos įsipareigojimų kitiems tinkle. „Aš nesu tikra, sakė Hil- 
dė Solnesui, — ar tau aišku, kad tu neatėjai į pasaulį su liguista 
sąžine““. 

„Liguista sąžinė“ yra priešingybė - ar, tikriau, stoka - „užgrū- 
dintos sąžinės“. Pastaroji, pagal Hildę, buvo reikalinga Solnesui, 
norintjam realizuoti save kaip statybos meistrą. Užgrūdinta sąžine 
pasižymėjo senovės vikingai, kurie nualindavo priešo miestus, 
išžudydavo jų gyventojus ir, parsinešę jų moteris ir kitą grobį į 
savo laivus, puotaudavo be jokio sąžinės priekaišto. „Kai jie grįžda- 
vonamo, galėjo valgyti ir gerti. Ir prie viso to jautėsi taip laimingi, 
kaip vaikai“*!. 


e Ibid. 
8 Ibid., p. 179. 

Vikingai buvo žmonės, kurių gelmėse pasireiškė - ar buvo gy- 
vas - kipšas, kaip jų būsenos dalis. Kipšiškumas šita prasme reiš- 
kė pergalingą ir naikinantį Gamtos proveržį į žmonių pasaulį, į jų 
buitį, subyrant šituo būdu jų gyvenimą normuojantiems saistams, 
per ką gaunasi vieta iškilti ir sužėrėti naujai epochai, naujai bui- 
čiai, su jos naujais saistais. 

Kalbant apie kipšo bei kipšiškumo prasmę, čia yra pravartu 
prisiminti pirmame šio rašinio skyriuje („Peeras Gyntas“) pateiktą 
svarstymą. Pagal šį, kipšas reiškia gyvulišką sau pakankamą - ir 
dėl to savosios paskirties kelyje uždarą -būseną. Gyvulio būsena 
pasižymi pilnatve bei atbaigtumu, jam tobulai atitinkant savąją 
aplinką. Žmogus skiriasi nuo gyvulio savo fizinės ir psichinės 
struktūros trūkumais ir savo sugebėjimų stoka, jam nepajėgiant 
dėl to tinkamai įglusti į savąją aplinką. 

Būdamas viskuo aprūpintas, ko jam reikia, įskaitant ir tiksliai 
veikiančius instinktus, gyvulys gyvena tvirtą, Gamtos pilnatvę re- 
flektuojantį gyvenimą: jis turi aiškų kelią savoje aplinkoje. Žmo- 
gus,nebūdamas savam keliui paruoštas ir stokodamas jį jame orien- 
tuojančių instinktų, yra dar tarsi įstrigęs į visas (gyvuliškas) formas 
kuriančias Gamtos įsčias. Šituo būdu jis, būdamas priešpastatytas 
atvirumai, o ne vienam kuriam keliui joje, pats turi grįsti savąjį 
gyvenimo kelią sąveikoj (sąsajoj) su Gamta, keisdamas savąją ap- 
linką ir išvystydamas savąsias potencijas. Žmogus tai pajėgia, bū- 
damas sąsajoj su Gamta, kaip kūrybingumo versmė, kurios atviru- 
moje jis dar randasi. Šita sąsaja reiškia jo laisvę. Gyvulys neturi 
laisvės; jo pilnatvėje ji jam nėra reikalinga. 

Gyvulys, nepaliaujamai Gamtos globojamas, spindi jos stipry- 
be. Šita prasme jis yra dieviškas. Žmogus gi, neįgaudamas jokio 
gyvuliškai atbaigto profilio, tokios stiprybės stokoja. Siekdamas 
pilnatvės ir tuo pačiu dieviškumo, jam esant sąsajoj su Gamta, 
žmogus yra „religingas gyvulys“ —religinga būtybė“. 

mogus savuoju neatbaigtumu, savąja „stiprybės“ stoka, dar 
tarsi tebetūno Gamtos kūrybingumo versmėje, jam esant atviru jai. 
Šita prasme jis yra arti visų atbaigtų (gyvuliškų) formų pradmenų 


* Šitai nėra antgamtinis religingumas, bet mitinis-gamtinis. 

taip, kad jis pats atrodo esąs jų (kaip savo kūrybinių idėjų) savi- 
ninkas, jam esant atviram šitiems Gamtos įsčiose formų pradme- 
nims. Būdamas atviras tiems pradmenims, jis yra jų savoje būtyje, 
savame pasaulyje, saugotojas. Šita tad prasme galima sakyti, kad 
jis turi kipšą - ar, tikriau, gausybę kipšų - savyje. 

Šituo būdu haida indėnų toteminis stulpas, susidedąs iš gau- 
sybės atbaigtų dieviškų gyvulių formų, principiniai yra žmogaus 
sąsajos su Gamtos kūrybingumo versme išraiška, užuot buvęs vien 
tik šitų šventų gyvulių formų vaizdavimu. Toteminis stulpas, 
aiškiai parodydamas gausybę gyvulinių formų, neaiškiai ar užslėp- 
tai atskleidžia žmogaus esmę, besigrindžiančią Gamtos kūrybin- 
gume. Toteminiam stulpui esant užslėptai žmogaus kūrybingumo 
(slypinčio Gamtos kūrybingume) išraiškai, visos šventos gyvulių 
formos turi žmogišką pozą, nė vienai jų nesant žmogumi. 

Prie šitų minėtame skyriuje jau pateiktų minčių dabar tenka dar 
pridurti kelias pastabas, reikalingas paryškinimui kipšo prasmės 
„Statybos meistro“ dramoje. Žmogus savojoje laisvėje, stokodamas 
pilnatvės -ir tuo pačiu dieviškumo,-jos nepaliaujamai siekia. Tai 
nereiškia, kad jis siekia vienokio ar kitokio gyvuliško atbaigtumo, 
bet greičiau reiškia jo nenuilstamas pastangas kūrybingai suteikti 
sau tai, kojis savoje -jo aplinką neatitinkančioj - nuogybėje stoko- 
ja. Šitų jo pastangų išdava yra jo kultūra. 

Atbaigdamas savąją kultūrą, žmogus tuo pačiu palaipsniui 
užskleidžia save. Per kultūrą pasiekdamas savo stokojamo gyvu- 
liško (kipšiško) pakankamumo —ir tuo pačiu uždarumo -jis tarsi 
praranda sau esminį atvirumą Gamtai, Būčiai. Kasdienybė ir yra 
išraiška žmogaus savęs savoje aplinkoje daugiakrypčio atbaigimo 
ir tuo pačiu užskleidimo - uždarymo. Kasdienoje žmogus, tapęs 
pilnai sau pakankama (uždara) būtybe, gyvena - kaip gyvulys ar 
kipšas - saugų, visapusiškai aprūpintą gyvenimą, kame jam nebė- 
ra reikalinga nei laisvė, nei religija, nei pagaliau ir kultūra, kaip jo 
pastanga save atbaigti, jam siekiant pilnatvės. 

Kad šitai neįvyktų, žmogaus kūrybingumas, pasireiškiąs ne- 
daugeliu „poetiškų“ (Heideggeris) asmenybių, kaip audra įsilaužia 
įnusistovėjusią ir sulėkštėjusią kasdienybę. Šitie nedaugelis kūry- 
bingų, „poetiškų“ asmenų savuoju - jiems būdingu -budrumu — 

atvirumu Būties saistams, slypintiems anapus kasdienybės, sa- 
vais naujai pilnatvės siekiančiais (tikriau, ją suteikiančiais) kūri- 
niais sujaukia bei sugriauna nusistovėjusias kasdienos formas, 
jos vertybes, ir vėl atskleidžia užskleistą savoje kasdienoje žmo- 
gaus buitį (Dasein). 

Otai reiškia kultūrinio gyvenimo dinamiką, kame pasiekti kul- 
tūriniai laimėjimai, kurie - užuot išlaikę žmogų, kuo jis yra savąja 
esme, i. e. kuojis yra „ek-sistuodamas“ ar būdamas Būčiai atviras, - 
uždaro jį savųjų kūrinių su savo jiems įsipareigojimais kalėjime. 
Taigi ir kultūriniame gyvenime žmogaus paskirtis reiškia išsi- 
laisvinimą, jam stengiantis prasiveržti pro savo sukurtus jį 
užskleidžiančius barjerus - jam stengiantis realizuoti savąją lais- 
vės buitį: tapti atviru Būčiai, jam esant pavaldžiu jos saistams. 
Gamtos stadijoje žmogus laisvinosi iš fizinių daiktų bei veiksnių 
uždarumos, o Būties stadijoje - iš kultūrinių. Čia reikia nepamiršti, 
kad Gamta yra Būtis. 

Tas pats toteminio stulpo simbolis čia galima panaudoti, su- 
prantantjame įvairias gyvulių savoje dieviškoje atbaigtyje formas 
kaip analogiją įvairioms žmogaus kultūrinio gyvenimo epochoms. 
Kai žmogus pasijunta kurios nors jo kultūrinės epochos atbaigties 
uždarumoje, pas jį pabunda kipšas. Kipšą čia tenka suprasti kaip 
nuolatinai gyvulį globiančią Gamtos ranką. Žmogus, atbaigdamas 
save savo kultūros kurios nors epochos kasdienybėje, ne tik užsi- 
daro nuo savosios laisvės (savosios sąsajos su Būtimi, su Gamta), 
bet - kas svarbiausia — užsidaro nuo pačios Gamtos, Būties. Kas- 
dienybėje žmogus, praradęs sąsają su Gamta, Būtimi, pajunta sa- 
vyje kipšišką (demonišką) Gamtos šauksmą, šaukiantį jį į naują 
atbaigtybės dievišką formą toteminiame stulpe - į naują kultūrinę 
epochą. Šitokio pobūdžio šauksmą jautė Halvardas Solnesas sa- 
vyje, eidamas statybos meistro keliu. Per jį, kaip statybos meistrą, 
Būtis pergalingai įsibrovė į jo gyvenamojo pasaulio kasdienybę, 
sujaukdama jos pagrindinius ramsčius. 

Kai kultūrinė epocha, kaip žmogiškoji buitis, „nusistovi“, ji pra- 
randa savąjį „poetiškumą“. Ji tampa „prozaiška“, tai yra kasdie- 
nybe. Tiek gamtiniai fiziniai daiktai, tiek kultūriniai kūriniai kas- 
dienybėje praranda savąjį pirminį žėrėjimą jiems nebesutelkiant 

savimi Būties šviesos. Be šito neapibrėžtybės žėrėjimo tie daiktai 
bei kūriniai tampa vien tik apibrėžtybėmis — kasdienos vertybė- 
mis, prie kurių kasdienos žmogus yra vienaip ar kitaip prisirišęs, 
joms įsipareigojęs. Kasdienybėje žmogui visi keliai yra aiškiai 
užbrėžti jo saugiam ėjimui bet kuria pasirinkta kryptimi. Kasdie- 
nybės keliuose žmogus gali viską užtikti, bet ne neapibrėžtybę — 
Būtį ar Gamtą. Jis dėl to nebegali būti sąsajoj su ja, ir tuo pačiu jis 
nebegali būti tikra prasme savimi. Iš tokios „prozaiškos“ kasdie- 
nybės uždarumos tik kūrybingas, „poetiškas“ žmogus, su demo- 
niškais pradais savyje, gali prasilaužti, išsilaisvindamas iš jos nuo- 
sėdų ir, svarbiausia, leisdamas naujai sužėrėti neapibrėžtybei 
(Gamtai, Būčiai) vien tik apibrėžtybių (būtybių) pasaulyje. 

Kipšiškumas bei demoniškumas, besirandąs kūrybingame („po- 
etiškame“) žmoguje, yra jo „užgrūdintos sąžinės“ išraiška. Tai su- 
grąžina žmogų išjo pasimetimo įvairiopame įsipareigojime viso- 
kiausioms būtybėms bei jų susigrupavimams į save, į savą pirminę 
sąsają su savimi (laisvę tikra prasme), jam esant sąsajoj su Būtimi, — 
sugrąžina jį į įsipareigojimą neapibrėžtybei, o tai reiškia - entu- 
ziazmą. Entuziastiškas žmogus savuoju kipšiškumu-demonišku- 
mu yra pagrindinis veiksnys tautos ar žmonijos prasiveržimui į 
naują, gyvastingą kultūrinę epochą. 

Šitokį proveržį parodo Solnesas, savo pašaukimo kelyje palenk- 
damas savomis demoniškomis galiomis kitus savo aplinkos žmo- 
nes, jo vadinamus „patarnaujančiaisiais“ ar „pasiunčiamaisiais““?. 
Šitokias savo galias jis laikė esantišdava jo patiesbuvimo pagautyje 
demoniškų jėgų, kurias jis vadino kipšais, o kartais velniais - ar tai 
šviesiaplaukiais, ar tamsiaplaukiais. Kipšas - o ne pats žmogus — 
yra tas, kurio galiomis toks kūrybingas asmuo gali paveikti kitus 
savo aplinkoje dirbti sau. „Kipšas žmogaus gelmėse, kaip matai, - 
kalbėjo Solnesas Hildei, - yra tai, kas šaukiasi į jėgas mūsų aplinko- 
je. Ir tada mes turime pasiduoti ar mes to norėtume, arne““*. Kipšas 
žmoguje - čia bandoma pasakyti —yra Būties jėga, kuri ne tik saisto 
bei apvaldo būtybes „kipšiško“ žmogaus aplinkoje, bet ir jį patį. 


8 Cf. Ibsen, Master Builder, p. 176. 
8 Ibid., p. 178. 

Būtybės, savoje apibrėžtybėje praradusios savo pirminį žėrėji- 
mą neapibrėžtybe žmogiškosios kasdienos buityje, „Brando“ dra- 
moje buvo vadinamos „stabais“ — pakaitalais Dievui ar Būčiai. Su 
jomis šita prasme turi būti kovojama, - kaip Gerda kovojo su vana- 
gu,jai bandant savoje būtyje vėl atstatyti Būties (Gamtos) žėrėjimą, 
susitelkiantį Ledo Katedroje, kaip Gamtos kūrinyje, simbolizuo- 
jančiame pačią Gamtą. 

Kipšiškas užgrūdintos sąžinės žmogus neišvengiamai pasireiškia 
savo destuktyvumu, sugriaudamas nusistovėjusią kasdienos tvar- 
ką, besigrindžiančią darniu žmogaus įsipareigojimu jai, daugiakryp- 
čiai tarpusavyje saistančiu daiktus ir žmones jo kasdienoje. Šitokios 
apibrėžtybių darnos sugriovimas kasdienoje suponuoja joje naujai 
prasiveržimą Būties, kaip neapibrėžtybės. Haida indėnų toteminis 
stulpas principiniai kaip tik ir simbolizuoja šitą neapibrėžtybę, kaip 
Gamtą. Tik antriniai jis išreiškia žmogaus esmę, jam esant atvirumo 
sąsajoj su Gamta išreiškia žmogaus būtį, kaip Dasein. 

Netiek kipšiškas užgrūdintos sąžinės žmogus, kiek Būtis (Gam- 
ta) per jį sugriauna nusistovėjusį - praradusį pirminį neapibrėžty- 
bės žėrėjimą - saugų ir lėkštą žmogaus gyvenimą savo kasdienos 
įsipareigojimų apibrėžtybėms uždarumoje. Naujai iškildama į žmo- 
giškosios buities atvirumą, Būtis duoda naują nerimo impulsą žmo- 
gaus naujiems kultūrinio gyvastingumo proveržiams savoje bui- 
tyje. 

Peero Gynto kipšiškumas yra jam priklausanti ir jam pavaldi 
savoji subjektyvi kasdienos gelmė - yra apibrėžtybė. Gi Solneso 
kipšiškumas, priešingai, reiškia jį jo gelmėse apvaldantį ir jam va- 
dovaujantį Būties (Gamtos) balsą - neapibrėžtybės proveržį jame. 

Užgrūdintos sąžinės žmogus, matuojamas kasdienos mastu, 
paprastai pasireiškia kaip nemoralus, barbariškas, nežmoniškas. 
„Būki humaniškas“, - pasakė daktaras Brandui, šiam atsisakant 
suteikti paskutinį sakramentą savo mirštančiai motinai. „Būki hu- 
maniškas! - pakartojo Brandas. - Tai yra žodis, - tęsė jis, - kuris 
atpalaiduoja mus visoms mūsų silpnybėms. Ar Dievas buvo hu- 
maniškas Jėzui Kristui?“ 


Ibsen, Brand, p. 101. 

Kasdienos saistų laužymas nereiškia rinkimosi nemoralumo 
vietoj moralumo, blogio vietoj gėrio, neteisėtumo vietoj teisėtumo, 
nežmoniškumo vietoj žmoniškumo, ko nors beverčio vietoj ko nors 
vertingo ir t. t. Užgrūdintos sąžinės Žmogus, laužydamas kasdie- 
nos kriterijus, perkelia žmogų į laisvės dimensiją, besirandančią 
prieš bet kokį moralumą ar nemoralumą, žmoniškumą ar nežmo- 
niškumą, gėrį ar blogį (Nietzsche), -jis išlaisvina kasdienos žmo- 
gų principiniam rinkimuisi Būties atvirumoje, vietoj jam rinkusis 
tarp apibrėžtybių be neapibrėžtybės žėrėjimo jose. 

Jausvarstant Peero Gynto asmenybiškumą išryškėjo, kad būti sa- 
vimi nereiškia būti dorovingu, užuot buvus ydingu, bet reiškia turėji- 
mą savyje savojo buvimo savimi - savojo asmenybiškumo - pagrin- 
dą, savojo buvimo branduolį, - reiškia turėjimą savito veido. Žmogus, 
stokojąs savęs, yra lėkštas žmogus. Kadaise spalvingai žėrėjusi, kul- 
tūrinė epocha ilgainiui nusistovi, nublunka ir sukasdienėja: ji pasi- 
daro lėkšta““. „Tegu kiti skundžiasi,- sako Kierkegaard'as,- kad mū- 
sų gyvenamasis laikotarpis (kasdienybė) yra nedorovingas. Mano gi 
nusiskundimas yra tas, kad jis yra apgailėtinai lėkštas, nes jam trūks- 
ta užsidegimo. <...> Mintys žmonių širdyse yra tiek lėkštos, kad jos 
net nebegali būti nuodėmingos“*. Žmogus sulėkštėja ne prarasda- 
mas savo valdingą poziciją pasaulyje, bet, priešingai, prarasdamas 
savo pavaldumą pasauliui kaip Būties atvirumai. 

Kasdienybė apvaldo žmogų taip, kad jis jaučiasi viešpačiu 
savo aplinkoje (analogiškai gyvuliui savojoj), o tai - kaip jau žino- 
me - reiškia jo esmės ignoravimą bei nuo jos nutolimą. Užgrūdin- 
tos sąžinės žmogus, kėsindamasis prieš kasdienybę, tuo pačiu 
kėsinasi prieš žmogaus viešpatingumą joje. Jis kviečia jį grįžti į 
savąją pavaldumo Būčiai (ar Dievui) esmę. Tai ypač ryšku Bran- 
do atveju, jam vedant minią iš jaukaus patogumo į aukštus ir 


6 Gęstanti kultūrinė epocha pasidaro lėkšta ne dėl to, kad joje daiktai 
bei kūriniai praranda savo pirminę vertę jau vien laiko tėkmės 
graužiami, bet dėl to, kad laiko tėkmėje Būties (aukštesnės bei 
galutinos realybės) žėrėjimas pranyksta tuose kūriniuose. Didingi 
kūriniai ir lieka didingi, jeigu juose žėrinti Būties šviesa išsilaiko. Jie 
ta prasme nepasensta. 

* Kierkegaard, Eitlier-Or, I, p. 27. 

šaltus kalnus, kame grėsė sniego griūtys. Gindamas kasdienos žmo- 
gų, aukšto rango pareigūnas pabrėžė jį kaip kad ir prastuolišką, 
bet gerą ir tikrai krikščionišką. Tie žmonės, anot jo, yra švelnūs, 
gailestingi ir pareigingi“. Jiems esant Dievo valios vykdytojams, 
nėra reikalingas joks jų pasiaukojimas. Anot jo, „Žmonių balsas 
yra Dievo balsas!“*? Tuomi jis pabrėžė kasdienybės pasaulio ant- 
ropocentriškumą: pabrėžė kasdienos žmogų esant visko mastą. 

Žmogus sulėkštėja ne prarasdamas savo valdingą poziciją sa- 
voje aplinkoje, bet prarasdamas savo pavaldumą Būčiai jos atviru- 
moje. Tik nesvyruojančiai žengdamas savęs realizavimo keliu, pla- 
čių užmojų žmogus yra tikra prasme laisvas. Perjį galutinoji realybė 
įkelia koją į žmogiškosios būties pasaulį ar —iš kitos pusės žiūrint — 
žmogus įkelia koją į galutinosios realybės plotmę (Da): jis yra šita 
plotmė, kaip jos (Būties) vietininkas — jis yra Dasein. 

Halvardas Solnesas nebuvo - kaip Brandas- šaukliu, kviečiančiu 
žmones mesti kasdienos patogumus ir gyventi pagal naujus standar- 
tus, reikalaujančius pasiaukojimo. Jis pats savuoju individualiu gy- 
venimu laužė kasdienos normas. Šitų normų laužymas jokiu būdu 
nebuvo Solneso veiklos tikslas. Tai buvo jo savajam pašaukimui pa- 
sišventimo pasėka. Šitam savo tikslui - šita prasme - Halvardas Sol- 
nesas paaukojo Aliną pačioje jos esmėje: pačiame jos buvime savimi, 
josasmenybiškume -jis paaukojo ją, kaip vikingas įsibrovęs įjos buitį 
be jokios atodairos į jos pačios gerbūvį. Lygiai tas pats buvo ir su jo 
sūneliais. Medis, kuris gaivalingai veržiasi į šviesias dangaus aukštu- 
mas, nenoromis, o vis tik nustelbia mažesnę augmeniją savo ūksmėje. 

Dramos skaitytojui gaunasi įspūdis, kad Halvardas Solnesas, 
vykdydamas savąją statybos meistro misiją, nėjo tvirtu ir ryžtingu 
žingsniu: delsdamas, svyruodamas, netikras, kaip eidamas patam- 
syje, jis apgraibomis laikėsi savo kelio. Hildė buvo jam reikalinga ir 
net būtina pagalbininkė, kaip akis jo tamsoje, nors esminiai ji buvo 
jam pavaldi. Ji buvojo gelmių balsu jo paties iššaukta jam padėti. 

Hildė buvo Solneso demoniškų pastangų įrankis, kuriuo jis iškėlė 
iš savo gelmių jose slypintį kipšą, kaip užgrūdintos sąžinės veiksnį, 


8 Cf. Ibsen, Brand, p. 148. 
8 Ibid., p. 149. 

besąlyginiai atpalaiduojantį jį savai kūrybinei veiklai. Tam tikra pras- 
me Hildėir buvo So!neso „barbariškumo“ (vikingo ar kipšo) įsikūni- 
jimas jame. Prisipažindama esanti paukštis grobuonis, ji didžiavosi 
šita savo misija. „Kodėl gi ir aš neturėčiau eiti medžioti? - ne tiek 
klausė, kiek pareiškė ji Solnesui kartą. - Kodėl gi aš negalėčiau grobti 
tai, ką esu apsisprendusi grobti, jeigu tik pajėgiu įleisti savo nagus į jį 
ir daryti su juo tai, kas man patinka?“ Šis grobis buvo Solnesas savo 
kasdienoje. Tikra prasme tai nebuvojos grobis, o paties Solneso savęs 
savo kasdienoje grobis, reikalingas jam kaip aplinkybė, realizuojant 
save kaip statybos meistrą. Šituo savęs grobiu Solnesas įgalino savąjį 
entuziazmą triumfuoti virš savo kasdienos įsipareigojimų. 


5. Kasdienybė ir entuziazmas 


Kasdienos žmogus yra įsipareigojęs savajai gyvenamajai epo- 
chai. Saistai, pagal kuriuos jis orientuoja savo gyvenimo eigą joje, 
yra aiškūsir apibrėžti. Kasdienos žmogus yra pavaldus apibrėžty- 
bėms. Užgrūdintos sąžinės žmogus iškyla iš kasdienybės su vi- 
sais jos apibrėžtybių saistais ir šitoje savo iškilioje laisvėje susidu- 
ria su miglotais gimstančiojo pasaulio ar naujos epochos dar 
neapibrėžtais saistais. Užgrūdintos sąžinės žmogus seka savo gel- 
mių (pasąmoninį) kompasą, kuris tikrumoje nėra jo nuosavybė ar 
įrankis, bet kuriam jis pats yra pavaldus, kaip galutinosios realy- 
bės (neapibrėžtybės) jame slypinčiam ir jam vadovaujančiam 
pirštui -jis pats yra savoms gelmėms pavaldus. 

Užgrūdintos sąžinės žmogus (entuziastas) sueina į sandūrą su 
kasdienos įsipareigojimais ir tuo pačiu su kasdienos žmogumi. 

iojo gyvenimas, jo paskirtis, bazuojasi „namie“ - tai gali būti jo 
šeimos namai, jo darbovietė ar jo profesinė aplinka - kaip palygin- 
ti ankštoj plotmėj, kurioje jis saistosi savo nusistovėjusios gyvena- 
mosios epochos įsipareigojimais. „Namie“ ar „namas“ čia reiškia 
apibrėžtybę. Simboliškai kalbant, tai yra pastatas, po kurio stogu 
centralizuojasi šakota kasdienos gyvenimo žmogaus dinamika. 
Kasdienos žmogus pamiršta, kad jo namai, pagrindine prasme, 


* Ibsen, Master Builder, p. 180. 

yra jo buitis, jo gyvenamasis pasaulis, kaip Būties (neapibrėžty- 
bės) atviruma. 

Gyvenimas, anot Heideggerio, „reiškia pobūdį, pagal kurį žmo- 
nės atlieka savąją kelionę ant žemės, po dangumi, nuo gimimo iki 
mirties. Ši kelionė yra daugiakryptė ir apsti klaidžiojimų. Visad 
tačiau ta kelionė liekasi pagrindiniu gyvenimo bruožu, išreiškiančiu 
žmogaus bujojimą tarp žemės ir dangaus, tarp gimimo ir mirties, 
tarp džiaugsmų ir skausmų, tarp kūrinių (darbų) ir žodžių'7!. Šitoks 
žmogaus gyvenimas kaip jo bujojimas pasaulio atvirumoje (tarp 
žemės ir dangaus), jam saistantis gausybe veiksnių joje, dažniau- 
siai dingsta tarp šitų veiksnių, kaip gausybės būtybių bei apibrėž- 
tybių: žmogus sukasdienėja. Kasdienos žmogus praranda nuovo- 
ką savo pirminio bujojimo pasaulyje kaip savo įsitilpimo 
neapibrėžtybėje, kuri pagrindine prasme ir yra tai, kame jo gyveni- 
mas bazuojasi - yra jo namai. Žmogus principiniai būna pasauly- 
je. „Pasaulis yra namai, kuriuose mirtingieji (žmonės) gyvena. Gi 
pavieniai namai, kaimai ir miestai tėra tik pastatai, kurie sutelkia 
savimi ir aplink save tąjį įvairingą žmogaus bujojimą tarp žemės ir 
dangaus“ - sutelkia jo bujojimą pasaulio atvirumoje. 

Virš pateiktais sakiniais čia bandoma pabrėžti, kad kasdienos 
žmogus, besisaistąs būtybėmis-apibrėžtybėmis (pavyzdžiui, namais 
kaip pastatais), pagrindinai imant, saistosi jomis kaip savimi sutel- 
kiančiomis Būties (neapibrėžtybės) atvirumą pasaulyje. Kasdienos 
žmogus, paskendęs savame daugiakrypčiame įsipareigojime savo- 
jo gyvenamojo pasaulio būtybėms, pamiršta savojo gyvenimo pa- 
grindinį bruožą - savąjį bujojimą („ek-sistavimą“) pasaulio neapib- 
rėžtybėje, kaip pagrindine prasme savuose namuos, - pamiršdamas 
tuo pačiu, kad jo pareigingumas bei jo įsipareigojimai grindžiasi 
šitoje jo sąsajoje su neapibrėžtybe, suponuojama bet kokio kasdie- 
nos pareigingumo. Tam užmiršimui priminti ir tuomi pažadinti 
kasdienos žmogų tikram gyvenimui — bujojimui tarp žemės ir dan- 
gaus — yra reikalingi kūrybingi asmenys, kurie šaukia kasdienos 


" Martin Heidegger, Hebel, der Hausfreund, Pfullingen: Gūnther Nes- 
ke, 1957, p. 17. 
" Ibid., p. 18. 

žmogų į Būties atvirumą, kamejis saistytųsi jos visad miglotais, bet 
visokią aiškybę grindžiančiais - saistais, užuot saistęsis, kaip iki šiol, 
būtybių saistais. Šitoks įsipareigojimas Būčiai yra entuziazmas. 

Entuziastiški žmonės, iškylą virš kasdienos žmogaus, yra kū- 
rybingi žmonės. Jie yra statybininkai, kaip konstruktyvūs naujoj 
epochoj Būties saistų perteikėjai kasdienos žmogui. Jie perteikia 
tuos saistus kūrybingai: jie stato pastatus (kuria kūrinius), kuriuo- 
se (kaip apibrėžtybėse) Būties (neapibrėžtybės) šviesa - užgesusi 
kasdienoje - vėl sužėri. 

Tie pastatai, virš pateikta prasme, nėra tik žmogui pavaldi jo 
gyvenimo priemonė. Jie yra jo namai, kaip jo pasaulis, jo buitis. 
Būdamas šitai buičiai (savam pasauliui) pavaldus, jis gyvena gy- 
venimą kaip bujojimą tarp žemės ir dangaus - jis būna, „ek-sistuo- 
ja“ pasaulio atvirumoje (In-der-Welt-sein). 

Statybininkai, kaip kūrybingi žmonės, entuziastiškai pakilda- 
mi į svaiginančias aukštumas virš kasdienybės, dažnai yra linkę 
nuojos užsidaryti savuose kūriniuose, kaip pilyse ore. Kūrybingų 
žmonių „poetiški“ kūriniai yra pilys ore ta prasme, kad jie jais 
pakyla virš kasdienybės. Tie entuziastiški žmonės tik tada yra už- 
grūdintos sąžinės žmonėmis, kai jie neužsidaro savo kūriniuose — 
savo pilyse ore - tik kaip savo monologo su savimi sutelkėjuose. 
Pastaruoju atveju kūrybingi žmonės nėra Būties saistų perteikėjai 
savai visuomenei, būdami nuo jos užsidarę - būdami izoliavęsi 
nuo kasdienos žmogaus gyvenamosios aplinkos ir praradę kon- 
taktą suja. Tai kaip tik pabrėžė Hildė, kalbėdama kartą su Solnesu: 
„Pilyse ore yra taip lengva pasislėpti. Taipgi jos yra lengva ir staty- 
ti - ypač tiems statybos meistrams, kurie nepakelia aukštumų“, 
Pagal ją, tai yra statybininkai, stokoją užgrūdintos sąžinės. 

Kūrybingas žmogus, pakildamas aukščiau kasdienybės ir su- 
laužydamas savo įsipareigojimus jai savame sulėkštėjime (sukas- 
dienėjime), neišvengiamai pajunta savyje svaigulį. Tas svaigulys 
yrajo silpnumo ženklas ir jis turi būti apgalėtas, ištesint jam sava- 
me entuziazme. Tik užgrūdintos sąžinės žmogus pajėgia tą svai- 
gulį apgalėti. Jis, tvirtai stovėdamas neapibrėžtybės aukštumose, 


* Ibsen, Master Builder, p. 197-198. 

gali būti jos saistų perteikėjas savajai visuomenei. Perteikdamas 
tuos saistus jai, šis entuziastiškas žmogus pademonstruoja savąjį 
susijimą suja - savąjį priklausymą savajai visuomenei, -atidaryda- 
mas jai naują buitį (naują kultūrinę epochą), užuot pats užsidaryda- 
mas joje, kaip savoje vidinėje erdvėje. Tai jis atlieka, atbaigdamas 
savuosius kūrinius ta prasme, kad jis aprūpina savo pilis ore pa- 
matais grindžia jas savosios visuomenės buityje. 

Bandant čia labiau išryškinti tai, kas viršuje pasakyta, prisieis 
dabar išsamiau gilintis į entuziazmo prasmę. 


6. Entuziazmas 


Kasdienos žmogus gerai pažįsta savo gyvenamąjį pasaulį. Ap- 
suptas gausybės daiktų ir veiksnių, jis tarp jų palyginti lengvai 
orientuojasi, žinodamas jų prasmę: jis žino, kaip tie daiktai bei 
veiksniai yra tarpusavyje susiję įvairiopose plotmėse, būdami prin- 
cipiniai susiję su juo ir kitais jo gyvenamojo pasaulio žmonėmis. 

Kasdienos žmogus gyvena aiškybių pasaulyje. Nežiūrint to, jis 
visada ko nors stokoja: jam trūksta kažko, ko jis neranda savo ap- 
linkos duotybėse. Jo visa būsena savoje kasdienoje yra lydima šito- 
kios stokos jausmo. Ši stoka nėra retkartinė, atsitiktina, ištinkanti 
tik kai kuriuos kasdienoje žmones, bet yra esminė: ji yra būtina 
kasdienybės sandaroje. Be jos žmonių pasaulyje nebūtų siekių — 
nebūtų pastangų realizuoti kasdienos plotmėje ką nors didingo, 
nekasdieniško, - nebūtų judėjimo, dinamikos. Ir viskas tada susto- 
tų, kaip fotografijoje užfiksuotas momentas, viskas sustingtų. Jei- 
gu žmogaus paskirtis išsisemtų tuomi, ką jis savo kasdienoje užtin- 
ka, pasiekia ar gali pasiekti, jis tikra prasme nebūtų stokojąs: pats 
savyje jis turėtų savo gyvenimo svorio cenirą, kaip inkarą, pagal 
kurį būtų orientuojamas jo kasdienos gyvenimas. 

Viską turįs — o kartais, atrodo, viskuo pertekęs - kasdienos žmo- 
gus vis dėlto jaučia kažko stoką. Tokią stoką įsakmiai pajunta tik 
kūrybingi, plačių užmojų žmonės. Solnesas, sėkmingas statybinin- 
kas, visiems atrodė turįs viską, ko jam reikia, esantjam aukšto rango, 
savo talentu ir sugebėjimais pasireiškiančiu savo visuomenėje asme- 
niu. Jis pats anaiptol nelaikė savęs laimingu. Jis stokojo kažko, kas, 


476 


nebūdamas aiškybė bei apibrėžtybė - kokiomis yra kasdienos pasau- 
lio įvairios duotybės, - tūnojo jo pasąmonės gelmėse, kaip dar aiškiai 
nesuvokta nuojauta. Reikėjo daug laiko ir, svarbiausia, reikėjo asmens, 
kuris, pats būdamas ryškiai iškilęs aukščiau bet kokių duotybių-api- 
brėžtybių, galėjo padėti kitam plačių užmojų asmeniui, koks buvo 
Solnesas, susiorientuoti savo paskirties kelyje, saistomam neapibrėž- 
tybėmis, nepasimetant jam duotybių-apibrėžtybių gausybėje. Toks as- 
muo ir buvo Hildė. Ji padėjo Solnesui susigaudyti savame pasimeti- 
me, aiškiau jam susivokiant, kas jis yra ir ko jis stokoja. Hildė sava 
esme yra labai artima Gerdai, paneigiančiai bei atmetančiai bet ko- 
kias apibrėžtybes, simbolizuojamas vanago, ir teigiančiai didingą ne- 
apibrėžtybę- teigiančiai Gamtą, simbolizuojamą Ledo Katedros. 

Tai, ko žmogus, kaip žmogus, stokoja, ne tiek jis pats, kiek kas- 
dienoje neįsitelpą kūrybingi individai jam atskleidžia bei parodo 
savais kūriniais. Šitie individai suvokia ne vien tik duotybes, tarp 
kurių žmogus randasi, - ne vien tik jas jie žino. Jiems nė kiek ne 
mažiau - gal net dar intensyviau - aišku yra ir tai, ko jie - ar ben- 
drai žmogus - stokoja, ko žmogui esminiai trūksta. To negana! Jie 
žino, „Kad stokoje žmogus suvokia stoką kaip stoką, kad jis tą sto- 
ką-ją išgyvendamas - patiria, kad jam to stokojamo tikrai trūks- 
ta“"*. Šitais žodžiais Finkas pasako, kad tai, ko žmogus kaip žmo- 
gus stokoja, kad ir nėra duotybė, yra vienok realija,jo- kad ir visiškai 
skirtingai - patiriama, suvokiama ir jam jo būsenoje būtina. Tai, ko 
žmogus esminiai stokoja ir kas jam kaip žmogui yra neprieinama, 
yra Būtis (neapibrėžtybė). Kaipo tokia, ji negali būti duotybė (api- 
brėžtybė) ir todėl ji negali būti patiriama kaip duotybė. 

Būties stokos patirtis nėra vien tik kūrybingų žmonių savybė. Ji 
glūdi žmogaus kaip žmogaus gelmėse, jo pasąmonėje, ir ji laukia 
iškėlimo bei išryškinimo darbais bei kūriniais entuziastiškų žmo- 
nių - žmonių, kurie savuoju entuziazmu yra išplėšti iš kasdienos 
ankštumų. Toks žmogus buvo Halvardas Solnesas. 

Paviršutiniškai žiūrint, gaunasi įspūdis, kad Hildėbuvo pirminis 
akstinas ir pirminis pagrindas Solneso savosios "paskirties suradi- 
mui, jam besąlyginiai apsisprendžiant statyti „pilis ore su pamatais 


* Fink, Enthusiasmus, p. 9. 

pojomis“. Tikrumoje Hildė tapo šituo akstinu ir pagrindu tik pa- 
laipsniui iššifruodama Solneso, kaip statybos meistro, pasąmonėje 
glūdinčias savosios paskirties užmačias - savąjį entuziazmą. Ji tai 
galėjo padaryti, būdama pavaldi jo pasąmoninėms jėgoms, kurio- 
mis jis ją ruošė būti savo didingos paskirties kelio vadove. Ir pats 
visa to sąmoniniai nežinodamas, Solnesas klausė Hildę: „Kaip tu 
tapai tuomi, kuo esi, Hilde?“ Šituo savo klausimu jis teiravosi, kaip 
ji galėjo tapti jo paskirties kelio pagrindiniu jį jame orientuojančiu 
veiksniu. Hildė atsakė, pati jį klausdama: „Kaip tu padarei mane, 
kuo aš esu?“" Entuziastiški žmonės, būdami išplėšti iš kasdienos 
duotybių, pajungia jų veiksmingumą saviems užmojams. 

Čia svarbu - kad ir pakartotinai - pabrėžti, kad žmogus, kaip 
stokojanti būtybė, principiniai nestokoja vienos ar kitos duotybės - 
ar pagaliau ir visos jų eilės. Jis stokoja to, kas pagrindžia ir įpras- 
mina visas jo gyvenamosios aplinkos duotybes-apibrėžtybes. Tie- 
sa, kiekviena būtybė visad stokoja kitų būtybių. Žolei yra reikalin- 
gas juodžemis, drėgmė ir šiluma; gyvuliui - grobis, teritorija, joje 
prieglauda, kiti tokie pat kaip jis gyvuliai, ypač vienas jų, kaip jo 
partneris. Analogiškai ir žmogus yra reikalingas maisto, apdaro, 
prieglaudos, šeimos, brangaus asmens, drauge su kuriuo būna leng- 
viau realizuoti savo gyvenimo paskirtį, ir platesnės visuomenės, 
ypač tautos su visomis jos institucijomis. Pastaroji dažniau dar 
labiau negu gyvenimo brangus asmuo padeda žmogui susirasti 
savąjį kelią jo įsipareigojimuose būtybių gausybėje. Kai tuo tarpu 
Gamta aprūpina būtybes - ypačtai ryšku tarp gyvulių - tuomi, ko 
jos stokoja, žmogus turi principiniai pats jomis apsirūpinti. Tai jis 
sugeba savąja Būties (Gamtos, kaip kūrybingumo versmės), jos 
principų, nuovoka. Todėl žmogus, stokodamas būtybių (duotybių- 
apibrėžtybių), principiniai stokoja Būties (neapibrėžtybės). 

Žmogyuje slypinti Būties nuovoka iškyla iš jo gelmių jo entu- 
ziazmu - per jo sąsają su Būtimi. Entuziazmas esminiai priklauso 
žmogui: jis glūdi jo pasąmoninėse gelmėse. Jis pasireiškia pasau- 
lio atvirumoje, iškildamas iš pasąmoninės plotmės į sąmoninę, tik 
išimtinais kūrybingų žmonių darbais, jų kūriniais. Kūrybingi žmo- 


* Ibsen, Master Builder, p. 207. 

nės tuo būdu yra entuziastiški savaisiais darbais, visiems prieina- 
moje plotmėje. Jie yra žmonės, kurie gausybėje apibrėžtybių stoko- 
ja neapibrėžtybės ir kurie tuo pačiu turi jos nuovoką. Turėdami 
Būties nuovoką, entuziastiški žmonės savo kūriniais sugeba nu- 
kelti Būties šviesą iš jos miglotų aukštumų į duotybių plotmę. 

Čia nebandoma pasakyti, kad Būties stoka yra būdinga vien tik 
kūrybingiems žmonėms. (Pastarieji tik išryškina ją savo darbais.) 
Būties stoka glūdi žmogaus gelmėse -jo pačioje esmėje. Ji ženklina 
žmogų kaip žmogų; jo buvimo būdas „yra Būties stokojimo buvi- 
mo būdas“. Būties stoka yra įausta į žmogaus esmės sąrangą. Ji 
ženklina Žmogų kaip neišsisemiantį vien tikbūtybėmis-apibrėžty- 
bėmis (neišsisemiantį vien tik kasdiena), jam esant susijusiam su 
Būtimi (neapibrėžtybe). 

Būties stoka tuo būdu reiškia žmogaus entuziazmą -jo buvimą 
išplėštam iš kasdienybės. Iš kitos gi pusės, ji, kaip sąsaja su Būtimi, 
reiškia ir jo asmenybiškumą - jo buvimo savimi pagrindą. Entu- 
ziazmas tad nėra visiems universaliai vienodas: kiekvienas žmo- 
gus savuoju entuziazmu individualiai būna savimi kaip savimi. 
Kūrybingas žmogus savaisiais kūriniais pasireiškia savuoju entu- 
ziazmu visiems matomai, iškeldamas Būties stoką iš savo pasą- 
moninių gelmių į sąmoninę (pasaulio) plotmę ir tuomi pats iškil- 
damas virš kasdienos. Gi minios žmogus - entuziastiškas savose 
pasąmoninėse gelmėse — turi laukti didžių užmojų žmonių kūri- 
nių, kurie užjudina jo entuziazmą, iškeldami jį į pasaulio - Būties 
atvirumos -sąmoninę plotmę. 

Žmogus savąja Būties nuovoka bei stoka - savuoju entuziazmu — 
būna „išplėštas iš vien duotybių ir iškeltas iš jo pasitenkinimo vien 
jomis - pasitenkinimo tuomi, kas randasi prieš jo akį ir ranką ir kas 
yra jam jo pojūčiais prieinama. Jis egzistuoja, būdamas šitame jį 
iškeliančiame poveikyje, jam esant apimtam dieviškos nostalgijos, 
kurią graikai vadino ananinesis“". Anamnesis reiškia „atsiminimą“ 
bei „prisiminimą“. Virš pateiktais žodžiais Finkas bando pasakyti, 
kad žmogus savame entuziazme, būdamas Būties pagautyje, nėra 


76 Fink, Enthusiasmus, p. 10. 
7 Ibid., p11. 

pats savo būseną apsprendžiančiu veiksniu. Juo yra Būtis, žmogui 
veikiantjos pagautyje irjam pirminiai turint jos patirtį ir nuovoką - 
jamjos stokojant. Ši pirminė Būties nuovoka ilgainiui, žmogaus bui- 
čiai sukasdienėjant, būna palaipsniui jo pamirštama. Dėka savo, 
jamesminio,jos prisiminimo (anarnnesis) galios, slypinčios jo gelmė- 
se, žmogus turi galimybę pabusti iš Būties užmaršties savoje kasdie- 
noje, būdamas pažadintas entuziastiškais („poetiškais“) kūriniais. 
Anamnesis nėra paties žmogaus pastangų išdava, bet yra pasė- 
kajobuvimo pavaldžiam Būties dieviškoms —už kasdienos aišky- 
bių slypinčioms -jėgoms. Šitos jėgos, nesiskaitydamos su kasdie- 
nos saistais bet normomis, išplėšia žmogų iš jo saugaus tikrumo, 
kuriuojis naudojasi, laikydamasis savo kasdienos įsipareigojimų. 
Šitas dieviškas bei demoniškas jėgas Solnesas kartais vadino švie- 
siaplaukiais ar tamsiaplaukiais velniais, o kartais kipšais. Ir vieni, 
ir kiti apima kūrybingą žmogų, įsitvirtina jo gelmėse ir valdingai 
kreipia jį į kasdienybę ignoruojančią, entuziastišką veiklą. Tiek 
Solnesas, tiek Hildė (gal ši net dar labiau) jautė savyje demoniškas 
jėgas, išplėšiančias juos iš kasdienybės ir įgalinančias juos ją pa- 
veikti bei įtakoti. Tai matyti iš žodžių, kartą Solneso pasakytų Hil- 
dei: „Ir pas tave yra kipšas, lygiai taip, kaip jis yra pas mane. Kipšas 
žmoguje ir yra tai, kas šaukiasi į veiksnius mūsų išorėj, ir mes tada 
turime tapti (tam kipšui) pavaldžiais - ar mes to norėtume, ar ne“. 
Entuziastiškas žmogus nėra antropocentriškas žmogus: jis nesi- 
bazuoja savyje, tarsi pats būdamas savo kuriamos kultūros pagrin- 
du. Jo entuziazmas grindžiasi jo atvirumu Būčiai, jo prisiminimu 
(anamnesis) jos, kaip neapibrėžtybės realijos, kuri yra anapus būtybių, 
anapus apibrėžtybių. Išžengdamas iš savęs ir kasdienos apibrėžty- 
bių, kaip jį pilnai apsprendžiančių, entuziastiškas žmogus laikosi 
Būties (neapibrėžtybės) atvirumoje (Da), kame jis būna sąveikoje su 
antžmogiškomis-demoniškomis Būties galiomis - kame jis būna en- 
tuziastiškai. Entuziastiškas buvimas yra buvimas dievų bei demonų 
pagautyje, žmogui esant dievams bei demonams pavaldžiam. 
Stebint iš blaivios kasdienos perspektyvos, entuziastiškas žmo- 
gus gali atrodyti - ir dažnai atrodo - dvasiniai pakrikęs ar ligonis. 


* Ibsen, Master Builder, p. 178. 

Tai yra dėl to, kad entuziastiškas Žmogus, principiniai nebesisais- 
tydamas kasdienos saistais, kitiems atrodo keistas ir ne kaip visi. 
Toks, pavyzdžiui, miniai atrodė Brandas ir tokiu save esant kitų 
akyse manė ir Solnesas. Kalbėdamas su dr. Herdalu, Alinos svei- 
kata besirūpinančiu gydytoju, kartą Solnesas jam pasakė: „Ji (Ali- 
na) pradėjo galvoti, kad aš esu - kaip čia man išsireiškus - kad aš 
esu ligotas“?. Tikrumoje taip nebuvo, bet jis manė, kad tokį įspūdį 
apie jį Alina turėjo turėti. Visų mažiausia, tai pats Solnesas laikė 
save dvasiniu ligoniu. 

Solneso tariamas liguistumas grindėsi sandūroj, kurioje kryžiavo- 
si jo pareiga kitiems ir jo pareiga pačiam sau. Tai reiškė įskilimą jo 
būsenoje. Kaip šito įskilimo išdava, jo tariamas liguistumas pasireiškė 
jo kaltės jausmu. Solnesas jautėsi įsiskolinęs - ir tuo būdu kaltas — 
Alinai ir savo sūneliams, laikydamas save Alinos kentėjimų ir sūne- 
lių mirties priežastimi. Šitokia jo kaltė tebuvo tikjo kūrybingumo išda- 
va. Būdamas pavaldus jėgoms anapus kasdienos pasaulio, jis neišven- 
giamai nukrypo nuo savo įsipareigojimų savo artimiesiems pagal 
kasdienos kriterijus. Ir šita tad prasme jis buvo kaltas. Kalbėdamas 
kartą su Alina, Solnesas jai pareiškė: „Aš dažnai jaučiuosi beskęstąs 
pobaisia įsiskolinimo našta“. Alinai nesusigaudant, apie kokį įsisko- 
linimą Halvardas jai kalbėjo, šis jai paaiškino: „Aš esu besaikiai įsi- 
skolinęs tau — tau - tau, Alina“. Tai girdėdama, didžiai nustebusi ji 
pareiškė Solnesui: „Jeigu taip, tai tu tikrai esi liguistas, Halvardai“*. 

Solnesas jautėsi kaltas nę vien tik Alinai ir sūneliams, bet ir 
daugeliui kitų savo aplinkos žmonių (Knutui ir Ragnarui Brovi- 
kams, Kajai Fosli ir kitiems). Jo kaltės, visi jo moraliniai įsiskolini- 
mai, slėgė jį, ir jis kentėjo, nors kitiems jis atrodė sėkmingas ir lai- 
mingas žmogus. Kalbėdamas apie savo nelaimingumą, Solnesas 
kartą aiškino Hildei: „Už visa tai, ką aš sugebėjau pasiekti, pada- 
rydamas, statydamas, formuodamas tai taip, kad tai taptų gražiu 
ir žmogų globiančiu — kad tai būtų jam jaukiai patogu, - kad tai 
taptų puošniu ir žėrinčiu, - su neviltimi tęsė jis šį savo aiškinimą 
žodžiais: — už visa tai aš turėjau atsilyginti! Užmokėti už tai ne 


> Ibid., p. 139. 
* Ibid., p. 162. 

pinigais, bet žmogiška laime. Ir tai ne vien tik manąja laime, bet 
taipgi ir kitų. Taip! Taip! Tik pagalvok apie tai, Hilde! Tai yra kai- 
na, kuri man, kaip menininkui, teko apmokėti - man ir kitiems. Ir 
diena iš dienos aš turiu matyti tos kainos išmokėjimą dėl manęs 
kaskart naujai - naujai ir naujai ir nepaliaujamai naujai'*!, Solne- 
so nelaimingumas bei jo kančia buvo jo entuziazmo pasėka. 

Kaip Solneso kaltės saviesiems iliustraciją čia tenka paminėti 
Alinos senosios tėviškės gaisrą. Pagal kasdienos duomenis bei 
veiksnius tas gaisras nebuvo Solneso sukeltas, bet pagal nekasdie- 
niškus, demoniškus veiksnius, į kuriuos Solnesas savuoju entu- 
ziazmu buvo aktyviai įsiterpęs, jis buvo to gaisro ir visų jo pasėkų 
kaltininkas??, 

Alina ir jos sūneliai buvo jos vyro, Halvardo Solneso, savojo 
pašaukimo vykdymo - jam siekiant realizuoti save kaip statybos 
meistrą - aukomis. Tai dar ne viskas! Pats Solnesas buvo savęs 
savo pašaukimo kelyje auka. Kartą kalbėdamas Hildei apie savo 
kaip statybos meistro iškilimą, jis jai dėstė: „Visų paprasčiausiai 
vien tik dėl to gaisro radosi man proga statyti žmonėms namus - 
jaukius, patogius, šviesius namus, kame tėvas ir motina su gausy- 
be vaikų galėtų saugiai ir laimingai gyventi, jausdami, kaip gera 
yra būti gyviems pasaulyje, ir, visų svarbiausia, kaip gera yra pri- 
klausyti kits kitam tiek dideliuose dalykuose, tiek mažuose“*. Kai 
Hildė pareiškė Solnesui, kad visa tai turėtų reikšti ir jam laimę, 
sugebant jam statyti tokiuos gražius ir patogius namus, Solnesas 
pabrėžė jai kainą, kuriąjis už šitą laimę žmonėms pats turėjo užmo- 
kėti, neturėdamas tokio pobūdžio laimės pats sau. „Kad galėčiau 
statyti namus kitiems, - pabrėžė jis Hildei,- aš turėjau išsižadėti — 
išsižadėti ant visados - turėti namus pats sau. Čia aš turiu galvoje 
namus dėl gausybės vaikų ir taipgi dėl tėvo ir motinos“*', 

Kūrybingo žmogaus pavaldumas demoniškoms neapibrėžty- 
bės jėgoms, besirandančioms anapus kasdienybės jaukaus pato- 


8! Ibid., p. 171-172. 
82 Cf. ibid., p. 177. 
8 Ibid., p. 170. 

* Ibid., p. 171. 

gumo, reiškia jo buvimą išplėštam iš kasdienybės ir jos patogumų 
irjobuvimą išstatytam Būties bet kokią kasdienybę grindžiantiems 
nekasdieniškiems veiksniams. Būdamas Būčiai atviras, entuzias- 
tiškas žmogus užtinka būtybes, kurios savo apibrėžtybėje žėri ne- 
apibrėžtybės (Būties) šviesa. Žmogus, užtikdamas būtybes (duoty- 
bes) savojoje buityje, pirminiai užtinka jas kaip besigrindžiančias 
neapibrėžtybėje - užtinka jas kaip savo apibrėžtybėje žėrinčias ne- 
apibrėžtybės (Būties) šviesa. 

Žmogus neužtinka būtybės (duotybės, objekto, daikto) savame 
izoliavimesi savyje — ne tiek jos izoliavimesi nuo kitų būtybių, bet 
kieknuo Būties atvirumos horizonto, nuo pasaulio, kuriame ji iškyla 
savo prasmingumu. Būtybės ar daiktai pirminiai atsiskleidžia, su- 
žėrėdamos Būties šviesoje. Žmogus visad yra susijęs su Būties švie- 
sa, tačiau niekad jis nėra susijęs kaip vien tik su ja: šviesa jam 
niekad nežėri tik kaip šviesa, bet kaip jos Žėrėjimas, jai nušviečiant 
būtybes jo buityje (Dasein). Šviesa vien tik kaip šviesa žmogui yra 
tamsa. Ji tampa jam šviesa tik sužėrėdama ant ko nors, kas nėra 
šviesus savyje,- ant būtybės, apibrėžtybės. Neapibrėžtybė tėra pri- 
einama Žmogui tik kaip paliečianti (pabučiuojanti) sau priešingy- 
bę-apibrėžtybę. Tuo būdu žmogus savoje sąsajoje su Būtimi, vi- 
sad turėdamas jos nuovoką, yra jos artumoje; gi niekad jos 
tiesioginiai nesuvokdamas, jis yra nuo jos nutolęs. Šita prasme 
kalbėdamas apie Būties šviesą, Finkas pabrėžia, kad ji yra toji „to- 
limoji, pirminė šviesa, kurios atžvilgiu žmogiškosios dvasios lai- 
kysena - pagal Aristotelio žodį - yra lygiai tokia pat, kaip nakties 
paukščio akių - dienos šviesos atžvilgiu: joms esant jos patrauk- 
toms ir sykiu jos baiminantis“8. 

Būtybės ir daiktai mitinio žmogaus pasaulyje - jo dar pilnoje 
dieviškų bei demoniškų galių buityje - visad yra Būties šviesos 
sutelkėjai. Panašiai yra ir su kūrybingų, entuziastiškų žmonių kū- 
riniais: ir jie yra Būties šviesos sutelkėjai. Kūriniai - panašiai kaip 
mitinio pasaulio pirminiai daiktai — iškyla kasdienos buityje su 
nekasdienišku žėrėjimu. Šitas žėrėjimas ir yra anamnesis - prisimi- 
nimas visad žinomos ir niekad pilnai nesuvoktos viešpatingos, 


8 Fink, EnHhiusiasmus, p. 12. 

demoniškos Būties. Halvardas Solnesas, entuziastiškas žmogus, 
saistydamasis nekasdieniškais (demoniškais) Būties saistais, at- 
skleidė savo kūrinius kaip būtybes savame pirminiame žėrėjime, 
jiems sutelkiant savimi Būties šviesą. Tai bus bandoma išryškinti 
tolesnėje šio rašinio eigoje, kalbant apie kūrinius. 

Stokodamas laimės savo kasdienoje, Solnesas siekė jos savo kū- 
rybiniame entuziazme. Pirmą tokios laimės įspūdį jis patyrė, staty- 
damas bokštą ant naujojo namo, jo statomo ne tiek sau, kiek Alinai 
sudegusiojo vietoje. Šitas namas - nors tai tebuvo tik gyvenamo- 
sios patalpos —ir buvo ypatingas tuo, kad jis turėjo aukštą bokštą. 
Bokštas simbolizuoja pakilimą virš kasdienos, apibrėžtybių ir pra- 
siveržimų į neribotas pasaulio erdves - į neapibrėžtybę. Hildės 
padedamas, Solnesas tada susivokė - iškeldamas tai iš savo pasą- 
moninių gelmių į sąmonės plotmę, - kad jo kaip menininko paskir- 
tis glūdi pilių ore statyme. Pilys ore yra „vienintelis dalykas, kuria- 
me, pagal mano nuomonę, Žmogus gali jaustis laimingas. O tai ir 
yra tai, ką aš dabar imsiu statyti““. Šitais žodžiais, pasakytais 
Hildei, Solnesas bandė įtikinti ją, kad pilys ore yra tai, kame glūdi 
ne vien tikjo laimė, bet ir žmogaus bendrai -jo kaip menininko, jas 
kuriant, ir eilinio žmogaus, jam jomis naudojantis. Pilys ore sutei- 
kia žmogui laisvę ta prasme, kad jos saisto jo gyvenimą nebekas- 
dieniškais apibrėžtybių saistais, išlaisvindamos jį savam žmo- 
giškam entuziazmui - sąsajai su Būtimi, su neapibrėžtybe. 

Supratęs, kame glūdi žmogaus buvimo savimi laimė, Solnesas 
sykiu suprato, kad patogių namų statymas tebuvo tik jo laiko gaišini- 
mas. Netir tie, kuriems tie namai buvo statomi, tikra prasme nebuvo 
laimingi. Solnesas ryžosi daugiau jų nebestatyti -nebetamauti kas- 
dienybei. „Žmonėms tie namai yra bereikšmiai: juose jie negali būti 
laimingi, - aiškino jis Hildei. - Ir man pačiam toks namas yra be- 
prasmis, jeigu aš jį turėčiau. Šitokios tad išvados gaunasi man, ne- 
svarbu, kaip toli praeitin aš bežvelgčiau. Tikrumoje iki šiol mano 
nieko nebuvo pastatyta. Ir taipgi nieko nepaaukota, man bandant 
ką nors tikrai verto pastatyti. Niekai, niekai — viskas yra niekai!“*7 


* Ibsen, Master Builder, p. 205. 
* Ibid. 

Kadaise supratęs, kad bažnyčių statymas Dievui neatitiko jo 
pašaukimo -jo entuziastiškų, kūrybingų savęs realizavimo polė- 
kių - dabar jis patyrė, kad ir tarnaudamas žmonėms, jam pagelbs- 
tintjiems įsitvirtinti savo kasdienos patogumuose, taipgi neišsėmė 
jo kaip menininko gyvenimo prasmės. Tik su Hildės pagalba Sol- 
nesas palaipsniui susiorientavo, kad tik statydamas pilis ore jis 
galėjo realizuoti save savame entuziazme. Kaip visa tai reikia da- 
bar suprasti? Jeigu entuziastiško žmogaus paskirtis neišsisemia jo 
tarnavimu Dievui nei jo tarnavimu žmonėms, ar statymas ore pilių 
reiškia jo tarnavimą sau? 

Pagal Finko interpretaciją., žmogus atlieka savo buvimo pras- 
mę-būna tikrai savimi, -nesikoncentruodamas savyje, kaip reali- 
joje, kurioje grindžiasi jo kultūra. Žmogus būna entuziastiškai,ne- 
sibazuodamas savyje, bet išžengdamas iš savęs ir - vaizdingai, 
mitiniai tariant - tapdamas dievų grobiu (ką žodis „entuziazmas“ 
sava graikiška prasme ir reiškia). Tik prasiverždamas - ar demo- 
niškomis galiomis būdamas išplėštas - iš kasdienos entuzias- 
tiškas žmogus savais kūriniais - kaip bokštu virš jo gyvenamųjų 
patalpų -nurodo Būties dimensiją, kurioje žmogaus gali būti tuo, 
kuojis yra,- savimi. 

Pagrindiniai Vakarų istorijoj žmogaus proveržiai į Būties di- 
mensiją pasireiškė, anot Finko, trimis pagrindiniais žmogaus en- 
tuziazmo būdais: tikėjimu, meniniu vaizdavimu ir mintimi. „Reli- 
gija, menas ir filosofija, - sako Finkas, — tai yra trys „absoliučios 
sąsajos“, kuriose žmogus su entuziastiškai išlaisvinta siela daly- 
vauja Būtyje, kaip bet kokių būtybių pagrinduos“**. 

Dalyvaudamas Būtyje, kaip bet kokių būtybių - tad tuo pačiu ir 
bet kokių kūrybinių formų bei kūrinių - šaltinyje, žmogus savuoju 
entuziazmu bazuojasi Būtyje. „Yra visiškai aišku, - sako Finkas, - 
kad žmogus yra tuomi, kas meldžiasi, sukuria meno kūrinius ir 
mąsto. Tačiau čia tenka klausti, ar jis, kaip besimeldžiąs, kaip me- 
ną kuriąs, kaip mąstytojas - tikrai yra toks grynai savo paties es- 
me?““? Šituo klausimu Finkas ne tiek klausia, kiek pasako, kad ne 


28 Fink, EnHhusiasmus, p. 15. 
* Ibid., p. 18. 

žmogus, vien tik sava apibrėžtybe, yra kultūros šaltiniu. Principi- 
niai tuo šaltiniu yra Būtis. Žmogus, būdamas jai atviras - atviras 
neapibrėžtybei, kaip visų apibrėžtybių formų pradų versmei, — 
reiškiasi kaip kultūros kūrėjas. 

Visi trys entuziazmo būdai (religija, menas ir filosofija) yra su- 
siję tarpusavyje. Religinio, dieviško entuziazmo pagautų asmenų 
žodžiuose yra pilna vaizdų ir minties; didieji meno kūriniai talpi- 
na savyje mintį, spindinčią šventumų; taipgi ir autentiškoj filosofi- 
joj netrūksta įsijautimo į realybės prasmingą grožį, ir joje apstu 
aliuzijų į dievus bei Dievą. Visuose šituose entuziazmo būduose 
pasireiškia tas pats žmogaus iš jo kasdienos - kame jam viskas 
palaipsniui tampa pavaldžiu - išplėšimas ir jo metimas į neapib- 
rėžtybės jį apvaldančią, chaotišką, miglotą, jam lygsvarą atiman- 
čią plotmę, karne jis turi kovoti už save, jam bandant išlaikyti save 
kaip save. „Šitie trys entuziazmo būdai, - sako Finkas, - turi tą 
pačią formalią sąrangą: jie išplėšia žmogų iš jo apibrėžtybiškų, 
žemiškajam jo savęs teigimui tarnaujančių tikslų apsupties ir pa- 
stato jį atvirumoje to, kas labiausiai yra“*? - atvirumoje Būties. 

Solneso entuziazmas, nors aiškiai būdamas meninio pobūdžio, 
turi savyje mitinių charakteristikų, esant Solnesui dievų-demonų 
pagautyje. Tai nereiškia jo entuziazmo primityvumo. Tai kaip tik 
reiškia jį esant pirminiu — apimančiu visus tris minėtus entuziaz- 
mo pobūdžius. Pirminis entuziazmas, kuriame tai, kas šventa, 
gražu ir kas yra tiesa, reiškiasi lygiu intensyvumu, ir yra mitinis 
entuziazmas. Mitinis entuziazmas ir reiškia atbundančio savame 
pasaulyje ankstyvo žmogaus savoje buityje buvimo būdą, jam bū- 
nant tarp apibrėžtybių, kaip visad žėrinčių dieviškoj-demoniškoj 
neapibrėžtybės šviesoje. 

Mitinių, priešistorinių laikų žmogaus pasaulyje jį apsupančios 
apibrėžtybės nebuvo būtybės savuoju esimo bei buvimo charakte- 
riu, bet buvo realijos savuoju demoniškuoju pergalingumu, savąja 
jėga veikti, harmonizuotis bei susikirsti su kitomis pergalingomis, 
demoniškomis realijomis. Mitiškos realijos (dievai, daiktai ir žmo- 
nės) savuoju vienokiu ar kitokiu pergalingumu bei demonišku pa- 


* Ibid., p. 17. 

jėgumu buvo apibrėžtybės, įprasmintos ne neapibrėžtybės kaip Bū- 
ties atvirumos prasme, bet neapibrėžtybės kaip visumos, at- 
skleidžiančios ir įprasminančios bet kokias demoniškas jėgas bei 
jų veikimą. 

„Mitas“, pagal Finką, nėra žodis, išreiškiąs priešistorinio žmo- 
gaus pasaulį savame primityvume. Jis, priešingai, reiškia jo (Mito) 
pergalingai klestėjusio viešpatingumo amžių, Vakarų mituose žino- 
mo bei prisimenamo kaip auksinis laikmetis - aukso amžius. Mi- 
tas, pagal Finką, nėra primityvi Vakarų kultūros pakopa, bet yra 
tai, kame pati jos esmė yra įsišaknijusi ir kas jos bujojimui yra gy- 
vastingai reikalinga. 

Mitas yra kaip vandenynas - visas visur, kiekviename jo taške, 
Gi Būtis yra kaip vandens masė, išsiliejanti į didelę gausybę srovių 
bei ištakų, kame įvairiaspalvėje gausybėje visuma (Būtis) dingsta. 
Vakarų kultūros mozaikoje - gausybėje jos apraiškų - dingsta ją 
maitinanti bei grindžianti visuma, Būtis. Todėl Vakarams yra rei- 
kalingas kaskartinis atsinaujinimas, atsijauninimas naujomis kul- 
tūrinėmis epochomis - reikalingas kaskartinis prisiminimas, anam- 
nesis. į 

Šventuma, grožis, tiesa yra Mito palikimas. Savo „trijulėje“ tai 
reiškia vieną ir tą patį. Tik istoriniame, Būties, amžiuje tai tampa 
trimis istorinio žmogaus entuziazmą grindžiančiomis realijomis. 
Šventuma, grožis, tiesa neįžengia į žmogaus būtį kurioje nors kultū- 
rinio vystymosi istorinėje epochoje. „Taijau yra įsibrovę į žmogaus 
gyvenimo dieną nuo neatmenamų laikų ir bujoja jo Mite. Mitas įžen- 
gia į istoriją (istorinio žmogaus buitį) kaip pagarbus (Vakarų) tautai 
palikimas, kaip ją ištinkąs jos dievų testamentas <...> Mitas nėra 
primityvi (kultūrinė) pakopa, kuri turėtų būti atskirta nuo tautos 
savo istoriniame pabudime egzistavimo, atpalaiduojant ją nuo jo. 
Priešingai, Mitas yra pagrindai, ant kurių remiasi ir istorinis tautos 
likimas. Po istorinės kaitos bangomis per amžius teka rami Mito 
srovė, ir tautos joje randa - joje išsaugotą - savo paskirtį, randa sau 
pasaulio platybėje atramą ir, ištiktos (kultūrinio) subyrėjimo, jos se- 
miasi išjos sau stiprybę naujam savo suklestėjimui“?!, 


* Ibid. 

Pagrindiniai entuziazmo būdai (religinio, meninio ir filosofi- 
nio) yra, kuojie yra, būdami istorinio žmogaus sąsajos su Būtimi - 
jo laikymosi jos atvirumoje - išdavos. Toks „istorinis“ entuziaz- 
mas grindžiasi priešistoriniame, mitiniame entuziazme. Mitinis 
entuziazmas, grįsdamas istoriniai kultūrinį entuziazmą, yra tiek 
priešistorinės (pasąmoninės), tiek istorinės (sąmoninės) žmogiško- 
sios būties entuziazmas. Vakarų kultūros žmogaus entuziazmas, 
kaip jo laikymasis Būties atvirumoje, grindžiasi ir įtilpsta mitinia- 
me entuziazme, kaip žmogaus pirminiame pabudime Mito atviru- 
moje -savame mitiniame pasaulyje. 

Savo pagrindine, mitine prasme entuziazmas reiškia „buvimą 
apvalytam ir persunktam (vienu ar kitu) dievu; reiškia buvimą per- 
pildytam dievu; reiškia būtį, kurioje žmogus yra išplėštas iš savo 
kasdienos kelio ir patalpintas dievuje“**. Entuziazmas-- pagal virš 
pateiktus Finko žodžius - reiškia žmogaus buvimą išplėštam išjo 
kasdienos, kuri aprūpina jį aiškių kelių tinklu visiems jo ėjimams, 
irjobuvimą įmestam į pradinę, didingą, dievišką, nesaugią ir bau- 
gią nekaltybę, kame būdamas žmogus stokoja kelio gausybėje Bū- 
ties neapibrėžtų kelių. Eidamas vienu ar kitu šitų kelių, žmogus 
darosi pavaldus demonams ar dievams, globiančiams juos. 

Finko žodžiais tariant, entuziazme „Žmogus turi sutelkti visą 
savo pajėgumą tam, kad galėtų atsiplėšti nuo jaukių žemiškų pa- 
grindų, kame jis būna su visa tuo, kas jam yra taip arti ir miela, 
kame jis turi sau aiškiai apibrėžtą jo gyvenimo prasmę, kame jis 
gerai išmano jį apsupančius daiktus, kame viskas turi savo var- 
dus, būdamas tiksliai savyje apspręstas, kame jis gerai išmano, 
kas yra gera ir kas bloga. Entuziazmejis turi paleisti iš rankų visas 
apibrėžtybes tam, kad galėtų tapti dievų grobiu. Entuziazmas pirm 
visko yra žmogaus savoje laisvėje pasiaukojimas“**. Entuziazmas 
reiškia žmogaus kelią iš jo antropocentriškos uždarumos kasdie- 
nybėje, jam žengiant į dievišką Būties atvirumą. Juomi žmogus 
išsižada savosios „gyntiškos“ laisvės — ir tuo pačiu savęs savame 
uždarume - ir darosi pavaldus jį apimančiai demoniškai neapib- 


* Ibid., p. 25. 
» Ibid., p. 26. 

rėžtybei. Savo pavaldumu dievams žmogus tampa esminiai lais- 
vas. 

Entuziastiškas žmogus, dalyvaudamas dieviškų-demoniškų 
jėgų sąveikoje, neišvengiamai yra pavojuje būti pagautyje ar tai 
palankių (šviesiaplaukių), ar priešiškų (tamsiaplaukių) demo- 
nų. Tik paprastas eilinis žmogus - Žmogus be entuziazmo ir tuo 
pačiu be atsakomybės dievams - gali gyventi ramų, saugų ir 
užtikrintą gyvenimą savo kasdienybėje, jam nesant demonų pa- 
gautyje. 

Solnesas, būdamas entuziastiškas žmogus, neturėjo ir negalėjo 
turėti kasdienos žmogaus ramybės ir laimės. Jam, kaip menininkui 
jam esant išplėštam iš kasdienos — buvo lemta dalyvauti neapib- 
rėžtybės (Būties, Mito) jėgų sankirčiuose, jam bandant savo kūri- 
niais įnešti tų jėgų sužėrėjimą į žmogiškąją buitį. 

Pakildamas aukščiau kasdienybės, entuziastiškas žmogus jos 
neatmeta, bet ją prakilnina. Žmogus negali gyventi be kasdienos 
aiškybių. Iš kitos gi pusės, jis negali jose, kaip vien tik apibrėžtybė- 
se, užsidaryti. Kadjo gyvenimas būtų prasmingas, jį apsupančiuose 
daiktuose turi sužėrėti antkasdieniška (nekasdieniška?) neapib- 
rėžtybės šviesa. Entuziastiškas žmogus įgalina kasdienos apibrėž- 
tybes sužėrėti dieviškomis neapibrėžtybės varsomis, sutelkdamas 
jas (varsas) savaisiais kūriniais. 

Būties šviesa (lygiai kaip ir fizinė šviesa) neatsiskleidžia kaip 
šviesa, nepalietusi ar nesužėrėjusi ant „tamsios“ būtybės, kuri tik 
ir gali atsiskleisti, būdama paliesta Būties šviesos. Būtybės išskirti- 
na prasme yra kūriniai. Jie yra pirminiai Būties atskleidėjai - jos 
šviesos sutelkėjai. Kūriniai, kaip Būties šviesos sutelkėjai, yra pa- 
grindiniai kultūrinio pasaulio ramsčiai. Šia prasme jie yra svar- 
besni negu jų kūrėjai. Jie yra svarbesni dėl to, kad jie (kūriniai) 
principiniai nesigrindžia juos sukuriančiame žmoguje, bet Būtyje, 
kurios dieviškų galių pagautyje kūrėjas gali kurti. Be Būties, be 
buvimo jos dieviškų galių pagautyje - be entuziazmo - nebūtų 

jokių kūrinių, žėrinčių Būties šviesoje. „Tuo būdu,- anot Finko,- 
Žmonės entuziazmo pagautyje neturi jokios pretenzijos į istorinių 
darbų garbę ar garsą. Todėl tauta turi labiau gerbti dideles mintis 
negu mintytoją, meno kūrinius labiau negu kūrėjus ir šventus 

žodžius labiau negu jų skelbėjus. Garbės laurai puošia herojų kak- 
tą“. 


7. Kūriniai 


Kūriniai yra išskirtinos realijos tarpe gausybės daiktų bei būty- 
bių. Jie yra „gyvi“, alsuodami savuoju Būties (neapibrėžtybės) žė- 
rėjimu. O vis tik jie yra daiktai, yra būtybės kitų daiktų ar būtybių 
gausybėje. Norint-suprasti kūrinio prasmę, pirmiausia tenka su- 
vokti daikto prasmę. 

Daiktai yra aiškybės, ir neatrodo, kad jie būtų reikalingi kokio 
aiškinimo ar interpretacijos. Jie aiškiai būna mūsų artumoje, būda- 
mi suprasti, kuo jie yra. Jeigu ir tuoj pat nesuprasti, jie palyginti 
lengvai būna išaiškinami. Jie tačiau niekad nebūna išaiškinti kaip 
daiktai. Medis gali paaiškėti kaip medis; karvė kaip karvė ar kaip 
naudingas gyvulys; namas kaip namas - kaip patalpa gyventi ir t.t. 
Visi tie minėti daiktai nepaaiški kaip daiktai. Net ir jiems būdinga 
artuma, kurioje jie būna užtinkami, nėra čia aiški kaip artuma. 
Anot Heideggerio, „žmogus iki šiol nėra supratęs daikto kaip daik- 
to, lygiai kaip jis nėra supratęs ir artumos prasmės“*. Aplamai 
imant, daiktai randasi bei būna užtinkami žmogiškoje buityje, jo 
gyvenamoje aplinkoje, jo pasaulyje. Pagal Heideggerį, daiktai su- 
telkia pasaulį kaip tolumą savoje daiktų artumoje. Daiktai kaip 
daiktai visad yra susiję su pasauliu. 

Ankstyvo žmogaus būsenoje gimstą daiktai visad yra kupini 
juos įprasminančių dieviškų visumos (Būties) jėgų - kupini miti- 
nio žmogaus buitimi, jo pasauliu. Principiniai tas pats tenka pasa- 
kyti ir apie kūrinius. Kūriniai, kaip pirminiai daiktai, gimsta kul- 
tūriniame pasaulyje, įnešdami visumą (Būtį, neapibrėžtybę) 
gausybėje aiškių daiktų, nusistovėjusių kasdienoje įvairiausio api- 
brėžtumo prasme. Dėka šitos visumos daiktai paaiškėja kaip daik- 
tai - pasaulio neapibrėžtybės dieviškų jėgų sutelkėjai. 


* Ibid., p. 31. 
* Martin Heidegger, Vortrige und Aufsūtze, Pfullingen; Gūnther Nes- 
ke, 1954, p. 164. 

Mūsų kultūrinės eros pradžioje senovės amžiais daiktai buvo 
suprasti kaip savistovūs, jiems turint savyje savąją prasmę. Pagal 
Platoną, daiktai įgavo savąjį savistovumą, dalyvaudami tikrojo, 
savistovaus, nesikeičiančio pasaulio atbaigtuose pavidaluose -idė- 
jose. Medis yra medis, vienaip ar kitaip reflektuodamas medžio 
idėją - medžio atbaigtybę idėjų pasaulyje. Taipgi ir batas ar puo- 
das yra kuo yra, būdamas idealaus bato ar puodo imituotojas. Daik- 
tų gamintojas (batsiuvys ar puodžius), turėdamas idealaus pasau- 
lio idėjų atšvaitus savyje, sugeba daiktus pagaminti (batus ar 
puodus), suteikdamas tuomi jiems savistovumą. Pagal senovės 
amžiaus sampratą, daiktai buvo daiktais savo savistovumu, bū- 
dami padariniais - ar tai Gamtos, ar žmogaus. 

Naujaisiais amžiais daiktai jau nebebuvo suprasti kaip savis- 
tovūs, bet kaip žmogaus sąmonės apspręsti. Kaip žmogaus įpras- 
minti, daiktai buvo objektai, ojuos įprasminąs žmogus buvo sub- 
jektas. Pagal Kantą, daiktai yra mūsų suvokiami ne kuo jie yra 
savyje, bet kuo jie mums atrodo, įsitilipdami mūsų juos apspren- 
džiančioj perspektyvoj. Daikto, koks jis yra savyje, mes nežinome. 

Šitas subjektyvizmas pasiekė savo kraštutinumą su Nietzsche's 

filosofija. Pagal Nietzsche'ę, visatoje nėra prasmės (Dievas yra mi- 
ręs). Daiktai įgauna savąją prasmę, būdami tuomi, kuomi mes juos 
padarome. Žmogus gyvena niekumo tuštumoje - pasaulyje be 
prasmės ir be tiesos. Tokiame pasaulyje gyventi - neįpuldamas į 
neviltį - gali tik antžmogis. Negana to! Tik tokiame pasaulyje jis 
turi apystovas sau pasireikšti, viešpatauti ir klestėti kaip antžmo- 
giui. Jis įveda čia savąją tvarką, viskam suteikdamas savą prasmę 
ir savą tiesą. Jis pavergia sau visą žemę ir būna jos viešpačiu ant 
jos. Nietzsche's pasaulyje daiktai jau nebėra nė objektai. Būdami 
beprasmiai, jie nebeturi, kaip Kantui, savojo žmogui neprieinamo 
buvimo savimi (Ding an sich). Daiktų kaip daiktų Nietzsche's pa- 
saulyje jau nebėra. Jie grindžiasi vien tik žmogaus viską įprasmi- 
nančiose perspektyvose. Nietzsche's pasaulis yra antropocen- 
triškas. 

Heideggeris mato šių dienų filosofijoj vykstantį esminės reikš- 

mės posūkį. Jo teigimu, Nietzsche's realybės ir daiktų samprata, 
pasiekusi savąjį antropocentrišką kraštutinumą, tolesnėje tokios 

sampratos vystymosi eigoje neišvengiamai veda į lūžį iš žmogaus 
viešpatingumo realybėje į tokį Būties viešpatingumą. Nietzsche's 
filosofijoj įsakmiai dominuoja nihilizmas. Tai kaip tik ir reiškia 
Būties užmaršties pilnatvę. Būties užmarštis, būdinga Vakarų is- 
torijos eigoje vykstančio metafizikos palaipsnaus vystymosi po- 
reiškiams ir pobūdžiams - dominavusiems Vakarų mintį nuo pat 
jos senovės amžiaus - Nietzsche's filosofijoje kaip tik ir pasiekia 
savąją metafizinę pilnatvę, pasireiškiančią nihilizmu. „Nihilizmo 
esmė, - sako Heideggeris, - <...> tūno Būties užmarštyje“*“. Metafi- 
zika, kaip Būties užmaršties filosofija, Nietzsche's mintijime ne tik 
nebeturi Būties sampratos, bet taipgi ir būtybių: čia ir būtybės sto- 
koja savito buvimo. 

Žvelgdamas į Nietzsche's realybės sampratos palikimą, kame 
ir būtybės nebėra būtybės, stokodamos savojo buvimo, šių dienų 
mintytojas tik ir „gali galvoti apie būtybių niekumą - tąjį Nieką, 
kuris lygiai taip pirminiai yra tolygus Būčiai“*. Nihilizmo epo- 
choj - šitoje visiškoje Būties tuštumoje - neišvengiamai blyksteli 
Būties klausimas: kas gi pagaliau iš viso yra? Su tuo klausimų 
tarsi grįžta Būties samprata, anamnesis. „Vietoj bandžius nihiliz- 
mą pergalėti, - kaip sako Heideggeris, - ar nevertėtų mums pir- 
miau pabandyti įžvelgti į jo esmę. Šitoks atsisukimas į jo esmę ir 
yra pirmasis žingsnis, kuriuo mes nihilizmą paliksime už savęs“. 
Palikdami nihilizmą už savęs, tuo pačiu mes paliksime ir Būties 
užmairštį už savęs. 

Pagal Heideggerį, Vakarų metafizikos vystymosi eigoje daiktas 
nebuvo suprastas ir jo prasmė nebuvo reikiamai aptarta. Daiktų 
pažinimo stoka lydi Vakarų kultūros žmogų bemaž nuojo mitinės 
epochos užbaigos. Savo kultūrinėj aplinkoje, anot Heideggerio, jam 
„daiktai kaip daiktai nėra prieinami. Tai buvo ir tebėra taip esmi- 
niai, kad daiktams ne tik nėra leidžiama būti daiktais, bet kad jie, 
bendrai imant, dar niekad kaip daiktai nepajėgė būti mąstymui 


*“ Martin Heidegger, Zur Seinsfrage, Frankfurt a. M.: Vittorio Kloster- 
mann, 1956, p. 41. 

" Ibid., p. 40. 

* Ibid., p. 41. 

išstatyti“. Taip nebuvo dėl to, kad žmogaus daiktų suvokimo kryp- 
tis nebuvo orientuojama į daiktus, kokiais jie yra Būties apmatuo- 
se. Tai kaip tik ir išreiškia, toliau kalbėdamas, Heideggeris žodžiais: 
„Žmogus gali suvokti - nesvarbu, kokiuo būdu - tik tai, kas prieš 
tai jau pats iš savęs sužėrėjo ir šitame savo atsineštame sužėrėjime 
jam pasirodė“!“, 

Daiktai nėra daiktai kaip žmogaus nužvelgiami ar kaip jo paga- 
minti, bet kaipjau prieš tai esą Būties apmatuose (Gamtos kūrybin- 
goje versmėje!). Daiktai gali pasirodyti - atsiskleisti ar būti atskleis- 
tais — tik dėl to, kad jie prieš tai jau yra Būties apmatų apibrėžtyje. 
Kad ir pagaminti, jie principiniai atsiskleidžia ne gamintojo, bet Bū- 
ties šviesoje. „Ne dėl to yra puodų, kad yra puodžių, bet puodžiai tik 
ir gali būti, kadangi puodai yra galimi“!*'. Būties atviruma įgalina 
joje puodų atskleidimą, sykiu įgalindama joje atsiskleidžiančius puo- 
džius, kaip esančius, gyvenančius ir „ek-sistuojančius“ joje. 

Žmogus gali atskleisti daiktus kaip daiktus ne viešpatingai juos 
dominuodamas, bet, priešingai, juos tausodamas (Schonen - Hei- 
deggeris): leisdamasjiems - ar jie būtųjo užtikti, ar jo sugebėjimais 
iškelti - sužėrėti Būties šviesoje. Daiktus tausodamas, žmogus bū- 
na sąsajoj su Būtimi: jis būna savimi. 

Daiktai kasdienos vartosenoje - kaip nusidėvėjusios monetos, 
praradusios valdžios insignijas - praranda savąjį pirminį Būties 
žėrėjimą. Jam juose naujai sukelti yra reikalingi entuziastiški (kū- 
rybingi, poetiški) žmonės, kurie savaisiais kūriniais, sutelkiančiais 
Būties šviesą, sykiu tarsi vėl įžiebia Būties žėrėjimą ir užgesusiuo- 
se kasdienos daiktuose. Pagal Heideggerį, daiktai, juos tausojant 
entuziastiško žmogaus laikysena, įgalina Būtį atsiskleisti, jai pra- 
silaužiant į pasaulį — į žmogaus būtį (Dasein). Tausojami daiktai 
sutelkia Būtį ne kaip abstrakčią realybę, bet kaip sąveiką neapib- 
rėžtybės „būtiškų“ realijų: žemės ir dangaus, dievų ir žmonių. Taip 
suprastos, tos realijos nėra tik daiktai. Jos čia yra pabrėžiamos kaip 


* Heidegger, Vortrūge, p. 169. 

10 Ibid. 

10 Eugen Fink, Zur Ontologischen Friihgeschichte von Raum-Zeit-Bewe- 
gung, Den Haag; Martinus Nijhoff, 1957, p. 186. 

sąsajų su Būtimi atvejai -jos čia pabrėžiamos kaip Būčiai priklau- 
sančios realijos. Šita prasme jos yra daiktus įgalinančios, užuot 
pačios buvusios daiktais. 

Daiktai, kaip Būties šviesos sutelkėjai, esant jiems tausojamiems 
entuziastiškų (poetiškų) žmonių, prisieis čia plačiau paliesti, prieš 
imantis Solneso kūrinių (pastatų) prasmės paryškinimo. Kūriniai, 
kaip kasdienos prozaiškose apystovose nurodą aukštesnes, ne- 
kasdieniškas, poetiškas sferas, yra simbolizuojami Solneso stato- 
mų gyvenamųjų patalpų su bokštais virš jų. Statydamas šituos 
pastatus, Solnesas, kaip statybos meistras, saistosi neapibrėžtybės 
saistais, iškeldamas aukštesnes, nekasdieniškas sferas, į kurias tų 
pastatų bokštai kaip tik ir nurodo, jas juose sutelkdami. Statyda- 
mas gi pastatus žmonėms be bokštų, Solnesas saistosi apibrėžty- 
bių, žmonėms pavaldžiais, saistais. Jis gi iškelia savąjį poetišku- 
mą - savo sąsają su Būtimi, savo pavaldumą jai - pilna prasme tik 
statydamas pilis ore, kurios ne vien tik savo bokštais, bet visomis 
savimi įsakmiai sutelkia principines - būtybes grindžiančias - re- 
alijas (žemę, dangų, dievus ir žmones). 

Prieš imantis išryškinti Solneso - ir bendrai - kūrinių prasmę, 
teks prieš tai dar paryškinti poetiškumo, kaip pagrindinio kūry- 
bingumo- įgalinančio pilis ore, - prasmę. Čia tuo tarpu gal verta 
įsidėmėti, kad poetiškumas šita prasme principiniai nereiškia tau- 
sojimo jau kasdienoje besirandančių kūrinių sykiu su gausybe 
joje daiktų, kaip žėrinčių Būties šviesoje, bet reiškia tausojimą 
pačios Būties, „žėrinčios“ savoje tamsoje, ją savo poetišku entu- 
ziazmu sutelkiant - leidžiant jai sužėrėti - savo kūriniuose (pa- 
statuose). 

Aukščiausio laipsnio poetiškumas jau nebėra vien tik nuovoka 
bei įsijautimas į Būties žėrėjimą būtybėse, bet yra nuovoka ir įsijau- 
timas į pačią Būtį, kurią - kaip jos simboliai - nurodo būtybės. 
Šitokiuo poetiškumu pasižymi ne tik didieji kultūrinio pasaulio 
menininkai - poetai. Jis yra būdingas ir mitinio pasaulio išskirti- 
nai entuziastiškiems-poetiškiems jo šventikams. Tokia šventikė 
Ibseno dramose yra Gerda. Ji besąlyginai atmetė apibrėžtybes (va- 
nagą su visu Gamtos žėrėjimu jame) ir nepaliaujamai nurodė Ledo 
Katedrą, kaip Gamtos savo neapibrėžtybėje simbolį. 

Solnesas gi buvo gyvastingai įgludęs apibrėžtybių aibėje, bū- 
damas prie jų prisirišęs ir joms įsipareigojęs. Tik palaipsniui, Hil- 
dės orientuojamas, jis susikaupė savajai entuziastiškai (poetiškai) 
paskirčiai: jis palaipsniui įsijautė į kasdienos vertybių savose api- 
brėžtybėse beprasmiškumą. Savo demoniškomis galiomis jis sukė- 
lė gaisrą Alinos tėviškėje, kame sudegė jos gimtasis namas, jo vadi- 
namas „sena, bjauria, tamsia medine dėže““*. Tuomi jis pašalino 
kliūtį, jam siekiant statybos meistro rango. Jis nurungė statybinin- 
ką Knutą Broviką ir priėmė jį dirbti savo firmoje sau, kaip tikram 
statybos meistrui apylinkėje. Jis ilgai siekė panaudoti savai firmai 
ir Ragnaro, Broviko sūnaus, talentus, vengdamas jam duoti progą 
imtis savarankiško statybininko kelio. Didžiausia Solneso atodai- 
ringumo stokos esminiuose savo kasdienos įsipareigojimuose ma- 
nifestacija buvo jo — kad ir labai sunkus ir skaudus jam - apsi- 
sprendimas nebeatsižvelgti į Alinos gerbūvį, jam siekiant savos, 
statybos meistro, laimės. Būdamas jau tvirtai apsisprendęs besąly- 
ginai siekti savojo pašaukimo realizavimo, jam savuoju entuziaz- 
mu tampant pavaldžių demoniškoms, jo pašaukimą orientuojan- 
čioms, jėgoms, jis pasakė Hildei, šiai primenant jo įsipareigojimus 
Alinai. „Jau per vėlu! -aiškino jis jai. - Šitos jėgos, šitie <...> velniai 
ir taipgi kipšas manyje - jie jau iščiulpė visą gyvenimo kraują iš 
jos. Jie tai padarė tam, kad aš būčiau laimingas! Taip, tikrai! Ji 
dabarjau yra mirusi dėl manęs. Dabar aš gyvenu prirakintas prie 
mirusio. Aš-aš, kurs negali gyventi be džiaugsmo“'“. Ryždama- 
sis savo pašaukimo kelyje paaukoti Aliną, Solnesas užbaigė savo 
ilgą ir pilną kančių atsiplėšimo kelią - atsiplėšimą nuo visko mielo 
ir brangaus savo kasdienybėje. Tuo žygiu jis sunkiai (kai tuo tarpu 
Gerda lengvai savo šūviu į vanagą) atsiribojo nuo visų kasdienos 
apibrėžtybių, nukaudamas savąjį „vanagą“ (Aliną). 

Halvardo Solneso pastatai tik palaipsniui ėmė išryškėti kaip 
kūriniai, tai yra kaip daiktai ar būtybės, kuriose sužėri Būties (ne- 
apibrėžtybės) šviesa. Statydamas bažnyčias, Solnesas saistėsi savo 
kasdienos pasaulio principais. Esant jam kilusiam iš pamaldžios 


102 Ibsen, Master Builder, p. 168. 
10 Ibid., p. 194. 

šeimos, bažnyčių statymas jam neišvengiamai turėjo atrodyti kaip 
aukščiausia statybininko funkcija. Tikrumoje tai reiškė jo, kaip sta- 
tybininko, įsipareigojimą Dievui — aukščiausiai būtybei savo kas- 
dienoje. Bažnyčių statymas jam, kaip statybininkui, vykdant savo 
kasdienoje įsipareigojimą Dievui, nebuvo entuziastiška, poetiška — 
o greičiau „prozaiška“ -jo kūrybingumo išraiška ar manifestacija. 
Kitaip buvo Brando, tikėjimo žmogaus, atveju. Jam bažnyčios sta- 
tymas — ar gal, tikriau, savo parapijiečių vedimas į „tikrąją“ baž- 
nyčią - buvo išraiška jo entuziazmo - jo saistymosi Dievu, kaip 
antpasauline neapibrėžtybe, kuriai paaukojama ne tik visos žmo- 
gaus kasdienos apibrėžtybės, bet ir pati jo būtis - jo pasaulis, jo 
Būties (neapibrėžtybės) atviruma. 

Statydamas žmonėms butus, Solnesas taipgi nebuvo kūrėjas 
tikra prasme: jis nesivadovavo dievų bei demonų direktyvomis, 
kylančiomis iš jo gelmių sąsajos su tomis Būties neapibrėžtybės 
jėgomis. Statydamas žmonėms butus, jis atsižvelgė į šeimų kasdie- 
nos gyvenimo patogumus - į tėvo ir motinos ir gausybės vaikų 
gerbūvį. Butai nebuvo Solneso entuziazmo išdava. Statydamas juos, 
jis vadovavosi kasdienos žmogumi, įstrigusiu savo daugiakryp- 
čių poreikių bei įsipareigojimų tinkle. Butų statymas nebuvo So!- 
neso entuziazmo - jo poetiškumo (jo kaip menininko) - užmojis. 
Jis buvo perdėm „prozaiškas“ -besisaistąs apibrėžtybėmis. 

Tik statydamas bokštus - ne tiek bokštą ant savo nuosavo 
namo, kiek bokštus ant savo užsimotų statyti pilių ore [„jis galė- 
jo būti kūrėjas]. Bokštas ant gyvenamų patalpų simbolizavo Bū- 
ties sužėrėjimą bei sutelkimą jose. Gi pilys ore jau pačios savimi 
sutelkė Būtį, būdamos jos simboliais. Pilys ore tarsi rėmėsi dan- 
gaus aukštybių neapibrėžtybe. Tik padėdamas pamatus po jo- 
mis, poetas (statybos meistras) pagrindė jas žmogaus pasauly- 
je, jo buityje. 

Savo pilimis ore su pamatais ant žemės, kame vyksta žmonių 
kasdienos gyvenimas, Solnesas sukrėtė šį gyvenimą, priversda- 
mas žmogų pakelti savo akis į nekasdienišką Būties neapibrėžty- 
bės gelmę. Šitas Solneso žygis prilygsta Brando žygiui, jam vedant 
žmones išjų kasdienos patogumų - gerbūvį nešančių apibrėžty- 
bių (milijono žuvų, atplaukusių į fiordą) - į šaltą, bet šventą Ledo 

Katedrą, kuri ne tik buvo šventa, bet joje spindėjo Gamtos neapib- 
rėžtybės grožis ir joje buvo sutelkta jos tiesa. 

Solneso pilys ore kad ir skirtingo pobūdžio - išreiškia tą pačią 
šventumo, grožio, tiesos pilnybę, kokią išreiškia Brando ir Gerdos 
Ledo Katedra!“. Pilys ore reiškia Būties įlūžį į žmogišką buitį, jai 
(Būčiai) čia atsiskleidžiant. Būtis atsiskleidžia Žmogaus buityje, 
būdama sutelkta kūriniuose (pilyse ore) poetiško žmogaus (Solne- 
so) responsyviu pavaldumu jai - jam esant „silpnai vietai“ ir tuo- 
mi jam įgalinant jos įlūžį ir atsiskleidimą pasaulyje - žmogiškoje 
buityje. 

Ledo Katedra principiniai ne žėri Gamta, jos didingumu, bet 
yrajos pačios savame didingume simboliu mitiniame pasaulyje. Ir 
pilys ore principiniai ne žėri Būtimi, esant jai sutelktai jose, bet jos 
pačios yra Būties simboliu kultūriniame pasaulyje. 

Iš anksčiau pasakyto žinome, kad Gamta-Būtis, lygiai kaip ir 
šviesa, nėra prieinama savyje. Yra prieinamas tik jos sutelkimas — 
lygiai kaip šviesos žėrėjimas — daiktuose bei kūriniuose. O visgi 
entuziastiški, poetiški žmonės, anot Heideggerio, bent bando, jei- 
gu ir nesėkmingai, sutelkti pačią Būtį, o ne vien tik jos žėrėjimą, 
savo kūriniuose. 

Kūriniai kultūriniame pasaulyje, lygiai kaip daiktai mitiniame 
pasaulyje, yra pirminiai: juose spindi visuma, Būtis. Mitinis žmo- 
gus yra „nekaltas“, savo buities daiktuose pirmiau matydamas 
Gamtą (matydamas juos kaip šventus, gražius, tiesą atskleidžian- 
čius), prieš matydamas juos kaip.sau naudingus. „Nekaltas“ yra 
menininkas (poetiškas žmogus), savo „nekalta“ akimi matydamas 
Būtį kaip grožį (taipgi ir kaip šventumą ar tiesą) savo buities daik- 
tuose, kuriuos jis ta prasme savo kūriniais ir iškelia. 

Žmogus reikiamai suvokia daiktus, atskleisdamas juos, kuo jie 
yra būdami Būties-Gamtos neapibrėžtybės galių saistomi. Jis juos 
gali atskleisti kaip Būties saistomus, savo „nekaltumu“ tausoda- 
mas juos — vengdamas juos antropocentriškai „išprievartauti“. 


11 Gerdai Ledo Katedra reiškė žmogaus buities pilnatvę. Gi Brandui 
ji tebuvo žmogaus žemiškos buities pilnatvė, reikalinga jam kaip 
tikėjimo žmogui, siekiant Dievo pilnatvės. 

„Tausojimas (Schonen),- sako Heideggeris, - nereiškia tik tai, kad 
mes tam, ką tausojame, nieko nepadarome. Tikrasis tausojimas yra 
pozityvus ir įvyksta tada, kai mes tai (ką tausojame) paliekame savo 
esmėje, ar, tikriau, kai mes tai į savąją esmę naujai įtalpiname“. 
Tausojimo svarbą žmogaus gyvenime Heideggeris pabrėžia saky- 
damas: „Pagrindinis gyvenimo bruožas ir yra šitas tausojimas“!9, 
Gyventi ir reiškia savo buityje, atvirumoje tarp žemės ir dangaus, 
eiti savo paskirties keliu, laikantis dievų lemties direktyvų. Žmo- 
gus tausoja daiktus juos užtikdamas (medžioklės ar žvejybos gro- 
bį),juos augindamas (naminius augalus ar gyvulius), juos pasiga- 
mindamas (apdarą, padargus, važiuoklius) ar juos pasistatydamas 
(pastatus sau, savo gyvuliams ar savo daiktams). Daiktų tausoji- 
mas ir reiškia žmogaus gyvenimą. 

Užuominos apie daiktus, kaip žėrinčius Būties šviesa ar kaip 
Būtį sutelkiančius, jiems esant žmogaus tausojamiemns, skaitytojui 
dar vis gali atrodyti nerealistiška ir dėl to nereikalinga daiktų in- 
terpretacija. Tokį įspūdį jis gali turėti, manydamas, kad daiktai yra 
aiškūs, kuo jie mums atrodo, ir kad dėl to nėra reikalo dar bandyti 
ieškoti jų prasmę grindžiančios „nedaiktinės“ realybės - neapib- 
rėžtybės. 

Dėlei to gal čia pravartu dar kartą užsiminti, kad jau nuo Des- 
cartes'o laikų daiktai liovėsi buvę aiškybe savyje. Savo „Meditaci- 
jose“ Descartes'as pabrėžia, kad visi būtybių bei daiktų prasmės 
nusakymai buvo „vien tik nuomonės“. Descartes'0 užmojis ir bu- 
vo,jam naudojant savo garsų abejojimo metodą, kritiškai peržvelg- 
ti visas šitas nuomones. Kalbėdamas apie šitas Descartes'o pa- 
stangas, Finkas šitaip jas aiškina: „Kas, jo nuomone, pagrindinai 
yra, nėra daiktai kaip esą, o yra žmogaus nuomonės apie daiktus 
kaip esančius. Peržvelgdamas visas šitas nuomones, jis sykiu 
peržvelgia visą universą, kaip atsispindintį žmogaus dvasioje“, 
Šituo būdu Descartes'as davė pradžią tokiai daiktų interpretacijai, 
kuri jų prasmėje iškelia skilimą. Šitaip suprastas daiktas, būda- 
mas kuojis yra savyje, dar yra ir tuomi, kuo jis atsispindi žmogaus 


16 Heidegger, Vortrūge, p. 149. 
16 Eugen Fink, Alles und nichts, Den Haag: Martinus Rijhoff, 1959, p. 4. 

dvasioje. Kantas išryškino šitokią daikto sampratą, pabrėždamas, 
iš vienos pusės, daiktą kaip užsiskleidusį savyje (Ding an sich), ir, 
iš kitos pusės, kaip atsiskleidžiantį (Erscheinung) mums. Nietzsche'i 
atmetant daiktą kaip esantį savyje (Ding an sich), tam tikru požiū- 
riujo pirmykštis vientisumas tarsi buvo atstatytas, esant jam pil- 
nai ir išsamiai apraiška (tik tuomi, kuomi jis atsiskleidžia). Tikru- 
moje gi, nesant to, kas yra savyje, negali būti ir jo apraiškos - jo 
atspindžio žmogaus dvasioje. Būdamas pasaulyje, besąlyginai do- 
minuojamame žmogaus visuose jo taškuose, daiktas ir kaip ap- 
raiška dingsta jame, paskęsdamas žmogaus valios užmojuose. 

Heideggeris supranta daiktą - kaip senovės graikų mintytojai 
prieš Sokratą kaip besigrindžiantį Būtyje, jam (daiktui) sutelkiant 
ją ar žėrintjos šviesoje. Tie pirmieji mintytojai dar tebebuvo mitinės 
pasaulio sampratos įtakoje, ir Heideggerio mintyje taipgi, jam sie- 
kiant atskleisti daiktų kaip Būties (neapibrėžtybės) galių sutelkėjų 
prasmę, pasireiškia pirminio, mitinio žmogaus buities sampratos 
„prisiminimai“ (anamnesis). 

Heideggeriui teigiant, kad daiktai nėra tuo, kuo jieatrodo mums 
savo apibrėžtybėje, nei [tuo], kuo jie yra vien tik būdami sąsajose 
su kitais daiktais, jis nepasako nieko naujo, kas jau anksčiau buvo 
pasakyta, pradedant Descartes'u. Nauja pas jį yra tai, kad daiktai, 
užuot įgavę savo „daiktiškumą“ savo kaip daiktų prasmę,- besi- 
grįsdami žmogaus dvasioje (vien tik joje), principiniai grindžiasi 
Būtyje, tikriau — Būties „neapibrėžtybiškų“ realijų (žemės, dan- 
gaus, dievų ir žmonių) sąveikoje. Tai, kas čia yra vadinama ne- 
apibrėžtybės realijomis, nėra daiktai, bet yra tai, kame daiktai 
grindžiasi, ką jie suponuoja — yra tai, kas daiktus įprasmina ir 
tuomi grindžia jų „daiktiškumą“. 

Žemė, lygiai kaip ir dangus kaip neapibrėžtybės realija, Hei- 
deggerio filosofijoje nėra moksliniai suprasta!*. Žemė čia nėra pla- 
neta, skriejanti apie saulę. Žemė pirmiausia yra čia savoji sodyba, 


“7 Mokslinė realybės samprata išimtinai ribojasi apibrėžtybėmis: daik- 
tai čia (logiškai ir dėsningai) aiškinami bei grindžiami kitais, jau 
„Suprastais“ ar įrodytais daiktais bei jų grupėmis. Moksliniam aiški- 
nimui neapibrėžtybė nėra nei prieinama, nei svarbi. 

savoji tėviškė, su pirmaisiais prisiminimais savo-- dar vos kūdikio — 
bėgiojimu jos takais. Žemė čia reiškia sodybą, laukus už kluono, 
girią, toli besitęsiančią su melsvuojančiais horizontais. Artojas pa- 
garbiai ir rūpestingai aria žemę, Joje jis užtinka ir iš jos gauna 
gausybę daiktų, jam irjo šeimai brangių. Tai žemės dovanos. Ji jam 
miela, brangi ir artima -ne mažiau artima, kaip jo šeima, jo gyvu- 
liai irjo daiktai. Jis ją gina nuo priešų, reikalui esant, mirdamas už 
ją. Žemė jam yra pilna dieviškų galių - palankių arjam kenkiančių 
(šviesiaplaukių ir tamsiaplaukių demonų). Žemė visad yra neišpa- 
sakytai aiški, o vienok ji nėra apčiuopiama, kaip tai, kuomi ji atsi- 
skleidžia (laukais, giriomis, kloniais ar ir tolimais horizontais), - ji 
nėra apibrėžtybė. 

Taipgi ir dangus, kaip neapibrėžtybės realija, nėra tuščia, ast- 
ronominiai suprasta, erdvė, kame Žemė tėra krislelis joje. Ne tik 
mitinis, bet ir bendrai žmogus, realybiškai gyvenąs ir siekiąs savo 
tikslų tarp žemės ir dangaus, nepatiria dangaus kaip tuščios erd- 
vės, kurioje skrieja žemelė po kojomis, bet patiria jį kaip realiją, 
saistančią jo dienos ritmiką - jis patiria jį su saulėtekiais ir saulė- 
leidžiais, su debesimis, lietumi ir vėju, su žvaigždėmis naktį. 

Žmogus- ypač tai buvo būdinga lietuviui savo laisvoje buityje — 
keliasi, atlieka dienos darbus ir eina poilsio, įsitilpdamas į dienos 
ritmiką, saistomą dangaus. Maža to, visi jo darbai, visa jo gyveni- 
mo ritmika metų bėgyje taipgi yra dangaus saistoma. Visiems jo 
darbams lietuviškoje buityje yra dangaus (meteorologiškai tai 
reiškia - klimatinių apystovų) užbrėžtas laikas: sėjai, mėšlavežiui, 
bulviakasiui ar linrovei. Pavyzdžiui, žirniai yra sėjami špokams 
pasirodžius, o linai (sėmenys) - „saulei sugrįžtant“ (apie šv. Joną). 

Žemė ir dangus laiko atskleistą lietuviškos buities atvirumą, 
kurioje viskas būna savo sau būdingoje ritmikoje: gimsta, išauga, 
pasiekdamas aukščiausį savo pajėgumo tašką, ir sunyksta, su- 
krisdamas į žemę, jį pagimdžiusią ir jį maitinusią - viskas, įskai- 
tant ir žmogų. Vienas iš būdingiausių daiktų - gausybėje kitų 
daiktų bei apibrėžtybių - yra rugys. Kad nors kiek labiau išryški- 
nus daikto kaip neapibrėžtybės realijų sutelkėjo, ar nevertėtų da- 
bar peržvelgti rugio (kaip daikto) pasireiškimo pobūdžių lietu- 
viškoje buityje. 

Rugys ir duona lietuvio buityje yra tas pats: čia vienodai būna 
sutelkiamos lietuviškos buities realijos: žemė ir dangus, žmogus 
savo varganame kelyje ir jį laiminą, o kartais jam kenkią dievai (ar 
demonai). 

Rugys yra esminė žemės dovana lietuvio buityje. Pagal jį skirs- 
tomas lietuvio turimas ir jo naudojamas žemės maitintojos plotas: 
vienas jo trečdalis dirvonuoja (naudojamas kaip ganykla), kad 
„žemė pailsėtų“; kitas trečdalis yra stropiai dirbamas, jį ariant, 
tręšiant, purenant ir paruošiant rudens sėjai; gi trečiajame artojo 
dirvos trečdalyje jau auga ir bręsta rugys, artojo šeimos duona. 
Šitaip rugys sutelkia lietuviškoje buityje žemę, išryškindamas ją 
daugiau negu vieną išjo naudojamų, jam pavaldžių apibrėžtybių. 

Rugys savimi sutelkia ir dangų savoje ritmikoje. Jis būna sėja- 
mas rudenį, kai naktis prilygsta dienai. Būdamas žiemkentis ja- 
vas, jis atlaiko (ir tuomi atskleidžia) žiemos šaltį ir pūgą. Jam 
sužaliuojant, lietuvio buityje pasireiškia pavasario saulė, savąja 
šiluma žadinanti rugį gaivalingam augimui, jam esant gaivina- 
mam, Perkūnui užgriaudžius, šiltų pavasario lietų. Rugio grūdams 
bręstant ir byrant kaitrioje rugpjūčio saulėje (tuoj po šv. Onos), bū- 
na laikas, atžymėtas dangaus ritmikoje, rugiams pjauti. Prakaituo- 
ta kakta rugių „pjovėjėlis“ sustato tvarkingai grįžtėmis surištus 
geltonų šiaudų su sunkiomis varpomis pėdus į darnias gubų eiles, 
dailiai išrikiuotas auksinių rugienojų lauke. Rugys tuo būdu su- 
telkia dangų savo palaimingoje, o kartais labai pragaištingoje rit- 
mikoje. Rugio sutelktas dangus, neapibrėžtybės realija, įsilaužia į 
lietuvišką buitį ir būna joje patiriamas, dominuodamas gausybę 
apibrėžtybių: dienos šviesą ir nakties tamsą; žiemos speigą ir va- 
saros karščius; lietus, vėjus ir audras. 

Rugys ypatingai sutelkia žmogaus gyvenimą su jo darbais, var- 
gais ir džiaugsmais. Lietuviškoji buitis yra esminiai susijusi su 
rugiu-duona. Stropiai paruošdamas žemę -ją ardamas, „kartoda- 
mas“ ir „atkartodamas“, ją purendamas ir tręšdamas — lietuvis 
užsitikrina gerą rugio derlių. Išdžiovindamas nupjautus rugius ir 
juos laiku suveždamas į pastogę, jis užsitikrina sau geresnės rū- 
šies duoną. Iškuldamas rugius ir grūdais pripildydamas savo svir- 
noaruodus,jis užsitikrina savo stalą duona visiems metams. Šitaip 

įrugio kaip „daikto“ prasmę įtilpsta juomi sutelkta lietuvio savo 
buityje gyvenimo ritmika, jam sunkiai dirbant ir jam savo darbo 
vaisiais džiaugiantis, kai jis išgyvena pasitenkinimo momentus, 
jausdamasis aprūpinęs save ir savo šeimą pagrindiniu artojo bui- 
tyje maisto ištekliu. 

Rugys savimi sutelkia ir dievus. Jis Iddedo) yrašventas lietuviško- 
je buityje. Dievams laiminant lietuvio artojo dirvas, jos yra „našios“. 
Perkūnas, svarbiausias dievas lietuviškoje buityje, savo griausmu pa- 
vasarį atneša lietuvio laukams šiltą lietų, gaivinantį atbundančių ru- 
gio želmenų suklestėjimą. Jo ir kitų dieviškų galių lietuviškoje buityje 
palankumu rugys joje išauga, subręsta ir būna laiku saugiai sutalpi- 
namas į pastogę. Šituo dievų palankumu užtikrinamas lietuviškos 
šeimos pasotinimas. Rami, užtikrinta ir laiminga tokios šeimos būse- 
nayra dievų palankumojai išdava. Dėlei to yra suprantamas lietuvių 
rudenį - kai javas būna saugiai pastogėse sutalpintas —- padėkos die- 
vams išreiškimas derliaus šventės apeigomis. Prieš pats valgydamas 
naujo derliaus žeme ir dangumi kvepiančią duoną, lietuvis paaukoja 
pirmąjį kepalą dievams, kaip „duonią“ jiems. Rugys, mažas grūdelis 
(daiktas) lietuviškoje buityje, sutelkia savimi dievus jų lietuviui arto- 
jui palankume, o kartais ir jų savo dovanomis santūrume. Šiaip ar 
taip, rugys-duona įneša į lietuvišką buitį dievus - aukštesnes, viską 
lemiančias realijas, kurioms lietuvis visada liekasi - ar turėtų liktis — 
pavaldus, saistydamasis jų direktyvomis. 

Šita rugio apžvalga čia nėra bandoma „poetizuoti“ (su poetišku- 
mo prasme dar teks čia vėliau susidurti, grįžtant prie žmogaus 
savoje buityje entuziazmo svarstymo). Aukščiau pateiktą rugio api- 
būdinimą skaitytojas turėtų priimti kaip pavyzdį daikto sampra- 
tos Heideggerio filosofijoje (tokia pat daikto samprata pasižymi ir 
mitinio Žmogaus pasaulėžiūra), kame daiktas būna daiktu, sutelk- 
damas pagrindines neapibrėžtybės realijas: žemę ir dangų, žmogų 
savąja esme!“ ir dievus, kaip jį jo keliuose saistančius. 


18 Žmogus kaip subjektas (kaip apibrėžtybė) nėra žmogus savąja 
esme. Tokiuo jis yra, būdamas sąsajoje su Būtimi, būdamas jai 
atviras — dalyvaudamas jos „neapibrėžtybiškoje“ atvirumoje ir 
dėl to pats būdamas „neapibrėžtybiška“ realija. 

Skaitytojas, be abejo, mato šitaip suprasto daikto skirtingumą 
nuo jo mokslinio supratimo. Ar rugys išsamiai atsiskleidžia kaip 
daiktas savąja aiškia definicija (apibrėžimu): „javas, kurio miltai 
vartojami ruginei duonai kepti“? Arjo „daiktiškumas“ ne ryškiau 
iškyla lietuvio artojo nuovokoj, jam laikant saują jų (rugių) savo 
grublėtame delne? Laikydamas šitaip rugio grūdą savo delne, jis 
žino ir suvokia savo jį maitinančių laukų platybę su saule viršjų ir 
lietų nešančiais debesimis; jis žino savo šeimos ir - reikalui esant — 
savo kaimynų tvirtą, visad pagelbstinčią ranką ir savo tamprų bu- 
vimą draugėje su jais; jis žino savo tautą ir savo dievus. 

Žinojimas daikto, kaip sutelkiančio Būties, neapibrėžtybės ga- 
lias, reiškia pirmiau -jei ne sykiu - žinojimą visumos, žinant daik- 
tą kaip pavienį, kaip apibrėžtybę. Daiktai ir yra pirminiai suvokia- 
mi, suvokiant juos ne izoliuotai savyje, bet suvokiant juos kaip 
atsiskleidžiančius visumos (Būties) horizonte. Modernus žmogus 
žino daiktus, apibrėždamas juos griežtomis definicijomis - žino 
juos izoliuotai. Ir visuma jam tik yra jų suma —- suma apibrėžtybių. 

Poetiškumas, pagal Heideggerį, ir reiškia principinę visumos 
(Būties) patirtį bei jos sampratą, kurią poetiškas žmogus perduoda 
savajai visuomenei savuoju žodžiu - įvaizdžiu. Šituomi kaip tik ir 
reiškiasi daiktų, kaip pirminių, samprata: nesvarbu, ar jie būtų 
daiktai mitiniame pasaulyje, ar kūriniai kultūriniame pasaulyje. 
Įvaizdis - poetiškas žodis — yra šventas ir yra Būties tiesa. Šita 
prasme Heideggeris ir yra poetizmo filosofas. Šita prasme teks 
ryškinti ir Solneso kūriniai: kaip poetiški įvaizdžiai. Prieš tai pri- 
sieis dar, bent aplamai, paryškinti Heideggerio sampratą poeto, 
kaip kūrėjo, bei jo sąlytį su visuma - Būtimi. 

Poetiškumas Heideggerio filosofijoje yra suprantamas darbo ir 
gyvenimo gradacijoje. Gyvendamas žmogus tausoja daiktus: jis 
iškelia juos, kuo jie yra Būties visumoje. Daiktų tausojimas reiškia 
darbą - kūrybingą (o ne destruktyvų) žmogaus dalyvavimą kūry- 
bingame Būties vyksme. Gyvuliai nedirba. Tik žmogus, siekdamas 
savo stokojamos (fizinės, psichinės) pilnatvės, dirba. Žmogus gali 
dalyvauti Gamtos-Būties kūrybingame vyksme, būdamas laisvas — 
atviras jai ir visų galimų apibrėžtybių pradams joje, jos versmėje. 
Atvirumas Būčiai įgalina darbą. Tuo būdu, pagal Heideggerį, 

darbas yra subordinuotas gyvenimui. Žmogus dirba, ar gali dirbti, 
dėl to, kad jis „ek-sistuoja“, laikosi Būties atvirumoje, - kad jis 
gyvena. Pagal Heideggerį, kaip gyvenimas įgalina darbą, taip po- 
etizmas įgalina gyvenimą. Poetizmas kaip tik ir reiškia žmogaus 
veiksmingą dalyvavimą - sąveikoje su dievais - Būtyje, ne vien tik 
jam esant jos atvirumoje, bet jam esant sąlytyje su ja, dar prieš jai 
prasilaužiant į atvirumą. Maža to - jam esminiai priklausant šito 
prasilaužimo vyksme. Šita prasme poetiškas žmogus yra entuzias- 
tiškas: jis yra išplėštas iš kasdienos ir dalyvauja visumos (Būties) 
kūrybingumo šaltinyje. Dėlei to jis yra viena iš neapibrėžtybės ga- 
lių!?, 

Pirminis žodis - ar jis būtų „natūraliai išaugęs“ žmogaus bui- 
tyje, pradedant mitiniais laikais, arjis būtų poetiškas jo kultūrinėje 
buityje, - sutelkdamas Būties neapibrėžtybės galias savimi, ir lei- 
džia - įgalina - daiktą būti, kuo jis yra, - tausoja jį. Pagal Heideg- 
gerį, žodis nėra etiketė, kuria būna aprūpinamas jau prasmingai 
esąs daiktas. Daiktas tampa prasmingų — tampa daiktu, - būda- 
mas įvardytas - įkeltas bei įterptas į neapibrėžtybiškų galių sąvei- 
ką. 

Vardijimas reiškia žmogaus „atliepumą“ (jo sugebėjimą atsi- 
liepti, jo jautrų bei pavaldų reagavimą) Būties, neapibrėžtybės, kal- 
bai. Būties kalba (gr. logos) ir reiškia kūrybingą jos versmę, iš kurios 
poetas - ar bet kuris entuziastiškas žmogus - semia savo žodį, 
savo įvaizdį, mintį, šventą simbojį!'?, 

Pagal Heideggerį, kalba nėra žmogaus instrumentas, bet, 
priešingai, žmogus savąja kalba - vykusiai ar nevykusiai - atsilie- 
pia į Būties kalbą - Kalbą kaip logos. Žmogus tik ir gali būti kalban- 
ti - pirmine prasme „poetizuojanti“ - būtybė, būdamas darnoje 
(sąsajoje) su Būtimi. „Damumas,- anot Heideggerio, - kuriuo žmo- 


19 Žmogus, kaip savyje izoliuota būtybė, kaip subjektas, yra api- 
brėžtybė; gi savąja esme, kaip esąs sąsajoj su Būtimi, jis yra ne- 
apibrėžtybiškas: jis daugiau priklauso Būčiai kaip pats sau. 

10 Poetiškumas, reikšdamas entuziazmą, Heideggerio filosofijoj ap- 
ima ne tik vaizdinio bei grožinio (žodinio, muzikinio, tapybinio, 
skulptūrinio, architektūrinio) Būties žėrėjimo kūrinyje sutelkimą, 
bet ir šventumo ir tiesos. 

gus tikra prasme įsiklauso į Kalbos į jį prabilimą, ir yra tas saky- 
mas, kuris prakalbsta poetizmo elemente“"V. Kūrybingas (entu- 
ziastiškas) žmogus pagrindine prasme kuria iškeldamas Kalbą 
(Būties kalbą) į savąją buitį (Dasein) savais pasakymais - savais 
įvaizdžiais. 

Cituodamas Hėlderliną, Heideggeris sako: „Nuopelningai, o 
vienok poetiškai, gyvena žmogus ant šios žemės“!". Nuopelnin- 
gumas čia reiškia darbą. Žmogus gyvena nuopelningai, dirbda- 
mas žemę, gamindamas padargus bei įrankius, statydamas pasta- 
tusirt. t. Nuopelningumas grindžiasi jo įsipareigojime sau, savajai 
šeimai ir savajai visuomenei - tautai bei žmonijai. Šitoks nuopel- 
ningumas reiškiasi Halvardo Solneso gyvenamųjų patalpų staty- 
mu tiek sau, tiek savo visuomenei. 

Nuopelningumas, kad ir labai persunkiąs žmogaus gyvenimą — 
jo bujojimą ant žemės, - dažnai ne tik nebūna entuziastiškas, bet 
dargi virsta kliūtimi į jį. „Nuopelningumas,-anot Heideggerio, - 
šis įvairingas darbas, neišsemia žmogaus gyvenimo esmės. Priešin- 
gai,jis netgi sukliudo gyvenimo esmės realizavimą, kai tik jis tam- 
pa vien tikjo (nuopelningumo) siekimu ir jo įsigijimu“!8. Gyveni- 
mas tuo būdu tampa subordinuotas darbui, užuot pats jį naudojęs 
savo esmės realizavimui. Darbas yra gyvenimo išdava bei pasėka; 
jis nėra pats sau tikslas. 

Darbas, būdamas pavaldus gyvenimui, principiniai nėra įsi- 
pareigojimas žmonių poreikiams. Jis nėra nei pasaulietiško žmo- 
gaus įsipareigojimas Dievui. Principiniai darbas yra įsipareigoji- 
mas Būčiai, kurios atvirumoje visiems prieinamai atsiskleidžia 
žmonių poreikiai, įskaitant ir jų religinius poreikius. Todėl tikra 
prasme dirbąs —statąs - kuriąs Solnesas buvo ne statydamas gyve- 
namas patalpas žmonėms ir ne bažnyčias Dievui, bet pilis ore. 
Šitie jo meniški-poetiški kūriniai vis dėlto grindėsi ant žemės, turė- 
dami pamatus po savimi. Šitas jų grindimasis ant žemės čia tenka 
suprasti kaip jų grindimasis žmogaus buityje, jo pasaulyje - Būties 


"! Heidegger, Vortrige, p. 190. 
12 Ibid., p. 191. 
W Ibid. 

atvirumoje. Kai Hėlderlinas sako, kad žmogus gyvena poetiškai 
ant žemės, jis pabrėžia, kad žmogus savuoju meniškumu-poetišku- 
mu (savo entuziazmu) vis tik neatsiplėšia nuo žemės ir nedingsta 
fantastiškoje dimensijoje. Solneso pilys ore su pamatais po jomis 
vykusiai iliustruoja tą Hėlderlino eilutę. Interpretuodamasją, Hei- 
deggeris pabrėžia, kad poetizmas „neperskrenda ir neperžengia 
žemės, kad ją palikęs virš jos plūduriuotų. Poetizmas kaip tik ir 
nukelia žmogų ant žemės - pas ją; jis nukelia žmogų gyvenimui?“ 
Poetas nors ir atrodo nutolęs nuo gyvenimo žemiškos tikrovės, bū- 
damas tačiau arčiau tą tikrovę grindžiančių visumos realijų jis 
kaip tik ir sugeba orientuoti žmogų savo tikrovėje, neleisdamas 
jam dingti savo specialybės - savo darbo —aiškybėse, apibrėžtybė- 
se. Šitaip ir Solnesas savo pilimis ore su pamatais po jomis nenuto- 
lo nuo kasdienybės ir nesugriovė jos. Priešingai: jis atskleidė (ar, 
tikriau, buvo beatskleidžiąs) kasdienos žmogui visumos horizon- 
tus, įprasminančius jo įsipareigojimus ir darbus - įprasminančius 
jo gyvenimą. 

Šitame Heideggerio interpretuojamame eilėraštyje, kalbančiame 
apie poeto paskirtį, Hėlderlinas pažymi, kad poetas, grįsdamas žmo- 
nių gyvenimą, matuojasi dangumi, kaip dievų dimensija. Dievai at- 
siskleidžia žmogui kaip nežinomi per dangų. Jie yra nežinomi api- 
brėžtybių-aiškybių prasme, būdami patys neapibrėžtybės galiomis. 
Žmogui dievai yra reikalingi išsaugojimui savo esmės, kaip atviru- 
mo neapibrėžtybei ir tuo pačiu jam pačiam esant neapibrėžtybės 
galia. Kad žmogus nepaskęstų savo darbuose ir įsipareigojimuose 
(vien tik apibrėžtybėse), jam yra reikalingas poetas, kuris jam at- 
skleidžia dangaus (neapibrėžtybės) sferas, įgalindamas jį pakelti 
savo akis nuo kasdienos darbų ir pažvelgti į dangų. „Šitas pažvelgi- 
mas aukštyn, sako Heideggeris, verždamasis į dangų, liekasi ant 
žemės. Pažvelgimas aukštyn permatuoja atstumą tarp dangaus ir 
žemės. Šitas atstumas yra Žmogaus gyvenimui atseikėtas“"!5 — jam 
skirtas ir jam esminis. Solnesas savo pastatų bokštais kaip tik ir 
nurodo, ir tuo pačiu atskleidžia, žmonėms jų gyvenimo pirminį, dan- 


WS Ibid., p. 192. 
U5 Ibid., p. 195. 

gišką neapibrėžtybės mastą, įprasminantį jų gyvenimo apibrėžty- 
bes ir orientuojantį juos jų keliuose tarp jų. Žvelgdamas į bokštą, 
žmogus pakelia savo akis virš kasdienos darbų ir įsipareigojimų ir 
išsilaisvina tuo būdu aukštesniems, entuziastiškiems polėkiams. 
Dangiškais saistais saistydamas savo gyvenimo duotybes, žmogus 
gyvena prasmingai. Todėl Heideggeris ir sako: „Poetizmas yra sais- 
tymas“"'*—apibrėžtybių saistymas neapibrėžtybe. 

Dangiškieji saistai — tiek dangus, tiek perjį atsiskleidžią dievai — 
yra neapibrėžtybės ir dėl to neaiškybės, nužvelgiant juos iš daiktų 
bei būtybių (apibrėžtybių) perspektyvos. Šita prasme tai, kas 
grindžia bei saisto žmogaus gyvenimo aiškybes, jam visad liekasi 
neaiškybė. Nežiūrint to, „dievas, kad ir neaiškybė, vienok yra mas- 
tas“"'?, kuriuo žmogus matuoja savo aiškybes. Šitaip tenka supras- 
ti ir demonus Solneso gelmėse: jie visame savo neaiškume saistė jo 
buities aiškybes. 

Poetai gali pateikti dangiškus - dieviškus neapibrėžtybės sais- 
tus savo visuomenei ne patys iš savęs, bet būdami pavaldūs Bū- 
čiai-Gamtai - būdami jos tam paruošti. Interpretuodamas Hėlder- 
lino eilėraštį „Wie wenn am Feiertage“, Heideggeris sako: „Gamta 
"auklėja poetus. Meistriškumas ir išsilavinimas gali tik šį tą 'pri- 
dėti'. Vien tik iš savęs jie (poetai) nieko nepajėgia“!!š. Šitais žodžiais 
Hėlderlinas ir Heideggeris daro užuominą, kad kūrimas tikra pras- 
me tėra iškėlimas to, kas jau visad randasi užslėptas Būtyje-Gam- 
toje. Kūrimas reiškia tausojimą, leidžiant tam, kas sukuriama, būti, 
kuojisjau yra Gamtos apmatuose. Dėl to Gamta žėri ne tik gamti- 
niuose daiktuose, ją sutelkiančiuose, bet ir kultūriniuose žmogaus 
padariniuose, ją irgi sutelkiančiuose. „Gamta bujoja žmogaus pa- 
dariniuose, ir tautų paskirtyse istorijoje; žvaigždynuose ir dievuo- 
se, bet sykiu ir akmenyse, augaluose ir gyvuliuose; bet sykiu ir 
upių srovėse ir oro kaitose“!9, 


"6 Ibid., p. 196. 

"7 Ibid., p. 197. 

"8 Martin Heidegger, Hėlderlins Hymne, Halle a. d. S.: Max Niemeyer, 
p. 6. 

15 Ibid. 

Gamta, kurioje viskas atsiskleidžia ir tuo būdu gali būti užtik- 
ta, - kuri viską iškelia kaip aiškybę, pati visad lieka užsiskleidu- 
si, neiškildama kaip aiškybė. Būdama bet kokio buvimo bei aišku- 
mo pagrindas, ji reiškiasi kaip nesanti (Niekas), kaip neaiškybė. 
Ji „laikosi atokiai nuo bet kokio išaiškinimo tikrovės aiškybė- 
mis“'2? — apibrėžtybėmis. Gamta iškelia viską savo atvirumoje ne 
statiškai, bet priešingybių įtampos dinamikoje — dienos ir nak- 
ties, vasaros ir žiemos, dygimo ir nykimo, draugiškumo ir 
priešiškumo, prisiminimo ir užmiršimo ir t. t. Viskas, kas iškyla 
Gamtoje savo priešingybiškumo aspektais (apibrėžtybių laips- 
niais), sykiu iškyla kaip rymąs Gamtos (neapibrėžtybės) ramu- 
moje —bet kokių įtampų tyloje. Šitai iliustruoja ugnis, kuri, būda- 
ma perdėm dinamiška, savuoju švytėjimu yra statiška. Šitas 
Gamtos visko „vienijimas“, kaip sako Heideggeris, „neužgesina 
išsiskiriančių priešingybių jų blankiame išlyginime, bet sugrąžina 
jasįtą ramybę, kuri sušvyti kaip tylus žėrėjimas iš ugnies vaidin- 
gumo, kuriame viena (iš išsiskiriančių priešingybių) iškelia kitą į 
atsiskleidimą“!?!. Šituo būdu Gamta, kaip „amžina dabartis, lai- 
ko prieš kits kitą kraštutiniausias priešingybes aukščiausio dan- 
gaus ir giliausios prarajos“!2. Žemė ir dangus, kraštutinės priešin- 
gybės, laikomos Gamtos jas vienijančioje įtampoje, savo kits kitai 
kraštutinumu ryškiai kits kitą atskleidžia Gamtos atvirumoje, sy- 
kiu atskleisdamos ir pačią šitą atvirumą, kaip kraštutinumus įga- 
linančią. 

Anot Heideggerio, būtybių atsiskleidimas priešingybių kraštu- 
tinumuose, sykiu atsiskleidžiant ir Gamtos atvirumai, kaip tuos 
kraštutinumus gimdančiai, yra masinąs bei žavįs. Iš kitos gi pu- 
sės, būtybių dingimas kraštutinumams išsilyginant, tarsi dings- 
tant ir kraštutinumus išlyginančiai atvirumai, yra bauginąs bei 
atstumiąs. Gamta žavinčiai priartėja, viską atskleisdama savo 
kraštutinumuose, kaip pavasarį, ir ji bauginančiai nutolsta, vis- 
kam gęstantjoje, kaip rudenį. 


12 Ibid., p. 7. 
12! Ibid., p. 8. 
12 Ibid., p. 7. 

„Amžinos dabarties Gamta masina ir atstumia, - sako Heideg- 
geris. - Masinimo ir atstūmimo kartu buvimas išreiškia grožio es- 
mę“!3. Grožis yra tampriai susijęs su atsiskleidimu ir užsiskleidi- 
mu, su išsiskyrimu ir susijungimu, su iškilimu šviesoje ir dingimu 
tamsoje. Masinanti ir atstumianti Gamta viską atskleidžia, išri- 
kiuodama viską į gausybę priešingybių ir sykiu vienydama jas 
savo rankoje, savo darnoje. 

Gamta ne betarpiai atskleidžia viską - ne ji pati savąja šviesa, 
bet dievų — savo neapibrėžtybiškų realijų — sužadinta šviesa. 
Hėlderlinas vadina Gamtą „dieviškai gražia“ dėl to, kad ji savo 
priartėjimu niekad neatsiskleidžia, nuolat pasitraukdama. Ji atsi- 
skleidžia dievų šviesa'*. Dievai, anot Heideggerio, „įstengia (pa- 
kelti) intensyviausio grožio švytėjimą, ir tuo būdu jie priartėja ar- 
čiausiai prie gryno amžinos dabarties (Būties-Gamtos) 
atsiskleidimo“'8, 

Gamta - kad ir ne betarpiai - atsiskleidžia per dangų, priešpa- 
statytą žemei, ir per dievus savame švytėjime atvirumoje tarp žemės 
ir dangaus. To negana! Savo atsiskleidimui ji panaudoja ir žmogų - 
poetą. „Galinga, nes dieviškai graži, nes nuostabiai visad esanti, 
Gamta apglobia poetus. Jie būna jos prieglobstin įtraukti. Šitas įtrau- 
kimas perkelia poetus į jų esmės pagrindus. Šitas perkėlimas ir yra 
jų auklėjimas“!*. Poetai savąja esme būna sąveikoje su dievais 
žemės ir dangaus atvirumoje. Heideggerio interpretavimu, čia že- 
mė ir dangus, dievai ir žmonės (kaip poetai) yra Būčiai priklausan- 
čios ir jai - jos atsiskleidimui - tarnaujančios realijos, suponuoja- 
mos bet kokių būtybių, pasaulyje atsiskleidžiančių. Anot 
Heideggerio, Būtis įžengia į pasaulį - atsiskleidžia užsiskleisda- 
ma - per dievus, kaip dangiškas būtybes, per žemę su visa jos 
augmenija ir gyvūnija, per tautas ir jų istoriją!?, 


13 Ibid., p. 8. 

124 Dievai, kaip žmogaus (pasaulietiškos) buities pagrindiniai saistai, 
įsakmiai iškyla mitinėj jo gyvenimo epochoje. Šia prasme teks 
trumpai juos aptarti bei paryškinti tolesnėje šio rašinio eigoje. 

13 Heidegger, Hymne, p. 8. 

126 Ibid., p. 9. 

17 Cf ibid., p. 9. 

Reikia priminti, kad čia bandoma išryškinti apystovas, kuriose 
randasi Solnesas, būdamas kūrybingu, entuziastišku - Heidegge- 
rio vadinamu „poetišku“ - žmogumi. Toks žmogus, atsiplėšda- 
mas nuo kasdienybės, nepalieka jos būti sau, bet bando ją naujai 
pagrįsti ant galutinos realybės ramsčių. Poetiškas žmogus, užuot 
funkcionavęs tarp aiškybių-apibrėžtybių, yra įtrauktas į neapib- 
rėžtybės neaiškių realijų sąveiką — principiniai į sąveiką su die- 
vais. Solneso atveju tokia sąveika reiškiasi jo veikimu, jam esant 
demonų pagautyje. 

Galutinos realybės (Būties-Gamtos) atskleidimas, kuo ji yra 
savyje, žmogui nėra galimas. „Joks tarpininkas, - sako Heidegge- 
ris, — ar jis būtų dievas, ar žmogus, negali Betarpiškumo (Būties) 
betarpiai pasiekti“!2. Būtis tiesioginiai nėra prieinama. Viskas, kas 
žmogui yra tiesioginiai prieinama ir suvokiama, yra prieš jį besi- 
randanti aiškybė. Būtis-Gamta - H6lderlino dar vadinama „šven- 
tuma“,- nors viską apglobia, viską įprasmindama, pati stokoja bet 
kokio radimosi priešais, aiškumo ar pastovumo. „Šventuma, -anot 
Heideggerio, - yra tyliai esanti, kaip prisiartinanti. Ir dėl to ji nie- 
kad negali būti suvokta ar suprasta kaip priešais besirandąs daik- 
tas“!2, 

Hėlderlino poezijoje šventuma yra siejama su chaosu. Gamtą 
jis vadina šventuma, sakydamas, kad ji yra „iš šventojo chaoso 
kilusi“. Šitoks Gamtos kilimas iš chaoso nereiškia jos skirtingu- 
mo nuo jo, bet reiškia jos dinamiką — reiškia Gamtą kaip nuolat 
naujai pabundančią iš chaoso kaip savo pirminio stovio. Pažymė- 
damas Gamtą kaip „senesnę negu amžiai“ ir kaip esančią 
„aukščiau Vakarų ir Oriento dievų“"?!, jis pabrėžia ją kaip savo 
pabudimu iš pirminio chaoso tampančią atviruma, kurioje atsi- 
skleidžia epochos ir amžiai — tiek gamtiniai, tiek kultūriniai - su 
viskuo, kas jiems priklauso ir kas juose pasireiškia, įskaitant ir jų 
dievus. 


"8 Ibid., p. 16. 
1> Ibid., p. 22. 
 Ibid., p. 14. 
1! Ibid., p. 13. 

Pabundančią Gamtą Hėlderlinas vaizduoja kaip iš pirminio 
chaoso atsiveriančią atvirumą „nuo aukšto eterio iki bedugnės 
žemai“. Heideggerio aiškinimu, eteris ne tik reiškia dangų, bet ir 
dangaus dievą, „šviesos tėvą“ (Perkūną), o bedugnė ne tik reiškia 
žemę, betir „motiną žemę“ (Žemyną). Šitą atvirumą suvokdamas, 
joje egzistuodamas (o ne vien tik kurioje jos nišų įglusdamas), žmo- 
gus kuria savo gyvenimo epochas. Atvirumoje jis susiduria su čia 
atsiskleidžiančiomis, jos įgalinamomis, būtybėmis bei veiksniais - 
su apibrėžtybėmis. „Viskas pavieniai realaus visose savo santy- 
kiuosenose, - sako Heideggeris, - tik ir yra galimas dėl to, kad jau 
prieš tai Gamta atsiskleidžia kaip atviruma, kurioje nemirtingieji 
(dievai) ir mirtingieji (žmonės) ir bet kuris daiktų gali su kits kitu 
susidurti. Atviruma suteikia galimybę santykiuoti viskam, kas joje 
yra realaus“"*, 

Bet kokia santykiuosena - susitikimas ar užtikimas - ir yra ga- 
lima tik tam, kas būna betarpiškai rasdamasis atvirumoje - jos 
tarpininkaujamas, - būdamas joje vienaip ar kitaip apibrėžtas. 
Gamta, kaip atviruma, kurioje grindžiasi bet koks betarpiškumas, 
pati yra netarpininkaujama - yra nebetarpiškumas: ji negali būti 
užtikta ar sutikta atvirumoje, kurią ji atskleidžia. Kaip viską sais- 
tanti, Gamta (pliysis) yra tvarka (logos), įnešanti bet kokią tvarką 
tarp būtybių jų savitarpėje santykiuosenoje. Kaip tvarka, Gamta 
yra niekuo nesužalota pilnybė, sveikuma, šventuma. Iš kitos gi 
pusės žvelgiant, ji, būdama pati anapus - tikriau, prieš - bet kokį 
tvarkymą-saistymą, yra chaosas. Todėl Heideggeris ir teigia: „Cha- 
osas ir yra pati šventuma“!' — Gamta kaip šventuma. Tuo būdu 
chaosas čia nereiškia chaoso kaip betvarkio, niekuo nesaistomo, 
būtybių stovio, bet reiškia pirminį nebetarpiškumą, kuriame grin- 
džiasi bet kuris betarpiškumas - reiškia neapibrėžtybę, kuri saisto 
bei tvarko bet kurias apibrėžtybes. 

Holderlinas, vaizduodamas Gamtą kaip pabundančią „iš šven- 
tojo chaoso“, parodo ją kaip beatsiskleidžiančią į atvirumą. Kaip 
pati savo atvirumoje betarpiai nesirasdama, ji yra tarsi sugrįžtanti 


12 Ibid., p. 15. 
1 Ibid., p. 17. 

įsavo pirminį „chaotišką“ stovį - kaip jame pasilikdama. Gamta, 
kaip nebetarpiškumas, tad ir yra nuolat atsiskleidžianti ir užsisk- 
leidžianti, priartėjanti ir pasitraukianti. O vis tik poeto paskirtis 
yra išsakyti Gamtą kaip šventumą, i.e. betarpiškai perduoti ją — 
nebetarpiškumą — savo visuomenei. Poeto paskirtis tad yra per- 
teikti tai, kas nėra perteikiama, kas „kaip nebetarpiškumas 
užskleidžia visa savo pilnatvę ir sąrangą ir tuo būdu lieka nepriei- 
namu niekam pavieniam - ar tai būtų dievas, ar žmogus“'*, 

Ovienok žmogus, kaip atvira būtybė, turi Būties-Gamtos sava- 
me nebetarpiškume nuovoką bei nuojautą. Šita nuovoka išskirti- 
nai yra paženklinti poetai, kaip entuziastiški žmonės. Poetai yra 
Būties kaip šventumos globiami, dėl to jie yra jos beklausą ir jai 
priklausą. „Poetai, - anot Heideggerio, - patys stovi atviri atviru- 
moje, kuri švyti „aukštai nuo eterio iki bedugnės žemai“!*. Būties 
atviruma yra pasaulis. Todėl poetai - kaip poetai - yra pasaulie- 
tiški. Savo žodžiu poetas atskleidžia pasaulį (naują kultūrinę epo- 
chą) savai visuomenei. 

Poeto su sava Būties-Gamtos nuovoka paskirtis yra savuoju 
žodžiu - posmu ar daina- atskleisti Būtį-Garntą kaip šventumą, i. e. 
savoje pilnybėje, savame nebetarpiškume. Šita prasme daina neky- 
la tik iš poeto nuosavų gelmių. „Daina turi kilti iš 'aukštai nuo 
eterio iki bedugnės žemai' pabundančios Gamtos“"*. Daina (kūri- 
nys) principiniai kyla iš atvirumos, užuot kilusi iš poeto (kūrybin- 
go, entuziastiško žmogaus) subjektyvių gelmių. Šitos gelmės tėra 
tik dainos užbaigos taškas. Poeto Būties-Gamtos jame slypinti nuo- 
voka yra tarsi jame rusenanti žarija, kuri pati iš savęs dar negali 
suliepsnoti į dainą. Tam jam yra reikalingos pačios Būties pastan- 
gos, kame „tamsi“ jos šviesa būna sutelkiama į dievo (Perkūno) 
žaibą, kuris įžiebia žariją poete, ir daina tada gimsta. 

Pagal Hiėlderliną ir Heideggerį, dievai stovi arčiau šventumos 
negu žmonės, bet ir jie vieni nepajėgia betarpiai atskleisti jos sava- 
me nebetarpiškume. Tam jiems yra reikalingi poeto žodžiai (kūry- 


1“ Ibid., p. 18. 
IS Ibid. 
16 Ibid., p. 21. 

bingų žmonių kūriniai), kurie gali būti reikiamai prasmingi tik 
žmogaus varganoje buityje. Dievai nedirba, nevargsta, nekovoja, 
nesiekia gerbūvio ar pilnatvės; jie nėra paliečiami kančių, ligų ar 
mirties. Tik žmogaus buityje daina (kūrinys) gali prasmingai nu- 
skambėti (atsiskleisti). Paskendęs savo kasdienoje, žmogus negali 
kurti, poetizuoti. Tik pakėlęs savo akis aukštyn ir būdamas ištiktas 
dievų žaibų, jis pajunta savyje jų demonišką balsą ir kuria - praby- 
la poetiškai. Tuo būdu Būtis įsilaužia į žmogaus buitį ir atsiskleidžia 
jaja. Šitame Būties vyksme yra reikalingi ir dievai, ir žmonės. 
„Kadangi nei žmonės, nei dievai patys vieni,- kaip sako Heidegge- 
ris, - nepajėgia realizuoti betarpės sąsajos su šventuma, žmonėms 
yra reikalingi dievai, ir dangiškiesiems reikia mirtingųjų: 'Dan- 
giškieji nepajėgia visko. Mirtingieji geriau įstengia pasiekti bedug- 
nę“. Bedugnė čia reiškia žmogaus žemišką buitį. 

Holderlinas poetiškai ir Heideggeris sava Būčiai atvira minti- 
mi iškelia šitaip kūrinio (dainos) kilmę aukštesniųjų realybės ga- 
lių sąveikoje - jie iškelia kūrinį (dainą), kaip gimstantį atvirumoje 
(Būties-Gamtos), priešpastatančioje dangų, sykiu su pilnatve spin- 
dinčiais dievais, žemei su antjos vargstančiais mirtingaisiais. Kū- 
rinys (daina) tuo būdu daugiau priklauso atvirumai negu poetui, 
kuris kūrinio (dainos) gimime tėra paskutiniuoju veiksniu, esant 
jam priėmėju dievų žaibo, sutelkiančio savyje pergalingą Būties 
įlūžį atvirumon. 

Solneso pilys ore kaip tik ir simbolizuoja kūrinį (dainą), kaip 
gimstantį aukštumose (joms esant ore). Padėdamas pamatus pojo- 
mis, Solnesas padaro jas patogiai ir saugiai prieinamas plačiai vi- 
suomenei. Būties šventuma - žaibais, demoniškais balsais perėjusi 
kūrėjo, statybos meistro, sielą — jaukiai žėri šitose pilyse. Pačiam 
kūrėjui, poetui, dievų žaibai yra sukrečią ir baugūs. Dėka kūrėjo- 
poeto „sukrečiąs chaosas, kuriame nėra jokios atramos, išgąstingas 
nebetarpiškumas, kuris niekais paverčia bet kokį priejo priartėjimą, 
tampa šventuma, kuri, perėjusi per ją tausojančią poeto sielos tylu- 
mą, pavirsta betarpiškumo švelnumu, tarpininkaujamu jo žodžio“ "3. 


W Ibid., p. 23. 
18 Ibid., p. 25-26. 

Kūrinys (daina) yra dievų ir žmonių savitarpio priklausomu- 
mo - ir sykiu ir šventumos - paliudijimu. Kūrinys (daina), kaip 
šventumos paliudijimas, kūrėjo-poeto visuomenei jau nebėra pa- 
vojingas, koks jis yra pačiam kūrėjui-poetui, jam esant dievų žaibo 
ištiktam. Todėl Hėlderlinas ir sako: „Ir dėl to žemės sūnūs (žmo- 
nės) geria dabar dangišką ugnį be pavojaus. Mums gi, poetai, yra 
lemta su neapdengta galva stovėti po dievų darganomis“!*. Po- 
etas turi kentėti tam, kad jo visuomenė švelniai ir be kančių sueitų 
įsąlytį su Būtimi kaip šventuma. 

O vis tik Būties kaip šventumos perdavimas kūriniu (daina) 
lieka problematiškas. „Kai šventuma virsta žodžiu, susvyruoja jos 
giliausia esmė“"*?,- sako Heideggeris. Neapibrėžtybė susvyruoja 
savoje neapibrėžtybėje, būdama perteikta apibrėžtybe-kūriniu. Po- 
etas, kaip entuziastiškas žmogus, savo kūriniais realizuodamas 
savo paskirtį - savame entuziazmo triumfe - yra suklumpąs savo 
paskirtyje žmogus. Tai kaip tik simbolizuoja Solneso, statybos meist- 
ro, kritimas nuo bokšto (savo kūrinio) aukštumų. 

Ne tik žmogus, kaip poetas, suklumpa savo paskirties kelyje; 
panašiai atsitinka ir dievui (Perkūnui) jo paskirties realizavime: jo 
perteikime šventumos savuoju žaibu, „nes ir "tėvo spindulyje' šven- 
tuma jau yra betarpiškume išreikšta; taigi ir nemirtingieji gali tik 
betarpiai būti šventumos atžvilgiu“!*! - atžvilgiu nebetarpiškumo. 

Nežiūrint dievų ir žmonių nesėkmės kūriniu (savo savitarpio 
pastangų vaisiumi) atskleisti Būtį savo šventumoje, savo pilnatvė- 
je, savo nebetarpiškume, jie vienok atskleidžia ją kad ir neatitinka- 
mai. Kūrinyje (dainoje) šventuma pasireiškia, esant jam jos dova- 
nai. „Šventuma padovanoja žodį ir pati ji ateina į šitą žodį“!*, 

Virš pateikti poeto ir jo kūrinių svarstymai skaitytojui gali atro- 
dyti nerealybiškai nutolę nuo tikrovės aiškybių. Tačiau ir supa- 
prastintai kalbant, visiems — o ypač patiems poetams — yra aišku, 
kad jie neiškelia savo kūrinio (dainos) iš savęs, kaip vienintelio jį 


15 Ibid., p. 25. 
W Ibid., p. 28. 
W! Ibid., p. 28-29, 
12 Ibid., p. 31. 

įprasminančio ir išsemiančio šaltinio. Poetai turi laukti —ir kartais 
gana ilgai,- kol juose prabyla įkvėpimo balsas. Tik tada jie pajėgia 
ką sukurti. Ar tas balsas yra grynai jų? Arjis yra jų (subjektyvaus) 
susidūrimo su juos apsupančių (objektyvių) matematiškai bei che- 
miškai išaiškintų — ar išaiškinamų - būtybių išdava, subjektyviai 
jiems jas pergyvenant? Ar tas balsas, greičiau, yra visumos (Būties) 
balsas, kuris grindžia tiek jų (poetų) išorę, tiek jų vidines gelmes? 

Poetai gyvena po buitišku dangumi su saule, debesimis, audro- 
mis, lietumi ir rasa. Ir jie gyvena ant buitiškos žemės su žydinčio- 
mis pievomis, giriomis, ežerais ir upėmis. Jie negyvena po moks- 
lišku astronomišku dangumi ant planetos Žemės, apsupti logiškai 
išaiškintų ir įrodytų būtybių-apibrėžtybių. Tarsi būdami mitinių 
laikų palikuonys, poetai užtinka daiktus kaip gimstančius visu- 
mos šventumoje, tarp dangaus ir žemės - užtinka juos kaip saisto- 
mus ir įprasminamus ne mokslinėmis formulėmis, bet aukštesnių- 
jų, šventoje visumoje įtilpstančių, realybės galių - dievų -saistais. 
Poetai yra poetai, būdami pernelyg jautrūs visumai -būdami pa- 
klusnūs ir pavaldūs dievų, visumos galių, balsui savyje - būdami 
sąsajoje su Būtimi. 

Modernus žmogus gyvena tarp moksliškai išaiškintų ir įrodytų 
būtybių. Toks jų išaiškinimas tačiau neišaiškina daiktų kaip daik- 
tų ir neatskleidžia realybės savo visumoje. Chemija, pavyzdžiui, 
išaiškina ir įrodo bet kurio medžiaginio daikto medžiaginę sudėtį, 
bet ji palieka nesvarstytą daikto kaip daikto prasmę sykiu su tą 
prasmę grindžiančia realybės visuma. 

Halvardas Solnesas, statybos meistras, buvo „poetiškas“ žmo- 
gus. Jo pastatai buvo jo kūriniai - jo „dainos“. Ne visi jo pastatai 
buvo aukščiau aiškinta prasme kūriniai; kas tuo pačiu reiškia, kad 
nevisi jie buvo jo entuziazmo išdava ar manifestacija. 

„Nepoetiški“ buvo jo pastatai, statomi žmonėms. Statydamas 
juos, jis formavo juos kaip „jaukius, patogius, šviesius namus, ka- 
me tėvas ir motina su gausybe vaikų galėtų saugiai ir laimingai 
gyventi“!8. Iš šių žodžių, Solneso pasakytų Hildei, yra matyti, 
kad, statydamas namus žmonėms, jis saistėsi grynai su žmogaus 


5 Ibsen, Master Builder, p. 170. 

gerbūviu savo kasdienoje susijusiais saistais. Tame jo statybinia- 
me užmojyje nesijautė žmogaus sąsajos su galutina realybe, su 
Būtimi. Šitų jo pastatų „nepoetiškumą“ kaip tik ir išreiškė tai, kad 
antjų nebuvo bokštų, keliančių žmogaus akis į aukštumas - į sąsa- 
jąbei sąlytį su nekasdieniškomis realybės galiomis, su dievais. 

Solnesas pradėjo savo statybininko karjerą, statydamas bažny- 
čias. Būdamas kilęs iš pamaldžios šeimos ir, be to, iš prigimties 
būdamas linkęs aukštesniems siekiams, jis ėmėsi statybininko kar- 
jeros, specializuodamasis bažnyčių statyme. Čia jis principiniai 
saistėsi kasdienoje nusistovėjusiais gero krikščionio veiklos sais- 
tais, lygiai taip kaip jis saistėsi - irgi kasdienoje nusistovėjusiais — 
žmonių gerbūvio saistais, statydamas jiems namus. Bažnyčių sta- 
tymas nebuvo Solneso pasinešimas link - nebuvo jo buvimas pa- 
gautyje—- nei Dievo, nei dievų. 

Bandant išryškinti paskutinį teiginį, čia teks vėl prisiminti Bran- 
dą, kaip entuziastišką Dievui šventovės statytoją. Brando siekia- 
ma statyti šventovė žmonėms turėjo būti tokia didinga, kad joje 
gyvenimas ir tikėjimas taptų viena — kad pasaulis tarsi įtilptų į 
antpasaulinę realybę ir joje dingtų, nors ir išlikdamas kaip tai, kas 
jai paaukojama, ko dėlei jos išsižadama. Tokia šventovė - kiek ji 
buvo pasaulietiška (kiek ji buvo Būtis-Gamta) -buvo Ledo Kated- 
ra. Virš jos turėjo būti - neatskiriamai su ja susijusi, ją kaip auką į 
save įimanti, tik tikėjimu prieinama - tos šventovės antgamtinė 
dalis. Brando parapijiečiai, sekę jį į kalnus, jam einant link Ledo 
Katedros, nematė ir nejautė šitos Brando statomos šventovės da- 
lies. Jie nematė jos dėl to, kad jie buvo perdėm kasdienos žmonės. 
Nematė jos nė Gerda, sekusi jį iki galo. Ji nematė jos dėl to, kad ji 
buvo besąlyginai pavaldi Gamtai, būdama jos šventikė. 

Statydamas bažnyčias Solnesas dar nebuvo entuziastiškai kū- 
rybingas. Jis dar nebuvo Hildės pažadintas poetiškam pilių ore 
statymui. Statydamas bažnyčias jis dar nesisaistė, kaip Gerda, Gam- 
tos dieviškais saistais. Jo bažnyčių bokštai — ne taip, kaip Juodoji 
Viršūnė Ledo Katedroje - dar nenurodė ir nesutelkė savimi Būties- 
Gamtos neapibrėžtybės galių (žemės, dangaus ir dievų su jiems 
pavaldžių žmogumi). Taipgi Solneso statomų bažnyčių bokštai 
nesimbolizavo ir jo sąsajos su Dievu - jo savuoju tikėjimu paval- 

dumo Jam. Tie bokštai, kad ir būdami antpasaulinės realybės sim- 
boliais - nurodydami ir sutelkdami ją savimi, - nereiškė Solneso 
krikščioniško entuziazmo, jam nesant tikėjimo žmogumi ir netu- 
rint savyje, kaip Brandui, Dievo, jį šaukiančio ir jo užmojus sais- 
tančio, balso. Solnesas statė bažnyčias - kad ir su bokštais — iš 
krikščioniško kasdienos įsipareigojimo, saistydamasis kasdienos 
saistais. Dėlei to jo bažnyčios nebuvo kūriniai tikra prasme: jos 
nebuvo „poetiškos“. 

Ištiktas nelaimės, kai gaisro pasėkoje žuvo jo dvyniai sūneliai, 
Solnesas liovėsi statęs bažnyčias: jis nebejautė įsipareigojimo Die- 
vuiir Jam nebetarnavo. Jis tada ėmėsi gyvenamųjų patalpų staty- 
mo žmonėms -jis vykdė savo įsipareigojimą visuomenei, tarnau- 
damas jai. Kaip jau buvo minėta, tai nereiškė jo įsileidimo į savo 
entuziastiško kūrybingumo fazę. 

Statydamas žmonėms namus sklypais išdalintoje Alinos tė- 
viškės sodų dalyje, Solnesas iškilo kaip neabejotinai pirmaująs sta- 
tybos meistras apylinkėje. Daugelio pavydimas ir visų laikomas 
laimingu žmogumi, pats jis nesijautė laimingas. Laimingas yra tik 
tas, kas entuziastiškai eina savuoju savęs realizavimo keliu. Šitai 
žinodamas, Solnesas slėpė savyje kančią. Jis jautė, kad statydamas 
žmonėms namus - lygiai kaip anksčiau statydamas Dievui bažny- 
čias - jis nerealizavo savęs kaip menininko: tuose jo pastatuose 
neiškilo Būtis, jo sąmoniniai niekad nesuprasta, bet pasąmoniniai 
visad suvokta. 

Vedamas šitos pasąmoninės nuovokos, jis statė bokštą ant savo 
nuosavų gyvenamųjų patalpų, tuomi pabrėždamas, kad jo, kaip 
kūrėjo (kaip poeto), paskirtis slypi jo prasiveržime aukščiau kas- 
dienos, sueinant jam į sąsają su neapibrėžtybių realybe. Esminis 
tačiau Solneso posūkis į entuziastišką kūrybingumą buvo išdava 
Hildės savo aiškiu ir tvirtu apsisprendimu jo orientavimo į tikrąją 
savo paskirtį - į jo savęs realizavimą: savęs kaip statybos meistro, 
kaip menininko. 

Hildė pasuko Solnesą nuo pastatų statymo iš pareigos į jų sta- 
tymą iš entuziazmo. Tik su entuziazmu pastatyti jo pastatai ir te- 
buvo jo kūriniai. Juos statydamas, jis realizavo savo kaip statybos 
meistro paskirtį. Solnesui pasakojant apie savo žmonėms statomus 

pastatus, kuriais jis neva iškilo kaip statybos meistras savo apylin- 
kėje, Hildė suprato, kad jie tik reiškė jo pavaldumą antropocen- 
triškoms direktyvoms, nesutelkdami savimi antkasdieniškos rea- 
lybės galių, ir tuo pačiu jie nereiškė Solneso statybiniai kūrybingo 
entuziazmo. Statydamas gyvenamas patalpas žmonėms, jis dėl to 
negalėjo būti statybos meistras „poetiška“ prasme. 

Hildė savo tvirtu apsisprendimu nukreipė - ar bemaž stūmė - 
Solnesą į apsisprendimą statyti pilis ore. Pastarieji pastatai nebu- 
vo darbo išraiška dėl to, kad jie netarnavo žmogaus prasmingam 
egzistavimui Būties atvirumoje -jie netarnavo gyvenimui šita pras- 
me. Sykiu jie nereiškė ir prasmingai gyvenančio - egzistuojančio, 
„ek-sistencijos“ prasme, Būties atvirumoje žmogaus veiklos - jo 
prasmingo buvimo. Pilys ore buvo žmogaus „poetiškos“ būsenos 
išraiška: jos buvo išraiška žmogaus entuziastiško pavaldumo Bū- 
čiaiir dievams. To negana -jos buvo išraiška jo sąveikos su Būtimi 
ir dievais (ir kitomis neapibrėžtybės galiomis), jam ir joms sykiu 
atskleidžiant Būtį (padedant Būčiai atsiskleisti). Šituo būdu gau- 
nasi atviruma (Būties atviruma), kuri kaip tik ir įgalina žmogaus 
gyvenimą, grįsdama jo prasmingą buvimą Būties atvirumoje. Pilys 
ore, kaip poetiški kūriniai, sutelkia savimi neapibrėžtybės galias, 
su kuriomis būdamas sąveikoje žmogus grindžia - įprasmina ir 
įgalina - savo buitį. Poetiška būsena grindžia gyvenimą. Gyveni- 
me gi savo ruožtu grindžiasi darbas, gyvenimu įprasmintas, ir tuo 
pačiu jame grindžiasi ir žmogaus kasdiena. Kasdienos žmogus, 
laikydamas save „blaiviu“, nežino ir nejaučia, kad jo blaivumo 
šaknys glūdi perdėm „neblaiviuose“ poetiškuose posmuose, me- 
niškuose kūriniuose. 

Apsisprendimas statyti pilis ore su pamatais po jomis reiškė 
Solneso savojo asmenybiškumo realizavimą. Tam jis turėjo būti 
užgrūdintos sąžinės žmogus, tampantjam pavaldžiam dieviškoms- 
demoniškoms neapibrėžtybės jėgoms. Tik šitokios jėgos, pasitelk- 
damos sau žmogų, pajėgia užjudinti nusistovėjusius, užrūdiju- 
sius, žvilgesį praradusius kasdienos apibrėžtybių statinius. Savo 
pilimis ore (kad ir jų nepastatydamas, bet jas suprojektuodamas) 
Solnesas, būdamas minėtų jėgų pagautyje, sutelkė jas jose. Tuomi 

jis pralaužė savosios visuomenės uždarumą savo kasdienos api- 

brėžtybėse, atverdamas kasdienos žmogaus akis dangui ir dievams. 
Pilys savo bokštais sutelkė aukštumas - dangų ir dievus. Tonega- 
na! Padėdamas pamatus po jomis, Solnesas iškėlė ir žemę, kaip jau 
nebe tai, į ką nuleidęs akis žmogus skendėjo savo kasdienos 
ankštuose rūpesčiuose, bet kaip didingą neapibrėžtybės plotmę, 
išstatytą dangaus ir dievų žėrėjimui. Jis čia iškėlė žemę kaip esan- 
čią sąveikoj su dangumi ir dievais ir kaip tai, kame tvirtai stovėda- 
mas žmogus buvo atviras dangaus ir dievų saistams, orientuojan- 
tiems jį savo gyvenimo keliuose. 

Pilys ore tuo būdu ir buvo kūriniai-daiktai pilna jų kaip tokių 
prasme. Pilys ore, būdamos patalpomis entuziastiškam žmogaus 
gyvenimui, sutelkė (atskleidė) savimi žmogų savoje esmėje. Pilys 
savo bokštais, besiskverbiančiais į aukštumas, ne tik sutelkia savi- 
mi dangų kaip žmogiškosios buities atvirumą, bet ir tas tolumas, iš 
kurių žmogų pasiekia dievai, suteikdami jo buičiai saistus, kurių 
jam pagailėjo Gamta instinktų formoje. Dieviški-demoniški saistai 
nulemia žmogaus kelius palankiai, o kartais ir pragaištingai. Žmo- 
gus tad visada, jau nuo pirminių laikų, yra susijęs su dievais, siek- 
damas įsigyti jų palankumą ar bandydamas nuo savęs nukreipti 
jų pragaištingumą: žmogus yra religinė būtybė. Savo pamatais tvir- 
tai stovėdamos ant žemės, pilys savimi iškelia ją kaip žmogiško- 
sios buities pagrindą, suteikiantį jam visko, ko jam reikia savoje 
daug ko stokojančioje būsenoje. Pilys ore tuo būdu iškyla virš kas- 
dienybės apibrėžtybių, sutelkdamos Būties atvirumą. Pilys ore su- 
telkia Būties atvirumą, sutelkdamos neapibrėžtybės realijų (žemės 
ir dangaus, dievų ir žmonių), Būtį atskleidžiančių, sąveiką. Šitos 
sąveikos sutelkime grindžiasi kūrinio (ir daikto apskritai) prasmė 
ir esmė. Solnesas yra statybos meistras, būdamas poetiškas, jam 
įsitilpstant tarp aukštesniųjų dieviškų realybės galių Būtį at- 
skleidžiančioje sąveikoje. 

Žmogaus kūriniai yra prasmingi daiktai jo būsenoje, sutelkda- 
mi savimi Būties žėrėjimą. Principiniai jie grindžiasi Būtyje ir jai 
priklauso. Juos sukūręs žmogus tėra tik Būties jį panaudojančių 
galių ištiktas. O vis tik šitas žmogaus paslaugumas Būčiai kaip tik 
ir išreiškia jo esminę žymę: jis turi savo būsenos „tikrąjį svorio 
centrą (ne savyje, bet) už savęs: ir dėl to žmogus niekad negali 

natūraliai rymoti savyje kaip gyvulys“'*. Jo ekscentriškumas ir 
reiškia jo kūrybingumą, poetiškumą. 


8. Mitinis pasaulis 


Halvardo Solneso pasaulyje jaučiasi demoniškos jėgos. Šita 
prasme jis tarsi yra mitinio pasaulio palikuonis. Jo, kaip kūrybin- 
go žmogaus, būsena čia ir yra bandoma interpretuoti pagal Hei- 
deggerį - mintytoją su stipriu įsijautimu į pirminę (mitinę) žmo- 
gaus galvoseną ir jo daiktų sampratą. Čia tikimasi, kad tuo būdu 
geriau galės išryškėti Solneso mitiniais atspalviais pasireiškianti 
buitis, jai iškylant, ar esant sutelktai, jo kūriniais. Solnesas, kaip ir 
mitinis žmogus, kuria, būdamas entuziastiškame pavaldume vi- 
sumos (Būties) dangiškoms bei dieviškoms galioms. Solnesas savo 
pasaulyje jo pajuntamas daiktų eigą bei žmogaus veiksmus įtako- 
jančias jėgas vadina kipšais ar velniais-demonais — ar tai palan- 
kiais, gera lemiančiais, ar kenksmingais, pragaištingais. Taipgi ir 
Heideggerio daiktų ir žmogaus būsenos aiškinimas remiasi pirmi- 
nio žmogaus radimusi savo pasaulio atvirumoje - savo buityje 
(Dasein). Daiktų ir žmogaus būsenos pirminę sampratą Heidegge- 
ris randa ankstyvųjų graikų filosofų mintijime, pastarajam esant 
persunktam mitinių laikų sampratos, kame kiekvienas daiktas ir 
pats žmogus visada matomas visumos dieviškų galių perspekty- 
vose. Yra aišku, kad tiek Solnesas (Ibsenas), tiek Heideggeris negy- 
vena ir nefunkcionuoja mitiniame pasaulyje, bet toli pažengusiam 
moderniame pasaulyje. Ir vienas, ir kitas savo modernioje aplinko- 
je neišsitenka vien tik jos aiškybėse: jie joje pajunta ir pergyvena 
neaiškias realybės gelmes (Būtį). 

Solneso kūrybinė veikla (kaip ir Heideggerio mintis) veda mo- 
dernų Žmogų į žmogaus ankstyvą, mitinę būseną. Vesdama jį į 
savo kūdikystę, ji nesiekia jo pasilikimo savo kūdikystės pasauly- 
je, bet ieško būdų nutiesti jo ateities kelius, naujai jį orientuodama 
pagal jo pamirštus visumos kriterijus. Modernaus žmogaus 
užmiršti ir atmesti visumos veiksniai jam yra reikalingi, norint jam 


14 Fink, Enthusiasmus, p. 27. 

suprasti savo buvimo pasaulyje paskirtį ir surasti savo kelią į savo 
ateitį. Be šitos pirminės sampratos modernus žmogus savo būse- 
noje tapo nušaknijęs: jo aplinkos daiktai pabiro be savitarpio ry- 
šių, būdami tik jo paties stokojančia būsena saistomi. Be visumos 
(Būties) sampratos ir žmogus, ir jo daiktai yra beprasmiai. 

Dar ir šiandien kai kurie daiktai, kaip lopšys, jungtuvių žiedas, 
karstas - ar kad ir plūgas — nėra vien tik taip sau daiktai tarp 
daugelio kitų. Juose jaučiasi pirminės, pamirštos, likiminės, die- 
viškos bei demoniškos galios. Juose yra sutelkta visuma. Jie neiškyla 
vien tik savo apibrėžtybe; juose jaučiasi žmogaus gyvenimo ritmi- 
ka,jam vykdant savo gyvenimo paskirtį didingoj atvirumoje tarp 
žemės ir dangaus, visad jam esant ar tai palankioje, ar ir labai 
kenksmingoje aukštesniųjų dieviškų-demoniškų galių lemtyje, Tuo- 
se daiktuose dar bujoja jais sutelktos neapibrėžtybės realijos. 

Kaip šiandie šituose keliuose daiktuose dar spindi žmogaus 
buities visuma, taip mitiniais laikais visi daiktai buvo persunkti 
visumos dieviškų bei demoniškų galių, atsiskleidžiančių mitinio 
žmogaus buityje. Su kiekvieno pavienio daikto atsiskleidimu sy- 
kiu atsiskleidė ir mitinio žmogaus pasaulis, jo buitis. Tokio pasau- 
lio samprata jaučiasi Finko žodžiuose. Anot jo, pasaulis „paleidžia 
iš savo įsčiaus viską, kas būna pavieniai, ir sykiu jis yra visų daik- 
tų kapas. Pasaulis yra bet ko iškylančio ir žiungančio pirminė erd- 
vė ir laikas“'8. Mitinis pasaulis yra visuma ne kaip visų daiktų 
suma, bet kaip juos įprasminanti ir apvaldanti galutinoji realybė, 
iškylanti mitinio žmogaus buitimi. Daiktas savo apibrėžtyje — turė- 
damas pradžią ir užbaigą - savimi, kaip tokiuo, nurodo neapib- 
rėžtybę (pasaulį), kurioje jis prasideda ir kurioje baigiasi. 

Visi mitinio pasaulio daiktai savimi, savame betarpiškume, nu- 
rodė ir tuo nurodymu savyje tarsi sutelkė betarpiai neprieinamą 
pasaulį bei jo visumos realijas. Šitas pirminis pasaulis - viską at- 
skleidžianti Gamta - pats betarpiai neatsiskleidė. Nors betarpiai ir 
nebūdamas, kaip daiktai, pasaulis vis tik atsiskleidė su kiekvienu 
daiktu, žėrėdamas jame - atsiskleidė ne betarpiškai. Savame nebe- 
tarpiškume, savame pasitraukime nuo visko ir laikymesi savyje 


45 Fink, Spiel, p. 241. 

pasaulis, kaip Gamtos atviruma, vis tik buvo pagrindinė mitinio 
žmogaus buityje jėga, saistydama jį ir jungdama jį į savąją ben- 
druomenę. Mitinio žmogaus pasaulis, kad ir savo nebetarpišku- 
me, buvo pati jo buitis buvo pagrindinė realybė, kuriai būdamas 
pavaldus jis gyveno tvirtame, viską saistančiame, viską aiškiai api- 
brėžiančiame pasaulyje. 

Mitinis žmogus buvo tvirtai įsijungęs į savo bendruomenę, ir 
perjąjis buvo įsitraukęs į visumos vyksmą tarp žemės ir dangaus, 
pasireiškiant čia dievams bei demonams, kurių palaima ar bentjų 
kenkiančios įtakos nukreipimas bendruomenei buvo esminės svar- 
bosreikalas. Šito pasėkoje jam (mitiniam žmogui) buvo reikalingas 
kaskartinis susidūrimas su šitomis pergalingomis jėgomis jo bui- 
tyje. Toks susidūrimas įvykdavo jo bendruomenės ceremonijose, jo 
kulto apeigose. Mitinio žmogaus gyvenimas bazavosi jo bendruo- 
menėje. Iš savo pavieniuose darbuose išsiblaškymo savo kasdie- 
noje žmonės laikas nuo laiko susirinkdavo į savo bendruomenės 
juos naujai į dieviškos visumos vyksmą įtraukiančias apeigas: gi- 
mimo,jungtuvių, laidojimo, pasiruošimo medžioklei ar karo žygiui. 
Visos šitokios apeigos reiškė Žmogaus sąsajos su aukštesnėmis 
realybės galiomis atstatymą ar iš naujo pabrėžimą. Kulto apeigoms 
vadovaudavo bendruomenės vyresnysis, kuriuo paprastai buvo 
seniausias bendruomenės asmuo, geriau negu kiti pažinęs palan- 
kias ar kenksmingas dieviškas-demoniškas galias tarp žemės ir 
dangaus. Jis buvo bendruomenės centrinė figūra, jos šventikas (kri- 
vis). Jis atlikdavo pagrindinius bendruomenėje nusistovėjusius kul- 
to apeigų veiksmus, siejančius mirtingo Žmogaus buitį su amžino- 
mis žemės ir dangaus galybėmis. Šitie kulto apeigų veiksniai, 
siejantieji žemę ir dangų, dievus ir žmones, reiškė mantiką. Per 
mantiką į vargstančių, visko stokojančių mirtingųjų bendruomenę 
įžengdavo nekasdieniškos, nemirtingos, pilnatve ir šventumu spin- 
dinčios jos buityje galios - dievai ar demonai. Nors ir nematomi, jie 
buvojuntami ir patiriami kiekvieno apeigų dalyvio. Grįžęs iš tokių 
ceremonijų prie savo pavienių kasdienos darbų mitinis žmogus 
nedingdavo (kaip modernus žmogus) kasdienos aiškybėse (api- 
brėžtybėse): jis išlaikydavo savyje savosios buities pilnatvės (ne- 
apibrėžtybės) nuovoką. Tokia nuovoka išlieka gyva mitiniame žmo- 

guje dėljo kaskartinio dalyvavimo bendruomenės mantikoje - jos 
santykiuosenoj su realybės dieviškomis galiomis. „Mantika,- kaip 
sako Finkas, - sujungia dangų ir žemę, dievus ir žmones ir patalpi- 
na visus žmogiškosios buities daiktus išsakmiai į visumos plot- 
me“, 

Solnesas, turėdamas mitinio žmogaus charakteristikas, nebe- 
turėjo savos buitį gyva išlaikančios bendruomenės. Jis pats buvo ir 
bendruomenė, irjos šventikas (analogiškai Gerdai). Dėka jo indivi- 
dualios mantikos demoniškos galios prasiveržė į jo pasaulį, pa- 
veikdamos jo santykiuoseną su savąja visuomene, ypač su savąja 
šeima, taipgi paveikdamos ir jo kūrybinę veiklą. Šitokiuo būdu Sol- 
nesas, kad ir be savo tikros bendruomenės, vis tik atstovavo žmogų 
savoje buityje, jo individualiam gyvenimui tampant scena, kame — 
lygiai kaip ir mitinio žmogaus gyvenimo scenoje, jam dalyvaujant 
savo bendruomenės ceremonijose - tarp žemės ir dangaus pasi- 
reiškė, šalia jo žmogiškos veiklos, ir demoniškų galių veiksniai 
glaudžioje su juo savitarpėje sąveikoje. Jo - lygiai, kaip ir mitinio 
žmogaus - gyvenimas netekėjo taip, kaip jis jį planavo, bet kaip 
neapčiuopiamos — palankios ar pragaištingos - galios lėmė. 

Likimas nereiškia kiekvieno Žmogaus gyvenimo vingio apspren- 
dimo iš aukščiau. Jis greičiau reiškia žmogų, pasirinkusį tam tikrą 
gyvenimo vingį, kaip tuomi užjudinantį aukštesnes, demoniškas 
galias, kurios sieja to pasirinkto vingio pasėkas su pasirenkan- 
čiuoju ar sujo artimaisiais, glaudžiai su juo susijusiais. Kai Solne- 
sas pasirinko Alinos tėviškės gaisrą, demoniškos galios kompen- 
savojo tuomi įsigytą sėkmę jo sūnelių mirtimi ir Alinos, senosios 
tėviškės savininkės, viso jos likusio gyvenimo kančia. 

Šitam analogija yra matyti ir Brando pasirinkime. Pasirinkęs 
besąlyginį pavaldumą Dievui, Brandas tarsi buvo demoniškų (pa- 
saulietiškų) galių baudžiamas Ulfo ir Agnės mirtimis. To negana! 
Ulfo mirties atveju jau ne vien pats Brandas savuoju pasirinktų 
„Vingiu“ davė pradžią Ulfo mirčiai. Dar prieš jį jo motina, išsižadė- 
dama savo sodžiaus vaikino, kurį ji mylėjo, ir ištekėdama už tur- 
tingo, bet nemylimo vyro, pastūmėjo tą vaikiną į neviltį, kurios 

pasėkoje jis vedė čigonę. Šitų vedybų vaisius buvo Gerda. Šitaip 
jau radosi likiminiai ryšiai, dar prieš Brandui susitinkant su Ger- 
da, tarp joir jos. Šitie ryšiai išryškėjo Brandui, jam kartą kalbant su 
vietos burmistru. „Tam tikra prasme, - kalbėjo burmistras, - mote- 
ris, kuri amešė tave į šį pasaulį, taipgi atnešė ir ją (Gerdą), nes ta 
mergaitė gavosi kaip jo (Brando motinos mylimojo) meilės tavo 
motinai išdava“. Brando motinos paneigimas aukštesniųjų ga- 
lių, siejančių mylinčiuosius vieną su kitu, nulėmė jai tų galių uždė- 
tas pasėkas, kurios kaip nuodai persidavė Gerdai, per kurią jie 
pasiekė Ulfą, Brando motinos anūką. Likiminėse gyvenimo tinklo 
pynėse demoniškų jėgų vairuojama Gerda kaip tik pasirodė tą va- 
karą, kada Brandas ir Agnė ryžosi dėl sūnelio išlikimo gyvam kel- 
tis į šiltesnį, jam palankesnį klimatą, ir savo žodžiais tą kelionę 
sutrukdė. Brandas, kaip tikėjimo žmogus, aiškinosi sau tą lemtį 
kaipjo Dievo lemtį, užuot ją supratęs kaip pasaulietiškų dieviškų- 
demoniškų jėgų lemtį. „Kaip keistai, kaip nepažabotai likimo gijos 
yra suaustos, - kalbėjo Brandas pats sau po Ulfo mirties. - Mano 
vargšas, nekaltas sūnau, tu turėjai mirti dėl mano motinos gobšumo. 
Pamišusi mergaitė, gimusi mano motinos nuodėmės pasėkoje, pa- 
skatino mane rinktis pasilikimą čia, ir dėl to tu mirei. "Aš, Viešpats, 
tavo Dievas, esu pavydus Dievas, ir tėvų nuodėmės krinta ant vai- 
kų net ir trečioj ar ketvirtoj kartoj'. Teisingumo Dievas stebi mus ir 
reikalauja atpildo“ '*, 

Tokiuose likiminiuose žmonių gyvenimo įvykiuose tarp gau- 
sybės aiškybių-apibrėžtybių žmogiškoje buityje sužėri aukštesnės 
dieviškos bei demoniškos neapibrėžtybės realijos. Pragmatinis kas- 
dienos ar ir mokslinis aiškinimas nepajėgia šitokių likiminių reali- 
jų apčiuopti žmogaus gyvenamoje būsenoje dėl to, kad jos -būda- 
mos neapibrėžtybės - nėra objektyviai prieinamos. Minėtas 
aiškinimas reiškia aiškybių tarpusavį siejimą priežastingumo se- 
koje, ignoruojant visumą, kuri kaip tik yra aiškybių suponuojama. 
Priežastingas duotybių susiejimas ir yra galimas tik Būties (visu- 
mos) atvirumoje, atsiskleidžiant jai žmogiška buitimi su visomis 


47 Ibsen, Brand, p. 117. 
45 Ibid., p. 118. 

duotybes-aiškybes įgalinančiomis neapibrėžtybės realijomis (žeme 
ir dangumi, dievais ir žmonėmis). Šitos realijos „būna pačioje savo 
esmėje užtroškinamos, bandant jas suprasti kaip savitarpyje pa- 
grįstas ir viena kita išaiškinamas“!*, 

Mitinis žmogus, kad ir labai įsitraukęs į savo kasdienos darbus 
savoje buityje, visad yra pakilęs aukščiau kasdienybės. Jis yra to- 
kiuo, dalyvaudamas savosios bendruomenės mantikoje, kame žmo- 
gaus 5ąsaja su visumos (neapibrėžtybės) realijomis būna kaskarti- 
niai atnaujinama. Dėl šitos sąsajos jis niekad nėra savo kasdienoje 
paskendęs. Kiekvienas jo aplinkos daiktas - ar jis būtų toli laukuo- 
se bei giriose, ar arti jo namuose, ar ir jo rankoje — yra simboliu 
(rodykle) į visumą. 

Solneso gyvenime ryškėja mitinio žmogaus bruožai. Jie reiškia- 
si bei iškyla jo kūriniais — jo individualios buities daiktais. Solne- 
sas pakyla virš savo kasdienos apibrėžtybių savąja individualia 
mantika, sutelkdamas savo kūriniais visumą (neapibrėžtybę), sy- 
kiu susieidamas bei santykiaudamas su dieviškomis-demoniško- 
mis realijomis. Jo pakilimas virš kasdienos pirmiausia teišreiškia 
to pakilimo negatyvų aspektą, tuomi jam tarsi pasakant savo vi- 
suomenei, kad žmogaus paskirtis neišsisemia kasdienos apibrėžty- 
bėmis. Pozityviu tokio pakilimo aspektu Solnesas pasako savo vi- 
suomenei, kad žmogus turi siekti savo paskirties virš kasdienos 
esančiose dangiškose-dieviškose sferose. Tai išsakmiai pabrėžia 
jo pastatų bokštai, o labiausiai tai išreiškia jo pilys ore. Pilys ore 
savimi išsako ne tiek pakilimą aukščiau kasdienos, kiek saistymą- 
si dangiškais-dieviškais saistais - Visumos saistais. Solnesas pir- 
miau stato pilis ore, o tik paskum padeda pamatus po jomis. Pama- 
tai po pilimis pasako, kad pilys, nesigrįsdamos kasdienoje, vis tik 
nėra pilimis (nėra prasmingos) be sąsajos su žmogaus žemiškąja 
buitimi. Pamatai po pilimis, statomi vėliau, tarsi atneša iš aukščiau 
dieviškus saistus į kasdieną, paženklindami ją Visurnos dangiška 
žyme —neapibrėžtybe. Nuo tada kasdienybė nebėra kasdienybė: ji 
tampa - kaip ir mitinių laikų šventiko mantikos dėka — buitimi, 
kame kiekvienas joje daiktas nurodo Visumą. 


15 Heidegger, Vortrige, p. 178. 

Pilis turi gausybę kambarių - puošnių salių, valgomųjų, miega- 
mųjų bei darbo kambarių. Čia spiečiasi žmogaus gyvenimas, iškil- 
damas savo nesiliaujančiu ko nors geresnio (pilnatvės) siekimu - 
įvairiopu, tarsi gijomis, tampriau ar palaidžiau, susijimu su kitais 
žmonėmis ar daiktais: tarnais, sargais, amatininkais, gydytojais, 
šventikais, svečiais; laikrodžiais, spintomis, stalais, lovomis, sta- 
tulomis, knygomis ir t. t. Čia vyksta gimimo iškilmės, vedybų apei- 
gos, ar merdi kuriame nors kambarių gyvenimą palieką karšinčiai. 
Čia vyksta žmogaus viso gyvenimo drama, kaip neišspręsta mįslė, 
susijusi su žeme ir dangumi ir su artimų ar ir tolimesnių žmonių 
bendruomene, o bene labiausiai susijusi su į tą mįslę įsipynusio- 
mis dieviškomis bei demoniškomis galiomis. 

Pilis sutelkia savimi dievų lemtį, jų buvimą čia, pačioje pilyje, 
jiems pilies gyventojus laiminant sėkme ar jiems nešant jiems 
pražūtį, gimstančią nepermatomose likimo pynėse. Remiantis tau- 
tų mitais, dievai tenka suprasti kaip pilnatve spindinčios būtybės. 
Savo pilnatvėje dievai neturi dirbti, vargti, kurti. Jie nedirba žemės, 
negamina padargų, nieko nestato ir nesukuria. Kad ir vaizduoja- 
mi tautų mituose kaip mylį ar kurią, jie savo pilnatvėje nėra ištin- 
kami žmogiška prasme su meile ar kūryba susijusio kentėjimo bei 
pasiaukojimo. Hefaistas, talentingas kalvis, nesukuria puošnių 
daiktų pats, bet kaip mūzos įkvėpdamas kūrybingus žmones, ir 
taip gimsta kūriniai. Dievai dirba, myli, kuria ne kaip žmonės, siek- 
dami pilnatvės, bet žaismingai giedra užpildydami savo nieko ne- 
stokojančias dienas“?, 

Savo pilnatvėje dievai - pagal tautų mitus — vis tik nėra galuti- 
noji realybė, nėra Būtis. Jie yra pavaldūs Gamtos (Būties) eigai, jai 
prasiveržiant į atvirumos šviesą. Dievų - kaip ir žmonių - paskir- 
tis yra įgalinti šitą prasiveržimą. Jie vieni to padaryti nepajėgia. 
Tam jiems yra reikalinga stokojanti - taigi ir kurianti - būtybė, 
žmogus. Savo pilnatvėje būdami perpildyti Būties (Gamtos) švie- 
sos, dievai paliečia žmogų pačiose jo gelmėse, įžiebdami jame snū- 
duriuojančią Visumos nuovoką, kaip jo stokojamą, ir tuobūdu užju- 
dindami jo kūrybines -jam būdingas ir jam esmines -jėgas. Dievai 

uždegančiai pagauna žmogų, kaip kipšai ar šviesiaplaukiai bei 
tamsiaplaukiai demonai, ir sąveikoje su juo įgalina Gamtos-Būties 
prasilaužimą žmogaus buityje jo kūriniais-pastatais. Pastarųjų kil- 
mė yra ne mažiau dievuose, kiek ji yra kūrybinguose, entuzias- 
tiškuose žmonėse. Esminiu gi požiūriu kūriniai yra įgalinti Gam- 
tos-Būties atvirumos. Jų kilime tuo būdu tiek dievai, tiek žmonės 
tėra pagelbstanti ranka. Statydamas pilis ore, Solnesas pavaldžiai 
bet pasitarnaujančiai sutelkia jose Visumą (Būtį), kuri tuo būdu 
prasilaužia į atvirumą nauja, gyvastinga Žmogaus buities faze, 
kurios paskirtis bei prasmė glūdi tame, kad ji pašalina sukasdie- 
nėjimą iš ligšiolinės jo buities Solneso kūrybingumo mantikos dė- 
ka. Būtis vėl gyvastingai sužėri žmogaus buityje, pati vis tik pasi- 
traukdama, kaip negalinti joje būti betarpiai. Tai reiškia, kad Būtis 
įžengia į savo atvirumą išjos pasitraukimu-išžengimu. Ji žėri žmo- 
gaus buityje daugiau savąja tamsa negu šviesa - būna daugiau 
Niekas negu Būtis. Kad ir tokia, ji vis tik žėri, žėrint čia žemės ir 
dangaus, dievų ir žmonių savitarpei neapibrėžtybės dinamikai. 
Iš Solneso pokalbio su Hilde!*! aiškėja, kad tik būdamas užgrū- 
dintos sąžinės žmogumi Solnesas galėjo tapti statybos meistru. 
Tame pokalbyje jiems abiems palaipsniui išryškėjo, kad kūrybingi, 
entuziastiški, dieviškų jėgų nešami Žmonės turi eiti per gyvenimą 
neatodairingai ir negailestingai, kaip senovės vikingai, naikinda- 
miir griaudami nusistovėjusią tvarką. Jie kaip audra destruktyviai 
praūžia [per] tvirtą, visomis kryptimis savitarpio įsipareigojimais 
paremtą žmonių bendruomenės gyvenimą, dažnai sugriaudami jį 
pačiuose jo pamatuose. Tai yra tik negatyvusis entuziastiško žmo- 
gaus veiklos aspektas, jam paminant kasdieną kaip „troškią“,i. e. 
kaip stokojančią nekasdieniškos Visumos. Tiek Solnesas, tiek Hil- 
dė gerai žinojo, kad kūrybingas žmogus turi būti užgrūdintos 
sąžinės ir tuo pačiu destruktyvus tam, kad jis tada turėtų laisvas 
rankas ir pilnai, nebetrukdomas nusistovėjusių apibrėžtybių nor- 
mų -—-nebepaisydamas jų, - pilnu veidu atsisuktų į savo paskirties 
kelią ir kurtų „gražiausius“ kūrinius - statytų spindinčias pilis 
su bokštais. Tik tokie kūriniai pajėgia sutelkti neapibrėžtybės, 

galutinosios realybės, žėrėjimą. Kūrybingas, užgrūdintos sąžinės 
žmogus yra negailestingai vienišas savuoju pavaldumu visuome- 
nės ne tik nesuprastoms naujos buities normoms, bet ypačjai jau- 
čiantjų destruktyvumą jų kasdienos pasaulio atžvilgiu. 
Kūrybingas žmogus savo kūriniais atskleidžia pasaulį pirmi- 
nėje (mitinėje) šviesoje. Toks žmogus, Heideggerio vadinamas po- 
etu, „sutelkia pasaulį savuose posmuose, kuriuose žodžiai yra 
sušvelnintas (Būties) švytėjimas, kuriame pasaulis atsiskleidžia 
taip, tarsi jis būtų pirmą kartą išvystas“*>?. Poetiška pasaulio sam- 
prata yra artima mitinei pasaulio sampratai. Gal dėl to šiandie 
poetas - ar meniškoje plotmėje kūrybingas žmogus bendrai - yra 
laikomas nutolusiu nuo realybės ar net ir svaičiojančiu žmogumi. 
Šių dienų kasdienos pasaulis - panašiai Solneso kasdienos pa- 
sauliui — yra pilnas aiškiai definuotų (apibrėžtų) ir „įrodytų“ tiesų 
bei vertybių. Jame visų žmonių įvairiakryptis ir įvairiasluoksnis 
įsipareigojimas yra jų savitarpei santykiuosenai visiems lygiu 
kruopštumu apskaičiuotas, nustatytas ir diriguojamas. Kiekvieno 
žmogaus kiekvienas judesys jam yra aiškiai užbrėžtas, paliekant 
jam laisvę rinktis bet kurią duotybę užbrėžtų duotybių skalėje. To- 
kiame pasaulyje nebėra vietos dieviškoms ar demoniškoms neapib- 
rėžtybėms. Pagal Heideggerį, modernaus pasaulio nutolimas nuo 
mitinio kaip tik ir reiškia stoką jame tikro poeto, kuris sugebėtų 
įnešti Būties (Gamtos) neapibrėžtybės nuovoką į blaivų šių dienų 
žmogaus gyvenimą, įjo vien apibrėžtybėmis normuojamą žinijos 
tinklą, - kuris vėl išvystų pasaulį kaip naujai gimusį. Šių dienų 
pasauliui, anot jo, trūksta poeto, trūksta „tojo, kuris vienodu tvir- 
tumu būtų linkęs tiek į techniškai išvystytą pasaulio pastatą, tiek į 
pasaulį kaip pastatą pirminiam gyvenimui“!“. Tais žodžiais Hei- 
deggeris, neatmesdamas modernizmo su jo technikos išsivysty- 
mu, pastebi, kad šių dienų pasaulis savąja pažanga eina nušaknė- 
jimo linkme. Dėl to jam yra reikalingas grįžtelėjimas į mitinio 
pasaulio būseną, kame žmogus būna arti dievų, stovėdamas ant 
pirmykštės, technikos dar nesuvirškintos, žemės po dangumi, dar 

astronomiškai „neišaiškintu“. Toks grįžtelėjimas į mitinį pasaulį 
yra galimas per poetus, kaip statybos meistrus, kurių statomos pi- 
lys sutelkia pirminę žemę ir dangų, demonus ir žmogų savoje lais- 
vėje neapibrėžtybei, kame jo kiekvienas žingsnis nėra kompiute- 
riais išaiškintas bei sunormuotas. Grįžtelėjimas į mitinį pasaulį, 
išreiškiamas poetiškumo (kūrybingumo), čia tenka suprasti kaip 
bandymas grįžti į realybės Visumos nuovoką, užuot pasimetant 
tarp pavienių - kad ir tariamai apvaldant jas - duotybių. 

Tokias „poetiškas“ pastangas siekiant Visumos kaip tik ir sim- 
bolizuoja Solnesas, ryždamasis kopti į bokštą ir uždėti ant jo vaini- 
ką. Tuo kopimu jis tarsi išžengė iš pavienių, savitarpyje susijusių 
apibrėžtybių irjau bujojo po Visumos neapibrėžtybės dangumi. Prieš 
jam kopiant, Hildės klausiamas, ar jis dėsiąs vainiką ant savo nau- 
jojo namo, jis jai atsakė: „Ant naujo namo, kuris niekad nebus na- 
mais man“!š'. Šituo apsisprendimu kopti Solnesas parodė savo „vi- 
kingišką“ apibrėžtybių-įsipareigojimų atmetimą, jam ryžtantis būti 
neapibrėžtybei (Būčiai) pavaldžiu. Pastarasis ryžtas turėjo būti rea- 
lizuojamas jo su Hilde apsisprendimu nuo tada drauge statyti vien 
tik pilis ore su aukštais bokštais antjų, padedant pamatus po jomis. 
Pamatai po pilimis ore ir reiškė, kad Solnesas nebuvo apimtas svai- 
gulio dingti vien tik neapibrėžtybėje, bet siekė sieti ją su žemiškomis 
apibrėžtybėmis. Poetiškumas - išsakmus asmenybiškumas - ne- 
reiškia savęs praradimo galutinoje realybėje, bet reiškia sąsają su ja. 

Pasaulio (Visumos) šviesa, daikto-kūrinio sutelkta, reiškia daik- 
to-kūrinio pilnybę. Daiktas-kūrinys būna pilnai, būdamas Būties 
šviesa, kuri žėri antjo, atbaigtas. Anot Finko, „pasaulio šviesa krinta 
ant pasaulyje besirandančio daikto, suteikdama jam didingą Vi- 
sumos žvilgesį. Apibrėžtas daiktas savo dalinumu (apibrėžtybe) 
tampa „transparentiškas“'S, Daikto transparentiškumas čia reiškia 
jo permatomumą link Visumos (Būties). Daiktas-kūrinys yra ro- 
dyklė į Visumą - yra Visumos simbolis. 

Simboliai yra esminiai būdingi mitinio žmogaus buičiai - jo 
pasauliui. Čia kiekvienas daiktas vienaip ar kitaip nurodo jo buitį — 

Visumą:jo daiktai yra jo buities simboliai. Stebint mitinio žmogaus 
gyvenimą yra matyti, kad ne kiekvienas daiktas jame išsakmiai 
kalba apie Visumą. Tik kai kurie, išskirtini jo buities daiktai yra 
stipriai perkrauti Visuma, dievais bei demonais. Pastarieji daiktai 
tiek labai yra rodyklėmis į Visumą bei dievus (Visumos realijas), 
kad jie tarsi liaunasi buvę tik rodykle, o patys tampa tuomi, į ką jie 
nurodo - Gamta, dievais, demonais. Lietuvių mitinėje buityje 4žuo- 
las yra rodyklė (simbolis), nurodanti dievą Perkūną. Būdamas Per- 
kūno medis, ąžuolas pats senovės lietuvių kulto ceremonijų metu 
tarsi tampa dievu Perkūnu. 

Jau pats daikto buvimas savame pavienume, savoje apibrėžty- 
bėje reiškia, kad jis kaip toks gali atsiskleisti — ar būti atskleistas — 
Visumos (pasaulio, buities) horizonte (atvirumoje). Vaizdžiai tai 
nusako Finkas žodžiais: „Kiekvienas ribotas daiktas, kaipo toks, 
yra fragmentas; jis yra išstatytas savame pavienume, būdamas at- 
plėštas nuo visų kitų daiktų ir įtalpintas į savąsias ribas; jis yra tik 
šitas ir nėra niekas kitas. Jis yra jis pats, ir dėl savo prieraišumo 
prie savęs ir savo savistovumo jis yra išskirtas iš pirminių gyvybi- 
nių pagrindų, iš kurių jis iškilo ir į kuriuos jis vėl paskęs“!**. Šitokį 
daiktui esminį jo buvimo pobūdį gerai išlaiko ir atskleidžia daiktų 
samprata mitinio žmogaus buityje. Iškildamas iš Visumos (Gam- 
tos, Būties) ir vėl į ją grįždamas daiktas ir yra daiktas, būdamas 
Visumos rooykle, jos simboliu. 

Stebint bei gilinantis į tautų mitus galima lengvai pastebėti, kad 
bemaž visų tautų mitai kalba apie pirminį aukso amžių, dausas ar 
rojų. Tai buvusi laiminga pilnatvės tų tautų buities fazė, kada žmo- 
gus gyveno arti dievų. Ilgainiui šita fazė užgeso, ir prarastame 
rojuje žmogus ėmė jausti savo pavienumą, savo nuogybę. Visas 
kitas mitinio pasaulio laikmetis siejasi su ta pirmine jo prarasto 
aukso amžiaus ar rojaus faze; jis siejasi kultu. Kultas ir reiškia patį 
židinį mitinio žmogaus gyvenime: jo pastangas - jo šventas apei- 
gas, - kuriomis jis bando atstatyti šitą prarastą pirminę pilnatvės 
dievų artumoje aukso amžiaus fazę. „Anuomet, kai auksinis laik- 
metis bujojo žmonių giminės auštančiame ryte, - sako Finkas, - ji 

neturėjo jokio kulto, nes visi daiktai dar buvo gilūs pasauliu (Visu- 
ma), nes ant kiekvieno žolės želmenėlio buvo justi tolimiausios 
žvaigždės spindesys, ir viskas buvo pilna dievų“"?. 

Kai žmogaus buities kilmės rytas ėmė blėsti ir jo buities daik- 
tai ėmė atsipalaiduoti iš šventos Visumos, pastaroji irgi ėmė blukti 
žmonių giminės nuovokoje. Tada reikėjo imtis to, kas tą Visumą 
tarsi atstatytų, atstatant sykiu ir žmogaus sąsają su ja, kaskarti- 
niai, periodiškai jam ją primenant. Šitos priemonės ir buvo kulto 
apeigos, kame iš gausybės daiktų buvo išskiriami keli jų. Tai bu- 
vo daiktai, kuriuose dar jautėsi, kuriuose spindėjo pirminė šven- 
tuma, grožis ir tiesa. Gal čia pravartu suminėti kurie nors iš jų. 
Saulė, naktis, sakalas, šakalas, skeptras, luotas buvo šventi egip- 
tiečiuose; aras, banginis, lokys, bebras, varlė - indėnuose; žemė, 
žaltys, ąžuolas, krivulė - lietuviuose. Šventas galėjo būti medis, 
gyvulys, gojus, ežeras ar upė. Taipgi šventas galėjo būti ir daik- 
tas, kad ir žmogaus pagamintas. Tokiuo daiktu, pavyzdžiui, yra 
šventovė, kuri buvo statoma ant išskirto iš visų kitų, šventu laiko- 
mo ploto. 

Kai dievams paskiriamas „šventas“ žemės plotas ir ant jo pa- 
statomas „šventas“ pastatas, aplinkiniai plotai tada - kad ir galėję 
būti „nepatikimi“, blogio demonų paveikti - tampa palaimingais 
ir tuo pačiu šventais ir tinkamais žmonėms čia statytis jau nebe 
„Šventas“ sau gyventi patalpas ir naudoti žemę aplink sau bei 
savo gyvuliams. Šituo būdu tik kai kurių, išskirtinų daiktų šventu- 
mas tarsi padaro šventais ir visus kitus, jau „nebe šventus“ žmo- 
nių buities daiktus. Ardamas žemę, augindamas sau bei savo gy- 
vuliams augalus, prižiūrėdamas savo prijaukintus gyvulius - visur 
čia žmogus priima savo derlių ar savo gyvulių prieauglį ne kaip 
vien tik savo darbo vaisius, bet principiniai kaip dievų jam suteik- 
tas dovanas. Dažnos jo bendruomenės kulto apeigoms sueigos 
pašventina irjo kasdienos gyvenimą kaip laikomą dievų malonėje. 
Keleto kulto apeigose ar ir žmonių buityje vartojamų daiktų šven- 
tumu mitinis žmogus siekia atstatyti visų daiktų - tiek žmogaus 
Gamtoje užtiktų, tiek jo paties pasigamintų - šventumą. „Kultas 

yra bandymas pirminės pasaulio (Visumos) šviesos naujai atsta- 
tymo ant kiekvieno pavienio, riboto daikto“'58. 

Atstatydamas kultu visų daiktų šventumą, žmogus sykiu atstato 
ir savąją sąsają su pasauliu kaip Visuma. Šitą žmogaus pirmykštės 
pilnatvės būsenos atstatymą Finkas taip nusako: „Kultas pirmiau- 
sia turi atitraukti ir išplėšti iš visuotinai galiojančių gyvenimo įpro- 
čių tam tikrą jų sritį, tada ją nuo kasdienos atskirti ir atriboti tam, kad 
iš šitaip prakilnintos šventumo srities jis (kultas) galėtų pačią kas- 
dieną persunkti. Šitaip žvelgiant, kultas yra gyvenimo nepaprastos 
svarbos veiksnys žmogui išvengti nuesmėjimo ir sulėkštėjimo, su- 
grįžtant jam į visko pirminio (Visumos) šaltinius“!*, 

Lygiai kaip tik tam tikri daiktai būna išskiriami kultui kaip šven- 
ti, taip ir pavienis žmogus gali būti išskirtas iš bendruomenės kaip 
jos šventikas, jam tuo būdu tarsi tampant šventu. Toks žmogus 
paprastai jau yra pasižymėjęs pirminio Visumos šventumo, grožio 
ir tiesos išmone. Toks žmogus tampa bendruomenės vyriausiuoju, 
šventiku bei kriviu, ir tuo pačiu jos vadu. Šitoks žmogus geriau 
negu visi kiti išmano, kad daiktai savo pavienume, atsiribojime 
nuo kitų ir savo apibrėžtyje priklauso Visumai: jie grindžiasi jos 
neapibrėžtybiškų realijų pynėse. 

Mitiniais laikais žmogus nesijautė - kaip šių dienų modernus 
Žmogus - gamtos savo visumoje valdovu, pajungdamas ją savo 
nepažabotoms antropocentriškoms direktyvoms. Jis jautė savo ri- 
botumą neribotų galių pasaulyje dinamikoj. Jo ribotumas pasireiš- 
kė jo bejėgiškumu akistatoj su dievų bei demonų visokeriopai jo 
gyvenimo eigą nulemiančia veikla. Jo pasėliai, jo gyvuliai, jo pa- 
dargai ar pastatai ir ypač jo šeimos ir jo brangiųjų gerbūvis - visa 
tai bet kada galėjo būti ištikta nelaimių - darganų, gaisrų, ligų, 
priešų nuteriojimo ir pan.,- dažniausiai užklumpančių jį lemiant 
tai dievams ar demonams, kurių pilna buvo jo pasaulyje, jo buityje. 

Tik bendruomenės vyresnysis (jos šventikas, krivis) savąja kul- 
to apeigų mantika galėjo nukreipti tokią nedalią nuo saviškių, ap- 
saugodamas juos nuo pragaištingų dievų lemties. Tai jis pasiek- 

davo ne pats savo perdėm žmogiškoje nuogybėje, bet naudodamas 
kaukę (pavyzdžiui, haida indėnai vartodavo ar tai vilko, ar aro, ar 
kitokią kaukę), dėka kurios - pagal mitišką galvoseną - jis liovėsi 
buvęs vien tik žmogumi, o pats tapdavo demonu, galėdamas tada 
konfrontuoti dievus bei demonus ir nukreipti nuo savųjų jų pra- 
gaištingą lemtį. Neretai ne vien tik bendruomenės šventikas, bet ir 
pavienis asmuo joje galėjo turėti tokias demoniškas galias, būda- 
mas demonų pagautyje ir savo pavaldumu jiems pajėgdamas, kaip 
jie, nulemti kitų savo bendruomenėje gerbūvį bei jų gyvenimo kelią. 

Čia iškelti kai kurie būdingesni mitinio gyvenimo bruožai yra 
reikalingi tam, kad geriau supratus į Solneso gyvenimą įsipynu- 
sioms demoniškoms jėgoms. Solnesas jautėsi demoniškų jėgų vei- 
kiamas ir jis pats jautėsi sugebąs demoniškai paveikti kitus savo 
buities asmenis bei veiksnius. Solnesas, žinoma, nebuvo (tiesiogi- 
ne prasme) savo visuomenės šventiku jau vien dėl to, kad jo laikais 
jau nebebuvo mitinio pobūdžio bendruomenės bei tokios pasau- 
lėžiūros. Jis tačiau neabejotinai buvo asmuo su magiškomis, de- 
moniškomis jėgomis tiek savo šeimyniniame, tiek savo profesinia- 
me bei visuomeniniame gyvenime. 

Realizuodamas savo kaip statybos meistro misiją (realizuoda- 
mas savo asmenybiškumą), Solnesas savo demoniškomis galio- 
mis sugebėjo paveikti kitus, kad jie, ar tai kaip jam pasitarnaują, ar 
kaip jo pasiunčiamieji, savo ruožtu paveiktų jo aplinkos veiksnius 
jo naudai. Šitaip jis paveikė Kają, kai ji pirmą kartą pasirodė jo 
įstaigoje pasikalbėti su čia dirbusiu Ragnaru Broviku, savo sužadė- 
tiniu. Solnesui buvo svarbu užtikrinti Ragnaro, kaip gero braižyto- 
jo, pasilikimą savo firmoje. Matydamas intymų Ragnaro ir Kajos 
glaudumą, jis pagalvojo, kaip būtų gerai, jei Kaja liktųsi čia dirbti. 
Jai čia dirbant ir Ragnaro pasilikimas čia būtų užtikrintas. Jo de- 
moniškų (pasąmoninių) galių paveikta, Kaja tikrai jau sekančią 
dieną ėmė dirbti pas Solnesą kaip jo sekretorė. „Sekančią dieną, - 
pasakojo jis kartą daktarui Herdalui, — <...> ji atėjo pas mane ir 
elgėsi taip, lyg aš būčiau su ja sulygęs jai dirbti mano firmoje“'*. 
Tai ir buvo, ko Solnesas intensyviai buvo norėjęs, nors jis nė žodžiu 


19 Tbsen, Master Builder, p. 137. 

jai tuo reikalu nebuvo prasitaręs. Būdama jo demoniškų galių po- 
veikiui pavaldi, ji ir buvo viena iš jam pasitarnaujančiųjų jo kaip 
statybos meistro užmojuose. Maža to! Kaja pamilo Solnesą. Labai 
galimas dalykas, kad ir tai buvo jo demoniškų galių išdava. Pa- 
milusi jį, Kaja tvirtai užsiangažavo liktis jo sekretore, ir tuo pačiu 
(taip manė Solnesas) ir Ragnaro pasilikimas pas jį buvo užtikrintas. 

Solneso demoniškų galių paveikti buvo ir tie „pasiunčiamieji“ 
bei „pasitarnaujantieji“ dramoje vardais neminimi asmenys, ku- 
rių neatsargumas (matomai, Solneso demoniškomis galiomis jų 
pasąmonėse įžiebtas) jiems aptarnaujant Alinos senosios tėviškės 
ugniavietes buvo priežastimi jos tėviškės sudegimui - tam veiks- 
niui, kurio Solnesas pasąmoniniai siekė ir geidė. 

Prie šitų Solneso demoniškų veiksnių pasėkų - kurių jis jokiu 
būdu ne tik sąmoniniai, bet ir pasąmoniniai negeidė ir nesiekė - 
tenka priskirti irjo sūnelių mirtį ir Alinos gyvenimo prasmės suby- 
rėjimą. Tai arba buvo nereikalinga, negeidžiama ir nesiekiama jo 
esminių siekių išdava, arba galbūt vieno iš „tamsiaplaukių“ de- 
monų, kurio pagautyje Solnesas radosi, veiksnių pasėka. 

Pats stipriausias ir reikšmingiausias iš visų jo demoniškomis 
galiomis apvaldomų jam „pasitarnaujančiųjų“ ir jo „pasiunčia- 
mųjų“ buvo Hildė. Ji jam buvo reikalinga padėti jam savyje sutelkti 
pakankamai užgrūdintos „vikingiškos“ sąžinės tam, kad jis ište- 
sėtų - neatsižvelgdamas į savo veiksmų Alinai destruktyvias pa- 
sėkas - vykdyti savo kūrybinius užmojus, apvainikuodamas juos 
pilimis ore su pamatais po jomis. Šitam savo kaip statybos meistro 
paskirties realizavimui Solnesui ir buvo esminiai reikalinga Hil- 
dė,jo pilių princesė, kuri turėjo tapti neatskiriama jo gyvenimo ir 
kūrybos bendrininkė, jiedviem paliekant toli užpakalyje ne tik su- 
degusią Alinos tėviškę, bet ir ją pačią. 

Čia tenka priminti, kad ir Hildė, ne tik Solnesas, buvo demonų 
pagautyje. Tai pastebėjęs, jis kartą jai sakė: „Ir pas tave yra kipšas, 
taip kaip jis yra pas mane. Kipšas žmoguje ir yra tai, kas šaukiasi į 
veiksnius mūsų išorėje, ir mes tada turime tapti (tam kipšui) pa- 
valdžiais - ar mes to norėtume, arne“!*!. 


1! Ibid., p. 178. 

Solneso gyvenimas, jam save realizuojant savo buityje, ir jo kūri- 
niai, kaip jos sutelkėjai - vienas ir kitas negali būti reikiamai supras- 
ti pagal modernaus žmogaus antropocentriškus standartus. Tik mi- 
tinio pasaulio perspektyvoje tiek jo gyvenimas, tiek jo kūriniai įgauna 
savo pilnutinį prasmingumą. Solnesas, kaip statybos meistras, bū- 
damas demonų pagautyje, pats tarsi tampa demonu, lygiai kaip ir 
mitinių laikų šventikas, dėvįs kaukę - žmogus ne žmogaus, o dievo 
bei demono rolėje. Solneso kaukė buvo statybos meistro kaukė. Bū- 
damas statybos meistro rolėje, jis jau nebebuvo perdėm žmogiškai 
(allzumenschlich) — jis buvo dievų-demonų pagautyje, būdamas en- 
tuziastiškas, poetiškas, ir pats jis kaip demonas įsibrovė kaip audra 
įsavo visuomenės buitį, drastiškai paveikdamas ją. 

Mitiniame pasaulyje žmonės yra silpni. Jie stokoja gyvuliškos 
(uždaros, apibrėžtos) pilnatvės. Būdami gi atviri neapibrėžtybei 
(Visumai), jie buvo dievų, kaip pilnatvės būtybių —neapibrėžtybės 
realijų - pagautyje, o tame kaip tik slypėjo jų stiprybė. Dievų pa- 
gautyje, būdami pilnatvės (Visumos) atvirumoje, kaip bet kokio 
kūrybingumo versmėje, jie joje rado tai, kas juos - stokojančias bū- 
tybes - vedė į dievišką pilnatvę. Mitinio pasaulio žmogus savame 
stokojime ir savoje laisvėje žinojo, kas yra šventa, gražu, tiesa. Toks 
žmogus savo pasąmoninėse gelmėse yra ir šiandie. Ir jis bus toks, 
kolbus žmogus. 


9. Dievas 


Halvardas Solnesas, statybos meistras, buvo pasaulio žmogus. 
Kaip statybininkas, jis ne tiek stengėsi pasitarnauti žmonėms, ap- 
rūpindamas juos patogiomis gyvenimui patalpomis, kiek buvo „po- 
etiškas“: jis statė ne gyvenimui, o patį gyvenimą, savo pastatais, 
besiremiančiais dangumi, iškeldamas žmonių žvilgsnį aukščiau 
kasdienos. Kaip statybos meistras, jis žengė į pačią statybos esmę. 
Užuot tik buvęs vienu iš statybininkų, einančių aiškiai užbrėžtu 
keliu, jis siekė atskleisti naujus kelius, vedančius žmogų iš įprastų, 
aiškiai užbrėžtų gyvenimo vėžių į svaiginančią Visumos atviru- 
mą. Solnesas, kaip statybos meistras, tam tikra prasme tarsi tampa 
Dievo vietininku žemėje. 

Solnesas pradėjo savo kaip statybininko kelią statydamas 
bažnyčias — pastatus Dievui. Būdamas kilęs iš pamaldžios šei- 
mos, jis manė, kad aukščiausia statybininko paskirtis yra statyti 
bažnyčias — tarnaujant tam, kas aukščiausia, Dievui. 

Kai senojo namo gaisro pasėkoje mirė jo vieninteliai dvyniai 
sūneliai, jis palaipsniui suprato, kad tuomi Dievas ryžosi jį, kaip 
statybininką, pilnai tik sau pasilaikyti. „Jis norėjo, kad aš turėčiau 
progą pilnai tapti meistru savo srityje ir statyčiau bažnyčias dar 
vis didesnei Jo garbei,- aiškino Solnesas Hildei. - Pradžioj aš ne- 
supratau, ko Jis siekė, bet vėliau man tai staiga paaiškėjo“ ***. Jam 
tai paaiškėjo statant Lysangerio bažnyčios bokštą. Jis pasijuto ta- 
da Dievo skaudžiai nuskriaustas ir išnaudojamas. „Aš pamačiau 
aiškiai, kodėl Jis paėmė mano vaikus nuo manęs, - toliau aiškino 
jis Hildei. - Tai buvo dėl to, kad aš nebeturėčiau nieko, prie ko 
prisirišti - nieko tokio, kaip meilė ar laimė, supranti! Aš tik turėjau 
būti statybos meistru ir niekas daugiau. Ir tuo būdu per visą savo 
gyvenimą aš turėjau statyti Jam“!*?. Po šito jo susiorientavimo jame 
įvyko reikšmingas jo gyvenimo ūžis: jis nusisuko nuo Dievo, atsi- 
sakydamas Jam tarnauti - statyti Jam bažnyčias. Užkopęs į bokštą 

Lysangerio bažnyčios atidarymo iškilmių metu, jis taip prabilo į 
Dievą: „Išgirski dabar mane Tu, Visagali! Ateityje ir aš būsiu Jais- 
vas statybos meistras savo srityje, kaip Tu savoje. Aš niekad dau- 
giaunebestatysiu bažnyčių Tau, o tik statysiu namus žmonėms'“!*', 

Tas posūkis reiškė Solneso asmenybišką subrendimą. Statyda- 
mas bažnyčias, jis nebuvo atviras ir savo laisvėje pavaldus Dievui. 
Jis statė bažnyčias iš įsipareigojimo Jam. Šitame įsipareigojime — 
kaip kad ir bet kokiame įsipareigojime -jis buvo apibrėžtas (saisto- 
mas apibrėžtybe). Dievas jam buvo jį apibrėžianti bei saistanti 
apibrėžtybė, nes tai, kas tik įpareigoja —nors tai būtų ir neapibrėžty- 
bė-ištinka į tai reaguojantį, įsipareigojantį asmenį kaip apibrėžty- 
bė, kaip, pavyzdžiui, šviesa akies vyzdį. Įsipareigojimui priešin- 
gybėyra entuziazmas, kas reiškia buvimą neapibrėžtybės poveikyje, 


12 Ibid., p. 204. 
18 Ibig, 
1 Ibid., p. 205. 

jos pagautyje. Šitoje pagautyje veikiąs-kuriąs asmuo principiniai 
ne veikia-kuria tik nuosavomis, perdėm žmogiškomis jėgomis, bet 
savo pavaldumu neapibrėžtybei, išlaisvinančiai jį savajai esmei. 
Entuziastiškas kūrybingumas nėra išdava įsipareigojančio saisty- 
mosi kasdienoje visiems aiškiomis apibrėžtybėmis, bet greičiau 
saistymosi Visuma (neapibrėžtybe), tarsi plūduriuojant jos atviru- 
moje aukščiau bet kokių kasdienos apibrėžtybių (statant, pa- 
vyzdžiui, pilis ore). 

Tik atsipalaidavęs nuo pareigingo kūrybingumo, jam statant 
bažnyčias Dievui, Solnesas pasidarė „laisvas statybos meistras 
savo srityje, kaip Dievas savoje“. Entuziazmas yra esminiai susi- 
jęs su laisve, kai tuo tarpu įsipareigojimas reiškia laisvės stoką. 

Entuziastiškai Dievui tarnauti gali tik tikėjimo žmogus. „Jo aki- 
vaizda, - sako Finkas, - tėra prieinama tik tikėjimu, o ne natūraliu 
žmogaus savo apibrėžtybėje žinojimu“'8. Tokiuo žmogumi buvo 
Brandas. Brandas statė Dievui bažnyčią visą savo gyvenimą ne iš 
įsipareigojimo, bet iš savo laisvo, entuziastiško pavaldumo Jam. Ir 
kviesdamas žmones į pavaldumą Dievui, jis jų nekvietė Jam įsipa- 
reigoti, bet sekti Jį savo entuziastiškoje tikėjimo laisvėje, galiausiai 
paaukojant Jam viską, įskaitant ir save pačius. Tiems, kurie stokojo 
tikėjimo dovanos, jis nepatarė kantriai ir pareigingai dirbti Dievui, 
bet dirbti pasauliui. „Jeigujūs negalite būti tuo, kuo jūs turėtumėte 
būti, - sakė jis jiems, - atsisukite veidu į žemę ir ją stropiai arki- 
te“!*6, Solnesas kaip tik tai ir padarė, susivokęs, kad, tamaudamas 
Dievui vien tik iš pareigos, jis buvo išdavikas savojo pasaulietiško 
entuziazmo. 

Iš čia galima suprasti, kodėl Solnesas, realizuodamas savo gy- 
venimo ir savęs kaip statybos meistro paskirtį, nepakluso Dievo, o 
tapo pavaldžiu mitinėms, demoniškoms galioms. Kai tuo tarpu 
Dievas apsprendė jį kaip sau paklusnų įrankį, demonai išlaisvino 
jijį atitinkančiam, entuziastiškam kūrybingumui, kuriuo jis užgrū- 
dinta sąžine ir realizavo save kaip statybos meistrą. Dievas, aiškiai 
ji apibrėždamas savoje bažnyčių statymo funkcijoje, užgniaužė jo 


165 Fink, Spiel, p. 133. 
16 Ibsen, Brand, p. 78. 

laisvę, tarsi uždarydamas jį savyje, kai tuo tarpu jo buities demo- 
nai įgalino jį prasiveržti savuoju autentišku kūrybingumu, iške- 
liant jam Visumą, kuriai būdamas savuoju entuziazmu pavaldus 
jis buvo tikra prasme laisvas. 

Entuziastiškas kūrybingumas, kuriuo Solnesas pasižymėjo, 
griauna kasdienybę principiniuose jos ramsčiuose tam, kad atsi- 
skleistų nauja epocha (kuri ilgainiui, kultūriniuose amžiuose, gali 
tapti nauja kasdienybe). Šitoks epochą atskleidžiąs, entuziastiškas 
žmogus tikrai yra panašus į Dievą „savoje srityje“. Būdamas šitaip 
laisvas, Solnesas neišvengiamai turėjo būti „užgrūdintos sąžinės“ 
žmogumi, i. e. žmogumi, kartais negailestingai laužančiu savo kas- 
dienos žmonių įsipareigojimus, griaunančiu jų idealus, negerbian- 
Čiu visko, kas jiems šventa, neatsižvelgiančiu į jų savąsias potenci- 
jas, įjų laimę. Tai gerai žinojo ir pats Solnesas. Jis žinojo, kad savo 
vidine demoniška jėga jis gali paveikti kitus dirbti sau, dažnai pa- 
kenkdamas net ir sau labai artimiems žmonėms. Kartą jis bemaž 
su širdgėla kalbėjo Hildei apie savo tokią būseną. „Ji jaučiasi kaip 
kokia žaizda čia, mano krūtinėje, - sakė jis jai. - Ir tie patarmaujan- 
tieji ir pasiunčiamieji nepaliaujamai lupa kitų žmonių odos lopus 
užlopyti mano žaizdoms. Žaizdos vienok negyja“!*. Tik Hildės 
padedamasjis galėjo atsipalaiduoti nuo šitokios širdgėlos, jos vadi- 
namos „liguista sąžine“, ir tapti „užgrūdintos sąžinės“ žmogumi. 

Dievai ar demonai moderniais laikais, įskaitant ir Ibseno (taip- 
gi ir Solneso) laikus, teišsilaikė tik nežymiomis, atsitiktinomis nuo- 
trupomis. Nelengva yra iš tų nuotrupų atstatyti ir įsijausti į mitinio 
žmogaus buitį, jam esant glaudžioje sąsajoje su dievais ir demo- 
nais. Bandant vis dėlto suvokti dievų prasmę, pajuntant sykiu jų 
principinį skirtingumą nuo Dievo, gal pravartu čia, peržvelgiant 
keletą „nuotrupų“, atstatyti, kad ir nevykusiai, pavyzdžiui, dievo 
Perkūno prasmę. 

Perkūnas mūsų mituose (pasakose, dainose bei patarlėse) pasi- 
reiškia kaip dangų (debesis, audras, lietus) dominuojanti figūra. 
Nuojo priklauso ir žemės veiksniai: augalų tarpimas, gyvulių išsi- 
laikymas, o taipgi ir žmonių gerbūvis. Kai pirmas pavasario griaus- 


17 Ibsen, Master Builder, p. 177. 

tinis sudrebina žemę, ji pabunda savo našumui. Nuo tada jau ga- 
lima leisti bandas į laukus ir pradėti arti dirvas. Žmogus tada jau 
gali basas vaikščioti ant rasotos žolės, sėstis ant akmens ar mau- 
dytis upelyje. 

Perkūnui laiminant, augalai tarpsta, o gyvuliai tunka ir daugi- 
nasi. Perkūnas yra vaisingumo dievas, kas mituose išreiškiama 
ožiu, traukiančiu jo dviratį vežimą, jam važiuojant debesimis. Sy- 
kiu jis yra ir dvasinio vaisingumo įkvėpėjas. Tai specifiniai pa- 
brėžia latvių mitai, kame Perkūnas, kaip papuošalų kalvis, kala 
grožiu žėrinčias vertybes, kibirkštims tyškant į šalis. 

Perkūno jėgą bei stiprybę išreiškia ne tik dangaus žaibai, bet ir 
žemės akmenys, ir - ypač išsakmiai - ąžuolas, Perkūno medis. 
Kaip stiprybės dievas, sykiu jis yra ir sveikatos dievas. Jo trenkto 
medžio atplaišos ar akmens atskalos aisčių - lietuvių buityje yra 
šventos, kaip sveikatą nešančios, apsaugojančios nuo ligų ar ser- 
gant suteikiančios pagijimą. Padėtos tvarte, jos užtikrina gyvulių 
ne tik sveikatingumą, bet ir vaisingumą. Namuose jos apsaugo 
žmones nuo nelaimių: nuo ligų, nuo darganų bei audrų, nuo žvė- 
rių, nuo neigiamų demonų apsėstų, piktų žmonių. 

Perkūno kova su neigiamais, pikta skleidžiančiais demonais 
bei kipšais rymo tame, kad pastarieji yra tvarkos griovėjai. Perkū- 
nas, būdamas teisėtumo ir tvarkos dievas, baudžia tvarką griau- 
nančius demonus ar kipšus. „Slepiasi kaip kipšas nuo Perkūno“, - 
sakydavo mūsų tėvai. Taip pat yra ir su pikto siekiančiais žmonė- 
mis, nesilaikančiais dangaus (Gamtos) jiems uždėtos, dieviškos 
tvarkos: Perkūnas juos baudžia. Savanaudžiai, pavyduoliai, pa- 
gyrūnai, vagys, melagiai yra Perkūno nemalonėje. 

Vyro skriaudžiama žmona meldžiasi: „Žaibuok, žaibeli, trenk, 
Perkūnėli, nutrenk piktą vyrelį!“ Tai parodo, kad Perkūnas yra 
šeimos ryšių dievas. Kai alkakalniuose ant Perkūno akmens žmo- 
nės dėdavo aukas ar nuliedavo pieną ar alų („palabindavo“ die- 
vą),jie melsdavo Perkūną ne tik sveikatos, bet dažnai jaunavedžiai - 
šeimyninės laimės ir prieaugliaus. Perkūną, kaip šeimos tvirtumo 
bei tvarkos palaikytoją ar sergėtoją, išsako mitas apie Mėnulį, Sau- 
lutės vyrą, įsimylintį Aušrinę. Jį už tai nubausdamas, Perkūnas 
perkerta kardu. 

Perkūnas padeda tvarkos ardytojų skriaudžiamiems ir išnau- 
dojamiems; padeda teisiesiems, tauriesiems, kilniesiems. Jis pade- 
dane vien tik pavieniams tokiems žmonėms, betirjų bendruome- 
nėms ar tautoms. Priešui užpuolus, šaukdamiesi dievo pagalbos 
žemaičiai melsdavosi: „Perkūne, dievaiti, nemuški žemaičio, bet 
mušk gudą kaip šunį rudą“. 

Iššių kelių pastabų yra matyti, kad Perkūnas, kaip Gamtos stip- 
rybės bei jos tvarkos dievas, principiniai reiškia ne jos fizinę jėgą 
bei natūralią tvarką, bet jos kaip galutinos realybės (neapibrėžty- 
bės) intensyvumą bei jos pirminę tvarką, kuri graikuose buvo vadi- 
nama logosu. Physis (Gamta) pas juos atsiskleidė kaip /ogos (tvar- 
ka). Šita neapibrėžtybės tvarka, Perkūno žaibui viską 
„apibrėžtybiško“ nuplieskiant, kaip tik ir iškyla kaip pagrindas 
visoms apibrėžtybėms joje atsiskleisti taip, kad šitame jų atsisklei- 
dime būna sutelkiama - pati savyje neatsiskleidžianti - ir šitoji 
tvarka. Tuo būdu akmuo ir ąžuolas yra Perkūno - kaip Gamtos 
tvarkos atskleidėjo — sutelkėjai. Maža to! Jie yra sykiu ir Gamtos, 
jos tvarkos sutelkėjai. Tas pats tenka pasakyti ir apie augalų der- 
lingumą ir gyvulių vaisingumą: jų nepaliaujamame atsinaujinime 
bei gyvastingume yra sutelkiamas Perkūnas irjo atstovaujama tvar- 
ka. Taipgi ir stiprybė ir tvarka šeimoje, visuomenėje, o taipgi ir 
tautoje, yra sutelkėjai bei atskleidėjai pirminės tvarkos, atstovauja- 
mos Perkūnu. 

Už visų minėtų apibrėžtybių lietuvių buityje yra justi Perkūno 
neapibrėžtybės neapčiuopiama galia, palaikanti teisėtumą, visų 
joje visuomeninių celių sveikatingumą, ir sąsajoje su šituo teisėtu- 
mu bei sveikatingumu palaikanti lietuvių aistiškos visuomenės 
atsparumą, visad susijusį su jos kilnia, žmoniškumu kaimynų 
atžvilgiu persunkta, laikysena'*. Perkūnas baudė aisčių - lietuvių — 
tvarkos (sykiu ir Tvarkos) pažeidėjus bei į ją pasikėsintojus („gu- 


188 Čia pažymėtina, kad mitinės kultūros epochoje lietuvių (ir bendrai 
aisčių) žmoniškumas, jų atodairinga tolerancija svetimųjų atžvil- 
giu ir gausybė kitų „krikščioniškų“ savybių — visa tai jau priklausė 
jų buičiai dar tūkstantmečiais prieš jiems tampant paliestiems 
krikščionybės tiesų. 

dus“). Krintant Perkūnui lietuviškoje buityje į užmarštį, sykiu kri- 
toir lietuvių atsparumas bei pajėgumas priešintis „gudams“ (len- 
kams ir rusams). Su Perkūno dingimu iš lietuviškos buities dingo 
joje ir tvarka. Aisčių likučiai šiandie merdi paskutinėje agonijoje 
po mirtinų „gudų“ durklu. Gęstant lietuvių mitiniam pasauliui, 
gęsta ir patys jie. 

Perkūnas nėra tvarka. Jis yra jos prievaizda ir įgyvendintojas; 
jis yra dangaus konstitucijos vykdytojas. Šita prasme jis priklauso 
tvarkai ir yra paženklintas jos neapibrėžtybe, jos Visuma. Kai Per- 
kūnas sutapatinamas su apraiškomis (apibrėžtybėmis), kurios jį 
sutelkia - ąžuolu, akmeniu, žaibu, derlingumu, vaisingumu, šei- 
mos tvirtybe, žmonių bendruomenėje savitarpio santykiavimo nor- 
mavimu, kūrybinėmis žmonių apraiškomis ir pagaliau santykia- 
vimu su kitomis tautomis istorijos eigoje —jis nebėra suprantamas 
kaip šitų išvardytų apibrėžtybių suponuojama neapibrėžtybės re- 
alija; pražvelgiamas bei ignoruojamas jam esminis jo priklauso- 
mumas Visumai (Gamtai), kaip vienai jos galių. Jeigu mes, žvelg- 
dami į Perkūną, mūsų mituose pristatomą kaip atsiskleidžiantį 
aukščiau minėtosiose apibrėžtybėse, nesiesime jo ankštai su jomis, 
bet matysime jį kaip savyje neapčiuopiamą, bet jomis sutelkiamą, 
jas įprasminančią „perkūnišką“ Visumą, pavaldžią Gamtos Visu- 
mai, tada galbūt mes pajėgsime įsijausti į Perkūną, kaip mūsų pro- 
tėviai įjį įsijautė. Jie savo buityje užtiko Perkūną ne kaip tapatingą 
ąžuolui, akmeniui, ožiui ar bet kuriai kitai „perkūniškai“ būtybei, 
bet kaip per tas būtybes pasireiškiančią jų buityje pergalingą, tie- 
sioginiai neprieinamą, dievišką Visumos (Gamtos) galią. 

Čia gal pravartu įterpti pastabą (nors kiek ir pašalinę pastarųjų 
minčių tėkmei) apie Solneso entuziastišką kūrybingumą, jam esant 
kipšų pagautyje - jų įkvėptam. Perkūnas, tarp daugelio kitų savo 
savybių, buvo suprantamas kaip kūrybingumo, gražių daiktų ga- 
minimo, įkvėpėjas. Tarp kitų gi jo savybių buvo jo nepalankus, 
priešiškas nusistatymas kipšų, kaip tvarkos griovėjų, atžvilgiu. Čia 
tenka prisiminti, kad, Solnesui gyvenant epochoje, iš kurios dievai 
jau buvo pasitraukę, jau „mirę“ irjoje nebežinomi, jis tik pasąmo- 
niniai tarsi „prisiminė“ didžiuosius mitinės buities dievus (kaip 
Perkūną), kurių pagautyje kūrybingas žmogus suvokia tvarką, iš 

kurios jis semiasi saistus savo kūriniams, jam statant žmonėms 
naują epochą. Šitoks jo „prisiminimas“ - esant didiesiems die- 
vams užmarštyje — ir prasilaužė kipšais bei demonais, kurie dar 
buvojo pasaulyje žinomi kaip „velniai“. 

Dabar po šitos pastabos grįžtant prie pasirinkto vieno iš dievų, 
Perkūno, savybių apžvelgimo, tenka pasakyti, kad iš tos apžval- 
gos paaiškėjo du dalykai: a) mitinio žmogaus buityje dievai yra 
užtinkami kaip jos (buities) daiktų bei būtybių (apibrėžtybių) su- 
telkti ir dėl to žinomi bejokių pranašų žodžių liudijimo; ir b) miti- 
nio žmogaus buityje dievai yra tai buičiai, kaip Visumai (Būties- 
Gamtos atvirumai, Tvarkai), pavaldūs, jiems sykiu esant 
būtybių-apibrėžtybių suponuojamomis tos Visumos realijomis. Šita 
prasme dievai yra pernelyg skirtingi nuo Dievo, kaip antpasauli- 
nės realybės, esančios anapus buities, pasaulio, Visumos (anapus 
Būties-Gamtos). 

Tas skirtingumas gal gali kiek labiau išryškėti iš sekančių Fin- 
ko žodžių, kuriaisjis su įsijautimu kalba apie graikų dievus: „Grai- 
kų dievas gyvena toli nuo žmonių, galbūt ant spindinčių Olimpo 
aukštumų ar net dar aukštesnėse žvaigždynų sferose, ar žemės 
gelmėse, ar gal tenai ant jūrų, be jokių takų ar kelių. Nežiūrint to, jis 
gali prie žmonių priartėti, retkarčiais jiems pasirodyti — visad 
užslėptuose pavidaluose <...>. Jis gali pasireikšti kad ir švelniau- 
sia gamtos nuotaikų žava ir taip paliesti (Žmonių) sielas mėnulio 
šviesoje virš kalnų miškų, kaip Artemidė; ar spinduliuojančiame 
saulės žėrėjime, kaip Phoibos Apollon; ar baltakarčiais, gaivalin- 
gais jūros bangų žirgais, kaip Poseidonas. Krikščionių Dievas, su- 
prastas kaip pasaulio kūrėjas, iš vienos pusės, liekasi sukurtam 
pasauliui transcendentalus (anapus jo), iš kitos gi pusės, Jis per- 
sunkia jį nuolat ir visur savo visuresimu ir visagalybe. Jis vienu ir 
tuo pačiu laiku yra jame esąs ir nesąs. Jo buvimas tėra tik tikėjimu 
pasiekiamas, o ne natūraliu ribotu žmogaus žinojimu“'9. Mitinio 
žmogaus buityje dievai buvo jo natūraliu patyrimu ir žinojimu pri- 
einami, jam patiriant ir pažįstant savo buitį, savo pasaulį, kaip 
Gamtos atvirumą. Kultūriniame pasaulyje, jau užgesus mitiniams 


19 Fink, Spiel, p. 133. 

žmogaus buities saistams, principiniai dar likosi pirminė realybės 
patirtis bei jos samprata. Tiesa, kultūrinio pasaulio kasdienos žmo- 
gus, bent sąmoniniai, atrodo, pilnai išsiverčia vien tik „apibrėžty- 
biškų“ būtybių (įskaitant ir moksliniu) pažinimu. Tuo tarpu entu- 
ziastiški kultūrinio pasaulio žmonės patiria, pergyvena, įsijaučia 
ir pažįsta neapibrėžtybišką visų apibrėžtybių pagrindą, Būtį, kaip 
viską įprasminančią Visumą anapus kasdienos, sykiu pažindami 
ir juos įkvepiančias neapibrėžtybiškas realijas kaip juos pagau- 
nančius demonus, kurių poveikyje jie ir tampa kūrybingais, „po- 
etiškais“ žmonėmis. 

Kitaip yra su Dievo pažinimu: jis nėra žmogui prieinamas vien 
tik natūraliomis jo pajėgomis. Tik Dievui suteikiant jam antgamti- 
nę tikėjimo dovaną, jis susiduria su Dievu, savo vidiniu balsu, 
savo malda, įeidamas į dialogą su Juo. Taipgi savuoju tikėjimu jis 
gali užtikti Dievo visuresimo pėdsakus pasaulyje. Didinga krikščio- 
nybės epocha principiniai ir yra tikėjimo žmonių krikščioniško 
entuziazmo išdava. Šiandie net ir ateistai - patys to nežinodami - 
grindžia savąją žmoniškumo bei žmogaus asmenybės vertės sam- 
pratą krikščioniškoje pasaulėžiūroje. 

Dievui, antpasaulinei realybei, esant pasaulyje savo visuresi- 
mu bei visagalybe, pasaulis ir yra vieta, kame tikėjimo žmogus gali 
realizuoti save savo pavaldumu Dievui, galutiniame pasirinkime 
paaukodamas Jam viską, kas jo pasaulyje, jo buityje, jam yra svar- 
biausia ir brangiausia. Be pasaulio ir tikėjimo žmogus negali turėti 
sąsajos su Dievu, stokodamas savęs kaip besigrindžiančio savoje 
buityje. Tokiuo tikėjimo žmogumi buvo misionierius Einaras. Jam 
pasaulis, jo žmogiškoji buitis, savyje neturėjo dvasingumo. Viskas 
žemiško buvo jam vien tik apibrėžtybių rinkinys bejas vienijančių 
„neapibrėžtybiškų“ realijų. Einaras prie nieko neprisirišo, nieko 
nevertino ir nemylėjo. Ir dėl to jis neturėjo nė savęs. Jis perėjo pa- 
saulį be substancijos, eidamas link Dievo tuščiomis rankomis. 
Priešingai Brandui, jis nieko nepaaukojo, nes jis neturėjo ką paau- 
koti. Jis nesuprato, kad jam pasiekti Dievą savuoju tikėjimu ir 
pažvelgti Jam į veidą jis turėtų turėti savąjį žemiškume sukultūrin- 
tą, sudvasintą veidą. Be tokio savo veidą jis negalėjo sueiti į sąlytį 
su Dievu (ir tuo pačiu negalėjo įvykti religija). 

Brandas gi ėjo link Dievo, neatmesdamas žemiškųjų vertybių, 
priešingai - išaukštindamas jas, rasdamas jas vertomis (dvasingo- 
mis) Jam paaukoti. Brandui žmogaus pavaldumas Dievui tikėji- 
mas) buvo neatskiriamas ir neatplėšiamas nuo jo gyvenimo - nuo 
jo pavaldumo dvasingoms savo pasaulio, savos buities, realijoms. 
„Savo svajonėse aš norėjau pastatyti šventyklą tokią didžią, kad ji 
ne tik apimtų tikėjimą ir doktriną, bet ir viską, ką Dievas suteikė, 
kaip gyvenimo dalią, - kalbėjo Brandas žmonėms. - Dienos triū- 
sas, vakaro poilsis, nakties rūpesčiai, gyvastingi liepsnojančios 
jaunystės susižavėjimai, upė, kuri teka tenai žemai, krioklys, kuris 
ūžia tarp uolų, audros kauksmas ir švelnūs garsai, kurie ataidi 
nuojūros- visa tai turėtų būti viena su Dievo Žodžiu, su vargonų 
muzika ir žmonių giedojimu“!??, 

Brandas ne tuoj pat, bet palaipsniui, tik prieš savo gyvenimo 
užbaigą, susivokė, kad jo šventovė neišvengiamai pirmiau turėjo 
tapti Gamtos šventove, Gamtos širdimi, kame grindėsi žmogaus 
gyvenimas, prieš jai tampant auka Dievui. Ta šventovė buvo Ger- 
dos Ledo Katedra, kuri ir buvo Gamtos, kaip neapibrėžtybės, kaip 
dvasingos, simbolis. Šitaip suprasta, ji buvo analogiška mitinio 
žmogaus Gamtos sampratai: kaip visas apibrėžtybes (vanagą) sais- 
tančios neapibrėžtybės. Kai Ledo Katedra tampa auka Dievui, ji 
jau nebebūna Gerdos šventovė, bet Brando šventovė: ji tada yra 
auka ir tuo pačiu simbolis antpasaulinės neapibrėžtybės, antpa- 
saulinio dvasingumo - Dievo simbolis. „Mūsų bažnyčia yra beri- 
bė, - kalbėjo Brandas žmonėms. - Ji neturi sienų. Jos grindys yra 
žalioji žemė, pelkynai, pievos, jūra, fiordas. Tik dangus gali aprėp- 
ti ją - būti jos stogu. Tenai gyvenimas ir tikėjimas sutirps į vie- 
na“!7!, 

Brando šventovė jau nebėra Gerdos (mitinė) šventovė dėl to, 
kad ji nebėra arena, iš kurios gyvenimas, buitis, yra saistomas 
galutinais (neapibrėžtybės, kaip Gamtos-Būties) saistais. Ji tam- 
pa arena, persunkta antgamtinės galutinos realybės (antgamti- 
nės neapibrėžtybės - Dievo). Iš jos žmogaus gyvenimas jau yra 


1" Ibsen, Brand, p. 141. 
"i Ibid., p. 142. 

saistomas antgamtiniais saistais, ir jo buitis tampa krikščioniška 
buitimi, išaukštinta bei prakilninta gamtine buitimi, kaip auka 
Dievui. 

Tikėjimas nėra visiems aiškybė, kaip, sakysime, kūrybingo po- 
etiško žmogaus darbai, jo kūriniai, kurie sutelkia savyje Būties (Gam- 
tos) proveržį į žmogaus buitį. „Tikėjimas negali būti perduotas, - 
kaip sako Kierkegaard'as,- perkeliant jį į universalumą (pasaulio 
atvirumą), nes jis tuo būdu būtų sunaikintas“'?. Tikėjimas negali 
būti atskleistas pasaulio atvirumoje, kuo jis yra tikinčio žmogaus 
gelmėse - individualaus žmogaus dialogas su Dievu. Sąsaja su 
Būtimi, kad ir neaiškybė, yra visiems (pasąmoniniai) suvokiama — 
visų suponuojama. Gi sąsaja su antgamntine realybe tėra įmanoma 
tik tikėjimo žmogui - žmogui, jos paliestam. Ji nėra visiems priei- 
nama. Tikinčiojo dialogas su Dievu visad lieka jo dialogas, ir ta 
prasme jis nėra pasaulio atvirumoje visiems prieinama realybė. 
Tuo tarpu gi kūrybingo žmogaus kūriniai (poetiški poeto žodžiai) — 
kilę Būtyje ir dievų pagautyje entuziastiško kūrėjo (poeto) savais 
žodžiais perkeliami į žmogaus buitį, jo pasaulio atvirumą, - tam- 
pa visų vertybe, visiems aiškybe. 

Tikėjimas, kaip Dievo dovana, prasideda su Dievu ir realizuo- 
jasi tikinčiu žmogumi. Gi gyvenimas, kaip buvimas-pasaulyje (In- 
der-Welt-sein), prasideda su Būtimi ir realizuojasi su žmogumi, esan- 
čiu jos atvirumoje, pasaulyje. Principiniai tikėjimas nevyksta 
pasaulyje. Tiesa, Dievo Žodis ir tikėjimo žmonių (šventųjų) darbai 
yra pasaulyje šalia visų kitų apibrėžtybių, bet jie nekyla ar neturi 
savo šaknų pasaulyje ir neišsisemia juomi. Giliai tikį žmonės 
dažnai būna paskatinti (tapti tokiais) kitų tikėjimo žmonių bei šven- 
tųjų pavyzdžiais ar žodžiais, bet jie tokiais netampa vien tik dėl to; 
jie tačiau gali tapti tikėjimui atvirais. Brandą sekusi minia momen- 
tui atrodė užsidegusi tikėjimu, paveikta jo žodžių ir pavyzdžių. 
Kritišku momentu ji nuo jo nusisuko. Niekas, o tik Dievas gali įžiebti 
tikėjimą tikėjimui atvirame individe. Religinis asmenybiškumas 
nėra realizuojamas pasaulio atvirumoje, bet žmogaus vidinėse gel- 
mėse,joms esant Dievo paliestoms. 


"2 Kierkegaard, Fear...; The Sickness..., p. 81. 

Solnesas buvo kilęs pamaldžioje šeimoje ir augęs aplinkoje, ku- 
rioje netrūko Dievo žodžio citavimų bei pasakojimų apie šventų, 
dievobaimingų Žmonių gyvenimą. Todėl bažnyčių statymas jam 
galėjo atrodyti jo paskirties realizavimo sritimi. Šitoks jo palinki- 
mas tarnauti Dievui nebuvo jo vidinės sąsajos su Dievu išdava. 
Greičiau tai buvo jo kasdienos, jo apsisprendimus formavusios, 
įtaka. Statydamas bažnyčias, Solnesas nebuvo tikėjimo, o pareigos 
žmogus. Jo dialogas su Dievu Lysangerio bažnyčios bokšte nebu- 
vo tikinčio žmogaus dialogas su Dievu, bet žmogaus, susivokusio, 
kad tarnavimas Dievui nebuvo jam entuziastiškas savęs kaip sta- 
tybos meistro realizavimas. Jis ryžosi tada nusisukti nuo Dievo 
tam, kad atsisuktų į pasaulį, nes čia, o ne tamavime Dievui, jis 
matė savo paskirtį. Solnesas tame dialoge nepretendavo prilygti 
Dievui, bet būti laisvu savoje srityje, kaip Dievas savoje. Būti geru 
pasauliečiu yra svarbiau, negu „šiaudiniu“ tikinčiuoju. 

Dievas yra tikinčiojo žmogaus gelmėse - individo gelmėse. Pla- 
čios žmonių masės savo buityje gali būti tikėjimui atviros, bet ne 
visados. Yra epochų, kuriose žmonių buitis, jų pasaulio atviruma, 
nėra palankiai nusiteikusi Dievui, Dievo žodžiui, nebesisaistyda- 
ma Jo kriterijais. Tokia epocha yra mūsų gyvenamieji modernūs 
amžiai. Joje, anot Nietzsche's, „Dievas yra miręs“. Šitas garsus jo 
posakis nieko nepasako apie Dievo buvimą ar nebuvimą antpa- 
saulinėje realybėje. Jis tik pasako, kad Dievas yra miręs mūsų mo- 
derniame technikos amžiuje. Tai yra aišku ir be Nietzsche's pasa- 
kymo. Pavieniai individai ar masės „šiaudinių“ tikinčiųjų to 
pasakymo negali paneigti. Technikos amžiuje Dievas yra lygiai 
taip „miręs“, kaip „mirę“ yra ir dievai: jis, kaip ir jie, jau nebesaisto 
žmogaus ir jo daiktų jo buityje. Joje nebesijaučia Perkūno, Būties 
tvarkos saugotojo, ir pati Būties-Gamtos tvarka yra joje užgesusi. 
Vietojjos ir vietoj dievų, ir vietoj Dievo moderniojoje technikos epo- 
choje tik žmogaus saistai beturi saistančios galios. Ne dievai, ne 
Dievas ir ne Gamta-Būtis nustato modernaus pasaulio tvarką ir 
eigą, 0 žmogus. Jis valdo žemę. 

Šių dienų pasaulis, besiremdamas žmogumi, remiasi apibrėžty- 
be. Neapibrėžtybė (Būtis) jame yra „niekas“, ir dėl to modernusis 
pasaulis ir yra nihilistiškas. Mokslas (mokslai) orientuojasi ir do- 

misi vien tik apibrėžtybėmis, ir dėl to šiandieninėje nihilistinėje 
epochoje jis klesti. „Mokslinio realybės pristatymo perspektyvoje, 
mokslui tik būtybes tesuvokiant, -sako Heideggeris, - tai, kas vi- 
siškai ir jokiu būdu nėra būtybė (būtent Būtis), gali būti pristatyta 
tik kaip niekas“'??, Pagal Heideggerį, Nietzsche's posakis „Dievas 
yra miręs“ kalba ne vien tik apie Dievą, bet apie neapibrėžtybę bei 
neapibrėžtybės realijas bendrai. Viskas, kas iš aukščiau ap- 
sprendžia žmogų - ar tai būtų antpasaulinė, ar pasaulinė realija — 
tuo posakiu yra paskelbiama kaip praradę savo galią. Tik žmogus 
nepažabotai triumfuoja, kaip žemės viešpats. 

Moksliniai laimėjimai mūsų epochoje savo ribotose srityse, be 
abejo, turi reikšmingą ir pozityvų vaidmenį. Mokslai, orientuoda- 
miesi vien tik apibrėžtybėmis, neatskleidžia, „neturi akies“ Visu- 
mai (Gamtai-Būčiai ar Dievui). Pagal Heideggerį, šiandie tik po- 
etai tėra tam pajėgūs. Tačiau šiandie trūksta tikrų poetų - trūksta 
tų, kurie, įsijausdami į mokslų klestėjimą, sykiu įsijaustų į jų kles- 
tėjimo prielaidas, esant Dievui, Būčiai ir dievams iš žmogaus bui- 
ties pasitraukusiems. Tas pasitraukimas kaip tik ir įgalina, sutei- 
kia pagrindinį svorį žmogui, antropocentrizmui, mokslams. 
Pasitraukus Dievui ir dievams, gaunasi erdvė, tinkama antžmo- 
giui viešpatauti žemėje. Tikri poetai supranta mūsų epochą kaip 
Būties naktį, i. e. kaip stokojančią Būties šviesos. Šita prasme - kaip 
mano Heideggeris - jie suvokia Būtį ir bet kurias neapibrėžtybės 
realijas (Dievą ar dievus) savame pasitraukime. Maža to - savo 
galimame naujame priartėjime. Šita prasme poetai yra naujos epo- 
chos atsiskleidimo pranašai, Būties pavasario vyturiai. Toks yra 
Solnesas savo pilimis ore, atskleisdamas naują buitį savo visuo- 
menei. Toks buvo ir Brandas, apvainikuodamas Ledo Katedrą ant- 
pasauliniu dangumi. 

Tik Būčiai, neapibrėžtybei, naujai įsilaužiant į žmonių buitį, 
joje gali būti vėl užtikti dievai arba jos atvirumoje vėl apsireikšti 
Dievas bei Jo Žodis. „Ar Dievas gyvena, ar ir toliau lieka miręs, - 
sako Heideggeris, - nėra nulemiama žmonių religingumu ir dar 
mažiau filosofijos teologinėmis aspiracijomis ir gamtamoksliais. 


73 Heidegger, Seinsfrage, p. 37-38. 

Ar Dievas yra Dievas, įvyksta iš Būties padėties, pačioje joje“?*3 — 
jos atvirumoje. Dievas atsiskleidžia tikinčio individo gelmėse. Jo 
apraiškos, Jo Žodis, žmonių buityje yra tik galimos prasilaužiant 
joje neapibrėžtybės (Būties) sampratai. Tik Būties atvirumoje gali 
sužėrėti antpasaulinė, „antbūtiška“ realybė. Šitaip jai sužėrint žmo- 
nių buityje, jų gyvenamajame pasaulyje, ir plačios visuomenės 
sluoksniuose gali rastis nusiteikimas bei atvirumas antpasaulinės 
realybės — Dievo - tikėjimo dovanai. 

Savąja esme žmogus, kaip būtybė, esanti sąsajoje su galutina re- 
alybe, nėra antropocentriškas. Vien tik iš savęs jis nenustato savo 
buvimo prasmės ir pilnatvės. Net ir tie, kurie teigia antropocentriz- 
mą, žino, kad žmogus yra stokojanti būtybė. Jie tačiau mano, kad jis 
pats savojėgomis gali pilnatvę pasiekti. Pagal juos, žmogus, semda- 
masis iš savęs kaip iš pustuščio indo, manosi galįs save taip pripil- 
dyti. Tiesa, žmogus gali semti iš savęs arba būdamas Būties (pilnat- 
vės) atvirumoje, būdamas taip dievų pagautyje ir iš jų perimdamas 
jos šviesą, arba, kaip tikįs žmogus, būdamas perimtas jam vadovau- 
jančios Dievo malonės. Tiek Brandas, tiek Solnesas siekė savo buvi- 
mo savimi asmenybiškumo) pilnatvės ne iš savęs ir ne iš savo aplin- 
kos daiktų-apibrėžtybių. Apibrėžtybės buvo jiems sykiu ir kelias, ir 
kliūtis į jų savęs savo pašaukime realizavimą. Jie sėmė savo pilnatvę 
iš neapibrėžtybės, prieinamos per jų savą apibrėžtybę, jiems esant 
sąsajoje su neapibrėžtybe - jie sėmė ją savuoju entuziazmu. 

Entuziazmas, kaip sąsaja su neapibrėžtybe, neišvengiamai reiškia 
pakilimą virš kasdienos ir neretai barbariškai atrodantį - griovimą 
joje nusistovėjusių gyvenimo normų. Tiek Solnesas, tamaudamas 
dievams-demonams, tiek Brandas, tarnaudamas Dievui, griovė ir 
trypė kasdienos žmonių buitį. Entuziastiškas žmogus, būdamas pa- 
valdus Būčiai ar pavaldus Dievui, negali sielotis dėl savo įsiparei- 
gojimų apibrėžtybėms laužymo. Jis turi būti užgrūdintos sąžinės 
žmogus, kaip senovės vikingai. Tik būdamas šitaip besąlyginiai pa- 
valdus Būčiai - būdamas dievų-demonų pagautyje - Solnesas au- 
kojo savo kasdienos vertybes, realizuodamas save kaip statybos 


"4 Martin Heidegger, Die Technik und die Kehre, Pfullingen: Gūnther 
Neske, 1962, p. 46. 

meistrą savaisiais „poetiškais“ pastatais ir tuomi atskleisdamas jau 
nebekasdienišką buitį, saistomą nekasdieniškais Būties standartais. 
Ir Brandas savo besąlyginiu pavaldumu Dievui - būdamas Jo pa- 
gautyje - aukojo Jam visas pasaulio vertybes, įskaitant ir patį pasau- 
Jį, tarsi sugrąžindamas Jam, kas yra Jo. Tiek Solneso, tiek Brando 
atveju savęs realizavimas sykiu reiškė ir jų pačių savęs savo idea- 
lams paaukojimą: Solnesas užsimušė, virsdamas nuo savo pastato 
bokšto, ir Brandas žuvo sniegyno užgriūtas Gamtos šventovėje. 


1984 m. birželio 20 d. 
Courtenay, Britų Kolumbija, Kanada 


Epilogas 


Šitame rašinyje trys pasirinkti Ibseno dramų charakteriai buvo 
peržvelgti naudojant egzistencinės filosofijos svarstymų plotmę. 
Lygiagrečiai su tų Ibseno personažų ryškinimu ryškėjo ir pasirink- 
tos plotmės kai kurios čia būdingos filosofinės problemos - visų 
labiausia Heideggerio. 

Nagrinėjimo plotmė - ką skaitytojas, be abejo, pastebėjo - nebu- 
vo mokslinė: ji nebuvo logiškai, dėsningai, palaipsniu argumenta- 
vimu perteikta ir išryškinta. Tai buvo dėl to — ką skaitytojas irgi bus 
pastebėjęs, - kad minėtų personažų ar charakterių asmenybišku- 
mas, reikšdamas sąsają su Būtimi, ar Dievu, reiškė sąsają su ne- 
apibrėžtybe - reiškė Visumą, kurios šviesoje ar kurios atvirumoje 
atsiskleidžia, atsiribodamos nuo viena kitos, bet kokių būtybių, 
apibrėžtybių prasmės. 

Tik būtybės-apibrėžtybės gali būti moksliškai, logiškai išaiškin- 
tos, siejant jas viena su kita ar grindžiant jas viena kitoje. Būtis, 
Dievas, kaip neapibrėžtybės, moksliškai, logiškai nėra prieinamos 
ar įrodomos sąvokos. Įtalpinant neapibrėžtybę apibrėžtybių gran- 
dyje ir jomis ją aiškinant, ji yra pažeminama į apibrėžtybių-būty- 
bių lygmę. Šituo būdu tradicinėje filosofijoje Dievas, suprastas 
kad ir kaip aukščiausioji būtybė, buvo suprasta kaip būtybė, kaip 
apibrėžtybė - kaip „neapibrėžta“ apibrėžtybė. 

Principinės rašinio sąvokos - asmenybiškumas, kaip sąsaja su 
neapibrėžtybe, ir pati neapibrėžtybė - galėjo būti ne išaiškintos bei 
įrodytos, o tik išryškintos, įgalinant įžvelgimą į jas ir įgaunant jų 
savito „neapibrėžtybiško“ realumo sampratą, sykiu suvokiant jas 
kaip bet kokia apibrėžtybe suponuojamas realijas. Šita prasme ne- 
apibrėžtybė buvo ne tik Dievas, ne tik Būtis ir ne tik žmogus savąja 
esme (kaip žmogiška sąsaja su Būtimi), bet ir dievai, kaip dieviška 
sąsaja su Būtimi, taipgi ir žemė ir dangus, kaip dar moksliškai, 
logiškai „neapibrėžtos“ būtybės, bet kaip realijos, apsprendžian- 
čios (tikriau, išlaisvinančios) žmogų savo paskirtyje realizuoti sa- 
ve pasaulyje kaip Būties atvirumoje. 

Šituo būdu rašinyje ne tik „išryškėjo“ tie pasirinktieji Ibseno 
dramų personažai, bet ir tam panaudotos būdingos ir svarbios - 
ne tiek Kierkegaard'o, kiek Heideggerio - problemos. Tikimasi, 
kad šitaip išryškėjo Heideggerio Būties ir žmogaus esmės, jam 
esant Būties atvirumoje - savame pasaulyje, savoje buityje (Da- 
sein) - prasmė. Sykiu su šitomis esminio pobūdžio problemomis 
išryškėjo ir jo daikto, kaip neapibrėžtybės-Būties realijų (žemės, 
dangaus, žmogaus ir dievų) sutelkėjo, samprata. Sykiu su daikto 
samprata išryškėjo ir su ja glaudžiai susijusi kūrinio samprata. 
Maža to! Su kūriniu iškilo ir išryškėjo ir Heideggerio kūrybingu- 
mo bei poetiškumo, kaip entuziazmo apraiškos, samprata. Entu- 
ziazmui siejantis su pirminio mitinio žmogaus būsena pasauly- 
je, savoje buityje, jam esant dievų pagautyje, taipgi išryškėjo irjos — 
mitinio žmogaus būsenos - samprata. Heideggerio aiškinimu, 
poetizmas kaip tik ir reiškia žmogaus-poeto buvimą poveikyje 
dievo, kaip esančio Gamtos-Būties pagautyje, jam savuoju žaibu 
sutelkiant Būties „tamsą“ ir tada įžiebiant entuziazmą poete. Po- 
etizmas ir yra gryniausias asmenybiškumas — intensyviausia 
žmogaus sąsaja su Būtimi. Poetizmas yra suponuojamas gyveni- 
mo, kaip buvimo atviram savo pasauliui, savo buičiai (Būties at- 
virumai). 

Gyvenąs žmogus nesusiduria su pačia Būtimi savoje „tamso- 
je“, nebūdamas, kaip poetas, sąveikoje su dievais Būties šviesos 
įsilaužimo į žmonių buitį entuziastišku dalyviu; jis tačiau gyvena 
„ek-sistavimo“ prasme, tausodamas savo buityje, kaip Būties atvi- 

rumoje, daiktus - tiek gamtinius, tiek jo pagamintus bei sukurtus - 
kaip esančius, kaip atsiskleidžiančius Būties šviesoje - kaip Bū- 
ties „neapibrėžtybiškų“ galių (žemės, dangaus, žmogaus savąja 
esme ir dievų) sutelkėjus. Daiktai yra daiktais, būdami savimi Bū- 
ties žėrėjimo sutelkėjais. 

Gyvenimas reiškiasi ir vystosi darbu. Gyvenimas, kaip žmo- 
gaus bujojimas tarp žemės ir dangaus, visokeriopai jam siejantis 
su daiktais, savimi suteikiančiais žmogui jo stokojamos pilnatvės 
prospektus, ir jiems esant dievų orientuojamiems bei saistomiems 
į Visumos (neapibrėžtybės) sritis - ir yra darbas. Darbas reiškia 
savęs ir savo aplinkos būtybių formavimą pagal dieviškus stan- 
dartus. Darbas lengvai tampa kasdienybe: žmonių aplinkoje daik- 
tai ima būti pavaldūs vien tik jų (žmonių) poreikiams, prarasdamį 
savo žėrėjimą Būtimi, dievais. Tik išimtini asmenys - poetai kultū- 
rinėje visuomenėje ar dievams pavaldūs, jų direktyvas suvokią mi- 
tinės bendruomenės šventikai (kriviai) - vėl gali pažadinti žmogų 
išjosnūduriavimo savo sulėkštėjusioje kasdienoje į gyvenimą, jam 
pakeliant savo akis aukščiau kasdienos ir vėl pajuntant Visumą, 
žėrinčią jo aplinkos daiktuose. Darbas yra subordinuotas gyveni- 
mui taip, kaip gyvenimas yra subordinuotas poetizmui. Visi šitie 
trys žmogaus būsenos savo buityje aspektai reiškia jo asmenybišku- 
monevienodo intensyvumo pakopas. 

Bene labiausiai būdingas šiam rašiniui iš visų jame „ryškina- 
mų“ sąvokų yra jame dviejų neapibrėžtybės sampratų ryškinimas, 
būtent: a) Būties ar Gamtos, kaip pasaulio ar pasaulietiškos ne- 
apibrėžtybės, ir b) Dievo, kaip antpasaulinės, antgamtinės neapib- 
rėžtybės. Pirmoji yra žmogui jo natūralia, žmogiška, patirtimi pri- 
einama realija. Gi antroji yra prieinama tik tikėjimu, kaip Dievo 
žmogui padovanota, dieviška galia. Dievas, kaip antpasaulinė, 
„antbūtiška“ realija, matomai yra nepriklausomas nuo Būties - Jis 
jos nesuponuoja. Tačiau Dievo atsiskleidimas pasaulyje, žmogaus 
buityje, be abejo, suponuoja Būtį bei buitį. Jei Dievas prabiltų savo- 
je antpasaulinėje, antgamtinėje sferoje, jis nebūtų žmogaus nė gir- 
dimas, nė suprastas. Jis turi prabilti žmogiškoje buityje paties žmo- 
gaus kalba - Jis turi ateiti žmogumi į jo pasaulį, - kad būtų jo 
užgirstas ir suprastas. 

Rašinyje pasirinkti Ibseno personažai vienaip ar kitaip, pozity- 
viai ar negatyviai, padėjo išryškinti žmogaus asmenybiškumą, jam 
esant sąlytyje su realybe už būtybių - su Visuma, ar tai kaip Būti- 
mi, ar Dievu. 

Peeras Gyntas yra be asmenybiškumo, be savęs - stokojąs savęs 
dėl to, kad jis niekur ir niekad nesirenka savęs. Savęs rinkimasis 
vyksta plotmėje už apibrėžtybių (būtybių ar daiktų) - vyksta Bū- 
ties (neapibrėžtybės) atvirumoje. Savęs rinkimasis yra sąlygojamas 
Būties atvirumos - pasaulio, buities. 

Yra literatūrinės plotmės kritikų, kurie supranta Peerą Gyntą kaip 
atstovaujantį poetą - kaip poeto įsikūnijimą. Tai jie grindžia jo buvi- 
me aktoriumi -jo sugebėjime imtis bet kokios rolės ir joje būti, kaip jis 
yra savimi. Šitoks poetizmas kaip tik reiškia buvimą be savęs, be 
savos būsenos, be savo asmenybiškumo. Asmenybiškumas sava es- 
menereiškia sugebėjimo būti bet kuo kitu (bet kuria kita apibrėžty- 
be), bet reiškia sugebėjimą išstoti iš savo uždarumos - iš savęs savo 
apibrėžtyje —ir bujoti neapibrėžtybės (Būties) plotmėje. 

Poetizmas, bandomas išryškinti šitame rašinyje, yra aiškina- 
mas Heideggerio prasme, kame jis reiškia žmogaus buvimo savi- 
mi, jo asmenybiškumo, intensyviausią laipsnį, jam (poetui) esant 
sąlytyje su pačia Būtimi, o ne vien tik su Būtimi, kaip jau žėrinčia 
būtybėse. Poetizmas čia reiškia perėmimą Būties „tamsos“, per- 
duodamos poetui dievo (Perkūno) žaibo šviesa, kuri įžiebia poete 
(ar bendrai žmoguje) esminiai rusenančią Būties nuovokos žariją 
taip, kad ši „entuziastiškai“ suliepsnoja. Poetas tada perteikia šitą 
Būties liepsną (jau nebe tamsą) savo žodžiu (kūriniu) savai visuo- 
menei. Šituo entuziastišku procesu poetas, sykiu su dievais, yra 
laužiant į atvirumą žmogiškoje buityje. 

Peeras Gyntas savo sugebėjime būti viskuo matė savo buvimo 
savimi - savo asmenybiškumo - tvirtybę, jam tariamai pajėgiai 
stovint visumoje. Jo visuma tačiau nebuvo Visurna, o buvo tik api- 
brėžtybių suma. Todėl jis ir likosi be sąlyčio, be sąsajos, su neapib- 
rėžtybe, jis nebuvo nei asmenybiškas, nei poetiškas. 

Maža to! Peeras Gyntas, suprasdamas asmenybiškumą kaip 
įtilpstantį žmogyje, jo individe, jam esant savo uždarumoje pil- 

nai savimi, jam šitaip save pilnai išsemiant ir išsakant, išreiškia 
šių dienų kultūrinės epochos žmogaus laikyseną. Mūsų epocho- 
je žmogus (o ne Būtis, Gamta, dievai ar Dievas) yra pagrindinė 
realija. Jis yra lygus sava, savo uždarumoje, verte bet kuriam ki- 
tam individui savo uždarumoje. Individai nėra uždari kits kitam. 
Priešingai, jie atvirai santykiauja su kits kitu įvairiopose plotmė- 
se, jie tik yra „gyntiškai“ uždari nuo bet ko, kas yra aukščiau jų. 
Mūsų epochos žmogus yra „demokratiškas“, būdamas lygus bet 
kuriam kitam žmogui ar žmonių grupei, jų vienetui - tautai ar 
žmonijai. Žemėje nėra nieko nėra Dievo ar dievų,- kam žmogus 
turėtų nusilenkti. Ir viskas, kas pasaulyje dar yra be žmogaus — 
visos žemiškos vertybės (ir pati žemė), - yra pavaldžios žmogui, 
jų prasmė išsisemia jų vienokia ar kitokia — pozityvia ar negaty- 
via - sąsaja su žmogumi, su jų juos pilnai išsemiančiu mastu bei 
saistu. Modernus „demokratiškas“ žmogus yra „gyntiškas“: yra 
antropocentriškas. 

„Gyntišką“ asmenybiškumo sampratą atmeta tiek Brandas, tiek 
Solnesas. Abu jie yra antropocentriškos realybės sampratos - įsi- 
tvirtinusios mūsų epochoje labai „realybiškai“ atrodančiais kas- 
dienos standartais bei principais - griovėjai, jiems bandant atverti 
šių dienų žmogaus, paskendusio kasdienoje, žvilgsnį aukštesnei 
realybei - dievams (kaip Solnesas) ar Dievui (kaip Brandas). 

Halvardas Solnesas savo nuosavu kasdienos išgyvenimu pati- 
ria tikro asmenybiškumo stoką,Žmogui čia esant atbaigtam savo 
uždarumoje ir laikant save visko realybėje mastu. Jis palaipsniui 
įžvelgė žmogų esant stokojančią būtybę -savo uždarumoje neat- 
baigtą ir sau nepakankamą. Ir dėl to jis matė žmogaus paskirtį 
savęs ieškojime, jam kūrybingai metantis į pasaulį, jam esant išsta- 
tytam aukštesniems, demoniškiems pasaulio veiksniams ir tuo bū- 
du ieškant savo kelio aukščiau kasdienos, jam siekiant savęs at- 
baigties. Toks žmogus, siekiąs savęs realizavimo aukštesnėse, 
antkasdieniškose sferose, kasdienos žmogui atrodo liguistas. To- 
kiuo Solnesas manė esąs savo artimųjų, ypač Alinos, akyse. As- 
muo, žvelgiąs už kasdienos aiškybių (apibrėžtybių) ir besisaistąs 
dievų-demonų (neapibrėžtybių) saistais, kasdienos žmogui 
neišvengiamai turėjo atrodyti psichiniai liguistas. 

Ypačiai tokiuo ligoniu miniai turėjo atrodyti Brandas. Jis jai 
tokiuo atrodė, jam skelbiant, kad žmogus su visomis jį saistančio- 
mis žemiškomis, pasaulietiškomis vertybėmis tėra tiek vertas, kad 
jis būtų padėtas ant Dievo aukuro, kaip Jam auka. Šitoks savęs ir 
savojo pasaulio aukojimas, pagal Brandą, kaip tik ir reiškia tikėji- 
mo žmogaus savęs, savojo asmenybiškumo, realizavimą. 

Pagal Solnesą, žmogus realizuoja save savo kūrybingumu, sa- 
vo poetiška veikla. Savo kūriniais jis sutelkia antkasdieniškos Vi- 
sumos (Būties, Gamtos) žėrėjimą. Visumos pobūdį turi žemė ir dan- 
gus savose neapibrėžtyse, o taipgi ir dievai ir žmonės sava esme, 
jiems esant skirtingo intensyvumo sąsajomis su neapibrėžtybe 
(Gamta, Būtimi). Žmogus realizuoja save ne teigdamas save sava- 
me subjektyvurne (savame uždarume), bet būdamas atviras, paval- 
dus ir paslaugus Būčiai - būdamas jos naudojamas, jai prasi- 
veržiant bei įsilaužiant į jo pasaulį, jo buitį. 

Brandas aukoja Dievui ne tik „gyntišką“ kasdieną su visomis 
apibrėžtybėmis joje (objektais ir subjektais), bet ir pačią buitį, Bū- 
ties (neapibrėžtybės) atvirumą, kurioje visos apibrėžtybės atsi- 
skleidžia. Toks aukojirnas reiškia aukojimą ne tik būtybių-daiktų 

savuose kasdienoje apribojimais, kaip savyje užskleistų objektų, 
bet ir aukojimą būtybių-daiktų, kaip Visumos - Būties ir jos die- 
viškų-demoniškų galių - sutelkėjų, į ją nurodytojų. Būtybės-daik- 
tai pastarąja prasme yra a) „poetiški“ kūriniai, kuriuose spindi bei 
žėri Būtis, kaip kultūrinio pasaulio, kultūrinės buities Visumos 
(neapibrėžtybės) šviesa; ir b) mitinio pasaulio, mitinės buities, šventi 
daiktai, persunkti - dėka šventiko (krivio) mantikos - dieviška- 
demoniška Gamtos visumos (neapibrėžtybės) galia. Gal čia pra- 
vartu būtų įterpti pastabą, kad iš virš pateikto samprotavimo išplau- 
kia sekanti tiesa: krikščionybės paskirtis nėra paneigimas ar 
išnaikinimas mitinės ir kultūrinės būties dvasingumo, bet jo vaini- 
kavimas antpasauliniu, antgamtiniu dvasingumu. Brandas, au- 
kodamas Dievui būtybes, savo buitį, save ir Būtį, neatmeta ir nepa- 
neigia viso to, bet subordinuoja visa tai Jam. Tuomi jis, kaip tikėjimo 
žmogus, žvelgia Dievui veidas veidan. 

Šio rašinio eigoje - jau nuo pat jo pradžios - asmenybiškumas 
buvo suprastas kaip sąsaja su galutina realybe (Būtimi ar Dievu). 

Kaip išeities taškas asmenybiškumui suvokti buvo naudojamas 
žmogaus skirtumas nuo gyvulio. Skaitytojas, be abejo, prisimena, 
kad to skirtumo kontekste rašinyje gyvulys buvo pristatytas kaip 
atbaigtumu bei pilnatve pasižymįs, jam esant Gamtos jaukiai įglaus- 
tam į tam tikrą gyvuliškos būsenos kelią, kame jis be trūkumų gali 
funkcionuoti. Gi žmogus fiziniai ir psichiniai dar tarsi tebebuvo 
„žalias“, būdamas Gamtos „mestas“, bet dar niekur nenumestas: 
jis dar nesirado jokiame aiškiame kelyje. Būdamas akistatoj gausy- 
bės galimų kelių, nė vienam jų jis nebuvo pritaikintas, nė į vieną jų 
jaukiai įglusdamas ir tuo būdu būdamas be savos aplinkos, bena- 
mis. Maža to! Jo paties užduotis buvo save atbaigti - save savaja- 
me „henumetime“ jam toliau „metant“, save kuriant. Jo „savikū- 
ra“ principiniai reiškėsi kūrybingu savo aplinkos formavimu. Šita 
prasme žmogus yra kultūros - kultūra paženklintas - gyvulys. 
Žmogaus kūrybingumas - jo kultūringumas - yra jo laisvės išda- 
va,jam nesilaikant (kaip gyvuliui) savo uždarumoje, bet esant at- 
viram Gamtai, realybės Visumai. 

Žmogaus atvirumas Visumai (Būčiai-Gamtai) nėra betarpis. 
Žmogaus kūrybingas atvirumas Visumai reiškiasi jo tausojimu Vi- 
suma įprasminamų būtybių, daiktų, jam esant atviram ne tiek Vi- 
sumai kaip tokiai (ne tiek Gamtai kaip tokiai), kiek jos žėrėjimui 
būtybėse. Žmogus, tausodamas būtybes bei daiktus, leidžia joms 
būti, kuojos yra Visumos (Gamtos) atvirumoje -jos horizonte. Žmo- 
gaus dominuojamos (užuotbuvusios jo tausojamos) būtybės nežėri 
Visuma, bet žėri žmogumi: jos yra antropocentriškos. Tausojamos 
būtybės sutelkia žmogų, bet ne jo savame, subjektyviame uždaru- 
me, ojį kaip sąsają su Būtimi-Gamta - jos sutelkia žmogų savoje 
esmėje, sutelkdamos jį sąveikoje su žeme, dangumi ir dievais. Tau- 
sojamos būtybės žėri Būtimi-Gamta ne betarpiai, bet per sutelki- 
mą savimi šitų keturių neapibrėžtybės - būtybes suponuojančių — 
realijų. 

Žmogaus kūrybingumas, besigrindžiąs jo atvirame Gamtai kaip 
Visumai, kurioje viskas, kas yra, yra vienaip ar kitaip įprasminta, 
ženklina žmogų kaip Būties-Gamtos tvarkos, jos logoso, prievaiz- 
dą. Suvokdamas Būties tvarką - suvokdamas visko prasmingą 
išsidėstymą Visumos horizonte (jos atvirumoje) - žmogus ir yra 

kalbanti būtybė. Visuma, kaip Tvarka, yra Kalba, grindžianti žmo- 
gišką kalbą. Žmogus, suvokdamas Būtį (Tvarką, Kalbą), suvokia 
Visumą kaip neapibrėžtybę. Šita savo nuovoka - savąja sąsaja su 
Visuma - žmogus daugiau priklauso jai (Visumai) negu pats sau. 
Šita prasme jis yra neapibrėžtybės realija. 

Kūrybingumas, kaip būtybių tausojimas, reiškia žmogaus gy- 
venimą, jam dirbant, keičiant bei formuojant savo aplinką. Toks 
kūrybingumas dar nėra intensyviausio laipsnio kūrybingumas, 
vėlesnėje rašinio dalyje išryškėjęs kaip poetizmas. Gyvenimas ir 
darbas reiškia žmogaus savuoju daiktų tausojimu dalyvavimą jų 
prasmingame atsiskleidime jo buityje, jo pasaulyje. Poetizmas gi 
reiškia žmogaus-poeto dalyvavimą pačios Būties atsiskleidime (jam 
prisidedant prie jos įsilaužimo) jo žmogiškoje buityje. Gyvenda- 
mas, dirbdamas žmogus vadovaujasi savąja Būties (Visumos) nuo- 
voka, jam esant sąsajoje su ja: gi poetas turi laukti naujos, jį entu- 
ziazmu uždegančios Būties paskatos. Vien tik Būties nuovokos 
poetui neužtenka: jis dar turi būti ištiktas dievo (Perkūno) žaibo, 
sutelkiančio savyje Būties „tamsą“, kad jis galėtų prabilti poetiškai — 
savo kūriniais įnešti Būtį į buitį. Tik būdamas dievo-demono pa- 
gautyje, „poetas“ Solnesas pajėgia statyti pilis dangiškoje-dieviškoje 
dimensijoje - statyti pilis ore. Kad šitos pilys neatrodytų tik fantaz- 
momis, „poetas“ Solnesas jas turi realybiškai paremti žeme, leis- 
damasjoms tvirtai stovėti žmogaus buityje, įsišaknijusioms joje. 

Netir šitame aukščiausio laipsnio kultūriniame vyksme - kaip 
kad ir gyvenime bei darbe - neįvyksta Visumos betarpis atsisklei- 
dimas. Nei dievo žaibas, nei poeto jam pavaldi sąvoka su juo visa- 
mejų (dievų ir žmonių) kūrinio betarpiškume neatskleidžia nebe- 
tarpiškumo - Visumos. Visuma (Būtis-Gamta) betarpiai nesiranda 
žmogaus buityje, jo pasaulyje. O vienok ji joje randasi -ji randasi į 
ją įžengimu, tapatingu jos pasitraukimui; ji tad ir būna joje kaip 
Niekas. Žmogaus buitis jau nuo mitinių laikų yra išdava Gamtos 
priartėjimo-pasitraukimo, niekad jai nesant joje betarpiai. Gamta 
savo priartėjimu-pasitraukimu atskleidžia savo atvirumą žmogaus 
buičiai — atskleidžia jam pasaulį. 

Nors - kaip jau buvo rašinyje minėta - remiantis Heideggerio 
interpretacija, poetui perdavimas savajai visuomenei Visumos (ne- 

apibrėžtybės) betarpiai ir nepavyksta, jo kūriniai vis dėlto reiškia 
aukščiausią žmogui galimą sąsają su Visuma. Poetizmas tam tikra 
prasme ir yra mantika, kuria poetas, tarsi savo bendruomenės šven- 
tikas, savo kūriniais (Solnesas savo pilimis ore) iškelia ją (savo 
visuomenę) iš jos kasdienoje apsprendimo būtybėmis-apibrėžty- 
bėmis, perduodamas jai Visumos (neapibrėžtybės) dieviškus mas- 
tus matuoti savo gyvenimui ir darbams. 

Žmogųus tausoja būtybes bei daiktus, leisdamas joms bei jiems 
būti rodyklėmis į Visumą - būti Būties simboliais. Pirminis būty- 
bių tausojimas nėra darbas, formuojant ir atskleidžiant jas, kuo jos 
yrajo buityje, jo pasaulyje. Darbas yra pasėka žmogaus pavaldu- 
mo Būties direktyvoms - pasėka jo gyvenimo. Pirminis tausojimas 
yra pačios Būties tausojimas. Specifiniai tai reiškia tausojimą joje 
implikuotų galių savoje savitarpėje santykiuosenoje, sąveikoje. Tai 
reiškia tausojimą žemės ir dangaus (jų savose neapibrėžtybėse), 
tausojant jų atvirumoje veikiančius dievus jų savos būsenos pil- 
natvėje ir žmones, savąja esme susijusius su dangumi ir dievais, 
būnantjiems savo varganoje, pilnatvės stokojančioje buityje. Šitoks 
pirminis tausojimas ir yra poetiškurnas, išreiškiąs principinį žmo- 
gaus kūrybingumą, jam realizuojant savąjį asmenybiškumą. Sita 
prasme poetiškas ir buvo Halvardas Solnesas. 

Solneso statomos pilys su spindinčiais bokštais sutelkia savi- 
mi dangų ir dievus (demonus) savosios pilnatvės neapibrėžtybė- 
se,jos sutelkia ir žemę, begrindžiančią žmogiškosios buities platy- 
bę,sykiu su antjos savo prasmės ir pilnatvės beieškančiu žmogumi. 
Pilys sutelkia - iškelia savose būsenose - žemės platybę ir dan- 
gaus aukštybę sykiu su viską čia, varganoje žmogaus buityje, sais- 
tančiomis stipriomis, dieviškomis-demoniškomis galiomis, kurių 
pagautyje žmogus pats - nors ir tik retais, išskirtinais, prakilniais 
atvejais - tampa dievišku-demonišku ir tuo būdu pats jau saisto 
aplinkos vyksmus ir žmones, kaip koks demonas. Viskas jo „po- 
etiškame“ savęs realizavimo kelyje tampa jam paslaugiu. Šitaip 
Solnesas, lyg būdamas savoje visuomenėje mitinis šventikas, sa- 
vąja mantika dominavo savo aplinkos vyksmus, sukeldamas gais- 
rą, palenkdamas, kaip koks demonas, žmones veikti sau palankia 
kryptimi (padegėjus, Kają ir Hildę) taip, kad jis realizuotų save 

kaip statybos meistrą. Solnesas tuo būdu realizavo savo pilnatvę 
Visumos (Būties-Gamtos) atvirumoje. 

Solnesas, statydamas pilis ore su pamatais po jomis, nebuvo tik 
dirbąs, gyvenąs, o gyvenimą grindžiąs, būdamas poetiškai. Jis ne 
vien tik buvo poetas, kaip ateinančios kultūrinės epochos atsklei- 
dėjas, bet sykiu jis siejo tą epochą su pirmine buitimi - mitine bui- 
timi,-būdamas savo bendruomenės šventikas. 

Pasaulietiškai (atvirumu Būčiai) save realizuojąs žmogus „gims- 
ta“ pasaulyje, būdamas sąsajoje su juo kaip su Visuma - Būties 
(neapibrėžtybės) atviruma, —ir jis gyvena pasaulyje, „ek-sistuoda- 
mas“ jame: kad ir apibrėžtybė (būtybė), savąja esme būdamas s4- 
saja su neapibrėžtybe (Būtimi) - laikydamasis buityje kaip Būties 
atvirumoje. Gi tikėjimo žmogus „gimsta“ ne pasaulyje, Būties atvi- 
rumoje, o antpasaulinėje, dieviškoje sferoje, būdamas Dievo pa- 
liestas - pašauktas sekti Jį. Nuo tada žmogus, jau kaip tikėjimo 
žmogus, turi būti, gyventi, žvelgdamas veidas veidan į Dievą. Ti- 
kėjimo žmogaus gyvenimas - jo buvimas sąsajoje su Dievu - vie- 
nok vyksta pasaulyje, Būties atvirumoje, vyksta ant žemės. 

Jeigu žmogus, kaip pasaulio žmogus, ir neužtinka Dievo pa- 
saulyje, jis, kaip tikėjimo žmogus, užtinka Jį jame dėka Jo visuresi- 
mo. Maža to! Tikėjimo žmogus gyvena pasaulyje, kūrybingai jame 
realizuodamas save. Krikščioniškoji kultūra ir yra tikėjimo žmo- 
gaus sąsajos su Dievu išdava. Tai reiškia, kad tikėjimo žmogus 
(krikščioniškas žmogus), realizuodamas save kaip sąsają su Die- 
vu - antpasauline neapibrėžtybe - realizuoja vienok save pasau- 
lyje. Misionierius Einaras, atmesdamas pasaulį kaip nedievišką 
(antidievišką, šėtonišką), paneigė jo jam būdingą pasaulinę ne- 
apibrėžtybę (pasaulinį dvasingumą). Jis dėl to nė nebandė būti 
pasaulietiškai — saistytis pasaulio neapibrėžtybės (dvasingumo) 
saistais. Pagal Brandą, pasaulis, Būties atviruma, yra vienintelis 
tikėjimo Žmogui galimas kelias į Dievą. 

Brando teigimu, žmogaus religija yra jo paties religija: ji yra 
esminiai susijusi su jo paties individualia esybe!. Tikėjimo žmo- 
gus saisto save savais vidiniais - tikinčiojo - saistais. „Taip, vidu- 


! Cf. Ibsen, Brand, p. 60. 

je, (Žmogaus) viduje. Tenai yra kelias, tikrasis takas,- kalbėjo Bran- 
das žmonėms. - Pačiame žmoguje yra toji naujai sukurta žemė, 
pasiruošusi priimti Dievą“?. Vidinė žemė yra žmogaus pasaulie- 
tiška buitis, jo pasaulietiškas asmenybiškumas, persunktas tikėji- 
mo. Žmogaus žengimas į savo gelmes, jam jo tikėjimu nušviestas, 
ir reiškia krikščionišką žmogaus heroizmą. „Krikščioniškasis he- 
roizmas <...>, - anot Kierkegaard'o, - reiškia žmogaus drąsos 
užmojį būti pilnai savimi kaip individualiam žmogui - šiam api- 
brėžtam, individualiam žmogui —-būti savimi pačiam vienam prieš 
Dievo veidą“?, 

Kai Brandas apsivylė savo didžiule naujai pastatyta bažnyčia, 
jis šaukė žmones į didingesnę šventovę: „Sunaikinkite savyje vis- 
ką, kas ten yra supuvę. Tik tada didžioji šventovė galės būti pasta- 
tyta, kaip kad ji turi būti ir bus pastatyta“. Šitas Brando šauksmas 
žmonėms buvo jų šaukimas į savo vidines gelmes, nes tik čia gims- 
ta tikėjimo liepsna, įžiebta Dievo žodžio kibirkšties, ir tik čia yra 
galimas pilnutinis žmogaus buvimo savimi (jo asmenybiškumo) 
realizavimas. Religinis (krikščioniškas) buvimas savimi negimsta 
pasaulio atvirumoje, o paties žmogaus gelmėse, Dievo paliestose. 
Jis gi yra realizuojamas pasaulio atvirumoje. 

Brandas, kviesdamas žmones į kalnus, kvietė juos į savąsias 
gelmes. Jis tuometjau žinojo, kad naujoji šventovė turėjo būti stato- 
ma žmonių širdyse, o ne pasaulio atvirumoje. Jis tačiau dar nebu- 
vo pilnai susiorientavęs tos šventovės sąlyčio su žmogaus pasau- 
line, gamtine buitimi pobūdžiu, jai tarsi savais pamatais remiantis 
įtąbuitį. Tikroji Brando šventovė turėjo būti statoma žmonių šir- 
dyse, Dievo paliestose, o ne pasaulio atvirumoje. Betgi žmonių šir- 
dys, jų buitis, buvo pasaulio atvirumoje. Ji dėl to neišvengiamai 
turėjo būti susijusi su pasaulio atviruma, su žmonių žemiška bui- 
timi. 

Tikroji Brando šventovė, būdama antpasaulinės kilmės, princi- 
piniai turėjo ir būti statoma realybės aukštumose, kaip Solneso 


2 Ibid., p. 79. 
3 Kierkegaard, Fear...; The Sickuess..., p. 142. 
* Ibsen, Brand, p. 140. 

pilys ore, ir taipgi ji - kaip jos — turėjo remtis žeme, žmogiškąja 
buitimi. Šita analogija tarp Brando šventovės ir Solneso pilių ore 
dar yra reikalinga paaiškinimo. 

Solneso pilys ore buvo jo poetiško entuziazmo - kuris tuo pačiu 
galėjo būti suprastas kaip mitinio šventiko mantika — išdava. Žmo- 
giškoji buitis aplamai, kurią jo poetiškoji buitis prakilnina, yra būdin- 
ga savuoju kaskart intensyvėjančiu sulėkštėjimu, ilgainiui pasiekian- 
čiu sukasdienėjimo (vien tik būtybėmis-apibrėžtybėmis besisaistančią) 
būseną. Čia svarbu įsidėmėti, kad tiek kasdiena, besisaistanti api- 
brėžtybėmis, tiek poetizmas-mantika, besisaistanti dangiškomis bei 
dieviškomis-demoniškomis neapibrėžtybės (dvasingumo) realijomis, 
įsitenka pasaulyje kaip Būties-Gamtos atvirumoje. 

Brando šventovė, statoma žmonių širdyse, Dievo paliestose, ra- 
dosi antpasaulietiškose aukštybėse, ir dėl to ji negalėjo pasaulie- 
tiškai atsiskleisti kaip Solneso pilys ore, kurios atsiskleidė sutelk- 
damos savimi buities neapibrėžtybės realijas. Šventovė 
pasaulietiška akimi nebuvo matoma. Matoma buvo tik jos pasau- 
lietiškoji dalis, kuri - kaip pamatai — siejo antgamtybę iš aukščiau 
su Gamta. Matomoji Brando šventovės dalis buvo Gerdos Ledo 
Katedra. Ji, kaip auka Dievui, jau spindėjo antgamtybe. 

Brandas kūrė statydamas šventovę žmonių širdyse (jų buityje, 
jų Dasein'e), paženklintose tikėjimu. Šituo būdu žmogiškoji buitis 
ir tampa religine-krikščioniška-antžmogiška buitimi. Tai nereiškia 
tikėjimo buities išsakymo gyvenimo sakymais. Kierkegaard'o sam- 
protavimu, tai reikštų tikėjimo perkėlimą į universalumo plotmę, 
kuomi jis būtų sunaikintas? Tikėjimas nėra išsakomas ir nėra pa- 
grindžiamas objektyviomis tezėmis. Jis esminiai rymo žmonių šir- 
dyse, jų gelmėse, ir jis sužėri antgamtybe poetiškoje-mantiškoje, 
aukščiausioje Būties-Gamtos žmogui galimoje būsenoje, - sužėri 
prakilnindamas bei išaukštindamas ją, o ne būdamas pats 
„pažemintas“ į jos lygį, jam esant tarsi „išverstam“ į pasaulie- 
tiškas tezes. Šitoks tikėjimo „išvertimas“ -jo išaiškinimas bei pa- 
grindimas pasaulietiškos realybės sampratos sąvokomis - reikštų 
jo absorbavimą į pasaulietišką filosofinę sistemą, kuomi tikėjimas 


5 Cf. Kierkegaard, Fear...; The Sickness..., p. 81. 

būtų pakirstas pačiose savo šaknyse. Tikėjimas gimsta individo 
sąsajoje su Dievu, vyksta pasaulio atvirumoje, bet nėra „be liku- 
čių“ pasauliu išaiškinamas ir pagrindžiamas. 

Brando žmonių širdyse statoma šventovė į pasaulio atvirumą 
galėjo įeiti tik kaip Ledo Katedra. Brandas statė šventovę, kaip be- 
sigrindžiančią Dievuje. Ledo Katedra tad nėra šventovė per se, bet ji 
yra įgalinimas Jo atsiskleidimo pasaulio atvirumoje. Ledo Katedra 
nėra šventovė, bet yra jos pamatai žmogiškoje buityje. 

Šventovė, statoma žmonių širdyse, eo ipso yra statoma Gamtos 
širdyje. Žmonių širdys - skaitytojui tai jau aišku - reiškia čia Da- 
sein - Žmogaus jam esminį laikymąsi Gamtos atvirumoje. Taigi 
Ledo Katedra, kaip Gamtos širdies simbolis, sykiu yra ir žmonių 
širdžių laikymosi vieta. Kai žmonių širdys yra Dievo paliestos, jos 
tuo pačiu tampa Da (vieta-buitimi) tikėjimo žmogui - jos tampa 
krikščioniškuoju Dasein, krikščioniškuoju pasauliu. 

Iš pirm ėjusio samprotavimo plaukia išvada, kad žmogus tik bū- 
damas esminiai žmogumi -būdamas pasaulyje kaip Būties-Gamtos 
atvirumoje (one dingdamas vien tik tarp būtybių-apibrėžtybių)- gali 
būti pribrendęs Dievo Žodžiui. Šitai simboliškai išreiškė tai, kad Bran- 
das, visą savo gyvenimą sekęs Dievą, savo kelio gale stovėjo ant Ledo 
Katedros (simbolizuojančios Būtį- Gamtą) grindų. Virš jos, kaip savo 
žemiškųjų pamatų, stovėjo nematoma - neatsiskleidžianti pasaulie- 
tiškomis realijomis- jo „statoma“ Dievo šventovė. 

Gal vertėtų čia įterpti pastabą, siejančią Brando ir Solneso kūri- 
nius. Brando šventovė stovi antpasaulinėje realybėje, tik sužėrėda- 
ma Ledo Katedroje. Tuomiji yra skirtingoje dimensijoje nuo Solne- 
so pilių ore. Gi jo šventovės „pamatai“ — Ledo Katedra — randasi 
toje pačioje dimensijoje kaip ir jos, ir šita prasme jos gali būti sugre- 
tintos. Gerdos ir Brando Ledo Katedra įgalina antgamtinės realy- 
bės sužėrėjimą mitinio entuziazmo aukštyje stovinčio žmogaus bui- 
tyje, kai ji (Ledo Katedra) tampa „pamatais“ (auka) tai realybei. 
Analogiškai ir Solneso bei Hildės pilys ore kultūrinio-,„poetiško“ 
entuziazmo aukštyje stovinčio žmogaus buityje galėtų tapti šven- 
tove, jeigu jos būtų kultūrinio-„poetiško“ žmogaus auka Dievui. 
Gamtiniame-pasaulietiškame kūrinyje Dievas nežėri, nebent tas 
kūrinys tampa auka Jam. 

Tikėjimas, kaip žmogaus gelmių (jo sielos) sąsaja su Dievu, yra 
individualus: jis vyksta žmogaus širdyje, o ne pasaulio atvirumo- 
je. Poetizmas gi, kaip žmogaus sąsaja su Būtimi-Gamta, yra uni- 
versalus: jis vyksta pasaulio atvirumoje. Poetizmas, būdamas pa- 
saulietiško entuziazmo apraiška, reiškia žmogaus radimąsi 
Būties-Gamtos realijų pagautyje, sutelkiant jam jas savo „po- 
etiškuose“ kūriniuose - atskleidžiant tų realijų žėrėjimą juose. Šitaip 
poetiško entuziazmo žmogus ne tik atskleidžia Būties-Gamtos (ne- 
apibrėžtybės) realijas pasaulio atvirumoje, žmonių buityje, bet 
grindžia tą atvirumą, žmonių pasaulietišką buitį. 

Poetizmas, kaip sąsaja su dievais, poetui grindžiant žmonių buitį 
savo žodžiais-kūriniais, reiškia tą patį, ką šventiko (krivio) mantika, 
jam savais kulto apeigų gestais ir savo ritualuose naudojamais šven- 
tais, pilnatve perpildytais daiktais, kaip didingais simboliais, atsklei- 
džiančiaisbei nurodančiais Visumą-Gamtą-Šventumą, kame grindžia- 
si mitinio žmogaus buitis. Kaip pilys ore yra Solneso „poetiškas“ 
kūrinys, taip Ledo Katedra yra Gerdos mantikos didingas simbolis. 

Tikėjimas, kaip tikinčiojo entuziastiškas buvimas Dievo pagau- 
tyje, nevyksta „patogiai“, kaip poetiškas entuziazmas, pasaulio 
atvirumoje, kame tokio žmogaus didybė visiems yra aiškiai mato- 
ma. Tikėjimo entuziazmas vyksta tikinčiojo gelmėse, jam esant dia- 
loge su Dievu, kaip savo Dievu. Tokio žmogaus didybė visuomenei 
yra „pilka“: nesuvokiama ir nesuprantama. Tik kai tikįs žmogus 
įsitraukia į pasaulietišką entuziazmą, saistydamasis žmonių bui- 
tyje įsišaknijusiomis aiškiomis ir svarbiomis normomis bei direk- 
tyvomis (Brandui, pavyzdžiui, globiant ir mylint Agnę ir Ulfą) ir 
kurdamas-statydamas žmonių gyvenimui esminio pobūdžio pa- 
status-kūrinius (Brandui, pavyzdžiui, statant bažnyčią), jis iškyla 
savo Žmonių, savo visuomenės, akyse kaip ryški figūra. Tačiau tik 
padėdamas visa tai, kas žmonių buityje ir jo asmeniniame gyveni- 
me yra taip svarbu ir brangu, kaip auką Dievui, tikėjimo žmogus 
reikšmingai iškyla žmonių buityje - jis iškyla kaip grindžiąs jų 
antpasaulinę, krikščionišką buitį pasaulyje - ant žemės. 


1984 m. liepos 18 d. 
Courtenay, Britų Kolumbija, Kanada 

VOKIEČIŲ DABARTIES FILOSOFIJA 


Dabarties filosofija nėra koks pereinamas laikotarpis, kurs 
reikštų vienos filosofinės epochos užsibaigimą ir perėjimą į kitą: 
mūsų dienų filosofija turi pilną, savitą, tik sau būdingą veidą; da- 
barties filosofija sudaro atskirą epochą. 

Ryškiausiai pasireiškia naujųjų laikų filosofavimo dvasia eg- 
zistencializme ir daugiausiai atstovų turinčioj vadinamoj gyve- 
nimo filosofijoj. Tai būtų dvi pagrindinės mūsų laikų filosofinės 
srovės. Artimai su egzistencializmu yra susijęs fenomenologi2- 
mas, kurs faktiškai vargu ar sudaro atskirą srovę. Taipgi ir kultū- 
rinė bei simbolinė filosofija nėra atskiros srovės, o tos pačios gy- 
venimo filosofijos atskiri aspektai. Neokantizmas ir vadinama 
mokslinė filosofija nėra grynai mūsų filosofinės epochos srovės, 
o yra greičiau pereinamo pobūdžio iš XIX a. filosofinės epochos į 
mūsiškąją. 


Gyvenimo filosofija 


Idealizmas bazuojasi dvasioje, pozityvizmas materijoje, o gyvę- 
nimo filosofija - gyvenime, išgyvenime, sieloje. Idealizmas kon- 
struoja sąvokinį pasaulį, pozityvizmas apsiriboja negyvais patir- 
ties turiniais, o gyvenimo filosofija teigia gyvą, išgyventą tikrovę — 
tikrovę sultingą ir su visomis savo spalvomis, abstrakcijų nenu- 
blukintomis. Žmogus nėra vien tik materija ar sukonstruota sąvo- 
ka, nėra vien tik mąstąs, bet yra gyvenąs ir veikiąs. 

Friedrichą Nietzsche'ę tenka laikyti gyvenimo filosofijos pradi- 
ninku. Jo „galybės valia“ tarp kitų definicijų aptariama ir kaip 
nesibaigianti, amžinai kurianti gyvenimo valia. 

Savo filosofijoj Nietzsche iškelia ir pabrėžia tapsmą labiau ne- 
gubūsmą, chaotišką Dionisą labiau negu supavidalinantį Apolo- 
ną, turinį labiau negu formą, išgyvenimą labiau negu žinojimą, 
intuityvinį galvojimą labiau negu loginį - abstraktų, gyvenimą la- 
biau negu sąmonę, didybę labiau negu dorybę... 

Wilhelmas Dilthey 'us. XIX a. gamtos mokslų iškilimas nustelbė 
dvasinius mokslus. Juose buvo naudojami gamtos mokslų meto- 
dai, ir jie buvo vertinami iš gamtos mokslų perspektyvos. Dilthey'us 
savo svarbiausiame veikale kaip tik ir imasi apginti dvasinių moks- 
lų pozicijos savarankiškumą ir duoda jų pagrindus. 

Vidinis išgyvenimas, kame išgyvenamasis objektas yra imanen- 
tiškas ir betarpiai turimas, yra visai skirtingas nuo gamtos, nuo 
išorinio pasaulio pažinimo, kame objektas yra ieškomas, suranda- 
mas, prieš save turimas. Gamtos moksluose pažinimas yra aiški- 
nimas (Erklūren), gi dvasiniuose moksluose - išgyvenimo suvoki- 
mas (Verstehen). 

Jo filosofija yra: a) išgyvenimo filosofija arba psichologija, kur 
objektas yra pats išgyvenimas, b) prasmės filosofija, kur objektas 
yra išgyvenimo išraiška, išgyvenimo supratimas, metodiškas jo pa- 
sisavinimas, iškeliant jį iš ankšto, subjektyvaus horizonto į plates- 
nį, bendrą, objektyvų. 

Gamtos pasaulis yra hipotetiškai sukonstruotas pasaulis. Dva- 
sios pasaulis - mūsų pačių realizuotas pasaulis. Šis realizavimas 
gaunasi objektyvizuojant istorijoj mūsų vidinę tiesą, mūsų išgyve- 
nimą. Dvasinė tikrovė yra dvasios realizavimas pojūtiniame pa- 
saulyje, t. y. kultūros sukūrimas. Šis realizavimas pasireiškia įvai- 
riais, kartais greit praeinančiais, kartais šimtmečius užtrunkančiais 
pavidalais, kurie, kaip bendros, objektyvizuotos formos, yra pa- 
grindas bet kokiam dvasinio pasaulio supratimui. „Kiekviena išgy- 
venimo išraiška reprezentuoja šitos objektyviosios dvasios pasau- 
lyje tam tikrą bendrybę. Kiekvienas žodis, kiekvienas sakinys, 
kiekvienas mostas arba mandagumo formulė, kiekvienas meno kū- 
rinys ir kiekvienas istorinis žygdarbis yra tik dėl to suprantami, 

kad tam tikra bendruma sujungia tai, kas juose pasireiškia, su jų 
supratimu. Individas visados išgyvena, galvoja ir veikia tik ben- 
drybių sferoje ir tik joje jis gali suprasti“ (W. Dilthey, Die Philosop- 
hie des Lebens, p.83). 

Dvasinės tiesos pagrindas yra gyvenimas. Tai, žinoma, nereikia 
suprasti kaip prabėganti išgyvenimų eilė nuo gimimo iki mirimo, 
bet kaip šaltinis, iš kurio išplaukia visos kultūrinės formos. Dil- 
they'us, kaip ir vėliau Heideggeris, kurį jis daugiau ar mažiau įta- 
kojo, pirmoj eilėj pabrėžia gyvenamąją, buvimo tiesą, o tik paskui 
galvojimo bei žinojimo tiesą. Supratimas suponuoja išgyvenimą. 
Apie tai, kas yra gyvenimas (dvasia) kultūros ir bendrai žmogiško- 
sios veiklos pagrindas - Dilthey'us neduoda aiškaus vaizdo. Gyve- 
nimas nėra transcendencija, stovinti už tikrovinio pasaulio. Istorijoj 
(ją jis supranta ne kaip įvykių istoriją populiaria prasme, bet kaip 
gyvenimo, žmogaus dvasios gelmių objektyvinimo eigą) nieko nėra 
neistoriško. Gyvenimo filosofija yra imanentiška filosofija. Dvasia 
yra iškeliama iš paties gyvenimo, o ne ieškoma virš tikrovės kaip 
kito pasaulio jėga. Gyvenimas nėra pavienių išgyvenimų suma, bet 
tas atskiras dalis jungianti į tam tikrą vienumą visuma. 

Svarbiausias Dilthey'aus veikalas yra Einleitung in die Geistes- 
wissenschaften (1839). 

Prie Dilthey'aus sekėjų priklauso visa eilė vėlesnių filosofų. 

Erichas Rothackeris, nagrinėdamas įvairias pasaulio kultūras, 
lygiai vertina jas visas. Tik kaip stiliaus vienetai jos turi savo spe- 
cifinę vertę. Kultūrų stiliai susidaro iš kultūros kėlėjų kūrybinių 
atsakymų į situacijas, kuriose jie randasi. Kultūra gaunasi iš žmo- 
gaus santykiuosenos su pasaulių; kultūros spalva ir pobūdis ap- 
sprendžiamas žmogaus susidūrimo su pasauliu pobūdžio bei 
žmogaus situacijos pasaulyje. 

Savo psichologija Rothackeris priklauso prie vadinamos gel- 
mių psichologijos. Jis skirsto žmogaus vidaus pasaulį sluoksniais: 
1) vegetatyvinis gyvenimas (vitalinis sluoksnis); 2) animališkasis 
gyvenimas (gyvulys mumyse); 3) pasąmoniškasis gelmių asmuo 
(vaikas mumyse) ir 4) „aš“ - asmuo (sąmonė). 

Svarbiausi Rothackerio veikalai yra: Geschichtsphilosophie (1934) 
ir Schichten der Persūnlichkeit (1938). 

Eduardo Sprangerio svarbiausia tema yra žmogaus vidaus kon- 
strukcijos tyrimas. Atskiriems žmogaus dvasios aktams bei dva- 
sios konstrukcijoms atitinka tam tikras pasaulis ir atitinkamos ja- 
me įgyvendinamos vertybės - etinės, teoretinės, visuomeninės, 
estetinės, religinės ir panašiai. 

Svarbiausias jo veikalas yra Lebensformen. 

Felixas Kriigeris, visumos psichologijos pagrindėjas. Jis teigė, 
kad visuma yra organiška vienuma, kas yra daugiau negu suma 
jos dalių. Pati visuma, nors pasireiškia kiekvienoj sąvokoj bei funk- 
cijoj, nėra definuojama bei racionaliai suvokiama. 

Pažymėtinas jo veikalas yra Das Problem der Ganzheit (1932). 

Theodoras Littas yra pedagogas teoretikas. Dialektinė kultūros 
pedagogika, pagal jį, tiria gyvybinį istorinio idėjos įgyvendinamu- 
mo procesą. Gyvenimo ir idėjos įtampa sudaro dvasinės tikrovės 
struktūros pagrindus. 

Savo visuomeninėse pažiūrose jis derino universalistinę ir in- 
dividualistinę srovę. Universalizmas teigė, kad individas yra jau 
iš prigimties socialinės visumos narys. Žmonės ne sukuria sociali- 
nę santykiuoseną, bet randa ją savyje. Individualizmas gi teigė, 

kad visuomenė tiek formos, tiek turinio atžvilgiu yra atskirų indi- 
vidų kūrinys. 

Littas čia išveda savo teoriją, kame jis teigia, kad tam tikra savitar- 
pinė būsena (Filreinandersein) gaunasi sykiu su žmogumi, o nėra pa- 
sėka, išvada. Iš šitos savitarpinės būsenos gaunasi „aš - tu“ santy- 
kiuosena. Ta santykiuosena tik tada tampa mūsų traktavimo objektu, 
kada mes ją stebim nuošaliai nuo savęs, kas yra pagrindas susidary- 
mui „jis“ suvokimo. Gi „aš, tuirjis“ sudaro uždarą ratą ir yra pirmoji 
grupės forma, t. y. pirmoji socialinė celė. Iš čia gaunasi visuminis 
išgyvenimas, kurs vėl savo ruožtu įtakoja „aš“ išgyvenimą, suteikda- 
mas pastarajam tam tikrą apribojimą. Šitas apribojimas randasi tarp 
individualizmo skelbiamo „savitarpinio santykiavimo“ ir tarp uni- 
versalizmo skelbiamos „viršasmeninės vienumos“. Socialinis gyve- 
nimas negali būti suprastas vien tik iš individo ir vien tik iš visumos. 
Individas gyvena visumoje, lygiai kaip visuma -individuose. 

Svarbiausias Litto veikalas yra Wirklichkeit, Bildung, Weltans- 
chauung (1928). 

Iš kitų diltheyistų dar paminėtini yra Georgas Mischas, B. Grėt- 
huysenas, Hansas Freyeris. 


Simbolinio galvojimo filosofija 


Gyvenimo filosofijai bendrai būdingas, o simbolinio galvojimo 
filosofijai (ji yra ne kas kita kaip vienas iš gyvenimo filosofijos atve- 
jų) ypačiai charakteringas yra žmogaus „nudvasinimo“ procesas. 
Esminis momentas žmogyje yra siela, gyvenimas, gyvenimo srovė, 
kolektyvinis asmuo. Gi dvasia tėra arba tik atskira esminės žmo- 
gaus dalies funkcija, arba yra negatyvus momentas, gyvenimą nai- 
kinąs, griaunąs. 

Bachofenas yra didžiausias iki šiol mito aiškintojas, sugebėjęs 
tame, kas buvo laikoma primityvios vaizduotės, nerealiu padari- 
niu, įžvelgti gilias, amžinas tiesas, kurios atskleidė žmogaus bū- 
ties reikšmingus momentus ir prokultūros didelius etapus. Jo nuo- 
pelnas yra Rytų ir Vakarų kultūros principų nustatymas. 

Nors Bachofeno tyrimų objektas yra mitas, t. y. aprėžta tikrovės 
dalis, tačiau jo problematika nėra siaurų rėmų problematika: iš 
mito jis iškelia amžinuosius būties pradus, ištiria žmogiškos bū- 
ties gelmes. Jis ne tik surado ir į tinkamą lygį iškėlė Rytų ir Vakarų 
kultūros principus, bet ir įrodė, kad Vakarų kultūra nėra iššokusi 
iš „nieko“, o yra išsirutuliojusi iš rytietiškų pagrindų — iš chaotiš- 
kų, tamsių, neptūniškų pradų. Vakarų kultūra negali būti gretina- 
ma vienoje plokštumoje su Rytų kultūra. 

Bachofeniškoji mito tiesa nėra istorinė tiesa, kuri galima būtų 
pagrįsti ir įrodyti, bet yra tik intuityviam galvojimui prieinama gel- 
mių tiesa, iškelianti priešistorinius ir žmogaus sielos pagrindus. 

Bachofenas iškelia du žmogiškos būties pradus: moterišką - 
neptūnišką ir vyrišką - vulkanišką. Simbolinėj kalboj tie pradai 
yra paženklinami: moteriškasis - per motiną, mėnulį, naktį, kairu- 
mą, sėklą priimančią žemę ir t. t., ir vyriškasis - per tėvą, saulę, 
dieną, dešinumą, apvaisinančią jūrą ir t. t. Moteriškasis pradas 
pasireiškia per pasyvią, determinuotą ramybės būklę, per galimy- 
bių pilnatvę, per gamtos artumą, per mitą, kuriame kalba tradicija, 
praeitis, mirusieji... Vyriškasis pradas pasireiškia per aktyvumą, 

laisvę, nerimą, apipavidalinantį aktualumą, kultūrinį gamtos for- 
mavimą, per logos, kuriame kalba kritiška dvasia, ateitis, gyvieji, 
per išsilaisvinančią kovą su likimu... 

Bet kuri kultūra yra išaugusi iš motiniškų pagrindų - ir grai- 
kiškoji, ir romėniškoji, ir europietiškoji, ne tik rytietiškoji. Kultūra 
nekilo iš sauvališkos, racionalios veiklos. Pirmąjį žingsnį joje pa- 
darė motiniškasis pradas mumyse. Pirmoji žmogiško gyvenimo 
forma, pirmasis žmogaus-gyvulio (barbaro) aprėmavimas ir įvyko 
per motinišką, t. y. likiminį pradą mumyse, per amžinybės mums 
suteiktą kraitį, kai žmogus prarado motinišką gamtos globą. Tėviš- 
koji kultūra yra vėlesnis žmogiškos istorijos etapas, išaugęs ant 
motiniškos kultūros pagrindų. Žmogiškoji substancija apima ir 
pirmąjį, ir antrąjį pradą. „Bachofenas žiūri į žmogų kaip į milži- 
nišką kalnų masyvą. Iš jūros gelmių jis kyla į aukštį; į neišmatuoja- 
mas gelmes slūgsta jo papėdė. Toji dalis, kurią dengia nakties tva- 
nas, yra didesnė už tą dalį, kurią šviesa apsupa. Jo viršūnė spindi 
apoloniškoj šviesoj. Bachofeno tyrimas yra skirtas gelmėms: moti- 
nos sūnaus širdis ieško gelmėje palaidotos, o tačiau amžinai gy- 
vos, priešlaikinės tamsos. Nė vienai akimirkai tyrėjas nepraranda 
švytinčios aukštumos aiškios sąmonės, nes tik „todėl, kad dvasios 
šviesa jame šviečia, sūnus gali motiną pažinti“ (Alfred Biumler, 
Mytos von Orient und Occident, CCLXXV). 

Svarbesnių Bachofeno raštų rinkinys pavadintas Miitterrecht und 
Urreligion. 

Ludwigas Klagesas. Gyvenimo filosofijos žymė yra žmogaus bei 
būties sąrangoj sielos bei gyvenimo akcentavimas, kame dvasia 
yra sielai subordinuojama arba vienaip ar kitaip užima antraeilį 
rangą, 0 pagal Klagesą, dvasia yra jau sielos bei gyvenimo priešas. 
Ji kaip kylys įsispraudžia tarp kūno ir sielos, ar tai su vienu, ar tai 
su kita susisėbravusi, ir griauna gyvenimą. Kovos vieta - žmo- 
giškasis asmuo. 

Sielos sfera yra tikrovė, kuri reiškiasi vis kitomis formomis, 
esmėje likdama vis ta pati amžina srovė, gimdanti vis naujus pavi- 
dalus, vadinamus vaizdais (Bild). Dvasios sfera nėra galima be 
tikrovės (sielos) sferos. Ji veikia tikrovę ta prasme, kad tą dina- 
mišką srovę ji atskirais momentų pjūviais padaro statišką. Dvasia 

įsibrauna į tikrovinį pasaulį ir pagrobusi išsineša tam tikrus jo 
tikrovės momentus, kuriems ji suteikia statišką pobūdį ir iš kurių ji 
paskui sukombinuoja tai, kas vadinama daiktais. 

Tikrovinis vaizdas nėra empiriškas, optinis vaizdas (kurs jau 
paprastai būna dvasios padarinys), bet vientisas dar nediferenci- 
juotas ir gyvenimo srovėj tekąs išgyvenimo momentas. Tikrovinia- 
me vaizde slypi eilė tų elementų, kuriuos dvasia panaudoja „atski- 
riems“ daiktams; iš kitos gi pusės, dvasinės sferos daiktas yra 
kombinacija elementų iš aibės vaizdų. Pavyzdžiui, medis (kad ir 
konkretus) yra dvasios sukombinuotas abstrakcijų kompleksas, 
ištrauktas iš gyvos tikrovės ir izoliuotas savyje. Gi medžio „vaiz- 
das“ yra vienkartinė, nepasikartojanti, išgyventa tikrovė su visa 
tai, kas yra priejo - kūdra, pieva, dangum, garsais ir kvapais, ir su 
visa ta vidine nuotaika, kurioje jis būna išgyventas ir kuri vėl savo 
ruožtu nėra atplėšiama nuo prieš ją buvusių nuotaikų, kaip kad 
šis vaizdas nėra atplėšiamas nuo prieš jį plaukusių vaizdų. Su- 
daiktinimo procesas yra nuvaizdinimo procesas. Tikrovė pasi- 
reiškia; daiktai padaromi. 

Jei vieton išgyvento vaizdo mes statome sąvokinę abstrakciją, 
mes racionalizuojame tikrovę ir nutolstame nuo tikrojo pažinimo 
ir pačios tikrovės, mes tam tikra prasme save žudome. Tikrasis 
pažinimas turi grįžti į kiekvienos prasmės pagrindus. Sąvokinis 
pažinimas tikrovę suponuoja ir tuo pačiu netiesioginiai į ją nurodo. 

Svarbiausias jo kūrinys yra Geist als Widersacher der Seele. 

Carlas Gustavas Jungas. Išeidamas iš Freudo gelmių psichologi- 
jos, Jungas savo problematika pakyla iki filosofinio lygmens. 

mogus savo sąmone,t. y. tiek, kiek jis pasireiškia sąmoningais 
savo veiksmais bei sąmoningu, save kontroliuojančiu gyvenimu, 
nėra visas žmogus ir dargi net ne vertingiausioji jo substancijos 
dalis. Pasąmonė, sąmonės nekontroliuojami vyksmai žmoguje, yra 
esmingesnė Žmogaus sąrangos dalis. Sąmonė yra per „aš“ sucen- 
tralizuota. Už „aš“ aukštesnis centras yra Selbst, kas yra viso žmo- 
gaus sistema, apimanti ir sąmoningą, ir nesąmoningą jo dalį. 

Pasąmonė, pagal Jungą, yra dvejopa: asmeninė ir kolektyvinė. 
Asmeninę pasąmonę sudaro visi pavidalai, kurie kadaise yra buvę 
mūsų sąmonės turiniai, o tik vėliau pamiršti, ir, be to, visi pavidalai, 

mūsų nesąmoningai pergyventi. Visi asmeninės pasąmonės turi- 
niai gali ar galėtų būti sąmonės objektai. Gi kolektyvinė pasąmonė 
yra tarsi vienas idealus, viršpersonalistinis, vispusiškas asmuo, 
įvairiais aspektais pasireiškiąs empiriškuose asmenyse. Kolekty- 
vinės pasąmonės turinį sudaro pavidalai, kurie nėra empiriškai 
įgyti, bet mums prigimti. Tai archajiniai simboliai, vadinami ar- 
Chetipais, kurie yra tarsi mūsų sielos organai, sudarą mūsų vidinį 
gelmių pagrindą. Mūsų sąmonės gyvenimas turi būti derinamas 
pagal šitą gelmių gyvenimą. Nepakankama atodaira į šituos 
didžiuosius pasąmonės turinius, į archetipus, veda į asmeninę ar 
kolektyvinę katastrofą. Šitie archetipai yra bet kurios kultūros pra- 
dai; jie užtinkami visų religijų pagrinduose, pasikartoja visuose 
mituose, iškyla poetiniuose kūriniuose, pasireiškia sapnuose ir ben- 
drai arčiau gelmių išgyvenimo stovinčiuose momentuose. Visų kul- 
tūrų aukščiausios tiesos bei idėjos yra šitų archetipų tam tikroj 
perspektyvoj atvaizdas, jų išvertimas į tam tikrą ženklinę kalbą - į 
kalbą tam tikros žmonių bendruomenės, turinčios tam tikrą kultū- 
rą ir gyvenančios tam tikroj epochoj. Archetipas niekad negali būti 
visame savo pilnume sąmonės objektu. 

Svarbesni Jungo raštai yra: Psychologische Typen, Seelenprobleme 
der Gegemwart, Energetik der Seele, Die Beziehung zwischen dem Ich und 
deni Unbewussten. 


Kultūros filosofija 


Kultūros filosofijos tema yra kultūra. Esmėje tai yra ne kas kita 
kaip gyvenimo filosofijos atskiras variantas. Kultūros filosofijos 
reikšmingų momentų jau pasitaikė ir čia, pas mus, prie gyvenimo 
ar simbolinės filosofijos priskirtų filosofų darbuose, kaip, pavyz- 
džiui, Nietzsche's, Bachofeno. Tačiau sekančiųjų trijų filosofų dar- 
buose kultūra ir jos pagrindimas yra centrinė tema. 

Oswaldas Spengleris. Kultūros kilimas ir žlugimas yra Spengle- 
rio darbų tema. Kultūra yra augališko pobūdžio: ji, kaip gėlė lauke, 
išauga palaimintam betikslume, žydi ir nuvysta. 

Likimas yra būties dimensija, skirtinga nuo priežastingumo bei 
apskaičiavimui prieinamos racionalios būties dimensijos. Likimas 

gali būti išgyventas su valios pastangomis siekiant tam tikrų tiks- 
lų panirusiam konkrečioj gyvenamoj situacijoj. 

Žmogiško gyvenimo taktika yra išsirutuliojusi iš plėšraus gy- 
vulio gyvenimo taktikos. Žmogus —tai puikus, narsus, klastingas 
ir žiaurus plėšrus žvėris. 

Spengleris skiria keturis kultūros tarpsnius: 

a) ginkluotos rankos kultūra. Čia žmogus, vienišas kaip ir plėš- 
rus žvėris, kovoja už būvį; 

b) kalbėjimo ir organizuotų užsiėmimų kultūra. Čia žmogus 
yra susigrupavęs bendruomenėmis, kame pasireiškia asmenybės 
ir masės įtampa; 

€) aukštosios kultūros tarpsnis. Čia išskiriami vėl keturi kultū- 
ros etapai; aristokratinis, monarchinis, demokratinis ir diktatūri- 
nis etapas. Pastarasis reiškia kultūrinį dužimą; 
kultūros išsikristalizavusį individą, vedantį vėl pirmykštį plėšraus 
žvėries gyvenimą. 

Kiekviena kultūra atgyvena savo pavasarį, vasarą, rudenį ir 
žiemą. Kiekviena kultūra baigiasi civilizacija. 

Šiandie turime diktatūrinį aukštosios kultūros etapą. 

Svarbiausias Spenglerio veikalas yra Untergang des Abendlandes. 

Grafas Hermannas Keyserlingas. Pagal jį, kultūra yra žmogiškoji 
dvasia, kiek ji atsiskleidžia pasaulyje, atskleisdama jame prasmę 
ir vėl savo ruožtu įtakodama, formuodama žmogų. Pasaulyje at- 
skleidžiama prasmė; tačiau tik tiek, kiek mes jos į jį įdedame. Kul- 
tūra įgalina prasmės įgyvendinimą, kitaip sakant, dvasia turi ga- 
lią įtakoti gamtą. Prasmės įgyvendinimas vyksta pakeičiant faktus 
į prasmės ženklus, kas yra kultūros pagrindinė formulė. Bet kokia 
realizuota prasmė vėl savo ruožtu yra pakopa naujam naujos pras- 
mės realizavimui ir t. t. iki begalybės. Prasmės (t. y. kultūriniam) 
pasaulyje nėra paskutinio žodžio, nėra paskutinės prasmės. 

Paminėtini yra šie Keyserlingo veikalai: Reisetagebuch eines Phi- 
losophen (1919), Philosophie als Kunst (1920), Betrachtung der Stile 
und Besinnlichkeit (1941). 

Arnoldas Gehlenas. Norėdamas nustatyti žmogaus prigimtį ir 
jo esminius bruožus, Gehlenas sugretina žmogų su gyvuliu. Ne 

sąmonė ir ne protas yra esminis Žmogaus nuo gyvulio skirtumo 
bruožas, bet žmogaus fizinis bei psichinis nespecializuotumas: jo 
organiškas neatbaigtumas, jo atvirumas pasauliui. Gyvulys turi 
aplinką ir joje nustatytą jam gyvenimo tvarką; žmogus turi pasau- 
lį, kuriame jis pats turi nustatyti savą tvarką. 

Gyvulio situacija nėra chaotiška: ji yra sutvarkyta taip, kad gy- 
vulys pergyvena, jaučia ir reaguoja tik į tuos įspūdžius, kurie jam 
egzistencialiai yra reikalingi, ir yra abejingas viskam, kas jam nėra 
būtina. Žmogus gi gyvena chaotiškoj, nesutvarkytoj ir ne vien pa- 
gal reikalą veikiančioj įspūdžių maišaty. Jis pats ima save ir savo 
chaotišką buitį į savo rankas ir susiorganizuoja, susitvarko, susi- 
kuria sau tinkamą pasaulį, tinkamą jame sau tvarką. 

Žmogiškoji sąmonė yra daugiau negatyvus veiksnys ta pras- 
me, kad ji stabdo ir malšina jo geismus bei spontaniškus jo polin- 
kius, sudarydama tarp jų bei patenkinimo (ar nepatenkinimo) ir 
veikimo tam tikrą tuštumą, vadinamą „hiatus“. Šitas „hiatus“ 
(uždelstas, vairuojamas ar paneigiąs atsakymas į mūsų natūra- 
lius ar įpročio automatiškus įgeidžius, - kurie pas gyvulį veikia 
priežastingai, - tikriau, „erdvė“, kurioje šitas atsakymas įsiterpia) 
yra vieta, kur susidaro geisminės kombinacijos, virstančios vėliau 
įpročiais (Dauerinteresse). Jie gaunasi sulaikant kai kuriuos geis- 
mus ir valingai sudarant naujus, kurie, vėliau virtę įpročiais, būna 
tarsi dirbtini geismai (Triebe). „Hiatus“ yra vieta ir kur susidaro 
visi sielos elementai ir pagaliau pati siela. Čia gaunasi ir žmogaus 
dvasinio gyvenimo skeletas. 

Tuo būdu kultūros pagrindai slypi savotiškoj žmogaus sąran- 
goj, kur žmogus yra priverstas atbaigti ir formuoti save. Kultūros 
kūrimas yra būdingiausias žmogiškumo bruožas. 

Didžiausias Gehleno veikalas yra Der Mensch. 


Fenomenologinė filosofija 
Tikrovė yra svarbiausioji fenomenologizmo tema. Prieš tikrovę 
fenomenologas stovi su gilia dvasine rimtimi. „Fenomenologiška- 
sis metodas, - sako Maxas Milleris, - yra metodas besąlyginiai 


gilios pagarbos prieš bet kokias duotybes, prieš pačius dalykus, 

kuriems jis nori leisti prabilti. Viskas tenka imti su giliu rimtumu - 
ar tai bus fizikalinė, biologinė, estetinė, juristinė, etinė, politinė, ar 
religinė duotybė, — viskas turi būti aprašyta visam tam pilnume, 
kuriame jis mums pasireiškia, koreliatyviai su jo priėmimo bei 
suvokimo pobūdžiu“ (Max Mūller, Das christliche Menschenbild, 
p. 57-58). 

Šitos filosofinės srovės kūrėjas yra Edmundas Husserlis. Filosofi- 
jos tikslas yra iškelti iš duotybių pasaulio esminius daiktų turi- 
nius (Wasgehalt) - iškelti daiktų fenomenus. Fenomenas nėra ap- 
raiška. Apraiškoje paprastai kas nors apsireiškia ne pats savyje, 
bet per ką nors kitą. Fenomenas gi pasireiškia pats. Fenomenologi- 
jos tikslas yra leisti prabilti £enomenams, - vulgariau pasakius — 
įgalinti fenomenų prasikišimą apraiškose, duotybėse. 

Fenomenologija plačia prasme (eidetika) yra mokslas apie fe- 
nomenus. Čia dvasinis žvilgsnis yra nukreiptas į pačius fenome- 
nus. Gi fenomenologija siaura prasme yra mokslas apie fenomenų 
pasirodymą. Čia sąmonės žvilgsnis nukreipiamas nuo objekto 
pažinimo į objekto pažinimo pažinimą, nuo objekto galvojimo į 
objekto galvojimo galvojimą, nuo „ko nors“ suvokimo į „ko nors“ 
suvokimo struktūrą. Šitoji suvokianti sąmonė yra grynoji sąmonė. 
Ji yra transcendentali ta prasme, kad ji gali transcenduoti save ir 
pažinti tai, kas yra užjos. Mes galime gyventi absoliučiuose išgy- 
venimuose. Fenomenologija sudaro horizontą absoliutiems išgy- 
venimams. Absoliutūs išgyvenimai pagrindžia empiriškuosius. 

Pažymėtinas Husserlio veikalas yra Ideen zu einer reinen Phūno- 
menologie und phinomenologischen Philosophie (1913). 

Maxas Scheleris yra vienas iš didžiausių Husserlio mokinių. Jo 
filosofavimas yra jau glaudus perėjimas į egzistencinę filosofiją, 
nors, iš kitos pusės, yra ir ryškių gyvenimo filosofijos elementų. 
Svarbiausias to filosofavimo akstinas ir tema yra noras sužinoti, 
kas yra žmogus. 

Vietoj Husserlio grynosios sąmonės yra čia asmuo. Asmuo nė- 
ra objektyviai esąs daiktas, kaip kad jis nėra ir tik galvojimo objek- 
tas. Asmuo reiškiasi išgyvenime kaip išgyvenimų visuma. Asmuo 
yra aktų substancija bei visuma, apsprendžianti bet kurį pavienį 
aktą, kurios pasikeitimas lygiai pakeičia ir kiekvieną pavienį aktą. 

Asmuo turi pradinį būvį (Sosein), kas yra ne kas kita kaip žmo- 
gaus esmė. Žmogaus pradinis esmės būvis įgalina tai, kad jis gali 
įžvelgti esmes. Be esminio savo būvio žmogus turi ir konkretų būvį 
(Dasein). Asmens principas yra dvasia. Dvasios egzistavimo forma 
yra asmuo. Dvasia yra galėjimas tikrovei pasakyti „Ne!“ 

Dvasia, būdama apsprendžiąs faktorius, nėra realizuojąs fak- 
torius. Realizavimui jai reikalingas sąryšis, susisėbravimas su vi- 
taliniu žmogumi. Šitas susijungimas yra, iš vienos pusės, dvasios 
nukėlimas į žemesnį lygį ir, iš antros pusės, yra jos praturtinimas 
gyvenimiška jėga bei spalva. 

Tuobūdu žmogus randasi realioj tikrovėj ir sugeba pasipriešinti 
jos spaudimui. Gyvulys yra pajungtas savo aplinkos veiksniams 
ir savo vidaus įgeidžiams; žmogus gi gali nuo viso to išsilaisvinti 
ir susikurti savą, daiktinį pasaulį. Gyvulys gyvena priešdaiktinia- 
me susidūrime su aplinka (Widerstandsein), o žmogus - daiktinia- 
me pasaulyje (Gegensinūdlichkeit). Žmogus yra daiktingumo prin- 
cipas. 

Svarbiausieji Schelerio veikalai yra: Die Stellung des Menschen 
im Kosmos (1928) ir Vom Ewigen im Menschen (1933). 

Nicolai us Hartmannas. Nors jis ir yra artimas kai kuriais atvejais 
Scheleriui ir turi fenomenologinių žymių savo filosofavime, tačiau 
savo visumoje jis yra atskira asmenybė, neįsijungianti lengvai į bet 
kurią šių dienų filosofinę srovę. Taipgi pas jį yra ir stipresnių ne- 
okantizmo žymių, kuomi jis nebūtų pakankamai modernus, nors, 
iš kitos pusės, jo tikrovės ontologija jį sieja su egzistencializmu, 
fenomenologizmu. 

Kaip ir Scheleris, jis stengiasi išlaikyti nesuskurdintą, spalvin- 
gą tikrovės pergyvenimą, siekdamas sveiko antiscientizmo. 

Žmogaus uždavinys yra vertybių (idealių būtybių) įgyvendini- 
mas (padarymas realiomis būtybėmis), įnešimas į daiktų tėkmę. 
Dorovingumas yra gyvenimas pagal laisvos būtybės įgyvendintas 
vertybes. Laisvos būtybės žymė yra galėjimas gyventi ir ne pagal 
savas vertybes. Be laisvės etika nėra galima. Laisvas apsisprendi- 
mas transcendentinėms, nesąlygojamoms vertybėms sudaro žmo- 
gišką garbę. Žmogus iš esmės yra save transcenduojanti būtybė. 
Šitame metafiziniame žmogaus ekspansyvume slypi dvasios es- 

mė. Taciau šitas žmogiškasis transcendavimas nėra transcendavi- 
masį Dievą, nes žmogiškoji laisvė nėra suderinama su Dievu. Die- 
vo buvimas sunaikintų žmogiškąją garbę ir laisvę. Kadangi yra 
laisvė, negali būti Dievo. 

Pasaulio problemą Hartmannas pagrindžia savo kategorijų 
moksle, kurjis stengiasi įrodyti, kad pasaulis susideda iš skirtingų 
savo būviais sluoksnių: negyvojo, gyvybinio, sielos ir dvasios. Kiek- 
vienas iš aukštesniųjų sluoksnių yra reikalingas ir priklausąs 
žemesniojo. Šitoji sluoksninė tvarka ir sudaro realiojo pasaulio vie- 
ningumą. Tai nėra principo, taipgi ne bendro centro vieningumas, 
bet tvarkos vieningumas. 

Asmuo siekia savo tikslų bendrame su kitais pasaulyje, iš ko 
gaunasi bendruomeniškumo dvasia, kuri, atsipalaidavusi nuo as- 
mens, tampa pagrindine istorijos problema. Objektyvizuota dva- 
sia tam tikra prasme yra gyvenimo prieštara, jo pančiai. Čia slyp; 
kultūros tragika, 

Svarbiausi Hartmanno veikalai yra: Zur Grundlegung der Ontc 
logie (I t., 1935), Mėglichkeit und Wirklichkeit (II t., 1938), Der Aufbau 
der realen Welt (II t., 1940). 


Egzistencialistinė filosofija 


Fenomenologizmas yra jau įvadas į egzistencializmą. Fenome- 
nologistinė tikrovė nebėra, kaip pozityvizmui, tikrovė be mūsų, bet 
tikrovė su mūsų išgyvenimais. Šita prasme tikrovės problemą, kaip 
aukščiausią fenomenologijos problemą, perima ir egzistencializ- 
mas. Tačiau centrinė egzistencializmo problema, į kurią jau nuo- 
sekliai ir veda fenomenologizmas, yra žmogiškosios būties, jo eg- 
zistencijos problema. Egzistencializmas plėtoja ir gilina Schelerio 
pradėtą žmogiško asmens tezę. Žmogaus egzistencialinė būtis nė- 
ra objektyvi būtis, bet nedefinuojama vidinė būtinybė, kaip mūsų 
laisvės principas, arba būtis, kurios įtakoj ir sferoj atsiskleidžia 
objektyvi būtis. 

Egzistencializmas, kaip laisvės filosofija, atmeta bet kokį ben- 
drą universalų gyvenimo planą pastatydamas savitą ir kaip tik 
šitam savitume įžvelgdamas būdingiausią žmogiškumo bruožą. 

Egzistencializmas yra charakteringiausia mūsų laikams filo- 
sofinė srovė, davusi stipriausius ir labiausiai filosofiškus filosofi- 
jos siluetus. 

Egzistencializmo pradininkas yra S2renas Kierkegaard as. Tai da- 
nų filosofas, įsijungęs į vokiečių filosofijos tradiciją. 

Egzistencija jam yra individualiai egzistuojančio panaikinimas, 
jį iškeliantir suliejant su bendrai, visuotinai egzistuojančių. Žmo- 
gus savo apsivylimo akte atmeta savo laikinąją pusę ir renkasi 
absoliutiškąją. Apsivylimo procese bendrasis žmogus (aligemneine 
Mensch) įžengia į duotybių pasaulį. 

Tikrasis subjektyvumas nėra žinojimo, bet etinis, egzistavimo 
subjektyvumas. Objektyvios tiesos nėra. Tiesa yra subjektyvumas. 
Jei tiesa yra susijusi su tikrove, tai ji negali būti prieinama tik gal- 
vojančiam subjektui, nes grynai abstraktus galvotojas neegzistuo- 
ja. Tikroji tiesa yra išgyventa tiesa. Bet kuri mintijimo eiga, norinti 
būti tiesa, turi būti bazuojama ne ant to, kas yra „objektyvu“, bet 
ant to, kas sutampa su giliausiomis mano egzistavimo šaknimis, 
su tuo, kuomi aš esu įsiterpęs į dieviškąją sferą, - ant to, kas labiau- 
siai yra absoliutu. 

Svarbiausieji Kierkegaard'o veikalai yra: Krankheit zi Tode ir 
Entweder - Oder. 

Eberhardas Grisebachas. Ne tiek teoretinių, kiek etinių motyvų 
vedamas jis filosofuoja. Jis žengia į metafiziką, norėdamas išgelbė- 
ti sielą ir buvimo prasmę. 

Mokslas ir filosofija stato „būstinę“ (Gehiiuse), bet ši būna jau 
apleista, kai būna užbaigiama: tikrovė ją atstumia ir padaro tik 
prisiminimų objektu. Bet kokia sistema niekad neišsemia tikrovės. 
Dorovinis įstatymas ir egzistencialinis išgyvenimas nėra suderi- 
nami. Bet kokia pedagogika yra pasmerkta neatitikimui savo užda- 
vinio ir tuo pačiu žlugimui. Bet kuri pedagogika pergyvena tris 
krizes: 1) grynoji krizė — žinojimas, kad nieko nežinai; 2) savojo 
uždavinio neatitikimo krizė - pasijutimas, kad praktikoj mūsų 
žinojimas tėra tik įsivaizduotas žinojimas, ir 3) ribų suvokimo kri- 
zė- realus išorės pasipriešinimas. 

Bet kokio auklėtojo, dorovės mokytojo, galvotojo ar bendrai te- 
oretinio žmogaus tragiška situacija yra ta, kad jam tenka transcen- 

dentiniam pasauliui panaudoti tai, kas yra ir galioja mūsų pažįs- 
tamam imanentiniam pasauly - imanentiškus kriterijus panaudo- 
ti transcendentinei sferai. Galutina būtis lieka nepažinta. Iš čia 
išplaukia teigimas, kad mūsų laikysena tikrovėje nėra žinojimu 
apsprendžiamas dalykas, kas mūsų situacijai, mūsų tai laikyse- 
nai suteikia savitą pobūdį. Transcendavimas galimas tik prakti- 
koj,ir jis yra etiniu požiūriu savęs peržengimas. 

Iš Grisebacho raštų pažymėtini: Grenzen des Erziehers und seine 
Verantworfung (1924) ir Schicksalsfrage des Abendlandes (1942), 

Karlas Jaspersas. Pagrindinės Jasperso filosofijos pagrindinė te- 
ma yra egzistencija. Egzistencija nėra susijusi vien tik su subjektu: 
lygiai kaip su šiuo ji yra susijusi su objektu. Egzistencija nėra tiktai 
individas, priešingai, gali būti individas ir nebūti egzistencijos. 
Egzistencija yra mūsų galvojimo bei veikimo šaltinis, bet nėra pa- 
saulio pagrindas, kas būtų absoliuti būtis. Nedaiktiškumas, pir- 
mapradiškumas, laisvė, kaip savęs įgyvendinimo galimybė, neat- 
baigtumas ir t. t. yra egzistencinės žymės. Tačiau visi tie abstraktūs 
terminai nesako dar nieko galutino apie egzistenciją. Apieją nega- 
lima kalbėti kaip apie atbaigtą ir nusistovėjusį dalyką. Egzistenci- 
ja yra kažkas, kas pasireiškia išeidamas virš savęs ir kas ypač yra 
esąs, kai žlunga. 

Negalėdami nieko atbaigto apie egzistenciją pasakyti, mes gali- 
meją tik tam tikru požiūriu nušviesti (Existenzerhellung): kada prie 
kraštutinių situacijų iškyla mūsų būvio duotybių pasaulyje netik- 
rumas ir negalutinumas, tada mes galime padaryti mūsų egzisten- 
ciją vienaip ar kitaip mūsų supratimui prieinamą. Tačiau jokiu 
būdu egzistencija nėra žinojimo dalykas. 

Jaspersiškasis filosofavimas iškyla iš galutinų būties pradų 
nežinojimo. Filosofija yra bandymas padaryti galvojama tai, kas 
nėra galvojimui prieinama. Jeigu sistema ir nėra galima, jeigu pa- 
saulis yra savyje sudužęs ir neteikia mums tikrų būties pradų bei 
jos visumos, tai jis negatyviai mus nukreipia į egzistencijos proble- 
matiką, per kurią paskui prieinama prie metafizinio bandymo 
aiškinti būties ženklus, kurie turi prasmę tik galimai egzistencijai, 
t. y. Žmogaus, stovinčio ant savo kojų - esančio savimi,- perspek- 


tyvoje. 

Tuo būdu žmogus yra ieškąs amžinybės ir jos nerandąs. Save 
kaip amžinybės ieškantį, t. y. kaip filosofuojantį, žmogus suranda 
savo ieškojimo nuėjime niekais. Paskutinysis filosofavimo žings- 
nis yra savęs peržengimas. Tik žlungąs galvojimas gali leisti pa- 
justi tikrovę, amžinybę. Šia prasme žlugimas veda į būtį, gi pozity- 
viai besibaigiąs žinojimas yra užsiskliautimas nuo būties. 

Pagrindinis Jasperso veikalas yra Philosophie (I-III t., 1932). 

Paulas Hiiberlinas yra reikšminga asmenybė ir kaip psichologas, 
ir kaip pedagogas, ir kaip filosofas. 

Jam filosofija yra bandymas atskleisti gyvenimo paslaptį. Per 
savęs pažinimą pažįstame ir gyvenimą, kaip paslaptį. 

Jo filosofija pasireiškia dviem problematikom: 1) tikrovės anali- 
zė ir 2) situacijos nušvietimas. 

Tikrovė yra susijusi su subjektu. Daiktinis (objektyvus) pažini- 
mas nėra pilnas tikrovės pažinimas, nes jis savo objektu turi tik 
galvojimo pasaulį. Šis gi nėra tikras pasaulis, nes jis nejima sub- 
jekto. Laikyti daiktiškumą savo daiktiškume už tikrovę yra klaida. 
Tikrovė yra atsakinga realybė; ji yra artimai susijusi su „aš“, su į 

tikslą nukreipta valia, su praktiniu protu. 

Tikrovė yra nukreipta į būtį. Būtis yra tikrovės tikslas. Būtis 
atžvilgiu tikrovės yra transcendentali, t. y. neįsitenkanti duotybių 
pasaulyje. Tikrovėje yra tendencija sutapti su būtimi. Būtis yra 
virštikroviška, bet sykiu ji yra tikrovės pagrindas. 

Būti žmogumi reiškia būti nukreiptam į viršindividualinį būvį, 
įabsoliutybę, į amžinybės rimties įgyvendinimą. 

Reikšmingesni Haberlino veikalai yra: Das Geheimnis der Wir- 
klichkeit (1927), Wesen der Philosophie (1934) ir Naturphilosophische 
Betrachtungen (2 t.). 

Martinas Heideggeris. Jo ontologija yra skirtinga nuo ankstesnės 
dogmatinės ontologijos. Dogmatinė ontologija buvo esenciali, o Hei- 
deggerio -egzistenciali, t. y. tikrovės ontologija. 

Būtis yra būtybių prasmė. Ji gaunama ne loginiu išskaičiavimu, 
ne išvedimu iš duotybių, bet yra įgyvendinama, tam tikra prasme 
atskleidžiama, suteikiama, dovanojama. 

Žinojimą apie pasaulio vyksmus bei daiktus mes turime dėl to, 
kad tarp tų daiktų bei vyksmų gyvename. 

Būtis nėra tiesioginiai klausiama, bet išeinant iš klausėjo, iš 
klausimo statymo. Klausėjas pats jau yra būtybė, klausianti būties, 
ir, kaipo toks, jis jau turi tam tikrą būties suvokimą, nes jei jo netu- 
rėtų, visai nė neklaustų. 

Egzistenciali būvio analizė vyksta išskiriant ir iškeliant priešon- 
tologinius, pirmykščius, neprecizuotus būties suvokimo pradus, 
kurie mumyse visados randasi. Pirmieji mūsų susivokimo bei su- 
vokimo pradai ir vyksta gyvenant pasaulyje ir praktiškai susidu- 
riant su vartojamais daiktais. 

Ojektyvus daiktiškumas (Vorhandenkeit) yra vėlesnis pavida- 
las; pirmesnis yra vartojamasis daiktiškumas (Zuhandenheit). Var- 
tojamas daiktiškumas bei vartojamos būtybės nėra pavienės, savy 
izoliuotos, bet visados susijusios su kitais vartojamais daiktais ir 
su tam tikra jų visuma. Kiekviena išjų nurodo viena kitą ir tą visu- 
mą ir yra ženklu šitoj visumoj. Tik tada, kai šis vartojamas daiktas 
iškrinta bei išsikristalizuoja iš šitos visumos ir pasidaro savisto- 
vus, jis tampa daiktu įprasta prasme (Vorhandene). 

Kitas asmuo nėra nei rankiškai (zuhanden) esąs, nei daiktiškai, 
objektyviai įprasta prasme (vorhanden), bet yra sykiu-esąs (Mitsein, 
Mitdasein). . 

Mūsiško būvio (Dasein) buvimo būdas yra būti tarp daiktų ir 
būti sykiu su kitais. Net ir robinzoniškas žmogus yra sykiu su 
kitais buvimo būde -jei ne faktiškai, tai vis tiek kaip tų kitų stoko- 
jąs, kas jau yra tam tikras kitų apspręstas buvimo būdas. 

Mūsų kasdieniškasis būvis yra ne iš mūsų vidaus plaukiąs ir 
tikras, bet tam tikrame visiems bendrame horizonte išskleistas ir iš 
nesančio bendro taško determinuotas: viskas, kas reikalinga veik- 
ti, galvoti, daryti, čia yra nustatyta ir žinoma; nėra nieko, kas į tą 
schemą nebūtų įtraukta. Tai heidegeriškoji „Man“ plotmė. 

Mūsiškas būvis, kaip buvimas pasaulyje (In-der-Welt-sein), 
reiškiasi pirmiausia per tam tikrą jautimąsi pasaulyje (Befindlich- 
keit), kame yra nuotaikinis bei jausminis būvio pobūdžio suvoki- 
mas. Pagrindinė iš tų nuotaikinių jautimųsi pasaulyje yra baimė. 
Šito baiminimosi pagrindas yra sava būtis nieko akivaizdoje; bu- 
vimas nieke, niekume (Hineingehaltenheit in Nichts), kas yra mūsų 
esmė. Pasaulyje mes nesijaučiame kaip namie, - kasdieniška 

ramuma, pabandžius įsigauti į savo būvio prasmę, žlunga. Baimė- 
je iškyla mūsų būvio tikrasis pradas, įvyksta nusikreipimas nuo 
netikro mūsų būvio kasdienybėje (iz „Man“). Baimė mus išlaisvina 
mūsų pačių, mūsų tikrojo būvio rinkimuisi. Gi tikrojo mūsų būvio 
ženklas yra mirtis. Čia mes suvokiame save kaip esančius mirčiai. 
Buvimas mirčiai nėra tik vienkartiniai iškyląs mirties, kaip atsitik- 
tinumo, atveju, bet tai yra esminis tikrojo mūsiško buvimo bruožas, 
mūsų egzistencijos modus. Kasdienybės horizontas stengiasi mus 
nuo mirties užstoti; jame įvyksta bėgimas nuo mūsų tikrojo būvio, 
t. y. nuo galimybės savo laikinumą paimti ir išlaikyti - būti mirties 
akivaizdoj. Filosofija yra ne kas kita kaip išmokimas mirti, galėji- 
mas pažvelgti į savo tikrąjį būvį, o ne bėgimas nuo jo. Savo būvį 
mes netik turime mirties baimės aspekte traktuoti, bet turime nuo- 
lat ir nuolat mirties baimėje gyventi. Dorovingas ir tikras gyveni- 
mas, pagal Heideggerį, yra aistringa, išlaisvinta nuo kasdienybės 
horizonto „tiesų“, baiminga laisvė mirčiai. 

Mūsų tikrasis būvis, o tuo pačiu išsilaisvinimas nuo „Man“ 
(kaip kasdieniškos savaime suprantamybės) įvyksta per sąžinę. 
Sąžinė prabyla tylėdama - ta prasme, kad jos kalba, šiaip atkrei- . 
pianti į esmę, yra visai nieko nesakanti kasdienybės horizontui. 

Mirties baimė nėra baimė dėl gyvenimo siūlo nutraukimo, bet 
baimė dėl mūsų galutinio būvio, dėl ryžimosi ir atskleidimo mūsų 
būvio galutinų pagrindų. Sąžinės baimė gi nėra baimė dėl kokio 
padaryto blogo darbo, bet gelmių šauksmas būti savo tikrojoj kal- 
tėj. (Mūsų būvis yra buvimo tam tikroj kaltėj ženkle). 

Mūsų būvis savo visumoje apima tiek tikrąjį, tiek netikrąjį mū- 
sų buvimą. Mūsų būvio esmė yra „rūpestis“ (Sorge) ir mūsų būvio 
visi pradai yra pradinė rūpesčio struktūra, t. y. laikiškumas (Zeit- 
lichkei?). 

Rūpestis (keistas Heideggerio terminas) nėra rūpinimasis kas- 
dieniška prasme, bet buvimas pasaulyje būtybe, kurios buvimo 
prasmė yra savoji būtis, rūpestis dėl savęs. Rūpestis yra „tikrojo 
transcendavimo simbolis“ — yra nuolat ir nuolat „save įgyvendi- 
nanti ir vėl nuolat save peržengianti mūsų egzistencijos visuma“ 
(Milleris). Mūsų tikrasis gelmių asmuo (Selbst) yra rūpesčio feno- 
menasirjo pasireiškimo forma. 

Rūpesčio pradinė struktūra, jo laikiškumas, pasireiškia trimis 
ekstazėmis: praeitimi, dabartimi ir ateitimi. Laikiškumas neišve- 
damas iš vadinamo objektyvaus laiko, bet iš metafizinio laiko išgy- 
venimo (iš kur savo pradžią gauna ir objektyvusis laikas). Lai- 
kiškumas yra ankštai susijęs su mūsų tikruoju būviu - su mūsų 
buvimu mirčiai. Pirmapradis laikiškumas yra „sulaikinamas“ (Zei- 
Higung) trijuose horizontuose bei ekstazėse: ateities, praeities ir da- 
barties. Visos tos trys laikiškumo ekstazės yra lygiai visą mūsų 
būvį apimą mūsų buvimo būdai. Ateitis, kaip ryžtumas mūsų tik- 
rajam buvimui (mirčiai), galima yra tik jei yra praeitis. Mes visuo- 
met turime būti tuo, kuo visuomet buvome, bet būti tikrai, Praeitis 
nėra tik buvęs ir jau nebesąs dalykas - ji yra esąs, bet tik iškeltas į 
tikresnę plotmę. „Tiktai jei mūsų būvis yra 'aš-buvau“, gali jis būti 
įateitį, t. y. į tikrąjį savo būvį, einąs kaip į save grižtąs“ (Heidegger, 
Sein und Zeit, p. 326). Buvimas į ateitį yra susivokiąs grįžimas į 
tikrąją praeitį. Tikroji praeitis gi yra galima, jei mūsų būvis yra į 
ateitį (mirčiai) esąs. Ateitiškasis mūsų ryžtumas mūsų tikrajam 
būviui, grįždamas į save visad buvusį, t. y. grįždamas į praeitį, 
įeina į situaciją, kas visad jau yra dabarties šviesoje. Praeitis, gau- 
dama pradžią ateity, išleidžia iš savęs dabartį: pilnas atsisukimas 
į situaciją, stengiantis būti joje tikrai savimi. Praeitis, dabartis, atei- 
tis neseka viena paskui kitą; praeitis nėra ankstesnė už dabartį: ji 
stovi lygia greta sujja, yra susijusi su ja visa savo plotme. Laikišku- 
mas yra buvusi, sudabartinta ateitis. 

Tuo būdu ateitis, praeitis ir dabartis nieko bendro neturi su 
kasdienos kalendorinio laiko ateitim, praeitim ir dabartim. Pasta- 
rasis laikas yra gaunamas iš netikrojo laiko kasdienybės horizon- 
te. Praeitis išvedama iš ateities, kaip „dar ne dabar“,o ateitis - kaip 
„jau nebe dabar“. Gi egzistencialinio laiko ekstazės neseka vieną 
paskui kitą, bet visos lygiai yra mūsų būties struktūros esminiai 
etapai. 

Mes gauname save iš „nieko“, kame glūdi mūsų tikrasis pa- 
grindas, ir esame įsibėgę bei įsviesti į pasaulį ir daiktus. Čia, mūsų 
gyvenime, mūsų prasmė yra per sąžinę pabusti iš netikrumo ir iš 
čia išeinančiame baiminimesi būti atviriems mirčiai, kaip tikrajam 
mūsų būviui, atviri niekui. Jei niekas ir yra mūsų būvio pagrindas, 


581 


jis nėra su mumis tapatingas, nes tiek įsviedimas į pasaulį (Gewor- 
fenheit), tiek buvimas pasaulyje (In-der-Welt-sein), tiek mūsų prisi- 
rišimas prie pasaulio bei daiktų (Verfallenheit), pasireiškiąs per kas- 
dienybės savaime suprantamybių horizontą (Man) - visa tai yra 
esminiai mūsų būvio (Dasein) struktūriniai momentai. Galutiniau- 
sias mūsų buvimas, pasireiškiąs per atvirumą mirčiai, per praei- 
ties, dabarties ir ateities ekstazes, kaip sutikrintas mūsų netikras 
būvis, yra sykiu žlungąs buvimas, -buvimas, nukreiptas į nieką, į 
amžinybę. 

Svarbiausias Heideggerio veikalas yra Sein und Zeit (1928). 

Gintheris Jacobi. Tai irgi tikrovės ontologas. 

Pagaljį, žmogus situacijoj susikonstruoja tikrovės pasaulėvaiz- 
dį. Šitoji imanentinė ontologija yra klaidinga. Filosofijos uždavi- 
nys yra iš šitos klaidingos, imanentinės ontologijos sudaryti tikrą, 
transcendentalinę ontologiją. Imanentiškas, patirties pasaulis, ki- 
taip sakant, naiviojo realumo pasaulis, yra mūsų gyvenamasis pa- 
saulis, mūsų būstinė (Gehiiuse). Imanentinės tikrovės sistemų yra 
keletas (matymo, lietimo, garsų, kvapų, temperatūros ir pan.). Vi- 
sos jos yra savyje uždaros, viena kitai lygiagrečios. 

Transcendentinė ontologija neatmeta imanentinės ontologijos 
savo visumoje, bet perkelia ją į aukštesnę plotmę. Patirtyje visuo- 
metslypi užmaskuota tikrovė, kurią iškelti ir yra transcendentinės 
ontologijos uždavinys. 

Pagrindinis Jacobi'o veikalas yra Allgemeine Ontologie der Wir- 
klichkeit, (2t., 1928). 

LAIŠKAS „AIDŲ“ REDAKTORIUI 


Mielas Redaktoriau, 


Buvau norėjęs skubiai užbaigti „Statybos meistro“ skyrių ir ta- 
da Jums rašyti, bet pamačiau, kad dar per daug turiu paruoštos 
medžiagos ir tai man ilgai užtruktų. Todėl tą rašymą atidėjau ir 
ėmiausi rašyti autobiografiją. Ir čia įvyko ta pati bėda, kaip ir visur 
kitur man rašant: ji per daug užsitęsė. Tiesą sakant, aš buvau norė- 
jęs turėti savo autobiografiją „Aidų“ lentynoje (jeigu ten būtų vie- 
tos). Todėl paimkite iš jos vieną kitą sakinį sąryšyje su „Gynto“ 
straipsniu ir tada padėkite ją į lentyną. 

Dar yra ir kitas dalykas, kurį norėčiau turėti „Aidų“ lentynoje, 
būtent: mano 1963 m. parašytas straipsnis „Lietuvio tautinė mi- 
sija išeivijoje“, kai bandžiau steigti lietuvišką koloniją Britų Ko- 
lumbijoje. Jausdamas draugišką Jūsų laiškų toną, gal ašjau nebe- 
proporcingai daug paslaugų prašau iš Jūsų? Kad ir nepavyko 
man su ta kolonija, aš esu įsitikinęs, kad minėtame straipsnyje, 
šalia daugelio didelių trūkumų jame, yra vienas pozityvus per jį 
besitęsiąs bruožas, išsakmiai pabrėžiąs lietuviškos buities pobū- 
dį ir jos svarbą. Gal kada nors jaunesnio amžiaus tautietis (iš 
tėvynės) pajus iš to straipsnio kibirkštį ir užsimos jeigu jau ir ne 
steigti lietuvišką koloniją užsienyje, galbūt, sąlygoms pasikeitus, 
atgaivinti lietuvišką buitį pačioje tėvynėje, kame ji dabar yra so- 
vietijos nužudyta. (Visi pabraukimai straipsnyje yra padaryti N. L. 
redakcijos.) 

Su biografija ir minėtu straipsniu siųsiu Jums ir „Brandą“. Kas 
liečia „Statybos meistrą“, dar turėsiu dirbti su juo galbūt iki birželio 
antrosios pusės. Blogiausia, kad jis darosi pernelyg ilgas (bet sykiu 

ir problemos darosi kaskart svarbesnės). Tikiuosi, kad bus galima 
ji gabalais „Aiduose“ patalpinti. 

Netik aš, bet ir mano žmona, abu esame suinteresuoti pama- 
tyti mano pirmą lietuvišką knygą, todėl tikėsimės, kad ji išeis laiku 
dar mums ją pamatyti. Mane seniai jau skatindavo žmona ką nors 
lietuviškai parašyti. Buvau norėjęs, bet 1973-1979 laikotarpyje bu- 
vau ištiktas depresijos ir nieko nerašiau. Tik dabar jaučiuosi pajė- 
gus rašyti, bet suprasdamas, kad visas procesas iki knygos pasiro- 
dymo bus ilgas, esu kiek suneramintas. 

Jeigu negalėsiu greitomis nusifotografuoti pas fotografą, sko- 
linsiuosi „Polaroid“ aparatą ir fotografiją sykiu su šiuo laišku nu- 
siųsiu. Esu Jums giliai dėkingas už pastangas man padėti. Labai 
norėčiau, kad (ypač „Statybos meistras“) tėvynę pasiektų. Jame 
yra lietuviškos buities motyvų. Su pagarba, 


Vincas Vyčinas 
1984 m. gegužės 26 d. 

